
[001A]༄༅། །བཟང་པོ་སྤྱོད་པའི་སྨོན་ཚིག་ལ་འབྲུ་སྨོན་པའི་སྨོན་ལམ་བཏབ་པ་བཞུག་

[001B]༄༅། །ན་མོ་གུ་རུ། །སྨད་བྱུང་སྙིང་རྗེས་འགྲོ་ཀུན་ནས་ཡང་མི་གཏོང་གཞན་ཕན་འཕྲིན་ལས་འོད་དཀར་གྱིས། །རྣམ་དག་ལམ་བཟང་གསལ་
མཛད་སྒྲིབ་བྲལ་མཁྱེན་པའི་ཆ་ཤས་ཀུན་རྫོགས་པ། །སྨྲ་བའི་ཟླ་བ་ཐུབ་དབང་སྲས་དང་བཅས་ལ་མཆོག་ཏུ་དད་པས་ཕྱག་འཚལ་ཏེ། །སྲས་བཅས་རྒྱལ་བའི་
མཛད་པའི་ཆུ་ཀླུང་གཅིག་བསྡུས་ཀུན་བཟང་སྨོན་པའི་རྒྱ་མཚོར་འཇུག་འདིར་རྒྱལ་བའི་སྲས་ཀྱི་སྨོན་ལམ་ཆེན་པོ་འབུམ་ཕྲག་བཅུ་ལ་སོགས་པ་ཚད་མེད་པའི་
སྨོན་ལམ་གྱི་དོན་ཐམས་ཅད་ཡོངས་སུ་འདུས་པ་སྨོན་ལམ་གྱི་རྒྱལ་པོ་བཟང་པོ་སྤྱོད་པའི་སྨོན་ལམ་གྱི་ཚིག་གི་འབྲུ་གཉེར་ཞིང་དོན་གོ་སླ་བར་བྱས་ནས་འདོན་བདེ་

[002A]༄༅། །བར་རང་གི་ཉམས་སུ་བསྟན་པར་བྱེད་རྒྱུར་བཀོད་པ་ལ། གནས་ཁང་བྱི་དོར་བྱས་ཤིང་སྐུ་གསུང་ཐུགས་ཀྱི་རྟེན་བཀྲམ། དེ་ནི་སྤྱན་སྔར་
སྔར་མཆོད་པ་གཡོ་མེད་པ་བཀོད་མཛེས་སུ་བཤམས། སྐྱབས་འགྲོ་གནད་དུ་འགྲོ་ངས་བྱས་ཏེ་དངོས་གཞི་ཚོགས་ཞིང་གསལ་འདེབས་པའོ། མཆོག་
བདེན་རྒྱལ་བ་སྲས་བཅས་ ནས་  སྤྱོད་གྱུར་ཅིག་ །འདི་བར་གྱིས་ས་གཞི་ཡོ་བྱད་སོགས་བྱིན་གྱིས་བརླབ་སྟེ་ཚོགས་ཞིང་སྤྱན་འདྲེན་པ་གང་བདེ་བྱས་ལ།  ཇི་སྙེད་སུ་དག་ཕྱོགས་
བཅུའི་འཇིག་རྟེན་གྱི་ཁམས་ན་དུས་གསུམ་དུ་གཤེགས་པ་མི་ཡི་སེངྒེ་སངས་རྒྱས་བཅོམ་ལྡན་འདས་སྲས་དང་བཅས་པ་ཀུན་བདག་གི་མ་ལུས་པར་དེ་

[002B] །དེ་དག་གི་བཟང་པོ་སྤྱོད་པའི་ཡོན་ཏན་ལ་དད་པའི་སྟོབས་བསྐྱེད་པའི་སྨོན་ལམ་གྱི་སྟོབས་དག་གིས་རྒྱལ་བ་
ཐམས་ཅད་ཡིད་ཀྱི་ཡུལ་དུ་མངོན་སུམ་དུ་དམིགས་ཏེ་ཞིང་གི་རྡུལ་སྙེད་དུ་སྤྲུལ་པའི་ལུས་ཀྱི་རབ་ཏུ་བཏུད་པ་ཡིས་རྒྱལ་བ་ཀུན་ལ་རབ་ཏུ་ཕྱག་འཚལ་ལོ། །རྡུལ་གཅིག་སྟེང་ནའང་རྡུལ་སྙེད་
ཀྱི་སངས་རྒྱས་རྣམས་སངས་རྒྱས་ཀྱི་སྲས་བྱང་ཆུབ་སེམས་དཔའི་འཁོར་གྱི་དབུས་ན་བཞུགས་པ་དག་དང། དེ་ལྟར་ཆོས་ཀྱི་དབྱིངས་ཀྱི་ཁམས་རྣམས་མ་ལུས་པར་ཐམས་ཅད་རྒྱལ་བ་དག་གི་
སྐུ་དང་ཞིང་གི་བཀོད་པས་གང་བར་བསམ་གྱིས་མི་ཁྱབ་པའི་ཡོན་ཏན་ལ་མཆོག་ཏུ་དད་པར་བགྱིའོ། །དེ་དག་གི་ཡོན་ཏན་གྱི་བསྔགས་པ་མི་ཟད་པ་རྒྱ་མཚོ་ལྟ་བུ་རྣམས་དབྱངས་ཀྱི་ཡན་ལག་
རྒྱ་མཚོའི་སྒྲ་ཀུན་གྱིས་རྒྱལ་བ་སྲས་དང་བཅས་པ་ཀུན་གྱི་ཡོན་ཏན་རབ་ཏུ་བརྗོད་ཅིང་བདེ་བར་གཤེགས་པ་ཐམས་ཅད་བདག་གིས་བསྟོད་པར་བགྱིའོ། །མེ་ཏོག་དམ་པ་དང་འཕྲེང་བ་
དམ་པ་དང་སིལ་སྙན་རྣམས་དང་བྱུགས་པ་དང་གདུགས་རྣམས་ཀྱི་མཆོག་དང་མར་མེ་མཆོག་དང་བདུག་སྤོས་དམ་པ་ཡིས་རྒྱལ་བ་དེ་དག་ལ་ནི་མཆོད་པར་བགྱི་ཞིང། ན་བཟའ་དམ་

[003A]༄༅། །པ་རྣམས་དང་དྲི་རྣམས་ཀྱི་མཆོག་རྣམས་དང་ཕྱེ་མ་ཕུར་མ་དཀྱིལ་འཁོར་བྲིས་པའི་ཚོན་ཕྱེ་སྤེལ་བའི་རིམ་པ་རྒྱ་དཔངས་རི་རབ་དང་མཉམ་པ་དང་བཀོད་པ་སྣ་ཚོགས་པས་
ཁྱད་པར་དུ་འཕགས་པ་མཆོག་ཀུན་གྱིས་རྒྱལ་བ་དེ་དག་ལ་ནི་མཆོད་པར་བགྱིའོ། །མཆོད་པ་གང་དག་བྱང་ཆུབ་སེམས་དཔའ་བདག་ཉིད་ཆེན་པོ་རྣམས་ཀྱི་བླ་ན་མེད་པའི་ཡོ་བྱེད་ཀྱི་ཁྱད་
པར་བཟང་དགུ་སྤྲུལ་པ་ལས་བསམ་པ་ཙམ་གྱིས་གང་ཞིག་ཉེ་བར་མཁོ་བའི་ཡོ་བྱད་དང། དམ་པའི་ཆོས་ཀྱི་སྒྲ་དང་དབྱངས་མཐའ་ཡས་པ་ས་སངས་རྒྱས་ཀྱི་ཞིང་རྒྱས་པར་འགེང་པའི་
རྒྱ་ཆེ་བ་དེ་དག་རྒྱལ་བ་ཐམས་ཅད་ལ་མོས་པས་སྟོབས་ཅིང་བཟང་པོ་སྤྱོད་པའི་ཡོན་ཏན་ལ་དད་པའི་སྟོབས་དག་གིས་རྒྱལ་བ་ཀུན་ལ་ཕྱག་འཚལ་ཞིང་མཆོད་པར་བགྱིའོ། །ཉོན་མོངས་
པ་དོད་ཆགས་དང་ཞེ་སྡང་དང་གཏི་མུག་གསུམ་གྱི་དབང་གི་ལུས་དང་ངག་དང་དེ་བཞིན་ཡིད་ཀྱི་སྒོ་ནས་ཀྱང་བསགས་པས་སྡིག་པ་མི་དགེ་པ་བདག་གིས་བགྱིས་པ་ཅི་མཆིས་པ་དེ་དག་
ཐམས་ཅད་སྟོབས་བཞི་ཚང་བའི་སྒོ་ནས་བདག་གིས་སོ་སོར་བཤགས་སོ། །ཕྱོགས་བཅུའི་རྒྱལ་བ་ཀུན་དང་སངས་རྒྱས་སྲས་ཀྱི་སྲས་བྱང་ཆུབ་སེམས་དཔའ་དང་རང་རྒྱལ་རྣམས་དང་སློབ་

[003B] འགྲོ་བ་ཀུན་གྱི་བསོད་ནམས་ཀྱི་ཕུང་པོ་གང་མཆིས་པ་ལའང་དེ་དག་ཀུན་གྱི་རྗེས་སུ་ཡི་རངས་ངོ། །གང་སུ་འཇིག་རྟེན་གྱི་ཁམས་རྣམས་ན་
ཕྱོགས་བཅུའི་འཇིག་རྟེན་གྱི་སྒྲོན་མེ་སངས་རྒྱས་བཅོམ་ལྡན་འདས་བྱང་ཆུབ་རྣམ་པར་སངས་རྒྱས་ཏེ་མ་ཆགས་ཤིང་ཐོགས་པ་མེད་པའི་མཁྱེན་པ་བརྙེས་པའི་མགོན་པོ་དེ་དག་ལ་བདག་
གིས་ལུས་དེ་སྙེད་དུ་སྤྲུལ་ནས་ཐམས་ཅད་ལ་ཆོས་ཀྱི་འཁོར་ལོ་བསྐོར་བར་བསྐུལ་ལོ། །མྱ་ངན་ལས་འདས་པའི་ཚུལ་གང་ཞིག་སྟོན་པར་བཞེད་པའི་དེ་དག་རྣམས་ལ་འགྲོ་བ་ཀུན་ལ་
ཕན་ཞིང་བདེ་བའི་ཕྱིར་དུ་བསྐལ་པ་ཞིང་གི་རྡུལ་སྙེད་ཀྱི་གྲངས་དང་མཉམ་པར་བཞུགས་པར་ཡང་དག་གིས་ཐལ་མོ་རབ་ཏུ་སྦྱར་ནས་གསོལ་བར་བགྱིའོ། །ཕྱག་ཚལ་བ་དང་མཆོད་
ཅིང་བཤགས་པ་དང་རྗེས་སུ་ཡི་རང་བ་དང་ཆོས་ཀྱི་འཁོར་ལོ་བསྐོར་བར་བསྐུལ་ཞིང་མྱ་ངན་ལས་མི་འདའ་བར་གསོལ་བ་བཏབ་པས་མཚོན་དུས་གསུམ་གྱི་དགེ་བའི་རྩ་བ་ཅུང་ཟད་བདག་གིས་
ཅི་བསགས་པ་ཐམས་ཅད་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཆེན་པོར་བསྔོ་བར་བགྱིའོ། །བདག་གིས་དུས་གསུམ་དུ་བསགས་པའི་དགེ་བའི་རྩ་བ་འདི་དག་འདས་པའི་སངས་

[004A]༄༅། །རྒྱས་རྣམས་དང་ད་ལྟར་ཕྱོགས་བཅུའི་འཇིག་རྟེན་གྱི་ཁམས་དག་ན་གང་བཞུགས་པ་རྣམས་ལ་ཕུལ་བས་མཉེས་ཤིང་དེ་ལྟར་རྟག་ཏུ་མཆོད་པར་གྱུར་ཅིག་གང་ཡང་མ་བྱོན་པ་
ན་འཚང་རྒྱ་འགྱུར་རྣམས་ལ་གུལ་བས་རབ་ཏུ་མྱུར་བར་འཚང་རྒྱ་བའི་མཐུན་རྐྱེན་མ་ཚང་བ་མེད་པས་བསམ་པ་ཡོངས་སུ་རྫོགས་ནས་བྱང་ཆུབ་རིམ་པར་སངས་རྒྱས་ཀྱི་སར་འབྱོར་པར་
གྱུར་ཅིག་ཕྱོགས་བཅུ་ག་ལེ་བའི་ཞིང་རྣམས་ཇི་སྙེད་པ་ལ་བཏང་བས་དེ་དག་གི་རྡོ་དང་གསེག་མ་སོགས་སྐྱོན་རྒྱ་ཆེ་ཞིང་ཡོངས་སུ་དག་པར་གྱུར་ནས་མཐའ་ཡས་པའི་འབྱོར་བ་དད་ལྡན་
པ་བདེ་བ་ཅན་ལྟར་གྱུར་ཏེ། །དེའི་དབུས་སུ་བྱང་ཆུབ་ཀྱི་ཤིང་གི་དབང་པོའི་དྲུང་དུ་བདེ་བཞིན་གཤེགས་པ་རྒྱལ་བ་རྣམས་དང་སངས་རྒྱས་ཀྱི་སྲས་ཀྱིས་རབ་ཏུ་གང་བར་ཤོག་ཅིག་ཕྱོགས་
བཅུའི་སེམས་ཅན་གང་རྣམས་ཇི་སྙིད་པ་ལ་བཏང་བས་དེ་དག་རྟག་ཏུ་ནད་མེད་པ་དང་སྡུག་བསྔལ་རྒྱུ་དང་བཅས་པ་བྲལ་ནས་བདེ་བ་ཕུན་སུམ་ཚོགས་པར་གྱུར་ཏེ། །འགྲོ་བ་དེ་དག་ཀུན་
གྱི་ཆོས་མཐུན་གྱི་དོན་རྣམས་ནི་སྒྲུབ་པའི་མཐུན་རྐྱེན་ཡིད་བཞིན་དུ་འགྲུབ་པར་གྱུར་ཅིག་སངས་རྒྱས་ཀྱི་གོ་འཕང་ཐོབ་པའི་རེ་བའང་འགྲུབ་པར་ཤོག་ཅིག་དེ་ལྟར་གཞན་དོན་

[004B] །ལྷ་ལ་སོགས་པ་འགྲོ་བ་ཀུན་ཏུ་སྐྱེ་བ་དེའི་
ཚེ་སྔོན་གྱི་གནས་ཇི་ལྟ་བ་བཞིན་དུ་དྲན་པོ་ཐབ་པར་གྱུར་ཅིང། དེ་ཡི་མཐུས་ཚེ་རབས་ཀུན་ཏུ་འཆི་འཕོ་དང་སྐྱེ་བ་བརྒྱུད་མར་མྱོང་བ་ན་ཁྱིམ་གྱི་ཉེས་དམིགས་དང་རབ་ཏུ་བྱུང་བའི་ཕན་
ཡོན་དྲན་པའི་སྒོ་ནས་རྟག་ཏུ་བདག་ནི་རབ་ཏུ་འབྱུང་བར་ཤོག་ཅིག་ཚེ་རབས་ཐམས་ཅད་དུ་སྨོན་འཇུག་བྱང་ཆུབ་ཀྱི་སེམས་བཟུང་ནས་དུས་གསུམ་གྱི་རྒྱལ་བ་ཀུན་གྱི་རྗེས་སུ་སློབ་
པར་གྱུར་ཏེ་ཀུན་ཏུ་བཟང་པོའི་སྤྱོད་པ་ཡོངས་སུ་རྫོགས་པར་བྱེད་པའི་གཞི་ཚུལ་ཁྲིམས་ཀྱི་སྤྱོད་པ་རྣམ་པ་གསུམ་པོ་ཉོན་མོངས་པའི་དྲི་མ་མེད་པ་ཡོངས་སུ་དག་པར་རང་དོན་ཡིད་བྱེད་
ཀྱིས་མ་ཉམས་ཤིང་ལྟུང་བའི་སྐྱོན་གྱིས་གོས་པ་མེད་པར་གྱུར་ཅིག་ལྷ་ཡི་སྐད་དང་ཀླུ་དང་གནོད་སྦྱིན་གྱི་སྐད་དང་གྲུལ་བུམ་དག་དང་མ་ཡི་སྐད་སྣ་ཚོགས་པ་རྣམས་དང་འགྲོ་
བ་ཀུན་གྱི་སྒྲ་རྣམས་ཇི་ཙམ་པ་དེ་ཐམས་ཅད་ཀྱི་སྐད་དུ་བདག་གིས་ཆོས་བསྟན་ཏེ་ཐེག་པ་ཆེན་པོ་ཀུན་ཏུ་དར་པར་བྱེད་ཅིང། རིགས་ཀྱི་ཡོན་ཏན་གྱི་གཙོ་བོ་རྒྱུད་ངེས་ཤིང་ཕ་རོལ་ཏུ་

[005A]༄༅། །ཕྱིན་པ་དྲུག་གི་སྤྱོད་པ་རབ་ཏུ་ཤེས་ནས་མི་ཉམས་གོང་འཕེལ་དུ་བརྩོན་པས་བྱང་ཆུབ་སེམས་ནི་ནམ་ཡང་བརྗེད་པ་མེད་པར་གྱུར་ཅིག་སྡིག་པ་གང་ཞིག་ནག་པོའི་ཆོས་
བཞི་བསྟེན་པ་ལ་སོགས་པ་རྣམས་དང་སྒྲིབ་པར་གྱུར་བ་གང་དག་ཐེག་པ་ཆེན་པོ་སྤོང་བ་དང་ལོག་ལྟ་དང་ང་རྒྱལ་ལ་སོགས་པ་ལས་དང་ཉོན་མོངས་བ་དེ་དག་མ་ལུས་པ་ཡོངས་སུ་བྱང་བར་
གྱུར་ཅིག་འཁོར་བར་འགེན་པའི་རྒྱུ་ལས་དང་ཉོན་མོངས་པ་དང་ཆོས་ལ་བར་དུ་གཅོད་པའི་བདུད་ཀྱི་ལས་རྣམས་ལས་གྲོལ་ཞིང། སྙིང་རྗེ་དང་སྨོན་ལམ་གྱིས་འཇིག་རྟེན་ཁམས་ཀྱི་
འགྲོ་བ་རྣམས་སུ་སྐྱེ་ན་ཡང། ཇི་ལྟར་པདྨོ་ཆུས་མི་ཆགས་པ་དང་ཉི་ཟླ་ནམ་མཁར་ཐོགས་པ་མེད་པ་ལྟར་སྲིད་པའི་སྐྱོན་གྱིས་མ་གོས་པའི་སྐྱེ་པ་ཡོངས་སུ་འཛིན་པར་གྱུར་ཅིག་ནམ་
མཁའི་མཐས་གཏུགས་པའི་ཞིང་གི་ཁྱོན་དང་ཕྱོགས་རྣམས་ཇི་ཅོམ་པ་དེ་སྙེད་ཀྱི་སེམས་ཅན་རྣམས་ཀྱི་ངན་སོང་གི་སྡུག་བསྔལ་གྱིས་མཚོན་པས་འཁོར་བའི་སྡུག་བསྔལ་མཐའ་དག་
ཏུ་ཞི་བར་བྱེད་པ་དང། མངོན་མཐོའི་བདེ་བ་དག་ལ་འགྲོ་བ་ཀུན་འགོད་ཅིང་འགྲོ་བ་ཐམས་ཅད་ལ་ནི་རང་རང་གི་སྐལ་བ་དང་འཚམས་པར་བྱང་ཆུབ་ཆེན་པོར་བཀྲི་བའི་སྒོ་ནས་ཕན་པ་

[005B]བླ་ན་མེད་པའི་བྱང་ཆུབ་ཀྱི་རྒྱུ་ཚོགས་གཉིས་ཀྱི་སྤྱོད་པ་ཡོངས་སུ་རྫོགས་པར་བྱེད་ཅིང་སེམས་ཅན་ངག་གི་དབང་པོ་དང་འཚམས་པར་སྤྱོད་པ་སྟོན་པའི་
སྒོ་ནས་ཐེག་པ་ཆེན་པོར་འཇུག་པར་བྱེད་ཅིང། ཀུན་ཏུ་བཟང་པོའི་སྤྱོད་པའི་ཚུལ་ཐེག་པ་ཆེན་པོ་དག་ནི་རབ་ཏུ་སྟོན་པར་བྱེད་པ་སྟེ་སྤྱོད་པ་གསུམ་པོ་མ་འོངས་པའི་བསྐལ་པ་ཀུན་ཏུ་
སྤྱོད་པར་གྱུར་ཅིག་བདག་གི་བྱང་ཆུབ་སེམས་དཔའི་སྤྱོད་པ་དང་མཚུངས་པར་གང་གིས་སྤྱོད་པའི་བྱང་ཆུབ་སེམས་དཔའ་དེ་དག་ནི་རྟག་ཏུ་འགྲོགས་པར་གྱུར་ཅིང་ལུས་དང་ངག་རྣམས་
དང་ནི་སེམས་ཀྱི་ཀྱང་མཉེས་གཤིན་པས་ཀུན་ཏུ་བཟང་པོའི་སྤྱོད་པ་དག་དང་སྨོན་ལམ་ལ་གཅིག་ཏུ་སྤྱོད་པར་གྱུར་ཅིག་བདག་ལ་ཕན་པར་འདོད་པས་སྙིང་རྗེས་ཐེག་པ་ཆེན་པོ་སྟོན་པའི་
གྲོགས་པོ་དགེ་བའི་བཤེས་གཉེན་གང་དག་བཟང་པོ་སྤྱོད་པ་རབ་ཏུ་སྟོན་པ་རྣམས་དེ་དག་དང་ཡང་རྟག་ཏུ་ཕྲད་པར་གྱུར་ཅིང་ཕྲད་ནས་ཀྱང་དེ་དག་བདག་གི་ས་ནམ་ཡང་ཡིད་སུན་མི་འབྱུང་བར་
ཐུགས་མཉེས་པ་ཁོ་ན་སྒྲུབ་པར་གྱུར་ཅིག་སངས་རྒྱས་སྲས་ཀྱིས་བསྐོར་པའི་མགོན་པོ་ཕྱོགས་བཅུའི་རྒྱལ་བ་རྣམས་ཀྱི་སྤྲུལ་པའི་བཀོད་པ་རྣམས་བདག་གི་རྣམ་པར་དག་པའི་མིག་གིས་
[006A]༄༅། །མངོན་གྱི་སྤྱོད་ཡུལ་དུ་རྟག་ཏུ་གྱུར་ཏེ་བདག་གིས་སེམས་དང་བས་རྒྱལ་བ་སྲས་དང་བཅས་པ་ལ་བལྟ་ཞིང་མ་འོང་པའི་བསྐལ་པ་ཀུན་ཏུ་མི་སྐྱོ་བའི་བརྩོན་འགྲུས་ཀྱིས་རྒྱལ་བ་དེ་
དག་ལ་མངོན་སུམ་དང་མངོན་སུམ་མ་ཡིན་པའི་མཆོད་པ་རྒྱ་ཆེན་པོས་མཉེས་པར་བགྱིད་པར་གྱུར་ཅིག་རྒྱལ་བ་རྣམས་ཀྱི་དམ་པའི་ཆོས་ཇི་སྙེད་པའི་ཚིག་དང་དོན་མི་བརྗེད་པའི་གཟུངས་
ཐོབ་པའི་སྒོ་ནས་འཛིན་ཅིང་བླ་ན་མེད་པའི་བྱང་ཆུབ་ཀྱི་སྤྱོད་པས་གཞན་ལ་ཀུན་ཏུ་སྟོན་པས་སྣང་བར་བྱེད་པ་དང། ཀུན་ཏུ་བཟང་པོའི་སྤྱོད་པ་ཐེག་པ་ཆེན་པོའི་རྟོགས་པའི་ཆོས་མཐའ་
དག་རང་གཞན་གྱི་རྒྱུད་ལ་བསྐྱེད་ཅིང། དེའི་མི་མཐུན་ཕྱོགས་རྣམ་པར་སྦྱངས་ཏེ་དག་པ་ཡང་མ་འོང་པའི་བསྐལ་པ་ཀུན་ཏུ་སྤྱད་པར་བགྱིའོ། །སྲིད་པ་ཐམས་ཅད་དུ་ཡང་འཁོར་བར་
སྐྱེ་བ་ན་བསོད་ནམས་དང་ཡེ་ཤེས་དག་གི་ཚོགས་ནི་མི་ཟད་པ་རྙེད་ཅིང་སེམས་ཅན་འདུལ་བའི་ཐབས་དང་དེ་ཁོ་ན་ཉིད་ལ་བཞུགས་པའི་ཤེས་རབ་དང་ཡོན་ཏན་གྱི་སྒོ་སྒྲུབ་པའི་ཏིང་ངེ་འཛིན་
དང་སྒྱུ་མའི་རྣམ་པར་ཐར་པ་སྣ་ཚོགས་པར་རྩལ་སྦྱངས་པས་ཡོན་ཏན་ཀུན་གྱི་མི་ཟད་པའི་མཛོད་ཐོབ་པར་གྱུར་ཅིག་རྡུལ་གཅིག་གི་སྟེང་ན་རྡུལ་སྙེད་ཀྱི་སངས་རྒྱས་ཀྱི་ཞིང་རྣམས་

[006B] །དེ་ལྟར་མ་ལུས་
པའི་འཇིག་རྟེན་གྱི་ཁམས་ཐམས་ཅད་ཀྱི་ཕྱོགས་སུའང་སྒྲ་རྩེ་ཙམ་གྱི་ཁྱོན་ལ་དུས་གསུམ་གྱི་ཚད་ཇི་སྙེད་ཀྱི་སངས་རྒྱས་ཀྱི་སྐུའི་བཀོད་པ་རྒྱ་མཚོ་དང་དེ་དག་གི་ཞིང་གི་བཀོད་པ་རྒྱ་མཚོ་
རྣམས་བལྟ་བ་དང། བསྐལ་པ་རྒྱ་མཚོའི་བར་དུ་བྱང་ཆུབ་ཀྱི་སྤྱོད་པ་སྤྱོད་ཅིང་རབ་ཏུ་འཇུག་པར་བགྱིའོ། ལོངས་སྐུའི་གསུང་གི་ཆ་ཤས་གཅིག་ཀྱང་ཡན་ལག་དྲུག་ཅུ་དང་ལྡན་ཞིང་རྒྱ་
མཚོ་ལྟ་བུའི་སྒྲ་སྐད་ཀྱིས་འགྲོ་བ་སོ་སོའི་རང་རང་གི་སྐད་དུ་སྟོན་ཞིང་ཐེ་ཚོམས་ཐམས་ཅད་གཅོད་པ་རྒྱལ་བ་ཀུན་གྱི་གསུང་དབྱངས་ཡན་ལག་རྣམ་པར་དག་འགྲོ་བ་ཀུན་གྱི་བསམ་པའི་
རེ་བ་ཇི་བཞིན་སྐོང་བར་མཛད་པའི་དབྱངས་སངས་རྒྱས་ཀྱི་གསུང་ལ་རྟག་ཏུ་འཇུག་པར་བགྱིའོ། །དུས་གསུམ་དུ་གཤེགས་པའི་རྒྱལ་བ་ཐམས་ཅད་ཀྱིས་ཟབ་རྒྱས་ཆོས་ཀྱི་འཁོར་ལོའི་
ཚུལ་རྣམས་རབ་ཏུ་བསྐོར་བར་མཛད་པ་དེ་དག་གི་ཡང་གསུང་དབྱངས་མི་ཟད་པ་ལ་བློ་ཡི་སྟོབས་ཀྱིས་དོན་རབ་ཏུ་རྟོགས་པའི་སྒོ་ནས་བདག་བྱད་རབ་ཏུ་འཇུག་པར་གྱུར་ཅིག་མ་

[007A]༄༅། །འོང་བསྐལ་པ་ཐམས་ཅད་དུ་སངས་རྒྱས་ཀྱི་སྐུ་དང་གསུང་གི་འཕྲིན་ལས་རྒྱ་ཆེན་པོ་ལ་འཇུག་པ་ཐམས་ཅད་ཀྱང་སེམས་ཀྱི་སྐད་ཅིག་གི་ཡུན་དུ་བསྡུས་ནས་བདག་ཀྱང་འཇུག་པར་
བགྱི་ཞིང་གང་ཡང་བསྐལ་པ་དུས་གསུམ་གྱི་ཚད་ཇི་སྙེད་པ་དེ་དག་སེམས་ཀྱི་སྐད་ཅིག་གཅིག་གི་ཆ་ཤས་སུ་བསྡུས་ཏེ་ཡེ་ཤེས་ཀྱི་སྟོབས་ཀྱིས་ནི་ཞུགས་པར་སྤྱད་པར་བགྱིའོ། །དུས་གསུམ་
གཤེགས་པ་མི་ཡི་སེངྒེ་གང་ཞིག་སངས་རྒྱས་བཅོམ་ལྡན་འདས་རྣམས་ཀྱི་སྐུའི་བཀོད་པ་འཁོར་གྱི་ཚོགས་དང་བཅས་པ་དེ་དག་སེམས་ཀྱི་སྐད་ཅིག་གཅིག་ལ་དུས་གཅིག་ཏུ་བདག་གིས་བལྟ་
ཞིང་རྟག་ཏུ་དེ་དག་གི་སྤྱོད་ཡུལ་ཏིང་ངེ་འཛིན་གྱི་རྣམ་པར་འཕྲུལ་པ་དང་བྱིན་རླབས་དང་སྒྱུ་མའི་རྣམ་པར་རོལ་པ་ལས་བྱུང་བའི་མཛད་པའི་སྒོ་བསམ་གྱིས་མི་ཁྱབ་པ་ལ་སྒྱུ་མའི་རྣམ་པར་
ཐར་པ་མངོན་དུ་གྱུར་བའི་སྟོབས་ཀྱིས་འཇུག་པར་གྱུར་ཅིག་གང་ཡང་དུས་གསུམ་དག་གི་ཞིང་གི་བཀོད་པ་ཇི་སྙེད་པ་དེ་དག་རྫུ་འཕྲུལ་དང་ཏིང་ངེ་འཛིན་གྱིས་མཐུས་རྡུལ་གཅིག་པའི་སྟེང་
དུའང་མངོན་པར་བསྒྲུབ་ཅིང་དེ་ལྟར་མ་ལུས་པའི་ཕྱོགས་རྣམས་ཐམས་ཅད་དུ་ཡང་རྒྱལ་བ་དག་གི་ཞིང་རྣམས་བཀོད་པ་ཚད་མེད་པ་སྒྲུབ་པ་ལ་འཇུག་པར་གྱུར་ཅིག་གང་ཡང་མ་བྱོན་

[007B]
རབ་ཏུ་ཞི་བའི་མཐའ་སྟོན་པ་སོགས་མཛད་པ་མཐའ་ཡས་པས་རོལ་བའི་མགོན་པོ་ཀུན་གྱི་དྲུང་དུ་བདག་མཆི་བར་གྱུར་ཏེ་མཆོད་པ་དང་རིམ་གྲོ་བགྱིད་པར་གྱུར་ཅིག་ལམ་གྱི་རྟོགས་པ་
གོང་མར་བགྲོད་པར་འོག་མ་ལས་ཤིན་ཏུ་མྱུར་བ་དང། སྐད་ཅིག་སྐད་གཅིག་ལ་སངས་རྒྱས་ཀྱི་ཞིང་རབ་འབྱམས་སུ་མཆོད་སོགས་ཀྱི་སླད་དུ་རྫུ་འཕྲུལ་གྱིས་མྱུར་བར་བགྲོད་པ་དང་
སེམས་ཅན་ཐམས་ཅད་ཀྱི་སྨིན་གྲོལ་ལ་འགོད་པའི་མཐུ་ཤིན་ཏུ་མྱུར་བ་ཏེ་ཀུན་ཏུ་མྱུར་བའི་རྫུ་འཕྲུལ་གྱི་སྟོབས་རྣམས་དང། མཐའ་ཡས་པའི་སེམས་ཅན་གྱི་ཁམས་ཀྱི་ཐེགས་པ་སྣ་
ཚོགས་ཀུན་ནས་སྒོ་ཡིས་སེམས་ཅན་རྣམས་ཐེག་པ་ཆེན་པོར་འགོད་པའི་སྟོབས་རྣམས་དང། རྫུ་འཕྲུལ་དང་ཏིང་ངེ་འཛིན་གྱིས་སྒོ་གསུམ་གྱི་བྱ་བྱེད་མཐའ་དག་སེམས་ཅན་ལ་ཕན་པར་
སྒྲུབ་ས་པ་ཀུན་ཏུ་ཡོན་ཏན་སྤྱོད་པའི་སྟོབས་རྣམས་དང། ཕྱོགས་བཅུའི་འཇིག་རྟེན་ཀུན་ཏུ་ཁྱབ་པར་སྤྲོ་བའི་བྱམས་པའི་ཏིང་ངེ་འཛིན་གྱིས་སེམས་ཅན་རྣམས་བདེ་བ་དག་གི་དཔལ་ལ་

[008A]༄༅། །བགོད་པའི་སྟོབས་དང། ཀུན་ནས་དགེ་བའི་བསོད་ནམས་ཀྱི་མཐུས་ལྷ་ལ་སོགས་པ་ཟིལ་གྱིས་གནོན་ཞིང་སྐད་ཅིག་རེ་རེའང་བསོད་ནམས་དཔག་ཏུ་མེད་པ་འཛིན་པའི་
སྟོབས་རྣམས་དང། འཇིག་རྟེན་དང་འཇིག་རྟེན་ལས་འདས་པའི་བསླབ་པའི་གནས་རྣམས་ལ་སྐད་ཅིག་རེ་རེ་ཞིང་མ་ཆགས་ཤིང་ཐོགས་པ་མེད་པར་གྱུར་པའི་ཡེ་ཤེས་ཀྱི་སྟོབས་དང་
སྐད་ཅིག་གཅིག་ལའང་འགོག་པ་ཡང་དག་པའི་མཐར་སྙོམས་པར་འཇུག་ལྡང་བྱེད་པའི་ཤེས་རབ་དང། ཤིན་ཏུ་རགས་པའི་སེམས་ཀྱང་ཟག་མེད་ཀྱི་ངོ་བོར་བསྐྱེད་པ་དང་ལུས་ངག་གིང་
མི་དགེ་བ་ཆེས་ཆེ་བ་རྣམས་ཀྱང་ལམ་མཆོག་ཏུ་བསྒྱུར་བ་དང། སེམས་སྨིན་པའི་ཐབས་བསམ་གྱིས་མི་ཁྱབ་པ་ལ་མཁས་པ་དང། སྐད་ཅིག་རེར་ཡང་ཤིན་ཏུ་ཞི་བ་དང་མ་ཞི་བའི་སེམས་
དང་ཟག་པ་དང་ཟག་པ་མེད་པའི་སེམས་སྤེལ་བ་དང། དཔའ་བར་འགྲོ་བ་དང་ནམས་མཁའ་མཛོད་དང་ཅན་དྲི་མ་མེད་པ་སོགས་ལ་མངའ་བརྙེས་པའི་ཏིང་ངེ་འཛིན་གྱི་སྟོབས་དང་
དེ་དག་གིས་བླ་ན་མེད་པའི་བྱང་ཆུབ་ཀྱི་སྟོབས་སངས་རྒྱས་ཀྱི་ཡོན་ཏན་བསམ་གྱི་མི་ཁྱབ་པ་རྣམས་རང་རྒྱུད་ལ་མྱུར་དུ་ཡང་དག་པར་སྒྲུབས་པར་བྱེད་པར་གྱུར་ཅིག་འཁོར་བས་བསྡུས་

[008B] ཉོན་མོངས་པའི་སྟོབས་རྣམས་ཀུན་ཏུ་འཇོམས་པར་བྱེད་པ་དང། ཕུང་བོའི་བདུད་སོགས་བདུད་ཀྱི་
སྟོབས་རྣམས་སྟོབས་མེད་པར་རབ་ཏུ་བྱེད་ཅིང། དེ་ལྟར་མི་མཐུན་ཕྱོགས་ཀྱི་གཉེན་པོའི་སྟོབས་ཁྱད་པར་ཅན་སྒྲུབ་པའི་སྒོ་ནས་བཟང་པོ་སྤྱོད་པའི་སྟོབས་རྣམས་ནི་ཡོངས་སུ་རྫོགས་
པར་བགྱིད་པར་གྱུར་ཅིག་རང་ཉིད་གང་དུ་འཚང་རྒྱ་བའི་སངས་རྒྱས་ཀྱི་ཞིང་རྣམས་རྒྱ་མཚོ་བདེ་བ་ཅན་ལྟར་སྣོད་བཅུད་ཀྱི་སྐྱོན་རྣམ་པར་དག་པར་བྱེད་ཅིང། སེམས་ཅན་རྒྱ་
མཚོ་དག་ནི་ཆོར་འཕྲུལ་གསུམ་གྱི་སྒོ་ནས་སྲིད་ཞིའི་འཇིགས་པ་ལས་རྣམ་པར་གྲོལ་བར་བྱེད་པ་དང། ལུང་རྟོགས་ཀྱི་བསྡུས་པའི་ཆོས་རྣམས་རྒྱ་མཚོ་ཤེས་རབ་ཀྱི་མིག་གིས་
སོ་སོར་རབ་ཏུ་མཐོང་བར་བྱེད་ཅིང། ཇི་སྙེད་པའི་རྣམ་པ་མཐའ་ཡས་པ་ལ་གཅིག་ཆར་འཇུག་པའི་ཡེ་ཤེས་རྒྱ་མཚོ་རབ་ཏུ་རྟོགས་པ་མངོན་སུམ་དུ་བྱེད་པ་དང། བསོད་ནམས་
དང་ཡེ་ཤེས་ཀྱིས་བསྡུས་པའི་བྱང་ཆུབ་སེམས་དཔའ་སྤྱོད་པ་རྒྱ་མཚོ་དྲི་མས་མ་གོས་པར་རྣམ་པར་དག་པར་བྱེད་ཅིང། བྱང་ཆུབ་སེམས་དཔའི་སྨོན་ལམ་ཆེན་པོ་འབུམ་ཕྲག་གྲངས་

[009A]༄༅། །མེད་པ་བཅུ་ལ་སོས་པ་རྒྱ་མཚོ་ལྟ་བུ་རྣམས་རབ་ཏུ་རྫོགས་པར་བྱེད་པ་དང། སངས་རྒྱས་རྒྱ་མཚོ་རྣམས་ནི་ཀུན་ཏུ་བཟང་པོའི་མཆོད་པའི་སྤྲིན་གྱིས་རབ་ཏུ་མཆོད་པར་བྱེད་
ཅིང། ལས་བདུན་པོ་དེ་དག་ཀྱང་བསྐལ་པ་རྒྱ་མཚོར་མི་སྐྱོ་བའི་བཙོན་འགྲུས་ཀྱིས་སྤྱད་པར་བགྱིད་པ་སོགས་རྒྱ་མཚོ་ལྟ་བུའི་ལས་བརྒྱད་པོ་རྣམས་ཀྱང་སྐད་ཅིག་རེ་རེའི་ནང་དུ་ཚང་
བར་སྤྱོད་པར་གྱུར་ཅིག་གང་ཡང་དུས་གསུམ་གཤེགས་པའི་རྒྱལ་བ་ཇི་སྙེད་པ་དེ་ཡིས་བླ་ན་མེད་པའི་བྱང་ཆུབ་ཀྱི་གྱིར་སྤྱད་པ་སྤྱོད་པའི་ཚེ་སྨོན་ལམ་གྱི་བྱེ་བྲག་རྒྱ་མཚོ་ལྟ་བུ་བཏབ་པ་
རྣམས་བདག་གིས་བཟང་པོ་སྤྱོད་པའི་སྨོན་ལམ་གྱི་སྟོབས་ཀྱིས་བྱང་ཆུབ་ཏུ་མངོན་པར་སངས་རྒྱས་པའི་ཆེད་དུ་ད་ལྟ་ཉིད་ནས་དེ་དག་མ་ལུས་པ་བདག་གིས་རྫོགས་པར་བགྱིའོ། རྒྱལ་
བ་ཀུན་གྱི་སྲས་ཀྱི་ཐུ་བོར་གྱུར་པ་གང་གི་མིང་ནི་ཀུན་ཏུ་བཟང་པོ་ཞེས་བྱ་བར་ཕྱོགས་བཅུའི་སངས་རྒྱས་སྲས་དང་བཅས་པས་ཡོངས་སུ་བསྒྲགས་པའི་མཁས་པ་དེ་དང་མཚུངས་པར་
སྤྱོད་པ་རླབས་པོ་ཆེ་ལ་སློབ་པའི་ཕྱིར་དགེ་བ་དེ་དག་ཐམས་ཅད་རབ་ཏུ་བསྔོའོ། །དེ་དག་རང་གི་ལུས་གང་འདུལ་གྱི་གཟུགས་སུ་སྟོན་པ་དང། རྡུལ་ཕྲན་རེར་ཡང་སངས་རྒྱས་ཀྱི་

[009B] ལུས་གཅིག་གིས་སངས་རྒྱས་ཀྱི་ཞིང་ཁམས་འགེངས་པར་སྟོན་པ་དང། སངས་རྒྱས་ཐམས་ཅད་ཀྱི་དྲུང་ནས་མི་གཡོ་བར་སྟོན་པ་སོགས་
ལུས་དང། དབྱངས་ཀྱི་དཀྱིལ་འཁོར་གཅིག་ལཾ་སྐད་ཐམས་ཅད་སྟོན་པ་ལྟ་བུ་གང་དང་སྐད་ཅིག་གཅིག་ལ་སྤྱོད་པ་རྒྱ་མཚོ་མངོན་དུ་བྱེད་པས་ཡིད་ཀྱང་རྣམ་པར་དག་པ་དང། ཕ་
རོལ་ཏུ་ཕྱིན་པ་དང། བསམ་གཏན་དང། ཏིང་ངེ་འཛིན་གྱི་སྤྱོད་པ་མ་ལུས་པར་དག་པར་བྱེད་ཅིང། དེ་ལ་རྟེན་ནས་སངས་རྒྱས་ཀྱི་ཞིང་རྣམས་སྣོད་བཅུད་ཀྱི་འབྱོར་བ་རླབས་
ཆེ་བ་སྐད་ཅིག་རེར་ཡང་ཡོངས་སུ་དག་པར་བྱེད་པ་དེ་ལྟ་བུའི་ཚུལ་གྱིས་བསྔོ་བ་བཟང་པོ་མཁས་པ་ཀུན་ཏུ་བཟང་པོའི་སྤྱོད་ཚུལ་ཇི་ལྟ་བར་དག་ཀྱང་དེ་དང་མཚུངས་པར་ཤོག་ཅིག་
ཀུན་ནས་མཛེས་ཤིང་ཐོག་མཐའ་བར་དུ་དགེ་བ་ཟབ་པ་དང་རྒྱ་ཆེ་བའི་སྤྱོད་པ་ཡོངས་སུ་སྤྱད་པའི་ཕྱིར་འཇམ་དཔལ་གྱི་ནི་སྨོན་ལམ་ཇི་ལྟར་སྤྱད་པ་དེ་ལྟར་སྤྱད་པར་བགྱི་ཞིང་ཀུན་ཏུ་
བཟང་པོ་དང་འཇམ་པའི་དབྱངས་ཀྱི་སྤྱོད་པ་དང་མཚུངས་པར་སྨོན་པའང་བར་མ་དོར་མི་ལྡོག་པར་མཐར་ཕྱིན་པའི་ཕྱིར་མ་འོང་པའི་བསྐལ་པ་ཀུན་ཏུ་མི་སྐྱོ་བར་བརྩོན་པ་ཤུགས་
[010A]༄༅། །དྲག་པོས་དེ་ཡིས་བྱ་བ་སྤྱོད་པ་དེ་དག་གམ། ལུས་པར་ཡོངས་སུ་རྫོགས་པར་བགྱིའོ། །བྱང་ཆུབ་སེམས་དཔའ་རྣམས་ཀྱི་སྤྱོད་པ་རླབས་པོ་ཆེ་དག་ནི་རྒྱ་ཆེ་ཞིང་མཐས་ཡས་
པས་ཚད་ཡོད་པར་མ་གྱུར་ཅིང། སྐུ་གསུང་ཐུགས་ཀྱི་གསང་བ་བསམ་གྱི་མི་ཁྱབ་པའི་ཡོན་ཏན་རྣམས་ཀྱང་ཚད་བཟུང་དུ་མེད་པར་ཤོག་ཅིག་དེ་ལྟར་བུའི་སྤྱོད་པ་ཚད་མེད་པ་ལ་གནས་
ནས་ཀྱང་རྒྱལ་བ་སྲས་དང་བཅས་པ་དེ་དག་གི་རྣམ་པར་ཕུལ་བ་ཐམས་ཅད་མངོན་སུམ་དུ་ཚལ་བར་བགྱེད་པར་གྱུར་ཅིག་ནམ་མཁའི་མཐའ་ཕྱོགས་དང་དུས་ཀྱི་ཐུག་པར་གྱུར་བ་མེད་
པའི་ཇི་ཙམ་པ་ལྟར་སེམས་ཅན་མ་ལུས་པའི་མཐའ་ཡས་དེ་བཞིན་དུ་བཟུང་དུ་མེད་པ་ཇི་ཙམ་པའི་སེམས་ཅན་རྣམས་ཀྱི་ལས་དང་ཉོན་མོངས་པའི་ཁམས་ཀྱི་མཐའ་གྱུར་པ་མེད་པ་ལྟར་
བདག་གིས་སྔར་བཏབ་པའི་སྨོན་ལམ་དེ་དག་ཐམས་ཅད་རེ་རེ་ནས་མཐའ་ཡང་དེ་ཙམ་མོ་ཞེས་དཔག་ཏུ་མེད་པར་གྱུར་ཅིག་གང་ཡང་སྐྱེ་བོ་དག་གིས་ཕྱོགས་བཅུའི་ཞིང་རྣམས་མཐའ་
ཡས་པ་རིན་པོ་ཆེ་སྣ་བདུན་གྱིས་བརྒྱན་ཏེ་རྒྱལ་བ་རྣམས་ལ་དད་པའི་སེམས་ཀྱིས་ཕུལ་བ་དང། ལྷ་དང་མི་ཡི་བདེ་བ་མཆོག་བསྐྱེད་པའི་ཡོ་བྱད་དམ་པ་རྣམས་ཀྱང་ཞིང་གི་རྡུལ་སྙེད་ཀྱི་

[010B]
མོས་ཤིང། ལན་གཅིག་ཙམ་ཡང་དད་པ་རབ་ཏུ་བསྐྱེད་པས་ནི་བསོད་རྣམས་དམ་པའི་མཆོག་ཏུ་འདི་འགྱུར་བ་དང། དད་པ་དང་ལྡན་པའི་སྐྱེ་བོ་གང་གིས་དོན་ཡིད་ལ་དྲན་པས་
བཟང་པོ་སྤྱོད་པའི་སྨོན་ལམ་འདི་གཤར་སྒོམ་ཙམ་བྱས་ཏེ་སྨོན་ལམ་བཏབ་པས་ཀྱང། དེ་ནས་ངན་སོང་གི་རྒྱུ་ཐམས་ཅད་སྤང་བར་འགྱུར་ཞིང། དེས་ནི་ལོག་པར་ལྟ་བ་ཅན་དང་
ཐེག་ཆེན་བཟློག་པའི་གྲོགས་པོ་ངན་པ་སྤང་བ་དང། སངས་རྒྱས་སྣང་བ་མཐའ་ཡས་དེ་ཡང་དེས་མྱུར་བར་མཐོང་ཞིང། དེ་དག་གི་རྙེད་པ་རབ་ཐེག་ཆེན་གྱི་ཆོས་སྤྱོད་པའི་བཤེས་གཉེན་
དང་གྲོགས་དང་གནས་དང་ཡོ་བྱད་སོགས་མཐུན་རྐྱེན་ཐམས་ཅད་རྙེད་ཅིང། ནང་དང་སྡུག་བསྔལ་ལ་སོགས་པའི་རྐྱེན་ངན་ཐམས་ཅད་བྱང་ཆུབ་ཀྱི་སྤྱོད་པའི་གྲོགས་སུ་འགྱུར་པས་
ལུས་སེམས་བདེ་བར་འཚོ་ལ་མི་ཚེ་འདི་རའང་རྒྱལ་བ་སྲས་བཅས་ཀྱི་བྱིན་རླབས་ཀྱིས་འདི་ཕྱིའི་དོན་ཐམས་ཅད་ལེགས་པར་འགྲུབ་སྟེ་འོང་བ་དང། བྱང་ཆུབ་སེམས་དཔའ་ཀུན་

[011A]༄༅། །ཏུ་བཟང་པོ་དེ་ཡང་སེམས་དང་སྤྱོད་དང་ཡོན་ཏན་དང། བསོད་རྣམས་ཅི་འདྲ་བ་གང་དག་དེ་དག་ཀྱང་རིང་པོ་མི་ཐོགས་པར་དེ་བཞིན་དུ་འགྱུར་ཞིང། མཚམས་མེད་པ་
ལྔ་པོ་དག་གི་སྡིག་པ་གང་དག་གིས་མི་ཤེས་རྨོངས་པའི་དབང་གིས་བྱས་པ་དག་ཀྱང། དེ་ཡིས་བཟང་པོ་སྤྱོད་པ་འདི་དོན་དྲན་བཞིན་མོས་པས་བརྗོད་ན་མྱུར་དུ་མ་ལུས་པར་ཡོངས་སུ་
བྱང་བར་འགྱུར་བ་སོགས་མཐོང་ཆོས་ཀྱི་ཡོན་ཏན་དང། ཕྱི་མི་ཚེ་རབས་རྣམས་སུའང་རིག་པའི་གནས་རྣམས་ལ་ཐོགས་པ་མེད་པར་འཇུག་པའི་ཡེ་ཤེས་དང། གཟུག་དང་མཚན་
རྣམས་དང། རིགས་དང་ཁ་དོག་ཕུན་སུམ་ཚོགས་པ་རྣམས་དང་ལྡན་པར་གྱུར་ཅིག་བྱང་ཆུབ་ཀྱི་ལམ་ལ་བར་དུ་གཅོད་པའི་བདུད་དང་ལོག་པར་ཞུགས་མུ་སྟིགས་བྱེད་མང་པོས་
དེའི་ལམ་ལ་བར་དུ་གཅོད་པར་བྱེད་མི་ཐུབ་པར། དེ་དག་བསོད་རྣམས་དང་ཡེ་ཤེས་ཀྱི་སྟོབས་ཀྱིས་ཟིལ་གྱིས་གནོན་ཞིང། འཇིག་རྟེན་གསུམ་པོ་ཀུན་ལ་ལྷ་དང་བཅས་པའི་
འགྲོ་བ་ཀུན་གྱིས་མཆོད་པ་དང་ཕྱག་བྱར་འགྱུར་བ་སོགས་རྒྱུ་དང། ཤིན་ཏུ་མྱུར་བའི་ལམ་གྱི་བགྲོད་པ་མཐར་ཐུགས་པས་བྱང་ཆུབ་ཀྱི་ཤིང་གི་དབང་པོའི་དྲུང་དུ་དེ་མྱུར་དུ་འགྲོ་ཞིང་

[011B]
དུ་བྱས་ཅིང་ཟབ་རྒྱས་ཆོས་ཀྱི་འཁོར་ལོ་རབ་ཏུ་བསྐོར་བ་དང། རྡོ་རྗེ་ལྟ་བུའི་ཏིང་ངེ་འཛིན་གྱིས་བདུད་ཀྱི་དམག་བྱེ་བ་ཕྲག་བརྒྱ་རྣམས་སྡེ་དང་བཅས་པ་ཐམས་ཅད་ཏུལ་བར་བྱེད་པ་
སོགས་སྨོན་ལམ་ཡིད་ལ་བྱས་པའི་ཕན་ཡོན་རྣམས་ཀྱང་གནས་སྐབས་མཐའ་དག་ཏུ་ཐོབ་པར་གྱུར་ཅིག་གང་ཡང་བཟང་པོ་སྤྱོད་པའི་སྨོན་ལམ་གྱི་གཞུང་འདིའི་ཚིག་ཙམ་ཁ་ཏོན་
དུ་བྱེད་པས་འཆང་བ་དང། གཞན་ལ་སྟོན་ཏམ་གླེག་བམ་ཀློག་པ་དང། འབྲི་བ་ལ་སོགས་པ་བྱས་ནའང་དེ་ཡི་རྣམ་པར་སྨིན་པ་སངས་རྒྱས་ཉིད་ཀྱི་སྤྱོད་ཡུལ་ལས་ཉན་རང་སོགས་
ཀྱིས་བསམ་གྱིས་མི་ཁྱབ་པས་བླ་ན་མེད་པའི་བྱང་ཆུབ་མཆོག་གི་ཐབས་འདི་ལ་སོན་ཉི་མེད་ཅིང། འཇམ་དཔལ་དཔའ་བོས་མི་རྟོག་པའི་ཤེས་རབ་ཀྱིས་དགེ་རྩ་རྣམས་བྱང་ཆུབ་ཏུ་
བསྔོ་བའི་ཚུལ་ཇི་ལྟར་མཁྱིམ་པ་དང་ཀུན་ཏུ་བཟང་པོ་དེ་ཡང་དེ་བཞིན་དུ་ཡོངས་སུ་བསྔོ་བའི་ཚུལ་ལ་མཁས་ཤིང། གཞན་ཡང་སྤྱན་རས་གཟིགས་སོགས་རྒྱལ་སྲས་དེ་དག་ཀུན་

[012A]༄༅། །གྱིས་ཇི་ལྟར་བསླབ་པའི་རྗེས་སུ་བདག་སློབ་པར་བྱེད་ཅིང་བཟང་པོ་སྤྱོད་པ་འདོན་པ་སོགས་ཀྱི་དགེ་བ་འདི་དག་ཐམས་ཅད་རབ་ཏུ་བསྔོ་བར་བགྱིའོ། །དུས་གསུམ་དུ་གཤེགས་
པའི་རྒྱལ་བ་ཐམས་ཅད་ཀྱིས་བསྔོ་བ་གང་ལ་མཆོག་ཏུ་བསྔགས་པ་ནམ་མཁའི་མཐས་གཏུགས་པའི་སེམས་ཅན་ཐམས་ཅད་ལ་སྲིད་ལ་ཇི་སྲིད་གནས་ཀྱི་བར་དུ་བླ་ན་མེད་པའི་ཕན་
བདེ་སྤེལ་བའི་ཕྱིར་བྱང་ཆུབ་ཀྱི་རྒྱུ་བསྔོ་བ་དེ་བཞིན་དུ་བདག་གིས་སྨོན་ལམ་བཏོན་པ་ལ་སོགས་པའི་དགེ་བའི་རྩ་བ་འདི་དག་ཀུན་ཀྱང། ཀུན་ཏུ་བཟང་པོའི་སྤྱོད་པའི་སྒོ་ནས་བྱང་ཆུབ་
ཆེན་པོ་རབ་ཏུ་བསྔོ་བར་བགྱིའོ། དགེ་བའི་རྩ་བ་འདིའི་མཐུས་བདག་ནི་འཆི་བའི་དུས་བྱེད་པར་གྱུར་པ་ན། ལས་དང་ཉོན་མོངས་པ་དང་རྣམ་སྨིན་གྱིས་སྒྲིབ་པ་ཐམས་ཅད་དག་ནི་ཕྱིར་
བསལ་ཏེ། དབང་པོའི་མངོན་གསུམ་གྱི་སྤྱོད་ཡུལ་དུ་སངས་རྒྱས་སྣང་བ་མཐའ་ཡས་དེ་མ་ཐོང་ཞིང། མཐོང་ནས་ཀྱང་དེ་ཉིད་ཀྱི་ཐུགས་རྗེ་དང་བདག་གི་སྨོན་ལམ་སྟོབས་ཀྱིས་
བདེ་བ་ཅན་གྱི་ཞིང་དེར་ཐོགས་པ་མེད་པར་རབ་ཏུ་འགྲོ་ཞིང། དེར་སོང་ནས་ནི། སྨོན་ལམ་ཆེན་པོ་འབུམ་ཕྲག་བཅུ་ལ་སོགས་པ་འདི་དག་ཐམས་ཅད་ཀྱི་དོན་མངོན་དུ་འགྱུར་

[012B]དེ་དག་གི་དོན་མ་ལུས་པ་བདག་གིས་ཡོངས་སུ་བསྐངས་ཤིང་རྫོགས་པར་བྱས་ནས་འཁོར་བའི་འཇིག་རྟེན་ཇི་སྲིད་མ་སྟོང་བདེ་སྲིད་སེམས་ཅན་ཐམས་ཅད་ལ་
གནས་སྐབས་དང་མཐར་ཐུག་གི་ཕན་པ་སྒྲུབ་པས་བགྱིའོ། རྒྱལ་བ་འོད་དཔག་ཏུ་མེད་པའི་ཞིང་དང་འཁོར་གྱི་དཀྱིལ་འཁོར་སྨོན་ལམ་གྱི་མཐུ་ལས་གྲུབ་པ་ས་བཟང་ཞིང་ཚོགས་
གཉིས་དང་ཐེག་པ་ཆེན་པོའི་ཆོས་ཀྱི་འབྱོར་པ་རླབས་ཆེ་བས་ཉམས་དགའ་བ་དེར་རིན་པོ་ཆེའི་པདྨོ་དམ་པ་འོད་ཀྱི་འཕྲེང་བས་ཀུན་ཏུ་མཛེས་པ་ལས་ཐོགས་པ་མེད་པར་རྫུས་ཏེ་སྐྱེས་
ནས་སྣང་བ་མཐའ་ཡས་རྒྱལ་བས་མངོན་སུམ་དུ་བླ་ན་མེད་པའི་བྱང་ཆུབ་མཆོག་ཏུ་ལུང་བསྟན་པའང་བདག་གིས་དེར་ཐོབ་པར་ཤོག་ཅིག་ཞིང་དེར་ནི་བདག་གིས་དེ་ལྟ་བུའི་ཚུལ་
གྱིས་ལུང་བསྟན་པ་ཐོབ་ནས་ཀྱང་སྐད་ཅིག་དེ་ཉིད་ལ་སྤྲུལ་པ་མང་པོའི་བྱེ་བ་ཕྲག་བརྒྱ་ལ་སོགས་པ་འགྱིད་པར་བྱེད་ཅིང། སྤྲུལ་པའི་ལུས་དེ་དག་གིས་ཀྱང་ཐབས་དང་ཤེས་རབ་
ཀྱི་བློ་གྲོས་ཀྱི་སྟོབས་ཀྱིས་ཕྱོགས་བཅུ་རྣམས་སུའང་མཐའ་ཡས་པའི་སེམས་ཅན་རྣམས་ལ་བྱང་ཆུབ་མཆོག་ལ་འགོད་པའི་ཕན་པ་སྒྲུབ་པ་རྣམ་པར་ཐར་པའི་སྒོ་མང་པོས་བགྱིད་

[013A]༄༅། །པར་གྱུར་ཅིག་བཟང་པོ་སྤྱོད་པའི་སྨོན་ལམ་གྱི་དོན་སེམས་པ་དང་གཞུང་དོན་པ་སོགས་ཀྱིས་བཏབ་པ་ཡིས་དགེ་བ་ཅུང་ཟད་བདག་གིས་ཅི་བསགས་པ་དེ་ནི༑ ཕྱོགས་
བཅུའི་འགྲོ་བ་རྣམས་ཀྱིས་དཀར་བའི་ཕྱོགས་དང་མཐུན་པའི་སྨོན་ལམ་གྱི་དགེ་བ་ཇི་སྙེད་དེ་རྣམས་སྐད་ཅིག་གིས་ཐམས་ཅད་འབྱོར་བར་ཤོག་ཅིག་ཀུན་ཏུ་བཟང་པོ་སྤྱོད་པའི་
སྨོན་ལམ་འདོན་པ་དང་སེམས་པའི་དགེ་རྩ་བྱང་ཆུབ་ཏུ་བསྔོས་པ་འདི་ཡིས་བསོད་ནམས་དམ་པ་མཐའ་ཡས་པོ་གང་ཐོབ་པ་དེས། འགྲོ་བ་སྡུག་བསྔལ་ཆུ་བོར་བྱིང་བ་རྣམས་མྱུར་དུ་ཐར་
ཏེ་འོད་དཔག་མེད་པའི་གནས་རབ་ཞིང་ཁམས་མཆོག་ཏུ་སྐྱེ་བ་འཛིན་པ་སོགས་ཡོན་ཏན་གྱི་ཚོགས་རྒྱ་མཚོ་ལྟ་བུ་ཐོབ་པར་ཤོག་ཅིག་བཟང་པོ་སྤྱོད་པའི་སྨོན་ལམ་གྱི་རྒྱལ་པོ་འདི་དག་
སྨོན་ལམ་ཐམས་ཅད་ཀྱི་ནང་ནས་མཆོག་གི་གཙོ་བོར་གྱུར་པས། གཞུང་དོན་པ་དང། དོན་སེམས་པ་དང། འཚང་པ་སོགས་ཀྱི་སྒོ་ནས་མཐའ་ཡས་པའི་འགྲོ་བ་ཀུན་ལ་ཕན་པར་
བྱེད་ཅིང། ཀུན་ཏུ་བཟང་པོ་སྤྱོད་པས་ཡོངས་སུ་བརྒྱན་པའི་གཞུང་ཡོངས་སུ་གྲུབ་ནས། ངན་སོང་ལ་སོགས་པ་འཁོར་བའི་རྒྱུད་རྣམས་མ་ལུས་པ་སྟོངས་པར་གྱུར་ཏེ་བླ་ན་མེད་པའི་

[013B]  ཅེས་བློ་ཡང་ཡུང་དུ་མ་སོང་བར་སེམས་རྩེ་གཅིག་པས་བཏོན་ཏེ་སྨོན་ལམ་བཏབ་ན།  གོང་གི་ཚིག་དང་དོན་ཡིད་ལ་བྱས་པའི་ཕན་ཡོན་མཐའ་
དག་གདོན་མི་ཟ་བར་ཐོབ་པས་འབད་པར་བྱས་ལ། ཚོགས་ཞིང་རྣམས་ཀྱིས་ཀྱང་སྨོན་ལམ་གྱི་དབང་པོ་མཛད་དེ་དེ་ལྟར་འགྲུབ་པར་བྱིན་གྱིས་བརླབ་པར་བསམ་ཏེ་རང་ལ་བསྟིམ་པའམ་མི་དམིགས་པར་སྦྱངས་པས་ཆོག་པར་སེམས་སོ།།
འདིར་སྨྲས་པ། དམ་པའི་བཤེས་གཉེན་དེད་དཔོན་ལ་རྟེན་ནས། །རྨད་བྱུང་བྱང་ཆུབ་སེམས་ཀྱི་གྲུ་གཟིང་གི་ཀུན་བཟང་སྤྱོད་པའི་རྒྱ་མཚོ་རབས་རྒལ་ཏེ། །རྣམ་མཁྱེན་ཐར་པའི་གླིང་དུ་
མྱུར་སོན་ཤོག་དེར་མ་སོན་པའི་ཚེ་རབས་འཕྲེང་བར་ཡང། །ཐེག་མཆོག་དགེ་བའི་བཤེས་ཀྱི་རྗེས་བཟུང་སྟེ། །རྒྱལ་སྲས་ཀུན་བཟང་རྗེས་སུ་སློབ་པ་ལ། །ཞུམ་པ་མེད་པར་བརྩོན་པ་
བསྐྱེད་པར་ཤོག་ཉམ་ངའི་སྲིད་པར་འཕྱན་པའི་འགྲོ་རྣམས་ཀྱང། །བླ་མེད་ཞི་བ་མཆོག་གི་གོ་འཕང་ལ། །རིང་མིན་བདེ་བླག་ཉིད་དུ་འགོད་པ་ཡིས། །སྡུག་བསྔལ་རྒྱ་མཚོ་མྱུར་དུ་
སྐེམ་གྱུར་ཅིག་ །ཅེས་བཟང་པོ་སྤྱོད་པའི་སྨོན་ལམ་གྱི་ཚིག་རྣམས་བྱིན་བརླབ་ཀྱི་འཁྱད་པར་དུ་སེམས་ཏེ་སེར་གཞག་ཏུ་བཀོད་ནས་བར་བར་གསལ་བྱེད་ཡིག་འབྲུ་ལ་ཤས་རེ་བསྣན་ནས་ཚིག་དོན་མངོན་པར་གོ་བར་བྱས་པ་འྡིའང་
[014A]༄༅། །སྨྲ་བའི་དབང་ཕྱུག་ཞབས་དྲུང་ངག་དབང་རྒྱ་མཚོ་ནས་དངོས་སྐྱེས་དང་བཅས་བསྐུལ་བའི་གཡར་དོམ་ལྡོག་པར་་གྱིན་པ་འཇིག་མེད་འཕྲིན་ལས་རྒྱ་མཚོ་རང་གི་ཡིད་སྐྱོར་གྱི་གསོས་སུའང་དམིགས་ཏེ་མདོ་སྨད་བསྟན་
པའི་འབྱུང་གནས་དཔལ་ལྡན་བཀྲིས་འཁྱིལ་ནས་སྦྱར་བ་དགེ་ལེགས་འཕེལ།། །།ཨོཾ་སྭ་སྟི། སྐྱབས་མགོན་བཞི་བའི་ཐུགས་རྗེའི་འོད་སྟོང་གིས། །དུས་མཐར་རྒྱལ་བསྟན་འདབ་བརྒྱ་བཞད་པའི་
ཚལ། །ཆོས་གྲྭ་བཀྲ་ཤིས་ཆོས་འབྱོར་གླིང་མཆོག་ནས། །སྤར་གྱི་ཆོས་སྦྱིན་སྤྲད་རྩའི་དགའ་སྟོན་འཕེལ། །སརྦ་མངྒ་ལཾ།། །།
 བཟང་སྤྱོད་སྨོན་ལམ་སྒེར་དུ་འདོན་ཚུལ་ནི། དམིགས་བརྩེ་མ་་དུས་འཁོར་ལྟར། ཕྱོགས་བཅུ་དུས་གསུམ་གྱི་  ྾  འཕྲོ་ལ་ཕྱག་འཚལ་ལོ། །དབུས་པ་ལྟར། མཆོག་བདེན་རྒྱལ་བ་གནས་སྨོན་ལྟར་
མཆོད་སྤྲིན་གྱི་གཟུངས་་རོལ་སྒྲ། དཀོན་མཆོག་གསུམ་གྱི༑ བླང་དོར་གནས་རྣམས་  ྾  ཕོངས་པའི་གཉེན་གཅིག་སྟོན་པ་ཤཱཀྱ་ཐུབ། །ཉེ་བའི་སྲས་བརྒྱད་གཞོན་ནུ་ནོར་བཟང་སོགས།།
འཁོར་དང་  ྾  འདིར་གཤེགས་ཤིག་མི་མཇེད་ཞིང་ནས་ལྟར། བཟང་སྤྱོད་འབྲུ་སྣོན་མ་་དེ་ང་རྒྱལ་བ་ལྟར། བཟང་སྤྱོད་སྨོན་ལམ་་སེར་བྱས་ལྟར། ཡང་ཚར་གཅིག་སྡུར་བཏོན། ཚུལ་དེ་ལྟ་བུའི་བཟང་སྤྱོད་

[014B] ཞིང་ཁམས་འབུལ་བར་ཞུ། མཛད་དུ་གསོལ། དེང་ནས་བྱང་ཆུབ་ཆོས་ལྟར། ཨི་དཾ་གུ་རུ། ཡོན་ཏན་ཞིར་གྱུར་མ། བཀའ་ཆོས་ལྟར། མྱུར་མཛད་མ། རྒྱུད་གྲྭ་ལྟར། ཚོགས་ཞིང་རྣམས་སྨོན་ལམ་གྱི་དབང་པོ་མཛད་དེ། འོད་ཀྱི་རྣམ་པར་རང་ལ་ཐིམ་པས་ཇི་ལྟར་སྨོན་པ་ལྟར་མྱུར་དུ་འགྲུབ་
པར་བྱིན་གྱིས་བརླབས་པར་གྱུར། བསྟན་འབར་མ། ཕུན་སུམ་ཚོགས་པ་མ། དམིགས་བརྩེ་མ་་གསུམ་ཀ་ཆོས་གྲྭ་ལྟར་རོ།། །།



