
[001A]༄༅། །ཚེ་རབས་རྗེས་འཛིན་གྱི་སྨོན་ཚིག་དོན་གཉིས་འབྲས་སྟེར་ཞེས་བྱ་བ་བཞུགས་སོ། །

[001B] །ཨོཾ་སྭ་སྟི་སིདྡྷཾ། བློ་བཟང་མཁྱེན་བརྩེའི་འོད་ཟེར་སྟོང་འབྲ་བས། །ཐུབ་དབང་བསྟན་པའི་པདྨོ་བཞད་པའི་གཉེན། །འཇིགས་མེད་སྤངས་རྟོགས་ཡོན་ཏན་རྒྱ་
མཚོ་ཆེ། །མཆོག་གསུམ་ཀུན་འདུས་བླ་མར་གསོལ་བ་འདེབས། །བློ་གྲོས་བཟང་པོས་ཐུབ་དབང་བསྟན་པའི་གནང། །ཀུན་གཟིགས་མི་འཇིགས་བླ་མེད་སྐུ་བཞིའི་ལམ། །ཟབ་
ཅིང་རྒྱ་ཆེ་མཚོ་ལྟང་དཔག་དཀའ་བ། །ཚེ་གཅིག་བརྩོན་བས་བགྲོད་པ་ཁྱོད་ལ་འདུད། །བློ་ཆེན་སྐལ་བཟང་སྐྱེ་བོའི་འཇུག་དོགས་མཆོག་ཐུབ་བསྟན་སྙིང་པོ་མདོ་སྔགས་
ཟབ་རྒྱས་གནད། །འཇིགས་མེད་གསང་གསུམ་འཕྲིན་ལས་རྒྱ་མཚོ་ཡིས། །སྤེལ་མཛད་སྐྱབས་མཆོག་དམ་པར་གསོལ་བ་འདེབས། །བློ་བཟང་བདེ་གསང་འཇིགས་མཛད་དུས་

[002A] །འཁོར་ལོ། །ཡོངས་རྫོགས་ཐུབ་བསྟན་བདག་པོར་དུར་སྨྲིག་གི་རྣམ་རོལ་འཇིགས་མེད་ལུང་རྟོགས་རྒྱ་མཚོ་ཆེ། །སྐྱབས་གནས་ཀུན་འདུས་ཁྱོད་ལ་གསོལ་བ་འདེབས།།
བློ་བཟང་ཤེས་བྱ་ཀུན་གཟིགས་འོད་གསལ་ཐུགས། །ཐུབ་བསྟན་གནད་རྫོགས་དཔལ་ལྡན་སྒྱུ་མའི་སྐུ། །མཉམ་སྦྱོར་འཇིགས་མེད་མཐུ་སྟོབས་རྒྱ་མཚོའི་བདག་ཟུང་འཇུག་
དང་པོའི་མགོན་པོར་གསོལ་བ་འདེབས། །གུས་པས་ཕྱག་འཚལ་མཆོད་ཚོགས་མ་ལུས་འབུལ། །སྡིག་ལྟུང་ཀུན་བཤགས་དགེ་ལ་རྗེས་ཡི་རང། །ཟབ་རྒྱས་ཆོས་སྟོན་སྲིད་མཐར་
བཞུགས་གསོལ་འདེབས། །དགེ་ཚོགས་བྱང་ཆེན་ཁོ་ནའི་རྒྱུར་སྨིན་ཤོག་བླ་མ་ཀུན་འདུས་ངོ་བོར་གསོལ་འདེབས་ན། །སྲིད་ཞིའི་འཇིགས་སྒྲོལ་ཡོངས་འཛིན་མཛད་དུ་གསོལ། །

[002B] །མཆོག་མཐུན་དངོས་གྲུབ་འདོད་བྲ་འཇོ་བར་མཛོད། །མཁའ་འགྲོ་ཀུན་འདུས་ངོ་བོར་གསོལ་འདེབས་ན། །ཟབ་ལམ་མྱུར་བགྲོད་གཏན་གྲོགས་མཛད་དུ་གསོལ། །ཆོས་སྐྱོང་ཀུན་འདུས་ངོ་བོར་གསོལ་
འདེབས་ན། །ཐང་ཆད་ཀུན་སོལ་ལས་བཞི་ཐོགས་མེད་སྒྲུབས། །མགོན་ཁྱོད་འོག་མིན་སྟུག་པོ་བཀོད་པ་རུ། །ལྔ་ལྡན་ལོངས་སྤྱོད་རྫོགས་པའི་སྐུར་བཞེངས་ཏེ། །ཐེག་མཆོག་ཆོས་སྒྲ་ཆད་མེད་བསྒྲགས་བ་ཀུན། །ལྷག་ཆད་མེད་པར་འཛིན་ཅིང་སྤེལ་བར་ཤོག་
རབ་འབྱམས་ཕྱོགས་བཅུའི་ཞིང་ཁམས་མཐའ་ཀླས་པར། །བཅུ་གཉིས་མཛད་བའི་རྣམ་པར་རོལ་བ་མི། །འཁོར་གྱི་ཐོག་མར་གྱུར་ནས་སྡེ་སྣོད་ཀུན། །དྲི་དང་ལན་ལྡོན་སྨྲ་བའི་མཆོག་གྱུར་ཅིག་ལྷག་པའི་ལྷ་མཆོག་ཡི་དམ་རྒྱུད་སྡེ་བཞིའི། །སྐུར་བཞེངས་
དབང་བསྐུར་གསང་སྡགས་འདོམ་པ་ན། །རྒྱུད་ཀུན་ཞུས་ཏེ་སྡུད་ཅིང་འཛིན་པ་དང། །རིན་ཆེན་ལྟ་བུའི་གདུལ་བྱར་འགྱུར་བར་ཤོག་ནམ་མཁའ་ཇི་སྲིད་གང་འདུལ་བཀོད་པ་བརྒྱས། །འགྲོ་རྣམས་སྨིན་གྲོལ་ལམ་ལ་འགོད་པའི་ཚེ། །བདག་ཀྱང་དེ་སྙེད་ལུས་
བཟུང་མགོན་ཁྱོད་དང། །ལྷན་ཅིག་རྒྱལ་སྲས་སྤྱོད་ལ་སློབ་པར་ཤོག་དུས་དང་གནས་སྐབས་དག་ནི་ཐམས་ཅད་དུ། །སྐུ་གསུང་ཐུགས་ཀྱི་རྣམ་ཐར་ལེགས་བཟུང་ནས། །མི་མཉེས་སྐད་ཅིག་ཙམ་ཡང་མི་བགྱེད་པར། །བཀའ་བཞིན་བསྒྲུབ་པའི་མཆོད་
པས་མཉེས་བྱེད་ཤོག་ཐུགས་རྗེའི་འོད་ཟེར་བདག་ཡིད་ཞུགས་པ་ལས། །རྣམ་དཔྱོད་པདྨོའི་གེ་སར་བཞད་བའི་ངོགས། །འཆད་རྩོད་རྩོམ་པའི་གླུ་དབྱངས་འཁོལ་བ་ཡིས། །ཐར་འདོད་བུང་བའི་རོལ་རྩེད་རྒྱས་པར་ཤོག་འདི་སྣང་འགག་ཚེ་མགོན་ཁྱོད་

[003A]༄༅། །བཞུགས་པའི་ཞིང། །མངོན་དགའ་བདེ་ཅན་དགའ་ལྡན་ཤམ་བྷ་ལར། །ཐེག་ཆེན་རིགས་ཅན་དབང་བོ་རྣོན་པོ་རུ། །སྐྱེས་ནས་མདོ་སྔགས་ཟབ་རྒྱས་གནད་རྫོགས་ཤོག་མདོར་ན་དེང་ནས་བྱང་ཆུབ་སྙིང་བོའི་བར། །
བརྩེ་ལྡན་མགོན་གྱིས་འབྲལ་སེད་རྗེས་བཟུང་སྟེ། །བསམ་གྱིས་མི་ཁྱབ་གསང་གསུམ་ཡོན་ཏན་ཀུན། །འཛིན་པའི་སྲས་ཀྱི་ཐུ་བོར་འགྱུར་བར་ཤོག་ངེས་འབྱུང་བྱང་སེམས་ཡང་དག་ལྟ་བ་དང། །མཚན་བཅས་མཚན་མེད་རིམ་གཉིས་
ལམ་བཟང་ལ། །བརྟེན་ནས་ཡན་ལག་བདུན་ལྡན་ཟུང་འཇུག་སྐུས། །སྲིད་མཐའི་བར་དུ་འགྲོ་དོན་མཁའ་ཁྱབ་ཤོག་ཅེས་རྣམ་འདྲེན་སྟོབས་བཅུ་མངའ་བ་མ་ལུས་པའི་རྡུལ་བྲལ་ཟག་པ་མེད་པའི་ཡེ་ཤེས་ཀྱི་རང་གཟུགས་སྐྱབས་མཆོག་ཐམས་ཅད་
མཁྱེན་པ་བཀའ་དྲིན་འཁོར་མེད་དེ་ཉིད་ཀྱིས་ཚེ་རབས་ཀུན་ཏུ་རྗེས་སུ་འཛིན་པའི་སྨོན་ཚིག་དོན་གཉིས་འབྲས་སྟེར་ཞེས་བྱ་བ་འདི་ཡང་བདེ་མོ་ཐང་དགའ་ལྡན་ཆོས་འཁོར་གླིང་ནས་རྣམ་པར་དཔྱོད་པའི་བློ་གྲོས་ཀྱི་པདྨོའི་འདབ་ཡངས་གྲོལ་བ་མཆོད་དཔོན་ལེགས་
བཤད་རྒྱ་མཚོས་སྔ་ཕྱིར་ནན་ཆེར་བསྐུལ་ངོར། བཙུན་གཟུགས་ཤེས་རབ་རྒྱ་མཚོས་རང་གིས་ཡིད་ལ་བྲང་པའི་དོན་བཞིན་སྐུ་གདུང་ཡིད་བཞིན་གྱི་ནོར་བུ་རིན་པོ་ཆེའི་ཧྲུང་དུ་རྗེ་དེ་ཉིད་ཀྱི་དུས་མཆོད་ཀྱི་ཉིན་རྩེ་གཅིག་དད་བས་གསོལ་བ་བཏབ་པའོ། །
འདི་ཡང་མཛོད་དགེའི་དགོན་གསར་དགའ་ལྡན་རབ་རྒྱས་གླིང་ནས་བར་དུ་བཀོད།། །།མངྒ་ལཾ།།

[003B][BLANK PAGE]



