༄༅། །ཕྱི་འཚམས་ཆེན་མོའི་ཡིག་ཆུང་གསལ་བྱེད་ཡང་ཆུང་སྒྲོན་མེ་ཞེས་བྱ་བ་བཞུགས་སོ།།

[001B] །བླ་མ་ཡུམ་ཆེན་ཆོས་ཀྱི་སྐུ། །ཡེ་ཤེས་མཁའ་འགྲོ་ལ་འདུད་ནས། །ཕྱི་མཚམས་ཆེན་མོའི་ཡིག་ཆུང་གི་གསལ་བྱེད་ཡང་ཆུང་སྒྲོན་མེ་
སྟེར༑  ༑དེ་ལ་འདིར་གཉན་ཁྲོད་ཆུ་མིག་བརྒྱ་རྩ་འགྲིམས་སྐབས་ཀྱི་ཕྱག་ལེན་དང། ཞལ་འདོན་གྱི་གོ་རིམ། འགྲོ་ཚུལ་གྱི་སྤང་བླང་གི་རིམ་པའོ། །དང་པོ། ཐོག་མར་ནང་མཚམས་ཞག་
བདུན་མི་ཚང་ཞིག་ལ་གཡར་ནས་ཚེས་བཅུ་ཞིག་དང་བསྟུན་ཐོག་གང་བརྟར་ལེགས་པར་བྱས། མ་ཅིག་ཞི་དྲག་གི་སྐུ་བཀྲམས། གཏོར་མའི་རྒྱུ་རྩམ་ཞིབ་མོ་ལ་ཆང་གར་མ་དང་བདུད་རྩི་རིལ་བུ་སོགས་
བསྲེས་ནས་མཁའ་འགྲོ་ལྔ་ལ་ཟླུམ་པོ་ཆེ་བ་གཅིག་ལ་རང་འདྲ་བཞིས་བསྐོར་བ། ཁྲོས་ནག་ལ་ཟུར་གསུམ་ཆེ་བ་གཅིག་ལ་རང་འདྲ་བཞིས་བསྐོར་བ། མཁའ་འགྲོ་སྤྱི་གཏོར་ལ་འདབ་མ་བཞི་བ། གཞི་བདག་

[002A] །ལ་རྐེད་དཀྲིས་མ་བཅས། གཙོ་བོ་རྣམས་ལ་བཅད་ཁམ། གཞི་བདག་ལ་རིལ་བུ་རྣམས་ཀྱིས་བསྐོར་བ། ཟླུམ་གཏོར་ལ་རྩེ་རྒྱན་བྲང་རྒྱན། ཟུར་གསུམ་རྣམས་ལ་མེ་
རི་འབར་བས་བརྒྱན་ཅིང་ཟུར་རང་ལ་བསྟན་པ། དེ་དག་ལས་རྡུལ་མི་འགྲོ་བའི་ཆེད་དུ་ཤོག་བུས་སྒྲོམ་ལྟ་བུ་བྱ། ལོགས་ཤིག་ཏུ་བགེགས་གཏོར། དཀར་གཏོར་རྐེད་དཀྲིས་མ་ཟུར་བ་ཞིག་ཀྱང་བཤམས་
ཐམས་ཅད་ལ་བསང་བདུག་བཏང། ཕྱི་སྒོའི་ནང་ཁྱིམ་བདག་རྣམས་རང་གི་མཚམས་ཁང་དུ་མི་འོང་ཞིང། རང་ཐོའི་ཕ་རོལ་ཏུ་མི་འགྲོ་དགོས་པའི་སར་རྡོ་གསུམ་བརྩེགས་ཀྱི་ཐོ་ཞིག་བསླང་
དགུང་ཚིག་གྲུབ་ནས་བགེགས་གཏོར་བཏང། དེ་དང་མཉམ་དུ་གད་སྙིགས་རྣམས་ཀྱང་ཕྱིར་དོར། གཏོར་མའི་མདུན་དུ་ཉེར་སྤྱོད་ཚར་བཞི་ལས་མི་ཉུང་བ་བཤམས། ནང་མཆོད་ཀ་པཱ་ལ་

[002B] རང་གི་མདུན་དུ་རྡོར་དྲི་ལགས་མ་རུ་སོགས་འདུ་བྱས། རང་གི་གདན་གྱི་འོག་ཏུ་འབྲུ་དཀར་གྱིས་གཡུང་དྲུང་ངམ་རྡོ་རྗེ་རྒྱ་གྲམ་དུ་འགོད། གཞི་བདག་ལ་གཏོར་མ་བསྔོས། གདན་ལ་འཁོད་ལ་ཐོབ་སྐྱེད་གཞུང་
ལྟར་བཏང། དེ་ནས་ཐུན་དྲུག་རྣལ་འབྱོར། མངོན་དཀྱིལ། དེའི་སྐྱབས་འགྲོ་ནས་ཌཱ་དྲིལ་དང་བཅས་ཤིས་བརྗོད་པར་བྱེད་དགོས། ཐུན་དེར་བཟླས་པ་བབས་ལྟོས་བྱེད། ཕྱི་ནང་གསང་བ་དེ་ཁོ་ན་ཉིད་ཀྱི་མཆོད་པ། བསྟོད་པ་བསྡུས་པའི་མཐར་རིགས་
བཞིའི་འཁོར་སོགས་བླང་ནས་འདོན། གཏོར་འབུལ། མཁའ་འགྲོ་སྤྱི་གཏོར། གཞི་བདག་གཏོར་མ། མཁའ་འགྲོ་བསྐང་བཤགས་རྒྱས་བསྡུས་གང་རིགས། འདོད་གསོལ། མྱུར་མཛད་མ་ལན་གསུམ།  ཚོགས་རྒྱས་བཞེངས་བསྐུལ། འབུམ་བསྐུལ།།
བསྐང་ངོ་བསྐལ་བའི་སྟེར་ཚོགས་ཕུད་བཏེགས། གཙང་ལྷག་སྨེ་ལྷག་སོགས་ལྷག་མ་བཙོན་བཟུང་བྱེད་ལྷག་མའི་བསྔོ་ཆོ་ག་དང་དགོངས་བསྐྱོད་མ་ཉིན་བདུན་ལ་མི་འདོན། དངོས་གྲུབ་ལེན་ཆོ་ག་ཀྱང་མི་དགོས། གཏང་རག་ཤིས་བརྗོད་ཀྱི་བར་
བཏང་ནས་གྲོལ་ལོ། །ཚོགས་སྤྱན་འདྲེན། བཞེངས་བསྐུ་ལ། འབུམ་བསྐུལ། འབུལ་ཆོག་དྲིན་ཅན་རྩ་བའི་བླ་མ་རྣམས་ལ་རྐང་གླིང་གསུམ་གསུམ་འབུད། ཉིན་བདུན་གྱི་སྲོད་ཐུན་མ་གཏོགས་ཐུན་གཞན་ལ་ལུས་སྦྱིན་གཏོང་མི་དགོས། སྐུ་ཚབ་
ཨ་ཡིག་ལ་ཉིན་བདུན་པོར་རབ་གནས་བྱེད། ཉིན་བཞི་བའི་སྲོད་ཐུན་གྱི་ལུས་སྦྱིན་གྱི་ཟིལ་གནོན་གོང་དུ་རང་ཉིད་སྐད་ཅིག་གིས་རྗེ་བཙུན་ཁྲོས་མ་ཞེས་སོགས་ཀྱིས་ཟིལ་གནོན་འགྲོ་ཕྱོགས་ཆུ་མིག་བརྒྱ་རྩ་དམིགས་ཆུད་ངེས་ཀྱི་ནང་མཚམས་མ་གྲོལ་བར་

[003A]༄༅། །གཏོར། མཚམས་ནང་འདིར་སྔགས་འབུམ་གཏེར་ངེས་ཅན་དུ་ལོངས་དགོས། བསྟོད་པ་རྒྱལ་བ་མ་ཉེས་བྱེད་དང་བསྐང་བཤགས་བསྡུས་པ་རེ་འདོན། ཐུན་བཞི་ངེས་ཅན་ཡིན་པས་ཕྱི་འཚམས་ཆེན་མོ་མ་གྲོལ་
བར་འདྲ། སྔ་དྲོ་ཚོགས་བསྡུས་པ་དང། དགོངས་ཐུན་ལ་ཚོགས་རྒྱས་པ་བྱེད་པ་ཕྱི་མཚམས་ནང་མཚམས་ཀུན་ལའང་འདྲ། ནང་འཚམས་ནས་བཟུང་ཕྱི་འཚམས་ཀྱི་སྔ་ཐུན་གྲོལ་ནས་གཏོར་མ་བརྒྱ་རྩ་ཀླུ་གཏོར་གཏོང་མཁན་ཡིན་ན་སྐབས་
འདིར་རྟག་ཏུ་བྱེད། གྲོལ་ཉིན་ཉི་ཤར་གྱི་ཐུན་གྲོལ་ནས་ཚོགས་རྒྱས་པའི་མཐར་ལྷག་མ་དགོངས་བསྐྱོད་མ་རྣམས་ལ་རྐང་གླིང་གསུམ་གསུམ་འབུད་ཅིང་བཙོན་བཟུང་གི་ལྷག་རྫས་བཅས་ཕྱི་རོལ་ཏུ་དོར། དངོས་གྲུབ་ལེན་ཆོ་ག་རྣམས་
གཏོང། དེ་ནས་འཚམས་ཐོ་བསྡུ། གཏོར་མ་བསྡུས་ནས་ཅུང་ཟད་དངོས་གྲུབ་ཀྱི་ཚུལ་དུ་ལོངས་སྤྱོད་ལྷག་མ་མེ་ལ་བཞུ་ཞིང་བསང་རྫས་བཏབ་ནས་གསེར་ཞུ་ན་མ་གཏོང། སླར་ཡང་མཆོད་གཏོར་གསར་པ་བཞེངས་ནས་ཆོ་ག་ཚར་གཅིག་
གཏོང་ཞིང་ལུས་སྦྱིན་བཅས་རྫོགས་པར་བྱེད། དེ་ནས་གཏོར་མ་རྣམས་མེར་བཞུ་སྟེང་དུ་བསང་རྫས་སྔར་ལྟར་སྦྱར་ལ་གསེར་ཞུན་མ་གཏོང། དེ་ནས་ཕྱི་འཚམས་ཆེན་མོར་གཏོར་མ་སོགས་བཟོ་བཀོད་མི་དགོས་པས་ཕྱེ་མར་ནང་
དཀར་གསུམ་མངར་གསུམ་བཟང་དྲུག་བདུད་རྩི་རིལ་བུ་སོགས་བསྲེས་པ་སྣོད་དུ་གཏམས། ནང་མཆོད་སྣོད་གཅིག་ཏུ་བླུགས་ནས་ཁ་དམ་པར་བྱས། དེ་དག་གཏོར་སྣོད་ལྟ་བུ་ཞིག་ཏུ་བཅུག་ནས་ཁྲོས་བོར་བཅུག་དེ་ནས་ཁྲེས་

[003B] རང་རྒྱ་སྒོའི་འགྲམ་དུ་ཙག་བུར་བསྡང་ནས་སྨྲ་བསམ་བརྗོད་མེད་སོགས་བརྗོད་ནས་མདོ་ཚར་གཅིག་དེ་ནས་རྐང་གླིང་ཁ་བརྡབ་ལན་གསུམ། རྐང་གླིང་ཚར་གསུམ་འབུད་
ཡར་ལངས་ནས་རྒྱ་སྒོའི་ཐེམ་པ་ལ་རྐང་པ་བཞག་ནས་འདི་ཕན་ཆུ་མིག་བརྒྱ་རྩམ་འགྲུབ་བར་དུ་ཁྱིམ་གྱི་ཐེམ་པ་མི་འགོམ་པའི་དམ་བཅའ་བྱེད། ཕར་ཁྲེས་བོའི་སར་ཕྱིན་ནས་ཁྲེས་པོ་ཁུར་ནས་ཡང་རྐང་གླིང་ལན་གསུམ་བཏང་
རང་ཉིད་སྐད་ཅིག་གིས་ཞེས་སོགས་འགྲོ་ཕྱོགས་ཀྱི་གཉན་སའི་ལྷ་འདྲེ་ལ་གཟིལ་གནོན་བཏང། དེ་ནས་ག་ཏེ་འམ་དགུ་བརྡུང་སོགས་གང་རིགས་བྱས་ནས་ཌཱ་མ་རུ་ཕྲག་གོང་དུ་འཕྱར། རྐང་གླིང་མཆན་ཁུང་དུ་བཏད་ནས། ན་མོ་གུ་རུ་དེ་
བ་སོགས་བརྗོད་ནས། ཡུམ་ཆེན་གདངས་རིང་བཏང། མི་མིན་ཡེ་ཤེས་ནས་བཟུང་འདུར་རྟས་བསྐུལ་ཏེ་ཌཱ་རུ་འཁྲོལ་བཞིན་ལམ་གྱི་གཡས་གཡོན་གྱི་ཟུར་མནན་བཞིན་ཆུ་མིག་དང་པོའི་སར་མ་སླེབས་ཀྱི་བར་གསོལ་འདེབས་མ་ཆད་
པར་གཅིག་རྗེས་གཅིག་འཐུད་ཀྱིས་འདོན་བཞིན་འགྲོ། རྒྱ་སྒོའི་ཕྱིར་མདོ་འདོན་པ་ནས་བརྩམས་ཏེ་ཐོ་བསྐྱེད་ཆོག་མཚར་བར་ཐུན་འཛིན་དགོས། ལམ་བར་བླ་མ་སློབ་དཔོན་སོགས་སུ་ལ་ཐུག་ཀྱང་ཕྱག་མ་བྱེད། ཆུ་སོགས་བརྒལ་དུས་ལྷམ་
མི་ཕུད། ཆུ་འགོར་སླེབས་ནས་གསོལ་འདེབས་མ་འགྲུབ་ན་ཡར་འགྲེང་བཞིན་མཇུག་རྫོགས་པར་བྱེད། དེ་ནས་གཉན་ཁྲོད་ཡིག་ཆུང་ལྟར་སྐད་རིང་བཏང། གལ་ཏེ་འཕྲིན་ལས་མི་བསྒྲུབ་ན་ཞེས་སོགས་མི་འདོན། དེ་ནས་ཡུམ་

[004A]༄༅། །ཆེན་ཐུགས་སྲས་མ་ལུས་སྦྱིན་སྐབས་ཀྱི་གདངས་ལྟར་འདོན་བཞིན་ཆུ་མིག་ལ་བསྐོར་བ་ཆེ་འབྲིང་ཆུང་གསུམ་རྒྱག་གནམ་ས་པར་གསུམ་གྱི་ཕཊ་དགུ་ཕྲུགས། དེ་ནས་ཆུ་མིག་ནས་ཆུ་འཐུང་བ་དང། བཙོན་
དམིགས་ཀྱིས་ཚར་རྡེལ་བླང་བ་ཁུག་མར་བཅུག་ནས་རྐེད་ལ་གཟེར། ཡར་ལངས་ཆུ་འགོའི་གཉའ་གནོན་སར་ཅུང་རིང་བར་ཁྲེས་བོ་ཕབ་སྟེ་གུར་ཕུབས། གུར་གྱི་ཕྱོགས་བཞིར་མི་རིང་བར་ཕུར་རྩར་རྡོ་གསུམ་བརྩེགས་ཀྱི་ཐོ་བསླང། གུར་
ནང་རང་སྡོད་སར་མལ་འོག་ཏུ་ཆོས་འབྱུང་བྲུས་ལ་ཚར་རྡེལ་བཅུག་ཁ་གཡམ་པའི་སྟེང་དུ་རྒྱ་གྲམ་བྲིས་པས་བཀབ་ལ་རང་འཁོད་དེ་ཡིག་ཆུང་ལྟར་ས་འཛིན་ཐོབ་སྐྱེད་བཅས་བཏང་ནས་ཐུན་གྲོལ། སྐུ་ཚབ་ཨའི་རབ་གནས་བྱས་ལ་
རང་གི་ཞྭ་འམ་གོས་གང་རུང་གི་སྟེང་དུ་བཞག་སྟེ། རང་ཕྱི་རོལ་སོགས་སུ་ནམ་འགྲོའི་སྐབས་སུ་བྱེད། ཐུན་འཚམས་སུ། རང་གི་ཁ་འདོན་ཆག་མེད་རྣམས་དང། ཀླུ་གཞི་བདག་གི་ལུས་སྦྱིན་གཏོང་སྐབས་དེ་ལ་སྤྱན་འདྲེན་རྐང་གླིང་
གསུམ་གསུམ་འབུད་དགོས། དེ་ནས་ཞག་བདུན་འགྲུབ་ནས་སང་འགྲོན་དོ་ནུབ་འགྲོ་ཕྱོགས་སུ་ཟིལ་གནོན་སྔར་ལྟར་བཏང། སང་བསྡོད་སའི་ཆུ་མིག་སོགས་སུ་ཚར་རྡེལ་ཡོད་མེད་སྔ་ཉིན་ནས་བརྟག་ལ་མེད་ན་རྡེའུ་ཤིང་འགེལ་ཅི་རིགས་
མི་མངོན་པར་སྔ་ཉིན་གྱི་གུང་ཐུན་གྱི་སྔོན་དུ་ཚགས་སུ་ཚུད་པར་བྱེད། ཕྱི་ཉིན་ཉི་ཤར་གྱི་ཐུན་གྲོལ་བསྟུན་ཐོ་གཤེགས་གསོལ་བྱ། མལ་འོག་གི་ཚར་རྡེལ་བཏོན་ནས་རྐེད་ལ་གཟེར་ཤུལ་སས་བཀང། དེའི་སྟེང་དུ་ཐོ་བརྩེགས་གཡམ་པ་

[004B] ཁྲེས་པོ་གོམས་པ་བདུན་གྱི་སར་སྐྱལ་ནས་ཕྱིར་འོང་ནས་ག་ཏེ་འདོན་བཞིན་ཐོ་ལ་བསྐོར་བ་ལན་གསུམ་ཕྱེད། ཕྱིར་འོང་ནས་ཁྲོས་བོ་ཁུར་ནས་ཁ་ཕྱིར་འཁོར་ནས་སྡོད་
ཕྱོགས་སུ་བལྟས་ཏེ་རྐང་གླིང་ལན་གསུམ་བཏང་ལ། རྣལ་འབྱོར་པ་ང་ཡི་རྗེས་ལ་ཞེས་སོགས་བརྗོད། དངོས་པོ་ཆ་ཆུང་གང་ལུས་འཇོག་དགོས་སོ། །འགྲོ་ཕྱོགས་སུ་བལྟས་རྐང་གླིང་ལན་གསུམ་གཏང་ནས། ཌཱ་མ་རུ་བདུན་ལྔ་
གསུམ་སོགས་བརྡུང་གདངས་རིང་འཐེན། མི་མིན་ཡེ་ཤེས་སོགས་འདོན་བཞིན་འགྲོ་ཚུལ་སོགས་ཆུ་མིག་བརྒྱ་རྩའི་བར་རིགས་འགྲོའོ། །ཐོག་མཐའ་བར་གསུམ་ལ་བདུན་འཚམས་རེ་བྱེད་པ་ད་དགེ་ཀུན་གྱི་སྐབས་སུ་ཁྲོ་ཆེན་གྱི་ཞལ་
མི་མཇལ་ཞེས་མཚན་མོ་མེ་དང་མར་མེ་མི་སྦར། སློབ་དཔོན་པདྨ་བྱོན་ཡང་སྔགས་མི་ཞུ། གསོ་བྱེད་གཞོན་ནུ་བྱོན་ཡང་སྨན་མི་བསྟེན། མདུང་མོའི་བ་དན་མི་འདོགས། སེངྒེ་གཡུ་རལ་མི་བཅད། དྲེད་མོའི་པགས་པ་མི་བཏིང། རྒྱལ་པོ་
ལ་ཡང་བཙན་པོ་མི་བྱ། ཞེས་སོགས་གསུངས་པ་ལྟར། ཤིང་མི་བཅག་རྡོ་མི་བསྐུལ། ཁྱི་ཁྲིད་པ། བུ་སྨད་བསྟེན་པ། ཆུ་ལ་ལྷམ་ཕུད་པ་སོགས་བྱ་མི་རུང་བར་གསུང། གྲོལ་ཉིན་བཙོན་གྲོལ་བྱེད་ཚུལ་ཡིག་ཆུང། མ་ཅིག་དགོངས་
རྒྱན་ལྟར་བྱས་པས་འཐུས། ལོག་ཡོང་ཁར་གོམས་བཞི་དགུའི་སར་ཐོ་ཞིག་བསླང་ལ་ཁྱུང་ཐོ་བསྐྱེད་རྗེས་སྙེགས་རྣམས་བཀག་དེ་ནས་ཌཱ་དྲིལ་སོགས་བཞོན་པ་ཡོད་ན་བཞོན་ཞིང་སྦྱིན་སྲེག་ཁྱིམ་དུ་བླུགས་ཀྱང་འགལ་བ་མེད་

[005A] །ཕྱི་རོལ་ཏུ་བླུགས་ཀྱང་ཆོག་གོ་བཙན་གཏོར་ནི་གུང་ཐུན་གྱི་མཇུག་ཏུ་ནམ་མཁའ་དམར་པོ་གཏོར་མ་གྲུ་གསུམ་གཡས་གཅུས་ཕྱི་རོལ་ཏུ་བཞག་ནང་ནས་གཏོང། མཇུག་ཏུ་སྒྲོལ་བསྟོད་རེ་འདོན་པ་ཕྱག་ལེན་
ཡིན་ནོ། །འདི་དག་གི་སྐབས་སུ་ཁྱིམ་གཅོད་དུ་འགྲོ་མི་རུང། ཆུ་མིག་ལན་གསུམ་སོང་ནས་ཁྱིམ་གཅོད་དུ་ཕྱིན་ཆོག་ནད་པ་སོགས་གཞན་དོན་བྱེད་ཚུལ་ལ་མཁས་པར་བསངས་དགོས། རང་འཚམས་ཀྱི་སྐབས་སུ་ལུས་
སེམས་མི་བདེ་བ་སོགས་བྱུང་ན་ལུས་སྦྱིན་ཁོ་ན་ལ་འབད་པ་མ་གཏོགས་སྨན་སོགས་མི་འཐུང། ཕག་ཤ་སོགས་གཏན་ནས་མི་ཟ། རྣམ་རྟོག་མང་པོ་མི་བྱ། མཚན་མོར་འབོད་མི་བྱུང་ན་ཨ་ལན་མི་སྟེར། མཚན་ཐུན་གྲོལ་
ནས་ནམ་མ་ལངས་པར་གྲོགས་སོགས་ཡོད་ཀྱང་གཏམ་མི་སྨྲ། ཕྱི་འཚམས་སྐབས་སུ་གྲོགས་སོགས་ཡོད་ཆེ་འཁོན་འཛིངས་མི་བྱེད། སྦྱིན་བདག་སོགས་ཀྱི་ཟས་སྣ་སྟེར་མི་བྱུང་ན་ཕག་ཤ་མ་གཏོགས་པ་ཚོགས་སུ་
འབུལ་དགོས་ཤིང་སྦྱིན་བདག་སོགས་སྐབས་སུ་འཕྲོད་ན་ཚོགས་སྟེར་ཆོ་ག་ཀྱང་ལྷག་མ་ཁྱེར་མི་ཆོ་ག་དབྱར་སོགས་སྦྲུལ་དང་གནམ་སྒྲ་རྒོད་སྐབས་རྩི་མ་གྷ་ཞེས་ཐཱེན་ཚེ་ཡོངས་སུ་གྲགས་པ་དང་ཆང་རྒོད་སྣོད་ཁ་དམ་
པོར་དྲི་མ་ཤོར་བ་རྣམས་ཚགས་བྱ་མ་ནས་སྐབས་སུ་ཁ་ཕྱེ་ན་ཕན་གསུངས། དབྱར་དགུན་གང་ལ་སྡོད་སར་ཆུའི་སྐྱོན་མི་འོང་བ་དང། སྟེང་ནས་གད་པ་རྡོ་ལྷུང་བ་སོགས་ཀྱི་སྐྱོན་མི་འོང་སར་སྡོད་དགོས། ཐུན་འཚམས་

[005B] གཅོད་གཞུང་བློ་གྲོས་མིག་འབྱེད། བཀའ་ཚོམ། ཡང་ཚོམ་སོགས་མ་གཏོགས་གྲུབ་མཐའ་སྣ་ཚོགས་ཀྱི་གཏོ་ཆོག་མདོས་ཆོག་ལྷ་འདྲེ་སྲི་བརྡུང་སྣ་ཚོགས་དང་མོ་བོན་སྨན་དཔྱད་སོགས་བལྟ་
མི་ཉན། ལམ་རིམ་དང་འདིའི་བླ་མ་བརྒྱུད་པའི་རྣམ་ཐར་སོགས་ལ་བལྟས་ནས་རང་རྒྱུད་གཅོང་པོ་འདི་འདུལ་བའི་ཐབས་ཁོ་ན་ལ་འབད་པ་གལ་ཆེ་བས་དོན་གྱི་སྙིང་པོ་མ་བོར་བར་དལ་རྟེན་ལ་སྙིང་པོ་རེ་ཅི་ནས་ཀྱང་འབད་འཚལ་
སྨྲས་པ། ཚེ་འདིའི་ཚེ་ཐབས་ཀུན་དོར་ནས། །མི་མེད་ལུང་སྟོང་ཀུན་རྒྱུ་སྟེ། །ཟབ་མོ་བདུད་ཀྱི་གཅོད་ཡུལ་མཆོག་ཨ་མའི་མན་ངག་ཉམས་བཞེས་སུ། །མཛད་རྣམས་སྐལ་བ་ཨེ་མ་རྨད། །ལུང་སྟོང་
ཕེཊ་ཀྱིས་སྒྲ་ཆེན་སྒྲོགས། །མགོ་ལ་གཅན་གཟན་པགས་པས་གཡོགས། །ལྷ་འདྲེ་ཨར་ལ་གཏད་པ་རྣམས། །མཐོང་བས་ཡིད་ནི་ཀུན་ཏུ་མུག་རང་གཞན་འཚོངས་པའི་གདམས་པ་འདིར། །ཉམས་
ལེན་གནད་དུ་སྨིན་བྱས་ཏེ། །དོན་གཉིས་བསྒྲུབ་ལ་འབད་པར་ཞུ། །ཞེས་པ་འདི་ཡང་འཇིགས་མེད་དར་རྒྱས་ཀྱི་འདོད་མོས་ལྟར། ་གཉན་ཁྲོད་པ་བཧུ་སུ་གུ་བ་ཞིག་གིས་བླ་མའི་ཕྱག་ལེན་བཞིན་ཏུ་བཀོད་པའོ།། །།



