༄༅། ། དཔལ་རྡོ་རྗེ་འཇིགས་བྱེད་ཆེན་པོའི་སྒྲུབ་ཐབས་ངག་འདོན་གྱི་ཆོག་ཁྲིགས་འཁྲུལ་སྤོང་མཁས་པ་དགྱེས་བྱེད་ཅེས་བྱ་བ་བཞུགས་ཤོ། །།
རྒྱལ་ཀུན་མཁྱེན་རབ་གཅིག་བསྡུས་འཇམ་པའི་དབྱངས། །རབ་འཇིགས་དྲག་པོའི་སྐུར་བསྟན་གཤིན་རྗེའི་གཤེད། །ངུར་སྨྲིག་འཛིན་པའི་གར་བསྒྱུར་ཙོང་ཁ་པ། །དབྱེར་མེད་ཞབས་ཀྱི་པད་མོར་གུས་པས་

[164B] །བུར་མ་ཤིང་པའི་ཡོངས་རྫོགས་བསྟན་པའི་བདག་དཔལ་ལྡན་རིགས་བརྒྱའི་དཀྱིལ་འཁོར་འཁོར་ལོའི་མགོན། །སྙིགས་དུས་འགྲོ་བའི་འདྲེན་མཆོག་པད་དཀར་ཅན། །ཟླ་མེད་སྐྱབས་
ཀྱི་དམ་པར་གུས་པས་འདུད། །དཔལ་ལྡན་འཇུགས་མཛད་རྡོ་རྗེ་སྒྲུབ་པའི་ཐབས། །ཚུལ་བཞིན་སྒོམ་པའི་མན་ངག་ཟླ་མེད་པ། །ཟ་མ་ཏོག་དང་བདུད་ལས་རྣམ་རྒྱལ་གྱི། །ཆོག་ཁྲིགས་འཁྲུལ་སྤོར་
མཁས་པད་གྱེས་བྱེད་བྲི། །དེ་ཡང་བཅོམ་ལྡན་འདས་དཔལ་རྡོ་རྗེ་འཇིགས་བྱེད་ཆེན་པོའི་ལམ་ལ་བརྟེན་ནས་སྐལ་ལྡན་གྱི་གདུལ་བྱ་ཐབས་ཅད་མཁྱེན་པའི་སར་འཁྲིད་པའི་ཐབས་སུ་རྒྱལ་བ་རྡོ་རྗེ་འཆང་
གིས་རྩ་རྒྱུད་རྒྱས་པ་ཤླཽ་ཀ་འབུམ་པའམ་རྟོགས་པ་སུམ་བརྒྱ་པ་སོགས་རྩ་བཤད་ཀྱི་རྒྱུད་ཇི་སྙེད་ཅིག་གསུངས་པ་རྣམས་ཀྱི་གླེགས་བམ་ཕལ་ཆེར་ཨུ་རྒྱན་མཁའ་འགྲོའི་ཡུལ་ན་བཞུགས་པ་ལས། གྲུབ་
ཆེན་ལ་ལི་ཏ་བཛྲས་རྡོ་རྗེ་འཇིགས་བྱེད་ཀྱི་དབང་དང་གདམས་པ་རྣམས་ཡེ་ཤེས་ཀྱི་མཁའ་འགྲོ་མ་ལས་མནོས་ཤིང། རྩ་རྒྱུད་རྒྱས་པའི་དུམ་བུ་རྟོག་པ་བདུན་པའི་གླེགས་བམ་སྤྱན་དྲངས་ཏེ་རྒྱ་གར་
འཕགས་པའི་ཡུལ་དུ་དར་བར་མཛད་པས་འཕགས་པའི་ཡུལ་དུ་ལམ་འདི་ལ་བརྟེན་ནས་གྲུབ་པ་ཐོབ་ཅིང་རྒྱུད་འགྲེལ་དང་མན་ངག་མཛད་པ་མཐའ་ཡས་པ་བྱུང་ལ། བོད་དུར་སྐྱོ་ཞང་གསུམ་ལ་
སོགས་པའི་ལོ་ཙྪྶ་བ་རྣམས་ཀྱིས་རྒྱ་གར་གྱི་པཎ་གྲུབ་ལས་དབང་དང་གདམ་ངག་མ་ནོས་ཤིང་རྒྱུད་འགྲེལ་བ་མན་ངག་དང་བཅས་པ་བསྒྱུར་ཏེ་འཆད་ཉན་གྱིས་གཏན་ལ་ཕབ་པས་གངས་རིའི་ཁྲོད་དུའང་ལམ་
འདིའི་གྲུབ་པ་བརྙེས་ཤིང་ལེགས་བཤད་མཛད་པ་མང་དུ་བྱུང་ངོ། །དེ་ལྟར་རྒྱ་བོད་ཀྱི་མཁས་གྲུབ་རྣམས་ཀྱིས་མཛད་པའི་རྡོ་རྗེ་འཇིགས་བྱེད་ཀྱི་སྒྲུབ་ཐབས་སྣ་ཚོགས་པ་ཅིག་ཡོད་ནའང། རང་ཅག་

[165A]༄༅། །དཔལ་མཉམ་མེད་རི་བོ་དགའ་ལྡན་པའི་རིང་ལུགས་པ་རྣམས་ཀྱིས་ནི། དཔལ་རྡོ་རྗེ་འཇིགས་བྱེད་ཆེན་པོ་རང་ཉིད་ངུར་སྨྲིག་འཛིན་པའི་གར་གྱིས་རྣམ་པར་རོལ་པ་
ཁམས་གསུམ་ཆོས་ཀྱི་རྒྱལ་པོ་ཤར་ཙོང་ཁ་པ་བློ་བཟང་གྲགས་པའི་དཔལ་ཞེས་སྙན་པའི་བ་དན་དཀར་པོ་ས་གསུམ་ན་རྣམ་པར་གཡོ་བ་དེ་ཉིད་ཀྱིས་མཛད་པའི་རྡོ་རྗེ་འཇིགས་བྱེད་བཅུ་གསུམ་མའི་སྒྲུབ་
ཐབས་རིན་པོ་ཆེའི་ཟ་མ་ཏོག་དང། དཔའ་བོ་གཅིག་པའི་སྒྲུབ་ཐབས་བདུད་ལས་རྣམ་པར་རྒྱལ་བ་གཉིས་ཉམས་ལེན་གྱི་སྙིང་པོར་བྱ་བར་རིགས་ཏེ། དེ་གཉིས་ནི་དངོས་པོའི་གནས་ཚོང་ཀྱི་
དབང་དུ་བྱས་ན་རྡོ་རྗེ་འཇིགས་བྱེད་རང་ཉིད་གསུམ་ལྡན་རྡོ་རྗེ་འཛིན་པའི་རྣམ་པར་པར་བསྒྱུར་བས་མཛད་པ་ཡིན་ལ། ཐུན་མོང་བའི་ངོ་བོར་སྣང་ཚོད་ལྟར་ན་ཡང་རྗེ་བདག་ཉིད་ཆེན་པོས་མདོ་སྔགས་སྤྱི་
དང་ཁྱད་པར་གཤིན་རྗེ་གཤེད་སྐོར་གྱི་རྒྱུད་དང་འགྲེལ་པ་གྲུབ་ཆེན་ལ་ལི་ཏའི་འཇིགས་བྱེད་ཞེ་དགུ་མ་དང་རོལ་ལང་བརྒྱད་སྐོར་གྱི་སྒྲུབ་ཐབས་སོགས་རྒྱ་བོད་ཀྱི་མཁས་གྲུབ་རྣམས་ཀྱིས་ལེགས་པར་བཤད་པ་
ཐམས་ཅད་ལ་ཞིབ་ཏུ་དཔྱད། དཀའ་བའི་གནད་རྣམས་ཀྱི་དོགས་གཅོད་རྗེ་བཙུན་འཇམས་པའི་དབྱངས་ལ་ཞུས་ཏེ་མཛད་པ་ཡིན་ཞིང། ཆད་ལྷག་ནོར་བ་སོགས་ཀྱི་སྐྱོན་དང་བྲལ་བར་མ་ཟད་
བླ་མའི་མན་ངག་ལ་རག་ལས་པར་བྱ་བའི་ཕྱིར་རྒྱལ་བ་རྡོ་རྗེ་འཆང་དང་པཎ་གྲུབ་རྣམས་ཀྱིས་གབ་དཀྲུག་འཐོར་བའི་ཚུལ་དུ་བཤད་པ་ལྟ་བུའང་མ་ཡིན་པར་ཆ་ལག་ཚང་ཞིང་གོ་རིམ་ཁྲིགས་ཆགས་སུ་
གསལ་བར་བཀོད་པ་སྒྱུར་བཀོད་སྣོན་བྲི་བྱ་མི་དགོས་པའི་གདམས་པ་ཕུལ་དུ་བྱུང་བ་ཡིན་པས་སོ། །འོན་ཀྱང་སྒྲུབ་ཐབས་སུ་ཡིད་ལ་བྱེད་ཚུལ་གཙོ་བོར་མཛད་པས་ཆོ་གའི་ཆ་ལག་ལ་ཁ་སྐོང་མི་དགོས་ནའང་

[165B] བདག་ཉིད་ཆེན་པོའི་སྲས་ཀྱི་ཐུ་བོ་འདུལ་འཛིན་
གྲགས་པ་རྒྱལ་མཚན་སོགས་ཀྱི་ལྷན་འཐབས་སུ་གྲགས་པ་མཛད་པ་ཡིན་པས། ངག་འདོན་གྱི་ཚེ་ལྷན་འཐབས་དེ་དག་ནས་བཤད་པ་ལྟར་བྱ་བར་རིགས་ཀྱི། རྗེའི་སྒྲུབ་ཐབས་གཉིས་
ལ་མི་དགོས་པའི་སྣོན་བྲི་སོགས་རང་བཟོའི་ལྷང་འཇུག་པ་མི་རིགས་སོ། །དེ་ལྟ་ན་ཡང་ད་ལྟ་ནི་དགའ་ལྡན་པའི་རིང་ལུགས་འཛིན་པ་མང་པོ་ཞིག་གིས་རྗེའི་སྒྲུབ་ཐབས་དང། འདུལ་འཛིན་སོགས་
སྔོན་གྱི་མཁས་པ་དག་གི་ལྷན་ཐབས་ན་མེད་ཅིང་མི་དགོས་པ་དུ་མ་འཇུག་པ་སྣང་ལ། དེ་ལྟར་བྱེད་པ་ཡང་ཤས་ཆེར་པཎ་ཆེན་བཟང་པོ་བཀྲ་ཤིས་ཀྱི་བཅུ་གསུམ་མའི་དོགས་གཅོད་དང། །
ཟ་མ་དོག་ཏུ་གསུངས་པ་རྣམས་ཆང་བར་ལྷན་འཐབས་དང་བསྲེས་པ་ཡིན་ཟེར་བའི་ཕུན་ཚོགས་གླིང་གི་བར་མ་གཉིས་ཀྱི་འཁྲུལ་གཞི་བྱས་པར་སྣང་བས། འཁྲུལ་བབ་སལ་ཏེ་མ་ནོར་བ་
ཉམས་སུ་ལེན་ཚུལ་བཤད་པ་ལ། མི་འཐད་པའི་ཕྱོགས་དགག་པ་དང། འཐད་པའི་ཕྱོགས་དགོད་པའོ། །དང་པོ་ལ་ཕྱོགས་སྔ་དགོད་པ་དང། དེ་དགག་པའོ། །དང་པོ་ལ་པཎ་ཆེན་
བཟང་པོ་བཀྲ་ཤེས་ཀྱི་ལུགས་དགོད་པ་ནི། དེས་མཛད་པའི་ལྷན་འཐབས་བཅུ་གསུམ་མའི་དོགས་གཅོད་རབ་བྱེད་ཞེ་དགུ་བ་ཞེས་པ་ལས། འཇིགས་བྱེད་བཅུ་གསུམ་མའི་མངོན་རྟོགས་
བསྒོམ་ཚུལ་ལ་བསྙེན་པའི་ཚེ་དང། བསྒྲུབ་མཆོད་ཀྱི་ཚེ་དང། དྲུག་ཅུ་པ་སོགས་ཀྱི་ཚེ་བསྒོམ་ཚུལ་གསུམ་ལས། དང་པོ་ནི། ལྷའི་ང་རྒྱལ་གྱིས་རྡོ་དྲིལ་བརླབ། ནང་མཆོད་

[166A]༄༅། །བརླབ། སྔོན་འགྲོའི་མཆོད་གཏོར་བརླབས་ཏེ། གཏོར་མ་བཏང། བདག་བསྐྱེད་ཀྱི་མཆོད་པ་བརླབ། མནྚལ་ཕུལ། རྡོར་སེམས་བསྒོམ་བཟླས་བྱ་
ཚོགས་ཞིང། ཐུན་མོང་ཐུན་མོང་མ་ཡིན་པའི་བསྲུང་འཁོར་བསྒོམ། གཞལ་ཡས་ཁང་བསྐྱེད་པ་ནས་དཀྱིལ་འཁོར་རྒྱལ་མཆོག་གི་རྟེན་བརྟེན་པ་སྤྲོ་བསྡུའི་བར། ཕྱོགས་སྐྱོང་
བཀུག་ནས་གསལ་བཏབ་ཏེ་ཕུར་གད་བ་སོགས་ཀྱིས་འཇིགས་བྱེད་ཕྱག་གཉིས་པའི་རྣམ་པར་བསྒྱུར། གཙོ་འཁོར་ཐམས་ཅད་ཀྱི་སྐྱེ་མཆེད་སྐུ་གསུང་ཐུགས་བརླབ། འཇམ་དཔལ་
རང་བཞིན་མ་སོགས་ཀྱིས་ཡེ་ཤེས་པ་སྤྱན་དྲངས་ཏེ་དགུག་གཞུག་བཅིང་མཉེས་བྱ། དབང་བསྐུར་རྒྱས་གདབ་བྱ། རང་གཙོ་བོ་ལས་ཕྱེ་ནས་ཤར་སྒོའི་ཕྱི་རོལ་དུ་གནས་པས། རྒྱལ་བ་
རྣམས་ནི་སོགས་ཀྱིས་ཆུ་གཉིས་ཉེར་སྤྱོད་རོལ་མོ་དབུལ། རྩ་བརྒྱུད་ཀྱི་བླ་མ་སོགས་ལ་ནང་མཆོད་དབུལ། རང་དཀྱིལ་འཁོར་གྱི་ནང་དུ་ཞུགས་པ་གཙོ་བོ་དང་ཐ་མི་དད་པར་གྱུར་བའི་
གསང་གནས་བརླབས་ཏེ་གསང་བ་དང་དེ་ཁོ་ན་ཉིད་ཀྱི་མཆོད་པ་བྱ། འཇམ་དཔལ་གསེར་མདོག་མ་འམ། བསྡུ་ན་གཉིས་མེད་ཐུན་མོང་མ་སོགས་ཀྱིས་བསྟོད་ རགས་ཕྲའི་རྣལ་
འབྱོར་བསྒོམ། བཟླས་པ་བྱ། ཐུན་མཐའ་འམ་མཐུན་འཚམས་སུ་གཏོར་མ་འབུལ་བ་ནི། གཏོར་མ་ཆང་ཆུ་ནང་མཆོད་ཀྱིས་བྲན་ལ་བརླབ། གཏོར་མགྲོན་སྔར་བསྐྱེད་ཟིན་པས་
འདིར་བསྐྱེད་མི་དགོས། འདས་མ་འདས་ཀྱི་མགྲོན་རྣམས་ཀྱི་ལྗགས་བརླབ་ལ་དབུལ། ཆོས་རྒྱལ་ལ་གཏོར་མ་དབུལ། མཆོད་བསྟོད་བསྡུས་པ་ཅིག་བྱས་ཏེ་ཉེར་བསྡུ་བྱ། འདི་ནི་

[166B] རྗེའི་
མངོན་རྟོགས་གཉིས་སུ་བཀོད་པ་ནི། བསྒོམ་པའི་དཀྱིལ་འཁོར་དང་གཏོར་མགྲོན་གྱི་ལྷ་གཉིས་ཐ་དད་དུ་བཞེད་པ་ལ་ལི་ཏའི་ལུགས་ཚིག་ཟིན་ལ་བཀོད་པ་ཡིན་ཞེས་འབྱུང། ཕུན་ཚོགས་གླིང་
གི་པར་མདེར་ལྷན་འཐབས་དང་བསྲེས་ཞེས་པའི་ལྷན་འཐབས་ནི། འདུལ་འཛིན་གྲགས་རྒྱན། བསོ་ཆོས་རྒྱན། བྱང་སེམས་ཀུན་བཟང། འབྲོང་རྩེ་ལྷ་སྲས། གྲགས་པ་འོད་
ཟེར་རྣམས་ཀྱི་ལྷན་འཐབས་དང་མི་མཐུན་ཅིང་བཟང་བཀྲས་པའི་འདི་དང་མཐུན་པར་འདུགས་པས་ཕལ་ཆེར་འདི་ཡིན་འདྲ། འོན་ཀྱང་གཏོར་མགྲོན་གསར་དུ་བསྐྱེད་མི་དགོས་པའི་ལུགས་དེ་མ་བཀོད་
པར་ཟ་མ་ཏོག་ན་བཤད་པ་དེ་བཀོད་པར་སྣང་ངོ། །གཉིས་པ་དེ་དགག་པ་ལ། གོང་གི་ལུགས་དེ་ལས་རྡོར་དྲིལ་བྱིན་བརླབས་བྱེད་བརྗེའི་གསང་བདེ་འཇིགས་གསུམ་གྱི་སྒྲུབ་ཐབས་རྣམས་དང། འདུལ་
འཛིན་པའི་འདུས་པ་བདེ་མཆོག་ལོ་དྲིལ་གྱི་ལྷན་འཐབས། བཅུ་གསུམ་མའི་ལྷན་འཐབས་གོང་དུ་སྨོས་པ་ལྔ་པོ་རྣམས་ལས་མི་འབྱུང། འདུས་པའི་སྒྲུབ་ཐབས་ཀྱི་ལྷན་འཐབས་མཁས་གྲུབ་རྗེས་
མཛད་པ་དང། འདུས་པའི་བསྐྱེད་རིམ་འགའ་ཞིག་ནས་སྒྲུབ་ཐབས་ཀྱི་ཐོག་མར་རྡོར་དྲིལ་བྱིན་བརླབས་བྱ་བར་བཤད། དེ་ནི་རྒྱུད་ཆེན་ནམ་མཁའ་གྲགས་དང་པཎ་ཆེན་ཆོས་ཀྱི་རྒྱལ་པོ་སོགས་
ཀྱིས་སྒྲུབ་ཐབས་ཀྱི་ཐོག་མ་ནས་དམ་ཚིག་གསུམ་ལ་གནས་དགོས་པ་ཤེས་པའི་ཆེད་དུ་རང་ལྷར་བསྒོམ་ནས་རྡོར་དྲིལ་བྱིན་བརླབས་བྱེད་པར་བཤད་པ་ལྟར་ཡིན་པས་དེས་བཟུང་དུ་དགོས་པའི་ཆོ་གའི་
[167A]༄༅། །སྒོས་ཀྱི་ཡན་ལག་མིན་ཀྱང་བྱས་པར་འགལ་བ་ཡོད་པར་མི་སེམས། ནང་མཆོད་བྱིན་བརླབས་སྒྲུབ་ཐབས་གཉིས་སུ་འོག་ཏུ་བྱ་བར་གསུངས་ཀྱི་འདིར་མ་གསུངས་ལ། །
འདུལ་འཛིན་པའི་ལྷན་འཐབས་སུ་ཡང་མི་གསལ་མོད། དཀྱིལ་འཁོར་བའི་ལྷ་ལ་འབུལ་རྒྱུའི་ནང་མཆོད་འབུལ་བའི་སྐབས་སུ་བྱིན་གྱིས་བརླབས་པས་ཆོག་གི་འདིར་བྱིན་བརླབས་མ་བྱས་ཀྱང་
རུང་བ་ལ་དགོངས་ནས་སྒྲུབ་ཐབས་གཉིས་སུ་དེ་ལྟར་གསུངས་ལ། སྔོན་འགྲོའི་མཆོད་གཏོར་བསང་བ་དང་ཕྱོགས་སྐྱོང་ལ་འབུལ་རྒྱུའི་ནང་མཆོད་བྱིན་བརླབས་འདིར་བྱེད་པར་ཀུན་བཟང་བ་སོགས་
གཞན་གྱིས་ཀྱང་བཤད་པས་དེ་ལྟར་འཐད་དོ། །སྔོན་འགྲོའི་གཏོར་མ་གཏོང་ལུགས་སྒྲུབ་ཐབས་གཉིས་སུ་སྐབས་འདིར་མ་གསུངས་ཀྱང་གཏོང་བར་གསུངས། བདག་སྐྱེད་ཀྱི་མཆོད་པ་
བྱིན་བརླབས་རྗེས་མཛད་པའི་འདིའི་སྒྲུབ་ཐབས་གཉིས་དང་འདུས་པ་མི་བསྐྱོད་པའི་སྒྲུབ་ཐབས་རྣམས་སུ་འོག་ཏུ་གསུངས་ཀྱི་འདིར་མ་གསུངས་ལ། བདེ་མཆོག་ལོ་དྲིལ་གྱི་སྒྲུབ་ཐབས་གཉིས་
དང་འདུལ་འཛིན་གྱི་ལྷན་འཐབས་སོགས་ལས་སྒྲུབ་ཐབས་ཀྱི་ཐོག་མར་བྱ་བར་བཤད། དམ་པ་ཁ་ཅིག་བདག་སྐྱེད་ཀྱི་མཆོད་པ་ཐོག་མ་ནས་དངོས་སུ་བཤམས་ན་བྱིན་བརླབས་ཐོག་མར་བྱ་ལ་ཐོག་
མར་མི་བཤམས་པར་འོག་ཏུ་བཤམས་ན་བྱིན་བརླབས་ཀྱང་འོག་ཏུ་བྱ་ཞེས་དང། དམ་པ་ཁ་ཅིག་གིས་ཐོག་མར་བྱིན་བརླབས་བྱེད་པ་སྒྲུབ་ཐབས་ཐོག་མར་ཉམས་སུ་ལེན་པ་ནས་འདོད་ཡོན་ལྔའི་
རང་བཞིན་ཤེས་པའི་སྒོ་ནས་འདོད་ཡོན་ལ་ལོངས་སྤྱོད་པ་དང་མ་བྲལ་བ་དགོས་པ་ཤེས་པའི་ཆེད་དུ་ཡིན་པར་གསུངས་པས་མི་འགལ། མཎྜལ་ཞུ་འབུལ་བྱེད་པ་རྗེའི་སྒྲུབ་ཐབས་དང། འདིའི་

[167B] ལྷ་སྲས་དང་ཀུན་བཟང་པས་མཛད་པ་དང། འདུས་པའི་ལྷན་འཐབས་འདུལ་འཛིན་དང་མཁས་གྲུབ་རྗེས་མཛད་
པ་སོགས་ལས་འབྱུང་ལ། དེ་ནི་ཚོགས་དཔོན་དང་བཅས་པའི་ཚོགས་གྲ་མང་པོས་ཚོགས་འདོན་མཛད་པའི་ཚེ་ལས་ཀྱི་རྡོ་རྗེ་འམ་མཆོད་གཡོག་པས་ཕྱག་འཚལ་ཏེ་མཎྜལ་སྤྱིར་བཤམས་པ་
ཕྱག་འཚལ་ཏེ་མེ་ཏོག་བཀྱེ་པ་སོགས་དཔལ་ལྡན་ས་སྐྱ་པ་ཡབ་སྲས་དང་བུ་སྟོན་ཐམས་ཅད་མཁྱེན་པ་ཡབ་སྲས་སོགས་ཀྱིས་ཕྱག་ལེན་མཛད་པ་ལྟར་རྗེ་བདག་ཉིད་ཆེན་པོས་ཀྱང་ཕྱག་ལེན་དུ་མཛད་
པ་སྲས་ཀྱི་ཐུ་བོ་གཉིས་ཀྱིས་འདུས་པའི་སྒྲུབ་ཐབས་ཀྱི་ལྷན་འཐབས་སུ་བཀོད་པ་ཡིན་པས། ཚོགས་པ་དཔོན་སློབ་དང་མཆོད་གཡོག་སོགས་ཚོགས་ཤིང་སྤྲོས་པ་ལ་དགའ་ན་བྱ་ཡི། དེ་ལས་
གཞན་པའི་སྐབས་སུ་མི་དགོས་ལ། ད་ལྟ་འགའ་ཞིག་འཇིགས་བྱེད་འདོན་རེས་ཀྱིས་གཞི་སྤོས་ཀྱིས་བྱུག་ཅིང་ཞེས་སོགས་ཀྱི་ཚིགས་ཙམ་འདོན་པ་ནི་དོན་སྤྱི་གང་ཡང་མ་ཤར་བར་ཚིགས་ཙམ་ལ་
དགའ་བར་ཟད་དོ། །རྡོར་སེམས་བསྒོམ་བཟླས་སྐབས་འདིར་བྱེད་པ་རྗེའི་བདེ་གསང་འཇིགས་གསུམ་གྱི་སྒྲུབ་ཐབས་དང་འདིའི་ལྷན་འཐབས་འདུལ་འཛིན་དང་བ་སོས་མཛད་པ་ལས་མི་འབྱུང་ཡང་
འདུལ་འཛིན་པའི་གསང་བདེ་འཇིགས་གསུམ་གྱི་ལྷན་འཐབས་དང། མཁས་གྲུབ་ཀྱི་འདུས་པའི་ལྷན་འཐབས། ཀུན་བཟང་དང། ལྷ་སྲས་གཉིས་ཀྱི་འདིའི་ལྷན་འཐབས་རྣམས་ལས་འབྱུང་
ལ༑ སྔགས་རིམ་ལས། དང་པོར་གཏོར་མ་དང་དམ་ཚིག་ཉམས་ཆགས་སྐོང་བའི་དོན་དུ་རྡོར་སེམས་བསྒོམ་ནས་ཡིག་བརྒྱ་བཟླ་བར་བླ་མ་སྔ་མ་རྣམས་བཞེད་པ་བཞིན་བྱའོ། །ཞེས་གསུངས་

[168A]༄༅། །པས་དམ་ཚིག་ཉམས་ཆགས་སྐོང་བའི་དོན་དུ་བྱེད་པ་ཕུན་སུམ་ཚོགས་པའི་ཡན་ལག་ཏུ་འགྱུར་གྱི་མ་བྱས་ན་ཆོག་ཆད་པའི་ཉེས་པ་འབྱུང་བའི་མེད་མི་རུང་གི་ཡན་ལག་མིན་
པས་འཇིགས་བྱེད་འདོན་ངེས་ཀྱིས་དགོས་པའི་ངེས་པ་ནི་མེད་དོ། །ཐུན་མོངས་མ་ཡིན་པའི་བསྲུང་འཁོར་ནི། ཟ་མ་ཏོག་ལས་ཐུན་མོང་མ་ཡིན་པའི་བསྲུང་འཁོར་བསྒོམ་པར་འདོང་ན་ལ་ལི་ཏས་
མཛད་པའི་སྒྲུབ་ཐབས་ལས་འབྱུང་བ་ལྟར་སྒོམ་དགོས་ཏེ་གཞན་དུ་བཤད་ཟིན་ཏོ། །ཞེས་གསུངས་ལ། བདུད་ལས་རྣམ་རྒྱལ་དུ་དེ་བསྒོམ་ལུགས་བཤད་ཅིང། འདུལ་འཛིན་པའི་ལྷན་
འཐབས་སོགས་སུ་འང་བསྒོམ་པར་གསུངས་སོ། །འོན་ཀྱང་བསྒོམ་པར་འདོད་ན་ཞེས་པའི་ཚིག་གི་ནུས་པ་ལ་དཔགས་ན་དེས་བཟུང་དུ་མི་དགོས་ནའང་ལས་དང་པོ་པ་ལ་བགེགས་ཀྱི་འཚེ་བ་མང་བས་
དེ་བཟློག་པའི་ཕྱིར་བསྒོམ་པ་ཕུན་སུམ་ཚོགས་པའི་ཡན་ལག་ཏུ་འགྱུར། དཀྱིལ་འཁོར་རྒྱལ་མཆོག་གི་རྟེན་བརྟེན་པ་ཡུམ་གྱི་མངལ་ནས་སྤྲོ་ཞིང་བསྡུས་པའི་འཇུག་ཐོག་དེ་མ་ཐག་ཏུ་ཕྱོགས་སྐྱོང་
དགུག་ཅིང་ཕུར་གདབ་སོགས་བྱེད་པ་ནི་སྒྲུབ་ཐབས་གཉིས་དང་འདུལ་འཛིན་པའི་ལྷན་འཐབས་སོགས་ལྔ་པོ་གང་ལས་ཀྱང་མི་འབྱུང་ཞེང་དགོས་པའང་མ་ཡིན་ཏེ། བཟང་བཀྲས་པས་འདིར་དེ་ལྟར་བྱེད་
པ་བདག་མདུན་འཇུག་པ་གཅིག་པའི་ཐ་མི་དད་དུ་བསྒྲུབ་པ་ཡིན་པས་འདས་པའི་གཏོར་མགྲོན་བསྒོམ་པའི་བདག་སྐྱེད་ཀྱི་ལྷ་ཚོགས་རྣམས་ལ་བྱེད་ཅིང་འཇིག་རྟེན་པའི་གཏོར་མགྲོན་ཕྱོགས་སྐྱོང་དགུག་
སྐྱེད་སྐབས་འདིར་བྱས་ནས་ཐམས་ཅད་ཀྱི་སྐྱེ་མཆེད་སྐུ་གསུང་ཐུགས་བྱིན་བརླབས་ཕྱོགས་གཅིག་ཏུ་བྱེད་པ་འཇུག་པ་བདེ་བར་བསམ་ནའང་དེ་མི་འཐད་ཅིང། ཁོང་གི་བསམ་ཚོད་དེ་ལས་ཕྱོགས་

[168B] །འདིར་བདག་མདུན་འཇུག་པ་གཅིག་པའི་ཐ་མི་དད་དུ་བསྒྲུབ་པ་མི་འཐད་ཚུལ་འོག་ཏུ་འཆད་ལ་སྐབས་
འདིར་ཕྱོགས་སྐྱོང་དགུག་བསྐྱེད་བྱེད་པའི་སྒྲུབ་བྱེད་གཞན་མེད་དེ། ཡོད་ན་རྗེའི་སྒྲུབ་ཐབས་དང་ཁུངས་བཅུན་གཞན་གྱི་ལྷན་འཐབས་དང། འཇིགས་བྱེད་ཀྱི་སྐྱེད་རིམ་མཁས་གྲུབ་
ཐམས་ཅད་མཁྱེན་པ་ཡབ་སྲས་ཀྱིས་མཛད་པ་སོགས་རང་ཕྱོགས་ཀྱི་བླ་མ་མཁས་གྲུ་གོང་མས་མཛད་པ་མང་པོ་ཡོད་པ་གཅིག་ནས་ཟུར་ཙམ་འབྱུང་རིགས་པ་ལས་མི་འབྱུང་བའི་ཕྱིར་དང།།
རིགས་པའི་བསྒྲུབ་བྱེད་ཀྱང་མེད་པའི་ཕྱིར་རོ། །པཎ་ཆེན་ཆོས་ཀྱི་རྒྱལ་པོའི་སྐྱེད་རིམ་ནས་འདིར་ཕྱོགས་སྐྱོང་དགུག་བསྐྱེད་བྱེད་པ་འཇུག་པ་བདེ་བའི་ཆེད་ཡིན་པར་གསུངས་མོད། དེ་ནི་བསྒྲུབ་
གཞི་ལ་བརྟེན་ནས་མདུན་སྐྱེད་བསྒྲུབ་དུས་ལ་དགོངས་ཀྱི་བསྙེན་པའི་ཚེ་དེ་ལྟར་བཞེད་པ་མིན་ཏེ་འོག་ཏུ་འཆད་དོ། །ཕུན་ཚོགས་གླིང་གི་པར་མ་ལས་འདིར་ཕྱོགས་སྐྱོང་དགུག་བསྐྱེད་བྱས་ནས་འོག་ཏུ་གཏོར་
མགྲོན་གྱི་ཚེ་སླར་ཡང་ཕྱོགས་སྐྱོང་དགུག་བསྐྱེད་བྱེད་པ་ནི་ཤིན་ཏུ་མ་འབྲེལ་ཏེ། འདིར་ཕྱོགས་སྐྱོང་དགུག་བསྐྱེད་བྱས་པ་དེས་གཏོར་མགྲོན་འཇིག་རྟེན་པའི་གོ་མི་ཆོད་ན་དེ་ལ་དགོས་པ་མེད་པའི་
ཕྱིར་དང། བཟང་བཀྲས་པའི་ལུགས་ལྟར་བྱེད་འདོད་ཀྱང་དེའི་བཞེད་པ་མ་ལོན་པའི་སྐྱོན་དུ་སྣང་བའི་ཕྱིར་རོ། །བདག་སྐྱེད་ཀྱི་ཡེ་ཤེས་པ་སྤྱན་འདྲེན་གྱི་ཚེ་འཇམ་དཔལ་རང་བཞིན་མ་སོགས་
དང༑ མཆོད་པའི་ཚེ་རྒྱལ་བ་རྣམས་ནི་མ་སོགས་ཚིག་བཅད་བརྗོད་པའང་སྒྲུབ་ཐབས་གཉིས་དང་འདུལ་འཛིན་པའི་ལྷན་འཐབས་སོགས་ལྔ་པོ་རྣམས་ལས་མི་འབྱུང་བས། ཨོཾ་ཧྲིཿ་ཧ་

[169A]༄༅། །བཧོ་སོགས་སྔགས་ཕྱག་རྒྱ་དང་བཅས་པས་སྤྱན་འདྲེན་པ་དང། ཨོཾ་ཧྲཱི་ཥྚི་ཧཿ་སོགས་སམ། ཨོཾ་ཡ་མནྟ་ཀ་ཨརྒ་པྲ་ཏི་ཙྪ་ཧཱུཾ་སཱ་ཧཱ་སོགས་ཀྱིས་མཆོད་པ་འབུལ་བར་སྒྲུབ་
ཐབས་གཉིས་དང་འདུལ་འཛིན་པའི་ལྷན་འཐབས་སོགས་ནས་བཤད་པ་ལྟར་བྱ་བར་རིགས་སོ། །གལ་ཏེ་སྒྲུབ་ཐབས་གཉིས་སོགས་ལས་མི་འབྱུང་ཡང་ཚིག་བཅད་ཀྱིས་སྤྱན་འདྲེན་པ་དང་
མཆོད་པ་ཕུལ་བ་སྔགས་རྐྱང་བས་སྤྱན་འདྲེན་དང་མཆོད་འབུལ་ལས་ཕན་ཡོན་ཆེ་བ་མ་ཡིན་ནམ། དེ་ལ་འགལ་བ་ཅི་ཡོང་སྙམ་ན། བདུང་ལས་རྣམ་རྒྱལ་དུ་གཏོར་མགྲོན་གྱི་ཡེ་ཤེས་
པ་སྤྱན་འདྲེན་པ་དང་གཏོར་མགྲོན་གྱི་ལྷ་ལ་མཆོད་པ་འབུལ་བའི་ཚེ་ཚིག་བཅད་དེ་དག་བརྗོད་པར་གསུངས་ཀྱི། བདག་སྐྱེད་ཀྱི་ཡེ་ཤེས་པ་སྤྱན་འདྲེན་སོགས་ལ་ཚིགས་བཅད་བརྗོད་པར་སྒྲུབ་
ཐབས་གཉིས་དང་འདུལ་འཛིན་གྱི་ལྷན་འཐབས་སོགས་ལས་མ་གསུངས་པ་ནི། མཛད་པ་པོ་ངག་གིས་ཚིགས་བཅད་དེ་དག་མ་གཟིགས་པ་འམ། ཕན་ཡོན་འབྱུང་བ་མ་མཁྱེན་པ་
འམ༑ ཕན་ཡོན་མ་བཞེད་པ་མིན་མཆི་ཞིང་བཟང་བཀྲས་པ་དང་ཕུན་ཚོགས་གླིང་གི་པར་མར་འབྱུང་བ་ནི། བདག་སྐྱེད་ཀྱི་ལྷ་ཚོགས་གཏོར་མགྲོན་དུ་བྱེད་འདོད་ཅིང་གཏོར་མགྲོན་གྱི་
ཡེ་ཤེས་པ་སྤྱན་འདྲེན་སོགས་ལ་ཚིགས་བཅད་སྦྱོར་བར་རྗེས་འདུད་ལས་རྣམ་རྒྱལ་དུ་གསུངས་པས་སོ་སྙམ་དུ་བསམ་པར་སྣང་གི་རྒྱུ་མཚན་གཞན་མེད་པས་རྗེ་ཡབ་སྲས་ཀྱིས་གང་གསུངས་
པ་ལྟར་བྱས་ན་མཛེས་སོ། །གསང་མཆོད་བྱེད་པ་སྒྲུབ་ཐབས་གཉིས་དང་འདུལ་འཛིན་པའི་ལྷན་འཐབས་སོགས་ལས་མི་འབྱུང་ལ། རྗེ་བློ་གྲོས་ཆོས་སྐྱོང་གིས་མཁས་གྲུབ་རྗེའི་སྐྱེད་རིམ་གྱི་

[169B] དབང་བཞི་དང་འབྲེལ་བའི་མཆོད་པ་ཚང་མ་འབུལ་བར་དགོངས་ནས་མཆོད་པའི་
སྐབས་སུ་གསང་མཆོད་བྱ་བར་གསུངས་པ་ལྟར་ན་བྱས་ཀྱང་འགལ་བ་མེད་མོད་མ་བྱས་ཀྱང་ཆོ་ག་ཆད་པའི་སྐྱོན་དུ་མི་འགྱུར། འཇམ་དཔལ་གསེར་མདོག་མས་བསྟོང་པ་བྱེད་པར་བདུད་
ལས་རྣམ་རྒྱལ་དུ་གསུངས་ཤིང། ཟ་མ་ཏོག་དང་ལྷན་འཐབས་གཞན་དུ་གཉིས་མེད་ཐུན་མོང་མ་སོགས་ཀྱིས་བསྟོད་པར་གསུངས་ཀྱི། གསེར་མདོག་མས་བསྟོད་པར་མ་གསུངས་
པས༑ དེས་མ་བསྟོད་ཀྱང་ལྷ་མི་མཉེས་པའི་སྐྱོན་འབྱུང་བ་ནི་མེད་དོ། །གཏོར་མགྲོན་སྔར་བསྐྱེད་ཟིན་པས་གསར་དུ་བསྐྱེད་མི་དགོས། འདི་ནི་བདག་མདུན་ཐ་མི་དད་དང་བསྒོམ་
པའི་ལྷ་ཚོགས་དང་གཏོར་མགྲོན་ཐ་མི་དད་པའི་ལུགས་བཅུ་གསུམ་མའི་དཀྱིལ་ཆོ་ག་ རྗེའི་མངོན་རྟོགས་གཉིས་སུ་བཀོད་པ་ནི་
བསྒོམ་པའི་དཀྱིལ་འཁོར་པ་དང་གཏོར་མགྲོན་གྱི་ལྷ་ཐ་དད་དུ་བཞེང་པ་ལ་ལི་ཏའི་ལུགས་ཚིགས་ཟིན་ལ་བཀོད་པ་ཡིན་ཟེར་བ་ནི། པཎ་ཆེན་བཟང་བཀྲས་པ་མདོ་སྔགས་སྤྱི་དང་རྗེ་བདག་
ཉིད་ཆེན་པོའི་ལེགས་བཤད་རྣམས་ལ་ལེགས་པར་སྦྱང་བའི་མཁས་པ་ཆེན་པོ་ཡིན་པས་ཞིབ་ཏུ་བརྟགས་ཤིང་དཔྱད་ན་མི་མཁྱེན་པ་ཅི་ལ་ཡིན་ཀྱང། པཎྚི་ཏ་ཆོས་ཀྱི་བཤེས་གཉེན་གྱིས་
འགྲེལ་པ་དོན་གསལ་གྱི་འཚམས་སྦྱར་གྱི་གྲངས་མཛད་པར་ལེགས་བཤད་གསེར་འཕྲེང་དུ་དགག་པ་མཛད་པ་ལྟར། པཎྚི་ཏ་རྣམས་ལའང་ཐུགས་མཉམ་པར་མ་བཞག་པའི་གསུངས་

[170A]༄༅། །འབྱོན་སྲིད་པ་བཞིན་བརྟགས་དཔྱད་ཞིབ་ཏུ་མ་མཛད་ཅིང་མཁས་པའི་བསྙེམས་པས་ཧ་ཅང་གུ་ཡངས་དཔའ་ཐལ་བའི་གཟུ་ལུམ་གྱི་གསུངས་ཏེ། དེ་ལ་དོགས་པའི་གཞི་
མེད་པར་དོགས་པ་བཅད་པའི་སྐྱོན། འཇིགས་བྱེད་ཀྱི་དཀྱིལ་འཁོར་བསྒྲུབ་མཆོད་གང་དུ་བྱ་བའི་གཞིར་ས་ཆོག་བྱེད་པ་ནས་བཟུང་གི་ཚེ་མངོན་རྟོགས་བསྒོམ་པ་དོན་མེད་དུ་ཐལ་བའི་སྐྱོན། །
བཅུ་གསུམ་མའི་དཀྱིལ་ཆོག་དང་དཔལ་འཛིན་གྱི་དགོངས་པ་ལོག་པར་བཀྲལ་བའི་སྐྱོན། གྲུབ་ཆེན་ལ་ལི་ཏ་ལ་གྱ་ཚོམ་དུ་རྒོལ་བའི་སྐྱོན། རྗེའི་སྒྲུབ་ཐབས་གཉིས་ར་ས་སུ་བོར་
བའི་སྐྱོན་སོགས་ཉེས་པ་མང་དུ་མཆིས་པས་བཟློག་ཏུ་མེད་པའི་གནོད་བྱེད་མཐའ་ཡས་པ་འཇུག་པའི་ཚིགས་ཡིན་པའི་ཕྱིར། དང་པོ་དོགས་གཞི་མེད་པར་དོགས་པ་བཅད་པའི་སྐྱོན་
ཡོད་དེ༑ བསྙེན་པའི་ཚེ་མདུན་སྐྱེད་ཀྱི་དཀྱིལ་འཁོར་བསྒྲུབ་པའི་གཞི་མེད་པས་བདག་མདུན་ཐ་དད་དུ་བསྒྲུབ་བམ་ཐ་མི་དད་དུ་བསྒྲུབ་སྙམ་པའི་དོགས་པ་སྐྱེ་བའི་གཞི་མེད་ལ། དེ་མེད་
བཞིན་དུ་དེ་ལ་དོགས་པ་བཅད་ནས་ཐ་དད་དུ་བསྒྲུབ་པ་མིན་པར་འཇུག་པ་གཅིག་པའི་ཐ་མི་དད་དུ་བསྒྲུབ་པ་ཡིན་ཟེར་བ་ནི། གཞོང་པ་སྟོང་པ་ཅིག་ཁྱི་ལྟོག་མང་པོ་ཞིག་གི་མདུན་དུ་བཞག་པ་
ན་ཁྱི་དེ་དག་གིས་གཞོང་བ་དེར་ཟས་ཡོད་པར་བརློམས་ཏེ། དེ་ཕ་རོལ་བོས་ཁྱེར་གྱིས་དོགས་ནས་འཐབས་ཅིང་རྩོད་པ་དང་མཚུངས་པའི་ཕྱིར། དེ་ཡང་ཡིན་ཏེ་དུས་གསུམ་རྒྱལ་བའི་
དབང་པོ་ཐམས་ཅད་མཁྱེན་གཟིགས་ཆེན་པོ་ངག་དབང་བློ་བཟང་རྒྱ་མཚོའི་རྣམ་ཐར་དུ་གུ་ལའི་གོས་བཟང་ལས། སྒོ་མང་བྱང་བ་དང་གུང་རུ་གཉིས་འཇིགས་བྱེད་ཀྱི་བདག་མདུན་འཇུག་པ་

[170B] ཞེས་གསུངས་པའི་ཕྱིར། འོ་ན་སྒྲུབ་གཞི་མེད་
པར་བདག་མདུན་འཇུག་པ་གཅིག་ཏུ་བསྒྲུབ་མི་རིགས་ན་བསམ་གཏན་གྱི་དཀྱིལ་འཁོར་བསྒྲུབ་མཆོད་མེད་པར་འགྱུར་རོ་ཞེ་ན། བསམ་གཏན་གྱི་དཀྱིལ་འཁོར་བསྒྲུབ་མཆོད་ཡོད་ཀྱང་བདག་
མདུན་འཇུག་པ་གཅིག་ཏུ་བསྒྲུབ་མི་དགོས་པས་གནོད་བྱེད་དུ་མི་འགྱུར་རོ། །གཉིས་པས་བཟུང་གི་ཚེ་མངོན་རྟོགས་བསྒོམ་པ་དོན་མེད་དུ་ཐལ་བའི་སྐྱོན་ཡོད་དེ། བསྙེན་པའི་སྐབས་སུ་
བདག་སྐྱེང་བསྒོམ་པ་བདག་མདུན་ཐ་མི་དད་དུ་བསྒྲུབ་པ་ཡིན་ནས་ཆོག་གི་སྐབས་སུ་མངོན་རྟོགས་བསྒོམ་པའང་དེར་འགྱུར་ལ། དེ་ལྟར་ན་མངོན་རྟོགས་དེ་བསྒོམ་པའི་ཚེ་མདུན་སྐྱེད་སྒྲུབ་
ཟིན་པས་མདུན་སྐྱེད་བསྒྲུབ་མཆོད་ཀྱི་ཆེད་དུ་ས་ཆོག་བྱེད་པའི་ངལ་བ་བསྟེན་མི་དགོས་པའི་ཕྱིར་ཏེ། དེ་ཉིད་ལས། ཆོས་གྲལ་དུ་སྨད་རྒྱུད་དབུ་མཛད་ཨེ་པ་བློ་བཟང་མཁས་གྲུབ་ཡོད་པར་
བཅུ་གསུམ་མ་གསུམ་གྱི་དཀྱིལ་ཆོག་ན་ས་ མདུན་སྐྱེད་བསྒྲུབ་མཆོད་
ཀྱི་ཆེད་དུས་ཆོག་བྱས་པ་ཡིན་པས་ཐོག་མ་ནས་འཇུག་པ་གཅིག་ཕྱི་ནས་ཆོག་གི་ངལ་བ་མི་དགོས་འདྲ་གླིངས་པས་དབུ་ཡོན་ལ་ཟིན་ནས་ལ་བརྒྱུ་མི་སྣང། རྗེ་བཙུན་ཙོང་ཁ་པའི་གསུངས་ལས་
ལྷག་པ་རང་གཞན་ཀུན་ལ་དཀའ་རུང་ཡིག་ནག་གི་དཔེ་ཆས་སྨྲ་མི་ཤེས་པས་ཕ་པདྨའི་རྫིང་བུར་བུ་སྟག་མའི་མེ་ཏོག་འདི་མང་བར་སྣང། ཞེས་གསུངས་པའི་ཕྱིར། གསུམ་པ་བཅུ་གསུམ་མ་

[171A]༄༅། །གསུམ་གྱི་དཀྱིལ་ཆོག་དང་དཔལ་འཛིན་གྱི་དགོངས་པ་ལོག་པར་བཀྲལ་བའི་སྐྱོན་ཡོད་དེ། དེ་གཉིས་ཀྱི་དགོངས་པ་བདག་མདུན་ཐ་མི་དད་དུ་བསྒྲུབ་ཞེས་པ་ནི། །
བྲིས་པའི་དཀྱིལ་འཁོར་བསྒྲུབ་པའི་ཚེ་བདག་མདུན་ཐ་མི་དད་དུ་བསྒྲུབ་པ་ཡིན་གྱི། བསྙེན་པའི་བདག་སྐྱེད་བསྒོམ་པའི་ཚེ་བདག་མདུན་ཐ་མི་དད་དུ་བསྒྲུབ་པ་མ་ཡིན་པའི་ཕྱིར། དང་པོ་
དེར་ཐལ། བཅུ་གསུམ་མ་གསུམ་གྱི་དཀྱིལ་ཆོག་ལས་བྲིས་པའི་དཀྱིལ་འཁོར་བསྒྲུབ་པ་ན། བོད་ཀྱི་བླ་མ་རྣམས་ལ་བདག་མདུན་ཐ་དད་དུ་བསྒྲུབ་པ་དང་ཐ་མི་དད་དུ་བསྒྲུབ་པའི་ལུགས་
གཉིས་ཡོད་ཀྱང། གྲུབ་ཆེན་དཔལ་འཛིན་གྱི་དགྲ་ནག་གི་དཀྱིལ་འཁོར་བསྒྲུབ་ལུགས་ཀྱི་དགོངས་པ་ལུགས་ཕྱི་མ་ལྟར་ཡིན་པས། དེ་ལྟར་ན་རང་ཉིད་བྲིས་པའི་དཀྱིལ་འཁོར་གྱི་དབུས་
སུ་འདུག་པར་མོས་ནས་བྲིས་པའི་དཀྱིལ་འཁོར་ལས་སྔགས་ཀྱིས་བསངས་པ་སོགས་བྱས་ཏེ་སྒྲུབ་ཐབས་བཞིན་བསྒོམ་པར་གསལ་བར་བཤད་པའི་ཕྱིར་ཏེ། བཅུ་གསུམ་མ་གསུམ་གྱི་དཀྱིལ་
ཆོག་ལས། བོད་ཀྱི་བླ་མ་རྣམས་ལ་བདག་མདུན་ཐ་དད་དུ་བྱས་ནས་བསྒྲུབ་པ་དང་ཐ་མི་དད་དུ་བྱས་ནས་བསྒྲུབ་པའི་ཚུལ་གཉིས་ཡོད་ཀྱང་གྲུབ་ཆེན་གྱི་དགོངས་པ་ལུགས་ཕྱི་མ་ལྟར་ཡིན་པས་
དེའི་ལུགས་ལྟར་བཤད་ན། བདག་ཉིད་དཀྱིལ་འཁོར་གྱི་དབུས་སུ་འདུག་བར་མོས་ནས། བྲིས་པའི་དཀྱིལ་འཁོར་ལས་ཐམས་ཅད་པའི་སྔགས་ཀྱིས་བསངས། སྟོང་པ་ཉིད་དུ་བསྒོམ་
ནས་གཞལ་ཡས་ཁང་གང་ན་ དེའི་མཆན་བུ་རྗེ་ཉིད་ཀྱིས་མཛད་པ་ལས། ནག་པོའི་དཀྱིལ་ཆོག་ལས་སངས་རྒྱས་འཁོར་ལོའི་

[171B] ཞེས་དཀྱིལ་འཁོར་བསྒྲུབ་པའི་སྐབས་སུ་བསྒྲུབ་པ་པོ་
དབུས་ན་གནས་པར་གསུངས་པས་བདག་མདུན་ཐ་མི་དད་དུ་བསྒྲུབ་པ་བསྟན་ལ། རང་དང་མཚུངས་པའི་ཡན་ལག་དང་ལྡན་པ་ཞེས་པས་དགྲ་ནག་ལ་གཙོ་བོ་དང་མཚུངས་བའི་ཡུམ་བྱེད་
བར་ཡང་བསྟན་ཏེ། ཞེས་བྲིས་བའི་དཀྱིལ་འཁོར་ལ་གསལ་བར་གསུངས་ཤིང་དེ་ཡང་དངོས་བསྟན་རྡུལ་ཚོན་གྱི་དཀྱིལ་འཁོར་ཡིན་ལ་རས་བྲིས་ལ་དེའི་རིགས་པ་སྦྱོར་རུང་ཀྱང་བསྙེན་
པའི་བདག་སྐྱེད་ལ་སྦྱོར་བ་ནི་བཞད་གང་ཀྱི་གནས་ཡིན་པའི་ཕྱིར། བཞི་པ་གྲུབ་ཆེན་ལ་ལི་ཏ་ལ་གྱ་ཚོམ་དུ་རྒོལ་བའི་སྐྱོན་ཡོད་དེ། བསྙེན་པའི་བདག་སྐྱེད་ཀྱི་ཚེ་བསྒོམ་པའི་དཀྱིལ་
འཁོར་དང་གཏོར་མགྲོན་ཐ་དད་དུ་བྱེད་པ་ལ་ལི་ཏའི་ལུགས་ཡིན་པ་གང་ཞིག་ཁྱེད་ཀྱི་དེ་བཀག་ནས་དེ་གཉིས་ཐ་མི་དད་དུ་བྱེད་འདུག་བའི་ཕྱིར། རྟགས་གཉིས་ཀ་ཁས་བླངས་ལ་སོང། །
གལ་ཏེ་ལ་ལི་ཏའི་ལུགས་བཀག་ཀྱང་སྐྱོན་མེད་མོད་སྙམ་ན། ལ་ལི་ཏ་ནི་རྡོ་རྗེ་འཇིགས་བྱེད་ཀྱི་ལམ་ལ་བརྟེན་ནས་གྲུབ་པ་མཆོག་བརྙེས་ཤིང་འཇིགས་བྱེད་ཀྱི་ཆོས་སྐོར་ལ་ཤིང་རྟའི་སྲོལ་
འབྱེད་ལྟ་བུའི་ཚང་མར་གྱུར་པ་ཡིན་པས། རྗེ་བདག་ཉིད་ཆེན་པོས་ཀྱང་དེ་ཉིད་ཀྱིས་མཛད་པའི་སྒྲུབ་ཐབས་ཆེ་ཆུང་ཁུངས་སུ་མཛད་པ་དེའི་ལུགས་ནན་གྱིས་འགོག་པ་ཁྱེད་ནི་རྡོ་རྗེ་འཆང་
ལས་ཀྱང་ལྷག་པ་ཞིག་ཡིན་པར་གོར་མ་ཆག་གོ་ལྔ་པ་རྗེའི་སྒྲུབ་ཐབས་གཉིས་རས་སུ་བོར་བའི་སྐྱོན་ཡོད་དེ། རྗེའི་སྒྲུབ་ཐབས་གཉིས་སུ་བསྒོམ་པའི་དཀྱིལ་འཁོར་བ་དང་གཏོར་
[177A]༄༅། །མ་གཏོགས་པའི་མེ་ཏོག་མས་རིམ་གྱིས་བསྡུ། ཕྱག་གསུམ་འཚལ་ཏེ་མེ་ཏོག་དེ་དག་གིས་མཎྚལ་བཀོད་དེ། ཐམས་ཅད་ཀྱིས་ཐུན་མོང་དུ། བླ་མ་ལ་ཐུགས་དམལ་
གནས་པར་ཞུ་བའི་ཡོན་ཏུ་དབུལ་ཞིང་མཎྚལ་བླ་མའི་དྲུང་དུ་ཁྱེར། གཙོ་བོས་ཀྱང་མེ་ཏོག་བླ་མ་གོང་མ་རྣམས་ལ་དབུལ་བའི་ཕྱིར་དུ་མཎྚལ་གྱི་སྟེང་དུ་སྦྱུང། མཎྚལ་རྟེན་གྱི་དྲུང་དུ་བཞག་སྟེ་
ཕྱག་བྱས་ནས་རང་གི་གྲལ་ལ་འཁོད། གཙོ་བོས། བཤགས་པ་དང་སྡམ་པ་སྔོན་དུ་འགྲོ་བ་ཅན་གྱི་ལྷའི་རྣལ་འབྱོར་ལ་གནས་པར་ཞུ། ཞེས་བརྗོད། འདི་ནི་མཁས་གྲུབ་ཐམས་ཅད་
མཁྱེན་པའི་འདུས་པའི་ལྷན་འཐབས་ལས་འབྱུང་བ་ལྟར་བཀོད་པ་ཡིན། དེ་ནས་སྐྱབས་འགྲོ་སོགས་སྔར་བཞིན་བྱ་ཞིང། ཚོགས་འདོན་གྱི་ཚེ་དབྱངས་ཀྱེར་གྱི་སྤྲོས་པ་ལ་དགའ་བར་འདུག་
པས་གཏོར་མགྲོན་གྱི་ཡེ་ཤེས་པ་སྤྱན་འདྲན་སོགས་ལ་ཚིགས་བཅད་དབྱངས་དང་བཅས་པ་སྦྱར་ན་ལེགས་པར་སེམས། གཏོར་མགྲོན་གཤེགས་གསོལ་གྱི་མཇུག་ཏུ་སྨོན་ལམ་དང། །
ཉེར་བསྡུའི་འཇུག་གི་འཇིགས་བྱེད་ཕྱག་གཉིས་པར་བཞེངས་ནས་ཤིས་བརྗོད་ཀྱིས་བརྒྱན་པར་བྱའོ།།    ༈    །།གཉིས་པ་དཔའ་བོ་གཅིག་པའི་མངོན་རྟོགས་ངག་འདོན་གྱི་ཁྲིག་
ཆགས་གཞན་རྣམས་སྔ་མའི་རིགས་འགྲོས་ཀྱིས་ཤེས་ཤིང་སྒྲུབ་ཐབས་དངོས་གཞིའི་བསྟོད་པའི་ཚེ་འཇམ་དཔལ་གསེར་མདོག་མ་འདོན། གཏོར་མགྲོན་སྐད་ཅིག་གིས་རྟེན་བརྟེན་པ་ཐམས་
ཅད་གྲུབ་པར་བསྐྱེད་པ་སྔར་ལྟར་རམ། ཡང་ན། སྔགས་གཉིས་ཀྱི་དོན་བསྒོམ་པ་ནས། མེ་དཔུང་ཕྱོགས་བཅུར་འཕྲོ་བ། ར་བའི་དབུས་སུ་རྡོ་རྗེ་སེམས་དཔའ་དཀར་པོ། །ཞེས་པ་ནས་

[177B] དེའི་མིག་གཉིས་སུ་ཀྵིཾ་དཀར་པོ། །ཞེས་སོགས་ཀྱིས་སྐྱེ་མཆེད་སྐུ་གསུང་ཐུགས་བྱིན་བརླབས་དང་སེམས་དཔའ་གསུམ་བརྩེགས་བྱ་
སྤྱན་འདྲེན་གྱི་ཚེ་ལྕགས་ཀྱུའི་ཕྱག་རྒྱ་དང་བཅས། འཇམ་དཔལ་རང་བཞིན། ཞེས་པ་ནས། ཀུ་རུ་སཱ་ཧཱ། རང་གི་ཐུགས་ཁའི་ཧཱུཾ་ལས་འོད་ཟེར་འཕྲོས། རང་བཞིན་གྱི་
གནས་ནས་དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་དཀྱིལ་འཁོར་རྟེན་དང་བརྟེན་པར་བཅས་པ་ཕྱོགས་སྐྱོང་དང་བཅས་པ་སྤྱན་དྲངས། ཕྱི་འབྲང་གི་བགེགས་བསྐྲད་དེ་དགུག་གཞུགས་
བཅིངས་མཉེས་དང་དབང་བསྐུར་རྒྱས་གདབ་བྱ། རྒྱལ་བ་རྣམས་ནི་མ་སོགས་ཀྱིས་ཆུ་གཉིས་ཉེར་སྤྱོད་རོལ་མོ་དང་སྔགས་ཀྱིས་ནང་མཆོད་ཀྱང་དབུལ། སྤྱན་འདྲེན་དང་མཆོད་པ་བསྡུ་
ན་སྔགས་ཙམ་གྱི་རུང། གཏོར་མ་བྱིན་གྱིས་བརླབས་ཏེ། ལྗགས་བྱིན་བརླབས་སྔར་བཞིན་བྱས་ལ། ཧྲིཿ་ཥྚི་ལ། བཛྲ་བཧེ་ར་བ་ཡ་ཨ་དཧི་པ་ཏི་ཨི་མཾ་བ་ལིཾ། སོགས་སྦྱར་ཏེ་
འཇིགས་བྱེད་ལ་དབུལ། ཕྱི་ནང་གི་མཆོད་པས་མཆོད། གཉིས་མེད་ཐུན་མོང་མ་ཤོ་ལོ་ཀ་གཉིས་ཀྱིས་བསྟོད། སྐབས་དང་བསྟུན་པའི་འཕྲིན་ལས་བཅོལ་བས་གནང་བ་བྱུང་
བར་བསམ། ཕྱོགས་སྐྱོང་གི་གཏོར་མ་དང་ལྗགས་བྱིན་གྱིས་བརླབས་ཏེ་ཕུལ། ཆོས་རྒྱལ་གྱི་གཏོར་མ་དབུལ་ཚུལ་སྔར་བཞིན་བྱའོ། །ཞར་ལ་རས་བྲིས་ཀྱི་དཀྱིལ་འཁོར་བསྒྲུབ་
མཆོད་སོགས་བྱ་ཚུལ་ནི། སྟེགས་ཀྱི་ཁར་དཀྱིལ་ཐང་ལེབ་མོར་བཀྲམ་པའི་མཐའ་མཆོད་པས་བསྐོར། རང་ཉིད་ཤར་སྒོའི་ཐད་ནས་དཀྱིལ་འཁོར་ལ་ཕྱོགས་པར་འདུག་

[178A]༄༅། །བདག་མདུན་འཇུག་པ་གཅིག་ཏུ་བསྒྲུབ་པ་ཡིན་པས་བདག་སྐྱེད་སྔོན་དུ་བསྒོམ་མི་དགོས། ཚོགས་ཞིང་གི་ཚད་མེད་བཞི་བསྒོམ་པ་ཡན་ཆད་སྔོན་དུ་བཏང། རང་དཀྱིལ་
འཁོར་གྱི་དབུས་སུ་འདུག་པར་མོས་ནས་ལས་སྔགས་ཀྱིས་བསང། སྔགས་གཉིས་ཀྱི་དོན་བསྒོམ་པ་ནས། མིའི་ཐོད་པ་བདུད་རྩིས་གང་བ་བཞིར་གྱུར་གྱི་བར་སྒྲུབ་ཐབས་བཞིན། ཨོཾ་ཧྲིཿ་ཥྚི་ནས་
ཐིམ་པར་གྱུར་གྱི་བར་གཞན་རྣམས་སྒྲུབ་ཐབས་བཞིན་ལ། ཤར་གྱི་གདན་ལ་འཁོད་ཅེས་པ། ཤར་གྱི་མཚན་མ་དང་ངོ་བོ་དབྱེར་མེད་དུ་གྱུར་ཅེས་དང། དེས་ལྷ་གཞན་རྣམས་ལ་འང་རིགས་བསྒྲེས་
ཏེ་འདོན་པ་བསྒྱུར། ལྷན་འཐབས་འགའ་ཞིག་ནས་འདིར་ཕྱོགས་སྐྱོང་དགུག་པ་སོགས་བྱེད་པར་བཤད་ཀྱང། བཅུ་གསུམ་མ་གསུམ་གྱི་དཀྱིལ་ཆོག་དང། འདུལ་འཛིན། བ་སོ། །ལྷ་བཙུན་
སོགས་ཀྱིས་ལྷན་འཐབས་སུ་མི་འབྱུང་བས་དེ་མི་བྱ་བར། གཙོ་འཁོར་ཐམས་ཅད་ཀྱི་མིག་གཉིས་སུ་ཀྵིཾ་ཀྵིཾ་དང། ཞེས་པ་ནས། རང་ཉིད་ལ་ཐིམ་པར་གྱུར་གྱི་བར་སྒྲུབ་ཐབས་བཞིན་ལ། སྤྱན་
འདྲེན་གྱི་ཚེ་འཇམ་དཔལ་རང་བཞིན་མ་སྦྱོར། རང་གཙོ་བོ་ལས་གཉིས་པར་ཕྱེ་བ་ཤར་སྒོའི་ཕྱི་རོལ་ཏུ་གནས་པར་མོས་ལ། སྤོས་དང་མར་མེ་སོགས་སྦར་ཏེ་མཆོད་པ་བྱིན་གྱིས་བརླབ། དག་
ཅིང་དྲི་མེད་ཡིད་འོང་བའི། སོགས་ཀྱིས་ཆུ་བཞི། ཆུ་སྐྱེས་དེ་བཞིན་ཐང་ལས་སྐྱེས། ཞེས་སོགས་སམ། རྒྱལ་བ་རྣམས་ནི་ཡོན་ཏན་མཆོག་གི་སྐུ། །ཞེས་སོགས་ཀྱིས། ཉེར་སྤྱོད་རོལ་
མོ༑ ༑ཁ་དོག་དབྱིབས་ལེགས་ཡིད་འོང་རྒྱན་འཕྲེང་ལྡན། ཞེས་སོགས་སམ། རིན་ཆེན་དབང་གི་རྒྱལ་པོ་བཻ་ཊཱུརྱ། ཞེས་སོགས་ཀྱིས་འདོད་ཡོན། འཛམ་བུའི་གླིང་དང་གླིང་

[178B]ཅེས་སོགས་སམ། འཛམ་བུ་ཆུ་བོའི་གསེར་ལས་ལེགས་བྱས་ཤིང། ཞེས་སོགས་ཀྱིས་རྒྱལ་སྲིད་སྣ་བདུན། ལྷ་སོ་སོའི་སྔགས་ཀྱི་མཐར་འབྲུ་གསུམ་བཏགས་པས་ནང་མཆོད་
དབུལ་ཞིང་བདུད་རྩི་མྱང། གཉིས་མེད་ཐུན་མོང་མས་བསྟོད། བཟླས་པ་བྱ། བཅུ་གསུམ་མ་གསུམ་གྱི་དཀྱིལ་ཆོག་ལས་འདས་མ་འདས་ཀྱི་གཏོར་མ་སྒྲུབ་ཐབས་སུ་བཤད་པ་བཞིན་
དབུལ་བར་གསུངས། བུ་སྟོན་ཐམས་ཅད་མཁྱེན་པས་གཤེད་དམར་གྱི་དཀྱིལ་འཁོར་བསྒྲུབ་མཆོད་མཛད་ཚུལ་བླ་མ་འཇམ་དཀར་པས་ཟིན་བྲིས་མཛད་པ་ལས། བདག་སྐྱེད་ལ་གཏོར་མ་མི་འབུལ་
ཞིང་བདག་མདུན་གཅིག་ཏུ་བྱས་པས་བདག་སྐྱེད་དང་མཚུངས་པའི་ཕྱིར། དཀྱིལ་འཁོར་གྱི་ལྷ་ཚོགས་སྤྱན་དྲངས་པ་དང་ཕྱོགས་སྐྱོང་དགུག་པ་སོགས་གཏོར་ཆོག་བཞིན་བྱས་ཏེ་འབུལ་བར་
བཤད༑ དེ་ལྟར་ན་བདག་མདུན་འཇུག་པ་གཅིག་ཏུ་བསྒྲུབ་ཀྱང་སྒྲུབ་བའི་དཀྱིལ་འཁོར་བ་ལ་གཏོར་མ་མི་འབུལ་བར་གཏོར་མགྲོན་ཟུར་དུ་བསྐྱེད་ནས་ཡེ་ཤེས་པ་གཞུག་པ་སོགས་བྱས་ཏེ་འབུལ་
དགོས་པར་མངོན། འདུལ་འཛིན་པས་སྒྲུབ་ཁང་གི་ཕྱི་རོལ་དུ་སྒྲུབ་ཐབས་ལྟར་ཕྱོགས་སྐྱོང་རྣམས་ཀྱི་གཏོར་མ་འམ། ཡང་ན་དཀྱིལ་འཁོར་པའི་ལྷ་དང་ཕྱོགས་སྐྱོང་གཉིས་ལ་གཏོར་མ་འབུལ་
ཁ་ཅིག་ནང་དུ་འཇིག་རྟེན་ལས་འདས་པའི་གཏོར་མ་ཕུལ་རྗེས་སུ་ཕྱི་རོལ་དུ་ཕྱོགས་སྐྱོང་གི་གཏོར་མ་འབུལ་བར་ཡང་མཛད་དོ། །ཞེས་གསུངས་པ་ལས་འབུལ་ཚུལ་མི་གསལ། ལྷན་འཐབས་
འགའ་ཞིག་ལས་བསྒྲུབ་པའི་དཀྱིལ་འཁོར་པ་ལ་གཏོར་མ་དབུལ་བར་བཤད། ཕཎ་ཆེན་ཐམས་ཅད་མཁྱེན་པའི་གསུང་གོང་དུ་དྲངས་པ་ལྟར་ན་ཕྱི་མ་འདི་བཞེད་པ་འདྲ། བདག་འཇུག་ལེན་ན་བུམ་

[179A]༄༅། །བསྒྲུབ་ནི་འགའ་ཞིག་གིས་ཚོགས་ཞིང་གི་གོང་དུ་ཕྱེད་པར་བཤད་པ་ཡོད་ཀྱང་ཡོངས་རྫོགས་བསྟན་པའི་མངའ་བདག་ཁྱབ་བདག་འཁོར་ལོའི་མགོན་པོ་རྒྱལ་དབང་མཆོག་གིས་
ཚོགས་ཞིང་གི་ཚད་མེད་བཞི་སོང་རྗེས་བྱ་བར་གསུངས། ལེན་དུས་རང་གཙོ་བོ་ལས་ཕྱེ་ནས་གཙོ་བོ་དང་བླ་མ་ཐ་མི་དད་དུ་མོས་ཏེ་དེ་ལས་ལེན། འཇུག་ཆོག་ལ་མཆོད་བསྟོད་བཟོད་གསོལ་སོགས་བྱས་
ཏེ། རང་གཙོ་བོ་ལས་ཕྱེ་ནས། ཡེ་ཤེས་པ་འདིར་ནི་གཟུགས་དང་ལྷན་ཅིག་ཏུ། ཞེས་སོགས་ཀྱིས་བརྟན་བཞུགས་བྱ། ལྷན་འཐབས་འགའ་ཞིག་ནས་བདག་མདུན་འཇུག་པ་གཅིག་ཏུ་བསྒྲུབ་པའི་
ཚེ་འང༑ དམ་ཚིག་པ་དང་ཡེ་ཤེས་པ་གཉིས་ཀ་ལ་ཆ་གཉིས་གཉིས་ཕྱེ་ནས་བདག་སྐྱེད་ཀྱི་ཡེ་ཤེས་པ་གཤེགས་དམ་ཚིག་པ་རང་ལ་བསྡུ། མདུན་སྐྱེད་ཀྱི་དམ་ཡེ་གཉིས་བརྟན་བཞུགས་བྱེད་པར་
བཤད་པའང་སྣང། མཐར་ཤིས་བརྗོད་ཀྱིས་བརྒྱན་པར་བྱའོ། །འོ་ན་བདག་མདུན་འཇུག་པ་གཅིག་མི་གཅིག་དང་ཐ་དད་དང་ཐ་མི་དད་ཀྱི་དོན་ཅེ་ཞེ་ན། སྔོན་དུ་བདག་སྐྱེད་རྫོགས་པར་བསྒོམས་ཏེ། དེ་ནས་
མདུན་སྐྱེད་སྒྲུབ་པ་ན་རང་ཉིད་བྲིས་པའི་དཀྱིལ་འཁོར་གྱི་དབུས་སུ་ཕྱིན་པའི་མོས་པ་དང་མདུན་སྐྱེད་ཀྱི་གཙོ་བོའི་ང་རྒྱལ་འཛིན་པ་གང་ཡང་མི་བྱེད་པར་མདུན་སྐྱེད་བསྒྲུབ་པ་ནི་བདག་མདུན་ཐ་དད་དང་
འཇུག་པ་ཐ་དང། འདུས་བའི་དཀྱིལ་ཆོག་དབང་དོན་དེ་ཉིད་རབ་གསལ་ནས་བཤད་པ་ལྟར། སྔོན་དུ་བདག་སྐྱེད་རྫོགས་པར་བསྒོམས་ཏེ་ཉེར་བསྡུ་བྱས་ནས་མདུན་སྐྱེད་བསྒྲུབ་པ་ན། རང་ཉིད་བྲིས་
པའི་དཀྱིལ་འཁོར་གྱི་དབུས་སུ་འདུག་པར་མོས་ཤིང་མདུན་སྐྱེད་ཀྱི་ལྷའི་ང་རྒྱལ་འཛིན་པས་བསྒྲུབ་པ་ནི་བདག་མདུན་ཐ་མི་དད་དང་འཇུག་པ་ཐ་དང། བཅུ་གསུམ་མའི་དཀྱིལ་ཆོག་རིན་ཆེན་འཕྲེང་བ་

[179B]
གིས་བསྒྲུབ་པ་ནི་བདག་མདུན་ཐ་མི་དད་དང་འཇུག་པ་ཐ་མི་དད་དང་ཡིན་ནོ། །སྨྲས་པ། དཔལ་ལྡན་དུས་དགྲའི་དབང་པོ་བསྒྲུབ་པའི་ཐབས། རྒྱལ་བ་གཉིས་པས་གསལ་བར་མཛད་པའི་སྲོལ། །
སྐལ་ལྡན་རྣམས་ཀྱིས་ཇི་བཞིན་ལེགས་བཟུང་ནས། །མཆོག་ཐུན་དངོས་གྲུབ་དག་ལ་ལོངས་སུ་སྤྱད། །དེང་སང་མཁས་བླུན་འགའ་ཡི་བྱེད་པོ་ཡིས། །སྲོལ་དེ་ཚོང་དུས་འོ་མ་བཞིན་དུ་བྱས། །
མཁས་རྣམས་དཔྱོད་གནས་མིན་པར་བཏང་སྙོམས་འཇོག་གཞན་དག་ཁྱི་དང་གློ་བ་འཕྲད་བཞིན་འཇུག་ཁོ་བོ་བློ་གྲོས་ཐོས་པ་ཤིན་ཏུ་དམན། །གྲགས་འབྱོར་འཁོར་སློབ་ཀྱིས་དབེན་གོས་
དམའ༑ ༑རྟོག་དཔྱོད་དགག་གཞག་བྱེད་པའི་འོས་མིན་ཡང། །ལུགས་བཟང་ནུས་པར་མ་བཟོད་དང་ལབ་བྱས། །བླུན་རྨོངས་ཕྱོགས་ལྷུང་ཅན་ལ་དགོས་པ་ཅི། །གཟུར་གནས་དཔྱོད་ལྡན་འགའ་ཡི་
འདྲེན་བྱེད་ཟུར། །གཡོ་བའི་གོ་སྐབས་བྱུང་ཚེ་ཡབ་སྲས་ཀྱི། །གཞུང་ལ་གཞིག་བའི་རྒྱན་དུ་འགྱུར་རམ་སྙམས། །ནོང་པ་གང་མཆིས་བླ་མ་ཡི་དམ་དང། །གཟུར་གནས་མཁས་པའི་ཆོ་གསལ་སྙིང་
ནས་འཆགས། །འདིར་འབད་དགེ་བ་འཇམ་དཔལ་སྙིང་པོ་ཡི། །དྲི་མེད་ལུགས་བཟང་རིང་དུ་རྒྱས་ཕྱིར་བསྔོ། །ཅེས་དཔལ་རྡོ་རྗེ་འཇིགས་བྱེད་ཆེན་པོའི་སྒྲུབ་ཐབས་ངག་འདོན་གྱི་ཆོ་ག་ཁྲིགས་འཁྲུལ་
སྤོང་མཁས་པ་དགྱེས་བྱེད་ཅེས་བྱ་བ་འདི་ཡུལ་བྱང་ཕྱོགས་ཀྱི་མཐར་སྐྱེས་པའི་གྱི་ན་པ་ངག་དབང་བློ་བཟང་ཆོས་ལྡན་དཔལ་བཟང་པོ་ཞེས་བྱ་བས་དབེན་པའི་རི་སུལ་བྱང་ཆུབ་གླིང་ཞེས་བྱ་བར་སུག་བྲིས་སུ་བགྱིས་པའོ།། །།



