
ཛ་་༄༅། །རིན་པོ་ཆེ་ངོས་བཟུང་ནས་སྤྱོད་ཚུལ་གྱི་གཏམ་བཞུགས་སོ། །་

[001B] །ན་མོ་གུ་རུ། ཇི་སྐད་དུ། རྗེ་བླ་མས། རིགས་ལམ་ཕྲ་མོ་ཕྱེད་པའི་རྣམ་དཔྱོད་དང། །གཞུང་ལུགས་
གདམས་པར་ཤར་བའི་ཉམས་ལེན་དང། །ཚིག་སྦྱོར་ཚུལ་ལ་མཁས་པའི་དག་གི་དཔལ། །ས་སྟེང་འདི་ན་རིན་ཆེན་རྣམ་གསུམ་སྣང། །
ཉེས་དམ་པའི་ཆོས་ལ་སྤྱོད་པའི་རིན་པོ་ཆེ་གསུམ་གསུངས་ལ། གསེར་དངུལ་ལ་སོགས་པའི་འཇིག་རྟེན་གྱི་རིན་པོ་ཆེ་རྣམས་ནི་འཕྲལ་དུ་
ལུས་སྲོག་འཚོ་བ་དང། དགེ་བ་སྒྲུབ་པའི་མཐུན་རྐྱེན་དུ་འགྱུར་ལ། དམ་པའི་ཆོས་ཀྱི་རིན་པོ་ཆེ་ནི་དུས་ཐམས་ཅད་དུ་རང་གཞན་ཐམས་ཅད་
ཀྱི་དོན་སྒྲུབ་པར་བྱེད་དོ། །དེ་ཡང། ཕལ་བའི་སྐྱེ་བོ་རྣམས་ནི་གསེར་དངུལ་སོགས་ལ་གཙོ་བོར་བྱེད་ལ། མཁས་པ་རྣམས་ནི་དམ་པའི་ཆོས་ཁོ་ན་ལ་

[002A] །གཙོ་བོར་བྱེད་དོ། །དམ་པའི་ཆོས་ཀྱི་རིན་པོ་ཆེ་དེ་རྙེད་ཅིང་ལོངས་སྦྱོད་བའི་ཐབས་ནི་ཐོས་བསམ་བསྒོམ་པ་ཡིན་བས་
དེ་ལ། ས་སྟེང་གི་རིན་པོ་ཆེ་ཡིན་པར་གསུངས། དེ་ལ་རིན་པོ་ཆེ་དང་པོ་ནི། ཐོས་པ་བྱས་ཏེ་གསུང་རབ་ལ་སྦྱངས་བ་ཡིན་ལ། དེའི་ཕྱིར་
དམ་བ་རྣམས་ཀྱི་ལེགས་བཤད་ལ་བལྟ་རྟོག་བྱེད་པ་དག་གིས་དེ་རྣམས་ཀྱི་སྒྲས་ཟིན་གྱི་དོན་དང། ཕུགས་ཀྱི་དགོངས་པ་གང་ཡིན་དང། དངོས་
བསྟན་ཤུགས་བསྟན་སོགས་ཞིབ་ཏུ་དཔྱད་ནས་སོ་སོར་ངོས་འཛིན་དགོས་པ་ཡིན་ནོ། རིན་པོ་ཆེ་གཉིས་པ་ནི། གདམས་པར་ཤར་
ནས་ཉམས་སུ་ལེན་པ་ཡིན་ལ། དེ་ཡང། གང་ཤེས་རྒྱུད་ལ་སྦྱོར་བའི་ཉམས་ལེན་ཞེས་པ་དང། འཕྲལ་ལ་གང་ཐུག་སྒོམ་ལ་སྤྱོད་བ་ཞེས་པ་རྣམས་

[002B] །དེའི་ཕྱིར་འདིར་རྣམ་ཐར་ཆེན་མོ་ལ་བལྟ་བ་དག་གིས་གསུང་དོན་ལ་དཔྱོད་པ་དང། དེ་ཉིད་ཉམས་ལེན་དུ་འཁྱེར་བ་གཉིས་ཚོགས་ལྷན་དུ་བྱེད་ན་ལེགས་སོ། །
དེ་ཡང། གཞུང་ཆེན་མོ་རྣམས་སུ། བརྗོད་བྱ། དགོས་པ། ཉིང་དགོས། འབྲེལ་བ་བཞི་གསུངས་པ་དང། མཚམས་སྦྱར། ཚིག་དོན། བསྡུས་དོན། དགོས་དོན། བརྒལ་ལན་ཏེ་
ལྔ་བཤད་པ་རྣམས་དང་མཐུན་པར་བྱེད་རྒྱུ་བྱུང་ན་ཆོས་ཀྱི་ཉམས་ལེན་བྱེད་པ་ཡང་དེ་ཡིན། སེམས་འདུལ་བའི་ཐབས་ཀྱང་དེ་ཡིན། འཕྲལ་ཕུགས་ཀྱི་ཕན་ཡོན་གང་འདོད་འགྲུབ་པའི་
ཐབས་ཀྱང་དེ་ཡིན་ནོ། །རིན་པོ་ཆེ་གསུམ་བ་ནི། བསྟན་བཅོས་རྩོམ་པ། རྟེན་གསུམ་བཞེངས་པ། འདུས་སྡེ་འཛུགས་པ། འཆད་ཉན་དང་སྒོམ་སྒྲུབ་ཀྱི་སྲོལ་འཛུགས་པ་
རྣམས་སོ། །དེའི་ཕྱིར་འདིར་རྣམ་ཐར་གྱི་ནང་དུ་རྗེའི་གསུང་མང་དུ་བཀོད་པ་རྣམས་ལས་འགའ་ཞིག་གི་བསྡུས་དོན་ས་བཅད་ལྟ་བུ་ཅུང་ཟད་འཕྲི་བར་བྱའོ།    ༈    །དེ་ཡང་
ཨེ་ཡིག་མཛེས་རྒྱན་དུ། ཀེ་རུ་ཞེས་གྲགས་ཞེས་སོགས་ཀྱི་ཚིགས་བཅད་ནི། རྙེད་བཀུར་ལ་མི་ཞེན་པར་ཆོས་ལ་འབད་ན་ཇེ་བཟང་དུ་འགྲོ་བར་བསྟན་ནོ། །ཅེ་སྦྱང་བཞིན་དུ་

[003A]༄༅། །སོགས་ནི། ཚེ་འདིའི་དོན་དུ་འགྲོ་འོད་མང་པོ་མི་བྱེད་བ་དང། ང་རྒྱལ་སྤངས་ཏེ་ཆོས་ལ་འབད་ན་རང་གིས་མཐོ་བར་འགྱུར་བར་བསྟན། ཏེ་ལོ་པ་སོགས་ནི་
སྐྱོན་རྟོག་སྤངས་ཏེ་བླ་མ་བསྟེན་ན་ལེགས་པར་བསྟན། པེ་ཏ་པ་སོགས་ནི། ནང་དུ་བསྡད་ནས་ཆོས་ལ་འབད་དགོས་པར་བསྟན། ཅོ་ནེ་འདུག་ནས་སོགས་ནི་སེམས་རྣལ་དུ་ཕབ་
ཆོས་སེམས་པ་དང། ཕྲག་དོག་སྤོང་བར་བསྟན། ཞེས་ས་འདུད་པའི་སོགས་ནི་རྣམ་གཡེད་སྤངས་ནས་དབེན་པ་བསྟེན་དགོས་བར་བསྟན། རེ་བ་མཆེ་སོགས་ནི་འགལ་རྐྱེན་སྤངས་ནས་
དེ་བ་ལ་འབད་དགོས་པར་བསྟན་ནོ། །དོན་བསྡུ་ན། ཚེ་འདིའི་ཆོས་བརྒྱད་སྤངས་ཏེ་ཆོས་བཞིན་དུ་སྤྱོད་དགོས་པར་གསུངས་པ་ཡིན་ལ། འདི་ལ་དབྱང་བའི་མཐུག་ཐོག་ཏུ་
རྗེ་བཙུན་བླ་མ་ཉམས་ལེན་དེ་ལྟར་མཛད། །ཐར་འདོད་བདག་ཀྱང་དེ་བཞིན་སྐྱོང་བར་ཤོག་ཅེས་པའམ། རྣལ་འབྱོར་ངས་ཀྱང་ཉམས་ལེན་དེ་ལྟར་བྱས། །ཐར་འདོད་ཁྱེད་ཀྱང་
དེ་བཞིན་བསྐྱང་འཚལ་གསུངས། །འཇམ་མགོན་བླ་མས་མ་རང་པ་ཇི་བཞིན་དུ། །བདག་ཀྱང་རྟག་ཏུ་ཆོས་བཞིན་སྤྱོད་བར་ཤོག་ཅེས་པ་ལྟ་བུས་ཉམས་ལེན་དུ་བྱ། རིགས་པ་འདི་གཞན་རྣམས་

[003B]།    ༈    ཀོ་ཀ་ལ་ཀའི་སོགས་ནི་རྐྱེན་གཞན་གྱི་དབང་དུ་མ་བཏང་བར་ཆོས་ལ་འབད་པར་བསྟན། ཅོ་ནས་འདྲེན་པའི་སོགས་ནི་ཉོ་ཆོང་
སོགས་སྤངས་ནས་བླ་མ་རྣམས་ཀྱི་རྗེས་སུ་འབྲང་དགོས་བར་བསྟན། ཏོ་ཀེང་བཞིན་དུ་སོགས་ནི་རྩིང་སྤྱོད་སྤངས་ནས་མཁས་པར་བྱ་བའི་ཕྱིར་འབད་པར་བསྟན། པོ་ཏ་ལ་ན་སོགས་ནི་
ཆགས་སྡང་སྤངས་ནས་བསམ་པ་འཟང་པོ་བྱ་བར་བསྟན། རྩོ་རའི་འཇིགས་པས་སོགས་ནི་བཅོན་འགྲུས་དགོས་པར་བསྟན། ཞོ་དང་ཀུ་མུད་སོགས་ནི་འདུ་འཛི་སྤངས་ནས་དགེ་པ་ལ་འབད་པར་
བསྟན། རོ་ལ་སྲེ་ཧེ་པ་སོགས་ནི་རྣམ་གཡེང་སྤངས་ཏེ་གཅིག་ཏུ་བརྩོན་དགོས་པར་བསྟན་ནོ།    ༈    །སྙན་དངགས་བློ་སྦྱོང་གི་ས་བཅད་ནི་རྣམ་ཐར་གྱི་ནང་དུ་ཡོད་ཅིང། སྐྱེས་བུ་གསུམ་གྱི་
ལམ་ལ་སློབ་དགོས་པར་བསྟན་ནོ།    ༈    །གཞན་ཡང། ལེའུ་ལྔ་པར། ཉམས་ལེན་མདོར་བསྡུས་ཀྱི་ཚིགས་བཅད། སྟོང་ལུང་བ་ཡོན་ཏན་རྒྱ་མཚོ་ལ་གནང་བའི་བསླབ་ཚིག་
སྒྲུབ་བ་ལྷུར་མཛད་པའི་ཤོ་ལོ་ཀ། །དགུང་ལོ་སོ་བདུན་པར་རལ་གྲིའི་བདུད་རྩི་བརྙེས་པའི་ཚེ་གསུངས་པའི་ཚིགས་བཅད། ལྷོ་བྲག་གྲུབ་ཆེན་ལ་ཕུལ་བའི་གསུངས་ཡིག་

[004A]༄༅། །འདུ་ལ་འཛིན་བས་ཞུས་པའི་དོན་དུ་གནང་བ་འདི་ཕྱི་གཉིས་ཀར་ཕན་པའི་མན་ངག་རྒྱལ་པོ་གྲགས་རྒྱན་ལ་གནང་པའི་གསུངས། ཚ་ཁོ་དཔོན་པོའི་ཡིག་ལན་
བླ་མ་དབུ་མ་པ་ལ་ཕུལ་བའི་གསུངས། ལམ་གྱི་གཙོ་བོ་རྣམ་གསུམ། རྡོ་རྗེ་དཔལ་ལ་གནང་པ། དཔོན་ཡིག་རིན་ཆེན་རྒྱལ་པོ་ལ་གནང་བ་འཁོར་བ་ལ་སྐྱོ་བའི་གཏམ་
རང་ལ་བསྐུལ་བའི་ཚིགས་བཅད་འཁོར་བ་ལ་སྐྱོ་བའི་གཏམ། ཧོང་རྒྱལ་བུད་གནང་བའི་གསུང། བསླབ་ཚིག་ཕན་བདེའི་གཞི་འཛིན། ཡང་ཚ་ཁོ་དཔོན་པོར་གནང་བ་
ཤེས་དབ་འཕེལ་བའི་སྨོན་ལམ། བཟང་པོ་ལ་གནང་བ། ཏའི་མིང་རྒྱལ་པོད་བསུ་ལ་བའི་གསུང། གོན་ཏཱ་ཡེན་ལ་གནང་བའི་གསུངས། རྒྱ་མཁྲི་དཔོན་ལ་གནང་བ་སྟེ་
ཉེར་གཅིག་ཡོད།    ༈    །ལེའུ་དྲུག་པར། བུམ་ཆུ་བརྙེས་པའི་ཚིགས་བཅད། ལྷ་བཟོ་ལ་གནང་པའི་གསུང། སྒོམ་པ་གྲགས་རིན་ལ་གནང་བ་
བློ་སྒྲོས་འཕེལ་ལ་གནང་བ། ས་སྐྱ་ངག་དབང་གྲགས་པར་གནང་བ། མ་ཅིག་དཔོན་བོར་གནང་བ། ཅོ་ཙ་དཀའ་བཅུར་གནང་བ། ཀརྨ་ཆོས་རྗེ་ལ་

[004B] བར་འདིར་བདུད་བཅོམ་པའི་རྣམ་ཐར་ཡོད། མཁས་གྲུབ་རྗེ་ལ་གནང་བ། སྤྱན་སྔ་དཔལ་བ་ལ་གནང་བ། བྱང་ཆུབ་བླ་མ་ལ་གནང་བ། བྱང་པ་
བདག་པོ་ལ་གནང་བ། སྤོང་ཤོང་བླ་མ་ལ་གནང་བ། ཡང་མ་ཅིག་དཔོན་པོ་ལ་གནང་པ། ཡང་བྱང་ཆུབ་བླ་མ་ལ་གནང་བ། མང་ར་དཀའ་བཅུ་ལ་
གནང་བ། ནམ་མཁའ་དབང་ཕྱུག་ལ་གནང་པ། བློན་ཆེན་ལ་གདམས་པ། གུང་རུ་སྒོམ་པ་ལ་གདམས་པ་སྟེ་བཅུ་དགུ་ཡོད་དོ། །རྣམ་ཐར་གྱི་ནང་དུ་
བྲིས་པའི་གསུང་འདི་རྣམས་ཀྱང་དམ་པའི་ཆོས་བྱེད་ཚུལ་ཤ་སྟག་བསྟན་པར་སྣང་ལ། རང་གཞན་ཐམས་ཅད་ཀྱིས་་རྗེ་རིན་པོ་ཆེའི་གསུང་གི་
བདུད་རྩི་ལ་རྟག་ཏུ་ལོངས་སྤྱོད་པར་གྱུར་ཅིག། །། མངྒ་ལཾ།།
   ༈    །འབྲལ་མེད་བཀའ་བཞིན་སྒྲུབ་ནུས་ཤོག་


