   ༈       ༈    སྟབས་བདེར་འབུལ་འབྲས། དེང་སྐུ་འཚོ་བ་ཟང་ཐང་
ནས་གང་ཅིའི་གནས་ཚུལ་སྐྱབས་རྟེན་བཅས་དང། དེར་གསལ་གུང་ཐང་རིན་པོ་ཆེའི་གསུང་ལེ་ཚན་གསུམ་བཅས་གནང་འབྱོར་བཀའ་དྲིན་མཆོག་ཏུ་ཆེ། འདིར་ཡང་གསར་འཚེ་མེད་པར་བདེ་བར་གནས་ལགས་དེ་ཁ་
དྲི་བ་རྣམས་ཀྱི་ལན་རིམ་པར་འབུལ་བ་ལ།།    ༈    ལམ་རིམ་ཆེན་མོར་ཚ་གྲང་གི་དམྱལ་བའི་གནས་ཚད་སའི་དངོས་གཞི་ནས་བཤད་པ་ལྟར་འདི་ནས་དཔག་ཚད་སུམ་ཁྲི་ཉིས་སྟོང་གི་འོག་ན་

[128B] དེ་ནས་དཔག་ཚད་བཞི་སྟོང་བཞི་སྟོང་གིས་ཆོད་པ་ན་གཞན་བདུན་ཡོད་དོ། །ཞེས་པ་ལ་དེའི་མཚན་བུར། སྐབས་འདིར་འདི་ལྟར་གསུངས་ཤིང་འོག་ཏུ་འདི་ནས་དཔག་ཚད་སུམ་ཁྲི་ཉིས་སྟོང་གི་འོག་
ན་ཆུ་བུར་ཅན་ཡོད་ལ། དེ་ནས་དཔག་ཚད་ཉིས་སྟོང་ཉིས་སྟོང་གིས་ཆོད་པ་ན་ཞེས་པ་ནས་འདི་གཉིས་ཐད་སོར་མི་འོང་བས་གང་རུང་ཞིག་མ་དག་གམ་གསུང་བ་འདིར་ཚ་གྲང་གི་གནས་དང་པོ་གཉིས་ཐད་མཉམ་ལ་གནས་
གཉིས་ཀྱི་འོག་མའི་མཐིལ་མི་མཉམ་པ་སོགས་ཇི་ལྟར་ལགས། ཞེས་པའི་ལན་ནི། གནས་ཚད་དེ་ལྟར་གསུངས་པ་གཉིས་ལ་མ་དག་པའི་སྐྱོན་གང་ཡང་མེད་དེ་གྲང་དམྱལ་བའི་གནས་བརྒྱད་ནི་ཚ་དམྱལ་རྣམས་ཀྱི་
ཐད་སོ་བྱང་ཕྱོགས་དཔག་ཚད་ཁྲི་ཁྲག་རེའི་ཕ་རོལ་ན་ཡོད་པར་གསུངས་ཤིང། འདི་ནས་དཔག་ཚད་སུམ་ཁྲི་ཉིས་སྟོང་གི་འོག་ན་ཚ་གྲང་གཉིས་ཀའི་གནས་ཡང་སོས་དང་ཆུ་བུར་ཅན་ཡོད་པ་མཚུངས་ཤིང། དེ་ནས་
དཔག་ཚད་བཞི་སྟོང་བཞི་སྟོང་གིས་ཆོད་པ་ན་གཉིས་ཀའི་འོག་མའི་གནས་ཀྱི་མཐིལ་རབ་ཚ་དང། པདྨ་ལྟར་གས་པ་ཆེན་པོའི་བར་ཡོད་པ་མཚུངས་ཀྱང། གྲངས་དམྱལ་འོག་མ་བདུན་དཔག་ཚད་ཉིས་སྟོང་ཉིས་
སྟོང་གིས་ཆོད་པ་ན་ཡོད་པར་གསུངས་པ་ཚ་དམྱལ་ལས་སྲག་ཆུང་བ་ནི། གྲང་དམྱལ་བ་རྣམས་ཀྱི་གནས་ཀྱི་དབྱིབས་རི་རྩེ་ཤིན་ཏུ་མཐོ་བ། ཁ་བ་བུ་ཡུག་འཚུབ་ཅིང། གཅོད་རོང་ཟབ་པ་འཁྱག་པའི་སྦུབས་

[129A]༄༅། །མུན་ནག་གིས་ཁེབས་པ་ཕྱོགས་ཐམས་ཅད་ནས་བུ་ཡུག་དང་བཅས་པའི་རླུང་དྲག་པོ་ལྡང་བ་སོགས་གྲང་དམྱལ་བ་རྣམས་དཔག་ཚད་ཉིས་སྟོང་ཙམ་རེ་ཡོད་པའི་རི་རྩེ་མཐོན་པོའི་རྩེ་ལ་
ཡོད་པ་ལ་དགོངས་པར་གསུངས་སོ། །ཡང་སའི་དངོས་གཞི་ལས་གསུངས་པ་འདི་དང། མཛོད་ལས། འདི་འོག་སྟོང་ཕྲག་ཉི་ཤུ་ན། ནས༑ དེ་ཡི་སྟེང་ན་དམྱལ་བ་བདུན། ཞེས་གསུངས་པ་གཉིས་ཚད་འཇོག་ཚུལ་གྱི་རྣམ་
གཞག་མི་མཐུན་པ་ཡིན་ཚུལ་དང། བཤད་མདོའི་བཤད་ཁུངས་མི་འདྲ་བ་ཡིན་འགྲོ་གསུང་བ་སོགས་ལས་མི་འདྲ་བའི་རྒྱུ་མཚན་གསལ་བ་གཞན་མ་མཇལ་ལགས་ན་དེ་གཉིས་བཤད་ཁུངས་མི་མཐུན་པ་གང་
ལགས་ཞེས་པ་ལ། བདག་ནི་མདོའི་བཤད་ཁུངས་ཇི་ལྟར་ཡོད་ཀྱང། དེ་ལྟར་གཅེན་ཐོགས་མེད་ཀྱིས་ས་སྡེར་གསུངས་པ་དང། གཅུང་དབྱིག་གཉེན་གྱིས་མཛོད་དུ་གསུངས་པ་གཉིས་དོན་དགོངས་པ་གཅིག་ཡིན་
ཏེ༑ དབང་ཆེན་གསེར་གྱི་ས་གཞིའི་སྟེང་ནས་རིའི་རྒྱལ་པོ་རི་རབ་དཔངས་སུ་རྒྱ་མཚོའི་ཆུ་མཚམས་མན་ལ་དཔག་ཚད་བརྒྱད་ཁྲི་ཡོད་ཅིང། དེ་མཚུངས་གླིང་བཞི་གླིང་ཕྲན་དང་བཅས་པར་ཡང་དབང་ཆེན་གྱི་སྟེང་ཇི་
ལྟར་ནས་ཕུང་བཞག་པ་ལྟར་གནས་པའི་དཔངས་ཚད་རི་རབ་ཀྱི་ཆུ་མཚམས་མན་དང་མཚུངས་ལ། དེས་ན་གཅེན་གྱིས་འདི་ནས་དཔག་ཚད་སུམ་ཁྲི་ཉིས་སྟོང་གི་འོག་ན་ཡང་སོས་དང། དེ་ནས་དཔག་ཚད་

[129B] གཅུང་གིས་འདི་འོག་སྟོང་ཕྲག་ཉི་ཤུ་ན། ཞེས་པ་དབང་ཆེན་ནས་ཡར་ལ་དཔག་
ཚད་སྟོང་ཕྲག་ཉི་ཤུ་སྟེ་ཉི་ཁྲི་ན་མནར་མེད་གནས་ཤིང། དེའི་སྟེང་ལྷག་མ་རབ་ཚལ་སོགས་པ་བདུན་ཡང་རིམ་པ་བཞིན་དུ་གནས་པར་གསུངས་པས། དབང་ཆེན་ནས་མནར་མེད་བར་ལ་དཔག་ཚད་ཉི་ཁྲི་དང། དེ་
ཡན་ལ་དྲུག་ཁྲི་ཡོད་པ་དོན་གྱིས་གྲུབ་པས་དེ་གཉིས་ཁུལ་དཔག་ཚད་བརྒྱད་ཁྲི་ཡོད་པ་དང། གཅེན་གྱིས་འདི་ནས་མར་ལ་དཔག་ཚད་དྲུག་ཁྲི་ན་མནར་མེད་ཡོད་པར་གསུངས་པ་དང། དེ་ནས་དབང་ཆེན་བར་ལ་དཔག་ཚད་
ཉི་ཁྲི་ཡོད་པ་དོན་གྱིས་གྲུབ་པས་དེ་གཉིས་ཁུལ་དཔག་ཚད་བརྒྱད་ཁྲི་ཡོད་པ་བཅས་སྐུ་མཆེད་གཉིས་གསུང་ལུགས་མི་འདྲ་བ་ཙམ་མ་གཏོགས་དོན་དགོངས་པ་མཐུན་པ་གོང་བཞིན་བརྩིས་པས་འགྲིག་པ་ལགས་



