༄༅། །སསྟི༑ རབ་འབྱམས་སྐྱོབ་པ་ཉིད་གཟིགས་ཡེ་ཤེས་སྐུའི། །རང་གཟུགས་བདག་ཅག་དང་བའི་ཟླ་ཤེལ་གྱི། །གསལ་བྱང་རྣམ་པར་བཀྲ་བའི་རྒྱན་གྱུར་པ། །འཆར་ནུབ་སྤངས་པའི་སྣང་བ་བརྟན་པར་ཤོག་གཞོན་
ནུ་ཉིད་ནས་རིག་གནས་མཐའ་དག་དང། །མདོ་རྒྱུད་ཀུན་མཁྱེན་ལྷ་རྫས་ཀྱིས་སླུབས་པ། །བལྟམས་མ་ཐག་པའི་དོན་ཀུན་གྲུབ་པ་ཡི། །རྗེས་འགྲོ་གངས་རིའི་མགོན་པོ་ཞབས་བརྟན་ཤོག་འཆི་མེད་མཆོག་སྩོལ་རིགས་
ཅན་ཀུན་གྱི་གཙོ། །འཛམ་གླིང་མཁས་གྲུབ་བྱེ་བའི་བདེ་འབྱུང་གི་སྤྱི་བོར་ཞབས་སེན་གསར་པའི་ཟླ་ཚེས་ཀྱིས། །མཛེས་པའི་ཕུན་ཚོགས་འགྱུར་བ་མེད་པར་ཤོག་གང་གིས་ཀུན་རྨོངས་རླུང་ཐུབ་གསར་ལྡན་

[033A]༄༅། །བཅས། །ཞུ་མཛད་ཤེས་བྱའི་རིན་ཆེན་འབྱུང་བའི་གནས། །རྣམ་དཔྱོད་ཧུབ་གཅིག་གིས་འདྲེན་དྲང་སྲོང་ཆེ། །བགྲང་ཡས་བསྐལ་པའི་བར་དུ་ཞབས་བརྟན་ཤོག་རིག་གནས་སྡེ་སྣོད་ཀུན་ཤེས་གསེར་
གྱི་མངལ། །དབྱངས་ཅན་བཞད་པའི་ངག་གི་དབང་ཕྱུག་མཆོག་བློ་བཟང་ལུང་རྟོགས་ནོར་བུས་ཡོངས་གང་བའི། །ཕུན་ཚོགས་རྒྱ་མཚོ་གཡོ་མེད་བརྟན་པར་ཤོག་དགེ་ལ་འདུན་པ་མཁས་དང་གྲུབ་པའི་དཔལ། །བསོད་ནམས་ཡེ་
ཤེས་རྒྱ་མཚོ་ཆེན་པོའི་འཇིང། །སྐུ་གསུམ་གདེངས་ཀ་ནོར་བུའི་འོད་འབར་བ། །འགྲོ་ལ་འདོད་དགུའི་མཆོག་སྩོལ་བརྟན་པར་ཤོག་པུཎྜ་རཱི་ཀ་འཛིན་པའི་ཐུགས་རྗེ་ཡི། །ཞོ་འཐུང་རུས་པའི་རང་བཞིན་ལས་འཁྲུངས་ཤིང། །
མེ་ཏོག་མདའ་ཅན་རི་འཇོམས་དཔལ་ཡོན་ཅན། །འགྱུར་མེད་རྡོ་རྗེའི་རང་བཞིན་བརྟན་པར་ཤོག་ཅེས་འཕགས་པ་འཇིག་རྟེན་དབང་ཕྱུག་ཐམས་ཅད་མཁྱེན་པ་སྤྲུལ་པའི་སྐུའི་བརྟན་བཞུགས་འདི་ཡང། རྒྱལ་ཁམས་པ་བློ་
བཟང་ཆོས་ཀྱི་རྒྱལ་མཚན་གྱིས། ཆོ་འཕྲུལ་ཆེན་པོའི་དུས་ཆེན་ལ་འཕྲལ་དུ་བགྱིས་པའི་ཡི་གེ་པ་ནི་དགེ་ཚུལ་བློ་བཟང་དར་རྒྱས་སོ།། །།



