༄༅། །མགོན་པོ་ཞལ་བཞི་པ་ལ་གཏོར་འབུལ་མདོར་བསྡུས་བྱེད་པར་འདོད་པས། རང་ཡི་དམ་དུ་གསལ་བས་མཆོད་གཏོར་བྱིན་གྱིས་བརླབས་ནས། འདི་ལྟར། ཧཱུཾ། པོ་ཏ་ལ་སོགས་གར་བཞུགས་གནས་
རྣམས་ནས། །ལྷ་མཆོག་མཧཱ་ཀཱ་ལ་ཡུམ་ཆེན་བཞི། །དམ་ཅན་རྒྱ་མཚོ་དྲེགས་པ་སྡེ་བརྒྱད་བཅས། །རྣལ་འབྱོར་འཕྲིན་ལས་བསྒྲུབ་ཕྱིར་གཤེགས་སུ་གསོལ། །མདུན་དུ་ཡེ་ཤེས་མེ་དཔུང་འབར་བའི་ཀློང། །ཆོས་

[118B] །པད་ཉི་དགྲ་བགེགས་བསྣོལ་བའི་གདན་ཁྲི་ལ། །དགྱེས་བཞིན་བཞུགས་ཏེ་གཡེལ་མེད་འཕྲིན་ལས་མཛོད། །སྣ་ཚོགས་ཕྱི་ནང་གསང་བའི་མཆོད་པའི་སྤྲིན། །རབ་འབྱམས་
ཕྱོགས་བཅུའི་ཞིང་ཀུན་གང་བ་དང། །འདོད་ཡོན་སྣ་ལྔ་རྒྱལ་སྲིད་རིན་ཆེན་བདུན། །ཕྱི་ནང་གསང་བའི་རྟེན་རྫས་རྣམས་ཀྱང་འབུལ། །རོ་བརྒྱའི་དཔལ་འཛིན་བཟའ་བཅའ་བཏུང་བའི་ཚོགས། །དམ་ཉམས་བསྒྲལ་བའི་
ཤ་ཁྲག་གཏོར་མ་དང། །ལྷན་ཅིག་ཟག་མེད་བདུད་རྩིར་བྱིན་བརླབས་ཏེ། །ལྷ་ཆེན་དྲག་པོ་འཁོར་དང་བཅས་ལ་འབུལ། སྔགས་འབུལ་བྱེད་འདོད་ན། ཙ་ཏུར་མུ་ཁ་ས་པ་རི་ཝཱ་ར་ལ། བ་ལིཾ་ཏ་བཏགས་ལ་འབུལ། ཨརྒྷཾ་
སོགས་ཀྱིས་མཆོད། ནང་མཆོད་ཀྱང་འབུལ། ཧཱུཾ། རྒྱལ་བ་ཀུན་གྱི་གསང་བའི་ཡེ་ཤེས་ནི། །སྙིགས་དུས་ཐུབ་པའི་བསྟན་པ་བསྲུང་བའི་ཕྱིར། །མི་བཟད་ཁྲོས་པའི་གར་གྱིས་དགྲ་བགེགས་ཀུན། །འཇོམས་མཛད་
རྣལ་འབྱོར་དགྲ་ལྷ་ཁྱོད་ལ་བསྟོད། །སྟོབས་ཆེན་དྲག་པོ་གཟི་ལྡན་དབང་ཕྱུག་དང། །ཡུམ་བཞི་འཁོར་མང་རྒྱ་མཚོའི་དམག་ཚོགས་ཀྱིས། །སངས་རྒྱས་བསྟན་པ་བསྲུང་ལ་མ་གཡེལ་བར། །རྣལ་འབྱོར་བདག་གི་
མགོན་སྐྱབས་དཔུང་གཉེན་མཛོད། ཅེས་རྡོ་རྗེ་ནག་པོ་གདོང་བཞི་པ་སྤྱན་དྲངས་ནས་མཆོད་གཏོར་ཕུལ། བསྟོད་ཅིང་འཕྲིན་ལས་འཆོལ་བ་ཤིན་ཏུ་བསྡུས་པ་འདི་ཡང། ཡོངས་ཀྱི་དགེ་བའི་བཤེས་གཉེན་དཔལ་

[119A]༄༅། །འབྱོར་དབང་པོས་བསྐུལ་བ་ལ་བརྟེན་ནས། ཆོས་སྨྲ་བ་བློ་བཟང་ཆོས་ཀྱི་རྒྱལ་མཚན་གྱིས་འཕྲལ་དུ་བྲིས་པའོ།། །།



