   ༈    སྒྲུབས་ཐབས་བདེ་ཆེན་འབྱུང་གནས་འདིར་ཚོགས་ཞིང་མཆོད་པའི་སྐབས་སུ་ཕྱི་མཆོད་ལ་ཆུ་གཉིས་དང་དྲི་ཆབ་མ་གཏོགས་པའི་ཉེར་སྤྱོད་རོལ་མོ་འདོད་ཡོན་དང་བཅས་པ་
བྱིན་གྱིས་བརླབས་ནས་ཆུ་གཉིས་ཉེར་སྤྱོད་རོལ་མོ་ཙམ་གྱིས་མཆོད་པ་འདྲ་ཞིག་འདུག་པ་ཡིག་སྐྱོན་ནམ་གང་ཡིན་ཞུ་ཚོད་མ་ཐིང་ཞིང། རྗེ་རིན་པོ་ཆེའི་ལཱུ་ཨི་བའི་སྒྲུབ་ཐབས་བདེ་ཆེན་གསལ་བར་སྐབས་འདིར་རིག་མ་བཅུ་དྲུག་གི་མཆོད་པ་
དང། རྐང་བརྒྱད་ཀྱི་སྔགས་མཆོད་འབྱུང་བ་གྲུབ་ཆེན་ལྭ་བ་པ་དང། པྲཛྙཱ་རཀྵི་ཏའི་ལཱུ་ཨི་བའི་སྒྲུབ་ཐབས་ཀྱི་འགྲེལ་པའི་དགོངས་པ་དང། རྗེའི་དྲིལ་བུ་བའི་སྒྲུབ་ཐབས་དགོངས་པ་རབ་གསལ་དུ་སྐབས་འདིར་ཆུ་གཉིས་ཉེར་

[005A]༄༅། །སྤྱོད་རོལ་མོ་རྣམས་ཀྱིས་མཆོད་པ་བཤད་རྒྱུད་སྡོམ་འབྱུང་གི་དགོངས་པ་དང། རིག་མ་དྲུག་གིས་མཆོད་པ་དྲིལ་བུ་པའི་ལྷ་ལྔའི་སྒྲུབ་ཐབས་ཡིད་བཞིན་ནོར་བུའི་དགོངས་པ་ཡིན་འདུག་པས་རྗེའི་གསུང་
ལས་དམན་ལྷག་ཏུ་མ་སོང་བ་གནད་ཆེ་བར་གོ་ལགས། ཡང་སྐྱབས་སེམས་ཀྱི་མཇུག་ཏུ་སྡོམ་གཟུང་བྱེད་པ་སྒྲུབ་པའི་མཆོད་པ་ཡིན་པར་གསང་འཇིགས་སུ་བཤད་ཀྱང་ལཱུ་དྲིལ་གཉིས་ཀྱི་རྗེའི་གཞུང་དུ་མི་གསལ་བསམ་བྱས་པ་ལེགས་
པར་གོ་དངོས་གཞིའི་མཆོད་པའི་སྐབས་སུ་ཆུ་གསུམ་ཉེར་སྤྱོད་རོལ་མོ་རིག་མ་དྲུག་བཅས་ཀྱིས་མཆོད་པར་རྗེའི་དགོངས་པ་རབ་གསལ་དུ་གསུངས་པ་གྲུབ་ཆེན་དྲིལ་བུ་པ་རང་གི་དགོངས་པ་ཡིན་པས་དེ་བཞིན་མཛད་ན་ཤིན་ཏུ་ལེགས་
ཤིང། བསྡུ་ན་ཆུ་གཉིས་ཉེར་སྤྱོད་རོལ་མོ་ཙམ་འབུལ་བ་པཎ་ཆེན་ཆོས་ཀྱི་རྒྱལ་པོའི་དགོངས་པ་དང། སྤྲོ་ན་རིག་མ་བཅུ་དྲུག་གིས་ཀྱང་མཆོད་ཆོག་པ་རྒྱལ་མཆོག་བསྐལ་བཟང་རྒྱ་མཚོའི་དགོངས་པ་ཡིན་པར་གོ་སྤྲོ་ན་རྐང་
བརྒྱད་ཀྱིས་བསྟོད་པ་གཞུང་དུ་གསལ་བས་གླེང་བརྗོད་མ་དགོས། ཉེར་བསྡུ་བྱེད་པ་གཞུང་གི་དགོངས་པར་གསལ་ཡང་བྱེད་ཚུལ་མི་གསལ་བར་རྗེ་དགེ་འདུན་རྒྱ་མཚོའི་ལྷ་ལྔའི་སྒྲུབ་ཐབས་ནས་ཁ་འགེངས་མཛད་པ་རྣམ་དཔྱོད་ཀྱི་རྩལ་དུ་
མཐོང་བས་རྗེས་སུ་ཡི་རང་ལ་མངོན་རྟོགས་གཏོང་ངེས་ཀྱི་གཏོར་མ་མ་ཕུལ་བར་ཆོ་ག་ཆར་སྐྱོན་མེད་འདྲ་ཡང་བསྙེན་དུས་རང། རྒྱུན་བར་ཡང་གཏོར་མ་དངོས་སུ་བཤམས་ཡོད་ན་འབུལ་ཚུལ་ཁ་འགེངས་མཛད་པའང་ལེགས་ཚོགས་

[005B] བསྟན་པ་སྲུང་དང་འགྲོ་བའི་དོན་མཛད་ཕྱིར། ཞེས་པ་ནས། དངོས་གྲུབ་ཀུན་གྱི་བཀའ་དྲིན་བདག་ལ་སྩོལ། ཞེས་པའི་བར་གྱིས་ཚོག་པ། ལྕང་སྐྱ་རིན་པོ་ཆེའི་དྲིལ་བུ་པའི་སྒྲུབ་ཐབས་ཆེ་ཆུང་
གཉིས་དང། རྒྱལ་མཆོག་བསྐལ་བཟང་རྒྱ་མཚོའི་བདེ་ཆེན་དབང་རྒྱལ་གྱི་དགོངས་པར་གནས་ཤིང་མགོ་ལུས་མཚུངས་བར་གོ་ལགས་



