
[001A]
༄༅། །ཟློག་ཆེན་གྱི་གཏོར་མ་བཟོ་ཚུལ་བཞུགས། །

[001B] །གདུགས་དཀར་ཟློག་ཆེན་གྱི་སྐབས་སུ་གཏོར་མ་བཟོ་ཚུལ་ལ། མདུན་བསྐྱེད་ཀྱི་གཏོར་མ། མི་ཟ་དགུ་ཟའི་གཏོར་
མ། འཕེན་པའི་གཏོར་མ་སྟེ་གསུམ་ལས། དང་པོ་ནི། གཙོ་མོའི་གཏོར་མ་ཟན་གཙང་མ་ལ་དཀར་གསུམ་མངར་གསུམ་སོགས་རོ་
བཅུད་དང། འབྲས་བུ་གསུམ་སོགས་ནུས་པ་དང། ཙན་དན་ག་བུར་དྲི་བཟང་བསྲེས་པ་ལས་དཀར་གཏོར་ཟླུམ་པོ། མར་རྒྱན་སོགས་
ཀྱིས་སྤྲས་པ། རིལ་བུ་མང་པོས་བསྐོར་བ་བྱ། ལྷ་སོ་ལྔ་མ་ལྟ་བུ་བསྐྱེད་པ་ཡིན་ཚེ། འཁོར་རྣམས་ཀྱི་གཏོར་མ་བཤོས་བུ་སོ་བྮིའམ་
དགུ་སོགས་རིལ་བུ་བཅས་བྱ། ཆོས་སྐྱོང་སྤྱི་དང་ལེགས་ལྡན་གྱི་གཏོར་མ་དམར་པོ་ཟུར་གསུམ་པ་མཐེབ་ཀྱུ་བཅས་པ་རྣམས་རྟེན་གྱི་

[002A] །མདུན་དུ་བཤམ། ཡང་ན་ཐམས་ཅད་ཤིང་ཏོག་འབྲུ་དང་ཕྱེ་མར་གྱིས་བྱ། གཞན་ཡང་གཞི་བདག་གཏོར་མ་དང་
ཆ་གསུམ་གཏོང་ན་དེ་ཡང་བཤམ། མཆོད་པ་རྣམས་ཀྱང་ཆོ་ག་དང་མཐུན་པར་བཤམ་མོ།། །།གཉིས་པ་མི་ཟ་དགུ་ཟའི་
གཏོར་མ་ནི། ཉེར་དགུ་ལས། དང་པོ་ཕྲེང་བ་ཟ་བའི་གདོན་ཚངས་པའི་འཁོར་ལ་རུ་ར་ཀ་ཤ་དང་ཤིང་གི་ཕྲེང་བ་དང་ཟན་ལས་ཕྲེང་བ་ལྟ་བུར་
བཟོས་པའོ། །དེ་དག་གི་གཙོ་བོ་ཚངས་པ་འཁོར་བཅས་ལ་དཀར་གཏོར་གཙང་མ་བྱ་ཞིང་བཤོས་བུ་རིལ་བུ་མར་གྱིས་བརྒྱན་པ་བྱ། ཟ་བ་
པོ་དང་གཙོ་བོ་རྣམས་ཀྱི་གཏོར་མ་ལ་འབྲུའི་རིགས་དང་རོ་བཅུད། མེ་ཏོག་བ་དན་སོགས་ཀྱིས་མཛེས་པར་བྱ་བ་ནི་འོག་མ་ཀུན་ལ་

[002B] །གཉིས་པ་སྲོག་འཕྲོག་པའི་གདོན་གྱི་བདག་པོ་ཡུལ་འཁོར་བསྲུང་ལ་དཀར་གཏོར། འཁོར་རྣམས་ལ་ཞོའོ་མར་ཏེ་དཀར་པོའི་རིགས། །གསུམ་པ་འཕགས་སྐྱེས་པོའི་
འཁོར་འབྲས་བུ་ཟ་བའི་གདོན་ལ་ཤིང་ཏོག་སྣ་ཚོགས། བཞི་པ་སྤྱན་མི་བཟང་གི་འཁོང་སྐྱུགས་པ་ཟ་བའི་གདོན་ལ་སྤྲང་རྩི། ལྔ་པ་རྣམ་སྲས་ཀྱི་འཁོར་བདུག་པ་ཟ་བའི་གདོན་ལ་སྤོས་དམར་སེར་
རྣམས་བཤམ་པ་སྟེ། འདི་ཡན་གྱི་གཏོར་མ་ལྔ་པོ་སྡེ་ཚན་གཅིག་ཏུ་བྱས་ནས་བཤམ། གཙོ་བོ་སོ་སོའི་གཏོར་མ་ནི་འཁོར་རྣམས་ཀྱི་གཏོར་མ་ལས་སྣོད་གཞན་དུ་བཤམ་ན་ལེགས། །
   ༈    །དྲུག་པ་བརྒྱ་བྱིན་གྱི་འཁོར་མངལ་ཟ་བའི་གདོན་ལ་ཀ་ར་བུ་རམ་སྦྲང་རྩི་སྟེ་མངར་གསུམ། བདུན་པ་མེ་ལྷའི་འཁོར་སྦྱིན་སྲེག་ཟ་བའི་གདོན་ལ་འབྲས་ཡོས་དང་འབྲས་ཟན་སྦྱིན་སྲེག་
གི་རྫས་ལྟར་སྦྱར་བ། བརྒྱད་པ་གཤིན་རྗེའི་འཁོར་ཤ་ཟ་བའི་གདོན་ལ་ཤ་ཚོས་པ་དང་རྗེན་པ། དགུ་པ་བདེན་བྲལ་གྱི་འཁོར་རྐང་ཟ་བའི་གདོན་ལ་རྐང་མར་དང་རུས་པ། བཅུ་པ་ཆུ་ལྷའི་
འཁོར་མེ་ཏོག་ཟ་བའི་གདོན་ལ་ཆུ་དང་ཐང་སོགས་ལས་སྐྱེས་པའི་མེ་ཏོག་སྣ་ཚོགས། བཅུ་གཅིག་པ་རླུང་ལྷའི་འཁོར་མཆིལ་མ་ཟ་བའི་གདོན་ལ་སྤྲད་རྩི། བཅུ་གཉིས་པ་ཀུ་བེ་རའི་

[003A]༄༅། །འཁོར་ལོ་ཏོག་ཟ་བའི་གདོན་ལ་སྙེ་མ་དང་གང་བུ་དང་བཅས་པའི་འབྲུ་སྣ་ཚོགས། བཅུ་གསུམ་པ་དབང་ལྡན་གྱི་འཁོར་གཏོར་མ་ཟ་བའི་གདོན་ལ་འཁུར་བ་སྣ་
ཚོགས་ཏེ་འདི་ཡན་བརྒྱད་པོ་ཚན་གཅིག་ཏུ་བཤམ་མོ།    ༈    །བཅུ་བཞི་པ་འབྱུང་པོའི་རིགས་མི་གཙང་བ་ཟ་བའི་གདོན་ལ་སྒོག་ཙོང་ལ་ཕུག་བཅྭོ་ལྔ་པ་གཟའི་རིགས་ཚིལ་ཟ་བའི་
གདོན་ལ་ཕྱི་ཚིལ་ནད་ཚིལ། བཅུ་དྲུག་བ་རྐྱུ་སྐར་གྱི་རིགས་འབྲས་བུ་ཟ་བའི་གདོན་ལ་ཞོ་འོ་མར་དང་སྦྲད་ཀར་བུ་རཾ་ཏེ་དཀར་གསུམ་མང་ར་གསུམ། བཅུ་བདུན་པ་ས་བདག་གི་རིགས་
སྣབས་ཟ་བའི་གདོན་ལ་བྱ་མོའི་སྒོ་ང། བཅོ་བརྒྱད་པ་ལྷ་མིན་ཀྱི་རིགས་རང་ཟ་བའི་གདོན་ལ་ཤ་རུ་ལ་བ་དང་བསུང་བ། བཅུ་དགུ་པ་མིའམ་ཅིའི་རིགས་དར་སྣབས་ཟ་བའི་གདོན་ལ་
བྱ་ཕོའི་སྒོང། ཉི་ཤུ་པ་མ་མོའི་རིགས་ཞག་ཟ་བའི་གདོན་ལ་ཤ་ཚོས་བའི་ཁུ་བ་ཞག་ཉེར་གཅིག་པ་མཁའ་འགྲོའི་འཁོར་ཁྲག་འཐུང་བའི་གདོན་ལ་ཁྲག་སྣ་སྟེ་འདི་ཡན་བརྒྱད་པོ་ཚན་
གཅིག་ཏུ་བཤམ་མོ།    ༈    །ཉེར་གཉིས་པ་ཆུ་ལྷའི་རིགས་སྟོར་ཁུང་ནས་འབབ་པ་འཐུང་པའི་གདོན་ལ་ཆུ་སྣ། ཉེར་གསུམ་བ་མཁའ་ལྡིང་ཤི་རིགས་བཙས་པ་ཟ་བའི་

[003B] ཉེར་བཞི་བ་སྲིད་མོ་བཞིའི་རིགས་གཅིན་འཐུང་བའི་གདོན་ལ་འབྲས་ཆང་རྒུན་ཆང་སོགས་ཆང་སྣ། ཉེར་ལྔ་པ་སྲིན་མོའི་རིགས་ལྷག་མ་ཟ་བའི་གདན་
ལ་བཟའ་བཏུང་གི་ལྷག་མ་མང་པོ་བསགས་པ། ཉེར་དྲུག་པ་ལྟོ་འཕྱེའི་རིགས་དྲི་ཟ་བའི་གདོན་ལ་ག་བུར་གུར་གུམ་ཙན་དན་ཛ་ཏི་སུག་མེལ་ཀ་ཀོ་ལ་སྟེ་བཟང་དྲུག་སོགས་སྨན་སྣ་སྟེ་
འདི་ཡན་ལྔ་བོ་ཚན་གཅིག་ཏུ་བཤམ་མོ། །གོང་དུ་ཚངས་བའི་སྐབས་སུ་བཤད་པ་ལྟར་འདི་ཡན་གྱི་གཙོ་བོ་ཉེར་དྲུག་པོ་ལ་དཀར་གཏོར་སོ་སོར་བཤམ་ན་ལེགས།    ༈    །ཉེར་བདུན་
པ་ལན་ཆགས་གཉེར་བ་སོགས་འབྱུང་པོ་སྦྱི་ལ་དཀར་གཏོར་རྐེང་དཀྲིས་ཅན་གསུམ་མམ་དགུ། དར་མི་བཅུ་གསུམ། ཕྲེང་བ། མེ་ཏོག་དྲི། །བདུག་པ་དང་བྱུག་པའི་རྫས་སྤོས་
དང་མར་རྣམས་བཤམ། །དྲི་གླུད་བཅོས་ནས་ཁྲུས་ཆུ་བཅས་གཏོང་ནའང་རུང། །ཉེར་བརྒྱད་པ་རིགས་དྲུག་སྦྱི་དང་གློ་བུར་པ་རྣམས་ལ་དཀར་གཏོར་བདུན། །རིལ་བུ་བརྒྱ་
ཆུ་དང་བཅས་བཤམ།    ༈    །ཉེར་དགུ་པ་བགེགས་ལ་དམར་གཏོར་ཟླུམ་པོ་རྐེད་དཀྲིས་ཅན་གསུམ། །ཏིད་ལོ་ཆད་བུ་གསུམ་རེ། ཤ་ཆད་ལ་ཕུག་བཅས་པ་བཤམ། གཏོར་མ་

[004A]༄༅། །འདི་ཡན་གསུམ་པོ་ཚན་གཅིག་ཏུ་བཤམ་ན་སྡེ་ཚན་ལྔར་འགྱུར་རོ། །གཏོར་མ་ཐམས་ཅད་ལ་འབྲུ་བཅུད་བླུག་པ་དང་མེ་ཏོག་བ་དན་སོགས་ཀྱིས་བརྒྱན་པ་ནི་
སྔར་བཤད་པ་ལྟར་རོ།    ༈    །གཏོར་མ་འདི་རྣམས་སྒྲུབ་པ་པོའི་མདུན་ནམ་གྲལ་གྱི་མཐའ་ལྟ་བུའི་འོས་པའི་གནས་སུ་ཅོག་ཅེའི་ཁར་རས་ཤོག་བཏིང་བ་ལ་གོ་རིམ་མ་འཆོལ་བར་
བཤམ་ལ། ཆུ་གཉིས་ཉེར་སྤྱོད་ཀྱི་མཆོད་པ་ཚར་ཉེར་བདུན་ནམ་ཚར་ལྔ་མགྲོན་རྣམས་ཚུར་བལྟ་བའི་གཡས་ནས་བརྩམས་ཏེ་བཤམ། །གཏོར་མ་འཕེན་པའི་སྐབས་སུ་སྣོད་གཅིག་ཏུ་
བསྡུས་ནས་བསྲེག་ཁང་གི་ཕྱི་རོལ་དུ་གཏོར་བར་བྱ།    ༈    ལེགས་ལྡན་གསུམ། ཚངས་པ། རྒྱལ་ཆེན་བཞིའི་ཟོར་རྣམས་རང་རང་གི་མགོ་བརྙན་
ཅན། ཐམས་ཅད་དམར་པོ། མེ་རིས་དང་རྩེ་མོར་རྡོ་རྗེ་ཕྱེད་པ་ནག་པོ། དེའི་འོག་ཏུ་མགོ་བརྙན་སོ་སོའི་མདོག་ཅན་བྱ། མཇུག་ཏུ་འཕེན་རྒྱུའི་སྦྱི་ཟོར་ནི། ཐོད་སྐམ་ཅན་
དུ་བྱ། མངའ་ནི་འུག་པའི་སྒྲོ་དང་སྐྱེར་པའི་མདེའུ་ཅན་ནམ་སྦྱིའི་མདའ་གཞུས་ཀྱང་རུང་ཞིད་མེའི་ཕྱི་རོལ་དུ་འཕེན་ནོ། །སྒོང་ཟོར་ནི་བྱའི་སྒོ་ང་ཟུར་གསུམ་པའི་དབྱིབས་ཅན་དུ་སྤུངས་

[004B] ཟན་ལས་བཟོས་ནས་ཤིང་དང་ཟན་གྱིས་མར་མི་ལྟུང་བའི་ཐབས་བྱས་ནའང་རུང། རྡོ་ཟོར་ནི་རྡོ་ཆུང་མང་པོ་སྤུངས་བ་འམ། ཟན་ལས་ཟུར་གསུམ་བཅོས་པ་ལ་རྡེའུ་མང་པོ་
བཙུགས་ཀྱང་རུང། རྐོང་ཟོར་ནི་མར་མེ་གྲུ་གསུམ་མམ་ཟུར་གསུམ་གྱི་རྩེ་དང་ལོགས་རྣམས་སུ་རྐོང་བུ་བྱས་ཏེ་དེར་མར་བླུགས། སྡོང་བུ་བཙུགས་ནས་སྤར་ཏེ་འཕེན། ཁྲག་ཟོར་ནི་
ཟུར་གསུམ་རྩེ་བཅད་པ་ལྟ་བུའི་ནང་དུ་བྲུས་ནས་ཁྲག་བླུགས་པ་བྱའམ། སྒོ་ང་ལ་ཁྲག་བླུགས་པའང་རུང། ཚེར་ཟོར་ནི་ཚེར་མ་ཅན་གྱི་རྩྭ་ཤིང་ཟུར་གསུམ་ལ་འཛུགས་པའམ་རྩྭ་ཤིང་
གི་ཕོན་པོ་ཉིད་འཕན་ནའང་རུང། ཡུངས་ཟོར་ནི་ཡུངས་དཀར་སྒང་བུ་ཅན་ཟུར་གསུམ་ལ་འཛུགས་པའམ་ཡུངས་འབྲུ་ཟུར་གསུམ་ལ་འབྱར་བའམ། རྩྭའི་ཕོན་བོས་ཀྱང་རུང་ངོ། །
མཇུག་ཏུ་འཕེན་རྒྱུའི་སྤྱི་ཟོར་ནི་མདོག་དབྱིབས་སྤྱི་འགྲོ་ལྟར་རོ།    ༈    །ཟོར་གྱི་གྲངས་ནི། ལེགས་ལྡན་སོགས་ལྷའི་ཟོར་བརྒྱད་གྲངས་ངེས། གཞན་ལ་དེས་གཟུང་
མེད་ཀྱང། མངའ་ཟོར་བཞི། སྒོང་ཟོར་གཉིས། རྡོ་ཟོད་གཉིས། རྐོང་ཟོར་གཉིས། ཁྲག་ཟོར་གཉིས། ཚེར་ཟོར་བཞི། ཡུངས་ཟོར་བཞི། མཇུག་ཏུ་

[005A]༄༅། །འཕེན་རྒྱུའི་ཟོར་ཆེན་གཅིག་བྱེད་ན་གྲངས་ཉེར་དགུར་འགྱུར་རོ།། །།༄༅། །བཟློག་ཆེན་གྱི་གཏོར་མ་འཕེན་ཚུལ་བཞུགས།། །། གདུགས་
དཀར་བཟློག་ཆེན་གྱི་གཏོར་ཟོར་འཕེན་པ་ལ། འཕེན་སར་ཕྱིན་ཏེ་གསེར་སྐྱེམས་བསྐུ་ལ་བ་བྱས་རྗེས། གཡོན་ཕྱོགས་སུ་གཏོར་མ་འཛིན་མཁན་བསྒྲིག་གཡས་གཡོན་དུ་གཏོར་མ་
ལེན་པ་དང་སྣོང་བསྡུ་བ་པོ་བཅས། ཐོག་མར་ལེགས་ལྡན་གསུམ་གྱི་གཏོར་མ་རིམ་བཞིན་འཕེན་བའི་ཚེ། ལེགས་ལྡན་གཙོས་པའི་ཡི་དམ་ཆོས་སྐྱོང་རྣམས་ཀྱིས་བགེགས་རིགས་སྟོང་
ཕྲག་བརྒྱད་ཅུའི་གནོད་པ་ཐམས་ཅད་ཞི་བར་མཛོད་ཅིག་དེ་བཞིན་དུ་གདོན་རིགས་ནང་རིགས་ལ་དམིགས་ནས་བྱ། དེ་ནས་ཚངས་གཏོར་ལ། ཚངས་པ་སོགས་ཕྱོགས་སྐྱོང་རྣམས་
ཀྱིས་གནོད་བྱེད་ཐམས་ཅད་ཞི་བར་མཛོད་ཅིག་རྒྱལ་ཆེན་བཞི་ལ། ཤར་ཕྱོགས་དྲི་ཟ་སོགས་ཀྱི་གནོད་པ། ལྷོ་གྲུལ་བུམ། ནུབ་ཀླུ། བྱང་གནོད་སྦྱིན། མདའ་བཞི་ལ། གནོད་བྱེད་
ལ་མདའ་ཆར་བབས་ནས་བསམ་ངན་སྦྱོར་རྩུ་བ་ཐམས་ཅད་ཞི་བར་མཛོད་ཅིག་སྒོང་ཟོར་ལ། བུ་ཡུག་ལྟ་བུའི་རྦབ་འདྲིལ་པ་དང། རྡོ་ཟོར་ལ། རི་བྲག་ཆེན་པོས་མནན་པ། རྐོད་ཟོར་ལ་

[005B] ཁྲག་ཟོར་ལ། ཤྭ་པོ་ཆེན་པོས་འཁྱེར་པ། ཚེར་ཟོར་ལ། ཤལ་མ་ལིའི་ཚེར་མ་ལྟ་བུས་འབིགས་པ། ཡུངས་ཟོར་ལ། ཁྲོ་བོ་དཔག་ཏུ་མེད་པ་མཚོན་ཆ་ཐོགས་པས་བརླག་
བར་བྱེད་པར་བསྐུལ་བའི་བསམ་པས་འཕེན་ཞིང། མེ་མཚོན་སོགས་ཀྱིས་གནོད་བྱེད་ཐམས་ཅད་ཞི་བ་དང་བསང་བསྐྲང་སོགས་བྱས་པར་བསམ། ཟོར་སོ་སོ་ལ་བཞི་རེ་ཡོད་པའི་དང་པོས་ཤར། གཉིས་
པས་ལྷོ་སོགས་ཕྱོགས་བཞིའི་གནོད་བྱེད་འཇོམས་པའོ། གནོད་བྱེད་ཀྱི་ངོ་བོ་ནི་སྒྲུབ་བྱའི་ལས་ངན་བག་ཆགས་བཅས་པ་ཡིན་པ་ལ། རྣམ་པ་གདོན་བགེགས་སོགས་སྣ་ཚོགས་པའི་རྣམ་པ་ཅན་རྣམས་རང་
རང་གི་གནས་སུ་འམ། རླུང་གིས་རྩྭ་སྦུར་འདེང་པ་ལྟར་དབང་མེད་དུ་བསྲེག་ཁང་གི་ནང་དུ་འོངས་པ་ལ་མདའ་ཆར་སོགས་ཀྱིས་བརླག་པར་བྱེད་ཀྱང་རུང། མདའ་ཟོར་སོགས་རེ་རེའམ། འགའ་ཞིག་མེད་ཀྱང་
ཆོག་ཅིང། བཟློག་པ་བཏོན་ཚར་བའི་རྗེས་སུ་སོ་སོའི་དམིགས་པ་དང་བཅས་འཕེན་བ་འམ། གདུགས་དཀར་སོགས་ཀྱི་སྔགས་བརྗོད་པའམ། བཟློག་པ་དང་མཉམ་དུ་འཕེན་པ་གང་བྱས་ཀྱང་རུང། མཉམ་དུ་འཕེན་
པ་ལ་བཟློག་ཚིག་དང་སྦྱར་མ་སྦྱར་ཅི་རིགས་ཡོད་དོ། །སྒོང་ཟོར་ལྟ་བུ་ཁ་ཅིག་བཞི་བོ་གཅིག་ཏུ་བསྡེབས་ནས་འཕེན་ཀྱང་རུང། བསྲེག་ཁང་གི་མེ་ནི་དང་པོ་ནས་སྤོར་བའམ། འཕེན་ཚར་བར་ཉེ་བན་སྤོར་

[006A]༄༅། །ཀྱང་རུང་ངོ། །མི་ཟ་དགུ་ཟའི་གཏོར་ལྷག་རྣམས་གཏོར་ཟོར་གྱི་སྣོད་དུ་ཆར་བགོས་ནས་བླུགས་ཏེ་མེར་འཕང་བ་ཡང་འདུག་ཅིང། བསྲེག་ཁང་གི་ཕ་རོལ་དུ་བསྐྱལ་ནས་
འབྱུང་པོ་རྣམས་ཀྱིས་འཁྱེར་བར་བསམ་ན་འང་རུང། མི་མོ་སོགས་ཀྱི་གཟུགས་རྣམས་ནི་ཉེར་བདུན་པ་ལན་ཆགས་ཀྱི་མགྲོན་རྣམས་ལ་བསྔོ་བ་ཡིན། ལན་ཆགས་ཀྱི་གཏོར་མ་འདི་ལན་གསུམ་བྱས་
ནའང་ལེགས། གཞན་ཡང་ཁ་མཆུའི་དོགས་པ་ཡོད་ན་བར་འདིར་གདུགས་དཀར་གྱི་ལས་ཚོགས་ནས་འབྱུང་བ་ལྟར་བྱད་དགྲོལ་དང་བཀྲུ་བྱབས་བསྲུང་བ་བྱ་བ་དང། དེ་བཞིན་དུ་སྲི་མནན་དང་ཕྱུགས་ནང་
དང་གོད་ཁ་ཞི་བར་བྱེད་པ་ལྟ་བུའི་དམིགས་བསལ་ཅན་གྱི་དགོས་པ་ཡོད་ན་བྱས་ཀྱང་རུང་ངོ། །འཕེན་པའི་གོ་རིམ་ནི། ལེགས་ལྡན་མཆེད་གསུམ། ཚངས་པ། རྒྱལ་ཆེན་བཞིའི་གཏོར་མ་རྣམས་གོ་
རིམ་ངེས་ཤིང། གཞན་ལ་ངེས་པ་མེད་ཀྱང། མངའ་བཞི། སྒོང། རྡོ། །རྐོད་པོ། ཁྲག་ཚེར། །ཡུངས་རྣམས་རིམ་པར་འཕངས་བས་ཆོག་གོ། །།མངྒ་ལཾ།། །།
།།

[006B][BLANK PAGE]


