   ༈    ཆེད་འབུལ། ད་ལམ་འདི་མདུན་གསུང་བྲིས་གནང་རྟེན་གྱིས་

[145A]༄༅། །ཀླུབས་ཏེ་སྩལ་འབྱོར་བཀའ་དྲིན་མཆོག་ཏུ་ཆེ་ཞིང། ཕྲན་ནས་བླ་མ་མང་པོའི་ཞལ་ལུང་ནོད་ཅིང། གཞུང་ལུགས་ཆེ་ཕྲར་ལྟ་རྟོག་གང་ཞིབ་ཐོག་བསམ་དོན་ཡིག་ལམ་དུ་མདོར་དྲིལ་ནས་བཀོད་ཁུལ་དེ་ཐད་
ཐུགས་ལ་བབས་པོ་བྱུང་བས་འདིར་ཡང་སྤྲོ་བ་འཕེལ་ལགས། །སྐབས་དོན་འཇམ་དབྱངས་ཕྱག་མཚན་གླེགས་རལ་ཅན་དང། གཟུངས་སྔགས་ཨོཾ་ཨ་ར་པ་ཙ་ན་དྷཱི་ཚད་མ་དང། འཁོར་ལོ་ས་བོན་སྔགས་འཕྲེང་ཅན་དུ་བྱེད་པ་ཡིན་ཅིང་
རྒྱལ་ཀུན་མཁྱེན་གཟུགས་མའི་མགོན་ཁྱོད་སྐུ་གསུང་ཐུགས་གསང་ལས་འོངས་པའི། །བྱིན་མཐུས་རྡོ་རྗེ་གསུམ་དུ་བདག་སྒྲུབ་ཅིང། ཞེས་པའི་ཚེ་རྗེ་ཡབ་སྲས་ཀྱི་གནས་གསུམ་ནས་བདུད་རྩི་དཀར་དམར་མཐིང་
གསུམ་བྱུང་བ་རང་གི་གནས་གསུམ་དུ་ཞུགས་པས་སྒོ་གསུམ་གྱི་སྡིག་སྒྲིབ་སྦྱངས་ནས་རྡོ་རྗེ་གསུམ་གྱི་གོ་འཕང་ཐོབ་པར་མོས་པ་དང། དེ་ཕྱིན་ལ་བྱིན་གྱིས་རློབས། ཞེས་པའི་ཚེ་རྗེ་ཡབ་སྲས་ཀྱི་སྐུ་ལས་བདུད་རྩི་དཀར་པོའི་
རྒྱུན་བབས་ཏེ་རང་ལ་ཞུགས་པས་སྐབས་གང་ཡིན་གྱི་ལམ་གྱི་རྟོགས་པ་སྐྱེ་བའི་གེགས་སྡིག་སྒྲིབ་ནད་གདོན་ཐམས་ཅད་བཀྲུས་ནས་ལུས་ཤེལ་གོང་ལྟར་གྱུར་པ་དེ་ཉིད་སླར་བདུད་རྩི་སེར་པོའི་རྒྱུན་གྱིས་གང་སྟེ་
སྐབས་གང་ཡིན་གྱི་ཉམས་རྟོགས་སྐྱེས་པའི་མོས་པ་བྱེད་པ་ལགས། རང་གི་རླུང་སེམས་ཀྱི་ངོ་བོ་ཧཱུཾ་ཡིག་སྔོན་པོར་གསལ་བ་ལ་རྗེ་བླ་མ་བསྟིམ་པ་ཡབ་རྗེ་ངག་དབང་རྡོ་རྗེའི་བཞེད་པ་ཡིན་པས་དེ་བཞིན་མཛད་

[145B] འོན་ཀྱང་ཞིབ་ཆ་རང་བྱེད་ན་གྲུབ་མཆོག་འཇམ་དཔལ་རྒྱ་མཚོའི་འཁྲིད་ཡིག་ལྟར་བྱས་ན་རྫོགས་རིམ་ཟབ་མོའི་སྨིན་བྱེད་དུ་འགྱུར་བའི་ཟབ་གནད་ཁྱད་པར་ཅན་ཡོད་ཀྱང་གཞུང་
དེ་ཡི་གེ་མ་དག་སྟབས་གོ་དཀའ་བ་ཞིག་ཡོད་པས། ཕྲན་ནས་རྗེ་བཙུན་བློ་བཟང་བསྟན་འཛིན་དཔལ་བཟང་པོའི་ཞལ་རྒྱུན་ཇི་ལྟ་བ་བཞིན་ཞུ་ན། གཞི་ལ་དབུ་མའི་ནང་དུ་སྙིང་དང། སྙིང་གི་ནང་དུ་ཁམས་དཀར་དམར་
མེད་ཅིང་སྙིང་ཡང་རྩེ་མོ་ཐུར་དུ་བསྟན་པ་ཡིན་མོད་ཀྱི་སྐབས་འདིར་དགོས་པའི་དབང་གིས་རྩ་དབུ་མའི་ནང་དུ་སྙིང་རྩེ་མོ་གྱེན་བསྟན་གྱི་ནང་དུ་མ་ལས་བྱུང་བའི་ཁམས་དམར་པོ་དང་ཕ་ལས་བྱུང་བའི་ཁམས་
དཀར་པོ་སྟེ་ཐིག་ལེ་དཀར་དམར་སྲན་མ་ཙམ་གྱི་དབུས་སུ་རང་གི་རླུང་སེམས་ཤིན་ཏུ་ཕྲ་བ་ཁ་དོག་དཀར་པོ་འོད་ཟེར་ལྔ་འཕྲོ་བ་ཞིག་གསལ་བཏབ་སྟེ་རང་གི་སྙིང་ཚལ་པ་བརྒྱད་དུ་གྱེས་པ་དང་ཐིག་ལེ་དམར་པོ་གཉིས་དང། རྗེའི་སེང་
ཁྲི་དང་པད་མ་གཉིས་འདྲེས་ནས་པདྨ་དམར་པོ་འདབ་བརྒྱད་དུ་མོས། ཐིག་ལེ་དཀར་པོ་དང་སྙིང་གའི་ཟླ་གདན་འདྲེས་ནས་ཟླ་བའི་དཀྱིལ་འཁོར་དུ་མོས། རང་གི་རླུང་སེམས་ཀྱི་ནང་ཚན་རླུང་དཀར་པོ་འོད་ཟེར་ལྔ་འཕྲོ་བ་དང་རྗེའི་སྐུ་
འདྲེས། རང་གི་རླུང་སེམས་ཀྱི་ནང་ཚན་སེམས་དང་རྗེའི་ཐུགས་འདྲེས། སྙིང་གའི་རང་གི་རླུང་སེམས་ཀྱི་སྟེང་དུ་ངག་གི་ས་བོན་ཕྲ་མོ་ཞིག་ཡོད་པ་དང་རྗེའི་གསུང་འདྲེས་བའི་མོས་པ་བྱེད་པ་ཡིན་གསུང་སྟེ་ཟབ་གནད་འདི་འདྲ་གཞན་དུ་མ་འཁྱར་བ་ཞིག་

[146A]༄༅། ། ཞུ༑ རྟེན་བཅས་ཕུལ་ ། རྣམ་ཀུན་མཁྱེན་བརྩེས་འདོར་མེད་དྲུང་ཡིག་ལགས་རིན་པོ་ཆེའི་ཞབས་དྲུང་དུ། གུས་ཞུ། དེ་ཁ་མཆོག་ནས་གསུང་བྲིས་ཞིབ་ལྷུག་གནང་རྟེན་ཇ་མར་དཀྲུམ་བཞི་གླིང་བཅས་
གནང་བ་ཇི་བཞིན་འབྱོར་པས་བཀའ་དྲིན་མཆོག་ཏུ་ཆེ་ཆེ་ལགས་པ་ལྟར། བཞེད་པ་འགྲུབ་ཕྱིར་མཆོག་གསུམ་ལ་གསོལ་འདེབས་གང་དྲག་ཞུ་བ་ལགས་ཤིང། བསྙུན་གཞིའི་ཐད་ལ། རྒྱལ་སྲས་རིན་
པོ་ཆེས། ལྟོ་འགྲངས་ཉི་མ་དྲོ་ཚེ་ཆོས་པའི་གཟུགས། །རྐྱེན་ངན་སྡུག་བསྔལ་བྱུང་ཚེ་ཐ་མལ་པ། ཞེས་གསུངས་པ་ལྟ་བུར་མ་སོང་བར། སྐྱེས་རབས་སོ་བཞི་པའི་ཡང་སྙིང་མཁས་མཆོག་དཔའ་
བོའི་མགུལ་རྒྱན་ལས། རྒྱལ་སྲས་ཤ་ར་བྷ་ཡི་གར་མཛད་པས། །བདག་ཉིད་གསོད་པའི་རྒྱལ་པོ་མགྱོགས་འགྲོ་ཡིས། །འཇིགས་རུང་གཡང་སར་འཕང་པ་ཐུགས་བརྩེ་བས། །སླར་དྲངས་ཕན་
དང་བདེ་བའི་བཀའ་དྲིན་མཛད། །ཅེས་བསྔགས་པ་དང་ཆ་མཚུངས་པའི་ངོ་མཚར་རྗེས་སུ་ཡི་རང་གི་གནས་སུ་མཐོང་སྟེ། སྤྱོད་འཇུག་ལས། གང་ལ་གནོད་པ་བྱས་ན་བདེར་འབྲེལ་བ། །བདེ་བའི་འབྱུང་
གནས་དེ་ལ་སྐྱབས་སུ་མཆི། །ཞེས་གསུངས་པའི་ཕྱིར་རོ།།



