
[001A]༄༅། །རྣམ་འགྲེལ་གྱི་ཐལ་འཕྲེང་མཁས་པ་མགུ་པའི་རྒྱན་རིགས་པའི་འཕྲེང་བ་ལས་ལེའུ་གཉིས་པའི་མཐའ་དཔྱོད་བཞུགས་སོ།།།།

[001B]༄༅། །ཚད་མ་སླུ་མེད་ཅན་ཤེས་པ། །ཞེས་པའི་སྐབས་སུ། ཚད་མའི་མཚན་ཉིད་རང་གི་གཞལ་བྱ་ལ་སྒྲོ་འདོགས་གསར་དུ་གཅོད་པའི་རིག་པ་དང། རང་གི་གཞལ་བྱ་རང་
སྟོབས་ཀྱིས་རྟོགས་པའི་རིག་པ་དང། རང་གི་གཞལ་བྱ་ལ་གསར་དུ་མི་སླུ་བའི་རིག་པ་ཞེས་ཟེར། འོ་ན་ཚད་མ་ཆོས་ཅན། གང་ཟག་གི་བདག་ལ་ཚད་མ་ཡིན་པར་ཐལ། དེ་ལ་སྒྲོ་འདོགས་
གསར་དུ་གཅོད་བྱེད་ཀྱི་རིག་པ་ཡིན་པའི་ཕྱིར་ཏེ། དེ་ཡོད་པར་འཛིན་པའི་སྒྲོ་འདོགས་གསར་དུ་གཅོད་པའི་བློ་ཡིན་པའི་ཕྱིར། སྒྲ་མི་རྟག་རྟོགས་ཀྱི་རྗེས་དཔག་ཆོས་ཅན། སྒྲ་ལ་ཚད་
མར་ཐལ། སྒྲལ་སྒྲོ་འདོགས་གསར་དུ་གཅོད་བྱེད་ཡིན་པའི་ཕྱིར་ཏེ་སྒྲ་ལ་རྟག་འཛིན་གྱི་སྒྲོ་འདོགས་གསར་དུ་གཅོད་བྱེད་ཡིན་པའི་ཕྱིར་ཏེ། སྒྲ་རྟག་པ་མ་ཡིན་པ་ལ་ཚད་མ་ཡིན་པའི་
ཕྱིར༑ དེ་ཆོས་ཅན། རང་གི་གཞལ་བྱ་ལ་སྒྲོ་འདོགས་གསར་དུ་གཅོད་བྱེད་ཡིན་པར་ཐལ། ཚད་མ་ཡིན་པའི་ཕྱིར། འདོད་ན། སྒྲ་རྟག་འཛིན་རྟོག་པ་དེ། སྒྲ་མི་རྟག་པ་ལ་དམིགས་པའི་

[002A]༄༅། །སྒྲོ་འདོགས་ཡིན་པར་ཐལ། འདོད་པའི་ཕྱིར། འདོད་ན། དེ་ལ་སྒྲ་མི་རྟག་པ་འདི་ནི་སྒྲ་རྟག་པའོ་སྙམ་པའི་ཞེན་སྟངས་གཅིག་ཡོད་པར་ཐལ། འདོད་པའི་ཕྱིར་རྩ་བའི་ཁྱབ་པ་རྣམས་ཁས། ཉན་
ཐོས་ཀྱི་མཐོང་ལམ་བར་ཆད་མེད་ལམ་དེ་ཆོས་ཅན། གང་ཟག་གི་བདག་མེད་ལ་གསར་དུ་མི་སླུ་བའི་རིག་པ་ཡིན་པར་ཐལ། དེ་ལ་ཚད་མ་ཡིན་པའི་ཕྱིར་ཏེ། དེ་ལ་མངོན་སུམ་གྱི་ཚད་མ་ཡིན་པའི་
ཕྱིར༑ རྩ་བར་འདོད་ན། དེ་ལ་གནས་པའི་གང་ཟག་དེ། གང་ཟག་གི་བདག་མེད་རྟོགས་ཟིན་སྒོམ་པར་བྱས་པ་མ་ཡིན་པར་ཐལ། འདོད་པ་དེའི་ཕྱིར། འདོད་ན། ཡིན་པར་ཐལ། ཉན་ཐོས་སྦྱོར་ལཾ་
གྱི་གནས་སྐབས་སུ་གང་ཟག་གི་བདག་མེད་ལ་སྒོམ་བྱུང་གི་མྱོང་བ་ཐོན་པའི་ཕྱིར་ཏེ། ཉན་ཐོས་ཀྱི་སྦྱོར་ལམ་དྲོད་སྐྱེས་པ་དང་གང་ཟག་གི་བདག་མེད་ལ་དམིགས་པའི་སྒོམ་བྱུང་དང་པོར་སྐྱེས་པ་
དུས་མཉམ་པའི་ཕྱིར། རྒྱང་འཕེན་གྱི་རྒྱུད་ཀྱི་གང་ཟག་གི་བདག་མེད་པས་ཁྱད་པར་དུ་བྱས་པའི་ཚད་མ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་ན། རང་གིས་གཞལ་བྱ་རྟོཌ་

[002B] དེ་ལ་གསར་དུ་མི་སླུ་བའི་རིག་པ་ཡིན་པའི་ཕྱིར་འདོད་ན། རྒྱང་འཕེན་གྱི་རྒྱུད་ཀྱི་ཚད་མས་གཞལ་བྱ་གང་ཟག་གི་བདག་མེད་དུ་རྟོགས་པར་ཐལ། རྒྱང་འཕེན་གྱི་རྒྱུད་ཀྱི་གང་ཟག་གི་བདག་མེད་པས་ཁྱད་
དུ་བྱས་པའི་ཚད་མས་གཞལ་བྱ་རྟོགས་པའི་ཕྱིར། འདོད་ན། མ་ཡིན་པར་ཐལ། རྒྱང་འཕེན་གྱི་རྒྱུད་ཀྱི་རིག་པ་ཡིན་པའི་ཕྱིར་གཞན་ཡང་ཚུར་མཐོང་གི་རྒྱུད་ཀྱི་སྒྲ་འཛིན་དབང་མངོན་དང་གཟུགས་འཛིན་དབང་
མངོན་གཉིས་པོ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་ན། །དེས་གཟུགས་སྒྲ་གཉིས་རྟོགས་པར་ཐལ། འདོད་པའི་ཕྱིར། འདོད་ན། ཚུར་མཐོང་གི་རྒྱུད་ཀྱི་གཟུགས་འཛིན་དབང་མངོན་ངེས། སྒྲ་རྟོཌ་
པར་ཐལ། དེ་གཉིས་ཀས་གཟུགས་སྒྲ་གཉིས་རྟོགས་པའི་ཕྱིར། འདོད་ན། སྒྲ་མིག་ཤེས་ཀྱི་གཟུང་བྱར་ཐལ། འདོད་པའི་ཕྱིར། ཡང་ཁ་ཅིག་རྣམ་མཁྱེན་སྐད་ཅིག་གཉིས་པ་ཆོས་ཅན། རང་གི་གཞལ་བྱ་ལ་གསར་དུ་
མི་སླུ་པའི་རིག་པ་ཡིན་པར་ཐལ། ཚད་མ་ཡིན་པའི་ཕྱིར། འདོད་ན། མ་ཡིན་པར་ཐལ། དེའི་གཞལ་བྱ་རྣམ་མཁྱེན་སྐད་ཅིག་དང་པོས་རྟོགས་ཟིན་པའི་ཕྱིར་ཞེ་ན། ཚད་མ་དེ་རང་གི་གཞལ་བྱ་ལ་གསར་དུ་མི་སླུ་བའི་
རིག་པ་མ་ཡིན་པར་ཐལ། དེའི་གཞལ་བྱ་དེ་ཡང་ཚད་མ་སྔ་མ་རྣམས་ཀྱིས་རྟོགས་ཟིན་པའི་ཕྱིར་ཏེ། དེ་ལ་བཅད་ཤེས་ཡོད་པའི་ཕྱིར་ཏེ། དེ་དྲན་པའི་དྲན་ཤེས་དོན་མཐུན་ཡོད་པའི་ཕྱིར། གཞན་ཡང། རྣམ་
མཁྱེན་སྐད་ཅིག་དང་པོ་དེ་དེའི་གཞལ་བྱ་ལ་གསར་དུ་མི་སླུ་བའི་རིག་པ་མ་ཡིན་པར་ཐལ། དེའི་གཞལ་བྱ་ཐེག་ཆེན་གྱི་སྒྲུབ་པས་རྟོགས་ཟིན་པའི་ཕྱིར་ཏེ། དེ་ཐེག་ཆེན་སྒྲུབ་པའི་དམིགས་པ་ཡིན་པའི་ཕྱིར་

[003A]༄༅། །གཞན་ཡང། རྣམ་མཁྱེན་སྐད་ཅིག་གཉིས་པ་དེ། རང་གི་གཞལ་བྱ་ལ་གསར་དུ་མི་སླུ་བའི་རིག་པ་ཡིན་པར་ཐལ། རྣམ་མཁྱེན་སྐད་ཅིག་དང་པོ་དེས་གཉིས་པའི་སྔ་རོལ་དུ་གཉིས་པའི་གཞལ་བྱ་ཡོད་པར་
མ་རྟོགས་པའི་ཕྱིར་ཏེ། དེའི་སྔ་རོལ་དུ་དེའི་གཞལ་བྱ་མེད་པའི་ཕྱིར། དེ་ལ་ཁོ་ན་རེ། རྣམ་མཁྱེན་སྐད་ཅིག་དང་པོ་དེ་ཆོས་ཅན། རྣམ་མཁྱེན་སྐད་ཅིག་གཉིས་པའི་གཞལ་བྱ་ལ་ཚད་མར་ཐལ་དེ་ལ་གསར་དུ་མི་སླུ་བའི་རིག་པ་
ཡིན་པའི་ཕྱིར། འདོད་ན། རྣམ་མཁྱེན་སྐད་ཅིག་གཉིས་པའི་དུས་སུ་ཚད་མ་ཡིན་པར་ཐལ། དེའི་དུས་སུ་དེའི་གཞལ་བྱ་ལ་ཚད་མ་ཡིན་པའི་ཕྱིར། འདོད་ན། དེ་ཆོས་ཅན། དེའི་དུས་སུ་ཡོད་པར་ཐལ། དེའི་དུས་སུ་ཚད་མ་
ཡིན་པའི་ཕྱིར་ཞེ་ན། ཚད་མ་ཆོས་ཅན། ཚད་མའི་འབྲས་བུའི་དུས་སུ་ཡོད་པར་ཐལ། དེའི་དུས་སུ་ཚད་མ་ཡིན་པའི་ཕྱིར། མ་གྲུབ་ན། ཚད་མའི་འབྲས་བུ་ཆོས་ཅན་ཚད་མེད་ཁྱོད་ཀྱི་དུས་སུ་ཁྱོད་ལ་ཚད་མ་ཡིན་པར་ཐལ་
ཁྱོད་ཀྱི་དུས་སུ་ཁྱོད་ཚད་མས་དམིགས་པའི་ཕྱིར་ཏེ། ཁྱོད་ཀྱི་དུས་སུ་ཁྱོད་ཡོད་པའི་ཕྱིར། གཞན་ཡང། རྒྱུན་མཐའ་ལ་གནས་པའི་བྱང་ཆུབ་སེམས་དཔའ་ཆོས་ཅན། སངས་རྒྱས་པའི་དུས་སུ་ཁྱོད་ཡོད་པར་ཐལ། ཁྱོད་
སངས་རྒྱས་པའི་དུས་སུ་ཁྱོད་སངས་རྒྱས་ཡིན་པའི་ཕྱིར། ཁྱབ་པ་ཁས། འདོད་ན། མྱུ་གུའི་དུས་ན་ས་བོན་ཡོད་པར་ཐལ་ལོ། །ཡང་ན་རྣམ་མཁྱེན་སྐད་ཅིག་གཉིས་པ་ཆོས་ཅན། ཁྱོད་ཀྱི་སྔ་རོལ་དུ་ཁྱོད་ཀྱི་གཞལ་བྱ་ཡོད་
པར་ཐལ། རྣམ་མཁྱེན་སྐད་ཅིག་དང་བོ་དེ་ཁྱོད་ཀྱི་སྔ་རོལ་དུ་ཁྱོད་ཀྱི་གཞལ་བ་ཡིན་པའི་ཕྱིར། རྣམ་མཁྱེན་སྐད་ཅིག་དང་པོ་ཆོས་ཅན། ཁྱོད་ཀྱི་དུས་སུ་ཁྱོད་རྣམ་མཁྱེན་སྐད་ཅིག་མ་གཉིས་པའི་གཞལ་བྱ་ཡིན་པར་ཐལ་

[003B]པའི་ཕྱིར། གཞན་ཡང། གཟུགས་འཛིན་དབང་མངོན་གྱི་སྔ་རོལ་དུ་དེའི་གཞལ་བྱ་ཡོད་པར་ཐལ། དེའི་སྔ་རོལ་དུ་དེ་ལ་རྣམ་པ་ཤར་བའི་གཟུགས་ཡོད་པའི་ཕྱིར་
ཏེ༑ དེའི་སྔ་རོལ་དུ་དེ་ལ་རང་འདྲའི་རྣམ་པ་གཙོ་བོར་དངོས་སུ་གཏོད་བྱེད་ཡོད་པའི་ཕྱིར་ཏེ། གཟུགས་དེས་རང་དུས་སུ་གཟུགས་འཛིན་དབང་མངོན་ལ་རང་འདྲའི་རྣམ་པ་གཙོ་བོར་དངོས་སུ་གཏང་པའི་ཕྱིར། མ་གྲུབ་ན་
དེ་ཆོས་ཅན། རང་དུས་སུ་གཟུགས་འཛིན་དབང་མངོན་ལ་རང་འདྲའི་རྣམ་པ་གཙོ་བོར་དངོས་སུ་གཏོད་བྱེད་ཡིན་པར་ཐལ། རང་དུས་སུ་གཟུགས་འཛིན་དབང་མངོན་གྱི་གཟུང་དོན་ཡིན་པའི་ཕྱིར་ཏེ། ཁྱོད་གཟུགས་
འཛིན་དབང་མངོན་གྱི་གཟུང་དོན་ཡིན་པའི་ཕྱིར། ཡང་ཁོ་ན་རེ་བཅད་ཤེས་དེས་རང་གི་གཞལ་བྱ་གསར་དུ་རྟོགས་པ་ཡིན་པར་ཐལ་དེའི་སྔ་རོལ་དུ་དེའི་གཞལ་བྱ་ཡོད་པར་རྟོགས་པའི་བློ་མེད་པའི་ཕྱིར་ཞེ་ན་
ཚིག་འདྲེ་ཙམ་མོ། ཡང་མཁས་པ་ཁ་ཅིག་ན་རེ། རྣམ་མཁྱེན་སྐད་ཅིག་གཉིས་པའི་གཞལ་བྱ་གསར་རྟོགས་ཡོད་པར་ཐལ། རྣམ་མཁྱེན་སྐད་ཅིག་མ་དང་པོས་མ་རྟོགས་པའི་གང་ཟག་གི་བདག་མེད་དེ། རྣམ་མཁྱེན་
སྐད་ཅིག་མ་གཉིས་པས་རྟོགས་པའི་ཕྱིར། རྣམ་མཁྱེན་སྐད་ཅིག་མ་དང་པོས་མ་རྟོགས་པའི་གང་ཟག་གི་བདག་མེད་ཆོས་ཅན། རྣམ་མཁྱེན་སྐད་ཅིག་མ་དང་པོས་རྟོགས་པར་ཐལ། ཁྱོད་ཡོད་པའི་ཕྱིར། རྣམ་མཁྱེན་
སྐད་ཅིག་མ་དང་པོས་མ་རྟོགས་པའི་གང་ཟག་གི་བདག་ཆོས་ཅན་ཁྱོད་མེད་པ་ཡོད་པར་ཐལ། ཁྱོད་མེད་པའི་ཕྱིར། ཡང་ཁ་ཅིག་ན་རེ། རྟོག་པ་ཚད་མ་ཆོས་ཅན། རང་གི་གཞལ་བྱ་ལ་གསར་དུ་མི་སླུ་བའི་རིག་པ་ཡིན་པར་

[004A]༄༅། །ཐལ༑ ཚད་མ་ཡིན་པའི་ཕྱིར། འདོད་ན། རྟོག་པ་ཆོས་ཅན། ཚད་མ་ཡིན་པར་ཐལ། ཚད་མའི་གཞལ་བྱ་ལ་གསར་དུ་མི་སླུ་བའི་རིག་པ་ཡིན་པའི་ཕྱིར། གཏན་ཚིགས་དངོས་འགལ་ཡིན་ནོ་ཞེས་ཟེར་རོ། །ཡང་
ཁ་ཅིག་ན་རེ། ཉན་ཐོས་ཀྱི་མཐོང་ལམ་བར་ཆད་མེད་ལམ་ལྟ་བུ་གང་ཟག་གི་བདག་མེད་ལ་བཅད་ཤེས་ཡིན་ཏེ། ཉན་ཐོས་ཀྱི་སྦྱོར་ལམ་དེས་གང་ཟག་གི་བདག་མེད་རྟོགས་ཟིན་པའི་ཕྱིར། དེ་དེ་ལ་མངོན་སུམ་ཚད་མ་
ཡིན་ཏེ། ཉན་ཐོས་སྦྱོར་ལ་མ་དེས་གང་ཟག་གི་བདག་མེད་མངོན་སུམ་དུ་མ་རྟོགས་པའི་ཕྱིར་ཞེ་ན། འོ་ན། གཞལ་བྱ་མ་ཡིན་པ་ཡོད་པར་ཐལ། ཚད་མས་རྟོགས་པར་བྱ་བ་མ་ཡིན་པ་ཡོད་པའི་ཕྱིར་དེར་ཐལ། ཚད་མས་རྟོགས་
པར་བྱ་བ་མ་ཡིན་པའི་གང་ཟག་གི་བདག་མེད་ཡོད་པའི་ཕྱིར། མ་གྲུབ་ན། ཚད་མས་རྟོགས་པར་བྱ་བ་མ་ཡིན་པའི་གང་ཟག་གི་བདག་ཆོས་ཅན། ཁྱོད་མེད་པ་ཡོད་པར་ཐལ། ཁྱོད་མེད་པའི་ཕྱིར། འཁོར་གསུམ་རྣམས་རིམ་
པ་བཞིན་དུ་ཁས་བླངས་སོ། །རྟོག་པ་ཚད་མ་ཆོས་ཅན། རང་གི་མི་རྟག་པ་དང་གྲུབ་བདེ་རྫས་གཅིག་ཡིན་པར་ཐལ། འདུས་བྱས་ཡིན་པའི་ཕྱིར། འདོད་ན། རྟོག་པ་དེ་ཚད་མའི་མི་རྟག་པ་དང་གྲུབ་བདེ་རྫས་གཅིག་ཡིན་
པར་ཐལ་ལོ། །བུམ་འཛིན་མངོན་སུམ་ཚད་མ་ཆོས་ཅན། རང་གི་གཞལ་བྱ་དང་ཡོད་ཁྱབ་མཉམ་དུ་ཐལ། ཚད་མ་ཡིན་པའི་ཕྱིར་འདོད་ན། བུམ་འཛིན་མངོན་སུམ་ཚད་མའི་གཞལ་བྱ་དང་ཡོད་ཁྱབ་མཉམ་མ་ཡིན་པར་
ཐལ༑ ཚད་མའི་གཞལ་བྱ་ཡོད་ན། བུམ་པ་ཡོད་པས་མ་ཁྱབ་པའི་ཕྱིར། གསལ་བ་རྣམས་ཁས་བླངས་སོ། །ཉན་ཐོས་ཀྱི་མཐོང་ལམ་བར་ཆད་མེད་ལམ་ཆོས་ཅན། གང་ཟག་གི་བདག་མེད་ལ་མངོན་སུམ་བཅད་ཤེས་

[004B] དེ་ལ་བཅད་ཤེས་གང་ཞིག་མངོན་སུམ་ཡིན་པའི་ཕྱིར། འདོད་ན། དེ་ལ་མངོན་སུམ་ཚད་མ་མ་ཡིན་པར་ཐལ། དེ་ལ་མངོན་སུམ་བཅད་ཤེས་ཡིན་པའི་ཕྱིར། ཁ་ཅིག་ན་རེ། མར་མེ་འཛིན་པའི་དབང་པོའི་མངོན་
སུམ་ཆོས་ཅན། ཚད་མ་ཡིན་ཏེ། རང་གི་གཞལ་བྱ་ལ་གསར་དུ་མི་སླུ་བའི་རིག་པ་ཡིན་པའི་ཕྱིར། ཞེས་པ་འདིའི་དངོས་བསྟན་གྱི་སྦྱོར་བ་ཡིན་ནོ་ཞེས་ཟེར་མོད། འོ་ན། གཞུང་འདིས་ཚད་མའི་མཚན་ཉིད་ཡོངས་རྫོགས་དངོས་
སུ་བསྟན་པར་ཐལ། དམ་བཅའ་དེ་འཐད་པའི་ཕྱིར། འདོད་ན། བཅད་ཤེས་ཚད་མར་འཛིན་པའི་ལོག་རྟོག་གཅོད་བྱེད་ཀྱི་རིག་པ་དངོས་སུ་བསྟན་པར་ཐལ། འདོད་པའི་ཕྱིར། འདོད་ན། མ་ཤེས་དོན་གསལ་སྨོས་
བ་དོན་མེད་དུ་ཐལ། འདོད་པའི་ཕྱིར། ཡང་མཁས་པ་ཁ་ཅིག་ན་རེ། གཞུང་འདིས་ཀྱང་ཚད་མའི་མཚན་ཉིད་ཡོངས་རྫོགས་དངོས་སུ་བསྟན། མ་ཤེས་དོན་གྱི་གསལ་བྱེད་ཀྱང། ཞེས་པས་ཀྱང། ཚད་མའི་མཚན་
ཉིད་ཡོངས་སུ་རྫོགས་པ་བསྟན་པ་ཡིན་ནོ་ཞེས་ཟེར། གཞན་དག་ན་རེ། ཚད་མ་ལ་མཚན་ཉིད་གཉིས་ཡོད་པར་ཐལ། དམ་བཅའ་དེ་རྣམས་རིགས་པའི་ཕྱིར། འདོད་ན། ཚད་མ་དེ་ལྡོག་པ་ཐ་དད་པ་གཉིས་ཡིན་པར་
ཐལ༑ དེ་ལ་མཚན་ཉིད་གཉིས་ཡོད་པའི་ཕྱིར་ཞེས་གསུངས། གཞན་དག་ན་རེ། གཞན་དོན་བསྒྲུབ་བྱ་ལ་མཚན་ཉིད་གཉིས་ཡོད་པར་ཐལ། མདོ་ལས་ཀྱང་དེའི་མཚན་ཉིད་བསྟན། རིགས་སྒོ་ལས་ཀྱང་དེའི་
མཚན་ཉིད་བསྟན་པའི་ཕྱིར། འདོད་ན། གཞན་དོན་སྒྲུབ་བྱ་དེ་ལྡོག་པ་ཐ་དད་པ་གཉིས་ཡིན་པར་ཐལ། དེ་ལ་མཚན་ཉིད་གཉིས་ཡོད་པའི་ཕྱིར་ཞེས་གསུངས། སློབ་དཔོན་ལྷ་དབང་བློའི་འགྲེལ་པར།་༄༅། །དེ་བས་ན་དེ་ལྟར་ཚད་མའི་མཚན་ཉིད་མི་སླུ་བ་གཅིག་བཤད་དོ། །མ་ཤེས་དོན་གྱི་གསལ་བྱེད་ཀྱང། གཞན་ཚད་མའི་མཚན་ཉིད་གཉིས་པ་ཡིན་ནོ། །ཞེས་པའི་དོན་ནི་ཚད་མའི་མཚན་ཉིད་ཀྱི་
ཟུར་ལ། ཚད་མའི་མཚན་ཉིད་ཀྱི་མིང་གིས་བསྟན་པ་ཡིན་པས་གཉིས་ཀ་འདྲིལ་བས་ཚད་མའི་མཚན་ཉིད་ཡོངས་རྫོགས་བསྟན་གྱི་གང་རུང་རེ་རེས་རྫོགས་པར་མ་བསྟན་ནོ། །ཞེས་གསུངས། གཞན་དག་
ན་རེ། འོ་ན། གཞུང་སྔ་མས་ཀྱང་ཚད་མའི་མཚན་ཉིད་ཡོངས་སུ་རྫོགས་པ་བསྟན། ཕྱི་མས་ཀྱང་དེ་ལྟར་བསྟན་ན། ཚད་མ་ལ་མཚན་ཉིད་མི་འདྲ་བ་གཉིས་ཡོད་པས་ཁྱབ་པར་ཐལ། དེ་ལྟར་བསྟན་པའི་ཕྱིར་
འདོད་ན། གཞན་དོན་བསྒྲུབ་བྱ་དེ་ལ་མཚན་ཉིད་མི་འདྲ་བ་གཉིས་ཡོད་པར་ཐལ། མདོ་ལས་ཀྱང་གཞན་དོན་བསྒྲུབ་བྱའི་མཚན་ཉིད་ཡོངས་རྫོགས་གཅིག་བསྟན། རིགས་སྒོ་ལས་ཀྱང། དེ་ལྟར་ཡོངས་སུ་
རྫོགས་པ་གཅིག་བསྟན་པའི་ཕྱིར། དེ་ལ་ཁྱབ་པ་ཡོད་པར་ཐལ་འདིའི་སྔ་མས་ཀྱང་ཚད་མའི་མཚན་ཉིད་ཡོངས་རྫོགས་གཅིག་བསྟན། ཕྱི་མས་ཀྱང་ཚད་མའི་མཚན་ཉིད་ཡོངས་རྫོགས་གཅིག་བསྟན་ན། ཚད་
མའི་མཚན་ཉིད་མི་འདྲ་བ་གཉིས་ཡོད་པས་ཁྱབ་པའི་ཕྱིར། ཞེས་གསུངས། ཡང་ཁ་ཅིག་ན་རེ། གཞུང་སྔ་མས་འཇིག་རྟེན་ལ་གྲགས་པའི་ཚད་མའི་མཚན་ཉིད་དངོས་སུ་བསྟན། གཞུང་ཕྱི་མས་བསྟན་བཅོས་ལ་གྲགས་པའི་
ཚད་མའི་མཚན་ཉིད་བསྟན་པ་ཡིན་ནོ་ཞེས་ཟེར། འོ་ན། གཞུང་སྔ་མས་ཚད་མའི་མཚན་ཉིད་ཡོངས་རྫོགས་བསྟན་པར་ཐལ། འཇིག་རྟེན་ལ་ཡོངས་སུ་གྲགས་པའི་ཚད་མའི་མཚན་ཉིད་བསྟན་པའི་ཕྱིར། འདོད་ན། རེ་ཤིག་

[005B] གཞུང་དེས། གསར་དུ་མི་བསླུ་བའི་རིག་པ་ཚད་མའི་མཚན་ཉིད་དུ་བསྟན་པར་ཐལ་ལོ། །འདོད་ན། གཞུང་སྔ་ནས་འཇིག་རྟེན་ལ་གྲགས་པའི་ཚད་མའི་མཚན་ཉིད་བསྟན་པ་དང། ཕྱི་མས་བསྟན་བཅོས་ལ་གྲགས་
པའི་ཚད་མའི་མཚན་ཉིད་བསྟན་པའི་ཁྱད་པར་མི་འཐད་པར་ཐལ། འདོད་པའི་ཕྱིར། ཡང་མཁས་པ་ཁ་ཅིག་ན་རེ། གཞུང་སྔ་མས་ཐ་སྙད་པའི་ཚད་མའི་མཚན་ཉིད་དང། ཕྱི་མས་དོན་དམ་པའི་ཚད་མའི་མཚན་ཉིད་
བསྟན་པ་ཡིན་ནོ་ཞེས་ཟེར་བ་མི་རིགས་པར་ཐལ། སྐབས་འདིར་ནི་གཉིས་སྟོང་མངོན་སུམ་དུ་རྟོགས་པའི་ཚད་མ་ལ་དོན་དམ་པའི་ཚད་མ་དང། འདུས་བྱས་མི་རྟག་པར་རྟོགས་པའི་ཚད་མ་ཐ་སྙད་པའི་ཚད་མའི་རྣཾ་
བཞག་མི་འཐད་པའི་ཕྱིར་ཏེ། སྐབས་འདིར། ཕྱི་རོལ་གྱི་དོན་ཡོད་པའི་ཕྱིར་ཏེ། གཞུང་འདི་མདོ་སེམས་མཐུན་མོང་བའི་གཞུང་ཡིན་པའི་ཕྱིར་ཏེ། མདོ་སེམས་གཉིས་གསར་དུ་མི་བསླུ་བའི་རིག་པ་ཚད་མའི་མཚན་ཉིད་
དུ་བཞེད་པའི་ཕྱིར། གཞན་ཡང། སྐབས་འདིར། ཕྱི་རོལ་གྱི་དོན་ཡོད་དེ། འབྱུང་བ་དང་སེམས་རྫས་ཐ་དད་ཡིན་པའི་ཕྱིར་ཏེ་འབྱུང་སེམས་ཐ་དད་ཉིད་ཕྱིར་རོ། །ཞེས་པའི་དོན་གྲུབ་པའི་ཕྱིར། གཞན་ཡང། སྔར་གྱི་
དམ་བཅའ་མི་འཐད་པར་ཐལ། དེ་ལ་ཤེས་བྱེད་ཀྱི་ལུང་རིགས་མེད་པའི་ཕྱིར། དེས་ན། རང་གི་ལུགས་ནི། གཞུང་འདིས་ཀྱང་ཚད་མའི་མཚན་ཉིད་ཡོངས་སུ་རྫོགས་པ་བསྟན་ཏེ། འདིས་གསར་དུ་མི་བསླུ་བའི་རིག་པ་
ཚད་མའི་མཚན་ཉིད་དུ་བསྟན་པའི་ཕྱིར། མ་ཤེས་དོན་གསལ་སྨོས་པ་དོན་མེད་དུ་མི་འགྱུར་ཏེ། སྔ་མས་མ་ཤེས་དོན་གསལ་དངོས་སུ་མ་བསྟན་པ་ལ་ཕྱི་མས་དེ་ལྟར་བསྟན་པའི་ཕྱིར་ཏེ། རྣམ་པར་ངེས་པའི་ཊཱིཀ་ཆེན་དུ་

[006A]༄༅། །རྣམ་འགྲེལ་ལས་ཚད་མ་སྤྱིའི་མཚན་ཉིད་མི་སླུ་བ་དང། མ་ཤེས་དོན་གསལ་གཉིས་བཤད་པ་དོན་ལྡོག་མི་འདྲ་བ་བསྟན་པ་མ་ཡིན་གྱི། ཚད་མ་སླུ་མེད་ཅན་ཤེས་པ་ཞེས་པར། དང་པོ་དང་གསར་པའི་དོན་
ཁོང་ན་གནས་ཀྱང། གསལ་པོར་མེད་པས་ཕྱི་མའི་མཚན་ཉིད་ཀྱི་ཁྱད་པར་དེ་ལ་དོགས་པ་གཅོད་པ་ཡིན་ཏེ། རྣམ་འགྲེལ་གྱི་རྣམ་བཤད་དུ་རྒྱས་པར་བཤད་ཟིན་པ་ལས་ཤེས་པར་བྱའོ། །འདིར་བསྟན་པའི་ཚད་
མའི་མཚན་ཉིད། དོན་སྨྲ་བ་དང། སེམས་ཙམ་པ་མཐུན་མོང་བའི་དབང་དུ་བྱའམ། དོན་སྨྲ་བ་འབའ་ཞིག་གི་དབང་དུ་བྱས་ཞེ་ན་སྔ་མ་ལྟར་ཡིན་ནོ། ཞེས་བཤད་པའི་ཕྱིར། དེས་ན་དངོས་བསྟན་གྱི་སྦྱོར་བ་
ནི༑ མེ་འཛིན་དབང་པོའི་མངོན་སུམ་ཆོས་ཅན། ཚད་མ་ཞེས་བརྗོད་པའི་རྒྱུ་མཚན་ཡོད་དེ། མི་སླུ་བའི་དོན་གྱིས་དེ་ལྟར་བརྗོད་པའི་ཕྱིར། དོན་ཐོབ་ཀྱི་སྦྱོར་བ་ནི། དེ་ཆོས་ཅན། ཚད་མ་ཡིན་ཏེ་གསར་དུ་མི་སླུ་
བའི་རིག་པ་ཡིན་པའི་ཕྱིར། ཁ་ཅིག་ན་རེ། གཞུང་འདིས་ཚད་མའི་མཚན་ཉིད་ཡོངས་རྫོགས་དངོས་སུ་བསྟན་པར་ཐལ། འདིས་དངོས་སུ་བསྟན་པའི་ཚད་མའི་མཚན་ཉིད་ཡོངས་རྫོགས་ཡོད་པའི་ཕྱིར། མ་གྲུབ་
ན༑ འདིས་དངོས་སུ་བསྟན་པའི་ཚད་མ་ཆོས་ཅན། ཁྱོད་ཀྱི་མཚན་ཉིད་ཡོད་པར་ཐལ། མཚོན་བྱ་ཡིན་པའི་ཕྱིར། ཞེས་ཟེར་རོ། འོ་ན་ཤེས་བྱ་དང། གཞལ་བྱ་སོགས་ཀྱི་མཚན་ཉིད་ཀྱང་དངོས་སུ་བསྟན་
པར་ཐལ། འདིས་དངོས་སུ་བསྟན་པའི་གཞལ་བྱའི་མཚན་ཉིད་ཡོད་པའི་ཕྱིར། མ་གྲུབ་ན། འདིས་དངོས་སུ་བསྟན་པའི་གཞལ་བྱ་ཆོས་ཅན། ཁྱོད་ཀྱི་མཚན་ཉིད་ཡོད་པར་ཐལ། ཁྱོད་མཚོན་བྱ་ཡིན་པའི་ཕྱིར། གཞལ་

[006B]ཚད་མའི་མཚན་ཉིད་དངོས་སུ་བསྟན་པ་ཐལ། དེས་དངོས་སུ་བསྟན་པའི་ཚད་མའི་མཚན་ཉིད་ཡོད་པའི་ཕྱིར། མ་གྲུབ་ན། དེས་དངོས་སུ་བསྟན་པའི་ཚད་
མ་ཆོས་ཅན། ཁྱོད་ཀྱི་མཚན་ཉིད་ཡོད་པར་ཐལ། ཁྱོད་མཚོན་བྱ་ཡིན་པའི་ཕྱིར། འཁོར་གསུམ་རྣམས་བརྒྱུད་མར་ཁས་བླངས་པས་གོ་བར་གྱིས་ཤིག་   ༈    མི་སླུ་ཞེས་པའི་སྦྱོར་
འགོད་ལ། མེ་འཛིན་དབང་པོའི་མངོན་སུམ་ཆོས་ཅན། མི་སླུ་བ་ཡིན་ཏེ། མེས་བཙོ་བསྲེག་གྱིས་དོན་བྱེད་ནུས་པར་གནས་པ་ལ་དེ་ལྟར་རྟོགས་པའི་བློ་ཡིན་པའི་ཕྱིར། འོ་ན། ཡིད་དཔྱོད་ཀྱི་བློ་ཆོས་ཅན། དེར་
ཐལ༑ དེའི་ཕྱིར། འདོད་ན། རང་གི་གཞལ་བྱ་ལ་གསར་དུ་མི་སླུ་བ་ཡིན་པར་ཐལ། འདོད་པ་གང་ཞིག་རང་གི་གཞལ་བྱ་གསར་དུ་འཛིན་པའི་ཕྱིར། འདོད་ན། ཚད་མར་ཐལ། རང་གི་གཞལ་བྱ་ལ་གསར་དུ་མི་སླུ་བའི་རིཌ་
པ་ཡིན་པའི་ཕྱིར། འདོད་ན། མ་ཡིན་པར་ཐལ། ཡིད་དཔྱོད་ཀྱི་བློ་ཡིན་པའི་ཕྱིར། ཁ་ཅིག་ན་རེ། མེས་བཙོ་བསྲེག་གྱིས་དོན་བྱེད་ནུས་པ་མ་ཡིན་པར་ཐལ། མ་ཡིན་ན། གཟུགས་ཀྱི་སྐྱེ་མཆེད་ཡིན་དགོས་པའི་ཕྱིར་ཏེ་
འཇིག་རྟེན་གྱི་ནི་ཐ་སྙད་དུ། ཁ་དོག་དབྱིབས་ལས་ཞེས་བརྗོད་ཆུ་མེ་ཡང་ངོ་རླུང་ཚོགས་ཁམས། ཉིད་ཡིན་དེ་དང་འདྲ་བའང་ཡིན། ཞེས་བཤད་པའི་ཕྱིར། མེའི་ཁམས་ཡིན་ན། ཚ་ཞིང་བསྲེག་པ་ཡིན་པས་ཁྱབ་སྟེ་
དཔེར་ན་སྲེག་པར་བྱེད་མིན་ཕྱིར། མེ་མ་ཡིན་ཞེས་བྱ་བ་བཞིན་།ཞེས་བཤད་པའི་ཕྱིར་ཞེས་གསུངས། ཡང་ཁ་ཅིག་ན་རེ། མེ་ཡིན་ན། རེག་བྱ་ཡིན་དགོས་ཏེ། མེས་བསྲེག་པ་དང། ཆུས་དོམ་བ་སོགས་ཀྱི་དོན་བྱེད་པར་རྟོགས་

[007A]༄༅། །པའི་བློ་ནི་ཆོས་ཉིད་ཀྱི་རིག་པ་ཡིན་པའི་ཕྱིར། ཞེས་ཟེར། རང་ལུགས་ནི། མེ་ལ་གཟུགས་དང་རེག་བྱའི་སྐྱེ་མཆེད་གཉིས་ཀ་ཡོད་དེ། ཚུར་མཐོང་གི་རྒྱུད་ལ་མེ་འཛིན་པའི་མིག་གི་ཤེས་པ་དང། ལུས་
ཤེས་རྣམ་པ་གཉིས་ཀ་ཡོད་པའི་ཕྱིར། གཏན་ཚིགས་དང་པོ་གྲུབ་སྟེ། འགལ་མེ་འཁོར་ལོར་སྣང་བ་དང། མར་མེའི་རྩེ་མོ་ཁྲ་སྒོར་བ་སྣང་བར་མཐོང་བའི་མིག་གི་ཤེས་པ་ཡོད་པའི་ཕྱིར་ཏེ། འགལ་མེ་ལ་སོགས་མྱུར་འཇུག་
པའི༑ ཞེས་སོགས་དང། མར་མེ་ལ་སོགས་དཀྱིལ་འཁོར་ནི། །ཞེས་པ་དང། འཇིག་རྟེན་མར་མེ་དུ་མས་མཐོང། ཞེས་པའི་དོན་གྲུབ་པའི་ཕྱིར། གཏན་ཚིགས་གཉིས་པ་གྲུབ་སྟེ། ས་ཕྱོགས་མཇལ་བའི་ཚུར་མཐོང་གི་
ལུས་ཤེས་ཡོད་པའི་ཕྱིར་ཏེ། ལོང་བའི་རྒྱུད་ལས་ཕྱོགས་འཛིན་པའི་མངོན་སུམ་ཡོད་པའི་ཕྱིར། ཤེས་བྱ་ཆོས་ཅན། མེའི་ཁམས་ཡིན་ན། རེག་བྱ་ཡིན་པས་མ་ཁྱབ་པར་ཐལ། ཆུ་མེ་ཡང་དོ་རླུང་ཚོགས་ཁམས། །ཉིད་
ཡིན་དེ་དང་འདྲ་བའང་ཡིན། ཞེས་པའི་དོན་ཡོད་པའི་ཕྱིར། མངོན་པ་གོང་མ་ལྟར་ན་ཡང། མེའི་ཁམས་ལ་རེག་བྱས་ཁྱབ་པ་མེད་པར་ཐལ། དེ་ལྟར་ན་མིག་གི་ཁམས་ལ་མིག་གིས་མ་ཁྱབ་པའི་ཕྱིར་ཏེ་གཟུགས་
མེད་ཁམས་དང། མངལ་དུ་སྐྱེ་མ་ཐག་པའི་གནས་སྐབས་ན་ཡང་མིག་གི་ཁམས་ཡོད་པ་དང། མིག་ནི་མེད་པར་བཤད་པའི་ཕྱིར། དེས་ན་མངོན་པ་གོང་མ་ལྟར་ན། གཟུགས་མེད་ཁམས་ན་ཡང། གཟུགས་ཁམས་
ནི་ཡོད་དེ། དེ་ན་མིག་གི་ཁམས་དང། གཟུགས་ཀྱི་ཉེར་ལེན་དུ་གྱུར་པའི་དེའི་ས་བོན་ཡོད་པའི་ཕྱིར། མངོན་པ་འོག་མ་ལྟར་ན་ནི། མིག་གི་ཁམས་ལ་མིག་གིས་ཁྱབ་པར་མངོན་ཏེ། གཟུགས་མེད་ཁམས་ན་དྲི་རོ་སྣ་ལྕེའི་རྣམ་

[007B] གཟུགས་ཀྱི་ཁམས་ན་བཅུ་བཞིའོ། །དྲི་དང་རོ་དང་སྣ་དང་ནི། ལྕེའི་རྣམ་ཤེས་ཁམས་མ་གཏོགས། ཞེས་བཤད་པའི་ཕྱིར།    ༈    །གཟུང་བ་འཛིན་ཕྱིར་ཀུན་རྫོབ་ནི། ཞེས་
པའི་སྐབས་སུ། རང་འདྲེན་བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མཉམས་པའི་དོན་ལ་བསྣན་ནས་འཇུག་པའི་རིགས་པ་དང། དེ་གང་ཞིག་རང་གི་ནང་ཚན་དུ་གྱུར་པའི་ཚད་མ་མེད་པ་དང་རང་འདྲེན་བྱེད་ཀྱི་ཚད་མ་སྔ་
མས་རྟོགས་ཟིན་བྱེད་པ་མ་ཉམས་པའི་དོན་ལ་བསྣན་ནས་འཇུག་པའི་ཚད་མིན་གྱི་རིག་པ་དང། རང་འདྲེན་བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མ་ཉམས་པའི་དོན་ཡང་རྟོགས་པའི་བློ་གང་ཞིག་རང་གིས་གསར་
དུ་མ་རྟོགས་ལ། རང་གི་ཉེར་ལེན་དུ་གྱུར་པའི་ཚད་མ་སྔ་མ་རྣམས་ཀྱིས་གསར་དུ་རྟོགས་པའི་ཆོས་མི་སྲིད་པ་སོགས་བཅད་ཤེས་ཀྱི་མཚན་ཉིད་ཡིན་ནོ་ཞེས་ཟེར། འོ་ན། རྣམ་མཁྱེན་སྐད་ཅིག་གཉིས་པ་ཆོས་ཅན། མཚོན་
བྱ་དེར་ཐལ། མཚན་ཉིད་དེའི་ཕྱིར་ཏེ། རང་འདྲེན་བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མ་ཉམས་པའི་དོན་ཡང་རྟོགས་པའི་བློ་གང་ཞིག་རང་གི་ཉེར་ལེན་དུ་གྱུར་པའི་ཚད་མ་སྔ་མ་རྣམས་ཀྱིས་མ་རྟོགས་ལ་
རང་གིས་གསར་དུ་རྟོགས་པའི་ཆོས་མི་སྲིད་པའི་ཕྱིར་ཏེ། རྣམ་མཁྱེན་སྐད་ཅིག་མ་དང་པོ་དེས་ཉེར་ལེན་བྱས་པ་ལས་བྱུང་བའི་རིག་པ་ཡིན་པའི་ཕྱིར། འདོད་ན། ཚད་མ་ཡིན་པར་ཐལ། འདོད་པའི་ཕྱིར། འདོད་ན་
དེ་ཡིན་པར་ཐལ། སྒྲིབ་པ་སྤངས་པའི་ཤེས་པ་ཡིན་པའི་ཕྱིར་ཏེ་སྒྲ་མི་རྟག་རྟོགས་ཀྱི་རྗེས་དཔག་ཆོས་ཅན། རང་འདྲེན་བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མ་ཉམས་པའི་དོན་ལ་བསྣན་ནས་འཛིན་པའི་ཚད་

[008A]༄༅། །མིན་གྱི་བློ་ཡིན་པར་ཐལ། སྒྲ་འཛིན་མངོན་སུམ་གྱི་གཞལ་བྱ་ལ་བསྣན་ནས་འཇུག་པའི་ཚད་མིན་གྱི་བློ་ཡིན་པའི་ཕྱིར་ཏེ། དེ་ལ་བཅད་ཤེས་ཡིན་པའི་ཕྱིར་ཏེ། སྒྲ་ལ་བཅད་ཤེས་ཡིན་པའི་ཕྱིར་རོ། །རྩ་བར་
འདོད་ན་སོང་མོད། དེ་ཆོས་ཅན། བཅད་ཤེས་སུ་ཐལ། འདོད་པའི་ཕྱིར། འདོད་ན། ཚད་མ་མ་ཡིན་པར་ཐལ། འདོད་པའི་ཕྱིར། སྒྲ་རྟོགས་པའི་བཅད་ཤེས་ཆོས་ཅན། ཁྱོད་ཀྱི་ནང་ཚན་དུ་གྱུར་པའི་ཚད་མ་མེད་པར་ཐལ་
བཅད་ཤེས་ཡིན་པའི་ཕྱིར། འདོད་ན། ཡོད་པར་ཐལ། སྒྲ་མི་རྟག་རྟོགས་ཀྱི་རྗེས་དཔག་ཁྱོད་ཡིན་པའི་ཕྱིར། མ་གྲུབ་ན། སྒྲ་མི་རྟག་རྟོགས་ཀྱི་རྗེས་དཔག་ཆོས་ཅན། སྒྲ་རྟོགས་པའི་བཅད་ཤེས་ཡིན་པར་ཐལ། སྒྲ་
ལ་བཅད་ཤེས་ཡིན་པའི་ཕྱིར། ཚད་མས་ཉེར་ལེན་བྱས་པ་ལས་བྱུང་བའི་ཚད་མ་ཆོས་ཅན། བཅད་ཤེས་སུ་ཐལ། རང་འདྲེན་བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མ་ཉམས་པའི་དོན་ཡང་རྟོགས་པའི་བློ་
གང་ཞིག་རང་གི་ཉེར་ལེན་དུ་གྱུར་པའི་ཚད་མ་སྔ་མ་རྣམས་ཀྱིས་མ་རྟོགས་ལ། རང་གིས་གསར་རྟོགས་ཀྱི་ཆོས་མི་སྲིད་པའི་ཕྱིར་ཏེ། ཚད་མས་ཉེར་ལེན་བྱས་པ་ལས་བྱུང་བའི་ཚད་མ་ཡིན་པའི་ཕྱིར། ཚུར་མཐོང་གི་
རྒྱུད་ཀྱི་གང་ཟག་གི་བདག་མེད་རྟོགས་པའི་ཚད་མས་ཉེར་ལེན་བྱས་པ་ལས་བྱུང་བའི་མངོན་སུམ་བཅད་ཤེས་ཆོས་ཅན། རང་འདྲེན་བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མཉམ་པའི་དོན་ལ་བསྣན་ནས་
འཛིན་པའི་བློ་ཡིན་པར་ཐལ། བཅད་ཤེས་ཡིན་པའི་ཕྱིར། རྟགས་གྲུབ་པར་ཐལ། མངོན་སུམ་བཅད་ཤེས་ཡོད་པའི་ཕྱིར་ཏེ། རྒྱས་པར་འོག་ཏུ་འཆད་པའི་ཕྱིར་རོ། །འདོད་ན། ཚུར་མཐོང་གི་རྒྱུད་ཀྱི་གང་ཟག་གི་

[008B] དེའི་གཞལ་བྱ་ཡིན་པར་ཐལ། འདོད་པའི་ཕྱིར། འདོད་ན། དེ་ཆོས་ཅན། གང་ཟག་གི་བདག་མེད་རྟོགས་པར་ཐལ། འདོད་པའི་ཕྱིར། འདོད་ན། མ་རྟོགས་པར་ཐལ་
ཚུར་མཐོད་གི་རྒྱུད་ཀྱི་མངོན་སུམ་ཡིན་པའི་ཕྱིར། མ་གྲུབ་ན་དེར་ཐལ། ཁྱོད་མངོན་སུམ་བཅད་ཤེས་ཡིན་པའི་ཕྱིར། སྦྱོར་འགོད་ལ། ཁ་ཅིག་ན་རེ། བཅད་ཤེས་ཆོས་ཅན། ཚད་མ་མ་ཡིན་པར་ཐལ་རང་འདྲེན་
བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མཉམས་པའི་དོན་ལ་བསྣན་ནས་འཇུག་པའི་བློ་ཡིན་པའི་ཕྱིར་ཞེ་ན། མཁས་པ་ཁ་ཅིག་ན་རེ། འདིའི་ཕྱོགས་སྔ་སྨྲ་བ་པོ་དེས་བཅད་ཤེས་ཚད་མར་ཁས་བླངས་པར་ཐལ་
སྦྱོར་བ་དེ་འཐད་པའི་ཕྱིར། དེས་ན་བཅད་ཤེས་ཆོས་ཅན། གསར་དུ་མི་སླུ་བའི་རིག་པ་ཡིན་པའི་རྒྱུ་མཚན་གྱིས་ཚད་མ་མ་ཡིན་པར་ཐལ། རང་འདྲེན་བྱེད་ཀྱི་ཚད་མ་སྔ་མས་རྟོགས་ཟིན་བྱེད་པ་མ་ཉམས་པའི་དོན་ལ་
བསྣན་ནས་འཛིན་པའི་བློ་ཡིན་པའི་ཕྱིར། ཞེས་གསུངས། འོ་ན་འདིའི་ཕྱོགས་སྔ་སྨྲ་བ་པོ་དེས། བཅད་ཤེས་གསར་དུ་མི་སླུ་བའི་རིག་པ་ཡིན་པའི་རྒྱུ་མཚན་གྱིས་ཚད་མར་ཁས་བླངས་པར་ཐལ་སྦྱོར་བ་དེ་འཐད་པའི་ཕྱིར་
འདོད་མི་ནུས་ཏེ། དེས་བཅད་ཤེས་ཚད་མ་མ་ཡིན་པར་ཁས་བླངས་པའི་ཕྱིར། དེས་ན་སྦྱོར་བ་གཉིས་པོ་ལ། རྣམ་མཁྱེན་སྐད་ཅིག་མ་དང་པོ་འཕེན་ནོ། །བཅད་ཤེས་ཀྱིས་མཚན་གཞིའི་རྣམ་བཞག་རྒྱས་པར་ནི། མངོན་སུམ་རྟོག་བྲལ་
གྱི་སྐབས་སུ་འཆད་དོ།    ༈    །རང་ལས་རང་གི་ངོ་བོ་རྟོགས་ཞེས་པའི་སྐབས་སུ། ཚད་མ་གང་ཞིག་རང་གི་གཞལ་བྱ་ལ་ངེས་པ་རང་སྟོབས་ཀྱིས་འདྲེན་ནུས་པ་དང། དེ་གང་ཞིག་རང་གི་གཞལ་བྱའི་བདག་ཉིད་མཐར་ཐུག་པ་ཡུལ་

[009A]༄༅། །སྟེང་དུ་གནས་པ་མེད་ན། རང་ཉིད་མི་འབྱུང་བའི་ཆ་ལ་ངེས་པ་རང་སྟོབས་ཀྱིས་འདྲེན་པར་ནུས་པ་དང། རང་ཉིད་རང་གི་གཞལ་བྱ་མི་སླུ་བའི་ཆ་ལ་ངེས་པ་རང་སྟོབས་ཀྱིས་འདྲེན་པར་ནུས་པ་སོགས། རང་ལས་ངེས་
ཀྱི༑ དེ་ལས་ཟློག་པ་གཞན་ལས་ངེས་ཀྱི་ཚད་མའི་མཚན་ཉིད། ཅེས་ཟེར་ཞིང་མངོན་སུམ་ཡིན་ན། རང་ཡུལ་མ་ངེས་པས་ཁྱབ་བོ་།ཞེས་ཟེར། འོ་ན། རྣམ་མཁྱེན་ཆོས་ཅན། མཚན་ཉིད་དེར་ཐལ་མཚོན་བྱ་དེའི་ཕྱིར། འདོད་
ན་རང་ཡུལ་ངེས་པར་ཐལ། འདོད་པའི་ཕྱིར། འདོད་ན། མ་ངེས་པར་ཐལ། མངོན་གསུམ་ཡིན་པའི་ཕྱིར། གསལ་བ་སྔ་མ་གཉིས་སོང་ལྷག་བཅས་མྱང་འདས་ལ་གནས་པའི་དགྲ་བཅོམ་པའི་རྒྱུད་ཀྱི་རང་ལས་ངེས་ཀྱི་ཚད་མ་སྐད་ཅིག་ཐ་མ་
ཆོས་ཅན། མཚན་ཉིད་དང་པོ་དེར་ཐལ། མཚོན་བྱ་དེའི་ཕྱིར་འདོད་ན། ལྷག་མེད་ཀྱི་གནས་སྐབས་ན་རིག་པ་ཡོད་པར་ཐལ། འདོད་པའི་ཕྱིར། འདོད་མི་ནུས་ཏེ། དགྲ་བཅོམ་སེམས་གང་ཞེས་པའི་སྐབས་སུ་གནོད་བྱེད་འཆད་པའི་ཕྱིར། །
འདིས་ནི། ཚད་མ་ཡིན་ན། རང་གི་གཞལ་བྱ་ལ་ངེས་པ་རང་སྟོབ་ཀྱིས་འདྲེན་པར་ནུས་པས་ཁྱབ་པ་ཡང་བཀག་པ་ཡིན་ནོ། །གཞན་ཡང། ཆོས་དེ་ལ་རང་ལས་ངེས་ཀྱི་ཚད་མ་ཡིན་ན། ཆོས་དེ་རང་སྟོབས་ཀྱིས་ངེས་པས་ཁྱབ་པ་ཡོད་པར་ཐལ་
སྔར་གྱི་མཚན་ཉིད་འཐད་པའི་ཕྱིར། འདོད་ན། རེ་ཞིག་སོང་སངས་རྒྱས་འཕགས་པའི་ཐུགས་རྒྱུད་ཀྱི་ཤེས་རབ་ཆོས་ཅན། དོན་གྱི་ངོ་བོ་རང་སྟོབས་ཀྱིས་རིགས་པའི་བློ་མ་ཡིན་པར་ཐལ། སེམས་བྱུང་ཡིན་པའི་ཕྱིར། ཁྱབ་
པ་རྩ་བའི་གྲུབ་མཐའ་ལ་ཁས། འདོད་ན་ཡིན་པར་ཐལ། དེ་ལ་རང་ལས་ངེས་ཀྱི་ཚད་མ་ཡིན་པའི་ཕྱིར་ཏེ། དེ་ལ་གོམས་པ་ཅན་གྱི་མངོན་སུམ་ཚད་མ་ཡིན་པའི་ཕྱིར་རོ། །མཚན་ཉིད་གཉིས་པར་ཁ་ཅིག་ན་རེ། སྔོན་པོ་མི་

[009B] མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་ན། སྔོན་པོ་ཚད་མས་མ་དམིགས་པའི་ས་ཕྱོགས་ཆོས་ཅན། སྔོན་པོ་མི་རྟག་པར་རྟོགས་པའི་རྗེས་དཔག་མི་འབྱུང་བའི་ཆ་ལ་སྔོན་པོ་མི་
རྟག་པར་རྟོགས་པའི་རྗེས་དཔག་གིས་ངེས་པ་འདྲེན་ནུས་ཡིན་པར་ཐལ། དེའི་གཞལ་བྱའི་བདག་ཉིད་མཐར་ཐུག་པ་ཡུལ་སྟེང་ན་གནས་པ་མེད་པའི་ཕྱིར་རོ། །འོ་ན། སྔོན་པོ་མི་རྟག་པར་རྟོགས་པའི་རྣམ་མཁྱེན་ཆོས་ཅན་
ཁྱོད་མེད་ན་ཁྱོད་མེད་པས་ཁྱབ་པ་དེ། ཁྱོད་ཀྱིས་རྟོགས་པ་ཡིན་པར་ཐལ། དེ་ཡོད། རྣམ་མཁྱེན་ཡིན་པའི་ཕྱིར། འདོད་ན་སོང་སྔོན་པོས་དག་པའི་ས་ཕྱོགས་ཆོས་ཅན། སྔོན་པོ་མི་རྟག་པར་རྟོགས་པའི་རྣམ་མཁྱེན་མེད་པས་
ཁྱབ་པ་དེ་དེས་རྟོགས་པར་ཐལ། དེ་མེད་པའི་ཕྱིར། ཁྱབ་པ་ཁས། རང་ལུགས་ཀྱི་སྐྱོན་བརྗོད་ནི། རེ་ཞིག་འདི་ལྟར་བརྗོད་དེ་འདུས་མ་བྱས་ཀྱི་ནམ་མཁའ་དངོས་མེད་དུ་རྟོགས་པའི་རྗེས་དཔག་ཆོས་ཅན། མཚན་ཉིད་དེར་ཐལ་
མཚོན་བྱ་དེའི་ཕྱིར། འདོད་ན། ནམ་མཁའ་དངོས་པོར་མེད་པ་དེ་དེའི་གཞལ་བྱའི་བདག་ཉིད་མཐར་ཐུག་པ་ཡིན་པར་ཐལ། འདོད་པའི་ཕྱིར། འདོད་ན། རྒྱང་རིང་པོའི་དམར་ལམ་པ་དེ། དོན་ལ་མེ་ཡིན་ཅིང། རྟོག་པས་མེ་ཡིན་
མིན་ཐེ་ཚོམ་ཟ་དུས་ཀྱི་རྒྱང་རིང་པོའི་དམར་ལམ་པ་འཛིན་པའི་དབང་པོའི་མངོན་སུམ་དེའི་གཞལ་བྱའི་བདག་ཉིད་མཐར་ཐུག་ཡིན་པར་ཐལ། འདོད་པའི་ཕྱིར། འདོད་མི་ནུས་ཏེ། རྣམ་པར་ངེས་པའི་ཊཱི་ཀ་ཆེན་ལས། རང་ཉིད་
གང་ལ་ཚད་མར་སོང་བའི་གཞལ་བྱ་དེ་མེད་ན། རང་ཉིད་མི་འབྱུང་བ་ངེས་པ་དང། མི་ངེས་པའི་དོན་མིན་གྱི། དངོས་པོ་འཇལ་བའི་ཚད་མ་ཡིན་ན། རང་གིས་དངོས་སུ་མ་གཞལ་ཡང། རང་གིས་གཞལ་བའི་དངོས་པོ་དེའི་རྫས་༄༅། །སུ་གྱུར་པ་གསལ་བ་རང་མཚན་གྱིས་མཐར་ཐུག་པ་ཅིག་མེད་ན། ཚད་མ་རང་ཉིད་མི་འབྱུང་བའི་དོན་དང། དངོས་མེད་རྟོགས་པའི་ཚད་མ་ཡིན་ན། རང་གི་གཞལ་བྱ་དེའི་བདག་ཉིད་ཡུལ་སྟེང་དུ་ལེགས་
པར་གནས་པ་མེད་ན། རང་ཉིད་མི་འབྱུང་བའི་དོན་ནོ་ཞེས་གསུངས་པའི་ཕྱིར། དེས་ན་རྒྱང་རིང་པོའི་ཁ་དོག་དམར་ལམ་པ་ནི། སྔར་གྱི་དབང་པོའི་མངོན་སུམ་དེ་ཚད་མར་སོང་བའི་གཞལ་བྱ་དང། དེའི་སྟེང་གི་མེ་ལྟ་བུ་ནི་
དེའི་གཞལ་བྱའི་བདག་ཉིད་མཐར་ཐུག་ཡིན་ནོ། །ནམ་མཁའ་དངོས་མེད་དུ་རྟོགས་པའི་རྗེས་དཔག་གི་གཞལ་བྱའི་བདག་ཉིད་མཐར་ཐུག་པ་ནི་དཔྱད་པར་བྱའོ། །གཞན་ཡང། དོན་ལ་མེའི་ཁ་དོག་ཡིན་ཅིང། རྟོག་པས་
མེའི་ཁ་དོག་ཡིན་མིན་ཐེ་ཚོམ་ཟ་དུས་ཀྱི་རྒྱང་རིང་པོའི་ཁ་དོག་དམར་ལམ་པ་རྟོགས་པའི་རྗེས་དཔག་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། རྟགས་ཁྱབ་ཁས། འདོད་ན། དེ་རྒྱུད་ལྡན་གྱི་གང་ཟག་དེས་
རྒྱང་རིང་པོའི་དམར་ལམ་པའི་སྟེང་གི་མེ་དེ་མེད་ན། རྗེས་དཔག་དེ་ཉིད་མི་འབྱུང་བར་རྟོགས་པ་ཡིན་པར་ཐལ། འདོད་པའི་ཕྱིར། འདོད་ན། དེའི་རྒྱུད་ཀྱི་དབང་པོའི་མངོན་སུམ་དེས་ཀྱང་དེ་ལྟར་དུ་རྟོགས་པར་ཐལ་
འདོད་པའི་ཕྱིར། འདོད་ན། དེ་ཆོས་ཅན། དེ་ལྟར་དུ་མ་རྟོགས་པར་ཐལ། གཞན་ལས་དེས་ཀྱི་ཚད་མ་ཡིན་པའི་ཕྱིར། འཁོར་གསུམ་དངོས་འགལ་ལོ། །སྔོར་སྣང་དབང་ཤེས་ཆོས་ཅན། མཚན་ཉིད་དེར་ཐལ། མཚོན་བྱ་དེའི་
ཕྱིར༑ རྟག་ཁྱབ་ཁས། འདོད་ན། སྔོན་པོ་མེད་ན། སྔོར་སྣང་དབང་ཤེས་མེད་པས་ཁྱབ་པར་ཐལ། འདོད་པའི་ཕྱིར། འདོད་ན་གསལ་བགྲུབ་མཐའ་ལའོ། །ཡིད་ཆེས་རྗེས་དཔག་ཆོས་ཅན། མཚན་ཉིད་དེར་ཐལ་

[010B] འདོད་ན་རང་གི་གཞལ་བྱའི་བདག་ཉིད་མཐར་ཐུག་པ་ཡུལ་སྟེང་དུ་གནས་པ་མེད་ན། རང་ཉིད་མི་འབྱུང་བ་དེ་ལ་ཚད་མར་ཐལ། ཚད་མ་གང་ཞིག་རང་གི་གཞལ་བྱའི་བདག་ཉིད་མཐར་ཐུག་པ་ཡུལ་
སྟེང་ན་གནས་པ་མེད་ན། རང་ཉིད་མི་འབྱུང་བའི་ཆ་ལ་ངེས་པ་རང་སྟོབས་ཀྱིས་འདྲེན་ནུས་ཡིན་པའི་ཕྱིར། འདོད་ན། ཡིད་ཆེས་རྗེས་དཔག་ཚད་མར་སོང་བའི་གཞལ་བྱ་དང། དངོས་སྟོབས་རྗེས་དཔག་ཚད་མང་སོང་བའི་གཞལ་
བྱ་མི་འགལ་བར་ཐལ། འདོད་པའི་ཕྱིར། གསལ་བ་རྣམས་གྲུབ་མཐའ་ལའོ། ཁྱབ་སྟེ། ཡིད་ཆེས་རྗེས་དཔག་གི་གཞལ་བྱའི་བདག་ཉིད་མཐར་ཐུག་པ་ཡུལ་སྟེང་ན་གནས་པ་མེད་ན། ཡིད་ཆེས་རྗེས་དཔག་མི་འབྱུང་བ་དེ་ལ་
དངོས་སྟོབས་རྗེས་དཔག་ཚད་མ་ཡིན་པའི་ཕྱིར་ཏེ། དངོས་སྟོབས་རྗེས་དཔག་དེ་འབྲེལ་བའི་དབང་གིས་ཡིད་ཆེས་རྗེས་དཔག་མི་སླུ་བར་རྟོགས་པའི་ཚད་མ་ཡིན་པའི་ཕྱིར། གསུམ་པ་ལ། རྗེས་དཔག་མི་སླུ་བར་བདེན་ཞེན་
གྱིས་འདོད་པའི་རྒོལ་བའི་རྒྱུད་ཀྱི་རྗེས་དཔག་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་ན། སྒྲ་མི་རྟག་པ་མ་ཡིན་པར་བདེན་ཞེན་གྱིས་འདོད་པའི་རྒོལ་བའི་རྒྱུད་ལ་སྒྲ་མི་རྟག་པར་རྟོགས་པའི་ཚད་
མ་ཡོད་པ་ཡིན་པར་ཐལ། འདོད་པའི་ཕྱིར། འདོད་ན། སྒྲ་མི་རྟག་པར་སྒྲུབ་དགོས་ཀྱི་རྒྱུད་ལ་ཡང་དེ་ལྟར་རྟོགས་པའི་ཚད་མ་ཡོད་པར་ཐལ། འདོད་པའི་ཕྱིར། གཞན་ཡང། རྗེས་དཔག་སླུ་བར་བདེན་ཞེན་གྱིས་
འདོད་པའི་རྒོལ་བའི་རྒྱུད་ཀྱི་རྗེས་དཔག་མི་སླུ་བར་རྟོགས་པའི་ཚད་མ་ཆོས་ཅན། རང་གི་གཞལ་བྱ་ལ་སྒྲོ་འདོགས་ཅུང་ཟད་ཀྱང་མི་སེལ་བ་ཡིན་པར་ཐལ། སེལ་ན། རྗེས་དཔག་སླུ་བར་བདེན་ཞེན་གྱིས་འདོད་པའི་རྒོལ་

[011A]༄༅། །པའི་རྒྱུད་ལ་རྗེས་དཔག་སླུ་བར་ཞེན་པའི་རྟོག་བློ་མེད་དགོས་པའི་ཕྱིར། རྩ་བར་འདོད་ན། ཚད་མའི་བྱ་བ་ཅུང་ཟད་ཀྱང་མི་བྱེད་པར་ཐལ། འདོད་པའི་ཕྱིར། གསལ་བ་རྣམས་ཁས། རྗེས་དཔག་སླུ་བར་བདེན་
ཞེན་གྱིས་འདོད་པའི་རྒོལ་བདེས་རྗེས་དཔག་མི་སླུ་བར་རྟོགས་པ་ཡིན་པར་ཐལ། རྗེས་དཔག་གི་གཞལ་བྱ་མེད་པར་བདེན་ཞེན་གྱིས་འདོད་པའི་རྒོལ་བས་རྗེས་དཔག་གི་གཞལ་བྱ་རྟོགས་པའི་ཕྱིར་ཞེ་ན། མ་ཁྱབ་པར་
ཐལ༑ དེའི་གཞལ་བྱ་རྟོགས་ན། དེའི་གཞལ་བྱ་ཡོད་པར་རྟོགས་མི་དགོས་པའི་ཕྱིར། ཐུན་མོང་དུ་མཚན་ཉིད་འདི་རྣམས་ལ་དགྲ་བཅོམ་པའི་རྒྱུད་ཀྱི་རང་ལས་ངེས་ཀྱི་ཚད་མ་སྐད་ཅིག་མྠ་མ་འཕེན་པའི་ཚུལ་སྔར་གོང་
དུ་བཤད་པའི་རིགས་པ་ལས་ཤེས་པར་བྱ་ཞིང། ཆོས་དེ་ལ་ངེས་པ་རང་སྟོབས་ཀྱིས་འདྲེན་པར་ནུས་པའི་བློ་ཡིན་ན། ཆོས་དེ་རྟོགས་པས་ཁྱབ་པ་ཡོད་པར་ཐལ། སྔར་གྱི་མཚན་ཉིད་དེ་རྣམས་འཐད་པའི་ཕྱིར། འདོད་ན་
སྒྲ་མི་རྟག་པར་སྒྲུབ་དགོས་ཀྱི་ཕྱི་རྒོལ་གྱི་རྒྱུད་ཀྱི་སྒྲ་མི་རྟག་པར་སྒྲུབ་པའི་རྟགས་འཛིན་སེམས་དེ་ཆོས་ཅན། སྒྲ་མི་རྟག་པར་རྟོགས་པའི་བློ་ཡིན་པར་ཐལ། སྒྲ་མི་རྟག་པ་ལ་ངེས་པ་རང་སྟོབས་ཀྱིས་འདྲེན་ནུས་པའི་བློ་
ཡིན་པའི་ཕྱིར་ཏེ། སྒྲ་མི་རྟག་རྟོགས་ཀྱི་རྗེས་དཔག་རང་སྟོབས་ཀྱིས་འདྲེན་ནུས་པའི་བློ་ཡིན་པའི་ཕྱིར་ཏེ། སྒྲ་མི་རྟག་རྟོགས་ཀྱི་རྗེས་དཔག་རང་སྟོབས་ཀྱིས་བསྐྱེད་པར་ནུས་པའི་རིག་པ་ཡིན་པའི་ཕྱིར། རྟགས་གྲུབ་
པར་ཐལ། དེ་རང་སྟོབས་ཀྱིས་བསྐྱེད་པར་ནུས་པའི་རིག་པ་ཡོད་པའི་ཕྱིར། འདོད་ན། སྒྲ་མི་རྟག་རྟོགས་ཀྱི་རྗེས་དཔག་བཅད་ཤེས་སུ་ཐལ། འདོད་པའི་ཕྱིར། འདི་ལྟར་བྱས་ན། དོན་ལ་མེ་ཡིན་ཅིང། རྟོག་པས་མེ་

[011B]འཛིན་པའི་དབང་པོའི་མངོན་སུམ་དེས་རྒྱང་རིང་པོའི་དམར་ལམ་པ་དེའི་སྟེང་གི་མེ་མེད་ན་རང་ཉིད་མི་འབྱུང་བའི་ཆ་ལ་ངེས་པ་རང་སྟོབས་ཀྱིས་འདྲེན་ནུས་པར་
ཐལ༑ དེ་ལྟར་རྟོགས་པའི་བློ་རང་སྟོབས་ཀྱིས་འདྲེན་པར་ནུས་པའི་ཕྱིར། མ་གྲུབ་ན། སྒྲ་བ་དག་ཡང་དག་ལ་བརྟེན་ནས་བསྒྲུབ་བྱ་ལ་ངེས་པ་བསྐྱེད་པར་ནུས་པ་མི་སྲིད་པར་ཐལ་བསྒྲུབ་བྱ་ལ་ངེས་པ་རང་སྟོབས་ཀྱིས་
འདྲེན་ནུས་པའི་བློ་ཡིན་ན། བསྒྲུབ་བྱ་རྟོགས་དགོས་པའི་ཕྱིར་འདོད་ན་ཕྱི་རྒོལ་གྱི་རྒྱུད་ལ་ངེས་པ་བསྐྱེད་པའི་ཕྱིར་དུ་སྒྲུབ་དག་བརྗོད་པ་དགོས་མེད་དུ་ཐལ། འདོད་པའི་ཕྱིར། འདོད་མི་ནུས་ཏེ། རང་ཉིད་ངེས་ཤིང་
གཞན་དག་ལ། ངེས་པ་བསྐྱེད་པར་འདོད་པ་ཡིན། ཕྱོགས་ཆོས་འབྲེལ་པ་བསྒྲུབ་བྱ་དག་བརྗོད་པ་ལས་གཞན་སྤང་བར་བྱ་།ཞེས་པའི་དོན་ཡོད་པའི་ཕྱིར། སྨིག་རྒྱུ་ལ་ཆུར་འཛིན་གྱི་སྒྲོ་འདོགས་དངོས་སུ་བསྐྱེད་པར་
བྱེད་པའི་སྨིག་རྒྱུའི་ཁ་དོག་འཛིན་པའི་མངོན་སུམ་དང། ཡིད་གཟུགས་མཛེས་ལ་ལྷག་པར་ཆགས་པའི་སྐྱེས་བུའི་རྒྱུད་ཀྱི་སྒྲ་འཛིན་དབང་པོའི་མངོན་སུམ་དང། བྱིས་པ་སྐྱེས་མ་ཐག་པའི་དབང་པོའི་མངོན་སུམ་རྣམས་
གཞན་ལས་ངེས་ཀྱི་ཚད་མ་དང། རང་རིག་རྣམས་རང་ལས་ངེས་ཀྱི་ཚད་མ་ཡིན་ཏེ། དང་པོ་པ་དང་ཡིད་མ་གཏང། །འཁྲུལ་རྒྱུ་ཅན་རྣམས་གཞན་ལས་ངེས། །ཞེས་བཤད་པའི་ཕྱིར་ཞེ་ན། བྱིས་པ་སྐྱེས་མ་ཐག་པ་དེ་ཆོས་
ཅན༑ ཁྱོད་ཀྱི་རྒྱུད་ཀྱི་ཚད་མ་དེ་གཞན་ལས་ངེས་ཀྱི་ཚད་མ་ཡིན་པར་ཐལ། ཁྱོད་ཀྱི་རྒྱུད་ཀྱི་དབང་པོའི་མངོན་སུམ་ཚད་མ་རྣམས་ནི་གཞན་ལས་ངེས་ཀྱི་ཚད་མ་ཡིན་པའི་ཕྱིར། འདོད་ན་ཁྱོད་ཀྱི་རྒྱུད་ཀྱི་རྗེས་དཔག་ཚད་མ་དང་

[012A]༄༅། །རང་རིག་རྣམས་ཀྱང་གཞན་ངེས་ཀྱི་ཚད་མར་ཐལ་འདོད་པའི་ཕྱིར། འདོད་ན། གྲུབ་པའི་མཐའ་དང་འགལ་ལོ། །གཞན་ཡང། རང་ལས་ངེས་ཀྱི་ཚད་མ་ཡིན་ན། རང་གི་གཞལ་བྱ་རྟོགས་ཟིན་རྟོགས་པའི་བློ་ཡིན་
དགོས་པར་ཐལ། ཨུཏྤལ་ལའི་ཁ་དོག་སྔར་མ་མཐོང་གསར་དུ་མཐོང་བའི་དབང་མངོན་དེ་གཞན་ངེས་ཚད་མ་ཡིན་པའི་ཕྱིར་རྟགས་ཁས། སྨིག་རྒྱུ་ལ་ཆུར་འཛིན་གྱི་སྒྲོ་འདོགས་དངོས་སུ་བསྐྱེད་པར་བྱེད་པའི་
སྨིག་རྒྱུའི་ཁ་དོག་འཛིན་པའི་དབང་མངོན་དེ། སྨིག་རྒྱུའི་ཁ་དོག་ལ་ཚད་མར་ཐལ། དེ་ཚད་མ་ཡིན་པའི་ཕྱིར། འདོད་ན། དེ་རྒྱུད་ལྡན་གྱི་གང་ཟག་དེས། སྨིག་རྒྱུའི་ཁ་དོག་དེ་སྨིག་རྒྱུའི་ཁ་དོག་ཏུ་རྟོགས་པར་ཐལ་
འདོད་པའི་ཕྱིར། འདོད་ན། སྨིག་རྒྱུའི་ཁ་དོག་ཆུ་མིན་པར་རྟོགས་པར་ཐལ། འདོད་པའི་ཕྱིར། འདོད་མི་ནུས་ཏེ། དེས་སྨིག་རྒྱུའི་ཁ་དོག་ཆུ་ཡིན་པར་བདེན་ཞེན་གྱིས་འདོད་པའི་ཕྱིར་གཞན་ཡང། སྔར་གྱི་
དབང་མངོན་དེས། སྨིག་རྒྱུའི་ཁ་དོག་དེ་ལ་ཆུར་འཛིན་གྱི་སྒྲོ་འདོགས་དངོས་སུ་མི་སྐྱེད་པར་ཐལ། སྨིག་རྒྱུའི་ཁ་དོག་ཆུ་མིན་པར་རྟོགས་པའི་ཚད་མ་ཡིན་པའི་ཕྱིར། ཁྱབ་སྟེ། གཞི་དེ་ཆུ་ཡིན་པར་འཛིན་པའི་སྒྲོ་
འདོགས་དང། གཞི་དེ་ཆུ་ཡིན་མིན་ཐེ་ཚོམ་ཟ་བའི་བློ་དངོས་སུ་འདྲེན་བྱེད་ཡིན་ན། གཞི་དེ་ཆུ་མ་ཡིན་པར་རྟོགས་པའི་ཚད་མ་མ་ཡིན་དགོས་པའི་ཕྱིར་ཏེ། སྒྲོ་འདོགས་དང་ཐེ་ཚོམ་གྱིས་ཚད་མའི་བྱ་བ་དངོས་སུ་
འགོག་པའི་ཕྱིར་ཏེ། དེ་རྣམས་ཚད་མའི་བསལ་བྱ་ཡིན་པའི་ཕྱིར། རྗེ་ཡབ་སྲས་རྣམས་ཀྱི་རྣམ་བཤད་དགོངས་པ་འདི་ལྟར་གནས་པ་ལ། སུན་འབྱིན་ལྟར་སྣང་འགའ་ཞིག་ལ་བརྟེན་ནས་ཉམས་པར་བྱེད་པ་ནི་རྒྱང་

[012B] །ཡིད་གཟུགས་མཛེས་ལ་ལྷག་པར་ཆགས་པའི་སྐྱེས་བུའི་རྒྱུད་ལ་སྒྲ་འཛིན་དབང་པོའི་མངོན་སུམ་མེད་པར་ཐལ། དེའི་རྒྱུད་ལ་མངོན་སུམ་དེའི་དེ་མ་ཐག་སྐྱེན་མེད་པའི་ཕྱིར་ཏེ། ཆགས་པས་གཞན་
སྐྱེད་ནུས་ཉམས་ཕྱིར། །ཞེས་པའི་དོན་གྲུབ་པའི་ཕྱིར། འདོད་ན། གཞན་ངེས་ཚད་མ་ཡིན་པ་འབུད། །རང་རིག་ལ་ཚད་མས་མ་ཁྱབ་པར་ཐལ། དེ་ལ་འོག་ཏུ་གནོད་པ་འབྱུང་བའི་ཕྱིར། དོན་ལ་མེ་ཡིན་ཞིང་རྟོག་པས་མེ་
ཡིན་མིན་ཐེ་ཚོམ་ཟ་དུས་ཀྱི་རྒྱང་རིང་པོའི་ཁ་དོག་དམར་ལམ་པ་འཛིན་པའི་དབང་པོའི་མངོན་སུམ་ལྟ་བུ། གཞན་ངེས་ཚད་མ་ཡིན་ནོ་ཞེ་ན། དེ་ཆོས་ཅན་སེཾས་ཅན་གྱི་རྒྱུད་ཀྱིས་བསྡུས་པར་ཐལ། གཞན་ངེས་ཚད་མ་
ཡིན་པའི་ཕྱིར། ཁྱབ་སྟེ། སངས་རྒྱས་རང་རྒྱུད་ཀྱི་བསྡུས་པའི་གཞན་ངེས་ཚད་མ་མེད་པའི་ཕྱིར་ཏེ། དེའི་རྒྱུད་ཀྱི་ཚད་མ་ཡིན་ན། གོམས་པ་ཅན་གྱི་མངོན་སུམ་གྱི་ཚད་མ་ཡིན་དགོས། དེ་ཡིན་ན། རང་ངེས་ཚད་མ་ཡིན་
དགོས་པའི་ཕྱིར། རྩ་བར་འདོད་ན། སངས་རྒྱས་འཕགས་པའི་ཐུགས་རྒྱུད་ཀྱི་དབང་མངོན་དེ། སྔར་གྱི་དབང་མངོན་དེ་མ་ཡིན་པར་ཐལ། འདོད་པའི་ཕྱིར། འདོད་ན། དོན་ལ་མེ་ཡིན་ཅིང་རྟོག་པས་མེ་ཡིན་མིན་ཐེ་ཚོམ་
ཟ་དུས་ཀྱི་ཁ་དོག་དམར་ལམ་པ་ཆོས་ཅན། སངས་རྒྱས་འཕགས་པའི་ཐུགས་རྒྱུད་ལ་ཁྱོད་འཛིན་དབང་པོའི་མངོན་སུམ་ཡོད་པར་ཐལ། ཁྱོད་ཁ་དོག་ཡིན་པའི་ཕྱིར། གཞན་ཡང། དེ་ཆོས་ཅན་ཁྱོད་རྟོགས་པའི་
མངོན་སུམ་གྱི་ཚད་མ་དེ་གཞན་ངེས་ཚད་མ་ཡིན་པར་ཐལ་ཁྱོད་རྟོགས་པའི་དབང་པོའི་མངོན་སུམ་གཞན་ལས་ངེས་ཀྱི་ཚད་མ་ཡིན་པའི་ཕྱིར། འདོད་ན། ཁྱོད་རྟོགས་པའི་ཚད་མ་དེ་དེ་ཡིན་པར་ཐལ། འདོད་པའི་

[013A]༄༅། །ཕྱིར༑ འདོད་ན། ཁྱོད་རྟོག་པའི་རྣམ་མཁྱེན་མེད་པར་ཐལ། འདོད་པའི་ཕྱིར། ཁ་ཅིག་ན་རེ། དོན་ལ་མེ་ཡིན་ཅིང་རྟོག་པས་མེ་ཡིན་མིན་ཐེ་ཚོམ་ཟ་དུས་ཀྱི་རྒྱང་རིང་པོའི་ཁ་དོག་དམར་ལམ་པ་འཛིན་
པའི་དབང་པོའི་མངོན་སུམ་ཚད་མ་མེད་པར་ཐལ། དོན་ལ་མེ་ཡིན་ཞིང་རྟོག་པས་མེ་ཡིན་མིན་ཐེ་ཚོམ་ཟ་དུས་ཀྱི་མེ་མེད་པའི་ཕྱིར་ཏེ། དོན་ལ་མེ་ཡིན་ན། དེ་ལྟར་རྟོག་པས་ངེས་པས་ཁྱབ་པའི་ཕྱིར། ཞེས་
ཟེར་ཞིང། དོན་ལ་མེ་ཡིན་ཞིང་ལྷས་བྱིན་གྱི་རྟོག་པས་མེ་ཡིན་མིན་ཐེ་ཚོམ་ཟ་དུས་ཀྱི་རྒྱང་རིང་པོའི་ཁ་དོག་དམར་ལམ་པ་འཛིན་པའི་དབང་པོའི་མངོན་སུམ་དེ། གཞན་ངེས་ཚད་མ་ཡིན་ནོ་ཞེས་ཟེར། འོ་ན་
རྟོག་པ་གཟུགས་མཛེས་ལ་ལྷག་པར་ཆགས་པའི་སྐྱེས་བུ་མེད་པར་ཐལ། དོན་ལ་མེ་ཡིན་ཞིང། རྟོག་པས་མེ་ཡིན་མིན་ཐེ་ཚོམ་ཟ་བའི་སྐྱེས་བུ་མེད་པའི་ཕྱིར། འདོད་ན། ཡིད་གཟུགས་མཛེས་ལ་ལྷག་པར་
ཆགས་པའི་སྐྱེས་བུ་མེད་པར་ཐལ། འདོད་པའི་ཕྱིར། འདོད་ན་ཡིད་སྟོང་ཉིད་ལ་རྩེ་གཅིག་ཏུ་མཉམ་པར་བཞག་པའི་སྐྱེས་བུ་མེད་པར་ཐལ་ལོ། །འདོད་ན། སངས་རྒྱས་འཕགས་པ་མེད་པར་ཐལ་འདོད་པའི་
ཕྱིར༑ གཞན་ཡང། དོན་ལ་མེ་ཡིན་ཞིང། རྟོག་པས་མེ་ཡིན་མིན་ཐེ་ཚོམ་ཟ་དུས་ཀྱི་རྒྱང་རིང་པོའི་མེ་འཛིན་དབང་པོའི་མངོན་སུམ་ཡོད་པར་ཐལ། དོན་ལ་མེ་ཡིན་ཞིང། རྟོག་པས་མེ་ཡིན་མིན་ཐེ་ཚོམ་ཟ་
བའི་སྐྱེས་བུ་ཡོད་པའི་ཕྱིར། དེར་ཐལ། དེ་འདྲའི་སྐྱེས་བུ་ལྷ་བྱིན་ཡོད་པའི་ཕྱིར། དེར་ཐལ། དོན་ལ་མེ་ཡིན་ཞིང། ལྷས་བྱིན་གྱི་རྟོག་པས་མེ་ཡིན་མིན་ཐེ་ཚོམ་ཟ་བ་ཡོད་པའི་ཕྱིར། ལྷས་བྱིན་གྱི་རྟོག་པས་མེ་ཡིན་

[013B] ལྷ་ས་བྱིན་གྱི་རྟོག་པས་མེ་ངེས་པའི་ཕྱིར། མ་ཁྱབ་ན། མེ་ཡིན་ན། རྟོག་པས་ངེས་པས་ཁྱབ་ན། རྟོག་པས་མེ་ཡིན་མིན་ཐེ་ཚོམ་ཟ་བ་མེད་པས་ཁྱབ་པ་འབུད། དོན་ལ་མེ་ཡིན་
ཞིང༑ རྟོག་པས་མེ་ཡིན་མིན་ཐེ་ཚོམ་ཟ་དུས་ཀྱི་རྒྱང་རིང་པོའི་ཁ་དོག་དམར་ལམ་པ་འཛིན་པའི་དབང་པོའི་མངོན་སུམ་ཆོས་ཅན། གཞན་ལས་ངེས་ཀྱི་ཚད་མ་མ་ཡིན་པར་ཐལ། གཞན་ངེས་ཚད་མར་སོང་བའི་གཞལ་བྱ་
མེད་པའི་ཕྱིར་ཏེ། རྒྱང་རིང་པོའི་ཁ་དོག་དམར་པོ་ལའང་དེ་ཚད་མ་མ་ཡིན། དེ་མེ་ཡིན་པ་ལའང་དེ་ཚད་མ་མ་ཡིན་པའི་ཕྱིར། དང་པོ་གྲུབ་ཏེ། དེ་དེ་ལ་རང་ལས་ངེས་ཀྱི་ཚད་མ་ཡིན་པའི་ཕྱིར། གཉིས་པ་གྲུབ་ཏེ། དེ་དེ་ལ་
ཚད་མ་མ་ཡིན་པའི་ཕྱིར་ཞེ་ན། སྒྲ་མི་རྟག་རྟོགས་ཀྱི་རྗེས་དཔག་ཆོས་ཅན། འཁྲུལ་པའི་ཚད་མ་མ་ཡིན་པར་ཐལ། འཁྲུལ་པའི་ཚད་མར་སོང་བའི་གཞལ་བྱ་མེད་པའི་ཕྱིར་ཏེ། སྒྲ་མི་རྟག་པའི་དོན་སྤྱི་ལ་ཡང་དེ་
ཚད་མ་མ་ཡིན། སྒྲ་མི་རྟག་པ་ལ་ཡང་དེ་ཚད་མ་མ་ཡིན་པའི་ཕྱིར། དང་པོ་གྲུབ་སྟེ། དེ་དེ་ལ་ཚད་མ་མ་ཡིན་པའི་ཕྱིར་གཉིས་པ་གྲུབ་སྟེ། དེ་རང་གི་ཞེན་ཡུལ་ལ་མ་འཁྲུལ་པའི་ཚད་མ་ཡིན་པའི་ཕྱིར། ཞེས་གསུངས་
འདི་ལ་ཁ་ཅིག་ན་རེ། སྔར་གྱི་དབང་མངོན་དེ་ཆོས་ཅན། དམར་ལམ་པ་མེ་ཡིན་པ་དེ་ལ་གཞན་ལས་ངེས་ཀྱི་ཚད་མ་ཡིན་ཏེ། དེ་ལ་གཞན་ལས་ངེས་གང་ཞིག་ཚད་མ་ཡིན་པའི་ཕྱིར། སྒྲ་མི་རྟག་རྟོགས་ཀྱི་རྗེས་དཔག་
ཆོས་ཅན། སྒྲ་མི་རྟག་པའི་དོན་སྤྱི་ལ་འཁྲུལ་པའི་ཚད་མ་ཡིན་ཏེ། དེ་ལ་འཁྲུལ་པ་གང་ཞིག་ཚད་མ་ཡིན་པའི་ཕྱིར་གཞན་དག་ན་རེ། སྔར་གྱི་དབང་མངོན་དེ་རྒྱང་རིང་པོའི་ཁ་དོག་དམར་ལམ་པ་ལ་བདེན་པ་

[014A]༄༅། །གཞན་ལས་ངེས་ཀྱི་ཚད་མ་ཡིན་ཏེ། དེ་རྒྱུད་ལྡན་གྱི་གང་ཟག་དེས། དམར་འབར་བ་གནོད་མེད་དུ་བདེན་པར་ཚད་མ་གཞན་ལ་རྟེན་ནས་རྟོགས་དགོས་པའི་ཕྱིར། དེ་ཆོས་ཅན། གཞན་ལས་ངེས་ཀྱི་ཚད་
མ་ཡིན་ཏེ། རྒྱང་རིང་པོའི་དམར་ལམ་པ་ལ་གཞན་ལས་ངེས་ཀྱི་ཚད་མ་ཡིན་པའི་ཕྱིར་ཏེ། དེ་ལ་བདེན་པ་གཞན་ལས་ངེས་ཀྱི་ཚད་མ་ཡིན་པའི་ཕྱིར་ཞེས་གསུངས། སྔར་གྱི་མངོན་སུམ་དེ་ཆོས་ཅན། རྒྱང་རིང་
པོའི་དམར་ལམ་པ་དེ་མེ་ཡིན་པར་ཐལ། དེ་མེ་ཡིན་པ་ལ་གཞན་ལས་ངེས་ཀྱི་ཚད་མ་ཡིན་པའི་ཕྱིར། འདོད་ན། དམར་པོ་མེ་ཡིན་པར་ཐལ། རྒྱང་རིང་པོའི་དམར་ལམ་པ་མེ་ཡིན་པའི་ཕྱིར། ཡང་དེ་ཆོས་ཅན་
རྒྱང་རིང་པོའི་དམར་ལམ་པ་མེ་ཡིན་བདེ་ལ་མངོན་སུམ་ཚད་མ་ཡིན་པར་ཐལ། དེ་ལ་མངོན་སུམ་གང་ཞིག་ཚད་མ་ཡིན་པའི་ཕྱིར། རྟགས་ཁྱབ་ཁས། འདོད་ན། དེ་ལ་ཚད་མར་ཐལ། དེ་ལ་མངོན་སུམ་གྱི་ཚད་མ་ཡིན་པའི་
ཕྱིར༑ སྒྲ་མི་རྟག་རྟོགས་ཀྱི་རྗེས་དཔག་ཆོས་ཅན། སྒྲ་ལ་མ་འཁྲུལ་བའི་ཚད་མར་ཐལ། དེ་ལ་མ་འཁྲུལ་བ་གང་ཞིག་ཚད་མ་ཡིན་པའི་ཕྱིར། རྟགས་ཁྱབ་ཁས། འདོད་ན། དེ་ལ་ཚད་མར་ཐལ། འདོད་པའི་ཕྱིར། ཁྱབ་
སྟེ༑ དེ་ལ་མངོན་སུམ་གྱི་ཚད་མ་ཡིན་ན། དེ་ལ་ཚད་མ་ཡིན་དགོས་པའི་ཕྱིར་ཏེ། དེ་ལ་རྗེས་སུ་དཔག་པའི་ཚད་མ་ཡིན་ན། དེ་ལ་ཚད་མ་ཡིན་དགོས་པའི་ཕྱིར། སྔར་གྱི་མངོན་སུམ་དེ་ཆོས་ཅན། རྒྱང་རིང་པོའི་དམར་ལམ་
པ་ལ་གཞན་ལས་ངེས་སུ་ཐལ། དེ་ལ་གཞན་ལས་ངེས་ཀྱི་ཚད་མ་ཡིན་པའི་ཕྱིར། ཁྱབ་སྟེ། དེ་ལ་རང་ལས་ངེས་ཀྱི་ཚད་མ་ཡིན་ན། དེ་ལ་རང་ལས་ངེས་ཡིན་དགོས་པའི་ཕྱིར། འདོད་ན། དེ་ལ་གཞན་ལས་ངེས་

[014B] དེ་ལ་རང་ལས་ངེས་ཡིན་པའི་ཕྱིར་ཡང་སྔར་གྱི་མངོན་སུམ་དེ་ཆོས་ཅན། སྣང་བ་རང་ལས་ངེས་ཀྱི་ཚད་མ་དང། བདེན་པ་གཞན་ལས་ངེས་ཀྱི་ཚད་མའི་གཞི་མཐུན་མ་ཡིན་པར་ཐལ། དེ་འདྲ་
བའི་གཞི་མཐུན་ཚད་མར་སོང་པའི་གཞལ་བྱ་མེད་པའི་ཕྱིར་རྟགས་ཁྱབ་ཁས། འདོད་ན། སྣང་བ་རང་ལས་ངེས་ཀྱི་ཚད་མ་དང། བདེན་པ་གཞན་ལས་ངེས་ཀྱི་ཚད་མའི་གཞི་མཐུན་མེད་པར་ཐལ། འདོད་པའི་ཕྱིར་
ཡང་ན། གཞན་ལས་ངེས་ཀྱི་ཚད་མ་མེད་པར་ཐལ། རང་གི་གཞལ་བྱ་ལ་གསར་དུ་མི་སླུ་བའི་གཞན་ལས་ངེས་ཀྱི་ཚད་མ་མེད་པའི་ཕྱིར། དེར་ཐལ། རང་གི་གཞལ་བྱ་རྟོགས་པའི་གཞན་ངེས་ཚད་མ་མེད་པའི་ཕྱིར། མ་
གྲུབ་ན། རང་གི་གཞལ་བྱ་རྟོགས་པའི་གཞན་ལས་ངེས་ཀྱི་ཚད་མ་ཆོས་ཅན། རང་གི་གཞལ་བྱ་ལ་གཞན་དེས་ཀྱི་ཚད་མར་ཐལ་འདོད་པའི་ཕྱིར། འདོད་ན། སྔར་གྱི་མངོན་སུམ་དེ་གཞན་ལས་ངེས་ཀྱི་ཚད་མར་སོང་བའི་
གཞལ་བྱ་མེད་པར་འདུད་རྩ་བའི་གཏན་ཚིགས་ཡིན་ཆད་ཁས་སྒྲ་མི་རྟག་རྟོགས་ཀྱི་རྗེས་དཔག་དེ་དེ་མ་ཡིན་པ་ལ་དེར་འཛིན་གྱི་ཚད་མར་ཐལ། དེ་འཁྲུལ་པའི་ཚད་མ་ཡིན་པའི་ཕྱིར། འདོད་ན། སྒྲ་མི་རྟག་
པའི་དོན་སྤྱི་སྒྲ་མི་རྟག་པར་སྣང་བའི་ཚད་མ་ཡིན་པར་ཐལ། འདོད་པའི་ཕྱིར། འདོད་ན། དེ་སྒྲ་མི་རྟག་པའི་དོན་སྤྱི་ལ་འཁྲུལ་བའི་ཚད་མ་ཡིན་པར་ཐལ། འདོད་པའི་ཕྱིར། གསལ་བ་རྣམས་ཁས་ཤིང། རྩ་
བའི་གཏན་ཚིགས་དངོས་འགལ་ལོ། །འགའ་ཞིག་ན་རེ། རྗེས་སུ་དཔག་པའི་ཚད་མ་ཡིན་ན། རང་ལས་ངེས་ཀྱི་ཚད་མ་ཡིན་པས་ཁྱབ་བོ་ཞེ་ན་འོ་ན་དོན་ལ་མེ་ཡིན་ཞིང། རྟོག་པས་མེ་ཡིན་མི་༄༅། །ཐེ་ཚོམ་ཟ་དུས་ཀྱི། རྒྱད་རིང་པོའི་ཁ་དོག་དམར་ལམ་པ་རྟོགས་པའི་རྗེས་དཔག་ཆོས་ཅན། དེར་ཐལ། དེའི་ཕྱིར། རྟགས་གྲུབ་པར་ཐལ། དེ་ཡོད་པའི་ཕྱིར། འདོད་ན། དེ་ཆོས་ཅན། རང་གི་གཞལ་
བྱའི་བདག་ཉིད་མཐར་ཐུག་པ་ཡུལ་སྟེང་ན་གནས་པ་མེད་ན། རང་ཉིད་མི་འབྱུང་བའི་ཆལ་ངེས་པ་རང་སྟོབས་ཀྱིས་འདྲེན་ནུས་པར་ཐལ། རང་ལས་དེས་ཀྱི་ཚད་མ་ཡིན་པའི་ཕྱིར། རྟགས་ཁྱབ་དངོས། འདོད་ན་
དེ་རྒྱུད་ལྡན་གྱི་གང་ཟག་དེས། རྒྱུད་རིང་པོའི་དམར་འབར་བའི་སྟེང་གི་མེ་དེ་རྟོགས་པར་ཐལ། འདོད་པའི་ཕྱིར། འདོད་ན། མ་ཡིན་པར་ཐལ། དེ་འདྲ་བ་དེས་རྒྱང་རིང་པོའི་དམར་ལམ་པ་དེ། གནོད་མེད་དུ་བདེན་པར་མ་རྟོཌ་པའི་ཕྱིར་
ཏེ༑ རྒྱང་རིང་པོའི་དམར་ལམ་པ་དེ་ལ་ཡུལ་རང་ངོས་ནས་གྲུབ་པའི་དམར་ལམ་པ་ཞིག་གམ། སྤྲུལ་པའི་དམར་ལམ་བ་ཞིག་སྙམ་དུ་ཐེ་ཚོམ་ཟ་བའི་ཕྱིར། དེ་ལ་གྲངས་ཅན་པ་དེས། སྒྲ་གནོད་མེད་དུ་བདེན་པར་མ་རྟོཌ་
པར་ཐལ། སྔར་གྱི་རྒོལ་བ་དེས། རྒྱང་རིང་པོའི་དམར་ལམ་པ་དེ། གནོད་མེད་དུ་བདེན་པར་མ་རྟོགས་པའི་ཕྱིར་སྙམ་ན། མ་ཁྱབ་སྟེ། གྲངས་ཅན་གྱིས་སྒྲ་དེ་ཡུལ་རང་ངོས་ནས་གྲུབ་པའི་སྒྲ་ཡིན་པར་རྟོགས་
པའི་ཕྱིར། སྔ་མས་དམར་འབར་བ་དེ་ཡུལ་རང་ངོས་ནས་གྲུབ་པའི་དམར་འབར་བར་མ་རྟོགས་པའི་ཕྱིར། ཡང་དོན་ལ་ཙནྡ་ན་གྱི་མེ་ཡོད་པ་ཡིན་ཞིང། རྟོག་པས་ཙན་དན་གྱི་མེ་ཡོད་པ་ཡིན་མིན་ཐེ་ཚོམ་
ཟ་བའི་དུས་ཀྱི་དུ་ལྡན་གྱི་ལ་ལ་མེ་ཡོད་པར་རྟོགས་པའི་རྗེས་དཔག་དེ་ཆོས་ཅན། རང་ལས་ངེས་ཀྱི་ཚད་མ་ཡིན་པར་ཐལ། རྗེས་སུ་དཔག་པའི་ཚད་མ་ཡིན་པའི་ཕྱིར། རྟགས་གྲུབ་པར་ཐལ། དེ་ཡོད་པའི་ཕྱིར་

[015B] རྟོག་པས་ཙན་དན་གྱི་དུ་བ་ཡིན་མིན་ཐེ་ཚོམ་ཟ་དུས་ཀྱི་དུ་བ་འཛིན་པའི་དབང་པོའི་མངོན་སུམ་ཚད་མ་ཡོད་པའི་ཕྱིར། རྩ་བར་འདོད་ན། དོན་ལ་ཙན་དན་གྱི་མེ་ཡིན་ཞིང། རྟོག་
པས་ཙན་དན་གྱི་མེ་ཡིན་མིན་ཐེ་ཚོམ་ཟ་དུས་ཀྱི་མེ་འཛིན་དབང་མངོན་དེ་རང་ལས་དེས་ཀྱི་ཚད་མ་ཡིན་བར་ཐལ། འདོད་པའི་ཕྱིར་རྟགས་གསལ་རྣམས་དངོས་འགལ། ཞེས་ཁོ་བོའི་ཡོངས་སུ་འཛིན་པ་ཀུན་
མཁྱེན་བློ་གྲོས་རིན་ཆེན་སེང་གེས་གསུངས། སྦྱོར་བའི་འགོད་ཚུལ་ལ། གོམས་པ་ཅན་གྱི་མངོན་སུམ་གྱི་ཚད་མ་ཆོས་ཅན། རང་ཉིད་རང་ལས་དེས་ཀྱི་ཚད་མ་ཡིན་ཏེ། རང་ཉིད་གསར་དུ་མི་སླུ་བའི་རིག་པར་རང་ཉིད་
ཀྱིས་རྟོགས་པའི་ཕྱིར། སྔར་བཤད་པའི་མངོན་སུམ་དེ་ནི་ཆོས་ཅན། གཞན་ལས་དེས་ཀྱི་ཚད་མ་ཡིན་ཏེ། རང་ཉིད་གསར་དུ་མི་བསླུ་བའི་རིག་པ་ཡིན་པར་གཞན་ཁོ་ན་ལས་རྟོགས་པའི་ཕྱིར། ཡང་ཚད་མ་ཡིན་ན་
རང་ལས་ངེས་ཀྱི་ཚད་མ་ཡིན་པས་ཁྱབ་པ་དང། གཞན་ལས་ངེས་ཀྱི་ཚད་མ་གང་རུང་ཡིན་པས་ཁྱབ་པ་མེད་དེ། རང་ལས་ངེས་ཀྱི་ཚད་མ་ཡང་ཡོད། གཞན་ལས་ངེས་ཀྱི་ཚད་མ་ཡང་ཡོད་པའི་ཕྱིར། ཡང་
ཚད་མ་དང་ཚད་མིན་གྱི་རྣམ་དབྱེ་མཐར་ཐུག་དཔྱོད་པའི་རིག་ཤེས་ཀྱི་ངོར་མེད་དེ། དེའི་དོར་རང་ལས་རང་གི་ངོ་བོ་མྱོང་བའི་མྱོང་བ་གཉིས་མེད་གཟུང་འཛིན་རྫས་ཐ་དད་ཀྱིས་སྟོང་པ་ཙམ་ཞིག་ཡོད་པར་རྟོགས་པའི་ཕྱིར་
ཚད་མ་དང་ཚད་མིན་གྱི་རྣམ་དབྱེ་མེད་པར་ཐལ་བའི་སྐྱོན་ཡང་མེད་དེ། ཐ་སྙད་པའི་ཚད་མས་དེའི་རྣམ་དབྱེ་གྲུབ་པའི་ཕྱིར་ཡང་སྔོན་འཛིན་དབང་པོའི་མངོན་སུམ་ཚད་མ་ཆོས་ཅན། རང་ཉིད་ཤེས་པ་ཡིན་པར་

[016A]༄༅། །རྟགས་ཀྱི་སྒྲུབ་མི་དགོས་ཏེ། དེ་ལྟར་དུ་རང་ཉིད་ཉམས་སུ་མྱོང་བའི་རང་རིག་མངོན་སུམ་གྱིས་རྟོགས་པའི་ཕྱིར། དེ་ཚད་མ་ཡིན་པ་རང་ཉམས་སུ་མྱོང་བའི་རང་རིག་གིས་མ་རྟོགས་ཏེ། དེ་ལྟར་
དུ་ཐ་སྙད་པའི་ཚད་མ་གཞན་ལ་བརྟེན་ནས་རྟོགས་དགོས་པའི་ཕྱིར་ཞེ་ན། །དང་པོ་མི་འཐད་དེ། རང་ཉིད་གསར་དུ་མི་སླུ་བའི་རིག་པ་ཡིན་པ་རང་ཉིད་ཀྱིས་མ་རྟོགས་པའི་ཚད་མ་ཡོད་པའི་ཕྱིར་ཏེ། ཚུར་
མཐོང་གི་རྒྱུད་ཀྱི་གོམས་པ་ཅན་གྱི་དབང་པོའི་མངོན་སུམ་དེ་ཚད་མར་སོང་བའི་གཞལ་བྱ་ཡིན་ན། ཤེས་པ་མ་ཡིན་དགོས་པའི་ཕྱིར་དེར་ཐལ། །དེ་ཚད་མར་སོང་བའི་གཞལ་བྱའི་གཙོ་བོ་ཡིན་ན་ཕྱི་དོན་ཡིན་དགོས་
པའི་ཕྱིར་ཏེ། གཅིག་གི་གཉིས་ཤེས་མ་ཡིན་ཏེ། །དབང་པོའི་སེམས་ནི་ངེས་ཕྱིར་རོ། །ཞེས་པའི་དོན་གྲུབ་པའི་ཕྱིར། །རྗེས་དཔག་ཚད་མར་སྒྲུབ་དགོས་ཀྱི་ཕྱི་རྒོལ་གྱི་རྒྱུད་ཀྱི་རྗེས་སུ་དཔག་པའི་ཚད་མ་ཆོས་ཅན་
ཁྱོད་ཀྱིས་ཁྱོད་རང་གསར་དུ་མི་སླུ་བའི་རིག་པར་རྟོགས་པར་ཐལ། ཁྱོད་རང་ལས་དེས་ཀྱི་ཚད་མ་ཡིན་པའི་ཕྱིར། ཁྱབ་པ་ཁས། འདོད་ན། ཁྱོད་ཀྱིས་ཁྱོད་རང་རྟོགས་པར་ཐལ། འདོད་པའི་ཕྱིར། འདོད་ན་
ཁྱོད་ཀྱིས་རྗེས་དཔག་ཚད་མར་རྟོགས་པར་ཐལ། ཁྱོད་ཀྱིས་རྗེས་དཔག་ཚད་མར་སྒྲུབ་དགོས་ཀྱི་ཕྱི་རྒོལ་གྱི་རྒྱུད་ཀྱི་རྗེས་དཔག་ཚད་མར་རྟོགས་པའི་ཕྱིར། འདོད་ན། རྗེས་དཔག་ཚད་མར་སྒྲུབ་པའི་
རྟགས་བཀོད་པ་དོན་མེད་དུ་ཐལ། འདོད་པའི་ཕྱིར། གྲངས་ཅན་གྱི་རྒྱུད་ཀྱི་རང་ལས་ངེས་ཀྱི་ཚད་མར་གྱུར་པའི་བློ་ཆོས་ཅན་ཁྱོད་ཀྱིས་ཁྱོད་རང་རིག་པར་རྟོགས་པར་ཐལ། རང་ལས་

[016B] འདོད་ན། གྲངས་ཅན་གྱིས་བློ་བདེ་སེམས་མེད་བེམ་པོར་མི་འདོད་པར་ཐལ། འདོད་པའི་ཕྱིར། འདོད་ན་བློ་ཚུར་མཐོང་གི་མིག་ཤེས་ཀྱི་གཟུང་བྱ་ཡིན་པར་ཐལ། ཚུར་མཐོང་གི་རྒྱུད་
ཀྱི་གོམས་པ་ཅན་གྱི་དབང་མངོན་ལྟ་བུ་དེ། ཚུར་མཐོང་གི་མིག་ཤེས་ཀྱི་གཟུང་བྱ་ཡིན་པའི་ཕྱིར། རྟགས་ཁས། འདིའི་ཕྱོགས་སྔ་སྨྲ་བ་པོ་དེས། ཚད་མ་ལ་རང་ངེས་ཀྱི་ཚད་མས་ཁྱབ་པ་དང་གཞན་དེས་ཀྱི་
ཚད་མས་ཁྱབ་པ་གཉིས་ཀ་ཁས་བླངས་པར་ཐལ། སྦྱོར་བ་འགོད་ཚུལ་གཉིས་པ་རིག་པའི་ཕྱིར། འདོད་ན། སྤྱོད་པ་བས་དེ་ལྟར་ཁས་བླངས་པར་ཐལ་ལོ། །འདོད་ན། སྤྱོད་པ་པའི་ནང་ཚན་འགའ་ཞིག་གི་གྲུབ་
མཐའ་ཡིན་ན། སྤྱོད་པ་པའི་གྲུབ་མཐའ་ཡིན་པས་ཁྱབ་པར་ཐལ་ལོ། །འདོད་ན། སངས་རྒྱས་པའི་ནང་མཚན་འགའ་ཞིག་གིས་ཁས་བླངས་པའི་གྲུབ་མཐའ་ཡིན་ན། སངས་རྒྱས་པའི་གྲུབ་མཐའ་ཡིན་པས་ཁྱབ་
པར་ཐལ་ལོ། འདོད་ན། སངས་རྒྱས་པས་དངོས་པོ་བདེན་གྲུབ་དང་བདེན་མེད་གཉིས་ཀར་ཁས་བླངས་པར་ཐལ། འདོད་པའི་ཕྱིར། གཉིས་སྟོད་རྟོགས་པའི་ཚང་མ་ཡོད་པར་ཐལ། སྦྱོར་བ་འགོད་ཚུལ་གསུམ་
པ་དེ་རིགས་པའི་ཕྱིར། འདོད་མི་ནུས་ཏེ། གནོད་བྱེད་བསྟན་ཟིན་པའི་ཕྱིར། བཞི་པ་ལ། རྣམ་མཁྱེན་ཆོས་ཅན། ཁྱོད་ཤེས་པ་ཡིན་པར་རྟགས་ཀྱི་སྒྲུབ་མི་དགོས་པར་ཐལ། དེ་ལྟར་དུ་ཁྱོད་རང་ཉམས་སུ་མྱོང་
བའི་རང་རིག་གིས་རྟོགས་པའི་ཕྱིར། འདོད་ན། བློ་ཤེས་པར་སྒྲུབས་པའི་རྟགས་ཡང་དག་མེད་པར་ཐལ། འདོད་པའི་ཕྱིར། འདོད་མི་ནུས་ཏེ། མུ་སྟེགས་གྲངས་ཅན་བདེ་ས་བློ་བདེ་སེམས་མེད་བེམ་པོར་

[017A]༄༅། །འདོད་པའི་ཕྱིར། རྣམ་མཁྱེན་ཆོས་ཅན། ཚད་མ་ཡིན་པར་ཁྱོད་རང་ཉམས་སུ་མྱོང་བའི་རང་རིག་མངོན་སུམ་གྱིས་མ་རྟོགས་པར་ཐལ། དེ་ལྟར་དུ་ཐ་སྙད་པའི་ཚད་མ་གཞན་ལ་རྟེན་ནས་
ངེས་དགོས་པའི་ཕྱིར་ཏེ། ཁྱོད་ཚད་མར་སྒྲུབ་པའི་རྟགས་ཡང་དག་ཡོད་པའི་ཕྱིར། འདོད་མི་ནུས་ཏེ། རྣམ་མཁྱེན་ཡིན་པའི་ཕྱིར་སྔོན་འཛིན་དབང་པོའི་མངོན་སུམ་ཚད་མ་དེ། ཚད་མ་ཡིན་པར་ཁོ་རང་ཉཾས་
སུ་མྱོང་བའི་རང་རིག་མངོན་སུམ་གྱིས་རྟོགས་པ་ཡིན་པར་ཐལ། དེ་ཉམས་སུ་མྱོང་བའི་རང་རིག་མངོན་སུམ་དེས་དེ་རྟོགས་པའི་ཕྱིར་མ་གྲུབ་ན། དེ་ཉམས་སུ་མྱོང་བའི་རང་རིག་ཆོས་ཅན། ཁྱོད་ཀྱིས་དེ་རྟོགས་པར་
ཐལ༑ ཁྱོད་ཀྱིས་དེ་ཤེས་པར་རྟོགས་པའི་ཕྱིར། རྟགས་གསལ་དངོས་ཊཱི་ཀ་ཀར། གལ་ཏེ་རང་ངེས་དང། གཞན་ངེས་ཞེས་པ་དེ་ཅི་ཡུལ་ཤེས་གཉིས་ལས། ཡུལ་ལ་རང་སྟོབས་ཀྱིས་ངེས་པ་འདྲེན་མི་འདྲེན་
གྱི་དབང་ལས་ཡིན་ནམ། འོན་ཏེ་ཡུལ་ཅན་ལས་ཡིན། དང་པོ་ལྟར་ན་ངེས་བྱེད་ཀྱི་ཚད་མ་ཕྱི་མ་བཅད་ཤེས་སུ་ཐལ་བ་དང། ཚད་མས་ཀྱང། རང་ཡུལ་གྱི་ཆ་གང་ལ་ཡང་རང་སྟོབས་ཀྱིས་ངེས་པ་མི་འདྲེན་ན་
ཐེ་ཚོམ་རྐྱང་པ་ཅན་དུ་འགྱུར་ལ། དེ་ལྟར་ན་དོགས་པ་ཅུང་ཟད་ཀྱང་མི་གཅོད་པས་ཚད་མར་མི་རུང་བའི་ཕྱིར་རོ། །ཞེས་པའི་དོན་ནི། དོན་ལ་ཤིང་ཡིན་ཅིང། རྟོག་པས་ཤིང་ཡིན་མིན་ཐེ་ཚོམ་ཟ་དུས་ཀྱི་རྒྱད་རིང་
པོའི་ཤིང་འཛིན་དབང་པོའི་མངོན་སུམ་དེའི་གཞལ་བྱའི་བདག་ཉིད་མཐར་ཐུག་པ་ཡུལ་སྟེང་ན་གནས་བ་མེད་ན། དེ་མི་འབྱུང་བར་རྟོགས་པའི་དོན་ནི་རྒྱང་རིང་པོའི་ཡ་ག་ལོ་འདབ་དང་ལྡན་པ་དེ་ཉིད་ལ་ངེས་པ་

[017B]ཐལ། སྐབས་འདིའི་རང་ལས་ངེས་དང་གཞན་ལས་ངེས་ཀྱི་དོན། ཡུལ་ལ་རང་སྟོབས་ཀྱིས་འདྲེན་པ་དང། མི་འདྲེན་པ་ལ་བྱེད་པའི་ཕྱིར། འདོད་ན་
དེ་འདྲ་བའི་དབང་པོའི་མངོན་སུ་མཚད་མ་དེ་དང། དེའི་གཞལ་བྱའི་བདག་ཉིད་མཐར་ཐུག་པ་ཡུལ་སྟེང་ན་གནས་པ་མེད་ན། དེ་མི་འབྱུང་བར་རྟོགས་པའི་ཚད་མ་གཉིས་དེའི་ཡུལ་གྱི་གཙོ་བོ་རྒྱང་རིང་པོའི་ཡལ་
ག་ལོ་འདབ་དང་ལྡན་པ་དེ་ཉིད་ལ་གཞན་དེས་ཡིན་པར་ཐལ། འདོད་པའི་ཕྱིར། འདོད་ན། ཚད་མ་ཕྱི་མ་དེ་བཅད་ཤེས་སུ་ཐལ། འདོད་པ་གང་ཞིག་སྔར་གྱི་མངོན་སུམ་དེ་ཉིད་ཀྱིས་རྟོགས་ཟིན་པའི་ཕྱིར། མ་གྲུབ་
ན༑ དེས་རང་ཡུལ་གྱི་ཆ་གང་ལ་ཡང་ངེས་པ་ཅུང་ཟད་ཀྱང་མི་འདྲེན་པར་ཐལ། འདོད་པའི་ཕྱིར། འདོད་ན། དེ་ཐེ་ཚོམ་རྒྱང་པ་ཅན་དུ་ཐལ། འདོད་པའི་ཕྱིར། འདོད་ན། གསལ་བྱ་ལོག་རྟོག་ཅུང་ཟད་ཀྱང་མི་གཅོད་
པར་ཐལ། འདོད་པའི་ཕྱིར། འདོད་ན། ཚད་མའི་བྱ་བ་ཅུང་ཟད་ཀྱང་མི་བྱེད་པར་ཐལ། འདོད་པའི་ཕྱིར་ཞེས་པ་ནི། གཞན་དག་གིས་རྟོགས་པར་དཀའ་བའི་གནས་སུ་འདུག་པས། རྒྱལ་ཚབ་དམ་པའི་དགོང་པ་གོ་སླའི་ཕྱིར་
དག་གིས་ཁོ་བོས་ལེགས་པར་བཤད་པ་ཡིན་ལ། གཞན་རྣམས་ནི་གོ་སླ་བ་དང། ཡི་གེ་མང་གི་དོགས་པས་འཇིགས་པས་རེ་ཞིག་བཞག་གོ་།བསྒྲུབ་བྱའི་རྗེས་འགྲོ་ཕྱིར་འབྲས་བུ། ཞེས་པའི་སྐབས་
སུ༑ བསྒྲུབ་བྱ་སྒྲུབ་ནུས་ཀྱི་སྤྱི་རྟགས་སུ་བཀོད་པ་ལ། ཁྱད་པར་ལ་བཏགས་ནས་སུན་འབྱིན་པར་བྱེད་པའི་སུན་འབྱིན་ལྟར་སྣང་དེ་འབྲས་མཚུངས་ཀྱི་ལྟག་ཆོས་ཀྱི་མཚན་ཉིད་ཡིན་ནོ་ཞེ་ན། བྱས་པ་

[018A]༄༅། །སྒྲ་རྟག་པར་སྒྲུབ་པའི་འགལ་རྟགས་མ་ཡིན་པར་ཐལ་སྒྲའི་བྱས་པ་འང་དེ་སྒྲུབ་ཀྱི་འགལ་རྟགས་མ་ཡིན། བུམ་པའི་བྱས་པ་འང་དེ་སྒྲུབ་ཀྱི་འགལ་རྟགས་མ་ཡིན་པའི་ཕྱིར་ཞེས་པའི་ཐལ་འགྱུར་འདི་
འབྲས་མཚུངས་ཀྱི་བཏག་ཆོས་སུ་ཐལ། བྱས་པ་སྒྲ་རྟག་པ་མ་ཡིན་པར་སྒྲུབ་པའི་རྟགས་ཡང་དག་མ་ཡིན་པར་ཐལ། སྒྲའི་བྱས་པ་འང་དེ་སྒྲུབ་ཀྱི་རྟགས་ཡང་དག་མ་ཡིན། བུམ་པའི་བྱས་པའང་དེ་སྒྲུབ་ཀྱི་རྟགས་
ཡང་དག་མ་ཡིན་པའི་ཕྱིར་ཞེས་པའི་ཐལ་འགྱུར་འདི་འབྲས་མཚུངས་ཀྱི་བཏགས་ཆོས་ཡིན་པའི་ཕྱིར། དེར་ཐལ། རྩོལ་བྱུང་དུང་སྒྲ་མི་རྟག་པར་སྒྲུབ་པའི་རྟགས་ཡང་དག་མ་ཡིན་པར་ཐལ་སྔར་མེད་གསར་བྱུང་
གི་རྩོལ་བྱུང་ཡང་དེ་སྒྲུབ་ཀྱི་རྟགས་ཡང་དག་མ་ཡིན། སྔར་ཡོད་རྐྱེན་གྱིས་གསལ་བའི་རྩོལ་བྱུང་ཡང་དེ་སྒྲུབ་ཀྱི་རྟགས་ཡང་དག་མ་ཡིན་པའི་ཕྱིར་ཞེས་པ་ནི། དེ་ཡིན་པའི་ཕྱིར་རོ་།རྩ་བར་འདོད་ན། སོང་མོད་
དེ་ཆོས་ཅན། མཚན་ཉིད་དེ་ཡིན་པར་ཐལ། འདོད་པའི་ཕྱིར། འདོད་ན། བྱས་པ་སྒྲ་རྟག་པར་སྒྲུབ་པའི་རྟགས་ཡང་དག་ཏུ་ཐལ་འདོད་པའི་ཕྱིར། སྦྱོར་འགོད་ལ། བྱས་པ་སྒྲ་མི་རྟག་པར་སྒྲུབ་པའི་རྟགས་ཡང་དག་
ཡིན་པར་ཐལ། བྱས་པ་དེ་སྒྲུབ་ཀྱི་ཚུལ་གསུམ་ཡིན་པའི་ཕྱིར་ཞེ་ན། འདིའི་ཕྱོགས་སྔ་སྨྲ་བ་པོ་དེས་སྒྲ་རྟག་པར་བདེན་ཞེན་གྱིས་འདོད་པར་ཐལ། སྦྱོར་བ་དེ་རིགས་པའི་ཕྱིར། འདོད་མི་ནུས་ཏེ་བྱེ་བྲག་པས་སྒྲ་
མི་རྟག་པར་འདོད་པའི་ཕྱིར།    ༈   ཞེས་པའི་སྐབས་སུ། རྟགས་ཀྱི་སྒྲ་དོན་གཉིས་ཀྱི་ནང་ནས་དོན་གཙོ་ཆེ་སྟེ། ཕྱི་རྒོལ་འུག་པ་པ་ལ་སངས་རྒྱས་པས། འབྱུང་བཞིའི་རྡུལ་ཕྲན་

[018B] མི་རྟག་སྟེ། ལུས་ཅན་ཡིན་པའི་ཕྱིར། ཞེས་བཀོད་པའི་ཚེ། རེག་བྱ་ཅན་དེ་བྱེ་བྲག་པའི་དོར་འབྱུང་བཞིའི་རྡུལ་ཕྲན་མི་རྟག་པར་སྒྲུབ་པའི་རྟགས་ཡང་དག་ཡིན་པའི་ཕྱིར། ཞེས་གསུངས་ཤིང། རེག་བྱ་
ཅན་དེ། སྦྱིར་བྱེ་བྲག་པའི་ངོར། རྟགས་ཡང་དག་མ་ཡིན་ཏེ། རིག་པ་ཅན་པ་དེས་འབྱུང་བཞིའི་རྡུལ་ཕྲན་རྟག་པར་བདེན་ཞེན་གྱིས་འདོད་པའི་ཕྱིར། སངས་རྒྱས་པས་དེ་ལྟར་བཀོད་པའི་ཚེན་ཡིན་ཏེ་སྔ་རྒོལ་
གཏན་ཚིགས་འགོད་པའི་དུས་ལ་ཤིན་ཏུ་མཁས་པའི་ཕྱིར། ཞེས་གསུངས། སྔ་རྒོལ་སངས་རྒྱས་པས། ཕྱི་རྒོལ་འུག་པ་པའི་ངོར་འབྱུང་བཞི་རྡུལ་ཕྲན་ཆོས་ཅན། མི་རྟག་སྟེ། རེག་བྱ་ཅན་ཡིན་པའི་ཕྱིར་
ཞེས་བཀོད་པའི་ཚེ། རེག་བྱ་ཅན་ཆོས་ཅན། འུག་པ་པའི་ངོར་འབྱུང་བཞིའི་རྡུལ་ཕྲན་མི་རྟག་པར་སྒྲུབ་པའི་རྟགས་ཡང་དག་མ་ཡིན་པར་ཐལ། དེའི་ངོར་འབྱུང་བཞིའི་རྡུལ་ཕྲན་ཁྱོད་ཡིན་པ་གང་ཞིག་དེའི་ངོར་
འབྱུང་བཞིའི་རྡུལ་ཕྲན་རྟག་པ་ཡིན་པའི་ཕྱིར། དང་པོ་གྲུབ་པར་ཐལ། དེ་དེའི་ངོར་ཕྱོགས་ཆོས་ཡིན་པའི་ཕྱིར། གཉིས་པ་གྲུབ་པར་ཐལ། དེའི་ངོར་རྟག་པ་དང་རེག་བྱ་ཅན་ལ་གཞི་མཐུན་ཡོད་པའི་ཕྱིར་ཏེ། རེག་བྱ་ཅན་
མ་ཡིན་པ་དེ་དེའི་ངོར་སྒྲ་རྟག་པར་སྒྲུབ་པའི་མཐུན་ཕྱོགས་ལ་རྣམ་པ་གཉིས་སུ་འཇུག་པའི་ཕྱིར་ཏེ། ཕྱོགས་ཆོས་མཐུན་ཕྱོགས་ཡོད་མེད་ཅེས་སོགས་དང། མི་རྟག་རྩོལ་བྱུང་རེག་མིན་པ། ཞེས་སོགས་ཀྱི་དོན་ཡོད་པའི་ཕྱིར་
ཡང་དེའི་ངོར་དེ་སྒྲུབ་ལ་རེག་བྱ་ཅན་རྟགས་སུ་བཀོད་པའི་ཚེ་ན། རེག་བྱ་ཅན་དེ་ཆོས་ཅན། བྱེ་བྲག་བས་ཁྱོད་མི་རྟག་པ་ཡིན་པར་ཚད་མའི་སྟོབས་ཀྱིས་ངེས་པ་ཡིན་པར་ཐལ། དེའི་ངོར་དེ་སྒྲུབ་ཀྱི་རྟགས་ཡང་དག་ཡིན་

[019A]༄༅། །པའི་ཕྱིར། འདོད་མི་ནུས་ཏེ། དེའི་ངོར་ཁྱོད་དང་རྟག་པའི་གཞི་མཐུན་ཡོད་པའི་ཕྱིར། སངས་རྒྱས་པས་དེའི་ངོར། དེ་སྒྲུབ་ལ་རེག་བྱ་ཅན་རྟགས་སུ་བཀོད་པའི་ཚེ། སངས་རྒྱས་པ་དེ་དེ་སྒྲུབ་ཀྱི་སྔ་རྒོལ་སྐྱོན་
ཅན་ཡིན་པར་ལ། དེའི་ཚེ་རེག་བྱ་ཅན་དེ། དེ་ལྟར་སྒྲུབ་པའི་གཏན་ཚིགས་སྐྱོན་ཅན་ཡིན་པའི་ཕྱིར། ཁྱབ་སྟེ། གཏན་ཚིགས་ལྟར་སྣང་གཞན་དག་ལ་ཞེས་སོགས་ཀྱི་དོན་ཡོད་པའི་ཕྱིར་ཞེ་ན། སྔ་རྒོལ་སངས་རྒྱས་
པས༑ ཕྱི་རྒོལ་མུ་སྟེགས་བྱེད་ཀྱི་ངོར། ཉེར་ལེན་གྱི་ཕུང་པོ་ཆོས་ཅན། གང་ཟག་གི་བདག་མེད་དེ། གང་ཟག་གི་བདག་ཚད་མས་མ་དམིགས་པའི་ཕྱིར་ཞེས་བཀོད་པའི་ཚེ། སངས་རྒྱས་པ་དེའི་ངོར་དེ་སྒྲུབ་ཀྱི་སྔ་རྒོལ་
སྐྱོན་ཅན་དུ་ཐལ། དེའི་ཚེ་དེ་ཕྱི་རོལ་པའི་ངོར་དེ་སྒྲུབ་ཀྱི་རྟགས་ཡང་དག་མ་ཡིན་པའི་ཕྱིར། ཁྱབ་གསལ་ཁས། མ་གྲུབ་ན་དེའི་ཚེ་གང་ཟག་གི་བདག་ཚད་མས་མ་དམིགས་པ་ཆོས་ཅན། ཕྱི་རོལ་པས་ཁྱོད་ཀྱིས་རྟགས་
ཀྱིས་དེ་ལྟར་སྒྲུབ་པའི་ཚུལ་གསུམ་ཚད་མའི་སྟོབས་ཀྱིས་ངེས་པར་ཐལ། ཁྱོད་དེའི་ངོར་དེ་ལྟར་སྒྲུབ་པའི་རྟགས་ཡང་དག་ཡིན་པའི་ཕྱིར། འདོད་ན། དེ་ཆོས་ཅན། ཕྱི་རོལ་པ་དེས་ཁྱོད་ཀྱི་རྟཌ་ཀྱིས་དེ་སྒྲུབ་ཀྱི་སྒྲུབ་བྱའི་ཆོས་
སུ་གཟུང་བྱ་ཆད་མས་དེས་པར་ཐལ། འདོད་པའི་ཕྱིར། འདོད་ན་དེས་གང་ཟག་གི་བདག་མེད་ཚད་མས་ངེས་པར་ཐལ། འདོད་པའི་ཕྱིར། འདོད་ན། མ་ཡིན་པར་ཐལ། ཕྱི་རོལ་པ་ངེས་གང་ཟག་གི་བདག་ཡོད་པར་
ཁས་ལེན་པའི་ཕྱིར་ཏེ། དེ་ཕྱི་རོལ་པ་ཡིན་པའི་ཕྱིར་རོ། །མ་གྲུབ་ན། དེར་ཐལ། ཕྱི་རོལ་པ་ཡོད་པའི་ཕྱིར། བྱེ་བྲག་པའི་ངོར་འབྱུང་བཞིའི་རྡུལ་ཕྲན་མི་རྟག་པར་སྒྲུབ་པའི་གཏན་ཚིགས་ཡང་དག་འགོད་པ་སྐབས་སུ་

[019B] དེའི་ངོར་རེག་བྱ་ཅན་འབྱུང་བཞིའི་རྡུལ་ཕྲན་མི་རྟག་པར་སྒྲུབ་པའི་རྟགས་ཡང་དག་ཏུ་སོང་བའི་ཚེ། རེག་བྱ་ཅན་དེ་དེའི་ངོར་དེ་ལྟར་སྒྲུབ་པའི་རྟགས་ཡང་དག་མ་ཡིན་པའི་ཕྱིར་ཞེ་ན། ཕྱི་
རོལ་པའི་ངོར། ཉེར་ལེན་གྱི་ཕུང་པོ་གང་ཟག་གི་བདག་མེད་དུ་སྒྲུབ་པའི་རྟགས་ཡང་དག་འགོད་པ་སྐབས་སུ་བབས་པའི་དུས་མི་སྲིད་པར་ཐལ། གང་ཟག་གི་བདག་ཚད་མས་མ་དམིགས་པ་དེ། དེའི་ངོར་དེ་སྒྲུབ་ཀྱི་རྟཌ་
ཡང་དག་ཏུ་སོང་བའི་ཚེ། དེ་དེའི་ངོར་དེ་སྒྲུབ་ཀྱི་རྟགས་ཡང་དག་མ་ཡིན་པའི་ཕྱིར་རོ། འདོད་ན། སྲིད་པར་ཐལ། དེས་དེ་ལྟར་སྒྲུབ་པའི་ཚུལ་གསུམ་ཚད་མས་ངེས་ནས་བསྒྲུབ་བྱ་ལ་ཤེས་འདོད་དང་ལྡན་པའི་དུས་སྲིད་
པའི་ཕྱིར་ཏེ། དེའི་རྒྱུད་ལ་གང་ཟག་གི་བདག་མེད་པར་རྟོགས་པའི་རྗེས་དཔག་སྐྱེ་བའི་དུས་སྲིད་པའི་ཕྱིར། ཕྱི་རོལ་བས་གང་ཟག་གི་བདག་ཚད་མས་མ་དམིགས་པའི་རྟགས་ཀྱིས། ཉེར་ལེན་ཀྱི་ཕུང་པོ་གང་ཟག་
གི་བདག་མེད་དུ་སྒྲུབ་པའི་ཚུལ་གསུམ་ཚད་མས་ངེས་ནས་བསྒྲུབ་བྱ་བ་ལ་ཤེས་འདོད་དང་ལྡན་པའི་ཚེ། གང་ཟག་གི་བདག་ཚད་མས་མ་དམིགས་པ་ཆོས་ཅན། ཕྱི་རོལ་པའི་དེར་ཉེར་ལེན་གྱི་ཕུང་པོ་གང་ཟག་གི་བདག་
མེད་དུ་སྒྲུབ་པའི་རྟགས་ཡང་དག་ཡིན་པར་ཐལ། ཕྱི་རོལ་པ་དེས་ཁྱོད་ཀྱི་རྟགས་ཀྱིས་དེ་ལྟར་སྒྲུབ་པའི་ཚུལ་གསུམ་ཚད་མས་ངེས་ནས། དེས་དེ་སྒྲུབ་ཀྱི་སྒྲུབ་བྱ་ལ་ཤེས་འདོད་དང་ལྡན་པའི་ཕྱིར་ཞེ་ན། བྱས་
པའི་རྟགས་ཀྱི་སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་གང་ཟག་ངེས་བྱས་པའི་རྟགས་ཀྱིས་སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་དེས་ནས། དེས་སྒྲ་མི་རྟག་པ་ལ་ཤེས་འདོད་དང་༄༅། །ལྡན་པའི་ཚེ། བྱས་པ་ཆོས་ཅན། རྒོལ་བ་དེའི་ངོར་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པར་ཐལ། བྱས་པའི་རྟགས་ཀྱིས་སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་
གང་ཟག་དེས། ཁྱོད་ཀྱི་རྟགས་ཀྱིས་སྒྲ་མི་རྟག་པར་སྒྲུབ་པའི་ཚུལ་གསུམ་ཚང་མས་ངེས་ནས། དེས་སྒྲ་མི་རྟག་པ་ལ་ཤེས་འདོད་དང་ལྡན་པའི་ཕྱིར། འཁོར་གསུམ། དེ་ལ་ཁོ་ན་རེ། གཏན་ཚིགས་མ་གྲུབ་སྟེ་
བྱས་པའི་རྟགས་ཀྱིས་སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་གང་ཟག་ངེས། དེ་ལྟར་སྒྲུབ་པར་བྱེད་པའི་ཚུལ་གསུམ་ཚད་མས་ངེས་ནས། ངེས་སྒྲ་མི་རྟག་པ་ལ་ཤེས་འདོད་དང་ལྡན་པའི་ཚེ་
སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་གང་ཟག་དེ། ཚུལ་གསུམ་ཚད་མས་ངེས་པའི་གང་ཟག་ཡིན་པའི་ཕྱིར་ཞེ་ན། སྔ་མ་ལ་ཡང་མཚུངས་ཏེ། ཕྱི་རོལ་བས་ཉེར་ལེན་གྱི་ཕུང་པོ་གང་ཟག་
གི་བདག་མེད་དུ་སྒྲུབ་པའི་ཚུལ་གསུམ་ཚད་ མས་ངེས་ནས་ཕྱི་རོལ་པ་དེས་དེ་སྒྲུབ་ཀྱི་སྒྲུབ་བྱ་  ལ་ཤེས་འདོད་དང་ལྡན་པའི་ཚེ་ཕྱི་རོལ་པ་དེ་ཕྱི་རོལ་པ་མ་ཡིན་པའི་ཕྱིར་ཏེ། ཕྱི་རོལ་པ་དེ་དཀོན་མཆོག་གསུམ་ལ་
སྐྱབས་སུ་སོང་བའི་ཚེ། ཕྱི་རོལ་པ་དེ་ཕྱི་རོལ་པ་མ་ཡིན་པའི་ཕྱིར་ཏེ། ཕྱི་རོལ་པ་ཡིན་ན། དཀོན་མཆོག་གསུམ་ལ་སྐྱབས་སུ་འགྲོ་བཞིན་པ་མ་ཡིན་དགོས་པའི་ཕྱིར་ཏེ། ཕྱི་ནང་གི་ཁྱད་པར་ནི་སྐྱབས་འགྲོའི་
སྒོ་ནས་འབྱེད་པར་ཤན་ཏི་པ་སོགས་ཀྱིས་བཤད་པ་དེ་རིགས་པའི་ཕྱིར། ཁོ་ན་རེ། བྱས་པ་ཆོས་ཅན། གྲངས་ཅན་གྱི་ངོར། སྒྲ་མི་རྟག་པར་སྒྲུབ་པའི་རྟགས་ཡང་དག་ཏུ་སོང་བའི་ཚེ། དེའི་ངོར་དེ་སྒྲུབ་ཀྱི་རྟགས་ཡང་

[020B] བྱས་པ་སྒྲ་མི་རྟག་པར་སྒྲུབ་པ་ལ་རྟགས་ཡང་དག་ཏུ་སོང་བཞིན་པའི་དུས་ཀྱི་གྲངས་ཅན་དེའི་ངོར་སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པའི་ཕྱིར་ཞེ་ན། བྱས་པ་ཆོས་ཅན། སྒྲ་མི་
རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་གང་ཟག་གི་ངོར། སྒྲ་མི་རྟག་པར་སྒྲུབ་པའི་རྟགས་ཡང་དག་ཏུ་སོང་བའི་ཚེ། དེའི་ངོར་དེ་སྒྲུབ་ཀྱི་རྟགས་ཡང་དག་ཡིན་པར་ཐལ། བྱས་པ་སྒྲ་མི་རྟག་པར་
སྒྲུབ་པའི་རྟགས་ཡང་དག་ཏུ་སོང་བའི་དུས་ཀྱི་སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་རྒོལ་བའི་ངོར། སྒྲ་མི་རྟག་པར་སྒྲུབ་པའི་རྟགས་ཡང་དག་ཡིན་པའི་ཕྱིར། རྟགས་ཁྱབ་ཁས། འདོད་ན་
སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་རྒོལ་བའི་ངོར། སྒྲ་མི་རྟག་སྒྲུབ་ལ་བྱས་པ་རྟགས་སུ་སོང་པའི་ཚེ་བྱས་པ་ཆོས་ཅན། སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་
པའི་རྒོལ་བའི་ངོར། སྒྲ་མི་རྟག་པར་སྒྲུབ་པའི་རྟགས་ཡང་དག་མ་ཡིན་པར་ཐལ། སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་གང་ཟག་གིས། སྒྲ་མི་རྟག་པར་སྒྲུབ་པའི་ཚུལ་གསུམ་
ཚད་མས་མ་ངེས་པའི་ཕྱིར། རྩ་བའི་ཁྱབ་པ་འགལ་ཏེ། བྱས་པ་སྒྲ་མི་རྟག་པར་སྒྲུབ་པའི་རྟགས་ཡང་དག་ཏུ་སོང་བའི་དུས་ཀྱི་སྒྲ་མི་རྟག་པར་སྒྲུབ་པའི་ཚུལ་གསུམ་ཚད་མས་མ་ངེས་པའི་རྒོལ་བ་དེ་ནི། སྒྲ་
མི་རྟག་པར་སྒྲུབ་པའི་ཚུལ་གསུམ་ཚད་མས་ངེས་པའི་གང་ཟག་དེ་ཡིན་པའི་ཕྱིར་ཞེ་ན། གཞན་ལ་ཡང་མཚུངས་ཏེ། བྱས་པ་སྒྲ་མི་རྟག་པར་སྒྲུབ་པའི་རྟགས་ཡང་དག་ཏུ་སོང་བའི་དུས་ཀྱི་གྲངས་ཅན་དེ་

[021A]༄༅། །ནི་གྲངས་ཅན་མ་ཡིན་པའི་ཕྱིར་ཏེ། གྲངས་ཅན་སངས་རྒྱས་པའི་དུས་ཀྱི་གྲངས་ཅན་དེ་གྲངས་ཅན་མ་ཡིན་པའི་ཕྱིར་ཁ་ཅིག། སངས་རྒྱས་པས་འུག་པ་པ་ལ་འབྱུང་བཞིའི་རྡུལ་ཕྲན་མི་རྟག་པར་སྒྲུབ་པ་
ལ༑ རེག་བྱ་ཅན་རྟགས་སུ་བཀོད་པའི་ཚེ། རེག་བྱ་ཅན་དེ་རྒོལ་བ་དེའི་ངོར། དེ་སྒྲུབ་ཀྱི་རྟགས་ཡང་དག་ཡིན་པར་ཐལ། དེའི་དུས་ཀྱི་བྱེ་བྲག་པ་ དེ་བྱེ་བྲག་པ་མ་ཡིན་པའི་ཕྱིར་ཞེ་ན། འོ་ན།  དེའི་ཚེ་ལུས་ཅན་ཞེས་པའི་སྒྲ་དེ་བྱེ་བྲག་
པའི་ངོར། འབྱུང་བཞིའི་རྡུལ་ཕྲན་ལ་ཡང་དངོས་སུ་འཇུག་པར་ཐལ། དེའི་དུས་ཀྱི་བྱེ་བྲག་པ་དེ། བྱེ་བྲག་པ་མ་ཡིན་པའི་ཕྱིར། ཁ་ཅིག་ན་རེ། སོགས་ཁོང་ནས་ཐོགས་བཅས་བཟུང་ལ། ཐོགས་བཅས་དེ་འུག་པ་པའི་ངོར་
འབྱུང་བཞིའི་རྡུལ་ཕྲན་མི་རྟག་པར་སྒྲུབ་པའི་ཕྱོགས་ཆོས་ཡིན་ནོ་ཞེས་གསུངས། དེ་མ་ཡིན་པར་ཐལ། བྱེ་བྲག་པའི་ངོར་འབྱུང་བཞིའི་རྡུལ་ཕྲན་ཐོགས་བཅས་མ་ཡིན་པའི་ཕྱིར་ཏེ། རྒོལ་བ་དེས་དེ་རྣམས་ལ་སྒྲིབ་
ཐོགས་ཀྱི་འབྲས་བུ་མེད་པར་འདོད་པའི་ཕྱིར་ཏེ། མ་མཐོང་བ་ལ་འབྲས་མེད་པ། །མཐོང་ནས་ཡན་ལག་ཅན་སྒྲུབ་འདོད། །ཅེས་པའི་ལུང་དོན་གྲུབ་པའི་ཕྱིར། རང་གི་ལུགས་ནི། རྟགས་ཀྱི་མིང་དོན་གཉིས་ཀྱི་
ནང་ནས་དོན་གཙོ་ཆེ་བ་ཡིན་ཏེ། སྒྲ་དེ་བྱས་པ་ཞེས་པའི་ངག་གི་བརྗོད་བྱར་མ་གྲུབ་ཀྱང། བྱས་པ་སྒྲའི་སྟེང་དུ་འགོད་ཚུལ་དང་མཐུན་པར་ཡོད་པའི་ཚེ། དེའི་རྟགས་ཀྱིས་དེ་ལྟར་སྒྲུབ་པའི་ཕྱོགས་ཆོས་གྲུབ་
པར་འགྱུར་བའི་ཕྱིར། དཔེར་ན། འུག་པ་པ་ལ། སངས་རྒྱས་པས་འབྱུང་བཞིའི་རྡུལ་ཕྲན་མི་རྟག་པར་སྒྲུབ་པ་ལ། ལུས་ཅན་རྟགས་སུ་དཀོད་པའི་ཚེ། །རྒོལ་བ་དེའི་ངོར་དེ་དེ་སྒྲུབ་ཀྱི་ཕྱོགས་ཆོས་ཡིན་པའི་ཕྱིར་

[021B]།    ༈   སེམས་གང་ཡིན་དེ་ཡང། །ཞེས་པའི་སྐབས་སུ། དགྲ་བཅོམ་ཐ་མའི་སེམས་ཆོས་ཅན། ཐ་མལ་པའི་འཆི་སེམས་རིགས་འདྲ་ཕྱི་མ་ཚམ་མི་སྦྱོར་བར་སྒྲུབ་པའི་
རྟགས་ཆོས་གཉིས་ལྡན་གྱི་མཐུན་དཔེ་ཡང་དག་མ་ཡིན་པར་ཐལ། དེ་ལྟར་དུ་ཚད་མས་མ་གྲུབ་པའི་ཕྱིར། །ཞེ་ན། འོ་ན་རྒྱང་འཕེན་པས། སྦྱོར་བ་དེའི་གསལ་བ་ཁས་བླངས་པར་ཐལ། སྦྱོར་བ་དེ་གཞུང་དེའི་དོན་
སྦྱོར་རྣམ་དག་ཡིན་པའི་ཕྱིར། འདོད་ན། །རྒྱང་འཕེན་པ་དེས་རྟགས་ཡང་དག་ཡོད་པར་འདོད་པར་ཐལ། འདོད་པའི་ཕྱིར། འདོད་ན་མི་རིགས་པར་ཐལ། གལ་ཏེ་ལ་ལ་དག་ཏུ་ནི། །འཁྲུལ་ཕྱིར་ཡིད་བརྟན་
མེད་ཅེ་ན། །ཞེས་པའི་དོན་ཡོད་པའི་ཕྱིར་རོ། །རྒྱང་འཕེན་གྱིས་རྗེས་དཔག་ཚད་མ་དང། སྤྱི་མཚན་གཞལ་བྱར་འདོད་པར་ཐལ། དེས་རྟགས་ཡང་དག་ཡོད་པར་འདོད་པའི་ཕྱིར། འདོད་མི་ནུས་ཏེ། མེད་པ་གཞལ་བྱ་མ་ཡིན་
ཕྱིར༑ ༑གཅིག་ཉིད་ཅེ་ན། ཞེས་སོགས་རྒྱང་འཕེན་དགག་པའི་ཕྱིར་དུ་བརྩོམས་པའི་ཕྱིར་ཞེ་ན། རྒྱང་འཕེན་རྟགས་ཡང་དག་ཡོད་པར་འདོད་པར་ཐལ། འགལ་དང་དེ་ནི་ཐབས་བཅས་པ། ཞེས་སོགས་རྒྱང་འཕེན་
དགག་པའི་ཕྱིར་དུ་བརྩམས་པའི་ཕྱིར། རྒྱང་འཕེན་པས་འབྲས་བུ་རྒྱུ་མེད་དུ་འདོད་པར་ཐལ། དེ་ལྟར་ཚེར་མ་ལ་སོགས་ཀྱི། །རྣོ་བ་ཉིད་སོགས་རྒྱུ་མེད་པ། །ཞེས་སོགས་རྒྱང་འཕེན་པ་དགག་པའི་ཕྱིར་དུ་
གསུངས་པའི་ཕྱིར། འདོད་ན། རྒྱང་འཕེན་པ་ངེས། འབྲས་བུ་རྒྱུའི་དུས་ན་ཡོད་པར་ཁས་བླངས་པར་ཐལ། རྩ་སོགས་རྩེ་ན་གླང་ཆེན་བརྒྱ། །ཞེས་སོགས་རྒྱང་འཕེན་དགག་པའི་ཕྱིར་དུ་བརྩམས་པའི་ཕྱིར་རོ་

[022A]༄༅། །དེས་ན་རྒྱང་འཕེན་ཚུལ་གསུམ་པ་ཅན་གྱི་གཏན་ཚིགས་ཡང་དག་དང། འབྲས་བུ་རྣམས་ལ་རིགས་འདྲ་སྔ་མའི་རྒྱུ་མེད་པར་འདོད་ཅིང། རྟགས་ཡང་དག་དང། འབྲས་བུ་རྣམས་ལ་རྒྱུ་ཡོད་པར་
འདོད་པའམ། ཡང་ན་རྒྱང་འཕེན་གྱི་ནང་ཚན་འགའ་ཞིག་དེ་རྣམས་མེད་པར་འདོད་ཅིང། འགའ་ཞིག་གཏན་ཚིགས་ཡང་དག་སོགས་ཡོད་པར་འདོད་པ་དགག་པའི་ཕྱིར་དུ་འདིར་ཡང་རིགས་པ་མི་འདྲ་བ་དུ་མ་
གསུངས་པར་སེམས་སོ། །སྐབས་འདིར་མཁས་པ་ཁ་ཅིག་ན་རེ། ལྷག་མེད་ཀྱི་གནས་སྐབས་སུ་རིག་པ་རྒྱུན་མི་འཆད་དེ། ལྷག་མེད་ཀྱི་གནས་སྐབས་ན། དགྲ་བཅོམ་པའི་རྒྱུད་ཀྱི་མངོན་པར་རྟོགས་པ་ཡོད་པའི་ཕྱིར་
ཏེ༑ དེ་ན་དགྲ་བཅོམ་པའི་སྤང་པ་ཡོད་པ་གང་ཞིག་དགྲ་བཅོམ་པ་སྤང་རྟོགས་འབྲས་མི་རུང་ཡིན་པའི་ཕྱིར། གཏན་ཚིགས་དང་པོ་གྲུབ་སྟེ། དེ་ན་མྱང་འདས་ཡོད་པའི་ཕྱིར། གཉིས་པ་གྲུབ་སྟེ་དགྲ་བཅོམ་པའི་
སྤང་རྟོགས་ཉམས་པ་མི་སྲིད་པའི་ཕྱིར། དགྲ་བཅོམ་པའི་རྒྱུད་ཀྱི་སྙིང་རྗེ་དེ་མཐའ་མེད་དུ་འཕེལ་བ་མ་ཡིན་པར་ཐལ། སྙིང་རྗེ་ལ་ཕྱི་མཐའ་ཡོད་པའི་ཕྱིར། གཞན་ཡང། ལྷག་མེད་ཀྱི་གནས་སྐབས་ན་རིག་པ་ཡོད་
པར་ཐལ། དེ་ན་དགྲ་བཅོམ་པ་ཡོད་པའི་ཕྱིར་ཏེ། ལྷག་མེད་ཀྱི་མྱང་འདས་ཐོབ་པའི་གང་ཟག་ཡོད་པའི་ཕྱིར་ཏེ། ལྷག་མེད་ཀྱི་མྱང་འདས་དེ་ཐེག་དམན་སློབ་པ་རྣམས་ཀྱི་འཐོབ་བྱ་ཡིན་པའི་ཕྱིར། ཞེས་གསུངས། སེམས་
ཅན་ཐམས་ཅད་སངས་རྒྱས་པའི་དུས་སྲིད་པར་ཐལ། ལྷག་མེད་མྱང་འདས་ལ་གནས་པའི་དགྲ་བཅོམ་ཡོད་པའི་ཕྱིར། རྟགས་ཁས། འདོད་ན་རིགས་ཆད་ཀྱི་སེམས་ཅན་མི་སྲིད་པར་ཐལ། འདོད་པའི་ཕྱིར་

[022B] དྲི་བཅས་ཀྱི་སེམས་བདེན་སྟོང་རང་བཞིན་གནས་རིགས་སུ་ཐལ་ལོ། །འདོད་ན། སེམས་བདེན་པར་མེད་པར་ཐལ། འདོད་པའི་ཕྱིར། དགྲ་བཅོམ་ཐ་མ་མེད་པར་ཐལ། ལྷག་མེད་ཀྱི་གནས་སྐབས་ན་ཡང་
དགྲ་བཅོམ་ཡོད་པའི་ཕྱིར། འདོད་ན། དགྲ་བཅོམ་སེམས་གང་ཡིན་དེ་ཡང། གང་ལས་མཚམས་སྦྱོར་མེད་པར་འདོད། །ཅེས་པའི་དོན་མ་གྲུབ་པར་ཐལ། འདོད་པའི་ཕྱིར། ལྷག་མེད་ཀྱི་གནས་སྐབས་ན་རིག་པ་
རྒྱུན་ཆད་པ་ཡིན་པར་ཐལ། རྣམ་ངེས་ལས། ནུས་པ་བརྗོད་པ་ཐམས་ཅད་དང་བྲལ་བ་ནི་ཉེ་བར་བརྗོད་པ་མེད་པའི་མཚན་ཉིད་ཡིན་ནོ་།འོ་ན་ནི་མཐའི་སྐད་ཅིག་ཉེ་བར་བརྗོད་པ་མེད་པར་ཐལ་ལོ་ཞེ་ན། མིན་ཏེ་
སེམས་ཅན་དུ་བགྲངས་པའི་སྐད་ཅིག་གཞན་ཉེ་བར་ལེན་པ་མེད་པ་ནི་མཐའི་མཚན་ཉིད་ཡིན་པའི་ཕྱིར་རོ། །དེ་ཡང་ཐ་ན་ཤེས་བྱ་ལ་ཁྱབ་པའི་ཡེ་ཤེས་ལ་ནི། གཟུགས་མེད་པའི་ཁམས་སུ་ཡང་ནུས་པ་ཉིད་
ཡིན་ནོ། །ཁམས་གཞན་དུ་ནི་དུ་མ་ལ་ཕན་འདོགས་པར་འགྱུར་རོ་།ཞེས་དང། དེའི་ཊཱིཀ་ཆེན་ལས། དངོས་པོ་ལ་དོན་བྱེད་ནུས་པས་ཁྱབ། དོན་བྱེད་ནུས་སྟོང་ལ་དངོས་མེད་ཀྱིས་ཁྱབ་པ་འདོད་ན་ནི་མཐའི་སྐད་ཅིག་
དགྲ་བཅོམ་པ་ཕུང་པོ་ལྷག་མེད་དུ་འངའ་ཁ་མའི་ཡིད་ཀྱི་ཤེས་པ་སྐད་ཅིག་ཐ་མ་ཆོས་ཅན། དངོས་མེད་དུ་ཐལ། དོན་བྱེད་མི་ནུས་པའི་ཕྱིར་ཞེ་ན། དེ་ཆོས་ཅན། དོན་བྱེད་ནུས་སྟོང་མ་ཡིན་ཏེ་།སེམས་ཅན་དུ་པ་གྲངས་པའི་
སེམས་ཀྱི་སྐད་ཅིག་གཞན་གྱི་ཉེ་བར་ལེན་པ་མེད་པ་ནི་མཐའི་མཚན་ཉིད་ཡིན་པའི་ཕྱིར་རོ། །དགྲ་བཅོམ་པ་ཕུང་པོ་ལྷག་མེད་དུ་མྱ་ངན་ལས་འདས་པ། བེམ་རིག་རྒྱུན་ཆད་པ་སྒྲ་སོར་བཞག་ཡིན་ན། ཡིད་ཀྱི་

[023A]༄༅། །ཤེས་བ་རིགས་འདྲ་ཕྱི་མ་མཚམས་སྦྱོར་བས་སྐྱེ་བ་ཕྱི་མ་སྒྲུབ་པའི་རྟགས་ཀྱི་ཁྱབ་པ་མ་ངེས་པར་འགྱུར་ལ། དེ་ལྟར་ན། སྐྱེ་བ་ཕྱི་མ་སྒྲུབ་བྱེད་ཀྱི་ཚད་མ་མེད་པས། སྐྱེ་བ་དུ་མར་བརྒྱུད་པ་ལས་ཐོབ་པའི་དགྲ་བཅོམ་པའི་འབྲས་བུ་
ཉིད་ཀྱང། ཚང་མས་མི་འགྲུབ་པར་འགྱུར་རོ་ཞེ་ན། འདིའི་ལན་ལ། སློབ་དཔོན་ཉི་མ་སྦས་བས། ཕུང་པོ་ལྷག་མེད་ཀྱི་གནས་སྐབས་ན་བེམ་རིག་རྒྱུན་ཆད་པར་བཤད་པ། ཕྱི་རོལ་གྱི་དོན་ཁས་ལེན་པའི་ཉན་ཐོས་མདོ་སྡེ་པའི་ལུགས་འཆད་པའི་དབང་དུ་
བྱས་པ་ཡིན་གྱི། རྣལ་འབྱོར་སྤྱོད་པ་བ་རང་གི་ལུགས་ལྟར་ན་དེའི་གནས་སྐབས་ན་ཡང། བདག་མེད་རྟོགས་པའི་ཤེས་རབ་ཀྱི་རིགས་འདྲ་ཡོད་པར་བཞད་པ་ལྟར་ལན་གདབ་པར་བྱའོ། །འོ་ན༑ རྣམ་འགྲེལ་ལེའུ་གཉིས་པར། ཉན་ཐོས་མདོ་
སྡེ་པ་དང་ཐུན་མོང་བའི་སྐྱེ་བ་ཕྱི་མ་སྒྲུབ་པའི་གཏན་ཚིགས་ཇི་ལྟར་ཞེ་ན། གང་ཆགས་པ་དང་བཅས་པའི་སེམས་ཡིན་ན། རིགས་འདྲ་ཕྱི་མ་མཚམས་སྦྱོར་བས་ཁྱབ། དཔེར་ན། ད་ལྟར་ཆགས་པ་དང་བཅས་པའི་སེམས་ལས་ཞེ་སྡང་དང་
བཅས་པའི་སེམས་མཚམས་སྦྱོར་བ་བཞིན་ནོ། ཐ་མལ་བའི་འཆི་སེམས་ཀྱང་ཆགས་བཅས་ཀྱི་རིག་པ་ཡིན་ནོ་ཞེས་པའི་དོན་དུ། དབུ་མའི་དེ་ཁོ་ན་ཉིད་བསྡུས་པའི་འགྲེལ་པར་བྱང་ཆུབ་སེམས་དཔའ་ཀ་མ་ལ་ཤྲཱི་ལས་གསུངས་པ་ལྟར་
ཤེས་པར་བྱའོ། །ཞེས་སོགས་གསུངས་པའི་ཕྱིར། སྐབས་དོན་ནི། དོན་བྱེད་ནུས་སྟོང་དངོས་མེད་ཀྱི་མཚན་ཉིདུ་བཞག་པ་ལ། ལྷག་བཅས་མྱང་འདས་ལ་གནས་པའི་དགྲ་བཅོམ་པའི་རྒྱུད་ཀྱི་རིག་པ་སྐད་ཅིག་མི་ཐ་མ་ཆོས་ཅན། དངོས་
མེད་དུ་ཐལ། དོན་བྱེད་ནུས་སྟོང་ཡིན་པའི་ཕྱིར་ཞེ་ན། གཏན་ཚིགས་མ་གྲུབ་པར་ཐལ། ངེས་རང་འབྲས་སེམས་ཅན་གྱི་ཤེས་པའི་ཉེར་ལེན་མི་བྱེད་ཀྱང། རང་གི་འབྲས་བུར་གྱུར་པའི་ཀུན་མཁྱེན་ཡེ་ཤེས་ཀྱི་དམིགས་རྐྱེན་བྱེད་པའི་ཕྱིར་

[023B] ལྷག་མེད་ཀྱི་གནས་སྐབ་སུ་བེམ་རིག་རྒྱུན་ཆད་པའི་ཕྱིར། དེ་ལྟར་དུ། ཚད་མ་རྣམ་པར་ངེས་པ་དང། ཉི་མ་སྦས་པ། ཀ་མ་ལ་ཤྲཱི་ལ་སོགས་ཀྱིས་གསལ་བར་བཤད་པའི་ཕྱིར་ཞེས་པའོ། །སེམས་ཅན་ཐམས་ཅད་སངས་རྒྱས་པའི་
དུས་སྲིད་པར་ཐལ། དེའི་རྒྱུད་ཀྱི་སྒྲིབ་པ་སྤང་རུང་དང་སྒྲིབ་པ་དེ་རྣམས་ཀྱི་གཉེན་པོ་སྐྱེ་རུང་ཡིན་པའི་ཕྱིར། རྟག་ཉིད་ཕྱིར་རམ་ཐབས་མེད་ཕྱིར། ཞེས་སོགས་ཀྱི་དོན་ཡོད་པའི་ཕྱིར་ཞེ་ན། རྩ་བའི་ཁྱབ་པ་མེད་པར་ཐལ། ཉན་ཐོས་བྱེ་བྲག་
སྨྲ་བའི་ལུགས་ལ་ཡང། སེམས་ཅན་ཐམས་ཅད་ཀྱི་རྒྱུད་ཀྱི་སྒྲིབ་པ་སྤང་རུང་ཡིན་པའི་ཕྱིར་ཏེ། དེའི་ལུགས་ལ་སྒྲིབ་པ་སེམས་ཀྱི་རང་བཞིན་ལ་མ་ཞུགས་པའི་ཕྱིར་ཏེ། དེའི་ལུགས་ལ་སྒྲིབ་པ་དང་བྲལ་བའི་སེམས་ཡོད་པའི་ཕྱིར། གཞན་ཡང། བྱེ་
བྲག་སྨྲ་བའི་ལུགས་ལ་སེམས་ཅན་ཐམས་ཅད་ཀྱི་རྒྱུད་ཀྱི་སྒྲིབ་པ་དེ་སྤངས་པའི་དུས་སྲིད་པར་ཐལ། དེའི་ལུགས་ལ་སྒྲིབ་པ་ཐམས་ཅད་སྤངས་བའི་དུས་ཡོད་པའི་ཕྱིར་ཏེ། དེའི་ལུགས་ལ་སངས་རྒྱས་ཀྱིས་སྒྲིབ་པ་ཐམས་ཅད་སྤངས་པའི་ཕྱིར་
འོན་ཀྱང། འཁྲི་ཚུལ་འདི་ལྟར་བརྗོད་དེ། ཤེས་བྱ་ཆོས་ཅན། ལས་ཉོན་ཐམས་ཅད་རྒྱུན་ཆད་པའི་དུས་སྲིད་པར་ཐལ། རིག་པ་རྒྱུན་ཆད་པའི་དུས་སྲིད་པའི་ཕྱིར། འདོད་ན། འཁོར་བ་རྒྱུན་ཆད་པའི་དུས་སྲིད་པར་ཐལ། འདོད་པའི་ཕྱིར་
འདོད་ན། སེམས་ཅན་ཐམས་ཅད་ཀྱི་ས་མྱང་འདས་ཐོབ་པའི་དུས་སྲིད་པར་ཐལ། འདོད་པའི་ཕྱིར། འདོད་ན། རིགས་ཆད་ཀྱི་སེམས་ཅན་མི་སྲིད་པར་ཐལ། འདོད་པའི་ཕྱིར། གཞན་ཡང་འཁོར་བའི་ཉེས་དམིགས་དང། མྱང་འདས་
ཀྱི་ཕན་ཡོན་རིག་པའི་བློ་རང་རྒྱུད་ལ་སྐྱེ་མ་མྱོང་བའི་གང་ཟག་ཡོད་པར་ཐལ། རིགས་ཆད་ཀྱི་གང་ཟག་ཡོད་པའི་ཕྱིར། འདོད་ན། ངེས་འབྱུང་རྣམ་དག་རྒྱུད་ལ་སྐྱེ་མ་མྱོང་བའི་གང་ཟག་ཡོད་པར་ཐལ་ལོ། །འདོད་ན། སོ་ཐར་གྱི་སྡོམ་པ་

[024A]༄༅། །རྒྱུད་ལ་སྐྱེ་མ་མྱོང་བའི་གང་ཟག་ཡོད་པར་ཐལ་ལོ་།འདོད་ན། ལྷ་མིའི་གོ་འཕང་ཐོབ་མ་མྱོང་བའི་གང་ཟག་ཡོད་པར་ཐལ། འདོད་པའི་ཕྱིར། འདོད་ན། འཁོར་བ་ལ་ཐོག་མཐའ་ཡོད་པར་ཐལ། འདོད་པའི་ཕྱིར། བར་དོའི་རྟེན་
ཅན་གྱི་ཕྱིར་མི་འོང་གི་རྒྱུད་ཀྱི་རིག་པ་སྐད་ཅིག་ཐ་མ་ཆོས་ཅན། རིག་པ་ཕྱི་མ་མཚམས་སྦྱོར་བར་ཐལ། ཆགས་བཅས་ཀྱི་རིག་པ་ཡིན་པའི་ཕྱིར་ཏེ། ཕྱིར་མི་འོང་གི་རྒྱུད་ཀྱི་རིག་པ་ཡིན་པའི་ཕྱིར། འདོད་ན། ལྷག་མེད་ཀྱི་གནས་སྐབས་ན་རིག་པ་
ཡོད་པར་ཐལ། འདོད་པའི་ཕྱིར། གསལ་བ་རྣམས་ཁས། ཁྱབ་སྟེ་བར་དོའི་རྟེན་ཅན་གྱི་ཕྱིར་མི་འོང། སྐད་ཅིག་ཐ་མ་དེ་དང་པོར་ལྷག་མེད་དུ་མྱ་ངན་ལས་འདའ་བའི་ཕྱིར་ཏེ། དེས་དགྲ་བཅོམ་པ་ཐོབ་པ་དང། དེ་བར་དོ་ནས་ཤི་འཕོས་པ་
དུས་མཉམ་པའི་ཕྱིར་ཏེ། ལས་དང་ཉོན་མོངས་པས་འཕངས་པའི་བར་དོའི་རྟེན་ཅན་གྱི་དགྲ་བཅོམ་པ་མེད་པའི་ཕྱིར་ཏེ། ལས་ཉོན་གྱིས་འཕངས་པའི་སྐྱེ་སྲིད་ཚོལ་བའི་དགྲ་བཅོམ་པ་མེད་པའི་ཕྱིར། རྟགས་གྲུབ་སྟེ། དགྲ་བཅོམ་པ་ལས་
དབང་གིས་སྐྱེ་བ་མིན་ཞིང། ལས་ཉོན་གྱིས་འཕངས་པའི་བར་དོའི་རྟེན་ཅན་རྣམས་ནི། ལས་ཉོན་གྱིས་འཕངས་པའི་སྐྱེ་སྲིད་ཚོལ་བའི་ངང་ཚུལ་ཅན་ཡིན་པའི་ཕྱིར་ཏེ། མཛོད་ལས། ཡིད་ལས་བྱུང་དང་སྲིད་ཚོལ་དང། །ཞེས་སོགས་
བཤད་པའི་ཕྱིར།    ༈    །ཞེས་པའི་སྐབས་སུ། ཁྱོད་དངོས་མིང་དུ་འཇུག་པའི་གཞི་ཡོད། ཁྱོད་དངོས་མིང་དུ་འཇུག་པའི་གཞི་ཡིན་ན། རིགས་སྤྱི་ཡིན་དགོས་པ། ཁྱོད་རིགས་བརྗོད་ཀྱི་སྒྲ་ཡིན་པའི་མཚན་
ཉིད༑ ཁྱོད་དངོས་མིང་དུ་འཇུག་པའི་གཞི་ཡོད། ཁྱོད་དངོས་མིང་དུ་འཇུག་པའི་གཞི་ཡིན་ན། ཚོགས་སྤྱི་ཡིན་དགོས་པ། ཁྱོད་ཚོགས་བརྗོད་ཀྱི་སྒྲ་ཡིན་པའི་མཚན་ཉིད་ཅེ་ན། རྟག་པ་ཡོད་པ་ཞེས་པའི་ངག་དེ་ཆོས་ཅན། ཁྱོད་ཚོགས་བརྗོད་ཀྱི་སྒྲ་

[024B] ཁྱོད་དངོས་མིང་དུ་འཇུག་པའི་གཞི་ཡོད་ཁྱོད་དངོས་མིང་དུ་འཇུག་པའི་གཞི་ཡིན་ན་ཚོགས་སྤྱི་ཡིན་དགོས་པའི་ཕྱིར། གཉིས་པ་འབུད། དང་པོ་གྲུབ་པར་ཐལ། རྟག་པ་ཡོད་པ་དེ། དག་དེ་དངོས་མིང་དུ་འཇུག་པའི་གཞི་ཡིན་པའི་ཕྱིར་
འདོད་ན། རྟག་པ་ཡོད་པ་ཆོས་ཅན། ཁྱོད་ཚོགས་སྤྱི་ཡིན་པར་ཐལ་ཁྱོད་ཅེས་བརྗོད་པའི་ངག་ཚོགས་བརྗོད་ཀྱི་སྒྲ་ཡིན་པའི་ཕྱིར་འདོད་ན། མ་ཡིན་པར་ཐལ། རྟག་པ་ཡིན་པའི་ཕྱིར། ཆོས་དེ་བརྗོད་པའི་སྒྲ་དངོས་མིང་དུ་འཇུག་པའི་
གཞི་ཡོད་ན། དེ་དངོས་མིང་དུ་འཇུག་པའི་གཞིར་གྱུར་པའི་རིགས་སྤྱི་ཡོད་པས་ཁྱབ་པར་ཐལ། ཆོས་དེ་བརྗོད་པའི་སྒྲ་རིགས་བརྗོད་ཀྱི་སྒྲ་ཡིན་པའི་ཕྱིར། ཞེས་པའི་ཐལ་འགྱུར་གྱི་ཁྱབ་པ་ཡོད་པར་ཐལ། རིགས་བརྗོད་ཀྱི་སྒྲའི་མཚན་
ཉིད་འཐད་པའི་ཕྱིར། འདོད་ན་མཚན་མཚོན་གཉིས་དང། བུམ་པ་གང་རུང་བརྗོད་པའི་སྒྲ་དངོས་མིང་དུ་འཇུག་པའི་གཞི་ཡོད་ན་དེ་དངོས་མིང་དུ་འཇུག་པའི་གཞིར་གྱུར་པའི་རིགས་སྤྱི་ཡོད་དགོས་པར་ཐལ། དེ་རིགས་བརྗོད་ཀྱི་སྒྲ་
ཡིན་པའི་ཕྱིར་ཏེ། མཚན་མཚོན་གཉིས་དང་བུམ་པ་གང་རུང་རིགས་སྤྱི་ཡིན་པའི་ཕྱིར། འདོད་ན། བུམ་པས་དག་པས་ས་ཕྱོགས་ཆོས་ཅན། དེར་ཐལ། དེའི་ཕྱིར། ལན་འདེབ་པར་མི་ནུས་ཏེ། མཚན་མཚོན་གཉིས་དང། བུམ་
པ་གང་རུང་ནི་ཡོད། དེ་རིགས་སྤྱི་མ་ཡིན་པའི་ཕྱིར་ཏེ། མཚན་མཚོན་གཉིས་ཡོད་བུམ་པ་མེད་པའི་ཕྱིར། གཞན་ཡང། ཆོས་དེ་མིན་ཞེས་བརྗོད་པའི་ངག་རིགས་བརྗོད་ཀྱི་སྒྲ་ཡིན་པར་ཐལ། ཆོས་དེ་བརྗོད་པའི་ངག་རིགས་བརྗོད་ཀྱི་སྒྲ་
ཡིན་པའི་ཕྱིར། རྩ་བར་འདོད་ན། འགྲིག་མ་གྲུབ་ན། ཆོས་དེ་བརྗོད་པའི་ངག་ཆོས་ཅན། ཁྱོད་དངོས་མིང་དུ་འཇུག་པའི་གཞི་ཡིན་ན། རིགས་སྤྱི་ཡིན་པས་ཁྱབ་པར་ཐལ། ཁྱོད་རིགས་བརྗོད་ཀྱི་སྒྲ་ཡིན་པའི་ཕྱིར། རྟགས་ཁྱབ་དངོས། འདོད་ན།་༄༅། །བུམ་པའི་ལྡོག་པ་ཆོས་ཅན། རིགས་སྤྱི་ཡིན་པར་ཐལ། བུམ་པའི་ལྡོག་པ་བརྗོད་པའི་དག་དངོས་མིང་དུ་འཇུག་པའི་གཞི་ཡིན་པའི་ཕྱིར། ཆོས་དེ་མིན་པ་ཞེས་བརྗོད་པའི་དག་ཆོས་ཅན། ཁྱོད་དངོས་མིང་དུ་འཇུག་པའི་གཞི་ཡིན་
ན༑ རིགས་སྤྱི་ཡིན་པས་ཁྱབ་པར་ཐལ། ཁྱོད་རིགས་བརྗོད་ཀྱི་སྒྲ་ཡིན་པའི་ཕྱིར། རྟགས་ཁྱབ་དངོས། བུམ་པ་དང་ཐ་དད་མིན་པ་ཆོས་ཅན། རིགས་སྤྱི་ཡིན་པར་ཐལ། བུམ་པ་དང་ཐ་དད་མིན་པ་ཞེས་པའི་ངག་དངོས་མིང་དུ་འཇུག་པའི་གཞི་ཡིན་པའི་
ཕྱིར༑ ཁྱབ་པ་དངོས། རྟགས་གསལ་ལ་ལན་འདེབས་ན། སྦྱོར་སྐྱོན་མ་ཆགས་པའི་རྟགས་སོ། །ཡང་ཁ་ཅིག་ན་རེ། ཁྱོད་དངོས་མིང་དུ་འཇུག་པའི་གཞི་ཡོད། དེ་ཡིན་ན་རྡུལ་དུ་མ་འདུས་པས་ཁྱབ་པ་ཁྱོད་ཚོགས་བརྗོད་ཀྱི་སྒྲ་ཡིན་པའི་མཚན་
ཉིད་ཅེ་ན། རྡུལ་ཕྲ་རབ་བརྗོད་པའི་ངག་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། མ་གྲུབ་ན། རྡུལ་ཕྲ་རབ་ཆོས་ཅན། ཁྱོད་ཅེས་པའི་སྒྲ་དེ་ཚོགས་བརྗོད་ཀྱི་སྒྲ་ཡིན་པར་ཐལ་ཁྱོད་བེམ་པོ་ཡིན་པའི་ཕྱིར། འདོད་ན། རྡུལ་ཕྲ་
རབ་ཆོས་ཅན། རྡུལ་དུ་མ་འདུས་ཤིང་བསགས་པ་ཡིན་པར་ཐལ། རྡུལ་ཕྲ་རབ་ཅེས་བརྗོད་པའི་ངག་དངོས་མིང་དུ་འཇུག་པའི་གཞི་ཡིན་པའི་ཕྱིར། འདོད་ན། གཟུགས་ཅན་གྱི་ཆུང་མཐའ་མ་ཡིན་པར་ཐལ་འདོད་པའི་ཕྱིར། བ་
ལང་ཞེས་པའི་ངག་ཆོས་ཅན། ཁྱོད་དངོས་མིང་དུ་འཇུག་པའི་གཞི་ཡིན་ན། རྡུལ་དུ་མ་འདུས་ཤིང་བསགས་པ་ཡིན་པས་ཁྱབ་པར་ཐལ་ཚོགས་བརྗོད་ཀྱི་སྒྲ་ཡིན་པའི་ཕྱིར་ཏེ། བ་ལང་གི་གཟུགས་ལ་ལྟོས་ཏེ་ཚོགས་བརྗོད་ཀྱི་སྒྲ་ཡིན་
པའི་ཕྱིར། མ་གྲུབ་ན། བ་ལང་ཆོས་ཅན། ཁྱོད་ཅེས་བརྗོད་པའི་སྒྲ་དེ་ཁྱོད་ཀྱི་གཟུགས་ལ་ལྟོས་ཏེ་ཚོགས་བརྗོད་ཀྱི་སྒྲ་ཡིན་པར་ཐལ། ཁྱོད་ཀྱི་གཟུགས་ཡོད་པའི་ཕྱིར། འདོད་ན། བང་ལང་གི་རྒྱུད་ཀྱི་ཡིད་ཀྱི་རྣམ་པར་ཤེས་པ་ཆོས་ཅན་

[025B] དེའི་ཕྱིར། གཏན་ཚིགས་གྲུབ་པར་ཐལ། དེ་བ་ལང་གི་རྒྱུད་ཀྱི་ངར་འཛིན་ལྷན་སྐྱེས་ཀྱི་དམིགས་ཡུལ་གྱི་གཙོ་བོ་ཡིན་པའི་ཕྱིར། རྒྱས་པར་ནི། མཆོད་བརྗོད་ཀྱི་སྐབས་སུ་བཤད་ཟིན་ཏོ་རིགས་བརྗོད་ཀྱི་སྒྲ་དང། ཚོགས་བརྗོད་ཀྱི་སྒྲའི་ཁྱད་
པར་ཡོད་དེ། རིགས་བརྗོད་ཀྱི་སྒྲས་རིགས་ཅན་བརྗོད་བྱར་མི་སྤོང་ཚོགས་བརྗོད་ཀྱི་སྒྲས་ཚོགས་པ་ཅན་བརྗོད་བྱར་སྤོང་བའི་ཕྱིར་ཞེ་ན། ཆོས་དེ་ལ་ལྟོས་ཏེ་རིགས་བརྗོད་ཀྱི་སྒྲ་ཡིན་ན། ཆོས་དེ་ལ་དངོས་སུ་འཇུག་པས་ཁྱབ་པ་དང། ཆོས་དེ་ལ་
ལྟོས་ཏེ་ཚོགས་བརྗོད་ཀྱི་སྒྲ་ཡིན་ན། ཆོས་དེ་དངོས་སུ་མི་འཇུག་པའི་ཁྱབ་པ་ཡོད་པར་ཐལ། སྦྱོར་བ་དེ་རིགས་པའི་ཕྱིར། འདོད་ན། སྔོན་པོ་ཞེས་བརྗོད་པའི་སྒྲ་དེ་ཆོས་ཅན། སྔོན་པོའི་ཁ་དོག་ལ་དངོས་སུ་མི་འཇུག་པར་ཐལ། དེ་ལ་ལྟོས་ཏེ་
ཚོགས་བརྗོད་ཀྱི་སྒྲ་ཡིན་པའི་ཕྱིར་ཏེ། ཁྱོད་སྔོན་པོའི་དངོས་མིང་གང་ཞིག་དེ་དང་དེའི་ཁ་དོག་ཚོགས་པ་དང་ཚོགས་པ་ཅན་ཡིན་པའི་ཕྱིར། རྩ་བར་འདོད་ན། དེ་ལ་དངོས་སུ་འཇུག་པར་ཐལ་དེ་ལ་ལྟོས་སྟེ་རིགས་བརྗོད་ཀྱི་སྒྲ་ཡིན་པའི་
ཕྱིར༑ དེར་ཐལ། སྔོན་པོའི་ཁ་དོག་སྔོན་བོའི་བྱེ་བྲག་ཡིན་པའི་ཕྱིར། གཟུགས་ཀྱི་ཕུང་པོ་ཞེས་བརྗོད་པའི་ངག་ཆོས་ཅན། གཟུགས་ཕུང་གི་དྲི་ལ་དངོས་སུ་མི་འཇུག་པར་ཐལ། དེ་ལ་ལྟོས་ཏེ་ཚོགས་བརྗོད་ཀྱི་སྒྲ་ཡིན་པའི་ཕྱིར། གྲུབ་པར་
ཐལ༑ གཟུགས་ཕུང་གི་དྲི་ཡོད་པའི་ཕྱིར། འདོད་ན། གཟུགས་ཕུང་གི་དྲི་ཆོས་ཅན། གཟུགས་ཀྱི་ཕུང་པོ་ཞེས་པའི་སྒྲ་དེ་ཁྱོད་ལ་དངོས་སུ་འཇུག་པར་ཐལ། ཁྱོད་གཟུགས་ཕུང་ཡིན་པའི་ཕྱིར་ཏེ་ཁྱོད་རྡུལ་དུ་གྲུབ་པའི་ཕྱིར། མཚན་ཉིད་
ཅེས་པའི་ངག་ཆོས་ཅན། མཚན་ཉིད་ལ་དངོས་སུ་འཇུག་པར་ཐལ། དེ་ལ་ལྟོས་ཏེ་རིགས་བརྗོད་ཀྱི་སྒྲ་ཡིན་པའི་ཕྱིར། མ་གྲུབ་ན། མཚན་ཉིད་ཆོས་ཅན། ཁྱོད་ཅེས་བརྗོད་པའི་ངག་ཁྱོད་ལ་ལྟོས་ཏེ་རིགས་བརྗོད་ཀྱི་སྒྲ་ཡིན་པར་ཐལ། ཁྱོད་རིགས་

[026A]༄༅། །སྤྱི་ཡིན་པའི་ཕྱིར། བུམ་པ་ཞེས་པའི་ངག་ཆོས་ཅན་གསེར་བུམ་བརྗོད་པར་ཐལ། དེ་ལ་ལྟོས་ཏེ་རིགས་བརྗོད་ཀྱི་སྒྲ་ཡིན་པའི་ཕྱིར། མ་གྲུབ་ན། བུམ་པ་ཆོས་ཅན། ཁྱོད་ཅེས་བརྗོད་པའི་ངག་གསེར་བུམ་ལ་ལྟོས་ཏེ་རིགས་བརྗོད་
ཀྱི་སྒྲ་ཡིན་པར་ཐལ། ཁྱོད་གསེར་བུམ་གྱི་རིགས་སྤྱི་ཡིན་པའི་ཕྱིར་ཞེ་ན། ཐལ་འགྱུར་ཕྱི་མ་གཉིས་ནི། འཁྲི་ཚུལ་འབའ་ཞིག་ཡིན་ནོ། །   ༈    ཞེས་པའི་སྐབས་སུ་གཟུགས་ནས་ཤི་འཕོས་ཏེ་གཟུགས་མེད་དུ་སྐྱེས། དེ་ནས་
ཤི་འཕོས་ནས། འདིར་སྐྱེས་པའི་ཚེ། གཟུགས་ཀྱི་དབང་པོ་གཟུགས་ཅན་སྐད་ཅིག་ཐ་མ་རྣམས། འདིར་སྐྱེས་པའི་དབང་པོ་གཟུགས་ཅན་སྐད་ཅིག་མ་དང་པོ་དེའི་དངོས་ཀྱི་ཉེར་ལེན་ཡིན་ཞེ་ན། མ་ཡིན་པར་ཐལ། དེ་གཉིས་ཀྱི་བར་དུ་གཟུགས་
མེད་ཀྱི་ཆོད་པའི་ཕྱིར། ཁ་ཅིག་འགོག་པ་ལ་སྙོམས་པར་འཇུག་པའི་འཇུག་སེམས་སྐད་ཅིག་མ་ཐ་མ་དེ། འགོག་པའི་སྙོམས་འཇུག་ལས་ལངས་པའི་སེམས་སྐད་ཅིག་དང་པོ་དེའི་དངོས་རྒྱུ་མ་ཡིན་པར་ཐལ། དེ་གཉིས་ཀྱི་བར་དུ་འགོག་པའི་
སྙོམས་འཇུག་གིས་ཆོད་པའི་ཕྱིར། ཁྱབ་པ་ཁས། འདོད་ན། ཡིན་པར་ཐལ། འགོག་སྙོམས་ལས་ལངས་པའི་སེམས་སྐད་ཅིག་དང་པོ་དེའི་དངོས་ཀྱི་ཉེར་ལེན་ཡོད། འགོག་པ་ལ་མཉམ་པར་བཞག་པའི་གནས་སྐབས་ན་ཤེས་པ་མེད་
པའི་ཕྱིར་ཏེ། དེ་ལྟར་དུ་སློབ་དཔོན་ལྷ་དབང་བློའི་འགྲེལ་པར་གསལ་བར་བཤད་པའི་ཕྱིར་ཞེ་ན། ཤེས་བྱ་ཆོས་ཅན། གཉིད་ལོག་པ་དང། བརྒྱལ་བའི་གནས་སྐབས་ན་ཡང་ཤེས་པ་མེད་པར་ཐལ་འགོག་པའི་སྙོམས་འཇུག་ལ་གནས་པའི་
ཤེས་པ་མེད་པའི་ཕྱིར། འདོད་མི་ནུས་ཏེ། དེའི་གནས་སྐབས་ན་གཉིད་དང། བརྒྱལ་བའི་སེམས་བྱུང་མངོན་གྱུར་ཡོད་པའི་ཕྱིར་འགོག་པ་ལ་མཉམ་པར་བཞག་པའི་གང་ཟག་དེའི་གཟུགས་ཕུང་འབའ་ཞིག་དེ་ཡིན་པར་ཐལ། དེའི་གནས་

[026B] གཞན་ཡང་འགོག་པ་ལ་མཉམ་པར་བཞག་པའི་གང་ཟག་ཆོས་ཅན། ཁྱོད་ཀྱི་རྒྱུད་ལ་ཡིད་དབང་ཡོད་པར་ཐལ། ཁྱོད་ཀྱི་རྒྱུད་ལ་སྲོག་དབང་ཡོད་པའི་ཕྱིར། རྟགས་གྲུབ་པར་ཐལ། ཁྱོད་གང་ཟག་གང་ཞིག་བཏང་སྙོམས་
དང་ནི་སྲོག་དང་ནི། །ཡིད་དང་ལྡན་ལ་ངེས་གསུམ་ལྡན། །ཞེས་མཛོད་ལས་སྲོག་ཡིད་བཏང་སྙོམས་ཀྱི་དབང་པོ་གསུམ་ངེས་ལྡན་གྱི་དབང་པོར་བཤད་པའི་ཕྱིར། མཁས་པའི་དབང་པོ་ཁ་ཅིག་ན་རེ་གཟུགས་མེད་ཁམས་པའི་གང་ཟག་གི་རྒྱུད་ཀྱི་གཟུགས་
ཀྱི་ས་བོན་གྱི་བག་ཆགས་དེ་འདིའི་དབང་པོ་གཟུགས་ཅན་སྐད་ཅིག་མ་དང་པོ་རྣམས་ཀྱི་དངོས་ཀྱི་ཉེར་ལེན་ཡིན། ཞེས་གསུངས། ཁ་ཅིག་།གཟུགས་མེད་ཁམས་ན་གཟུགས་ཡོད་པར་ཐལ། དམ་བཅའ་དེ་རིགས་པའི་ཕྱིར། ཁྱབ་པར་ཐལ། བེམ་པོའི་ས་
བོན་ཡིན་ན། བེམ་པོ་ཡིན་དགོས་པའི་ཕྱིར་ཏེ། དེའི་ཉེར་ལེན་ཡིན་ན་དེ་ཡིན་དགོས་པའི་ཕྱིར་ཏེ། ཤེས་པའི་ཉེར་ལེན་ཡིན་ན། ཤེས་པ་ཡིན་དགོས་པའི་ཕྱིར། བེམ་བོས་ཤེས་པའི་ཉེར་ལེན་བྱེད་པ་མི་སྲིད་པའི་ཕྱིར་ཏེ། རྣམ་ཤེས་མིན་པ་
རྣམ་ཤེས་ཀྱི། །ཉེར་ལེན་མིན་པའི་ཕྱིར་ཡང་གྲུབ། །ཅེས་བཤད་པའི་ཕྱིར་ཞེ་ན། ས་བོན་གྱི་མྱུ་གུ་སྐྱེད་པའི་ནུས་པ་ཆོས་ཅན་བེམ་པོ་ཡིན་པར་ཐལ། ཁྱོད་རང་འབྲས་བེམ་པོའི་ཉེར་ལེན་ཡིན་པའི་ཕྱིར་ཏེ། ཁྱོད་མྱུ་གུའི་ཉེར་ལེན་ཡིན་པའི་
ཕྱིར༑ མ་གྲུབ་ན། ས་བོན་ཆོས་ཅན། ཁྱོད་ཀྱི་མྱུ་གུ་སྐྱེད་པའི་ནུས་པ་དེ། མྱུ་གུའི་ཉེར་ལེན་དུ་ཐལ། ཁྱོད་མྱུ་གུའི་ཉེར་ལེན་ཡིན་པའི་ཕྱིར། རྩ་བར་འདོད་ན། ས་བོན་ཆོས་ཅན། ཁྱོད་ཀྱི་མྱུ་གུ་སྐྱེད་པའི་ནུས་པ་དེ་བེམ་པོ་མ་ཡིན་པར་ཐལ། ཁྱོད་
ཀྱི་ནུས་པ་ལྡན་མིན་འདུ་བྱེད་ཡིན་པའི་ཕྱིར་ཏེ། ཁྱོད་དངོས་པོ་ཡིན་པའི་ཕྱིར། རང་ལུགས་ནི་ཕྱི་མ་ལྟར་ཡིན་ལ། ལུགས་དང་པོ་མི་འཐད་དེ། དངོས་རྒྱུ་དངོས་འབྲས་ཀྱི་རྣམ་གཞག་ཐུག་མེད་དུ་ཐལ་བའི་སྐྱོན་ཡོད། སློབ་དབོན་ལྷ་དབང་

[027A]༄༅། །བློའི་འགྲེལ་བའི་དགོངས་པ་ནི། འགོག་པ་ལ་མཉམ་བར་བཞག་པའི་གནས་སྐབས་ན། ཚོར་འདུ་རགས་པ་དང་མཚུངས་ལྡན་གྱི་ཤེས་པ་མེད་པ་ཙམ་ལ་དགོངས་པ་ཡིན་ཏེ། དཔེར་ན། སུམ་ཅུ་པ་ལས་ཡིད་ཀྱི་རྣམ་ཤེས་
འབྱུང་བ་ནི། །རྟག་ཏུ་འདུ་ཤེས་མེད་པ་དང། །སྙོམས་པར་འཇུག་པ་རྣམ་གཉིས་དང། །སེམས་མེད་གཉིད་དང་བརྒྱལ་མ་གཏོགས། །ཞེས་འདུ་ཤེས་མེད་པའི་གང་ཟག་དང། །འགོག་པའི་སྙོམས་འཇུག་ལ་གནས་པ་དང། འདུ་ཤེས་མེད་
པའི་སྙོམས་འཇུག་ལ་གནས་པ་དང། བརྒྱལ་བའི་གང་ཟག་གི་རྒྱུད་ལ་ཡིད་ཀྱི་རྣམ་པར་ཤེས་པ་མེད་པ་ལྟར་བཤད་ཀྱང་སྒྲ་ཇི་བཞིན་པ་མ་ཡིན་ཏེ། དེ་རྣམས་ཀྱི་གནས་སྐབས་ན་ཡང། དྲུག་པ་ཡིད་ཀྱི་རྣམ་བར་ཤེས་པ་ཡོད་པའི་ཕྱིར་ཏེ་
གནས་སྐབས་དེ་ན། ཟག་པ་དང་བཅས་པའི་དགེ་བའི་ལས། གཉིད་ཀྱི་སེམས་བྱུང་དང། སོ་ཐར་གྱི་སྡོམ་པ་སོགས་ཡོད་པའི་ཕྱིར། རྒྱས་པར་ངག་ལས་རྟོགས་པར་བྱའོ། །   ༈   སྟོན་མཛད་པའོ། །ཞེས་པའི་སྐབས་
སུ༑ ཁ་ཅིག་མི་རྟག་སྡུག་བསྔལ་སྟོང་བདག་མེད་བཞིའི་ཚོགས་དོན། སྡུག་བསྔལ་བདེན་པའི་མཚན་ཉིད་ཡིན་ཞེས་ཟེར་ཞིང། སྡུག་བསྔལ་བདེན་པ་དང། ལམ་བདེན་འགལ་བར་འདོད་དོ། །འོ་ན། ཉན་ཐོས་སྒོམ་ལམ་པའི་རྒྱུད་ཀྱི་ཚོར་བ་
ཡིད་མི་བདེ་ཆོས་ཅན། མཚོན་བྱ་དེར་ཐལ། མཚན་ཉིད་དེའི་ཕྱིར་ཏེ། ཡིད་མི་བདེ་ཡིན་པའི་ཕྱིར། འདོད་ན། ལམ་བདེན་མ་ཡིན་པར་ཐལ། འདོད་པའི་ཕྱིར། རྟགས་ཁྱབ་དངོས། འདོད་མི་ནུས་ཏེ། ཀུན་ཤེས་པའི་དབང་བོ་ཡིན་པའི་ཕྱིར་
གྲུབ་སྟེ། ཟག་མེད་ཀྱི་དབང་བོ་དང་པོ་གཉིས་ལ་ཡིད་མི་བདེ་ཡོད་པར་ཀུན་ལས་བཏུས་ཀྱི་འགྲེལ་པ་ལས་གསལ་བར་བཤད་པའི་ཕྱིར་གཞན་ཡང། མ་དག་པའི་སྣོད་ཀྱི་འཇིག་རྟེན་ཆོས་ཅན། སྡུག་བསྔལ་དུ་ཐལ། སྡུག་བསྔལ་བདེན་

[027B] ཁྱབ་པ་ཁས། འདོད་མི་ནུས་ཏེ། ཤེས་པ་མ་ཡིན་པའི་ཕྱིར་ཏེ། སྣོད་ཀྱི་འཇིག་རྟེན་ཡིན་པའི་ཕྱིར། ལས་ཉོན་གྱིས་གཞན་དབང་དུ་གྱུར་བའི་ཚོར་བ་བདེ་བ་ཆོས་ཅན། སྡུག་བསྔལ་ཡིན་པར་ཐལ། སྡུག་བསྔལ་བདེན་པ་ཡིན་པའི་ཕྱིར་ཏེ་
ཁྱོད་ལས་ཉོན་གྱིས་གཞན་དབང་དུ་གྱུར་པའི་ཟག་བཅས་ཡིན་པའི་ཕྱིར། འདོད་མི་ནུས་ཏེ། བདེ་བ་ཡིན་པའི་ཕྱིར། དེ་ལ་ཁོ་ན་རེ་དེ་ཆོས་ཅན། ཁྱོད་བདེ་བ་མ་ཡིན་པར་ཐལ། ཁྱོད་རང་བཞིན་གྱི་བདེ་བ་མ་ཡིན་པའི་ཕྱིར་ཏེ། ཁྱོད་ལ་ལྷག་པར་
ལོངས་སྤྱད་ན་སྡུག་བསྔལ་འབའ་ཞིག་འཕེལ་བ་ཡིན་པའི་ཕྱིར་གཞན་ཡང་ཟག་བཅས་ཀྱི་བདེ་བ་ཡིན་ན། སྡུག་བསྔལ་ཡིན་དགོས་པར་ཐལ། རྒྱུད་བླ་མ་ལས། མི་གཙང་བ་ལ་དྲི་ཞིམ་མེད། །འགྲོ་ལྔ་དག་ན་བདེ་བ་མེད། །ཅེས་བཤད་པའི་ཕྱིར་
ཞེ་ན། མ་ཁྱབ་སྟེ། འདུ་བྱེད་ཀྱི་སྡུག་བསྔལ་ལ་དགོངས་ནས་གདུལ་བྱའི་རྒྱུད་ལ་ངེས་འབྱུང་རྣམ་དག་བསྐྱེད་པའི་ཕྱིར་དུ་རྗེ་བཙུན་གྱིས་གསུངས་པའི་ཕྱིར་རོ། །གཞན་དུ་རྒྱུ་དགེ་བའི་ལས་ལས། རྣམ་སྨིན་གྱི་འབྲས་བུ་སྡུག་བསྔལ་འབའ་ཞིག་
འབྱུང་བ་ཡོད་པར་ཐལ། ཟག་པ་དང་བཅས་པའི་ལས་ཀྱིས་རྣམ་སྨིན་གྱི་འབྲས་བུར་གྱུར་པའི་བདེ་བ་ཡིན་ན། སྡུག་བསྔལ་ཡིན་པས་ཁྱབ། ཟག་མེད་ཀྱི་ལས་ཀྱིས་འཁོར་བའི་རྣམ་སྨིན་མི་འབྱིན་པའི་ཕྱིར། དང་པོ་ཁས། འདོད་མི་ནུས་ཏེ། གནས་དང་
གནས་མ་ཡིན་པ་མཁྱེན་པའི་སྟོབས་རིགས་པའི་ཕྱིར། གཞན་ཡང་ཟག་བཅས་ཀྱི་ཚོར་བ་ལ་སྡུག་བསྔལ་གྱིས་ཁྱབ་པར་ཐལ། ཟག་བཅས་ཀྱི་བདེ་བ་ལ་སྡུག་བསྔལ་གྱིས་ཁྱབ་པའི་ཕྱིར། རྟགས་ཁས། འདོད་ན། གཟུགས་མེད་ཁམས་པའི་རྒྱུད་ཀྱི་ཟག་
བཅས་ཀྱི་ཚོར་བ་ཆོས་ཅན། དེར་ཐལ། དེའི་ཕྱིར། འདོད་ན། ཡིད་མི་བདེ་ཡིན་པར་ཐལ། སེམས་ཚོར་གང་ཞིག་སྡུག་བསྔལ་ཡིན་པའི་ཕྱིར། འདོད་མི་ནུས་ཏེ། ཁམས་གོང་མ་གཉིས་ན་འགྱོད་པ་དང་གཉིད་དང། ཡིད་མི་བདེ་བ་དང་

[028A]༄༅། །འདོད་ཡོན་ལ་དམིགས་པའི་སྲེད་པ་མངོན་གྱུར་དུ་མེད་པའི་ཕྱིར་ཏེ། མཛོད་ལས། དེ་ལས་འགྱོད་གཉིད་མི་དགེ་རྣམས། །བསམ་གཏན་དང་པོ་དག་ན་མེད། །ཅེས་བཤད་པའི་ཕྱིར། གཞན་ཡང། བསམ་གཏན་གྱི་
དངོས་གཞིའི་ཡན་ལག་གི་ཚོར་བ་ལ་སྡུག་བསྔལ་ཡོད་པར་ཐལ་ལོ་།འདོད་མི་ནུས་ཏེ། ཟག་པ་དང་བཅས་པའི་ཚོར་བ་བདེ་སྡུག་ལས་ངེས་པར་འབྱུང་བའི་ཕྱིར་དུ་བསམ་གཏན་གྱི་ཉེར་བསྡོགས་སྒོམ་པ་འཐད་པའི་ཕྱིར་ཏེ། ཟག་པ་དང་བཅས་
པའི་འདུ་ཤེས་རགས་པ་རྣམས་ལས་ངེས་པར་འབྱུང་བའི་ཕྱིར་དུ་གཟུགས་མེད་ཀྱི་ཉེར་བསྡོགས་སྒོམ་པ་རིགས་པའི་ཕྱིར་ཏེ། དེ་ལྟར་རྣམ་པར་གཏན་ལ་དབབ་པ་བསྡུ་བ་ལས་བཤད་པའི་ཕྱིར། ཡང་མཁས་པ་ཁ་ཅིག་མི་རྟག་པ་དང་
ཁྱབ་པ་འདུ་བྱེད་ཀྱི་སྡུག་བསྔལ་བ་དང། དོན་གཞན་གྱི་བདག་གིས་སྟོང་པ་དང། རང་གི་ངོ་བོར་གྱུར་པའི་བདག་མེད་པ་བཞིའི་ཚོགས་པ་དེ། སྡུག་བདེན་གྱི་མཚན་ཉིད་ཅེས་གསུངས། འོ་ན། དག་པའི་ཞིང་གི་རྟེན་ཅན་གྱི་སོ་སྐྱེ་ཆོས་ཅན་
མཚོན་བྱ་དེར་ཐལ། མཚན་ཉིད་དེའི་ཕྱིར། ཟག་བཅས་ཡིན་པའི་ཕྱིར། འདོད་མི་ནུས་ཏེ། ལས་ཉོན་གྱི་གཞན་དབང་ཅན་མ་ཡིན་པའི་ཕྱིར། ཁྱབ་སྟེ། ཞིང་དེར་ལས་ཀྱིས་སྐྱེ་བ་འཛིན་པར་མི་ནུས་པའི་ཕྱིར་ཏེ། དེར་སྐྱེ་བ་སྨོན་
ལམ་རྣམ་པར་དག་པའི་མཐུ་ལ་ལྟོས་དགོས་པའི་ཕྱིར། གཞན་ཡང་དག་པའི་ཞིང་གི་རྟེན་ཅན་ཡིན་ན། སྡུག་བདེན་མ་ཡིན་དགོས་ཏེ། ཀུན་ལས་བཏུས་ལས། ཡོངས་སུ་དག་པའི་འཇིག་རྟེན་གྱི་ཁམས་ནི་སྡུག་བསྔལ་གྱི་བདེན་པ་
མ་ཡིན་པར་བལྟ་སྟེ། ཞེས་གསུངས་པའི་ཕྱིར། མཁས་པ་ཁ་ཅིག་།ཀུན་འབྱུང་བདེན་པའི་རྣམ་སྨིན་གྱི་འབྲས་བུར་གྱུར་བའི་ཟག་བཅས། སྡུག་བསྔལ་བདེན་པའི་མཚན་ཉིད་ཅེས་ཟེར། མ་དག་པའི་སྣོད་ཀྱི་འཇིག་རྟེན་ཆོས་ཅན་

[028B] མཚོན་བྱ་དེའི་ཕྱིར། རྟགས་གྲུབ་ཏེ་ཀུན་ལས་བཏུས་ལས་བཤད་པའི་ཕྱིར། འདོད་ན། གང་ཟག་གི་རྒྱུད་ཀྱིས་བསྡུས་པར་ཐལ། འདོད་པའི་ཕྱིར། ཁྱབ་སྟེ། མཛོད་ལས། སེམས་ཅན་བརྗོད། ཅེས་གསུངས་བའི་ཕྱིར་
གཞན་ཡང། མི་དགེ་བའི་ལས་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་ན། ལུང་མ་བསྟན་ཡིན་པར་ཐལ། འདོད་པའི་ཕྱིར། ཡང་ཁྱབ་སྟེ། མཛོད་ལས། རྣམ་སྨིན་ལུང་དུ་མ་བསྟན་ཆོས་ཞེས་བཤད་པའི་ཕྱིར། ཁ་ཅིག་
ཟག་བཅས་འབྲས་བསྡུས་ཀྱི་ཆར་གྱུར་པ་སྡུག་བདེན་གྱི་མཚན་ཉིད་ཅེས་ཟེར། འོ་ན། ཀུན་འབྱུང་བདེན་པ་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་ན། སྡུག་བསྔལ་གྱི་བདེན་བ་དེ་ཟག་བཅས་རྒྱུས་བསྡུས་
ཀྱི་ཆར་གྱུར་པ་ཡིན་པར་ཐལ། འདོད་པའི་ཕྱིར། འདོད་ན། སྡུག་བདེན་ཀུན་འབྱུང་བདེན་པ་ཡིན་པར་ཐལ། འདོད་པའི་ཕྱིར། རྟགས་ཁྱབ་དངོས། འདོད་ན། ལས་ཉོན་གང་རུང་གིས་བསྡུས་པར་ཐལ་འདོད་པའི་ཕྱིར། འདོད་མི་
ནུས་ཏེ། མ་དག་པའི་སྣོད་བཅུད་ཀྱི་འཇིག་རྟེན་ཐམས་ཅད་ཁྱོད་ཡིན་པའི་ཕྱིར། སྡུག་ཀུན་གཉིས་པོ་འགལ་བ་འམ། སྡུག་བདེན་ལ་ཀུན་འབྱུང་བདེན་པས་ཁྱབ་པ་གང་རུང་ཡིན་པར་ཐལ། ཟག་བཅས་འབྲས་བསྡུས་ཀྱིས་ཆར་གྱུར་པ། སྡུག་
བདེན་གྱི་མཚན་ཉིད། རྒྱུས་བསྡུས་ཀྱི་ཆར་གྱུར་པ། ཀུན་འབྱུང་བདེན་པའི་མཚན་ཉིད་དུ་རིགས་པའི་ཕྱིར། འདོད་མི་ནུས་ཏེ། རིགས་པ་ལས་འདས་པའི་ཕྱིར། ཁ་ཅིག་སྡུག་བདེན་ལ་ཟག་བཅས་དང། ཀུན་འབྱུང་ལ་ཟག་མེད་ཀྱི་
ཁྱབ་པ་ཡོད་ཅེ་ན། འོ་ན། སྡུག་བདེན་དང་འཕགས་རྒྱུད་ཀྱི་མཁྱེན་པ་འགལ་བར་ཐལ། དམ་བཅའ་རིགས་པའི་ཕྱིར། འདོད་ན། སྡུག་བདེན་དང་འཕགས་པ་འགལ་བར་ཐལ། འདོད་པའི་ཕྱིར། འདོད་ན་ངེས་པའི་རྒྱུན་ཞུགས་སྲིད་པ་

[029A]༄༅། །ལན་བདུན་པ་ཆོས་ཅན། སྡུག་བདེན་མ་ཡིན་པར་ཐལ་འཕགས་པ་ཡིན་པའི་ཕྱིར། འདོད་མི་ནུས་ཏེ། ལས་ཉོན་གྱིས་གཞན་དབང་དུ་གྱུར་པའི་ཟག་བཅས་ཡིན་པའི་ཕྱིར། གཞན་ཡང། འཕགས་རྒྱུད་ཀྱི་གང་ཟག་གི་
བདག་མེད་རྟོགས་པའི་ཟག་བཅས་ཀྱི་ལས་ཆོས་ཅན། སྡུག་བདེན་མ་ཡིན་པར་ཐལ། ལམ་བདེན་ཡིན་པའི་ཕྱིར་ཏེ། འཕགས་རྒྱུད་ཀྱི་མཁྱེན་པ་ཡིན་པའི་ཕྱིར། འདོད་མི་ནུས་ཏེ། ཁྱོད་ཀུན་འབྱུང་བདེན་པ་ཡིན་པའི་ཕྱིར་ཏེ། ཟག་པ་དང་
བཅས་པའི་ལས་ཡིན་པའི་ཕྱིར། ཆོས་ཅན་མ་གྲུབ་བོ་ཞེ་ན་གྲུབ་པར་ཐལ། སོ་སྐྱེའི་རྒྱུད་ལ་གང་ཟག་གི་བདག་མེད་རྟོགས་པའི་ཟག་བཅས་ཀྱི་ལས་ཡོད་པ་གང་ཞིག་རྒྱུ་མཚན་མཚུངས་པའི་ཕྱིར་གཞན་ཡང། འཕགས་པ་ལ་ཟག་མེད་
ཀྱིས་ཁྱབ་པར་ཐལ། དེའི་མཁྱེན་པ་ལ་ཟག་མེད་ཀྱིས་ཁྱབ་པའི་ཕྱིར། རྟགས་ཁས། དེ་ལ་ཁོ་ན་རེ། ལམ་བདེན་ལ་ཟག་མེད་ཀྱི་ཁྱབ་པར་ཐལ། ཟག་མེད་ལམ་གྱི་བདེན་པ་དང། ཞེས་བཤད་པའི་ཕྱིར་ཞེ་ན། འོ་ན། ལམ་བདེན་ལས་གཞན་
པའི་འདུས་བྱས་ཡིན་ན། ཟག་བཅས་ཡིན་པས་ཁྱབ་པར་ཐལ། ལམ་མ་གཏོགས་པའི་འདུས་བྱས་རྣམས། ཟག་བཅས་ཞེས་བཤད་པའི་ཕྱིར་ཁྱབ་པ་ཁས། གཞན་ཡང། དགྲ་བཅོམ་པའི་རྒྱུད་ཀྱི་ཟག་པ་དང་བཅས་པའི་ལས་ཆོས་
ཅན༑ ཁྱོད་སྡུག་བདེན་མ་ཡིན་པར་ཐལ། ཁྱོད་ལམ་བདེན་ཡིན་པའི་ཕྱིར། དེར་ཐལ། ཁྱོད་ཉོན་སྒྲིབ་ཟད་པར་སྤངས་པའི་བསོད་ནམས་ཀྱི་ཚོགས་ཡིན་པའི་ཕྱིར། འདོད་མི་ནུས་ཏེ། ཁྱོད་ཀུན་འབྱུང་བདེན་པ་ཡིན་པའི་ཕྱིར་ཏེ། ཁྱོད་ཟག་
བཅས་ཀྱི་ལས་ཡིན་པའི་ཕྱིར། གཞན་ཡང། རང་རྒྱལ་དགྲ་བཅོམ་པའི་རྒྱུད་ལ་བསོད་ནམས་ཀྱི་ཚོགས་མེད་པར་ཐལ། ཉོན་ཐོས་དགྲ་བཅོམ་པའི་རྒྱུད་ལ་བསོད་ནམས་ཀྱི་ཚོགས་མེད་པའི་ཕྱིར། རྟགས་ཁས། འདོད་མི་ནུས་ཏེ། རང་འགྲེལ་

[029B] བསྐལ་པ་ཆེན་པོ་བརྒྱར་བྱང་ཆུབ་ཀྱི་ཚོགས་དག་ལ་སྤྱད་པས་བསེ་རུ་ལྟ་བུར་འགྱུར་རོ། །ཞེས་དང། མཛོད་རྩར་ཡང། བསེ་རུ་བསྐལ་པ་བརྒྱའི་རྒྱུས། ཞེས་གསུངས་པའི་ཕྱིར། དེ་ལ་ཁོ་ན་རེ། མི་རིགས་ཏེ། འཇུག་པའི་རྣམས་བཤད་
ཆེན་མོ་ལ་སོགས་ལས་ཐེག་དམན་ལ་ཚོགས་མེད་པར་བཤད་པའི་ཕྱིར་ཞེན། མ་ཁྱབ་སྟེ། དེ་ནི་ཐལ་འགྱུར་བའི་ཐུན་མོང་མ་ཡིན་པའི་དབང་དུ་མཛད་ལ། འདིར་ནི་མངོན་པ་དང་ཐུན་མོང་བའི་དབང་དུ་མཛད་པའི་ཕྱིར། མཁས་པ་ཁ་
ཅིག༑ སྡུག་བདེན་གྱི་རྣམ་སྨིན་གྱི་རྒྱུར་གྱུར་པའི་ཟག་བཅས། ཀུན་འབྱུང་བདེན་པའི་མཚན་ཉིད་ཅེས་ཟེར། གོང་མའི་སས་བསྡུས་ཀྱི་ཉོན་མོངས་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར་འདོད་མི་ནུས་ཏེ། དེ་ལུང་མ་
བསྟན་ཡིན་པའི་ཕྱིར། ཁྱབ་སྟེ། མཛོད་ལས། རྣམ་སྨིན་རྒྱུ་ནི་མི་དགེ་དང། དགེ་བ་ཟག་བཅས་རྣམས་ཁོ་ན། ཞེས་བཤད་པའི་ཕྱིར་ཁ་ཅིག་རྒྱུ་ཀུན་འབྱུང་རབ་སྐྱེ་རྐྱེན་བཞིའི་ཚོགས་པ། ཀུན་འབྱུང་བདེན་པའི་མཚན་ཉིད་ཅེས་ཟེར་
འོ་ན། ཉོན་མོང་པ་དང་མཚུངས་ལྡན་གྱི་གཙོ་བོ་རྣམས་ཤེས་ཆོས་ཅན། མཚོན་བྱ་དེར་ཐལ། མཚན་བྱ་དེར་ཐལ། མཚན་ཉིད་དེའི་ཕྱིར། ཉོན་མོངས་པ་དང་མཚུངས་ལྡན་རྣམས་པ་ལྔ་མཚུངས་ཡིན་པའི་ཕྱིར། འདོད་མི་ནུས་ཏེ། གཙོ་བོ་སེམས་ཡིན་པའི་ཕྱིར་
ཁྱབ་སྟེ། ཀུན་འབྱུང་བདེན་བ་སེམས་བྱུང་གིས་བསྡུས་པའི་ཕྱིར་ཏེ། ལས་ཉོན་གྱིས་བསྡུས་པའི་ཕྱིར་ཏེ། ཀུན་ལས་བཏུས་ལས། ཀུན་འབྱུང་གི་བདེན་པ་གང་ཞེ་ན། ཉོན་མོངས་པ་དང་ཉོན་མོངས་པའི་དབང་གིས་བྱུང་བའི་ལས་སོ་
ཞེས་བཤད་པའི་ཕྱིར། གཞན་དོན་སྒྲུབ་པའི་ཐབས་རྣམ་དག་ཏུ་གྱུར་པའི་ཉོན་མོངས་ཆོས་ཅན། མཚན་ཉིད་དེར་ཐལ། མཚོན་བྱ་དེའི་ཕྱིར་ཏེ། ཉོན་མོངས་པའི་ཀུན་འབྱུང་བདེན་པ་ཡིན་པའི་ཕྱིར་ཏེ། ཉོན་མོངས་མཚན་ཉིད་པ་༄༅། །ཡིན་པའི་ཕྱིར། འདོད་མི་ནུས་ཏེ། ཐར་པ་སྒྲུབ་པ་ལ་གེགས་བྱེད་མ་ཡིན་པའི་ཕྱིར་ཏེ། སྔར་གོང་དུ་བསྒྲུབས་ཟིན་པའི་ཕྱིར། ལྷག་བཅས་མྱང་འདས་ལ་གནས་པའི་དགྲ་བཅོམ་པའི་རྒྱུད་ཀྱི་ཀུན་འབྱུང་བདེན་པ་སྐད་ཅིག་ཐ་མ་ཆོས་
ཅན༑ མཚན་ཉིད་དེར་ཐལ། མཚོན་བྱ་དེའི་ཕྱིར། འདོད་མི་ནུས་ཏེ་ལྷག་མེད་མྱང་འདས་ལ་གནས་པའི་དགྲ་བཅོམ་པའི་རྒྱུད་ལ་སྡུག་བདེན་མེད་པའི་ཕྱིར་ཏེ། རྒྱུད་བླ་མ་ལས། མེད་ཕྱིར་ཞེས་སོགས་བཤད་པའི་ཕྱིར། །དེ་ལ་ཁོ་ན་རེ། ལྷག་
མེད་མྱང་འདས་ལ་གནས་པའི་དགྲ་བཅོམ་པ་ཆོས་ཅན། ཁྱོད་ཀྱི་རྒྱུད་ལ་སྡུག་བདེན་ཡོད་པར་ཐལ། ཁྱོད་ཀྱི་རྒྱུད་ལ་ཤེས་སྒྲིབ་ཡོད་པའི་ཕྱིར། ཞེ་ན། ཟག་བཅས་ལ་སྡུག་བདེན་གྱིས་ཁྱབ་པར་ཐལ། ཤེས་སྒྲིབ་ལ་དེས་ཁྱབ་པའི་ཕྱིར། རྟགས་
ཁས། འདོད་ན། དག་པའི་ཞིང་གི་ཟག་པ་དང་བཅས་པའི་སྣོད་ཀྱི་འཇིག་རྟེན་རྣམས་ཆོས་ཅན། དེར་ཐལ། དེའི་ཕྱིར། འདོད་མི་ནུས་ཏེ་དག་པའི་ཞིང་གི་སྣོད་བཅུད་ཀྱི་འཇིག་རྟེན་རྣམས། སྡུག་བདེན་མ་ཡིན་པར་ཁས་བླངས་པ་དང་འགལ་
བའི་ཕྱིར། གཞན་ཡང། གང་ཟག་གིས་བདག་མེད་རྟོགས་པའི་ཟག་བཅས་ཀྱི་ལས་དང་འཁོར་བ་མཐའ་དག་སྡུག་བསྔལ་གྱི་རང་བཞིན་དུ་རྟོགས་པའི་ངེས་འབྱུང་རྣམ་དག་དང་མཚུངས་ལྡན་གྱི་ཟག་བཅས་ཀྱི་ལས་ཆོས་ཅན། མཚན་ཉིད་དེར་
ཐལ། མཚོན་བྱ་དེའི་ཕྱིར། འདོད་མི་ནུས་ཏེ། དེ་རྣམས་ཀུན་འབྱུང་གི་བདེན་པ་རྗེས་མཐུན་པ་ཙམ་ཡིན་པའི་ཕྱིར། དེར་ཐལ། བསྡུ་བ་ལས། འཇིག་རྟེན་པའི་ཆོས་གང་དག་ཡང་འབྱུང་བའི་སྲིད་པ་སུན་འབྱིན་ཞིང། དེ་ལ་མི་ཕྱོགས་པ་འཇིག་
རྟེན་ལས་འདས་པའི་ལམ་སྐྱེད་པར་བྱེད་པ་དེ་དག་ཅིའི་ཕྱིར། ཀུན་འབྱུང་པའི་བདེན་པས་བསྡུས་པ་ཡིན་ཞེ་ན། དེ་དག་ནི། ངོ་བོ་ཉིད་ཀྱི་ཡང་འབྱུང་བས་སྲིད་པ་ལ་མི་ཕྱོགས་པ་ཡིན་མོད་ཀྱི། འོན་ཀྱང། ཡང་འབྱུང་བའི་ལུས་དང། ངག་དང་ཡིད་

[030B] དེའི་ཕྱིར་དེ་དག་ཀྱང་ཀུན་འབྱུང་བའི་བདེན་པས་བསྡུས་པ་ཡིན་པར་རིག་པར་བྱའོ། །ཞེས་བཤད་པའི་ཕྱིར། ཁ་ཅིག་ངེས་ལེགས་ཀྱི་རང་བཞིན་དུ་གྱུར་པའི་སེམས་དེ། འགོག་པའི་མཚན་ཉིད་
ཡིན་ཏེ། དེ་ལྟར་དུ་འཐད་ལྡན་ལས་བཤད་པའི་ཕྱིར་ཞེ་ན། མི་རིགས་ཏེ། དེ་ན་ངེས་ལེགས་ཀྱི་རང་བཞིན་དུ་གྱུར་པའི་སེམས་ཀྱི་སྟེང་གི་འགོག་པ་ལ་དགོངས་པའམ། ཡང་ན། འགོག་པ་ཉིད་ངེས་པར་ལེགས་པའི་སེམས་དེའི་རང་བཞིན་དུ་བསྟན་པ་ཙམ་
ཡིན་པའི་ཕྱིར། ཁ་ཅིག་འགོག་པ་ཞི་བ་གྱ་ནོམ་ངེས་བྱུང་བཞིའི་ཚོགས་པ། འགོག་བདེན་གྱི་མཚན་ཉིད་ཅེས་ཟེར། འགོག་བདེན་ཆོས་ཉིད་ཡིན་ཏེ། ངོ་བོ་ཉིད་སྐུ་ཆོས་ཉིད་ཡིན་པའི་ཕྱིར། དེར་ཐལ། དེ་སྐུ་ལྷག་མ་གསུམ་གྱི་ཆོས་ཉིད་ཡིན་པའི་ཕྱིར་ཏེ་
སྐུ་ལྷག་མ་གསུམ་པོ་དོན་དམ་པར་ཆོས་ཉིད་ཀྱི་ངོ་བོ་ཞེས་བཤད་པའི་ཕྱིར། ཞེ་ན། མ་ཁྱབ་སྟེ། རང་བཞིན་རྣམ་དག་གི་ཆར་གྱུར་པའི་ངོ་བོ་ཉིད་སྐུ་ལ་དགོངས་པའི་ཕྱིར། དེ་ལྟར་མ་ཡིན་ན། འགོག་བདེན་ཆོས་ཅན། ཁྱོད་ལ་དམིགས་པའི་སློབ་པའི་
རྒྱུད་ཀྱི་མཉམ་བཞག་ཡེ་ཤེས་ཡིན་ན། རིགས་ཤེས་ཚད་མ་ཡིན་པས་ཁྱབ་པར་ཐལ། ཁྱོད་དོན་དམ་བདེན་པ་ཡིན་པས་ཕྱིར། རྟགས་ཁས་འདོད་ན། འགོག་བདེན་ལ་ལོག་ཞུགས་བཞི་པོ་དེ་ཆོས་ཀྱི་བདག་འཛིན་ཡིན་པར་ཐལ། འདོད་པའི་
ཕྱིར༑ གཞན་ཡང། འགོག་བདེན་དོན་དམ་བདེན་པ་མ་ཡིན་ཏེ། སྔར་གོང་དུ་དེ་ལྟར་བཀག་ཟིན་པའི་ཕྱིར། དེ་ལ་ཁོ་ན་རེ། འགོག་བདེན་དོན་དམ་བདེན་པ་ཡིན་པར་ཐལ། དེ་ལྟར་དུ་འཇུག་པའི་རང་འགྲེལ་སོགས་ལས་བཤད་པའི་ཕྱིར་
ཞེ་ན༑ མ་ཁྱབ་སྟེ། དེ་ནི་ཐལ་འགྱུར་བའི་དབང་དུ་མཛད་པའི་ཕྱིར། གཞན་དུ་ན་བདེན་འཛིན་ཐམས་ཅད་ཉོན་སྒྲིབ་ཏུ་འགྱུར་རོ་།ཁོ་ན་རེ། སྐབས་འདིར་ཡང། འགོག་བདེན་སྟོང་ཉིད་བཅུ་དྲུག་གི་སྒོ་ནས་བཤད་པ་མི་འཐད་པར་ཐལ་

[031A]༄༅། །འགོག་བདེན་ཡིན་ན། གནས་ལུགས་སུ་འགལ་བའི་ཕྱིར། ཞེ་ན། སྐྱོན་མེད་དེ། བློ་བུར་གྱི་དྲི་མ་འགལ་ཞིག་དང་བྲལ་བའི་སྟོང་ཉིད་བཅུ་དྲུག་ལ་དགོངས་ནས་གསུངས་པའི་ཕྱིར། འོན་ཀྱང་དབྱད་གཞིར་སྣང་སྟེ་
ལེགས་པར་བཤད་པ་གསེར་གྱི་ཕྲེང་བ་དང། བསྐལ་བཟང་མིག་འབྱེད་ལས། སེམས་ཙམ་པ་ཡན་གྱི་ལུགས་ལ་འགོག་བདེན་དོན་དམ་བདེན་བར་གསུངས་ཤིང། འཇུག་པའི་རྣམ་བཤད་ཆེན་མོ་ལས་ཀྱང། འགོག་བདེན་ཀུན་རྫོབ་བདེན་པར་
འདོད་པ་ནི་ཐ་ཆད་པའོ། །ཞེས་གསུངས་པ་ཡང་མངོན་པར་རྟོགས་པའི་རྒྱན་འཆད་པའི་སྐབས་སུ། ལོ་ཆེན་སོགས་ཀྱི་འགོག་བདེན་ཀུན་རྫོབ་བདེན་པར་གསུངས་པ་ལ་དགོངས་པ་ཡིན་ནམ་སྙམ་དུ་སེམས་སོ་།ཁ་ཅིག་ལམ་རིགས་པ་
སྒྲུབ་པ་ངེས་འབྱིན་བཞིའི་ཚོགས་པ་ལམ་བདེན་གྱི་མཚན་ཉིད་ཅེས་གསུངས། ཉན་ཐོས་ཀྱི་སྦྱོར་ལམ་ཆོས་ཅན། མཚོན་བྱ་དེར་ཐལ་མཚན་ཉིད་དེའི་ཕྱིར། གང་ཟག་གི་བདག་མེད་ལ་མཉམ་པར་བཞག་པའི་སྒོ་ནས་ཉོན་མོངས་པའི་གཉེན་
པོར་གྱུར་པའི་ཐར་ལམ་ཡིན་པའི་ཕྱིར། འདོད་མི་ནུས་ཏེ། སོ་སོ་སྐྱེ་བོའི་རྒྱུད་ཀྱི་མཁྱེན་པ་ཡིན་པའི་ཕྱིར། ཁྱབ་སྟེ། ཀུན་ལས་བཏུས་ལས། སོ་སོ་སྐྱེ་བོ་ཉིད་གང་ཞེ་ན། གང་ལམ་གྱི་བདེན་པ་མ་ཐོབ་པ་ལ་སོ་སོ་སྐྱེ་བོ་ཉིད་ཅེས་
གདགས་པའོ། །ཞེས་བཤད་པའི་ཕྱིར། གཞན་ཡང། ཉན་ཐོས་འཕགས་པའི་རྒྱུད་ཀྱི་ཚད་མེད་བཞི་ཆོས་ཅན། སྒྲུབ་པའི་རྣམ་པ་ཡིན་པར་ཐལ། ལམ་བདེན་ཡིན་པའི་ཕྱིར་ཏེ། འཕགས་རྒྱུད་ཀྱི་མཁྱེན་པ་ཡིན་པའི་ཕྱིར། རྩ་ཁྱབ་ཁས་
འདོད་མི་ནུས་ཏེ། བདག་མེད་ཕྲ་རགས་གང་རུང་གི་རྣམ་པ་ཅན་ཡིན་པའི་ཕྱིར། ཁྱབ་སྟེ། ལམ་བདེན་གྱི་སྒྲུབ་པའི་རྣམ་པ་ནི་བདག་མེད་ཕྲ་རགས་གང་རུང་གི་རྣམ་པ་ཁོ་ནར་བཤད་པའི་ཕྱིར་གཞན་ཡང། དེ་ཆོས་ཅན། རང་གི་སྤང་

[031B]  འཕཊ་རྒྱུད་  ཀྱི་མཁྱེན་པ་གང་ཞིག་ལམ་བདེན་གྱི་ངེས་པར་འབྱིན་པའི་རྣམ་པ་ཡིན་པའི་ཕྱིར། རྟགས་ཕྱི་མ་ཁས། འདོད་མི་ནུས་ཏེ་བྱམས་སོགས་རྨོངས་དང་འགལ་མེད་ཕྱིར། ཤིན་ཏུ་ཉེས་པ་
ཚར་གཅོད་མིན། ཞེས་བཤད་པའི་ཕྱིར། ཁ་ཅིག་སོ་སོ་སྐྱེ་བོའི་རྒྱུད་ལ་ལམ་བདེན་མེད་ཅིང། དགྲ་བཅོམ་པའི་རྟོགས་པ་སྔོན་དུ་སོང་བའི་ཚོགས་ལམ་པ་སོ་སྐྱེར་འདོད་པ་ནི་མི་རིགས་ཏེ། ནང་འགལ་བའི་ཕྱིར། ཇི་ལྟར་ན། སོ་སྐྱེ་ཡིན་ན་
ལམ་བདེན་མ་ཐོབ་པས་ཁྱབ་པར་ཐལ། དེའི་རྒྱུད་ལ་ལམ་བདེན་མེད་པའི་ཕྱིར། འདོད་ན། དགྲ་བཅོམ་པའི་རྟོགས་པ་སྔོན་དུ་སོང་བའི་ཚོགས་ལམ་པ་ཆོས་ཅན། དེར་ཐལ། དེའི་ཕྱིར། རྟགས་དང་གོང་གི་གསལ་བ་ཁས་
འདོད་མི་ནུས་ཏེ། དགྲ་བཅོམ་པའི་རྟོགས་པ་སྔོན་དུ་སོང་བའི་གང་ཟག་ཡིན་པའི་ཕྱིར། ཡང་ཁ་ཅིག་ཐར་པ་དོན་གཉེར་གྱི་གཏན་ལ་དབབ་བྱའི་གཙོ་བོ་ལ་བདེན་པ་བཞིར་གྲངས་ངེས། ཚོགས་རྣམས་སྡུག་བདེན་གྱིས་བསྡུས། འཕགས་པ་
ཐམས་ཅད་དང།  དག་པའི་ཞིང་གི་  སྣོད་བཅུད་གྱི་འཇིག་རྟེན་རྣམས་ལམ་བདེན་གྱིས་བསྡུས་པའི་ཕྱིར། ཞེས་གསུངས། འོ་ན། དག་པའི་ཞིང་གི་སྣོད་བཅུད་ཀྱི་འཇིག་རྟེན་ཆོས་ཅན། འཕགས་རྒྱུད་ཀྱིས་བསྡུས་པར་ཐལ།  ལ་བདེན་གྱིས་  བསྡུས་པའི་ཕྱིར་
རྟགས་ཁས། འདོད་ན། མ་དག་པའི་ཞིང་གདུལ་བྱའི་རྒྱུད་ཀྱིས་བསྡུས་པར་ཐལ་ལོ། །འདོད་མི་ནུས་ཏེ། ཚོར་བ་འབྱུང་བའི་གནས་ཀྱིས་མ་བསྡུས་པའི་ཕྱིར། ཁ་ཅིག་བྱང་སེམས་ཀྱི་སྦྱོར་ལམ་ཆོས་ཅན། སྤང་བྱ་ཡིན་པར་ཐལ། སྡུག་བདེན་
ཡིན་པའི་ཕྱིར། འདོད་ན། ཁྱོད་ཀྱི་དངོས་གཉེན་བར་ཆད་མེད་ལམ་ཡོད་པར་ཐལ། འདོད་པའི་ཕྱིར། ཞེས་ཟེར་ཞིང། སྒྲིབ་པ་དེའི་དངོས་གཉེན་ཡིན་ན། སྒྲིབ་པ་དེ་དང་དངོས་སུ་ཕྲད་དགོས། ཞེས་ཟེར། ལམ་མ་བཞུགས་ཀྱི་གང་ཟག་གི་རྒྱུད་

[032A]༄༅། །ལ་ཤེས་སྒྲིབ་ཀྱི་དངོས་གཉེན་བར་ཆད་མེད་ལམ་མེད་པའི་ཕྱིར། འདི་ནི་སྤང་གཉེན་སྐྱེ་འགག་བྱེད་ཚུལ་འཆད་པའི་སྐབས་སུ་དྲན་པར་བྱ་སྟེ། རོང་ཊཱིཀ་པའི་རྗེས་འབྲངས་རྣམས་ཀྱིས། བསྐལ་པ་གྲངས་མེད་དུ་
མར་བསམ་ཀྱང་ལན་གདབ་པར་མི་ནུས་པའི་ཕྱིར། གཞན་ཡང། རྒྱུན་ཞུགས་སྲིད་པ་ལན་བདུན་པ་ཆོས་ཅན། སྤང་བྱར་ཐལ། སྡུག་བདེན་ཡིན་པའི་ཕྱིར། ཁྱབ་པ་ཁས། འདོད་ན། ཁྱོད་ཀྱི་དངོས་གཉེན་བར་ཆད་མེད་ལམ་
ཡོང་པར་ཐལ། ཁྱོད་སྤང་བྱ་ཡིན་པའི་ཕྱིར། འཁོར་གསུམ། གཞན་ཡང། ཟག་བཅས་ལ། སྤང་བྱས་ཁྱབ་པར་ཐལ། སྡུག་བདེན་ལ་སྤང་བྱས་ཁྱབ་པའི་ཕྱིར། འདོད་ན། བྱང་སེམས་སོ་སྐྱེའི་མངོན་པར་རྟོགས་པ་ཐམས་ཅད་
ཆོས་ཅན། དེར་ཐལ། དེའི་ཕྱིར། དེ་ལ་ཁོ་ན་རེ། སྡུག་བདེན་ལ་སྤང་བྱས་ཁྱབ་པར་ཐལ། དེ་ལྟར་དུ་མཛོད་ལས་བཤད་པའི་ཕྱིར་ཞེ་ན། འོ་ན། གཟུགས་ཀྱི་ཕུང་པོ་དང་དབང་ཤེས་གང་རུང་ལ་སྒོམ་སྤང་གིས་ཁྱབ་པར་ཐལ་
དེ་ལྟར་དུ་མཛོད་ལས་བཤད་པའི་ཕྱིར། གཞན་ཡང་བརྗོད་པར་བྱ་བ་མང་སྟེ། ཡི་གེ་མངས་དོགས་པའི་འཇིགས་པས་རེ་ཞིག་བཞག་གོ། །།།མི་ཤེས་སྲིད་པའི་རྒྱུ་ཡིན་ཡང། །ཞེས་སོགས་ཀྱི་སྐབས་སུ་རྟེན་འབྲེལ་གྱི་
རྣམ་གཞག་དང།    ༈    ཞེས་སོགས་ཀྱི་སྐབས་སུ། སྤང་གཉེན་གྱི་རྣམ་གཞག་སོགས། ཕར་ཕྱིན་གྱི་རྣམ་བཤད་དུ་ལེགས་པར་བཤད་པས་དེར་བལྟ་བར་བྱ་ཞིང། བདེན་འཛིན་ལོག་རྟོག་
ཡིན་མིན་གྱི་ཁྱད་པར་འགའ་ཞིག་མ་གཏོགས་འདི་དང་འཐུན་པ་འབའ་ཞིག་ཡིན་ནོ།།

[032B]