
ཐ་་༄༅། །གདུགས་དཀར་མོ་ཅན་གྱི་གཟུངས་མཆོག་གྲུབ་མ་འདོན་ཚུལ་བཞུགས་སོ། །་

[001B]༄༅། །བཅོམ་ལྡན་འདས་ཀྱི་ཐུགས་རྗེའི་སྟོབས་ཀྱིས་ཇི་སྐད་གསུངས་པའི་ཕན་ཡོན་ཐམས་ཅད་རང་ཅག་སེམས་ཅན་མཐའ་དག་ལ་
སྩོལ་བའི་སླད་དུ་བཀའ་བསྩལ་བའི་གཟུངས་འདི་འདོན་པའི་དམིགས་པ་བྱ་ཚུལ་ནི། རྒྱ་གར་སྐད་དུ་སོགས་གླེང་གཞིས་གསལ་གདབ་པ་
སངས་རྒྱས་ལ་ཕྱག་འཚལ་ལོ། །སོགས་ཀྱིས་ཕྱོགས་བཅུའི་ཞིང་དཔག་ཏུ་མེད་པ་ནས་བྱོན་ཏེ། གཙུག་ཏོར་གྱི་སྟེང་གི་འོད་ཀྱི་ཕུང་པོའི་
དབུས་ན་བཞུགས་པའི་སངས་རྒྱས་བྱེ་བ་ཕྲག་བདུན་སོགས་དང། འཁོར་དུ་བྱོན་པའི་བྱང་སེམས་ཉན་རང་ལྷ་དང་དྲང་སྲོང་ལེགས་ལྡན་སོགས་
ལ་ཐུགས་བསྐུལ་ཞིང་གསོལ་བ་གདབ་པ་དང། དེ་རྣམས་ལ་ཕྱག་འཚལ་ནས་སོགས་ཀྱིས་བྱིན་རླབས་ནུས་མཐུ་དྲན་ནས་རང་ལ་མངོན་དུ་འགྱུར་

[002A]༄༅། །བར་གསོལ་བ། །གཞན་གྱིས་མི་ཐུབ་དྲག་ཤུལ་ཆེ་སོགས་ཀྱིས་བཅོམ་ལྡན་འདས་མ་ཕྱག་རྒྱའི་ཚོགས་དང་བཅས་
པ་དྲན་ཞིང་སྔགས་བརྗོད་ནས་གསོལ་འདེབས་སྨོན་ལམ་གདབ་པ། །བདག་དང་སེམས་ཅན་ཐམས་ཅད་རྒྱལ་པོའི་འཇིགས་པ་དང་སོགས་ཀྱིས་
སྒོས་སུ་རྒྱལ་པོའི་འཇིགས་པ་སོགས་བཅུ་དགུ། །ལྷའི་གདོན་སོགས་ཉེར་བརྒྱད། །མདངས་ཟ་བ་སོགས་གདོན་ཉེར་བདུན་རྣམས་ཀྱི་གནོད་
པ་ཞི་ཞིང་དེ་དག་ལས་བསྲུང་བ་དང། །དེ་དག་ཐམས་ཅད་ཀྱི་སོགས་ཉེར་གསུམ་གྱིས་ནུས་མཐུ་བྱང་ཕུར་སོགས་ཉེར་འཚེ་ཀུན་ཞི་བར་མཛད་ཅིང་
བསྲུང་བར་གསོལ་བ་སོགས་དང། །ཨོཾ་ཨ་སི་ཏ་ཨ་ན་ལཱརྒ་སོགས་ཀྱིས་ཞི་བར་བྱེད་པའི་གཟུངས་བཟླ་བ། །སེམས་ཅན་གང་སུ་དག་སོགས་

[002B] །གནོད་སྦྱིན་དང་གདོན་གང་སུ་དག་སོགས་ཀྱིས་ཟ་བ་པོ་ཉེར་བརྒྱད། །ངན་སེམས་ལྔ། །ལྷའི་གདོན་སོགས་ཉེར་བཞི། །རིམས་ཉིན་གཅིག་པ་སོགས་སོ་བདུན་
འབྱུང་བོ་དང་རོ་ལངས་སོགས་ཉེར་འཚེ་ཞེ་གསུམ་རྣམས་བརྗོད་ནས། །རིག་སྔགས་བཅིང་བར་བགྱིའོ་སོགས་བཞིས་གདོན་དང་ཉེར་འཚེ་སོགས་ནམ་ཡང་མི་འབྱུང་བ་དང། །ནད་དང་གནོད་པ་མི་འབྱུང་བ་
ཏདྱ་ཐཱ། །ཨོཾ་ཨ་ན་ལེ་སོགས་དེ་དག་འགྲུབ་པའི་ཆེད་དུ་ཐུགས་རྒྱུད་བསྐུལ་བའི་སྙིང་པོ་ཉེ་སྙིང་བརྗོད་པ། །དད་གུས་ཤུགས་དྲག་པོ་བསྐྱེད་པའི་ཆེད་དུ་སུས་དེ་བཞིན་གཤེགས་པའི་སོགས་ཕན་ཡོན་འདོན་
པ། །ཏདྱ་ཐཱ། །ཨོཾ་ཥྚོཾ་བནྡྷ་སོགས་ལས་ཚོགས་འགྲུབ་པའི་སྔགས་ཆོ་ག་རྣམས་བཏོན་ནས། །སངས་རྒྱས་བཅོམ་ལྡན་འདས་དང་བྱང་ཆུབ་སེམས་དཔའ་རྣམས་དང་སོགས་བཏོན་ཞིང་བདུད་རྩི་
འབེབས་སྦྱང་གི་སྒོ་ནས་མཇུག་རྫོགས་པའོ། །འདིས་ཀྱང་འགྲོ་བ་ཡོངས་ལ་ཕན་ཐོགས་པར་གྱུར་ཅིག། །།མངྒ་ལཾ།། །།
༄༅། །གདུགས་དཀར་མོ་ཅན་གྱི་སྔགས་ལ་ཅུང་མི་འདྲ་བ་འགའ་ཡོད་པས། །འདིར་འདུས་སྡེའི་ཞལ་འདོན་མཐུན་པར་བྱ་བའི་ཕྱིར་ཚིག་འགའ་བཅོས་པ་ནི། སྔགས་དང་པོའི་རྐང་པ་

[003A]༄༅། །བརྒྱད་པ་ལ། སརྦ་དུཥྚ་པྲ་དུཥྚ་ནཱཾ། །རྐང་པ་བཅུ་གཅིག་པ་ལ། མཧཱ་གྲ་ཧ། །སྔགས་གཉིས་པའི་རྐང་པ་དྲུག་པར། སརྦ་དུཥྚ་ནཱཾ་ཤཾ་བྷ་ན་
སྔགས་གསུམ་པ་ལ། སརྦ་ཀ་ཊ་ནེ་པཱུ་ཏ་ནེ། སརྦ་མ་ཏྲི་ག་ཎ། ཨ་བ་ལཾ་བ་ཀེ། དུ་པྲ་ཀྵི་ཏེ། གི་ར་ཎ་བེ་ཏཱ་ཊེ་ལ་སརྦ་མེད། པིཥྞུ་བའི་ཡེ། ཨིནྡྲི་ཡེ། །ཞེས་འདོན་པར་
བྱ། །ནད་ཀྱི་སྐབས་སུ། སྙིང་ནད་དང། སྙིང་ན་བ་དང། ཞེས་ཡོད་པ་ནི་གཟུངས་གྲྭ་ལྔ་སོགས་ལས་ཀྱང་འབྱུང་བས་རྙིལ་ཞེས་འདོན་བར་མི་བྱ། ཉེ་སྙིང་ལ། བཻ་ར་བཻ་ར། བི་ཤ་རེ་བི་ཤ་རེ་
སྔགས་ལྔ་པ་ལ། ཙུརྞཱ་ཏེ། ཛོ་ར་སི། བཻ་ར་བཻ་ར། ཞེས་འདོན་པར་བྱའོ།། །།སྔགས་ཀྱི་ཚིག་འགའ་བཅོས་པ་ཡིན་ནོ།། །།མངྒ་ལཾ།། །།
༄༅། །གདུགས་དཀར་མོ་ཅན་གྱི་སྨོན་ལམ་ནི། རྒྱལ་བ་ཀུན་གྱི་ཡུམ་མཆོག་བཅོམ་ལྡན་མའི། །ཐུགས་རྗེ་བྱིན་རླབས་དཔག་ཏུ་མེད་པའི་མཐུས། །མཚན་བཅས་མཚན་མིད་
རྣལ་འབྱོར་མཐར་ཕྱིན་ནས། །ཟུང་འཇུག་རྡོ་རྗེ་འཆད་དབང་མྱུར་ཐོབ་ཤོག་གནས་སྐབས་རྒྱལ་རྐུན་མེ་ཆུ་དུག་མཚོན་དང། །དམག་དང་མུ་གེ་དགྲ་སོགས་འཇིགས་རྣམས་དང། །ལྷ་ཀླུ་

[003B] །དྲི་ཟ་ལ་སོགས་གདོན་ཀུན་ཞི་གྱུར་ཅིག་ཟས་སུ་མདངས་མདལ་ཁྲག་ཞག་ཟ་སོགས་དང། །རླུང་མཁྲིས་བད་ཀན་རིམས་སོགས་ནང་ཀྱི་རིགས། །སྲོག་
ཚོགས་གནོད་པ་པྱད་ཕུར་རྦོད་གཏོང་སོགས། །ཕྱི་ནང་ཉེར་འཚེ་མཐའ་དག་ཞི་གྱུར་ཅིག་ཚེ་དང་བསོད་ནམས་སྟོབས་འབྱོར་རྙེད་པ་དང། །ལྷ་རྣམས་ཀུན་གྱིས་རྟག་ཏུ་བསྲུང་སྐྱོབ་སོགས། །ཇི་
སྐད་གསུངས་པའི་ཕན་ཡོན་མ་ལུས་པ། །བདག་ཅག་རྣམས་ཀྱིས་འཕྲལ་དུ་ཐོབ་རྒྱུར་ཅིག་ཅེས་པའོ།། ཤིས་བརྗོད་ནི། ། །འཇིག་རྟེན་འྡིའམ་ཡང་དག་
འདས་པ་དང། །མཐོ་རིས་ངག་ན་རིན་ཆེན་མཆོག་ཡོད་པ། །དེ་བཞིན་གཤེགས་པ་ལྷ་ཡི་ལྷར་གྱུར་བ། །མི་ཡི་མཆོག་དང་འདིར་ན་མཚུངས་པ་མེད། །དེ་བས་འདི་ནི་རིན་ཆེན་མཆོག་ཏུ་
གསུངས། །བདེན་པ་དེ་ཡིས་འདིར་ནི་དགེ་བར་ཤོག་ཟད་པ་ཆགས་བྲལ་བདུད་རྩི་འདུས་མ་བྱས། །ཤེས་པས་ཤཱཀྱ་ཐུབ་དེས་རབ་ཏུ་ཕྱེ། །བདུད་རྩི་ཞིབ་འདུས་བྱས་མ་ཡིན་པ། །ཆོས་
དེ་དང་ནི་མཚུངས་པ་གང་ཡང་མེད། །དེ་བས་འདི་ནི་རིན་ཆེན་མཆོག་ཏུ་གསུངས། །བདེན་པ་དེ་ཡིས་འདིར་ནི་དགེ་བར་ཤོག་།མཆོག་ཏུ་གང་འདོད་ཚུལ་བཞིན་རབ་བསྟན་པ། །སྟོན་པའི་

[004A]༄༅། །རྣལ་འབྱོར་བླ་མེད་རྟག་བསྒྲུབ་པ། །རྡོ་རྗེ་ལྟ་བུའི་མི་གཉིས་ལམ་མཐོང་བ། །ཏིང་འཛིན་དེ་དང་མཉམ་པ་ཡོད་མ་ཡིན། །དེ་བས་འདི་ནི་རིན་ཆེན་མཆོག་ཏུ་
གསུངས། །བདེན་པ་དེ་ཡིས་འདིར་ནི་དགེ་བར་ཤོག་གང་ཟག་ཆེན་པོ་བརྒྱད་པོ་རབ་བསྔགས་ཤིང། །གང་ཟག་ཟུང་བཞིར་བརྗོད་པ་དེ་དག་ནི། །དྲང་སྲོང་ཆེན་པོ་གང་ཟག་མཚུངས་མེད་པ། །
བདེ་བར་གཤེགས་པས་སྦྱིན་པའི་གནས་ཞེས་གསུངས། །དེ་ལ་བྱིན་ན་འབྲས་བུ་ཆེར་འགྱུར་ཏེ། །ཞིང་རབ་གཤིན་ལ་ས་བོན་བདབ་པ་བཞིན། །འདི་ནི་དགེ་འདུན་རིན་ཆེན་མཆོག་ཏུ་གསུངས། །
བདེན་པ་དེ་ཡིས་འདིར་ནི་དགེ་བར་ཤོག་གང་དག་བརྟན་པའི་ཡིད་ཀྱིས་རབ་བརྩོན་ཅིང། །གོའུ་ཏ་མའི་བསྟན་ལ་འཇུག་བྱེད་པ། །དེ་དག་ཐོབ་ནས་བདུད་རྩི་འཇུག་ཐོབ་སྟེ། །མུན་པ་
བསལ་ནས་མྱ་ངན་འདས་ཐོབ་པ། །དེ་བས་དགེ་འདུན་རིན་ཆེན་མཆོག་ཏུ་གསུངས། །བདེན་པ་དེ་ཡིས་འདིར་ནི་དགེ་བར་ཤོག་ལྟ་བ་འདི་ལ་སྦྱར་མ་ཐག་ཏུ་ནི། །འཇིག་ཚོགས་ལྟ་དང་
ཚུལ་ཁྲིམས་བརྟུལ་ཞུགས་དང། །ཐེ་ཚོམ་དང་ནི་ཉོན་མོངས་གསུམ་པོ་དག་གཅིག་ཅར་སྤངས་ཏེ་འཕགས་པའི་བདེན་མཐོད་བ། །དེས་ན་དགེ་འདུན་རིན་ཆེན་མཆོག་ཏུ་གསུངས། །

[004B]ལུས་སམ་ངག་གམ་འོན་ཏེ་ཡིད་ཀྱིས་ཀྱང། །སྡིག་པ་རྣམ་གསུམ་ནམ་ཡང་མི་བྱེད་ཅིང། །གློ་བུར་བྱས་ནའང་འཆབ་པར་མི་བྱེད་ལ། །དེ་ལྟར་དེ་དག་ལྟ་བས་
འཛིན་མི་བྱེད། །དེ་བས་དགེ་འདུན་རིན་ཆེན་མཆོག་ཏུ་གསུངས། །བདེན་པ་དེ་ཡིས་འདིར་ནི་དགེ་བར་ཤོག་ཇི་ལྟར་དབང་པོའི་སྡོང་པོ་སར་བཙུགས་པ། །ཕྱོགས་བཞིའི་རླུང་རྣམས་ཀྱིས་ནི་མི་གཡོ་
ལྟར། །འཕགས་པའི་ལམ་གྱི་དམ་པ་མཐོང་པ་ཡི། །གང་ཟག་འཕགས་པའི་དགེ་འདུན་དེ་བཞིན་ནོ། །དེས་ན་དགེ་འདུན་རིན་ཆེན་མཆོག་ཏུ་གསུངས། །བདེན་པ་དེ་ཡིས་འདིར་ནི་དགེ་བར་
ཤོག་ཤེས་རབ་ཟབ་མོས་ཤིན་ཏུ་བསྟན་པ་ཡི། །འཕགས་པའི་བདེན་པ་སུ་དག་རྣམ་སྒོམ་ཞིང། །ལུས་ཀྱང་སྦྱིན་པར་ཡིད་ལ་བྱས་པ་ནི། །དེ་དག་འཇིགས་པ་བརྒྱད་དང་
ཕྲད་མི་འགྱུར། །དེས་ན་དགེ་འདུན་རིན་ཆེན་མཆོག་ཏུ་གསུངས། །བདེན་པ་དེ་ཡིས་འདིར་ནི་དགེ་བར་ཤོག་ཇི་ལྟར་མེ་ནི་རླུང་གིས་རབ་གཏོར་བ། །ལག་ཏུ་བླངས་ཏེ་བགྲང་དུ་
མེད་པ་ཉིད། །དེ་ལྟར་ཀུན་དུ་སྦྱོར་བ་རབ་བཏད་བ། །སངས་རྒྱས་སྲས་རྣམས་བསྟན་དུ་མེད་པར་འགྲོ། །དེས་ན་དགེ་འདུན་རིན་ཆེན་མཆོག་ཏུ་གསུངས། །བདེན་པ་དེ་ཡིས་

[005A]༄༅། །འདིར་ནི་དགེ་བར་ཤོག་སེམས་ཅན་གང་དག་འགྲོ་དང་མི་འགྲོ་བ། །དེ་དག་ཐམས་ཅད་འདིང་ནི་བདེ་གྱུར་ཅིག་སྟོན་མཆོག་ལྷ་དང་མིས་ནི་མཆོད་འོས་པ། །སངས་
རྒྱས་ཕྱག་འཚལ་དེང་འདིར་དགེ་བར་ཤོག་སེམས་ཅན་གད་དག་འགྲོ་དང་མི་འགྲོ་བ། །དེ་དག་ཐམས་ཅད་འདིར་ནི་བདེ་གྱུར་ཅིག་ཞིབ་ཆགས་བྲལ་ལྷ་མིས་མཆོད་འོས་པ། །ཆོས་ལ་ཕྱག་འཚལ་དེང་འདིར་
དགེ་བར་ཤོག་སེམས་ཅན་གང་དག་འགྲོ་དང་མི་འགྲོ་བ། །དེ་དག་ཐམས་ཅད་འདིར་ནི་བདེ་གྱུར་ཅིག་ཚོགས་ཀྱི་དམ་པ་ལྷ་མིས་མཆོད་འོས་པ། །དགེ་འདུན་ཕྱག་འཚལ་དེང་འདིར་དགེ་བར་ཤོག་འབྱུང་
བོ་གང་དག་འདིར་ནི་ལྷགས་གྱུར་ཏེ། །སའམ་འོན་ཏེ་བར་སྣང་འཁོད་པ་དག་སྐྱེ་རྒུ་རྣམས་ལ་རྟག་ཏུ་བྱམས་བྱེད་ཅིང། །ཉིན་དང་མཚན་དུ་ཆོས་ལ་སྤྱོད་གྱུར་ཅིག་འདི་ནི་རྒྱལ་བ་དགྲ་རྒྱལ་བདེན་གང་གིས། །
ཤིན་ཏུ་བདེན་པ་གསུངས་ཤིང་བརྫུན་མེད་པ། །བདེན་པ་དེ་ཡིས་འདིར་ནི་དགེ་བར་ཤོག་དེ་ཀུན་འཇིགས་པ་ཆེ་ལས་ཐར་གྱུར་ཅིག། བཀྲ་ཤིས་ཀྱི་ཚིགས་བཅད་འདི་ནི་བསྲུང་བ་གྲྭ་ལྔའི་ནང་ཆེན་སྟོང་ཆེན་མོ་རབ་ཏུ་
འཇོམས་པའི་མདོ་ལས་བླངས་པའོ། །གནས་བཅུའི་ཕྱག་མཆོད་དུ་བཀོད་པའི་ཤིས་བརྗོད་ཀྱང་འགྱུར་མི་འདྲ་ཙམ་མ་གཏོགས་འདི་དང་འདྲ་བར་སྣང་ངོ། །བར་ཡིག་པ་ནི་དགེ་ཚུལ་སྐལ་བཟང་རྡོ་རྗེའོ།། མངྒ་ལཾ།། །།

[005B][BLANK PAGE]


