
[001A]༄༅།  །དྲང་བ་དང་ངེས་པའི་དོན་རྣམ་པར་བཞག་བ་ལེགས་པར་བཤད་པའི་སྙིང་པོའི་ཟབ་བཤད་ནོས་སྐབས་ཀྱི་ཟིན་བྲིས་མདོ་ཙམ་དུ་བཀོད་བ་བཞུགས་སོ། །།

[001B] །རྗེ་བཙུན་བླ་མ་མཁྱེན་པའི་གཏེར་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པའི་ཞབས་ཀྱི་པདྨོ་ལ་གུས་པ་ཆེན་པོས་ཕྱག་འཚལ་ཞིང་སྐྱབས་སུ་མཆིའོ། །
བརྩེ་བ་ཆེན་པོས་དུས་ཐམས་ཅད་དུ་རྗེས་སུ་གཟུང་དུ་གསོལ། འདིར་སྙིགས་དུས་ཀྱི་མཁས་ཤིང་གྲུབ་པའི་དབང་ཕྱུག་ཅོ་ནེ་པཎྜི་ཏ་བློ་བཟང་རྒྱ་མཚོ་དཔལ་བཟང་པོའི་ཞལ་སྔ་ནས། འཇམ་མགོན་བླ་
མའི་ལེགས་གསུང་ཀུན་གྱི་ཉིང་ཁུ་དྲང་བ་དང་ངེས་པའི་དོན་རྣམ་པར་བཞག་པ་ལེགས་པར་བཤད་པའི་སྙིང་པོའི་ཟབ་བཤད་སྨིན་རྒྱས་སུ་ནོས་སྐབས་ཀྱི་ཟིན་བྲིས་མདོ་ཙམ་འགོད་པ་ལ།    ༈   
ཡོས་ཟླ་ཚེས་ཉིན་ནས་བཟུང་དྲང་ངེས་ལེགས་བཤད་སྙིང་པོ་དབུས་འགྱུར་ཞོལ་སྤར་མའི་སྟེང་ནས་སྩལ་བའི་གསུང་བཤད་ཉིན་དང་པོ་ལ། ཁམས་གསུམ་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་གསུང་

[002A] །ཇི་སྙེད་ཀྱི་སྙིང་པོ་ལེགས་བཤད་སྙིང་པོ་འདི་ཡིན། རྗེའི་རྣམ་ཐར་འཇམ་དཔལ་རྩ་རྒྱུད་ལས། ས་ཡི་སྟེང་འདི་སོགས། མདོ་རྒྱུད་གསན་བསམ་འགྲན་མེད། དེའི་སྙིང་པོ་བསྡུས་
ཏེ་བསྟན་པ་གསར་དུ་བཙུགས་ཚུལ། ལྟ་བ་རྩད་གཅོད་ཕྱིར་རྒྱ་གར་ཤིང་གི་རི་ལ་ཕེབས་པར་བཞེད་པ་ན་ལྷོ་བྲག་གྲུབ་ཆེན་གྱིས་བཤོལ་བཏབ་ཚུལ། འོལ་ཁར་བསགས་སྦྱང་མཛད་དེ་ལྟ་བ་ཐུགས་རྒྱུད་ལ་འཁྲུངས་ཚུལ། བཤད་པའི་
བཀའ་བབ། སྒྲུབ་པ་ཉམས་ལེན་གྱི་བཀའ་བབ། སྔགས་ཀྱི་བཀའ་བབ། འཕྲིན་ལས་ཀྱི་བཀའ་བབ། འཕྲིན་ལས་ཀྱིས་ནུབ་ཛཱ་ཏིའི་དྲི་བསུང་འཐུལ་བ་ནས། ཤར་ཕྱོགས་རྒྱ་མཚོ་ཆེན་པོའི་འགྲམ་གྱི་བར་
ཁྱབ་ཚུལ་སོགས་རྣམ་ཐར་མདོར་བསྡུས་རེ་གསུང་བ་ཕྱག་བཞེས་ཡིན། དྲང་ངེས་འདི་མི་ཕམ་བླ་མ་ཞེས་པས་དྲང་ངེས་ལས་བརྩམས་པའི་དྲི་བ་མང་དུ་ཞུས་པའི་ལན་མཛད་ནས་འདི་མཛད་པ་ཡིན། འཁོར་ལོ་

[002B] གྲུབ་མཐའ་བཞིའི་ལྟ་བའི་ཁྱད་པར་ཐམས་ཅད་འདི་ལ་རག་ལས། མདོའི་བསྟན་པའི་སྙིང་པོ་སྟོང་ཉིད་ཀྱི་ལྟ་བ། སྔགས་ཀྱི་བསྟན་པའི་སྙིང་པོ་འོད་གསལ། དེ་དག་གསུངས་པའི་
གསུང་རབ་འདི་རྣམས་འགངས་ཆེ། འདིའི་ཚིག་བཞི་པ་རེ་ཙམ་བསམས་ཀྱང་སྔགས་ཀྱི་བཟླས་བརྗོད་མང་པོ་ལས་ལྷག་ཀུན་སློང་བཟང་པོས་བག་ཆགས་འཇོག་ཕྱིར་ཉན་དགོས། འདིའི་དངོས་གཞིའི་སྙིང་པོའི་དོན་ནི་
ཡང་དག་པའི་ལྟ་བ་ཡིན་ལ། འདི་ཡང་མདོ་དང་སྔགས་ཀྱི་ལེགས་པར་བཤད་པ་ཐམས་ཅད་ཀྱི་སྙིང་པོར་བཤད་དེ། རྒྱལ་བའི་དགོངས་ཟབ་སོགས་དང། ཆུང་བར་ཡང། བསྟན་པའི་སྙིང་པོ་སོགས་གསུངས།    ༈   
འདོགས་ལུགས་བརྗོད་བྱའི་སྒོ་ནས་འདོགས་པ་དང། གདུལ་བྱའི་སྒོ་ནས་དང། ལེའུ་གཞུང་ཚད་ཀྱི་སྒོ་ནས་དང་གསུམ་ལས། འདིར་བརྗོད་བྱའི་སྒོ་ནས་བཏགས་པ་འདི་ཙམ་གྱིས་ཀྱང་མཚན་གྱི་སྒོ་ནས་བརྗོད་
བྱ་རགས་རིམ་རྙེད། རྗེ་རིན་པོ་ཆེས་ཡོན་ཏན་ཐམས་ཅད་བུམ་ནང་གི་མར་མེ་བཞིན་སྦ་བར་མཛད་ཀྱང། འཇམ་དཔལ་དབྱངས་དངོས་ཀྱི་བླ་མ་ཡིན་པ་འདི་རྗེ་ཉིད་ཀྱིས་ཀྱང་དངོས་སུ་ཞལ་གྱིས་བཞེས་ཡོད་པ་གསུང་
རྒྱུན། འགའ་ཞིག་བླ་མ་དང་ཞེས་དང་སྒྲ་སྦྱར་ཡང་དེ་མི་རུང། ངོ་བོ་གཅིག་ཏུ་བསམ་དགོས། གྲངས། ་ནམ་སྲ་ཞེས་པའི་ས་རྣམ་བཅད། དེ་ཨོ་རུ་སོང་བས་ན་མོ་འདུད་པ་སྟེ་སྒ་གསུམ་གྱི་འདུད་ལུགས་གསུམ་ཡོད་

[003A]༄༅། །ཉེ་བ་དྲུང་ཡོད། བསྙེན་བ་ནི་ཐག་རིང་ན་ཡོད་པ་ཚུར་དྲངས་ཏེ་ཉེ་བའི་དོན། དེ་ང་རྒྱལ་གྱི་གཉེན་པོ་ཡིན། གུ་རུ་ལྕི་བ། བླ་མ་སྟེ་གོང་མ། གོང་མ་ནི་གདུལ་བྱའི་བློ་སྣ་གོང་དུ་ཁྲིད་པས་དང། ཕན་
འདོགས་པའི་ཞིང་གོང་མ།   ྾  དཔའ་བོས་སྐད་དོད་ཀྱི་སྟེང་ནས་ཐུབ་པར་བསྟོད་པ།   ྾  ཞེས་གསུངས། ལྕི་བ་ཡོན་ཏན་གྱིས་ལྕི་བ། དབྱངས་ཁྱད་གཞི་དང། འཇམ་པ་ཁྱད་ཆོས། གདུལ་བྱའི་རྒྱུད་འཇམ་པར་མཛད་པའི་
གསུང་དབྱངས། སངས་རྒྱས་ཕལ་ཆེར་འཇམ་དབྱངས་ལ་བརྟེན་ནས་སངས་རྒྱས་པ་འཇུག་པ་རང་འགྲེལ་ན་ཡོད། འ་ཆུང་དང་ཡ་གཉིས་བཞི་པའི་གཅིག་ཚིག་ངེ་སྦྱིན། དེ་ཨ་ཀྲའོ་ཞེས་ཨྐྲ་ཨ་ཀ་མ་སྦྱིན་པ་སོགས་སྒྲ་སྒྲུབ་ཀྱང་མཛད་
   ༈    དེར་བརྩེ་བ་བླ་མེད། འདིར་ལྷ་ཆེན་པོ་རང་རང་སྟོན་པར་འཛིན་བའི་གྲུབ་མཐའ་ཡོད་པས་དེ་རྣམས་ཟིལ་གྱིས་གནོན་པའི་མཁྱེན་པ་བླ་མེད་ཀྱི་སྒོ་ནས་བསྟོད་
བ༑ འདྲེན་པ་མཉམ་མེད་དང། སྨྲ་བ་ཟླ་མེད་སོགས་ཀྱང་གསུངས། བདེ་འབྱུང་གཉལ་སྟོན་གྱིས་ཨུམ་ལས་བདེ་བ་འབྱུང་བ་ལ་སྦྱར་བ་བཀག་ནས། གཞན་གྱིས་མཐོང་ན་བདེ་དགེ་འབྱུང་བའི་གཟུགས་དང་ལྡན་པ། ཐར་པ་
སོགས་དགེ་འབྱུང། དགའ་བ་བསྐྱེད་པ་དགེ་འབྱུང། སྤྲིན་ལ་ཞོན། ཡང་སྤྲིན་ལྟར་ཆེ་ཞིང། དལ་གྱིས་གཡོ་བ་མེད། ས་བསྲུང་ལ་སྦྱར། གསེར་མངལ་ནི་མེ་དཀྱིལ་གྱི་དབུས་ཀྱི་གསེར་སྒོང་ལས་སྐྱེས་པ། ལུས་མེད་འཇོག་

[003B]   ྾  འཇོག་ཚུལ་སོགས་གསུམ། ཐ་གུའི་ལྟོ་ཡོངས་གྲགས་ཆུང་དུས་ཐ་གུས་རྐེད་པར་བཅིངས་བལ་སྦྱར་ཡང། མེ་ཏོག་ལྟོ་ཞེས་ལྷ་མོ་གྲགས་མས་མེ་ཏོག་ཕྲེང་བ་མགོ་ལམ་སླེབས་པར་ལྟོ་བ་ལ་བཞག་པས་དེ་ལྟར་གྲགས་
འཇམ་དབྱངས་བྱམས་པ་འདི་དག་རྗེ་རང་གི་གསུང་ན་ཡང་སངས་རྒྱས་ཡིན་པ་དང། བྱང་སེམས་ཡིན་པ་སྣ་ཚོགས་གསུངས་ཡོད། ཡིག་ཆ་སོ་སོར་མི་མཐུན་པ་རྣམས་རྗེ་རང་གིས་ཐག་བཅད་མ་གནང་བ་རྣམས་ཡིན། བཅད་བ་རྣམས་ཞལ་མཐུན་ཡོད། བདེ་
གཤེགས། རྒྱུ་སྤངས་ཡོན་ཏན་གསུམ་བདེ་གཤེགས། །གཤེགས་པ་རྟོགས་པའི་དོན་གྱི་ཕྱིར། །ཞེས་དང། སུ་ག་ཏ་ཞེས་སྐད་དོད་ཀྱི་སྟེང་ནས་ལུགས་འབྱུང་ལུགས་ལྡོག་གི་གསུང་ལུགས་རྣམ་འགྲེལ་ལེའུ་གཉིས་པའི་ནང་དུ་ཡོད་པ་ལྟར་གསུངས་
གཤེགས་པ་མཁྱེན་པ། ཤིང་རྟའི་སྲོལ། །ཞེས་བ་སྲོལ་ཆེན་པོ་བཏོད་བ་དགོས། དེ་ལ་སྐྱེས་རབས་ལས། ཤིང་རྟ་དག་གིས་གང་དུ་  ྾    ྾    ྾    ྾  ཞེས་གསུངས་པ་ལ་སྦྱར། ཆེན་པོ་རིགས་ལམ་ཆེན་པོ་མང་པོའི་སྲོལ་བཏོད་པ། གྲུབ་མཐའ་གཞན་
གྱིས་བསྟན་བཅོས་ལ་འདོད་ཀྱང་རང་རེས་གང་ཟག་ཚུལ་གཉིས་ཟབ་རྒྱས་ཀྱི་ལམ་རིམ་ལ་སྦྱར་ཏེ་གསུངས། ་སངས་རྒྱས་བསྐྱངས་ཐལ་འགྱུར་བའི་ཤིང་རྟའི་སྲོལ་འབྱེད། ལེགས་ལྡན་འབྱེད་རང་རྒྱུད་པའི་སྲོལ་འབྱེད། དབྱིག་གཉེན་སེམས་ཙམ་རྣམ་
རྫུན་པའི་དང། ཕྱོགས་གླང་རྣམ་བདེན་པའི་སྲོལ་འབྱེད་ཡིན་ཟེར་བ་ཡོད། ་མང་ཐོས་སོགས་གསུམ་སོ་སོར་སྦྱར་བ་དང། ཇོ་ནང་རྐྱང་པར་སྦྱར་བ་གཉིས། དུ་མ་ཞེས་གསུངས་པས་སོ་སོར་སྦྱར་བ་ལེགས། ཇོ་ནང་པ་ལ་བྱང་སེམས་ཡོད་པས་མངོན་པར་རྟོགས་

[004A]༄༅། །པ་མི་དམན་ཞེས་གསུངས། ཐུགས་རྗེ་ཆེན་པོའི་སྤྲུལ་པ་མིན་པའི་ངེས་པ་མེད། ཉ་དབོན་ཀུན་དགའ་དཔལ་རྩོད་འདོད་ཀྱིས་ཕེབས་ཀྱང། གསུང་བཤད་ཀྱིས་ཡིད་ཕྲོགས་པས་སློབ་མར་གྱུར་ཚུལ། ན་ལེགས་མཐོང་ཞེས་པ་ནང་རིག་
པ༑ དྲིན་གྱིས་ཞེས་པ་མན་ངག་སྨྲ་བ་ཟླ་མེད་རྟེན་འབྱུང་འདོད་པས་ཞེས་སོགས་གསུངས། ཡུལ་འཁོར་སྐྱོང་གིས་ཞུས་པའི་མདོ་ཡོངས་གྲགས་ན་མི་སྣང་ཡང། དབུ་མ་སྣང་བར་ཡུལ་འཁོར་སྐྱོང་གི་མདོ་དྲངས་པ་དེ་ཡིན་གསུངས། སྟོང་བ་ཞི་བ་སོགས་འཁོར་བ་
ལྡོག་པ་ལ་དེའི་རྒྱུ་ལྡོག་ཚུལ། དེ་ལ་རྣམ་ཐར་སྒོ་གསུམ་རྟོགས་དགོས། སྒོ་གསུམ་ཐལ་འགྱུར་ལུགས་དཀའ་འགྲེལ་ལྟར་དང། བྱེ་སྨྲའི་སྒེ་གསུམ་འཇོག་ལུགས་རྒྱས་པར་མཛོད་ལྟར་གསུངས། མདོ་སྡེ་པའི་རྣམ་ཐར་སྒོ་གསུམ་གསལ་པོ་མེད་པས་དོན་གསལ་
གྱི་དེ་ལ་བཞེད་པ་ཨེ་ཡིན་གསུངས། སེམས་ཙམ་བའི་རྣམ་ཐར་སྒོ་གསུམ་མདོ་རྒྱན་གྱི་ལུང་ལྟར་རྒྱས་པར་གསུངས། བདེན་པར་འཛིན་ལུགས་མི་འདྲ་བ་དྲུག་  ྾  སྟོང་པ་ཉིད་སོགས་རང་མིང་གིས་བསྟན་པ་དེ་ལ་ཐོས་བྱུང་བསམ་བྱུང་གི་བློ་ཡོད། ཏིང་ངེ་འཛིན་གྱི་
སྒྲ་སྦྱར་བ་སྒོམ་བྱུང་ཁོ་ན། རྣམ་པར་ཐར་པའི་སྒྲ་སྦྱར་བ་སྒོམ་བྱུང་འཇིག་རྟེན་ལས་འདས་པ་མཆི་མས་མཛོད་ཀྱི་འགྲེལ་ལུགས་མི་འདྲ་བ་གསུངས། རང་རྐྱ་  ྾  ཕྱི་རོལ་  ྾  བདེན་མེད་  ྾  རང་ངོས་  ྾  སོགས་གྲུབ་མཐའ་སོ་སོ། དེ་ཡང་འོག་མ་འོག་མ་གོང་མ་
གོང་མའི་གེགས་བསལ་བ། ཐར་ལམ་དུ་འཇུག་པ་དང་ཐར་པའི་སྒོར་འཇུག་པ་ལ་མུ་བཞི། ངེས་འབྱུང་སྐྱེས་ནས་ཐར་ལམ། སྟོང་བདག་མེད་ནས་ཐར་པའི་སྒོར་ཞུགས། དྲང་ངེས་འདི་ལ་རྒྱལ་བ་ཙོང་ཁ་པའི་ལྕགས་མདའ་ལྕགས་གཞུ་ཟེར། སྤྱིར་རྣམ་

[004B] མི་ཤེས་པས་འཁྱམས་པར་གྱུར་པ་དེ་དག་ཆོས་ཅན། འཛུད་པར་མཛད་པ་ཡིན་ཏེ། ཐབས་ཚུལ་རིགས་པ་བརྒྱ་ཕྲག་གིས་འཛུད་པར་མཛད་པའི་ཕྱིར། ཞེས་རྟགས་སྦྱོར་དང། ཡང་འཛུད་པར་མཛད་ཅེས་བཤད་གཞིར་དྲངས་ཞེས་སོགས་
འགྲེལ་ལུགས་གསུངས། འགྲོ་བ་འཁྱམས་པ་སོགས་སྐབས། འཁྱམས་ཚུལ། གཉིས་ལས་བདུན་འབྱུང་སོགས། དང་པོ་རང་ཞེས་དང། བདག་གཞན་ཆ་ལས་སོགས་བཤད་ཚུལ་རྒྱས་པར་ཡོད་ཅེས་མགོ་འབུད། གསུང་ཆོས་སྐབས་བཤད་གཞི་མགོ་འབུད་
མང་པོ་མཛད། ཐག་གཅོད་མི་མཛད། ཐག་ཆོས་ར་ནས་གཅོད་དགོས་གསུངས། སྟོན་པས་གདུལ་བྱ་བཀྲི་ཕྱིར་བདག་དང་བདག་མེད་སོགས་སྣ་ཚོགས་གསུངས་པ་ལེགས་སྐར་གྱིས་དེ་སྐྱོན་དུ་མཐོང། དོན་བསྡུ་ཚིག་རྐང་དང་པོ་གཉིས་ཀྱིས་ཀུན་ཉོན་ཕྱོགས་ཀྱི་རྟེན་འབྲེལ་
ཡན་ལག་བཅུ་གཉིས། བདེན་བཞིའི་སྡུག་ཀུན། ཕྱི་མ་གཉིས་ཀྱིས་རྟེན་འབྲེལ་ལུགས་ལྡོག་དང། འགོག་ལམ་བསྟན། ན་་གསུང་རབ་ཀྱི་དྲང་བ་དང་ངོས་ཞེས་འབྲེལ་སྒྲ་སྦྱར་བརྗོད་བྱེད་ཚིག་གི་དྲན་ངེས་འབྱོད་པ། བ་གསུང་རབ་ལས་ཞེས་བརྗོད་བྱ་དོན་གྱི་དྲང་
ངེས་འབྱེད་པ། བ་ལུང་བསྟན་པའི་སོགས་ལས་ཤིང་རྟ་ཆེན་པོ་གཉིས་ལུང་བསྟན་ཚུལ་སོགས། རིགས་པ་སྒྲུབ་ཅེས་པ་ཤེས་རབ་ཀྱི་ལྷ་སྒྲུབ་པ། ཐོགས་མེད་ཀྱིས་རྒྱན་དང་རྒྱུད་བླ་མ་གཉིས་དབུ་མ། འབྱེད་གཉིས་དང་མདོ་སྡེ་རྒྱན་གསུམ་སེམས་ཙམ་དུ་བཀྲལ། རྒྱན་གྱི་
ཐོགས་འགྲེལ་བོད་དུ་མ་འགྱུར། འབྱེད་སོགས་ཀྱི་འཕེལ་པས་སྡེ་ལྔ། ཙནྡྲ་གོ་མི་དང་ཟླ་གྲགས་ལོ་བདུན་རྩོད་པར་ཟླ་གྲགས་ལ་བདེན་ཁ་སྦྱིན་མཁན་ཉུང་བ་གོ་དགའ་བས་ཡིན། རྒྱ་གར་ན་བྱེ་སྨྲ་མང། རང་གི་བློ་དང་བསྟུན་པ་ཡིན། བོད་གྲགས་པའི་རྗེས་སུ་འགྲོ་འོག་མ་

[005A]༄༅། །ལ་ཤིང་རྟའི་སྲོལ་འབྱེད་མི་འཇོག་དེ་འཁོར་ལོ་གསུམ་ཀའི་དྲང་ངེས་འབྱེད་དགོས་པས་ཡིན། འཁོར་ལོ་གཅིག་རྐྱང་པ་ལྟ་བུ་འབྱེད་དུ་མི་རུང། གྲུབ་མཐའ་བཞི་ཀ་ཡང་ཐུབ་པས་གསུངས། ཐུབ་པའི་དགོངས་པ་ཡིན། མཆོག་དམན་ཡོད་
བ་འཐད་པས་སྒྲུབ་པའི་སོགས་འཐད་སྒྲུབ་ཀྱི་རིགས་པ། སྒྲ་མི་རྟག་པ་ལྟ་བུ་འཐད་པ། དེ་སྒྲུབ་བྱེད་འཐད་སྒྲུབ། དགེ་སློང་དག་གམ་ཞེས་པས་རབ་ཏུ་བྱུང་བའི་ཕྱོགས་དང། མཁས་རྣམས་ཞེས་པས་ཁྱིམ་པའི་ཕྱོགས་ལ། གུས་ཞེས་པས་གང་ཟག་ལ་མི་རྟོན་
བཀའ་ཞེས་པས་ཆོས་ལ་རྟོན། བཀའ་ཞེས་པས་ཚིག་ལ་མི་རྟོན། ལེགས་པར་བརྟགས་ཞེས་པས་དོན་ལ་རྟོན། ངེས་དོན་ལ་རྟོན་པ་ཡང་འདིས་བསྟན། བསྲེགས་བཅད་བརྡར་ཞེས་པ་ཡེ་ཤེས་ལ་རྟོན་པ། དེང་དུས་རྟོན་བཞི་གོ་ལྡོག་བྱེད་པའི་དུས་ཡིན། བ་
དྲང་ངེས་ཞེས་པའི་སྐབས། མི་རྟག་པ་སྟོན་པའི་མདོ་ལྟ་བུ་ལ་དྲང་ངེས་འབྱེད་ན་མི་རྟག་པ་དེ་ངེས་དོན། རྟག་པ་དྲང་དོན་ལྟ་བུ་ཡིན། འོ་ན་དེ་ལ་དྲང་ངེས་འབྱེད་ན་མདོ་ལ་དྲང་ངེས་འབྱེད་པ་ཨ་ཡིན་སོགས། ན་འགལ་སྤོང་གི་དྲི་བ། ཞེས་པར། དྲང་ངེས་
དཀའ་བ་མདོ་སྡེ་ལ་འགལ་བ་ཡོད་པ་སྤོང་བའི་དྲི་བ་ཞུས་པ་སོགས་དཀའ་གནད་ཡོད་པས་ཡིན། ངེད་ཚོ་སྨྱོ། ན། ཤི་སོགས།    ༈    ཞེས་པ་ཡན་དྲི་བའི་གཞི། བཅོམ་ལྡན་འདས་ཀྱིས་ཅི་ལ་དགོངས་ནས་ཞེས་པའི་ཐད། དྲི་བ་དངོས། འདིར་
བསྙན་འཁོར་ལོ་དང་པོར་འགྲེས་རྐང་བདུན་དྲིས། འཁོར་ལོ་ཐར་པར་ཚང་མ་དྲིས། ན་རྣམ་གྲངས་དུ་མར་ཞེས་པར། རང་འཛིན་རྟོགས་པའི་ཞེན་གཞི་རང་གི་མཚན་ཉིད་ཀྱིས་གྲུབ་པར་བཀའ་སྩལ་པ་སྤྱི་ལགས། དེར་མ་ཟད། ཁོ་རང་གི་སྐྱེ་འཇིག་སོགས་

[005B] འདིའི་དངོས་བསྟན་གྱི་འཁོར་ལོ་དང་པོ་ངོས་ཚོས། རྒྱལ་པོ་ཆེན་པོ་སྐྱེ་བ་ཡང་ཡོད། འཇིག་པ་ཡང་ཡོད་ཅེས་པ་འདི་འཇོག་སོ་སོའི་བཞེད་ལུགས་མང། འདི་སོ་སོའི་མདོ་ངེས་བཟུང་དཀའ། སྐྱེ་སོགས་མིག་དང་
གཟུགས་ལ་བརྟེན་ནས་མིག་གི་རྣམ་ཤེས་སྐྱེའོ་ཞེས་པ་འདི་འདིར་བསྟན་འཁོར་ལོ་དང་པོའི་མདོ་ཡིན་ཟེར་མོད།   ྾  བྱང་ཕྱོགས་སོ་བདུན་འཇོག་ཀྱང་དམིགས་པ་མི་འདྲ་བའི་སྟེང་ནས་བཤད་དགོས། ན་ངོ་བོ་ཉིད་སོགས་ཀྱི་ཐད་དུ། ངོ་བོ་ཉིད་མ་མཆིས་པའི་རྒྱུ་
མཚན་གྱིས་མ་སྐྱེས་པ་སོགས་སྔ་མ་སྔ་མ་ལ་བརྟེན་ནས་ཕྱི་མ་ཕྱི་མ་སོགས་སྐྱེ་ལ། གཟོད་མ་ནས་ཞི་བ་ཞེས་པ་ཐོག་མ་ནས་ཞི་བ། འདི་གལ་ཆེ། རྒྱན་ལས། འདི་ལ་བསལ་བྱ་ཅི་ཡང་མེད། །སོགས་ཀྱི་འགྲེལ་གསུངས། གསར་དུ་དགག་བྱ་བཀག་རྒྱུ་མེད་
གསར་དུ་ཐ་སྙད་འཇོག་རྒྱུ་མེད། ཡུལ་ཡང་དག་སྟོང་ཉིད་ལ་ཡུལ་ཅན་གྱིས་ཡང་དག་པར་བལྟ་ཞེས་སོ། །བ་གསུངས་ཞེས་དྲིས་ཏེ་ཞེས་པར། དངོས་སུ་འཁོར་ལོ་བར་པའི་དགོངས་གཞི་དྲིས་པའི་ཤུགས་ལ་དང་པོའི་དགོངས་གྮིའང་དྲིས། ཤུགས་ལ་ཞུས་ན་ཞུས་
པས་ཨེ་ཁྱབ་སོགས། ན་བསྡུ་བ་ལས་ཞེས་པའི་དབུར། བསྡུ་བ་དང། སུམ་ཅུ་པ་སོགས་ལས་ཤེར་ཕྱིན་གྱི་མདོ་སྡེ་ལ་དགོངས་གཞི་ངོ་བོ་ཉིད་མེད་གསུམ་འཇོག་དབུ་མ་བར་ཁྱོད་ཀྱིས་མདོའི་དགོངས་པ་མ་ལོན་ཟེར། གཞན་དབང་སྐྱེ་བ་ངོ་བོ་ཉིད་མེད་པ་
གདག་སྐྱེ་དང། རྒྱུ་མེད་ལས་སྐྱེ་བ་མེད་པ། དོན་དམ་པར་ངོ་བོ་ཉིད་མེད་པ་དགག་བྱ་མཚན་ཉིད་ངོ་བོ་ཉིད་མེད་པ།   ྾     ༈    བཞི་བརྒྱ་པ་ལས། ཉན་པ་པོ་དང་མཉན་བྱ་དང། །སྨྲ་པོ་འབྱུང་བ་ཤིན་ཏུ་དཀོན། །ཞེས་དེ་གསུམ་དཀོན་མཆོག་

[006A]༄༅། །གསུམ་ལ་སྦྱར་ནས་གསུངས། འཁོར་བའི་ཕྱི་མཐའ་ཡོད་མེད་རང་ཉིད་ལ་རག་ལུས་ཚུལ། སྤྱིར་སེམས་ཅན་ཡིན་ན་སངས་རྒྱ་རུང་ཡིན་པས་ཁྱབ་ཀྱང། བྱེ་བྲག་རང་ལ་རག་ལུས་ཚུལ། སེམས་ཙམ་པས་རིགས་བདེན་གྲུབ་ཏུ་འདོད་བཞི་
པ་བགྲོད་པ་གཅིག་པུ་བ་སོགས་འདོད་པ་ལ་རིགས་པའི་རྗེས་འབྲང་གི་སེམས་ཙམ་པས་གནོད་བྱེད་བརྗོད་པ་ལ་ཉམས་ལེན་ལ་བསམ་རྒྱུ་ཆེན་པོ་ཡོད། བྱ་སུ་ཞིག་སྨྲ། ཞེས་པའི་ཁ་ཅིག་ཇོ་ནང་བ་ཡིན། དེའི་འདོད་ཚུལ། སུམ་ཅུ་པ་ལས།   ྾  ཞེས་པའི་ལུང་
བཅས་རང་སྟོང་ཆད་ལྟ་ཡིན། གཞན་སྟོང་དབུ་མཆེན་མོ་ཞེས་དཔེར་ན་གཙུག་ལག་ཁང་དགེ་འདུན་གྱིས་སྟོངས་པ་ལྟ་བུ་གཞན་གྱིས་སྟེང་དགོས། དེ་མེད་དགག་ཏུ་མི་འདོད་པ་སོགས་དང། རྒྱུད་བླ་མའི་སྟེང་ནས་ལྟ་བ་འཇོག་ཚུལ་སོགས་གསུངས། རང་
མཚན་གྱིས་མ་གྲུབ་པར་བསྟན་པ་འདྲ་བ་ལ་དྲང་ངེས་སོ་སོར་འགྲོ་ལུགས་ལ་སྐྱོན་སྤོང་དགོས། དེ་སྒྲས་ཟིན་སྒྲ་ཇི་བཞིན་པ་མ་ཡིན་པའི་མདོ་ཡིན་མིན། དོན་སྨྲ་སྡེ་གཉིས་ཀྱིས་རང་འཛིན་རྟོགས་བའི་ཞེན་གཞི་རང་གི་མཚན་ཉིད་ཀྱིས་མ་གྲུབ་ན་དེ་འཇོག་མི་ཤེས་
རྗེ་གུང་ཐང་པས། ཁོང་དོན་སྨྲ་དོན་གྱིས་ལེ་སྤྲམ། །བདག་རགས་པའི་གཡའ་དང་བྲལ་ཤུལ་ན། །དོན་བདེན་གྲུབ་དངོས་པོའི་རང་མདངས་ཤིག་ཚུར་རྣམ་པ་གཏོད་བྱེད་ཡོད་དོ་ཟེར། །དེ་བཀག་སྟེ་རྣམ་རིག་སྨྲ་བ་རྣམས། །ནང་འཛིན་པའི་པིར་གྱི་ངོས་འདི་ན། །
ཡུལ་སྣ་ཚོགས་མདངས་བཀྲ་བག་ཆགས་ཀྱི། །ཚོན་བདེན་པའི་ཤས་ཅིག་ཡོད་པར་སྨྲ། །ཁོང་རང་རྒྱུད་པ་རྣམས་བདེན་པའི་དངོས། །ཡུལ་ཡུལ་ཅན་གང་ལ་མི་དམིགས་ཀྱང། །ལྕགས་རྡོ་དང་ཕྲད་པའི་རྟེན་འབྱུང་ལས། །མེ་འབྱུང་བ་སྲེག་བྱེད་རང་མཚན་ཟེར། །

[006B] ན་གཞན་གྱི་དབང་གི་ཞེས་པའི་སྐབས། དོན་སྨྲས་ཕྱི་རོལ་འཇོག་སེམས་ཙམ་པས་སེམས་སྟེང་ནས་འཇོག་བག་ཆགས་སྨིན་སྟོབས་ཀྱིས་འཇོག་ནང་གི་བག་ཆགས་སྨིན་པའི་སྟོབས་ཀྱིས་བྱུང་བས་རྐྱེན་གཞན་དབང་གིས་སྐྱེས་པར་འཇོག་ན་ཆོས་རྣམས་
ཀྱི་ཞེས་པ་ཆོས་ཚང་མ་ཡིན་ནམ། འདུས་བྱས་ཁོ་ན་ཡིན། གཞན་དབང་རྒྱུ། འབྲས། རང་དབང་མ་འདུས་པ་སོགས་འཇོག་ཚུལ་གསུམ། ཡང་གུང་ཐང་རིན་པོ་ཆེས། དཔལ་ཀླུ་སྒྲུབ་དགོངས་པ་མཐར་ཐུག་ནི། །བྱད་མེ་ལོང་ངོས་ལ་ཤར་བ་བཞིན། །སྣང་ཙམ་པོ་
མ་གཏོགས་ཕྱི་ནང་ན། །དོན་ངོ་བོས་གྲུབ་པ་འགའ་ཡང་མེད། །སོགས་དྲངས་ཏེ་གྲུབ་མཐའ་བཞི་དང་ཐལ་རང་སོ་སོའི་ལྟ་བའི་འཇོག་ཚུལ་རྒྱས་བར་གསུངས། དགོངས་གཞི་གཙོ་ཕལ། གཞུང་ཆེ་ཆུང་གི་བཤད་ལུགས་ཁྱད་པར། སུམ་ཅུ་པ་ལས། ངོ་བོ་ཉིད་
ནི་རྣམ་གསུམ་གྱི། །ངོ་བོ་ཉིད་མེད་རྣམ་གསུམ་ལ། །ཞེས་འབྲེལ་སྒྲ་སྦྱར་བ་དཔེར་ན། ཀུན་བརྟགས་དང། མཚན་ཉིད་ངོ་བོ་ཉིད་མེད་པ་དོན་གཅིག་ལྟ་བུ། རྗེ་དགེ་འདུན་རྒྱ་མཚོས་དོན་སྦྱར་ལ་ཆོས་ཅན་ཁྱད་པར་འབྱེད་ལུགས། ཀུན་བརྟགས་ལ་ཡོད་རྒྱུའི་ཀུན་
བརྟགས་དང། མེད་རྒྱུའི་ཀུན་བརྟགས་གཉིས། སྤྱིར་རང་གི་མཚན་ཉིད་ཀྱིས་གྲུབ་པ་ཡོད་ཀྱང། ཀུན་བརྟགས་ཀྱི་སྟེང་དུ་དེ་མེད། མིང་འདོགས་དུས་དང། བརྡ་ཐ་སྙད་བྱས་པ་འགའ་ཞིག་རྗེས་མ་རྟོགས་པར་འདོད་པ་ཡོད། རང་རྒྱུད་པས་རྟོག་པས་བཏགས་ཙམ་
ཡིན་ན་རང་ངོས་ནས་མ་གྲུབ་དགོས་པ་ཤེས། སེམས་ཙམ་པས་དེ་མ་ཤེས་པས་ཁས་བླངས། ཐལ་འགྱུར་བས་འདོད་པ་ལྟར་གྱི་ཀུན་བརྟགས་རང་གི་མཚན་ཉིད་ཀྱིས་མ་གྲུབ་པར་འཛིན་པའི་བློ་ལོག་ཤེས་མིན། ཀུན་བརྟགས་ཐལ་འགྱུར་བས་འདོད་པ་ལྟར་གྱི་རང་མཚན་

[007A]༄༅། །གྱིས་མ་གྲུབ་པར་འཛིན་པའི་བློ་དེ་ལོག་ཤེས་ཡིན། ན་ཆོས་རྣམས་ཀྱི་ཞེས་པ་གཞན་དབང་ཁོན། ནང་གི་བག་ཆགས་ཀྱི་སྟེང་ནས་ཤར་བའི་སྣང་ཆ་ཤར་བས་འདུས་བྱས་ནང་སེམས་ཀྱི་རྫས་གཅིག་རྟག་པ་དང་བདག་ཉིད་གཅིག་ཅེས་
པ་དེ་ཡིན། འདིའི་བདག་སྐྱེ་གྲངས་ཅན་པས་འདོད་པ་ལྟར་གྱི་བདག་དེ་མེད་པ། བ་གསུངས་པ་མིན་པའི་ལུགས་སོ། །ཞེས་པ་དབུ་མ་པའི་ལུགས་ཞེས་བླ་མས་གསུངས་གསུངས། བ་གཞན་དབང་ལ་ཞེས་སོགས་གཞན་དབང་རྣམ་དག་ལམ་གྱི་དམིགས་པ་
མཐར་ཐུག་མིན་པས་དེར་ངོ་བོ་ཉིད་མེད་པ་འཇོག་ཚུལ་དང་པོ། གཞན་དབང་བདེན་པ་ཡིན། དེའི་དམིགས་པ་ཡང་ཡིན་པས་དེའི་དམིགས་པ་མཐར་ཐུག་ཏུ་འགྱུར་སྙམ་དོགས་པ་ཆེ་བས་གསུངས། སློབ་པ་མཉམ་གཞག་པའི་རྒྱུད་ལ་སེམས་བསྐྱེད་ཡོད་པའི་ཁུངས་རྣམ་
བཤད་སྙིང་རྒྱན། མེད་པའི་ཁུངས་དབུ་མ་ན་ཡོད། ཤེས་པ་ལྐོག་གྱུར་ཤེས་པ་མིན་པར་གསུངས་པ། སྒྲ་སྙན་ལྟ་བུའི་སེམས་བསྐྱེད་འཇོགས་མེད་པ། གཞན་དབང་རང་སྟེང་དུ་ཆོས་བདག་བཀག་པའི་དོན་དམ་ངོ་བོ་ཉིད་མེད་པ་དང། གཞན་སྟེང་དུ་བཀག་
པའི་དེ་གཉིས་ཡོད། བ་གལ་ཏེ་འདུ་བྱེད་ཀྱི་སོགས་སྐབས། བདེན་གཉིས་ངོ་བོ་ཐ་དད་ན་སྐྱོན་བཞི། ལྡོག་པ་ཐ་དད་ནའང་སྐྱོན་བཞི་སོགས་ཡོད། འདུ་བྱེད་ཀྱི་མཚན་ཉིད་དང་དོན་དམ་པའི་མཚན་ཉིད་ཐ་དད་པ་ཞེས་པ། ཀུན་རྫོབ་དང་དོན་དམ་པའི་ངོ་བོ་ཐ་དད་
ན་ཞེས་པ་ཡིན། བུམ་པའི་ནམ་མཁའ། ཁང་པའི་ནམ་མཁའ་སོགས་བུམ་པ་དང་ཁང་པ་ཞིག་ན་སྤྱིར་གྱི་ནམ་མཁའ་དང་འདྲེས་པ་བཞིན་དུ། སེམས་བདེན་སྟོང་གི་དྲི་མ་དག་ན་ཆོས་སྐུ་དང་འདྲེས་པ་ཡིན། བ་རྣམ་པར་བཅད་ཙམ་ཞེས་པའི་སྐབས། ཇོ་

[007B] བོད་སྔ་མ་ཕལ་ཆེར་གྱིས་དེ་ལྟར་མ་ཡིན་དགག་ཏུ་འདོད། དེའི་ནང་ནས་ཤེས་པར་འདོད། དབུ་མ་པ་ལ་དེ་འདྲ་མེད། སེམས་ཙམ་པ་ལ་དོགས་ཆེ། མེད་པར་ལྟ་བ་སྐུར་
འདེབས་ཀྱི་ལྟ་བ་སྤྱིའི་མིང་དང་མཚན་ཉིད་མེད་པར་ནི་བྱེ་བྲག་ན་སྐྱེ་འགག་མེད་པར་འགྱུར་བའི་ལུགས་སོ། །ཞེས་པ་ནི་སེམས་ཙམ་པའི་ལུགས། ཐག་ཁྲ་ལ་སྤྲུལ་ལོ་སྙམ་དུ་བཏགས་པ་གཞི་གཞན་དབང་གི་སྟེང་དུ་ཀུན་བརྟགས་བཏགས་པ་དཔེ་དེ་བཞིན་གཞན་དབང་
བདེན་གྲུབ་ཡིན་དགོས་པ་ནི་སྤྲུལ་ངོ་མ་གདགས་གཞིའི་སྟེང་ནས་གྲུབ་པར་འདོད་པས་དེ་ལྟར་འཇོག་འོ་ན་ཡོངས་གྲུབ་བདེན་པར་གྲུབ་དགོས་པ་ཅི་ཡིན་ཞེ་ན། ཐག་ཁྲའི་སྟེང་གི་སྤྲུལ་མེད་པ་དེ་དེའི་གཤིས་ཡིན་པས་དེ་བདེན་པར་གྲུབ་དགོས། བ་རང་བཞིན་གྱིས་
མྱ་ངན་ལས་འདས་པའི་མྱ་ངན་ལ་ཉོན་མོངས་ཀྱང་འཇོག་མྱ་ངན་ལས་འདའ་རྒྱུའི་མྱ་ངན་དགག་བྱ་ཡིན། རྩ་ཤེས་ལས། ལས་དང་ཉོན་མོངས་ཟད་པས་ཐར། །ལས་དང་ཉོན་མོངས་རྣམ་རྟོག་ལས། །དེ་དག་སྤྲོས་ལས་ཞེས་སྡུག་ཀུན་ཟད་པའི་ཆ་ནི་ཐར་པ། ཉོན་
མོངས་མེད་པ་འགོག་བདེན་དང་སྤངས་པ་ཡིན་པས་དེ་སྤང་བྱ་ལ་ཉོན་མོངས་ཡོད་པས་དེ་ཡིན། དེ་ཡང་སེམས་སྟེང་གི་སྟོང་ཉིད་ལ་རང་བཞིན་མྱང་འདས། དེ་སྒྲིབ་བྱེད་ཟད་པ་ན་མྱང་འདས་ངོ་མར་འཇོག་རྗེ་མིད་ལས་ས་ལོ་འོད་ལ་གསུངས་ཚུལ་གསུངས་ནས། བདེན་གཉིས་
འཇོག་ཤེས་པ་གལ་ཆེ། རང་རྒྱ་ཐུབ་པར་གྲུབ་པ། རང་མཚན། ཞེན་གཞིར་རང་གི་མཚན་ཉིད་ཀྱིས་གྲུབ་པ། མཚན་ཉིད་ཀྱིས་གྲུབ་པ་སོགས་བློ་ངོར་ཤར་དགོས། བ་རྟག་པ་རྟག་པའི་དུས་དང་ཐེར་ཟུག་ཐེར་ཟུག་གི་དུས་ཞེས་པའི་སྐབས། ཐོག་མ་མཐའ་

[008A]༄༅། །བྲལ་ཀུན་བཟང་སོགས་སོ་སྐྱེའི་སྐབས་ཀྱི་སེམས་ཀྱི་ཆོས་ཉིད་དང། བྱང་ཆུབ་སེམས་དཔའི་སྐབས་དང། སངས་རྒྱས་ཀྱི་སྐབས་སེམས་ཀྱི་ཆོས་ཉིད་ཀུན་ཏུ་བཟང་པོ་ལ་ཁྱད་མེད་ཚུལ། རྒྱ་ནག་འགྲེལ་ཆེན་མཛད་པོ་ཐང་སན་བླ་མ། རང་
འཛིན་རྟོག་པའི་ཞེན་གཞིར་རང་གི་མཚན་ཉིད་ཀྱིས་གྲུབ་བ་དེ་མེད་རྒྱུའི་ཀུན་བརྟགས། དེར་སྒྲོ་འདོགས་པ་ཡོད་རྒྱུའི་ཀུན་བརྟགས། དེ་མ་གྲུབ་པ་ཆོས་བདག་ཕྲ་མོ། སེམས་ཙམ་པ་ཡིན་ན་མདོ་སྡེ་དགོངས་འགྲེལ་གྱི་སྒྲས་ཟིན་ལྟར་ཁས་ལེན་པས་མ་ཁྱབ། རྣམ་
ཤེས་ཚོགས་བརྒྱད་འདོད་པས་ཀྱང་མ་ཁྱག་  ྾  རྩ་ཤེ་ཊཱིཀ་ཆེན་ལས་བྲལ་འབྲས་རྒྱུ་རྐྱེན་ལས་སྐྱེས་པར་གསུངས་པ་འདྲ་ཞིག་ཡོད། སྟོང་ཐུན་ན་འགོག་བདེན་སྟོང་ཉིད་དུ་འཇོག་ཀྱང་རང་རྒྱུད་པས་མི་འདོད། ཇི་ལྟར་ཡན་ལག་ཚོགས་རྣམས་ལ། །བརྟེན་ནས་ཤིང་
དེ་བཞིན་ཕུང་པོ་  ྾  ཀུན་རྫོབ་  ྾  ཞེས་པའི་མདོ་འདི་ལ་བརྟེན་ནས་གྲུབ་མཐའ་བཞི་ཀས་གང་ཟག་འཇོག་ལུགས་རེ་ཁས་ལེན། གང་ཟག་གི་སྟེང་དུ་དགག་བྱ་འགོག་ལུགས། ཐ་སྙད་འཇོག་ལུགས་གོང་ནས་གོང་དུ་ཁྱད་པར་ཕྱེ་ནས་ལྟ་བ་ཚོལ་དགོས། ན་དགོངས་འགྲེལ་
ནས་བཤད་པའི་འཁོར་ལོ་གསུམ་དང། སྤྱིར་གྱི་འཁོར་ལོ་གསུམ་མི་འདྲ། འཁོར་ལོ་གསུམ་ལ་དུས་ཀྱི་སྒོ་ནས་འཇོག་པ་དང། བརྗོད་བྱའི་སྒོ་ནས་འཇོག་ཚུལ་གཉིས་ཡོད། སྔ་མ་རྒྱུད་སྡེ་སྤྱི་རྣམ་ནས་གསུངས་པ་དང་འདྲ་བ་སོགས་གསུངས།   ྾  བརྗོད་བྱ་དོན་གྱི་
དྲང་ངེས་འབྱེད་པ་ལ་བདེན་གཉིས་ཚད་མས་རྟོགས་པ་ངེས་པར་དགོས། ལྟ་བའི་དཔྱད་པ་རྫོགས་ནས་འཇོག་རྗོད་བྱེད་ཚིག་གི་དྲང་ངེས་འབྱེད་པ་དྲང་ངེས་ལ་སྒྲ་སྤྱིའི་གོ་བ་ཆགས་ནས་འཇོག་པ་ཡིད་དཔྱོད་ཙམ་གྱིས་ཆོག་  ྾     ༈    ངོ་བོ་ཉིད་

[008B] དེ་ཡང་ངོ་བོ་ཉིད་གསུམ་ནི་མཚན་ཉིད་གསུམ། དེ་ཡང་སྒྲུབ་ཕྱོགས་ནས་མཚན་ཉིད་གསུམ། དགག་ཕྱོགས་ནས་ངོ་བོ་ཉིད་མེད་པ་གསུམ། ཀུན་བརྟགས་ནི་གཞི་གཞན་དབང་གི་སྟེང་དུ་མིང་དང་བརྡས་བཏགས་བ་ཞིག་ལ་ཀུན་
བརྟགས་ཟེར་བ་ཡིན། རབ་རིབ་ཅན་ལ་སྐྲ་ཤད་སྣང་བཞིན་གཞི་གཞན་དབང་གི་སྟེང་དུ་མེད་བཞིན་དུ་སྒྲོ་བཏགས་པ་ལ་ཀུན་བརྟགས་ཞེས། གཞི་གཞན་དབང་གི་སྟེང་དུ། རང་འཛིན་རྟོག་པའི་ཞེན་གཞིར་རང་གི་མཚན་ཉིད་ཀྱིས་གྲུབ་པ་བདག་གིས་སྟོང་པ་ཡོངས་གྲུབ་ཏུ་འཇོག་
པའི་ཀུན་བརྟགས།   ྾  སྒྲོ་བཏགས་པ་འཁོ་བའི་ཀུན་བརྟགས། མཚན་ཉིད་ངོ་བོ་ཉིད་མེད་པ་ཆོས་བདག་ཕྲ་མོ་ཡིན་མིན་འདོད་ཚུལ་སྣ་ཚོགས། དེ་ཡོད་རྒྱུའི་ཀུན་བརྟགས་སུ་འདོད་པ་ཡོད། ངོ་བོ་ཉིད་རྣམ་གསུམ་ལས་ལོགས་སུ་ངོ་བོ་ཉིད་མེད་མེད་པ་སུམ་ཅུ་པའི་ལུང་འགྲེལ་
བཤད་བློ་བརྟན་གྱི་དགོངས་པ། སྒྲུབ་ཕྱོགས་ནས་གཞན་དབང། དགག་ཕྱོགས་ནས་སྐྱེ་བ་ངོ་བོ་ཉིད་མེད་པ། རྐྱེན་གཞན་གྱི་དབང་གིས་བྱུང་གི་རང་གི་བདག་ཉིད་དུ་མ་གྲུབ་པས། བྱས་པའི་སྟེང་དུ་འདུས་པའི་འདུས་བྱས་མཛོད་ནས་གསུངས་པ་ལྟར། དེས་ན་རྒྱུ་ལས་
སྐྱེ་ལུགས་ཀྱིས་གཞན་གྱི་དབང། རང་གྲུབ་པའི་སྐད་ཅིག་གཉིས་པར་མི་སྡོད་པས་གཞན་གྱི་དབང་ཞེས་འཇོག་ཚུལ་གཉིས། ནམ་མཁའི་སྟེང་གི་གཞན་དབང་འཇོག་ལུགས་དཀའ། སྐྱེ་བ་ངོ་བོ་ཉིད་མེད་པ་ནི་རང་གི་བདག་ཉིད་ཀྱི་རྒྱུ་ལས་སྐྱེ་བ་མེད་པ།   ྾  ཡོངས་
གྲུབ་ནི་སྟོང་གཞི་གཞན་དབང་གི་སྟེང་དུ་སྔ་མའི་དུས་དང་ཕྱི་མའི་དུས་སོགས་སུ་འགྱུར་བ་མེད་པའི་གནས་ལུགས་ཡོངས་སུ་གྲུབ་པའོ། །དོན་དམ་པར་ངོ་བོ་ཉིད་མེད་པ་ནི། གཞན་ཞིག་དགག་བྱའི་བདག་གི་ངོ་བོ་མ་གྲུབ་པའི་ཆ་ནས་འཇོག་པ་དང། ཁོ་རང་དགག་བྱའི་

[009A]༄༅། །བདག་གི་ངོ་བོ་མ་གྲུབ་པའི་ཆ་ནས་འཇོག་ཚུལ་གཉིས་ཡོད།    ༈    གང་ཞིག་རྐྱེན་  ྾  དེ་ལ་སྐྱེ་  ྾  སོགས་ཀྱི་མ་སྐྱེས་ཞེས་པ་ཐ་སྙད་དུ་སྐྱེས་པ་མིན་པ་ཤེས་ཕྱིར། དེ་ལ་སྐྱེ་བའི་རང་
བཞིན་ཡོད་མ་ཡིན། །སོགས་སྦྱར་རོ། །མདོར་ན་སྟོང་གཞི་གཞན་དབང་གི་སྟེང་དུ་ཀུན་བརྟགས་ཀྱིས་སྟོང་པ་དེ་ཡོངས་གྲུབ་ཡིན་གསུང། དོན་དམ་ཡང་དག་འཕགས་འཕགས་པ་ཡིན་པས་ཁོ་རང་ལ་དགོས་པ་མེད་ཀྱང། གདུལ་བྱའི་བསམ་ཚོད་ཀྱི་དྲི་བ་ཞུས་པ་ཡིན། ན་དུས་ཀྱི་རིམ་
པའི་སྒོ་ནས་ཞེས་པའི་སྐབས། བརྗོད་བྱའི་སྒོ་ནས་གཙོ་བོ་ཡིན་ཡང། འདིར་དུས་ཀྱི་སྒོ་ནས་བཞག་པའི་འཁོར་ལོ་གསུམ་ཞིག་ཀྱང་བཞག་དགོས། མདོ་གཉིས་པའི་སྐབས་དུས་ཀྱི་ཁྱད་པར་མི་གསལ་ཡང་རྒྱ་ནག་འགྲེལ་ན་དུས་གཉིས་པར་ཞེས་ཡོད། གནས་ཀྱི་ཁྱད་
པར་དངོས་སུམ་གསུངས་པ་དགོས་པ་ཆེ་སྤྱིར་གནས་ངེས་མེད་དུ་གསུངས། ཤེར་མདོ་གནས་བཞིར་གསུངས། བརྩམས་གཞི་བརྗོད་བྱའི་ཁྱད་གཞི་དང། དགོངས་པ་མཐར་ཐུག་འབབས་གཉིས་སུ་ཡོད་པ་ལས་འདིར་དང་པོ་ལྟར་རོ། །བཅོམ་ལྡན་བཞི་
བཅོམ་དྲུག་ལྡན་ལ་ས་པཎ་གྱིས་དགག་པ་ཡང་བྱས་འདུག་ཀྱང། སྐད་དོད་བྷ་ག་ཝན་བཅོམ་དང། ལྡན་སོ་སོར་མ་བསྒྱུར་བར་གཉིས་ཀ་གཅིག་ཏུ་བསྒྲིལ་བ་གོ་བ་གནད་ཆེ། འདས་ཀྱི་སྐད་དོད་མེད་ཟེར་ཀྱང་ག་ལ་ཡི་གེ་བསྣན་པའི་ག་ཏེ་ཞེས་པ་སོང་བ་ལ་འཇུག་པས་
འདས་པའི་སྐད་དོད་བཤད་རྒྱུ་ཡོད། བཱ་ར་ཎཱ་སིའི་ཝ་ར་ཕུག་ཨ་སིཏ་དྲི། ཡང་ན། ཡུལ་འཁོར་མོ་འཇིག་སྟེ། ཝ་ར་འཁོར་མོ། ཨ་སིཏ་འཇིག་ཡང་ན་ཝ་ར་ཆུ། ཨ་སི་ཡུལ། ཆུ་བོ་ཝ་ར་དང་ཨ་སིའི་བར་ན་ཡོད་པའི་དེ། འདི་བཟང་བར་གསུངས་

[009B] ཕྱི་རོལ་པའི་དྲང་སྲོང་རྫུ་འཕྲུལ་ཉམས་ཏེ་ལྷུང་བ་གཉིས། ན་ཐེག་པ་ལ་ཞེས་པ་ལམ་མིན། རྗོད་བྱེད་ཚིག་ཡིན། ཆོས་འཁོར་བྱེ་སྨྲས་ཆོས་འཁོར་ངོ་མ་རྟོགས་པའི་ཆོས་འཁོར་ཁྱད་ཆོས་དྲུག་
ལྡན་གྱི་མཐོང་ལམ་ལ་བྱེད། འཁོར་ལོ་དང་དཔེ་སྦྱར་བ། ལུང་གི་ཆོས་འཁོར་ཡིན་ན་བདེན་བཞིའི་ཆོས་འཁོར་ཡིན་པས་ཁྱབ༑ རྟོགས་པའི་ཆོས་འཁོར་མཐོང་ལམ་ཁོ་ནར་འདོད། དཔེ་དོན་དྲུག་སྦྱར་ཚུལ་ཆོས་འཁོར་ལྟར་ཞིབ་པར་གསུངས། བཀྲ་ཤིས་
འཁྱིལ་གྱི་མཁན་པོ་ཞིག་གིས་ངའི་བཤད་པ་འདི་གྲྭ་རྐྱང་གི་ཆས་ཀ་ཚོང་ལ་སྟོན་པ་ལྟར། ཕྱུག་པོ་ཚོ་ལྟས་ནས་འགྲོ་གསུངས་ཚུལ། ལུང་གི་ཆོས་འཁོར་སྐབས་དཀའ་འགྲེལ་ལྟར་རྒྱས་པར་གསུངས། བྱེ་མདོ་སྔ་མས་ཐེག་ཆེན་ཁས་མི་ལེན། རྗེས་མས་
ཁས་ལེན། སེམས་ཙམ་དབུ་མའི་ཆོས་འཁོར་ཡང་གསུངས། གོང་མས་བཀའ་ཐམས་ཅད་ཆོས་འཁོར། སྔོན་ལྷར་གྱུར་པ་སོགས་གཉལ་སྟོན་གྱིས་དུས་དང་པོར་གསུངས་བ་ལ་སྦྱར་བར་གུང་ཐང་པས་དགག་པ་གསུངས་པ་ཡོད། འདི་ནས་བཤད་པའི་ངོ་བོ་ཉིད་མེད་པ་
ལྔ༑ དེ་མཚན་ཉིད་གསུམ་ལ་སྦྱར་ན་བཅོ་ལྔར་འགྱུར། སེམས་ཙམ་པས་འཁོར་ལོ་བར་པ་མདོ་སྡེའི་གཙོ་བོར་ཁས་ལེན། དེ་དགོངས་པ་ལེན་ལུགས་མི་འདྲ་བ་ལས་འཁོར་རྩ་གཅོད་བྱེད་ཀྱི་སྟོང་ཉིད་གཏན་ལ་འབེབས་པར་སེམས་ཙམ་པས་ཀྱང་འདོད། དགོངས་
འགྲེལ་འདི་འཁོར་ལོ་གསུམ་ཀའི་དགོངས་འགྲེལ་ཡིན༑ དྲང་དོན་འཇོག་ལུགས་དབུམ་པས་སྒྲས་ཟིན་སྒྲ་ཇི་བཞིན་པ་ཡིན་ཀྱང། དེ་ཆོས་དེའི་གནས་ལུགས་མིན་པར་གནས་ལུགས་གཞན་དུ་དྲང་དགོས་པ་དྲང་དོན་ཏེ་སྒྲ་མི་རྟག་ཅེས་པ་ལྟ་བུ། བ་ཡོད་པ་ཞེས་པ་

[010A]༄༅། །བདེན་གྲུག་མཁྱུད་པ་ཞེས་པ་སྦས་པ་ཐེག་པ་ཆེ་ཆུང་མདོ་འདུལ་གདུལ་བྱའི་དབང་གིས་འབྱེད་དགོས་པ་སྔགས་རིམ་ཕྱིས་བརྩམས་ཡིན་པས་དེར་འཇོག་དགོས། བ་འདི་ཞེས་པའི་ཉེ་ཚིག་སྙིང་པོ་རྒྱན་དུ་བརྗོད་བྱ་དལ། འདིར་རྗོད་བྱེད་ཀྱི་
སྒོ་ནས་ཁྱད་འཇམ་བཞད་གསུངས། ལུང་གི་བསྟན་པ་ལ་དད་པས་ཞུགས་པ་ལུང་ལ་ཞུགས་པ། དེ་གཞན་ལ་སྤེལ་བ་འཛིན་པ། བརྗོད་བྱ་རྒྱུད་ལ་སྐྱེས་པ་རྟོགས་པའི་བསྟན་པ་ལ་ཞུགས་པ། དེ་གོང་ནས་གོང་དུ་སྤེལ་བ་འཛིན་པ་ཡིན་ཚུལ་མཛོད་ཀྱི་ལུང་
དང་བཅས་གསུངས། དད་པ་མེད་པར་ཆོས་ཉན་པ། འཛིན་པ། རྩོད་པ་སོགས་བསྟན་ལ་ཞུགས་པར་མི་འགྲོ་ཕྱི་རོལ་པའི་རྒྱུད་ཀྱི་བརྒྱད་སྟོང་པ་བཞིན། འགོག་བདེན་རྒྱུད་ལ་སྐྱེ་རྒྱུ་མེད་པར་ཐལ། རྟག་པ་ཡིན་པའི་ཕྱིར་ཟེར་མཁན་ཡོད། དེ་རྟོགས་པའི་བསྟན་
པར་ཡང་དེ་བཞིན་གསུངས། བ་དུས་ཐ་མར་གསུངས་ཀྱང་ཞེས་པ་འཁོར་ལོ་ཐ་མ་ཡིན་ན་འདིར་བསྟན་འཁོར་ལོ་ཐ་མ་ཡིན་པས་མ་ཁྱབ་པ་བསྟན། ན་དོན་དམ་རྣམ་པར་ངེས་པ་ཞེས་པ་ལེའུ་གཅིག་པུའི་མིང། ལེགས་པར་རྣམ་པར་ཕྱེ་བའི་ཞེས་པ་འཁོར་ལོ་རངས་
པོའི་མིང་ཡིན་པས་འདི་ལེགས་ཞེས་གསུངས་གསུངས། དུས་ཀྱི་སྒོ་ནས་བཞག་པའི་འཁོར་ལོ་གསུམ་དང་བརྗོད་བྱའི་ཕྱོགས་མཐུན་གྱི་སྒོ་ནས་བཞག་པའི་འཁོར་ལོ་གསུམ་སོགས་སྐབས། ལྕང་སྐྱས། བ་དུས་དང་པོར་གསུངས་ཚད་ཀྱི་ཞེས་སོགས་ལ་དགོངས་པ་
ལེན་ཚུལ་ཡང་གསུངས། སེམས་ཅན་ཐམས་ཅད་ལ་སངས་རྒྱས་འཇོག་བ་རྒྱུད་བླ་ལ་བརྟེན་ཅིང། སངས་ཀྱི་སོགས་གསུངས། ན་དེ་ལ་གཞན་དག་གིས་ཞེས་པ་ཡར་འབོག་པ་རིན་ཆེན་ཏོག་

[010B]    ༈    འདི་ལྟ་བུའི་ཆོས་གསན་པ་ཡང་བཀའ་གདམས་པས། མིག་རྒྱང་བསྲིང། ཁོང་སང་ལྷོད། བློ་རྒྱ་སྐྱེད་སོགས། མིག་རྒྱང་བསྲིང་ལུགས་དོན་ཆུང་དུ་མིན་པར་སངས་རྒྱས་ཐོབ་འདོད། ཡིད་རྒྱ་སྐྱེད་ཚུལ་ཐབས་ཤེས་ཡ་མ་བྲལ་བ་དབུ་མ་ལ་འཇུག་
ཚུལ་གཉིས་སོགས། ཁོང་སང་ལྷོད་བ་དང་རིང་བྱེད་པ། དྲང་ངེས་འདིའི་ཁུངས་ནི། གང་དང་ཡང་དག་ལྡན་པས་སོགས། རྗོད་བྱེད་ཚིག་གི་སྒོ་ནས་དྲང་ངེས་འབྱེད་དགོས་པ། ལམ་རིམ་ཉེས་སྤྱོད་འགགས་པ་དྲང་ངེས་འབྱེད་པ་ལ་རག་ལུས་པ། དེ་ལས་རྒྱལ་བའི་
དགོངས་པ་རྟོགས། རྒྱལ་བའི་དགོངས་པ་ནི་གདུལ་བྱ་འཁོར་བ་ལས་བཏོན་ནས་སངས་རྒྱས་ལ་འགོད་པ། དེ་ལ་གསུང་རབ་གདམས་ངག་ཏུ་ཤར་བ་ཞེས་པ་གང་ཟག་གཅིག་དེ་ཡང་རང། དེ་ལ་བསྟན་པ་འགལ་མེད་རྟོགས་དགོས། དེ་རྟོགས་པ་དྲང་ངེས་འབྱེད་པ་
ལ་རག་ལས། དེ་ཡང་ལམ་རིམ་གྱིས་རྒྱ་ཆེ་བའི་བསྟན་པ་ཐམས་ཅད་འགལ་མེད། འདིས་ལྟ་བའི་ཆ་ཐམས་ཅད་འགལ་མེད། དེས་ན་འདི་ཡང་ལམ་རིམ་གྱི་ཆ་ཕག་དེར་མི་འགྲོ་བ་མེད་ཚུལ། དྲང་ངེས་འབྱེད་དགོས་པ་སྟོན་ཕྱིར་རྣམ་ཐར་སྒོ་གསུམ། དེ་
འབྱེད་ཚུལ་སྟོན་ཕྱིར་རྟོན་བཞི་སོགས་འབྲེལ་གསུངས། སྒྲོ་སྐུར་འགོག་པའི་ནང་གྲུབ་མཐའ་བཞི་ཀ་ཡོད། དེ་རྣམས་ཤེས་པར་བྱས་ཏེ་ཉན་དགོས་ཚུལ་གསུངས། མཐའ་གཉིས་སྤོང་ཚུལ་སྤྱིར་བསྟན་པ་ལ་སྒྲོ་འདོགས་ཀྱི་མཐའ་བྱེ་བྲག་ཏུ་འགོག་ཚུལ་གྱི་མཐའ་གཉིས་
ཁར་མི་འདྲ། ན་ཇི་ལྟར་ཡོད་ཅེས་པ་དཀའ་འགྲེལ་ན་གནས་ལུགས། བྲ་སྟིས་སྒྲོ་སྐུར། ལེགས་པར་མ་ཟིན་པ་ནི་དགག་ཚོད་དང་སྒྲུབ་ཚོད་མ་ཟིན་པ་དབུས་ལས་ཐལ་པ། འགའ་ཞིག་ལོག་པར་བཟུང་བ། དང་པོ་དེ་བཟང་བ་ལྟ་བུ་ཡོད། ན་གཟུགས་ལ་

[011A]༄༅། །སོགས་པ་དང་པོ་ནི་གཟུགས་ནས་རྣམ་མཁྱེན་བར་སྤྱི་དང། གཉིས་པ་ནི་གཟུགས་སོགས་ཕུང་པོ་ལྔ་བྱེ་བྲག་ཏུ་བཤད། ན་ཐམས་ཅད་ཀྱི་ཐམས་ཅད་དུ་མེད་དོ་ཞེས་པ། དངོས་པ་གང་དང་གང་ན་ཡང། །ཞེས་པ་ལྟར་གྱི་ཡུལ་དུས་གནས་
སྐབས་ཐམས་ཅད་དུ་མེད་པ། ཆོས་འདུལ་བ་ཞེས་པ་ལྟུང་བ་འདུལ་བ་དང། ཉོན་མོངས་འདུལ་བ་གཉིས་ལས་འདིར་ཕྱི་མ་ཡིན། འཇམ་བཞད་བགྲེས་པོས་འགྲེལ་གསུངས་པར་མཛུབ་མོ་འཛུགས་དཀའ་བ་ཡོད་ཞུས་ཚུལ། ཀླུ་འབུམ་ལྷ་བྲིས་པས་འགྲེལ་སླ་
ཚུལ་ཞུས་ཚུལ། འདི་དང་རིམ་ལྔ་གསལ་སྒྲོན་གཉིས་ཤིན་ཏུ་འགྲེལ་དཀའ་བ་སྔོན་རྒྱལ་བ་དབང་བོའི་ཏོག་གི་སྤྱན་སྔར་ཟབ་མོ་དབུ་མའི་ལྟ་བ་དང་འབྲེལ་པའི་རྡོ་རྗེའི་ཐེག་བ་སྤེལ་བའི་ཐུགས་བསྐྱེད་མཛད་པ་དང། མདོའི་མཐར་ཐུག་ལྟ་བ། སྔགས་ཀྱི་
མཐར་ཐུག་འོད་གསལ་བདེ་བ་ཆེན་པོ། དེ་གཉིས་འཆད་ཚུལ་ཁྱད་པར་དུ་འཕགས་པ་ཞིག་ཡོད་པས་སུས་ཀྱང་གཏིང་མི་དཔོག་ཐེག་དམན་གྱི་གྲུབ་མཐའ་འཛིན་པ་དང་ཐེག་དམན་པ་ཁྱད་ཆེ། དབུ་མ་པས་བུམ་པ་གཅིག་པུའི་སྟེང་ནས་མཐའ་གཉིས་འགོག་
རྒྱུ་ཡོད་ཀྱང། འདིར་བུམ་པ་ཀུན་བརྟགས་ཀྱིས་སྟོང་པ་དང། དེའི་གནས་ལུགས་ཡོངས་གྲུབ་ལ་བརྟེན་ནས་འགོག་དགོས། འོན་ཀྱང་འབབས་དབུ་མ་དང་འདྲ། ན་བཏགས་པའི་ཚིག་གི་ཞེས་པའི་བཏགས་པ་ཞེས་ས་མཐའ་ཡོད་པ་བཏགས་ཟིན་ལ་
བྱེད་པ་སུམ་རྟགས་ཀྱི་བདག་གཞན་ལ་སྦྱར་ནས་གསུངས། མཚན་མའི་གཞི་ནི་རྣམ་དབྱེ་བདུན་བ་རྟེན་གནས།    ༈    །ཞེས་བརྗོད་མེད་ཀྱི་དངོས་པོ་མི་སྣང། སྣང་བ་འདི་ཀུན་བརྟགས་ཡིན་ཟེར། འདི་

[011B] གཞན་དབང་དོན་བྱེད་ནུས་པ་ལ་བསམས་ནས་བདེན་པར་གྲུབ་པར་འདོད། ཕྱོགས་སྔ་ཚིག་ཟིན་ལ་ཐལ་འགྱུར་པ་ཡིན་ཀྱང་རང་རྒྱུད་པ་ཡང་ཡོད་པར་བསྟན་ལུགས། ་གལ་ཏེ་ཀུན་ལ་ནུས་མེད་ན། །ས་བོན་སོགས་ལ་མྱུ་གུ་སོགས། ནུས་མཐོང་སོགས། ངས་མི་
དེ་མཐོང་ཡང་མཐོང་བ་དེ་རྫུན་ཡིན་ཟེར་བ་ལྟ་བུར་སེམས་ཙམ་པས་གོ་ཀུན་རྫོབ་ཏུ་སྐྱེ་འགག་ཡོད། ཅི་ན་བློ་འཁྲུལ་དོར་སྐྱེ་འགག་ཡོད་ཅེས་བོད་སྔ་མའི་ལྟ་བ་འགོག་ན་གདགས་གཞི་མེད་ན་སོགས་འདི་གོ་དཀའ། འདེ་འདྲ་མང། དགེ་བཤེས་ཆེན་པོ་ལ་དྲིས་
ཀྱང་མི་ཤེས་པ་མང་བས། རང་གིས་ཚོགས་བསགས་སྒྲིབ་སྦྱང་བྱས་ཏེ་རེ་གཉིས་གོ་ཞེས་ཞང་རིན་པོ་ཆེས་གསུངས། སྣུམ་ཕུལ་ཚུལ་ཡང་གསུངས། གཞུང་འདི་རང་གི་བསམ་ཚོད་ལ་སྟོང་པ་རྟེན་འབྱུང་གི་དོན་ཨེ་ཡིན་སྙམ། སངས་རྒྱས་ཡེ་ཤེས་ཀྱིས། གང་ཤར་རྣམ་
རྟོག་འཛིན་པ་ཡོངས་རིག་ན། །་་་ཞེས་རྣམ་རྟོག་ཅེས་པ་རྟོག་པས་བཏགས་ཙམ་དུ་འཇོག་ལུགས་ཤེས་ན་སྟོང་ཉིད་ཤེས་ཞེས་པ་ཡིན། འདི་དང་འདྲ། འདི་ལ་ལྕང་སྐྱས་སེམས་ཙམ་དུ་གསུངས་ཀྱང་མིན། རྗེ་ཉིད་ཀྱིས་གཞུང་དོན་གོ་བ་བླ་མ་ཞང་རིན་པོ་ཆེའི་
བཀའ་དྲིན་ཡིན། དེ་ལས་སྤྱོད་འཇུག་དངོས་སུ་གསན། རྩ་ཤེ་རྐུ་ཐབས་སུ་གསན་པའི་ལོ་རྒྱུས་ཀྱང་གསུངས། བརྟགས་པ་ཙམ་ཞེས་པའི་ཙམ་སྒྲས་རང་མཚན་བཀག་པས་དེ་དེ་ཁོ་ན་ཉིད་དུ་འགྲོ་ཚུལ་ཡང་ཡོད་འདྲ། གཞུང་ཆེན་མོ་བསྡུས་དོན། ཚིག་
དོན༑ བརྒལ་ལན་སོགས་ཀྱིས་གཏན་ལ་འབེབ་དགོས་པ་ལས། བརྒལ་ལན་རྐྱང་པས་མི་རུང། འདིའི་ཕྱོགས་སྔ་ཀླུ་སྒྲུབ་ཡབ་སྲས། དེ་སྐབས་སེམས་ཙམ་དར། ཐལ་འགྱུར་ཕྲ་བས་ཀླུ་སྒྲུབ་ཡབ་སྲས་ལ་སློབ་མ་རེ་གཉིས་ལས་མེད། བཅོམ་ལྡན་འདས་ཀྱིས་

[012A]༄༅། །ཁུར་ཁུར་བ་པོ་སོགས་བདག་ཡོད་པར་བསྟན་པ་ལས་འབྲས་ལ་ངེས་པ་རྙེད་ཕྱིར་ཡིན་པ་གོ་ན་བསྟན་པ་འགལ་མེད་གོ་བ་རྩ་ཤེའི་ལུང་སྦྱར་ཏེ་གསུངས། བ་གང་ལ་གང་མེད་པ་སོགས། གཞན་དབང་གང་ལ། ཕྱི་རོལ་གྱི་དོན་
གང་མེད་པ། གཞན་དབང་དེ་ནི་དེས་སྟོང་ཞིང། ལྷག་མ་ཤུལ་ན་འདོགས་གཞི་གཞན་དབང་སོགས་གསུངས། ན་བསྡུ་བའི་ཕྱོགས་སྔའི་སྐབས་དེ་དག་ལ་ངོ་བོ་ཉིད་དུ་དམིགས་པ་ཞེས་པའི་ངོ་བོ་ཉིད་རང་མཚན་དུ་སྒྲུབ་པ། ཀུན་རྫོབ་ཏུ་བྱེད་པ་སྒྲུབ་པ། འདོགས་
པ་བདེན་འཛིན་གྱིས་འདོགས། དེ་བཞིན་འཛིན་པས་མངོན་པར་བརྗོད་པ། གཞན་དུ་ན་་ཞེས་གསུངས། ཤིང་རྟའི་སྲོལ་འབྱེད་ཅེས་པ་འདི་འདྲ་ཡིན། རྗེའི་བཀའ་དྲིན་ལས་ཐོས་རྒྱུ་བྱུང། ན་ནང་གི་མངོན་པར་བརྗོད་པ་རྟོག་པ། ཕྱིའི་མངོན་པར་རྟོག་པ་ཞེས་
ཀུན་ནས་བླངས་པའི་སྒྲ། ན་ཕྱིན་ཅི་ལོག་གི་དངོས་པོ་ཞེས་པ། སྔོ་འཛིན་མིག་ཤེས་ཀྱིས་སྔོན་པོ་འཛིན་པ་ན་བག་ཆགས་གསུམ། བདག་ལྟའི་བག་ཆགས་ཀྱི་སྣང་བ། མངོན་བརྗོད་ཀྱིས་ཤར་བའི་སྣང་བ། ་གཟུགས་གཟུགས་འཛིན་རྟོག་པའི་ཞེན་གཞིར་གྲུབ་པ་
དེ་ཡོད་པས། དེ་མཚན་ཉིད་གསུམ་གང་ཡིན། ན་འགྲེལ་ཆེན་ཁ་ཅིག་ཅེས་བ་ཅོག་རོའི་གསུང་ཡིན། བསྟན་འགྱུར་དཀར་ཆག་ན་ཐོགས་མེད་གསུང་ཞེས་པ་མ་དག།  བ་འདིའི་རྣམ་ངེས་དང་ཕྱིས་ཀྱི་ཁ་ཅིག་
སུ་ཡིན་བརྟག་དགོས། འདིའི་ལུགས་ལ་དོན་དམ་པ་ཡིན་ཡང་དོན་དམ་པར་ཡོད་མི་ཟེར། དགེ་འདུན་རྒྱ་མཚོའི་རྣམ་ཐར་ལས་བརྩམས་གཙང་ནས་ཕེབས་ཚུལ།    ༈    དོན་དམ་པར་ཡོད་མེད། ཀུན་རྫོབ་ཏུ་ཡོད་མེད་ཅེས་ན་འཇོག་ཚུལ་

[012B] འདི་རང་གི་བསམ་ཚོད་གནད་ཆེ། དོན་དམ་པར་ཡིན་མིན། ཀུན་རྫོབ་ཡིན་མིན་ཞེས་ན་འཇོག་ཚུལ་གཉིས་པར་བསམ་དགོས། དེ་བློ་ལ་བཟུང་ན་སྐྱོན་སྤོང་སླ། གཞན་འདི་བར་དཀའ་བ་ཡོད། ན་ཡོད་མིན་མེད་མིན་སོགས་
མདོ་སྡེའི་རྒྱན་གྱི་ལུང་འགྲེལ་གསུངས། ན་རྒྱུ་མཚན་ཞེས་པ་གཞན་དབང༑ མངོན་པར་བརྗོད་པའི་བག་ཆགས་ཀྱི་དབང་གིས་ཤར་བདེ་ཀུན་བརྟགས་ཡིན། དཔེར་ན་མཁྲིས་ནད་ཅན་གྱིས་དུང་སེར་པོར་སྣང་རེག་གི་སྐབས་སུ་མངོན་བརྗོད་ཀྱི་དུང་དེ་ལ་སྣང་རེག་
མི་བྱེད་ཅེས་མི་འཇོག་དེ་བཞིན་དུ་མངོན་བརྗོད་ཀྱི་བག་ཆགས་ཀྱིས་བཞག་བ་དང་རྟོག་པའི་བག་ཆགས་ཀྱིས་བཞག་པའི་དངོས་པོ་གཉིས་འཇོག་ལུགས། ན་རྫས་བཏགས་འདོགས་ལུགས་ཀྱང་རང་རྐྱ་འཛིན་ཐུབ་བའི་རྫས་ཡོད་དང། བཏགས་ཡོད་ཕྱེད་དགོས། རང་རྐྱ་
ཐུབ་པའི་ཞེས་བྱས་ན་དེ་ཤེས་པ་རང་རྐྱ་ཐུབ་པའི་རྫས་ཡོད་ཤེས་པའི་སྟེང་གི་དགག་བྱ་ཡིན་དགོས་པ་དང་མི་འགྲིག་འདི་སྐད་དོད་ཀྱི་སྟེང་ནས་སྦྱར་ཚུལ་ཡང་གསུངས། དོན་དམ་སྒྲས་བརྗོད་གསུམ་དོན་དམ་ད་བ་སྟོང་ཉིད་དོན་གཅིག་སོགས་ངོས་ཚོས་འདོད། བ་དེའི་དོན་ཏེ་
ཞེས་པ་དེའི་ཡུལ། དོན་དམ་བདེན་པའི་སྒྲ་བཤད་གསུམ་རྟོག་གེ་འབར་བ་ན་གསུངས། དེ་ནས་གསུངས་པའི་དོན་དམ་བདེན་པ་དང། དབུ་མ་སྣང་བ་ནས་གསུངས་པའི་དེ་གཉིས་ལ་མུ་བཞི་ཡོད། སེམས་ཙམ་མན་ཐེག་དམན་གཉིས་རྟོགས་རིགས་འདྲ། རང་རྒྱུད་པ་
མི་འདྲ་གསུམ་སོ་སོ་སོགས་གསུངས། རྗེའི་སྐུ་ཚ་བློ་བཟང་ཉི་མའི་དཀའ་འགྲེལ་ལེགས་ཚུལ། འཇོག་ཚུལ་གཉིས་པའི་དབང་དུ་བྱས་པའི་དོན་དམ་དོན་དམ་དོན་གཅིག་དེའི་ཀུན་རྫོབ་ཀུན་རྫོབ་དོན་གཅིག་དོན་དམ་དུ་ཡོད་པ་རྣམ་དག་ལམ་གྱི་དམིགས་པའི་

[013A]༄༅། །སྒོ་ནས་བཞག་རྣམ་བཤད་རིགས་པའི་ཀུན་རྫོབ་དང་དོན་དམ་འཇོག་ཚུལ་འདི་ཞིབ་པར་དཔྱོད་དགོས། ང་ཚོའི་ཡིག་ཆའི་ནང་གི་སྡུག་བདེན་དང་འཁོར་བ་དོན་གཅིག་ཟེར་བ་ལ་སོག་པོ་མ་ཐུབ་ཚུལ་གསུངས། བ་དོན་དམ་པ་
སྟོང་པ་ཉིད་ལས་ཞེས་པ་མདོའི་མིང། མི་དམིགས་སོ་ཞེས་པ་དོན་དམ་དུ་ཡིན་ནམ་ཀུན་རྫོབ་ཏུ་ཡིན། དང་པོ་ཡིན་ན་ཆོས་ཐམས་ཅད་ལ་དོན་དམ་པར་ངོ་བོ་ཉིད་ཅེས་བརྗོད་དགོས། གཉིས་པ་ལྟར་ན་བྱེད་པ་པོ་ཆོས་ཅན་སོགས། ་ལན་གྱི་སྔ་མ་ཕྱི་མ་འཇོག་ཚུལ་
དང་གཉིས། གང་ཟག་ཀུན་རྫོབ་ཏུ་ཡོད་པ། ཐ་སྙད་དུ་ཡོད་པ་རྫས་སུ་མེད། རང་གི་གདགས་གཞི་ལ་བརྟེན་ནས་བཏགས་པས་བཏགས་ཡོད་ཡིན། དེ་རྫས་སུ་མེད། འདིར་གཉལ་སྟོན་གྱི་གསུང་ཚུལ་ཡང་གསུངས། དོན་སྨྲའི་རྩོད་པ་འདི་ལ་སེམས་ཙམ་པས་
ལན་ཐེབས་ཀྱང་ཀླན་ཀ་འཇུག་ཅེས་དབུ་མ་པས་ལན་མི་ཐེབས་པར་གསུངས། ཀུན་རྫོབ་གསུམ། མཚན་ཉིད་གསུམ། བཏགས། ཤེས་གཞན་དབང། རྗོད་ཡོངས་གྲུབ། བྱེ་སྨྲས་རྫས་ཡོད་དང་དོན་དམ་བདེན་པ་དོན་གཅིག་བཏགས་ཡོད་དང་ཀུན་རྫོབ་
བདེན་པ་དོན་གཅིག་བུམ་ཤེས་ཀུན་རྫོབ་ཏུ་འདོད། རྡུལ་ཕྲན་་རྫས་སུ་ཡོད། དོན་དམ་དུ་ཡོད། རྫས་གྲུབ་དང་རྫས་ཡོད་ལ་ཁྱད་ཡོད།    ༈   བཏགས་ཡོད་དང་རྟག་པ་དོན་གཅིག་སེམས་ཙམ་པས་་རང་རྒྱུད་
པས་དམག་སོགས་གཞན་འདུས་བཏགས་ཡོད། ་ཐལ་འགྱུར་བར་གཞི་གྲུབ་ན་བཏགས་ཡོད་ཡིན་པས་ཁྱབ་པ་རྫས་ཡོད་མེད་བྱས་ཆོག་མོད་གསུངས། ་བྱེ་སྨྲས་བུམ་ཆུ་དོན་དམ་པར་མེད་པར་འདོད་ཀྱང་དབུ་མ་པས་བསྐྱར་དུ་གྲུབ་དགོས། ་སེམས་ཙམ་པས་་བ་

[013B] བསྡུ་ན་གཉིས། རྗེས་ཀྱང་དགེ་སློང་ཞིག་ལ་ངན་འགྲོར་མི་སྐྱེ་རང་དབང་བའི་བདག་ཡོད་མེད་སྟོན་ལུགས་གསུངས་ཚུལ། རང་དབང་གི་མི་སྐྱེ་བ་བསམ་ཤེས་ན་ལས་འབྲས་
ལ་གནད་ཆེ། མི་སྐྱེ་བཞི་སྟོང་ཉིད། ན་ཀུན་བརྟགས་ལ་སྟེ་ནི་ཀུན་བརྟགས་རང་གི་མཚན་ཉིད་ཀྱིས་མ་གྲུབ་པ། སངས་འཕགས་ཀྱི་རྒྱུད་ལ་སྤོང་བཞི་ཨེ་ཡོད། ཡོད་ན་མ་སྐྱེས་པ་སྐྱེ་ལ་འཕེལ་བ་སོགས་ཇི་ལྟར་འཇོག་   ༈   
དབང་བདེན་པར་ཡོད་་བ་གདན་ཞེས་པ་གཞི་གཞན་དབང་ལ། གང་སྟོད་པ་ཀུན་བརྟགས། ལྷག་མ་གཞན་དབང། ཕྱི་རོལ་གྱི་གཟུང་པ་མ་གྲུབ་ཀྱང། ནང་སེམས་ཀྱི་བག་ཆགས་སྨིན་པས་འབྱུང་བ་སོགས་འཇུག་པའི་ལུང་སྦྱར་ཏེ་གསུངས། ན་
བཟློག་སྟེ་འཆད་པ་ཞེས་པ་ཇོ་ནང། ཡོད་ཅེས་མེད་ཅེས་མཐའ་གཅིག་གོ་ཞེས་པ་ལ་དབུ་སེམས་ཀྱིས་བཀྲལ་ལུགས་མི་འདྲ་བ་ཡང་གསུངས།    ༈    འོ་ནམ་མཁའ་དང་མཉམ་ཞེས་པ་ནི། སེམས་བསྐྱེད་པ་ནི་གཞན་དོན་ཕྱིར། །ཞེས་པའི་དོན་
ཐོབ་བྱ་བླ་ན་ཞེས་སོགས་ནི་ཡང་དག་རྫོགས་པའི་སོགས་ཀྱི་དོན། རྒྱུ་གཞན་དོན་དོན་གཉེར་དང་གྲོགས་བྱང་ཆུབ་དོན་གཉེར་གཉིས་ཚང་ན་དམིགས་རྣམ་ཚང།    ༈    དུས་གསུམ་གྱི་ངོ་བོ་ཉིད་མེད་པ་
གསུམ་སྒྱུ་མའི་དཔེ་བྱེ་སྨྲས་རང་་པའི་དཔེ། སེམས་ཙམ་པས་ཕྱི་དོན་དུ་མ་གྲུབ་པའི་དཔེ་སོགས། ཐལ་འགྱུར་བར་འཇོག་ལུགས། དཔེར་འཇོག་ཀྱང་འཇོག་ལུགས་མི་འདྲ་བ།    ༈    ན་ཡང་དག་མ་ཡིན་ཀུན་རྟོག་ཡོད།།

[014A]༄༅། །ཅེས་པས་འདིར་འཁོར་ལོ་བར་པའི་སྒྲས་ཟིན་ལ་གནོད་བྱེད་གཏོང། འཁོར་ལོ་དང་པོའི་དགོངས་གཞི་བསྟན། དེ་ལ་གཉིས་པོ་ཡོད་མ་ཡིན། །ཞེས་འདིར་བསྟན་འཁོར་ལོ་དང་པོའི་སྒྲས་ཟིན་ལ་གནོད་བྱེད་གཏོང། བར་པའི་
དགོངས་གཞི། དང་པོས་སྐུར་འདེབས། གཉིས་པས་སྒྲོ་འདོགས་ཀྱི་མཐའ་བཀག་སྟོང་པ་ཉིད་ནི་འདི་ལ་ཡོད། །འདི་སྒྲ་གཞན་དབང་སྟེ་དེའི་གཤིས་སུ་ཡོད་པ་བསྟན། དེ་ལ་ཡང་ནི་དེ་ཡོད་དོ། །ཞེས་དེ་ལ་གློ་བུར་གྱི་དྲི་མ་ཡོད། བློ་བརྟན་གྱི་འགྲེལ་
བཤད་ན། ཡང་དག་མ་ཡིན་་འཁོར་བར་འཁོར་བའི་རྒྱུ་གཞན་དབང། དེ་ལ་དངོས་པོ་སོགས། འཁོར་བར་འཆིང་ལུགས་སོགས་བསྟན། སྟོང་པ་ཉིད་སོགས་སྦྱར་ཚུལ། དེ་ལ་སོགས་སྒྲིབ་བྱེད་ཀྱི་དྲི་མ་སྦྱང་ན་ཐར་པ་དང་སངས་ཆུས། དང་པོ་གཉིས་
སྡུག་ཀུན། ཐ་མ་གཉིས་རྣམ་བྱང། སྟོང་པ་མ་ཡིན་ནི་གཞན་དབང། ཡོངས་གྲུབ། མི་སྟོང་མིན་ནི་ཀུན་བརྟགས། དེ་ལྟ་བས་ན་་ཡོད་པས་ཞེས་པ་གཞན་དབང། མེད་པས་ཞེས་པ་ཀུན་བརྟགས། ཡོད་པ་རྗེས་མ་སྟོང་གཞི་གཞན་དབང་དང་སྟོང་པ་
ཡོངས་གྲུབ་གཉིས་གཅིག་གཅིག་ལ་བརྟེན་ཏེ་བདེན་གཉིས་ཟུང་འཇུག་གི་ཡོད་ལུགས། དེ་ཡང་བདེན་པ་ཡོད་ཅེས་སོ། །རིན་ཆེན་བྱང་ཆུབ་ཀྱི་དཀའ་འགྲེལ་ཞེས་པ་སུ་ཡིན།    ༈   
གཟུགས་ཀྱི་སྟོང་ཉིད། གཟུགས་འཛིན་ཚད་མ་གཟུགས་དང་རྫས་གཞན་གྱིས་སྟོང་པ་ཚད་མའི་སྟེང་གི་སྟོང་ཉིད། དངོས་རྣམས་གཞན་དབང། སྐྱེ་སོགས་ཐ་དད་དུ་འཇོག་པ་ནི་རྟོག་པ་ལ་བརྟེན་ནས་འཇོག་ཕྱི་དོན་དུ་མ་གྲུབ་བའི་གཟུང་དང་འཛིན་པའི་སོགས། ཡུལ་

[014B] མྱོང་ཙམ་གྱི་རྣམ་པ་ལ་འཛིན་རྣམ། བ་ཕུང་པོ་ལ་སོགས་ནི་ཕུང་ཁམས་སྐྱེ་མཆེད། གཟུགས་རུང་བྱ་བྱེད་ཀྱི་ཆ་དེ་བཏགས་ཡོད་བདེན་སྟོང་ཡིན། བྱ་བྱེད་ཀྱི་གཞི་ལྡོག་གི་ཆ་དེ་བདེན་གྲུབ་ཡིན། གཞི་གྲུབ་པ་ན་བྱེད་དྤ་པོ་ཡིན་པས་ཁྱབ། ཕུང་ཁ་རས་
གྲངས་འདྲེན་དང་གོ་རིམ་གྱི་སྟེང་ནས་གོ་རྒྱུ་ཡོད། འཁོར་བ་འཇུག་རིམ་དང་ལྡོག་རིམ་གྱིས་གོ་རྒྱུ་ཡོད། འདུས་བྱས་ཀྱི་གཞི་ལྡོག་རྫས་སུ་ཡོད་ཀྱང་མཚོན་བ་སོགས་རྟག་པ། ན་ཐུན་མོང་བའོ། །ཞེས་པ་ཐར་ལམ་གསལ་བྱེད་ན་སེམས་ཙམ་རྐྱང་པ་མཛའ། ནུས་པ་མེད་ན་རྒྱུ་རྣམས་
ལ་རང་འབྲས་སྐྱེད་པའི་ནུས་པ་དང་རྫས་མདན་རྒྱུས་འབྲས་བུ་དོན་དམ་པར་སྐྱེན་ཀུན་རྫོབ་ཏུ་ཇི་ལྟར་སྐྱེ་ཞེས་ཐོགས་མེད་ཀྱི་སྐུར་འདེབས་ཀྱི་ཕྱོགས་སྔར་རང་རྒྱུད་པ་ལ་ཡོད་ཁེ་དུས་རང་རྒྱུད་སྲོལ་ཕྱེ་དགོས། དེ་དུས་ཐལ་འགྱུར་ཡང་སུ་ལོ་ཕྱེ་དགོས།    ༈    དེའི་ཕྱོགས་སྔར་
སེམས་ཙམ་པ་ཨེ་ཡོད། དེ་དུས་སྲོལ་མ་ཕྱེ་བས་སོ། །་སྔོན་པོ་སྔོན་པོར་སྣང་བ་རིགས་མཐུན་གྱི་བག་ཆགས། སྔོན་པོ་སྔོ་འཛིན་མིག་ཤེས་ཀྱི་ཞེན་གཞིར་སྣང་བ་དེ་མངོན་བརྗོད་ཀྱི་བག་ཆགས་ཀྱིས་སྣང། ཞེན་གཞིར་སྣང་བ་དེ་རང་མཚན་གྱིས་གྲུབ་པར་སྣང་བ། དེ་བདག་
ལྟའི་བག་ཆགས། འདི་དགག་བྱ། སྔོན་པོ་དེ་སྔོ་འཛིན་རྟོག་པའི་ཞེན་གཞིར་གཞན་དབང་ཡིན་ནམ་ཀུན་བརྟགས་ཡིན། མཚན་ཉིད་གསུམ་པོ་གང་ཡིན་ཞེས་དྲིད། ར་སྒྲ་དེ་ལ་དོན་ལྔའི་གང་ཡིན་བརྟག་དགོས། ལ་སྒྲན་སྒྲ་དེ་ཉིད་ལ་འཇུག་པ་དང། རྟེན་གནས་ལ་
འཇུག་པའི་ཁྱད་དཔར། དཔེར་ན་ལང་བ་ལ་བ་ལང་མིན་པ་དེ་ཉིད་ལ་འཇུག་སྐབས་མེད། རྟེན་གནས་ལ་འཇུག་སྐབས་ཡོད་ཚུལ་གསུངས། རྒྱུ་ལྔས་ཞེས་པ་ཆོས་དར་རིན་པོ་ཆེར་དགེ་བཤེས་ཀྱིས་དྲིས་ཚུལ། གཟུགས་བརྗོད་མེད་ཀྱི་གཟུགས་དང་སྣང་ཆ་ཀུན་བརྟག་

[015A]༄༅། །ཡིན་པ་དེ་ཕྱེད༑ བརྗོད་པའི་ཆ་དེ་བཏགས་པ༑ མིང་གཅིག་དངོས་དབང་གིས་འཇུག་ན་ཉེར་སྤལ་ཞེས་པ་བཀྲ་ཤིས་ཞེས་པ་ལ་ཁ་བསྒྱུར་ཏེ་གསུངས། དོན་སྨྲས་བ་རྡ་འདོགས་པའི་གཞིར་རང་མཚན་ཀྱིས་མ་གྲུབ་ན་མེད་དགོས་
པར་འདོད། སེམས་ཙམ་པས་དེར་མ་གྲུབ་ཀྱང་མེད་མི་དགོས་པས་དེ་གཉིས་ཀྱི་ལྟ་བའི་མཚམས་དེའོ། །ར་སྒྲ་དེ་ཉིད་དུ་ཡང་འཇོག་དཀའ། བ་རྗོད་བྱེད་ཀྱི་མིང་དང་སོགས་བུམ་པ་ཞེས་བརྗོད་པའི་སྒྲ་དང་བུམ་པ། རང་འཛིན་རྟོག་པའི་ཞེན་གཞིར་རང་གི་
མཚན་ཉིད་ཀྱིས་མ་གྲུབ་པ་རྟོགས་སླ། ཕྱི་རོལ་དུ་མ་གྲུབ་པ་རྟོགས་དཀའ། སྔ་མ་ལ་བརྟེན་ནས་ཕྱི་མ་རྟོགས་པ་ཡིན་ནོ། །ཤེས་པ་རྫས་ཡོད་ཀྱི་དོན་ལ་དགོངས་པ་རབ་གསལ་ལ་སྟག་ཚང་པས་འགལ་ཁུར། འདི་ངན། ཉོན་མོངས་ཅན་སོགས་གཉིས་
ངན༑ འདི་ལས་འཕྲོས། སྟག་ཚང་པའི་རྗེས་འབྲངས་གོ་ཤཱཀ་སོགས་སེ་འབྲས་ཀྱི་མཁན་པོ་གཉིས་ཀྱིས་བཀག་ཚུལ་ཡང་གསུངས། བ་ཐེག་བསྡུས་ལས་འདི་ལྟར་སོགས་འདི་རྣམས་ལེགས་པར་ཤེས་པ་ལ་སྒྲའི་ཡི་གེ་གནས་བརྒྱད་ལེགས་པར་ཤེས་དགོས། བ་ཉིན་
བདུན་པར། འདས་སོགས་ཡུལ་ཁོ་རང་གི་སྟེང་ནས་མ་ཡིན་བར་སེམས་སྟེང་ནས་འཆར། དེ་བཞིན་སྨིན་སོགས་དང། གཟུགས་བརྙན་རྣམ་པ་གཉིས་པོ་ཡང། དམིགས་པ་ཡོད་པ་མ་ཡིན་པས། ཐེག་བསྡུས་ན་རིགས་པ་གཞན་ཡང་མང། ཉི་ཤུ་པ་དང་སུམ་ཅུ་
པ་གཉིས་དབྱིག་གཉེན་གྱིས་མཛད། ན་རྡུལ་ཕྲན་ཆ་མེད་འགོག་པའི་རིགས་པ་ཉི་ཤུ་པའི་ལུང་བཅས་སྩལ། འདིའི་ཕྱོགས་སྔ་བྱེ་བྲག་པ། བྱེ་སྨྲ༑ མདོ་སྡེ་པ་གསུམ། གསུམ་ཆར་རིགས་པ་གཅིག་གིས་འགོག་གྲུབ་རྩའི་ལུང་འགྲེལ་གསུངས། ཕྲ་རབ་རྡུལ་

[015B] ཕྲ་རབ་བདུན་ལ་རྡུལ་ཕྲན་གཅིག་ཡོངས་གྲགས་རྡུལ་ཕྲན་ཞེས་ཕྲ་རང་ལ་འགྱུར་གྱིས་སྦྱར། ང་ཚོས་རྡུལ་མེད། རྡུལ་དུ་གྲུབ་པ་ཡོད། གསུམ་གྱིས་མ་འབྱར། འབྱར། རེག་པ་གསུམ། རྣམ་འགྲེལ་ལས། དོན་རིག་གང་ཡིན་སོ་སོར་
རིག། མངོན་སུམ་  ྾  དེ་ནི་  ྾  དོན་རིག་ཡིན། །  ྾  ཡང། དེ་འདྲ་བ་དང་དེ་ལས་སྐྱེ་སོགས་ཀྱི་རིགས་པ་རྣམ་འགྲེལ་ལྟར་རྒྱས་པར་གསུངས། རྡུལ་ཕྲན་དེ་དམིགས་རྐྱེན་མ་ཡིན། གོང་བུ་དེ་དམིགས་རྐྱེན་མ་ཡིན་པར་ཐལ། རྫས་སུ་མ་གྲུབ་པའི་ཕྱིར། གཟུགས་རགས་
པ་སྤྱི་མཚན་ཡིན། རང་རེར་སྣང་བ་འདི་མདོ་སྡེ་པས་བརྟག་པ་ཡིན་པར་འདོད། འདུས་པ་དེ་བརྟག་པ་ཡིན། རྡུལ་རིགས་མཐུན་འདུས་པ་རྫས་ཡོད། རིགས་མི་མཐུན་འདུས་པ་བཏགས་ཡོད་དུ་མདོ་སྡེ་པ་འགའ་ཞིག་འདོད། མདོ་ཏིང་ངེ་འཛིན་ལས། རྟག་
དང་མི་རྟག་དེ་ཡང་སོགས། རྗེའི་གསུང་འཇམ་པས་མ་ཤེས་པས་སྡེ་སྲིད་ཀྱིས་བསྔགས་ཚུལ། ཞང་རིན་པོ་ཆེས་མི་རྟོགས་པ་སོགས་གསུངས། འཇམ་བཞད། ལྕང་སྐྱས་ཡོངས་སུ་ཤེས་པ་སོ་སྐྱེ་ལ་ཡང་འཇོག་འདི་པས་རང་འཛིན་རྟོག་པའི་  ྾  གྲུབ་པར་
འཛིན་པ་མ་རིག་པར་མི་བཞེད། དེས་རྒྱུ་བྱས་ནས་གང་ཟག་རང་རྒྱ་ཐུབ་  ྾  གྲུབ་པར་འཛིན་པ་སྐྱེས་ནས་དེ་འཁོར་བར་འདོད། གཡག་མི་ཕམ་ཆོས་ཀྱི་བླ་མས་དྲང་ངེས་ལས་བརྩམས་པའི་དྲི་བ་ཞུས་པར་རྗེས་འདི་མཛད། དེ་དུས་ས་སྐྱ་ལ་གཡག་གཞོན་གཉིས་
ཞེས་གྲགས་གསུངས་གསུངས། ན་རིལ་པོར་འཛིན་པའི་རྣམ་རྟོག་ཅེས་པ་ཆ་མ་ཕྱེ་བར་ལོགས་ལོགས་བྱས་ནས་འཛིན་པ། པོ་ཏོ་བས་ཆུང་དུའི་དུས་ཕུང་པོ་ལྔའི་རབ་བྱེད་གསན་སྐབས་ཕུད་པོ་འདི་ཕྱེ་ན་བར་ཞིག་ལ་མེད་འགྲོ་སྙམ་ལྟ་བའི་དཔྱད་པ་ཞུགས་པ་

[016A]༄༅། །དེ་རིལ་པོར་འཛིན་པ་ཞིག་པ་ཡིན། ཕྱི་རོལ་པར་རིལ་པོར་འཛིན་པའི་སོགས་ཡོད་ཚུལ། ན་མདོའི་དོན་ཇི་ལྟར་ཡིན་ཞེས་པ་སོགས། ལམ་འདི་ཉིད་དང་སྒྲུབ་པ་འདི་ཉིད་སོགས།    ༈    རྒྱུ་དང་
རྐྱེན་ལས་སྐྱེ་དངོས་རྣམས། །ཡང་དག་  ྾  དེ་ནི་  ྾  དེ་ལས་  ྾  ཡན་ལག་བཅུ་གཉིས་ཀྱི་ཐོག་མའི་མ་རིག་པའི་རྒྱུར་གྱུར་པའི་མ་རིག་པ་དེ་བདེན་འཛིན་གྱི་  ྾  བཀའ་གདམས་པས་མི་རྟག་པར་རྟོགས་པའི་གང་ཟག་ཅིག་ལ་གསུང་རབ་ཐམས་ཅད་མི་རྟག་པ་  ྾  གོ་
ཤེར་མདོར་ནམ་མཁའ་མ་མཆིས་པ་སོགས་དངོས་བསྟན་སྟོང་ཉིད་ཡིན་ཀྱང་བྱམས་པས་སྤས་དོན་མི་རྟག་པ་སོགས་སུ་གསུངས། ཐོགས་མེད་ཀྱི་ལོ་རྒྱུས་ཀྱང་གསུངས། གང་ན་འབྱར་རྩི་མེད་ན་ཆོས་ཀྱི་ནང་དུ་བཙོས་ཀྱང་མི་ཕན། རྒྱུད་ལ་མ་སྐྱེས་པས་
སྐྲག་ཚུལ་གསུངས། དེད་ཚོའི་བསྡུས་གྲར་གཞི་གྲུབ་ན་གང་ཟག་རང་སྐྱ་ཐུབ་པའི་རྫས་ཡོད་ཀྱིས་སྟོང་པ་ཁྱོད་ཀྱི་སྟེང་གི་ཡོངས་གྲུབ་ཡིན་པས་ཁྱབ་ཟེར། འགའ་ཞིག་གིས་དེ་གང་ཟག་རྐྱང་པ་ལ་སྦྱར། ལྕང་སྐྱའི་གྲུབ་མཐའི་ལོ་རྒྱུས་ཀྱང་གསུངས་འཁོར་ལོ་གསུམ་པའི་ཆེད་དུ་བྱ་བའི་གདུལ་བྱ་ཐེག་ཆེན་གྱི་རིགས་ཅན་ཡིན་ཡང་འཁོར་ལོ་གསུམ་གའི་དགོངས་པ་འཚོལ་བའི་ཐེག་ཆེན་གྱི་རིགས་ཅན་མིན་གསུངས། གཉལ་སྟོན་གྱིས་རིགས་ཅན་གསུམ་ག་གསུངས། བ་གནོད་འཇོམས་མཛད་
པོ་དབྱིག་གཉེན་མིན་ཡང་དེ་ལྟར་གསུངས་པ་གྲགས་ཆེ་བས་མཛད། ན་གྲུབ་མཐའ་སྨྲ་བ་དེ་དག་ཁོ་ན་ལ་ཞེས་པ་སྐྱེ་བ་སྔ་མར་གྲུབ་མཐའི་སླད་པ་ཞུགས་པ་ལ་སྦྱར་དགོས། ན་དོན་གཞན་དུ་ཡོད་པས་སྟོང་ཞེས་པ་གཙུག་ལག་ཁང་དགེ་འདུན་གྱིས་

[016B] འདི་སྟོང་ཚུལ་བདུན་གྱི་ཐ་མ། བུམ་པའི་སྒྲ་སྤྱི་དེའི་མིང་འཛིན་པ། བུམ་པ་ཞེས་པའི་སྒྲ་དེའི་རྗེས་སུ་ཞུགས་པས་སྤྱི་  ྾  མདོ་སྡེ་པས་ཀུན་རྫོབ་བདེན་པ་ཞེས་པ་བློ་གང་གི་ངོ་བོར་བདེན་པའི་ཀུན་རྫོབ་ལ། བློ་  ྾  འཇོག་སྣང་བཏགས་མ་
ཕྱེས་པར་གཅིག་ཏུ་འཁྲུལ་བ་དེ་ཤེས་དགོས། སྟོང་གཞི་རྣམ་བཏགས་ཀྱི་ཡིག་ཀུན་བརྟགས་ཀྱི་མིག་གིས་སྟོང་པ། ཆོས་ཉིད་ཀྱི་མིག་ཡོངས་གྲུབ་ཡིན། དེ་ཆོས་ཐམས་ཅད་ལ་སྦྱར་དགོས། ཇོ་ནང་གནོད་འཇོམས་ཀྱི་རྗེས་སུ་འབྲངས་ཚུལ། ངེས་དོན་རྒྱ་མཚོ་རྩོམ་
ཚུལ་སོགས། རིག་ངོར་ཀུན་རྫོབ་བདེན་པ་མེད་ཚུལ་ལས་གཞིའི་ལྟ་བར་མིན་ནོ། །ན་ཆོས་ཉིད་ཀྱི་མིག་ཅེས་པ་མིག་གི་སྟེང་གི་ཆོས་ཉིད་ཡིན། དེས་ན་ཆོས་ཉིད་ཀྱི་དངོས་གཞི་དངོས་གཞི་ཨེ་ཡིན་སོགས་དོགས་སློང་མཛད། བརྗོད་མེད་ཀྱི་སྔོན་པོ་ཡོད་
པས་བརྗོད་མེད་ཀྱི་གཞན་དབང་སོགས་དང། དེའི་བདག་སོགས་ཨེ་ཡོད་ཅེས་དོགས་སློང་ཡང་མཛད། ན་སྔོན་གྱི་ཡི་གེ་རྙིང་པ་ནི་དཀར་ཆག་ཕང་ཐང་མ། དཾཥྚ་མཆེ་བ། སེ་ན་སྡེ། སྔོན་པོ་སྔོ་འཛིན་བག་ཆགས་གཅིག་གིས་སྐྱེས་པས་རྫས་གཅིག་དེ་
གཉིས་ཀ་སེམས་སྟེང་གི་ས་བོན་གཅིག་གི་སྟེང་ནས་བྱུང་བ། རྣམ་རིག་སྣང་བ་གཅིག་ཡུལ་ཅན་ཤེས་པའི་སྣང་བ། གཅིག་ཡུལ་སྔོན་པོ་ལྟ་བུའི་སྣང་བ། སྐྱེ་མཆེད་སྔ་མ་བཅུ་གཅིག་རྗེས་མ་ཡིད་ཀྱི་སྐྱེ་མཆེད་ཀྱི་སྣང་བ་ལ་བརྟེན་ནས་བྱུང། དེས་ན་ཕྱི་དོན་ལ་
དགོངས་པ་འདི་དགོངས་གཞིའི་གཙོ་བོ། སྔ་མ་ངོ་བོ་ཉིད་སོགས་དགོངས་གཞི་ཕལ་པ། ན་མ་གཏོགས་པ་སྟེམ་བརྟེན་པ། ཕྱི་དོན་ཡོད་པར་སྟོན་པའི་འཁོར་ལོ་དང་པོ་ཡོད། དེ་སྒྲས་ཟིན་ལ་སྟོན་པའི་དེ་ཡང་ཡོད་དགོས། ན་ཤིན་ཏུ་རྒྱས་པ་ལས་ཞེས་ཡུམ་

[017A]༄༅། །རྒྱས་པ། ཡོངས་གྲུབ་བཞི། སེམས་ཙམ་པས་ངོ་བོ་ཉིད་མེད་ཚུལ་གསུམ་ཡུམ་གྱི་མདོའི་དགོངས་པར་འདོད། ཐལ་འགྱུར་བ་ཆེད་དུ་བྱ་བའི་གདུལ་བྱར་མི་འདོད་པས། ཆེད་དུ་བྱ་བའི་གདུལ་བྱར་སྒྲ་ཇི་བཞིན་པ་མ་གསུངས་པར་འདོད་
ཡུམ་གྱི་མདོ་སྤྱི་ལྡོག་དགག་བྱ་ལ་དོན་དམ་གྱི་ཁྱད་པར་སྦྱར་བའི་མདོ་ཨེ་ཡིན་སོགས་དོགས་སློང། དགོངས་འགྲེལ་ལས་འཁོར་ལོ་རིམ་པ་གསུམ་གསུངས་བ་བརྗོད་བྱའི་ངོས་ནས་ཡིན་པ། དུས་དང་པོར་བདེན་བཞིའི་ཆོས་འཁོར་ནས། བྱ་རྒོད་ཕུང་པོའི་རི། ཐ་
མ་དགོངས་འགྲེལ་གསུངས་པ་ནས། ཆོས་འཁོར་དུས་མཉམ་སོགས་ལས་གོང་ས་མཆོག་གིས་སྐུ་འབུམ་དུ་རྩོད་པ་མཛད་ཚུལ་ཡང་གསུངས། བ་ཤེར་ཕྱིན་མན་ངག་ཤཱནྟི་པའི་གསུང།   ྾     ༈    སྔོན་གྱི་ལུང་བསྟན་ཤིང་རྟ་ཆེ་གཉིས་ཀྱིས། །
སོགས་བྱམས་འཇམ་དབྱངས་ཀྱིས་རྗེས་སུ་བཟུངས་ནས་ཤིང་རྟ་གཉིས་ཀྱིས་སྲོལ་ཕྱེས་ཚུལ། ཕྱི་མོའི་དབུ་མ་པ། ཕྱོགས་འཛིན་པའི་དབུ་མ་པ། ཐལ་འགྱུར་རང་རྒྱུད་གཉིས་སོགས། ཡེ་ཤེས་སྙིང་པོ་ལེགས་ལྡན་གྱི་རྗེས་སུ་འབྲངས། ཀཱ་མ་ལ་ཤཱི་ལ་ཞི་འཚོའི་
རྗེས་སུ་འབྲངས་པས་སྲོལ་གསར་པ་མ་ཕྱེས། ན་ཀུན་རྫོབ་སྒྲུབ་པ་བསྟན་པ་ཞེས་པ་སྐད་དོད་བདེན་པ་དང་སྒྲུབ་པ་གཅིག་པས་ཀུན་རྫོབ་བདེན་པ་ཞེས་པའམ། ཡང་ན་ཀུན་རྫོབ་ཀྱི་དོན་དེ་སྒྲུབ་ཚོད་ཐིགས་པར་སྒྲུབ་པས་ན་སྒྲུབ་པ་བསྟན། དོན་དམ་ཡང་དེ་བཞིན་
ཀུན་རྫོབ་མིང་ཚིག་སྣ་ཚོགས་སྦྲང་རྩིའི་ཚང་སོ་སོ་བཞིན། དོན་དམ་དེ་རྣམས་རོ་གཅིག་པ་འདྲ་བར་རྒྱུད་བླ་ནས་གསུངས་བཞིན། ཙན་དན། ཨ་ཀ་རུ་སོགས་ཤིང་སོ་སོ་ཡང་རོ་གཅིག་པ་བཞིན། བ་བལྟར་དཀའ་བ་ཐོས་བསམ་གྱིས་ངེས་དཀའ༑ རྟོགས་

[017B] བདག་སྲོག་གསོ་བ། སྐྱེས་བུ་སོགས་བསྐལ་པ་དང་པོ་ནས་རིམ་བཞིན་མིང་སྐད་སྣ་ཚོགས་འགྱུར་བ། བློ་གྲོས་མི་ཟད་པའི་མདོ་ན་རྟོན་བཞི་ཤིན་ཏུ་རྒྱས་པ་འཇམ་བཞད་ཀྱི་གྲུབ་མཐར་རྒྱས་པར་ཡོད། རྟོན་མི་རྟོན་ནི་ཡིད་
ཆེས་མི་ཆེས། རྟོན་བཞི་དེ་ཤེས་པ། གང་ཟག་ལྡན་མིན་སོགས་གང་ཡིན། གང་ཞིག་རིག་པར་ལྡན་པའི་ཚིག་སོགས་གང་ཟག་ལ་མི་རྟོན་ཆོས་ལ་རྟོན་པའི་ཁུངས་ཡིན། རྟོན་པ་བཞི་ཀར་ཞིག་ཏུ་གསུངས། ཐམས་ཅད་བྱ་བྱེད་ལས་གསུམ་ལ་སྦྱར་
ནས་ཡོད་པ། མིག་གིས་ལྟོས་སོགས་དཔེར་གསུངས། བུམ་པ་དོན་དམ་པར་མ་གྲུབ་པ། དེ་རྒྱུ་ལ་སྐྱེ་བ་དོན་དམ་པར་མ་གྲུབ་པ། དེའི་འབྲས་བུའི་སྐྱེ་བ་དོན་དམ་པར་མ་གྲུབ་པ་སོགས་བུམ་པ་རང་གི་སྟེང་ནས་རྣམ་ཐར་སྒོ་གསུམ་འཇོག་ལུགས། དོན་ནི་ཡུལ་དང། དམ་པ་
ནི་ཡུལ་ཅན་མཉམ་གཞག་ཡེ་ཤེས། དེ་བཞིན་ཀུན་རྫོབ་ཀྱང། དངོས་རྣམས་སྐྱེ་བ་ཀུན་རྫོབ་ཏུ། །དམ་པའི་དོན་དུ་རང་བཞིན་མེད། །རང་བཞིན་མེད་ལ་འཁྲུལ་པ་གང། །དེ་ནི་ཡང་དག་ཀུན་རྫོབ་འདོད། །  ྾  དེ་ཡང་ཡང་དག་ལ་སྟོང་ཉིད་ལ་སྒྲིབ་པར་བྱེད། འཇུག་པ་ལས་
  ྾  དྲང་དོན་གསུང་  ྾  ཞེས། ན་ཕ་དང་མ་སོགས་སྐབས་མ་སྐྱེས་དགྲས་ཕ་བསད་པའི་ལོ་རྒྱུས་རྒྱས་པར་གསུངས། ཕ་མ་གསད་བྱ་སོགས་ཀུན་བཏུས་དར་ཊཱིཀ་ན་ཞིབ་པར་འགྲེལ་ཡོད། སེམས་ཙམ་པའི་ལུགས་ལ་གཞི་གྲུབ་ན་ངེས་དོན་ཡིན་པས་ཨེ་ཁྱབ། དྲང་ངེས་
འབྱེད་པ་གསུང་རབ་ཐམས་ཅད་ལ་འབྱེད་དགོས་སམ། མདོ་གཅིག་ལ་འབྱེད་པས་ཡིན། ན་ཡེ་ཤེས་ཞེས་པ་ཛྙཱ་ན་དགག་ཚིག་ཡིན་པས་བདག་དང་དགག་བྱ་སོགས་བཀག་དོན་སྤྱི་སོགས་བཀག་ནས་ཤེས་པའི་དོན། ཡང་ཡེ་གདོད་མའི་གནས་ལུགས་

[018A]༄༅། །དེ་ཤེས་པས་ཡེ་ཤེས་སོ། །ཤེར་སྙིང་རང་རྒྱུད་པས་དགག་བྱ་ལ་དོན་དམ་གྱི་ཁྱད་པར་མ་སྦྱར་བར་འདོད། ཐལ་འགྱུར་བས་དགག་བྱའི་ཁྱད་པར་སྦྱར་བར་འདོད། རང་བཞིན་གྱིས་གྲུབ་པའི་དགག་བྱ་སྦྱར་ན་དོན་དམ་པའི་
དགག་བྱ་ཨེ་སྦྱར། སྟོང་པ་དང་རྟེན་འབྱུང་ཕན་ཚུན་གྲོགས་སུ་འདྲེན་པ་འདི་ཀླུ་སྒྲུབ་ཀྱིས་ཤིང་རྟའི་སྲོལ་ཕྱེ་བའི་གཙོ་བོ་ཡིན་ནོ། །  ྾  ཕྲ་ཏི་ཞེས་པ་ཕྲད་པ། བརྟེན་པ། ལྟོས་པ། ས་མུད་པ་ཏ་ཞེས་པ་འབྱུང་  ྾  དོན་སྨྲས་རྒྱུ་ལ་བརྟེན་ནས་འབྱུང་བའི་འབྲས་བུ་
རང་རྒྱུད་པས་རྒྱུ་ལ་བརྟེན་མི་དགོས། ཆ་ཤས་ལ་བརྟེན་ནས་འབྱུང་བས་རྟག་པའི་སྟེང་དུ་ཡང་འཇོག་རང་རྒྱུད་པས་རྟེན་འབྱུང་གི་རྟགས་ཀྱིས་བདེན་མེད་སྒྲུབ་ནུས་ཀྱང། རང་བཞིན་མེད་པ་སྒྲུབ་མི་ནུས། ཐལ་འགྱུར་བས་དེ་ནུས། མྱུ་གུ་ཆོས་ཅན་
བདེན་པར་མེད་དེ། རྟེན་འབྲེལ་ཡིན་པའི་ཕྱིར། ཞེས་པའི་ཚེ་ཕྱི་རོལ་པས་བདག་སྐྱེ་འདོད་པས་རྟེན་འབྲེལ་ཡིན་ཞེས་ཁས་མི་ལེན། སྟོང་ཐུན་ལས་ཕྱི་རོལ་པར་རྟེན་འབྲེལ་ཁས་ལེན་པ་ཡོད་པར་གསུངས། འགལ་བ་དང་ནི་  ྾  མ་གྲུབ་པ་ཕྱི་རོལ་པ། རང་སྡེ་
དངོས་སྨྲ་བ་རྣམས་འགལ་ཁྱབ་སྟེ་རྟེན་འབྲེལ་ཡིན་ན་བདེན་མེད་མ་ཡིན་པས་ཁྱབ་ཅེས་ཟེར། རྟེན་འབྱུང་འཇོག་ལུགས་མི་འདྲ་བ་སྐད་དོད་ཀྱི་ཁྱད་ཡིན། དངོས་སྨྲ་བས་ཕྲད་ནས་སྐྱེ་བ་རྟེན་འབྱུང་གི་དོན་དུ་འདོད་པ་ལ་བརྡ་སྤྲོད་པས་གནོད་བྱེད་  ྾  རྟེན་འབྱུང་
གི་སྒྲ་དོན་ཞིབ་པ་ཚིག་གསལ་གྱི་དབུ་ན་ཡོད། ཞང་རིན་པོ་ཆེས་རྟེན་འབྱུང་ཞེས་རྟེན་དགོས་ན་ཚུགས་མི་ཐུབ་པས་རང་དབང་གིས་བྱུང་བ་མ་ཡིན་པར་གོ་ཚུགས་མི་ཐུབ་པ་དཔེར་ན་ཤིང་ཆེན་པོ་སློང་བ་ལྟར། བདེན་པར་མེད་དེ་ཞེས་པས་དགག་བྱ་ངོས་བཟུངས་ཏེ་དེ་

[018B] སྤྱིར་མེད་པ་མ་ཡིན་པ་བསྟན། རྩ་ཤེའི་རབ་བྱེད་དང་པོ་ནས་བཅུ་གསུམ་བར་སྐྱེ་འགག་སོགས་རང་བཞིན་མེད་པར་སྒྲུབ། བཅུ་བཞི་བཅོ་ལྔ་གཉིས་དེའི་རྩོད་སྤོང། བཅུ་དྲུག་པས་རྟེན་འབྲེལ་སོགས་བསྟན་ཚུལ་ཡང་
གསུངས། བ་དབུ་མའི་བསྟན་བཅོས་འདི་ཞེས་པ་རྩ་ཤེ་དོན་འགྱུར་ཐེ་ཚོམ་གྱིས་ཡིད་དཔྱོད་ཀྱི་རྒྱུ་བྱེད་དེ་ཚད་མར་འགྱུར། ན་ཡི་གེའི་ཕྱི་མོ་སོགས་ཀ་ཁ་ནས་རིམ་གྱིས་བསླབ་དགོས་ཚུལ། སྡིག་ལས་རྣམ་པར་ལྡོག་མི་དགེ་བཅུ་ལས་ལྡོག་པ་ངན་འགྲོའི་རྒྱུ་འགོག་
ཁ་ཅིག་བསོད་ནམས་ནི་མངོན་མཐོའི་རྒྱུ་བསྟན་པ། བཞི་བརྒྱ་པ་ལས། མ་མཐོང་སྐྲག་པ་མི་རྩོམ་སྟེ། །  ྾    ྾    ྾  སོགས་སྟོང་ཉིད་ལ་སྐྲག་པ་སྐྱེ་ལུགས། རྟ་རྒོད་ཞོན་པའི་དཔེ་བཅས་གསུངས། དེང་དུས་ཀྱི་སློབ་གཉེར་བ་དགག་བྱ་གང་ཡང་མ་ཤར་བའི་ཚིག་
གི་འཐེན་ཁྱེར་ལས་བོད་སྔ་མའི་དགག་བྱ་ཁྱབ་ཆེ་བ་ལེགས། དེས་དགག་བྱ་བདེན་པར་གྲུབ་ན་མཐའ་བཞི་གང་རུང་ལས་སྐྱེ་དགོས་པར་ཤེས། ཐ་སྙད་པའི་སྐྱེ་བ་འཇོག་ལུགས་མ་ཤེས་པའི་སྐྱོན་ཡིན། སྐྲག་པའི་སྐབས་ཤེར་སེང་གི་ལོ་རྒྱུས། ཞང་རིན་པོ་ཆེས་
སྟོང་ཆམ་ཆམ་ཞེས་གསུངས་ཚུལ།   ྾  ཉི་ཚེ་བའི་སྟོང་པ་དགག་ཕྱོགས་སྟོང་ཡང་ཐ་སྙད་འཇོག་མ་ཤེས་པ་རང་མཚན་ཀུན་བརྟགས་ཀྱི་སྟེང་དུ་བཀག་ནས། གཞན་དབང་ཡོངས་གྲུབ་གཉིས་ཀྱི་སྟེང་དུ་འཇོག་མ་ཐུབ་པ་དང། དོན་སྨྲ་སོགས་ཀྱང་བློས་བྱས་དགག་བྱ་
བློས་བྱས་པ་དེ་དགག་པ། གྲུབ་མཐའ་བཞི་ཀ་ཐུབ་པའི་དགོངས་པ་ཡིན། བྱེ་སྨྲས་རང་རྐྱ་མ་གྲུབ་ཀྱང་ཆོས་ཐམས་ཅད་བདེན་པར་གྲུབ་པ། མདོ་སྡེ་པས་དངོས་པོ་རང་མཚན་གྲུབ་ཅིང། རྟག་པ་དེ་ལྟར་མ་གྲུབ་པ། སེམས་ཙམ་པས་ཀུན་བརྟགས་རང་མཚན་མ་

[019A]༄༅། །གྲུབ་ཀྱང་གཞན་གཉིས་གྲུབ་པ་རང་རྒྱུད་པས་ཆོས་ཐམས་ཅད་བདེན་པར་མེད་ཀྱང་རང་མཚན་གྱིས་གྲུབ་པར་འདོད་པ་སོགས་ཐམས་ཅད་ཐུབ་པའི་དགོངས་པ་ཡིན། ཆ་གང་གིས་ཞེས་བྱེད་པ་པོ་སྟོན་པ་དེས་རྟེན་འབྲེལ་གསུང་བར་
གསུངས། དེའི་རྒྱུ་མཚན་འགག་མེད་སོགས་འདིར་རྟེན་འབྱུང་སྟོང་པའི་དོན་དུ་སྟོན། འདུས་བྱས་ཀྱི་སྟེང་ནས་གསུངས། དེ་ཡང་འདུས་བྱས་རང་གི་ངོ་བོ་ལ་སྐྱེ་འགག་ཡོད། རྫས་རྒྱུན་ཆད་རྒྱུ་དང། རྫས་རྒྱུན་ཡུན་རིང་པོར་གནས་དེ་རྟག་པ་ཡང་ཡོད། འདུས་
བྱས་ཡུལ་ལམ་གསོལ་འགྲོ་འོང་ཡོད། འདུས་བྱས་ལྟོས་ས་ལ་ལྟོས་ནས་ཐ་དད་དོན་གཅིག་སོགས་ཡོད་ཀྱང། དོན་དམ་པར་མེད་དེ། དེ་མཉམ་གཞག་གི་གཟིགས་ངོར་མེད་པ། སྤྲོས་པ་ཉེར་ཞིས་རྟེན་འབྱུང་སྟོང་པར་རྟོགས་པའི་ལམ་གྱི་ངོ་བོ་བསྟན་
ཞི་བརྟན་པས་འབྲས་བུ་མྱང་འདས་ཏེ་གཞི་ལམ་འབྲས་གསུམ་བསྟན། བསྟན་པ་ཞེས་པ་ར་མགོས་མགོ་ཞིབ་ཏུ་བརྟག་དགོས། བསྟོད་པ་འདི་རྣམས་རྟེན་འབྱུང་གི་སྒོ་ནས་ཐུབ་པ་ལ་བསྟོད་པ་འདྲ་ཡང་བསྟོད་ལུགས་མི་འདྲ་བ། ངན་འགྲོར་མི་སྐྱེ་བའི་
རང་དབང་བའི་བདག་ཅོམ་བཀག་ཐུབ་ཀྱང་ཤིན་ཏུ་ཆོག་དེ་གོང་མའི་བདག་མེད་རྟོགས་པའི་གཞི། ཆུང་ངུའི་རགས་པའི་མི་རྟག་པ་རྟོགས་པ། འདྲིང་གི་ཕྲ་བའི་མི་རྟག་པ་རྟོགས་པའི་རྒྱུ། སེམས་ཙམ་པས་བདེན་བར་མཐར་ཐུག་པ་དེ་མི་བདེན་ཟེར་མ་ནུས་པར་
ཡོངས་གྲུབ་བདེན་གྲུབ་ཏུ་བཞག་ན་ཆུ་ཟླའི་སྐབས་སྣང་ཡང་མེད་པར་ཤེས་པས་སྣང་སྟོང་གོ་བ་གཅིག་ཏུ་འཆར།   ྾     ༈    འདིར་མདོ་སྔགས་ཐམས་ཅད་ཀྱི་ལྟ་བ་གཏན་ལ་འབེབ་ཕྱིར་དྲང་ངེས་འདི་གསུངས། འདིར་བསྟན་འཁོར་ལོ་དང་

[019B] ཐ་མས་སེམས་ཙམ་བར་པས་དབུ་མ་པའི་ལྟ་བ་གཏན་ལ་འབེབ། ཐ་མ་ལ་རང་རྒྱུད་པ་གཉིས་ཀྱིས་ཀྱང་མཚན་ཉིད་གསུམ་ཆར་བདེན་མེད་དུ་བསྟན་ནས་འཇུག་ལོག་པར་བཟུང་ན་ཡང་ན་རྟག་མཐའ། ཡང་ན་ཆད་མཐར་ལྷུང་བས་ཕུང། བདེན་གཉིས་ལ་ཉེ་རིང་
མི་བྱ། བྱས་ན་རྟག་ཆད་དུ་ལྷུང། དེ་གཉིས་ལས་ཆད་མཐའ་ཐུག་རྗེ་བཙུན་གྱིས་རྗེ་ལ་གསུངས་ཚུལ། སྣང་བ་ལ་རྩིས་སུ་ཞེས་པ་ཆད་ལྟ་འགོག་པ་དང། དེ་སྐབས་དགག་བྱ་ཁྱབ་ཆེ་བ་གྲགས་ཆེ་བས་དེ་འགོག་ཕྱིར་ཡང་ཡིན། སྟོང་ཉིད་རྟོགས་པ་ཙམ་གྱིས་ལྟ་བའི་དཔྱད་པ་
རྫོགས་པར་མི་འཇོག་བདེན་མེད་ངེས། རྟེན་འབྲེལ་ངེས་ཀྱང་བདེན་མེད་རྟེན་འབྲེལ་གྱི་དོན་དང། རྟེན་འབྱུང་སྟོང་པའི་དོན་དུ་མ་རྟོགས་ཟེར་དགོས། གང་གི་རྟེན་ཅིང་སོགས་རྟེན་འབྱུང་མཐའ་བརྒྱད་དང་བྲལ་བར་བསྟན། རྟེན་འབྱུང་ཀུན་རྫོབ་བསྟན། མཐའ་བརྒྱད་
དང་བྲལ་བར་བསྟན་པ་དོན་དམ། དེ་འཕགས་པའི་མཉམ་གཞག་གིས་གཉིས་སྣང་ནུབ་པའི་ཚུལ་གྱིས་རྟོགས་པས་ན་སྤྲོས་པ་ཉེར་ཞི། ཞི་ནི་འབྲས་བུ་མྱང་འདས། བསྟན་པ་ནི་དེ་ལྟ་བུ་འགྲོ་ལ་སྟོན་པ། སྟོན་ལུགས་ཕྱི་རོལ་པ་ཀུན་ལས་འཕགས་པས་དམ་པ། བཞི་བརྒྱ་
པའི་ལེའུ་དང་པོ་བརྒྱད་ཀྱིས་མི་རྟག་སྡུག་བསྔལ་གསུངས། ཐ་མ་བརྒྱད་ཀྱིས་ལྟ་བ་གཏན་ལ་འབེབས་པས། དང་པོ་བརྒྱད་རྒྱུད་སྦྱོང་བྱེད། ཐ་མ་བརྒྱད་རྒྱུད་གྲོལ་བྱེད། ཐབས་ཀྱི་ཆ་ཚང་མ་ལྟ་བའི་གྲོགས་དང་རྒྱུད་སྨིན་བྱེད་ཡིན། རྗེའི་གསུང་ལྟ་བའི་གནད་ཐམས་
ཅད་ཀྱི་དབུར་ཐ་སྙད་འཇོག་ཚུལ་རེ་ངེས་པར་གསུངས་ཡོད། བྱང་ཆུབ་ཀྱི་སེམས་བསྒོམ་པའི་མན་ངག་ཅེས་པ་དཔའ་བོས་མཛད་པ་ཡིན་པར་ནོར་བཟང་པས་གསུངས། འདི་རྗེའི་ཕྱག་ཏུ་མ་འབྱོར་བའམ། དཔའ་བོའི་གསུང་མིན་པར་བཞེད་བརྟག་དགོས་

[020A]༄༅། །ཇོ་ནང་པས་དཔའ་བོ་གཉིས་བཞེས་པའི་ཡིན་གསུངས། འདི་ཚིག་སྦྱོར་ཤིན་ཏུ་ལེགས་ཤིང་གྲུབ་མཐའ་བཞིའི་ལྟ་བ་ལེགས་པོར་གསུངས་ཡོད་ཅེས་དེའི་ལུང་བཅས་གྲུབ་མཐའ་བཞིའི་འདོད་ཚུལ་གསུངས། བ་
དེ་ལྔ་ཤར་མ་ཞེས་པ་དེ་ཝ་ལྷ། ཤར་མ་དགེ་བ་ཡིན་པས་སློབ་དཔོན་ཞིག་གི་མཚན་འདྲ། སྤྱན་རས་གཟིགས་བརྟུལ་ཞུགས་ཞེས་པ་ལེགས་ལྡན་གྱི་སློབ་མ་རི་དྭགས་པགས་པས་ནུ་མ་གཡོན་པ་བཀབ་པ། ཡི་དམ་གྱི་བརྟུལ་ཞུགས་བྱེད་པས་དེར་གྲགས་
ཉན་པ་པོ་དགེ་འདུན་དཀོན་མཆོག་སོགས་དཀོན་མཆོག་གསུམ་འབྱུང་དཀོན་པར་བཤད་པ་ཡང། ཉན་པ་པོ་རྟེན་བཟང་པོ་རྙེད་དཀའ། མཉན་བྱ་ཆོས་འཕྲད་དཀའ། སྨྲ་པོ་ཆོས་སྟོན་པ་པོ་ཚད་ལྡན་རྙེད་དཀའ་བ་ལ་སྦྱར། དེ་ཕྱིར་མདོར་ན་སོགས་འདི་འགྱུར་
མི་འདྲ་བ་ཞིག་ཡིན༑ ཀློང་བླས་ལམ་འབྲས་ལ་ཟུར་ཟ་མཛད་ཚུལ།   ྾  སྟོང་གཞི་གཞན་དབང་ལ་ཀུན་བརྟགས་བདེན་གྲུབ། དེས་སྟོང་པ་ཡོངས་གྲུབ་ཏུ་འདོད་པ་གྲུབ་མཐའ་བཞི་ཀ་འདྲ། སྟོང་གཞི། བདེན་བཏགས་ཆ། དེས་སྟོང་པ་སོགས་ཀྱིས་
འགྲེལ། ན་ཀུན་བརྟགས་ཞེས་འདོགས་གཞི་ལ་འདོགས་མཁན་གྱིས་ཚིག་གིས་བཏགས་པ་ཡིན་པས་འདོགས་མཁན་རྟོག་པ་དང་ཚིག་ལ་བྱེད་ན་དེ་གཉིས་གཞན་དབང་ཡིན་པས་དེ་ལ་སྐུར་འདེབས་སུ་འགྱུར། མཚན་ཉིད་གསུམ་གྱི་འཇོག་ཚུལ་ཆོས་ཐམས་ཅད་
ཀྱི་སྟེང་དུ་ཨ་འཇོག་ཆོས་རྣམས་ཀྱི་མཚན་ཉིད་ངོ་བོ་ཉིད་མེད་པ་སོགས་ཇི་ལྟར་འགྲེལ་དཔྱད་གསུངས། པ་དེ་ལ་འདུས་མ་བྱས་ཀྱང་བསྡུ་བ་ལས་བཤད་པས་སོ་ཞེས་པར་ཞིབ་དཔྱད་དགོས། བ་རྣམ་པ་འདྲ་བ་ཐག་ཁྲ་འཁྱིལ་བ་དང་སྦྲུལ་ཁྲ་འཁྱིལ་བ་འདྲ་

[020B] ན་གཞན་ལས་རང་བཞིན་གྱིས་སོགས་ཀྱི་གཞན་ཡུམ་འབུམ་པ། མདོ་སྡེ། རྣལ་འབྱོར་སོགས་ཕྱི་དོན་ཡོད་མེད་སྣ་ཚོགས་བཤད་པ་གཞུང་ཕྱི་མོའི་དབུ་མ་ན་མི་གསལ་བས་ཡིན། སེམས་ཙམ་པས་སེམས་ཀྱི་བདག་ཉིད་ཡིན་པས་སྔོན་པོ་
དང་སྔོ་འཛིན་དུས་མཉམ། བ་རྣམ་མེད་དུ་མི་འཛིན་ཞེས་བྱེ་སྨྲ་དང་མི་འདྲ་བ། སྔ་ཕྱི་བར་ཞེས་པས་སེམས་ཙམ་དང་མི་འདྲ་ལུགས་བཤད། གཞན་སྡེས་སེམས་ལས་གཞན་པའི་བྱེད་པ་པོ་གང་ཟག་ཚངས་པ་དབང་ཕྱུག་སོགས་འདོད། རང་སྡེར་བྱེད་པ་
པོ་སེམས་ཡིན་པ། སེམས་ཉིད་ཀྱིས་ནི་སེམས་ཅན་འཇིག་རྟེན་དང། །  ྾  སོགས་གསུངས། བྱེད་པོ་སེམས་ཀྱིས་ལས་བསགས་ཏེ་དེ་ལས་སྐྱེས་ཚུལ། ལས་ལས་འཇིག་རྟེན་སོགས་གསུངས། བ་འདྲ་བའི་རྣམ་པ་ཅན་སོགས་འདྲ་རྣམ་ལ་བྱེད། གྲུབ་མཐའ་
རྩ་བའི་ཁྱད་ཆོས་བསྔགས་པ་གསུང། གྲུབ་རྩ་ལས།   ྾  ཞང་ལྟ་མགུར་གྱི་ལུང་  ྾  རྡུལ་ཕྲ་རབ་བསགས་པའི་སྣང་མཚམས་ཇི་ཡིན།   ྾  གཞི་གཞན་དབང་གི་སྟེང་དུ་མེད་བཞིན་དུ་སྒྲོ་བཏགས་པ་ཀུན་བརྟགས།   ྾  གཟུགས་དེ་གཞན་དབང། གཟུགས་
གཟུགས་ཞེས་པའི་ཐ་སྙད་འཇུག་པའི་འཇུག་གཞི་ཡིན་པའི་ཆ་དེ་ངོ་བོར་ཀུན་བཏགས་པ། དེའི་སྐྱེ་བ་ཞེས་བའི་ཐ་སྙད་འཇུག་པའི་འཇུག་གཞི་ཡིན་པའི་ཆ་དེ་ཁྱད་པར་དུ་ཀུན་བརྟགས་པ་ཀུན་བརྟགས། གཟུགས་གཟུགས་  ྾  མ་གྲུབ་པ་དེ་  ྾     ༈   
པར༑ རང་རིག་དང་པོར་གསུངས་མཁན་ཕྱོགས་གླང་ཡིན། རང་རིག་སེམས་མྱོང་བའི་རང་རིག་གི་དེ་དང་མཚུངས་ལྡན་གྱི་སེམས་བྱུང་མྱོང་ངམ་མི་མྱོང། ན་སྔ་མས་མྱོང་བའི་ཞེས་པར་སྔ་མ་ཞེས་ས་མེད་པར་འདོད་མཁན་དང་མི་འདོད་ཅེས་སྨྲ་

[021A]༄༅། །མཁན་ཡོད། བདག་གི་དགེ་རྒན་དགེ་འདུན་དཔལ་བཟང་གིས་གསུངས་ཚུལ། བླ་མའི་གསུང་བྲིས་ན་བྱིན་རླབས་འཇུག་པའི་ཁྱད་ཀྱང་ཡོད། དགག་བྱ་མ་འཆར་ན་རིགས་པ་མི་ཟུག་བློ་གནོད་མེད་ཐལ་འགྱུར་བས་
འཕྲལ་གྱི་འཁྲུལ་རྒྱུས་མ་བསླད་པ་ལ་འཇོག་འདི་པས་རང་མཚན་ལ་བསླུ་མེད་ཀྱི་ཤེས་པ། ན་རྫས་སུ་མེད་པར་འཆད་དོ་ཞེས་པའི་རྫས་སུ་མེད་པ་དང། གོང་གི་རྫས་ཡོད་སོ་སོར་བྱེད་དགོས་འདྲ། ཞི་འཚོའི་གཞུང་ལ་དབུ་ཚད་སེངྒེ་འགྱིང་བསྣེལ་ཞེས་
ཟེར༑ འདི་ཞི་འཚོའི་གཞུང་ཚད་ཆེ་བ་ན་ཡོད། བ་དབུམ་པ་ཁ་ཅིག་ཅེས་པའི་དབུམ་པ་འདི་ངོས་འཛིན་དཀའ། ཞང་རིན་པོ་ཆེས་ཐོགས་མེད་ཡིན་གསུངས། འདི་དཔྱད་དགོས་གསུངས། འགའ་ཞིག་འཕགས་པ་གྲོལ་སྡེ་ཡིན་ཟེར་མཁན་ཡང་ཡོད་
ན་ཡེ་ཤེས་སྡེ་ཞེས་པ་ཞང་ཡེ་ཤེས་སྡེ་ཨེ་ཡིན་གསུངས། བྱེད་པོ་ཟ་པོ་སོགས་ཕྱི་རོལ་འདོད་བའི་བདག་བཀག་ཕྱིར་ཡིན་གསུངས། དབུམ་རྒྱན་དང་རང་འགྲེལ་བརྩམས་སྔ་ཕྱི་མིན་པར་སྔ་མ་དོན་བསྡུ་ལྟ་བུར་མཛད་ནས་དེའི་འགྲེལ་པར་མཉམ་དུ་མཛད་
བྱ་སྐྱེ་བ་མེད་བ་ཞེས་པ་སྔ་ཕྱི་གཉིས་སྔ་མས་ཕྱི་དོན་མེད་པ་དང། ཕྱི་མས་བདེན་གྲུབ་མེད་པར་བསྟན། རྗེའི་གསུང་ལ་སྔ་འགྲེལ་མང། ཐལ་འགྱུར་བར་ཡང་རྟོག་མེད་དབང་ཤེས་ལ་སྣང་བ་འདི་མི་འགོག་རྟོག་པ་ཡེ་ཤེས་ལ་སྣང་བ་འདི་འགེག་དགེས་
སྣང་ཆ་གཉིས་འདྲེས་པས་ཕྱེད་དཀའ། ཆོས་དེའི་སྟེང་གི་སྟོང་ཉིད་རྟོགས་ན། དེའི་སྔོན་དུ་ཆོས་དེ་ཡོད་པ་རྟོགས་པས་ཨེ་ཁྱབ། ཁྱབ་ན་ཐེག་ཆེན་མཐོང་ལམ་བར་ཆད་མེད་ལམ་པས་སོགས། ཆོས་གྲགས་རྣམ་བདེན་རྫུན། རང་རྒྱུད༑ ཐལ་འགྱུར་བསེགས་

[021B] དཔའ་བོས་རྩོད་ཚུལ་ཡང་གསུངས། དེ་སྐབས་དངོས་སྨྲ་བ། རང་རྒྱུད་པ་སོགས་སྲོལ་མ་ཕྱེ་བས་དཔའ་བོའི་གསུང་མིན་པར་བཞེད་པ་ཟབ། རྣམ་བདེན་རྫུན་གྱི་རྩོད་གཞི། རྩོད་ཚུལ་སོགས་གྲུབ་མཐའ་ལྟར་གསུངས། ལྷན་ཅིག་སྐྱེས་པའི་རྡོ་རྗེའི་བདེ་
གཤེགས་གཞུང་འགྲེལ་ཞེས་པར་ཡོད། དེ་བཞིན་ཉིད་ནི་ཤེས་འདོད་པས་སོགས་རྗེ་བཙུན་པས་ཤུགས་བསྟན་གཙོ་བོ་སེམས་ཙམ་རྣམ་བདེན་རྫུན་གཉིས། ཕལ་པ་བྱེ་མདོ་སོགས་གྲུབ་མཐའ་བཞི་ཀ་འགྲེལ་བ་ཤཱཀ་ལན་ན་ཡོད། སྣང་བར་དབུ་མ་བཅུ་གསུམ་
དང་མཐར་འཛིན་ཉེར་དྲུག་སོགས་ཡོད་ཚུལ། ན་ཀུན་བརྟགས་ཀྱི་ངོ་བོར་ཞེན་པ་ནི་ཀུན་བརྟགས་བདེན་གྲུབ་ཀྱི་ངོ་བོར་ཞེན་པའོ། །སེམས་ཙམ་པས་མིང་བརྡས་བཞག་པའི་དོན་དམ་པར་མ་གྲུབ་པ་སྟོང་ཉིད་ཡིན་མི་ཟེར། ཐལ་འགྱུར་བས་  ྾  སེམས་ཙམ་
པའི་རྟོག་པའི་ཞེན་གཞི་དང་ཞེན་ཡུལ་གཉིས་མི་འདྲ། དགོངས་པ་ལེན་དགོས་ཀྱང་ངེས་དོན་གྱི་མདོ་ཡིན། སྒྲས་ཟིན་སྒྲ་ཇི་བཞིན་པ་མ་ཡིན་ཀྱང་དངོས་བསྟན་སྒྲ་ཇི་བཞིན་པ་ཡིན། ཧྭ་ཤང་གིས་དགོངས་འགྲེལ་རྡོག་པས་བརྫིས། དགོངས་འགྲེལ་ནས་
བཤད་པའི་འཁོར་ལོ་བར་པ་ཡིན་ན་དྲི་བ་ཞུས་པ་ལྟར་དངོས་སུ་དོགས་པ་མེད་པས་ཁྱབ། དགག་བྱ་ལ་དོན་དམ་གྱི་ཁྱད་པར་དངོས་སུ་སྦྱར་བ་འདིའི་བར་པར་མི་འཇོག་ཅེས་ང་ཚོས་ཟེར་གསུངས། གྲུབ་མཐའ་རྩ་བ་ལ། གཙོ་ཕལ་ཆ་གཉིས་རིམ་
བཞིན་དབུ་སེམས་ལུགས་ཞེས་སྦྱར་ཚུལ། སློབ་དཔོན་གཉིས་ཀ་ཞེས་པ་ཞི་འཚོ་དང། ཀཱ་མ་ལ་ཤཱི་ལ་ཡིན། ན་མདོའི་དོན་མིན་པར་ཞེས་པ་གཙོ་བོའི་དོན་ཞེས། བ་དགག་བྱའི་སྤྱི་ཞེས་པའི་སྐབས། དགག་བྱ་ངེས་པ་ཞེས་པ་དགག་བྱའི་སྤྱི་ཤར་བ་ལ་

[022A]༄༅། །བྱེད་དགོས། དགག་བྱ་ངེས་པའི་ཚད་མ་ཞེས་  ྾  དོན་དམ་པ་བཤད་ཚུལ་གསུམ། དོན་ཡང་ཡིན་དམ་པ་ཡང་ཡིན་ཞེས་པ་ཡུལ་ཁོ་ནའི་སྟེང་ནས་འཇོག་བ་དམ་པའི་དོན་ཏེ་ཞེས་པ་ཡུལ་དང་ཡུལ་ཅན་གཉིས་ཁོ་ནའི་སྟེང་ནས་
འཇོག་དོན་དམ་པ་དང་མཐུན་པ་ཞེས་པ་ཡང་ཐོས་བསམ་སྒོམ་གསུམ་གྱི་ཤེས་རབ་ལ་བྱེད། ཐོས་བྱུང་གི་རྟོག་པ་རྟོག་པ་ཡིན་མིན་འདོད་ཚུལ་མང། མཉམ་གཞག་ཟག་མེད་ཀྱི་ཡུལ་གྱི་སྟོང་ཉིད་དེ་སྤྲོས་པ་གཉིས་ཀ་དང་བྲལ་བ་ཡིན། རྟོག་པའི་གཞལ་བྱར་
གྱུར་པའི་སྟོང་ཉིད་དེ་སྤྲོས་པ་ཕྱོགས་གཅིག་ཙམ་དགག་བྱའི་སྤྲོས་པ་བྲལ་ཡང་དོན་སྤྱིའི་སྤྲོས་པ་དང་མ་བྲལ་བའོ། །ན་འདིའི་དོན་དམ་པ་ཡིན་པའི་ཕྱིར་ཞེས་པའི་དོན་དམ་ལ་སྟོང་ཉིད་མི་དགོས། སྟོང་ཉིད་རྟོགས་པའི་ཐོས་བསམ་སྒོམ་གསུམ་བཞག་
མངོན་སུམ་དང་བརྒྱུད་པས་ཞེས་པའི་བརྒྱུད་པ་ནི་ལྷག་མཐོང་ཆེན་མོ་ལས། རྗེས་དབག་ལོང་བ་བརྒྱུད་བ་ཞེས་པ་དང་འདྲའོ། །   ༈    ལོ་ཆེན་རིན་བཟང་གིས་དོན་དམ་ཤེས་བྱ་མིན་པར་འདོད་དེ། དེ་བློའི་ཡུལ་མ་ཡིན་པའི་ཕྱིར། དེ་དོན་
དམ་དཔྱོད་བྱེད་ཀྱི་བློའི་ཡུལ་མིན་ཏེ། དེ་ཡིན་ན་རྙེད་དོན་ཡིན་དགོས། དེ་ཡིན་ན་དཔྱད་བཟོད་ཡིན་དགོས་པས་དཔྱད་མི་བཟོད་པས་རྙེད་དོན་མིན་ཞེས་གསུངས། ལུང་ཡང་དབུ་མ་སྣང་བའི་ལུང་འདི་ལ་བརྟེན་ནོ། །རྗེ་རིན་པོ་ཆེས་དཔྱད་མི་བཟོད་ཀྱང་
རྙེད་དོན་ཡིན་པའི་ཁྱད་པར་ཕྱེ་ནས་གསུངས། རང་རྒྱུད་པས་གདགས་གཞིའི་ངོས་ནས་གྲུབ་པར་འདོད། ཐལ་འགྱུར་བས་གདགས་གཞིའི་ངོས་ནས་མ་གྲུབ་པར་འདོད། འོ་ན་རྡེའུ་ཤིང་མེད་པའི་སར་ཡང་སྣང་དགོས་སོ་ཞེས་རང་རྒྱུད་པས་ཟེར་བ་ལ། དེ་

[022B] ཙམ་སྒྲས་རང་རང་གི་ལུགས་ཀྱི་དགག་བྱ་གཅོད། མྱུ་གུ་ཆོས་ཅན། བདེན་བར་མེད་དེ་རྟེན་འབྲེལ་ཡིན་པའི་ཕྱིར་ཞེས་པ་རང་རྒྱུད་པ་ལ་ཡང་ཐལ་འགྱུར་ཡང་
དག་ཏུ་འགྲོ་དགོས། རྟགས། ཁྱབ་ཁས་ལེན།   ྾  བོད་སྔ་མས་མངོན་ཤེས་ཀྱིས་གཟིགས་ནས་གདུལ་བྱའི་བློ་ཚོད་དང་བསྟུན་ནས་གསུངས། རྗེ་རིན་པོ་ཆེས་བསྟན་པ་སྤྱི་ཁྱབ་ལ་ཕན་ཕྱིར་མདོ་མཐའ་དག་གི་དོན་འགྲེལ་བ་འདི་འདྲ་དག་ཞིང་ན་ཡང་མེད། སྣང་
བ་ལས། དངོས་རྣམས་སྐྱེ་བ་ཀུན་རྫོབ་ཏུ། །དམ་པའི་  ྾  རང་བཞིན་མེད་  ྾    ྾  ན་ཉེ་བར་སྟོན་པ་མཐོང་བར་འགྱུར་ཏེ་ཞེས་པ་དབང་ཤེས་སམ། རྟོག་པ་ཡིན་རྟོག་པ་ཡིན་ན་བདེན་འཛིན་ཡིན་མིན། བདེན་འཛིན་ཡིན་ན་ལྷན་སྐྱེས་དང་ཀུན་བརྟགས་གང་ཡིན་སོགས་
བདེན་གྲུབ་དབང་ཤེས་ལ་ཨེ་སྣང་སོགས། བུམ་པ་མེད་པ་ཐེག་ཆེན་མཐོང་ལམ་བར་ཆད་མེད་ལམ་གྱི་ངོར་ཨེ་ཡོད་སོགས། དེའི་ངོར་ཤེས་བྱ་ཡོད་མེད་སོགས། ཡུལ་གྱི་རང་མཚན་ལ་མི་བསླུ་བས་བློ་གནོད་མེད་ཅེས་རང་རྒྱུད་པ་མན་འདོད། ན་ལ་ལ་རིག་
ཤེས་ཡུལ་མེད་ཅེས་པ་ལོ་ཙཱ་བ་ཆེན་པོ་  ྾  གཞན་དག་ཅེས་པ་གྲོ་ལུང་པ་ཆེན་པོ།   ྾  ཁ་དོག་ཡིན་པར་ཐལ། དམར་པོ་ཡིན་པའི་ཕྱིར། ཞེས་པ་ལྟ་བུའི་དོན་ཤེས་ན་དེའི་མ་རིག་པ་སེལ། དེ་ཤེས་པའི་རིག་པ་སྐྱེས་པ་ཡིན་ཀྱང་ཚིག་ཙམ་ལས་མི་འཆར་ན་སྙིང་པོ་མེད་
མྱུ་གུ་ཆོས་ཅན། བདེན་པ་མེད་དེ། རྟེན་འབྲེལ་ཡིན་པའི་ཕྱིར། བདེན་མེད་བསྒྲུབ་བྱའི་ཆོས། དེའི་འགལ་ཟླ་བདེན་གྲུབ་དགག་བྱའི་ཆོས། རྟེན་འབྲེལ་དེའི་འགལ་ཟླ། སྔ་ཕྱི་གཅིག་འཛིན་གྱི་བློ་དེ་ལོག་ཤེས། ཡུལ་གྱི་རྣམ་པ་མི་གཅིག་གི་སྟེང་ན་

[023A]༄༅། །ཡིད་དུ་འོང་མི་འོང་སོགས་གསུམ་དགྲ་གཉེན་བར་མ་གསུམ་གྱིས་མཐོང། འབྲེལ་བརྫས་གྲུབ་འགོག་ཚུལ་འདིར་གནད་ཆེ། ཐོས་པ་གོང་ནས་གོང་དུ་ཚོལ་དགོས།   ྾  ཐལ་འགྱུར་བ། དགག་བྱ་རང་བཞིན་གྱིས་གྲུབ་པ་དེ་ངོ་
མ་སྤྲད་པར་རྟོག་པས་བཏགས་ཙམ་མ་ཡིན་པར་གྲུབ་པ་དགག་བྱར་ངོ་སྤྲད་པ་ལ་རྒྱུ་མཚན་ཡོད། དེ་ཐབས་ཀྱི་ཆ་དང་ཐ་སྙད་ཚད་གྲུབ་འཇོག་ཤེས་པའི་ཕྱིར་ཡིན། སྟོང་པ་མ་ཤར་བའི་སྔོན་ནས་ཆད་ལྟར་མི་འགྲོ་བའི་གནད་ཅིག་ཤེས་དགོས། ཐལ་འགྱུར་
བའི་ལུགས་གཞིར་བཞག་རང་རྒྱུད་པས་བདེན་གྲུབ་ཁས་ཨེ་ལེན་སོགས། རང་རྒྱུད་པ་མན་གྱིས་ཡོད་པར་འཇོག་ལུགས་ཐམས་ཅད་ཐལ་འགྱུར་བའི་དགག་བྱ་ཡིན་ཏེ་དེ་རྣམས་ཀྱིས་བཏགས་དོན་བཙལ་ནས་འཇོག་ཐལ་འགྱུར་བས་བཏགས་དོན་མི་རྙེད་པས་སོ། །
དེས་ན་ཐལ་རང་གི་ལྟ་བའི་ཁྱད་པར་གནམས་རྒྱབ་འགལ་ལྟ་བུ་ཡིན། བ་ཚད་མའི་དེ་ཁོ་ན་ཉིད་བསྡུས་པ་ཞི་འཚོའི་གསུང། དེའི་འགྲེལ་པ་ཀ་མ་ལ་ཤཱི་ལའི་གསུང་ཡིན། ན་དོན་གཅིག་པའི་དོན་ཐ་དད་ཅེས་པ་དོན་གཅིག་པའམ་ཞེས་ཟེར་དགོས། ངོ་བོ་
བྱེད་ལས། བ་སྒྲ་གཅན་གྱི་མགེ་ལས་གཞན་པའི་ལུས་མེད་པ། མཆི་གུ་རང་འཐག་གི་ཡས་རྡོ་དང། ཡང་གཏུན་ལམ་ཆིག་དང། གཏུན་ཤིང་ལ་མཆི་གུ་ཞེས་ལི་ཤིའི་གུར་ཁང་ན་གསུངས་པས། དེ་ཡང་དེ་ལས་གཞན་པ་མེད་པ། བ་གཞི་ཆོས་སུ་མ་
གྲུབ་ཅེས། ཁྱད་གཞི། ཁྱད་ཆོས།   ྾     ༈    མཆི་གུའི་ལུས་དང་དགྲ་གཅན་གྱི་མགོ་ཞེས་པའི་དཔེ་འགོད་མཁན་རང་རྒྱུད་པ་ཡིན་ཁག་འདྲ། མཆི་གུའི་ལུས་ལས་མཆི་གུ་ལོགས་སུ་མེད་པ་དང། དགྲ་གཅན་གྱི་མགོ་ལས་སྒྲ་གཅན་ལོགས་

[023B] འདི་ཞིབ་བརྟག་དགོས།  ཡང་འདི་གོ་དཀའ་གསུངས། ན་འཐད་པས་དཔྱད་པ་ནི་བཏགས་དོན་བཙལ་བ། བ་བློ་གནོད་མེད་ཐལ་འགྱུར་བས་རྟོག་པ། རང་རྒྱུད་པས་མངོན་སུམ་
བཅམ་སྒྲས་ཐལ་འགྱུར་བས་རང་མཚན་གཅོད། རང་རྒྱུད་པས་བློ་གནོད་མེད་ལ་སྣང་བའི་དབང་གིས་བཞག་ཙམ་མིན་པ་གཅོད། འགྲོ་འོང་གི་རབ་བྱེད་ཀྱི་བརྟག་ཚུལ་དང་མི་འདྲ། རིགས་པའི་དགག་བྱ་ལ་ཡོད་པ་ཡོད། རྟགས་ཡང་དག་
གི་དགག་བྱ་ལ་ཡོད་པ་ཡོད་མེད་སོགས་སྒོ་བློ་བྱེས་གསུམ་མི་འདྲ་བར་འགྱུར། རྟེན་འབྱུང་མཐོང་བས་མ་རིག་ལྡོག་ན་དེ་དང་འཛིན་སྟངས་དངོས་འགལ་ཡིན་མིན་སོགས། རང་རྒྱུད་རང་དབང་བདག་དབང་གསུམ་དོན་གཅིག་པར་འཆི་མེད་མཛོད་དུ་གསུངས་
ལས་པ་དགག་བྱ་ཡིན་པས་རག་ལུས་པ་དེ་དང་དངོས་འགལ། དེ་རྟེན་འབྱུང་ཡིན་པས་དེའི་སྟེང་ནས་གནོད་པ་འབབ་དགོས། སེམས་ཙམ་པས་རྙེད་རྒྱུའི་བཏགས་དོན་གང་ཡིན། བ་ལྷག་བ་ནི་རང་རྐྱ་ཐུབ་པས་སྟོང་པ་ལས་ལྷག་པའི་གང་ཟག་གི་བདག་
ཕྲ་མོ་བཤད་རྒྱུ་ཡོད། ན་དབུབ་ཆུ་བུར་སོགས་ཀྱི་དཔེ་དོན་ཅུང་ཟད་སྡོད་མི་སྡོད་ཀྱི་ཁྱད་པར་ཡོད་པས་སྦྱར། དབུ་བ་ནི་ལྦུ་བ་དང། ཆུ་བུར་ནི་ཆང་ཐིགས་ལྷུང་པའི་ཤུལ་ན་འབྱུང་བའི་ལྦུ་བ། འདི་གཉིས་རིང་ཐུང་ཡོད། ན་བདེན་པ་ཞེས་གཤིས་ཀྱི་བྱི་རུ་དང་བྱི་རུ་
རྫུན་མའི་དཔེ་རྩ་ཤཊཱིཀ་ཆེན་ལས་གཟིགས་ཚུལ་གསུངས། འདི་ལྟ་སྟེ་མི་བསླུ་བའི་སོགས་རང་བཞིན་ཀྱི་མྱང་འདས་ཡིན། བ་དེ་ཚེ་ལྷག་མ་ལོག་མིན་ཞེས། །ཞེས་པའི་ལོག་བ་ནི་རྫུན་པ་སྟེ་ཀུན་རྫོབ་ཡིན་དགོས་ཞེས་པའི་དོན་ཡིན། གཉུག་མ་སྔོན་མའམ་

[024A]༄༅། །གདོད་མ། བདག་ཕུང་རྗེ་ཁོལ་ལྟར་འཛིན་པ་ལ་ཀུན་བརྟགས་ཀྱིས་ཁྱབ། ཚོང་པ་ཚོང་དཔོན་ལྟར་འཛིན་པ་ལ་ལྷན་སྐྱེས་ཡོད། ཚོང་དཔོན་དེ་ཚོང་པའི་གྲལ་ཡིན་པ་བཞིན། རང་རྒྱུད་པ་མན་རྗེ་ཁོལ་ལྟར་འཛིན་པ་
ཀུན་བརྟགས་སུ་འདོད། བ་གནས་བཅས་ནི་བདེན་འཛིན་གྱི་གནས་བཅས། འཇིག་ལྟ་སྐབས་དེའི་ང་ལ་དམིགས་སམ་སྔ་ཕྱིའི་ང་ཚང་མ་ལ་དམིགས། རང་རྒྱུད་པས་འདོད་པའི་བདེན་འཛིན་ལྷན་སྐྱེས་དེ་སྤང་མཚམས་ཇི་ཡིན། སངས་རྒྱས་པ་ན་ཨེ་ཡིན། ས་
དང་པོ་ན་ཨེ་ཡིན། དེ་མན་ན་ཨེ་ཡིན་སོགས། སྟག་ལོའི་དགག་ལན་དུ་ཤེས་པར་གྱུར་པའི་ཤེས་སྒྲིབ་ཡོད་མེད། ཅེས་ལན་འདེབས་ལུགས་མི་འདྲ། འདི་དཀའ། འདི་དང་བདག་ཡོད་ཁས་ལེན་རང་ལ་གནས་མ་ཐུབ་པ་ལས་མེད་ཟེར་བཞིན་རྣམ་ཤེས་
བདག་ཡོད་དབུ་སེམས་ཀྱིས་ཁས་ལེན་འགལ་བའི་འགལ་བ་འདི་གཉིས་དཀའ། བདེན་སྣང་རྒྱུན་མཐའ་བར་འགྲོ་བདེན་སྣང་དེ་ལ་གཉིས་སྣང་འཁྲུལ་བའི་ཆ་ཟེར། རང་རྒྱུད་པས་བཞག་པའི་བག་ཆགས་སོགས་གཉིས།    ༈   
པ་ཤོག་དྲིལ་འདྲ་ཞེས་པ། བག་ཆགས་ཀྱི་གོ་དོན་དཔེ་དོན་ཞིབ་སྦྱར་ཞང་རིན་པོ་ཆེས་གསུངས། དགེ་རྒན་མཐུ་སྟོབས་འོད་ཟེར་གྱིས། རྣམ་མཁྱེན་ཟེར་དུས་ན་ནག་རིལ་མ་གཏོགས་མ་ཤར་ན་སློབ་གཉེར་ཡགས་པོ་ཡོང་ཐབས་མེད་གསུངས། ཞང་
རིན་པོ་ཆེས། ཁོ་མར་མེའི་སྣང་བ་འགག་པ་ན། །གཟུགས་མུན་པ་ནག་པོ་ངེས་པར་སྐྱེ། །ཞིག་པ་དེ་འདུས་བྱས་མ་ཡིན་ན། །རྟག་པ་ལས་མུན་པ་ཇི་ལྟར་སྐྱེ། །ཞེས༑ ཕྱི་རོལ་པས། གལ་ཏེ་གནས་ན་རྟག་པར་འགྱུར། །འཇིག་ན་འབྲས་བུ་ཇི་ལྟར་

[024B] །ཞེས་རྩོད་པ་ལ་རང་སྡེས་ལན་མི་འདྲ་བ་མང་དུ་བྱུང་བ་རེད། ཐལ་འགྱུར་བས། ཞིག་པ་ལས་ཞིག་པ་བརྒྱུད་ནས་འབྲས་བུ་སྨིན།   ྾     ༈    གུང་ཐང་གསུང།   ྾    ྾  བརྣག་དཀའ་ཕྱི་མའི་མཐའ་དེ་རྒྱང་རིང་བས། །སོགས་དྲངས་ཏེ་སྔོན་
འགྲོའི་གསུང་བཤད་མདོར་བསྡུས་སྩལ།    ༈    རང་རྒྱུད་འགོག་པ་གཙོ་བོར་སྟོན། ན་འདི་ལ་པཎྜི་ཏ་ཁ་ཅིག་ཅེས་པ་ཁ་ཆེའི་པཎྜི་ཏ་ཛ་ཡ་ཨ་ནནྟ་ཞེས་པ་ཡིན། སློབ་དཔོན་བཞིའི་བཞེད་
ཚུལ་འགོག་པ་འདི་རྒྱས་པར་ལྷག་མཐོང་ཆེན་མོ་ན་ཡོད། བ་ཚང་མང་རུང་ཁང་གི་མིང། ཕྱོགས་སྔ་དང་པོ་ཁ་ཆེ་ཛ་ཡ། གཉིས་པ་ཁུ་མདོ་སྡེ་འབར། གསུམ་པ་རྨ་བྱ་རྩོད་སེང། བཞི་པ་དེ་དུས་ཀྱི་མཁས་པ་མང་པོ་ཡིན། འདི་ལས་འཕྲོས། ལོ་ཆེན་སྐྱབས་
མཆོག་དཔལ་བཟང་ཡང་ལམ་རིམ་ཆེན་མོ་ལྗགས་རྩོམ་ཞུ་མཁན་ཡིན་ཀྱང། ལྟ་བ་ཐ་སྙད་དུ་ཡོད་པས་ཡོད་གོ་མི་ཆོད་པར་བཞེད། ལྷག་མཐོང་ཆེན་མོའི་བར་སྐབས་ཚིགས་བཅད་ན་ཡང་ཟུར་ཙམ་གསལ། གནམ་རྩེད་ལྡེང་ན་མང་དུ་འདུས་པར། སྔ་དྲོ་
སྐྱབས་མཆོག་པས་བརྟག་གཉིས་སོཌ་དག་ཉིན་གུང་རེད་མདའ་བས་རྩ་འཇུག་སོཌ། ཇོ་གདན་པས་  ྾  འཇམ་དཀར་བས་  ྾  དགོང་མོ་རྒྱལ་བ་ཙོང་ཁ་པས་འདུལ་བའི་བསླབ་བྱ་སྟེ་ཉིན་རེང་ཆོས་ཐུན་ལྔ་རེ་གནང། དེ་སྐབས་དགེ་བསྐོས་ཀརྨ་དཀོན་གཞོན་བས་སྐྱབས་
མཆོག་པ་འདི་བཀའ་དྲིན་ཆེ་ཡང། འདིའི་སློབ་མའི་ཁྲོད་ན་ཐ་སྙད་དུ་ཡོད་པས་ཡོད་གོ་མི་ཆོད་ཟེར་མཁན་མང་དུ་འདུག་པས། དེ་ནི་ལས་འབྲས་ལ་སྐུར་པ་འདེབས་པའི་ཐ་ཆད་རེད། དས་རྩོད་ཆོག་རེད་མདའ་བ་ཡང་ཁ་དབུ་མ་སྣད་བུམ་ཞེས་ཟེ་

[025A]༄༅། །རྒྱུ་ཡོད་པ་འདི་བཀའ་དྲིན་ཆེན་ཡང། དུས་འཁོར་ཆོས་མིན་ཞེས་གསུངས་པ་འདི་མི་རིགས། ཇོ་གདན་པས། གནོད་སྦྱིན་གྱི་སྡེ་དཔོན་བཅུ་གཉིས་ལ་ཕྱག་མི་བྱ་ཟེར་བ། ཁྱོད་ལས་ལྷག་པའི་མཁན་ཆེན་བོ་དཧི་
སཏས་ཀྱང་ཕྱག་མཛད་ཚུལ། གཡག་ཕྲུག་པས་སྒྲ་མི་རྟག་པ་དེ་རྟག་པར་ཟེར་བས་མི་འཐད། ཆོས་རྗེ་བློ་བཟང་པ་འདི་གཞོན་དུས་ནས་བྱང་སེམས་འབྱོངས་པས་ད་རེས་ཞུ་རྒྱུ་གང་ཡང་མེད་ཞུས་ཚུལ་སོགས། བ་འཐད་པ་ནི་ཁས་ལེན།   ྾     ༈   
བཞི་པོ་དོན་དམ་དང་ཀུན་རྫོབ་ལ་དཔྱོད་པའི་ས་ཚིགས་དཀའ་བས་སོགས་ཨེ་ཡིན་ཞིབ་དཔྱད་དགོས་གསུངས། རྩ་ཤེ་ནི། བདེན་དངོས་རིགས་པའི་རྣམ་གྲངས་མཐའ་ཡས་བས་འགོག་པའི་སྒྲུབ་བྱེད། བདུན་ཅུ་བ་ནི་དེ་ལ་བྱ་བྱེད་འཐད་ལུགས། རྩོད་ཟློག་
ནི་དེ་ལ་རྩོད་པ་ཟློག་པ། ཐལ་ཟློག་དགག་སྒྲུབ་འཐད་པ། ཕྱི་མོའི་གཞུང་ལ་རང་རྒྱུད་པ་ཐམས་ཅད་ཀྱིས་ཚིག་གཅིག་ཀྱང་མ་ལུས་པར་འགྲེལ་ཕོག་སྒྲ་དེ་ནམ་མཁའི་ཡོན་ཏན་དུ་འདོད། སྒྲ་རྟག་པར་འདོད་པ་ཡང་འདི་ལ་བསམ། བ་དོགས་པ་འདི་
འདྲ་ཞེས་པ་བོད་སྔམ་ཞིག་ཡིན་འདྲ། བ་སེལ་ཕྱོགས་མ་མཛད་དོ་ཞེས་དགག་པ་མ་མཛད་པ། ཡུལ་ཅན་ལ་ཡང་དག་ཁོ་ན་འདོད། འོ་ན་བརྫུན་ཚིག་དེ་ཡང་དག་ཡིན་ནམ་ལོག་པ་ཡིན་སོགས་དོགས་སློང། ཚིག་གསལ་གྱི་རང་རྒྱུད་འགོག་བ་འདི་
ལ་འདི་དང་ལྷག་མཐོང་ཆེན་མོ་གཉིས་ན་རྗེ་རང་ཉིད་ཀྱིས་འགྲེལ་མི་འདྲ་བ་གཉིས་མཛད་པས་བསྡུར་དགོས་གསུངས། ཐལ་འགྱུར་བའི་དགག་བྱའི་གྲུབ་ཚད་བཅུ་གཉིས་ལས་རང་རྒྱུད་པས་དྲུག་དགག་བྱར་བྱས། དྲུག་ཐ་སྙད་གྲུབ་ཚུལ་དུ་བཞག་པ་

[025B] དོན་སྨྲའི་དོན་ལྷག་མཐོང་ཆེན་མོ་ན་ཕྱོགས་ཕྱོགས་ན་འཐོར་ནས་ཡོད་པ་ལ་བལྟ་དགོས། བ་བརྫུན་པའི་ཞེས་པའི་འི་ལྷག་བ་ལས་འཕྲོས། ཞུ་དག་བྱེད་དུས་མི་གཉིས་ཀྱིས་རེས་མོས་ལན་དྲུག་རེ་གཏོང་དགོས་གསུངས་
རང་གི་ངོ་བོ་འཛིན་པ་ཆོས་ཀྱི་མཚན་ཉིད་ཡིན་པ་དངོས་རྙེད་ཅེས་སོགས་འདི་སྟེང་ན་ཡོད། སྐད་དོད་དྷརྨ་འཛིན་པ་ལ་འཇུག་ཚུལ། སྣང་ཚུལ་གནས་ཚུལ་མི་མཐུན་པ་དང་ཀུན་རྫོབ་དོན་གཅིག་མཐུན་པ་དང་དོན་དམ་དོན་གཅིག་འོ་ན་བུམ་པ། རྣམ་མཁྱེན་
སོགས། བ་འཇིག་རྟེན་པའི་རྩོད་པ་ཞེས་པ་འཁོར་ལོ་ཅན་དང། རྩེ་གསུམ་ཅན་གྱི་རི་མོ་ལ་དེའི་ཐ་སྙད་བྱས་ཏེ་བརྒྱ་བྱིན་གྱིས་ལན་བཏབ་པ་ལྟ་བུ། འཕྲོས་བཤད། སོག་པོ་བཀྲ་ཤིས་ཟེར་བས་ཐུབ་སྐུ་ཡིན་མིན་རྩོད་ཚུལ། ཡིག་ཆ་རང་རང་གི་ཁུངས་རེ་
རྗེ་ཡབ་སྲས་ཀྱི་གསུང་ན་ཡོད་པ་ངེས་པར་འཚོལ་དགོས། བ་རྟོག་པས་འདིའོ་སྙམ་དུ་སོགས་བོད་སྔ་མ། ལྟོ་ལྡིར་བ་ངེས་ཀྱང་གཞི་དེ་སོགས་དེས་བུམ་པའི་དོན་ངེས་ཀྱང་ཐ་སྙད་མ་ངེས་པ། ན་སྣང་མེད་ཀྱི་སྤྱོད་ཡུལ་ཞེས་པ་པོད་སྔ་མའི་བརྡ་
མཉམ་གཞག་རྣམ་པར་མི་རྟོག་པ་ལ་ཟེར། སྣང་སེལ་ཞེས་པ་ཡང་སྟོང་ཉིད་ཀྱིས་སྣང་བ་སེལ་བ་ལ་བསམས་ནས་སྣང་སེལ་ཟེར། ཇོ་ནང་པས་སྙིང་པོ་རྟག་བརྟན་སྟོན་པའི་མདོ་དང། བདེ་གཤེགས་སྙིང་པོ་སྟོན་པའི་མདོ་གཉིས་དོན་གཅིག་ཏུ་འཁྲུལ། འདི་
རྒྱུད་བླའི་དངོས་ཤུགས་ཀྱི་རྩོད་ལན་ལེགས་པར་ཤེས་ན་བོད་སྔ་མས་འཕྱུགས་ལུགས་ཀྱང་ལེགས་པར་ཤེས། མདོ་ལས་ཐོག་མ་མེད་པའི་དུས་ཀྱི་ཡང་  ྾  འདི་མེད་པས་ན་འགྲོ་ཀུན་དང། །མྱ་ངན་འདས་པ་ཐོབ་པར་འགྱུར། །ཆོས་རྣམས་ཀུན་གྱི་རང་བཞིན་

[026A]༄༅། །ཡང༑ ༑འདི་སེམས་ཙམ་པས་ཀུན་གཞིར་བཀྲལ། ཐོགས་མེད་ཀྱིས་རང་བཞིན་གནས་རིགས་ལ་སྦྱར་ཏེ་གསུངས།   ྾     ༈    བ་ནོར་བུ་བཀྲུ་བ་དང་པོ་སྨན་ཚ་བ་དང། གཉིས་བ་སྨན་འཇམ་པ་སོགས་
དང༑ ཕྱི་བྱེད་ཀྱང་དང་པོ་རས་དང། དེ་ནས་གོས་སོགས་ཀྱིས་ཕྱི་བ། དཔེ་དོན་གསུམ་ནི་མི་རྟག་སྡུག་བསྔལ། བདག་མེད་གསུམ་ལ་སྦྱར་ཏེ་གསུངས། དེ་ཡང་རགས་པའི་མི་རྟག་པ་དྲན། དེས་རྒྱུ་བྱས་ཕྲ་བའི་མི་རྟག་བ་དྲན། འཆི་བའི་འོག་ཏུ་ངན་སོང་དུ་
འགྲོ་ཚུལ་བསམས་ནས་རགས་པའི་སྡུག་བསྔལ་དྲན། དེ་ལས་བདེ་འགྲོར་སྐྱེས་ཀྱང་ལས་ཉོན་གྱི་གཞན་དབང་ཅན་ཡིན་པས་ཕྲ་བའི་སྡུག་བསྔལ། དེ་དག་ཀྱང་རྩ་བ་མ་རིག་པ། དེ་ཡང་བདེན་འཛིན་གྱི་རྣམ་པ་ཅན་གྱི་མ་རིག་པ་ལས་སྐྱེས། དེ་འདྲའི་རྒྱུ་དེ་
ལྡོག་ཨེ་ནུས་དཔྱད་ན། དེ་ཞེན་ཡུལ་མེད་པའི་ལོག་ཤེས་རྒྱབ་རྟེན་གྱི་ཚད་མ་མེད་པ་ཡིན་པས་དེའི་དངོས་གཉེན་བདག་མེད་བསྒོམས་པས་སྤོང་ནུས། དེ་ཡང་རིམ་གྱིས་དོན་སྤྱི་མངོན་སུམ་སོགས་རྟོགས་ལ། མཐོང་སྤང་སྤངས་པའི་འགོག་བདེན། དེ་མཐར་
ཐུག་པ་ཐོབ་ཚུལ། དེ་ཡང་དགེ་སྡིག་གི་འདོར་ལེན་དང་བོར་བྱས་པ་ནས་སྤངས་རྟོགས་ཀྱི་འགོ་ཚུགས། བྱང་ཆུབ་ལམ་གྱི་རིམ་པའི་མན་ངག་འདིར་ཁོངས་ན་སྦས་པའི་ཚུལ་དུ་ཡོད་པ་ཞལ་ཤེས་མན་ངག་ཡིན། མི་རྟག་སྡུག་བསྔལ་སོགས་ཀྱི་སྐོར་
འདི་དག་རྒྱལ་ཚབ་རིན་པོ་ཆེའི་ཚད་མའི་བརྗེད་བྱང་ན་ལེགས་བཤད་བླ་མེད་ཡོད། དང་པོ་ཉིད་ནས་ཐེག་ཆེན་དུ་ཞུགས་པ་རབ་བརྒལ་གཅིག་ལ་སོགས་དང། ཡང་དང་པོར་ཐེག་དམན་གྱི་ལམ་དུ་ཞུགས་ནས་དགྲ་བཅོམ་སྔོན་སོང་ཐེག་ཆེན་དུ་ཞུགས་

[026B] མི་རྟག་སྡུག་བསྔལ་ལ་ཕྲ་རགས་གཉིས་ཕྱེ་བཞིན་བདག་མེད་ལ་ཡང་དེ་བཞིན། དེ་ནི་རྟག་གཅིག་རང་དབང་ཅན་གྱི་བདག་གིས་སྟོང་པ་རགས་པ། རང་རྐྱ་ཐུབ་པའི་རྫས་ཡོད་ཀྱིས་སྟོང་པ་ཕྲ་བར་མཛད་པ་ཡང་ཡོད་མོད་
སྔ་མ་དེ་སྐྱེས་བུ་ཆུང་ངུའི་སྐབས་སྐྱེ་དཀའ་བས། རགས་པ་དེ་འདི་སྐབས་སྐྱེ་བ་ཞིག་དགོས་པས་དེ་ནི་ངན་འགྲོར་མི་སྐྱེ་བའི་རང་དབང་ཅན་གྱི་བདག་གིས་སྟོང་པ་དེ་ཡིན། དེའི་དགག་བྱ་ངོས་བཟུང་ནས་དེས་སྟོང་པ་བསྒོམ་པ་དེ་ཆུང་ངུའི་ལྟ་བ་ཡིན། དེས་ཆུང་ངུའི་
ཐབས་ཀྱི་ཆལ་གྲོགས་བྱེད། དེ་བཞིན་དུ་འབྲིང་གི་སྐབས་རྟག་གཅིག་རང་དབང་ཅན་གྱིས་སྟོང་པ་ཡང་རྟོགས་དགོས། རང་རྐྱ་ཐུབ་པའི་རྫས་ཡོད་ཀྱིས་སྟོང་པ་དེའི་ལྟ་བ་གཙོ་བོ་ཡིན་གསུངས།   ྾  ན་དགོངས་འགྲེལ་དང་མཐུན་ནོ་ཞེ་ན་ཞེས་པ་ཤཱནྟི་པ་
ཤེས་རབ་ཀྱི་ཕ་རོལ་ཏུ་ཕྱིན་པ་ལ་སློབ་པ་ཞེས་བྱང་ཆུབ་སེམས་དཔའི་སྤྱོད་པ་ལ་སློབ་ཚུལ། བ་མིང་བཏགས་པའི་ངོ་བོར་ཞེས་པ་འདི་རྣམ་རིག་པ་ལྟར་མིན་པའི་ཞེས་འདི་ལ་བལྟས་ན་ར་སྒྲ་དེ་ཉིད་ཡིན་འདྲ། འདི་ལ་གཞིགས་ན་སེམས་ཙམ་ལུགས་གོ་
བདེ༑ བ་འདིས་རྟོག་པ་མིན་གྱི་ཞེས་པ་འདོགས་བྱེད་ཀྱི་བློ་ལ་གོ་རྒྱུ་ཡིན། གང་དུ་རྟོག་པའི་ཞེས་པ་ཀུན་བཏགས་པའི་ཆ་ལ་ཞེས། རྣམ་པར་བཏགས་པ་ཞེས་པ་འདོགས་བྱེད། འདི་ལ་རྣམ་པར་ཞེས་པ་བཞི། བ་རྟག་པ་རྟག་པའི་དུས་དང་ཐེར་ཟུག་ཐེར་ཟུག་
གི་དུས་ཞེས་པ་ནི་གདོད་མའམ་གཟོད་མ་ནས་དག་པའི་དོན། ཀ་ནས་དག་པ་ཡང་ཟེར། འདི་ཡང་སྟོང་གཞི་གཞན་དབང་ལ་བདག་གིས་སྟོང་པ་དེ་ཡོངས་གྲུབ་ཡིན་པ་གྲུབ་མཐའ་ཀུན་འདྲ། རང་བཞིན་གཅིག་ཉིད་བྱིས་པ་ལ་ཀུན་བརྟགས། སངས་རྒྱས་

[027A]༄༅། །ལ་ཡོངས་གྲུབ། བ་གཞན་དབང་དེར་ཡོད་པ་ནི་གཤིས་དེར་ཡོད་པ་ཞེས། བ་ཡིན་ལུགས་གཅིག་ཉིད་ལྟོས་ས་ལ་ལྟོས་ནས་འཇོག་བ་ལས་འཕྲོས། བསྟོད་སྨད། མཐོ་དམའ། ཕྱུག་དབུལ་སོགས་ཚང་མ་ལྟོས་ས་ལ་ལྟོས་
ཚུལ༑   ྾  མིང་སྙན་གྲགས། ལོ་རྒྱུས། ལྐུགས་པ་ཞིག་ལ་ཡང་མིང་དགོས་ཚུལ། ཕྱུག་པོ་མིང་གིས་ནོམ་པ་བརླག་དཔའ་བོ་སྲོག་བརླག་དགེ་བཤེས་ཉམས་ལེན་བརླག་གསུངས། བ་གཞུང་གཞན་ལས་རྫས་ཞོས་པའི་གཞུང་གཞན་བསྡུ་བ་བཞི་བརྒྱ་
པ་ལས། ཡང་དག་དོན་དང་རྟོག་པ་ཞེས། །  ྾    ྾    ྾  བདེན་གྲུབ་དང་བཏགས་ཙམ་གཉིས་གཞི་གཅིག་ལ་འདུ་བ། མུ་བཞི་སྐྱེ་འགོག་སོགས་དབུ་མའི་རིགས་པ་ཐམས་ཅད་བལྟོས་ནས་གྲུབ་པའི་རིགས་པ་འདི་ལ་ཐུག་འཇུག་བ་ཆོས་ལ་མཐའ་བཞི་
དང༑ གང་ཟག་ལ་རྣམ་ལྔ་རྣམ་བདུན་ཤ་སྟག་གིས་མཐར་འབུད། བཏགས་དོན་མ་རྙེད་པ་སྟོང་ཉིད་ཡིན་པ་བཞིན་དུ་དཔྱད་མ་བཟོད་པ་ཡང་  ྾     ༈    བ་འདི་ལ་ཞེས་པ་ཐལ་འགྱུར་བ། སྟོང་པ་རྟེན་འབྱུང་གི་དོན་དང་རྟེན་
འབྱུང་སྟོང་པའི་དོན་དུ་འཆར་བས་སྟོང་ཉིད་རྒྱུ་འབྲས་སུ་འཆར་བའི་དོན་དེ་ཡིན་ཞེས་ཞང་རིན་པོ་ཆེ་གསུངས་གསུངས། འདིའི་གནད་རྗེའི་གསུང་ཐོར་བུ་དང། ཌཱིཀ་ཆེན། དགོངས་པ་རབ་གསལ་སོགས་ན་ཡོད་ཀྱང་ཞིབ་པར་དཀའ་གནད་བརྒྱད་ཀྱི་
ཟིན་བྲིས་ན་ཡོད། དེའི་གནད་མདོར་བསྡུས་ཁོ་བོས་ཚིགས་བཅད་དུ་བསྒྲིགས་པ་ཡང་ཡོད་གསུངས། ཆུ་ཟླ་སྣང་ཙམ་ནས་སྟོང་པ་ལ་ངེས་ཤེས་འདྲེན་པ་སྣང་བ་སྟོང་པར་འཆར་བའི་དཔེ། དངོས་པོ་སྟོང་པ་གཟུགས་བརྙན་ལ་སོགས་པ། །ཚོགས་ལ་བལྟོས་

[027B] །ཞེས་གསུངས། ན་རང་གི་ངོ་བོས་སྟོང་པས་རང་སྟོང་བཞེད་པ་རང་ལུགས་ཡིན་པ་འདིར་གསལ། ཐལ་འགྱུར་བའི་ལུགས་ཀྱི་རང་གི་ངོ་བོས་སྟོང་པའི་རང་སྟོང་ཡིན་ཕྱིན་འོག་མའི་སྟོང་ཉིད་འདོད་ཚུལ་ཚང་མ་གཞན་སྟོང་ཡིན་
རང་རེས་ཇོ་ནང་བ་རྐྱང་པ་ཡིན་པར་བསམ་ཡང་དོན་ལ་འདི་དག་ཚང་མ་ཡིན། བ་མ་ཡིན་དགག་དང་མེད་དགག་རྒྱས་པར་རྒྱ་གཞུང་ལྡོག་པ་བསྡུས་པ་ཞེས་པ་ན་ཡོད་པ་འཇམ་བཞད་ཀྱི་བསྡུས་ཆེན་དུ་གསུངས། ལྷས་བྱིན་སངས་རྒྱས་ལ་འགྲན་འདོད་ཀྱིས་ཉིན་
མོ་ཟས་མི་ཟ། དགག་པ་བཅོ་ལྔ་བདུན་དང། གཉིས་སོགས་སུ་བསྡུ། རྒྱལ་ཐང་རི་ཁྲོད་པ་ཞེས་པའི་བཀའ་བརྒྱུད་པས། ཞང་  ྾  ཐབས་མཁས་ལ་བཀའ་འདྲི་ཞུས་པར། འདི་ན་རྟ་ཨེ་འདུག་གསུངས། མི་འདུག་ཞུས་པས། དེ་ག་མེད་དགག་ཡིན་གསུངས་པ་ལ་
ཁོང་གིས་མ་འདོད་པ་བྱས་ཚུལ། རྣམ་པར་དཔྱད་ནས་རྟོག་པ་འཕེལ་ན་གནད་དུ་མ་སོང། རྟོག་པ་ལ་སྣང་ཡུལ་དང་དོན་སྤྱི་འདྲེས་ནས་སྣང། སྣང་བ་དང་རྟོག་པ་གཅིག་ཏུ་འཁྲུལ། ཡང་དག་མཐའ་མངོན་དུ་བྱེད་ཚུལ་སྔགས་ལ་ལྟོས་ཚུལ།    ༈   
མི་དགེ་བའི་རྟོག་པ་སོགས་མཐོང་སྤང་ནས་རིམ་གྱིས་འགག་དེ་ནས་སྒོམ་སྤང་གིས་རིམ་གྱིས་སྤངས། མཐར་དགེ་བའི་རྟོག་པ་ཡང་ཞི་བར་འགྱུར་ཚུལ།    ༈    ཚེས་དར་རིན་
པོ་ཆེས་འདི་ལྷོད་པོར་ཀློག་དགོས། ཤོག་བུ་གཅིག་ཙམ་ཡང་མང། ཐིག་ཕྲེང་གསུམ་ལ་གོ་བ་ཆགས་ཀྱང་སྔགས་བཟླས་མང་དུ་བྱས་པ་ལས་ལྷག་པ་ཡོད།   ྾     ༈    རྟགས་

[028A]༄༅། །དང་རྒྱུ་མཚན་ལ་མ་བརྟེན་པར་ངེས་ཤེས་འདྲེན་པས་ངེས་ཤེས་དེ་རྟོགས་པ་ཡིན་ཀྱང་རྟོགས་པར་གྱུར་པའི་མངོན་སུམ་ཡིན། ཤུགས་རྟོགས་མིན་པ་སོགས་རྒྱས་པར་ཊཱིཀ་ཆེན་ན་ཡོད། རྗེ་བཙུན་གྱིས་རྗེ་ལ་སྣང་ཙམ་
གྱིས་མངོན་ཞེན་ལྡོག་དང་མི་ལྡོག་ལྟོས་དང་གསུངས་ཚུལ། དང་པོར་བོད་སྔ་རབས་པའི་ལྟ་བ་འཁྲུངས་ཚུལ། དངུལ་ཆུ་རྒྱལ་སྲས་པའི་གསུང། འདི་ཙམ་གྱིས་ཀྱང་འདྲེ་གདོན་སོགས་འཇོམས་ནུས། ཅང་མེད་དུ་བསྒོམས་པས་འདྲེས་མ་རྙེད་ཚུལ། སངས་
རྒྱས་ཡ་ཤེས་ཀྱིས། གང་ཤར་རྣམ་རྟོག་འཛིན་པ་ཡོངས་རིག་ན། །སོགས་ལ་འགྲེལ་མང་དུ་འགྲོ་ཚུལ་གསུངས། གུང་རུ་བས་སངས་རྒྱས་བསྐྱངས་ཐལ་འགྱུར་བའི་ཤིང་རྟའི་སྲོལ་འབྱེད་དུ་བཞེད་པའི་ཁུངས། ན་སངས་རྒྱས་བསྐྱངས་ཀྱིས་བསྟན་
པའི་ལམ་སོགས་འདི་ལ་བརྟེན། འགའ་ཞིག་ལྟ་བ་ཤེས་པ་ཡིན་པས་མདོ་སྔགས་གཉིས་སྟོང་ཉིད་ལ་ཁྱད་མེད་ཀྱང་ལྟ་བ་ལ་ཁྱད་ཡོད་པར་འདོད་པ་ཡང་ཡོད། རྣམ་གཞག་རིམ་པའི་རྣམ་བཤད་དུ། འདིའི་གནད་རྟོགས་ནས་ལོ་བཅུ་གཉིས་སོང་
ཡང་ད་བར་སྨྲ་མ་ནུས་གསུངས། ཊ་ཟབ་གཉིས་རང་རྒྱུད་ཐལ་འགྱུར་སོགས་ལྟ་བ་ཇེ་ཟབ་ཏུ་སོང་བ། དགོངས་ཟབ་ཟབ་མོའི་སོགས་མཆོད་པའི་ཟུང་ལྡན་གྱི་སྒྲ་རྒྱན། ཇི་བཞིན་རྙེད་ནས་ཞེས་པའི་རྙེད་མཁན་གཉལ་སྟོན་གྱིས་རྫེ་ལ་སྦྱར། དགེ་འདུན་
རྒྱ་མཚོས་སློབ་མ་ལ་སྦྱར། འཕེལ་བར་འགྱུར་ཞེས་བྱས་ན་ཕྱི་མ་དང། གྱུར་ཞེས་བྱས་ན་སྔ་མར་འགྲིག་གོ་དེ་ཚེ་ཞེས་སོགས་རྗེ་ལ། མདོ་སྡེ་རྐྱན་ལས། དེས་ནི་བག་ཆགས་རྟོགས་དང་ཞི་བ་དང། །ཞེས་པའི་བག་ཆགས་ཐོས་པས་དང། རྟོགས་པ་

[028B] ཤེས་པ་སྒོམ་བྱུང་གིས་ཏེ་དེ་ཡང་ཐོས་པའི་འབྲས་བུ་བག་ཆགས། བསམ་པའི་འབྲས་བུ་རྟོགས་པ། སྒོམ་བྱུང་འཇིག་རྟེན་པས་ཉོན་མོངས་མགོ་གནོན། ཡང་དག་པའི་དོན་རྟོགས་པའི་སྒོམ་བྱུང་གིས་གྲོལ་བར་བྱེད།   ྾  དྲང་ངེས་རྣམ་འབྱེད་ཅེས་
པ་ནི་རྒྱལ་བའི་གསུང་རབ་མཐའ་དག་གི་དྲང་ངེས་འབྱེད། གདུལ་བྱའི་ཁམས་མི་འདྲ་བ་མང་བས་རྒྱལ་བའི་གསུང་དང་ཆོས་ཀྱི་སྒོ་མེ་ཡང་མང་དུ་གསུངས། འགལ་མེད་ཀྱི་ཆེ་བ་དྲང་ངེས་ལ་རག་ལུས། དེ་ལ་ཚུལ་ཁྲིམས། ཏིང་འཛིན། ཤེས་རབ་སོགས་མང་
ཞིང༑ འདིར་ལྟ་བ་རྣམས་འགལ་མེད་དུ་གོ་རང་ཉིད་ཀྱིས་རང་ཉིད་ཀྱི་ས་མཚམས་བཞག་སྟེ་བགྲོད་ལུགས། གདུལ་བྱ་བཀྲི་བའི་རིམ་པ་མང་དུ་བསྟན་ཚུལ། ཐམས་ཅད་གང་ཟག་གཅིག་འཚང་རྒྱ་བའི་ཉམས་ལེན་དུ་འཁྱེར་བ་དཔལ་མཉམ་མེད་རི་བོ་དགེ་ལྡན་པའི་བཀའ་
སྲོལ་ཐུན་མོང་མ་ཡིན་པ། དེའི་ནང་ནས་བྱང་ཆུབ་ལམ་རིམ། དེའི་ནང་ནས་ལྟ་བ་ལ་རིམ་གྱིས་ཁྲིད་ནས་འགལ་མེད་དུ་རྟོགས་ཚུལ། གློ་བུར་དུ་འགོ་ཚུགས་དགོས་པའི་རྒྱུ་མཚན་ཤེར་ཕྱིན་གྱི་མདོ།   ྾  འདིའི་བརྒྱུད་རིམ་གྱི་འགོར་འཇམ་དབྱངས་འདྲི་དགོས་པའི་
རྒྱུ་མཚན། རྗེའི་སྐུ་ཚེའི་སྨད་དུ་འཇམ་དབྱངས་དང་མི་དང་མི་ཕྲད་པ་བཞིན་གསན་ཆོག་པའི་སྐབས་ཤིག་ལ་མཛད། འདི་འཇམ་དབྱངས་ཆོས་སྐོར་གྱི་མན་ངག་ཡིན། འདི་ལ་ཆོས་བདག་ཀྱང་ཡོད་པས་གང་བྱུང་གིས་ཉན་སེམས་བྱེད་མི་བཏུབ། དེས་ན་
བརྒྱུད་རིམ་རྗེ་བཙུན་འཇམ་པའི་དབྱངས། རྒྱལ་བ་ཙོང་ཁ་པ། དེས་རྒྱལ་ཚབ། མཁས་གྲུབ་རྗེ་ཡབ་སྲས་གསུམ་ཀ་དེ་ནས་རིམ་བཞིན་བརྒྱུད་རིམ་རྣམས་གསུངས། བླ་མ་རིན་པོ་ཆེ་ཉིད་ཀྱིས་དང་པོ་རྗེ་ཤེས་རབ་རྒྱ་མཚོ་ནས་གསན། དེ་རྗེས་ཞང་རིན་པོ་

[029A]༄༅། །ཆེ་ནས་ཚར་གཅིག་ཡང་ཆོས་དང་ཚང་ནས་ཚར་གཉིས། དམེ་ཤུལ་ཚུལ་ཁྲིམས་ནས་དཔེ་ཁྲིད་དང་གསུང་ཆོས་བཅས་གསན། འདིས་རྩོད་པ་ཡང་གསུངས། ཞང་རིན་པོ་ཆེས་བཀའ་འདི་གྣངྐ་ཡང་རྩོད་པ་མི་མཛད། འདི་འཆང་
པའི་དུས་ཡིན། རྩོད་དགོས་ན་ཆོས་རང་རྩོད་གསུངས། རྗེ་རིན་པོ་ཆེས། ས་འྡི་ལུང་བཅས་འདི་འདྲའི་གྲུབ་མཐའ་མཇལ་པ་དཀའ་ཚུལ། ཁོང་བསྟན་པའི་བདག་པོར་གྱུར་ཟིན་པ་དང། འགྱུར་རྒྱུ་རྣམས་དང། བཀའ་བོད་ལྔ་མཐར་ཕྱིན་པའི་
དགེ་བའི་བཤེས་གཉེན་རྣམས། བློ་གསལ་གསར་བུ་བ་དང་བཅས་པས་ཐོས་བསམ་སྒོམ་གསུམ་ཡ་མ་བྲལ་བས་རྒྱལ་བའི་བསྟན་པ་སྤྱི་དང། བློ་བཟང་རྒྱལ་བའི་བསྟན་པ་ཐུགས་ལ་བཞག་ནས་ཧུར་བསྐྱེད་མཛད་དགོས་ཚུལ་སོགས་བཀའ་སློབ་ཟབ་
ཏུ་བཀའ་དྲིན་སྩལ། དེ་ལྟར་གསུང་བཤད་ཟབ་ཅིང་རྒྱ་ཆེ་གཞུང་གི་དངོས་བསྟན། ཤུགས་ཀྱི་དགོངས་དོན། ཐལ་ཕྲེང་གི་རིགས་པའི་འཕེན་ཚུལ་སོགས་དང། རྒྱ་གཞུང། བོད་སྔ་རབས། རྗེ་ཡབ་སྲས་ཀྱི་དགོངས་པ་ཐུན་མོང་མིན་པ། གྲྭ་ས་
རང་རང་གི་ཡིག་ཆ་སོ་སོའི་འདོད་ཚུལ་སོགས་ལུང་དང་རིགས་པ་བྱེ་བ་འབུམ་ཕྲག་སྙིགས་མའི་དུས་འདིར་སུས་ཀྱང་འཆད་པར་དཀའ་བའི་འཆད་ཚུལ་ཕུན་སུམ་ཚོགས་པ་མཁས་ཀུན་ཐུགས་ཡིད་འཕྲོག་པའི་ངོ་མཚར་མཐའ་དག་བདག་གིས་ཕྱོགས་ཙམ་
ཡང་འདྲི་བར་མ་ནུས་མོད། འོན་ཀྱང་རྒྱ་མཚོ་ཆེན་པོ་ལས་ཆུ་ཐིགས་ཙམ་རང་གི་བརྗེད་ཐོར་སྤེལ་བ་འགྲོ་དོན་འཕེལ་བར་གྱུར་ཅིག། །།   ༈   ། ། བ་ནས། ཆོས་གང་ལ་སྒྲ་རྟོག་ཅི་རིགས་

[029B] འཆད་པར་འགྱུར་རོའི་ཐད། རྒྱུ་རྐྱེན་ལས་བྱུང་བའི་དངོས་པོ་ནི། གཞན་དབང་རྐྱེན་གཞན་གྱི་དབང་གིས་རང་གི་བདག་ཉིད་དུ་མ་གྲུབ་པས་སོ། །ཡོངས་གྲུབ་བདག་འཛིན་གཉིས་ཀྱིས་སྒྲོ་བཏགས་པ་ལྟར་དུ་གྲུབ་པས་སྟོང་པའི་དེ་
བཞིན་ཉིད་དོ། །ན་དགོངས་འགྲེལ་ནས་བཤད་པའི་འཁོར་ལོ་གསུམ་དང། སྤྱིར་གྱི་འཁོར་ལོ་གསུམ་མི་འདྲ། འཁོར་ལོ་གསུམ་དུས་ཀྱི་སྒོ་ནས་འཇོག་པ་དང། བརྗོད་བྱའི་སྒོ་ནས་འཇོག་ཚུལ་གཉིས། ན་ནས། སྒྲོ་འདོགས་ནི། གཟུགས་སོགས་ཀྱི་ཆོས་
རྣམས་ངོ་བོ་དང་ཁྱད་པར་དུ་ཀུན་བཏགས་པའི་ངོ་བོ་ཉིད་དེར་རང་གི་གནས་ཚོད་ཀྱི་དབང་གིས་གྲུབ་པར་འཛིན་པའོ། །དེའི་བཞིན་ཡུལ་ནི་མཐའ་འོ། །སྐུར་འདེབས་ནི་གཞན་དབང་དང་ཡོངས་གྲུབ་ཀྱི་ཆོས་རྣམས་རང་མཚན་གྱིས་མ་གྲུབ་པར་འཛིན་པའོ། །
ཡང༑ ཀུན་བརྟགས་དོན་དམ་དུ་ཡོང་པར་འཛིན་བསྒྲོ་འདོགས། གཞན་གཉིས་དོན་དམ་དུ་མེད་པར་འཛིན་པ་སྐུར་འདེབས། གཙང་སྤར་གྲངས། བ་སྤྱིར་བསྟན་པ་ལ་ཞེས་པ་ཡི་གེ་ནོར། སྤར་གཉི་གར་འདི་འདྲ་སྤར་སྐྱོན་མང་བས་བསྡུར་དགོས། བ་འགོག་
ཚུལ༑ དངོས་པོ་རྣམས་ཆོས་ཅན། བཏགས་ཙམ་དུ་ཡང་མེད་པར་ཐལ། འདོགས་གཞི་ངོ་བོ་ཉིད་དུ་མེད་པའི་ཕྱིར། དཔེར་ན་གང་ཟག་བཞིན།    ༈    དེར་འདོགས་པ་མེད་འདེའི་གདགས་གཞི་མེད་ཕུང་པོ་མེད་དེ་
རང་གི་མཚན་ཉིད་མ་དེ་བཞིན་ཆོས་ཀྱང་ན་འདི་ཡིན་ཏེ། སོགས་ཀྱི་ཐད་དུ། བདེན་འཛིན་རང་རྒྱུ་ལས་བྱུང་ངམ། རྟོག་བཏགས་ཙམ་ཡིན། སྔ་མ་ལྟར་ན། དེ་ན་དམ་དུ་ཡོད་པར་ཐལ། རང་རྒྱུ་ལས་སྐྱེས་པའི་ཕྱིར། ཕྱི་མ་ལྟར་ན། གཞན་

[030A]༄༅། །དབང་རྟོག་བཏགས་སུ་ཐལ། བདེན་འཛིན་དེའི་ཕྱིར། འདོད་ན། དེ་མ་ཡིན་པར་ཐལ། འདོགས་གཞི་མེད་པའི་ཕྱིར། ན་གཞན་དབང་དོན་དམ་པར་སོགས་གཞན་དབང་རྣམ་རྟོག་དོན་དམ་དུ་ཡོད་ན་ཞེས་པ་དང། ཡིན་པར་
མི་འགྱུར་རོ། །ཞེས་པ་འདུས་བྱས་ཡིན་ན་དོན་དམ་པ་ཡིན་པ།   ྾  གཅིག་པུའོ། །ཞེས་པ་ཡོངས་གྲུབ་གཅིག་པུ་དོན་དམ་དུ་བཤད་པ་དང། ན་དོན་དམ་ཡིན་ན་སྐྱེ་འཇིག་མི་བྱེད་པར་བཤད་པ། བ་ཞེས་རྒྱུ་མཚན་དང་རྣམ་རྟོག་ཀུན་རྫོབ་ཏུ་ཡོད་པར་གསུངས་
པ་རྣམས་དང་སོགས། བྱ་དངོས་པོར་སྨྲ་བ་རྣམས་ཀུན་གྱིས་ཁས་ལེན་ཅིང། དོན་དམ་པ་དང་སོགས། བ་ཐ་སྙད་དུ་མེད་པས་ཞེས་ཀུན་རྫོབ་དང་དོན་དམ་གྱི་འཇོག་ཚུལ་དང་པོའི་དབང་དུ་བྱས་ནས་མི་འགལ་བ། བསྡུ་བ་ལས། མངོན་པར་བརྗོད་པ་
ལ་སོགས་སྐབས། མངོན་བརྗོད་ཀྱི་བག་ཆགས་ཀྱི་དབང་གིས་སོ་སྐྱེའི་དབང་ཤེས་ལ་གཟུགས་སོགས་དང་ཁྱད་པར་གྱི་གཞིར་སྣང་བ་ཆོས་ཅན། བ་ཡོད་པ་དེ་ནི། དོན་དམ་པར་མ་གྲུབ་ཅིང། རྫས་ཡོད་ཀྱང་མ་ཡིན་ཏེ། ན་དས་ཀུན་བརྟགས་
ཡིན་བའི་ཕྱིར།    ༈    །མངོན་པར་བརྗོད་པ་སོགས། མངོན་བརྗོད་ཀྱི་བག་ཆགས་ཀྱིས་མ་ཡིན་པའི་རིགས་མཐུན་གྱི་བག་ཆགས་ཀྱིས་སྣང་བའི་སྔོ་སེར་སོགས་ཆོས་ཅན། རྫས་ཡོད་དང་དོན་དམ་པར་ཡོད་དེ། བརྗོད་མེད་ཀྱི་གཟུགས་ཀྱི་སྐྱེ་མཆེད་
ཡིན་པའི་ཕྱིར། བ་གཞན་དབང་དོན་དམ་དུ་ཡོད་ན་གོང་གི་དགོངས་འགྲེལ། དབུས་མཐའ། མདོ་རྒྱན་གསུམ་གྱི་གསུང་ཚུལ་མི་འཐད་མི་དགོས་ཏེ། དེ་གསུམ་རྣམ་དག་གི་དམིགས་པའི་དབང་དུ་བྱས། འདིར་རང་མཚན་གྱི་དབང་དུ་བྱས་པའི་ཕྱིར། བ་སྤྱིར་དོན་

[030B] དོན༑ ཐོབ་པ། སྒྲུབ་པ་གསུམ། དང་པོ་ནི་སྟོང་ཉིད། གཉིས་པ་མྱང་འདས། གསུམ་ཕ་མཉམ་གཞག་ཡེ་ཤེས།    ༈    ཉོན་མོངས་ཀྱི་དམིགས་པ། ཐ་སྙད་
འདོགས་གཞིར་ཡོད་པ། དོན་དམ་དུ་ཡོད་པ་གསུམ་ཆར་མི་འགལ་ལོ། །བ་ཉིད་ལས། ཉན་སྡེ་ན་རེ། ལས་དང་རྣམ་སྨིན་ཡོད་ལ་  ྾  གསུངས་པ་དེ་དོན་དམ་ཡིན་ནམ་ཀུན་རྫོབ་ཏུ་ཡིན། དོན་དམ་པ་ཡིན་ན་  ྾  ངོ་བོ་ཉིད་མེད་པར་བཤད་པ་མི་འཐད་པར་
ཐལ༑ ལས་དང་རྣམ་སྨིན་དོན་དམ་དུ་ཡོད་པའི་ཕྱིར། ཀུན་རྫོབ་ཏུ་ཡིན་ན་ནི་དེར་བྱེད་པ་པོ་ཀུན་རྫོབ་ཏུ་ཡོད་པས་སོགས། བ་གཉིས་གང་ཡིན་ཞེས་དབྱིག་གཉེན་ལ་དྲིས་བ་ན། སོགས་ནས། ཐ་སྙད་ནི་ཀུན་རྫོབ་ཡོད་པའི་དོན་ཡིན་ལ། ཆོས་རྣམས་
ཀྱི་  ྾  ཞེ་ན༑ དབྱིག་གཉེན་གྱིས། འོ་ན་དེ་ལྟ་ན་སོགས། ན་གང་ཟག་ཀུན་རྫོབ་ཏུ་ཞེས་པའི་གང་ཟག་ཐ་སྙད་གདགས་པའི་གདགས་གཞིའི་ཀུན་རྫོབ་ཏུ་མེད། གང་ཟག་ཀུན་རྫོབ་ཏུ་ཡོད།   ྾  ལས་དང་རྣམ་སྨིན་རྫས་སུ་ཡང་ཡོད་དེ། དེ་བཏགས་
ཡོད་གསུམ་པོ་གང་རུང་ཡིན་པའི་ཕྱིར། བཏགས་ཡོད་གསུམ་ནི། གདགས་གཞི་གཞན་ལ་  ྾  གྲངས་ངེས་པ་ཆོས་གཞན་ལ་  ྾  རྟོག་པས་བཏགས་  ྾  ན་བཏགས་པའི་ཞེས་པ་ཀུན་བརྟགས། ཤེས་པའི་ནི་གཞན་དབང་གི་ཤེས་པ། བརྗོད་པའི་ཞེས་
སོངས་གྲུབ་དེ་བརྗོད་པའི་སོགས། དོན་དམ་གསུམ་བཞིན་དུ་ཀུན་རྫོབ་ཀྱང་གསུམ་སྟེ། བཏགས་པའི། ཤེས་པའི། བརྗོད་པའི་  ྾  ན་དབུས་མཐའི། ཡང་དག་མ་ཡིན་སོགས་ཀུན་རྟོག་རང་བཞིན་གྱིས་ཡོད་པར་བསྟན་དེ་གཞན་དབང། དེ་ལ་སོགས་

[031A]༄༅། །གཟུང་འཛིན་གཉིས་རྫས་གཞན་མེད་པར་བསྟན་དེ་ཀུན་བརྟགས། ཚིགས་བཅད་འདིས་ཀུན་རྟོག་དང་སྟོང་ཉིད་རང་བཞིན་གྱིས་ཡོད་པར་བསྟན་ཅིང། གཟུང་འཛིན་རྫས་གཞན་མེད་པར་བསྟན་པས། ཐ་མ་ངེས་དོན་དུ་
བཀྲལ་ལོ། །སྟོང་པ་མ་ཡིན་སེགས་མདོ་དང་སྦྱར་བ། གང་ན་གང་མེད་པ་ཀུན་རྟོག་ཕྱི་དོན་གྱིས་སྟོང་ཞིང། ལྷག་མ་ཡོད་པ་ཀུན་རྟོག་དང་སྟོང་ཉིད་རང་བཞིན་གྱིས་ཡོད་པ། ན་ཚིགས་བཅད་འདིས་མདོ་འདིའི་དོན་འགྲེལ་ཞིང། ཀུན་རྟོག་རང་
བཞིན་གྱིས་ཡོད་པས་ཆད་མཐའ་སྤོང་ཞིང། ཕྱི་དོན་  ྾  པས་རྟག་མཐའ་སྤོང། བ་གང་ལ་གང་མེད་པ་གཞན་དབང་གང་ལ་ཕྱི་རོལ་གྱི་དོན་མེད་པ། གཞན་དབང་དེ་དེས་སྟོང་ཞིང། ལྷག་མ་ཤུལ་ན་འདོགས་གཞི་སོགས། ན་གཉིས་
པ་གསུངས་ཏེ། ཞེས་པའི་མཚམས། འདུས་བྱས་དང་འདུས་མ་བྱས་ཀྱི་ཆོས་རྣམས་ཀུན་རྟོག་དང་སོགས། ན་མེད་པ་ནི་གཟུང་འཛིན་གཉིས་པོ་དང་ཡོད་པ་ནི་ཀུན་རྟོག་དང་སྟོང་ཉིད་གཉིས་ཕན་ཚུན་རྟེན་དང་བརྟེན་པར་རང་བཞིན་གྱིས་ཡོད་
པར་རྟོགས་པ་དབུ་མའི་ལམ་མོ། །བ་བརྒྱད་སྟོང་དོན་བསྡུས་སུ་སེམས་ཙམ་དུ་འཁོར་ལོ་དང་པོ་གཉིས་དྲང་དོན། ཐ་མ་ངེས་དོན་དུ་བཀྲལ་ལ།   ྾  དེས་འཁོར་ལོ་དང་པོར་ཕྱི་དོན་བསྟན་པ་ཕྱི་རོལ་དོན་སྣང་གི་བློ་སྐྱེ་བ་ལ་དགོངས། བར་པས་གཟུང་
འཛིན་རྫས་གཞན་གྱིས་སྟོང་པ་དང། ཕུང་ཁམས་མཚན་མཚོན་གྱི་བདེན་སྟོང་ལ་དགོངས། ན་སྐུར་འདེབས་ནི་གཞན་དབང་ཡོངས་གྲུབ་དོན་དམ་དུ་མེད་པར་འཛིན་པ་སྟེ། ཐལ་རང་གཉིས་ཀྱི་རྒྱུད་ལ་ཡོད་དམ། གྲུབ་མཐས་བཞག་པ་  ྾  ཡོད་

[031B] །ཕྱི་དོན་ཡོད་པ་འཐད་དོ། །གཟུགས་དེ་ངོ་བོ་དང། ཁྱད་པར་དུ་ཀུན་བཏགས་པ་ལྟར་དུ་འཐད་དོ་སྙམ་དུ་འཛིན་པ། ན་བདག་ཏུ་སྒྲོ་འདོགས་པ་ནི་གྲུབ་མཐས་བསླད་པ་ལམ་ལྟོས་པའི་རང་རྐྱ་ཐུབ་
པའི་རྫས་ཡོད་དུ་འཛིན་པ།    ༈     ྾  བཤད་པ་དེ་དང་མ་གཏོགས་སོ། །བ་རྩོད་པ་ཀུན་བརྟགས་རང་མཚན་མེད་པ་ཆོས་ཀྱི་བདག་མེད་དུ་མི་འཐད་དེ། གལ་ཏེ་གཟུགས་སོགས་ཞེས་
སོགས།    ༈    གཟུགས་རྗོད་བྱེད་དངོས་ཡུལ་ཡིན་པ། རང་གི་མཚན་ཉིད་ཀྱིས་སྟོང་པ་མདོ་སྡེ་པར་གྲུབ་ཟིན་དེ་གཟུགས་ཞེས་པ་དངོས་ཀྱི་བརྗོད་བྱ་  ྾     ༈    གཟུགས་གཟུགས་
ཞེས་  ྾  ཞེན་གཞིར་རང་གི་  ྾  འཛིན་པ་དེ་གཉིས་ཆོས་ཀྱི་བདག་འཛིན་ལྷན་སྐྱེས་སོ། །ན་འགོག་ནའང་ཞེས་པ་གཟུགས་རྗོད་བྱེད་ཀྱི་ཞེན་ཡུལ་ཡིན་པ་དེ། ན་བཤད་པར་བྱ་སྟེ་ཞེས་པ་ལན།    ༈     ྾  མ་གྲུབ་
པ་ནི་ཉན་ཐོས་སྡེ་པས་སོགས། བ་གཟུགས་རུང་བྱ་བྱེད་ཀྱི་ཆ་དེ་བཏགས་ཡོད། བྱ་བྱེད་ཀྱི་གཞི་ལྡོག་གི་ཆ་དེ་བདེན་གྲུབ། གཞི་གྲུབ་ན་བྱེད་པ་པོ་ཡིན་པས་ཁྱབ། རྒྱུ་མཚན་དང་པོར་བཤད་དོ། །ཞེས་པའི་ཐད། ཉན་སྡེས། གཟུགས་གཟུགས་ཞེས་
པའི་སྒྲའི་འཇུག་གཞི་ཡིན་པ་གཟུགས་ཀྱི་ངོ་བོར་རང་མཚན་གྱིས་གྲུབ་པར་འཛིན་པ་ཀུན་རྫོབ་དང། དེས་བཟུང་ཞིང་ཞེན་པ་ལྟར་སྟོན་པས་མི་བཞེད་པར་འཆད། ན་གཞན་གྱི་དབང་གི་སོགས་ཀྱི་དབུར། གཞན་དབང་ཀུན་བརྟགས་ཀྱིས་སྟོང་པ་དེ་དོན་

[032A]༄༅། །དམ་མིང་འཇུག་པའི་གཞིར་དོན་དེའི་བདག་ཉིད་དེ་གནས་ལུགས་སུ་འགལ་བའི་ཕྱིར། དོན་གཅིག་གི་བདག་ཉིད་མང་པོ་དང། དོན་གཉིས་ཀྱི་བདག་ཉིད་འདྲེས་པ་གཅིག་ཏུ་འགལ་ཕྱིར་རོ། །བ་མིང་དུ་མ་འཇུག་
པའི་འཇུག་གཞིར་རང་གི་མཚན་ཉིད་ཀྱིས་མེད་དེ། དེ་གསུམ་དུ་འཛིན་པའི་རྟོག་པ་ལ་སྣང། དེ་ལྟར་མེད་པའི་ཕྱིར།    ༈      ྾  ལྟར་ན། སྐྱེས་བུ་ཤར་ནུབ་ཀྱི་གཉིས་ལ་  ྾     ༈   
ནི༑ བརྡ་ལམ་  ྾  བློ་དོན་མཐུན་སྐྱེ་བར་ཐལ། དེའི་སྔ་རོལ་ནས་སྒྲ་  ྾  འཇུག་གཞི་ཡིན་  ྾  འཇུག་གཞི་ཡིན་པ་དེའི་གནས་ལུགས་  ྾  ན་གང་ལ་བརྡ་འདོགས་པའི་སོགས་གཞན་གྱི་སྐྱོན་སྤོང་དགག་པ། དེ་ལྟར་ན་སོགས་ཀྱིས་དེས་འཇོག་ཚུལ་
གཞན་ཡང་རྟོགས་པར་བསྟན་པ། ན་རང་གི་མཚན་ཉིད་ཀྱིས་གྲུབ་པ་སྟེ་གཟུགས་སོགས་རྟོག་པའི་ཞེན་གཞིར་རང་གི་མཚན་ཉིད་ཀྱིས་གྲུབ་པ་དེ་ནི་མིང་དང་བརྡ་ཙམ་གྱིས་བཞག་པའི་ཀུན་བརྟགས་ཡིན་ཀྱང་ཤེས་བྱ་ལ་  ྾  བཞག་པ་ཙམ་ཡིན་ན། རྒྱུ་
འབྲས་གང་རུང་མ་ཡིན་དགོས་ཏེ། བདེན་གྲུབ་མ་ཡིན་དགོས་ལ། རྒྱུ་འབྲས་ལ་བདེན་གྲུབ་བོ། །ཕྱིན་ཆད་དེ་ལ་  ྾  གྲུབ་པ་ཁེགས་ན་སྟེ་རང་གི་མཚན་ཉིད་ཀྱིས་གྲུབ་པ་མེད་ན་དེ་དག་ཡོད་པར་འཇོག་མི་ཤེས་ཏེ། གཟུགས་རྟོག་  ྾  གནས་སུ་གཟུགས་
རང་གི་སྡོད་ལུགས་ཀྱི་ངོས་ནས་ཚད་མ་ལ་གྲགས་པའི་རང་མཚན་ནི་མིན་ནོ། །ཐོགས་མེད་སྐུམ་བདེ། བློ་བརྟན། ཕྱོགས་གླང་རྣམས་རང་གི་མཚན་ཉིད་ཀྱིས་གྲུབ་པ་ལ་བྱེད་ཀྱི། དོན་དམ་པར་དོན་བྱེད་ནུས་པ་ལ་མིན། བ་ཉན་ཐོས་སྡེ་པ་ལ་གྲུབ་པའི་མདོ་ཞེས་པ། འདི་

[032B] དོན་ཆེས་མི་འདྲ། རིགས་པ་འདི་དག་གིས་སོགས་རྣམ་རིག་ལ་འཇུག་ཚུལ་དངོས། བ་རྣམ་རྟོག་གི་ཞེན་པའི་གཞི་ཡིན་པ་རང་གི་མཚན་ཉིད་ཀྱིས་མ་གྲུབ་པ་དེ་དོན་དམ་པ་རྗེ་ཉིད་ཀྱིས་ཚོལ་བ་བཞི་གསུངས་པ། རྗོད་བྱེད་
ཀྱི་མིང་དང་བརྗོད་བྱའི་དོན་སོགས་ཏེ། དེ་ཡང། རྗོད་བྱེད་ཀྱི་གཟུགས་ཀྱི་མིང་དང་བརྗོད་བྱའི་གཟུགས་རུང་གི་དོན་དང་གཟུགས་རུང་དང་གཟུགས་ཀྱི་མིང་དོན་འབྲེལ་བ་ལ་བརྟེན་ནས་བརྗོད་བྱའི་དོན་གཟུགས་རུང་གཟུགས་ཀྱི་ངོ་བོ་དང་སྐྱེ་བ་གཟུགས་ཀྱི་
ཁྱད་པར་དུ་སྣང་བའི་ཡིད་ཀྱི་རྟོག་པ་ནི། དེ་གསུམ་རྒྱངས་ཆད་ཇི་ལྟར་སྣང་བ་ལྟར་གྱི་སོགས་སོ། །དེའི་ཚོལ་བ་བཞི་ནི། མིང་དང་སྣང་བ་ཞེས་པས་མིང་ཚོལ། དོན་དང་སྣང་བ་ཞེས་པས་དོན་ཚོལ། ངོ་བོ་དང་སྣང་བ་ཞེས་པས་ངོ་བོ་འདོགས་པ་ཚོལ་བ་
དོན་གྱི་ཁྱད་པར་དུ་སྣང་བ་ཞེས་པས་ཁྱད་པར་དུ་འདོགས་པ་དེ་ཚོལ་བའོ། །  ྾  སྙམ་ནས་གཟུང་འཛིན་རྫས་གཞན་གཉིས་མེད་པའི་སོགས། ཐེག་བསྡུས་ལས་སོགས་ནི་ལུང་དང་སྦྱར་བ། ན་ལུང་དེས་གཟུང་བ་རྫས་གཞན་བཀག་པའི་རྣམ་རིག་ལ་
འཇུག་ཚུལ་མ་བསྟན་པའི་རྩོད་པ། གལ་ཏེ་འདི་ཡིད་ཤེས་རྟོག་པ་སོགས། བ་རང་རིག་དང་དབང་ཤེས་ལ་ཞེན་གཞི་སྣང་མི་སྣང་གི་ཁྱད་པར་ཡོད་པས་སྐྱོན་མེད་པ་བསྟན་པ་ནི། དེའི་སྐྱོན་མེད་དེ་རང་རིག་སོགས། བ་མདོ་དེ་ལས་ཞེས་པ་དགོངས་
འགྲེལ་བྱམས་ཞུས་ཀྱི་ལེའུ། ཕྱི་དོན་འགོག་ཚུལ་གྱི་རིགས་པ། ཕྱི་རོལ་ལ་ལྟོས་པའི་གཟུང་འཛིན་འགོག་པ་ནི་ཐེག་བསྡུས་སུ་རྨི་ལམ་དང་སོགས་ཏེ། རྨི་ལམ་གྱི་རྟ་དེ་རྟར་སྣང་ཡང་རྟར་མེད་པ་སོགས། ཕྱི་རོལ་མེད་དེ། རྡུལ་ཕྲན་ཡང་མེད་

[033A]༄༅། །རགས་པ་ཡང་མེད་པའི་ཕྱིར། བ་དཔྱོད་པ་ཙམ་ཡང་མ་ཞུགས་པར་མཐོང་ནས་སོགས་སྒྲོ་འདོགས་འགོག་ཚུལ། གཉིས་པ་རྩོད་སྤོང། དགོངས་འགྲེལ་དང་འགལ་བའི་རྩོད་སྤོང། ཉན་རང་གི་ཆོས་ཀྱི་བདག་
མེད་རྟོགས་ན་ཐེག་པ་ཆེན་པོ་  ྾  སྟོང་ཉིད་གྲོལ་བའི་རྣམ་པས་ཞེས་པ་འགལ། མ་རྟོགས་ན་མི་གྲོལ་བར་ཐལ། ན་ཇི་ལྟར་བཤད་ཅེ་ན། དེའི་ལན་ཆོས་ཀྱི་བདག་འཛིན་གྱིས་འཁོར་རྩ་བྱེད་ཚུལ། འདི་ལ་བྱང་སར་སོགས། ཁྱད་བར་དུ་
རྟོག་པ་ནི། སྐྱེ་མཆེད་བཅུ་གང་ཟག་གི་བདག་ཏུ་བྱས་པའི་རྟོག་པ། རིལ་པོར་འཛིན་པའི་རྣམ་རྟོག་ཅེས་པ་ཚུལ་མིན་ཡིད་བྱེད་ཀྱི་རྣམ་རྟོག་  ྾  ཉོན་མོངས་གཞན་རྣམས་སྔ་མ་སྔ་མས་ཕྱི་མ་ཕྱི་མ་བསྐྱེད་ནས་འཁོར་བར་འཁོར་ལ། དེ་ལྡོག་
ཚུལ་བདག་མེད་དོན་སྤྱིའི་ཚུལ་དུ་རྟོགས་པའི་ཆོལ་བ་བཞི་དང། མངོན་སུམ་དུ་རྟོགས་པའི་ཡོངས་སུ་ཤེས་པ་བཞིས་  ྾  བྱེད་པར་བཞེད་ལ། དེ་བྱེད་པར་བཞེད་བས་ཉན་རང་ལ་ཆོས་ཀྱི་བདག་མེད་རྟོགས་པར་བཞེད་མི་དགོས་པ་ཆོས་ཀྱི་བདག་
འཛིན་གྱིས་གང་ཟག་གི་སོགས། ན་དབུ་མ་བ་རྣམས་ཀྱིས་ཀྱང་ཞེས་པའི་དབུ་མ་ལ་ལེགས་ལྡན། ཆོས་བདག་མ་ཟད་ཀྱང་གང་ཟག་གི་བདག་མེད་ཙམ་གྱིས་གྲོལ་བ། དེ་ལ་ནི་ཆོས་ཀྱི་  ྾  ན་དེའི་ཕྱིར་ཡམ་འདི་ཉིད་སོགས་འདི་ཉན་རང་གིས་
ཆོས་ཀྱི་བདག་མེད་རྟོགས་མི་དགོས་པར་བསྟན་པ། ་ཤེར་མདོར་གཟུགས་མེད་ཅེས་པའི་མེད་ལུགས་བཅུ་གཅིག་གི་ནང་ནས་དང་པོ། གཉིས་པ། བཅུ་གཅིག་པ་གསུམ་ཉན་རང་གིས་མ་རྟོགས། ཐེག་ཆེན་པས་བཅུ་གཅིག་པོ་ཐམས་ཅད་

[033B] །དགོངས་གརླེ་ལས། གཞན་དབང་ཀུན་པ་རྟགས་ཀྱིས་སྟོང་ཚུལ་གཉིས་ཀ་བསྟན་པ་ནི། ཕུང་པོ་ལ་སོགས་པ་  ྾  མདོའི་དོན་དུ་དགོངས་འགྲེལ་གྱིས་དངོས་བསྟན་དུ་བཀྲལ་པའི་  ྾  ཐེག་དམན་གྱི་མདོའི་དོན་དུ་ཤུགས་ལ་གོ་ནུས་ལ། གྲུབ་དོན། དེའི་ཕྱིར་
འཁོར་ལོ་སོགས། བྱ་གནོད་འཛོམས་དང་འགལ་བའི་རྩེད་པ། གལ་ཏེ་ངོ་བོ་དནག་ཁྱད་པར་དུ། ཐ་དེ་ལ་རྣལ་འབྱོར་སོགས་ཀྱིས་གཞན་དབང་ཀུན་བརྟགས་ཀྱིས་སྟོང་པ་དེ་ཁོ་ན་ཉིད་དུ་འཐད་པ། ན་བྱ་དགོས་པ་ནི་དམིགས་པ་གཅིག་ལ་དམིགས་ནས་འཛིན་
སྟངས་དངོས་འགལ་དུ་ཆོས་ཀྱི་བདག་འཛིན་གྱིས་སོགས། བུ་གནོད་འཇོམས་ཀྱི་ལུང་དོན་གྮྣ་དུ་བསྟན། དེ་མི་འགལ་བར་སྒྲུབ་པ་ལ་གསུམ། ལུང་དོན་འཆད་ཚུལ་གནོད་འཇོམས་ཀྱིས་བཤད་པ་ནི་རྟོག་པ་ལ་དམིགས་ནི་རྗོད་བྱེད་  ྾  རྟོག་པ་ལ། གཟུང་པ་
གཟུགས་ཀྱི་  ྾  ་མ་བྲིས་སོ། །དེ་མདོ་དོན་དུ་མི་འཐད་པ། ཡུམ་གྱི་མེད་ཉིད་ལས་སོགས། ་ཆོས་ཉིད་ཀྱི་མིག་ཀུན་བརྟགས་ཀྱི་མིག་དང། མཉམ་གཞག་མི་གི་སྟོང་པ་མིག་མིག་གིས་སྟོང་ཞེས་པའི་མདོ་དོན་དུ་མི་འཐད། བ་གནོད་
འཇོམས་དབྱིག་གཉེན་གྱིས་མ་བྱས་པའི་སྒྲུབ་བྱེད། འདི་ལས་ཉན་ཐོས་ཀྱི་སོགས། ་དྲང་དོན་དུ་འགྲེལ་བའི་དགོངས་གཞི་ཞེས་པའི་དགོང་གཞི་རྣམ་ཤེས་དྲུག་གི་ས་བོན་ལས་རྣམ་ཤེས་དྲུག་སྐྱེ་བའི་རྟྣེ་དུ་གྱུར་པའི་ནུས་པ་དྲུག་ལ་དགོངས་
ནས་མིག་སོགས་ནང་གི་དྲུང་གསུངས། དེ་ལ་གཞུགས་སོགས་ཕྱི་དོན་སྣང་བ་ལ་དགོངས་ནས་ཕྱི་དོན་གསུངས། རང་གི་ས་བོན་གང་ལས་སུ། །ཞེས་པའི་ས་བོན་ལས་འཕྲོས། སྔོན་པོ་འཛིན་བག་ཆགས་ཀྱིས་སྐྱེས་བས་རྫས་གཅིག་དེ་གྣིཡྶ་ཀ་སེམ་

[034A]༄༅། །སྟེང་གི་ས་བོན་གཅིག་གི་སྟེང་ནས་བྱུང། རྣམ་རིག་སྣང་བ་གཅིག་ཡུལ་ཅན་ཤེས་པའི་སྣང། གཅིག་ཡུལ་སྔོན་པོ་ལྟ་བུའི་སྣང་བ། དེ་ཡི་སྐྱེ་མཆ་སོགས་ཀྱི་སྐྱེ་མཆེད་སྔ་མ་བཅུ་གཅིག་རྗེ་མ་
ཡིད་ཀྱི་སྐྱེ་མཆ། ་ཐུང་གསུངས། །དགོངས་གཞི་འདི་གཙོ་བོ། ངོ་བོ་ཉིད་སོགས་ཕལ་པའོ། །དགོས་པ་ཡང་ཞེས་པའི་ཐད། མིག་གི་རྣམ་ཤེས་སོགས་གཟུགས་སོ་ཀྱི་ལྟ་བ་པོ་མིན་གྱི། ལྟ་བ་པོའི་གང་ཟག་གི་བདག་མེད་པར་བསྟན་པའི་
ཆེད་ཡིན་པཨ་ཕྱིར། དཔེར་ན། རྒྱད་ཕན་པ་འདུལ་ཕྱིར་བར་སྲིད་ལ་དགོངས་པ་བཞིན། གཟུགས་སོགས་སྐྱེ་མཆེད་ཅེས་པའི་སྐྱེ་མཆེད་བཅུ། དེ་དག་ལས་མ་གཏོགས་པ་སྟེ་མ་བརྟེན་པ། དངོས་ལ་གནོད་བྱེད་སྒྲ་ཇི་བཞིན་པ་ལ་སོགས་ཏེ། འཁོར་ལོ་དང་པོ་
ལས་ཕྱི་དོན་གསུངས་པའི་དགོངས་གཞི། ན་རྣམས་སོ། །ཞེས་པའི་ཐད་སྔོན་པོ་དནག་སྔོ་འཛིན་མངོན་སུམ་གཉིས་རྫས་གཞན་མ་ཡིན་ཏེ། དེ་གཉིས་ལྷན་ཅིག་དམིགས་ངེས་ཡིན་པའི་ཕྱིར། དེའི་ཕྱིར་སྔོན་པོ་ཕྱི་དོན་མ་ཡིན་ནོ། །ཆོས་རྣམས་ལ་སོགས་ཀྱིས་འཁོར་
ལོ་དང་པོ་ལས་ཆོས་རྣམས་རང་གི་མཚན་ཉིད་ཀྱིས་ཡོད་པར་གསུངས་པ་དྲང་དོན་དུ་བསྟན་པ། དེ་གཉིས་ལ་མ་ཕྱེ་བར་ཞེས་གཞན་དབང་ཡོངས་གྲུབ་རང་གི་མཚན་ཉིད་ཀྱིས་གྲུབ་པ་ལ་དགོངས་ཤིང། ཀུན་བརྟགས་རང་མཚན་གྱིས་མ་གྲུབ་པས། རང་གི་
མཚན་ཉིད་ཀྱིས་སོགས། ཀུན་ལས་བཏུས་ལས་སོགས་འཁོར་ལོ་བར་པ་དྲང་དོན་དུ་བསྟན་པ་ལ་ངོས་བཟུང་བ། བ་ཡིན་པར་འགྱུར་ལ། ཞེས་གསུངས་པས། ཀུན་བཏུས། ཐེག་བསྡུས། རྣམ་བཤད་རིགས་པ་གསུམ་དུ། ཤིན་ཏུ་རྒྱས་པའི་མདོ་སོགས་

[034B]  ྾  གཙང་སྤར་དུ་ཡིན་པར་འབྱུང་ལ་ཞེས་པ་ཡི་གེ་ནོར་བ་འདྲ། གཟུང་འཛིན་གསུངས་པ་ཞེས་པའི་མཚམས། འཁོར་ལོ་དང་པོ་གཉིས་ལ་དགོངས་གཞི་བརྟག་དོན་ཡིན་མིན་དལ། སྒྲ་ཇི་བཞིན་
པ་བརྟག་དོན་ཡིན་མིན་ཁྱད་པར་ཆེ་བས་དྲང་དོན་དུ་སོགས། བ་ཀུན་གཞིའི་སྟེང་གི་མིག་གི་རྣམ་ཤེས་ཀྱི་རྟེན་དུ་གྱུར་པའི་ནུས་པ་དེ་འཁོར་ལོ་དང་པོར་ཕྱི་དོན་གསུངས་པའི་དགོངས་གཞི་ཡིན་ཡང་བསྟན་དོན་མ་ཡིན། མིག་ཤེས་ལ་གཟུགས་ཕྱི་དོན་དུ་
སྣང་བ་དེ་ཕྱི་དོན་གཟུགས་ཀྱི་སྐྱེ་མཆེད་དུ་གསུངས་པའི་དགོངས་གཞི་ཡིན་ཡང་བསྟན་དོན་མིན་ནོ། །པར་པའི་དགོངས་གཞི་དེ་བསྟན་དོན་ཡིན་ཡང་སྒྲ་དོན་མིན་པས་དྲང་དོན་ནོ། །ན་དེ་ལྟར་འགྲེལ་བའོ། །ཞེས་པའི་མཚམས། མདོར་ན་གཟུགས་སོགས་ཕྱི་དོན་
ཡིན་ན་དེ་འཁོར་ལོ་དང་པོའི་བསྟན་དོན་ཡིན། ཆོས་ཐམས་ཅད་དོན་དམ་དུ་མེད་པ་དེ་བར་པའི་བསྟན་དོན་མ་ཡིན་ནོ། །ན་རྟོགས་པ་ལ་བཞེད་པས་འཁོར་ལོ་ཞེས་པའི་ཐད། འཁོར་ལོ་ཐ་མ་གཉིས་དགོངས་པ་གཅིག་ཏུ་འདོད། སེམས་ཙམ་པས་ངོ་བོ་ཉིད་
མེད་ཚུལ་གསུམ་ཡུམ་གྱི་མདོའི་དགོངས་པར་འདོད་དོ། །   ༈    ཤིན་ཏུ་རྒྱས་པ་ལ་མོས་ཀྱང་སོགས་ནི་འཁོར་ལོ་ཐ་མ་ངེས་
དོན་དུ་བསྟན་པ། ན་གསལ་བར་འཆད་པས་གཞན་དུ་དྲང་མི་དགོས་པ་དང། དེ་ནས་བསྟན་པ་ལྟར་ཚད་མས་གྲུབ་པས་དེ་ལ་ངེས་དོན་དང།    ༈    ཡུམ་གྱི་

[035A]༄༅། །མདོས་དོན་དེ་སོགས། བ་ཞེས་པའི་བར་དུ་བཤད་ནས། བར་པ་སྒྲ་ཇི་བཞིན་པར་བཟུང་དུ་མི་རུང་སྟེ། བླང་དོར་རྒྱུ་འབྲས་སོགས་ཀྱང་སྒྲས་ཟིན་ལ་བསྟན་ལ། དེ་ལྟར་ན་དགེ་སྡིག་རྒྱུ་འབྲས་དང་བླང་དོར་སོགས་མེད་
བར་ཐལ། དེ་རྣམས་དོན་དམ་དུ་མེད་པ་གང་ཞིག་རྒྱུས་རང་འབྲས་བསྐྱེད་པའི་ནུས་པ་དེ་ཚད་མས་གྲུབ་ན་དོན་དམ་དུ་ཡོད་དགོས་པའི་ཕྱིར། ན་ལེགས་པོར་ཤེས་ན་ལན་ཐེབས་ཀྱི། གཞན་གྱིས་མི་ཐེབས་སོ། །ཞེས་པའོ། །འཁོར་ལོ་གསུམ་
ངོས་བཟུང་བ། དགོངས་འགྲེལ་ལས་འཁོར་ལོ་རིམ་པ་གསུམ་གསུངས་པ་ནི་དགོངས་འགྲེལ་གྱི་དྲང་ངེས་འབྱེད་པའི་གཞིར་གྱུར་པའི་འཁོར་ལོ་གསུམ་ནི། འཁོར་གྱི་འདུ་ཐེབས་་ངོས་ནས་ཡིན་པ་འདིར་གསུངས་པ་ཡིན་ནོ། །དེ་ཡང་སོགས་
བ་འོང་དོན་མེད་དོ། །གཞན་ལུགས་དགག་པ་ལ་ཤཱནྟི་པའི་ལུང་འགོད་བ། ཤེར་ཕྱིན་མན་ངག་་ཞེས་བཤད་དེ། དང་པོ་མདོ་རང་ཉིད་ལས་ངེས་དོན་དུ་གྲུབ་པ་ནི་ལང་གཤེགས་་གཉིས་པ་མདོ་གཞན་ལས་དོན་ངེས་པར་གྲུབ་པ་ནི་བརྒྱད་སྟོང་
པ་་དགོངས་འགྲེལ་ལ་བརྟེན་ནས་དེ་བཞིན་དུ་ཕྱེ་བ་སོགས། གསུམ་པ་གཉིས་ཀས་གྲུབ་དགོས་པ་ནི་ཉི་ཁྲི་་བ་དགོངས་འགྲེལ་གྱིས་ཀྱང་འདིའི་དྲང་དོན་སོགས་དགོངས་འགྲེལ་དང་བྱམས་ཞུས་ལེའུ་གཉིས་ཀ་ལས་དགོངས་དོན་འགྲེལ་སྙམ་པའོ། །
་གནད་ཀྱིས་སོ། །འདིས་དགོངས་འགྲེལ། བྱམས་ལེ། མཚན་ཉིད་གསུམ་འཇོག་ཚུལ་གཅིག་ཏུ་བཞེད་དོ། །དེའི་ལྟར་ན་་དེ་དགག་པ། དེ་གཉིས་དོན་གཅིག་ན་སོགས། བ་དེ་ལ་འགྲེལ་པ་ག་ལས་འཇིགས་མེད་ཅེས་པ་གཙང་སྤར་དུ་རང་འགྲེལ་

[035B] རྗེ་ཉིད་ཀྱིས་འོག་དེ་མ་ཐག་ཏུ། བཞི་བརྒྱ་བའི་ལུང་ཤེས་བྱེད་དུ་དྲངས་པས་རང་འགྲེལ་གྱི་དོན་མེད་ཅེས་གསུངས། ན་དེ་ཡང་མདོ་ལས་རྫུས་ཏེ་སྐྱེ་བའི་སེམས་ཅན་ཞེས་གསུངས་པ་ན། རྒྱང་འཕེན་པ་སོགས་ཀྱིས་རང་རྐྱ་ཐུབ་པའི་རྫས་ཡོད་
ཀྱི་སེམས་ཅན་དང། གང་ཟག་གི་བདག་རྟག་པ་མདོ་འདིས་བསྟན་འདུག་སྙམ་ནས་བདག་སྐྱེ་བ་སྔ་ཕྱིར་འགྲོ་འོད་བྱེད་པར་ཤེས་ཏེ། སྐྱེ་བ་སྔ་ཕྱི་མེད་པར་འཛིན་པའི་ཆད་ལྟ་སྤོང་ལ། དེའི་རྗེས་བདག་རྟག་པ་རྫུས་སྐྱེས་མ་ཡིན་ཏེ། རྟག་
ན་མ་སྐྱེས་དགོས་པའི་ཕྱིར། ཞེས་བཀའ་སྩལ་ནས། ངས་བར་དོའི་སེམས་ཅན་རྒྱུད་རྒྱུན་མ་ཆད་པ་ལ་དགོངས་ནས་རྫུས་ཏེ་བྱུང་བའི་སེམས་ཅན་ཡོད་དོ་ཞེས་གསུངས་སོ། །   ༈    ལྷན་ཅིག་དུས་
གཅིག་དམིགས་པ་རྟོགས་པ། ངེས་པ་ཁྱབ་པ། དུས་གཅིག་ཏུ་རྟོགས་པས་ཁྱབ་པ། སྔོན་པོ་དང་སྔོ་འཛིན་མངོན་སུམ་གཉིས་ལྷན་ཅིག་དམིགས་དེས་ཡིན་ཏེ། སྔོན་པོ་དམིགས་བྱེད་ཀྱི་ཚད་མ་དང། སྔོ་འཛིན་མངོན་སུམ་
དམིགས་བྱེད་ཀྱི་ཚད་མ་གཉིས་གྲུབ་པ་དེ་རྫས་གཅིག་ཡིན་པའི་ཕྱིར། དེ་ཡང་གྲུབ་པ་སྒྲ་ལྟ་བུ་སྐྱེ་བ། བདེ་བ་གནས་འཇིག་གཉིས། སྒྲ་དང་སྒྲའི་མི་རྟག་པ་གཉིས་གྲུབ་སྡེ་རྫས་གཅིག་ཡིན་ཏེ། སྐྱེ༑ གནས༑ འཇིག་དུས་
གཅིག་ཡིན་པའི་ཕྱིར། གྲུབ་བདེ་གསུང་ཚུལ་གཞན་ཡོད་པ་རྣམས་སོ་སོར་ཕྱེ་དགོས་སོ།། །།༄༅།  ལུང་མེད་ བཅོམ་ལྡན་འདས་ཀྱིས་འགྲོ་རྣམས་སྒྲོལ་སླད་ཆོས་ཀྱི་འཁོར་ལོ་རྣམ་གྲངས་དུ་མར་བསྟན་པ་རྣམས་ཁོང་དུ་ཆུད་པ་

[036A]༄༅། །ལ་དྲང་ངེས་འབྱེད་དགོས་ཤིང། དེ་འབྱེད་པ་ལ་ལུང་ཙམ་མ་ཡིན་པའི་རིགས་པ་ཡང་དག་ལ་བརྟེན་དགོས། དེ་ཡང་ཤིང་རྟ་ཆེན་པོའི་གསུང་གི་རྗེས་སུ་འབྲང་བ་དགོས། དེ་ལ་གཉིས་ལས། མདོ་སེ་
དགོངས་འགྲེལ་ལ་བརྟེན་ནས་ཐོགས་མེད་ཀྱི་རྗེས་སུ་འབྲངས་ཏེ་དྲང་ངེས་འབྱེད་པ་ལ། བཅོམ་ལྡན་འདས་ཀྱིས་ཆོས་རྣམས་འགའ་ཞིག་ཏུ་རང་བཞིན་གྱིས་གྲུབ་བར་ཡང་བཀའ་སྩལ། འགའ་ཞིག་ཏུ་མ་གྲུབ་པར་ཡང་བཀའ་སྩལ་བའི་དོན་དྲི་བ་
ཞུས་པའི་ལན་དུ། རང་བཞིན་ནམ་ངོ་བོ་ཉིད་མེད་པར་གསུང་བ་ནི། མཚན་ཉིད་ངོ་བོ་ཉིད་མེད་པ་དང། སྐྱེ་བ་ངོ་བོ་ཉིད་མེད་པ་དང། དོན་དམ་པ་ངོ་བོ་ཉིད་མེད་པ་གསུམ་ལ་དགོངས་ནས་གསུངས་ཏེ། ཀུན་བརྟགས་མཚན་ཉིད་ངོ་བོ་ཉིད་མེད་པ་དང་
གཞན་དབང་སྐྱེ་བ་ངོ་བོ་ཉིད་མེད་པ་དང། དེ་དང་ཡོངས་གྲུབ་དོན་དམ་པར་ངོ་བོ་ཉིད་མེད་པ་གསུམ་ལ་དགོངས་སོ། །ཡང་ཀུན་བརྟགས་ཀུན་བརྟགས་མིང་དང་བརྡའི་དབང་གིས་བཞག་པ་ཅམ་མོ། །འོན་ཀྱང་ཐལ་འགྱུར་བ་དང་ཆེས་མི་མཐུན་ནོ། །གཞན་
དབང་ནི། བདག་ཉིད་ཀྱི་སྐྱེ་བ་མེད་པའི་ཕྱིར་སྐྱེ་བ་ངོ་བོ་ཉིད་མེད་པ་དང། ངོ་བོ་ཉིད་མེད་པ་གསུམ་པ་ལ་གཉིས་ལས། གཞན་དབང་ནི། གང་ལ་དམིགས་ནས་བསྒོམས་པས་སྒྲིབ་པ་ཟད་པར་མི་ནུས་པའི་ཕྱིར་དོན་དམ་ངོ་བོ་ཉིད་མེད་པ་དང། ཡོངས་
གྲུབ་ནི། རྣམ་དག་ལམ་གྱི་དམིགས་པ་ཡིན་པའི་ཕྱིར་དོན་དམ་པ་ཡང་ཡིན་ལ། ཆོས་བདག་རྣམ་པར་བཅད་ཙམ་ངོ་བོ་ཉིད་ཀྱིས་མེད་པ་དེའི་ཕྱིར་དོན་དམ་ངོ་བོ་ཉིད་མེད་པ་ཞེས་བྱའོ། །དེ་གསུམ་གྱི་དཔེན་རིམ་པ་བཞིན། ནམ་མཁའི་མེ་ཏོག་དང། སྒྱུ་མ་

[036B] ནམ་མཁའ་གཟུགས་ཀྱིས་སྟོང་པ་རྣམས་སོ། །དེ་ལྟར་མིན་པར་ངོ་བོ་ཉིད་མེད་པ་སྒྲ་ཇི་བཞིན་པ་ལ་ཞེན་ན་མཚན་ཉིད་གསུམ་ཀར་སྐུར་འདེབས་ཀྱི་མཐར་ལྟུང་སྟེ། དང་པོ་གཉིས་རང་གི་མཚན་ཉིད་ཀྱིས་མེད་ན་ཀུན་བརྟགས་འདོགས་པའི་གཞི་མེད་པའི་
ཕྱིར་རོ། །མ་སྐྱེས་པ་སོགས་སུ་གསུངས་པ་ནི་མཚན་ཉིད་དང་མཐའ་གཉིས་ལ་དགོངས་ཀྱི། གཞན་དབང་ལམ་ཡིན་ནོ། །དེས་ན་ཆོས་རྣམས་རང་རང་ལ་མཚན་ཉིད་གསུམ་འཇོག་ཚུལ་གསུངས་སོ། །དེའི་ཕྱིར་བཅོམ་ལྡན་འདས་ཀྱིས་འཁོར་ལོ་རིམ་པ་གསུམ་
དུ་བསྐོར་བས་ངོ་བོ་ཉིད་མེད་ཚུལ་ལེགས་པར་རྣམ་བར་ཕྱེ་བའི་འཁོར་ལོ་ངེས་པའི་དོན་དང། དང་པོ་གཉིས་ནི་དྲང་དོན་དུ་ཤེས་པར་བྱའོ། །དེ་ཡང་དུས་དང་པོར་རང་གི་མཚན་ཉིད་ཀྱིས་ཡོད་མཉམ་དང། བར་པར་མེད་མཉམ་དུ་གསུངས་པ་ལ་བྱ་ཡི་
གཞན་དུ་གསུངས་ཚད་ལ་མི་བྱའོ། །དེ་བཞིན་དུ་དུས་ཐ་མར་ཡང་ལེགས་པར་ཕྱེ་བའི་གསུང་རབ་གཞན་ཐ་མར་གསུངས་ཚད་ལ་མི་བྱ་སྟེ། འདུལ་བ་མདོར་བསྡུས་བཞིན་ནོ། །གཉིས་པ་མདོ་སྡེའི་དོན་ཇི་ལྟར་བཀྲལ་ཚུལ་ལ། ཐོགས་མེད་ཀྱི་བྱང་ས། བསྡུ་
བ༑ མདོ་སྡེ་རྒྱན་དང་དབུས་མཐའི་འགྲེལ་པ་དང་བཅས་པར་འདིའི་དོན་བཞིན་བསྟན་ནོ། །དེ་ཡང་བྱང་ས་ལས་མཐའ་གཉིས་ཇི་ལྟར་སྤོང་ཞེ་ན། ཀུན་བརྟགས་དོན་དམ་པར་ཡོད་དོ་ཞེས་པ་སྒྲོ་འདོགས་དང། གཞན་གཉིས་དོན་དམ་པར་མེད་དོ་ཞེས་པ་སྐུར་འདེབས་སུ་
གསུངས་སོ། །དེས་ན་དེ་ལས་ལྡོག་སྟེ་གཟུང་ན་མཐའ་གཉིས་སྤོང་བའི་དབུ་མའི་ལམ་དུ་འདོད་དོ། །གང་གིས་སྟོང་པ་ནི་ཀུན་བརྟགས་དང། གང་སྟོང་པའི་གཞི་གཞན་དབང་དང། གཞན་དབང་ཀུན་བརྟགས་ཀྱིས་སྟོང་པ་ནི་ཡོངས་གྲུབ་ཏུ་འདོད་དོ། །དེའི་ཕྱིར་ཀུན་

[037A]༄༅། །བརྟགས་རང་གི་མཚན་ཉིད་ཀྱིས་མེད་ན་མེད་མི་དགོས་ཀྱང། གཞན་གཉིས་རང་གི་མཚན་ཉིད་ཀྱིས་མེད་ན་མེད་དགོས་སོ། །བསྡུ་བ་ལས་ཀྱང་དེ་བཞིན་དུ་གསུངས་སོ། །དེས་ན་གཞན་དབང་དོན་དམ་པར་ཡོད་པར་གསུངས་པ་ནི། དོན་
དམ་པར་འཇོག་ཚུལ་གཉིས་ལས། རང་གི་མཚན་ཉིད་ཀྱིས་ཡོད་པ་ལ་དོན་དམ་དུ་ཡོད་པར་བཞག་པ་ཡིན་གྱི། རྣམ་དག་ལམ་གྱི་དམིགས་པའི་ཆ་ནས་དོན་དམ་པར་ཡོད་པ་མི་འཇོག་པ་སྔར་བཞིན་ནོ། །ཕྱི་མ་ལྟར་ན་ཡོངས་གྲུབ་ཁོ་ན་དོན་དམ་དུ་ཡོད་པའོ། །
ཐོགས་མེད་སྐུ་མཆེད་ཀྱི་གཞུང་དུ་དོན་དམ་པའི་འཇོག་ཚུལ་ཕྱི་མ་མང་ངོ། །ལུགས་འདིའི་སྐུར་འདེབས་ཀྱི་མཐའ་འདོད་པའི་ཕྱོགས་སྔ་ནི་རང་སྡེ་དབུམ་པ་དང། སྒྲོ་འདོགས་ལ་ཀུན་བརྟགས་དང་ལྷན་སྐྱེས་གཉིས་ལས། དང་པོ་ནི་གཞན་སྡེ་དང་རང་སྡེ་དོན་སྨྲ་གཉིས་ཀྱིས་
འདོད་དོ། །ལྷན་སྐྱེས་ལ་གང་ཟག་དང་ཆོས་ཀྱི་བདག་འཛིན་གཉིས་ལས། ཆོས་ཀྱི་བདག་འཛིན་ནི་ལུགས་འདིའི་གཞུང་མང་བར་གཟུང་འཛིན་རྫས་གཞན་དུ་འཛིན་པ་ཆོས་ཀྱི་བདག་འཛིན་དུ་བཤད། དགོངས་འགྲེལ་ལས་ངོ་བོ་དང་ཁྱད་པར་ལ་ཀུན་བརྟགས་
པའི་ཀུན་བརྟགས་རང་གི་མཚན་ཉིད་ཀྱིས་མ་གྲུབ་པར་འདོད་ལ། གང་ཟག་གི་བདག་མེད་ཀྱི་དབང་དུ་བྱས་པའང་འདོད། ཆོས་ཀྱི་བདག་མེད་དུ་འདོད་པའི་ཤུགས་ལ་དེའི་ལྡོག་ཕྱོགས་ཆོས་ཀྱི་བདག་འཛིན་དུ་འདོད་དོ། །དེ་ལྟ་བུའི་ཀུན་བརྟགས་རང་གི་མཚན་
ཉིད་ཀྱིས་མ་གྲུབ་པའམ། གཞན་དབང་ལ་ཀུན་བརྟགས་ཀྱིས་སྟོང་ཚུལ་ནི། དཔེར་ན། ལྟོ་ལྡིར་བ་ལ་བུམ་པ་ཞེས་པའི་བརྡས་མ་བཞག་པར་བུམ་པའོ་སྙམ་པའི་བློ་མི་སྐྱེ་བ་བཞིན་ནོ། །དེ་ལྟར་གཞན་དབང་ལ་ཀུན་བརྟགས་ཀྱི་ངོ་བོ་ཉིད་དུ་ཞེན་པས་འཁོར་པར་

[037B] དེ་ལས་ཟློག་བས་མྱ་ངན་ལས་འདའ་བར་ཤེས་པར་བྱའོ། །དེས་ན་ཉན་རང་ལ་ཆོས་ཀྱི་བདག་མེད་རྟོགས་པ་མེད་པས་འཁོར་བ་ལས་གྲོལ་བ་ལ་འཁོར་བའི་གཞི་རྩ་མཐར་ཐུག་ཆོད་མི་དགོས་སོ། །གཞན་དབང་ཀུན་བརྟགས་ཀྱིས་སྟོང་བ་ཆོས་ཀྱི་བདག་མེད་དུ་དགོངས་
འགྲེལ་ལས་བསྟན་པའི་ཤུགས། ཕུང་པོའི་སྟེང་གི་དེ་གང་ཟག་གི་བདག་མེད་དུ་འདོད་པ་ཐེག་དམན་གྱི་མདོའི་དོན་དུ་དགོངས་སོ།  །འདི་ཡང་རྡོ་རྗེ་འཆང་ཕ་བོང་ཁ་པ་བདེ་ཆེན་སྙིང་པོ་དཔལ་བཟང་པོའི་བསྙེལ་ཐོའི་ཕྱག་ཟིན་ཕྱག་བྲིས་མ་ཉིད་ལས་ཞལ་བཤུས་སོ།།  །།   ༈   
བཛྲ་དཔལ་བཟང་པོས་མཛད་པའི་གྲུབ་མཐའ་ཐམས་ཅད་ཀྱི་རྣམ་གཞག་ལས། དགེ་ལྡན་གྱི་གྲུབ་མཐའ་གསུངས་པའི་མཇུག་ཏུ། ལུགས་མཆོག་དེ་ཉིད་གཞན་ལས་ཁྱད་པར་དུ་འཕགས་ཚུལ་ནི། དེ་ཡང་བསྟན་པའམ་ཆོས་ལུགས་སམ། གྲུབ་མཐའ་ཞེས་པའི་མིང་འདོགས་
གང་བྱེད་ཀྱང་རུང་སྟེ། ཚད་དང་ལྡན་པར་འཇོག་བྱེད་ཀྱི་ཆོས་ནི། བདག་གི་བླ་མ་ཐམས་ཅད་མཁྱེན་ ལྕང་སྐྱ་རོལ་པའི་རྡོ་རྗེ།  པས་མཛད་པའི་གྲུབ་མཐའི་རྣམ་པར་བཞག་པ་ཐུབ་བསྟན་ལྷུན་པོའི་མཛོས་རྒྱན་ལས། སྡེ་སྣོད་གསུམ་གྱི་དགོངས་པའི་དོན། །འགལ་བ་མེད་ཅིང་ལེགས་གནས་བ། །གང་
དུ་ངེས་པར་ཡོད་པ་དེ། །དྲང་སྲོང་ཆེན་པོའི་བསྟན་པ་ཡིན། །བསླབ་པ་གསུམ་གྱི་སྒྲུབ་པ་ནི། སྐྱོན་དང་བྲལ་བར་ལེགས་གནས་པ། །གང་གི་ཕྱོགས་ལ་མཆིས་གྱུར་པ། །དེ་ནི་ཐེག་ཆེན་བསྟན་པ་ཡིན། །མཐའ་དང་བྲལ་བའི་ལྟ་བ་དང། །དབྱད་སྒོམ་
ཆ་མཉམ་སྒོམ་པ་དང། །མདོ་སྔགས་བཤད་སྒྲུབ་འགལ་མེད་སྤྱོད། །དེ་ནི་བསྟན་པ་སྐྱོན་མེད་ཡིན། །ཞེས་གསུངས་པ་ལྟར། སྤྱིར་སངས་རྒྱས་ཀྱི་བསྟན་པ་ཡིན་མིན་ནི། ལུང་གི་ཆོས་སྡེ་སྣོད་གསུམ་དང་མི་འགལ་བའི་ལྟ་སྒོམ་སྤྱོད་གསུམ་དང། རྟོགས་པའི་ཆོས་བསླབ་

[038A]༄༅། །པ་གསུམ་རང་རྒྱུད་ལ་སྒྲུབ་པ་དང་རྗེས་སུ་མཐུན་མི་མཐུན་གྱི་སྒོ་ནས་འཇོག་ལ། ཐེག་ཆེན་གྱི་བསྟན་པ་ནི་དེའི་སྟེང་དུ་ཐབས་ཤེས་མ་བྲལ་ཟུང་འབྲེལ་གྱི་ལམ་དང་སྟོང་ཉིད་སྙིང་རྗེའི་སྙིང་པོ་ཅན་དང་ལྡན་མི་ལྡན་གྱི་ཆ་ནས་འཇོག་པ་ཡིན་ནོ། །
ཞེས་དང། དགེ་ལྡན་རིང་ལུགས་འཛིན་པའི་མཁས་གྲུབ་དམ་པ་རྣམས་ཀྱི་ཐུན་མོང་གི་རྣམ་པར་ཐར་པ་སྤྱི་སྡོམ་ཙམ་བཤད་ན། བདག་གི་བླ་མ་ཐམས་ཅད་མཁྱེན་པས། ཐོས་བསམ་ཕྱོགས་སུམ་སོང་ཞིང། །གཞུང་ལུགས་གདམས་པར་ཤར་བ་ཡིས། །མཉན་
འོས་རིགས་པའི་ལམ་སྨྲ་བ། །དེ་ཉིད་ལ་ནི་མཁས་པ་ཟེར། །ཉོན་མོངས་དཔལ་ནི་ཆོག་པ་དང། །རང་དང་གཞན་རྒྱུད་འདུལ་བར་ནུས། །ལྟ་སྒོམ་འཁྲུལ་བྲལ་གདེང་ལྡན་པ། །དེ་ཉིད་ལ་ནི་གྲུབ་བ་ཟེར། །མཁས་པས་གྲུབ་པ་མ་བཅོམ་ཞིང། །གྲུབ་པས་
མཁས་པ་མ་བཅོམ་པར། །བསྟན་ལ་ཕན་པ་སྒྲུབ་པ་ལ། །སྐྱེས་བུ་དམ་པ་ཞེས་ཀྱང་ཟེར། །ཞེས་གསུངས་པ་ལྟར་ཏེ། ཡོན་ཏན་ཐམས་ཅད་ཀྱི་གཞི་མ་ཚུལ་ཁྲིམས་ཡིན་པས་བསྲུང་སྡོམ་དག་པ་ལ་ལག་ལེན་གཙོ་བོར་བྱེད། དེ་ནས་གཞུང་ལུགས་
ཕྱོགས་རེ་བ་དང་ཉི་ཚེ་བ་ཙམ་མ་ཡིན་པར་མདོ་སྔགས་ཡོངས་སུ་རྫོགས་པའི་གནད་ལ་ཐོས་བསམ་གྱིས་སྒྲོ་འདོགས་ཆོད་པར་བྱེད། ཐོས་དོན་ཉམས་སུ་ལེན་པ་ན་རྒྱལ་བའི་བཀའ་ལ་འདོར་ལེན་གྱི་ཆ་གཉིས་མི་བྱེད་པར། མ་གི་འདུལ་བ་ཀཱ་རི་ཀཱ་ནས་བཟུང་
ཡ་གི་གསང་བ་འདུས་པའི་བར་གྱི་མདོ་སྔགས་ཀྱི་གནད་ཐམས་ཅད་འགལ་བ་མེད་པར་གང་ཟག་གཅིག་འཚང་རྒྱ་བའི་ཆ་རྐྱེན་དུ་ཁྱེར་བའི་བསྟན་པ་ཡོངས་རྫོགས་ཀྱི་ཉམས་ལེན་ལ་སྒྲུབ་པ་སྙིང་པོར་བྱེད། ཉམས་སུ་བླངས་པའི་ལག་རྗེས་ལ་རྩ་ཐིག་

[038B] ཐོད་རྒལ་ཁྲེགས་ཆོད་ཟེར་བའི་རིགས་ལ་འགྲམ་ཆུ་མི་ལྡང། ནང་དུ་རྟོགས་པའི་
ཀློང་རྡོལ་ཡང། ཕྱིའི་ཀུན་སྤྱོད་འདུལ་པའི་བཅས་པ་དང་མི་འགལ་ཞིང། ལས་འབྲས་ཕྲ་ཞིང་ཕྲ་བ་ནས་འཛེམ་པར་བྱེད་པ་ལས། ཉེས་པ་ཕྲའུ་རེ་ལ་ཡང་འདི་ཙམ་གྱིས་ཅི་གནོད་ཟེར་ནས་ཁྱད་དུ་གསོད་པའི་སྙིང་ཁམ་མི་བསྐྱེད། ཡི་དམ་གྱི་ལྷ་རྒྱུད་སྡེ་ཚད་ལྡན་ནས་
བཤད་ཅིང། སྒྲུབ་ཐབས་མན་ངག་ལ་མཆོག་སྒྲུབ་པའི་ཐབས་ཆ་ཚང་བ་བྱིན་རླབས་ཀྱི་བརྒྱུད་པ་ཉམས་པ་མེད་པ་ཞིག་ལ་གཙོ་བོར་བྱེད་པ་ལས། ཁྱད་པར་དེ་དང་མི་ལྡན་པའི་བྱིན་རླབས་ཆེ་བ་དང་དངོས་གྲུབ་མྱུར་བའི་ཁ་པོ་བགྲང་རྒྱུ་ཡོད་པ་ཙམ་ལ་ཡིད་མི་རྟོན། སྲུང་
མའི་གཙོ་བོ་ཡང་བྱང་ཆུབ་མ་ཐོབ་ཀྱི་བར་དུ་ལམ་གྱི་བར་ཆད་སེལ་བ་དང་མཐུན་རྐྱེན་སྒྲུབ་ནུས་པའི་ཆོས་སྐྱོང་ཡེ་ཤེས་པ་བསྟེན་པ་ལས། འཕྲལ་གྱི་ནུས་མཐུ་ཅུང་ཟད་རེ་ཡོད་པའི་འཇིག་རྟེན་པའི་རིགས་ལ་བློ་ཕུགས་མི་གཏོད། རྣམ་པ་ཐམས་ཅད་དུ་བསྟན་འགྲོའི་
དོན་འབའ་ཞིག་ཐུགས་ཀྱི་སྟེང་ན་ལྕི་ཡེ་རེ་ཡོད་པའི་དབང་གིས། རང་གཞན་དང་བསྟན་པ་ལ་ཕན་པའི་མཛད་སྤྱོད་ཁོ་ནས་དུས་འདའ་བར་བྱེད་པ་སྟེ། དགེ་ལྡན་པའི་སྔོན་བྱུང་གི་དམ་པ་རྣམས་ཀྱི་རྣམ་པར་ཐར་པའི་སྡོམ་ནི་དེ་ལྟ་བུ་ཡིན་པར་སྣང་ངོ། །ཞེས་དང། ལྕང་སྐྱ་
རོལ་པའི་རྡོ་རྗེས་ཀྱང། དེ་ལྟར་ཉམས་ལེན་གནད་དུ་འགྲོ་བ་ལ། །སྐྱེས་ཐོབ་ཤེས་རབ་ཆེ་བའི་རློམ་སེམས་དང། །དཀའ་སྤྱད་ཁུར་དུ་བཟོད་པའི་སྡུག་བསྲན་དང། །ཐོས་བསམ་ངལ་བ་མངས་པའི་སྡུག་ཡུས་ཙམ། །ཁོ་ནས་ས་ཕྱོད་ཅི་ཡང་མི་འབྱུང་བས། །མ་

[039A]༄༅། །ནོར་ལམ་སྟོན་བཤེས་ལ་བརྟེན་པ་དང། །ཆོས་མཐུན་གྲོགས་བསྟེན་གཞུང་མང་ལྟ་རྟོག་བྱེད། །ཕྱག་སྐོར་མཎྜལ་གཟུངས་སྔགས་བཟླས་བརྗོད་སོགས། །ལམ་གྱི་མཐུན་རྐྱེན་བསོད་ནམས་ཚོགས་གསོག་
དང༑ ༑འགལ་རྐྱེན་སྒྲིབ་པ་སྤྱོང་བའི་སྒོ་དུ་མར། །སྙིང་ནས་འབད་པས་བརྩོན་པ་ཤིན་ཏུ་གཅེས། །ཁྱད་པར་ལྷ་དང་བླ་མ་དབྱེར་མེད་ལ། །མོས་གུས་ཤུགས་དྲག་བློ་སེམས་ཆིག་སྒྲིལ་གྱིས། །ཚིག་ཙམ་མིན་པར་གསོལ་བ་ལེགས་བཏབ་ན། །ཅི་
བྱས་ལམ་དུ་འགྲོ་བར་གདོན་མི་ཟ། །གལ་ཏེ་རང་གི་བློ་ནུས་སྟོབས་ཆུང་ཞིང། །སྙིགས་དུས་ཚེ་ནི་ཕལ་ཆེར་ཡུན་ཐུང་བས། །རྣམ་མང་གཞུང་ལ་ཐོས་དང་བསམ་པ་ཡིས། །བདར་ཤ་གཅོད་པའི་སྤྲོས་པས་འཇིགས་གྱུར་ན། །ཚང་ལ་མ་ནོར་
གདམས་པའི་སྙིང་པོ་མཆོག་ཐུན་མོང་མིན་པའི་ལམ་རིམ་རྣམས། །གསལ་ལ་འདྲིལ་བར་ཉམས་སུ་ལེན་པའི་ཚུལ། །བློ་བཟང་རྒྱལ་བའི་སྙན་རྒྱུད་ཟབ་མོ་རྣམས། །ཚུལ་བཞིན་སྟོན་པའི་མཚན་ལྡན་བཤེས་གཉེན་ལས། །མ་ནོར་
ལེགས་མནོས་དབེན་པའི་རི་སུལ་དུ། །ཆོས་བརྒྱུད་སྤྲོས་པ་བཙན་ཐབས་བཅད་ནས་སུ། །སྒྲུབ་པ་ལྷུར་ལེན་བྱེད་པ་སྙིང་གཏམ་ཡིན། །ཞེས་གསུངས་སོ། །   ༈    །ཡོན་སྦྱར་མཐུན་རྐྱེན་འགྲེལ་ཚད་བླ་མ་
ཡིས༑ ༑ཚེ་རབས་འབྲལ་མེད་མཉེས་བཞིན་རྗེས་འཛིན་ཅིང། །ཟུང་འཇུག་རྡོ་རྗེ་འཆང་དབང་མྱུར་ཐོབ་ཤོག་ །དགེ་ལེགས་འཕེལ། །


