།། ༄༅། །རིགས་ལམ་འཕྲུལ་གྱི་ལྡེ་མིག་ཅེས་བྱ་བ་བཞུགས་སོ། །

[001A]༄༅། །བླ་མ་དང་མགོན་པོ་འཇམ་པའི་དབྱངས་ལ་ཕྱག་འཚལ་ལོ། །སྤྱི་དང་བྱེ་བྲག་གཉིས་ཀྱི་ནང་ནས་བྱེ་བྲག་དང། རྟག་དངོས་གཉིས་ཀྱི་ནང་ནས་རྟག་པ་ཡིན་བྱས་པ་ལ། ཁོ་ན་རེ། དེ་མི་
འཐད་པར་ཐལ། སྤྱི་ཡིན་པའི་ཕྱིར། མ་གྲུབ་ན། སྤྱི་ཡིན་པར་ཐལ། ཁྱོད་ཀྱི་བྱེ་བྲག་ཡོད་པའི་ཕྱིར། མ་གྲུབ་ན། ཁྱོད་ཀྱི་བྱེ་བྲག་ཡོད་པར་ཐལ། ཤེས་བྱ་དེ་ཡིན་པའི་ཕྱིར། མ་གྲུབ་ན་ཤེས་བྱ་ཆོས་
ཅན། ཁྱོད་ཀྱི་བྱེ་བྲག་ཡིན་པར་ཐལ། ཁྱོད་ཀྱི་བྱེ་བྲག་ཡིན་པར་ཁས་ལེན་རིགས་པའི་ཕྱིར། མ་གྲུབ་ན། ཤེས་བྱའི་བྱེ་བྲག་ཡིན་པར་ཁས་ལེན་རིགས་པར་ཐལ། བྱེ་བྲག་ཡིན་པར་ཁས་ལེན་རིགས་པའི་
ཕྱིར༑ མ་གྲུབ་ན། དངོས་འགལ། ཡང་ཁོ་ན་རེ། ཁྱོད་སྤྱི་ཡིན་པར་ཐལ། ཁྱོད་ཀྱི་བྱེ་བྲག་ཡོད་པའི་ཕྱིར། མ་གྲུབ་ན། དེ་ཐལ། གཞི་གྲུབ་ན་ཁྱོད་ཀྱི་བྱེ་བྲག་མ་ཡིན་པས་མ་ཁྱབ་པའི་ཕྱིར། མ་གྲུབ་ན། ཤེས་
བྱ་ཆོས་ཅན། ཁྱོད་ཀྱི་བྱེ་བྲག་མ་ཡིན་པར་ཐལ། གཞི་གྲུབ་བའི་ཕྱིར། ཁྱབ་པ་ཁས། འདོད་མི་ནུས་ཏེ། དེ་ལ་འདོད་ལན་བཏབ་པས་ཤེས་བྱའི་བྱེ་བྲག་མ་ཡིན་པར་འདོད་ཅེས་རྩིས་རིགས་པ་གང་ཞིག་།ཤེས་བྱའི་
བྱེ་བྲག་ཡིན་པའི་ཕྱིར། རྟགས་དང་པོ་གྲུབ་སྟེ། ཤེས་བྱ་ཆོས་ཅན། ཁྱོད་ཀྱི་བྱེ་བྲག་ཡོད་པར་ཐལ། གཞི་གྲུབ་པའི་ཕྱིར། ཞེས་པའི་ཐལ་འབྱུང་གྱིས་གསལ་བ་ལ་འདོད་ལན་བཏབ་པས། ཤེས་བྱའི་བྱེ་བྲག་

[002A] །ཡོད་པར་འདོད་ཅེས་རྩི་རིགས་པ་གང་ཞིག་དེའི་རིགས་འགྲོས་ཀྱིས་ཤེས་པའི་ཕྱིར། དེ་བཞིན་དུ་སྒྲ་མི་རྟག་པ་ཡང་སྐྱོན་དུ་འཕེན་ནོ། །ཡང་ཁོ་ན་རེ། རྟག་དངོས་གཉིས་ཀྱི་ནང་
ནས་རྟག་པ་མ་ཡིན་པར་ཐལ། དངོས་པོ་ཡིན་པའི་ཕྱིར། མ་གྲུབ་ན། དངོས་པོ་ཡིན་པར་ཐལ། རྒྱུ་ཡིན་པའི་ཕྱིར། མ་གྲུབ་ན། རྒྱུ་ཡིན་པར་ཐལ། འབྲས་བུ་སྐྱེད་བྱེད་ཡིན་པའི་ཕྱིར། མ་གྲུབ་ན། དེ་ཐལ། འབྲས་
བུ་ཡོད་པའི་ཕྱིར་རོ། །གོང་དུ་མ་ཁྱབ་ཟེར་ན། འབྲས་བུ་སྐྱེད་པའི་དོན་བྱེད་པ་ཡིན་པར་ཐལ། འབྲས་བུ་སྐྱེད་བྱེད་ཡིན་པའི་ཕྱིར། འདོད་ན། དོན་བྱེད་ནུས་པ་ཡིན་པར་ཐལ། །འབྲས་བུ་སྐྱེད་པའི་དོན་བྱེད་ནུས་པ་ཡིན་པའི་
ཕྱིར། འདོད་ན། དངོས་པོ་ཡིན་པར་ཐལ་ལོ། །ཡང་ཁོ་ན་རེ། དངོས་པོ་ཡིན་པར་ཐལ། ཤེས་པ་ཡིན་པའི་ཕྱིར། མ་གྲུབ་ན། དེ་ཐལ་ཚད་མ་ཡིན་པའི་ཕྱིར། དེར་ཐལ། རྗེས་དཔག་ཚད་མ་ཡིན་པའི་ཕྱིར། དེར་ཐལ། རྗེས་
དཔག་ཡོད་པའི་ཕྱིར། མ་ཁྱབ་ན། རྗེས་དཔག་རྟག་དངོས་གང་རུང་ཡིན་པར་ཐལ། རྗེས་དཔག་ཡོད་པའི་ཕྱིར། འདོད་ན། དེ་བེམ་ཤེས་གང་རུང་ཡིན་པར་ཐལ་པ་དང། ཚད་མ་དང་ཚད་མིན་གང་རུང་ཡིན་བར་ཐལ་
བ་སོགས་འཕེན་ནོ། །སླ། གཞན་ཡང། དངོས་པོ་ཡིན་པར་ཐལ། ལས་བསགས་པའི་ཕྱིར། དེར་ཐལ། ལས་དགེ་མི་དགེ་བསགས་ནས་འཁོར་བར་སྐྱེ་བ་ལེན་པའི་ཕྱིར། དེར་ཐལ། དེ་ལྟར་འཁོར་བའི་ཚུལ་

[002B]ཁྱོད་ཀྱིས་ཁས་ལེན་དགོས་པའི་ཕྱིར། གོང་དུ་མ་ཁྱབ་ན། མི་དགེ་བའི་ལས་གསོག་པར་ཐལ། སྤྱིར་ལས་གསོག་པའི་རྒྱུ་མཚན་ཡོད་པའི་ཕྱིར། འདོད་ན། རྫུན་སྨྲ་པར་ཐལ། འདོད་པའི་ཕྱིར་
འདོད་ན། རྫུན་སྨྲ་ཞེས་ཁས་ལེན་པའི་ཁས་ལེན་དེ་རྣམ་དག་ཡིན་པར་ཐལ། རྫུན་སྨྲ་བའི་ཕྱིར། འདོད་ནི། རྫུན་སྨྲ་ཞེས་ཁས་ལེན་རིགས་པར་ཐལ། དེ་འདྲ་བའི་ཁས་ལེན་དེ་ཁས་ལེན་རྣམ་དག་ཡིན་པའི་ཕྱིར། འདོད་མི་ནུས་ཏེ། དེ་ལྟར་
ཁས་ལེན་མི་རུང་བའི་ཕྱིར། དེར་ཐལ། དེ་ལྟར་ཁས་ལེན་ན་ཉེས་པ་འབྱུང་བའི་ཕྱིར། དེར་ཐལ། རྫུན་མི་སྨྲ་བར་དམ་བཅས་ན་ཕན་ཡོན་འབྱུང་བའི་ཕྱིར། དེར་ཐལ། མི་དགེ་བཅུ་མི་བྱེད་པར་དམ་བཅས་ན་ཕན་ཡོན་འབྱུང་བའི་ཕྱིར། གཞན་
ཡང་དག་སྨྲ་བར་ཐལ། རྫུན་ཚིག་སྨྲ་བའི་ཕྱིར། འདོད་ན་སྐྱེས་བུ་ཡིན་པར་ཐལ། དག་སྨྲ་བའི་ཕྱིར། བྱས་པ་ལ་ཁོ་ན་རེ། བདེན་ཚིག་ཀྱང་མི་སྨྲ་བར་ཐལ། སྐྱེས་བུ་མ་ཡིན་པའི་ཕྱིར། ཁྱབ་པ་ཁས། འདོད་ན། རྟག་དངོས་གཉིས་ཀྱི་ནང་ནས་
དངོས་པོ་ཡིན་ཞེས་མི་སྨྲ་བར་ཐལ། འདོད་པའི་ཕྱིར། འདོད་ན། དེ་ལྟར་ཁས་མི་ལེན་པར་ཐལ། དེ་ལྟར་མི་སྨྲ་བའི་ཕྱིར། འདོད་ན་དངོས་སུ་འགལ་ལོ། །གཞན་ཡང་དངོས་པོ་ཡིན་པར་ཐལ། གཟུགས་ཡིན་པའི་ཕྱིར། དེར་ཐལ། སྒྲ་ཡིན་
པའི་ཕྱིར། དེར་ཐལ། ཡོད་པར་ཐལ། ཡོད་པའི་ཕྱིར་ཞེས་པའི་ཐལ་འགྱུར་ཡིན་པའི་ཕྱིར། མ་གྲུབ་ན། དེར་ཐལ། ཡོད་མེད་གང་རུང་ཡིན་པའི་ཕྱིར། བྱས་པ་ལ་ཁོ་ན་རེ། ཤེས་བྱ་ཆོས་ཅན་ཡོད་པར་ཐལ། ཡོད་པའི་ཕྱིར་ཞེས་པའི་༄༅། །ཐལ་འགྱུར་ཡིན་པར་ཐལ། ཡོད་པ་ཡིན་པའི་ཕྱིར། ཁྱབ་པ་ཁམ་ཟེར་ན། ཁྱབ་མེད་ཀྱི་ལན་ཐེབས་པ་ཡིན་ཏེ། ཐལ་འགྱུར་དེ་ལ་ཁྱབ་མེད་ཀྱི་ལན་བཏབ་པའི་ཚེ། ཡོད་པ་ཡིན་ན། ཤེས་བྱ་ཆོས་ཅན། ཡོད་
པར་ཐལ། ཡོད་པའི་ཕྱིར་ཞེས་པའི་ཐལ་འགྱུར་ཡིན་པས་མ་ཁྱབ་ཅེས་བརྩི་རིགས་ཤིང། དེ་ལྟར་ཁས་མ་བླངས་པའི་ཕྱིར། ཡང་ཁོ་ན་རེ། རི་བོང་རྭ་ཆོས་ཅན། ཡོད་པར་ཐལ། ཡོད་པའི་ཕྱིར་ཞེས་པའི་ཐལ་འགྱུར་ཡིན་པར་ཐལ། མེད་པ་
ཡིན་པའི་ཕྱིར། ཁྱབ་པ་ཁས་ཟེར་ན། རྟགས་མ་གྲུབ་པ་ཡིན་ཏེ་དེ་ལྟར་འཕངས་པའི་ཚེ་རྩོད་གཞི་སྤུབས་སུ་འཚང་སོང་བས་མེད་བ་ཡིན་པར་རྟགས་མ་གྲུབ་ཅེས་བརྩི་དགོས་པ་ཡིན་པའི་ཕྱིར། གཞན་ཡང་རྟག་པ་མ་ཡིན་པར་ཐལ་
དངོས་པོ་ཡིན་པའི་ཕྱིར། དེར་ཐལ། དང་པོར་སེམས་བསྐྱེད། བར་དུ་ཚོགས་བསགས། མཐར་སངས་རྒྱས་ནས་ཆོས་འཁོར་བསྐོར་བའི་ཡུལ་དང། དེའི་གདུལ་བྱ་དང། དེ་ཐོས་པའི་རྣ་ཤེས་ཚད་མ་རེ་རེ་ནས་ཡོད་པའི་ཕྱིར། མ་ཁྱབ་ན་
ཆོས་འཁོར་བསྐོར་བར་ཐལ། དེ་བསྐོར་བར་རྟོགས་པའི་ཚད་མ་ཡོད་པའི་ཕྱིར། རྟགས་ཁས་བྱས་པ་ལ། བསྐོར་བ་རྟོགས་པའི་ཚད་མ་ཡོད་ཀྱང། བསྐོར་བར་རྟོགས་པའི་ཚད་མ་མེད་ཟེར་ན། ཆོས་འཁོར་ཆོས་ཅན། བསྐོར་བར་ཐལ་
ཆོས་འཁོར་ཡིན་པའི་ཕྱིར།    ༈    བསྐོར་བར་ཐལ་དང་སྐོར་མཁན་སྟོན་པ་ཤཱཀྱ་ཐུབ་པས་བསྒོར་བའི་ཕྱིར། མ་ཁྱབ་ན། འོན་སངས་རྒྱས་ཀྱིས་གསུངས་པས་གསུང་བའི་གོ་མི་ཆོད་པར་ཐལ་ལོ། །བྱས་པ་ལ་ཁོ་ན་རེ། སངས་

[003B] ཆོས་འཁོར་བསྐོར་བའི་ཕྱིར། འདོད་ན། ཉོན་མོངས་སྤངས་པར་ཐལ། སངས་རྒྱས་པའི་ཕྱིར། འདོད་ན། ཉོན་མོངས་གཏན་ནས་མི་སྐྱེ་བར་བྱས་པར་ཐལ། ཉོན་མོངས་ས་བོན་དང་བཅས་པ་སྤངས་པའི་ཕྱིར། འདོད་ན། ཉོན་མོངས་ཆོས་
ཅན། མ་སྐྱེས་པར་ཐལ། གཏན་ནས་མི་སྐྱེ་བར་བྱས་ཟིན་པའི་ཕྱིར། དེར་ཐལ། རྣམ་མཁྱེན་རྒྱུད་ལ་སྐྱེས་ཟིན་པའི་ཕྱིར་ཟེར་ན། འོ་ན་ད་ལོའི་ལོ་འདི་འགགས་ཟིན་པར་ཐལ། ལོ་རྗེས་མ་གྲུབ་ཟིན་པའི་ཕྱིར། ཁྱབ་པ་འགྲིག་མ་གྲུབ་ན། ལོ་རྗེས་
མ་ཆོས་ཅན། གྲུབ་ཟིན་པར་ཐལ། ལོ་ཡིན་པའི་ཕྱིར། བྱས་པ་ལ་ཁོ་ན་རེ། དམ་བཅའ་བ་འདིའི་སྐྱེ་བ་ཕྱི་མ་ཆོས་ཅན། གྲུབ་ཟིན་པར་ཐལ། གང་ཟག་ཡིན་པའི་ཕྱིར། འདོད་ན། སྐྱེ་བ་འདིའི་འཆི་སྲིད་ཕྲ་མོ་གྲུབ་ཟིན་པར་ཐལ། ཕྱི་མའི་བར་དོ་གྲུབ་
ཟིན་པའི་ཕྱིར། འདོད་ན། སྐྱང་ཆོག་དང་དགེ་རྩ་ཡང་བྱས་ཟིན་པར་ཐལ་ལོ། །ཟེར་ན། འོ་ན་དམ་བཅའ་བ་འདིའི་སྐྱེ་བ་འདི་ཆོས་ཅན། གང་ཟག་ཡིན་པར་ཐལ། འདོད་པའི་ཕྱིར། འདོད་ན། དམ་བཅའ་བའི་སྐྱེ་བ་འདི་ཆོས་ཅན། །རང་བྱུང་ཡིན་པར་
ཐལ། འདོད་པའི་ཕྱིར། འདོད་ན། རབ་བྱུང་མ་ཡིན་པར་ཐལ། འཁོར་བ་ཡིན་པའི་ཕྱིར། །དེར་ཐལ། ལས་ཉོན་གྱི་དབང་གིས་བླངས་པའི་སྐྱེ་བ་ཡིན་པའི་ཕྱིར། མ་གྲུབ་ན། འདིའི་སྐྱེ་བ་འདི་མིའི་སྐྱེ་བ་ཡང་མ་ཡིན་པར་ཐལ། དེ་མི་ཡིན་པའི་ཕྱིར་
ཁྱབ་སྟེ། མིའི་སྐྱེ་བ་བླངས་བྱ་དང། མི་དེ་ལེན་པ་པོ་ཡིན་པའི་ཕྱིར། ཟེར་ན། འོ་ན་འདིའི་སྐྱེ་བ་སྔ་ཕྱི་བར་གསུམ་ཆོས་ཅན། ལས་གསོག་པ་པོ་དང། རྣམ་སྨིན་མྱོང་བ་པོ་མ་ཡིན་པར་ཐལ་གང་ཟག་མ་ཡིན་པའི་ཕྱིར། འདོད་ན། སྐྱེ་བ་སྔ་མས་

[004A]༄༅། །བསགས་པའི་ལས་ཀྱི་རྣམ་སྨིན་སྐྱེ་བ་ཕྱི་མས་མི་མྱོང་བར་ཐལ། སྔ་མས་ལས་མི་གསོག་པ་གང་ཞིག་ཕྱི་མས་རྣམ་སྨིན་མི་མྱོང་བའི་ཕྱིར། རྟགས་རེ་རེ་ནས་ཁས། གཞན་ཡང། རྟག་པ་མ་ཡིན་པར་ཐལ། དངོས་པོ་
ཡིན་པའི་ཕྱིར། མ་གྲུབ་ན། ཁྱོད་དངོས་པོ་ཡིན་པར་ཐལ། བྱེ་བྲག་སྨྲ་བོའི་ལུགས་ལ་དངོས་པོ་ཡིན་པའི་ཕྱིར། མ་གྲུབ་ན། བྱེ་བྲག་སྨྲ་བའི་ལུགས་ལ་དངོས་པོ་ཡིན་པར་ཐལ། བྱེ་བྲག་སྨྲ་བའི་ལུགས་ལ་ཡོད་པ་ཡིན་པའི་ཕྱིར། ཁྱབ་སྟེ་
དེའི་ལུགས་ལ་ཡོད་པ་དང་དངོས་པོ་གཉིས་དོན་གཅིག་ཡིན་པའི་ཕྱིར་གོང་དུ་མ་ཁྱབ་ཟེར་ན། འོ་ན་བྱེ་བྲག་སྨྲ་བའི་ལུགས་ལ་དངོས་པོ་ཡིན་ན། དངོས་པོ་ཡིན་པས་ཁྱབ་པར་ཐལ། དེའི་ལུགས་ལ་དངོས་པོ་དང་དངོས་མེད་གཉིས་ཀ་ཡིན་པའི་
མ་གཅིག་མེད་པའི་ཕྱིར། དེར་ཐལ། དེའི་ལུགས་ལ་དངོས་པོ་དང་དངོས་མེད་གཉིས་ཕན་ཚུན་སྤང་འགལ་ཡིན་པའི་ཕྱིར། ཁོ་ན་རེ་བུམ་པ་ཁྱོད་དང་གཅིག་ཡིན་ན། ཀ་བ་ཁྱོད་དང་གཅིག་མ་ཡིན་པས་ཁྱབ་ཟེར་ན། བུམ་བ་ཡོད་པ་གང་ཞིག་མི་རྟག་
པ་མི་རྟག་པ་ཆོས་ཅན། དེར་ཐལ། དེའི་ཕྱིར། ཁྱབ་པ་ཁས། མ་གྲུབ་ན། བུམ་བ་ཡོད་པ་གང་ཞིག་མི་རྟག་པ་མི་རྟག་པ་དང་གཅིག་ཡིན་པར་ཐལ། བུམ་པ་ཡོད་པ་གང་ཞིག་མི་རྟག་པ་མི་རྟག་པའི་ལྡོག་པ་ཡིན་པའི་ཕྱིར། མ་གྲུབ་ན། དེར་ཐལ་
གུམ་པ་ཡོད་པ་གང་ཞིག་སྐད་ཅིག་མ་མི་རྟག་པའི་མཚན་ཉིད་ཡིན་པའི་ཕྱིར། བྱས་པ་ལ་ཁོ་ན་རེ། བུམ་པ་ཡོད་པ་གང་ཞིག་སྐད་ཅིག་མ་མི་རྟག་པ་དང་ཡིན་ཁྱབ་མཉམ་ཡིན་པར་ཐལ། བུམ་པ་ཡོད་པ་གང་ཞིག་སྐད་ཅིག་མ་མི་རྟག་པའི་མཚན་

[004B] འདོད་ན། བུམ་པའི་དགག་གཞི་ཆོས་ཅན། བུམ་པ་ཡོད་པ་གང་ཞིག་སྐད་ཅིག་མ་ཡིན་པར་ཐལ། མི་རྟག་པ་ཡིན་པའི་ཕྱིར། འདོད་ན། དེ་ཆོས་ཅན། བུམ་པ་ཡོད་པར་ཐལ་བུམ་པ་ཡོད་པ་གང་ཞིག་སྐད་ཅིག་མ་ཡིན་པའི་ཕྱིར་
འདོད་མི་ནུས་ཏེ། བུམ་པའི་དགག་གཞི་ཡིན་པའི་ཕྱིར། དེ་ལ་ཁོ་ན་རེ། བུམ་པ་ཡོད་པ་གང་ཞིག་སྐད་ཅིག་མ་ཡིན་ན་བུམ་པ་ཡིན་པས་ཁྱབ་པར་ཐལ། དེ་མི་རྟག་པ་དང་ཡིན་ཁྱབ་མཉམ་མ་ཡིན་པའི་རྒྱུ་མཚན་ཡོད་པའི་ཕྱིར། འདོད་ན། སྤྱི་ཆོས་
ཅན། དེར་ཐལ། དེའི་ཕྱིར། བྱས་པ་ལ་ཁོ་ན་རེ། བུམ་པ་ཡོད་པ་གང་ཞིག་སྐད་ཅིག་མ་ཡིན་ན་བུམ་པ་ཡིན་པས་ཁྱབ་པའི་ཕྱིར་ཏེ། བུམ་པ་ཡོད་པ་གང་ཞིག་བུམ་པ་ལས་གཞན་པའི་འདུ་བྱས་ཡིན་ན་གང་དྲན་དྲན་ཡིན་པས་ཁྱབ་པའི་ཕྱིར་
དེར་ཐལ། བུམ་པ་ཡོད་པ་གང་ཞིག་ཀ་བ་ཡིན་ན་གང་དྲན་དྲན་ཡིན་པས་ཁྱབ་པའི་ཕྱིར། དེར་ཐལ། བུམ་པ་ཡོད་པ་དང་ཀ་བ་གཉིས་ཀའི་གཞི་མཐུན་པ་ཡིན་ན་གང་དྲན་དྲན་ཡིན་པས་ཁྱབ་པའི་ཕྱིར། གཞན་ཡང། ཁྱོད་རང་ལྟར་ན་ཤེས་བྱ་
ཆོས་ཅན། བུམ་བརྟག་པ་ཡིན་པར་ཐལ། བུམ་པ་ཡོད་པ་གང་ཞིག་།དངོས་པོ་མ་ཡིན་པའི་ཕྱིར། མ་གྲུབ་ན། ཤེས་བྱ་ཆོས་ཅན། བུམ་པ་ཡོད་པ་གང་ཞིག་དངོས་པོ་མ་ཡིན་པར་ཐལ། བུམ་པ་ཡོད་པ་གང་ཞིག་རྟག་པ་ཡིན་པའི་ཕྱིར་
རྟགས་དོན་ཀྱིས་ཁས། ཡང་ཁོ་ན་རེ། ཁྱོད་མ་ཡིན་པ་ཡོད་ན་ཁྱོད་མ་ཡིན་པ་བྱེ་བྲག་ཡིན་པས་ཁྱབ་ཟེར་ན། མེད་པ་ཆོས་ཅན་དེར་ཐལ། དེའི་ཕྱིར། འདོད་མི་ནུས་ཏེ། མེད་པ་མ་ཡིན་པ་མ་ཡིན་ཞིང། ཤེས་བྱ་ཡིན་པའི་གཞི་མཐུན་པ་དུ་

[005A]༄༅། །མ་མ་གྲུབ་པའི་ཕྱིར། ཡང་ཁོ་ན་རེ། ཡོད་པ་གང་ཞིག་ཁྱོད་མ་ཡིན་པ་ཡོད་ན། ཁྱོད་མ་ཡིན་པ་བྱེ་བྲག་ཡིན་པས་ཁྱབ་ཟེར་ན། ཀ་བུམ་གཉིས་ཆོས་ཅན། དེར་ཐལ། དེའི་ཕྱིར། ཁོ་ན་རེ། ཡིན་པ་
སྲིད་པའི་ཤེས་བྱ་གཞིར་བཞག་ཟེར་ན། བུམ་པ་དང་གཅིག་ཆོས་ཅན། དེར་ཐལ། དེའི་ཕྱིར། ཁ་ཅིག་གཞི་གྲུབ་ན་ཁྱོད་ཡིན་པས་ཁྱབ་ན། ཁྱོད་ཀྱི་ཡིན་པ་ཡོད་པས་ཁྱབ་ཟེར་ན། རང་དང་གཅིག་ཆོས་ཅན། དེར་ཐལ། དེའི་ཕྱིར། འདོད་ན་
རང་དང་གཅིག་གི་ཡིན་པ་མེད་པར་ཐལ། བུམ་པ་དེ་ཡིན་དགོས་ལ་མ་ཡིན་པའི་ཕྱིར། མ་གྲུབ་ན། བུམ་པ་རང་དང་གཅིག་མ་ཡིན་པར་ཐལ། བུམ་པ་རང་དང་ཡིན་ཁྱབ་མཉམ་མ་ཡིན་པའི་ཕྱིར། མ་གྲུབ་ན། དེར་ཐལ། བུམ་པ་ཡིན་ན་རང་
ཡིན་པས་མ་ཁྱབ་པ་གང་ཞིག་རང་ཡིན་ན་བུམ་པ་ཡིན་པས་མ་ཁྱབ་པའི་ཕྱིར། དང་པོ་གྲུབ་སྟེ། གསེར་བུམ་ཟངས་བུམ་གཉིས་པོ་དེ་ཡིན་པའི་ཕྱིར། གཉིས་པ་གྲུབ་སྟེ། ཤེས་བྱ་དེ་ཡིན་པའི་ཕྱིར། རང་གི་ལུགས་ལ་ཡིན་མིན་གཉིས་ཀྱི་ནང་ནས་མ་ཡིན་
པ་དང། གཅིག་དང་ཐ་དད་གཉིས་ཀྱི་ནང་ནས་གཅིག་ཡིན་བྱས་པ་ལ་ཁོ་ན་རེ། གང་དྲན་དྲན་ཡིན་པར་ཐལ། མ་ཡིན་པ་དེ་ཡིན་པ་གང་ཞིག་ཡིན་པ་དེ་མ་ཡིན་པའི་ཕྱིར། གཞན་ཡང་མ་ཡིན་པ་ཡིན་པ་དང། ཡིན་པ་གཉིས་ཀ་ཡིན་པར་
ཐལ། དེ་གཉིས་གང་རུང་ཡིན་པ་གང་ཞིག་དེ་གཉིས་གང་རུང་ཡིན་ན་གཉིས་ཀ་ཡིན་དགོས་པའི་ཕྱིར། དང་པོ་ཁས། གཉིས་པ་གྲུབ་སྟེ། དེ་གཉིས་དོན་གཅིག་ཡིན་ཁྱབ་མཉམ་ཡིན་པའི་ཕྱིར། །འདོད་ན་མ་ཡིན་པ་ཡིན་པ་དང། ཡིན་པ་ལས་

[005B] མ་ཡིན་པ་ཡིན་པ་དང། ཡིན་པ་མ་ཡིན་པ་གཉིས་ཀ་ཡིན་པའི་ཕྱིར། ཁྱབ་སྟེ། ཡིན་པ་མ་ཡིན་པ་དང། ཡིན་པ་ལས་ལོག་པ་གཉིས་ཀ་དོན་གཅིག་ཡིན་པའི་ཕྱིར་འདོད་ན། མ་ཡིན་པ་ཆོས་ཅན། ཡིན་པ་དང། ཡིན་པ་
ལས་ལོག་པ་གཉིས་ཀ་མ་ཡིན་པར་ཐལ། གང་ཟག་གི་བདག་མེད་ཡིན་པའི་ཕྱིར། གཞན་ཡང་འཐད་མི་འཐད་གཉིས་ཀྱི་ནང་ནས་མི་འཐད་པ་ཡིན་པར་ཐལ། ཡིན་མིན་གཉིས་ཀྱི་ནང་ནས་མ་ཡིན་པ་ཡིན་པའི་ཕྱིར། འདོད་ན། འཇིག་རྟེན་པའི་ཐ་སྙད་
ཐམས་ཅད་དང་འགལ་རིགས་པར་ཐལ། གང་འཐད་པ་དེ་མི་འཐང་ལ། གང་མི་འཐད་པ་དེ་འཐད་ཅེས་ཁས་ལེན་རིགས་པའི་ཕྱིར་རྟགས་སོང། ཡང་ཁོ་ན་རེ། ཁྱོད་དང་གཅིག་ཡིན་ན་ཡོད་པས་ཁྱབ་ཟེར་ན། རྟག་པར་རྟོགས་པའི་ཚད་མ་རྟག་
པར་རྟོགས་པའི་ཚད་མཆོས་ཅན། ཡོད་པར་ཐལ། ཁྱོད་དང་གཅིག་ཡིན་པའི་ཕྱིར། མ་གྲུབ་ན། རྟག་པར་རྟོགས་པའི་ཚད་མ་ཆོས་ཅན་ཁྱོད་ཁྱོད་དང་གཅིག་ཡིན་པར་ཐལ། ཁྱོད་གཞི་གྲུབ་པའི་ཕྱིར་རྩ་བར་འདོད་ན། རྟག་པར་རྟོགས་པའི་
ཚད་མ་རྟག་པར་རྟོགས་པའི་ཚད་མ་མེད་པར་ཐལ། རྟག་པར་རྟོགས་པའི་ཚད་མ་དངོས་པོར་རྟོགས་པའི་ཚད་མ་ཡོད་པའི་ཕྱིར། མ་གྲུབ་ན། རྟག་པར་རྟོགས་པའི་ཚད་མཆོས་ཅན། དངོས་པོར་རྟོགས་པའི་ཚད་མ་ཡོད་པར་ཐལ། དངོས་པོ་ཡིན་པའི་
ཕྱིར། དེར་ཐལ། ཤེས་པ་ཡིན་པའི་ཕྱིར། ཁོ་ན་རེ། བུམ་པ་ཁྱོད་དང་གཅིག་ཡིན་ན། ཁྱོད་བུམ་པ་དང་གཅིག་ཡིན་པས་ཁྱབ་ཟེར་ན་མ་ཡིན་པ་ལས་ལོག་པ་བུམ་པ་མ་ཡིན་པ་ལས་ལོག་པ་ཆོས་ཅན། ཁྱོད་བུམ་པ་དང་གཅིག་ཡིན་པར་ཐལ། བུམ་

[006A]༄༅། །པ་ཁྱོད་དང་གཅིག་ཡིན་པའི་ཕྱིར། ཁྱབ་པ་ཁས། མ་གྲུབ་ན་བུམ་པ་མ་ཡིན་པ་ལས་ལོག་པ་བུམ་པ་མ་ཡིན་པ་ལས་ལོག་པ་དང་གཅིག་ཡིན་པར་ཐལ། བུམ་པ་མ་ཡིན་པ་ལས་ལོག་པ་དང་གཅིག་གི་ཡིན་པ་
འཇོག་རྒྱུ་ཡོད་པའི་ཕྱིར། མ་གྲུབ་ན། བུམ་པ་མ་ཡིན་པ་ལས་ལོག་པ་ཆོས་ཅན། ཁྱོད་དང་གཅིག་གི་ཡིན་པ་ཡོད་པར་ཐལ། ཁྱོད་གཞི་གྲུབ་པའི་ཕྱིར། ཡང་ཁོ་ན་རེ། ཤེས་བྱ་ཁྱོད་ཀྱི་བྱེ་བྲག་ཡིན་ན། ཁྱོད་ཤེས་བྱའི་སྤྱི་ཡིན་པས་ཁྱབ་ཟེར་ན་
རྟག་པར་རྟོགས་པའི་ཚད་མ་མི་རྟག་པ་ཆོས་ཅན། དེར་ཐལ། དེའི་ཕྱིར། མ་གྲུབ་ན། དེའི་རྟགས་གྲུབ་པར་ཐལ། དེ་ལ་རྟགས་མ་གྲུབ་ཀྱི་ལན་བཏབ་པའི་ཚེ་ན་ཤེས་བྱ་རྟག་པར་རྟོགས་པའི་ཚད་མ་མི་རྟག་པའི་བྱེ་བྲག་ཡིན་པར་རྟགས་མ་གྲུབ་ཅེས་བརྩི་
རིགས་པ་གང་ཞིག་ཤེས་བྱ་རྟག་པར་རྟོགས་པའི་ཚད་མ་མི་རྟག་པའི་བྱེ་བྲག་ཡིན་པའི་ཕྱིར། མ་གྲུབ་ན། དེར་ཐལ། ཤེས་པ་ཡིན་པའི་ཕྱིར། རྩ་བར་འདོད་མི་ནུས་ཏེ། གང་ཟག་གི་བདག་མེད་ཡིན་པའི་ཕྱིར། བྱས་པ་ལ་ཁོ་ན་རེ། རྗེས་
དཔག་ཚད་མཆོས་ཅན། མི་རྟག་པའི་བྱེ་བྲག་ཡིན་པར་ཐལ། ཤེས་པ་ཡིན་པའི་ཕྱིར། འདོད་ན། རྗེས་དཔག་ཚད་མཆོས་ཅན། ཁྱོད་མ་ཡིན་ཞིང་མི་རྟག་པ་ཡིན་པའི་གཞི་མཐུན་པ་དུ་མ་གྲུབ་པར་ཐལ་ཁྱོད་མི་རྟག་པའི་བྱེ་བྲག་ཡིན་པའི་ཕྱིར་
འདོད་ན། ཁྱོད་མ་ཡིན་ཞིང་མི་རྟག་པ་ཡིན་པའི་མཐུན་པ་མེད་པར་ཐལ། མི་རྟག་པ་ཡིན་ན་ཁྱོད་ཡིན་པས་ཁྱབ་པའི་ཕྱིར། དེར་ཐལ། གཞི་གྲུབ་ན་རྗེས་དཔག་ཚད་མ་ཡིན་པས་ཁྱབ་པའི་ཕྱིར་དེར་ཐལ། རྗེས་དཔག་ཡོད་པས་ཁྱབ་པའི་ཕྱིར། ཁ་

[006B]མི་རིགས་པར་ཐལ། ཤེས་བྱ་གཅིག་དང་ཐ་དད་གཉིས་ཀྱི་ནང་ནས་གཅིག་ཏུ་ཁས་ལེན་མི་རིགས་པའི་ཕྱིར། དེར་ཐལ། ཤེས་བྱ་དུ་མར་ཁས་ལེན་པའི་ཕྱིར། དེར་ཐལ། ཤེས་བྱ་གྲངས་མེད་
པར་ཁས་ལེན་པའི་ཕྱིར། དེར་ཐལ། སེམས་ཅན་གྲངས་མེད་པར་ཁས་ལེན་པའི་ཕྱིར། དེར་ཐལ། སེམས་ཅན་གྱི་སྐྱེ་བ་སྔ་མ་གྲངས་མེད་པར་ཁས་ལེན་དགོས་པའི་ཕྱིར། དེར་ཐལ། དེ་ལྟར་རིགས་པའི་ཡ་མཐའ་ཐུག་མེད་དུ་སྒྲུབ་པའི་ཕྱིར། གཞན་
ཡང་འདིའི་སྐྱེ་བ་སྔ་མ་ཆོས་ཅན། གཅིག་ཁོ་ན་ཡིན་པར་ཐལ་གཅིག་ཡིན་པའི་ཕྱིར། འདོད་ན། དམ་བཅའ་བ་འདི་ཆོས་ཅན། ཁྱོད་ཀྱི་འཁོར་བའི་ཡ་མཐའ་ཡོད་པར་ཐལ། ཁྱོད་ཀྱིས་སྔར་འཁོར་བར་སྐྱེ་བ་གཅིག་ཁོ་ན་བླངས་པའི་གང་ཟག་ཡིན་པའི་
ཕྱིར། དེར་ཐལ། ཁྱོད་ཀྱིས་སྔར་བླངས་པའི་འཁོར་བའི་སྐྱེ་བ་གཅིག་ཁོ་ན་ཡིན་པའི་ཕྱིར། བྱས་པ་ལ་ཁོ་ན་རེ། ཤེས་བྱ་ཆོས་ཅན། གཅིག་ཡིན་པར་ཐལ། མཚོན་བྱ་ཡིན་པའི་ཕྱིར་ཟེར་ན། ཐ་དད་ཆོས་ཅན། དེར་ཐལ། དེའི་ཕྱིར། འདོད་ན། དུ་མ་
གཅིག་ཡིན་པར་ཐལ། ཐ་དད་གཅིག་ཡིན་པའི་ཕྱིར། འདོད་ན། གཉིས་གཅིག་ཡིན་པར་ཐལ། དུ་མ་གཅིག་ཡིན་པའི་ཕྱིར། འདོད་ན། བརྒྱ་སྟོང་སོགས་ཀྱང་གཅིག་ཡིན་པར་ཐལ་ལོ། །འདོད་ན། བརྒྱ་སྟོང་སོགས་ལ་མང་ཉུང་མེད་པར་ཐལ་ལོ། །དེ་རེ་
རེ་ནས་གཅིག་ཡིན་པའི་ཕྱིར། ཁོ་ན་རེ། དེ་མི་འདྲ་བར་ཐལ་གཉིས་གཅིག་མ་ཡིན་པའི་ཕྱིར། དེར་ཐལ། མི་གཉིས་གཅིག་མ་ཡིན་པའི་ཕྱིར། མ་གྲུབ་ན། མི་གཉིས་གཅིག་མ་ཡིན་པར་ཐལ། མི་གཉིས་མི་གཅིག་མ་ཡིན་པའི་ཕྱིར་ཟེར་ན། འོ་ན་

[007A]༄༅། །ཁྱོད་ང་དང་འདྲ་བར་ཐལ། མི་དུ་མ་མི་གཅིག་ཡིན་པའི་ཕྱིར། བྱས་པ་ལ་ཁོ་ན་རེ། མི་གཅིག་ཡིན་པར་ཐལ། མི་ཡོད་པའི་ཕྱིར་ཟེར་ན། འོ་ན་གཞི་གྲུབ་ན་མི་གཅིག་ཡིན་པས་ཁྱབ་པར་ཐལ། འདོད་པའི་ཕྱིར་
འདོད་ན། ཁྱི་རྒན་རྒྱ་བོ་ཆོས་ཅན། མི་གཅིག་ཡིན་པར་ཐལ། འདོད་པའི་ཕྱིར། འདོད་ན། དགེ་སློང་རྣམ་དག་གཅིག་ཡིན་པར་ཐལ། འདོད་པའི་ཕྱིར། འདོད་ན། ཆོས་འཁོར་བསྐོར་མཁན་ཅིག་ཡིན་པར་ཐལ་ལོ་།གཞན་ཡང་ལྷན་ཅིག་མི་གནས་
འགལ་གྱི་དངོས་འགལ་ཆོས་ཅན། གཅིག་ཡིན་པར་ཐལ། དངོས་སུ་གནོད་བྱ་གནོད་བྱེད་དུ་ཞུགས་པའི་སྒོ་ནས་རྒྱུན་ནུས་མཚུངས་སུ་འགྲོ་གསུ་མི་རུང་བའི་དངོས་པོ་དེ་ཁྱོད་ཀྱི་མཚན་ཉིད་ཡིན་པའི་ཕྱིར། འདོད་ན། དངོས་སུ་གནོད་བྱ་
གནོད་བྱེད་དུ་ཞུགས་པའི་དངོས་པོ་གཅིག་ཡིན་པར་ཐལ་ལོ། །འདོད་ན་གནོད་བྱ་གནོད་བྱེད་གཅིག་ཡིན་པར་ཐལ་ལོ། །འདོད་ན། སྤང་བྱ་གཉེན་པོ་གཅིག་ཡིན་པར་ཐལ་ལོ། །འདོད་ན། འཁོར་འདས་གཅིག་ཡིན་པར་ཐལ་ལོ། །བྱས་པ་ལ་
ཁོ་ན་རེ། གནོད་བྱ་གནོད་བྱེད་འགལ་བ་ཡིན་པར་ཐལ། ཐ་དད་གང་ཞིག་གཞི་མཐུན་མི་སྲིད་པའི་ཕྱིར། དང་པོ་ཁས། གཉིས་པ་གྲུབ་སྟེ། དེའི་གཞི་མཐུན་ཡིན་ན་དེ་གཉིས་རེ་རེ་ནས་ཡིན་དགོས་པའི་ཕྱིར། འདོད་ན། དེ་ཆོས་ཅན་
ཡིན་པ་མི་སྲིད་པའི་ཤེས་བྱ་ཡིན་པར་ཐལ། འགལ་བ་ཡིན་པའི་ཕྱིར། འདོད་ན། དེ་ཆོས་ཅན། ཁྱོད་ཡིན་ན་གང་དྲན་དྲན་ཡིན་པས་ཁྱབ་པར་ཐལ། ཁྱོད་ཡིན་པ་མི་སྲིད་པའི་ཤེས་བྱ་ཡིན་པའི་ཕྱིར། འདོད་ན། ཚ་རེག་དང་གྲང་རེག་

[007B] །འདོད་ན། མེ་དུ་གཉིས་རྒྱུ་འབྲས་མ་ཡིན་པར་ཐལ་ལོ། །འདོད་པའི་ཕྱིར། འདོད་མི་ནུས་ཏེ། རྟེན་འབྱུང་འབྲེལ་ཡིན་པའི་ཕྱིར། དེར་ཐལ། རྟེན་འབྱུང་འབྲེལ་གྱི་ཡིན་པ་ཡོད་པའི་ཕྱིར། དེར་ཐལ། འབྲེལ་
པ་ཡིན་ན་བདག་གཅིག་འབྲེལ་ཡིན་པས་མ་ཁྱབ་པའི་ཕྱིར་ཏེ། རྒྱུ་འབྲས་ཐམས་ཅད་འབྲེལ་མེད་དོན་གཞན་མ་ཡིན་པའི་ཕྱིར་ཟེར་ན། འོ་ན་ཚ་རེག་གྲང་རེག་གཉིས་པོ་དེ་གནོད་བྱ་གནོད་བྱེད་ཡིན་ཀྱང་གནོད་བྱ་གནོད་བྱེད་གཉིས་ཀ་མ་ཡིན་པའི་
ཞིབ་ཆ་འབྱེད་རིགས་པར་ཐལ། འདོད་པའི་ཕྱིར། འདོད་ན། ལྷ་ལུང་དཔལ་རྡོར་དང་རྒྱལ་པོ་གླང་དར་མ་གཉིས་གསོད་བྱ་གསོད་བྱེད་ཡིན་པར་ཐལ། འདོད་ན། འཁོར་བསྒྱུར་གསོ་སྦྱོང་འཕགས་དང་རྒྱལ་བུ་ང་ལས་ནུ་གཉིས་པ་
བུ་ཡིན་པར་ཐལ། དེ་གཉིས་རྒྱུ་འབྲས་ཡིན་ཚུལ་ཡོད་པའི་ཕྱིར་འདོད་ན། ཕ་བུའི་ཡིན་པ་ཡོད་པར་ཐལ་ལོ། །འདོད་ན། ཕ་དང་བུ་མོའི་ཡིན་པ་ཡང་ཡོད་པར་ཐལ་ལོ། །འདོད་ན། བྱ་རོག་དང་འུག་པའི་ཡིན་པ་ཡོད་པ་དང། ཀ་བ་དང་བུམ་པའི་ཡིན་
པ་ཡོད་པ་སོགས་ཡིན་པ་མི་སྲིད་པ་ཐམས་ཅད་ཀྱི་ཡིན་པ་ཡོད་པར་ཐལ། དེ་ཡོད་ཀྱང་དེ་གཉིས་ཀའི་ཡིན་པ་མེད་པས་ཞིབ་ཆ་འབྱེད་རིགས་པའི་ཕྱིར། རྟགས་ཁས། འཁོར་གསུམ་ཡང་ཁ་ཅིག་བརྒྱ་གཅིག་མ་ཡིན་པར་ཐལ། རྡུལ་ཕྲ་རབ་བརྒྱ་གཅིག་
མ་ཡིན་པའི་ཕྱིར། མ་གྲུབ་ན། རྡུལ་ཕྲ་རབ་བརྒྱ་ཆོས་ཅན་ཁྱོད་རྡུལ་ཕྲ་རབ་གཅིག་ཡིན་པར་ཐལ། ཁྱོད་རྡུལ་ཕྲ་རབ་གཅིག་དང་བོང་ཚོད་མཉམ་པའི་གཟུགས་གཅིག་ཡིན་པའི་ཕྱིར། མ་གྲུབ་ན་དེ་ཆོས་ཅན། རྡུལ་ཕྲ་རབ་གཅིག་ལས་ཆེ་བར་ཐལ་

[008A]༄༅། །དེ་དེ་དང་བོང་ཚོད་མི་མཉམ་ཚུལ་ཡོད་པའི་ཕྱིར་འདོད་ན། རྡུལ་ཕྲ་རབ་ལས་ཆེ་བའི་རྡུལ་ཕྲ་རབ་ཡོད་པར་ཐལ་བུམ་པའི་རྡུལ་ཕྲ་རབ་ཐམས་ཅད་པོ་དེ་ཡིན་པའི་ཕྱིར། འདོད་ན་བུམ་པ་ལས་ཆ་བའི་རྡུལ་ཕྲ་
རབ་ཡོད་པར་ཐལ། རི་རབ་ཀྱི་ཚོགས་པའི་རྡུལ་ཕྲ་རབ་ཐམས་ཅད་པོ་དེ་ཡིན་པའི་ཕྱིར། དེར་ཐལ། དེ་བུམ་པའི་གོ་སར་མི་ཤོང་བའི་ཕྱིར། འདོད་ན། ཁང་པ་ཀ་བཞི་མ་གཅིག་ལས་ཆེ་བའི་མི་གཅིག་གླིང་འདིར་ཡོད་པར་ཐལ། གླིང་འདིའི་མི་ཐམས་ཅད་དེར་
མི་ཤོང་བའི་ཕྱིར། གཞན་ཡང་ཟླ་བ་གཅིག་ལས་རིང་བའི་དུས་མཐའི་སྐད་ཅིག་མ་གཅིག་ཡོད་པར་ཐལ། ལོ་འདིའི་བརྩི་གཞིར་གྱུར་པའི་དུས་མཐའི་སྐད་ཅིག་མ་ཐམས་ཅད་པོ་དེ་ཡིན་པའི་ཕྱིར། དེར་ཐལ། དེའི་འགོ་ཚུགས་ནས་མཇུག་རྫོགས་པའི་བར་
ལ་ཟླ་བ་བཅུ་གཉིས་འགོར་དགོས་པའི་ཕྱིར། དེར་ཐལ། ཟླ་བ་དང་པོའི་ཚེས་གཅིག་དང་དེ་གཉིས་གྲུབ་པ་དུས་མཉམ་གང་ཞིག་བཅུ་གཉིས་པའི་གནམ་སྟོང་དང་དེ་གཉིས་རྫོགས་པ་དུས་མཉམ་ཡིན་པའི་ཕྱིར། བྱས་པ་ལ། དེ་ཆོས་ཅན། ཁྱོད་གྲུབ་པ་
དང་འགག་པ་གཉིས་གྱི་འགག་པ་སྔ་བར་ཐལ། བཅུ་གཉིས་པའི་གནམ་སྟོང་རྫོགས་ཚེ་འགགས་པ་གང་ཞིག་ཟླ་བ་དང་པོ་ཚེས་གཅིག་གི་ཉིན་གྲུབ་དགོས་པའི་ཕྱིར་ཟེར་ན། འོ་ན། སྐྱེ་བ་དང་འཆི་བ་གཉིས་ཀྱི་སྔ་མ་འཆི་བ་ཡིན་པར་ཐལ། ཤི་མ་
ཐག་སྐྱེ་བ་ལེན་དགོས་པའི་ཕྱིར། ཁྱབ་པ་འགྲིག་འདོད་མི་ནུས་ཏེ། མདོ་ལས། སྐྱེ་བའི་རྐྱེན་གྱིས་རྒ་ཤི་ཞེས་གསུངས་པའི་ཕྱིར། དེ་ལ་ཁོ་ན་རེ། ལོ་ཡང་དུས་མཐའི་སྐད་ཅིག་མའི་ཡིན་ཚད་ཅན་མ་ཡིན་པར་ཐལ། ཁྱོད་ཀྱི་སྒྲུབ་ཚུལ་འཐད་པའི་ཕྱིར་

[008B] དེ་སྐད་ཅིག་མ་ཡིན་པའི་ཕྱིར། ཁྱབ་སྟེ་སྐད་ཅིག་གིས་འཇིག་ཅེས་པའི་སྐད་ཅིག་དེ་དུས་མཐའི་སྐད་ཅིག་མ་ལ་བྱེད་པའི་ཕྱིར་ན་མ་ཁྱབ་སྟེ། ལོ་རྫོགས་པར་གྲུབ་ཟིན་པས་སྐད་ཅིག་མ་ལས་མི་སྡོད་པའི་ཕྱིར། བྱས་པ་ལ་ཁོ་ན་རེ། ལོ་
རྫོགས་པར་གྲུབ་དུས་མེད་པར་ཐལ། ཟླ་བ་བཅུ་གཉིས་མཉམ་དུ་གྲུབ་དུས་མེད་བའི་ཕྱིར་ན། མ་ཁྱབ་སྟེ། ཟླ་བ་བཅུ་གཉིས་པའི་གནམ་སྟོང་གི་ཉིན་ལོ་རྫོགས་པར་གྲུབ་པའི་ཕྱིར། དེ་ལ་ཁོ་ན་རེ་བཅུ་གཉིས་པའི་གནམ་སྟོང་གི་དུས་ཆོས་ཅན། ཟླ་བ་བཅུ་
གཉིས་ཅན་གྱི་ལོ་དེ་རྫོགས་པར་གྲུབ་ཟིན་པར་ཐལ། ལོ་རྫོགས་པར་གྲུབ་པ་གང་ཞིག་ལོ་ལ་ཟླ་བ་བཅུ་གཉིས་ཀྱི་བདག་ཉིད་ཅན་གྱིས་ཁྱབ་པའི་ཕྱིར། དེར་ཐལ། ཞག་གསུམ་མི་ལོངས་པའི་ལོ་གཅིག་མེད་པའི་ཕྱིར། གོང་དུ་འདོད་ན། དེའི་ཚེ་ཟླ་བ་བཅུ་
གཉིས་རྫོགས་པར་གྲུབ་པར་ཐལ། དེའི་བདག་ཉིད་ཅན་གྱི་ལོ་རྫོགས་པར་གྲུབ་པའི་ཕྱིར། འདོད་ན། དུས་དེ་ཆོས་ཅན། ཟླ་བ་བཅུ་གཉིས་གྲུབ་པར་ཐལ། རྫོགས་པར་གྲུབ་པའི་ཕྱིར། འདོད་ན། དེ་དུས་ཟླ་བ་དང་པོ་ཡོད་པར་ཐལ་ལོ། །དེ་གྲུབ་པའི་ཕྱིར་ཟེར་ན། ཞག་
གསུམ་མི་ལོངས་པའི་ལོ་གཅིག་ཡོད་པར་ཐལ། ཞག་གསུམ་མ་ལོན་པར་ལོ་གཉིས་ལོན་པ་ཡོད་པའི་ཕྱིར། དེར་ཐལ། དེའི་གནམ་སྟོང་ལ་སྐྱེས་པའི་བྱིས་པ་དེ་ལོ་གསར་གྱི་ཚེས་གཅིག་གི་ཚེ་ལོ་གཉིས་ལོན་པའི་ཕྱིར། ཡང་ཁོ་ན་རེ། བུམ་པའི་ཚོགས་པ་ན་
ཡོད་པའི་རྡུལ་ཕྲ་རབ་ཐམས་ཅད་རྡུལ་མ་ཡིན་པར་ཐལ། དེ་ཐམས་ཅད་ཅེས་པ་ཚོགས་པའི་སྤྱི་ཙམ་ལ་བྱེད་པའི་ཕྱིར། དེར་ཐལ་ཤེས་བྱ་ཐམས་ཅད་རྟག་པ་ཡིན་ཚུལ་ཡོད་པའི་བྱིར་ཟེར་ན། དེ་མི་འཐད་པར་ཐལ། དེ་ཐམས་ཅད་ཅེས་པ་ཚོགས་པའི་༄༅། །གཟུགས་རགས་པ་ལའང་བྱེད་པ་མི་འཐད། ཚོགས་ཙམ་གྱི་ཆའམ་འབྲེལ་པ་ལ་བྱེད་ན་བཏགས་ཡོད་དུ་འགྱུར་བའི་ཕྱིར། དང་པོ་མ་གྲུབ་ན། དེ་ཐམས་ཅད་བུམ་པ་ཡིན་པར་ཐལ། འདོད་པའི་ཕྱིར། འདོད་ན། དེ་
ཐམས་ཅད་ལ་ཞབས་མཆུ་སོགས་ཡོད་པར་ཐལ། འདོད་པའི་ཕྱིར། འདོད་ན། འདིའི་ལུས་ཀྱི་རྡུལ་ཕྲ་རབ་ཐམས་ཅད་ཡན་ལག་ལྔ་ལྡན་ཡིན་པར་ཐལ་ལོ། །འདོད་ན། གང་ཟག་ལ་ཡོད་ན། གང་ཟག་ཐམས་ཅད་ལ་ཡོད་པས་ཁྱབ་པར་ཐལ། གང་ཟག་
ཐམས་ཅད་ཅེས་པ་སྤྱི་ལྡོག་ཙམ་ལ་བྱེད་པའི་ཕྱིར། འདོད་ན་གང་ཟག་ཐམས་ཅད་ལ་ཡན་ལག་གྲངས་མེད་ཡོད་པར་ཐལ། གང་ཟག་ལ་དེ་ཡོད་པའི་ཕྱིར། དེར་ཐལ། གང་ཟག་གི་མ་ཡིན་པའི་ལུས་ཀྱི་ཡན་ལག་མེད་པའི་ཕྱིར། གོང་དུ་འདོད་ན། དེ་
ཐམས་ཅད་ལ་སྡོམ་པ་ཡོད་པར་ཐལ། གང་ཟག་ལ་དེ་ཡོད་པའི་ཕྱིར། དེ་ཐལ། གང་ཟག་གི་རྒྱུད་ཀྱིས་བསྡུས་པའི་སྡོམ་པ་ཡོད་པའི་ཕྱིར། དེར་ཐལ། དམ་བཅའ་བ་འདིའི་རྒྱུད་ཀྱི་སྡོམ་པ་དེ་དེ་ཡིན་པའི་ཕྱིར། དེར་ཐལ། དེ་སྐྱེས་བུའི་ཤེས་རྒྱུད་ཀྱིས་
བསྡུས་པའི་སྡོམ་པ་ཡིན་པའི་ཕྱིར། རང་ལུགས་ལ་ཡོད་མེད་གཉིས་ཀྱི་ནང་ནས་ཡོད་པ་ཡིན་བྱས་པ་ལ། མི་འཐད་པར་ཐལ། མེད་པ་ཡིན་པའི་ཕྱིར། དེར་ཐལ། བུམ་པ་མེད་པ་རྟོགས་པའི་ཚད་མ་ཡོད་པའི་ཕྱིར་ཟེར་ན་མ་ཁྱབ་སྟེ། བུམ་པ་མེད་པ་ཡོང་པའི་
ཕྱིར། གཞན་ཡང་བུམ་པ་མེད་པ་ཆོས་ཅན། མེད་པར་ཐལ། ཆད་མཐའ་ཡིན་པའི་ཕྱིར། དེར་ཐལ། སྐུར་འདེབས་ཀྱི་མཐའ་ཡིན་པའི་ཕྱིར། དེར་ཐལ། བུམ་པ་མེད་པར་བལྟ་བའི་ལྟ་བ་སྐུར་འདེབས་ཀྱི་ལྟ་བ་ཡིན་པའི་ཕྱིར། ཁྱབ་སྟེ། བུམ་པ་མེད་

[009B]དེའི་ཞེན་ཡུལ་ལ་སྐུར་འདེབས་ཀྱི་མཐའ་གཅིག་དགོས་པའི་ཕྱིར། དེར་ཐལ། དེའི་ཞེན་ཡུལ་འཇོག་རྒྱུ་ཡོད་པའི་ཕྱིར། གོང་དུ་འདོད་ན། དེ་ཆོས་ཅན། ཚད་མའི་གཞལ་བྱ་མ་ཡིན་པར་ཐལ། ལོག་ཤེས་ཀྱི་འཛིན་སྟངས་
ཡིན་པའི་ཕྱིར། ཁྱབ་སྟེ། འགལ་བལ་མི་འཁྲུལ་པའི་ཚད་མ་མེད་པའི་ཕྱིར། གཞན་ཡང་ཡོད་པ་ཁོ་ན་ཡིན་པར་ཐལ། ཡོད་པ་ཡིན་པའི་ཕྱིར། འདོད་ན། མེད་པ་མེད་པར་ཐལ། ཡོད་པ་ཁེ་ན་ཡིན་པའི་ཕྱིར། འདོད་ན། མེད་པ་ཆོས་ཅན། ཡོད་པར་
ཐལ། མདུན་གྱི་གཞི་འདིར་ཡོད་པའི་ཕྱིར། མ་གྲུབ་ན། མདུན་གྱི་གཞི་འདིར་མེད་པ་ཡོད་པར་ཐལ། རྒྱ་གར་རྡོ་རྗེ་གདན་དེ་དེ་ཡིན་པའི་ཕྱིར། བྱས་པ་ལ་ཁོ་ན་རེ། མདུན་གྱི་གཞི་འདིར་མེད་པ་ཡོད་ཀྱང་མེད་པ་མདུན་གྱི་གཞི་འདིར་མེད་ཟེར་ན། འོ་ན་མདུན་
གྱི་གཞི་འདིར་མེད་པའི་བུམ་པ་ཡོད་པར་ཐལ། འདོད་པའི་ཕྱིར་འདོད་ན། མདུན་གྱི་གཞི་འདིར་ས་བོན་ལས་མ་སྐྱེས་པའི་མྱུ་གུ་ཡོད་པར་ཐལ་ལོ། །འདོད་ན། འདིར་མ་རྩིགས་པའི་ཕོ་བྲང་ནང་དུ་མ་སྐྱེས་པའི་རྒྱལ་པོ་འཁོར་བཅས་ཡོད་པའི་ཐལ་ལོ། །
གཞན་ཡང་མེད་པ་ཆོས་ཅན། ཁྱོད་རི་རབ་དང་བོང་ཚོད་མཉམ་པར་ཐལ། རི་རབ་ཀྱི་རྩེ་མོ་ན་ཁྱོད་ཀྱི་རྩེ་མོ་ཡོད་པ་གང་ཞིག་རྒྱ་མཚོའི་གཏིང་དུ་ཁྱོད་ཀྱི་མཇུག་མ་ཡོད་པའི་ཕྱིར་གཞན་ཡང་ཡོད་པ་མ་ཡིན་པར་ཐལ། གཞལ་བྱ་བ་ཡིན་པའི་ཕྱིར་
དེར་ཐལ། རང་མཆིན་མ་ཡིན་པ་གང་ཞིག་སྤྱི་མཚན་མ་ཡིན་པའི་ཕྱིར། རྟགས་གཉིས་པ་མ་གྲུབ་ཟེར་ན། འོ་ན། རྟོག་པའི་སྣང་ཡུལ་ཡིན་པར་ཐལ། སྤྱི་མཚན་ཡིན་པའི་ཕྱིར། འདོད་ན། ཆོས་གང་ཡང་རུང་བའི་དོན་སྤྱི་ཡིན་པར་ཐལ་

[010A]༄༅། །རྟོག་པའི་སྣང་ཡུལ་ཡིན་པའི་ཕྱིར། བྱས་པ་ལ་ཁོ་ན་རེ། ཤེས་བྱ་ཆོས་ཅན། དར་ཐལ། དེའི་ཕྱིར་ཟེར་ན། འོ་ན་ཁྱོད་རང་ལ་ཤེས་བྱ་ཆོས་ཅན། ཁྱོད་སྣང་ཡུལ་དུ་བྱེད་པའི་རྟོག་པ་ཡོད་པར་ཐལ། ཁྱོད་རྟོག་པའི་སྣང་
ཡུལ་ཡིན་པའི་ཕྱིར། འདོད་ན། དོ་མི་འཐད་པར་ཐལ། རྟོག་པ་སྤྱི་ལྡོག་མ་དེའི་སྣང་ཡུལ་ཡིན་པའང་མི་འཐད། རྟོག་པ་བྱེ་བྲག་པ་དེའི་སྣང་ཡུལ་ཡིན་པའང་མི་འཐད་པའི་ཕྱིར། དང་པོ་མ་གྲུབ་ན། ཤེས་བྱ་སྣང་ཡུལ་དུ་བྱེད་པའི་རྟོག་པ་དང། ནམ་
མཁའ་སྣང་ཡུལ་དུ་བྱེད་པའི་རྟོག་པ་གཉིས་དོན་གཅིག་ཡིན་པར་ཐལ། དེ་གཉིས་ཀ་ལ་རྟོག་པ་སྤྱི་ཙམ་པ་མ་གཏོགས་འཇོག་རྒྱུ་མེད་པའི་ཕྱིར། འདོད་ན། དེ་འདྲ་བའི་རྟོག་པ་མངོན་གྱུར་དུ་རྒྱུད་ལ་ལྡན་པའི་གང་ཟག་གི་ཡིན་པ་མེད་པར་ཐལ། དེ་ལ་སྤྱི་
ལྡོག་གིས་ཁྱབ་པའི་ཕྱིར། འདོད་ན། སྐྱེ་འཕགས་སུའི་རྒྱུད་ནའང་མེད་པར་ཐལ་ལོ། །གོང་གི་རྟགས་གཉིས་པ་མ་གྲུབ་ན། དེ་ལ་རྟོག་པ་བྱེ་བྲག་པ་གཅིག་མེད་པར་ཐལ། ཤེས་བྱ་འཛིན་པའི་རྟོག་པ་དེ་མ་ཡིན་པ་གང་ཞིག་ཆོས་གཞན་འཛིན་པའི་རྟོག་པ་
གཅིག་མེད་པའི་ཕྱིར། དང་པོ་མ་གྲུབ་ན། ཁྱོད་དེའི་སྣང་ཡུལ་མ་ཡིན་པར་ཐལ། དེའི་ཞེན་ཡུལ་ཡིན་པའི་ཕྱིར། རྟགས་ཁས། ཡང་རྟོག་པ་དེ་ཁྱོད་ལ་འཁྲུལ་པར་ཐལ། ཁྱོད་རྟོག་པ་དེའི་སྣང་ཡུལ་ཡིན་པའི་ཕྱིར། ཡང་རྟོག་པ་དེ་ཁྱོད་ལ་མ་འཁྲུལ་པར་
ཐལ༑ དེ་རྟོག་པ་དོན་མཐུན་གང་ཞིག་ཁྱོད་དེའི་ཞེན་ཡུལ་ཡིན་པའི་ཕྱིར། རྟགས་གཉིས་པ་མ་གྲུབ་ན། ཆོས་གཞན་འཛིན་པའི་རྟོག་པ་མེད་པར་ཐལ། བུམ་པ་རྟོགས་པའི་རྟོག་པ་གཅིག་མེད་བདག་མེད་རྟོགས་པའི་རྟོག་པ་གཅིག་ཀྱང་མེད་པས་དེའི་ཞེན་ཡུལ་དངོས་

[010B] དེ་དང་ཤེས་བྱ་གཉིས་འདྲེས་རུང་དུ་འཛིན་ཚུལ་མེད་པའི་ཕྱིར། ཡང་ཁོ་ན་རེ། ཡོད་མེད་གཉིས་ཀྱི་ནང་ནས་མེད་པ་མ་ཡིན་པར་ཐལ། མིག་ཤེས་ཚད་མེས་མངོན་སུམ་དུ་རྟོགས་ཤིང་རྣ་ཤེས་ཚད་མས་མངོན་སུམ་དུ་རྟགས་པ་གང་ཞིག། དེ་
ལྟར་མངོན་སུམ་དུ་མཐོང་བཞིན་དུ་སྐུར་པ་འདེབས་མི་རུང་བའི་ཕྱིར། ཟེར་ན། འོ་ན་གཟུགས་ཀྱི་སྐྱེ་མཆེད་དང་སྒྲའི་སྐྱེ་མཆེད་གཉིས་ཀ་ཡིན་པར་ཐལ། མིག་ཤེས་ཀྱི་བཟུང་བྱ་དང་རྣ་ཤེས་ཀྱི་ཉན་བྱ་གཉིས་ཀ་ཡིན་པའི་ཕྱིར་ཟེར་ན། མ་ཁྱབ་སྟེ། མིག་ཤེས་
ཀྱི་བཟུང་བྱ་ལ་གཟུགས་ཀྱི་སྐྱེ་མཆེད་ཀྱིས་མ་ཁྱབ་པ་གང་ཞིག་།རྣ་ཤེས་ཀྱི་ཉན་བྱ་ཡང་སྒྲ་དང་དོན་གཅིག་མ་ཡིན་པའི་ཕྱིར། དང་པོ་གྲུབ་སྟེ། དམ་བཅའ་བ་འདིས་བ་ལང་དཀར་ཟལ་མངོན་སུམ་དུ་རྟོགས་པའི་ཕྱིར། ཁྱབ་སྟེ། དེ་མངོན་སུམ་དུ་རྟོགས་བྱེད་མངོན་སུམ་བཞི་
ལས་དབང་མངོན་ཡིན་གྱི། མངོན་ཤེས་ལྔ་ལྟ་བུའི་དམིགས་བསལ་ཅན་མ་གཏོགས་ཚུར་མཐོང་གི་ཡིད་མངོན་ལ་སྣང་ལ་མ་ངེས་པས་ཁྱབ་པའི་ཕྱིར། གཉིས་པ་གྲུབ་སྟེ། འདོན་བཞིན་པ་མ་ཡིན་པའི་གང་ཟག་གི་རྒྱུད་ཀྱི་མངོན་རྟོགས་རྒྱན་རྣ་ཤེས་ཀྱི་ཉན་བྱ་མ་ཡིན་
པ་གང་ཞིག་སྒྲ་ཡིན་པའི་ཕྱིར། དང་པོ་གྲུབ་སྟེ། དེ་ཐོས་པའི་རྣ་ཤེས་ཚད་མ་མེད་པའི་ཕྱིར། དེར་ཐལ། དབང་མངོན་གྱིས་ཡུལ་དུས་མཉམ་པ་འཛིན་པ་གང་ཞིག་དེས་དེ་ཐོས་བཞིན་པ་ཡིན་ན། སྒྲ་དེ་ཡང་གྲགས་བཞིན་པ་ཡིན་དགོས་པའི་ཕྱིར། དེར་
ཐལ། དེའི་ཚོགས་པའི་རྡུལ་རྣམས་ལུས་ཀྱི་ཚོགས་པ་དང་གོ་ས་གང་དུ་ཡོད་པ་སོགས་ཤིན་ཏུ་དཔྱད་དཀའ་བའི་ཕྱིར། གཉིས་པ་མ་གྲུབ་ན། དེ་ཆོས་ཅན། སྒྲ་ཡིན་པར་ཐལ། ཐར་ལམ་ཕྱིན་ཅི་མ་ལོག་པར་སྟོན་པའི་རྗོད་བྱེད་རྣམ་དག་ཡིན་པའི་ཕྱིར་རོ། །སྨྲས་པ་

[011A]༄༅། །གཞུང་དོན་ཟབ་མོའི་ལུས་ཀྱི་རྩ་ལ་རྫོགས་ཀྱང་།རིགས་ལམ་འཕྲུལ་གྱི་མཆེ་སྡེར་མ་ལྡན་པ། །རྒོལ་ངན་གླང་པོ་འཇོམས་པར་མི་ནུས་པས། །ཚིག་འཁྲིའི་སྦྱོར་བ་འགའ་ཟུང་གཏམ་དུ་སྨྲས། །ཁྱད་པར་གཞི་དང་མ་འབྲེལ་སྤྱི་
ལྡོག་མ། །རྣམ་པ་གཞི་མེད་སྐྱེས་བུའི་དོན་མིན་ལོ། །ངེས་བཟུང་མེད་ལ་མེད་ཅེས་སྨྲ་བ་ཡང། །མི་རུང་མིང་ཙམ་དབུ་མའི་འཕྲུལ་འདེགས་ཡིན། །ཞེས་ཉམས་དགའ་བའི་ཚུལ་དུ་སྨྲས་པའོ། །ཞེས་པ་འདི་ནི་འདྲེན་མཆོག་དམ་པ་མཆོག་སྤྲུལ་རིན་པོ་ཆེ་གུང་ཐང་
འཇམ་པའི་དབྱངས་བཀྲ་ཤིས་འཁྱིལ་གྱི་ཁྲིར་བཞུགས་སྐབས། རིགས་པའི་བརྡར་ཤ་ཆོད་པའི་ཕྱིར་བསྡུས་གྲྭ་པ་རྣམས་ལ་སྲོད་ཆོས་སུ་གནང་བ་ལས་བསྡུས་གྲྭ་པ་རྣམས་ཀྱིས་ཟིན་བྲིས་སུ་བགྱིས་པའོ་།འདིས་ཀྱང་རྒྱལ་བའི་བསྟན་པ་སྒོ་ཐམས་ཅད་ནས་ཕྱོགས་
ཐམས་ཅད་དུ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག་།རིགས་པའི་མཆེ་སྡེར་མེད་པ་སྤང་སེང་དང། །གཞུང་ལུགས་རལ་བ་བྱི་བའི་འདམ་སེང་གིས། །ཐུབ་བསྟན་གངས་རི་སྐྱོང་བར་མི་ནུས་པས། །ལུང་རིགས་གཉིས་འཇོམ་གངས་ཀྱི་སེང་གེར་
མཛོད།།

[011B]