   ༈    རེ་དོགས་འགོག་པའི་གསོལ་འདེབས་བྱ་ཚུལ་དགོས་གསུང་པ་ལ། ལན་ནི། རྒྱལ་སྲས་རིན་པོ་ཆེའི་ཁྲིད་ཡིག་ཏུ། བདག་ན་བ་ལེགས་ནན་བར་བྱིན་གྱིས་བརླབ་ཏུ་གསོལ།།
སོས་པ་ལེགས་ན་སོས་པར་བྱིན་གྱིས་བརླབ་ཏུ་གསོལ། ཤི་བ་ལེགས་ན་འཆི་བར་བྱིན་གྱིས་བརླབ་ཏུ་གསོལ། ཞེས་འབྱུང་བ་ལྟར་རོ། །ཆོས་སྲུང་དང་གདོན་བགེགས་ལ་མཆོད་གཏོར་དང་འཕྲིན་འཆོལ་
བྱ་ཚུལ་དགོས་གསུང་བ་ལ། ལན་ནི། འདི་ལ་ཁྲིད་གཞུང་རྣམས་སུ་འཕྲིན་འཆོལ་གྱི་ཚིག་རིས་ཙམ་མ་གཏོགས་གསལ་བ་ཞིག་མི་སྣང་བ་གོ་སླ་བ་ལ་དགོངས་པ་འདྲ་ཡང། ད་ལྟ་བཤད་
ཆོས་ཙམ་ལས་ལག་ལེན་ལ་འགེལ་ན་ཇི་བཞིན་འབྱུང་དཀའ་བ་ལ་བསམས་ནས་མདོར་བསྡུས་གསལ་བར་བཤད་ན། སངས་རྒྱས་ཆོས་ཚོགས་མས་སྐྱབས་སེམས་ལན་གསུམ་བྱས་ལ་
རང་ཉིད་སྤྱན་རས་གཟིགས་སུ་གསལ་བ་ཡི། །ཐུགས་ཀའི་འོད་ཀྱིས་ཆོས་སྐྱོང་སྲུང་མ་དང། །གདོན་བགེགས་ལན་ཆགས་མགྲོན་རྣམས་མ་ལུས་པ། །སྤྱན་དྲངས་འདོད་པའི་གདན་ལ་བཞུགས་

[147A]༄༅། །པར་གྱུར། །ཅེས་མགྲོན་གསལ་བཏབས་ལ། མདུན་དུ་གཏོར་ལྕོག་གམ། ཟན་རིལ་ཆུ་དང་བཅས་པ་གང་རུང་གི་གཏོར་མ་གཉིས་བཤམས་པའི། དང་པོ་ཨ་མྲྀ་ཏས་བསངས་
སྭ་བྷཱ་ཝས་སྦྱངས། སྟོང་བའི་ངང་ལས་བྷྲཱུཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་ལས་གཏོར་མ་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱ་ཧཱུཾ། ལན་
གསུམ་གྱིས་བརླབས་ལ། སམྦྷ་ར་གསུམ་གྱིས་ཆོས་སྲུང་རྣམས་ལ་ཕུལ། ཨྲྒྷཾ་སོགས་ཀྱིས་མཆོད། འདོད་ཡོན་ལྔ་ལྡན་ཟག་མེད་མཆོད་གཏོར་འདི། །དམ་ཅན་ཆོས་སྐྱོང་སྲུང་མའི་ཚོགས་
ལ་འབུལ། །བཞེས་ནས་རྐྱེན་ངན་བར་ཆད་ཅི་བྱུང་ཡང། །བྱང་ཆུབ་གྲོགས་སུ་བསྒྱུར་བའི་འཕྲིན་ལས་མཛོད། །ཅེས་བརྗོད། གཏོར་མ་གཉིས་པ་ཡང་སྔར་ལྟར་བྱིན་གྱིས་བརླབས་ལ། སམྦྷ་
ར་གསུམ་གྱིས་གདོན་བགེགས་ལན་ཆགས་རྣམས་ལ་བསྔོས། དེ་བཞིན་གཤེགས་པ་བཞིའི་མཚན་བརྗོད། འདོད་ཡོན་ལྔ་ལྡན་ཟག་མེད་གཏོར་མ་འདི། །གདོན་བགེགས་རྣམས་ཀྱིས་བྱང་
སེམས་སྦྱོང་བའི་གྲོགས། །མཛད་པའི་བཀའ་དྲིན་བཏང་རག་ཡོན་དུ་འབུལ། །ད་དུང་བདག་འཛིན་འདུལ་བའི་ཕན་གྲོགས་མཛོད། །ཅེས་ཞེ་ཐག་པ་ནས་བརྗོད། དེ་ནས། བདག་གི་བསམ་པའི་

[147B] ཞེས་སོགས་བདེན་སྟོབས་བརྗོད་ལ། མགྲོན་རྣམས་མི་དམིགས་པར་བསམ་མོ། །སྨྲས་པ། ཚིག་གི་ལུས་བོད་མི་ཆེ་ཡང། །དོན་གྱི་རེ་བ་ཀུན་སྐོང་བའི། །དྲི་ལན་བསམ་འཕེལ་
ནོར་བུ་འདི། །བློ་ལྡན་མགུལ་པའི་རྒྱན་དུ་འབུལ། ། ༄༅། །ཨོཾ་སསྟི། ཕན་བདེའི་འབྱུང་གནས་རྒྱལ་བསྟན་ཡོངས་འདུའི་ལྗོན། །རབ་རྒྱས་འགྲོ་ཀུན་ཐར་མཆོག་འབྲས་བཟང་ལ། །སྤྱོད་ཕྱིར་བཀྲ་
ཤིས་དགེ་འཕེལ་ཆོས་གྲྭ་ནས། །ཆོས་སྦྱིན་འཛད་མེད་ངལ་འགྲོའི་རྒྱུན་འདི་སྤེལ། །སརྦ་ཛག་ཏཾ།། །།



