[THE FOLLOWING TEXT HAS INCOMPLETE SECTIONS, WHICH ARE ON ORDER]
༄༅༄༅། །ཞུ་བྷ་བཱཾ་ཞ་སན་ཞོ་བྷ་ནཱ་ལྔྐ་ར་པྲ་བཧུ་བདྲས་ཏྭ་སྱཱ་ཏྨ་ཀཿ་ཤྲིའ་མཱ་ཏྶ་ངྒུ་རྦ་རྫྙཱན་ཤཱ་ས་ན་ཏོ་དལིཔ་ཤྲིའ་བྷ་དྲ་སྱ་བི་མོ་ཥཨ་དདེ་ཤ་མཱ་ཏྲ་མུ་ཀྟ་ནཱ་མ་བི་ཧར་ཏི་སྨ་
༄༅༄༅། །ཁྱབ་བདག་རྡོ་རྗེ་སེམས་དཔའི་ངོ་བོ་དཔལ་ལྡན་བླ་མ་དམ་པ་ཡེ་ཤེས་བསྟན་པའི་སྒྲོན་མེ་དཔལ་བཟང་པོའི་རྣམ་པར་ཐར་པ་མདོ་ཙམ་འརྗོད་པ་དགེ་ལྡན་བསྟན་པའི་མཛེས་རྒྱན་ཞེས་བྱ་བ་བཞུགས་སོ་
་༄༅༄༅། པྲ་པཱ་རི་ཏ་རྫྙཱན་ཛ་ཡ་སྱ་མཱ་ཡ།། དཧྲལ་དིའ་པ་ཤཱ་ནྱ་ཀ་ཥཱ་ཡ་ནི་རྟི་
༄༅༄༅། །རབ་འབྱམས་རྒྱལ་བའི་ཡེ་ཤེས་སྒྱུ་མའི་གར། བསྟན་པའི་སྒྲོན་མེ་ངུར་སྨྲིག་འཛིན་པ་ཡི་
་༄༅༄༅། །བི་ལཱ་ལི་ཏཱ་བྷཱུ་མི་ཛ་ག་སྱ་ནཱ་ཐ༑། དྲི་བཱ་ན་མོ་བྲ་ངྷ་རཱ་ཏྲི་པཱ་རྱ་
༄༅༄༅། །རྣམ་པར་རོལ་པ་ས་གསུམ་འགྲོ་བའི་མགོན།།གསུམ་ལྡན་རྡོ་རྗེ་འཛིན་པའི་ཞབས་ལ་འདུད་
སངས་རྒྱས་ཀུན་ལས་སྔར་སངས་རྒྱས་ཀྱང་སངས་རྒྱས་སྲས་ཀྱི་རྣམ་པ་འཛིན། །སྲིད་པར་སྐྱེ་བ་ཡོངས་སུ་ཟད་ཀྱང་སྲིད་པར་སྐྱེ་བའི་ཚུལ་ཡང་སྟོན། །སེམས་ཅན་འགའ་ཡང་གཟིགས་པ་མེད་ཀྱང་
སེམས་ཅན་དོན་ལ་རྟག་གཞོལ་བ། །སྨྲ་བ་ཟླ་མེད་འཇམ་པའི་བྱངས་ཀྱིས་སྨྲ་བ་མཆོག་གི་དངོས་གྲུབ་སྩོལ། །དབང་གཞུའི་ལྡིང་ཁང་དབུས་ན་ཆུ་སྐྱེས་གདན་སྟེང་ཆགས་པའི་ཉམས་ཀྱིས་ཙོག་
བུར་བཞུགས། །མཉེན་ལྕུགས་སོར་མོས་བསྐུལ་བའི་རྒྱུད་སྟོན་དབྱངས་ཀྱིས་སྙན་ཚིག་མི་ཟད་འདོད་པ་འཇོ། མཚར་སྡུག་ལང་ཚོའི་དཔལ་ལ་རྒྱལ་བ་རྣམས་ཀྱང་རྗེས་ཆགས་སྤྱན་གྱིས་རྟག་ཏུ་
གཟིགས། །དབྱངས་ཅན་ངང་པའི་བུ་མོ་བདག་སྙིང་པད་མཚོར་དུས་ཀུན་དགྱེས་པས་རྩེན་པར་མཛོད། །ཡེ་ཤེས་མེ་ལོང་གཙང་མར་ཤེས་བྱའི་རི་མོ་མཐའ་དག་རྫོགས་པར་བཀྲ། །ལེགས་
བཤད་གྲུ་ཆར་གྱོ་བས་བཤད་སྒྲུབ་བསྟན་པའི་ཆུ་གཏེར་རྒྱས་པར་མཛད། །འཕྲིན་ལས་ཉི་ཟླའི་སྒྲོན་མེས་འཇིག་རྟན་རྒུད་པའི་མུན་པ་ཀུན་སེལ་བ། །དཔལ་ལྡན་བླ་མ་རིགས་བརྒྱའི་ཁྱབ་
བདག་རོལ་པའི་རྡོ་རྗེ་རྒྱལ་གྱུར་ཅིག་མི་ཤིགས་རླུང་གི་རྣམ་འཕྲུལ་རྡོ་རྗེའི་སྐུན་ནི་རྣམ་པ་མེད་ཀྱང་མཚན་དཔེའི་རྣམ་པ་ཡོངས་སུ་རྫོགས། །གཞོམ་མེད་ཨ་ཡི་རང་གདངས་རྡོ་རྗེའི་གསུང་ནི་རྒྱུན་
་༄༅༄༅། །མི་འཆད་ཀྱང་འབྱུང་དང་འཇུག་པའི་རྩོལ་བ་བྲལ། །རྟོག་མེད་བདེ་ཆེན་ཡེ་ཤེས་རྡོ་རྗེའི་ཐུགས་ནི་སྤྲོས་དང་བྲལ་ཡང་ཤེས་བྱའི་དཀྱིལ་འཁོར་ཀུན་ལ་ཁྱབ།།
ངོམ་ཚར་ཡོན་ཏན་ཕུང་པོ་ཁྱབ་བདག་རྡོ་རྗེའི་སེམས་ཁྱོད་བདག་སྙིང་འདབ་བརྒྱའི་ཟེའུ་འབྲུར་རྟག་ཏུ་བཞུགས། །སྒྲིབ་བྲལ་ཆོས་སྐུའི་ནམ་མཁར་མཁྱེན་བཟང་ཉི་ཟླ་ཟུང་གིས་རྩེན་པས་དངོས་
དང་དངོས་མེད་རང་བཞིང་གསལ་བར་མཛད། །དགྲ་གཉིན་བར་མའི་འགྲོ་ལ་ཉེ་རིང་མི་མངའ་བུ་ལྟར་བརྩེ་བས་རྟག་ཏུ་གཞན་དོན་འབའ་ཞིག་སྒྲུབ་ལ་གཞོལ། །ཡིད་སྲུབས་སྡེ་བཅས་གཏན་
དུ་འཇོམས་པའི་ནུས་པ་ཡོངས་རྫོགས་དཔག་བསམ་ཤིང་ལྟར་སྐྱེས་རྒུའི་སྐོང་འཕྲིན་ལས་མངའ། །གང་གི་ཡོན་ཏན་ས་དང་རྒྱ་མཚོའི་རྡོལ་གྲངས་ཇི་བཞིན་དཔག་པར་དཀའ་ཞིང་བརྫོད་པའི་ཡུལ་
ལས་རབ་ཏུ་འདས། །ཆོས་ཀྱི་དབྱིངས་དང་ནམ་མཁའ་ཇི་ཙམ་པ། །གང་གི་སྐུ་གསུང་ཐུགས་ཀྱང་དེ་ཙམ་སྟེ། །ཇི་ཙམ་ལས་དང་ཉོན་མོངས་སེམས་ཅན་མཐའ། །གང་གི་འཕྲིན་ལས་མཐའ་ཡང་
དེ་ཙམ་མོ། །འདི་ན་ཀ་ལན་ཏ་ཀའི་གཤོག་རླབས་རྩལ་གྱིས་ནམ་མཁའི་ཕ་མཐའ་འཚོལ་བའི་ངལ་བ་ལྷུར་ལེན་དང། །བྱིས་པ་འགའ་ཡིས་གཏིང་ཟབ་ཆུ་གཏེར་ཆེན་པོ་ཨ་མྲའི་ཚིག་གུས་བཅུས་
ཏེ་ཟད་པར་རེ་བ་བཞིན། །རྒྱལ་སྲས་ཐོས་སྒྲོག་བསེ་རུའི་ཚོགས་ཀྱི་བློ་གྲོས་ར་བ་ལས་འགོང་བླ་མའི་ཡོན་ཏན་ལྷུན་པོ་ནི། །འཆིང་བ་ཀུན་ལྡན་ཚུར་མཐོང་བདག་འདྲའི་བློ་གྲོས་ཆུང་ངུའི་ཁབ་ཀྱི་མིག་བུར་ཇི་ལྟར་
ཚུད་པར་ནུས། །འོན་ཀྱང་མྱ་ངམ་ཐང་དུ་སྐོམ་པ་ཡིས། །གདུངས་པའི་སྐྱེ་བོས་ཆུ་ཀླུང་རྙེད་པ་ན། །རྫོགས་པར་བཏུང་མ་ནུས་ཀྱང་ཆ་ཙམ་ཞིག་སྤྱད་པ་ཡིས་ཀྱང་གདུང་བ་སེལ་བར་འགྱུར། །དེ་བཞིན་དགེ་
བའི་བཤེས་ཀྱི་ཡོན་ཏན་གྱི། །ཆ་ཤས་ཙམ་ཞིག་གཏམ་དུ་བརྗོད་པས་ཀྱང། །སྐལ་བཟང་སྙིང་ལ་འདོད་པ་ཀུན་འཇོ་ཞིང། །བསོད་ནམས་ཕུང་པོ་མཐའ་ཡས་སྡུད་པ་ཉིད། །དེ་ཕྱིར་བདག་ནི་ཚེ་རབས་གཞན་
དུ་ཡང། །མ་དད་རྙོག་པ་བྲལ་བའི་ཡིད་ཀྱི་རྫིང། །བླ་མའི་ཡོན་ཏན་འདབ་བརྒྱའི་དཔལ་འཛིན་པའི། །དགེ་མཚན་ནམ་ཡང་ཉམས་པར་མ་གྱུར་ཅེས། །རང་དོན་ལ་གུས་བསེར་བུས་ཡང་དང་ཡང། །ཡིད་
ཀྱི་མ་ལ་ཡ་ཚལ་བསྐྱོད་པ་ལས། །སྐལ་བཟང་སྙིང་ལ་སིམ་པ་མཆོག་སྟེར་བའི། །རྟོགས་བརྗོད་བསུང་ཞིམ་འཐུལ་བ་ཁེགས་མ་གྱུར། །འདི་ན་གསེར་འོད་གློག་ཕྲེང་དོ་ཤལ་ཅན། །སྤྲིན་སྔོན་མཛེས་མས་
དབྱར་རྔ་བརྡུངས་པ་ན། །རྨ་བྱ་གཞོན་ནུ་ནགས་ཀྱི་ལྡིང་ཁང་དུ། །རབ་དགའི་ཟློས་གར་ཅི་ཡང་རྩེ་བ་བཞིན། །བདག་ཉིད་ཆེན་པོའི་ཀུན་བཟང་སྤྱོད་པའི་གཏམ། །སྙན་འཇེབས་ངག་གིས་དལ་བུས་གླེང་
་༄༅༄༅། །པ་ལ། །གཟུར་གནས་ཚོགས་རྣམས་དགའ་བའི་འཛུམ་དང་བཅས། །རྣ་བ་བལྒས་ཏེ་རྩེ་གཅིག་ཡིད་ཀྱིས་ཉོན། །ཇི་སྐད་དུ། །སློབ་དཔོན་དཔའ་བོས་མཛད་པའི་བཅོམ་
ལྡན་འདས་ཀྱི་སྐྱིས་པའི་རབས་ལས། །གྲས་པའི་མཚན་མར་གྱུར་བ་བཟང་པོ་འདི་རྣམས་ཀྱིས། །བདེ་བར་གཤེས་གྱུར་ལམ་རྣམས་གང་ཡིན་བསྟན་པར་འགྱུར། །ཡིད་ལ་དད་པ་མེད་པ་རྣམས་ཀྱང་
དད་པར་འགྱུར། །ཆོས་དང་ལྡན་པའི་གཏམ་གྱིས་རབ་ཏུ་དགའ་བར་འགྱུར། ཞེས་དམ་པའི་རྣམ་པར་ཐར་པ་ལ་བརྟེན་ནས་སྐལ་བ་དང་ལྡན་པའི་གདུལ་བྱ་རྣམ་དཔྱོད་ཅན་དག་གིས་སྐྱིས་བུ་དམ་པ་རྣམས་
གོ་འཕང་མཐོན་པོར་གཤེས་པའི་ལམ་གང་ཡིན་པ་ཤེས་ནས་ཕྱིན་ཅི་མ་ལོག་པའི་ལམ་ལ་འཇུག་པ་དང། དཀོན་མཆོག་སྒྲོན་མེའི་གཟུངས་ལས། དད་པ་སྔོན་འགྲོ་མ་ལྟར་བསྐྱེད་པ་སྟེ། །ཡོན་ཏན་
ཐམས་ཅད་བསྲུང་ཞིན་འཕེལ་བར་བྱེད། །དོགས་པ་སེལ་ཞིང་ཆུ་རྣམས་ལས་སྒྲོལ། །དད་པ་བདེ་ལེགས་གྲོང་ཁྱེར་མཚོན་བྱེད་ཡིན། །དད་པ་རྙོག་པ་མེད་ཅིང་སེམས་དང་བྱེད། །ང་རྒྱལ་སྤོང་ཞིན་
གུས་པའི་རྩ་བ་ཡིན། །དད་པ་ནོར་དང་གཏེར་དང་རྐང་པའི་མཆོག་ལག་པ་བཞིན་དུ་དགེ་སྔུད་རྩ་བ་ཡིན། །ཞེས་གསུངས་པ་ལྟར། ལེགས་ཚོགས་ཐམས་ཅད་ཀྱི་རྩ་བ་དད་པ་སྔར་མ་སྐྱེས་པ་ཞིན་
སྐྱེས་ཟིན་གོང་འཕེལ་དུ་འགྱུར་བ་དང། །ཆོས་དང་མཐུན་པའི་མརྗད་སྤྱོད་བཟང་པོ་རྣམས་ལ་རྗེས་སུ་ཡི་རང་བས་རང་ཉིད་དམ་པའི་རྗེས་སུ་སློབ་པར་བྱེད་པ་སོགས་ཀྱི་དགོས་པ་ཁྱད་པར་ཅན་དུ་མ་འགྲུབ་ཅིང། སྨྦྷུ་ཊཱི་རྒྱུད་ལས་
གང་ཕྱིར་ཕྱོགས་བཅུའི་སངས་རྒྱས་དང། །བྱང་ཆུབ་སེམས་དཔའི་བསོད་ནམས་པས། །སློབ་དཔོན་བ་སྤུའི་ཁུང་གཅིག་མཆོག་དེ་ཕྱིར་སློ་དཔོན་མཆོད་བྱེད་པ། །སངས་རྒྱས་བྱང་ཆུབ་སེམས་དཔས་གཟིགས། །ཞེས་སོགས་མདོ་
རྒྱུད་དུ་མ་ལས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་མཆོད་པ་ལས་རང་གི་རྡོ་རྗེ་སློབ་དཔོན་གྱི་བ་སྤུའི་ཁུང་བུ་གཅིག་མཆོད་པ་བསོད་ནམས་ཆེ་བར་གསུངས་པའི་རིགས་པས་སངས་རྒྱས་དང་བྱང་ཆུབ་སེམས་
དཔའ་ཐམས་ཅད་ཀྱི་ཡོན་ཏན་བརྗོད་པ་ལས་ཀྱང། བླ་མའི་བ་སྤུའི་ཁུང་བུ་གཅིག་ཙམ་གྱི་བསྔག་པ་བརྗོད་པ་བསོད་ནམས་ཆེ་བར་འགྲུབ་པས། རྡོ་རྗེ་འཆང་ཚར་པ་ཆོས་རྗེས། གང་དག་རྒྱ་མཚོའི་གོས་ཅན་རྡུལ་སྙེད་ཀྱི། །རྒྱལ་པ་
རྒྱ་མཚོའི་རྨད་བྱུང་ངོ་མཚར་གཏམ། །སྲིད་མཐའི་བར་དུ་དབྱངས་སུ་བསྒྲགས་པ་བས། །འདི་ན་མཚན་ལྡན་རྡོ་རྗེ་སློབ་དཔོན་གྱི། །ཡོན་ཏན་རྟོགས་པ་བསོད་པའི་ཤས་ཙམ། །བརྗོད་བའང་བསོད་ནམས་བླ་ན་མེད་དོ་ཞེས། །བསླུ་
མེད་དམ་པའི་གཏམ་གྱིས་ཡིད་དྲངས་ནས། །བདག་གི་ཡིད་ནི་ཚུལ་འདིར་ཞུགས་པར་གྱུར། །ཅེས་གསུངས་སོ། །རྒྱུ་མཚན་དེ་བས་བདག་ཅག་རྣམས་ཀྱི་འདྲེན་མཆོག་དམ་པ། དུས་གསུམ་རྒྱལ་བ་མ་ལུས་པའི་མཁྱེན་བརྩེ་
་༄༅༄༅། །གཅིག་ཏུ་བསྔུས་པའི་ངོ་བོ། ཤེས་བྱའི་དཀྱིལ་འཁོར་མཐའ་དག་ལ་ལྐོག་ཏུ་མ་གྱུར་པའི་ཡེ་ཤེས་ཀྱི་སྤྱན་དྲི་མ་མེད་པ་དང་ལྡན་པ། རང་དང་གཞན་གྱི་གྲུབ་པའི་མཐའ་རྒྱ་མཚོ་ལྟ་བུའི་ཕ་རོལ་
ཏུ་སོ་ན་ཏེ་རིག་པའི་གནས་མཐའ་དག་འཆད་པ་དང། རྩོད་པ་དང། རྩོམ་པ་ལ་སའི་སྟེང་འགྲན་པའི་ཟླ་ཐམས་ཅད་དང་བྲལ་བའི་སྨྲ་བའི་ཁྱུ་མཆོག་ཆེན་པོ། རྒྱལ་བ་གཉིས་པའི་རིང་ལུགས་ཀྱི་གདུགས་དཀར་པོ་རྒྱ་མཚོའི་གོས་ཅན་
གྱི་ཁྱོན་ཀུན་ཁྱབ་པར་འདེགས་པ་ལ་ཐུགས་རྗེ་དང་སྙིང་སྟོབས་ཕུལ་དུ་བྱུང་བ། བདེ་བར་གཤེས་པའི་གསུང་རབ་རབ་འབྱམས་ཀྱི་དགོངས་པ་རང་དབང་དུ་འགྲེལ་བ་ལ་རྣམ་དཔྱོད་ཐོགས་པ་མེད་པའི་ངེས་པ་དོན་གྱི་ཤིང་རྡན་ཆེན་པོ་
ནོར་འརྫིན་གྱི་དཀྱིལ་ལ་འཁོར་ལ་སྟོབས་ཀྱི་འཁོར་ལོས་སྒྱུར་བའི་གནམ་བསྐོས་གོང་མ་ཆེན་པོ་ལ་སོགས་པའི་འཛམ་གླིང་དྲིགས་ལྡན་མཐའ་དག་གི་གཙུག་གི་ནོར་བུས་གང་གི་ཞབས་སྟེགས་ཀྱི་པད་མ་མངོན་པར་མཆོད་པའི་ལྷ་མིའི་གཙུག་
རྒྱན་དམ་པ། གོང་མ་བདག་པོ་ཆེན་པོའི་བཀའི་ལུང་གིས་བཀྭན་ཏིང་ཕུའུ་ཤན་བཀང་ཚི་ཏཱ་ཀཽ་ཤྲཱཨ་སྟེ་བོད་ཀྱི་སྐད་དུ་བྱམས་བརྩས་ཀུན་གྱི་སྤྱི་བོ་ནས་དབང་བསྐུར་བའི་ཀུན་མཁྱེན་ཆེན་པོ་ཞེས་པའི་མཚན་དང་ལུང་ལས་ཀྱིས་མངོན་པར་མཐོ་
བ། རིགས་དང་དཀྱིལ་ལ་འཁོར་ཀུན་གྱི་ཁྱབ་བདག་དོན་གྱི་སླད་དུ་མཚན་ནས་སྨོས་ཏེ་ཡོངས་རྫོགས་བསྟན་པའི་མངའ་བདག་ཐམས་ཅད་མཁྱེན་པ་ཡེ་ཤེས་བསྟན་པའི་སྒྲོན་མེ་ཞེས་གྲས་ཀྱི་བ་དན་དཀར་པོས་གསུམ་ན་རྣམ་པར་གྱོ་བ་
དེ་ཉིད་ཀྱི་རྣམ་པར་ཐར་པ་རྒྱ་མཚོ་ལྷ་བུ་ལས་སྐྲ་རྩེས་བླངས་པའི་ཐིགས་པ་ཙམ་ཞིག་རང་གཞན་གྱི་དད་པའི་གསོས་སུ་བརྗོད་པར་བྱའོ། །བདེ་གཤེས་གྲོང་དུ་བགྲོད་པར་ཆས་རྣམས་ལ། །རྒྱལ་བ་ཁྱུ་མཆོག་གཤེས་པའི་ལམ་འདི་ཞེས།།
དྲང་པོར་གསེལ་བར་སྟོན་པའི་ས་མཁན་ནི། །རྨད་བྱུང་དམ་པའི་རྣམ་པར་ཐར་པ་ཡིན། །དེ་ཕྱིར་རྒྱལ་དང་སྲས་ཉན་རང་དང། །འཕགས་བོད་མཁས་གྲུབ་དུ་མའི་རྣམ་ཐར་གྱི། །རིན་ཆེན་ཕྲེང་བ་ཚར་དུ་དངར་བ་ཡིས། །ཐུབ་བསྟན་གསེར་
གྱི་བཆོད་སྡོང་མརྫེས་པར་བྱས། །མཁས་བཙུན་བཟང་པོའི་རྣམ་ཐར་ཉིན་བྱེད་ཀྱིས། །རིང་ནས་བཏང་བ་སྙིགས་མའི་མཚན་དུས་འདིར། །བསྟན་འགྲོའི་ཕན་ང་དེའི་ནོར་འབྲུ་ཆུད་གཟོན་པའི། །བྱི་བ་རྐུན་པོའི་རྣམ་ཐར་འཛིན་པ་མང། །གང་ཞིག་
འདི་ན་ཆེར་རློམ་དུ་མའི་ལོ་རྒྱུས་སྲིན་བུའི་རྗེས་ཀྱིས་ས་གཞི་བཀང་ན་ཡང། །སྟབས་ལེགས་དབང་གིས་སྲིད་མཐའ་ཙམ་དུ་ལེགས་སྤྱད་ཡི་གེའི་གཟུགས་སུ་གྲུབ་པ་ཉི་ཚེ་ལས། །ཕལ་ཆེར་སྲིད་པའི་རྡུལ་ཁྲོད་གྱི་ནར་འཁྱམས་པའི་སྤྱོད་ཚུལ་
གྱ་གྱུའི་རི་མོ་འབའ་ཞིག་སྟེ། །གླེགས་བམ་ཆེ་ཡང་བོན་པོའི་རྔ་བཞིན་གཟུགས་ཡོར་ཙམ་ལས་སྙིང་པོས་སྟོང་པ་དེས་ཅི་བྱ། །ཚངས་སྲས་དཔལ་མོས་ལྷོ་ཕྱོགས་ཆུ་གཏེར་ཡོངས་སྤངས་གང་གི་བློ་མཚོའི་དབུས་ན་བདེར་རོལ་བའི། །ངང་ཚུལ་
དགེ་བ་ཕྱོགས་ཀྱི་མཛའ་བོར་རྟོག་པར་བྱེད་ལ་སྤྲོ་བ་རབ་རྒྱས་གོམ་འགྲོས་ཅན། །ཉམས་མེད་བསོད་ནམས་འཛུམ་དཀར་རྣམ་པར་བཀྲ་བའི་མརྫེས་སྒེག་ཚིག་ཕྲེང་དོ་ཤལ་སྐྱེས་ཐོགས་པའི། །དམ་པའི་སྤྱོད་ཚུལ་སྟོན་པའི་ལེགས་བཤད་
་༄༅༄༅། །མཆོག་འདི་འགྲོ་ལ་དགེ་ལེགས་ཐོག་མའི་ཕོ་ཉ་ཡིན། །ཨ་ཧོ་སྙིགས་མ་བ་ཚྭའི་ཁྲོན་པ་ནས། །ཕན་བདེའི་གཟི་བྱིན་འོང་དུ་འབར་བ་ཡི། །རྣམ་ཐར་འདོད་རྒུ་སྩོལ་བའི་ནོར་རྙིད་པ། །
ཆོས་གྱི་རྡོ་རྗེ་ཁོ་བོ་སྐལ་བ་བཟང། །ཀྭ་ཡེ་རྣམ་གྲོལ་དོན་གཉེར་ན་ཆུང་དག་གདོལ་གཏམ་འགྲོན་བུའི་དོ་ཤལ་རིང་དོར་ནས། མཁས་བཙུན་བཟང་པོའི་གཟི་འོད་སྟོང་འབར་བའི། །དམ་པའི་རྡོགས་བརྗོད་ནོར་བུའི་
གཙུག་རྒྱན་ལོངས། །དེ་ལྟར་ཐོག་མར་དགོས་འབྲེལ་ཅུང་ཟད་བརྗོད་ནས་ད་ནི་རྣམ་པར་ཐར་པ་དངོས་གཞི་བཤད་པ་ལ་འཇུག་པར་བྱ་སྟེ་འདི་ལ་གཉིས། །སྔོན་གྱི་སྐྱེས་པའི་རབས་མདོ་ཙམ་བརྫོད་པ་དང། སྐུ་ཚེ་འདི་
ཉིད་ཀྱི་རྣམ་པར་ཐར་པ་རྒྱས་པར་བརྗོད་པའོ། །དང་པོ་ལ་ཡང་གཉིས་ཏེ། འཁྲུངས་རབས་གསོལ་འདེབས་ཀྱི་ཚིག་ཟིན་ལ་ཐོན་པ་བཅུ་བཞི་དང། དེར་མི་གསལ་ཡང་ཚད་མའི་ལུང་ལས་དངོས་ཐོས་པ་གསུམ་གྱི་
སྟོགས་པ་བརྗོད་པའོ། །དང་པོ་ནི། ཇི་སྐད་དུ་ཕལ་པོ་ཆེའི་མདོ་ལས། བྱང་ཆུབ་རྒྱ་མཚོ་རབ་བསྙེས་གྱུར་ནས་ཀྱང། །སེམས་ཅན་རྒྱ་མཚོ་རབ་ཏུ་སྨིན་བྱའི་ཕྱིར། །བྱང་ཆུབ་སེམས་བསྐྱེད་རྒྱ་མཚོ་སྟོན་མཛད་ཅིང། །མི་འགྲིབ་
སྤྱོད་པ་རྒྱ་མཚོ་དུས་ཀུན་སྟོན། །བདེ་གཤེས་རྣམས་ཀྱི་རྣམ་འཕྲུལ་དེ་འདྲའོ། །ཞེས་རྫོགས་སྨིན་སྤྱངས་གསུམ་མཐར་ཕྱིན་ཏེ་བླ་ན་མེད་པའི་བྱང་ཆུབ་མངོན་དུ་མཛད་པའི་སངས་རྒྱས་བཙོམ་ལྡན་འདས་རྣམས་ནི་ཆོས་ཀྱི་སྐུ་ལས་
གྱོ་བ་མེད་བཞིན་དུ་ཐུགས་རྗེ་ཆེན་པོའི་གཞན་དབང་གིས་མདག་པའི་ཞིང་དུ་སེམས་ཅན་གྱི་དོན་དུ་སྤྲུལ་པའི་སྐུའི་མཛད་པ་སྣ་ཚོགས་པ་ནམ་མཁའ་འཇི་སྲིད་གནས་ཀྱི་བར་དུ་སྟོན་པར་མཛད་དེ། རྒྱུད་བླ་མ་ལས། ཐུགས་རྗེ་ཆེན་པོས་
འཇིག་རྟན་མཁྱེན། །འཇིག་རྟན་ཀུན་ལ་གཟིགས་ནས་ནི། །ཆོས་ཀྱི་ལས་མ་གྱོས་པར། །སྤྲུལ་པའི་རང་བཞིན་སྣ་ཚོགས་ཀྱིས། །སྐྱེ་བ་མངོན་པར་སྐྱེ་བ་དང། །ཞེས་པ་ནས། ཡོངས་སུམ་དག་ཞིང་རྣམས་སུ། །སྲིད་པ་ཇི་སྲིད་གནས་པར་སྟོན།།
ཞེས་གསུངས། དེར་མ་ཟད་སེམས་ཅན་གང་ལ་གང་འདུལ་གྱི་ཐབས་ལ་མཁས་པས། མཁས་གྲུབ་ཀྱི་སྐྱེས་བུ་དང། རྒྱལ་བློན་འབངས་གསུམ། ཁྱིམ་པ་ཕོ་མོ། ཐན་བྱ་དང་རི་དྭགས་ཡན་ཆད་ཀྱི་སེམས་ལྡན་དང་གྲུ་ཟམ་གནས་མལ་ཟས་གོས་ས་
ཆུ་མེ་རླུང་སོགས་སེམས་མེད་ཀྱི་བེམ་པོའི་རྣ་པ་ཅི་རིགས་པས། གདུལ་བྱ་མཐའ་དག་གནས་སྐབས་དང་མཐར་ཐུག་གི་ཕན་བདེ་ལ་འགོང་པར་མཛད་དེ། སྡོང་པོ་བཀོད་པའི་མདོ་ལས། དེ་དག་ཀུན་ཏུ་འཚོ་བའི་ཆོས་འཛིན་ཅིང། །བླ་ན་ཡོད་དང་
བླ་ན་མེད་རྣམས་དང། །རལ་པ་རིང་དང་གཞོན་ནུའི་བསྟུལ་ཞུགས་ཅན། །དེ་དག་གི་ཡང་སློབ་དཔོན་འབྱུང་བ་ཡིན། །དེ་དག་དགོན་པར་ལྗོན་ཤིང་ཆེན་པོར་འགྱུར། །སྨན་དང་རིན་ཅེན་མི་ཟད་གཏེར་རྣམས་དང། །ཡིད་བཞིན་ནོར་བུ་འདོད་པ་འབྱིན་
ཤིང་དང། །ལམ་གོལ་འཁྱམས་པ་རྣམས་ལ་ལམ་སྟོན་འགྱུར། །ཞེས་གསུངས་པ་ལྟར་རོ། །དེ་ལྟ་བས་ན་བདག་ཉིད་ཆེན་པོ་འདི་ལྟ་བུའི་སྐུའི་སྐྱེས་པའི་རབས་ཀྱི་གྲངས་དང་གོ་རིམ་འདི་དང་འདི་ལྟ་བུ་ཞེས་ཚུར་མཐོང་གི་སྐྱེ་བོ་སུས་ཀྱང། བཚོན་བཅད་
་༄༅༄༅། །ནས་སྨྲ་བར་མི་ནུས་སོ། །འོ་ན་ཇི་ལྟར་བསྙད་པར་བྱ་ཞིན། རྣམ་འགྲལ་ལས། གནས་གསུམ་པར་ནི་འཕོས་པ་ན། །ལུང་འདྲེན་པ་ནི་མཁས་པའི་ལུགས། །ཞེས་གཞལ་བྱའི་གནས་ཤིན་ཏུ་ཀློག་གྱུར་རྣམས་
ལུང་ཚད་མ་ལ་བརྟེན་དགོས་པར་གསུང་པས་ན། གནས་འདི་ཉིད་ཀྱང་དུས་གསུམ་གྱི་ཤེས་བྱ་ཐམས་ཅད་ལ་ཀློག་ཏུ་མ་གྱུར་པའི་སྤྱན་མངའ་བ་པཎ་ཆེན་ཐམས་ཅད་མཁྱེན་པ་བློ་བཟང་དཔལ་ལྡན་ཡེ་ཤེས་དབང་པོས་མཛད་པའི་རྗེ་བླ་
མ་མཆོག་གི་འཁྲུངས་རབས་གསོལ་འདེབས་སུ་ཇི་ལྟར་སྩལ་བའི་གསུང་ཚད་མ་ཉིད་ལ་བརྟེན་ནས་བརྗོད་པར་བྱ་ལ། དེ་ཡང་འཁྲུངས་རབས་རྣམས་ཀྱི་རྟོགས་བརྗོད་རྒྱས་པར་མཁས་པའི་གཙུག་རྒྱན་བདག་གི་དཔལ་ལྡན་བླ་མ་དམ་པ་
འཇམ་དབྱངས་ཆོས་ཀྱི་རྒྱལ་པོ་དཀོན་མཆོག་འཇིགས་མེད་དབང་པོས་མཛད་པའི་ངོ་མཚར་དད་པའི་ལྗོན་ཤིང་ལས་ཤེས་པར་བྱ་ཞིང། འདིར་ནི་དོན་བསྡུ་ཙམ་ཚིགས་སུ་བཅད་པའི་དབྱངས་ཀྱིས་བསྙད་པ་ནི་འདི་ལྟར་རོ། །དོན་དམ་
ཆོས་ཀྱི་རོ་ལ་རྟག་རོལ་པའི། །མི་ཤིགས་དག་པ་རྡོ་རྗེ་སྙིང་པོའི་དཕིད་ །ཀུན་རྫོབ་ཅིར་ཡང་འཆར་བའི་མིག་འཕྲུལ་ནི། །འདི་ན་སྒྱུ་མའི་རོལ་པ་བཞིན་དུ་སྣང། །འོན་ཀྱང་ཆགས་ལྡན་དགུ་ཚིགས་གཞོན་ནུ་ཡིས། །ཉི་ཟླའི་ནུ་མ་རྒྱས་པ་
སྔོ་བསངས་མའི། །མགུལ་པར་འཁྱུད་པའི་ངལ་བ་བསྟེན་པ་བཞིན། །བདག་འདྲས་ཚུལ་དེ་སྨྲ་བ་བཞད་གད་གནས། །དེ་ལྟ་ན་ཡང་བུས་ །གཞན་གྱི་རྗེས་སུ་བཟློས་པའི་ངང་ཚུལ་བཞིན། །ཚད་མའི་ལུང་ལ་བརྟེན་ནས་སྨྲ་བའི་
སྒོ། །ཕྱེ་བས་ཅུང་ཟད་གླེང་བའི་སྐབས་འདི་རྙེད། །ཡེ་ཤེས་སྤྱན་གྱིས་བདེན་གཉིས་ཆོས་ཀུན་གཟིགས། །འཕྲིན་ལས་བཟང་པོས་བསྟན་པའི་སྙིང་པོ་སྤེལ། །ལེགས་བཤད་སྒྲོན་མེས་ཐར་ལམ་གསལ་མཛད་པ། །ཐམས་ཅད་མཁྱེན་དངོས་ལཱ་ལི་ཏ་
བྫྲ། །ཁྱོད་ནི་སྟུག་པོ་བཀོད་པའི་ཞིང་ཁམས་སུ། །སར་གནས་དཔའ་བོ་རྒྱ་མཚོའི་འཁོར་གྱི་དབུས། །རང་དོན་མཐར་ཐུག་ཆོས་ཀྱི་སྐུ་བརྙེས་ཀྱང། །ཐུགས་རྗེའི་དབང་གིས་ཞི་ལ་མི་གཞོལ་བར། །དག་དང་མ་དག་ཞིང་ཁམས་རབ་འབྱམས་སུ་
གདུལ་བྱའི་མོས་པའི་རྫིང་བུ་ཐ་དད་པར། །གང་ལ་གང་འཚམ་ཆུ་ཟླའི་རོལ་པ་བཞིན། །འགོག་མེད་སྲིད་མཐའི་བར་དུ་སྟོན་པར་མཛད། །་ཐུབ་དབང་ཆོས་སྤྲིན་བཟང་པོས་འཇིག་རྟེན་འདེར། །ཐེག་གསུམ་དབྱར་རྡ་དལ་གྱིས་བཞད་པ་ཡིས། །
རྣམ་གྲོལ་མངལ་ཁུར་བསྐྲུན་པའི་གཙུག་ཕུད་ཅན། །ཉོན་མོངས་དགྲ་སྡེ་བཅོམ་པ་ཙུན་ཞེས། །མཁའ་ལ་རྒྱུ་སྐར་ཁྲོད་ན་པ་སངས་དང། །ས་ལ་རྐང་འཐུང་ཁྲོད་ན་ཙན་ན་བཞིན། །ཐུབ་པའི་སློ་བ་མའི་དབུས་ན་ཁམས་གསུམ་གྱི། །ཀུན་སྤྱོར་འདུལ་བའི་
དཔའ་པོ་མཆོག་ཏུ་གྱུར། །་ཤཱཀྱ་བཤེས་གཉེན་ཞེས་གྲགས་དེད་དཔོན་གྱིས། །འདུས་པའི་མན་ངག་གསེར་གྱི་གྲུ་སྤྱར་ནས། །གྲུབ་པའི་གོ་འཕང་རིན་ཆེན་གླིང་སོན་ཅེས། །གྲགས་པའི་བ་དན་འཕགས་པའི་ཡུལ་ལན་བསྒྲེངས། །ཀློ་སྒྲུབ་ཆོས་ཀྱི་
མདུན་ས་མཛེས་པའི་རྒྱན། །རྒྱལ་སྲས་པད་དཀར་འདི་ཡི་རྣམ་པར་ཐར། །ཚིག་གི་ཆ་ཤས་ཕྲ་ཡང་ཟླ་ཚེས་བཞིན། །མཁས་མང་བདེ་འབྱུང་གཙུག་གི་རྒྱན་དུ་གྱུར། །་རབ་འབྱམས་རྒྱུད་སྔེའི་རྒྱ་མཚོར་དབང་བསྒྱུར་བ། །གྲུབ་མཆོག་གདེངས་ཅན་
་༄༅༄༅། །དཔང་པོ་དར་པན་ཞེས། །གྲགས་པ་རབ་སྙན་གསེར་གྱི་རྔ་བོ་ཆེ། །ཁོར་ཡུག་རི་བོའི་བར་དུ་ལྷང་ལྷང་བརྡུང། །རྡོ་རྗེའི་རྣལ་འབྱོར་ཟབ་མོ་ཉི་མའི་འོད། །འཐུངས་པས་ལང་ཚོ་རྒྱས་པའི་པད་དཀར་དེ། །འཆི་
མེད་གྲུབ་པའི་གེ་སར་སོ་འཕྲེད་ནི། །མཐར་བྱེད་གྲང་རེག་དགྲ་ལ་འཕྱ་བཞིན་རྒོད། །་ཐུབ་བསྟན་དྲོད་ཀྱིས་བཏང་བའི་བཧོ་ཊའི་ཡུལ། །མ་རུངས་ཀླ་ཀློའི་ཁ་བ་རྒྱུན་ཆགས་པར། །མདོ་དང་རྒྱུད་སྡེ་ཉིད་མའི་དཀྱིལ་འཁོར་བརྒྱབ། །ཀ་བ་
དཔལ་བརྩེགས་ཁྱུང་སྡོན་སྐྱེས་ཀྱིས་དྲངས། །དམ་ཆོས་རིན་ཆེན་སྒྲོན་མ་ཚར་དངར་ནས། །བོད་ཡུལ་རྒུད་པའི་མུན་པ་ཉིར་བཅོམ་པའི། །བཀའ་དྲིན་ཕུང་པོ་ལྗོངས་འདིའི་བློ་ལྡན་ལ། །གསེར་གྱི་རི་བོ་ཇི་བཞིན་ཁུར་དུ་ལྕི། །་མདོ་སྤྱུ་
སེམས་སྡེའི་མན་ངག་ལ་བརྟེན་ནས། །ཀུན་བཟང་གཉུག་མའི་རང་ཞལ་མངོན་སུམ་གཟིགས། །སྣང་སྲིད་རྟེན་འབྲལ་ཀུན་ལ་མངའ་བརྙེས་པ། །སྒྲོ་ཕུག་པ་ཞེས་གྲགས་པའི་འབྲུག་སྒྲ་ལྡིར། །ཟུར་རིགས་གདུང་གི་རྙོག་བྲལ་རྫིང་བུའི་ནང།།
གསང་བདག་སྤྲུལ་པའི་ཟླ་སྣང་འདི་ཤར་ཚེ། །གསང་སྔས་སྔ་འགྱུར་བསྟན་པའི་ཀུ་མུ་ད། །ཐོས་བསམ་སྒོམ་པའི་འདབ་མ་ལྷུག་པར་བཞད། །་ཐུགས་རྗེའི་བདག་ཉིད་འཇིག་རྟེན་དབང་ཕྱུག་གི། །ཞལ་བཟང་ཟླ་བའི་འཛུམ་འོད་
འཐུངས་པ་ལས། །དགེ་ལེགས་ཀུ་མུད་རྒྱས་པའི་དཔལ་ཡོན་ཅན། །སི་སི་རི་པར་གྲགས་པའི་མ་ཎི་པ། །གང་གིས་རྐུན་ནོར་ལྟར་སྤས་ཡོན་ཏན་དྲི། །གྲགས་པའི་རླུང་གིས་ཕྱོགས་ཀུན་ཁྱེར་བ་ན། །འདི་ནི་འཕགས་པ་གོས་དཀར་འཆང་བ་
ཞེས། །ཀུན་གྱིས་བསྟོད་བསྔས་མེ་ཏོག་ཕྲེང་བས་མཆོད།། ་བྱང་ཆུབ་སེམས་ཀྱི་རྩ་བ་རབ་ཏུ་བརྟན། །རླབས་ཆེན་རྒྱལ་སྲས་སྤྱོད་པའི་ཡལ་འདབ་རྒྱས། །གཞན་ཕན་འབྲས་བཟང་གྱུར་ཟའི་དཔག་བསམ་ཤིང། །རྡོ་རྗེ་སེང་གེར་
མཚན་གསོལ་གླང་ཐང་པ། །ཁེ་རྒྱལ་བདེ་ཐམས་ཅད་གཞན་ལ་བཏན། །ཕམ་གྱོང་སྡིག་སྔུག་ཐམས་ཅད་རང་གིས་ལེན། །ཚུལ་འདིས་རྒྱལ་བའི་སྲས་ཀྱི་མཛད་པ་ཀུན། །ཁྱེད་ཀྱི་རྣམ་ཐར་ཡིན་པར་ད་གདོད་ཁུམས། །འོད་གསལ་
འཁོན་གྱི་གདུང་རིགས་ཤར་རིའི་རྩེར། །རྒྱལ་སྲས་དཔའ་བོ་སྨྲ་བའི་ཟླ་བ་འཛེགས། །གངས་རིའི་མདངས་ཀྱིས་ཕྱོགས་ཀུན་དཀར་བའི་ལྗོངས། །ཕན་བདེའི་འོད་ཀྱིས་ལྷག་པར་དཀར་བར་བྱས། །མཁྱེན་བརྩེ་ནུས་པས་རྒྱ་བོད་ཧོར་གསུམ་
ཀུན། །དབང་དུ་བསྔུས་ཏེ་བུ་རམ་ཤིང་པའི་བསྟན། །འཁོར་ལོ་གསུམ་གྱིས་ཕྱོགས་མཐར་རྒྱས་མཛད་པས། །ཆོས་རྒྱལ་འཕགས་པར་གྲགས་པ་དོན་དང་མཐུན།། ་འཆད་རྩོད་རྩོམ་པའི་འོད་ཟེར་འབུམ་ཕྲག་གིས། །མདོ་རྒྱུད་གཞུང་
ལུགས་པྔྨོ་ཁའ་ཕྱི་སྟེ། །ལེགས་བཤད་སྤྲང་རྩིའི་དགའ་སྟོན་སྩོལ་མཛད་པ། །བླ་མ་དམ་པ་བསོད་ནམས་རྒྱལ་མཚན་ཞེས། །གངས་ཅན་ལྗོངས་ཀྱི་མཁས་གྲུབ་མཐའ་དག་གི། །གཙུག་ན་ཞབས་ཀྱི་པྔྨོ་ངལ་བསོ་ཞིང། །རབ་དཀར་གྲགས་
པ་མུ་ཏིག་དོ་ཤལ་གྱིས། །ཕྱོགས་ཀྱི་བུ་མོའི་མགྲིན་པ་སྐལ་བཟང་བྱས།། ་ཚོགས་གཉིས་ཤར་རིའི་བ་གམ་ལ་འཛིགས་པའི། །རྒྱལ་སྲས་ཟླ་བ་མཛད་བཟང་འོད་དཀར་ཅན། །བསྟན་འཛིན་ལྷ་ཆེན་རལ་པའི་རྒྱན་གཅིག་པུ། །དེ་ནི་བྱམས་
་༄༅༄༅། །ཆེན་ཆོས་རྗེ་ཞེས་སུ་གྲས། །གང་གི་གསང་གསུམ་བཀོད་པའི་རྣམ་འཕྲུལ་གྱིས། །འཛམ་གླིང་ས་ཆེན་སྐྱོན་བ་དབང་བསྡུས་ཏེ། །ཤར་ཕྱོགས་འཇིག་རྟེན་དད་པའི་ཁང་བཟང་རྩེར། །བློ་བཟང་རིང་ལུགས་རྒྱལ་མཚན་
བསྒྲིང་བར་མཛད། །རླབས་ཆེན་འཕྲིན་ལས་ཉལ་འགྲོ་གངས་ཅན་གྱི། །འཛིན་མའི་རྒྱན་དུ་འཁྱིལ་བ་འདུས་སྡེའི་མཚོ། །མདོ་སྔགས་བཤད་སྒྲུབ་རླབས་ཕྲིན་གྱོ་བ་གང། །མཁས་གྲུབ་གདིངས་ཅན་བྱེ་བའི་རོལ་གནས་གྱུར། །་སྡེ་
སྙོད་ཆོག་ཏེར་འཇིང་ན་རྣམ་པར་རོལ། །བསླབ་གསུམ་ནོར་བུའི་བང་མཛོད་བདག་གི་ར་འཛིན། །ལུང་རིགས་སྤྲུལ་མགོའི་གདིངས་ཀ་སྟོང་ལྡན་པ། །རྗེ་བཙུན་ཆོས་ཀྱི་རྒྱལ་མཚན་ནཱ་གེནྡྲ། །གང་གི་ལེགས་བཤད་ཆར་ཆེན་དོ་ཤལ་གྱིས། །བློ་
བཟང་རིང་ལུགས་རྒྱ་མཚོའི་དཔལ་རྒྱས་ཏེ། །བཤད་སྒྲུབ་རླབས་ཕྲེང་འབུམ་ཕྲག་འཕྱུར་བ་པ། །བགྲང་ཡས་བློ་གསལ་ངང་མོ་འཕུར་ལྡིང་རྩེན། །མཁྱེན་བཟང་བཻ་ཌཱཨྲ་ཆུ་འཛིན་བ་གམ་ལས། །རྒྱ་ཆེན་ལུང་གི་གྲུ་ཆར་དང་བཅས་ཏེ། །དགག་
སྒྲུབ་རིགས་པའི་གནམ་ལྕགས་སྟོར་ཕབས་པས། །རྒོལ་དན་ལོག་རྟོག་བྲག་རི་ཐལ་བར་བརླག། ་དྲང་སྲོང་ཛ་ཧུས་གྔྒཱ་ཧུབ་གཅིག་གིས། །འཐུངས་ལ་མཚར་ཅི་དཔལ་འབྱོར་ལྷུན་གྲུབ་རྗེས། །ས་གི་ཕྱག་རྫོགས་གྲུབ་མཐའི་ཀླུང་
ཆེན་བཞི། །གཅིག་ཅར་རྣམ་དཔྱོད་ཞལ་དུ་དྲངས་འདི་རྨད། །གངས་ཅན་མགོན་པོ་ཕྱག་ན་པྔྨོས་ཀྱང། །རིགས་ཀྱི་བདག་པོར་བཟུང་ན་ལྗོངས་འདི་ཡི། །མཁས་གྲུབ་གཞན་དག་སྤྱི་བོའི་ཅོད་པན་གྱིས། །གང་གི་ཞབས་ཀྱི་པྔྨོ་ཅིས་མི་
བསྟེན། །མདོ་རྒྱུད་མན་ངག་ཀུན་གྱི་ཕ་རོལ་སོན། །ཉམས་དང་རྟོགྶ་པའི་བང་མཛོད་བདག་གིར་མཛད། །མཐུ་ལྡན་སྲུང་མའི་ཚོགས་རྣམས་བྲན་དུ་བཀོལ། །ཁྱོད་ནི་ཟླ་བྲལ་རྡོ་རྗེ་འཛིན་པ་ཉིད། །་ཕུན་ཚོགས་ནགས་ཚལ་འཁྲིགས་པའི་མདོ་
སྨད་ལྗོངས། །གྲགས་པ་འོད་ཟེར་བྲང་འགྲོའི་སྙིན་པོ་འཁྲུངས། །རྣམ་དག་ཁྲིམས་ཀྱི་དྲི་བསུང་ཞིམ་པོ་ཡིས། །བློ་ལྡན་ཡིད་ཀྱི་བརྟན་པ་དབང་མེད་འཕྲོག། །ཨེ་མ་ཀུན་ལས་དམན་པའི་བཟུང་ནས། །ཀུན་གྱི་སྤྱི་བོས་བཀུར་བའི་གནས་ཐོབ་ཅིན་
མི་བསྲུན་སྐྱེ་བོའི་སྨོད་ཚིག་དུག་མདའ་ཡང། །བསྔགས་བརྗོད་མེ་ཏོག་སིལ་མར་གྱུར་འདི་རྨད། །བུམ་ནང་མར་མེ་བཞིན་དུ་ཡོན་ཏན་ཚོགས། །ནང་དུ་སྤས་ཀྱང་སྤྱོད་ཚོལ་བདུད་རྩེའི་རྫིང། །ཆོས་བརྒྱད་རུས་སྤལ་འགྲོས་ཀྱིས་མ་རྙོག་པ། །
གང་གི་རྣམ་ཐར་པྔྨཱི་སྤུབས་བཞིན་གཙང། །་ཐུབ་བསྟན་མཁའ་ལ་བློ་བཟང་ཆོས་ལྡན་ཞེས། །སྐལ་བཟང་ཀུ་ནྡའི་གཉེན་གཅིག་ཤར་བ་ཡིས། །དགེ་ལེགས་འོད་ཀྱིས་ས་ཀུན་སྣང་བྱས་ཞེས། །གྲགས་པའི་ཡི་གེ་འོག་མིན་བར་དུ་སོང།།
རྒྱལ་བསྟན་ཉལ་འགྲོ་སྙིགས་མའི་ཐན་ཆེན་གྱིས། །གདུངས་པས་ཆུ་ཐིགས་གོ་འཕང་འཛིན་ཕྱོགས་པ། །འདི་ཡི་གསང་གསུམ་སྤྲིན་སྡོན་ལས་འོངས་པའི། །འཕྲིན་ཀས་ཆར་གྱིས་བསྐྱངས་པས་རྒྱས་པར་གྱུར། །གདུལ་བྱའི་བློ་དང་འཚམ་པར་
ལེགས་འདོམས་པའི། །ཁྱོད་ཀྱི་ལེགས་བཤད་པྔྨཱི་ཕྲིང་བ་ནི། །དུས་འདིར་སྐལ་བཟང་བུང་བ་མཐའི་དག་ལ། །རྣམ་གྲོལ་སྤྲད་རྩིའི་དགའ་སྟོན་འབྱུང་བའི་གནས། །རྨད་བྱུང་སྐྱེས་རབས་བཅུ་བཞིས་ཉེར་མཙོན་པའི། །སྣ་ཚོགས་སྒྱུ་འཕྲུལ་
་༄༅༄༅། །བཀོད་པ་འབྱམས་ཀླས་ཀྱིས། །འགྲོ་འདུལ་འཕྲིན་ལས་དུས་ལས་མི་ཡོལ་བ། །འདྲིན་མཆོག་བླ་མའི་ཞབས་ལ་ཕྱག་འཚལ་ལོ། །ཞེས་པའོ། །གཉིས་པ་འཁྲུངས་རབས་གསོལ་འདེབས་ལས་
དངོས་སུ་མི་འབྱུང་ཡང་ཚད་མའི་ལུང་ལས་ཐོས་པའི་སྐྱེས་རབས་གསུམ་གྱི་རྟོགས་བརྗོད་མདོ་ཙམ་གླིང་བར་བྱ་བ་ན། དེ་ཡང་རྗེ་བླ་མ་འདི་ཉིད་སྐྱེས་བུ་དམ་པ་མང་པོ་ཞིག་གིས་བླ་ཆེན་དགོངས་པ་གསལ་གྱི་སྐུའི་སྐྱེ་
པར་གསུངས་ཏེ། བླ་ཆེན་དན་ཏིག་ཏུ་བཞུགས་སྐངས་ཐེའུ་རང་མང་པོ་ལ་ཆོས་གསུངས་པས་དེ་རྣམས་ཀྱིས་དང་པ་ཐོབ་སྟེ། མ་འོངས་པའི་དུས་སུམ་མདོ་སྨད་ཀྱི་ལྗོངས་འདིར་ཆོས་སྡེ་ཆེ་ཆུང་དུ་མར་གཙུག་ལག་ཁང་ལ་གསེར་
ཐོག་གྱུ་ཐོག་འདེལ། །དགེ་བའི་བཤེས་གཉེན་མང་པོས་མདོ་སྔགས་ཀྱི་བཤད་ཉན་བྱེད་ཅིངས་སངས་རྒྱས་ཀྱི་བསྟན་པ་དར་བའི་དུས་སུ་ལ་བྱ་བ་བྱེད་པར་སྨོན་ལམ་བཏབ། །ཐེའུ་རང་གཅིག་ཅི་བྱས་ཀྱང་དད་པ་མ་
ཐོབ་པར་དེ་ལྷ་བུའི་དུས་སུ་རྒྱལ་ཕྲན་ཞིག་ཏུ་སྐྱེས་ནས་གཙུག་ལག་ཁང་རྣམས་བསྲེག་ཅིང་བཤིགས། དགེ་འདུན་རྣམས་བཀྲད། དམ་པ་དུ་མ་བཀྲོང་བ་སོགས་བསྟན་ལ་གནོད་པ་བྱེད་པའི་ལོག་པའི་སྨོན་ལམ་བཏབ། བླ་
ཆེན་གྱིས་དེ་ལྟ་བུའི་དུས་སུ་དགེ་བའི་བཤེས་གཉེན་ཞིག་ཏུ་གྱུར་ནས་རྒྱལ་ཕྲན་དེས་བསྟན་པ་བསྣུབས་པ་སླར་ཡང་གོང་འཕེལ་དུ་གཏོང་བའི་ཐུགས་བསྐྱེད་དང་སྨོན་ལམ་རྒྱ་ཆེན་པོ་མཛད་དོ། །དུས་ཕྱིས་རྒྱའི་དམག་དཔོན་ཉེན་གུང་
གེས་མསོ་སྨད་ཀྱི་དགོན་སྡེ་རྣམས་བཤེགས་པ་རྗེ་བླ་མ་ངག་དབང་ཆོས་ཀྱི་རྒྱ་མཚོའི་བཀའ་དྲིན་ལས་གོང་མ་ཆེན་པོས་སླར་ཡང་སོ་བར་མཛད་ན་འང། ད་ལྟའི་བར་ཐབས་མཁས་ཀྱི་མཛད་པ་རྒྱ་ཆེན་པོས་ཡོན་རིང་དུ་བསྐྱངས་ཏེ་ཆོས་སྲེད་
གཉིས་ཆར་ནས་ནྱ་གྲོ་ངྷའི་ལྗོན་པ་བཞིན་དུ་རྒྱས་པར་བྱེད་པ་པོ་ནི་རྗེ་བཙུན་བླ་མ་དམ་པ་འདི་ཉིད་ཡིན་པས་ན། ལོག་པའི་སྨོན་ལམ་འདེབས་མཁན་ནི་ཉེན་གུང་དང། གཞན་རྣམས་དེས་བཀྲོང་བའི་བླ་མ་དམ་པའི་སྐུའི་སྐྱེ་བ་སྔ་མ་ཞིག་ཏུ་དོན་མི་ཟ་
བས་དེའི་རྣམ་ཐར་མདོ་ཙམ་བཤད་ན། བླ་ཆེན་འདི་སྐུ་སྔ་མ་འབྲོ་སྟག་སྣང་ཁྲི་གསུམ་རྗེ་བྱ་བར་འཁྲུངས་ནས་ཆོས་ལྡན་གྱི་རྒྱལ་པོའི་བཀའ་བློན་མཛད། དམ་པའི་ཆོས་འཛིན་པའི་སྨོན་ལམ་རྒྱ་ཆེན་པོ་བཏབ་ནས་ལོ་སོ་ལྔ་པ་ལྕགས་ཕག་
གི་ལོ་སྐུ་ཚེ་འཕོས་པ། ཆུ་ཕོ་བྱི་བའི་ལོ་ཙོང་ཁ་བདེ་ཁམས་སུ་པོན་པོ་བཟའ་མི་གཉིས་ཀྱི་བུར་སྐྱེ་བ་བཞེས། ཕ་མས་མུ་ཟུགས་ལ་འབར་ཞེས་བོན་མིང་བཏགས། སྔོན་གྱི་བག་ཆགས་ཀྱི་དབང་གིས་ཆོས་ལ་དད་ནས་སྐུ་ནར་སོན་པ་ན་
ལྐོག་ཏུ་ནོན་འཇམ་དཔལ་བྱ་བ་ལས་བཟླས་ལུང་བླངས། ཁང་རིན་ཆེན་རྡོ་རྗེ་ཞེས་བྱ་བ་འཕགས་པ་སྤྱན་རས་གཟིགས་ཀྱི་མཐོང་བ་ཞིག་ལ་སེམས་བསྐྱེད་ཞུས། སྐྱི་རྒྱལ་བའི་གཙུག་ཏོར་ལ་དབ་ཚད་དད། ནན་དགའ་ལྡན་བྱང་
་ །ཆུབ་ལ་ཡོ་ག་གསན་དེའི་ཚེན་བོད་དུ་རྒྱལ་པོ་གླང་དར་མས་བསྟན་པ་བསྣུབས་པས། དཔལ་ཆུ་བོ་རིའི་སྒོམ་གྲྭ་ན་བཞུགས་པ་དམར་བན་ཤཱཀྱ་མུ་ནེ། གྱོ་དགེ་འབྱུང། གཙང་རབ་
སལ་ལ་དང་གསུམ་གྱིས་ཀརྨ་ཤ་ཏམ་སོགས་འདུལ་བའི་དཔེ་ཆ་དགོས་པ་རྣམས་བསྣམས་ནས་ཉིང་པར་ཡི་ཆིང་མཚན་མོ་ལམ་བཅད་དེ་བྲོས་ནས་མངའ་རིས་སུ་སླེབས་ཀྱང། དེར་བཞུགས་མནུས་པས་བྱང་ལམ་བརྒྱུད་དེ་ཧོར་གྱི་ཡུལ་དུ་
བྱོན། དེར་དགེ་བསྙེན་ཤཱཀྱ་ཤེས་རབ་ལ་བརྟེན་ཏེ་རི་ཞིག་བཞུགས་ཀྱང་སྐད་རིགས་མ་གཅིག་པས་བསྟན་པར་བྱ་བ་བྱེད་མ་ནུས་པས། མདོ་སྨད་ལྷོའི་པེ་རི་ཚ་མཚོ་ངོས་ནས་ཚུར་བྱོན་ཏེ། རྨ་ལུང་གི་ལོ་རྡོ་རྗེ་བྲག་ཨན་ཆུང་གནམ་རྫོང་
དན་ཏིག་ཤེལ་གྱི་ཡང་དགོན་རྣམས་སུ་བསྒོམ་ཞིང་བཞུགས། དེའི་དུས་སུ་དན་ཏིག་གི་རི་ལ་ཕྱུགས་མ་འཚོ་བ་རྣམས་ཀྱིས་བྲག་ཕུག་ཞིག་ན་ཁོང་གསུམ་བཞུགས་པ་མཐོང་ནས། དགོང་ཁ་གྲོང་དུ་མི་རྣམས་ལ་གླིང་བ། མུ་བུ་གསལ་འབར་
གྱིས་ཐོས་ནས། སང་ཉིན་བལྟ་བར་ཕྱིན་པས་སློབ་དཔོན་གསུམ་མཐོང། འཁོར་བའི་སྡུག་བསྔལ་བས་ལ་ནས་ཐར་པ་ཡི། །བདུད་རྩིས་འགྲོ་བའི་སྡུག་སྔལ་ཞེ་བྱེད་པའི། །བསྟན་པ་ཕྱོགས་བཅུར་རྒྱས་པར་བྱ་བའི་ཕྱིར། །དང་པོར་བདག་
ནི་རབ་ཏུ་འབྱུང་བར་བྱ། །ཞེས་དགོངས་ནས་རབ་ཏུ་བྱུང་བར་གསོལ་བ་བཏབ་པས། འདུལ་བའི་པོ་ཏི་གཏད་ནས་འདི་ལ་ལྟོས་དང་ནར་བ་ཏུ་འབྱུང་ངོ་གསུངས། བལྟས་པ་ན་དད་པ་ལྷག་པར་སྐྱེས་ཏེ་མཅི་མ་བྱུང་ནས་རབ་ཏུ་འབྱུང་བར་
ཞུས་པས། གཙང་གི་མཁན་པོ་བྱས། གྱོས་སློབ་དཔོན་བྱས་ཏེར་རབ་བྱུང་དང་དགེ་ཚུལ་དུ་བསྒྲུབས་ཏེ། མཁན་སློབ་ཀྱི་མིང་སྤྱར་ནས་མཚན་ལ་དགེ་བ་རབ་གསལ་ཞེས་བཏགས་པ་ཕྱིས་སུ་ཐུགས་རབ་ཆེ་བས་བླ་ཆེན་དགོངས་པ་རབ་གསལ་
ཞེས་གྲགས་སོ། །དེ་ནས་བསྙེན་རྫོགས་ཞུས་པས་དགེ་སློང་ལྔ་མཚང་བས་མི་འོང་གསུངས་པ་ལ་ལྷ་ལུང་དཔལ་གྱི་རྡོ་རྗེས་གླང་དར་མ་བསད་བོད་དུ་བཞུགས་མནུས་པར་བྲོས་ནས་གློང་ཐང་དུ་ཕེབས་ཡོད་པའི་དྲུང་དུ་ཕྱིན་ཏེ་ཞུས་པས་
ངས་རྒྱལ་པོ་སྡིག་ཅན་བསད་པས་ཁ་སྐོང་མི་འོང། འོན་ཀྱང་ངས་བཙལ་གྱིས་གསུང་ཚེ། རྒྱའི་དགེ་སློང་ཀོ་པད་དང་གྱི་བན་བྱ་བ་གཉིས་བཙལ་ཏི་བཏན། དེ་ནས་སྔར་གྱི་མཁན་སློབ་ཀྱིས་མཁན་པོ་དང་ལས་སློབ་བྱས། དམར་གྱིས་
གསང་སྟོན། རྒྱའི་དགེ་སློང་གཉིས་ཀྱིས་ཁ་སྐོང་བྱས་ཏེ་བླ་ཆེན་བསྙེན་པར་རྫོགས་སོ། །དེ་ནས་བླ་ཆེན་བྱང་ཕྱོགས་སུ་ཅང་ཨིན་རྩེ་མཁར་མི་ངག་གྷའི་ཡུལ་དུ་བྱོན་ཏེ་གོ་རོང་སེང་གེ་གྲགས་ལ་འདུལ་བ་གསན་པས། ལུང་སྡེ་བཞི་བསྟན་
བཅོས་དང་བཅས་པ་གནང་ནས། བུ་ཁྱོད་ཀྱིས་དེ་བཞིན་གཤེགས་པའི་བསྟན་པ་ཚུལ་བཞིན་དུ་གསལ་བར་གྱིས་ཤིག་ཁོ་བོ་ནི་རྒས་པས་ཡུན་རིང་མི་འཚོ་གསུང་སྐད། དབུས་གཙང་དུ་སྔར་རྒྱལ་པོ་གླང་དར་མས་བསྟན་པ་བསྣུབས་ནས་
རབ་ཏུ་བྱུང་བ་མེད་པར་བྱས་པའི་དབང་གིས་སྡོམ་པ་བླང་ཡུལ་མ་རྙེད་པ་ལ། མདོ་སྨད་དུ་མཁས་པ་མི་གསུམ་དང་བླ་ཆེན་རྣམས་བཞུགས་པ་ཐོས་ནས། སྡོམ་པ་ལེན་པར་ཀླུ་མེས་ཚུལ་ཁྲིམས་ཤེས་རབ་སོགས་གཅད་དབུས་ཀྱི་མི་བཅུ་སླེབས་
་༄༅༄༅། །གཅང་ལ་བསྙེན་རྫོགས་ཞུས་པས་ང་རྒས་ནས་མཁན་པོ་མི་འཁྱོངས་པས་བླ་ཆེན་པོ་ལ་ཞུས་ཤིག་གསུང་པ་བཞིན་ཞུས་པར། བླ་ཆེན་གྱིས་དེད་བསྙེན་པར་རྫོགས་ནས་ལོ་མ་ལོན་པས་མཁན་པོ་མི་
བཏུབ་གསུངས་བ་ལ། གཙང་གིས་དམིགས་གསལ་ལ་རུང་གསུངས་ནས་བླ་ཆེན་པོས་མཁན་པོ་དང། གཙང་དང་གྱོས་ལས་སློབ་དང་གསང་སྟོན། དམར་དང་ཧྭ་ཤང་གིས་བསྐོད་བྱས་ཏེ་མི་བཅུ་པོ་བསྙེན་པར་རྫོགས་སོ། །དེ་ནས་བླ་ཆེན་
གྱི་ཞལ་ནས། ལོ་སྟོན་མཐུ་ཆེ་བས་བསྟན་པ་སྲུངས། ཀླུ་མེས་བརྩུན་པས་མཁན་པོ་གྱིས། ཚོང་དགེ་བློ་རྣོ་བས་སྟོན་པ་གྱིས། འབྲིང་སྐོས་མཁས་པས་གནས་གཞི་ཟུངས་གཞི་སོགས་ཀྱི་བསླབ་བྱའང་གསུང། དེ་ནས་ཀླུ་མེས་ཀྱིས་གྲུམ་
ཡེ་ཤེས་རྒྱལ་མཚན་ལ་འདུལ་བ་ཉན་ཅིང་བསྔད། གཞན་རྣམས་བོད་དུ་ཐེགས། ཕྱི་ལོ་ཀླུ་མེས་ཀྱང་བོད་དུ་ཆས་ཏེ། ཕེབས་ཁར་བླ་ཆེན་ལ་མཆོད་གནས་ཤིག་ཞུས་པར་བོན་ཞྭ་འོབ་ཞུས་སེར་གྱིས་ཁ་བསྒྱུར་བ་གསོལ་འཕྲོ་ཞིག་གནང་
ནས་འདི་གྱོན་ལ་ང་རྗེས་སུ་དྲན་པར་གྱིས་གསུང། མི་བཅུ་པོ་བོད་དུ་འཛོམ་སྟེ། སོ་སོས་གནས་གཞི་དང་གཙུག་ལག་ཁང་བཟུང་རབ་བྱུང་དང་བསྙེན་རྫོགས་ཀྱི་སྡོམ་པ་ཏེ་བསྟན་པ་དར་བར་བྱས་སོ། །དེ་ལྡན་བསྟན་པ་ཕྱི་དར་ཞེས་གྲགས་
པའི་ཐོག་ནི་བླ་ཆེན་པོ་ལས་བྱུང་པ་ཡིན་པས་བཀའ་དྲིན་འདི་ནི་གངས་ཅན་པ་རྣམས་ཀྱིས་ནམ་དུ་ཡང་གཞལ་བར་ནུས་པ་མ་ཡིན་ནོ། །བར་སྐབས་ཤིག་ཤར་ཕྱོགས་སུ་ལྷ་རྩེ་བཧིག་ཏིག་ཅེས་བྱ་བ། སྔོན་གྱི་ལྷ་རྡེན་མང་དུ་བཞུགས་པའི་
དགེ་འདུན་གྱི་གནས་ཤིག་ཏུ་ཀྭ་འོད་མཆོག་གྲགས་པ་དང་མཇལ་ནས། ཤེས་རབ་ཀྱི་ཕ་རོལ་ཏུ་ཕྱིན་པའི་འབུམ་ཊྐི་ལ་སོགས་པ་དང། བྱང་ཆུབ་སེམས་དཔའི་ས་ལ་སོགས་པ་མངོན་པའི་ཐེགས་པ་ཆེན་པོ་ལོ་བཅུ་གཉིས་སུ་གསན་ནས། མཚན་
རྨའི་རྨང་ལམ་ན་གླང་པོ་ཆེ་གཅིག་ལ་བཅི་བས་ནས་ནོར་བུ་རིན་པོ་ཆེ་ཕྱག་ཏུ་བསྣམས་ནས། ཚོང་འདུས་ཀུན་ཏུ་འགྱུ་གཞིང་བྱོན་པ་ལ་མི་རྣམས་ཀུན་ན་རེ། བཙུན་པ་ཁྱོད་ཀྱི་ནོར་བུ་བཟང་སྟེ། ད་ལྟར་རེ་ཤིག་ཉོ་བ་ཡང་མེད། རིན་ཡང་མི་ཐེགས་
ཟེར་རོ། །དེན་ནས་མནལ་སད་ནས་བསམ་པས། བསྟན་པ་རིན་ཆེན་སྒྲོ་མ་ཕྱེ་སྟེ། །ཡོན་ཏན་མཆོག་གི་ནོར་བྱིན་ཡང། །མི་རྣམས་དོན་དུ་མི་གཉེར་བས། །རེ་ཤིག་ནགས་སུ་གནས་པར་བྱ། །སྙམ་དུ་དགོངས་པའི་སྐབས་སུ། རི་དན་ཏིག་དང་ཉེ་
བ་ན་ཐེའུ་རང་སྤུན་དགུ་ཞེས་བྱ་བ་མི་མ་ཡིན་སྟོབས་དང་ལྡན་པ་དེ་རྣམས་བླ་ཆེན་པོ་མཐོང་བ་དང་དད་པ་སྐྱེས་ཏེ། བདག་ཅག་གི་ཕྱོགས་གང་དང་གང་དགོན་པ་ཆེན་པོ་དངོས་གྲུབ་བརྙེས་པ་མང་དུ་བྱུང། རྩ་བ་དང་འབྲས་བུ་ལ་སོགས་པ་
རྙེར་སླ་བ་དེར་འབྱོན་པར་ཅི་གནང། བདག་ཅག་གིས་ཀྱང་ཁྱེད་ཀྱི་གྲོགས་དང་དགེ་བསྙེན་དུ་ཡང་བགྱིའོ་ཞེས་ཞུ་བས། གནང་ནས་དན་ཏིག་ཏུ་བྱོན་ནོ། །དེ་ནས་གནས་དེར་དཀོན་མཆོག་ལ་མཆོད་པ་རྒྱ་ཆེན་པོ་དང། ཆོས་སྐྱོང་ལ་གཏོར་མ་རྒྱ་ཆེན་
པོ་ལ་སོགས་པ་མང་དུ་མཛད་ནས། བསྟན་པ་བསྲུང་བ་སྐྱོབ་པའི་སྤྱན་སྔ་རུ། །ཐུགས་དམ་བཞེས་པ་རྒྱལ་སྲས་དཔའ་རྣམས་དང། །འཇིག་རྟེན་སྐྱོད་བ་བརྫུ་འཕྲུལ་སྟོབས་ལྡན་པ། །སྐྱོབ་ལ་གུས་རྣམས་བདག་ལ་སྟོང་གྲོགས་མཛོད། །ཅེས་གསོལ་
་༄༅༄༅། །བ་བཏབ་བོ། །དེ་ནས་བདག་ཉིད་ཆེན་པོ་དེས་ཅིག་ཅར་འཇུག་པའི་རྣལ་འབྱོར་པ་ཞེས་བྱ་བ་དགེ་བའོ་ཕྱོགས་ཅེ་ཡང་མི་ལོག་རྟོག་ཅན་མང་བས། དེ་དག་དག་དག་པའི་ཆེད་དུ་ལྷ་ཁང་དང་མཆོད་རྟན་
དཔག་ཏུ་མེད་པ་བཞེངས། ཚོན་རྩི་ཡང་ཡུལ་དེར་བྱུང། བཟོ་ཡང་རང་ཉིད་ཀྱིས་མཛད་ནས་འདུས་བྱས་ཀྱི་དགེ་བའི་རྩ་བ་ལ་བརྩོན་པར་མཛད་དོ། །དེ་ལྟར་དམ་པའི་སྤྱོད་པ་དེ་ལྟ་བུས་དང་པ་སྐྱིས་ནས། སྤ་གོང་ཡེ་ཤེས་གྱུང་དྲུང་ཞེས་
བྱ་བ་དེ་འཁོར་མང་པོ་དང་བཅས་ནས་དན་ཏིག་ཏུ་བྱོན་པ་དང། བླ་ཆེན་པོས་དམ་པའི་ཆོས་འདུལ་བ་ནས་གསུངས་པའི་བསླབ་པའི་གཞི་རྣམས་མརྗོད་པས། རང་ཉིད་ཀྱི་སྤྱོད་ལམ་དེ་ལྟ་བུས་གནོད་ཞིང་འགྱོད་ནས་ཚུལ་བཞིན་དུ་རབ་ཏུ་
བྱུང་ དེའི་རྗེས་སུ་པར་གནས་བརྟན་གྲགས་པ་ཞེས་བྱ་བ་རབ་ཏུ་བྱུང་སྟེ། སྤ་པར་གཉིས་སོ། །དེ་བཞིན་དུ་ཇ་པ་གྲགས་པ་དང་ཅོག་ཆེན་ཤེས་རབ་འབྱུང་གནས་གཉིས་ཏེ། ཇ་ཅོག་གཉིས་སོ། །དེ་བཞིན་དུ་བཞད་དཔལ་གྱི་རྡོ་རྗེ་ཞེས་བྱ་བ་
དང་སྲགས་རྒྱ་མཚོ་ཞེས་བྱ་བ་གཉིས་ཏེ། བཞད་སྲགས་གཉིས་སོ། །འལ་བ་རྡོཔ་རྗེ་དབང་ཕྱུག་དང་བསྣུབས་ལ་བ་ཤི་དཔལ་གྱི་དབང་ཕྱུག་གཉིས་ཏེ། འལ་བསྣུབས་གཉིས་སོ། །ཟོང་མཆོ་སྐྱོང་དང་འཚུར་ཤེས་རབ་མཆོག་གཉིས་ཏེ་
ཟོང་འཚུར་གཉིས་སོ། །དེ་ལྟར་བླ་ཆེན་སློབ་མའི་ཚོགས་དང་བཅས་པ་བསམ་གཏན་དང་རྗེས་སུ་མཐུན་པའི་དཔེན་པའི་གནས་ཡིད་དུ་འོང་བ་དེར་སྤྱངས་པའི་ཡོན་ཏན་ལ་གནས་ཤིང་ཆོས་ཀྱི་དགའ་བདེ་ལ་གཞོལ་བན། མཚན་མོའི་དུས་ཤིག་
ལྷའི་དབང་པོ་བརྒྱ་བྱིན་ལ་སོགས་པ་འདོད་ཁམས་ཀྱི་ལྷ་དུ་མ་བླ་ཆེན་ཉན་པར་འོངས་པས། ལྷའི་འོད་ཀྱིས་ཡུལ་དེ་དག་དསལ་བར་བྱས་པ་འཁོར་རྣམས་ཀྱིས་ཀྱང་མཐོང་ངོ། །ལྷ་རྣམས་ཀྱིས་མཆོད་པ་བྱས་ཤིང་བླ་ཆེན་གྱི་དེ་དག་ཆོས་ཀྱི་བདུད་
རྩེས་ཚིམ་པར་མཛད་པ་ན་རྣམས་ཀྱིས། བཙུན་པ་ཁྱོད་ནི་བཟང་ན་མི་མ་ཡིན་གྱི་འཁོར་འདི་དག་ནི་ངན་ནོ། །ཞེས་ཟེར་ནས་སོང། ཕྱི་ཉིན་འཁོར་རྣམས་ཀྱིས་མདངས་ཡ་མཚན་པའི་སྣང་བ་འདི་ལྟ་བུ་མཐོང་བས་བླ་ཆེན་པོ་ཉིད་ངེས་པར་སྤྲུལ་པ་
ཞིག་ལགས་སམ་ཞུས་པས། སྤྲུལ་པ་མ་ཡིན་གྱི། བདག་ནི་ཐེག་པ་ཆེན་པོ་ལ་ཞུགས་པའི་སྤྱོར་བའི་ལམ་པ་སྣང་བ་ཐོབ་པ་ལ་ཞུགས་པའི་བནེད་དགེ་བ་དསལ་ལ་ཡིན་ཞེས་གསུངས། ཡང་སྐབས་གཞན་དུ། དང་པོ་བུད་མེད་སྒོག་འཚོང་མ། །
བར་དུ་སྟག་སྣ་ཁྲི་སུམ་རྗེ། །ད་ལྟ་མུ་ཟུ་དགེ་བ་གསལ། །ཞེས་བྱ་བའི་སྐྱེས་རབ་ཀྱང་གསུངས་སོ། །མཁས་པ་མི་གསུམ་ནི་རེ་ཞིག་བར་དན་ཏིག་ཏུ་བཞུགས་ནས་སྐུ་ཚེའི་སྨད་དུ་དམར་དང་གཙང་ཆུ་ཆེན་པོའི་འགྲམ་གྱི་རི་བྲག་
དམར་པོ་ཞིག་ལ་ཁང་བུ་བརྐོས་ཏེ་བཞུགས་པས་རི་དེ་ལ་དམར་གཙང་བྲག་ཞེས་གྲགས་ཤིང་དེང་སང་དེར་ཆགས་པའི་གྲོང་པའི་མིང་ལ་ཡང་དམར་གཙང་ཞེས་འབོད་དོ། །གྱོ་དགེ་འབྱུང་དེ་དང་ཐག་མི་རིང་བ་ཞིག་ཏུ་བཞུགས་པས་
ལུང་པ་དེ་ལ་གྱོ་དགེ་ལུང་པ་ཞེས་གྲགས་པ་དེང་སང་ཟུར་ཆགས་པས་བྱིད་གེ་ལུང་པ་ཟེར་རོ། །མཐར་གསུམ་ཀ་ད་ལྷའི་ཟི་ལིང་མཁར་ཡོད་པའི་གནས་འདིར་ཕེབས་ནས་སྐུ་མྱ་ངན་ལས་འདས་པའི་གདུང་ལ་ཆོད་རྟེན་བཞེངས་
་༄༅༄༅། །པ་ཕྱིས་སུ་རྒྱ་མཁར་གྱི་ནང་དུ་ཚུད་པས་བསྙེན་བཀུར་སོགས་མ་བྱུང་བས་ས་འབུམ་ཙམ་དུ་གྱུར་པ་དུས་ཕྱིས་ཀྱི་བར་དུ་ཡོད་ཟེར་རོ། །བླ་ཆེན་ཀྱང་སྐུ་ཚེའི་སྨད་དུ་དམར་གཙར་དུ་བྱོན། དེར་གཙུག་ལག་ཁང་དང་རྟེན་མང་དུ་བཞེངས། བྲག་ལ་བརྐོས་པའི་ཁང་བུ་ཞིག་ཏུ་བཞུགས་ནས་དགུང་ལོ་བརྒྱད་ཅུ་རྩ་བཞི་པ་ཤིང་མོ་ཕག་གི་ལོ་མྱ་ངན་ལས་འདས་སོ། །དེའི་ཚེ་ཞལ་ནས། འཕགས་པ་ཐོགས་མེད་དང་བཙུན་
པ་མཆེ་བའི་སྡེ་གཉིས་ཀྱིས་རྒྱལ་བའི་ཡུམ་གྱི་དགོངས་པ་མི་འདྲ་བར་བཀྲལ་བ་དེ། ཁོ་བོས་རྒྱལ་ཚབ་བྱམས་པ་འཇིག་རྟེན་གྱི་ཁམས་འདིར་མ་བྱོན་གྱི་བར་དུ་འཛམ་བུའི་གླིང་འདི་ཐམས་ཅད་དུ་སྐྱེ་བ་བརྒྱད་ཙམ་ལེན་དགོས་
ཞེས་ཀྱང་གསུངས། བླ་ཆེན་གྱིས་བསྟན་པའི་མེ་རོ་གསོས་ཚུལ་ཕྱིས་སུ་ཨ་ཏི་ཤ་ལ་ཞུས་པས། སོ་སོ་སྐྱེ་བོ་ལ་དེ་ལྟ་བུའི་འཕྲིན་ལས་མི་འོང་བས། བླ་ཆེན་ཐོབ་པ་ཅིག་ཡིན་ངེས་གསུངས་ཤིང། འདི་ཉིད་ཀྱིས་མཛད་པའི་མདོ་
མཆོད་བྱ་བ་གཟིགས་ནས་བོད་ཀྱིས་འདི་ལྟ་བུག་ལ་ཤེས། པྞྜི་ཏས་མཛད་པ་ཞིག་ཡིན་འདུག་ཅེས་གསུང་སྐད། སྐུ་གདུང་རིལ་པོ་མ་ཉམས་པའི་ཕྱི་ནས་འཇིམ་པའི་སྐུ་བརྙན་བཞེངས་པ་བྲག་ཕུག་དེར་བཞུགས་པ་ལ། དུས་ཕྱིས་
བྲག་ཕུག་རྡིབ་ཀྱང་སྐྱོན་ཅུང་ཟད་ཀྱང་མ་བྱུང། དེ་ནས་དད་ལྡན་རྣམས་ཀྱིས་གཙུག་ལག་ཁང་བཞེངས་ནས་ད་ལྟ་དེར་བཞུགས་སོ། །སྐུ་བརྙན་དེ་ཉིད་ཀྱིས་སྐྱིས་བུ་དམ་པ་འགའ་ཞིག་ལ་གསུང་བྱོན་པ་དང། ལས་དག་པ་འགའ་ཞིག་ལ་མཐོང་སྣང་
ཡ་མཚན་ཅན་བྱུང་པ་དང། སྐབས་འགའ་ཞིག་ཏུ་ཞལ་མདངས་ནག་པོར་གྱུར་པ་དང། སྐུ་ལས་རྔུལ་ཐོན་པ་ལྟ་བུ་བྱུང་སྐབས་དམག་འཁྲུགས་སོགས་མི་ལེགས་པ་དང། ཞལ་མདངས་བཟང་བའི་དུས་སུ་ཡུལ་ཕྱོགས་སུ་བཀྲ་ཤེས་
པ་འབྱུང་བ་དང། ཡང་སྡུག་བསྔལ་གྱིས་ཉམ་ཐག་པ་འགའ་ཞིག་གིས་ཕྱག་མཆོད་སོགས་བྱས་པས་ཉེར་འཚེ་ལས་ཐར་བ་སོགས་ཀྱི་ལོ་རྒྱུས་ཆེས་མང་ཞིང། རྒྱུན་དུའང་ཞལ་རས་ཀྱི་མདངས་མི་འདྲ་བར་འགྱུར་བ་དང། ཐུགས་ཀའི་
ཐད་དུ་རེག་ན་སྐུ་བྱིན་དང་མི་འདྲ་བའི་དྲོད་ཡོད་པ་ལྟ་བུ་དང། ན་བཟའ་ཕུལ་བ་ལ་སྐྱི་ཆགས་ཤིང་སྐབས་འགའ་ཞིག་ཏུ་སྐུ་ལ་འབྱུང་འགྲོ་བ་དང། དུས་བཟང་རྣམས་སུ་ཚུལ་ཁྲིམས་ཀྱི་དྲི་ངད་ཀྱིས་གཙུག་ལག་ཁང་གི་ཕྱི་ནང་ཐམས་ཅད་
ཁྱབ་པ་སོགས་ཀྱི་ཡ་མཚན་ད་ལྟའི་བར་དུ་དངོས་སུ་སྣང་ངོ། །ཀྱེ་མ་རྒྱལ་ངན་གླང་པོ་ཡི། །ལོག་སྨོན་སྡིག་པའི་སྟོབས་དར་བས། །ལྗོངས་འདིའི་ཐུབ་བསྟན་པད་མ་དཀར། །བརླང་སྤྱོད་མཆེ་བས་རྩད་ནས་ཕྱུང། །དེ་ཚེ་བསྟན་པ་འབའ་ཞིག་ནི།།
བདེ་ལེགས་རྩ་བར་གཅེས་དགོངས་པ། །བླ་ཆེན་འདི་ཡི་བཀའ་དྲིན་གྱིས། །སླར་ཡང་རབ་ཏུ་གསལ་བར་མཛད། །ཚུལ་དེ་འཇིག་རྟན་ཀུན་ལ་སྤྲོན་པའི་སླད། །དབང་པོས་ཕྱོགས་ཀུན་སྔན་བའི་འོད་བ་ཀྱེ་ཞིང། །ཁེངས་པ་བཏང་སྟེ་གང་
་༄༅༄༅། །གེ་དྲུང་ལྷགས་ནས། གཙུག་ནོར་ཞབས་ལ་གཏུགས་པའི་ལྷ་ཕྱག་བ་གྱིས། །རྒྱལ་བསྟན་ཡུངས་འབྲུའི་ཚད་དུ་གྱུར་པ་ནི། །མི་རིང་དཔག་བསམ་ཤིང་ལྟར་རྒྱས་མཛད་པའི། །རྣམ་ཐར་མཆོག་ །གང་གི་རིང་བསྲིལ་ལ་ཡང་སྲི་ཞུར་བརྩོན།། །།་གཞན་ཡང་བདག་ཅག་གི་དཔལ་ལྔན་བླ་མ་དམ་པ་འདི་ཉིད། སྒྲ་བསྒྱུར་མར་པ་ཆོས་ཀྱི་བློ་གྲོས་ཀྱི་སྐུའི་སྐྱེ་བ་
ཡང་ཡིན་ཏེ། རྒྱུ་མཚན་ཅི་ལྷ་བུ་ཞེ་ན། བླ་མ་དམ་པ་བོད་དུ་ལན་རྗེས་མ་ཕེབས་སྐབས། ཉིན་ཅིག་ལྷ་བྲིས་པ་ཞིག་ལ་དཔལ་འཁོར་ལོ་སྡོམ་པའི་ཞིང་བཀོད་འདྲི་རྒྱུའི་ཞལ་ཏ་གནང་ཞིང། དེ་དུས་ཁོ་བོ་ཡང་སྐུ་དྲུད་དུ་
ཡོད་པས། ཞིང་བཀོད་ཀྱི་ལྷ་གྲགས་སུ་མར་པ་ལོ་ཙྪ་ཅིས་ཀྱང་འབྲི་བར་གྱིས། དེ་ལ་རྒྱུ་མཚན་ཞིག་ཡོད་ཅེས་གནང་བ་དངོས་སུ་ཐོས། ཡང་ཉིན་གཅིག་ཁོ་བོ་མཇལ་མཇལ་དུ་ཕྱིན་ནས་སྐུ་དྲུང་དུ་ཕྱག་འབུལ་སྐབས། རྩེད་མོའི་རྣམ་
པས་ཁྱོད་ཀྱིས་ང་ལ་ཕྱག་བྱེད་པ་དང་པས་ཡིན་ནམ། མཛེས་ལམ་གྱིས་ཡིན་ཞེས་ཕེབས་པ་ལ། དད་པས་ཡིན་མོད་ཞུས་པར། ཁྱོད་དད་པའི་མིག་གིས་བལྟ་ཤེས་སམ། །དད་པའི་མིག་གིས་བལྟ་ཤེས་ན། །སྤྱི་གཙུག་ཉི་ཟླའི་
གདན་སྟེང་དུ། །སྒྲ་བསྒྱུར་མར་པ་ལོ་ཙྪ་དེ། །དག་པ་ལོངས་སྐུའི་ཚུལ་དུ་བཞུགས། །ཟེར་བ་གོ་ཡེ་ཞེས་གསུངས། བདག་ལ་དེ་ཙམ་ལས་མ་གསུངས་ཀྱང་བླ་མ་འཇམ་དབྱངས་བཞད་པ་སྤྲུལ་པའི་སྐུ་རིན་པོ་ཆེ་དང། ལྷ་བཙུན་ནོ་
མིན་ཧན་ལྷུན་གྲུབ་དར་རྒྱས་དང། ཛ་སག་བླ་མ་དགེ་ལེགས་ནམ་མཁའ་སོགས་ལ། ངེད་རང་མར་པ་ལོ་ཙྪ་ཡིན་སྲིད་དེ་གཞན་ལ་ཡེ་མ་ལབ་ཅེས་དངོས་སུ་གསུང་སྣང་ངོ། །དེས་ན་མར་སྟོན་གྱི་རྣམ་ཐར་མདོ་ཙམ་འགོད་ན་འཁྲུངས་ཡུལ་
ནི། ལྷོ་བྲག་ཆུ་ཁྱེར་གྱི་གྲོ་བོ་ལུང་དཔེ་གསར་དུ། ཡབ་མར་པ་དབང་ཕྱུག་འོད་ཟེར་དང། ཡུ། རྒྱ་མོ་བཟའ་མདོ་སྡེ་གཉིས་ཀྱི་སྲས་སུ་འཁྲུངས། ཡུལ་གྱི་སློབ་དཔོན་ཞིག་ལས་ཡི་གེ་འབྲི་ཀློག་བསླབས་པས་ཚེགས་མེད་པར་ཐུགས་སུ་ཆུད་
མཚན་ཆོས་ཀྱི་བློ་གྲོས་ཞེས་བཏགས། འབྲོག་མི་ལོཙྪ་བའི་དྲུང་དུ་ཕྲལ་སྐད་ཀྱི་ལོཙྪ་བསླབས། རྒྱ་གར་དུ་འབྱོན་པར་བཞེད་ནས་ཡོ་བྱད་ཐམས་ཅད་གསེར་དུ་བརྒྱུར་བས་སྲང་བཅོ་བརྒྱད་ཙམ་བྱུང་བ་བསྣམ་ནས་བལ་པོར་བྱོན། ལོ་
གསུམ་གྱི་བར་ཚ་བ་གོམས་སུ་བཅུག་དེའི་རིང་ལ་སྤྱི་ཐེར་བའི་དྲུང་ནས་གདན་བཞི་ལ་སོགས་པའི་ཆོས་འགའ་ཞིག་གསན། དེ་ནས་རྒྱ་གར་དུ་བྱོན་ཕུལ་ཧ་རིའི་དགོན་པར་རྗེ་ནཱ་རོ་པ་དང་མཇལ་དཔལ་དགྱེས་པ་རྡོ་རྗེའི་དབང་བསྐུར་
ནས་རྒྱུར་བརྟག་གཉིས་དང། རྡོ་རྗེ་གུར་དང་སྨྦྷུཊ་རྣམས་གསན། གསང་འདུས་ཞུས་པར་དེད་ཀྱིས་ཀྱང་ཤེས་མོད། ནུབ་ཏུ་ལ་ཀྵེ་ཊའི་དགོན་པ་ན་ཕ་རྒྱུད་ཀྱི་བདག་པོ་པྞིཌ་ཏ་ཡེ་ཤེས་སྙིང་པོ་བཞུགས་པས་དེར་སོང་ལ་ཞུས་གསུངས་
པ་བཞིན་ཕྱིན་ནས་དཔལ་གསང་བ་འདུས་པའི་དབང་དང་གདམས་པ་ཡོངས་སུ་རྫོགས་པ་དང། གཞན་ཡང་ཀྲི་ཡ་དང་ཡོ་ག་ཕྱག་ལེན་ལས་ཚོགས་དང་བཅས་པ་གསན། ཚུར་བྱོན་ནས་ནཱ་རོ་པ་ལ་མྷཱ་མཱ་ཡཱ་ཞུས་པས། དེ་ཡང་ངས་
་༄༅༄༅། །ཤེས་ནཱང་དུག་མཚོའི་གླིང་དུ་ཀུ་ཀུ་རི་པ་བཞུགས་པ་དེ་མ་རྒྱུད་ཀྱི་བདག་པོ་ཡིན་པས་ཁོང་ལ་ཞུས་གསུང། དེ་ནས་ལམ་བར་དུ་དུག་སྤྲུལ་དང་གཅན་གཟན་དང་མི་མ་ཡིན་གྱི་འཇིགས་པ་དང་བཅས་
པར་དཀའ་སྤྱད་ཆེན་པོས་ལྷོ་དུག་བཚོའི་གླིང་དུ་ཟླ་བ་ཕྱེད་ཀྱིས་ཐོན། དཔལ་ཞི་བ་བཟང་པོ་དང་མཇལ་ཏེ་སྒྱུ་མ་ཆེན་པོའི་དབང་དང་གདམས་ངག་རྣམས་རྫོགས་པར་ཞུས། ཕྱིར་ཕེབས་ནས་ནཱ་རོ་པས་ཀྱང་ཚར་གཅིག་གནང། དེ་ནས་མཻ་
རྟི་པ་དང་མཇལ་བར་དགོངས་ཏེ་དཀའ་སྤྱད་སྲོག་དང་བསྔོས་ནས་རི་མེ་ལྟར་འབར་བའི་དགོན་པར་བྱོན། །མཻ་ཏྲི་པའི་ཞབས་ལ་གཏུགས་ཏེ་ཕྱག་རྒྱ་ཆེན་པོའི་གདམས་ངག་བཅས་པ་དང་དོ་ཧའི་བཤད་པ་རྣམས་རྫོགས་པར་
གསན་པས་སྒྲོ་འདོགས་རྣམས་ཅིག་ཅར་དུ་ཆོད་པས། རྗེ་མངའ་བདག་ཆེན་པོའི་བཀའ་དྲིན་གྱིས། །གཞི་ཆོས་ཉིད་སྐྱེ་བ་མེད་པར་རྟོགས། །སེམས་སྟོང་པ་ཉིད་སྤར་ཟིན་བྱས། །མི་ཁོ་བོའི་སྤྲོས་པ་དེ་ནས་ཆོད། །ཅེས་གསུངས་
གཞན་ཡང་དུར་ཁྲོད་སོས་གླིང་དུ་མཁའ་འགྲོའི་བླ་མ་ལས་གདན་བཞི་དང། སི་དྒྷ་གླིང་སོགས་གནས་དུ་མར་མཁའ་འགྲོ་དང་ཀུ་སུ་ལུའི་བླ་མ་མང་པོ་ལས་གདམས་པ་སྣ་ཚོགས་པ་གསན། སླར་ཡང་ན་རོ་པའི་དྲུང་ནས་དཔལ་འཁོར་
ལོ་སྡོམ་པའི་དབང་དང་རྒྱུད་ཀྱི་བཤད་པ་དང། ནཱ་རོའི་ཆོས་དྲུག་དང་ཕྱག་རྒྱ་ཆེན་པོའི་གདམས་པ་རྣམས་གསན་ཅིང་བསྒོམས་པས་རྟོགས་པ་བཟང་པོ་འཁྲུངས། དེ་ལྟར་རྒྱ་གར་དུ་ལོ་བཅུ་གཉིས་བཞུགས་ནས་བོད་དུ་བྱོན་པའི་ལམ་བར་
བལ་བོད་མཚམས་ཀྱི་གྲོང་ཁྱེར་ཞིག་ཏུ་མནལ་ལམ་དུ་དཔལ་གྱི་རིར་བྱོན་ནས་བྲམ་ཟེ་ཆེན་པོས་ར་ཧ་དང་མཇལ། ཕྱག་རྒྱ་ཆེན་པོའི་བརྡ་དོ་རྣམས་གསན་པ་ཐུགས་ལ་བཟུང། ལྷོ་བྲག་ཏུ་ཕེབས་ནས་རྡོག་སྟོན་ཆོས་རྡོར་ལ་དགྱེས་པ་རྡོ་རྗེ་
མཚུར་སྟོན་དང་མར་པ་མགོ་ལེགས་ལ་གསན་འདུས་ཀྱི་དབང། རིམ་ལྔའི་དམར་ཁྲིད། བ་རང་ལྭ་བ་ཅན་ལ་མ་ཧཱ་མཱ་ཡའི་བཤད་པ་རྣམས་གནང་ཞིང་སོ་སོས་གསེར་ལ་སོགས་པའི་འབུལ་བ་རྒྱ་ཆེན་པོ་ཕུལ། ཚོགས་འཁོར་གནང་བའི་བྲལ་
དུ་སློབ་མ་རྣམས་ཀྱིས་ཞུས་ངོར་མར་པ་རང་གི་མཐར་མགུར་དུ་གསུང་བ་ནི་འདི་ལྟར་རོ། །རྗེ་རྩོད་ལྡན་དུས་ཀྱི་རྡོ་རྗེ་འཆང། །དཀའ་བ་སྤྱད་པའི་སྐྱེས་བུ་མཆོག་ཀུན་གྱི་སྤྱི་བོར་ཐོད་བཞིན་འཁོར། །དཔལ་ནཱ་རོའི་ཞབས་ལ་གུས་པས་
འདུད། །ང་ལྷོ་བྲག་མར་པ་ལོཙྪ་འདི། །ལོ་བཅུ་གཉིས་ལོན་ནས་ཆོས་དང་མཇལ། དེ་སྡོན་སྤྱངས་ཀྱི་བག་ཆགས་སད་པར་ངེས། །དང་པོ་ཡིག་ཚང་ཀ་ཁ་བསླབས། །ཐ་མ་ལྷོ་བལ་རྒྱ་ལ་ཕྱིན། །ལོ་གསུམ་བལ་
པོའི་མཐིལ་དུ་བསྡད། །བྱིན་རླབས་ཅན་གྱི་བལ་པོ་ལ། །རྒྱུད་གཉན་པོར་གྲགས་པའི་གདན་བཞི་ཉན། །ཆོས་སྐྱོང་དུད་སོལ་ལྷ་མོ་ཞུས། །དེས་ཀྱང་འདོད་པ་ཚི་མ་པར། །རྒྱ་གར་ཡུལ་དུ་ཆོས་ལ་ཕྱིན། །ཆུ་མི་ཟན་དུག་གི་ཆུ་ལ་བརྒལ། །ལུས་
དུག་སྤྲུལ་བཞིན་དུ་ཤུན་པ་བརྗེས། །སྲོག་ཆོས་ཕྱིར་འདོར་ཕོད་བསམ་པ་ཡིས། །གནས་ངོ་མཚར་མཁའ་འགྲོས་ལུང་བསྟན་པ། །བྱང་ཕྱོགས་ཕུ་ལ་ཧ་རིར་ཕྱིན། །དངོས་གྲུབ་ཅན་གྱི་དགོན་པ་རུ། །སྒོ་སྲུང་ནཱ་རོ་པཎ་ཆེན་ལ། །རྒྱུད་ཟབ་མོར་གྲགས་
་༄༅༄༅། །པའི་དགྱིས་རྡོར་དང། །བསྲི་འཕོ་མཚམས་སྤྱོར་གྱི་གདམས་ངག་ཐོབ། །ཁྱད་པར་གཏུམ་མོའི་ལས་རྒྱ་ཞུས། །སྙན་བརྒྱུད་ཀྱི་དོན་ལ་ངོ་སྤྲོད་བྱས། །ནུབ་ཏུ་ལ་ཀྵེ་ཏྲའི་དགོན་པ་རུ། །དཔལ་ཡེ་ཤེས་
སྙིང་པོའི་ཞབས་ལ་གཏུགས། །ཕ་རྒྱུད་གསང་བ་འདུས་པ་ཉན། །སྒྱུ་ལུས་འོད་གསལ་གྱི་གདམས་པ་ཐུབ། །ལམ་རིམ་པ་ལྔ་ཡི་དོན་ལ་བསླབས། །ལྷོ་དུག་མཚོ་ཁོལ་མའི་གླིང་དུ་ཕྱིན། །གདུགས་ཉི་མའི་གུང་ལ་ཏུ་སྲོས། །ལམ་
ད་ལྟ་གསལ་བ་ད་ལྟ་སྟོར། །སྲོག་ཡལ་བར་དོར་ནས་རྗེ་བཙུན་བཙལ། །དཔལ་ཞི་བ་བཟང་པོ་དངོས་དང་མཇལ། །མ་རྒྱུད་མྷཱ་མཱ་ཡཱ་གནང། །དབྱིབས་རྣལ་འབྱོར་གསུམ་གྱི་དོན་ལ་བསླབས། །སྒྱུ་མ་གསུམ་རྒྱུད་ཀྱི་གདམས་པ་
ཐོབ། །ཤར་དངོས་གྲུབ་ཀྱི་ཆུ་བོ་གང་ག་བརྒལ། །རི་རབ་ཏུ་འཁྲུགས་པའི་དགོན་པ་རུ། །རྗེ་མངའ་བདག་མཻ་ཏྲིའི་ཞབས་ལ་གཏུགས། །རྒྱུད་ཟབ་མོ་བསྟོད་པ་གླུར་བླངས་ཐོབ། །ཆོས་ཕྱག་རྒྱ་ཆེ་ལ་རྟོགས་པ་བསྐྱངས། །སེམས་དངོས་པོའི་
བཞུགས་ཚུལ་གཏན་ལ་ཕབ། །གཞི་ཆོས་ཉིད་དོན་གྱི་ངོ་བོ་མཐོང། །དེ་འཛམ་གླིང་ཡོངས་ལ་གྲགས་པ་ཡི། །ཕྱོགས་བཞི་བླ་མའི་བརྒྱུད་ཚུལ་ཡིན། །གཞན་དུར་ཁྲོད་མྱུལ་བའི་རྣལ་འབྱོར་དང། །ཤིང་དྲུང་གནས་པའི་ཀུ་སུ་ལུ། །ཡོངས་
སུ་མ་གྲགས་འགའ་ཡོད་དེ། །རྫོགས་རིམ་ཁ་འཐོར་མང་དུ་ཞུས། །ངོ་མཚར་ཅན་གྱི་སྒྲུབ་ཐབས་དང། །ཕྲན་ཚེགས་ཀྱི་གདམས་ངག་རྩེས་ལས་འདས། །ལམ་ལ་ཁ་རག་གཉོས་དང་འགྲོགས། །ངེད་བལ་པོའི་མཐིལ་དུ་སླེབས་པའི་
ཚེ། །ང་ལྷོ་བྲག་གི་མར་པ་ལོཙྪ་དང། །ཁ་རག་གཉོས་ཀྱི་ལོཙྪ་གཉིས། །ལོཙྪ་གང་མཁས་གང་མཁས་ཟེར། །གདམས་ངག་གང་ཆེ་གང་ཆེ་ཟེར། །ཡར་བལ་བོད་མཚམས་སུ་ཐོན་ཙན། །ནོར་ཟང་ཟིང་གི་སྐུ་བསོད་ཁོང་ལ་སྐྱེས། །ཡུལ་ལ་སྟོད་
ཆོས་གཞིར་ཕྱིན་ཙན། །སྒྲ་བསྒྱུར་གྱི་གྲགས་པ་མཉམ་པོ་ཐོབ། །བོད་དབུས་གཙང་གི་མཐིལ་དུ་ཐོན་ཙ་ན། །གདམས་ངག་གི་སྙན་པ་ཁོ་བོས་ཐོབ། །བླ་མ་གྲུབ་ཐོབ་དང་མཇལ་ལགས་པས། །གདམས་ངག་མི་ཆེའི་དོགས་མ་མཆིས། །ཐ་སྙད་
ལ་བྱང་ཆུབ་མི་རེ་བས། །གཞུང་བཤད་པ་ཀུན་ཇི་ལྟར་དགྱེས་དགྱེས་མཛོད། །ཅེས་སོ། །དེ་ནས་སྙན་གྲགས་དང་སྐུ་བསོད་ཤིན་ཏུ་རྒྱས་འཁོར་དང་ལོངས་སྤྱོད་མང་དུ་འདུས་པས་བདག་མེད་མ་ཁ་བ་ཏུ་བཞས། གཞན་ཡང་ཕྱག་རྒྱ་མ་བརྒྱད་ཙམ་ཡོད་
དེ་དགྱེས་རྡོར་ལྷ་མོ་དགུ་དང་སྤྱོར་བ་ཡིན་གསུངས། དར་མ་མདོ་སྔེ་སོགས་སྲས་ཀྱང་འཁྲུངས། དེ་ནས་གསེར་མང་པོ་དང་བཅས་སླར་ཡང་རྒྱ་གར་དུ་ཕེབས། དཔལ་ནཱ་རོ་པའི་དྲུང་དུད་གྱེས་པ་རྡོ་རྗེའི་དབང་རྒྱས་འབྲིལ་བསྔུས་གསུམ། རྒྱུད་
བརྟག་གཉིས། བཤད་རྒྱུད་རྡོ་རྗེ་གུར་དང་ས་བཧུ་། རྒྱལ་པོ་ཨྣིདྲ་བོ་ངྷ་ནེས་བརྒྱུད་པའི་བདེ་མཆོག་སངས་རྒྱས་ཐོད་པའི་རྒྱུད་ཀྱི་བཤད་སྲོལ་བྲམ་ཟེ་ས་ར་ཧའི་ལུགས་ཤོག་དྲིལ་གདམས་ངག་དང་བཅས་པ་དང། གསང་འདུས་ཀྱི་དབང་མཉམ་
ཉིད་རྣམ་རྒྱལ་དང་འགྲེལ་པ་སྒྲོན་གསལ་རྣམས་གསན། མཻ་ཏྲི་པ་ལ་གསང་འདུས་ཀྱི་དབང་དང་འགྲེལ་པ། ཕྱག་རྒྱ་ཆེན་པོ་ཐེག་ལེའི་རྒྱུད་རྣམས་ཞུས། གཞན་ཡང་སྔར་གྱི་བླ་མ་ཐམས་ཅད་ལ་མཇལ་ཞིང་ཆོས་ལ་དག་ཐེར་མཛད། ནཱ་རོ་མཻ་ཏྲིའི་
་༄༅༄༅། །གཙོ་བའི་བླ་མ་རྣམས་གསེར་གྱི་འབུལ་བས་མཉེས་པར་བྱས། རྒྱ་གར་ནས་སྔ་བོད་དུ་ཕེབས་སྐབས་ཕྱག་དཔེ་རྣམས་ལམ་བར་དུ་ཆུད་ཟོས་སུ་སོང་འདི་ངེས་དཔེ་ཆ་མ་མང་དུ་བསྒྱུར་ཏེ་བྲིས་སོ། །དེ་ལྟར་རྒྱ་
གར་དུ་ལོ་དྲུག་བཞུགས་ནས་བོད་དུ་འབྱོན་ཁར་ནཱ་རོ་པས་གྲོང་འཇུག་གི་གདམས་པ་སོགས་སྙན་བརྒྱུད་འགའ་ཞིག་ལེན་པར་སླར་ཡང་རྒྱ་གར་དུ་ལན་གཅིག་ཤོག་གསུང། དེ་ནས་བོད་དུ་བྱོན། མེས་སྟོན་ཚེན་པོ་ལ་བདེ་མཆོག་གི་དབང་
དང་གདམས་པ་གནང། རྗེ་བཙུན་མི་ལ་སོགས་སྐལ་ལྡན་གྱི་བུ་སློབ་མང་དུ་འདུས། གསེར་མང་དུ་བསྒྲུབས་ཏེ་རྒྱ་གར་དུ་འབྱོན་པར་ཆས་པ་ལ། སློབ་འཁོར་རྣམས་ཀྱིས་བཤོལ་ཅི་བཏབ་རུང་མ་གསན་པར་རྒྱ་གར་དུ་ཕེབས་ལམ་དུ་
ཇོ་བོ་རྗེ་བོད་དུ་འབྱོན་པ་དང་མཇལ། རྡོ་རྗེ་འཕྲིང་བའི་དབང་གནང་བ་ཞར་ཆོས་སུ་དསན། དེ་ནས་རྒྱ་གར་དུ་སླེབས་པས། ནཱ་རོ་པ་མི་བཞུགས་པས། གཤེགས་ཁར་མར་པ་ཡོང་རྒྱུ་ཡིན་ཀྱང་མ་སླེབས་པས་འདི་སྤྲོད་གསུང་རྟེན་
སྐལ་བཞག་འདུག་པ་དགེ་ཚུལ་ཤེས་རབ་སེང་གིས་སྤྲད་བྱུང་བས། བླ་མ་སྙིང་ལ་འདོད་པས་གདུང་སྟེ་བཟོད་གླགས་མེད་པའི་སྤྱན་ཆབ་མང་དུ་ཤོར། ཅི་ལ་ཐུག་ཀྱང་བླ་མ་དང་མཇལ་དགོས་དགོངས་ནས། མཻ་ཏྲེ་པའི་དྲུང་དུ་ཕེབས་
ནས་ཟླ་བ་གཅིག་གི་བར་ཚོགས་མཆོད་དང་བཅས་བླ་མ་དང་མཇལ་བའི་གསོལ་བ་བཏབ། དེ་བཞིན་དུ་ཞི་བ་བཟང་པོ། རྣལ་འབྱོར་མ་རུས་པའི་རྒྱན་ཅན། གདེ་ཚུལ་ཤེས་རབ་སེངེག། རི་རི་པ། ཀ་སོ་རི་པ་རྣམས་ཀྱི་དྲུང་དུ་འང་ཟླ་
བ་རེ་རེ་ལ་ཚོགས་མཆོད་དང་བཆས་གསོལ་པ་བཏབ་པས་དེ་ཐམས་ཅད་ཀྱིས་བླ་མ་དང་མཇལ་བའི་ལུང་བསྟན་སྩལ། དེ་ནས་རི་སུལ་ནགས་ཁྲོད། གྲོང་ཁྱེར་སོགས་ཕྱོགས་ཐམས་ཅད་ཉུལ་ཞིང་དཀའ་སྤྱད་ཆེན་པོས་ནཱ་རོ་པའི་མཆན་ནས་
འབོད་ཅིང་ངུ་བཞིན་བྱོན་པས་སྡིག་སྤྱོད་ཀྱི་རྒྱལ་པོ་ཞིག་གིས་གསེར་འཕྲོག་འདོད་པས་བཟུང་སྟེ་བཙོན་ལ་བཅུག་དེ་ལས་ཐར་ནས་ཟླ་བ་བརྒྱད་ཀྱི་བར་དུ་བཙལ་བས་མནལ་ལམ་དུ་མཇལ། ཡང་ཟླ་བ་གཉིས་ཀྱི་བར་དུ་བཙལ་བས་མརྙེད་
པར་ཤིན་ཏུ་ངལ་ལ་ཞིང་དུབ་པས་སྒྱིད་ལུག་པ་ལ་ནམ་མཁའ་ནས་བཙོན་འགྲུས་སྐྱེད་ཅིག་པའི་སྒྲུ་བྱུང་བས་ཟླ་བ་གསུམ་དུ་བཙལ་བས་ནཱ་རོ་པའི་ཞབས་རྗེས་ཤིག་རྙེད་པ་ལ་ཆེན་པོས་དེའི་རྔུལ་སྤྱི་བོར་བཞག་ཅིང་ཡང་བཙལ་བས་
ནམ་མཁའ་ནས་རྗེས་རྙེད་པ་ཙམ་ལ་སྙིང་པོ་མེད་པའི་སྒྲ་གསན། དེ་ནས་ཟླ་བ་བཞི་བཙལ་བས་རི་ལོག་ཏུ་རྣལ་འབྱོར་པ་གོས་སེར་པོ་ར་རི་གྱོན་པ་ཞིག་མཐོང་བ་ནཱ་རོ་པ་ཡིན་ནམ་མིན་སྙམ་པར། ཐེ་ཚོམ་བྱས་ན་དོན་མི་འགྲུབ་ཟེར་གར་
སོང་མེད་པར་གཤེགས། དེ་ནས་ཟླ་བ་ལྔའི་བར་བཙལ་བས་ཞལ་མཐོང་ཡང་ཞིན་པ་སྐྱེས་པས་དེ་མ་ཐག་ཡལ་སོང། ཡང་ཟླ་བ་དྲུག་བཙལ་བས་རྙེད་ནས། གསེར་གྱི་མྞྜལ་ཕུལ་ཆོས་ཞུས་པས། མི་རོ་གཅིག་གི་ཁོག་པ་ཀླད་པ་
གསོལ་གྱིན་འདུག་པ་ནས་རྩིབས་མས་བླངས་ཏེ་གནང་ནས་ཟོ་གསུངས་པ་ལ་སྐྱུག་བློ་བས་དེ་མ་ཐག་ཡལ། ཡང་ཟླ་བ་དྲུགྨ་བཙལ་བས་མཇལ་ནས་དེད་ཀྱང་རྗེས་མ་ཟིན། སྐབས་ཤིག་ཐང་ཅད་པའི་ཙུལ་གྱིས་བཞུགས་འདུག་པས་གསུང་
་༄༅༄༅། །གླིང་འགའ་ཙམ་གནང་ནས་ཡལ་སོང། འདི་ཡན་ཉམས་སྙད་ལ་མཇལ་བའོ། །དེ་ནས་ཀྱང་དད་པ་ཤུགས་དྲག་པོས་བཙལ་བས་ཟླ་བ་བརྒྱད་སོང་བཨ་ན། རི་མུན་པ་ཅན་གྱི་ནགས་སུ་ཙྣྡ་ན་གྱི་སྡོང་
པོའི་རྩེ་མོར་དགྱེས་པ་རྡོ་རྗེ་ལྷ་དགུའི་པར་མཇལ། བླ་མའི་སྤྲུལ་པར་ཤེས་ནས་གསོལ་བ་དྲག་ཏུ་བཏབ་པས། ད་གཟོས་ནཱ་རོ་པ་དུར་ཁྱོད་ཀྱི་ཆས་ཀྱིས་བརྒྱན་པ་ཞིག་བྱོན། ཕ་བུའི་མདུན་ན་སླེབས་ཡོད་གསུངས་སྐུ་མངོན་
སུམ་དུ་བསྟན་པས། དགའ་བ་ཅེ་དྲགས་ཁོང་ནས་ཡུས་པའི་ཚིག་དང་བཅས་མཆིམ་མང་པོ་ཤོར། ཞབས་སྤྱི་བོར་བླངས་པས་མ་ཚིམ་པར་སྐུ་ལ་འཁྱུད་དེ་བརྒྱལ། སངས་པ་དང་གསེར་མྞྜལ་དུ་བཀོད་དེ་ཕུལ། ནཱ་རོ་པས་
རྫུ་འཕྲུལ་གྱིས་ཚོགས་རྫས་བཀུག་ནས་ཚོགས་འཁོར་མཛད། མར་པས་ཆོས་གནང་བར་གསོལ་བ་བཏབ་པས་ཞལ་གྱིས་ཏེ་དཔོན་སློབ་གཉིས་ཀ་ཕུ་ལ་ཧ་རིར་བྱོན། ལམ་བར་དུ་མཁའ་འགྲོ་མ་རྣམས་ཆོས་ལ་འཁྲོན་
པའི་ཆོ་འཕྲུལ་འཇིགས་སུ་རུང་བ་བྱུང་ཀྱང་གླགས་མ་ཁེལ། དེ་ནས་མར་པས་ཞུས་པ་བཞིན་སྔར་མ་གསན་པའི་གྲོང་འཇུག་གི་གདམས་པ་དང། བདེ་མཆོག་མཁའ་འགྲོ་སྙན་བརྒྱུད་ཀྱི་ཆོས་རྣམས་གནང་སྔར་གྱི་གདམས་
པ་རྣམས་ཕིའི་ཤུན་པ་ལྟ་བུ་འདི་ནང་གི་ཡང་སྙིང་ལྟ་བུ་ཡིན་པས་བརྒྱུད་པ་བཅུ་གསུམ་བར་དུ་ཆིག་བརྒྱུད་གྱིས་ཞེས་བཀའ་རྒྱ་མཛད། ཁྱོད་རྒྱ་གར་དུ་ཡོང་ཐེབས་སྔ་མ་གཉིས་ལ་དུས་ལ་མ་བབས་པས་མ་སྟེར། ཁྱད་པར་དུ་ཆོས་ཀྱི་ཕྱིར་
དཀའ་པ་མ་སྤྱད་ན་རྒྱུད་ལ་ཕན་མི་ཐོགས། ངས་ཀྱང་ཏཻ་ལོ་པའི་དྲུང་དུ་དཀའ་ཆེན་བཅུ་གཉིས། དཀའ་ཕྲན་བཅུ་གཉིས་རྣམས་ཆོས་འདིའི་ཕྱིར་དུ་སྤྱད་པ་ཡིན། ཁྱོད་ཀྱིས་ཀྱང་ཆོས་ཀྱི་ཕྱིར་ལུས་སྲོག་ལ་མ་ལྟོས་པའི་དཀའ་བ་སྤྱད་
འི་ཆེད་དུ་ང་ཕྲལ་དུ་མ་འཕྲད་པ་ཡིན་གསུངས། དེ་ནས་ཆོས་བཀའ་གཉན་པ་དང་བར་ཆད་ཀྱི་རྣམ་པས་མར་པ་རྒྱ་ཚད་ཀྱིས་བསྙུན་ནས་གྲོང་ལ་ཁད་པ་བྱུང་ཡང་ནཱ་རོ་པའི་བྱིན་རླབས་ཀྱིས་བསྙུན་ལས་གྲོལ། ནཱ་རོ་པས་ཆོས་དྲུག་རྡོ་རྗེའི་མགུར་
གསུང། དེ་ནས་མཻ་ཏྲི་པའི་དྲུང་དུ་བྱོན་ནས་བདེ་མཆོག་དང་དགྱེས་པ་རྡོ་རྗེའི་དབང་ཞུས། འདེ་རེས་རྒྱ་གར་དུ་ལོ་གསུམ་བཞུགས་ཏེ་བོད་དུ་བྱོན། བལ་ཡུལ་རིན་ཆེན་ཚུལ་གྱི་གཙུག་ལག་ཁང་དུ། བླ་མ་སེན་ཏ་པ་ལ་ཆོས་འགའ་ཞིག་
གསན་སྐབས་མནལ་ལ་མ་མཻ་ཏྲི་པ་སེན་གེ་ལ་ཆིབས་ནས་མདུན་གྱི་ནམ་མཁར་བྱོན་པ་ལ་གསོལ་བ་བཏབ་པས་ཕྱག་རྒྱ་ཆེན་པོ་བརྡའི་དོན་བསྟན། དེ་ནས་བོད་དུ་ཕེབས་པའི་ལམ་དུ་སློབ་རྣམས་ཀྱིས་བསྙེན་བཀུར་དང་དེ་དག་ལ་རྒྱ་
གར་དུ་བྱོན་ཚུལ་གྱི་མགུར་མང་དུ་གསུང། ཕུག་རོན་དང་ལུག་གུ་དང་ཤ་བའི་རོ་སོགས་ལ་དངོས་སུ་པས་གྲོང་འཇུག་མཛད་ནས་གདམས་ངག་ལ་ཡིད་ཆེས་པར་མཛད། སྲས་དར་མ་མདོ་སྡེ་འབུམ་ལ་གདམས་ངག་མང་པོ་དང་ཁྱད་པར་
གྲོང་འཇུག་གི་གདམས་པ་གནང་བས། དར་མ་རྟས་བརྡབས་ནས་གྲོང་ཁར་ཕུག་རོན་གྱི་རོ་ལ་གྲོན་འཇུག་མཛད་དེ་རྒྱ་གར་དུ་བྲམ་ཟེའི་བུའི་རོ་ལ་ཞུགས་པ་ཏི་ཕུ་གསང་སྔགས་ཀྱི་སྡོང་ཞེས་གྲགས་སོ། །དེ་ནས་བླ་མ་མར་པ་ཉེད་
་༄༅༄༅། །ཀྱིས་གཞུང་དང་གདམས་ངག་གི་དཀོར་མཛོད་ཁ་ཕྱེ་སྟེ་བུ་སློབ་རྣམས་ལ་ཉིན་འཆད་ཅིང་མཚན་བསྒྲོམ་དུ་བཅུག་ནས་ཀུན་ཐུགས་དམ་འཕེལ་བའི་སྐབས་ཤིག་ན། བུ་ཆེན་རྣམས་ཀྱི་གངུལ་བྱ་
འཕྲིན་ལས་སོགས་ལུང་སྟོན་པར་བཞེད་ནས་སོ་སོ་ལ་རྨི་ལམ་སྒྲུགས་སུ་བཅུག་པས། རླེ་བཙུན་མི་ལ་ལ་ཀ་ཆེན་བཞིའི་རྨི་ལམ་བྱུང་ཚུལ་ཞུས་པས་ཐུགས་ཉེས་ནས་རྨི་ལམ་བརྡ་འགྲོལ་གྱི་མགུར་གསུངས་ཏེ། མཚུར་སྟོན་
དབང་ངེ། རྔོག་སྟོན་ཆོས་རྡོང། མེས་སྟོན་ཚོན་པོ། མི་ལ་རས་པ་དང་བཞི་འཕྲིན་ལས་རྒྱས་པར་ལུང་བསྟན། རྔོག་སྟོན་ལ་རྒྱུད་ཀྱི་བཤད་པ། མཚུར་སྟོན་ལ་འཕོ་བ། མེས་སྟོན་ལ་འོད་གསལ། མི་ལ་རས་པ་ལ་གཏུམ་མོའི་
བཀའ་བབས། ཁྱད་པར་དུ་མི་ལ་ལ་སློབ་མ་གཞན་སུ་ལཱང་མ་གནང་བ་བདེ་མཆོག་མཁའ་འགྲོ་སྙན་བརྒྱུད་ཀྱི་དབང་ཆ་ལག་དང་བཅས་པ་རྣམས་བཀའ་རྒྱས་བཏབ་སྟེ་གནང། ད་མདོ་སྡེ་འབུམ་ནི་མེད། ངའི་བྐ་བརྒྱུད་
ཀྱི་རབས་ཀྱི་གདམས་ངག་དང་བྱིན་རླབས་ཀྱི་བརྒྱུད་པ་ཁྱེད་རྣམས་ལ་གཏད་པ་ཡིན་པས་འབུང་ཤིག། །འགྲོ་དོན་འཕེལ་བར་ཡོང་ངོ་གསུངས། དེ་ལྟར་སྒྲ་བསྒྱུར་མར་པ་དེ་ངིད་ཀྱིས་ཆོས་ཕྱིར་དཀའ་བ་སྤྱད་པའི་དབང་དུ་
བྱ་སན། སྔ་ཕྱིར་རྒྱ་གར་དུ་ལན་གསུམ་བྱོམ་པས་དེ་དག་གི་སྐབས་སུ་མར་པ་རང་གི་མགུར་ལས། ང་བལ་པོའི་ལམ་དུ་ཞུགས་ཙ་ན། །གཅན་འཕྲང་དར་ཆུལ་ཐར་དུས་མེད། །ནགས་མཐུག་པོ་ཅིག་ལ་དུས་མེད། །ཤིང་སྡོང་
པོ་མི་རོ་རེངས་པ་འདྲ། །ལམ་དེ་ཀུན་གྱི་སྡུག་བསྔལ་མཐོང་ཙན། །བྱ་དགུང་དུ་འཕུར་བ་གཤོགས་པ་འདར། །ཞེས་དང། ང་དེ་ནས་རྒྱ་གར་དུ་ཕྱིན་ཙ་ན། །མཐའ་འཁོང་ཀྱི་ཇག་པ་ཤི་སྐྱིད་པ། །སྲོག་ཅི་བདེར་ཐོན་པའི་རེ་མ་མཆེས། །གཅན་ །ལུས་གཙང་སར་ཐོན་པ་ཅུང་མ་བསམས། །སྤྲུལ་སྤལ་ཆེན་གྱི་ཁ་རླངས་མཐོང་པའི་ཚེ། །ཡིད་བརྟན་པར་ཕྱིན་ཡང་གོམ་ཚུགས་འཁྱོར། །ལམ་དེ་ཀུན་འཇིགས་པ་མཐོང་བ་རྣམས། །དུས་ད་ལྟ་དྲན་ཡང་གློ་
སྙིང་འདར། །ཆུ་གྲགས་པ་ཅན་གྱི་ག་ག་བརྒལ། །ཞེས་དང། ཆོས་སྙིང་ནས་འཚོལ་བའི་གདུང་སེམས་ཀྱིས། །ཡུལ་རྒྱ་གར་ཤར་ནུབ་ཆུ་བཞིན་མྱུལ། །ཐང་ཆེན་པོ་ཅིག་ལ་ཆོད་དུས་མེད། །མེ་འོབས་ཀྱི་ཐང་ལ་ཕྱིན་ནོ་སྙམ། །ཡིད་ཆོས་ལ་
བས་མ་ཀྱང་སྙིང་རླུང་འཕྱོ། །ནད་འཚོ་བར་དཀའ་བའི་ཚད་པས་ཐེབས། །དེ་ཤི་དེ་ཆད་བཅུ་གསུམ་བྱུང། །ཁ་ཆེམ་ཚིག་གསུམ་བཞགས་མེད། །དབུགས་འགྱུ་བ་ཆད་པ་ལན་གཨྨ་མྱོང། །དུས་དེ་ཀུན་གྱི་སྡུག་སྔལ་མཐོང་ཙན། །སྡང་
དགྲའི་མིག་ནས་མཆི་མ་འཆོར། །ཞེས་པ་ལྟར་སྲོག་དང་བསྡོས་པའི་དཀའ་སྤྱད་མཛད། །སྤྱོར་པྞིཌ་ཏ་དང་དྲུབ་ཐོབ་དང་མཁའ་འགྲོ་མ་ཀུ་སཱ་ལི་རིགས་པའི་བླ་མ་བརྒྱ་རྩ་དང། ཁྱད་པར་དུ་གྲུབ་ཐོབ་ཀྱི་བླ་མ་ལྔ་དང། དེའི་ནང་ནད་ཀྱང་
འགྲན་གྱི་དོ་མེད་ནཱ་རོ་པ་དང་མཻ་ཏྲི་པ་གཉིས་ཀྱི་ཞབས་ལ་གཏུགས། །གཞུང་བཤད་དང་གདམས་ངག་གསན་རྒྱ་ཆེ་བའི་དབང་དུ་བྱས་ན། སྒྲ་ཀ་ལ་ཙ་ནྡྲས་སྣ་དྲང་ནས། །སྐད་སྣ་བརྒྱ་དང་རྩ་བརྒྱད་ཤེས། །གྲོགས་ལོཙྪ་ཚོགས་ན་ང་རེ་
་༄༅༄༅། །བྲོད། །དགྱེས་རྡོར་གདན་བཞིས་སྣ་དྲངས་ནས། །རྒྱུད་འགྲེལ་བརྒྱ་དང་རྩ་བརྒྱད་ཤེས། །གྲོགས་སྟོན་ཆེན་ཚོགས་ན་ང་རེ་བྲོད། །བཀའ་བཞིའི་གདམས་པས་སྣ་དྲངས་ནས། །སྙན་བརྒྱུད་བརྒྱད་རྩ་
བརྒྱད་ཤེས། །གྲོགས་སྒོམ་ཆེན་ཚོགས་ན་ང་རེ་བྲོད། །ངོ་མཚར་ཆེ་བ་རྣམ་གསུམ་ནི། །བསྲི་དང་འཕོ་བ་མ་གཏོགས་པ། །ཁྱད་ཆོས་བརྒྱ་དང་རྩ་བརྒྱད་ཤེས། །ཆེན་ངོ་མཚར་དེ་ཆེ་མོད། །དུད་སོལ་ལྷ་མོ་མ་གཏོགས་པ། །བསྟན་སྲུང་བརྒྱ་
དང་རྩ་བརྒྱད་ཤེས། །ཆེ་ན་ངོ་མཚར་དེ་ཆེ་མོད། །རིམ་ལྔའི་དམར་ཁྲིད་གཏོགས་པ། །རྫོགས་རིམ་བརྒྱ་དང་རྩ་བརྒྱད་ཤེས། །ཆེ་ན་ངོ་མཚར་དེ་ཆེ་མོད། །དེ་ཐམས་ཅད་བླ་མ་རྗེའི་དྲིན། །ཞེས་པ་ལྟར་རོ། །གདམས་ངག་དེ་རྣམས་ཐོས་
རྐྱང་དུམ་བཞག་པར་བསྒོམས་པས་ཐུགས་རྒྱུད་ལ་རྟོགས་པའི་ཡོན་ཏན་འཁྲུངས་པའི་དབང་དུ་བྱས་ན། ངས་སོས་དལ་དབེན་ཚེ་རྩ་རླུང་བསྒོམ། །ལུས་སེམས་གཅུན་ཞིང་གཅུན་ཞིང་བསྒོམ། །འབྱུང་པ་འཁྲུགས་ཀྱང་ཉམ་ང་མེད། །
བོགས་འདོན་དུ་ཤེས་པའི་གདེངས་ཤིག་ཡོད། །གཉིད་ཀྱི་དུས་སུ་འོད་གསལ་བསྒོམ། །སྣང་བ་སྡུད་ཅིང་སྡུད་ཅིང་བསྒོམ། །གཏི་མུག་ཏུ་སོང་ཡང་ཉམ་ང་མེད། །ཟུང་འཇུག་ཏུ་ཤེས་པའི་གདེངས་ཤིག་ཡོད། །རྨི་ལམ་གྱི་དུས་སུ་སྒྱུ་ལུས་བསྒོམ།།
སྣང་བ་སྤྲོ་ཞིང་བསྒོམ། །རྣམ་རྡོག་ཏུ་སོང་ཡང་ཉམ་ང་མེད། །སྒྱུ་མར་ཤེས་པའི་གདེངས་ཤིག་མོད། །འདོད་ཡོན་སྤྱོད་ཚེ་ལྷ་སྐུར་བསྒོམ། །རོ་བྲོ་མྱང་ཞིང་བསྒོམ། །བཟའ་ཏུད་དུ་མཐོང་རུང་ཉམ་ང་མེད། །ཚོགས་བཆོད་
དུ་ཤེས་པའི་གདེངས་ཤིག་ཡོད། །ཐབས་ལམ་གྱི་སྐབས་སུ་གཞན་ལུས་བསྒོམ། །བདེ་བ་བསྐྱེད་ཅིང་བསྒོམ། །ཐ་མ་ལ་དུ་འདུག་ཀྱང་ཉམ་ང་མེད། །ལྷན་སྐྱེས་སུ་ཤེས་པའི་གདེངས་ཤིག་ཡོད། །འཆི་བའི་དུས་སུ་འཕོ་བ་བསྒོམ། །འཕོ་
བ་སྤྱོད་ཞིང་སྤྱོད་ཞིང་བསྒོམ། །འཆི་ལྷས་བྱུང་ཡང་ཉམ་ང་མེད། །རྫོགས་རིམ་དུ་ཤེས་པའི་གསེངས་ཤིག་ཡོད། །ཤི་བའི་དུས་དུ་བར་སྤྲིན་དང་ན་བུན་འདྲ། །ཆགས་སྡང་སྐྱེས་ཀྱང་ཉམ་ང་མེད། །རང་གྲོལ་དུ་ཤེས་པའི་གདེངས་
ཤིག་ཡོད། །ཅེས་གསུངས་པ་ལྟར་རོ། །སྐལ་ལྡན་དང་བ་འདྲིན་ཕྱིར་བཀོད་པ་སྐུའི་རྫུ་འཕྲུལ་བསྟན་པའི་དབང་དུ་བྱས་ན། རྗེ་མི་ལ་སྐུ་དྲུང་དུ་བྱོན་ངུས། སྐུ་ལྷ་སྐུ་ངུ་མ་དང། འབྱུང་བཞི་དང། ཅིར་ཡང་མི་སྣང་བ་དང། འཇའ་ཚོན་དང་
འོད་དུ་སྣང་བ་སོགས་རྫུ་འཕྲུལ་སྣ་ཚོགས་བསྟན། མར་པ་མགོ་ལེགས་སོགས་ཀྱིས་སྐུ་དགྱེས་པ་རྡོ་རྗེ། བདེ་གསང་རྡོ་རྗེ་ཕག་མོ་སོགས་སུ་མཐོང། རྒྱུ་མཚན་ཞུས་པར་ང་ཡི་དམ་གྱི་བསྐྱེད་རིམ་གསལ་བ་དང། ཁྱེད་རྣམས་ལ་དག་སྣང་ཤར་བ་
འཛོམ་པ་ཡིན་གསུང། ཡང་ལ་ལས་སྐུ་ད་ལྟ་མཐོང་བ་དེ་མ་ཐག་མ་མཐོང་བ་དང། གསེར་སྦྲམ་འོད་འཚེར་བ་དང། ཆུ་འཁྱིལ། མེ་འབར། འཇའ་དང་འོད་ཀྱི་ཐིག་ལེ་སོགས་སུམ་མཐོང་ནས་ཞུས་པར། ངའི་འབྱུང་བ་ལྔའི་རྩ་ཐིག་རླུང་གསུམ་རྣམས་
མར་གྱུར་ཏེ་རང་གནས་སུ་བརྟན་པ་དང། ཁྱེད་རང་རྣམས་སྣང་བ་དག་པ་གཉིས་ཚོགས་ཀྱི་མཐོང་སྣང་ཡིན་གསུང། གཞན་ཡང་འདས་མ་འོངས་ཐོགས་མེད་དུ་མཁྱེན་པ། རྩིགས་པ་སོགས་ལ་ཐོགས་རྡུགས་མེད་པར་བྱོན་པ་སོགས་ཀྱི་
་༄༅༄༅། །ལོ་རྒྱུས་མང་དུ་མཆེས་ཤིང། ཡུམ་བདག་མེད་མ་ཡང་འོད་ཀྱི་རྣམ་པར་ཡབ་ཀྱི་ཐུགས་ཀར་ཐིན་པར་གྲགས། དེ་ནས་དགུང་ལོ་གྱ་བརྒྱད་པ་བྱའི་ལོ་རྟའི་ཟླ་བའི་བཅོ་ལྔ་ལ་ལྟས་ཡ་མ་མཚན་པ་དུ་དམ་དང་བཅས་མཁའ་
སྤྱོད་དུག་གཤེགས་སོ། །སློབ་མའི་དབང་དུ་བྱས་ན་གོང་དུ་བཤད་པ་ལྟར་ཡོངས་གྲགས་ཀྱི་བུ་ཆེན་བཞི། ལས་ཅན་གྱི་སློབ་མ་བཞི་སོགས་ནམ་མཁའི་སྐར་ཚོགས་ལྟ་བུ་མང་དུ་བྱུང་ངོ། །ཆོས་བརྒྱུད་ཀྱི་དབང་དུ་བྱས་ན་རྗེ་བཙུན་མི་ལས་
སྒྲུབ་བརྒྱུད་ཀྱི་བཀའ་བབས་བཟུང་སྟེ། ཉི་མ་ལྟ་བུའི་སློབ་མ་དགས་པོ་ལྷ་རྗེ་དང། ཟླ་བ་ལྟ་བུ་རས་ཆུང་བ་གཉིས་ཀྱི། སྔ་མ་ལས་བརྒྱུད་པ་དགས་པོ་བཀའ་བརྒྱུད་ཅེས་གངས་ཅན་གྱི་ལྗོངས་ཡོངས་སུ་ཁྱང་ཅིང་ཕྱག་ཆེན་དང་ཆོས་དྲུག་གི་གདམས་
པ་གཅོ་བོར་དར་ཞིང་རྒྱས། མེས་རྔོག་མཚུར་གསུམ་གྱིས་བཤད་པའི་བཀའ་གཙོ་བོར་བཟུང་སྟེ། བརྒྱུད་འཛིན་རྣམས་ལ། གསང་བདེ་དགྱེས་རྡོར་གྱི་དབང་བཤད་གདམས་པའི་རྒྱུན་རྒྱ་ཆེར་དར་བས། རང་རེ་དགེ་ལྡན་པའི་གསང་འདུས་སོ་སོགས་
ཀྱི་དབང་བཤད་མན་ངག་གི་རྒྱུན་ཡང་དེ་ལས་འོངས་པ་ཡིན་ནོ། །རྒྱུ་མཚན་དེ་དག་གི་ཕྱིར་འགོས་ལོ་ཆེན་པོས། གངས་ཅན་གྱི་རྒྱུད་འདིར་བཤད་སྒྲུབ་གཉིས་ཀའི་སྒོ་ནས་བསྟན་པའི་བདག་པོར་གྱུར་པ་ནི་རྗེ་མར་པ་ལྷོ་བྲག་པ་ཡིན་ཏེ། ཞེས་དེབ་
ཐེར་སྔོན་པོར་གསུང་པ་ནི་གཟུ་བོའི་གཏམ་དུ་བློ་ལྡན་རྣམས་ཤེས་པར་གྱིས་ཤིག་མར་པའི་རྣམ་ཐར་འདྲ་མིན་མང་པོ་ཞིག་འདུག་པ་ལས། འདི་དག་ནི་རྣལ་འབྱོར་པ་ཁྲག་འཐུང་རྒྱལ་པོས་མཛད་པའི་རྣམ་ཐར་མཐོང་པ་དོན་ལྡན་དང་
སྒོ་བསྡུན་ནས་བྲིས་པ་སྟེ་རྒྱས་པར་གཞན་དུ་ཤེས་པར་བྱའོ། །དེང་དུས་འདིན་ཆོས་དོན་གཉེར་བ་དག། །ངིན་གཅིག་ཙམ་གྱི་དཀའ་སྤྱད་མི་བཟོད་ཅིང། །འུ་སུའི་འདབ་མ་ཙམ་གྱི་ཡོ་བྱད་ཀྱང། །ཤ་ལས་བཅད་བཞིན་འཕངས་པར་བྱེད་མཐོང་
ན། །ལུས་དང་སྲོག་ལ་མི་ལྟའི་དཀའ་སྤྱད་དང། །རང་ཉིད་དབུལ་ལ་མི་སེམས་གཏོང་ཕོད་ཀྱིས། །དམ་ཆོས་འཚོལ་བའི་ངལ་བ་བསྟེན་པ་འདི། །ཧ་ཅང་སྙིང་སྟོབས་ཚད་ལས་འདས་སམ་སྙམ། །ཨེ་མ་སྒྲ་བསྒྱུར་མར་པ་ལོཙྪ་ཞེས། །གྲགས་
པ་ལྷ་ཡུལ་ལན་ཡང་གླིངས་པ་དེས། །འཕགས་ཡུལ་མཁས་གྲུབ་ཐུགས་གསང་མཛོད་བྲུས་ནས། །རྒྱུད་དོན་གདམས་པའི་སྙིང་ནོར་བོད་དུ་བླངས། །འན་ཀྱང་དེང་དུས་བསྟན་འཛིན་ཕལ་མོ་ཆེ། །ཆོས་བརྒྱད་བྱི་མའི་མཁར་ལས་ལ་གྱིངས་ནས། །
ལུང་རྟོགས་གསེར་གྱི་སྒྲོམ་བུ་སྟོར་བ་ལ། །ཅེར་ཡང་མི་སེམས་བྱེས་པ་ལག་སྟོང་བཞིན། །དེ་ཚེ་སླར་ཡང་མར་སྟོན་གྱི། །ཡེ་ཤེས་རང་གཟུགས་བླ་མ་རྗེས། །བསྟན་པའི་སྒྲོན་མེ་སྤར་བ་ཡིས། །འགྲོ་ལ་ཐར་ལམ་སྟོན་པར་མཛད།།    །།
། ཡང་བདག་ཅག་གི་དཔལ་ལྡན་བླ་མ་དམ་པ་འདི་ཉིད། སྐུ་ཚེ་སྔ་མར་གཙང་སྨྱོན་ཧེར་རུ་ཀའ་སྐུའི་སྐྱེ་བ་བཞེས་པ་ཡིན་ཏེ། རྒྱུ་མཚན་ཅི་ལྟ་བུ་ཞིན། ཉིན་གཅིག་གཟིམ་ཁང་དུ་བུ་སློབ་འགའ་དང་གསུང་གླེང་མཛད་པའི་ལྷོང་ཞིག་ལ་སྐུ་རྩེད་
ཚུལ་གྱིས་ཨུ་ཅུ་མུ་ཆེན་སྨོན་རམ་པའི་སྐུ་སྐྱེ་ལ། ཁྱོད་ཀྱིས་ངའི་འཁྲུངས་རབས་སྔར་ཡོད་དེ་ལ་གསར་དུ་ཁ་ཤས་འཇུག་པར་གྱིས་ཤིག་ང་ལ་བླ་མ་ཞིག་གིས་གཙང་སྨྱོན་གྱི་སྐྱེ་བ་ཡིན་ཟེར་ཏེ། ངེད་རང་ན་ཕྲ་མོའི་དུས་རི་བྲག་ཐོན་པོ་ནགས་
་༄༅༄༅། །ལྗོངས་ཡོད་པའི་ལུང་པ་ཞིག་གི་བཀོད་པ་ལམ་འཆར་བ། ཕྱིས་བོད་དུ་སླེབས་ནས་གཙར་སྨྱོན་ཕེབས་བཞུགས་མཛད་པའི་གནས་འགའ་ཞིག་མཐོང་བས་དེ་ཁོ་ན་ལྟར་འདུག་ཅེས་གསུངས་པ་དང། ཡད་ཁྲོ་
བོས་ཕྱིས་དུ་པའི་ཅིང་དུ་མཇལ་སྐབས། གསུང་གླིང་ཞིག་རི་བོ་རྩེ་ལྔའི་རྗེ་ཉིད་ཀྱི་སྒྱུར་ཁང་ལ་ཨ་ལྦ་དགའ་འཁྱིལ་ཞེས་མང་འདོགས་གནང་བ་ལས་འཕྲོས་ཏེ། གཙང་སྨྱོན་གྱི་གུར་མཚོའི་མཇུག་ཏུ་ཨེ་ལྦ་ཟེར་བ་ཞིག་ཡོང་བ་འདུག་
ངེད་གྱིས་ཁང་པའི་མིང་ལ་ཨེ་ལྦ་བཏགས་ཡོད་ཅེས་གསུངས། འདི་དག་ནི་གཙང་སྨྱོན་གྱི་སྐྱེ་བར་ཞལ་གྱིས་བཞེས་པའི་རྡོ་རྗེའི་གསུང་འཁྲུལ་པ་མེད་པ་ཡིན་པས་རྒྱུ་མཚན་དེ་དག་ལ་དཔགས་ན་བླ་མ་དམ་པ་ཉིད་གཙང་སྨྱོན་དུ་གྲགས་པ་དུར་
ཁྲོད་མྱུལ་བའི་རྣལ་འབྱོར་པ་རུས་པའི་རྒྱན་ཅན་ཉིད་ཡིན་པ་གོར་མ་ཆ་གོ་དེས་ན་གྲུབ་ཐོབ་ཆེན་པོ་དེ་ཉིད་ཀྱི་རྣམ་ཐར་མདོ་ཙམ་བཤད་འཁྲུངས་ཡུལ་གཙང་ཉད་སྟོད་སྟག་ཚལ་དུ་མྱང་རལ་པ་ཅན་དང། ཉི་མ་འོད་ཟེར་སོགས་ཀྱི་བརྒྱུད་
པ་ཡབ་སྔགས་འཆང་སངས་རྒྱས་དཔལ་ལྡན་དང། ཡུམ་སངས་རྒྱས་འདྲིན་གཉིས་ཀྱི་སྲས་སུ་ཨྔིག་ར་ཞེས་པ་ཆུ་ཕོ་སྤྲེལ་ལ་སྐུ་འཁྲུངས། དགུང་ལོ་བདུན་གྱི་དུས་མཁན་ཆེན་ཀུན་དགའ་སངས་རྒྱས་ཀྱི་དྲུང་དུ་རབ་ཏུ་བྱུང་སྟེ་སངས་རྒྱས་རྒྱལ་
མཚན་ཞེས་མཚན་གསོལ། ངེས་འབྱུང་དང་སྐྱོ་ཤས་ཆེབས་སྒྲུབ་པ་འབའ་ཞིག་བྱེད་པའི་ཐུགས་གཏད་ཀྱིས་དགུང་ལོ་བཅུ་གསུམ་ཐོག་ལ་ཕྱི་གངས་ཀྱི་ར་བར་སྒོམ་དུ་འགྲོ་གསུང་འབྱོན་པར་ཆས་ཀྱང་ཡབ་ཡུམ་གྱིས་མ་བཏང་བས་དགུང་
ལོ་བཅུ་བདུན་བར་ཡུལ་དུ་བཞུགས་ནས་ཡུམ་གྱི་པོ་ཏི་དགུ་ཚང་ཐུགས་ལ་བཟུང། བཅོ་བརྒྱད་དུས་དངོས་ཉམས་ཅི་རིགས་པར་མཁའ་འགྲོ་མས་ཙ་རིར་འབྱོན་པར་བསྐུལ་བས། བྲོས་སྟབས་ཀྱིས་བྱོན་ནས་ལ་ཐོག་ཟུར་མཁར་དུ་ཨ་བོ་ཆོས་རྗེའི་རྩ་ར་
བཞུགས། དེར་ས་ར་ཧའི་རྣམ་འཕྲུལ་རྗེ་བཙུན་ཤ་ར་རབ་འབྱམས་པ་སངས་རྒྱས་སེང་གི་དང་མཇལ། ཞལ་མཐོང་ཙམ་ནས་སྣང་བ་འརྒྱུར་ཏེ་ཕྱག་རྒྱ་ཆེན་པོའི་རྟོགས་པ་འཁྲུངས། རི་ཆོས་སྐོར་གསུམ། ཐར་གྲུ་སྐོར་གསུམ། ནཱ་རོ་ཆོས་
དྲུག་བརྒྱུད་ལུགས་མི་འདྲ་བ་འགའ། ཕྱག་རྒྱ་ཆེན་པོ་ལྔ་ལྡན། ལྟན་ཅིག་སྐྱེས་སྤྱོང། དོ་ཧ་སྐོར་གསུམ་དང་མཛོད་དྲུག་རོ་སྙོམས་སོགས་བཀའ་བརྒྱུད་ཀྱི་ཆོས་སྐོར་ཕལ་ཆེར་གྱི་ལུང་གསན། རྗེ་བཙུན་མ་ལྟན་ཅིག་སྐྱེས་མའི་དཀྱིལ་འཁོར་
དུ་དབང་བསྐུར་ཏེ་གསང་མཚན་མི་བསྐྱོད་རྡོ་རྗེ་ཞེས་བཏགས། ཕྱག་ཆེན་ཡི་གེ་བཞི་པའི་དམར་ཁྲིད་ཁྱད་ཆོས་ཀྱི་ངོ་སྤྲོད་དང་བཅས་པ་གསན་ནས་ཐུགས་ཉམས་སུ་བཞེས་པས་མཉམ་གཞག་གི་རྟོགས་པ་སྔར་གྱི་དེ་ལས་འཕར་རྒྱུ་མི་
འདུག་ཀྱང། རྗེས་ཐོབ་ལ་བོགས་དང་རྩལ་མང་དུ་ཐོན། ཁྱད་པར་མཆན་མོའི་ཐུགས་དམ་འོད་གསལ་འབའ་ཞིག་ཏུ་སོང། དེ་ནས་ཆོས་དྲུག་གི་དམར་ཁྲིད་གསན་ནས་བསྐྱངས་པས། ཞག་བཅོ་ལྔ་ཙམ་ན་མན་ལ་ལམ་དུ། བླ་མའི་
གསང་ཡུམ་ལ་རོལ་ནས་འདྲིན་མཛད་པས་ཡུམ་མདའ་འཕེན་ཚད་ཙམ་དུ་འདྲུད་ཐུབ་པ་རྨིས། སད་པན་གསང་གནས་སྤུབས་སུ་ནུབ་ནས་ཞག་བརྒྱད་ཀྱི་བར་དུ་མ་ཐོན་ཞིང། དེ་ནས་ཀྱང་རྒྱུན་དུ་ཕལ་ཆར་སྤུབས་སུ་ནུབ་པ་བྱུང། བྱིན་
་༄༅༄༅། །རླབས་བླ་མའི་གཏུམ་མོ་སྒོམ་སྐབས་བདེ་དྲོད་རང་འབར་དུ་སོང། རྩ་ཐིག་རླུང་ལ་གནད་དུ་བསྣུན་པས་རྩ་ཕྲན་རྣམས་ཀྱི་མདུད་པ་གྲོལ་ནས་དེར་ཐིག་ལེ་དང་རླུན་སེམས་འདུས་པས་རྩ་རླུང་ཐིག་ལེའི་ཟུག་
དང་གཟིགས་སྣང་དང་རྟགས་སྣང་བསམ་གྱིས་མི་ཁྱབ་པ་བྱུང། དེ་ནས་ཀྱང་གཏུམ་མོ་ལ་རྩ་ལ་ཐོན་ནས་རྐྱང་གི་རླུང་དབུ་མར་ཐིམ་པའི་རྗོགས་རིམ་གྱི་རྟོགས་པའི་ཀློང་རྡོལ། འོད་གསལ་གྱི་ངང་ནས་སངས་རྒྱས་ཀྱི་ཞིང་ཉུལ་
བ་དང་རྫུ་འཕྲུལ་གྱི་བཀོད་པ་སོགས་སྤྲུལ་བསྒྱུར་སྣ་ཚོགས་དང། དངོས་སུ་ཡང་ཡུལ་ཉི་ཤུ་དང་དུར་ཁྲོད་བརྒྱད་སོགས་སུ་ཕེབས་པས་སྟོར་ནས་མིས་མི་རྙེད་པ་ལན་དུ་མར་བྱུང། རྐྱེན་བཟང་ངན་ཐམས་ཅད་ལ་ཉམ་པ་དང་ཁུ་
འཁྲིག་མེད་པར་ཐོག་རྫེས་དང་རོ་སྙོམས་ཁོ་ན་མཛད། དེ་ནས་བླ་མས་རྡུལ་ཚོན་གྱི་དཀྱིལ་འཁོར་དུ་འཁོར་ལོ་སྡོམ་པ་ལྷ་དྲུག་ཅུ་རྩ་གཉིས། ལྷ་བཅུ་གསུམ་མ། ལྷ་ལྔ་ལྟན་སྐྱེས་རྣམས་དང། རྡོ་རྗེ་ཕག་མོའི་སིནྡྷུ་རའི་དཀྱིལ་
འཁོར་དུ་ལྷ་མོ་བཅོ་ལྔ་མ། བདུན་མ། ལྔ་མ། ལྟན་སྐྱེས་མ་རྣམས་དང། ལུས་ཀྱི་དཀྱིལ་འཁོར་དུ་ཟབ་མོ་བརྡའི་དབང་བཞི་རྣམས་རྫོགས་པར་བསྐུར་ནས། དཕལ་འཁོར་ལོ་སྡོམ་པའི་རྒྱུད་དང་མན་ངག་ཡོངས་དུ་རྫོགས་པ་
དང། ཁྱད་པར་དུ་བདེ་མཆོག་མཁའ་འགྲོ་སྙན་བརྒྱུད་ཀྱི་གདམས་པ་ཐུན་མོང་མ་ཡིན་པ་རྣམས་མནོག་ཆོས་སུ་གནང་ནས། ད་གཞན་དུ་སོང་ལ་བརྟག་གཉིས་སོགས་རྒྱུད་སྡེའི་སློབ་གཉེར་མཐར་ཕྱིན་གྱིས། དེ་ནས་ཚེ་འདི་ལ་ཕྱིམ་གེ་
མ་ལྟ། དམན་པའི་ས་ཟུངས། ཧྲུལ་པོའི་གོས་གྱོན། གྱོང་ལྟོག་གོས་གཏམ་གསུམ་ལ་ཐོངས། དིའི་བུ་གྱིས་ན་བུན་གོས་སུ་གྱོན། བརྟུལ་ཞུགས་ཀྱི་སྤྱོད་པས་ཡུལ་སྣང་ལམ་དུ་ཁྱེར། ཉམ་ང་ལ་ཐོག་རྫེས་གྱིས། འཇིག་རྟན་ཆོས་བརྒྱད་བློས་ཐོངས་
ལ་ཙ་རི་ཙ་གོང། ལ་ཕྱི་ཆུ་བར། གངས་ཏེ་སེ་དང་རྫོང་རྡུག་སོགས་བཀའ་བརྒྱད་ཀྱི་གནས་ཆེན་རྣམས་སུ་སྒྲུབ་པའི་རྒྱལ་མཚན་ཚུགས་ལ་བསྟན་འགྲོའི་དོན་གྱིས་ཤིག་གསུངས། དེ་ཐུགས་ལ་བཞག་ནས་རྒྱུད་སྡེའི་སློབ་གཉེར་བྱེད་པར་
དཔལ་འཁོར་ཆོས་སྔེར་བྱོན་ནས་གུར་པ་གྲ་ཚང་ལ་ཞུགས། གྱུ་ལུང་པ་ཡོན་ཏན་རྒྱ་མཚོའི་དྲུང་ནས་ས་ལུགས་ཀྱི་དགྱེས་རྡོར། གུར་རིགས་བསྡུས། རྡོ་རྗེ་ཕུར་པ་སོགས་ཀྱི་དབང། རྒྱུད་བརྟག་གཉིས། རྡོ་རྗེ་གུར། སྨྦྷུ་་རྣམས་ལ་རྒྱ་འགྲེལ་
དང་བོད་འགྲེལ་གྱི་སྙེང་ནས་བཤད་པ་མཐའ་ཆོད་པ་གསན། གཞན་ཡད་སློབ་དཔོན་ཀུན་དགའ་ཉི་མ། པཎ་ཆེན་དོན་གྲུབ་གྲགས་པ་སོགས་ལ་གསང་སྔགས་རྒྱུད་ཀྱི་བཤད་པ་བསྐྱེད་རྫོགས་ཀྱི་གདམས་པ། གར་ཐིག་དབྱངས་
སོགས་ཀྱི་ཕྱག་ལེན་མང་དུ་གསན་ནོ། །དེ་ནས་བླ་མའི་བཀའ་བཞིན་ཙ་རི་ལ་བསྒོམ་དུ་འགྲོ་དགོངས་ནས་བྱོན། ཟུར་མཁར་དུ་དྲང་སྲོང་མཉམ་ཉིད་རྡོ་རྗེ་ལས་ཆོས་འགའ་ཞིག་གསན། སྐུ་ཚེ་སྔ་མ་ནས་ས་ལམ་གྱི་རྟོགས་པ་བརྒོད་ཟིན་པས་
ཚེ་འདིར་འབད་རྩོ་ལ་ཆེར་མ་དགོས་པར་གྲུབ་པའི་གོ་འཕང་མཐོན་པོར་མངའ་བརྙེས་ཏེ་ངུས་འདི་ནས་བཟུང་ཕལ་ཆེར་བརྡུལ་ཞུགས་ཀྱི་སྤྱོད་པ་མཛད། གངས་ཏེ་སེ། ཙ་རི། ལ་ཕྱི་ཆུ་བར། བལ་ཡུལ་སོགས་གནས་ངེས་མེད་དུ་བྱོན། འཁོར་
་༄༅༄༅། །ལོ་བདེ་མཆོག་དང་དགྱེས་རྡོར་སོགས་ཡིད་མ་གྱི་ལྷ་དུ་མའི་ཞལ་མདོན་སུམ་དུ་ཟིགས། ཆ་ཀུགས་ཀྱང་སྐབས་འགའ་ཞིག་ཏུ་སྐུ་བུ་མིའི་བུ་ལ་མིའི་གྱང་གཞི་ཁྲག་ཅན་གསོལ། རྒྱུ་རློན་གྱིས་ག་ཤ་དང་
གདུ་བུ་བྱས། མི་ཐོད་རློན་པར་ཀླད་པ་དང་རྒྱུ་མ་སོགས་རྩིབས་མས་དཀྲུགས་ཏེ་གསོལ། ཕལ་ཆེར་ཧེ་རུ་ཀའི་ཆ་བྱད་རུས་རྒྱན་དང། ཐོད་པ། རྐང་གླིང། ཁན་རྣམས་འཆང་ཞིང་དུར་ཁྲོད་དང་གྲོང་གསེབ་ངེས་མེད་དུ་བྱོན་ནས་ཐ་
མལ་གྱི་བློར་མི་ཆུད་པའི་ཐོ་ཅོའི་སྤྱོད་སྣ་ཚོགས་མཛད་པས་གཙང་སྨྱོན་ཞེས་གྲགས། སྐྱེ་བོ་མི་བསྲུན་པ་འགའ་ཞིག་གིས་སྐུ་ལ་མཐོ་འཙམ་པས་མདའ་མདུང་རལ་གྲི་སོགས་ཀྱིས་ལན་བརྒྱ་ཕྲག་ཏུ་བསྣུན་ཀྱང་བྲག་ལ་ཁུ་ཚུར་བརྡེག་
དང་མཚུངས་པར་ཅུང་ཟད་ཀྱང་མི་གནོད་པ་དང། དེར་མཟད་མེ་འཔར་བའི་ནང་དུ་བཅུག་སྟེ་ཡུན་རིང་པོར་བསྲེགས་པ་དང་ཕྱག་ཞབས་རྣམས་བཅིངས་ནས་ཆུ་ཆེན་པོ་ལ་བསྐུར་བ་དང། གངས་ཀྱི་སེང་བར་དུ་འཕངས་པ་སོགས་བྱས་ཀྱང་
གནོད་པ་ཅི་ཡང་མེད་པ་དང། ཀླ་ཀློ་འགའ་ཞིག་གིས་དབུ་དང་ཕྱག་ཞབས་སོ་སོར་ཕྲལ་སྐུ་དུམ་བུར་བསིལ་ནས་རྒྱང་རིང་པོར་བསྐྱུར་ཀྱང་དེ་མ་ཐག་སྐུ་གཟུངས་སྔ་མ་བཞིན་གྱུར་ཏེ་བཞད་མོ་མཛད་པ་སོགས་དཔག་དཀའ་བའི་རྫུ་
འཕྲུལ་མང་དུ་བསྟན་པས་གྲུབ་ཐོབ་ཀྱི་སྙན་གྲགས་ཕྱོགས་ཐམས་ཅད་དུ་ཁྱབ་པར་གྱུར། གཞན་ཡང་ནད་དང་གདོན་གྱིས་ཉིན་པའི་སེམས་ཅན་མང་པོ་སྡུག་སྔལ་ལས་ཐར་བར་བྱས་པ་དང། ཕན་ཚུན་འཐབ་རྩོད་ཀྱི་ཡུལ་འགྱེད་
པ་རྗུ་འཕྲུལ་གྱིས་འདུམ་བྱས་པ་དང། རྩར་ཁྲོད་ཀྱི་རོ་ལངས་དང། འགྱུང་པོ་མ་རུངས་པ་དུ་མ་བཏུལ་ཏེ་དམ་ལ་བཏགས་ཀྱི་ལོ་རྒྱུས་ཀྱང་ཤིན་ཏུ་མང། མཛད་པ་ཕྱག་རྗེས་ཀྱང། བལ་ཡུལ་དུ་འཕགས་པ་ཤིང་ཀུན་གྱི་ཞིག་གསོས་
དང། སྒྲུབ་གནས་མང་པོར་བཀའ་བརྒྱུད་ཀྱི་སྒྲུབ་སྔེ་བཙུགས་པ་དང། སྙན་བརྒྱུད་གླེགས་བམ་དུ་བཀོད་བ་པོ་ཏི་བཅུ་གསུམ་ལ་ཞུས་དག་གཙང་མ་དང། རྗེ་བཙུན་མི་ལའི་རྣམ་ཐར་ལྗགས་རྩོམ་མཛད་ཅིང། ཉམས་མགུར་ཕྱོགས་གཅིག་ཏུ་
བསྒྲིགས་པར་དུ་བརྐོས་པ་དང། སྐལ་ལྡན་དུམ་ལ་གནང་བའི་ཞལ་གདམས་མགུར་མའི་སྐོར་དང། སྙན་བརྒྱུད་ཀྱི་གདམས་པའི་ཡིག་ཆ་ཐོར་སོགས་བསྟན་རྒྱུན་ལ་ཕན་པའི་གསུང་རྩོམ་ཡང་མང་ཡོད་པ་འདུག་སྔ་ཕྱི་ངུ་མར་
བཀའ་བརྒྱུད་ཀྱི་ཆོས་དང་ཟག་ལ་རྒོལ་བ་རྩོམ་པའི་རྟོག་གེ་བ་མང་པོ་ཡང་ལུང་དང་རིགས་པ་དང་གཏན་ཚིགས་ཀྱི་སྒོ་ནས་སྤོབས་པ་རྨེག་མེད་དུ་བཅོམ། ཕྱི་རོལ་དུ་སྣང་བ་ཐམས་ཅད་ཟིལ་གྱིས་གནོན་པའི་གྲུབ་ཐོབ་གངས་ཀྱི་སེང་གེ་ལྟ་
བུའི་བརྟུལ་ཞུགས་ལ་གནས་ཀྱང། ཐུགས་རྒྱུད་བྱམས་སྙིང་རྗེའི་གཞན་དབང་ཁོ་ནར་གྱུར་པས། སེམས་ཅན་ཕོངས་པ་དང་སྡུག་བསྔལ་བ་དང་སྔིག་པའི་ལས་ཆེན་པོ་གསོག་པ་དག་གཟིགས་པ་དང་གསན་པ་ཙམ་གྱིས་མི་བཟོད་པའི་་སྤྱན་ཆབ་འབྱིན་ཅིང་དེ་ལ་གཙོ་བོར་དམིགས་ནས་ཐུགས་དམ་གནད་དུ་སྨིན་པ་གནང་ཞིག་ཡོད་ལ། གྲུབ་པའི་གོ་འཕང་མཐོན་པོར་གཤིགས་ཀྱང་ལས་འབྲས་ལ་རྩི་འཇོག་ཆེ་བས་དགེ་སྡིག་ཆུང་ངུ་ཙམ་ཡང་ཁྱད་དུ་མི་གསོད་ཅིང། སློབ་མ་
་༄༅༄༅། །རྣམས་ལ་ཡང་ཚུལ་དེ་ཁོ་ན་འདོམས་པར་མཛད། བྱིན་རླབས་ཀྱི་ཚན་ཁ་ཆེ་བས་གར་བཞུགས་གར་ཕེབས་ཀྱི་གནས་ཐམས་ཅད་བཀྲ་ཤེས་ཤིང་ཁྱད་པར་དུ་ཁྲིད་བཏབ་པའི་སློབ་མ་ལ་རྟོགས་པ་མི་སྐྱེས་བ་
མེད། རྒན་ཞུགས་ལོ་བདུན་ཅུ་བརྒལ་བ་ཞིག་ལ་ཁྲིད་གནང་ནས་བསྐྱངས་པས་ཕྱག་ཆེན་གྱི་རྟོགས་པ་སྐྱེས་ཏེ་ཉམས་འབུལ་དུ་བྱུང་བས་ཀྱི་མིག་ལྟོས་ལ་ཕན་པ་བྱུང། དེའི་དབང་གིས་དབུས་གཙང་ཁམས་སོགས་ནས་སློབ་མ་
རངས་ཀྱིས་མི་ཆོད་པ་འདུས་ཤིང་ཡོངས་སུ་གྲགས་པ་འང་ཐུགས་སྲས་ཞེ་དགུ་དང། ཐུན་མོང་མ་ཡིན་པའི་ཐུགས་སྲས་བརྒྱད། བླ་ཆེན་བླ་ཆུང་དྲུག་ཅུ། རྟོགས་ལྡན་ཉེར་བརྒྱད། སྟོན་སྒོམ་ཉི་ཤུ། རྒུབ་ཆེན་བཅོ་བརྒྱད། རྟོགས་
ལྡན་བདུན་བརྒྱ་དང་སུམ་ཅུ་རྩ་བདུན། རྣལ་འབྱོར་མ་སྲིང་བཞི་སོགས་བསམ་གྱིས་མི་ཁྱབ་པ་བྱོན་ནོ། །མཐར་དགུང་ལོ་ལྔ་བཅུ་རྩ་དྲུག་པ་ཆུ་མོ་ཡོས་ཀྱི་ལོ་རས་ཆུད་ཕུག་ཏུ་ཡ་མཚན་པའི་ལྟས་དུ་མ་དང་བཅས་མྱ་ངན་ལས་འདའ་བའི་
ཚུལ་བསྟན། སྐུ་གདུང་ཞུགས་སུ་ཕུལ་བས་ལྟ་སྐུ་རིང་བསྲེལ་བསམ་གྱིས་མི་ཁྱབ་པ་བྱོན་པ་སློབ་མ་རྣམས་ཀྱིས་དད་རྟེན་དུ་བགོས། བུ་སློབ་རྣམས་ཀྱིས་གནས་ཆེན་རྣམས་སུ་སྒྲུབ་པའི་རྒྱལ་མཚན་བཅུགས་ནས་བཀའ་བརྒྱུད་ཀྱི་
བསྟན་པ་རིན་པོ་ཆེ་དར་ཞིང་རྒྱས་པར་མཛད་དོ། །ཞི་བ་པར་ཤེས་འདོད་ན་ཐུགས་སྲས་རྒོད་ཚང་རས་པ་རྟོགས་ལྡན་སྣ་ཚོགས་རང་གྲོལ་གྱིས་མཛད་པའི་ཐར་ཉི་མའི་སྙིང་པོ་སོགས་ལ་བལྟ་བར་བྱའོ། །རིམ་གཉིས་ལམ་གྱི་ཉམས་
རྟོགས་རྩལ་རྫོགས་པ། །གཙང་སྨྱོན་གྲུབ་པའི་དབང་ཕྱུག་གདོང་ལྔ་པས། །བརྟུལ་ཞུགས་སྤྱོད་པའི་གྱུ་རལ་གསིག་པའི་ཚེ། །གཞན་སྣང་རི་དགས་འཇིགས་པའི་ཟིལ་གྱིས་མནན། །རས་དཀར་འདབ་གཤོག་ཅན་མང་འཕུར་ཞིང་ལྡིང། །རྒྱན་
དྲུག་ཆས་ཀྱིས་སྒེག་རྣམས་གར་བྱེད་པས། །ལྗོངས་འདི་བྱ་རྒོད་ཕུང་པོའི་རི་བོ་འམ། །ཨུ་རྒྱན་ཡུལ་ཞེས་ལྡན་རྣམས་ཐེ་ཚོམ་གྱུར། །ལ་ལར་མཁས་དང་འགའ་ཞིག་གྲུབ་པའི་ཚུལ། །མཏམས་སྤྲིན་གོས་དང་རལ་པའི་ཅོད་པན་ཅན། །སྣ་ཚོགས་
ཟོལ་གྱིས་མོས་ལྡན་ཕན་བདེ་ལ། །འགོད་མཁས་རྗེ་བཙུན་བླ་མར་ཕྱག་བགྱིའོ། །དྲང་དོན་སྒྱུ་འཕྲུལ་རོལ་པ་སྣ་ཚོགས་ཀྱིས། །ངེས་དོན་རང་རིག་བླ་མ་ངོ་སྤྲད་ནས། །གཏན་འདུན་ལག་ཏུ་གཏོད་པའི་ཐབས་མཁས་ཚུལ། །བསམ་གྱིན་ལག་
པའི་པྔོམ་སྙིང་ཁར་ཟུམ། །ཁྱབ་བདག་རྡོ་རྗེས་སམས་དཔའི་ངོ་བོ་དཔལ་ལྡན་བླ་མ་དམ་པ་ཡེ་ཤེས་བསྟན་པའི་སྒྲོན་མེ་དཔལ་བཟང་པོའི་རྣམ་པར་ཐར་བ་མདོ་ཙམ་བརྗོད་པ་དགེ་ལྡན་བསྟན་པའི་མཛེས་རྒྱན་ཅེས་བྱ་བ་ལས་སྔོན་གྱི་སྐྱེས་པའི་
རབས་འགའ་ཞིག་གི་རྟོགས་བརྗོད་ཆ་ཤས་ཙམ་བཤད་ཟིན་ཏོ།། །།གང་སྐུ་མཚན་དཔེའི་འོད་ཟེར་སྟོང་འབར་ཉི་མ་རྒྱས་པའི་གཟི་བྱིན་གྱིས་ནི་ལྷ་རྣམས་མེག་མོག་པོར་བྱས་སྐྱེ་རྒུའི་གདྲེན་བྱེད་དམར་ངོ་མཚར་ཟེ་
འབྲུའི་ཕྲེང་བ་སྤེལ། །གནག་གསུང་དྲུག་ཅུའི་དབྱངས་ལྡན་དབྱར་སྐྱེས་རྔ་གསང་ཕྱོགས་ཀུན་བཞད་པས་ཚངས་པའི་དབྱངས་སྙན་སྐྱེངས་བྱས་སྐལ་བཟང་རྣ་བའི་དཔག་བསམ་འདབ་རྩེར་བདུད་རྩིའི་ཟིགས་མ་ཅིར་ཡང་འཐོར། །གང་ཐུགས་
་༄༅༄༅། །འགྱུར་མེད་སྙིང་རྗེའི་རོས་གང་སྤྲོས་ཀུན་ཉེར་ཞིའི་ཆོས་དབྱིངས་རོལ་པས་ཀུན་གསལ་སྒེག་མོའི་ཁེངས་འཕྲོག་བདེན་གཉིས་བྱའི་དཀྱིལ་འཁོར་ཁྱོན་ཀུན་ཅར་གསལ་བར་གཟིགས། །
གསང་བ་གསུམ་ལྡན་རྗེ་བཙུན་བླ་མ་རོལ་པའི་རྡོ་རྗེའི་ཞབས་སེན་འཆར་ཀའི་གཟིམ་མདངས་དྲེགས་ལྡན་གཙུག་ནོར་འོད་དང་འདྲེས་པ་དེ་ཡིས་བདག་པྡོམ་རྟག་ཏུ་སྐྱོངས། །གང་ཡང་འདི་ན་འཇིག་རྟན་ཕན་བདེའི་སྣང་བ་སྙིགས་མ་ལྔ་ཡི་
མུན་པས་རིམ་གྱིས་ཟོས། །ལམ་དང་ལམ་མིན་ཇི་བཞིན་གསལ་བྱེད་འགྲོ་བའི་ཉི་མ་ཞིང་གཞན་ནུབ་ཀྱི་རི་བོར་བཞུད། །མ་རིག་གཉིད་ཀྱིས་རབ་ནོན་འགྲོ་རྣམས་ལས་སྣང་རྨི་ལམ་གྲོང་དུ་སྡུག་བསྔལ་བཙོན་རར་བཅིངས། །རྨོངས་བའི་གཉིད་
སློང་ཆོས་ཀྱི་ཉིད་ཀྱང་གླེགས་བམ་ཁང་བུར་སྒྲ་མེད་གཟིམ་པར་གྱུར། །དེ་ཚེ་རྒྱལ་བའི་ཆོས་ཚུལ་ཀུན་བཟུང་ནས། །ལུས་ཅན་པན་བདེའི་སྒོ་འཕར་བརྒྱ་འབྱེད་པའི། །རླབས་ཆེན་སྨོན་ལམ་རིང་ནས་མཛད་པ་ཡི། །རྒྱལ་སྲས་དཔའ་བོ་
མཆོག་གིས་ཞིང་འདི་བཟུང། །མི་བཟད་སྙིགས་མ་ལྔ་ཡི་མཐུ་རྫོགས་བས། །སྙིང་སྟོབས་ཆེ་ལྡན་རྒྱལ་སྲས་གཞན་རྣམས་ཀྱིས། །བཏང་སྙོམས་བཞག་པའི་བསྟན་འགྲོའི་ཁུར་ཆེན་པོ། །གང་གི་ཐུགས་རྗེའི་ཁྱོགས་ལ་ཅི་བདེར་བླངས། །ཁྱད་
པར་བློ་བཟང་རྒྱལ་བསྟན་ཡིད་བཞིན་ནོར། །ལུམྒ་དང་པས་བྱི་དོར་ལེགས་བསྒྲུབས་ཏེ། །ཐོས་བསམ་སྒོམ་པའི་རྒྱལ་མཚན་རྩེར་མཆོད་ནས། །འཛད་མེད་ཕན་བདེའི་དགའ་སྟོན་ཆར་དུ་བསྙིལ། །དགེ་ལེགས་ཤེལ་གྱི་རྭ་བས་ཡོངས་
སྐོར་དབང་ཕྱོགས་འཆི་མེད་གྲོང་ཁྱེར་དུ། །དྲེགས་ལྡན་བྱེ་བའི་བཞིན་རས་སྣོད་གྱུར་ནོར་བུའི་ཁྲི་འཕང་མཐོན་པོ་རུ། །ཡེ་ཤེས་སྤྱན་སྟོང་ལྡན་གང་བཞུགས་པས་བསྟན་འཛིན་ལེགས་བྲིས་མ་ལུས་པ། །ནག་ཕྱོགས་ལྷ་མིན་གྱུལ་ལས་རྒྱལ་པའི་
དགའ་སྟོན་ཉམས་པ་མེད་པར་གྱུར། །ཆོས་ཀྱི་རྡོ་རྗེས་མདོ་སྨད་སྨན་ལྗོངས་ན། །གང་གི་ངོ་མཚར་ཡོན་ཏན་རྗེས་དྲན་ནས། །ལག་པད་སྤྱི་བོའི་ཚལ་དུ་ཉེར་ཟུམ་སྟེ། །རྟོགས་བརྗོད་མགྲིན་པའི་རྒྱུད་མང་འདི་བསྒྲིངས་སོ། །བཤེས་གཉེན་དུ་མའི་ཞལ་གྱི་
བདུད་རྩིས་ཐུགས་ཀྱི་བུམ་བཟང་ཡོངས་གང་མདོ་སྔགས་གཞུད་ལུགས་རྒྱ་མཚོའི་ཕ་རོལ་སོན། །འཆད་རྩོད་རྩོམ་ལས་ཡི་སྟེང་འདིར་འགྲན་ཟླ་དང་བྲལ་མཁས་པའི་རྩེར་སོན་གྲུབ་པའི་གོ་འཕང་མཐོན་པོར་གཤེགས། །འཕྲིན་ལས་བཟང་པོས་
བསྟན་འགྲོའི་ཕན་བདེ་བླར་སྤེལ་འཛམ་གླིང་ཆེ་རྒུས་ཞབས་ཀྱི་པད་མ་གུས་པས་སྤྱི་བོར་མཆོད། །འདི་དག་ངོ་མཚར་གཏམ་གྱི་གླིང་གཞི་ཉིད་དེ་བདག་བློའི་རྩལ་གྱིས་ཅི་ཙམ་སྤོངས་པ་དེ་བརྗོད་པར་བྱ། །ད་ན་སི་བཅད་གཉིས་པ་སྐུ་ཚེ་འདི་
ཉིད་ཀྱི་རྣམ་པར་ཐར་པ་རྒྱས་པར་འགོད་པ་ལ་འཇུག་པར་བྱ་སྟེ། འདི་ལ་གཉིས། དངོས་དང། དོན་བསྡུ་བའོ། །དང་པོ་ནི། དེ་ཡང་རྗེ་བླ་མ་དམ་པ་འདི་ཉིད་གང་དུ་འཁྲུངས་པའི་ཡུལ་ནི། མདོ་སྨད་ཙོང་ཁའི་བྱང་ཕྱོགས་ཀྱི་སའི་ཆ་
སྔོན་གྱི་དུས་སུ་ཧོར་རྒྱལ་པོས་འཇམ་དབྱངས་ས་པཎ་དང། ཆོས་ཀྱི་རྒྱལ་པོ་འཕགས་པ་སོགས་གདན་དྲངས་ནས་ཆོས་ཀྱི་འཁོར་ལོ་བསྐོར་ཞིང་གཙུག་ལག་ཁང་དང་དགེ་འདུན་གྱི་སྡེ་མང་དུ་བཙུགས་པའི་གནས་ལང་གྲུའུ་སྔེ་བཞི་ཞེས་གྲགས་
་༄༅༄༅། །པ་ལས། ནུབ་པྡོམཱི་སྔེའི་ས་ཆར་གཏོགས་པའི་འབྲོག་གནས། གཙང་ཞིང་དབིན་ལ་ཡིད་དུ་འོང་བ། །ལྷ་ཤུག་གི་ནགས་ཚལ་དང་རྩི་སྨན་མེ་ཏོག་སྣ་ཚོགས་པས་ཁྱབ་ཅིང། རྒྱབ་རི་བྲག་དཀར་དུང་
རི་སྤུན་བདུན་དུ་གྲགས་པ་སྦྱིབས་ལེགས་ལྟ་ན་སྡུག་པའི་བྲག་རི་ཧ་ཅང་མི་ཆེ་བ་བདུན་ཚར་དུ་བསྒྲིགས་པ། སྤང་ལྗོངས་དང་རི་བྲག་འབབ་ཆུ་ལ་སོགས་པའི་དགེ་མཚན་ཐམས་ཅད་ཚང་བའི་ཕུན་སུམ་ཚོགས་པའི་གནས་ལུང་པའི་དབྱིབས་
དང་རྟགས་མཚན་སོགས་འོག་ཏུ་འབྱུང་པའི་ལུང་བསྟན་རྣམས་དང་ཤིན་ཏུ་མཐུན་པ་ཞིག་གོ། །རིགས་རུས་ནི་ཧོར་ཡིན་ཏེ། རྗེ་རྒྱལ་བ་གཉིས་པའི་འཁྲུངས་ཡུལ་མདོ་སྨད་ཙོང་ཁའི་ཕྱོགས་སུ་སྔོན་དུས་སུ་ཆི་ཀྱ་དོར་རྟན་པོ་ཞེས་
གྲགས་པའི་བརྒྱུད་པ་ད་ལྟ་ཆི་ཀྱ་དཔོན་པོར་འབོད་པ་དེའི་འབངས་སུ་གཏོགས་པའི་ཁྱིམ་གྲངས་མི་ཉུང་མི་ཙམ་ཡོད་པའི་གྲོང་སྡེ་འགའ་ཞིག་ཡོད་པ་ལས། ཡབ་ནི་སྡེ་དེ་ཀའི་སྔགས་པ་ཞིག་ཡིན་ཀྱང། གནས་འཕོས་ཏེ་ལང་གྲུའུ་ཕྱོགས་
སོང་ནས་འབྲོག་ཁྱིམ་བཟུང་བ་ལ་ཕྱོགས་དེར་སྔགས་པ་ལ་ཚངས་པ་ཟེར་བས་ཆི་ཀྱ་ཚངས་པ་གུ་རུ་བསྟན་འཛིན་བྱ་བ། རང་བཞིན་དྲང་ཞིང་དཔའ་རྩལ་དང་རྟུལ་ཕོད་པ། མ་ཎི་དུང་ཕྱུར་སོང་ཞིང། རྡོ་རྗེ་འཇིགས་བྱེད་ཀྱི་རྣལ་འབྱོར་ཆག་
མེད་ཐུགས་དམ་དུ་མཛད་པ་ཞིག་ཡིན། ཡུམ་ནི་བུ་སྐྱིད་བྱ་བ་མེད་ཀྱི་སྐྱོན་ལས་འདས་ཤིང་དད་པ་དང་ལྡན་པ་དགེ་སྤྱོར་ལ་རྟག་ཏུ་བརྩོན་པ་ཞིག་སྟེ། ཡབ་ཡུམ་དེ་གཉིས་ཀྱི་སྲས་སུ་རབ་བྱུང་བཅུ་གཉིས་པའི་གསེར་འཕྱད་ཞེས་པ་
མེ་མོ་བྱའི་ཟླ་བ་དང་པོའི་ཚེས་བཅུ་ཌ་ཀི་འདུ་བའི་དུས་ཁྱད་པར་ཅན་གྱི་རྗེ་བླ་མ་འདེ་ཉིད་སུ་བསྟམས་པར་གྱུར་ཏོ། །འཇམ་དཔལ་རྡོ་རྗེའི་རྣམ་འཕྲུལ་ས་སྐྱ་པ། །གནས་ལྔ་རིག་པའི་པཎ་ཆེན་ཧཱ་ནྣྡའི། །ཞབས་པད་ཉེར་
བཀོད་དམ་ཆོས་གསེར་སྤྱངས་ཀྱི། །འཁོར་ལོ་ལན་གྲངས་སྟོང་དུ་བསྐོར་བའི་གནས། །ཕུན་ཚོགས་སྔེ་བཞི་ས་ཡི་དགེ་མཚན་བཅུ། །ཡོངས་ཚང་ལང་གྲུའུ་ཞེས་གྲགས་མྞྜ་ལ། །གྲོང་དང་གྲོང་ཁྱེར་ཚོམ་བུས་མཛེས་པ་ནི། །མཐོ་རིས་
དགའ་འཚལ་ས་ལ་འཕོས་འདྲ་ཡོད། །དེར་ནི་སྤང་ལྗོངས་གཙང་མའི་དུ་ཀཱུ་ལའི། །ཉེར་ཀླུབས་ཕུ་ཆུའི་འོག་པགས་སྙན་སྒྲ་འབྱིན། །མེ་ཏོག་དོ་ཤལ་འཆང་བའི་དབྱིག་འཛིན་མ། །ཕུན་ཚོགས་ལང་ཚོའི་དཔལ་ཡོན་དོམས་པ་བཞིན།།
འཁྲི་ཤིང་སྣ་ཆོགས་ལྡེམ་ལྡེམ་གར་བྱེད་ཅིང། །བུང་བ་གཞོན་ནུ་དར་དིར་གླུ་དབྱངས་ལེན། །སྤུ་སྡུག་འདབ་ཆགས་མགྲིན་པའི་རྗ་རྔ་བརྡུང། །བག་ཕེབས་རི་དགས་བང་རྩལ་འགྲན་ཅིང་རྩེ། །དུང་རི་དཀར་པོ་འཕགས་པའི་ནོར་གྱི་
གྲངས། །བཀྲ་ཤེས་སྦྱངས་སྙན་སྒྲོགས་ལ་འགྲན་པ་བཞིན། །ལྷ་ཤུག་ནགས་ཀྱིས་ཕྱོགས་མཆམས་གཏིབས་པ་ནི། །བྱེད་པོས་གཙང་བྱད་རྫས་སུ་བཀྲམ་པ་བཞིན། །དེ་ལྟའི་ས་ཡི་ཐིག་ལེར་ནི། །རིགས་རུས་ཆོ་འབྲང་མི་དམན་ཞིང།།
ཡོན་ཏན་ནོར་བུའི་རྒྱན་འཆང་བའི། མི་མཆོག་ཐབས་ཤེས་འབྲེལ་བ་ལས། །སྒྱུ་འཕྲུལ་མར་མཚུངས་ཡུམ་གྱི་སྤྲིན་རུམ་ནས། །ཡིད་འོང་སྤྲུལ་སྐུའི་ཉི་གཞོན་ཤར་བ་ན། །སྐལ་བཟང་འགྲོ་བའི་འདྲིན་བྱེད་པྡྨ་ནི། །ངོ་མཚར་ཟེའུ་འབྲུའི་
་༄༅༄༅། །ཕྲིང་པ་འརྫིན་པར་གྱུར། །ཅེས་བྱ་བ་ནི་བར་སྐབས་ཀྱི་ཚིགས་སུ་བཅད་པའོ། །ཁྱབ་བདག་རྡོ་རྗེ་སེམས་དཔའི་ངོ་བོ་དང་ལ་ལྡན་བླ་མ་དམ་པ་ཡེ་ཤེས་བསྟན་པའི་སྒྲོན་མེ་དཔལ་བཟང་པོའི་རྣམ་པར་ཐར་
མདོ་ཙམ་བརྗོད་པ་དགེ་ལྡན་བསྟན་པའི་མཛེས་རྒྱན་ལས། སྐུ་བལྟམས་པའི་ལེའུ་སྟེ་དང་པོའོ།། ། །།སྔ་ཕྱིར་རྨི་ལྟས་དང་རྟགས་ཡ་མཆན་པ་བྱུང་ཚུལ་ནི། སྔར་ལོ་མངལ་ལན་བཞུགས་སྐབས་ཡུམ་གྱི་རྨི་ལམ་
དུ་མོ་རང་གི་ལུས་གསེར་དུ་གྱུར་པ་ལན་འགའ་ཞིག་ཏུ་རྨིས་པ་དང། ཁོ་ན་གསེར་གྱི་རི་གཅིག་ཡོད་སྙམ་བྱུང་བ་རྨིས། ཡབ་ཀྱི་ཞང་ཕོ་རབ་འབྱམས་པ་ཅིག་ཤ་ར་ཐལ་ཟེར་བའི་ས་ཆར་སོག་པོའི་སྤྱིན་བདག་གཅིག་གི་ནང་ལ་
སྡོད་སྐབས་དགུང་གཅིག་རྨི་ལམ་ལ། སྤྲུལ་སྐུའི་འཁྲུངས་བྲག་དཀར་ཟེར་བའི་ལུང་པའི་ལྷོ་ཕྱོགས་ཚ་བབས་གཅིག་གི་ས་ཆན་གླང་མདོ་ཟེར་བའི་ལུང་པ་ཅིག་ཡོད་པ་དེ་ཀའི་ཐད་ཀྱི་ནམ་མཁའ་ནས་སྤྲིན་ཤིན་ཏུ་སྟུག་པོ་
འཁྲིགས་པའི་ནང་འབྲུག་སྐད་ཤིན་དུ་ཆེ་བ་ཞིག་སྒྲོགས་བཞིན་པར། སྤྲུལ་སྐུ་བལྟམས་པའི་གནས་ན་བྲག་དཀར་པོ་མཐོ་ཞིང་མཛེས་པ་ཅིག་ཡོད་པ་དང་ཉེ་པ་ན་ཁ་དོག་སྣ་ལྔ་པའི་འཇའ་ཚོན་བཅས་བྲག་ཐིམ་པ་དང་བྲག་ལ་
སྒོ་གཅིག་བྱུང། སྒོ་དེ་ནས་རྗེ་བཙུན་བྱམས་པ་ཕེབས་རྒྱུ་རེད་ཟེར་བས། ཁོ་རང་དང་ཁོང་གི་ཨ་ཁུ་དགེ་སློང་ཨ་ཁུ་རྒད་པོ་གཅིག་དང་བཅས་པས་དད་གུས་ཆེན་པོས་ཕྱག་མཆོད་བྱེད་པ་ཅིག་རྨིས། སང་ཉིན་དེ་ཕྱོགས་སུན་ནག་ཤུའུ་བླ་
མ་ཟེར་བ་སྨྱུང་གནས་རང་ལ་ཐུགས་དམ་ཤིན་ཏུ་འགྲུས་པ་གནང་མཁན་ཅིག་ཡོད་པ་དེ་ལ་ཞུས་པས། ཁོང་གིས་རྨི་ལམ་ཤིན་དུ་ལེགས། ཁྱེད་ཚོའི་བྲག་དཀར་ཟེར་བའི་ས་ཆ་དེ་ལ་སྐྱེས་བུ་དམ་པ་ཤིན་ཏུ་གྲགས་ཆེ་བ་ཅིག་དངོས་སུ་འབྱོན་པའམ་
དེ་འདྲ་ཅིག་གི་སྤྲུལ་སྐུ་ཕེབས་པའི་ལྟས་ཡིན་པ་འདྲ་གསུངས། སྤྲུལ་པའི་སྐུ་འཁྲུནས་བའི་ལོ་དེ་ལ་གནས་ཐུགས་དམ་དུ་མཛད་མཁན་གྱི་བླ་མ་དེས་ནུབ་གཅིག་རྨི་ལམ་དུ་ཆ་ཀྱི་ཚངས་པའི་ཁྱིམ་ན་སེང་གི་མོ་གཅིག་གིས་སེང་ཕྲུག་ལ་ནུ་
མ་བསྣུན་ཕྱིན་འདུག་ཟེར་བ་ཅིག་བྱུང་བར། ཁོང་གིས་སེང་གིའི་ནུམ་ལག་མཐིལ་དུ་ཡོད་ཟེར་བ་ཐོས་པས་བདེན་མི་བདེན་བལྟ་དགོས་སྙམ་ནས་སོང་བར་སེང་གི་མོ་དེ་བྲོས་ནས་སྟོན་པ་ཅིག་རྨིས། སང་ཉིན་ཆེ་ཀྱི་ཚངས་པ་ཟེར་བ་ཅིག་ཡོད་
མེད་མི་འགའ་ཞིག་ལ་དྲིས་པར་ཤེས་མཁན་འགའ་ཞིག་གིས་ཡོད་ཟེར། དེར་ཁོ་སྐུ་དྲུང་ངུ་བོས་ནས་ཁྱོད་ལ་བུ་འདྲ་ཨེ་ཡོད་ཅེས་དྲིས་པར་ཁོ་རང་གིས་བུ་ལོ་བཅུ་ལོན་པ་གཅིག་དང། བྱིས་པ་ཟླ་བ་གསུམ་བཞི་འགྲོ་བ་གཅིག་ཡོད་ཞུས་
པར། བླ་མས་ཁྱོད་རང་གི་བུ་ཆུང་དེ་ངའི་རྨི་ལྟས་ལ་དཔག་ན་གང་ཟག་རང་དགའ་བ་ཅིག་མིན་འདུག་པས། གཙང་སྤྲ་གང་ཐོན་ཐོན་དང། སྐུར་རིམ་ལ་རིམ་རིམ་གྱིས་གསུངས་ནས་སྐོལ་ཇ་སོགས་ཀྱི་གནང་སྤྱིན་ཀྱང་མཛད། དགུང་ལོ་
གཉིས་གསུམ་བཞེས་དུས་ཉིན་གཅིག་ཁྱིམ་དུ་གྲ་པ་ཁ་ཤས་ཀྱིས་ཆོས་འདོན་ཞིག་བྱེད་སྐབས། འདོན་གྱིན་ཡོད་པའི་དཔེ་ཆ་རྣམས་སྤྲུལ་སྐུས་ཕར་ལེན་ཚུར་ལེན་མང་པོ་མཛད་པ་ཡབ་ཀྱིས་ལན་འགའི་བར་བཟློག་ཀྱང་མ་གསན་པ་ལ་
་༄༅༄༅། །ཡབ་ཁྲོས་ནས་ཕུ་ཐུང་གིས་བརྡུང་པས་བཤུམ་བཞིན་དུ་ཁྱིམ་སྒོ་ནས་ཕྱིར་ཐོན། དར་གཅིག་ན་བཤམ་འཕྲོ་བཅད་ནས་ནམ་མཁའ་ལ་སྤྱན་ཅེ་རེ་གཟིགས་ཏེ། ཨ་མ་ཞེས་བོས་ནས་ནམ་མཁའ་
ན། རྗེ་རིན་པོ་ཆེ། ཨུ་རྒྱན་རིན་པོ་ཆེ། བླ་མ་རིན་པོ་ཆེ་རྣམས་བཞུགས་འདུག་ཨ་ཕབས་ང་བརྡུང་བྱུང་ཞེས་མ་ལབ་པ་སྐུ་རིམ་འདོན་མཁན་གྱི་མི་ཚོས་ཐོས་ནས་ཡབ་ལ་བུ་ཆུང་འདིར་ང་ག་བ་ཞིག་མིན་འདུག་པས་ཕྱིན་ཆད་
དེ་འདྲ་མབྱེད་ཅེས་ལབ་འདུག་ཉིན་གཅིག་ངས་ཁྱེད་རྣམས་ལ་དབང་སྐུར་བྱེད་ཅེས། བུམ་པ་ཞིག་ཡོད་པ་ཐམས་ཅད་ཀྱི་མགོར་འཇོག་ཅིང། དབང་བསྐུར་རྡོ་རྗེ་ཆེན་པོ་སྟེ། །ཁམས་གསུམ་ཀུན་གྱི་ཕྱག་བྱས་པ། །སང་
རྒྱས་ཀུན་གྱི་གསང་གསུམ་གྱི། །གནས་ལས་བྱུང་བ་སྤྱིན་པར་བྱ། །ཞེས་པའི་ཚིགས་བཅད་དག་ཅིང་གསལ་བ་ཐོགས་མེད་གསུངས་པས་དེ་ན་ཡོད་པའི་སེར་སྐྱ་ཐམས་ཅད་ཤིན་ཏུ་ཧ་ལས་ཤིང་ངོ་མཚར་བར་གྱུར་ཏོ། །གང་
ཐུགས་དཔལ་གྱི་བེའུ་གྲ་གཅིག་ཏུ། །ཆོས་ཀུན་རྗོགས་པར་ཆུད་པའི་ལྷ་མཆོག་ལ། །མཁྱེན་པའི་གཏེར་ཞེས་གྲགས་པ་ཉིད་ནི། །བྱིས་པའི་ཟོལ་གྱིས་མདོ་སྨད་ལྗོངས་སུ་བྱོན། །གངས་ཅན་གྲུབ་མཐའི་ཡང་རྩེ་དགེ་ལྡན་པའི།།
རིང་ལུགས་འདི་ཡིས་གསལ་བར་བགྱིད་ཞེས། །ཡབ་རྗེ་འཇམ་དཔལ་སྙིང་པོ་ཐུགས་དགྱེས་ཏེ། །རིངས་པའི་ཚུལ་གྱིས་འཛུམ་ཞལ་ཁྱོད་ལ་བསྟན། །གང་གི་སྐུ་ཡི་བར་ཆད་ངས་བས་ཞེས། །འཛམ་བུའི་གླིང་ན་ཆེ་བའི་རིགས་སྔས་
འཆང། །སྣང་སྲིད་ཟིལ་གནོན་པྡྨ་ཀཱ་ར་ཡིས། །དགྱེས་ཞལ་དངོས་སུ་བསྟན་ནས་བྱིན་གྱིས་བརླབས། །བདག་ནི་རྒྱལ་ཀུན་སྙིང་རྗེའི་མ་མ་སྟེ། །དམ་ཆོས་འོ་མས་རྒྱལ་སྲས་གཞོན་ནུ་ཁྱོད། །བསྐྱང་བར་བྱ་ཞེས་འཕགས་མཆོག་འཇིག་རྟེན་དབང།།
དུར་སྨྲིག་འཛིན་པའི་གཟུགས་ཀྱིས་ཁྱོད་དྲུང་བྱོན། །ན་ཚོད་སྒོ་ངའི་སྤུབས་རྒྱ་མ་གྲོལ་ཀྱང། །དམ་པའི་རང་རྟགས་དབྱང་སྙན་སྒྲོགས་པ་ཡིས། །རྒྱལ་སྲས་ཀ་ལ་ངེས་རྙེད་ནས། །སྐྱེ་རྒུ་ཡ་མཚན་བསྔགས་པ་བརྗོད་ལ་བྲེལ། །རྗེ་ངག་
དབང་བློ་བཟང་ཆོས་ལྡན་པའི་སྐུའི་སྐྱེ་བར་ངེས་པ་རྙེད་པའི་ཚུལ་ནི། དགུང་ལོ་གཉིས་བཞེས་སྐབས་ཉིན་གྕིཧྒ་ང་བླ་མ་ལྕང་སྐྱ་ཡིན་གསུངས་ཤིང། ལྷོ་ཕྱོགས་ལ་ཕྱག་མཛུབ་ཀྱིས་བསྟན་ནས་ཕ་གིར་དགོན་པ་ཆེན་པོ་ཡོད། ང་དེར་སོང་
ནས་བླ་མ་བྱེད་རྒྱ་ཡིན་ཞེས་སོགས་སྔོན་ནསད་རྗེས་དྲན་གྱི་གསུང་མང་དུ་བྱོན་འདོག་ཅིང། དེ་དུས་ཡུམ་གྱིས་ཟ་མ་གྲིབ་ཅན་ཅིག་ཟོས་པར་བརྟན། སྐུ་གྲིབ་ཀྱི་རྣམ་པས་སྐུ་གཟུགས་ཐམས་ཅད་ཤུ་བས་ཁྱབ་ནས་འོ་བརྒྱལ་སེ་བ་བྱུང་བར་
མགོན་པོའི་རྣལ་འབྱོར་བ་ཡིན་པའི་མཱ་བླ་མ་ཟེར་བ་ཅིག་ལ་བརྟག་པ་ཞུས་པར། གྲིབ་བྱུང་བ་ཡིན་འདུག་པས་བྱབས་ཁྲུས་གང་མང་དང་སྐུ་རིམ་འགའ་ཞིག་གྱིས་ཞེས་ཕེབས་ནས་ཡབ་ཡུམ་གཉིས་ཀྱིས་ཞལ་གཟིགས་རི་ཁྲོད་ཀྱི་བླ་མ་
འདན་མ་ཆོས་རྗེ་ཟེར་བའི་སྐུ་ཟབས་ལ་བྱས་ཁྲུས་ཞུ་བར་སང་འགྲོ་བར་ཐག་བཅད་པའི་དགུང་མོ་དེ་ལ་འདན་མ་བླ་མའི་རྨི་ལམ་ལ་ཉི་མ་གཟས་ཟིན་འདུག་པ་ལ་གིས་ལ་རང་དབུ་མཛད་ནས་རི་ཁྲོད་པ་ཐམས་ཅད་ཚོགས་ནས་ཁྲོས་གསོལ་བགྱིས་
་༄༅༄༅། །པས་གཟའ་ལས་གྲོལ་ནས་འོད་གསལ་པོ་བྱུང་བ་ཞིག་རྨེས། དེའི་སང་ཉིན་བུ་ཆུང་བྱབས་ཁྲུས་ལ་ཁྱོར་ཡོང་བར་བླ་མས་རྨི་ལྟས་ལ་དབགས་ན་འདི་གང་ཟག་རང་ག་བ་མིན་འདུག་ཅིང། བྱབས་ཁྲུས་ཀྱིས་
ཀྱང་ཕན་རྒྱུ་ཡིན་འདུག་དགོངས་ནས། རྣམ་འཇོམས་ཀྱི་བྱབས་ཁྲུས་བརྒྱ་ཚར། གཞན་ཡང་རྗེས་གནང་བཀའ་བསྒོ་སོགས་མང་དུ་སྩལ་བས་བསྙུན་ལས་གྲོལ་འདུག་ཅིང། དེ་ཕྱིན་ཅད་བླ་མ་དེས་ཁོང་རང་གི་གོང་མཆོས་རྗེ་འགང་ཆེན་
ཞིག་ཞིང་ལ་ཕེབས་པ་དེའི་སྐུ་སྐྱེ་ཡིན་པར་རེ་ནས་སྐུ་རིམ་སོགས་ཀྱང་གང་དྲག་མཛད། མཱ་བླ་མ་ལ་ཁོང་རང་གི་བླ་མའི་སྐུ་སྐྱེ་ཡིན་མིན་གྱི་བརྟག་པ་ཞུས་པར། བུ་ཆུང་དེ་ལོ་བཞི་ཐོག་ནས་གསལ་ཁ་ཉི་མ་ཤར་འདྲ་ཞིག་ཡོང། ད་ལྟ་
གསལ་ཁ་མི་ཐུབ་ཟེར་བ་བབས་འདུག་དེ་རྗེས་སྐབས་ཤིག་ཞལ་གཟིགས་ ཁོང་གི་བསམ་པ་
ལ་འདི་ཧ་ཅང་ཆེ་རུ་སོང་ན་ལུང་པ་འདིར་མི་ཤོང་བ་འདུག་པས། ཕྱོགས་གཞན་ཞིག་ཏུ་དྲངས་དགོས་སྙམ་ལག་ཏུ་འཁར་གསིལ་ཅིག་ཐོགས་འདུག་པའི་ཡུ་བས་བྲག་ཅིག་ལ་བརྒྱབ་ནས་བྱམས་པ་གླིང་དུ་སོང་ཞིག་བྱས་པར། འཁར་གསིལ་
བརྒྱབ་པའི་ཤུལ་དུ་བུག་པ་ཞིག་ཐོན་པའི་ནང་དུ་ཆུ་ཐམས་ཅད་ལྷོ་ཕྱོགས་སུ་ལྷག་མེད་དུ་བཤར་སོང་བ་ཅིག་རྨིས་པས། བླ་མ་དང་ཡབ་ཡུམ་ཚོས་ཆུ་འདི་འགྲོ་བ་རྣམས་འཚོ་བའི་རྟེན་དུ་གྱུར་པ་ཡིན་པས། བུ་ཆུང་འདི་རང་ག་བ་ཅིག་
མིན་འདུག་ཀྱང་ང་རང་ཚོའི་བླ་མའི་སྐུ་སྐྱེ་རང་ཨེ་ཡིན། བྱམས་པ་གླིང་ཟེར་བ་ཅིག་ནས་རྩད་གཅོད་མཁན་བྱུང་ན་ངེས་པར་དེར་འགྲོ་བ་འདྲ་ཞེས་གླིང། སྔ་ཕྱིའི་ལོ་རྒྱུས་དེ་རྣམས་རིམ་གྱིས་དགོན་ལུང་དུ་གྲྭ་རིགས་རྣམས་ཀྱིས་ཐོས་པས་
བླ་མ་དེ་ཉིད་ཀྱི་སྐུའི་སྐྱེ་བ་ཕལ་ཆེར་འདི་རང་ཡིན་འདྲ་སྙམ་པ་བྱུང་འདུག་ནའང། དོགས་གནས་གཞན་འགའ་ཞིག་ཀྱང་ཡོད་འདུག་པས་ཐག་མ་ཆོད་པའི་བར་སྐབས་ཤིག་ཏུ། དགོན་ལུང་གི་སློབ་ཆུང་ཟུར་པ་རི་ཁྲོད་ལ་བཞུགས་ནས་ཐུགས་
དམ་དགེ་སྤྱོར་ལ་ཤིན་ཏུ་བརྩོན་ཞིང། སྐུ་ཞབས་དེ་ཉིད་ལ་མི་ཕྱེད་པའི་དད་པ་དང་ལྡན་པ་རབ་འབྱམས་པ་བསྟན་འཛིན་ཟེར་བ་ཞིག་གིས་དགུང་གཅིག་རྨི་ལམ་དུ་དགོན་ལུང་གི་རྒྱབ་རིའི་ཐད་ནས་ཉི་མའི་དཀྱིལ་འཁོར་འོད་ཟེར་ཉི་མ་གཞན་
ལས་ཁྱད་པར་སུ་འཕགས་པ་ཅིག་ཤར་འདུག་པར་བལྟས་པས། དཀྱིལ་འཁོར་གྱི་ཁྱོན་ཚོན་གསུམ་བཞི་ཙམ་གྱི་ཚོད་ཡིན་པ་ལ་འོད་ཟེར་གཟན་དང་འདྲ་བ་ཞིག་འདུག་པ་རྨིས་ནས། སང་ཉིན་ཁོང་རང་གི་ཟླ་བོ་ཆོ་ལ། སྤྲུལ་སྐུ་འཁྲུལ་
མེད་ལང་གྲུའུ་ཕྱོགས་ཀྱི་དེ་ཀ་ཡིན་འདུག་ཀྱང། འཐེན་ཁྱེར་འདིས་ཅི་འདྲ་རང་ཡོང་ཞེས་གླིན་འདུག་དེ་ཡང་རྗེ་བླ་མ་འདི་ཉིད་ཀྱི་སྔ་མ་ཡོངས་རྫོགས་བསྟན་པའི་མངའ་བདག་ངག་དབང་བློ་བཟང་ཆོས་ལྡན་དཔལ་བཟང་པོ་དེ་ཉིད་སྐུ་དངོས་ཀྱི་
གདུལ་བྱ་རྫོགས་ནས་རེ་ཞིག་ཞི་བའི་དབྱིངས་སུ་མནལ་བར་དགོངས་ཏེ། རྟ་ལོ་ཟླ་བ་ལྔ་པའི་ཉེར་ལྔའི་ཉིན་སྙུན་བབས་ལྕི་བའི་ཚུལ་བསྟན་སྐབས། དཀའ་ཆེན་ཤེས་རབ་དར་རྒྱས་སོགས་གྲྭ་རིགས་རྣམས་ཀྱིས། རྗེ་བླ་མ་ཉིད་གལ་ཏེ་གཞན་དུ་དགོངས་
་༄༅༄༅། །པ་གཏད་པ་དུས་ལ་བབས་པའི་བཤོལ་དུ་མེད་པ་ཡིན་ཚེ། ཞིང་འདིའི་བསྟན་འགྲོའི་དཔལ་དུ་སླར་ཡང་སྤྲུལ་པའི་སྐུ་འཁྲུལ་མེད་ཞེག་མྱུར་དུ་ཕེབས་དགོས་ཚུལ་བ་ནན་ཏན་ཕུལ་བར་ཞལ་ནས་ཁྱེད་རང་
ཚོས་དཀོན་མཚོག་ལ་གསོལ་ཐོབ། ངས་ཀྱང་དཀོན་མཆོག་ལ་གསོལ་བ་འདེབས་ཞེས་ཕེབས་པས་དངོས་སུ་སྤྲུལ་སྐུ་འབྱོན་པའི་ཞལ་བཞེས་མ་གནང་ཡང་དོན་ལ་ཞལ་གྱིས་བཞེས་པར་མཛོད་དོ། །གསུང་འདི་ཙམ་ཡང་བློ་བྲོས་དང་ལྡན་
པས་ཞིབ་ཏུ་བརྟགས་ན་གནད་ཆེ་བར་སྣང་སྟེ། ཞུས་ལན་ནོར་བུའི་ཕྲེང་ལས། རང་གི་ཡོན་ཏན་སྦ་བྱ་ཞིང། །གཞན་གྱི་ཡོན་ཏན་བསྒྲག་པར་བྱ། །ཞེས་དང། འཇམ་མགོན་ས་པཎ་གྱིས། བླུན་པོ་ཡོན་ཏན་ཁར་འབྱིན་ཅིང། །མཁས་པ་ཡོན་
ཏན་ཁོང་དུ་སྤེད། །ཅེས་གསུངས་པ་ལྟར། རྗེ་བླ་མ་ཉིད་སྐྱེ་འཆི་ལ་དབང་ཐོབ་པའི་དམ་པ་ཁྱད་པར་ཅན་ཡིན་པ་རྣམ་ཐར་མཐོང་བ་རྣམས་ཀྱིས་ཤེས་པ་ལྟར་ཡིན་ཀྱང། དེ་ལྟ་བུའི་རྣམ་པ་མི་ཛད་པར་ཐུགས་ཤིན་ཏུ་སྒམ་པ་བཀའ་གདམས་གོང་
མའི་རྣམ་ཐར་བདག་གིར་བཞེས་ཏེ་བདེ་ལེགས་ཐམས་ཅད་ཀྱི་ཙ་བ་དཀོན་མཆོག་ཡིན་པས། གྲྭ་སློབ་སྤྱིན་བདག་སོགས་དང་ལྡན་མཐའ་དག་གིས་རང་འདོད་སྤངས་ཏེ་གསོལ་བ་རྩེ་གཅིག་ཏུ་བཏབ་ན། དཀོན་མཆོག་གི་བྱིན་རླབས་དང་ཐུགས་རྗེ་
འབའ་ཞིག་གི་མཐུ་ལས་ཉི་མ་རང་ཤར་བཞིན་དུ་གསལ་བར་འགྱུར་རོ། །ཞེས་འདོམས་པར་མཛད་པ་གོར་མ་ཆག་གོ། །དེ་ནས་ལུག་ལོ་ཟླ་བ་དང་པོའི་ཚེས་གཉིས་ཀྱི་ཉིན་མདོ་སྨད་ཀྱི་སྡེ་ཆེན་པོ་དགོན་ལུང་བྱམས་པ་གླིང་གི་སྲུང་མ་རྟེན་ཁོག་
ཏུ་སྤྱན་དྲངས་པར་རྗེ་དེ་ཉིད་ཀྱི་སྤྲུལ་སྐུ་འབྱོན་མིན་གྱི་ལུང་བསྟན་ཞུས་པར། སྲུང་མ་ཉིད་ཀྱིས་ཁ་དར་སྲིད་ཞི་བདེ་སྐྱིད་མ་རིང་བ་ཞིག་གི་སྟེན་དུ་རྟགས་བརྒྱད་མ་སེར་པོ་ཞིག་དང། དེའི་སྟེན་དུ་ཉིན་བདེ་དཀར་པོ་དྲི་མ་མེད་པ་རྣམས་བརྩེགས་ཏེ་ཞིང་
རིང་ཐུང་སྙོམས་པར་བསྒྲིགས་པ་དཀའ་འཆེན་ཞེས་རབ་དར་རྒྱས་ལ་གནང་ནས་རྟོག་དཔྱོད་གྱིས་ཞེས་ཞེས་ཕེབས། དེ་ལ་ཐམས་ཅད་ཀྱིས་དཔྱད་པས། སྤྲུལ་སྐུ་མི་རིང་བར་འབྱོན་པ་དང། བྱོན་པ་ཉིད་ཀྱང་སྐུ་ཚེ་མཛད་འཕྲིན་རྒྱས་པ་
དང། །མཛད་འཕྲིན་བཟང་པོ་ལ་བརྟན་ནས་ཞིའི་སྐྱིད་འཕེལ་བའི་བརྡམ་མཚོན་དུ་དཔྱད་པ་ཕྱིས་སུ་དེ་ཁོན་བཞིན་དུ་བྱུང་འདུག་གོ། །ཆུ་བཟང་རིན་པོ་བློ་བཟང་བསྟན་པའི་རྒྱལ་མཚན་ལ་སྤྲུལ་སྐུ་མྱུར་འབྱོན་གྱི་གསོལ་འདེ་བས་ཞུས་
པ་བཞིན་ལྗགས་རྩོམ་མཛད་སྐབས། བརྐ་ཤེས་དགེ་མཚན་འོད་དཀར་སྤྲོལ་བཞིན་དུ། །ཐུབ་བསྟན་ཀུནྡའི་དཔལ་དུ་གསལ་གྱུར་ཅིག། །ཅེས་གནང་བ་དང་དུས་མཚུངས་སུ་དགོན་ལུང་གི་ཚོགས་དུད་འབུད་པ་འགྲིག་པས་སྤྲུལ་སྐུ་ངེས་པར་
འབྱོན་པའི་རྟེན་འབྲེལ་ལེགས་པོ་བྱུང་ཞེས་མཉེས་ཚོར་ཆེན་མཛད། འདི་ལོ་བོད་དུ་པཎ་ཆེན་ཐམས་ཅད་མཁྱེན་པ་བློ་བཟང་ཡེ་ཤེས། རྒྱལ་སྲས་པའི་སྐུ་འཇིགས་མེད་ཡེ་ཤེས་གྲགས་པ། གྲུང་དབང་སེམས་དཔའ་རིན་པོ་ཆེ། ལ་
མོ་ཆོས་སྐྱོད་ཆེན་པོ། གནས་ཆུང། དགའ་གདོད་ཆོས་སྐྱོང་རྣམས་ལ་རྗེ་བླ་མ་དེ་ཉིད་ཀྱི་སྤྲུལ་སྐུ་འབྱོན་མིན་གྱི་ལུང་ཞུ་བགྱིས་པར། ཐམས་ཅད་མཐུན་པར་འབྱོན་པའི་བཀའ་ལུང་གནང་བས། གྲྭ་རིགས་ཐམས་ཅད་ནས་སྤྲུལ་སྐུ་འཁྲུལ་
་༄༅༄༅། །མེད་ཅིག་འབྱོན་པར་ངེས་ཤེས་འདྲོངས། འོན་ཀྱང་ཡུལ་ཕྱོགས་གང་དུ་འབྱོན་མ་ངེས་ལ། ལ་མོ་ཆོས་སྐྱོང་ནས་སྤྲུལ་སྐུ་རང་འདོད་ཕྱོགས་སུ་འབྱོན་ཞེས་པ་དང། དགའ་གདོང་ཆོས་སྐྱོགྣ་གིས་
རང་ཕྱོགས་སུ་འབྱོན་ལས་ཆེ་ཞེས་ཕེབས་པར་བརྟེན་ཨ་མདོ་ཕྱོགས་སུ་ཕེབས་པར་ཐམས་ཅད་ཀྱིས་ཐག་ཆོད་པར་གྱུར། མདོ་ཁམས་ཀྱི་ཕྱོགས་ག་འདྲ་ཞིག་ཏུ་ཕེབས་པ་ཡང། གནས་ཆུང་གིས། གནས་གཞི་དེ་ནས་བརྩིས་པའི་ཉི་
མའི་བྱང་ནུབ་ཏུ་རྟོག་པ་ཆུག་ཕྱིན་རིམ་གསལ་ཡོང་གསུང་བ་དང། གྲུབ་དབང་སེམས་དཔའ་རིན་པོ་ཆེ་ནས་གདན་སའི་བྱང་ཕྱོགས་སུ་འབྱོན་པའི་ངོ་ཤར་ཞེས་ཕེབས་པ་ལ། དག་ནས་གང་ཡིན་གྱི་དོགས་གཅོད་སྐྱར་ཞུ་བགྱིས་པར་
གདོན་ལུང་ཡིན་པ་འདྲ་ཞེས་ཕེབས། དགོན་ལུང་ཆོས་སྐྱོང་གིས་བྱ་ལོ་ཟླ་དང་པོའི་ཚེས་གཉིས་ཀྱི་ཉིན་དགོན་ལུང་གི་ནུབ་བྱང་གི་ཕྱོགས་སུ་མཛུབ་སྟོན་གནང་ནས་སྤྲུལ་སྐུ་འདི་ཕྱོགས་སུ་ཕེབས་རྒྱུ་ཡིན་ཞེས་པ་དང། ཆུ་བཟུང་རིན་པོ་
ཆེ་ནས་སྐུ་འབུམ་ཆོས་སྐྱོང་ལ་ལུད་ཞུ་གནང་བར་ལྷོ་བྱང་གང་ཤིག་ཏུ་འབྱོན་པའི་ལུང་བསྟན་གནང། དེ་ལྟར་ལུང་ཐམས་ཅད་ཐུན་པ་བྱུང་བས་གྲྭ་སློབ་རྣམས་ཀྱིས་དགོན་ལུང་གི་བྱང་ངམ་ནུབ་བྱང་མཚམས་གང་རིགས་
སུ་སྐུ་འཁྲུངས་པར་ཐག་ཆོད་ནའང། དེས་ཀྱང་མི་ཆོག་པར་ད་དུངས་ཡུལ་གྱི་རྟགས་མཚན། ཡབ་ཡུམ་གྱི་མིང་སྒྲ་སོགས་ཞིབ་ཏུ་ཐེ་ཚོམ་ཆོད་དགོས་པར་བསམ་སྟེ། མཁས་གྲུབ་ཆེན་པོ་རྗེ་འཇམ་དབྱངས་བཞད་པའི་རྡོ་རྗེ་ལ་གསུང་
བརྟག་ཞུག་པའི་ཕྱིར་ཕེབས་སུ་སྤྲུལ་སྐུ་ས་ཆ་ཕལ་ཆེར་ལུང་བ་བྱང་ངོས་མཐོ་བ། མགོ་བྱང་ལྟའི་འཕྲང་རྟགས་ཅན་ཞིག་ཡོང་པ་ཐོན་པའི་སྐོར་ཞིག་ལ་ཕེབས་པའི་ཤར་ཤེས་གསུངས་པ་དང། ཞྭ་དམར་བྲ་སྟི་དགོན་གྱི་སྲུང་མ་དགའ་
གདོང་ཆོས་སྐྱོང་ནས། བྱང་ཡོལ་ལྷོ་དོགས་ལྟོས་པ། རྦབ་བྲ་སྲེན་གྱི་འཚུབ་ཆ་སྟོན་པ། སྐམ་སྲིད་ཀྱི་ཆུ་མིག་བརྡལ་རྡོལ་བ། མིང་དཔལ་རུས་སོགས་ལ་ག་ད་བ་ན་ང་ཞེས་འཁྲུངས་པའི་ལུང་བསྟན་བྱུང། དེ་དག་གི་དོན་
བཞིན་དྲྭ་སློབ་རྣམས་ཀྱིས་སྤྲུལ་སྐུ་འི་དོགས་གནས་རྩད་བཅད་པས། ཕྱོགས་ཡས་མས་སུ་དོགས་གཞིན་ཅན་ཁ་ཤེས་བྱུང་འདུག་ནའང། ལང་གྲུའུ་ཕྱོགས་སུ་སྐུ་འཁྲུངས་པ་འདི་ཉིད་ཁོན་ཕྱོགས་དང་གནས་དང་ཡབ་ཡུམ་གྱི་མིང་སྒྲ་སོགས་
གང་ཅི་ནས་ལྷ་དང་བླ་མའི་ལུད་བསྟན་དང་སྒོ་ཐམས་ཅད་མཐུན་པར་མ་ཟད། ཡབ་ཡུམ་སོགས་ཀྱི་མཚན་ལྟས་དང། སྤྲུལ་སྐུ་ཉིད་ཀྱི་སྐུའི་མཛད་སྤྱོད། གསུང་གི་ཕེབས་སྒོ་གང་ལ་བལྟས་ཀྱང་རྗེ་བླ་མ་ངག་དབང་བློ་བཟང་ཆོས་ལྡན་དཔལ་
བཟང་པོའི་ཡང་སྲིད་འཁྲུལ་པ་དང་བྲལ་བ་ཡིན་འདུག་སྙམ་དུ་ཐམས་ཅད་དགའ་སྤྲོད་དབྱར་གྱི་ཆུ་བོ་བཞིན་འཕེལ་བར་གྱུར་ཏོ། །དེ་ནས་སྤྲུལ་སྐུ་ངོས་འཛིན་གྱི་ཆེད་དུ་གྲྭ་རིགས་ཁ་ཤས་འགྲོ་རྩེས་ཀྱིས་ཆུ་བཟང་རིན་པོ་ཆེ་ར་བརྟག་པ་ཞུས་པར། ཁོར་
གི་བརྟག་པའི་མཆོད་མེ་སྤར་བ་དང་ཚོགས་དུང་འབུད་པ་འགྲིག་པས། རྟན་འབྲེལ་ལེགས་ཤིང་བརྟག་པ་འང་བཟང་བ་བབས་པས་ངོས་འཛིན་ལ་གང་མྱུར་སོང་བ་འཐད་ཅེས་གསུངས། རྗེ་འཇམ་དབྱངས་བཞད་པ་རིན་པོ་ཆེ་ནས་ཀྱང། ས་ཆ་སྔར་
་༄༅༄༅། །ལུང་བསྟན་པ་དང་མཐུན་ཕྱིན་བརྟག་པ་ཡང་དགའ་རབ་བྱུང་བས་སྐུ་ཆས་ཀྱི་རིགས་ཁྱེར་ནས་ངོས་འཛིན་བྱེད་བཅུག་རྗེས་སླར་འཕྲོས་པ་ཡོད་པ་གྱིས་ཞེས་ཕེབས། དགོན་ལུང་ཆོས་སྐྱོང་གིས་ཀྱང་དེ་
མཐུན་གྱི་ལུང་བསྟན་བྱུང་བ་བཞིན། དགོན་ལུང་སྤྱི་སོ་ནས་དཀའ་བཅུ་བློ་བཟང་བསམ་འགྲུབ། ལྕད་སྐྱ་བླ་བླང་ནས་དཀའ་བཅུ་ལྷུན་གྲུབ་རྒྱ་མཚོ་དང་དགེ་སློང་ཚུལ་ཁྲིམ་གྱོག་རྣམས་ཀྱིས། སྐུ་གོང་མའི་ཕྱག་དཔེ་
ཕྱག་འཕྲིང། ཐུགས་དམ་རྟེན་གྱི་རྗེའི་སྐུ་བརྙན་རྣམས་དང། དེ་དག་དང་དབྱིབས་མཚུངས་པའི་འདྲ་མིན་རེ་བཅས་ཁྱེར་ནས་ངོས་འཛིན་མཛད་བཅུག་པར། ཕྱག་དཔེ་ཕྱག་འཕྲིང་སྐུ་རྙན་ངོ་མ་རྣམས་ངའི་ཡིན་ཞེས་མ་ནོར་བར་བཞེས་
ཤིང། འདྲ་མྪྔྶ་རྣམས་བཏང་སྙོམས་སུ་འཇོག་པ་མཛད། དྲྭ་པ་འདི་ཁྲོད་ན་མཁྱེན་པའི་རིགས་ཡོད་ཚེ་མགོ་ལ་ཕྱག་འཇོགས་པ་མཛོད་ཞུས་པས་ཐམས་ཅད་ཞིབ་ཏུ་གཟིགས་ནས་སྐུ་གོང་མའི་གསོལ་དཔོན་ལྷུན་གྲུབ་ཀྱི་མགོར་
ཕྱག་འཇོག་པ་མཛད། ཡང་སྐུ་སྔ་མས་ལྷུན་གྲུབ་ལ་གནང་བའི་ཕྱག་འཕྲིང་ཞིག་དང། དེ་དང་འདྲ་བ་གཞན་ཞིག་ལྷན་དུ་ཕུལ་ནས། འདི་གཉིས་ཀྱི་ནང་ནས་ཕྲིང་བ་ངོ་མཁྱེན་པ་དེ་ཡབ་ཀྱི་སྐེར་སྐོན། མི་མཁྱེན་པ་དེ་བདག་པོར་སྤྲོད་
ཅེས་ཞུས་པས་ཕྱག་འཕྲོང་དེ་ཡབ་ཀྱི་སྐེ་ལ་བསྐོན་ཅིང། ཅིག་ཤོས་དེ་བདག་པོར་སྤྲད་པ་སོགས་ངོས་འཛིན་འཁྲུལ་མེད་མཛད། རྒྱུ་མཚན་དེ་རྣམས་དང་བཅས་སླར་ཡང་རྗེ་འཇམ་དབྱངས་བཞད་པར་གསུང་བརྟག་ཞུས་པས། དོགས་
གཞི་ཡོད་པ་ཐམས་ཅད་ལ་བཏག་པ་ཞིབ་ཡད་ཡང་བྱས་པར་ཆི་ཀྱ་ཚངས་པ་གུ་རུ་བསྟན་འཛིན་གྱི་བུ་ཆུང་གྲགས་པ་བསོད་ནམས་འདི་བླ་མའི་སྤྲུལ་སྐུ་འཁྲུལ་མེད་ཡིན་འདུག་པས་བདག་བྱས་ན་བཟང་ཞེས་ཕེབས། དགོན་ལུང་ཆོས་སྐྱོང་ནས་
ཀྱང་སྤྲུལ་སྐུ་འཁྲུལ་མེད་ཡིན་པར་ཐག་ཆོད་པའི་ལུང་བསྟན་གསལ་པོ་ཕེབས། དེང་སང་གི་སྐུ་སྐྱེ་བདག་བྱེད་མཁན་ཕལ་ཆེ་བས་སྔ་མ་དེ་སྐུ་འདས་ཕྲལ་རང་ནས་རིགས་སྟོབས་འབྱོར་དང་ལྡན་པའི་ཁྱིམ་དུ་སྐྱེས་པའི་བུ་ཆུང་རེ་འབད་པས་
བཙལ་ནས་རྙེད་ཕྲལ་རང་དུ་ལྷ་དང་བླ་མའི་ལུང་ཚད་མ་དང་ངོས་འཛིན་འཁྲུལ་མེད་སོགས་གང་ཡང་མི་དགོས་པར་ཕན་ཚུན་ནང་མཐུན་གྱིས་གོ་སར་ལྗོག་གང་ཐུབ་བྱེད་པ་དང། ཡང་ལུང་བསྟན་སོགས་ཕུལ་བའི་ལུགས་སུ་བྱེད་པ་ལ་ལས་
བླ་མའི་ཉེ་གནས་དང་ཆོས་སྐྱོང་གི་སྐུ་ལྷོག་པ་ཟང་ཟིང་གིས་བརྔན་པ་སོགས་ལུང་བསྟན་རང་གི་འདོད་ཕྱོགས་དང་མཐུན་པ་ཡོང་བའི་ཐབས་ཟབ་མོའི་སྒོ་ནས་ནས་ལུང་ཐེལ་ཚེ་ཅན་རེ་ལ་ཁུང་བཅོལ་བ་སོགས་འཕྱོན་མའི་ཟློས་གར་རྣམ་གྲངས་ཇི་
སྙེད་ཅིག་བསྒྱུར་བ་ལ་ལྟོས་ན། དེང་སང་གི་དུས་སུ་སྤྲུལ་སྐུ་འཁྲུལ་བྲལ་འསི་འདྲ་ལྟ་ཞོག་འདི་པའི་དོན་སྐོར་ལ་ཞིབ་ཆ་ནན་མཐར་དེ་ཞིག་ལྷུར་ལེན་པའི་གཟུར་གནས་ཀྱི་གྲྭ་སློབ་དེ་ལྟ་བུ་ཡང་ཨུ་དུམླྦ་རའི་མེ་ཏོག་ལས་ཀྱང་དཀོན་པར་
མཐོང་ངོ། །གཞན་ཡང། དེང་དུས་གོ་ས་མཐོ་བའི་སྤྲུལ་སྐུ་གཅིག་གང་དུ་འཁྲུངས་ས་དེར་གཞན་མཆོག་དམན་མང་པོའི་སྐྱེ་སྲིད་ཀྱང་སྤང་ལ་ཤ་མོ་རྡོལ་བ་བཞིན་དུ་དེར་འབྱུང་བའི་སྲོལ་ཞིག་མདོ་དབུས་ཐམས་ཅད་དུ་དར་འདུག་པ་ནི། སོ་
་༄༅༄༅། །སྐྱེའི་བློར་མི་ཆུད་པའི་འཕགས་ཆེན་དམ་པ་རྣམས་ཀྱི་ཁྱད་ཆོས་ཞིག་གམ། ཡང་ན་སྙིགས་མའི་དུས་ཀྱི་རང་རྟགས་རྗེན་པར་ཤར་བ་ལས་མ་འདས་པ་ཉིད་དོ། །སྔར་གྱི་འཕྲོ་ནི། དེ་ལྟར་ལུང་
བསྟན་ཚད་མ་དང། ངོས་འཛིང་འཁྲུལ་མེད་སོགས་རྒྱུ་མཚན་དུ་མའི་སྒོ་ནས། སྤྲུལ་སྐུ་མ་ནོར་བར་ངོས་ཟིན་པས་གྲྭ་སློབ་རྣམས་ཡིད་བཞིན་གྱི་ནོར་བུ་སྟོར་བ་སླར་ཡང་ལག་ཏུ་སོན་པ་ལྟ་བུའི་དགའ་བ་ཚད་མེད་པ་དང་བཅས་
རྗེ་ཐུའུ་བཀྭན་རིན་པོ་ཆེ་སོགས་པེའི་ཅིང་དང་སོགས་ཡུལ་དུ་བཞུགས་པའི་བླ་ཆེན་རྣམས་དང་གྲྭ་སློབ་སྤྱིན་བདག་ཐམས་ཅད་ལ་གནས་ཚུལ་ཞིབ་རྒྱས་ཕུལ་བས། ཐམས་ཅད་ཀྱིས་རྗེས་སུ་ཡི་རང་བའི་བསྔགས་བརྗོད་དང་བཅས་
གོང་མ་ཆེན་པོར་རྒྱུ་ཚན་ཞུ་རྩེས་བགྱུས་པར། དེ་དུས་སོག་པོའི་ལྤང་སྟོབས་འབྱོར་ཅན་ཞིག་ལ་བུ་ཆུང་བ་རྗེ་ལྕང་སྐྱ་པའི་སྤྲུལ་སྐུར་དྲིལ་བསྒྲགས་ཤིང། གོང་མའི་བློན་ཆེན་ཕལ་ཆེར་ཡང་ལྤང་དེ་ལ་དགའ་
བའི་དབང་གིས་རེ་ཞིག་གི་བར། གོང་མར་ཞུ་རྒྱུ་ཅུར་གན་ནས་བཀག་ཕལ། རྗེ་ཐུའུ་བཀྭན་རིན་པོ་ཆེ་ནས་མདོ་ཁམས་སུ་འཁྲུངས་པའི་སྤྲུལ་སྐུ་འདི་ལ། མདོ་དབུས་ཀྱི་སྐྱེས་བུ་དམ་པ་རྣམས་དང། ཆོས་སྐྱོང་ཚད་ལྡན་རྣམས་
ཀྱི་ལུང་བསྟན་ཐམས་ཅད་མཐུན་ཅིང། སྤྲུལ་སྐུ་ཉིད་ནས་ཀྱང་ངོས་འཛིན་ཐམས་ཅད་འཁྲུལ་མེད་མཛད་པ་སོགས་རྒྱུ་མཚན་ཕྱོགས་སྒོར་མོ་ཐམས་ཅད་ནས་རྗེ་ལྕང་སྐྱ་པའི་སྤྲུལ་སྐུ་འཁྲུལ་མེད་ཡིན་ཅིང། གཅིག་ཤོག་ལ་དེ་འདྲའི་
གཏན་ཚིགས་ཀྱི་ཕྱོགས་ཙམ་ཡང་མེད་པས་གལ་ཏེ་ལུགས་སྲོལ་བཞིན་དུ་ཁྲིམས་ར་བརྒྱུད་ནས་གོང་མར་ཞུ་མི་འཇུག་ན་ངེད་རང་དངོས་ཀྱིས་གོང་མར་མཇལ་འཕྲད་སྐབས་དག་ལམ་ནས་ཞུ་རྒྱུ་ཡིན། འདི་དོན་ལ་ང་རང་གི་སྲོག་ཡལ་བར་འདོར་
དགོས་བྱུང་ཡང་རང་གི་བླ་མའི་སྐུའི་དོན་ཆེད་ཡིན་པས་འགྱོད་པ་ཅུང་ཟད་ཀྱང་མེད་དོ་ཞེས་ཅུར་གན་གྱི་ཨམ་བན་རྣམས་ལ་གསུང་ལྕི་བ་ཕེབས་པས། ཁོང་ཚོས་ཀྱང་བྱ་ཐབས་ཟད་ནས་དེ་འདྲ་ཡིན་ཚེ་གོང་མར་ཞུས་ཆོག་པ་འདུག་ཟེར། དེ་ནས་
ཅུ་ར་གན་བརྒྱུད་གོང་མ་ཆེན་པོར་རྒྱུ་ཚན་ཞིབ་རྒྱས་ཞུས་པར་ཐུགས་ཤིན་ཏུ་དགྱིས་པས་མྱུར་དུ་སྐྱེ་བ་གོང་མའི་གདན་སར་སྤྱན་དྲོངས་ལ་ཐུགས་གཉེར་སོགས་མཛད་ཆུག་ཅེས་བཀའ་བཟང་པོ་གནང། དེ་ཕྲལ་པེའི་ཅིང་ནས་དཀའ་ཆེན་ཤེས་
རབ་དང་རྒྱས་དང་དེ་མཆི་བཅས་ངོ་གྱོག་རྣམས་སྤྲུལ་སྐུ་གདན་འདྲིན་པའི་ཆེད་དུ་ཡོང་བ་དགོན་ལུང་དུ་འབྱོར། ལྕགས་བྱི་ཟླ་བ་ལྔ་པའི་ནང་དུ་འཁྲུངས་ཡུལ་དུ་ཕྱིན་ཏེ་སྤྲུལ་སྐུར་རིན་པོ་ཆེར་མཇལ་བས་དགྱེས་པའི་རྣམ་པ་དཔག་མེད་མཛད། ཚེ་
གཅིག་གི་ཉིན་སྒྲུལ་གྱི་དུས་ཚོད་ལ་བྱེས་སྒར་གྱི་གཟིམ་གུར་དུ་གདན་དྲངས་ནས་གསོལ་སྟོན་གཟབ་རྒྱས་ཐོག་དངོས་འབུལ་སྤམ་མཐོ་བ་ཕུལ། དེ་ངེན་ནམ་མཁའ་ཤིན་ཏུ་དྲྭངས་ཤིང་ངི་མའི་འོད་གསལ་བ། ཆར་རླུང་སོགས་ཀྱིས་དབེན་
པའི་ཁད་ཤིན་ཏུ་འཇམ་པ་ལ་འཇའ་སྤྲིན་དང་འཇའ་ཚོན་སྣ་ལྔ་པ་དུ་མས་མཛེས་པ་སོགས་དཔོན་སློབ་ཐོག་མའི་མཇལ་ཕྲད་ཀྱི་རྟན་འབྲལ་ངོ་མཚར་རྨད་དུ་བྱུང་བ་འགྲིག་མཇལ་ཕྲད་དང་སྟོན་མོ་གྲུབ་ཟིན་ནས་གཟིམ་གུར་ཕྱི་རོལ་
་༄༅༄༅། །དུ་ཕེབས། དྲེས་མའི་ནང་དུ་བཞུགས་ནས་དྲེས་སྤྲུང་ཅིག་གི་སྟེང་དུ་ལིང་དཀར་པོའི་ཕྱག་ཕྱི་གསར་པ་ཅིག་བཀབ་སྟེ་གདུགས་དང། རྒྱལ་མཚན་དང། བདན་ཡིན་གསུངས་ནས་སྐུ་རྩེད་དུ་མ་གནང་བཞིན་
པར། ཞལ་ནས་སྔོན་གོང་མ་རྒྱལ་པོ་ཞབས་ཕྱིར་མི་ལུང་པ་ཁེངས་པ་ཙམ་དང་བཅས་ཕེབས་གི་འདུག་སྔོན་ལ་རྔ་བརྡུང་བ་དང། དུང་འབུད་པ་རྣམས་བྱས་ནས། གོང་མ་རྒྱལ་པོ་ནང་ལ་ཕེབས་ནས་གསོལ་ཇ་བཞེས་གྱི་འདུག་ཅེས་
རྗོ་གོང་མ་དེ་ངིད་ཞིང་ལ་ཕེབས་པའི་སྔ་ལོ་བདག་པོ་ཆེན་པོ་དོ་ལོན་ནོར་བྱི་གཟིམ་ཁང་དུ་ཕེབས་ནས་གསོལ་ཇ་བཞེས་པ་སོགས་ཀྱི་རྣམ་པ་ཇི་ལྟ་བ་བཞིན་གསལ་བར་གསུངས་པས། སྐུ་དྲུང་ན་ཡོད་པ་ཐམས་ཅད་ཀྱིས་རྗེ་བླ་མ་དེ་ཉིད་ཀྱི་
སྐུའི་སྐྱེ་བ་འཁྲུལ་མེད་དུ་ངེས་ཤེས་འདྲོངས་ཤིང་དད་པའི་སྤུ་ལོང་གྱོ་བ་དང་མིག་ནས་མཆིམ་འཁྲུག་པ་བྱུང་འདུག་སྔོན་རབས་དུས་ཀྱི་རྣམ་ཐར་རི་མོ་ཀུན། །གཞོན་ནུའི་བློ་གྲོས་དྲི་བྲལ་མེ་ལོང་དུ། །ཤར་འདིར་མཁས་དྲུབ་བློ་བཟང་
ཆོས་ལྡན་རྗེ། །ཞི་བར་མནལ་བའི་གཏམ་དེ་རྫུན་དུ་བྱས། །ཚུལ་དེ་འདོམས་པའི་གསུང་སྙན་དབྱར་སྐྱེས་སྒྲས། །བསྐུལ་ཚེ་གྲྭ་སློབ་ཡིད་ཀྱི་ལྷ་ལམ་ངོགས། །དགའ་དད་སྐྱོ་བ་ཁ་དོག་འདྲེས་མའི་སྤྲིན། །གཏིབས་ལས་མཆི་མའི་ཐིགས་པ་
ཆར་དུ་འཇག་འདི་ནི་སྔིན་གནས་དྲན་པ་ལྟ་ཞོག་གི། །ཚེ་འདིར་ནན་གྱིས་བསླབས་པའི་ཚིག་གསུམ་ཀྱང། །ཇི་བཞིན་མི་ཐོན་གདོལ་བའི་ཕྲུ་གུ་འགའ། །སྐྱེ་སྲིད་བཟུང་བར་སྒྲོགས་ལ་ཅོ་འདྲི་ཉིད། །དེ་ནས་ཟླ་བ་དེ་ཀའི་ཚེ་གསུམ་གྱི་
ཉིན་དགོན་ལུང་ཕྱོགས་སུ་ཆི་བས་ཁ་བསྒྱུར་བར་ཡུལ་ཕྱོགས་ཀྱི་སྐྱ་སེར་དྲེགས་ཞན་མཐའ་དག་གིས་རྟེན་འབྲེལ་སྒོ་དུམ་ནས་བསྒྲིག་པའི་ཕེབས་སྐྱེལ་ཞུས་ཏེ་རིམ་གྱིས་ཕེབས་པའི་བཤུལ་ལམ་དུ་སང་ཉིན་སྐར་མ་བཟང་བས་སྒོམ་ཁང་ལ་
འགྲོ་རྒྱུ་ཡིན་ཞེས་དབེན་པ་ལ་དགྱིས་པའི་ཐུགས་ཀྱི་བག་ཆགས་སད་པའི་ཚུལ་དང། ཧོར་ཟླ་དྲུག་པའི་ཚེས་བཞི་སངས་རྒྱས་ཀྱི་ཆོས་འཁོར་བསྐོར་བའི་དུས་ཆེན་ཡིན་པ་དོན་གྱིས་གསུངས། དེ་ཉིན་ཧོར་གྱི་དགོན་པས་བསུ་བ་སར་
འཕྲེང་སོགས་གང་རྒྱས་ངོས་འདུ་ཁང་དུ་གདན་དྲངས་ཏེ་གཞི་ལེན་སྟོན་མོ་འབྲུལ་བ་སོགས་གཟབ་རྒྱས་ཞུས་པའི་བཞུགས་གྲལ་ནས་ཁྲིའི་གྱས་ཕྱོགས་སུ་སྟོན་པའི་སྐུ་བརྙན་འབག་བཐོ་ཅིག་ལ་དབུ་རྒྱན་སྒྲོན་ཡོད་པ་གཟིགས་ནས་ལྷ་
དེའི་དབུ་ཞྭང་ལ་དགོས་ཞེས་སྐུ་རྩེད་ཀྱི་རྣམ་པས་གསུང་བར། དེ་ཀའི་བླ་མ་ཟུར་བསྟན་སྐྱོང་ཟེར་བས་དབུ་རྒྱན་བླངས་ནས། ཕུན་ཚོགས་གཟི་འོད་ཕྱོགས་བཅུར་རབ་ཏུ་འཕྲོ། །ཞེས་སོགས་ཀྱི་ཚིགས་བཅད་དང་བཅས་པས་ཕྱག་ཏུ་ཕུལ་བར་
ཐུགས་མཉེས་ཚོར་པོས་དབུ་ལ་བཞེས་སྡངས་སོགས་ཀྱི་སྐུ་རྩེད་ཡ་མཚན་པ་མཛད་པ་རྟན་འབྲེལ་ཕུན་སུམ་ཚོགས་པར་གྱུར་ཅིང། དེར་འཚོགས་ཀྱི་སྐྱ་སེར་དྲེགས་ཞན་མཐའ་དག་གིས་ངོ་མཚར་བའི་གནས་སུ་འཛིན་པ་བྱུང། ཚེ་
བཞི་ལ་ཆིབས་གོང་དུ་ཨ་ར་པ་ཙ་གསུང་གདངས་མཐོན་པོས་བཟླ་བཞིན་ཕེབས་པ་ན་སྐབས་ཤིག་མན་ལ་ཕེབས་པའི་རྣམ་པ་གནང་བས། གཀའ་ཆེན་ཤེས་དར་བས་ཆིབས་པ་བསྐྱོད་ནས་མཕྱོགས་ཙམ་ཕེབས། སྐུ་ཞབས་རྒྱལ་ཡག་
་༄༅༄༅། །དགོན་ལ་ཕེབས་དགོས་རྒྱུ་ཡིན་མོད་ཞུས་པ་ལ། ང་རང་ཚོ་རྒྱལ་ཡག་དགོན་ལ་འགྲོ་རྒྱུ་ཨེ་ཡིན། འོ་ན་རྒྱལ་ཡག་དགོན་པའི་མིང་ཅི་ཟེར་ཞེས་དྲི་བ་གནང་བྱུང་བས་མིང་སུས་ཀྱང་མ་ཤེས་པ་ཞུ་
རྒྱུ་མ་རྙེད་པ་ལ་དགའ་ལྡན་ཅིག་ཟེར་བ་ཡིན་པས་གསུངས། དེ་ནས་རིམ་གྱིས་ཡག་རྒྱལ་ཡག་དགོན་པའི་ཆིབས་བསུ་བ་སྐྱ་སེར་མང་པོ་འབྱོར་པས་ཁོང་རྣམས་ལ་དྲིས་པས་དགོན་པའི་མིང་ལ་དགའ་ལྡན་བདེ་ཆེན་སླིང་ཡིན་ཟེར་བས་ཐམས་
ཅད་ངོ་མཚར་བ་བྱུང། རྒྱལ་ཡག་ནས་བསུ་སེར་འཕྲིང་སོགས་རྟེན་འབྲེལ་གང་ཀྱིས་འདུ་ཁང་གི་ཆོས་ཁྲིར་གདན་དྲངས་སྟོན་མོ་འབུལ་བ་སོགས་གཟབ་རྒྱས་ཞུས། བཞུགས་ཁྲིའི་གྱས་ཕྱོགས་སུ་རིགས་གསུམ་མགོན་
པོའི་སྐུ་བརྙན་བཟོ་དེ་ཙམ་ལེགས་རྒྱུ་མེད་པ་རྣམས་ལ་གཟིགས་ནས་འདི་དང་འདི་གང་གི་སྐུ་ཡིན་དང་ཕྱག་མཚན་སོགས་འདི་དང་འདི་ཅི་ཡིན་སོགས་ཀྱི་བཀའ་འདྲི་ཞིབ་པར་གནང། ལན་ཕུལ་ཚར་བ་དང་བཟོ་ལེགས་པོ་མི་
འདུག་ཕེབས་པ་དང། ལོགས་རིགས་རྣམས་ལ་ཞིབ་ཏུ་གཟིགས་ནས་འདི་ཚོ་རྒྱ་མིས་བྲིས་པ་རེད་གསུངས་པ་སོགས་ཐུགས་རིགས་ཤིན་ཏུ་ཞིབ་ཅིང་ལྷ་ཉམས་ལ་མཁས་པ་གྱིས་བསྟན་པས་ཐམས་ཅད་ཡ་མཚན་པར་གྱུར། དེར་
གནས་སྐྱ་སེར་དྲེགས་ཞན་ཐམས་ཅད་ལ་མཇལ་ཁ་དང་དམིགས་བརྩེམ་དང་ཨ་ར་པ་ཙའི་ལྗགས་ལུང་གནང་ནས་ལྡན་རྣམས་ཚིམ་པར་མཛད།  ཚེས་ལྔ་ལ་ཞྭ་དམར་དགོན་པའི་གྲྭ་བསྒྲགས་ཀྱི་སར་ཆིབས་བསྒྱུར་མཛད་
པར་འདན་མ་ཞབས་དྲུང་རིན་པོ་ཆེའི་ཕྱག་མཛོད་རབ་བྱམས་པ་སོགས་རྒྱལ་ཡག་དགོན་པའི་གྲྭ་རྒན་གཞོན་དུ་མ་དང་བཅས་སྐྱ་སེར་བརྒྱ་ཕྲག་དུ་མས་ཚ་བབས་བར་དུ་ཕེབས་སྐྱིལ་ཞུས། ཁོང་རྣམས་ཡིད་ཤིན་ཏུ་མགུན་ནས་འབྲལ་མི་
ཕོད་པ་ལྟ་བུའི་ཕྱིར་ལོག་རིམ་གྱིས་ཞྭ་དམར་དགོན་པས་ཐབ་བསུ་རིམ་པ་མང་པོ་དང། བཟུགས་སྒར་གྱི་ཉེ་འདབས་སུ་གདུགས་དང་བདན་རྒྱལ་མཚན་རོལ་མོ་སོགས་མཆོད་རྫས་དུ་མ་ཐོགས་པའི་དགེ་འདུན་བརྒྱ་ཕྲག་མང་པོའི་སེར་
ཕྲེང་དང་བཅས་གཟིམ་གུར་དུ་གདན་དྲངས། གཞི་ལེན་སྟོན་མོ་འབུལ་བ་སོགས་གཟང་རྒྱས་ཞུས་ཤིང། སྐྱ་སེར་ཐམས་ཅད་ལ་མཇལ་ཁ་གནང་བ་སོགས་ཀྱིས་འདོད་པ་ཚིམ་པར་མཛད། ཚེས་དྲུག་ལ་བཞུགས་སྒར་འདེགས་པའི་
སྐབས་ཞྭ་དམར་དགོན་པའི་བླ་མ་ཆེ་ཆེན་ཆོས་རྗེས་ཕྱག་འབུལ་ཞུས་ཏེ་དགོན་ལུང་བར་དུ་ཕེབས་སྐྱེལ་ཞུ་དགོས་དོན་ཆ་འགའ་ཞིག་གི་ཕྱིར་ད་ལམ་ཞབས་ཕྱི་ཞུ་མི་ཐུབ་པ་འདུག་ཅིང། གང་མྱུར་དགོན་ལུང་དུ་མཇལ་བར་ཡོང་ཞེས་
དགོངས་པ་ཞུས་པར། ཐུགས་དགྱེས་པའི་རྣམ་པས་གསོལ་དཔོན་ལྷུན་གྲུབ་ལ་ཁ་བཏགས་ཆེ་བ་ཞིག་ཁྱིར་ཤོག་གསུངས་པ་བཞིན་ཕུལ་བར་ཆོས་རྗོར་གནང་སྟེ་ཕྱག་གཉིས་དབུ་དང་བཅས་པས་བྱིན་རླབས་མཛད་ནས་དགྱེས་བཞིན་དུ་
དགོངས་པ་གནང་བར་ཆོས་རྗེ་དད་པའི་སྤྲུ་ལོང་གྱོས་ཤིང། འདྲེན་བྱེད་ནས་ཆུ་རྒྱུན་འབབ་པ་དང་བཅས་འབྲལ་མི་ཕོད་པ་བྱུང་ཞིང། དེ་ནས་རིམ་གྱིས་ཕེབས་ལམ་དུ་རྡོར་ཤི་དགོན་པའི་བླ་མ་ཁྲི་གདན་ཟུར་གྲྭ་མང་དང་བཅས་བས་བསུ་
་༄༅༄༅། །བ་སེར་འཕྲེང་གཞི་ལེན་སྟོན་མོ་སོགས་གཟབ་རྒྱས་མཛད། དེ་ནས་རྒྱལ་རྡོག་དགོན་གྱི་བླ་མ་ཁྲི་གདན་ཟུར་གྭ་མང་དང་བཅས་པས་དེ་ཇི་ལྟ་བ་བཞིན་མཛད་པའི་བཞུགས་གྲལ་ཐོག་ནས་དུད་དཀར་ཕྱག་
ཏུ་བཞེས་ཏེ་འབུལ་པའི་སྟངས་ཀ་སོགས་ཀྱི་རྩེད་དང། རྩ་བརྒྱུད་བླ་མ་རྣམས་ཀྱི་བཀྲ་ཤིས་ཤོག་ཡི་དམ་ལྷ་ཚོགས་རྣམས་ཀྱི་བཀྲ་ཤིས་ཤོག་མ་དང་མཁའ་འགྲོ་རྣམས་ཀྱི་བཀྲ་ཤིས་ཤོག་ཆོས་སྐྱོང་སྲུང་མ་རྣམས་ཀྱི་བཀྲ་
ཤིས་ཤོག་ཅེས་ཤིས་བརྗོད་མཛད་པར་ཁྲི་གདན་ཟུར་དང་བཅས་དེར་ཚོགས་པ་ཐམས་ཅད་ཤིན་ཏུ་དད་ཅིང་དགའ་བའི་ཅ་ཅོ་སྒྲོགས་པ་བྱུང། དེ་ནས་ཇག་རུང་གཞུང་གི་ལྷ་སྡེ་མི་སྡེ་སྐྱེ་ཕོ་མོ་སྐྱ་སེར་དྲེགས་ཞན་སྟོང་ཕྲག་དུ་མ་
ཚོགས་ཏེ་བསུ་བ་སྟོན་མོ་འབྲུལ་བ་སོགས་གཟབ་རྒྱས་ཞུས། སྐུ་ཞབས་ནས་ཀྱང་ཐམས་ཅད་ལ་མཇལ་ཁ་ཕྱག་དབང་འཚེམ་མེད་གནང་བ་སོགས་ཀྱིས་དད་གུས་དགའ་སྤྲོའི་དཔལ་ལ་བཀོད། ཚེས་བདུན་ལ་དགོན་ལུང་གི་ལྷ་སྡེ་
སྔོ་ཁོ་དང་དོབ་ཚང་ཟེར་བའི་ཚོ་པ་གཉིས་ཀྱིས་གཞི་ལེན་སྟོན་མོ་བསུ་བ་སོགས་གཟབ་རྒྱས་ཞུས་ཏེ་ཐམས་ཅད་ལ་ཕྱག་དབང་གནང། དེ་ནས་བྲག་དཀར་ཟེར་བའི་ས་ཆར་སེམས་ཉིད་སྐུ་སྐྱེ་རིན་ཕོ་ཆེ་བསྟན་འཛིན་འཕྲིན་ལས་རྒྱ་མཆོས་
དབུ་མཛད་པའི་སེམས་ཉིད་དགོན་གྱི་ཆེ་ཕྲ་མང་པོས་ཕེབས་བསུ་དང་བཅས་བྱེས་སྒར་དུ་གདན་དྲངས། སྟོན་མོ་འབྲུལ་བ་སོགས་གཟང་རྒྱས་ཞུས། སེམས་ཉིད་ཞབས་དྲུང་རིན་པོ་ཆེ་དང་དཔོན་སློབ་ཐོག་མར་མཇལ་ཙམ་ནས་ཐུགས་
ཡིད་གཅིག་ཏུ་འདྲེས་པ་ལྟ་བུས་ཤིན་ཏུ་ཐུགས་ནང་གཙང་བའི་སྟངས་ཀ་མཛད་དང། ཤེལ་ཀར་སྡེར་མ་གང་ཕུལ་བར་ཀྱི་ཚུལ་དུ་ཀ་ར་རྡོག་པོ་འགའ་བླངས་ནས་རང་གི་བཞེས་ཅན་དུ་བཞག་དེ་རྗེས་ཞབས་དྲུང་ལ་རྡོག་པོ་ཁ་ཤས་
གནང་བྱུང་བས། ཞབས་དུང་རིན་པོ་ཆེས་འདི་ལྟ་མཛད་པ་ནི་ཁོང་རང་བདག་གི་བླ་མ་ཡིན་ཞེས་དངོས་སུམ་གསུངས་ཀྱང། དོན་གྱིས་ང་རང་གི་བླ་མའི་སྤྲུལ་སྐུ་འཁྲུལ་མེད་ཡིན་པའི་བརྡ་མཚོན་པར་མཛད་པ་ཡིན་འདུ་གཅེས་གསུངས་ཤིང་
དད་མོས་བྱིས་ཐལ་མོ་སྤྱོར་བར་མཛད། མཇལ་ཁའི་སྐབས་རབ་འབྱམས་པ་ཅིག་ལ་རབ་འབྱམས་པ་ཞེས་བོས་ནས་ངོས་འཛིན་མཛད་པ་སོགས་ཀྱིས། ཞབས་དྲུང་རིན་པོ་ཆེས་དབུ་མཛད་པའི་དེར་འཚོགས་ཀྱི་སྐྱ་སེར་དྲེགས་ཞན་ཐམས་
ཅད་ཀྱིས་ངེས་ཤེས་ཀྱི་དད་པའི་སྤུལ་ལོང་གྱོས་ཤིང་ངོ་མཚར་རྨད་དུ་བྱུང་བའི་གནས་སུ་འཛིན་པ་བྱུང། དེ་ནས་མཆོད་རྟེན་ཐང་གི་དགོན་པའི་བླ་མ་ཁྲིག་གདན་ཟུར་གྱིས་གཙོ་བའི་གྲྭ་པ་རྣམས་དང་མཆོད་གཞིའི་མགོ་ཡོད་རྒན་མང་བཅས་སེར་
སྐྱ་མང་པོས་རྒྱང་རིང་པོ་ནས་ཆིབས་བསུ་དང། དགོན་པའི་ཉེ་འདབས་སུ་མཆོད་རྫས་ཐོགས་པས་སྣ་དྲངས་ཏེ་དགེ་འདོན་རྣམས་ཀྱི་སེར་སྤྲིང་དང་བཅས་གདན་དྲངས། གཞི་ལེན་སྟོན་མོ་སོགས་གང་རྒྱས་ཞུས། དྲིགས་ཞན་ལ་མ་
ལྟོས་པའི་མཇལ་ཁ་ཕྱག་དབང་རིས་མེད་དུ་གནང་བ་སོགས་ཀྱིས་ཐམས་ཅད་སྤྲོ་བའི་གནས་ལ་བཀོད། ཚེས་བརྒྱད་ལ། བཞུགས་སྒར་འདེགས་སྐབས་ཡུམ་གྱིས་མཇལ་བར། ང་རང་དགོང་ལུང་ལ་སླེབས་ནས་ཁྱོད་རང་དང་བསོད་
་༄༅༄༅། །ནམས། ཚེ་རིང་སྒྲོལ་མ་སོགས་ཕྲལ་དུ་ཕྱིར་རང་ཡུལ་དུ་ལོག་ངེད་དང་ཡབ་གཉིས་དགོན་ལུང་དུ་རེ་ཞིག་བསྔད་ནས་རྗེས་སོར་རང་ཡུལ་དུ་འོང་ཞེས་དགུང་ལོ་བཞི་པ་གཅིག་ལ་དཔག་པའི་མི་རྒན་
པོའི་བསླབ་བྱ་ལྟ་བུ་གནང་བས། སྤྲུལ་སྐུ་འདི་ཐུགས་དཀྱེལ་ཆེ་བ་ཞིག་ཡོང་བ་འདུག་ཅེས་གླིང། དེ་ནས་གན་ཆེན་དགོན་པས་སྐྱ་སེར་མང་པོའི་ཆིབས་བསུ་དང། གདུགས་རྒྱལ་མཚན་རྔ་རོལ་སོགས་མཆོད་རྫས་དུ་མཐོགས་
པས་སྣ་དྲངས་པའི་སེར་འཕྲེང་བཅས་འདུ་ཁང་ནང་དུ་བཞུགས་ཁྲིའི་ཁར་གདན་དྲངས་གཞི་ལན་སྟོན་མོ་འབུལ་བ་སོགས་གང་རྒྱས་ཞུས་པའི་བཞུགས་གྲལ་དུ་རྔ་དང་སྤུབ་ཆོལ་སིལ་སྙན་དྲིལ་བུ་སོགས་དཀྲོལ་བའི་སྐུ་རྩེད་གནང་
པར། དེ་ཁའི་གྲྭ་པ་རྒན་པ་རྣམས་ཀྱིས་སྐུ་ཞབས་སྐུ་ཚེ་སྔ་མར་དབུས་གཙང་ནས་ཨ་མ་མདོར་ཕེབས་ཕྲལ་གན་ཆེན་ལ་སྨན་ཆོག་གསར་འཛུག་མཛད་ནས། སྐུ་ཞབས་ཉིད་རང་གིས་ངེད་ཚོར་རྔ་སིལ་དཀྲོལ་ལུགས་བསླབས་པ་ད་
རེས་ངོས་འཛིན་མཛད་པ་ཡིན་འདུག་ཅེས་གླིང་ཞིང་ཐམས་ཅད་ལ་དད་དང། སྤྲུལ་སྐུ་འཁྲུལ་མེད་ཀྱི་ངེས་ཤེས་བསྐྲུན་པར་མཛད། ཚེས་དགུལ་ལམ་ཕེབས་ལམ་དུ་ཆར་ཆེ་བས་དབུ་གདུགས་ཕབ་པར་གྱོག་བསྐོན་ཏེ་བཟུང་ནས་
གྱང་ཙམ་སོང་བ་ན་ཞལ་ནས། དགོན་ལུང་གི་བསུ་བ་སླེབས་ཡོད་པས་གདུགས་པར་གྱིས་ཞེས་ལན་འགའ་གསུངས་པ་བཞིན། དབུ་གདུགས་བཏེག་ནས་རིང་པོ་མ་ལོན་པ་ན། དཔོན་སློབ་ཆུ་བཟང་ཚང་གི་ཕྱག་མཛོད་
དཀའ་བཅུ་བློ་གྲོས་དར་རྒྱས་བཅས་ཆིབས་བསུ་བ་མི་ཉུང་ཙམ་ཞིག་སླེབས་པས་ཆིབས་རག་པ་རྣམས་ཡ་མཚན་པ་བྱུང། ཚེས་བཅུ་ལ། དགོན་ལུང་ནས་ཆིབས་བསུར་ཕེབས་པའི་སྐུ་སྐྱེས་ཆོས་རྗེ་རྣམས་དང་དཀའ་རམ་དགེ་ཚུལ་སློང་
བརྒྱ་ཕྲག་མང་པོས་ཕྱག་དབང་ཞུས་པར། དྲིགས་ཞན་འབྲིང་གསུམ་ལ་ཕྱག་དབང་གནང་ལུགས་སོགས་བླ་ཆེན་རྒན་པོ་ལྟ་བུ་མཛད་ཅིང། དེ་ནས་རིམ་གྱིས་ཕེབས་ལམ་དུ་ཆུ་ཕྲན་ཅིག་གཟིགས་པར། ངས་ཁྲུས་ཅིག་བྱེད་དགོས་ཀྱང་
ཆུ་འདི་ལ་ཁྲུས་མི་བྱེད། ལ་ཕ་གིའི་ཕ་རོལ་ལན་རྒྱུག་ཆུ་ཆེ་བ་ཅིག་ཡོད་པས་དེར་ཁྲུས་བྱེད་རྒྱུ་ཡིན་ཞེས་ཤིང་རྟ་ཟེར་བའི་ལ་རྟིང་ནས་ཕ་རོལ་ན་ཁ་ལི་ཆི་ཟེར་བའི་ཆུ་ཆེན་ཞིག་ཡོད་པ་གསལ་པོར་གསུངས་པས། ཐམས་ཅ་ངོ་
ཤིང་དེར་འཚོགས་རྣམས་ཡིད་ཆེས་ཀྱི་གནས་སུ་བཀོད། དེ་ནས་རིམ་གྱིས་བཤད་སྒྲུབ་བསྟན་པའི་འབྱུང་གནས་ཆོས་སྡེ་ཆེན་པོ་དགོན་ལུང་བྱམས་པ་གླིང་ཉི་འདབས་པ་ན། དགེ་འདུན་སྟོང་ཕྲག་གསུམ་ལྷ་གཙམ་གྱིས་ཆོས་གོས་
སྣམ་སྤྱར་སོགས་དུར་སྨྲིག་གི་རྟགས་ཀྱིས་མཛེས་པར་ཀླུབས་ཤིང། གདུགས་དང། རྒྱལ་མཚན། བ་དན་སོགས་མཆོད་རྫས་སྣ་ཚོགས་པ་མང་པོ་དང། དུད་ཆེན་རྒྱ་གླིང་སོགས་རོལ་ཆ་སྣ་ཚོགས་འབུད་དཀྲོལ་གྱིས་སྣ་
དྲངས་ཏ། གཞན་ཡང་མེ་ཏོག་དང་བདུག་སྤོས་སོགས་མཆོད་པའི་ཡོ་བྱད་མཐའ་ཡས་པ་དང་སེར་འཕྲེང་གི་བཀོད་པ་ཤིན་ཏུ་མཛེས་པས་བསུས་པར། སྤྲུལ་སྐུ་རིན་པོ་ཆེ་སེར་འཕྲེང་གི་སླེབས་པ་དང། ཐུགས་གཞན་དུ་ཅི་
་༄༅༄༅། །ཡང་མི་གྱེངས་པར་དགེ་འདུན་ཐམས་ཅད་ལ་ཞིབ་གཟིགས་གནང་བཞིན་པར་ཕེབས་པས། དགེ་འདུན་རྣམས་དད་པའི་སྤུ་ལོང་གྱོ་བ་བྱུང། དགོན་ལུང་ཁྲི་པ་སྐུ་ཞབས་ཆུ་བཟང་རིན་པོ་ཆེ་
ནས་གནང་སྐབས་ཡིན་འདུགས་པས་ཁོང་གི་ལྗགས་བཀོད་བཞིན། དགོན་པ་རང་དུ་སྔར་ཕེབས་ཀྱི་བླ་མ་སུ་ལའང་མ་མཛད་པའི་སྤྱི་བླ་བྲང། སྒར་པ་ཆེ་ཚད་ཐམས་ཅད་ཀྱི་སོའི་བྲང་ཁང་གི་ཡང་ཐོག་ནས་བཀྲ་ཤིས་ཁྲ་རིང་ཁྲ་ཁྱིལ་
ཁྱིལ་བརྐྱང་བ་དང། རི་རྩེ་དང་སྲང་བར་རྣམས་སུ་དྲི་ཞིམ་པོའི་ཤིང་སྣའི་དུད་སྤྲིན་འཐུལ་ཞིང། གཙུག་ལག་ཁང་རྣམས་གྱི་ཡང་ཐོག་དང་བ་གམ་ཅི་རིགས་ནས་དུང་ཆེན། རྒྱ་གླིང། རྔ་རོལ་སོགས་རོལ་མོའི་ཁྱད་པར་སྣ་ཚོགས་
པ་འབུད་དཀྲོལ་དང། རྒྱལ་མཚན་དང་བ་དན་མཐོན་པོར་བསྒྲིང་བ་སོགས་བཀུར་སྟི་བླ་ན་མེད་པ་དང་བཅས། སྐུ་གོང་མའི་གཟིམ་ཁང་དུ་གདན་དྲངས། ཆུ་བཟང་རིན་པོ་ཆེ་བློ་བཟང་བསྟན་པའི་རྒྱལ་མཚན་གྱིས་སྐྲ་ཕུད་བཞེས་
ཏེ། ངག་དབང་ཆོས་ཀྱི་གྲགས་པ་བསྟན་པའི་རྒྱལ་མཚན་དཔལ་བཟང་པོ་ཞེས་མཚན་གསོལ། ལྕང་སྐྱ་བླ་བྲང་གི་གཉེར་པས་ཀྱང་སྤྲུལ་སྐུ་རིན་པོ་ཆེ། ཆུ་བཟང་དཔོན་སློབ་རིན་པོ་ཆེ། འདན་གྲུབ་ཆེན་སྤྲུལ་སྐུ་སོགས་བླ་མ་དང་
ཡབ་ཡང་གྱིས་གཙོ་བའི་བྱེས་ཀྱི་མགྲོན་ཐམས་ཅད་ལ་དགའ་སྟོན་རྒྱ་ཆེན་པོ་དང། ཡབ་ཡུམ་སྐུ་མཆེད་སོགས་ལ་དངོས་པོའི་སྟེར་ཆ་བཅས་གཟབ་རྒྱས་ཕུན་སུམ་ཚོགས་པ་བགྱིས་སོ། །རྨད་བྱུང་མཆོག་གི་སྤྲུལ་སྐུ་མཚན་མོའི་མགོན་
དམ་པའི་རང་རྟགས་དཀར་ངོམ་བཞིན་དུ། །དྲུན་དབང་རྒྱུ་སྐར་སྟོན་གི་འཁོར་དང་བཅས། །བྱམས་གླིང་ཀུནྡའི་དགའ་ཚལ་སྐྱོང་བར་གཤེགས། །དེ་ཆེ་རིག་གྲོལ་གཉིས་ལྡན་འདུས་པའི་སྡེ། །དྲངས་མེད་ཚར་དུ་དངར་བའི་སེར་སྤྲིང་གི།།
བླ་གོས་གསར་པའི་མདངས་ཀྱིས་སྔོ་བསངས་མའི། །འགྲམ་པར་ལི་ཁྲིའི་ཐིག་ལེ་འགོད་པ་བཞིན། །ཇི་ལྟར་འཕགས་ཡུལ་བྫྲ་ཨ་ས་ནར། །ཐུབ་པའི་དབང་པོའི་ཞབས་སེན་བཀོད་པ་བཞིན། །བྱམས་པ་གླིང་དུ་འོད་འབར་ནོར་བུའི་ཁྲིར་
མཆོག་གི་སྤྲུལ་སྐུ་འདི་ཡི་ཞབས་པད་བཀོད། །ཆོས་ཀྱི་རྒྱལ་པོ་འདི་ཡིས་འཛམ་གླིང་ཀུན། །ཆོས་ཀྱི་གྲགས་པས་ཁྱབ་པར་མཛད་གཟིགས་ནས། །ཆོས་ཀྱི་སྤྱན་དང་ལྡན་པའི་སློབ་དཔོན་གྱིས། །ཆོས་ཀྱི་གྲགས་པ་ཞེས་པའི་མཚན་གསོལ་
མཛད། །ཇི་ལྟར་ཚེས་པའི་ཟླ་བ་ཡི། །ཆ་ཤས་རིམ་གྱིས་གང་བ་བཞིན། །རྒྱལ་སྲས་གཞོན་ནུའི་མཛད་འཕྲིན་ཀྱང། །ཉིན་བཞིན་གོང་དུ་འཕེལ་བ་ན། །འདི་ཡིས་ལས་དང་སྐལ་བར་ལྡན་པ་ཡི། །འགྲོ་བ་མང་ཞིག་ཐར་པའི་ཁང་བཟང་དུ། །
འཁྲིད་པར་འགྱུར་ཞེས་ཡིད་སྲུབས་སྡེ་དང་བཅས། །མྱ་ངན་ཁང་བུར་ཞུགས་ཏེ་ཤུགས་རིང་འབྱིན། །དཀར་པོའི་ཕྱོགས་ལ་མངོན་དགའི་ལྷ་ཀླུ་རྣམས། །ལེགས་སོའི་མེ་ཏོག་མཁའ་ལ་འཐོར་བཞིན་དུ། །དབུ་འཕང་མཐོན་པོར་བཏེག་
དགའ་བའི་བཞིན། །ཆ་ཤས་ཡོངས་སུ་གང་བའི་ཟླ་ལྟར་འཛུམ། །ཞེས་བྱ་བ་ནི་བར་སྐབས་ཀྱི་ཚིགས་སུ་བཅད་པའོ། །ཁྱབ་བདག་རྡོ་རྗེ་སེམས་དཔའི་ངོ་བོ་དཔལ་ལྡན་བླ་མ་དམ་པ་ཡེ་ཤེས་བསྟན་པའི་སྒྲོན་མེད་དཔལ་བཟང་པོའི་རྣམ་པར་
་༄༅༄༅། །ཐར་པ་མདོ་ཙམ་བརྗོད་པ་དགེ་ལྡན་བསྟན་པའི་མཛེས་རྒྱན་ལས། ཆོས་སྡེ་ཆེན་པོ་དགོན་ལུང་བྱམས་པ་གླིང་གི་བླ་བྲང་དུ་མི་འཇིགས་སེང་གེའི་ཁྲི་ལ་ཞབས་ཀྱི་པད་མོ་རྣམ་པར་བཀོད་པའི་ལེའུ་སྟེ་གཉིས་
པའོ།། ། །།སྐུ་གོང་མའི་ཐུགས་དམ་རྟེན་ཐུབ་པའི་ལི་སྐུ་བྱིན་ཅན་ཞིག་ཡོད་པ་དགོན་པར་སྤྱི་འཇོག་ཏུ་འབུལ་རྩེས་ཀྱིས་རྟེན་སྒམ་གང་གི་ནང་དུ་ཡོད་དམ་ཞེས་སྐུ་དྲུང་དུ་གླིང་བར། མཆོད་ཁང་དུ་བྱོན་ནས་རྟེན་སྒམ་
ཅིག་ལ་ཕྱག་མཇུབ་བཙུགས་ཏེ་འདིའི་ནང་དུ་ཡོད་ཅེས་གསུངས་པ། ཁ་ཕྱེ་བས་སྐུ་བརྙན་རྟེན་སྒམ་དེ་ན་འདུག་པས་ཐམས་ཅད་ངོ་མཚར་བར་གྱུར། ཟླ་བ་དྲུག་པའི་བྱར་ཆོས་ཀྱི་སྐབས་འདུ་ཁང་སྟེང་དུ་རྗོ་གོང་མས་སྤྱི་འཇོག་མཛད་
པའི་མཁར་རྔ་བརྡུང་བ་གཟིགས་ནས། ཕ་གི་ཅི་ཡིན་ཞེས་ཚུལ་ཁྲིམས་དར་རྒྱས་ཟེར་བ་ལ་བཀའ་འདྲི་གནང་བར་འཁར་རྔ་ཡིན་ཞེས་ཞུས་པས། འཁར་རྔ་འདི་ངས་ཕུལ་བ་ཡིན་གསུངས། དེ་ལ་དཀའ་བཅུ་དག་དབང་ལྷུན་གྲུབ་པས་ཁྱེད་
ཀྱིས་ཞལ་རྫུན་མ་གསུང་ཞེས་སྐུ་རྩེད་ཞུས་པར། རྫུན་ཡིན་ན་ལྷ་དཔང། འདི་ངས་ཕོ་བྲང་ནས་ཁྱེར་ཡོངས་ནས་དགོན་པར་ཕུལ་བ་ཡིན། ཞེས་ངོས་འཛིན་གསལ་པོ་མཛད། ཟླ་བ་བདུན་པའི་བཅུ་བདུན་ལ་དྲག་ཆར་ཆེན་པོ་ཅིག་བྱུང་
པར། ང་ཕོ་བྲང་ལ་སོང་དུས་དྲག་ཆར་འདི་འདྲ་ཅིག་བྱུང་ནས་ཁག་པོ་བྱས་ཞེས་གསུངས་པ་ལ། དཀའ་བཅུ་ཤེས་དར་བས་ནས་ཇི་ལྟར་བྱས་པ་ཡིན་ཞེས་དྲི་བ་ཞུས་པར། དྲག་ཆར་བྱུང་ནས་ངེད་ཚོ་སོང་ན་ཨེ་དགའ། བསྡད་ན་ཨེ་དགའ་
བྱས་པ་ཡིན་ཞེས་ཐོག་མར་ཕོ་བྲང་ལ་ཕེབས་པའི་བཤུལ་ལམ་དུ་དྲག་ཆར་ཆེན་པོ་ཅིག་བྱུང་བ་ཐུགས་ཀྱིས་དྲན་ནས་གསལ་པོ་གསུང། ཡང་སྐབས་ཤིག་དགོན་ལུང་གི་གྲྭ་ཤག་མང་པོ་ཅིག་ལ་ཕྱག་མཛུབ་ཀྱིས་བསྟན་ནས། འདི་ནས་འདིའི་བར་དཆོང་མི་ཤེས་པ་ཞིག་བྱས་འདུག་ཕེབས་པ་དང། སྤར་བཟུགས་མྱོང་བའི་ཁང་པ་གཅིག་ལ་འདི་ངས་ངོ་ཤེས། ང་འདིར་རྒྱུན་རིང་བསྡད་པ་ཡིན་ངོས་འཛིན་གསལ་པོ་མཛད། སྔ་ཕྱིར་སྔོན་གནས་རྗེས་དྲན་གྱི་གསུང་མང་དུ་ཕེབས་པ་འདི་དག་ནི་
བློ་གྲོས་མི་ཟད་པར་བསྟན་པའི་མདོ་ལས། དེས་སྔོན་གནས་རྗེས་སུ་དྲན་ཏེ་སྐྱེ་བ་བརྒྱ་ཡང་རྗེས་སུ་དྲན་ནོ། །ཞེས་སོགས་གསུངས་པ་དང། ཕལ་པོ་ཆེ་ལས། དེ་འདི་ནས་ཀྱང་རྨོངས་པ་མེད་པར་འགྲོའོ། །ཕ་རོལ་ཏུ་རྨོངས་པ་མེད་པར་སྐྱེའོ། །ཞེས་
སོགས་གཞན་དོན་དུ་སྐྱེ་སྲིད་འཛིན་པའི་བྱང་ཆུབ་སམ་དཔའི་ཁྱད་ཆོས་གསུངས་པ་རྣམས་གསལ་བར་བསྟན་པ་སྟེ། དེང་སང་གི་སྐྱེ་སྲིད་བཟུང་བར་ཁས་འཆི་བ་རྣམས་ལ་ཁྱད་ཆོས་འདིའི་ཕྱོགས་ཙམ་ཡང་ཡོད་པ་མ་མཐོང་ངོ། །དེ་ནས་རེ་ཞིག་གི་
བར་དུ་སྐུ་གོང་མའི་སློབ་མ་ཨ་རྩེ་ཆོས་རྗེར་གྲགས་པ་རྗེ་བློ་བཟང་ཆོས་འཛིན་པ་སྐུ་དྲུང་དུ་བཅར་བཞུགས་མཛད་ཅིང། གཟབ་གཤར་གྱི་ཡི་གེ་འདྲི་ཀློག་སོགས་ཕུལ་བས་ཚེགས་མེད་པར་ཐུགས་སུ་ཆུད། ཆོས་སྤྱོད་དསོལ་འདེབས་ཀྱི་རིམ་པ་དང་
བདེ་གསང་འཇིགས་གསུམ་གྱི་སྒྲུབ་ཐབས། ཆོས་སྐྱོང་རྣམས་ཀྱི་བསྐང་དསོའི་རིམ་པ་སོགས་ཕྲལ་དུ་ཉེར་མཁོའི་རིགས་ཕལ་ཆེར་ཐུགས་འཛིན་མཛད། བཤར་སྤྱང་གནང་སྐབས་ཚིག་འདིས་དོན་འདི་ལྟ་བུ་ཞིག་སྟོན་པ་འདུག། །དམིགས་རྣམ་
་༄༅༄༅། །ཡིད་ལ་བྱེད་ཚུལ་འདྲི་འདྲ་དགོས་རྒྱུ་ཡིན་འདུག་ཅེས་བླ་མ་ཆོས་འཆད་པ་ལ་གོམས་པ་ཞིག་གིས་འཆད་པ་བཞིན་དུ་གསུངས་པས་ཆོས་རྗེ་སོགས་དད་པའི་ཤུགས་ཀྱིས་མཆི་མ་འཁྲུག་པ་བྱུང་འདུག་སྐུ་
ན་ཕྲ་བའི་དུས་འདིར་ཉམས་དང་རྨི་ལམ་འདྲེས་པའི་སྣང་བ་ལ་ཀོ་ས་ལ་བྲིཀྵ་ནས་གྲུབ་ཆེན་ཞིག་གིས་ཁྱེད་བསྲུང་བར་བཏང་བ་ཡིན་ཟེར་ཨ་ཙར་གཉིས་ཀྱིས་ནུབ་བཞིན་མེལ་ཚེ་བྱེད་པ་ཞིག་ཡོད་པ་དགུང་ལོན་ར་སོན་པ་ན་མེད་སོང་
ཕྱིས་སུ་བརྟགས་ན་མགོན་པོ་དང་ལྷ་མོ་གཉིས་ཀྱི་རྣམ་འཕྲུལ་ཡིན་པ་འདྲ་ཞེས་བདག་ཅག་ལ་དངོས་སུ་གསུང། དགུང་ལོ་བདུན་གྱི་ཐོག་རྗེ་བློ་བཟང་བསྟན་པའི་རྒྱལ་མཚན་དཔལ་བཟང་པོའི་དྲུང་ནས་ཡོངས་རྫོགས་དགེ་བསྙེན་གྱི་སྡོམ་པ་
དང་བར་མའི་ཚུལ་ཁྲིམས་ལེགས་པར་བཞེས། འདི་དུས་སྐྱབས་འགྲོའི་བསླབ་བྱ་དང་དགེ་བསྙེན་གྱི་བསླབ་བྱ་རྣམས་ཞིབ་ཏུ་ངེས་པར་བགྱིས་ཏེ་བསྲུང་མཚམས་ལས་མི་འདའ་བར་བགྱིས་པ་ཡིན་ཞེས་ཞལ་ནས་དངོས་སུ་གསུངས་པ་
ཐོས་སོ།  །རྒྱལ་སྲས་གཞོན་ནུའི་ཞལ་གྱི་ཆུ་འཇིན་ལས། །སྔོན་གནས་རྗེས་དྲན་གསུང་གི་དབྱར་སྐྱེས་སྒྲ། །ཡང་ཡང་བཞད་པས་གྲྭ་སློབ་མདོང་ལྡན་ཚོགས། །ངེས་ཤེས་བརྟན་པོའི་མངལ་གྱིས་སྒེག་པར་གྱུར། །ཞི་དུལ་
བག་ཡོད་སྤྱོད་པ་ཞིམ་བོའི་དྲི། །སྐྱེས་རབས་མང་པོའི་ཙནྡྣ་ལྗོན་པ་ལ། །རྟག་ཏུ་སིམ་པའི་ངད་པ་སྐུ་ཚེ་འདིར། །གཞོན་ནུའི་དུས་ནས་ངང་གིས་འཐུལ་དང་མྱུར། །རྒྱལ་བའི་མྱུ་གུ་འདི་འདྲ་མི་བསྲུང་ན། །བདག་ཅག་སྲུང་མར་འབོད་པ་
བོ་ཚ་ཞེས། །བྶྟནྨ་སྲུང་གཙོ་བོ་མ་མགོན་ལྕམ་དྲལ་གྱིས། །ཉིན་མཚན་ཀུན་ཏུ་ཁྱོད་ལ་མེལ་ཚེ་བགྱིས། སྐྱེ་ཕྲེང་ཀུན་ཏུ་འབྲལ་མེད་བཟུང་བ་ཡི། །ཡོན་ཏན་རིན་ཆེན་རྒྱན་ཆམ་རྙིང་བཞིན། །དབྱངས་གསལ་སྲད་བུར་བརྒྱུས་པའི་ཆོ་གའི་
ཕྲིང། །མགུལ་དུ་བཞེས་པའི་ངལ་བ་འདི་ཞིག་དེང་དུས་བསླབས་ཀྱང་མི་ཤེས་བླུན་ཕྲུག་འགའ། །མ་བསླབས་ཐུགས་སུ་ཆུད་པར་ཁས་འཆེ་བས། །ཆེན་པོའི་སར་འགྱིང་བ་འདི་དག་ལ། །ཅོ་འདྲིའི་ཆེད་དུ་ཡིན་པར་བདག་གིས་
འཁུམས། སྐབས་འདིར་མཚོ་སྔོན་གྱི་དཔོན་པོ་བསྟན་འཛིན་ཆིང་ལྤང་སོགས་ཁ་ཤས་རང་གི་མངའ་རིས་ལ་སྤྱོད་པའི་བསོད་ནམས་ཀྱི་མཐུ་ཟད་པའི་དུས་ལ་སླེབས་ཏེ་འཁོར་ལོ་བསྒྱུར་བའི་རྒྱལ་པོའི་ཡན་ལག་བཞི་པའི་དཔུང་ལ་
དམུས་ལོང་གླིན་པ་དབྱུག་པས་གྱུལ་འགྱེད་པ་དང་མཚུངས་པར། རྒྱ་ནག་ལ་ངོ་ལོག་རྩིས་ཀྱིས་དུས་ཟིར་བསླང་བས་ཡོས་ཀྱི་ལོ་འདིར་ཅང་ཇུན་གུང་ཉེན་གྱོའུ་གྲུང་ཆི་གཉིས་ཀྱིས་དཔུང་ཆེན་བཏེ་ནས་མཚོ་སོག་ཆམ་ལ་
ཕབས། དེ་དུས་གསེར་ཁོག་དགོན་གྱི་སེ་ཆེན་རབ་འབྱམས་པ་སོགས་འཕུང་འདྲེས་བརླམས་པ་འགའ་ཞིག་སོག་པོའི་དམག་རོག་ལ་སོང་བ་སོགས་རྐྱེན་ངན་མང་པོ་ཞིག་འཛོམ་པས། གཙོ་བོར་གསེར་ཁོག་དགོན་དང་ཞར་ལ་དགོན་
ལུང་སོགས་ཉེས་པ་ཡོད་མེད་ཀྱི་དགོན་སྔེ་ཆེ་ཆུང་མང་པོ་ཞིག་ལ་གོང་མའི་བཀའ་ཆད་ཕོག་སྟེ། ལོ་འདིར་གསེར་ཁོག་གདོན་དང། ཤིང་འབྲུག་ལོ་དགོན་ལུང་དུ་གམག་དཔུང་ཆེན་པོ་འོངས་ནས་དགོན་གཉིས་ཀ་ཤུལ་མེད་དུ་བཏང་
་༄༅༄༅། །འདི་སྐབས་གོང་མ་ཡུང་ཊིང་ཆེན་པོ་རྒྱལ་སར་མངའ་བསྒྱུར་བའི་ལོ་ཕྱི་མ་ཡིན་ཅིང། གོང་མ་འདི་ཉིད་སྔར་རྒྱལ་སར་མ་འཁོད་གོང་དུ་ལྕང་སྐྱ་གོང་མ་རྗེ་ངག་དབང་བློ་བཟང་ཆོས་ལྡན་ལས་ཟབ་རྒྱས་
ཀྱི་ཆོས་མང་དུ་གསན་པ་དང། རྒྱལ་སིད་ལ་དབང་བའི་རྟེན་འབྲེལ་དུ་བཞུགས་ཁྲི་ཁྱད་མཚར་ཞིག་རྗེ་བླ་མ་ཉིད་ལ་ཕུལ་ནས་ཐུགས་སྨོན་ཤུགས་དྲག་མཛད་པའི་འབྲས་བུ་དུས་ས་སྨིན་པ་བཅས། རྗེ་གོང་མ་དེ་ཉིད་ལ་ཐུགས་དད་ཐུན་
མོང་མ་ཡིན་པ་ཡོད་པའི་དབང་གིས། བློ་བུར་དུ་ཐུགས་དྲན་སད་པ་ལྟ་བུས་སྤྲུལ་པའི་སྐུ་དམག་འཁྲུགས་ཀྱི་ནང་དུ་སྐུ་ལ་ཉེ་ཞོ་སོགས་འབྱུང་དོགས་ཀྱིས་ཐུགས་ངལ་ཆེན་པོ་འཁྲུངས་ཏེ། དེ་མ་ཐག་དམག་དཔོན་གཉིས་ལ། བདག་གི་
སློབ་དཔོན་ལྕང་སྐྱ་ཀཽ་ཤྲིའ་ཆེན་པོའི་སྤྲུལ་སྐུ་དེ་ཕྱོགས་སུ་བཞུགས་པ་སྐུ་ལ་ཉམ་ཅུང་ཟད་ཀྱང་མེད་པར་གསེར་གྱི་རྒྱལ་ཁབ་ཆེན་པོར་མྱུར་དུ་དགན་འདྲེན་པར་གྱིས་གསུང་བའི་བཀའི་གསེར་ཡིག་པེའི་ཅིང་ནས་ཟི་ལིང་གི་བར་དུ་ཞག་
ལྔས་སླེབས་པའི་ཤིན་ཏུ་མགྱོགས་ཕེབས། འདི་དུས་སྤྲུལ་སྐུ་རིན་པོ་ཆེ་དགོན་ལུང་ནས་ཉིན་ལམ་གཉིས་ཙམ་གྱིས་ཆ་ན་རི་བྲག་རང་རོང་ལན་གས་ཚལ་ཤིན་ཏུ་འཐུག་པོ་བར་མཚམས་མེད་པ་འཁྲིགས་ཤིང་གཅན་གཟན་གཏུམ་པོ་མ་
རུངས་པ་དུ་མ་རྒྱུ་བ། ལམ་འཕྲང་ཐམས་ཅད་བྲག་ཆུ་འཐབ་པའི་བགྲིད་ཤིན་ཏུ་དཀའ་བའི་སྤས་ལུང་འགའ་ཞིག་ཡོད་པ་དེར་ཆ་ཟི་བྱ་བའི་རིའི་རྩེ་མོར་བྲག་ཕུག་ཁ་གནམ་ལ་བལྟ་བ་མི་རྒྱུས་ཅན་མ་གཏོགས་དཀའ་བ་ཞིག་ཏུ་
གསང་སྟབས་ཀྱིས་གདན་དྲངས། ཕྱག་གྱོག་པ་གཉིས་ཙམ་བཅས་ཉིན་མོ་མེ་བཏང་ན་སུ་བ་ཐོན་ནས་གཞན་གྱིས་ཤེས་དོགས་པས། གྱོས་སྐོལ་སོགས་མཚན་གུང་ཐུན་གཅིག་ཙམ་ལས་བྱེད་རྒྱུ་མི་ཡོང་པ་སོགས་ཤིན་ཏུ་འོ་བརྒྱལ་བར་
བཞུགས། ཕྱག་གྱོག་པ་གཉིས་རྒྱུན་དུ་སེམས་ཁྲལ་ཁོན་བྱེད་པ་ལ། སྤྲུལ་སྐུ་རིན་པོ་ཆེ་ནས་རང་རེ་འདི་འདྲའི་སྤས་གསང་ཐབས་སྡུག་པོ་བྱེད་དགོས་པ་མེད། ས་ཆ་གུ་ཡངས་པ་ཞིག་ཏུ་ཕྱིན་ནས་ཟོས་བདེར་བསྔད་པས་ཆོག་ཅེས་ཡང་ཡང་
གསུགས་ཀྱང། ཕྱག་གྱོག་པ་ཚོས་སྐུ་ན་ཕྲ་བས་ལྷུས་མ་ཐིངས་པའི་བབ་ཅོལ་དུ་བཟུང་ནས་ཆ་འཇོག་མི་བྱེད་པར་མ་ཟད་ཉེ་འཁོར་དུ་སྐྱོ་སངས་ཙམ་དུ་ཡང་འབྱོན་མི་འཇུག་པ་སོགས་བསྡམ་ར་ཤིན་ཏུ་དོག་པོ་བགྱིས་འདུག་ཅང་ཇུན་གཉིས་
ཀྱིས་གོང་མའི་བཀའ་སླེབས་ཕྲལ་དུ་དམ་མི་རྣམས་ལ་ལོ་བཅོ་ལྔ་ལོན་པ་མན་ཆད་དསོད་མི་ཆོག་པ་དང། དེ་རིགས་གང་བྱུང་བཟུང་ནས་ཅང་ཇུན་ལ་སྤྲོད་དགོས་པའི་དྲིལ་བསྒྲགས་པས། སྤྲུལ་སྐུ་རིན་པོ་ཆེའི་ཐུགས་རྗེའི་མཐུ་ལས་
གྱུལ་དུ་ཚུད་པའི་བུ་ཆུང་བགྲང་ལས་འདས་པ་ཞིག་སྲོག་གི་འཇིགས་པ་ལས་ཐར་བར་གྱུར། རེ་ཞིག་ཅིག་ན་ཅང་ཇུན་སོགས་ཀྱིས་སྤྲུལ་སྐུ་རིན་པོ་ཆེ་འཇུ་ལག་ཕྱོགས་ཀྱི་སྤས་ཡུལ་ཞིག་ན་བཞུགས་པ་ཅུང་ཟད་འཕྲིག་ཚུད་པས། དེའི་ཉེ་
འཁོར་གྱི་སྔོ་ཁོ་དང་དོབ་ཆང་གི་འབྲོག་སྡེ་རྣམས་དང་བཆོད་རྟེན་ཐང་དགོན་པའི་བླ་མ་ལས་སྣེ་རྣམས་ལ་སྤྲུལ་སྐུ་རིན་པོ་ཆེ་དེ་ཕྱོགས་སུ་ཡོད་འདུག་པས་མི་སྤྲོད་ན་དམག་དཔུང་ཆེན་པོ་བཏེགས་ནས་ཡུལ་ཕྱོག་དང་དགོན་སྔེ་རྨེག་མེད་དུ་གཏོང་
་༄༅༄༅། །རྒྱུ་ཡིན་ཚུལ་གྱི་རྩད་གཅོད་དྲག་པོ་བགྱིས་པས་ཕྱོགས་དེའི་སེར་སྐྱ་ཐམས་ཅད་ཅི་བྱ་གཏོལ་མེད་ལ་ཐུག་ད་དུང་ཡང་རེ་ཞིག་གི་བར་གསང་བསྡམ་པའི་ལུགས་སུ་གྱིས་འདུག་འང་རིམ་གྱིས་
གཅིག་ཤེས་གཉིས་ཤེས་ཀྱིས་གསང་རྡོལ་བས་བྱ་ཐབས་ཟད་དེ། དགོན་ལུང་སྤྱི་པ་དང་ལྕང་སྐྱ་བླ་བྲང་གི་ནང་བཟན་ཁ་ཤས་སྤྲུལ་སྐུ་རིན་པོ་ཆེ་གདན་འདྲེན་ལ་ཕྱིན། ཁོང་ཚོ་སླེབ་རྒྱུའི་སྔ་ནུབ་སྤྲུལ་སྐུ་རིན་པོ་ཆེའི་མན་ལ་ལམ་དུ་
མི་གཅིག་གིས་སང་ཉིན་གདན་འདྲེན་མཁན་སླེབས་ཡོང་བས་ཚ་མཚོམ་མེད་པར་ཕེབས་ན་བཟང་ཟེར་བ་ཅིག་བྱུང། སང་ཞོག་ཞབས་ཕྱི་ཚོ་ལ་གསུངས་པར། འཇམ་པ་སྐུ་རིམ་པ་ན་རེ། ཁྱེད་ཀྱི་རྨི་ལམ་ལྟར་ན་མགོ་བསྐེལ་
བར་སོང་ན་བཟང་འདུག་ཅེས་མ་རྣགས་པའི་ཚིག་མང་དུ་ལབ། སྤྲུལ་སྐུ་རིན་པོ་ཆེ་ནས་བྲག་སྟེང་ཞིག་ཏུ་ཕེབས་ནས་མི་འདྲ་ཨེ་ཡོང་གི་བྱ་ར་མཛད་དཔས། སྐབས་ཤིག་རྒྱང་རིང་པོ་ནས་རྟ་པ་ཁ་ཤས་ཡོང་གི་ཡོད་པ་གཟིགས་ནས་
ཕྱག་གྱོག་པ་རྣམས་ལ་སྤྲན་པར། སྐུ་རིམ་པ་ན་རེ། རྨི་ལམ་བཞིན་དུ་མགོ་ལེན་མཁན་སླེབས་བྱུང་ཟེར་ཞིང་ལ་འགྱེལ་ཏེ་དུ་འབོད་དང་བརྡུང་བ་སོགས་བྱེད་པ་ལ། སྤྲུལ་སྐུ་རིན་པོ་ཆེས། མ་གི་ཚོའི་ཆ་ལིགས་ལ་བལྟས་
ན་མག་མི་མིན་པ་འདུག་རང་རེའི་གྲྭ་པ་ཡིན་པ་འདྲ་གསུངས་པས་ཁོས་བལྟས་ནས་ད་དུང་ཡང་ཡིད་མ་ཆེས། དེ་ནས་ནང་བཟན་རྣམས་སྐུ་དྲུང་དུ་སླབས་ནས། གསང་ཐུབ་པར་མ་ཟད་ལྟ་མ་ཕེབས་ན། ཡུལ་ཕྱོགས་དགོན་
སྡེ་ཡང་གདན་བརླག་འགྲོ་བ་དང་མཐར་ཅིས་ཀྱང་ཕེབས་དགོས་པ་ལས་འོས་མི་འདུག་ཚུལ་ཞུས་པར། སྤྲུལ་སྐུ་རིན་པོ་ཆེ་ནས། ངེད་རང་ཕྱིན་ན་རབ་སྐྱོན་ཅི་ཡང་མེད་སྙམ་ཞིང། གལ་ཏེ་སྐྱོན་བྱུང་ན་འང་མི་གཅིག་ཙམ་ཡིན་པས་འགྱོད་
རྒྱུ་མེད། མ་སོང་ན་ངེད་རང་གི་དོན་དུ་མི་མང་པོའི་སྲོག་ལ་གནོད་ཅིང། མཆོད་རྟེན་ཐང་དགོན་པ་ཡང་གཏན་མེད་དུ་འགྲོ་བ་དང། མཐར་ངེད་ཀྱང་མགོ་མི་ཐོན་ངེས་པས། ད་རེས་ཕྲལ་དུ་འགྲོ་བ་རང་ལེགས་ཞེས་གསུངས་པས། ཕྱ་
གྱོག་པ་རྣམས་དད་པ་དང་སྐྱོ་བ་འདྲེས་མས་ཇ་སུན་ཅིག་གི་ཡུན་ཙམ་ལ་མཆིམ་འདོན་པ་ལས་གཏམ་གླིང་བ་སོགས་ཀྱང་མ་བྱུང། དེ་ནས་ཐམས་ཅད་ཀྱིས་ཕེབས་རྒྱུར་ཐག་བཅད་དེ། ལམ་འཕྲང་རྣམས་སུ་ཕྱག་གྱོག་པ་གཉིས་གསུམ་
ཙམ་གྱིས་རེ་མོས་རྒྱབ་ཏུ་ཁུར་བ་སོགས་དཀའ་སྤྱད་ཀྱིས་བྱོན། རི་སུལ་ཅུང་ཟད་ཁོང་ཡངས་པ་ཤིག་ན་དགོན་ལུང་སྤྱི་པ་དང། ལྕང་སྐྱ་བླ་བྲང་སོགས་རས་གུར་ངན་ངོན་རེ་ཕུབ་ནས་གཞི་བཟུང་ཡོད་དེར་འབྱོར་ན་ཞག་གཉིས་གསུམ་
ཙམ་ཅི་བདེར་བཞུགས་སོ། །མངའ་ཐང་གངས་རི་དགུང་དུ་བསྙེགས་པ་ལ། །དབང་བྱེད་ས་ཡི་བདག་པོ་གདོན་ལྔ་པར། །བསོད་ནམས་དམན་པའི་གཤོང་བུར་རྒྱུ་བ་ཡི། །བླུན་པོ་ལྦ་སྐྱེས་འགའ་ཡིས་རྒོལ་བར་བརྩམས། །དེ་ཚེ་
ས་བདག་དཔུན་གི་རྟེ་མོ་ཅན། །དྲག་ཏུ་གྱོས་པས་རྒོལ་ངན་ཚང་ཚིང་ནགས། །བསྲེགས་དང་ལྷན་ཅིག་ལས་ཀྱིས་ནོངས་པ་ཡི། །ཉེས་མེད་རྩྭ་ཤིང་གེལ་པ་གཞན་ཡང་བཅོམ། །བདུད་དམག་བྱེ་བས་མཚོན་གྱི་ཆར་ཕབས་ཀྱང། །ཡིད་འོང་མེ་
་༄༅༄༅། །ཏོག་སིལ་མར་བསྒྱུར་ནུས་པའི། །སྐྱེས་མཆོག་འདི་འདྲ་རྐང་གཉིས་དམག་དཔུང་ལ། །འཇེགས་པས་འབྲོས་པ་རུས་སྤལ་སྤུར་མཚུངས་ཀྱང། །གང་ན་སྤྲོས་དང་རྩོད་པ་ཡོད་པ་ལས། །དཔག་ཚད་
བརྒྱ་ཡི་ཕ་རོལ་འགྲོ་བྱ་ཞེས། །ཐུབ་པའི་དབང་པོས་རྣག་གི་རྗེས་འཇུག་ལ། །གདམས་པ་སྩལ་བ་རྗེས་སུ་སྒྲུབ་བཞེད་ནས། །མདའ་ན་ཆུ་བྲག་འཐབ་པས་གནས་སྒོ་བསྲུངས། །ཁོར་ཡུག་ནགས་ཀྱི་ཡོལ་བས་མི་མངོན་
བསྒྲིབས། །ཕྱོགས་མཚམས་གཅན་གཟན་གཏུམ་པོའི་མེལ་ཚེ་ཅན། །མ་ལ་ཡ་འདྲའི་རི་བོའི་རྩེར་བྱོན་ཏེ། །གཉིས་པའི་གྲོགས་ནི་གྲིབ་མ་ལས་མེད་ཅིང། །ཉི་ཟླའི་འཆར་ནུབ་བལྟ་ལས་སྤྲོས་གཞན་དོར། །ཉིན་མོའི་བཟའ་
བཏུང་སྤངས་པའི་དཀའ་ཐུབ་ཀྱིས། །མཁའ་འགྲོ་ཕུག་རོན་རྩེ་བའི་དོར་འགྲིམས། །འདི་ནི་སྐྱེས་རབས་དུ་མར་སྤྱང་ཡོན་ལ། །གོམས་པའི་རང་གི་ངང་ཚུལ་ངོམ་པའམ། །ཏིང་འཛིན་བདེར་སྲེད་ནགས་ཀྱི་དྲང་ལ། །ཅོ་
འདྲི་བྱེད་ཅེས་བདག་ཡིད་འཕྱང་མོ་ཉུག་ཀྱེ་མ་འགྲོ་མང་སྲོག་གི་འཁྲི་ཤིང་ནི། །གྱུལ་གྱི་སྤུ་གྲིས་གཅོད་པར་གཟས་པ་ཡང། །གང་གི་མཚན་ཙམ་མཐུན་ཡིས་ཕྱིར་བཟློག་པ། །འདིས་ཀྱང་མཚུངས་མེད་སྐྱབས་སུ་ཅིས་མི་
རྟོགས། །སེམས་ཅན་གཞན་ལ་ཕན་པའི་དོན་འགྱུར་ན། །སྤུ་གྲིས་བར་མེད་གཏམ་པའི་ལམ་དུ་ཡང། །པད་མཚོ་མཐོང་པའི་ངན་པ་ལྟར་འཇུག་པ། །ཐུགས་རྗེའི་དབང་གྱུར་ཁྱོད་ལ་སྐྱབས་སུ་མཆི། །དེ་ནས་དམག་སྒར་སུ་ཕེབས་
པར་ཉེ་བ་ན། ལྕང་སྐྱ་བླ་བྲང་གི་ཕྱག་མཛོད་བ་ཡན་ནང་སོ་ཟེར་བ་ན་རེ། ད་ནི་སྤྲུལ་སྐུ་རང་དབང་མེད་པར་དམག་ནང་དུ་ཕེབས་དགོས་པ་འདུག་གྲ་པའི་ཁྲོད་ན་ཕྱག་གྱོག་ལ་འགྲོ་འདོད་མཁན་ཡོད་ཚེ་ཤིན་ཏུ་ལེགས། གསོད་སར་འགྲོ་
བ་ཡིན་གཤིས་དང་བླང་གིས་འགྲོ་མཁན་མ་བྱུང་ན་ཚག་རྒྱག་པ་དཀའ། ང་རང་ནི་ལོ་ཡང་རྒས་པས་བླ་མ་གོང་མའི་རྟེན་གསུམ་དང་ཕྱག་བུ་ཡོད་པ་འདི་རྣམས་བསྲུང་ནས་འདུག་པ་ལས། སྤྲུལ་སྐུའི་རྗེས་ལ་འགྲོ་རྒྱུ་མིན་ནོ་ཞེས་པགས་
པ་སྔོན་པོའི་ལྦའི་རང་སྐད་བསྒྲགས་ལ། ཨ་རྩེ་ཆོས་རྗེས་ངེད་རང་སྤྲུལ་སྐུ་དགུང་ལོ་བཞིའི་དུས་ནས་ད་ལྟའི་བར་འབྲལ་མེད་དུ་ཕྱག་གྱོག་བགྱིས་པ་ཡིན། །ད་ཆ་གནད་འགག་ལ་ཐུག་དུས་བློས་གཏོར་མི་ཕོད་པས་འཆེན་མཉམ་འཆི་དང་
གསོན་ནམ་ཉམ་གསོན་མིན་པ་མེད་ཟེར། དེ་བཞིན་དུ་གཞུང་བཟང་སྙིང་སྟོབས་ཆེ་བའི་གྲ་པ་དགུ་ཙམ་གྱིས་ཕྱག་གྱོག་ཏུ་འགྲོ་བ་ཁས་བླངས། དཔོན་གྱོག་བཅུ་གཅིག་པོ་རིམ་གྱིས་རྒྱའི་དམག་སྒར་ཡོད་སར་འབྱོར། གྲ་པ་དགུ་པོ་ནང་དུ་མ་
བཏང་བར། ཨ་རྩེ་ཆོས་རྗེ་གཅིག་པུ་སྤྲུལ་སྐུ་རིན་པོ་ཆེ་དང་བཅས་ཡོའུ་ཅང་ཇུན་གྱི་དྲུང་ཁྲིད་པས། རས་གུར་ཤིན་ཏུ་ཆེ་བ་ཞིག་གི་དབུས་ན་ཁྲི་མཐོན་པོ་སྟག་ལྤགས་ཀྱི་གདན་བཏིང་བ་ཞིག་ཅང་ཇུན་ཁོར་རང་འཇིགས་རྡམ་ཆེ་བའི་ཚུལ་
གྱིས་འཁོད་པའི་གྱས་གྱོན་དུ་དཔོན་ཆེན་བརྗིད་བག་ཅན་དུ་དང་མཚོན་ཆ་སྣ་ཚོགས་ཟང་ཟིང་དུ་འཕྱར་བ་གཤིད་མའི་ངན་ཚུལ་ཅན་མང་པོ་ཕྲིང་ཚར་དུ་བསྒྲིགས་པ་རྣམས་ཀྱིས་ཀུ་ཅོ་སྒྲོགས་པ་སོགས་ཤིན་ཏུ་འཇིགས་ཤིང་སྐྱི་གྱའ་བའི་
་༄༅༄༅། །དབུས་སུ་སྐུ་རིན་པོ་ཆེ་ཞབས་པུས་བཙུགས་ནས་བཞུགས་སུ་བཅུག་ཅང་ཇུན་གྱིས་སྐད་ཀྱི་ང་རོ་ཆེན་པོས། སྤྲུལ་སྐུ་ཁྱོད་ལྕང་སྐྱ་ཧུ་ཐོག་ཐུའི་སྐུ་སྐྱེ་ཡིན་ནམ་ཟེར་བ་ལ། སྤྲུལ་སྐུ་རིན་པོ་ཆེས། ལྷ་
དང་བླ་མ་ཚད་ལྡན་རྣམས་ཀྱིས་བླ་མ་དེའི་སྐྱེ་བ་ཡིན་གསུངས་པས་དེའི་གོས་སར་བསྡད་པ་ཡིན་ཅེས་གསུངས་པ་ལ། འོ་ན་ཁྱོད་རང་གི་སྐྱེ་བ་སྔོན་མ་དེ་ལ་གོང་མ་ཆེན་པོས་བསྐྱངས་བདག་རྐྱེན་ཚད་མེད་གནང་བ་ཡིན་པ་ལ། ཁྱོད་རང་ད་
ཆ་གོང་མ་ཆེན་པོར་ངོ་ལོག་པའི་རྒྱུ་མཚན་ཅི་ཡིན་ཟེར། དེ་ལ་སྤྲུལ་སྐུ་རིན་པོ་ཆེས། ངེད་རང་བྱིས་པ་ལོ་བརྒྱད་ཞིག་ལ་རྒྱལ་པོ་ཆེན་པོ་ལ་ལོག་པའི་དཔྱད་གཞི་མི་སེམས་ཡོད་སུ་ཞིག་གིས་བྱེད་ཅེས་གསུངས་པས། ཁོ་པ་དཔོན་པོ་
གཞན་རྣམས་ལ་བལྟས་ནས་ངོ་འཛུམ་ཙམ་བྱེད་ཅིང། ཁྱོད་ལོ་ལོག་པ་མིན་ན་རང་གནས་སུ་མི་སྡོད་པར་ནགས་ཁྲོད་དབེན་པ་བགྲོད་དཀའ་བའི་གནས་སུ་འགྲོ་བྷ་ཅི་ཡིན་ཟེར་བ་ལ། སྲོག་མི་གཅེས་མཁན་སུ་ཡང་མེད་པས་མི་གསོང་
མཁན་གྱི་དམག་དཔུང་ཆེན་པོ་ཡོང་གི་འདུག་ཟེར་བས་སྐྲག་ནས་བྲོས་པ་ཡིན་ཞེས་གསུངས་པར་དཔོན་པོ་ཐམས་ཅད་བཞད་གད་ཐེག་གི་བ་བྱས། དེ་ལྟར་ཉམ་ང་བ་དང་བག་ཚ་བ་ཅུང་ཟད་ཀྱང་མེད་པར་དྲིགས་པས་མྱོས་པའི་སྐྱེ་བོ་
ཀླན་ཀ་འཚོལ་བ་དེའི་སློབས་པ་བཅོམ་པས། ཁྱོད་ངོ་ལོག་གནོང་སྟེ་གྱོག་ཞིག་ལ་བརྡ་སྤྱར་ནས། དེས་ཕྱི་རོལ་ཏུ་ཐོན་ཅེས་སྐྲོད་པ་ལྟ་བུ་བྱེད་པ་བཞིན། རས་གུར་གྱི་ར་བའི་ཕྱི་ལོག་ཏུ་ཕེབས་པ་ན་ཞབས་ཕྱི་པ་གཞན་རྣམས་
ས་ལ་འགྱེལ་ཞིང་མྱ་ངན་གྱི་ཆོ་ངེ་འདེབས་ཀྱི་ན་འདུག་པ་རྣམས་ཀྱིས་སྤྲུལ་པའི་སྐུ་ཉམ་ཉེས་མེད་པར་ཕེབས་པ་མཐོང་ནས་དགའ་སྤྲོའི་ཤུགས་ཀྱིས་ཕྱག་ཞབས་ན་བཟའ་ཅི་རིགས་ནས་འཆང་སྟེ་རེ་ཞིག་གི་བར་དུ་ཕན་ཚུན་གཏམ་འདྲི་བ་ཡང་
མི་དྲན་པར་ལུས། དེ་ནས་བཞུགས་གནས་རས་གུར་ཞིག་ཏུ་ཕེབས་པ་ན། ཅང་ཇུན་གྱི་མི་ཞིག་བཏང་ནས་གསོལ་ཆས་ཕྲན་བུ་ཕུལ་ཞིང། སང་ཉིན་ནས་དམག་སྒར་འདེགས་པ་དང་ལྷན་དུ་ཟི་ལིང་དུ་ཕེབས་དགོས། གཞོན་པ་དང་
ཆས་ཀ་རྣམས་ཉིན་རེ་བཞིན་སྤྲོད་པ་ཡིན། དཔོན་ཆུང་ཞིག་དང་དམག་མི་ཁ་ཤས་འབྲལ་མེད་དུ་འགྲོ་རྒྱུ་ཡིན་ཟེར། སང་ཉིན་ནདས་དམག་སྒར་འདེགས་པ་དང་ལྷན་དུ་ཚ་ཞག་གར་བབས་སུ་མཉམ་དུ་ཕེབས། སྤྲུལ་སྐུ་རིན་པོ་ཆེར་ཉིན་
བཞིན་ཆིབས་རྟ་རེ་བྱུང། ཕྱག་གྱོག་པ་རྣམས་ལ་སྐབས་འགའ་ཞིག་ཏུ་ཞོན་སྟེར་ཀྱང་དེ་མ་ཐག་དམག་མི་ངན་པ་སོགས་ཀྱིས་འཕྲོག་ནས་རང་རང་གི་རྟ་སྒ་ཁུར་ནས་འགྲེ་དགོས་པ་དང། དསོལ་ཆས་སོགས་མཛོད་ནས་ཐོན་ནའང་
བར་ནས་གཞན་གྱིས་ཕྲི་སྟེ། ངན་ངོན་ཉུང་ངུ་ཙམ་རེ་ལས་མ་བྱུང་བས་དཔོན་གྱོག་རྣམས་ཤིན་ཏུ་འོ་བརྒྱལ་བ་ཞིག་ལ་ཟི་ལིང་མཁར་དུ་འབྱོར། འདི་ཡན་ལ་གོང་མའི་བཀའ་བཟང་པོ་ཕེབས་ཡོད་པ་མ་ཤེས་པས་ཕྱག་གྱོག་པ་
རྣམས་ཉིན་རེ་བཞེན་དེ་རིང་སྐྱོན་མ་བྱུང་ཡང་སང་ཉིན་ཅི་འདྲ་ཡོང་སྙམ་པ་དང་ལྷག་པར་ཟི་ལིང་དུ་སླེབས་ནས་ག་འདྲ་བྱས་ཡོང་སྙམ་སམས་ངལ་འབའ་ཞིག་གིས་ཉིན་མཚན་འདའ་བར་གྱུར། སྤྲུལ་སྐུ་རིན་པོ་ཆེ་ཐུགས་ཚབ་པ་སོགས་
་༄༅༄༅། །ཀྱི་རྣམ་པ་ཅུང་ཟད་མེད་པར་མ་ཟད། རང་རེ་རྣམས་ཞག་ཁ་ཤས་ཀྱི་བར་སྲན་བཙུགས་ན་དེ་ནས་བཟའ་བཏུང་ཞིམ་པོ་བཟའ་བ་དང་ལྟད་མོ་ཡ་མཚན་ཅན་མང་པོ་མཐོང་རྒྱུ་ཡིན་མོད་ཅེས་ཕྱག་གྱོག་པ་
རྣམས་ལ་དབུགས་དབྱུང་བའི་གསུང་ཡང་ཡང་ཕེབས་པར་ཕྱག་གྱོག་པ་ཕལ་ཆེར་གྱིས། སྔར་སོར་ཡང་སྤྲུལ་སྐུའི་གང་གསུང་ལྟར་བྱུང་སོང་བས་ད་རེས་གསུང་རིས་འདི་ལ་དཔགས་ན་སྐྱོན་མེད་ཡོང་བ་འདྲ་ཞེས་དགའ་དགའ་ལྟར་
བྱེད། འགའ་ཞིག་གིས་ཡ་མཚན་རང་ག་འདྲ་ཡིན་ཀྱང་ལྟད་མོ་སྔར་མ་མཐོང་བ་ཞིག་མཐོང་དོགས་འདུག་ཟེར། ཟི་ལིང་དུ་ཕེབས་པ་ན་བཞུགས་གནས་ཀྱི་ཁང་པ་སོགས་གང་ཅིའི་གྲ་བསྒྲིག་གཟབ་རྒྱས་འདུག་པ་དང་མ་འགྱངས་པར་
གོང་མའི་བཀའ་བཟང་པོའི་གསེར་ཡིག་བསྒྲགས་པས་ཐམས་ཅད་ཀྱི་ཡིད་ལ་རབ་དགའི་ས་ཐོབ་པ་ལྟ་བུའི་དགའ་སྤྲོད་དབྱར་མཚོའི་ལང་ཚོ་ལ་འགྲན་པ་བྱང། །དུས་གསུམ་ཤེས་བྱའི་རི་མོ་ཇི་སྙེད་པ། །རྣམ་འདྲེན་
འདི་ཡི་མཁྱེན་པའི་མེ་ལོང་དུ། །དསལ་བར་བཀྲ་ཡང་ཚུར་མཐོང་སྐྱེ་བོ་རྣམས། །ཡིད་གཉིས་ཟ་བ་རྨོངས་པའི་རང་མཚང་སྟེ། །བསོད་ནམས་ཀྱིས་ཙང་ཞལ་གྱི་པྔྨའི་དབུས་ལུང་བསྟན་བུད་བའི་དར་དྲི་སྒྲོགས་པ་གང། །ཇི་
བཞིན་མངོན་སུམ་གྱུར་ཚེ་གཟོད་དེ་དག་ཡིད་ཆེས་དད་པས་ཐལ་མོ་སྤྱོར་པར་བྱེད།  །དཔོན་ཆེན་རྣམས་ཀྱིས་ཀྱང་ཉིན་རེ་བཞིན་གསོལ་སྟོན་དང་རྩེད་སྣ་མང་པོའི་གཟིགས་མོ་འབུལ་བ་སོགས་བཀུ་སྟི་རིམ་གྲོ་ཕུན་སུམ་
ཚོགས་པ་བསྒྲུབས་ཤིང། སྔར་སོར་ཕྱག་གྱོག་པ་བཅུ་ལས་མེད་ཀྱང། དེ་ནས་ཆེ་ཕྲ་མང་པོས་ཕྱག་གྱོག་ལ་ཧབ་ཐོབ་ཀྱིས་ཇེ་མང་དང། སྔར་གྱི་བ་ཡན་ནང་སོ་ཡང་སླེབས་ནས་ཕྱག་མཛོད་ཀྱི་གོས་བྱས་པ་སོགས་འཁོར་བའི་
མཚན་ཉིད་མིག་གིས་མཐོང་རྒྱུ་དང་ལག་པས་འཛིན་རྒྱུ་ཡོད་པ་ཞིག་གསལ་བར་བསྟན་འདུག་མི་རིང་བར་སྐུ་འབྲུམ་བཞེས་པ་ལ། དཔོན་པོ་རྣམས་ཀྱིས་རྒྱའི་སྨན་པ་ཉམས་རྒྱུས་ཡོད་པ་མང་པོའི་ངག་བསྡུར་གྱིས་སྨན་དང་དབྱད་འཇམ་པོའི་
རིགས་རྣམས་ཕུལ་ཞིང། དསོལ་ཆས་འཕྲོད་བསྟེན་སོགས་གཟབ་པར་གྱིས། ཕྱག་གྱོག་རྣམས་ཀྱིས་སྐུ་འབུམ་སོགས་གྲྭ་ཚང་རེ་གཉིས་སུ་ཞབས་བརྟན་རིམ་གྲོ་རྒྱ་ཆེར་བསྒྲུབ་པས་ཆེར་མ་འགྱངས་པར་ཟླ་བ་བཟླས་ནན་ཏན་མཛད་དགོས་
ཚུལ་ཞུས་པ་ལ། བསྲུང་སྔགས་བཟླ་བའི་ངལ་བས་ཅི་བྱེད། མི་ཚེ་རྒྱ་ཡུལ་དུ་གཏོང་དགོས་གཤིས་ད་ཆ་ལོ་ཕྲ་དུས་འབྲུམ་པས་ཐར་ན་སེམས་བདེ་བས་མི་ལེགས་སམ་ཞེས་ཕེབས་ཤིང་ལྗགས་བཟླས་སོགས་ཅི་ཡང་མ་མཛད་འདུག་པ་
འབྱུང་འགྱུར་མངོན་སུམ་དུ་གཟིགས་ནས་ལུང་སྟོན་པར་མཛད་པ་གོར་མ་ཆག་གོ་སྐུ་འབྲུམ་ལས་གྲོལ་བའི་དགའ་སྟོན་དུ། ཅང་ཇུན་ཆེན་པོས་གཙོམ་མཛད་དཔོན་པོ་རྣམས་ཀྱིས་ཉིན་ཁ་ཤས་ཀྱི་རིང་རྒྱུའི་ལུགས་ཀྱི་སྟོན་མོ་དང། ཁྲང་
་༄༅༄༅། །ཞིའི་ཟེར་བའི་ཟློས་གར་གཟིགས་མོ་ཕུལ། དེ་དུས་མདོ་སྨད་ཀྱི་ཟི་ཡོན་བཅུ་གསུམ་གྱི་ནང་སོ་འགའ་ཞིག་ཆད་པའི་ཁྲིམས་མུན་དུ་བཅུག་ཡོད་པ། དམར་ཚང་ནང་སོ་དཔོན་ཆུད་བློ་བཟང་ཆོས་
འཛིན་ནས་སྤྲུལ་སྐུ་རིན་པོ་ཆེར་ཞུས་དོན་བཞིན། དགའ་སྟོན་གྱི་ཚོགས་གྲལ་དེ་ཉིད་དུ་ཅང་ཇུན་ཆེན་པོ་ལ་དགོངས་ཁྲོལ་དགོས་ཚུལ་ངོ་ཆེན་མཛད་པར། ཅང་ཇུན་ནས་གོང་མ་ཆེན་པོར་སྙན་སྒྲོན་ཕུལ་ཏེ་མི་རིང་བར་ནང་སོ་
རྣམས་བཙོན་ར་ལས་ཐར་ཏེར་རང་རང་གི་གནས་མལ་བདག་གིར་བྱས་ཆོག་པ་བྱུང་འདུག་པ། མཛད་པའི་ཆ་ཤས་ཕྲ་མོ་ཙམ་ཡང་འགྲོ་བའི་སྲོག་གི་བཅུད་ལེན་དུ་གྱུར་པ་འཕགས་ཆེན་དམ་པའི་ངང་ཚུལ་རྨད་དུ་བྱུང་བའོ། །དེ་ནས་
རྒྱལ་ཁབ་ཆེན་པོར་ཕེབས་པ་ལ། བཞོན་ཁལ་ལམ་ཆས་སོགས་གང་དགོས་ཐམས་ཅད་མཛོད་ནས་བྱུང་ཞིང། ལམ་བར་གྱི་ཚ་ཞག་གི་གྲ་བསྒྲིག་ཐམས་ཅད་རང་རང་གི་ས་ཆའི་དཔོན་རྣམས་ཀྱིས་བགྱིས་ཏེ། དཔོན་གྱོག་
རྣམས་ཞག་མ་ལྔ་བཅུས་པེའི་ཅིང་དུ་བདེ་བར་ཕྱག་ཕེབས། ཐམ་ཀ་བླ་མ་རྗེ་ཐུའུ་བཀྭན་རིན་པོ་ཆེ་ནས་ཕྱག་མཛོད་ངོ་གྱོག་ཕེབས་བསུར་གཏོང་བ་གནང་ཞིང། པེའི་ཅིང་གི་གྲྭ་རིགས་སྤྱིན་བདག་ཕལ་ཆེར་དངོས་དང་
ཚབ་ཅི་རིགས་པས་མངོན་ཆུང་གི་ཚུལ་གྱིས་བསུ་བ་བགྱིས། སྤྲུལ་སྐུཇ་རིན་པོ་ཆེ་ཟི་ལིང་ནས་ཐོན་པའི་ཡི་གེ་གོང་མའི་སྙན་དུ་འབྱོར་ཕྲལ། གོང་ནས་རྗེ་ཐུའི་བཀྭན་རིན་པོ་ཆེ་ལ་སྤྲུལ་སྐུ་རྒྱལ་ཁབ་ཏུ་ཕེབས་ནས་རེ་ཞིག་གི་བར་དུ་
ཁྱེད་རང་གི་ག་མ་དུ་བཞུགས་ནས་ལུགས་སྲོལ་སོགས་བསླབ་རྗེས་ངེད་དང་ངོ་འཕྲལ་གྱིས་ཞེས་ཕེབས། དེ་དོན་བཞིན་སྤྲུལ་སྐུ་རིན་པོ་ཆེ་དཔོན་གྱོག་རྣམས་ཐོག་མར་ཙྣདྣ་ན་ཇོ་བོའི་ལྷ་ཁང་དུ་ཕེབས་ནས་རྗེ་ཐུའུ་བཀྭན་རིན་པོ་ཆེའི་བླ་བྲང་
དུ་བཞུགས། རྗེ་ཐུའུ་བཀྭན་རིན་པོ་ཆེ་དུས་སྐབས་དེར་པེའི་ཅིང་གི་ཐམ་ཀ་བླ་མ་ཡིན་ཅིང། གོང་ནས་སྤྱན་བསྐྱངས་ཤིན་ཏུ་ཆེ་བ་སོགས་ལུགས་གཉིས་ཀྱིས་མངོན་པར་མཐོན་འང། རྗེ་ལྕང་སྐྱ་གོང་མ་བཀའ་དྲིན་ཆེ་བའི་རྩ་བའི་བླ་
མ་ཡིན་གཤིས། སྤྲུལ་སྐུ་རིན་པོ་ཆེ་ཕེབས་སྐབས་ལྷ་ཁང་གི་རྒྱ་སྒོའི་ནང་ཙམ་བར་དུ་བྱོན་ནས་བསུ་བ་མཛད་ཅིང། ནང་དུ་ཕེབས་ནས་སྤྲུལ་སྐུ་རིན་པོ་ཆེ་ཐོག་མར་ཁྲིལ་བཞུགས་སུ་གསོལ་ཏེ། ཕྱག་འབུལ་བ་དང་བཅས་ཐོག་མའི་
མཇལ་འཕྲད་ཀྱི་ལེགས་སྐྱེས་འབུལ་བ་སོགས་བཀུར་གཟོགས་བླ་ལྷ་མཛད་ཅིང། མ་བུ་ཡུན་རིང་སྟོར་བ་ངོ་འཕྲད་པ་ལྟ་བུའི་དགྱེས་ཚོར་ཤིན་ཏུ་ཆེ་བ་བྱུང་འདུག་མཛོད་ནས་གསོལ་ཕོག་སོགས་ཕྲལ་དུ་མ་བྱུང་བས་རེ་ཞིག་གི་བར་ལ་
སྤྲུལ་སྐུ་རིན་པོ་ཆེར་གསོལ་ཆས་ནར་མ་དང་དབྱར་རྒུན་སྟོན་དབྱིད་ཀྱི་ན་བཟའ་སྣ་ཚོགས། དབུ་ཞྭ། ཞབས་ལྷམ། བཞུགས་གདན་སོགས་གང་དགོས་ཀྱི་ཡོ་བྱད་མ་ཚང་བ་མེད་པ་དང། ཕྱག་གྱོག་པ་རྣམས་ལ་གོ་བབས་དང་བསྟུན་
པའི་ཟས་གོས་གནས་མལ་ཐམས་ཅད་ཐུའུ་བཀྭན་རིན་པོ་ཆེ་ནས་སྤྱོར་བ་མཛད་ཅིང། གོང་མ་ཆེན་པོར་མཇལ་འཕྲད་སྐབས་ཞེས་བྱེད་ལུགས་ཐན་པུས་མོ་འཛུགས་ལུགས། གོམ་པ་འདོར་ལུགས་ཚུན་ཆད་ལུགས་སྲོལ་དང་མཐུན་པར་
་༄༅༄༅། །མཛད་ཚུལ་ནན་ཏན་གྱིས་འདིབས་ཕུལ། སྐབས་ཤིག་གོང་མ་ཆེན་པོ་ཙྣདྣ་ཇོ་བོ་མཇལ་བར་ཕེབས་སྐབས་སྤྲུལ་སྐུ་རིན་པོ་ཆེ་དང་མཇལ་འཛོམས་མཛད་རྒྱུའི་བཀའ་ཕེབས་པ་བཞིན། ལྷ་
ཁང་གི་ར་བའི་ཕྱི་ལོག་ཙམ་དུ་སེར་འཕྲིང་གི་མགོར་སྤྲུལ་སྐུ་རིན་པོ་ཆེ་བཞུགས་ནས། གོང་མ་ཆེན་པོ་ཕེབས་པ་ལ་ཞབས་པུས་བཙུགས་ཏེ་ཚེ་དཔག་མེད་ཀྱི་སྐུ་བརྙན་ལི་མ་ཞིག་དང་ལྷ་དར་དྲི་བྲལ་བཅས་བར། གོང་མ་
འདོ་ལི་ལ་བཞུགས་པ་ལས་བབས་ཏེ་སྤྲུལ་སྐུའི་ཕྱག་ནས་འཐེན་ཅིང་བཞེངས་སུ་བཅུག་ནང་དུ་སྤྲུལ་སྐུ་རིན་པོ་ཆེ་སྔོན་ལ་ཕེབས་བར། སླར་ཡང་ཞབས་པུས་བཙུགས་ཏེ་གོང་མ་ཆེན་པོ་སྔོན་ལ་ཕེབས་ཞེས་ཞུ་བ་
སོགས་ལུགས་སྲོལ་ལ་རིང་ནས་གོ་མས་པ་ཞིག་གི་དཔེ་འདྲ་མཛད་པས། གོང་མ་རང་གི་སྐུ་པང་དུ་བཏེག་ནས་ནང་དུ་གདན་འདྲེན་ཞུས་ཏེ་བཞུགས་ཁྲིའི་སྟན་གྱི་ཁར་དབུས་སུ་སྤྲུལ་སྐུ་རིན་པོ་ཆེ་བཞུགས་སུ་གསོལ། གོང་
མ་རང་ཉིད་བཞུགས་སྟན་གྱི་ཟུར་གཅིག་ལ་བཞུགས། སྤྲུལ་སྐུ་རིན་པོ་ཆེའི་ཕྱག་ནས་བཟུང་སྟེ་སྐུ་གོང་མ་དེ་ཉིད་རྗེས་སུ་དྲན་པས་སྤྱན་ཆབ་བསིལ་ཞིང་རེ་ཞིག་གི་བར་གསུང་གཞན་ཕེབས་ཐུབ་པ་ལྟ་བུ་བྱུང། དེ་ནས་གུང་ཉང་ཀ་ཡོའི་
སྐུ་དྲུང་བོས་ནས། ཁྱོད་ཀྱི་མཚོ་སྡོན་པོའི་སོག་པོ་ཐམས་ཅད་མངའ་འོག་ཏུ་བཅུག་པ་ལ་ངེད་དེ་ཙམ་དགའ་བ་ཆེན་པོ་མེད། ང་རང་གི་བླ་མའི་སྐུ་སྐྱེ་འཁྲུལ་མེད་འདི་བཞིན་གདན་དྲངས་ནས་ངེད་ངོ་འཕྲད་པ་ལ་སེམས་
དགའ་བ་ཚད་མེད་པ་བྱུང་ཞེས་བཀའ་བབས། མི་རིང་བར་གོང་ནས་སྤྲུལ་པའི་སྐུ་སྐྱེ་བ་གོང་མའི་གདན་ས་ཟུང་གྲུ་ཟེར་ཕེབས་ནས་ཁྲི་འདོན་མཛད་རྒྱུའི་ཚེས་གྲངས་སོགས་རྩེས་ལ་ཞུས་ཤིག་ཅེས་བཀྭན་རིན་པོ་ཆེར་བཀའ་ཕེབས་པ་
བཞིན། གཟའ་སྐར་ཚེས་གྲངས་བཟང་བ་ཞིག་ཞིབ་རྩེས་བ་གྱིས་ཏེ་ཞུས་པ་ལ། གོང་ནས་ཕེབས་ཉིན་ལྷ་ཁང་གཉིས་ཀྱི་བར་དུ་དགེ་འདུན་རྣམས་ཀྱི་སེར་འཕྲིང་བར་མཆད་དུ་བསྒྲིགས་པ་དང། རྒྱལ་པོ་རང་ཉིད་བཞུགས་པའི་ཤིང་རྟ་
སེར་པོར་སྤྲུལ་པའི་སྐུ་བཞུགས་ཤིང། བཞུགས་སྟན་གསེར་འབྲུག་མ་སེར་པོ་སོགས་གོང་མའི་ལུང་ལས་ལྟར་ཕེབས་རྒྱུ་དང། དེ་ནས་བཟུང་སྤྲུལ་སྐུ་རིན་པོ་ཆེ་དང་ཕྱག་གྱོག་པ་རྣམས་ལ་ཆེ་འབྲིང་ཆུང་གསུམ་གྱི་རིམ་པས་མཛོད་ནས་
གཏན་འཇགས་ཀྱི་གསོལ་ཕོག་སོགས་གནང་རྒྱུའི་བཀའ་ལུང་ཕེབས། ཚེས་གྲངས་བཟང་པོའི་ཉིན་གོང་མའི་བཀའ་ཕེབས་ལྟར་གྱི་བཀུར་གཟོས་ཆེན་པོ་དང་བཅས་སྔོན་གྱི་དུས་སུ། གོང་མ་ཡུང་ལོ་ཆེན་པོས་བྱམས་ཆེན་ཆོས་རྗེ་འཀྱ་
ཡེ་སྒེས་དགན་དྲངས་ནས་ཡུན་རིན་པོར་བཞུགས་པའི་གཙུག་ལག་ཁང་དང་འདབས་ཆགས་པར། གོང་མ་ཡུང་ཊིང་རང་གིས་བཞེངས་པའི་ཟུང་གྲུ་ཟི་ཞེས་པའི་ལྷ་ཁང་རྟེན་གསུམ་དགེ་འདུན་གྱི་སྔེ་དང་བཅས་པ་རྒྱ་ཁྱོན་ཡངས་ཤིང་
བྱིན་ཆེ་བ་དེར་དགེ་མཚན་གྱི་ལྟས་ཕུན་སུམ་ཚོགས་པ་དང་བཅས་བྱོན་ནས་རང་ཉིད་ཀྱི་སྐུ་སྔ་མ་ཡོངས་རྫོགས་བསྟན་པའི་མངའ་བདག་རྡོ་རྗེ་འཆང་ཆེན་པོ་ངག་དབང་བློ་བཟང་ཆོས་ལྡན་དཔལ་བཟང་པོའི་ཆོས་ཀྱི་རྒྱལ་སྲིད་ཀྱི་ཁྲི་འཕང་
་༄༅༄༅། །མཐོན་པོ་ལ་ཞབས་ཀྱི་པྔོམ་རྣམ་པར་བཀོད་པར་མཛད་དོ། །དེ་ནས་པེའི་ཅིང་གི་བླ་མ་སེར་མོ་པ་རྣམས་ལ་ལུགས་གཉིས་ཀྱི་བསླབ་བྱ་ལེགས་པར་སློབ་པའི་ཐམ་ཀ་བླ་མ་ཇིང་ཟིའུ་ཆན་ཞི་ཐུའུ་བཀྭན་
ཧུ་ཐོག་ཐུ་རིན་པོ་ཆེ་ནས་གསུང་ཆོག་དང་འབྲེལ་བའི་བརྟན་བཞུགས་ཚོགས་འཁོར་རྒྱས་པ་དང། འབུལ་ནོད་ཀྱང། དངུལ་སྲང་བརྒྱ་ལས་གྲུབ་པའི་མྞྜལ། སྐུ་གསུང་ཐུགས་རྟེན། ན་བཟའ་ཆ་ཚང། བཞུགས་གདན་རྒྱབ་
ཡོལ། མཛོད་ནང་མའི་གོས་ཆེན་སེར་པོ་ན་བཟའི་རྒྱུ་ཕེར་ངེས་ཡུག་དགུ། དམར་པོ་སྔོན་པོ་དཀར་པོ་ལྗང་གུ་རྣམས་སོ་སོ་ནས་ཡུག་དགུ་རེ། སྤྲུལ་རུག་དམར་སེར་དང། ཐིག་མ་འདྲེས་པ་དགུ་ཚན་གསུམ། བཟང་སྤོས་ཁྲེས་ལྔ་
བཅུ་ཐམ་པ། བུ་ལ་ཧན་བརྒྱ་ཐམ་པ། ལྤགས་རིགས་སྣ་ཚོགས་བརྒྱ་ཐམ་པ། གསེར་སྲང་བཅུ། དངུལ་སྲང་དགུ་བརྒྱ་དང་ལྔ་བཅུ། ཧོར་དར་ཆེ་བ་ཡུག་དགུས་སོགས་དངོས་པོ་སྤམ་མཐོ་བ་ཕུལ་ཏེ་བསྟན་སྲིད་ཀྱི་བདག་པོར་མངའ་
གསོལ་བའི་རྟེན་འབྲེལ་ཕུལ་དུ་བྱུང་བ་བསྒྲིགས་པར་མཛད། དེ་མཚུངས་ཕུའུ་ཡིན་བླ་མ་ཤེས་རབ་རྒྱ་མཚོ། ཇ་སག་བླ་མ་བློ་བཟང་དཔལ་འབྱོར་དང་བསྟན་འཛིན་ཆོས་དར་སོགས་ཕོ་བྲང་ནང་གི་བླ་མ་རྣམས་ཀྱིས་ཀྱང་འབྱོར་
འཁོས་ཀྱི་འབུལ་ནོད་ཕུལ། ཟུང་གྲུ་ཟིའི་གྲྭ་མང་དང། གཞན་ཡང་ཁང་སོ་སོའི་ཏཱ་བླ་མ་རྣམས་དང། ཕོ་བྲང་ནང་གི་དད་གྱི་དཔོན་པོ་ཆེ་ཕྲ་དུ་མས་ཀྱང་དད་གུས་ཀྱིས་བསྙེན་བཀུར་ཕུན་སུམ་ཚོགས་པ་བགྱིས་སོ།  །
མཚན་བཟང་གསེར་གྱི་འཁོར་ལོའི་ཟེ་འབྲུ་ཅན། །ཞབས་ཟུང་འདབ་བརྒྱ་རེག་པའི་རྔུལ་ཚོགས་ཀྱིས། །མདོ་སྨད་དགེ་བའི་བསྟི་གནས་ཐམས་ཅད་དུ། །ལྷ་དང་མི་ཡི་མཆོད་པའི་རྟེན་བཞག་ནས། །གང་གི་འཕྲིན་ལས་ཕྱོགས་མཐར་
འཇུག་པའི་སྤྲིན། །ཕན་བདེ་ཆར་གྱི་སྙིང་པོ་ཅན་དེ་ཡིས། །དབང་ཕྱོགས་སྐྱེ་རྒུའི་བསོད་ནམས་ལྷ་ཡི་རྫིང། །ཡོངས་སུ་འགེངས་པའི་དུས་ལ་བབས་པ་ན། །རྟག་ཏུ་གཞན་དོན་སེམས་པའི་ཀྱོ་བ་ཡི། །དབང་གྱུར་རྒྱལ་སྲས་དུལ་བའི་ཁྱུ་
ཆོག་དེ། །ཤར་ཕྱོགས་གདུལ་བྱའི་ཞིང་ཁམས་པྔྨའི་མཆོར། །གཞན་དང་མི་མཉམ་སྙིང་རྗེའི་འགྲོས་ཀྱིས་གཤེགས། །དེར་ནིས་ལ་ཀྱང་ཡོན་ཏན་གྱིས། །མཐོར་རིས་གྲོང་ཁོར་ཉིད་དུ་བརྟག་བྱ་བ། །སྡེ་བཞིའི་དཔལ་འབྱོར་
མཐའ་དག་འདུ་བའི་གནས། །ནོར་བུའི་བ་གམ་བཞད་པའི་ཕོ་བྲང་དུ། །གང་གི་བསོད་ནམས་དཔུང་པའི་གཟི་བརྗིད་ཀྱིས། །ཚངས་པའི་ཅོད་པ་ནས་ལ་ལྟུང་བྱེད་པ། །མི་ཡི་རྗེ་བོའི་བསྙེན་བཀུར་རྒྱལ་མཚན་རྩེར། །ཞབས་སེན་ནོར་བུའི་
ཏོག་གིས་དཔལ་ཡོན་ངོམས། །སྙིགས་མའི་མུན་པ་འཇོམས་ལ་ཆེས་དཔའ་བ། །སྔོན་མེད་རྒྱལ་སྲས་ཟླ་བ་གཞོན་ནུ་འདིའི། །རྣམ་ཐར་འོད་འཕྲིང་འཐུངས་པས་ཆེར་བརྟས་པའི། །ས་ཡི་བདག་པོའི་ཡིད་ཀྱི་མཚོ་གཙང་མར། །ལྷག་བསམ་
གསེར་གྱི་ཕྱེ་མས་ལུས་བྱུགས་པའི། །རྨད་བྱུང་བློ་གྲོས་གསལ་བའི་ངུར་པ་མོ། །མི་འཕྲོག་མོས་པའི་གཤོག་རླབས་གྱོ་བཞིན་དུ། །བསྟོད་བསྔགས་མགྲིན་པའི་རྫ་རྔ་ཅིར་ཡང་བརྡུང། །སྒྲ་ལྡན་ཆུ་འཛིན་གྱོ་བས་མདོངས་མཐའ་ཅན། །
་༄༅༄༅། །རབ་དགའ་མཇུག་མ་བཀྲམ་པའི་ཟློས་གར་བཞིན། །གང་སྐུ་མཐོང་བའི་མཆོག་དམན་བར་པ་ཡི། །སྐྱེ་རྒུན་མཐའ་དག་དགའི་འཛུམ་འོད་འབར། །དེ་ལྟའི་རབ་བསྙན་གྲགས་པའི་དྲི་བསུང་གིས། །
ཅི་ཡང་བསྒོས་པའི་ཨུཏྤལ་མ་རྙིངས་པ། །ལེགས་བྱས་སྲང་བུར་བསྟར་བའི་དོ་ཤལ་གྱིས། །མཐའ་དབུས་སྐྱེ་བོའི་མགྲིན་པ་སྐལ་བཟང་བྱས། །ཞེས་བྱ་བ་བར་སྐབས་ཀྱི་ཚིགས་དུ་བཅད་པའོ། །ཁྱབ་བདག་རྡོ་རྗེ་སེམས་དཔའི་
ངོ་བོ་དཔལ་ལྡན་བླ་མ་དམ་པ་ཡེ་ཤེས་བསྟན་པའི་སྒྲོན་མེ་དཔལ་བཟང་པོའི་རྣམ་པར་ཐར་པ་མདོ་ཙམ་བརྗོད་པ་དགེ་ལྡན་བསྟན་པའི་མཛེས་རྒྱན་ལས། དབང་ཕྱོགས་ཙི་ནའི་ཡུལ་གྲུལ་ཞབས་ཀྱི་པྔོམ་བསྐོད་དེ་འཇམ་དབྱངས་གོང་
མ་བདག་པོ་ཆེན་པོས་བསྙེན་བཀུར་བསམ་གྱིས་མི་ཁྱབ་པ་མཛད་པའི་ལེའུ་སྟེ་གསུམ་པའོ།། ་།འདི་དུས་མདོ་སྨད་དུ་དགོན་ལུང་དང་གསེར་ཁོག་དགོན་གཉིས་རྒྱ་དམག་གིས་བཅོམ་སྟེ། གཙུག་ལག་ཁང་དང་གྲྭ་ཤག་
རྣམས་མེར་བསྲེག་དགེ་འདུན་མང་པོ་བཀྲོང། ལྷག་མ་རྣམས་ཕྱོགས་ཕྱོགས་སུ་བྱེར་ཏེ་གྲོང་ཡུལ་རྣམས་སུ་ཁྱིམ་པའི་ཟོལ་གྱིས་སྤས་གསང་གང་དྲག་གིས་སྡོད་དགོས་བྱུང་བ་ལ། རྗེ་ཐུའུ་བཀྭན་རིན་པོ་ཆེས་ཐུགས་ཁུར་ཆེ་བཞེས་ སྤྲུལ་སྐུ་རིན་པོ་ཆེ་ནས་ཀྱང་ཟུར་འདེགས་མཛད་དེ་གོང་མར་ཞུ་མཁས་ཀྱི་སྒོ་ནས། དགོན་ལུང་པ་རྣམས་རི་ཁྲོད་གསུམ་དང། གསེར་ཁོག་པ་རྣམས་ཕུན་ཚོགས་ལུང་པའི་རི་ཁྲོད་དུ་བསྡད་ཆོག་པ་བྱུང། ལོ་ཁ་
ཤས་ཀྱི་བར་དེ་ལྟར་ལ། སླར་ཡང་གོང་མ་ཆེན་པོར་ཐབས་མཁས་ཀྱི་ཞུ་བ་དང་མཛད་སྒོ་གང་ཟབ་གནང་བར་བརྟེན། དགོན་པ་གཉིས་ཀས་སྔར་གྱི་རང་རང་གི་གནས་གཞི་བདག་གིར་བྱས་ཆོག་པ་བྱུང་ཞིང། གཙུག་ལག་ཁང་
དང་གྲྭ་ཁང་རྣམས་ཀྱང་གོང་མའི་མཛོད་ནས་གསར་བསྐྲུན་དང། ལྷ་སྡེ་རྣམས་རྒྱ་འོག་ཏུ་ཚུད་པ་ཕྱིར་མ་སྤྲད་ཀྱང། དེའི་ཚབ་ཏུ་ལོ་རེ་བཞིན་མཛོད་ནས་ཕོག་གཏན་འཇགས་སུ་གནང་བ་བཅས་ཞུ་དོན་སྨིན་རྒྱས་བྱུང། དེ་ནས་དགུང་
ལོ་བཅོ་བརྒྱད་ལ་ཕེབས་ཀྱི་བར་དུ་རྒྱན་དྲུག་མཆོག་གཉིས་ཀྱི་གཞུང་ལ་སྤྱངས་པ་གཙོ་བོར་མཛད་ཅིང་ཞར་ལ་ཆོས་བཀའ་ཅི་རིགས་ཀྱང་གསན་པར་མཛད་སྣང་བ་ལ་ལོ་ཚིགས་ཀྱི་ངེས་པ་ས་བོན་མ་བྱུང་བས་འབྲི་བར་མ་སྤོབས་པས་
ཕྱོག་གཅིག་ཏུ་འགོད་པར་བྱ་སྟེ། དེ་ཡང་སློབ་མའི་ཐ་ཤལ་བ་བདག་གིས་རྗེ་བླ་མ་ཉིད་ཀྱི་རྣམ་པར་ཐར་པ་ཡི་གེར་བཀོད་པ་ཞིག་ཐུགས་རྗེས་གཟིགས་དགོས་ཚུལ་ཡང་ཡང་ཞུས་པར་གསུང་ལས། དེང་སང་གཞུང་ལུགས་མང་པོ་ལ་
ཐོས་བས་མརྒྱ་ཆེན་པོ་བྱས་པར་རློམ་པ་ཕལ་ཆེ་བ་ཞིག་ནི། ཁོ་འདི་ཟེར་ན་ང་འདི་ཟེར་གྱི་ཤག་འགྱིད་པ་ཙམ་གཙོ་བོར་བྱས་ཏེ། མི་ཚེ་ཧྲིལ་གྱིས་ཐལ་ཕྲེང་ཉོག་པོ་ཞིག་ཁོ་ན་ལ་མགོ་འགས་འགས་སུ་རྩོད་པ་ལས། གཞུང་ལུགས་ཆེན་མོ་རྣམས་
གོ་བ་དབྱིས་ཕྱིན་པ་འཚལ་མཁན་ཉིན་མོའི་སྐར་མ་བཞིན་དུ་དཀོན་པར་སྣང། དེ་དགལ་བལྟས་ན། ཁོ་བོ་མཚན་ཉིད་ཀྱི་གྲྭ་སར་ཞུགས་ནས་སློབ་གཉེར་བྱེད་པ་མ་བྱུང་ནའང། ཤིང་རྟ་ཆེན་པོ་རྣམས་ཀྱི་གཞུང་ལུགས་དུམ་དང་རྗེ་ཡབ་སྲས་ཀྱི་
་༄༅༄༅། །ལེགས་བཤད་རྣམས་ལ་བློ་གྲོས་ཞིབ་མོས་ཐོས་བསམ་བྱེད་ལུགས་ཚད་དང་ལྡན་པ། རྗེ་བླ་མས་རང་ཀྱི་རྟོགས་བརྗོད་འདུན་ལེགས་མར་གསུངས་པ་དང་ཆ་འདྲ་བཙམ་ཞིག་བགྱིས་པས་
ད་ཆ་གཞུང་ལུགས་དེ་རྣམས་ལ་གོ་བ་ཕྱོགས་འགྲོ་ཞིག་ཆགས་པའི་ལུགས་ཡིན། འདི་ཁོ་བོ་ལ་ལྟོས་པའི་རྣམ་ཐར་བཟང་ཤོས་ཤིག་ཡིན་སྙམ་པ་ཡོད། དེ་ལས་གཞན་སོང་བསྡད་བྱས་པ་ཐམས་ཅད་ཐར་དུ་བྱེད་ན་མི་ཐམས་
ཅད་ལ་རྣམ་ཐར་པོ་ཏི་ཆེ་བ་རེ་ཡོང་འགྲོ་ཞེས་ཕེབས་པར། བདག་གིས་འོན་རྗེ་བླ་མ་ཉིད་ནས་མདོ་སྔགས་ཀྱི་གཞུང་ལུགས་ཆེན་མོ་རྣམས་ལ་ཐོས་བསམ་ཇི་ལྟར་མཛད་ཚུལ་དེ་རྣམས་ཡི་གེར་བཀོད་པ་ཞིག་ཅིས་ཀྱང་ཐུགས་རྗེས་གཟིགས་
དགོས་ཞུས་པར། ཡི་གེར་བཀོད་པའི་དགོས་པ་མེད་ཁྱོད་དེ་ཙམ་དོ་གལ་ཆེན་ངས་ངག་ལམ་ནས་བཤད་ཀྱི་གསུངས་ནས། སྐུན་ཕྲ་མོའི་གནས་སྐབས་སུ་མདོ་ཕྱོགས་ཀྱི་ཐུགས་གཉེར་གཙོ་བོར་མཛད་ཚུལ་དང། དུས་དེ་དང་ཕྱིས་སུ་རྒྱལ་
དབང་དང་ཁྲི་ཆེན་གྱི་ཞབས་ལ་གཏུགས་ནས་མདོ་སྔགས་སྤྱི་དང་ཁྱད་པར་དུ་རྒྱུད་ཀྱི་རྒྱལ་པོ་དཔལ་གསང་བ་འདུས་པ་དང་འཁོར་ལོ་མཆོག་གཉིས་ཀྱི་སྐོར་ལ་ཐོས་བསམ་གྱིས་བདར་ཤ་བཅད་ཚུལ་རྟོགས་བརྗོད་འདུན་ལེགས་མ་
དང་སྤྱར་ཏེ་ཞིབ་རྒྱས་ཤིག་ཐུགས་བརྩེ་བས་འདོམས་པར་མཛད་པ་ཤིན་ཏུ་ངོ་མཚར་བ་འདུག་ནའང། བདག་བློ་གྲོས་དམན་པས་གསུང་བཤད་མཐའ་དག་ཇི་ལྟ་བ་བཞིན་བློ་ལ་འཛིན་ཐུབ་པ་མ་བྱུང་ཞིང། དབྱིབས་ཙམ་ཞིག་ཡིད་
ཡུལ་དུ་ངེས་པར་བགྱིས་པ་རྣམས་འདིར་བརྗོད་པར་བྱ་སྟེ། དེ་ཡང་ཐར་འདོད་རྣམས་ཀྱི་འཇུག་ངོགས་ནི་རྒྱལ་པའི་བསྟན་པ་རིན་པོ་ཆེ་ཁོ་ན་ཡིན་ཅིང། བསྟན་པ་ལ་འཇུག་པའི་རིམ་པ་ཡང་མཛོད་ལས། ཚུལ་གནས་ཐོས་དང་
སམ་ལྡན་པས། །སྒོམ་པ་ལ་ནི་རབ་ཏུ་སྤྱོར། །ཞེས་གསུངས་པ་ལྟར་གཞི་ཚུལ་ཁྲིམས་རྣམས་པར་དག་པ་ལ་གནས་ནས་ཐོས་བསམ་སྒོམ་གསུམ་གྱི་རིམ་པས་འཇུགས་ལས་འཇུག་ཚུལ་གཞན་མེད་ཅིང། དེ་ལས་ཐོག་མར་ཐོས་པ་རྒྱ་
ཆེན་པོ་དགོས་པ་ནི། རྗེ་ཐམས་ཅད་མཁྱེན་པས། བླང་དོར་གནས་ལ་ཀུན་ནས་འཐོམ་པའི་མུན། །ཡང་དག་ཐོས་པའི་སྒྲོན་མེས་མ་བསལ་བར། །ལམ་མི་ཤེས་ན་ཐར་པའི་གྲོང་མཆོག་ཏུ། །འཇུག་པར་འགྱུར་བ་སྨོས་ཀྱང་ཅི་ཞིག་
དགོས། །ཞེས་གསུངས་པ་ལྟར་རོ། །དེང་དུས་ཀྱི་དམ་པའི་སྐྱེ་བར་ཁས་འཆེབ་ཕལ་མོ་ཆེ་ནི། རྗེ་བླ་མ་ཉིད་ཀྱི་གསུང་ལས། བྱིས་པའི་དུས་ནས་ཐོས་བསམ་ལོང་མེད་པར། །དར་གོས་ཀྱིས་ཀླུབས་ཚོང་ཟོང་བཞིན་དུ་འགྲིམ། །དད་
གཤིན་དཀོར་གྱི་ཟས་ལ་བག་མེད་སྤྱོད། །གནས་བརྟན་དགེ་འདུན་ཕྱག་དང་བསྙེན་བཀུར་ལེན། །ལྔ་བདོའི་སྐུ་སྐྱེ་རྣམས་ལ་ཐུགས་རྗེས་གཟིགས། །ཞེས་གསུངས་པ་དང། རྒྱལ་དབང་ལྔ་པ་ཆེན་པོས། མི་ཤེས་གདོལ་པའི་ཕྲུག་གུ་དར་
ཟབ་ཀྱིས། །ཕང་ཕུང་མཛེས་པར་བྱས་ཏེ་མཐོན་པོའི་ཁྲིར། །བླུན་པོའི་འཁོར་ཚོགས་དབུས་ན་འགྱིངས་པ་ཡི། །བ་མོས་ཐུབ་བསྟན་པད་ཚལ་འཇོམས་ཀྱིས་དོགས། །ཞེས་གང་གསུངས་པའི་ངང་ཚུལ་ལས་མ་འདས་ནའང།  ་༄༅༄༅། །བདག་ཅག་གི་དཔལ་ལྡན་བླ་མ་འདི་ཉིད་ཀྱིས་སྤྱོད་ཚུལ་དེ་ལྟ་བུ་ངན་སྐྱུགས་ཀྱི་ཕུང་པོ་ལྟར་གཟིགས་ནས་བྱོན་གྱི་མཁས་གྲུབ་ཚད་ལྡན་རྣམ་པར་ཐར་པ་དང་རྗེས་སུམ་ཐུན་པར་
སྐུ་ན་ཕྲ་བའི་གནས་སྐབས་འདིར་གཞུང་ལུགས་རྒྱ་ཆེན་པོ་རྣམས་ཐོས་བསམ་གྱིས་གཏན་ལ་འབེབས་པ་ལ་ཐུགས་གཞོལ་བར་མཛད་དོ། །དེ་ཡང་ཐོག་མར་མཚན་ཉིད་པོ་ཏི་ལྔ་ལ་སྦྱངས་ལ་མཐར་ཕྱིན་ཅིང། རྗེ་གོང་མའི་ཞབས་
ཕྱིར་རྒྱུན་རིང་བཞུགས་ནས་མངོ་སྔགས་ཀྱི་གསན་པ་རྒྱ་ཆེན་པོ་མཛད་པ་དང་མཉེས་པ་གསུམ་གྱི་སྒོ་ནས་རྗེ་དེ་ཀྱི་ཐུགས་ལ་བཏགས་པའི་གྲྭ་སློབ་ཐུན་མོང་མ་ཡིན་པ་བཟང་ཤུ་དཀའ་ཆེན་ཤེས་རབ་དར་རྒྱས་སམ་ངག་དབང་
ཆོས་ལྡན་ཞེས་བྱ་བ་ལུང་རིགས་ཀྱི་དབང་ཕྱུག་ཆེན་པོ་དེ་ཉིད་དགེ་རྒན་གྱི་ཚུལ་དུ་བསྟེན་ནས་བསྡུས་ཚད་ཀྱི་ཐུགས་སྤྱོང་མཛད་པས་རྩོལ་བ་ཆེར་མ་དགོས་རིགས་ལམ་ཤིན་ཏུ་ཕྲ་བ་རྣམས་ཐུགས་སུ་ཆུད། དཀའ་ཆེན་
ནས་ཐོག་མར་རྗེ་གོང་མའི་གསུང་འབུམ་དུ་བཞུགས་པའི་རྩ་བའི་བླ་མ་དང་འཇམ་དབྱངས་ཟུང་འབྲེལ་གྱི་བླ་མའི་རྣལ་འབྱོར་གྱི་ལུང་ཁྲིད་འབུལ་བར་མཛད་ཅིང། དེ་ནས་བཟུང་ཐུགས་ཉམས་སུ་བཞེས་པར་ལྷའི་རྣམ་པ་ལ་གསལ་
སྣང་ཁྱད་པར་ཅན་ཐོན་པས་སྣང་བ་ཐམས་ཅད་རྗེ་བཙུན་གྱི་སྐུའི་རྣམ་པར་ཤར་ཏེ་ཞབས་འོག་ཏུ་ཡང་རྗེ་བཙུན་གྱི་སྐུ་ལམ་ལམ་ཤར་ནས་ཐུགས་ལ་ཅུང་ཟད་མི་བདེ་བ་ལྟ་བུ་བྱུང། ཕྱིས་སུ་དགུང་ལོ་མཐོན་པོར་ཕེབས་སྐབས། དེ་
དུས་དེ་ལྟར་བྱུང་བ་བཞིན་ད་ཆ་ཡང་སྐབས་འགའ་ཞིག་ཏུ་འདྲའི་སྣང་བ་འོང་གི་འདུག་པ་རྩ་རླུང་གི་ཉམས་ཤིག་ཡིན་པ་འདྲ་གསུངས། འདི་ནི་ངེས་པའི་དོན་དུ་རྗེ་བླ་མ་ཉིད་ཀྱི་གཟིགས་ངོར་ཐ་མལ་གྱི་སྣང་བ་འཆར་མི་སྲིད་པས་
ཤར་མཆོག་གི་སྣང་བ་ལས་འོས་མེད་ཀྱང། ཐུན་མོང་གི་སྣང་ངོར་སྐུ་ཚེ་སྔ་མ་རྣམས་སུ་སྣང་གྲག་རིག་གསུམ་རྒྱལ་བའི་སྐུ་གསུང་ཐུགས་ཀྱི་རོལ་པར་བལྟ་བའི་རྣལ་འབྱོར་ལ་གོམས་པའི་བག་ཆགས་རྩོལ་མེད་དུ་ཤར་བ་དགོན་མི་
ཟའོ།   །ཐོས་པའི་སྒྲོན་མེས་རྨོངས་མུན་མ་བས་ལན། །ལམ་དང་ལམ་མིན་ཇི་བཞིན་མི་མཐོང་ཞེས། །འདོམས་ཕྱོར་ལུང་རིགས་སྨྲ་བའི་བཤེས་གཉེན་དྲུང། །རིགས་ལམ་བདུད་རྩིའི་དགའ་སྟོན་ཁྱོད་ཀྱིས་སྤིལ། །དེ་ཚེ་
མཁྱེན་དཔྱོད་གསེར་གྱི་ངང་པ་མོ། །རིགས་པའི་འཕྲུལ་གྱི་པྔམ་སྟོང་བཞད་པའི། །བསྡུས་གཞུང་བདུད་རྩིའི་རྫིང་བུའི་འཇུག་ངོགས་སུ། །ཉིན་བཞིན་ཐལ་འགྱུར་དབྱངས་སྙན་སྒྲོགས་པས་བྲེལ། །ཕྱི་ནང་སྣོད་བཅུད་དག་པའི་དཀྱིལ་འཁོར་དུ།།
འཆར་བའི་གཟིགས་མོར་རིང་ནས་གོམས་པ་ཡི། །བག་ཆགས་སད་པའི་ཚུལ་གྱིས་འཇམ་དབྱངས་སྐུ། །ཉི་ཟེར་རྡུལ་ལྟར་འཁྲིགས་པའི་སྣང་བ་ཤར། ། རྣམ་འདྲིན་ཁྱོད་དང་རྗེ་བཙུན་མཁྱེན་པའི་གཏེར། །གཉིས་སུ་མེད་ཀྱང་གཉིས་སུ་སྣང་
ན་དང། །གཅིག་ཏུ་ཟད་ཀྱང་དུ་མར་སྟོན་པའི་འཕྲུལ། །འདི་ནི་སྒྱུམ་ཀྱང་སྒྱུམ་ཉིད། །དེ་ནས་བྱམས་ཆོས་དང་རྒྱན་དྲུག་མཆོག་གཉིས་ཀྱི་གཞུང་སྤྱི་ལ་ཐོས་བསམ་མཛད་ཚུལ་ནི། འདུན་ལེགས་མ་ལས། དེ་ཉིད་ཕྱིར་ན་
་༄༅༄༅། །མི་ཕམ་ཆོས་རྗེ་དང། །འཛམ་གླིང་རྒྱན་དྲུག་མཆོག་གཉིས་ཞེས་གྲགས་པའི། །གཞུང་ལ་ཕྱོགས་རེ་བ་དང་རགས་པ་རེས། །ཚེམས་པར་བྱས་ཀུན་ལ་ཞིབ་ཏུ་སྒྱངས། །ཞེས་གསུངས་པ་བཞིན་ཕྱག་
ལེན་ལ་བཏབ་སྟེ། བྱམས་ཆོས་ལྔའི་ནང་ནས་དང་པོར་མངོན་རྟོགས་རྒྱན་དང་དེའི་འགྲེལ་པ་རྣམས་ཀྱི་ནང་ནས་མཆོག་ཏུ་གྱུར་པ་སློབ་དཔོན་སེང་གེ་བཟང་པོའི་དོན་གསལ་བཅས་ཐུགས་ལ་བྱང་བར་བཟུང་སྟེ། རྒྱ་
འགྲེལ་གཞན་ཐམས་ཅད་དང། རྗེ་བླ་མའི་ལེགས་བཤད་གསེར་གྱི་འཕྲེང་བ་དང། །ཁྱད་པར་དུ་རྗེ་བཙུན་འཇམ་པའི་དབྱངས་ཀྱིས་རྗེ་བླ་མ་ལ་དངོས་སུ་སྩོལ་བར་མཛད་པའི་ཤེར་ཕྱིན་གྱི་མན་ནང་གཉམས་ལེན་གྱི་རིམ་པར་བསྒྲིགས་
རྣམ་བཤད་སྙིང་པོ་རྒྱན་ལ་གཟིགས་རྟོག་གཙོ་བོར་མཛད་ཅིང། མཁས་གྲུབ་དུ་མས་མཛད་པའི་སྤྱི་ཐལ་ཟུར་བཀོལ་སོགས་ཡིག་ཆ་གང་ཡོད་ལ་ཞིབ་སྤྱོད་གནང་བ་དང། སྐབས་སྐབས་སུ་ལུང་རིགས་སྨྲ་པའི་དབང་པོ་དཀའ་འཆེན་
ཤེས་དར་བ་སོགས་ལ་དཀའ་བའི་གནས་ལ་དོགས་གཅོད་ཀྱི་འབེལ་གཏམ་ཀྱང་ཡང་ཡང་ཞིབ་ཏུ་མཛད་པས་རིང་པོ་མ་ལོན་པར་མངོན་པར་རྟོགས་པའི་རྒྱན་འགྲེལ་པ་དང་བཅས་པའི་བརྗོད་བྱ་གཏན་ལ་འབེབས་པ་ལ་མཁས་པའི་གོ་
ཕང་བརྙེས་པར་གྱུར་ཏོ། །བྱམས་ཆོས་ཕྱི་མ་རྣམས་ལས་མདོ་སྡེ་རྒྱན་རྗེ་ངག་དབང་ཆོས་ཀྱི་རྒྱ་མཚོ་བ་ལས་རྒྱས་བཤད་མཛུབ་ཁྲིད་ཚུལ་གྱིས་ཞིབ་ཏུ་གསན་ཅིང། འབྱེད་གཉིས་དང་རྒྱུད་དང་རྒྱུད་བླ་མ་རྣམས་ཐོགས་འགྲེལ་དང་དར་ཊིཀ་སོགས་
འགྲེལ་པ་ཅི་རིགས་པ་ལ་བརྟེན་ནས་ཚིག་དོན་མ་ལུས་པ་ཐུགས་སུ་ཆུད་པར་མཛད་དེ། ཞལ་ནས། མངོན་རྟོགས་རྒྱན་གྱི་ཚིག་དོན་རགས་པ་ཙམ་ངེས་པ་ལ་དཀའ་ལས་ཆེན་པོ་རང་བྱེད་མ་དགོས་ཀྱང། མདོ་རྒྱན་སྐྱར་ཏེ་ལམ་གྱི་རིམ་པར་
བསྒྲིགས་པའི་གོ་བ་དཔྱིས་ཕྱིར་མ་རྙེད་པ་ལ་ངལ་བ་ཆེར་བྱས་པ་ཡིན། མངོན་རྟོགས་རྒྱན་ལ་ལྟོས་ཏེ་བྱམས་ཆོས་ཕྱི་མ་རྣམས་ལ་དེ་ཙམ་གྱི་དཀའ་ལས་བྱེད་མ་དགོས་ཞེས་གསུངས།  །རྒྱལ་ཡུམ་སྤས་དོན་རིན་ཆེན་བང་
མཛོད་ལས། །མི་ཕམ་མགོན་གྱིས་ཉེར་བླངས་ནོར་བུའི་ཚོགས། །དངོས་བརྒྱད་ཟབ་དོན་བདུན་ཅུའི་ཕྲེང་བ་རུ། །བསྟར་བའི་དོ་ཤལ་ཁྱོད་ཀྱི་མགྲིན་པར་འཁྱུད། །འདི་ན་ཐལ་འཕྲེང་ཉོག་པོ་ཙམ་ཞིག་ལ། །རིང་དུ་སྦྱངས་པའི་ཡུས་ཀྱིས་
ཆེར་ཁེངས་ནས། །ཕར་ཕྱིན་ཤེས་པར་རློམ་པ་རིགས་མཐུན་དབུས། །སེང་གེ་ལྟ་བུར་འགྱིད་བ་མང་མཆིས་ཀྱང། །མདོ་རྒྱན་སྤྱོར་ཚུལ་དངོས་ཤུགས་བསྟན་དོན་ཀུན། །འཕགས་སེང་དགོངས་པ་ཇི་བཞིན་ཐུགས་ཆུད་དེ། །གཞུང་དོན་
གྱི་རིམ་པར་བསྒྲིགས་མཁས་པ། །དེངས་དུས་ན་ཁྱོད་ཉིད་གཅིག་པུ་ཙམ།  འཛམ་གླིང་མཛེས་པར་བྱེད་པའི་རྒྱན་དྲུག་དང་མཆོག་གཉིས་ཞེས་ཡོངས་སུ་གྲགས་པ་རྣམས་ལས། ཐོགས་མེད་སྐུ་མཆེད་ཀྱི་གཞུང་ལ་
སྤྱང་བ་མཛད་ཚུལ་ཡང། མངོན་པའི་སྡེ་སྣོད་ཐམས་ཅད་ཀྱི་མརྗོད་བྱ་གནས་བརྒྱད་དུ་བསྡུས་ནས་སྟོན་པ་སློབ་དཔོན་དབྱིག་གི་གཉེན་པོས་མཛད་པའི་མཛོད་རྩ་བ་དང། ཐམས་ཅད་མཁྱེན་པ་དགེ་འདུན་གྲུབ་ཀྱིས་མཛད་པའི་མཛོད་
་༄༅༄༅། །ཊིཀ་ཐར་ལམ་དསལ་བྱེད་གཉིས་ཐུགས་འཛིན་མཛད་ཅིང། །འཆིམ་གྱི་མཛོད་ཊིཀ་ལ་རྟོག་གཙོ་བོར་མཛད། རང་འགྲེལ་སོགས་རྒྱ་འགྲེལ་རྣམས་དང་བོད་ཀྱི་ཡིག་ཆ་ཕལ་མོ་ཆེ་ཞིག་ལ་ཞིབ་
དཔྱོད་མཛད་པས་གནས་བརྒྱད་ཀྱིས་ཤེས་བྱ་གཞི་ལྔ་ཁ་བྱེ་བྲག་སྨྲ་བ་ལྟར་དང། རང་འགྲེལ་ལྟར་མདོ་སྡེ་པའི་ལུགས་སུ་འཆད་པའི་ཚུལ་དང། ཁྱད་པར་དུ་གནས་དགུ་པས་གང་ཟག་གི་བདག་གཙོ་བོར་གཏན་ལ་འབེབས་
ཚུལ་སོགས་བཤད་ཡམ་ཙམ་མ་ཡིན་པའི་གོ་བ་གཏིང་ཚུགས་པ་འཁྲུངས། འདི་དུས་སློབ་དཔོན་དབྱིག་གཉེན་གྱི་བསྟོད་པ་ཞིག་རྒྱུན་དུ་ཞལ་འདོན་མཛད་ཅིང། མི་ཞིག་གིས་མོན་གྲ་བའི་མཛོད་འགྲེལ་དཔེ་རྙིང་ཞིག་ཀྱང་འབུལ་བ་བྱུང་
ཞེས་གསུངས། འཕགས་པ་ཐོགས་མེད་ཀྱི་གཞུང་མངོན་པ་ཀུན་ལས་བཏུས་དང། ས་སྡེ་སྔ། སྡོམ་རྣམ་གཉིས་དང་བཅས་པའི་དཀའ་གནད་ཐམ་ལ་ཞིབ་སྤྱོད་མཛད་ཅིང། ཁྱད་པར་དུ་ཀུན་བཏུས་དང་ས་སྔེ་ལ་ཡུན་རིང་
བར་དུ་ཞིབ་སྤྱོང་མཛད། ཀུན་བཏུས་དར་ཊིག་ཤིན་ཏུ་ལེགས་པ་འདུག་ནའང། ཕྱིས་སུ་རེ་མདའ་པའི་འགྲེལ་པ་ཕྱག་ཏུ་བྱུང་ནས་གཟིགས་རྟོགས་མཛད་པས་ཐུགས་ལྷག་པར་ཏེ་འགྲེལ་པ་དེ་ལ་ཡང་ཡང་བསྔགས་མརྗོད་མཛད་
ཞལ་ནས། ཐིག་པ་གསུམ་གྱི་གཞི་ལམ་འབྲས་གསུམ་རྒྱ་ཆེར་གཏན་ལ་འབེབས་པ་ལ་འཕགས་པ་ཐོགས་མེད་ཀྱི་གཞུང་འདི་ལྟ་བུ་གཞན་མི་འདུག་པས་བསྟན་པ་ལ་བཀའ་དྲིན་བསམ་གྱིས་མི་ཁྱབ་པ་འདུག་ཅེས་ཡང་ཡང་གསུངས་པ་
ཐོས། དེ་ལྟར་ཐོགས་མེད་སྐུ་མཆེད་ཀྱི་གཞུང་ལ་སྤྱངས་པ་མཐར་ཕྱིན་པས་ཐེག་པ་ཆེ་ཆུང་གི་སྡེ་སྣོད་གོང་འོག་མ་ལུས་པའི་དོན་མདོ་སྡེ་དགོངས་འགྲེལ་དང་མཐུན་པར་གཏན་ལ་འབེབས་པ་ལ་མཁས་པའི་གོ་འཕང་ཐོབ་པར་གྱུར་
ཏོ།  །མཁྱེན་དཔྱོད་མཁའ་ལྡིང་དབང་པོའི་གཟི་བརྗིད་ཀྱིས། །ཆོས་མངོན་གདེངས་ཅན་དབང་པོ་སྐྲག་པ་ལས། །ཤེས་བྱ་གཞི་ལྔའི་རིན་པོ་སྣ་ཚོགས་པ། །རང་སྤྱིའི་ཁ་དོག་ལྷག་གེར་ཁྱོད་ལ་བསྟབ། །ཐེག་གསུམ་རིན་
ཆེན་ཟ་མཏོག་གི་ཁ། །ཅིག་ཅར་ཕྱེ་ནས་གཞི་ལམ་འབྲས་བུའི་ནོར། །ཡོངས་རྫོགས་ཁྱོད་ཀྱིས་བདག་གིར་བྱས་པ་ལ། །ཐོགས་མེད་སྐུ་མཆེད་ཐུགས་ཁྲེལ་མཛད་དམ་སྙམ།   །ཤིང་རྟ་ཆེན་པོ་དཔལ་མགོན་འཕགས་པ་ཀླུ་སྒྲུབ་
ཡབ་སྲས་ཀྱི་གཞུང་ལ་ཐོས་བསམ་མཛད་ཚུལ་ནི། རྟོགས་མརྗོད་ལས། མདོ་སྔགས་གཞུང་ལ་ངལ་བ་མང་བྱས་ཀྱང། །ཟབ་དོན་ཉམས་སུ་ལེན་དང་སྨྲ་བ་ན། །གང་ཡང་མ་བསླབས་ཅི་ཡང་མི་ཤེས་པའི། །ལྟ་བའི་ཚུལ་ལས་རིང་དུམ་
པར། །མཐོང་ནས་ལྷག་པར་ཀླུ་སྒྲུབ་གཞུང་ལུགས་ཀྱི། །ཟབ་མོ་འབྱེད་པའི་ཕྲ་བའི་རིགས་ལམ་ནས། །ཡང་དག་ལྟ་བ་འདྲེན་པའི་གནད་ཀུན་ལ། །ལེགས་པར་སྤྱངས་ཏེ་ཐེ་ཚོམ་ཆོད་པར་བྱས། །ཞེས་གསུངས་པ་ལྟར་ཕྱག་
ལེན་ལ་འདེབས་པར་མཛད་དེ། དེ་ཡང་ཆོས་ཀྱི་རྒྱལ་པོ་ཙོང་ཁ་པ་ཆེན་པོ་མ་བྱོན་གོང་དུ་མཁས་གྲུབ་ཁྱད་པར་ཅན་རེ་གཉིས་མ་གཏོགས་ཕལ་ཆེ་བ་ཞིག་གིས་ཟབ་མོའི་ལྟ་བ་རང་གི་ཉམས་སུ་ལེན་པའམ་གཞན་ལ་འདོམས་པར་བྱེད་པ་
་༄༅༄༅། །ན། ཐོས་མ་བྱས་ལ་རྣམས་ལྟ་ཅི་གཞུང་ལུགས་མང་དུ་ཐོས་པ་རྣམས་ཀྱང་རང་གི་ཐོས་པའི་ཟབ་མོའི་གཞུང་དེ་དག་གི་བརྗོད་བྱ་ལས་རོལ་དུ་གྱུར་པའི་བླུན་པོའི་ངག་སྒྲོས་ཙམ་གྱི་རྗེས་སུ་འབྲང་
བར་བྱེད་ལ། དེར་མ་ཟད་རྗེ་བླ་མའི་བསྟན་པ་རིན་པོ་ཆེ་ལ་ཞུགས་ནས་གཞུང་ལུགས་ཆེན་མོ་རྣམས་ལ་མི་ཚེར་ཐོས་པ་བྱས་པར་རློམ་པ་འགའ་ཞིག་ཀྱང་དབུ་མའི་གཞུང་ཆེན་པོ་རྣམས་སུ་གསུངས་པའི་རིས་པ་ཕྲ་མོས་བདག་
མེད་གཏན་ལ་འབེབས་ཚུལ་རྣམས་ཕྱིའི་གོ་རྒྱ་གཅོད་པ་ཙམ་དུ་སེམས་ཤིང། སེམས་ཀྱི་ངོ་བོ་གཅེར་མཐོངས་སུ་ངོ་སྤྲོད་ཚུལ་ཡིན་པ་སྐད་ཀྱི་མཛུབ་ཆུང་ངུ་རེ་ཙམ་ལ་སྙིང་པོར་འཛིན་པ་ཕ་རྗེས་བུས་མ་ཟིན་པའི་རང་མཚང་
སྟོན་པ་མཐོང་མོད། རྗེ་བཙུན་བླ་མ་འདི་ཉིད་ཀྱིས་ཆེས་ཤིན་ཏུ་རྟོགས་པར་དཀའ་བ་ཟབ་མོ་སྟོང་པ་ཉིད་རྟག་ཆད་ཀྱི་མཐའ་དང་བྲལ་བ་ལ་ངེས་པ་འདྲེན་པ་ལ། ཐ་སྙད་ཚད་མས་གྲུབ་པ་དང་དངོས་པོ་ཀུན་རང་བཞིན་གྱིས་གྲུབ་པ་
རྡུལ་ཙམ་ཡང་མེད་པ་གཉིས་འགལ་བ་མེད་པར་གཅིག་གཅིག་གི་གྲོགས་སུ་འགྲོ་ཚུལ་དང། རང་བཞིན་མེད་པའི་ཆོས་ལ་འཁོར་འདས་ཀྱི་བྱ་བྱེད་ཚད་གྲུབ་འཇོག་ཤེས་པའི་ཁྱད་པར་རྣམས་མ་འདྲེས་པར་ཤེས་དགོས་ཤིང། དེ་
ཤེས་པ་ལ་ཀླུ་སྒྲུབ་ཡབ་སྲས་ཀྱི་གཞུང་ལས་འབྱུང་བའི་དེ་ཁོ་ཉིད་གཏན་ལ་འབེབས་པའི་རིགས་པའི་རྣམ་གྲངས་ཁྱད་པར་ཅན་རྣམས་ལ་རག་ལས་པར་དགོངས་ནས། གཞུང་དེ་དག་ལ་དེང་དང་གི་རིགས་པ་སྨྲ་བ་རྣམས་ཀྱི་
སློབ་གཉེར་བྱེད་སྲོལ་བཞིན་གཞུང་ཆིག་ཁོལ་ཕྱུང་རེ་ཙམ་ལ་དཔེ་ཀློག་དང་ཚིག་གི་ན་ཡམ་ཙམ་གྱི་རྩོད་པ་ལྷུར་བླངས་ཏེ་སྟོང་སྐད་ཀྱི་མཁས་གྲགས་དོན་དུ་གཉེར་བ་ལྟ་བུ་མ་ཡིན་པའི་ཐོས་བསམ་ཚད་དང་ལྡན་པ་མཛད་དོ། །དེ་ཡང་རྩ་
བཤེས་རབ་དང་དབུམ་འཇུག་པ་གཉིས་ཐུགས་ལ་བཟུང་ནས་རྒྱུན་དུ་ཞལ་འདོན་མཛད་ཅིང། རྩ་ཤེས་འགྲེལ་པ་བུ་ངྔྷ་པ་ཏ་དང། འཇུག་པའི་རང་འགྲེལ་གཉིས་ཚང་མ་ཐུགས་ལ་སྐྱོར་བ་དང། རྩ་ཤེས་ཊིཀ་ཆེན་རིགས་པའི་རྒྱ་
མཚོ། འཇུག་པའི་རྣམ་བཤད་དགོངས་པར་དསལ། སྟོང་ཐུན་སྐལ་བཟང་མིག་འབྱེད་རྣམས་ཀྱི་གནད་ཆེ་བ་ཕལ་ཆེར་ཐུགས་འཛིན་མཛད། རྗེས་འབྲང་གི་ཡིག་ཆ་གང་ཡོད་ལ་འདི་མ་གཟིགས་བྱ་བ་མེད་ཅིང། དེ་དག་ལས་རྗེ་བཙུན་
ཆོས་ཀྱི་རྒྱལ་མཚན་དང། མཁས་གྲུབ་འཇམ་དབྱངས་བཞད་པ་གཉིས་ཀྱི་དབུ་མའི་ཡིག་ཆ་ལ་ཐུགས་འགྲོ་བ་བྱུང་བས་ཚིག་དོན་དཔྱིས་ཕྱིན་པ་ཐུགས་འཛིན་པ་མཛད། འཇུག་པ་ཞལ་འདོན་མཛད་སྐབས་རང་གཞན་སྣོད་བཅུད་སོགས་
ཕྱི་ནང་གི་དངོས་པོ་གང་སྣང་འདི་མཐའ་དག་རྫུན་པ་སྒྱུ་མ་ལྟ་བུ་ལས། དོན་ལ་ཚུགས་ཐུབ་ཏུ་གྲུབ་པ་ཅུང་ཟད་ཀྱང་མི་འདུག་སྙམ་པ་ཡང་ཡང་ཐུགས་ལ་འཆར་བ་བྱུང། རྗེ་ཐུའུ་བཀྭན་རིན་པོ་ཆེ་དང། སློབ་དཔོན་ཤེས་དར་བ་གཉིས་ལ་
ཞུས་པར། ཉིད་སྐུ་ཚེ་གོང་མ་རྣམས་སུ་ཟབ་མོ་དབུ་མའི་ལྟ་བ་ལ་གོམས་པའི་ལག་རྗེས་ཡིན་འདུག་ཅེས་དགྱེས་ཚོར་ཆེན་པོ་མཛད། འདི་དུས་འཇམ་དབྱངས་ཀྱི་ལི་སྐུ་བྱིན་ཅན་ཞིག་དབུ་སྔས་སུ་གསོལ་ནས་གསོལ་འདེབས་
་༄༅༄༅། །རྒྱུན་ལྡན་མཛད་པས། ནུབ་ཅིག་མནལ་ལམ་དུ། རྗེ་ངག་དབང་ཆོས་ཀྱི་རྒྱ་མཚོའི་སྐུ་དྲུང་དུ་ཕེབས་པས། ཁོང་གི་ཕྱག་ཏུ་དབུ་ངས་ཀྱི་ལི་སྐུ་དེ་དང་ཆ་འདྲ་བའི་འཇམ་དབྱངས་ཀྱི་སྐུ་བརྙན། བཞུགས་
ཁྲི་ཟུར་དྲུག་པའི་ཟུར་རེ་རེའི་སྟེང་དུ་གསེར་གྱི་པད་སྡོང་ངོ་མཚར་བ་རེ་རེ་ཡོད་པ་ཞིག་པ་བསྣམས་ནས། བླ་མ་མཆོག་ལ་འདི་འཇམ་དབྱངས་དངོས་ཡིན་པས་གཟིགས་ཤིག་གསུངས་པ་བཞིན་གཟིགས་པ་ན། སྐུ་བརྙན་དེ་ལས་འོད་
ཟེར་དཔག་ཏུ་མེད་པ་འཕྲོ་ཞིང། ཁྲིའི་ཟུར་གྱི་པྔམ་རྣམས་ཁ་འབྱེད་འཛུམ་བྱེད་པ་ཞིག་འདུག་དེ་ནས་དཔོན་སློབ་གཉིས་ཀ་སྤྲ་གུར་ཞིག་གི་ནང་དུ་ཕེབས་ནས། རྗེ་ངག་རྒྱམ་པས་མགོན་པོ་ཕྱག་དྲུག་པ་དང། སེང་གདོང་མའི་ཐང་
སྐུ་གཉིས་སོ་སོ་ནས་ངོ་སྤྲོད་ལྟ་བུ་གནང། འཇམ་དབྱངས་ཀྱི་ལྡེར་སྐུ་ཁྲུ་གང་བ་ཞིག་གི་སྟེང་དུ་བླ་མའི་སྐུ་བརྙན་ཆུང་ངུ་ཞིག་འདུག་པའི་བར་དུ། ཚེ་བསོད་ཞེས་པའི་ཡི་གེ་ཚར་གསུམ་ཡོད་པ་ཞིག་སྟོན་པ་གནང་སྟེ་འབེལ་གཏམ་མང་པོ་
མཛད་པ་རྨིས་པའི་འཕྲོ་ལ་མནལ་སད་པས་ཐུགས་ངི་མཚར་བར་གྱུར་ནས། སླར་ཡང་རྗེ་བཙུན་འཇམ་དབྱངས་ལ་གསོལ་བ་ཤུགས་དྲག་ཏུ་འདེབས་བཞིན་མན་ལ་དུ་སོང་བའི་རྨི་ལམ་དུ། རྗེ་ངག་དབང་ཆོས་ཀྱི་རྒྱ་མཚོ་ཕེབས་ནས་
ཞལ་བྱང་ཕྱོགས་སུ་གཟིགས་ཏེ། བཞེངས་སྟབས་སུ་བཞུགས་པའི་མདུན་དུ་རྗེ་བླ་མ་ཉིད་ཀྱང་བཞུགས་འདུག་པ་ལ། རྗེ་ངག་རྒྱམ་པའི་ཞལ་ནས། ཟབ་མོ་དཔུ་མའི་ལྟ་བ་རྟོགས་པ་ལ་བླ་མ་དང་ཡིད་མ་དབྱེར་མེད་དུ་མོས་ནས་གསོལ་
བ་གདབ་དགོས། ཁྱེད་རང་རྗེ་བཙུན་འཇམ་པའི་དབྱངས་སྤྱི་བོར་བསྒོམས་ལ་རྒྱུན་དུ་གསོལ་བ་ཐོབ་ཅིག་གསུངས་ནས། རྗེ་བླ་མ་ཉིད་དབུ་ལ་ཕྱག་གིས་ཡུག་ཡུག་མང་དུ་མཛད་པ་རྨིས་པའི་མོད་ལ་མནལ་སད། ཐུགས་དགྱེས་པ་
ཆེན་པོས་རྗེས་གནང་ཀྱང་སྩོལ་བ་མཛད་འདུག། །ཐུགས་རྨིས་བར་མ་དེ་སེང་གདོང་མའི་སྒོ་ནས་ཕྱིར་བཟློག་ཡང་ཡང་གནང་དགོས་པ་དང། མགོན་པོ་སྲུང་མའི་གཙོ་བོར་མཛད་ན་འཇམ་དབྱངས་གོང་མའི་དབུ་བླར་གྱུར་ནས། སྐུ་ཚེ་
དང་བསོད་ནམས་གོང་འཕེལ་ཡོང་བའི་ཕྱིས་འབྱུང་གི་བརྡ་མཚོན་དུ་མངོན་ཞིང། སྔ་ཕྱི་གཉིས་ནི་འོག་ཏུ་འབྱུང་བ་བཞིན་བླ་མ་འཇམ་པའི་དབྱངས་ཀྱིས་རྗེས་སུ་བཟུང་སྟེ། ཟབ་མོ་དབུ་མའི་ལྟ་བ་ཐུགས་རྒྱུད་ལ་འཁྲུངས་པའི་ལྟས་སུ་
གོར་མ་ཆགས་སོ། །གོང་གི་མནལ་ལམ་དེ་དག་ནི་ཕྱག་བྲིས་ཀྱི་ཤོག་དྲིལ་ངོ་མ་མཐོང་བ་ལྟར་བྲིས་པ་ཡིན་ནོ། །དེ་ནས་རིང་པོ་མ་ལོན་པ་ན་ནུབ་ཅིག་མནལ་ལམ་དུ། ཨ་མདོ་བླ་རྒན་ཡིན་ཟེར་བའི་ཨ་ཙ་ར་ཞིག་རྗེ་ཉིད་ཀྱི་གཟིམ་
ཕུགས་སུ་ཁྲི་ཞིག་གི་ཁར་འཁོད་ནས་པི་ལྦ་ཞིག་བརྡུང་གི་འདུག་པ་གསན་པས། དེའི་སྒྲ་ལས་རྟེན་འབྲེལ་བསྟོད་པའི་ཚེགས་ཡོངས་སུ་རྗོགས་པ་གསལ་བར་ཐོན་པ་ཞིག་རྨིས། དེ་ནས་ཟབ་མོ་དབུ་མའི་ལྟ་བ་ཁྱད་པར་ཅན་ཐུགས་
་༄༅༄༅། །རྒྱུད་ལ་འཁྲུངས་པ་ཡིན་པར་སྣང། འདི་ནི་རྗེ་བླ་མ་དཀོན་མཆོག་མཚན་ཅན་ལ་ཞལ་ནས་དངོས་སུ་གསུངས་འདུག་ཅིང། རྗེ་དེ་ཉིད་ཀྱིས་གསུང་ཆོས་འགའ་སྐབས་སུ་ལྕང་སྐྱ་ཐམས་
ཅད་མཁྱེན་པས་དབུ་མའི་ལྟ་བ་ཐོག་མར་རྙེད་པ་དགུང་ལོ་བཅུ་གསུམ་དུས་ཡིན་པ་འདུག། །དེ་དུས་མནལ་ལྟས་ཀྱང་གོང་གི་དེ་འདྲ་བྱུང་བ་སྣང་ཞེས་གསུངས་ཤིང་བསྔགས་བརྗོད་མཛད་པ་ཐོས་སོ། །འདི་ནི་མགོན་པོ་ཀླུ་སྒྲུབ་དང་
རྗེ་བླ་མ་ངོ་བོ་གཅིག་པའི་རྣམ་འཕྲུལ་ཀྱིས་པི་ཝཾ་གི་དཔེས་དེས་དོན་ཟབ་མོ་འདོམས་པར་མཛད་པ་བསམ་གྱིས་མི་ཁྱབ་པའི་རྣམ་པར་ཐར་པའོ།།   །རྫུན་པ་རྨི་ལམ་གྲོང་ཁྱེར་ན། །རྫུན་པ་སྨྲ་བའི་སློབ་དཔོན་
གྱིས། །རྫུན་པ་ལས་ཀྱང་རྫུན་པའི་གླུས། །རྫུན་པའི་ཆོས་ཀྱི་དོན་བསྟོན་པས། །སྒོམ་རྒྱུ་མེད་པའི་དོན་བསྒོམ་པས། །གྲོལ་རྒྱུ་མེད་པའི་འཕྲང་གྲོལ་ནས། །ཐོབ་རྒྱུ་མེད་པའི་འབྲས་ཐོབ་པའི། །ལྟ་རྒྱུ་མེད་པའི་ལྟ་བ་རྙེད། །བདེན་པ་བཙལ་
བས་རྫུན་པ་མཐོང། རྫུན་པ་མཐོང་བས་བདེན་པ་རྙེད། །བདེན་རྫུན་མཉམ་ཉིད་གཟིགས་མོ་ལ། །མཉམ་རྗེས་མེད་པར་ཡེངས་འདི་རྨད།  །འདི་དུས་ཡིན་ནམ་དབུ་མ་ལ་འཇུག་པའི་རྣམ་བཤད་སེམས་བསྐྱེད་དང་པོ་ཡན་
ཆད་ཅིག་ལྗགས་རྩོམ་མཛད་འདུག་པ་ལུང་རིགས་ཀྱི་མཐའ་ཆོད་ཅིང་བློ་གྲོས་དང་ལྡན་པ་རྣམས་ལ་གོ་བ་བདེ་བླག་ཏུ་སྟེར་བར་བྱེད་པའི་ལེགས་བཤད་ཀྱི་གཏེར་ཆེན་པོར་འདུག་གོ། །གཞན་ཡང་མདོ་ཀུན་ལས་བཏུས་དང་རིགས་ཚོག་
ལྷག་མ་ལྔ། བསྟོད་ཚོགས། བཞི་བརྒྱ་པ་རྩ་འགྲེལ། སྤྱོང་འཇུག་རྩ་འགྲེལ། བསླབ་པ་ཀུན་ལས་བཏུས། དབུ་མ་རྒྱན་དང། དབུ་མ་སྣང་བ། སྒོམ་རིམ་གསུམ་སོགས་ཀླུ་སྒྲུབ་ཡབ་སྲས་ཀྱི་གཞུང་གང་ཡོད་ཐམས་ཅད་ལ་ཐོས་བསམ་
དཔྱིས་ཕྱིན་པ་མཛད། ཞལ་ནས། རྩ་འཇུག་གི་དོན་ལ་གོ་བ་དཔྱིས་པ་རྙེད་ཕྱིན། གཞན་རྣམས་ཕལ་ཆེར་དེའི་ཡན་ལག་ལྟ་བུར་སྣང་བས་ངལ་བ་བདེ་ཙམ་མི་དགོས་པ་ཅེས་གསུངས། འདི་དུས་དྲང་ངེས་རྣམ་འབྱེད་ལེགས་
བཤད་སྙིང་པོ་ཚང་མ་ཐུགས་ལ་བཟུང་ཞིང་དཀའ་བའི་གནས་ལམ་མཁས་པ་རྣམས་དང་འབེལ་གཏམ་མང་དུ་མཛད་པས་དབུ་སེམས་ཀྱི་མཁས་པ་སོ་སོའི་རིགས་འགྲོས་ཕྲ་རྣམས་མ་འདྲེས་པར་ཐུགས་སུ་ཆུད། ཞལ་ནས། ལེགས་བཤད་
སྙིང་བོའི་དཀའ་འགྲེལ་ཐམས་ཅད་མཁྱེན་པ་དགེ་འདུན་རྒྱ་མཚོ་དང་གཉལ་སྟོན་དཔལ་འབྱོར་ལྷུན་གྲུབ་ཀྱིས་མཛད་པ་གཉིས་ཀྱང་ཤིན་ཏུ་ལེགས་སྣང་མོད། ད་དུང་ཡང་དཀའ་པའི་གནད་དཔྱིས་ཕྱིན་པར་བཤད་དགོས་པ་འགའ་ཞིག་ཡོད་
འདུག་པས། དཀའ་འགྲེལ་ཞིག་རྩོམ་འདུན་གྱིས་ལེགས་བཤད་སྙིང་པོའི་གཞུང་ཚིག་འགའ་ཞིག་ལ་མཆན་བུ་བཏབ་པ་ཡིན་ཀྱང་སྐབས་ཤིག་དྲིལ་རྣམས་བོར་ནས་མ་རྙེད་པ་ལ། དུས་ཕྱིས་གཞན་ཞིག་གི་ངག་རྩོམ་གྲས་སུ་བཅུག་
འདུག་ཅེས་གསུངས་ནས་བཞད་མོ་མཛད། དབུ་མའི་སྐོར་ལ་ཐུགས་གཉེར་གནང་སྐབས་འདི་ཧ་ཅང་ཐུགས་བརྩོན་ཆེ་བས་མཚན་མོ་ཡང་ཞལ་འདོན་སྐབས་མ་གཏོགས་ཕལ་ཆེར་དཔེ་གཟིགས་ཁོ་ན་མཛད། སྐབས་འགའ་ཞིག་ཏུ་གཅིག་
་༄༅༄༅། །བུར་བཞུགས་དུས་བཞད་མོ་ཡུན་རིང་གནང་བར། ཕྱག་གྱོགས་པ་ཚོས་ཧ་ཅང་དཔེ་གཟིགས་ལ་སྒྲིམ་དྲགས་པས་ཐུགས་རླུང་གི་རྣམ་པ་ཡིན་འདྲ་བས་ཟད་ལྷོར་ཙམ་མཛད་ན་ལེགས་སམ་ཞུས་
། དེ་འདྲ་མ་ཡིན་རྒྱ་གར་ཁ་སྤུ་ཅན་གྱི་རིགས་པ་འགའ་ཞིག་ལ་ཡ་མཆེན་སྐྱེས་ནས་གད་མོ་ཤོར་བ་ཡིན། ཁྱོད་ཚོ་སེམས་མི་བདེ་བ་མི་དགོས་གསུངས། རྟེན་འགྲེལ་བསྟོད་པ་ཡང་ཡང་ཞལ་འདོན་མཛད་ཅིང་དགོས་པ་ཁྱད་
པར་ཅན་ཞིག་ལ་དགོངས་ནས། ཐུབ་པའི་དབང་པོ་དང་ཀླུ་སྒྲུབ་ཡབ་སྲས། རྒྱལ་བ་ཙོང་ཁ་པ་རྣམས་ཀྱི་སྐུ་བརྙན་རེ་ཡང་བཞེངས་པ་མཛད། འདི་དག་ནི་རྗེ་བླ་མས། དེ་ཚེ་རིང་ནས་ཉམས་པའི་རྟོགས་དཀའི་གནས། །གང་གིས་
བཙལ་ནས་རྙེད་པའི་རིགས་པའི་ལམ། །འདི་ཡི་རྣམ་འཕྲུལ་ཅི་ལྟ་བུ་ཞིག་ཅེས། །གཅིག་པུར་གནས་ཀྱང་དགའ་བའི་ཅ་ཅོ་འཆོར། །ཞེས་གསུངས་པ་དང། རེས་འགའ་རྒྱལ་ལ་དམིགས་པའི་དད་པ་དང། །སྐབས་འགར་ཤིང་རྟ་ཆེན་
སྐུ་དྲིན་དྲན། །གཞན་ཚེ་དགེ་བའི་བཤེས་ལ་གུས་པ་དང། །མར་གྱུར་འགྲོལ་ལ་སྙིང་ནས་བརྩེ་བ་རྣམས། །འདི་དག་ཕན་ཚུན་འགྲན་པ་བཞིན་དུ་འཕེལ། །ཞེས་གང་གསུངས་པ་ལྟར་ཐུགས་རྒྱུར་ལ་ཆོས་ཀྱི་རོའི་དགའ་བ་ལྷག་པར་འཕེལ་
ཞིང། བཅོམ་ལྡན་འདས་ལ་ཚད་མས་དྲངས་པའི་དད་པ་དང། ཤིང་རྟ་ཆེན་པོ་རྣམས་ཀྱི་སྐུ་དྲིན་དྲན་པ་དང། སེམས་ཅན་ལ་བཅོས་མིན་གྱི་སྙིང་རྗེ་རྣམས་འགྲན་པ་བཞིན་འཕེལ་བ་ཤིན་ཏུ་ཡ་མཚན་པའི་རྣམ་པར་ཐར་པའོ།    །
ཐུབ་དབང་གངས་ཀྱི་རི་བོ་ལས་འོངས་པའི། །སྟོང་ཉིད་ཟབ་མོའི་གཏམ་གྱི་ཉལ་འགྲོའི་རྒྱུན། །ཀླུ་སྒྲུབ་ཡབ་སྲས་ཐུགས་མཚོར་བཟུང་བ་གང། །ཁྱོད་ཀྱི་རྣམ་དཔྱོད་ཞལ་དུ་རྫོགས་པར་དསོལ། །མཐའ་བརྒྱད་ལྟ་བ་ངན་པའི་རང་རོང་བྲག་
རིགས་ཚུལ་རྡོ་རྗེས་ཕི་མར་བསྙིལ་བྱས་ཏེ། །སྣང་སྟོང་ཟུང་འཇུག་དབུ་མའི་ལམ་ཡངས་པོར། །རྟེན་འབྲེལ་སྒྱུ་མའི་རོལ་གར་ཅིར་ཡང་བསྒྱུར། །དེ་ཚེ་ཆུ་གཏེར་ཆེན་པོའི་ཀློང། །ཤུགས་དྲག་འབབ་ཆུས་གང་བ་བཞིན། །གང་གི་ཐུགས་ནི་
སྤྲོ་དགའ་ཡི། །རླབས་ཕྲེང་མཆོག་ཏུ་གྱོ་བར་གྱུར། །རང་བཞིན་མེད་ལ་བྱ་བྱེད་བཅིང་གྲོལ་ཀུན། །བཏགས་ཙམ་འཐད་པ་དབུ་མའི་གསང་ཚིག་ནི། །རིགས་སྨྲ་ཕལ་ཆེར་ནི་ཙོ་ལྟར་འདོན་ཀྱང། །ཇི་བཞིན་གཟིགས་ཤིང་གསུང་བ་བྱོད་ཉིད་
ཙམ། །དེང་དུས་འཐད་དང་མི་འཐད་སྒྲུབ་པ་དག། །ཕལ་ཆེར་འགྲོ་བ་བཞི་ཡིད་བང་གིས་ཏེ། །ཁྱོད་ནི་རྟོན་པ་བཞི་ཡིས་དྲང་ངེས་དོན། །ཕྱེ་སྟེ་ངེས་པའི་དོན་ལ་འཇུག་པར་མཛད། །སེ་མ་ཀླུ་ །བློ་བཟང་
རྒྱལ་བས་དསལ་བར་ཕེ་བའི་སྲོལ། །ཁྱོད་འབའ་ཞིག་གི་དྲིན་ལས་དུས་འདིར་ཡང། །སྐལ་བཟང་འགའ་ལ་བདུད་རྩིའི་དགའ་སྟོན་གྱུར། །སློབ་དཔོན་ཕྱོགས་གླང་ཡབ་སྲས་ཀྱི་གཞུང་ལ་ཐོས་བསམ་མཛད་ཚུལ་ཡང། འདུན་ལེགས་
མ་ལས། །བྱད་པར་ཚུ་རོལ་མཐོང་བས་དངོས་པོ་ཡི། །དེ་ཉིད་གཏན་ལ་འབེབས་པའི་སྒོ་གཅིག་པུ། །ཡང་དག་རིགས་པའི་གཞུང་གི་དཀའ་གནས་ལ། །འབད་པ་དུ་མས་ཡང་དང་ཡང་དུ་སྤྱངས། །ཞེས་གསུངས་པ་ལྟར་མཛད་དེ། དཔལ་
་༄༅༄༅། །ཆོས་ཀྱི་གྲགས་པའི་ཚད་མ་རྣམ་འགྲེལ་གྱི་རྩ་བ་དང་རྒྱལ་ཚབ་རྗེའི་རྣམ་བཤད་ཐར་ལམ་གསལ་བྱེད་ཚང་མ་ཐུགས་འཛིན་གནང་ཞིང། ལྷ་ཤཱཀ་རྒྱན་གསུམ་གྱི་རྣམ་འགྲེལ་གྱི་འགྲེལ་པ་དང། བོད་
ཀྱི་ས་སྐྱའི་མཁས་པ་རྣམས་ཀྱིས་མཛད་པའི་རྣམ་འགྲེལ་སྐོར་མང་པོ་དང། ལྷག་པར་རིགས་མཛོད་རྗེ་ཐམས་ཅད་མཁྱེན་པས་ཀྱང་གཟིགས་ནས་ཐུགས་འཕྲོག་ཚུལ་རྣམ་ཐར་དུ་གསུངས་པས། རིགས་མཛོད་ཀྱི་དཔེ་རྩོལ་བས་འཚོལ་
བ་གནང་སྟེ་གཟིགས་རྟོག་ཞིབ་ཏུ་མཛད། རྣམ་ངེས་དང་རིགས་ཐིགས་དར་ཊིཀ་གཉིས་དང། མཁས་གྲུང་རྗེའི་ཊིཀ་ཆེན་དང། སྡེ་བདུན་རྒྱན། རྗེ་དགེ་འདུན་གྲུབ་ཀྱི་རིགས་རྒྱན་སོགས་རང་ཕྱོགས་ཀྱི་ཡིག་ཆ་གང་ཡོད་རྣམས་ལ་གཞན་
དྲིང་མི་འཇོག་པའི་མཁྱེན་རབ་ཀྱིས་རྟོག་དཔྱོད་ཡང་དག་པ་མཛད། རྣམ་འགྲེལ་སྨོན་ཊིཀ་དེ་དུས་ཞིབ་ཏུ་བལྟས་པས་སེམས་ལ་ཕན་པ་ཞིག་བྱུང་ཞེས་ཕྱེས་སུ་གསུངས་པ་ཐོས། དེང་སང་ཚད་མའི་གཞུང་གི་བསྡུས་ཚན་ཟུར་བཀོལ་ཁ་
ཤས་རེ་ལ་རྟགས་གསལ་ལ་བྱང་བས་རྣམ་འགྲེལ་ཤེས་པར་རློམ་པ་རྣམས་དང་མི་འདྲ་བར་རྣམ་འགྲེལ་ལེའུ་གཉིས་པའི་སྐབས་སུ་ལམ་དང་འབྲས་བུའི་རྣམ་བཞག་གཏན་ལ་ཕབ་པ་དང། དེ་ཉིད་ལེའུ་དང་པོར་རིགས་པ་ཡང་དག་
གིས་ཇི་ལྟར་སྒྲུབ་པའི་ཚུལ་དང། ལེའུ་གསུམ་པར་ཆོས་ཀྱི་བདག་རྒྱས་པར་གཏན་ལ་ཕབ་པ་དང། ལེའུ་བཞི་པར་སྔར་ལེའུ་གཉིས་པ་དང་གསུམ་པར་དཐེག་པ་ཆེ་ཆུང་གི་ལམ་གཏན་ལ་ཕབ་པ་རྣམས་རྣག་གིས་ཇི་ལྟར་རྟོགས་
པ་བཞིན་དུ་དོན་དེ་ཉིད་གཞན་ལ་བསྟན་ནས་རྗེས་སུ་འཛིན་པའི་ཚུལ་དང་བཅས་བཤད་རྣམས་ཇི་ལྟ་བ་བཞིན་ཐུགས་ལ་ཆུད་པས་དཔལ་ལྡན་ཆོས་ཀྱི་གྲགས་པའི་གཞུང་འདི་ཉིད་ཐར་འདོད་རྣམས་ཀྱི་མིག་གཅིག་པུ་ལྟ་བུར་རེས་པ་གཏིང་ཚུགས་
པ་རྙེད་པར་གྱུར་ཏོ།  །རིགས་པའི་དབང་ཕྱུག་ཞལ་སྒོ་ལས་སྐྱུགས་པའི། །རྣམ་དག་རིགས་ཚུལ་ལ་གསུམ་འབབ་པའི་རྒྱུན། །ཚིག་དོན་བརྒྱན་ཀྱི་ཡན་ལག་ཡོངས་རྫོགས་པ། །ཁྱོད་ཐུགས་གསེར་ལྡན་ལྟོ་བར་རྫོགས་པར་
འཁྱིལ། །རྟོག་གེའི་ཆང་གིས་ཆེས་ཆེར་མྱོས་པ་ཡི། །རྣམ་དཔྱོད་གཉིས་འཐུང་སྣ་ཡི་འཁྲི་ཤིང་རྩེར། །སྒྲུབ་དང་སུན་འབྱིན་འཁོར་ལོག་ཡོ་བ་དེས། །སྨྲ་བ་དན་པའི་དཔུང་ཚོགས་ཕྱེ་མར་བརླག་ཚུལ་གསུམ་རྟགས་ཀྱི་སྤྲིན་ཕུང་ལས་བབས་
པའི། །དངོས་སྟོབ་རིགས་པའི་ཐོག་གིས་སྒྲོ་སྐུར་བྲག་བཤིག་དང་ལྷན་ཅིག་རིགས་ལམ་གྲུ་ཆར་གྱིས། །ཐར་འདོད་ཤིང་པའི་ཚོགས་ལ་དགའ་སྟོན་བསྐྲུན།  །མཆོག་གཉིས་སུ་གྲགས་པ་ཡོན་ཤཱཀ་གཉིས་ཀྱི་གཞུང་ལ་ཐོས་
བསན་མཛད་ཚུལ་ནི། སློབ་དཔོན་ཡོན་ཏན་འོད་ཀྱི་འདུལ་བ་མདོ་རྩ་བ་ཚང་མ་ཐུགས་འཛིན་མཛད། དེའི་རྒྱ་ཆེར་འགྲེལ་པ་ཆོས་བཤེས་ཀྱིས་མཛད་པ། ཤཱཀྱ་འོད་ཀྱི་སུམ་བརྒྱ་པ་དང་འོད་ལྡན་བཅས་རྒྱ་གཞུང་རྣམས་དང། བོད་འགྲེལ་
ཐམས་ཅད་མཁྱེན་པ་དགེ་འདུན་གྲུབ་ཀྱི་གླིང་འབུམ་དང། འདུལ་ཊིཀ་རིན་ཆེན་འཕྲེང་བ། འདུལ་འཛིན་གྱི་བསླབ་བྱ་ཆེན་མོ། གྲྭ་ཚང་སོ་སོའི་འདུལ་བའི་ཡིག་ཆ་གང་ཡོད་ཞིབ་གཟིགས་དང། ཁྱད་པར་དུ་ཀུན་མཁྱེན་མཚོ་སྣ་
་༄༅༄༅། །པའི་འདུལ་ཊིཀ་ཉི་མའི་འོད་ཟེར་གྱི་ཚིག་དོན་མཐའ་དག་ཐུགས་སུ་ཆུད་མཛད། ཞལ་ནས། མཚོ་འདུལ་འདི་བཤད་ཡམ་ཙམ་མ་ཡིན་པར་འདུལ་བ་ལམ་རིམ་གྱི་ཉམས་ལེན་དང་སྦྱང་ནས་
བཤད་འདུག་པས། འདུལ་བ་རྩོད་པར་འཁྱེར་བ་ཚོའི་ཐུགས་ལ་འབབ་མིན་ཇི་ལྟར་ཡང། ལག་ལེན་དུ་བཏབ་ནས་སེམས་འདུལ་བའི་ཐབས་སུ་བྱེད་མཁན་ལ་ཤིན་ཏུ་ཕན་པ་ཞིག་འདུག་ཅེས་གསུངས། འདུལ་བའི་
ལ་ཕྱིས་སུ་དགུང་ལོ་མཐོན་པོར་ཕེབས་ནས་ཀྱང་གཟིགས་རྟོག་རྒྱུན་དུ་མཛད་ཅིང། འདུལ་ཞུང་ཆ་ཚང་ལ་སྡུམ་བདེ་བ་ཞིག་རྒྱུན་དུ་བལྟ་རྟོག་བྱེད་པར་མཁོ་བ་འདུག་གསུངས་ནས་སྣར་ཐང་པ་ནམ་མཁའ་ཤེས་རབ་ཀྱིས་
མཛད་པའི་འདུལ་བའི་བསྟན་ཆོས་ནོར་བུའི་འཕྲེང་བ་དགེ་སློང་གི་རྒྱན་ཞེས་པ་དེ་གཟིགས་དཔེ་ཆེད་གཉིར་དུ་བྲིས་ཏེ་གར་ཕེབས་སུ་འབྲལ་སྤངས་ལྟ་བུ་མཛད། ཡོན་ཏན་ཐམས་ཅད་ཀྱི་གཞི་མ་སངས་རྒྱས་ཀྱི་བསྟན་པའི་ནང་
མཛོད་ཆོས་འདུལ་བ་ལ་ནན་དེ་ལྟ་བུ་མཛད་པ་འདི་ནི་རྣམ་པར་ཐར་པ་མཆོག་ཏུ་ཤེས་པར་བྱའོ།  །དགག་སྒྲུབ་གནང་གསུམ་རླབས་ཕྲེང་རོལ་པ་ཅན། །འདུལ་ལུང་འབུམ་སྔེའི་ཆུ་གཏེར་ཆེན་པོར་དེར། །
བཤད་སྒྲུབ་གསེར་གྱི་གྲུ་ཡིས་ལེགས་ཞུགས་ནས། །རྣམ་གྲོལ་ནོར་བུ་དེད་དཔོན་ཁྱོད་ཀྱིས་བླངས། །བསྟན་པའི་ནང་མཛོད་དམ་མ་ཆོས་འདུལ་བ་ཉིད། །གཅེས་པར་དགོངས་ཏེ་ཡི་གླེགས་བམ་ཀྱང། །ཆོས་གོས་
བཞིན་དུ་འབྲལ་སྤངས་མཛད་པ་འདི། །བསྟན་པ་ཐུགས་ལ་བརྔ་པའི་རྣམ་ཐར་ཏེ། །རང་ཉིད་ཐུབ་པའི་རྗེས་སུ་ཞུགས་རློམ་ནས། །དེ་ཡི་བཅས་པ་འབད་པས་ཁྱད་གསོད་ཅིང། །གཞན་ཚུལ་དེར་ནན་གྱིས་སྤྱོར་བྱེད་པ། །དེ་དག་བདེ་
གཤེགས་བསྟན་པའི་ཆོམ་རྐུན་ནོ། །ཀྭ་ཡི་རྣག་ལ་སྙིང་བརྟེ་ལྡན་པ་དག་བདུད་ཀྱི་དབང་གྱུར་ལོག་པའི་བཤེས་གཉེན་གྱི། །ངན་སྤྱོད་ཐ་ཆད་རྗེས་སུ་མ་འབྲངས་པར། །དམ་པའི་རྣམ་ཐར་ཇི་བཞིན་བསླབ་པར་འཚལ།  །དེ་
ལྟར་རྒྱན་དྲུང་མཆོག་གཉིས་རྗེས་འབྲང་དང་བཅས་པའི་གཞུང་རྣམས་ལ་ཕྱོགས་རེ་བ་དང་རགས་པ་རེས་ཚེམ་པར་མ་བྱས་པར་ཀུན་ལ་ཞིབ་ཏུ་སྤྱངས་པ་རྗེ་བླ་མ་ཙོང་ཁ་པའི་རྣམ་པར་ཐར་པ་ཕྱག་ལེན་དུ་ཐེབས་པ་འདི་ལྟ་བུ་བདག་
ཅག་གི་དཔལ་ལྡན་བླ་མ་འདི་ཉིད་ཙམ་མ་གཏོགས། ངུས་ཕྱིས་ཀྱི་འགྲོ་འདྲེན་དུ་ཀཧྶ་འཆེ་བ་རྣམས་དང། ཐོས་པ་རྒྱ་ཆེན་པོ་བྱས་པར་རློམ་པ་རྣམས་ཀྱི་ཁྱོད་དུ་རེ་རེ་ཙམ་ཡང་མི་སྣང་བས། ཚུལ་འདི་ནི་གཞན་གྱིས་བརྐུན་དུ་
མེད་པའི་རྣམ་ཐར་དུ་བློ་གྲོས་དང་ལྡན་པ་རྣམས་ཀྱིས་ཤེས་པར་བྱོས་ཤིག་གཞུང་ཆེན་མོ་དེ་དག་གི་ཁྲོད་ནས་ཀྱང་དབུ་མའི་སྐོར་ལ་འབུར་དུ་དོད་པའི་ཐུགས་གཉེར་ནན་ཏན་མཛད་ཅིང། དེ་སྐོར་ཀྱི་འབེལ་གཏམ་ལ་ཡང་ཐུགས་
ཤིན་ཏུ་དགྱེས་པ་ཞིག་ཡོད་དེ། འདི་ཡང་རྗེ་བླ་མས། འཛམ་གླིང་མཁས་པའི་རྒྱན་གྱུར་འདི་རྣམས་ཀྱི། །ལེགས་བཤད་ཀུན་ལ་སྙིང་ནས་གུས་མོས་ཀྱང། །འཁོར་འདས་རྟེན་འབྱུང་མི་བསླུའི་གཏན་ཚིགས་ཀྱིས། །མཐར་
་༄༅༄༅། །འཛིན་དམིགས་གཏན་ཐམས་ཅད་འཇིག་བྱེད་པ། །ཟླ་བ་ལས་འོངས་ལེགས་བཤད་འོད་དཀར་གྱིས། །བློ་མིག་ཀུནྔའི་ཚལ་རབ་ཕྱེ་བའི་ཚེ། །སངས་རྒྱས་བསྐྱངས་ཀྱིས་བསྟན་པའི་ལམ་མཐོང་
ནས། །ཀླུ་སྒྲུབ་ལུགས་བཟང་གཙོ་བོར་འཛིན་སུ། །ཞེས་དང། རྟེན་འབྲེལ་བསྟོང་པ་ལས། ཁྱོད་ཀྱིས་བླ་མེད་ཐེག་པའི་ཚུལ། །ཡོད་དང་མེད་པའི་མཐའ་སྤངས་ཏེ། །ཇི་བཞིན་འགྲེལ་བར་ལུང་བསྟན་པ། །ཀླུ་སྒྲུབ་གཞུང་
ལུགས་ཀུནྔའི་ཚལ། །དྲི་མེད་འབྱེད་པའི་དཀྱིལ་འཁོར་རྒྱས། །གསུང་རབ་མཁའ་ལ་ཐོགས་མེད་རྒྱུ། །མཐར་འཛིན་སྙིང་གི་མུན་པ་སེལ། །ལོག་སྨྲའི་རྒྱུ་སྐར་ཟིལ་གནོན་པ། །དཔལ་ལྡན་ཟླ་བའི་ལེགས་བཤད་ཀྱི། །འོད་དཀར་
འཕྲེང་པས་གསལ་བྱས་པ། །བླ་མའི་དྲིན་གྱིས་མཐོང་བའི་ཚེ། །བདག་གི་ཡིད་ཀྱི་ངལ་བསོ་ཐོབ། །ཅེས་གསུངས་པ་དང་ཚུལ་མཐུང་པའོ། །རྣམ་འགྲེལ་ལ་ཡང་ཐུགས་ལྷག་པར་མོས་པ་ཞིག་ཡོད་པས། དགེ་བཤེས་བཟང་
པོའི་རིགས་དང་ཆོས་ཀྱི་གསུང་གླིང་མཛད་ཀབས། རྣམ་འགྲེལ་གྱི་དོགས་དཔྱོད་མང་དུ་འོང་བ་ཞིག་ཡོད་ཅིང། པོ་ཏི་གཞན་རྣམས་སེ་འབྲས་དགེ་གསུམ་གྱི་ཆོས་གྲའི་དྲིན་གྱིས་དགའ་མོ་འདུག་ཀྱང། རྣམ་འགྲེལ་གྱི་དཀའ་བའི་
རྣམས་ལ་དེངས་ང་ལ་གླེང་ཙམ་བྱེད་མཁན་ཡང་དཀོན་པ་འདུག་ཅེས་ཐུགས་སྐྱོ་བའི་རྣམ་པ་ཡང་ཡང་མཛད། འདི་ཡང་རྗེ་བླ་མའི་རྣམ་ཐར་དད་པའི་འཇུག་ངོགས་ལས། རྣམ་འགྲེལ་གྱི་རྣམ་བཤད་རིགས་མཛོད་ལ་
གཟིགས་རྟོག་མཛད་ཅིང། ལེའུ་གཉིས་པའི་སྐབས་ཀྱི་ལམ་གྱི་རྣམ་བཞག་སྟོན་པའི་སྐབས་ལ་ལེགས་པར་གཟིགས་པས་རྐྱེན་བྱས་ནས། ཆོས་ཀྱི་གྲགས་པའི་གཞུང་ལུགས་དང་རིགས་པའི་སྲོལ་ལ་དཔག་ཏུ་མེད་པའི་དད་པ་ཤུགས་
ངོ་མནན་པས་མིན་ནོན་པ་འཁྲུངས་ཤིང། སྟོན་དེར་བཞུགས་ཀྱི་རིང་ལ་རྣམ་འགྲེལ་གྱི་གཞུང་ལ་གཟིགས་ཙམ་ནས་དད་པའི་སྤྲུལ་ལོང་གྱོས་ཏེ་སྤྱན་ཆབ་ཀྱི་རྒྱུན་བཅད་པར་མི་ནུས་པ་རྟག་ཏུ་འོང་བ་ཞིག་བྱུང་གསུངས་སོ། །ཞེས་
གསུངས་པ་དང་རྗེས་སུ་ཐུན་པ་ཉིད་དོ། །ཆོས་གསུང་བའི་ཚེ་ཡང་རྣམ་འགྲེལ་གྱི་རིགས་པས་སྒྲུབ་ཚུལ་རྩལ་འདོན་གྱིས་གསུང་བ་ཞིག་ཅིང། དུས་ཕྱིས་རྗེ་བཙུན་འཇམ་པའི་དབྱངས་ཀྱིས་མནལ་ལམ་དུ་རྣམ་འགྲེལ་ལམ་གྱི་རིམ་
པར་བསྒྲིགས་པའི་ལེགས་བཤད་ཀྱི་སྐྱེས་ཀྱང་སྩོལ་བར་མཛད་སྣང་སྟེ་འོག་ཏུ་འགོད་པར་བྱའོ། །དབུ་ཚད་ཀྱི་གཞུང་གི་ཡང་དག་པའི་རིགས་ལམ་ལ་ཐུགས་གཙིགས་ཆེ་བར་མཛད་པ་འདི་ནི་ཤིན་ཏུ་གནད་ཆེ་བར་མཐོང་སྟེ། ཅིའི་ཕྱིར་ཞེ་ན་
རྒྱལ་བ་གཉིས་པ་ཅོང་ཁ་པ་ཆེན་པོས། སྨྲ་བའི་ཁྱུ་མཆོག་འཕགས་པ་ཡབ་སྲས་དང། །ལོག་སྨྲ་ཚར་གཅོད་ཕྱོགས་གླང་གྲགས་པ་ལས། །ལེགས་པར་འོངས་པའི་རིགས་ལམ་བདུད་རྩིའི་ཆུས། །བློ་མིག་དྲི་མ་ཡང་ཡང་མ་བརྐུས་ན། །ཤིན་ཏུ་
ཟབ་གནས་མཐོང་བ་སྨོས་ཅི་དགོས། རིགས་པའི་ལུང་དོན་ལ་ཡང་དཔྱད་པ་ན། །ཕལ་ཆེར་ལོག་པར་རྟོག་པ་འཕེལ་འགྱུར་ཞིང། །གལ་ཏེ་ཡང་དག་དམ་བཅའ་ཙམ་ཞིག་གི། །ངེས་པ་རྙེད་ཀྱང་སྒྲུབ་དང་སུན་འབྱིན་གྱི། །ཚད་མའི་སྟོབས་ཀྱིས་
་༄༅༄༅། །ཐེ་ཚོམ་མི་ཆོད་ཕྱིར། །འདམ་ལ་བཏབ་པའི་ཕུར་པ་བཞིན་འགྱུར་བས། །ཡང་དག་བག་ཆགས་བརྟན་པོ་འཇོག་མི་ནུས། །ཞེས་དང། དེ་ཕྱིར་བློ་གྲོས་ཕྲ་ཞིང་མཇངས་པ་དང། །ཀུ་ཤའི་རྩེ་ལྟར་མགྱུར་དེ་
སྲིད་དུ། །ངོམས་མི་སླ་བར་རིགས་པའི་གཞུང་ལུགས་ལ། །མཁས་པའི་བཤེས་ལ་བརྟེན་ཏེ་ལེགས་པར་སྦྱངས། །ཞེས་གསུངས་པའི་ཕྱིར་རོ། །དེ་ལྟར་གཞུང་ཆེན་མོ་རྣམས་ལ་ཐུགས་སྦྱངས་མཛད་པ་ཡང་ཇི་སྐད་དུ། རིགས་དཔེ་ཆ་ལས་
བསླབས་ཤིང། །བླ་མའི་དྲུང་ནས་མ་ཡིན་པ། །འཕྱོན་མའི་བུད་མེད་སྦྲུམ་མ་བཞིན། །ཚོགས་ཀྱི་ནང་ན་མཛེས་མ་ཡིན། །ཞེས་པའི་དཔེ་ལྟ་བུ་མ་ཡིན་པར། དེང་སང་པོ་ཏི་ཆེན་པོ་རྣམས་ཀྱི་གཞུང་བཤད་ཀྱི་རྒྱུན་ཕལ་ཆེར་ནུབ་
འདུག་ནའང། གང་ཡོད་རྣམས་བཤེས་གཉེན་མཁས་པ་རྣམས་ལས་སྔ་ཕྱི་ཅི་རིགས་སུ་ཞིབ་ཏུ་གསན་ཅིང་བཤད་རྒྱུན་མེད་པ་རྣམས་ལ་བཀླག་ལུང་གི་རྒྱུན་ཡན་ཆད་གསན་པར་མཛད་སྣང་སྟེ་ཞིབ་པར་སོ་སོའི་ཐད་ཀར་འབྲི་བར་
བྱའོ།   །གང་ཡང་འདི་ན་གཞུང་ཚིག་ཁོལ་བྱུང་ཙམ་འགའ་ཁ་ཏོན་བྱེད་པ་ཉིད་ལ་སྔེ་སྣོད་འཛིན་པར་སྨྲ། །ཉུད་ངུའི་ཐལ་ཕྲེང་བཟླས་བརྗོད་ལྷུར་ལེན་གཞན་སྨོད་ཚིག་གི་ངུག་མདའ་འཕེན་ལ་སྨྲ་བའི་སེང་གེར་སྒྲོགས། །
ཐོས་པའི་སྣང་བ་དང་བྲལ་བླུན་སྒོམ་མུན་པའི་མལ་དུ་གྱི་ནར་ཉལ་ལ་གྲུབ་པའི་དབང་པོ་ཟེར། །མི་ཤེས་གདོལ་པའི་ཕྲུ་གུ་དར་ཟབ་ཀྱིས་དརྐིས་མཐོན་པོའི་སྟེགས་ལ་འཁོད་ནས་འགྲོ་བ་འདྲེན་པར་རློམ། །སྙིགས་མའི་ངང་ཚུལ་འཕྱོན་
མའི་གར་འདི་ལ། །སྙིགས་མའི་སྐྱེ་བོ་བླུན་པོ་མགུ་སྲིད་ཀྱང། །དམ་པ་རྣམས་ཀྱི་ལས་སུ་བྱ་བ་ནི། །དམ་པའི་ཆོས་ལ་ཆོས་བཞིན་སྤྱོད་པ་ཡིན། །དེ་ནི་ཐོས་བསམ་སྒོམ་པའི་ལམ་ཞུགས་ནས། །དེ་བཞིན་གཤེགས་པའི་གྲོང་དུ་བགྲོད་པ་སྟེ། །
དེ་བས་དང་པོར་ཐོས་པ་འཚོལ་བྱ་ཞེས། །དེ་ལྟར་དགོངས་ནས་དེད་དཔོན་མཁས་པ་འདི། །ཐོས་བསམ་གྲུ་ཆེན་ཞོན་ནས་ཉིན་བཞིན་དུ། །གཞུང་ལུགས་རྒྱ་མཚོའི་ཁྱོན་ཀུན་ཉུལ་བ་ལས། །རྙེད་པར་དཀའ་ཞིང་རྙེད་ན་དོན་ཆེ་བའི། །
ཟབ་དོན་ནོར་བུ་གྲངས་མེད་འདོད་དགུར་བླངས། །དེ་ཚེ་བདེན་གཉིས་ཤེས་བྱའི་དཀྱིལ་འཁོར་ནི། །ནམ་མཁའ་བཞིན་དུ་རྒྱ་ཆེ་ཞེས་གྲགས་ཀྱང། །འདི་ཡི་མཁྱེན་རབ་ཡངས་རྒྱ་མཚོ་ཡིས། །གཞལ་བྱའི་གནས་ཀུན་རྨིག་རྗེས་ཆུ་
བཞིན་བྱས། །ཚུལ་དེ་མ་བཟོད་གཞུང་བཟང་ཆུ་བོ་སྟོང། །རང་རང་རྗོད་དོན་ལྷུར་ལྷུང་སྒྲོགས་བཞིན་དུ། །ཉིན་བཞིན་གང་ཐུགས་ཆུ་གཏེར་ལ་ཞུགས་ཀྱང། །དོགས་པ་མེད་པར་བཟུང་པས་སྐྱེངས་པར་གྱུར། །འདི་ན་མཁས་པར་གྲགས་
པ་ཕལ་མོ་ཆེས། །འབད་ཀྱང་བློ་ཡི་སྤྱོད་ཡུལ་མ་གྱུར་བ། །བློ་བཟང་རྒྱལ་བའི་ལེགས་བཤད་དཀའ་གནད་ཀུན། །འདི་ཡིས་ལག་པའི་མཐིལ་གྱི་རྫས་བཞིན་གཟིགས། །ཕྱོགས་གླང་ཆོས་ཀྱི་གྲགས་པ་ལས་འོངས་པའི། །ཡང་དག་རིགས་
ཚུལ་གློག་གི་དྲ་བ་ཡང། །འདི་ཡི་ཡིད་འོང་ཞལ་གྱི་ཆུ་འཛིན་དབུས། །ཉམས་འགྱུར་སྟོང་ཕྲག་འཁྱུགས་པའི་གར་རྩེན། །མེས་པོའི་རྣ་བ་བརྒྱད་ཀྱིས་མ་ཐོས་པའི། །མཁས་པའི་ལེགས་བཤད་མ་ལུས་འདི་ཡིས་དསན། །དབང་པོའི་
་༄༅༄༅། །འདྲིན་བྱེད་སྟོང་གིས་མ་མཐོང་བའི། །ཟབ་དོན་དཀའ་གནད་མ་ལུས་འདི་ཡིས་གཟིགས། །འདི་ལྟའི་ཡོན་ཏན་ལྕགས་ཀྱུ་ཡིས། །བདག་ཡིད་གཉིས་འཐུང་དྲངས་གྱུར་ཏེ། །ཆེན་པོ་གཞན་གྱི་སྤྱོད་ཚུལ་ལ། །གུས་པ་
གཏིང་ནས་ལྷོད་པར་གྱུར། །ཤེས་བྱའི་དཀྱིལ་འཁོར་གཅིག་ཅར་འགེངས་པ་ཡི། །མཁྱེན་བཟང་ཉི་མ་སྟོང་ཕྲག་འབར་བའི་གཟིས། །ལྐོག་གྱུར་ཐུན་གསུམ་མིང་གི་མཐར་བཀྲད་པའི། །ཡེ་ཤེས་སྒྱུ་འཕྲུལ་རོལ་པར་ཕྱག་བགྱིའོ།   །
ཏར་བཀའ་པོད་ཆེན་པོ་རྣམས་ལ་ཐོས་བསམ་གཙོ་བོར་མཛད་པའི་བར་སྐབས་རྣམས་སུ་དགེ་བའི་བཤེས་གཉེན་གསུམ་ལ་ཟབ་པ་དང་རྒྱ་ཆེ་བའི་ཆོས་ཀྱི་རྣམ་གྲངས་ཡང་མང་དུ་གསན་པར་མཛད་དེ། དེ་ཡང་ཐོག་མར་དཔལ་རྡོ་རྗེ་འཇིགས་
བྱེད་ཆེན་པོ་སོགས་ལྷག་པའི་ལྷ་དུ་མའི་ཞལ་མངོན་སུམ་དུ་གཟིགས་ཤིང། གྲུབ་པའི་གོ་འཕང་མཐོན་པོ་ལ་མངའ་བརྙེས་པ་རྗེ་ཐུའུ་བཀྭན་པ་ངག་དབང་ཆོས་ཀྱི་རྒྱ་མཚོའི་དྲུང་ནས་རས་བྲིས་ཀྱི་དཀྱིལ་འཁོར་དུ་དཔལ་རྡོ་རྗེ་འཇིགས་བྱེད་ལྷ་
བཅུ་གསུམ་མའི་དབང་བཞི་ཡོངས་སུ་རྫོགས་པ་སྟ་གོན་དང་བཅས་པ་བརྒྱུད་པའི་ཆུ་བོ་གསུམ་འདྲེས་ཀྱི་གདམས་པས་བརྒྱན་པའི་སྨིན་བྱེད་ཀྱི་རིམ་པ་རྒྱས་པར་གསན། སྐུ་ཚེ་འདི་ལ་དབང་ཆེན་གསན་པའི་ཐོག་མ་འདི་ཡིན་འདུག་པས་
དུས་ཕྱིས་ཕྲན་ལ་ཁེད་རང་གི་སྐྱེ་བ་གོང་མ་དེ་ཉིད་ངོས་ཅག་སྔགས་ཀྱི་སྒོར་ཐོག་མར་འཇུག་མཁན་གྱི་རྡོ་རྗེ་སློབ་དཔོན་ཡིན་པས་བཀའ་དྲིན་ཤིན་ཏུ་ཞེས་ཡང་ཡང་གསུང། རྗེ་ཐུའུ་བཀྭན་རིན་པོ་ཆེས་སྔ་མོ་ལྕང་སྐྱ་གོང་མ་རྗེ་ངག་དབང་བློ་
བཟང་ཆོས་ལྡན་པའི་དྲུང་ནས་འཇིགས་བྱེད་ཀྱི་དབང་གསན་པའི་ནུབ་མོ་རྨི་ལམ་དུ། གཞལ་ཡས་ཁང་རྔམ་བརྗིད་ཆེ་བ་ཞིག་གི་དབུས་ན། ཟ་འོག་འབོལ་མང་པོ་བརྩེགས་པའི་ཁྲི་མཐོན་པོ་ཞིག་ཁར་རྡོ་རྗེ་འཆང་ལྕང་སྐྱ་པ་བཞུགས་
པའི་ཕྱོགས་གཅིག་ཏུ་དེ་འདྲའི་ཁྲི་གཞན་འདུག་པ་ལ་རང་ཉིད་བཀོད་ནས། བླ་མ་གྲི་གུག་དར་ཚོན་སྣ་ལྔས་མཚན་པ་ཞིག་གཏད་དེ། འདི་རེ་ཞིག་ཁྱེད་རང་གིས་ཚགས་གྱིས། སླར་ཡང་དེད་ལ་འཕྲོད་པ་བྱེད་དགོས་སོ་ཞེས་གསུངས་པ་
ཞིག་རྨིས་པ་ད་རེས་སྤྲུལ་སྐུ་རིན་པོ་ཆེར་རྡོ་རྗེ་འཇིགས་བྱེད་གྱི་དབང་འབུལ་དགོས་པ་འདི་ཡིན་པ་འདུག་ཅེས་གསུངས། དབང་གི་མཇུག་ཏུ་དཔོན་སློབ་ཐུན་མོང་ནས་ཚོགས་འཁོར་རྒས་པ་ཞིག་མཛད་པར། ཚོགས་རྗས་ཀྱི་ནང་མཆོད་ཁོལ་ཞིང་
འཕྱུར་བ་དང། གནས་འོངས་ཆ་མེད་པའི་ཤིང་ཐོག་ཨ་རུ་རའི་དབྱིབས་ཅན་དྲི་ངད་ཕུན་སུམ་ཚོགས་ཤིང་རོ་ཅུང་ཟད་སྐྱུར་བ་སྔར་ཡེ་མཐོང་མ་མྱོང་བ་འགའ་ཞིག་ཚོགས་རྗས་ཀྱི་གསེ་བ་ཏུ་བྱུང་བ་སོགས་ངོ་མཚར་བའི་ལྟས་ཁྱད་པར་ཅན་བྱུང་
རྗེ་བླ་མ་མཆོག་ནས་དབང་ཐོབ་པ་ནས་བཟུང་དམ་ཚིག་དང་སྡོམ་པ་གཅེས་སྤྲས་སུ་བྱེད་དགོས་པས་སྔས་བྱང་སེམས་ཀྱི་རྩ་ལྡུང་དང་སྦོམ་པོ་ངོས་འརྫིན་གྱི་བཤད་པ་ཞིག་འབུལ་གསུངས་ནས་འབྲོང་རྩེ་ལྷ་བརྩུན་རིན་པོ་ཆེན་རྒྱ་མཚོས་མཛད་པའི་
བསླབ་བྱ་གཉིས་ཀྱི་སྟེང་ནས་གསུང་བཤད་རྒྱས་པ་དང། ཐུན་དྲུག་གི་རྣལ་འབྱོར་གྱི་ཁྲིད་བཅས་གནང་ནས་ཕྱག་ལེན་ལ་འདེབས་དགོས་ཚུལ་ནན་ཏན་དུ་འདོམས་པར་མཛད། ཞལ་ནས། དེ་དུས་ངེད་ན་ཤིན་ཏུ་ཕྲ་བས་ཞིབ་པར་མ་
་༄༅༄༅། །ངེས་ཀྱང་གསུང་བཤད་རགས་པ་ཙམ་བློར་ངེས་པར་བགྱིས་ཏེ། རྩ་ལྟུང་གིས་མ་གོས་པ་ལ་འབད་པའི་ལུགས་སུ་བགྱིས་པ་ཡིན་ཞེས་དབང་ཆེན་འགའ་ཞིག་གནང་བའི་དུས་སུ་གསུང་བ་ཁོ་པོས་དངོས་
སུ་ཐོས། རྒྱུད་སྡེའི་གནང་མཁྱེན་པ་རྣམས་ཀྱིས་བརྟག་ན་ཚུལ་འདི་ནི་བླ་སློབ་གཉིས་ཀའི་རྣམ་པར་ཐར་པ་རྨད་དུ་བྱུང་བ་ཞིག་ཡིན་པ་འདུག་གོ།   །རབ་འབྱམས་རྒྱལ་པའི་དཀྱིལ་འཁོར་མ་ལུས་པ། །སྤྲོ་དང་
བསྡུ་པའི་བདག་ཉིད་སློབ་དཔོན་མཆོག་དཀྱིལ་འཁོར་གཙོ་བོར་བཞེངས་ཏེ་མགོན་ཁོད་ལ། །ཤེས་བརྫོད་རིན་ཆེན་བུམ་པས་དབང་བསྐུར་ཚེ། །ས་བཅུའི་བ་གམ་མཐོན་པོ་ལ་འཛེགས་པར། །ཆོས་ཀྱི་སྤྲིན་ཆེན་རྒྱལ་སྲས་དཔའ་
ལ། །མཁའ་ཁྱབ་ཞིང་གི་རྒྱལ་བ་རྒྱ་མཚོ་ཡིས། །འོད་ཟེར་ཆེན་པོའི་དབང་བསྐུར་གཉིས་པ་ཞིན། །སྣོད་བཅུད་དག་པ་ལྷ་ཡི་དཀྱིལ་འཁོར་དུ། །ལོངས་སྤྱོད་གསུམ་ལྡན་ཚོགས་ཀྱི་དགའ་སྟོན་ལ། །ཕྱི་ནང་ལྷ་ཚོགས་ཚིམ་
པ་དྲུག་ལྡན་དུ། །རོལ་པས་ཨོ་ཊཱི་ཡ་ནའི་ཁེངས་པ་འཕྲོག་དེ་ཚེ་ཊཱ་ཀི་རྣམས་ཀྱིས་ཚོགས་རྫས་སུ། །བཤམས་པའི་ངོ་མཚར་འཆི་མེད་ལྗོན་འབྲས་ལ། །ཁ་དོག་རོ་ནུས་འགྲན་འདོད་མ་ད་ན། །བདེ་སྐྱོང་སྣོད་དུ་ལོང་ལོང་ཁོལ་ཞིང་
འཕྱུར། །དེང་དུས་བླ་ཆེན་རྣམས་ཀྱིས་དབང་སྣ་ཚོགས། །བཆོས་མའི་མེ་ཏོག་བཞིན་དུ་ཁྲོམ་དབུས་སུ། །ཟོང་དུ་འགྲིམ་ཡམྒ་དམ་སྡོམ་བསྲུང་པ་ཉིད། །གཅེས་པར་འདོམས་དང་དེ་བཞིན་སྒྲུབ་པ་སུ། །ཀྱི་མ་གསང་སྔགས་བོན་ལྟར་
གྱེར་བ་ཡི། །དུས་ངན་འདམ་མརྫབ་མནམ་པའི་ཁྲོད་འདིར་ཡང། །ཆོས་བཞིན་སྤྱོད་པའི་བསུང་ཞིམ་ཆེར་འཐུལ་བའི། །ཡབ་སྲས་པད་དཀར་ཟུང་ཅིག་འཁྲུངས་འདི་མཚར།   །དབང་ཁྲིད་དེ་དག་གི་སྐབས་སུ་དཔལ་རྡོ་རྗེ་
འཇིགས་བྱེད་ཀྱ་ཆེ་བ་མང་དུ་གསུངས་པས་སྤྲུལ་སྐུ་རིན་པོ་ཆེ་ཐུགས་འཕྲོག་པ་ལྟ་བུར་གྱུར་ཏེ། རིམ་གཉིས་ཀྱི་ཁྲིད་དང་ཞི་ཁྲོ་སྤྲག་སྒྲུབ་ཀྱི་ཁྲིད་བཅས་གནང་དགོས་ཚུལ་ཞུས་པར་རྗེ་བླ་མ་ཐུགས་དགྱེས་པའི་སྒོ་ནས་རེ་ཞིག་ལམ་
རིམ་གྱི་ཁྲིད་དམིགས་མདོར་བསྡུས་ཙམ་ཞིག་འབུལ་གསུངས་ནས་ཐོག་མར་ཐུན་མོང་བའི་ལམ་གྱི་རིམ་པའི་ཁྲོད་མདོར་བསྡུས་དང། དེ་ནས་བསྐྱེད་རིམ་གྱི་ཉམས་ཁྲིད་ཆོས་ཐུན་ལྔ་ཙམ་དང། རྫོགས་རིམ་ལྕང་སྐྱ་གོང་མའི་གསུང་
འབུམ་དུ་བཞུགས་པའི་ཤིན་ཏུ་མདོར་བསྡུས་པ་དེའི་ནས་ཆོས་ཐུན་གཅིག་ཙམ་དང། རྡོ་རྗེ་ཚིག་སྦྲམ་གྱི་སྟེང་ནས་ཞི་ཁྲོ་སྦྲག་སྒྲུབ་ཐུན་མོང་བ་དང་ཐུན་མོང་མ་ཡིན་པའི་དམིགས་སྐོར་ཆ་ཚང་གི་ཁྲིད་བཅས་འབུལ་བར་མཛད་ཅིང་
སྤྲུལ་སྐུ་རིན་པོ་ཆེ་འདི་པ་སྐུ་ན་ཕྲ་མོ་འདི་འདྲ་ནས་ཆོས་ཀྱི་སྲོག་རྩ་ནས་འཛིན་པ་ཞིག་འདུག་གསུངས་བསྔགས་བརྗོད་ཆེན་པོ་མཛད། སྔ་ཕྱི་མ་ངེས་ཀྱང་རྗེ་བླ་མ་འདི་ཉིད་ལས་ཆོས་བཀའ་གསན་པའི་རིམ་པ་ནི། རྗེ་བཙུན་ཙོང་ཁ་པ་
ཆེན་པོའི་གསུང་འབུམ་ཕལ་ཆེར་གྱི་བཀླག་ལུང་དང་ཆོས་ཚན་འགའ་ཞིག་ལ་མཛུབ་ཁྲིད་ཚུལ་གྱིས་གནད་ཆེ་སར་བཤད་པའང་གནང། བླ་མ་མཆོད་པའི་ཁྲིད། དབུ་མའི་ལྟ་ཁྲིད་ཀྱི་གཟབ་བཤད་རྒྱས་པ། སྤྱོད་འཇུག་ཆེན་མོ་
་༄༅༄༅། ། སྟོང་ཉིད་བདུན་ཅུ་པ། མདོ་སྡེ་རྒྱན་གསུམ་ལ་མཛུབ་ཁྲིད་ཀྱི་བཤད་པ་རྒྱས་པ། འཇམ་དབྱངས་ཆོས་སྐོར་གྱི་ལྷ་རྣམས་དང། ཕྱག་རྡོར་གཏུམ་ཁྱུད། རྡོར་སེམས། འཇམ་དབྱངས་དཀར་པོ། རྣམ་
རྒལ་མ། བདེ་མཆོག་དཀར་པོ་སོགས་ལྷ་མང་པོའི་རྫེས་གནང་གི་རིམ་པ་དང། ཇོ་བོའི་ཆོས་ཆུང་བརྒྱ་རྩ། པཎ་ཆེན་བློ་བཟང་ཆོས་རྒྱན་གྱི་གསུང་འབུམ་བཀའ་རྒྱ་མ་དང་བཅས་པ། རིགས་ཚོགས། བྱམས་ཆོས། སྒྲུབ་ཐབས་
རྒྱ་མཚོའི་རྒྱ་གཞུང། རྒྱལ་བ་དགེ་འདུན་རྒྱ་མཚོ། ཀུན་གཟིགས་ལྔ་པ་ཆེན་པོ། རྗེ་འཇམ་དབྱང་བཞད་པ་སོགས་ད་མ་པ་མང་པོའི་གསུང་ཐོར་བུ་སྣ་ཚོགས་ཀྱི་བཀླག་ལུང་བཅས་གསན། འདི་རྣམས་ཞལ་ནས་དངོས་སུ་ཐོས་པ་རྣམས་
བཀོད་པ་ཡིན་གྱི། ད་དུད་ཡང་ཆོས་བཀའ་རྣམ་གྲངས་མང་ཙམ་གསན་ཡོད་འདུག་ནའང་གསན་ཡིག་སོགས་མ་མཐོང་བས་འབྲི་བར་མ་སྤོབས་སོ། །མདོར་ན་དགུང་ལོ་བཅོ་བརྒྱད་ཀྱི་བར་ལྷན་ཏུ་བཞུགས་ནས་ཆོས་བཀའ་ཅི་
རིགས་གསན་པ་དང། དཀའ་གནད་ཀྱི་དོགས་གཅོད་འབེལ་གཏམ་མཛད་པ་སོགས་ཆོས་ཕྱོགས་དང། འཇིག་རྟེན་གྱི་བྱ་བཞག་ཆེ་ཕྲ་གང་ཡོད་ལ་བཀའ་གྲོས་ཞུ་བ་སོགས་ལུགས་གཉིས་ཀའི་སྒོ་ནས་འབྲེལ་བ་མཆོག་ཏུ་ཆེ་
ཞིང་ཕན་ཚུན་ཐུགས་ཡིད་གཅིག་འདྲེས་ཀྱི་དག་སྣང་འབའ་ཞིག་གིས་དུས་འདའ་བར་མཛད།   །རྒྱལ་བ་གཉིས་པའི་བསྟན་པ་ས་ཡི་མཐར། །འཛིན་ཅིང་སྤེལ་ལ་སྨོན་པའི་མཐུ་གྲུབ་པའི། །དམ་པ་གང་དང་ཐུགས་
ཀྱི་འཛའ་བ་ནི། །མཁའ་ལ་མཁའ་དང་ཆུ་ལ་ཆུ་བཞིན་འདྲེས། །ཕན་ཚུན་སྐུ་ཚེ་དུ་མར་འབྲེལ་བ་ཡི། །མཛའ་གཅུགས་འདིར་ཡང་དོམས་པར་མཛད་པ་འདི། །ལྷན་ཅིག་མི་གནས་འགལ་གྱི་བླ་ཆེན་རྣམས། །བྱ་འུག་བརྟུལ་ཞུགས་འཛིན་
ལ་འཕྱ་བ་བཞིན།   །འདི་དུས་སྤྲུལ་སྐུ་རིན་པོ་ཆེན་ནས། རྗེ་ཐུའུ་བཀྭན་པ་རང་ཉིད་ཀྱི་དངོས་ཉམས་ཅི་རིགས་པར་ལྷག་པའི་ལྷའི་ཞལ་གཟིགས་པ་སོགས་ཀྱི་རྣམ་ཐར་ཐུན་མོང་མ་ཡིན་པ་རྣམས་ཤིན་ཏུ་རྟོགས་དཀའ་
བའི་བརྡ་ཚིག་གིས་བཅིངས་པ་ཞིག་ཡོད་པ་ལ་བརྡ་བཀྲོལ་བའི་གསུང་བཤད་ཞིག་གནང་དགོས་ཚུལ་ཞུས་པར་གཞན་ལ་མི་གསུང་པའི་ཞལ་བཞེས་མཛད་ན་འབུལ་ཞེས་གསུངས་པར། སྤྲུལ་སྐུ་རིན་པོ་ཆེ་ནས་དེ་བཞིན་བགྱིད་
པས་ཅིས་ཀྱང་གསུང་འཚལ་ཞེས་ནན་ཏན་མཛད་པས་བརྡ་ཚིག་མའི་སྟེང་ནས་ཞིབ་ཏུ་གསུང་བ་གནང་འདུག་དུས་ཕྱིས་ངེད་ནས་ལྕང་སྐྱ་ཐམས་ཅད་མཁྱེན་པར་རྣམ་ཐར་དེ་མཆན་གྱིས་བཀྲོལ་བ་ཞིག་གནང་དགོས་ཚུལ་འཕྲིན་ཡིག་
གི་ལམ་ནས་ཞུས་པར། གཞན་ལ་མི་སྨྲ་རྒྱུ་བྱས་ཡོད་ནའང། ཁྱེད་རང་བླ་མ་དེའི་ཡང་སྲིད་ཡིན་གཤིས་སྨྲས་པར་ཉིས་པ་མེད་འགྲོ་གསུངས་ནས་ཞིབ་མཆན་ཤོག་དྲིལ་མཛད་དེ། གནང་བ་ཁོ་བོས་བགྱིས་པའི་རྣམ་ཐར་དཔག་བསམ་
ལྗོན་བཟང་དུ་བཀོད་པ་བཞིན་ཡིན་ནོ། །དུས་ཕྱིས་སུ་ལྕང་སྐྱ་རྡོ་རྗེ་འཆང་གི་ཞལ་ནས། རྗེ་ཐུའུ་བཀྭན་པ་དེ་སྐུ་ཡོན་སྦེད་པའི་ཚུལ་གནང་ཡང་དཀའ་གནས་ཀྱི་དོགས་པ་ཞུས་ན། གཞན་ལས་ཁྱད་པར་དུ་ཐོན་པའི་གསུང་བཤད་
་༄༅༄༅། །མཛད་པ་ཞིག་ཡོད། རིགས་ཚོགས། བསླབ་སྤྱོད། བྱམས་ཆོས་ལ་ཤིན་ཏུ་མཁས་པ་ཞིག་ཡིན་ཞེས་བསྔགས་བརྗོད་མཛད་པ་ཁོ་བོས་ཐོས་སོ། །དཀའ་ཆེན་ཤེས་རབ་དར་
རྒྱས་ཀྱི་དྲུང་ནས། ལམ་རིམ་ཆེན་མོའི་སྟེང་ནས་མཛུབ་ཁྱིད་ཚུལ་གྱིས་བཤད་པ་ཤིན་ཏུ་རྒྱས་པ་དང། ལམ་རིམ་ཆུང་ངུ། ལམ་ཁྱིད་འཇམ་དཔལ་ཞལ་ལུང་གཉིས་ཀྱི་བཤད་ཞིབ་རྒྱས། རྗེ་གོང་མའི་གསུང་
འབུམ་དུ་བཞུགས་པའི་ཡིག་ཆ་རྣམས་ཀྱི་སྟེང་ནས་ལམ་རིམ་ཕྱག་ཆེན། བདེ་གསང་འཇིགས་གསུམ་གྱི་བསྐྱེད་རྫོགས། གཏུམ་མོའི་ཁྲིད། འཕོ་ཁྲིད། སྙིང་པོ་དོན་གསུམ་རྣམས་དམར་ཁྲིད་མན་ངག་ཞལ་ཤེས་དང་
བཅས་པ། ཚེ་ཁྲིད་འཆི་མེད་དགའ་སྟོན་དང་འབའ་ར་བའི་ཚེ་ཁྲིད་ཀྱི་ཡིག་ཆ་གཉིས་ཀྱི་སྟེང་ནས་གྲུབ་རྒྱལ་ལུགས་ཀྱི་ཚེ་ཁྲིད་ཞལ་ཤེས་སྙན་བརྒྱུད་དང་བཅས་པ། རྗེ་བླ་མ་ནས་ཉེ་བར་བརྒྱུད་པའི་ཚེ་ཁྲིད་ཐུན་མོང་མ་
ཡིན་པ། བཅོམ་ལྡན་འདས་དཔལ་འཁོར་ལོ་བདེ་མཆོག་ལཱུ་ཨི་པ་དང། དྲིལ་བུ་ལྷ་ལྔ་གཉིས་ཀྱི་དབང། ལྷག་པའི་ལྷ་དུ་མའི་རྗེས་གནང། རྗེ་གོང་མའི་གསུང་འབུམ་ཡོངས་རྫོགས་ཀྱི་ལུང་རྣམས་གསན། གྲུབ་
པའི་དབང་ཕྱུག་ཆེན་པོ་རྩེ་ཆོས་རྗེ་བློ་བཟང་ཆེས་འཛིན་པའི་དྲུང་ནས། གྲུབ་ཆེན་དྲིལ་བུ་ཞབས་ལུགས་ཀྱི་དཔལ་འཁོར་ལོ་སྡོམ་པ་ལུས་དཀྱིལ་ཀྱི་དབང་བཞི་ཡོངས་སུ་རྫོགས་པ་སྟ་གོན་དང་བཅས་པ་རྗེ་གོང་མ་དེ་ཉིད་ཀྱི་ཕྱག་
བཞེས་མན་ངག་གིས་བརྒྱན་ཏེ་སྨིན་རྒྱས་སུ་གསན། རྗེ་གོང་མ་ནས་བརྒྱུད་པའི་བདེ་གསང་འཇིགས་གསུམ་གྱི་རིམ་གཉིས་ཀྱི་ཟབ་ཁྲིད་གསུང་སྒྲོས་ཞལ་གདམས་དང་བཅས་ལན་མང་དུ་གསན་ཅིང། ཁྱད་པར་དུ་བདེ་མཆོག་དྲིལ་བུ་ལུས་
དཀྱིལ་གྱི་བསྐྱེད་རྫོགས་ཀྱི་ཉམས་ཁྲིད་ཞལ་ཤེས་དང་བཅས་པ་ལན་དུ་མའི་བར་དུ་གསན་པ་ཡིན་གསུངས། རྗེ་གོང་མའི་གསུང་འབུམ་དུ་བཞུགས་པའི་ལམ་ཁྲིད་མདོར་བསྡུས་ཀྱི་ནས་དཔེན་ས་སྙན་བརྒྱུད་ལུགས་ཀྱི་ལམ་རིམ་དམར་
ཁྲིད་ཐུན་མོང་མ་ཡིན་པ་དང། གྲུབ་ཆེན་ཚེམ་བུ་ལུགས་ཀྱི་ཐུགས་རྗེ་ཆེན་པོའི་དམར་ཁྲིད་ཡན་ལག་དང་བཅས་པ་གསན་པར་མཛད་ རྗེ་བློ་བཟང་ཆོས་འཛིན་པ་དེ་ཉིད་ཚེམ་བུ་དམར་ཁྲིད་ཀྱི་སྒོན་ནས་མ་ཎི་དུང་ཕྱུར་གཉིས་ལྷག་སོང་ཞིང་
གསན་བདེ་འཇིགས་གསུམ་དང། ཁྱད་པར་དུ་དྲིལ་བུ་ལུས་དཀྱིལ་ལ་ཐུགས་དམ་གཙོ་བོར་མཛད་པས་ཞིང་བརྗེ་སྐབས་དཔའ་པོ་དང་མཁའ་འགྲོའོ་ཚོགས་ཀྱིས་མཁའ་སྤྱོད་དག་པའི་ཞིང་ཁམས་དུ་གདན་འདྲིན་པའི་རྟགས་མཚན་ཁྱད་པར་
ཅན་མང་དུ་བྱུང་བ་དང། བདེ་གསན་འཇིགས་གསུམ་གྱི་རྟེན་བརྟེན་པའི་དཀྱིལ་འཁོར་མདོན་སུམ་དུ་གཟིགས་པར་སྣང་ཞེས་རྗེ་བླ་མ་ཉིད་ལྷས་བསམ་འགྲུབ་ཁང་གསར་དུ་བདེ་མཆོག་ལུས་དཀྱིལ་རྫོགས་ཀྱི་བཀའ་ཁྲིད་གནང་སྐབས་
ཅག་ལ་དངོས་སུ་གསུངས། བླ་མ་དམ་པ་དེ་རྣམས་ལས་བཀའ་གདམས་ཐིག་ལེ་བཅུ་དྲུག་གི་དབང། སྒྲུབ་ཐབས་རྒྱ་མཚོ་དང་སྣར་ཐང་བརྒྱ་རྩའི་རྗེས་གནང་ཡོངས་རྫོགས། གྲུབ་རྒྱལ་ལུགས་ཀྱི་ཚེ་དབང། སྒྲོལ་མ་ཉེར་གཅིག་སྨན་བླ་
་༄༅༄༅། །བདེར་གཤེགས་བརྒྱད། སྨེ་བརྩེགས། ཕྱག་རྡོར། རྟ་མགྲིན་གསང་སྒྲུབ། ཁྱུང་ཁྲ། ཁྱུང་ནག་འཛམ་དཀར་སོགས་ལྷག་པའི་ལྷ་དུ་མའི་རྗེས་གནང། དྲིལ་བུ་སྐོར་གསུམ་གྱི་རྒྱ་གཞུང་གིས་མཚོན་
པའི་བཀླག་ལུང་གི་སྐོར་ཀྱང་མང་པོ་ཞིག་གསན་པར་སྣང་ངོ། །སྐབས་འདི་དག་དང། ཕྱིས་དུ་ཡང་བླ་མ་དམ་པ་མང་པོ་ཞིག་ལས་ཆོས་བཀའ་ཅི་རིགས་གསན་པ་རྣམས་ཀྱི་སྐབས་སུ་བླ་མ་རྣམས་ལ་བཞུགས་ཁྲི་མཐོན་པོ་བཤམས་པ་
དང། རྗེ་རང་ཉིད་ཀྱིས་ཕྱག་དང་སྔོན་དུ་ལྡང་བ་སོགས་བསྙེན་བཀུར་བ་དང། དད་ཅིང་གུས་པའི་ཚུལ་གྱིས་ཆོས་འཆད་པ་ལ་ཐུགས་དང་སྙན་གཏོད་པ་སོགས་ཚུལ་དང་མཐུན་པ་ཁོ་ནས་གསན་པར་མཛད། དེང་སང་གདན་ནས་མཐོ་བ་
དང། འགྲོ་འདྲེན་སྤྲུལ་སྐུར་ཁས་འཆེ་བ་འགའ་ཞིག་གིས་ཆོས་རྒྱུན་ལེན་པ་ཡིན་ཟེར་ནས་རྣག་ཉིད་ཁྲི་སྟན་མཐོན་པོར་འགྱིང་བག་དང་བཅས་པས་འཁོད་ནས། ལེན་ཡུལ་མདུན་སྟན་དམའ་བར་བཞག་པ་ལ་རྗེ་བོས་བྲན་ལས་
དཔྱ་ལེན་པའི་ཚུལ་གྱིས་མཉན་པ་དང། ཡང་ལ་ལས་ཆོས་མཉན་པའི་དུས་སུ་ཕྱག་གསུམ་ཙམ་བཙལ་བ་ལས་སྐབས་གཞན་དུ་བླ་མ་མཐོང་ཚེ་ལྡང་བ་ཙམ་ཡང་མི་བྱེད་པར། ཡུལ་དེ་ལ་ཆོས་ཉན་པ་གཞན་གྱིས་ཤེས་ན་མཚང་ཆེ་བ་
ལྟ་བུས་གསང་ཅི་ཐུབ་བྱེད་པ་སོགས་བླ་མའི་དམ་ཚིག་མཐའ་དག་ཁྱད་དུ་བསད་ནས་ཐོབ་བླ་དང་ཉན་ལོའི་གྲངས་བསོགས་པ་ཙམ་དོན་དུ་གཉེར་བ་དང། གཞན་ལ་ཆོས་རྒྱུན་སྤེལ་ཁུལ་བྱེད་པ་འགའ་ཞིག་གིས་ཀྱང་དམ་མཚིག་དང་སྡོམ་པ་
ལྷའི་རྣལ་འབྱོར་དང་གྲངས་བསྙེན་སོགས་ཀྱི་རྣམ་བཞག་ཅི་ཡང་མེད་པར་དཀྱིལ་འཁོར་དང་དབང་རྫས་རྣམས་འཛོམ་ཞིང་ཆོག་དཔེ་ཐོག་ནས་བཀླག་ཐུབ་ཕྱིན་ཕྱོགས་ཐམས་ཅད་ཚོང་ཟོང་འགྲིམ་པ་བཞིན་དུ་དབང་དང་རྗེས་གནང་ལུང་སོགས་སྟེར་
ཡུལ་འབད་པས་བཙལ་ཏེ་ནོར་དང་བརྗེ་ཚོང་བྱེད་པ་དག་སྣང་སྟེ། འཆད་ཉན་གྱི་གཟུགས་བརྙན་དེ་ལྟ་བུ་ནི་རྒྱལ་བསྟན་དྲི་མས་སྦགས་པར་བྱེད་པའི་བདུད་ཀྱི་ལས་སུ་ཤེས་པར་བྱའོ། །དེ་ལྟར་དགུང་ལོ་བརྒྱད་པ་ནས་བཅོ་བརྒྱད་ཀྱི་བར་མཚན་
ཉིད་དང་ལྡན་པའི་དགེ་བའི་བཤེས་གཉེན་རྣམ་གསུམ་ཚུལ་བཞིན་དུ་བསྟེན་ནས་གཙོ་བོར་མདོ་ཕྱོགས་ཀྱི་ཐུགས་གཉེར་མཐར་ཕྱིན་པ་མཛད་ཅིང། གསང་སྔགས་རྡོ་རྗེ་ཐེགས་པའི་སྨིན་གྲོལ་གྱི་ལམ་གྱི་རིམ་པ་ཡང་རྒྱ་ཆེ་བ་ཞིག་གསན་རམ་མཛད་
མོད། །འོན་ཀྱང་གསང་སྔགས་སྐོར་ལ་ཕྱིས་སུ་རྒྱལ་དབང་ཐམས་ཅད་མཁྱེན་པ་དང། ཁྲི་ཆེན་རྡོ་རྗེ་འཆང་གཉིས་ཀྱི་ཞབས་ལ་གཏུགས་ནས་རྒྱུད་ཀྱི་རྒྱལ་པོ་གཉིས་ཀྱི་ཟབ་གནད་མཐར་ཐུག་པ་ལ་སྒྲོ་འདོགས་ཆོད་པའི་ངེས་པ་རྙེད་ཅིང། དེ་
ལ་བརྟེན་ནས་མདོ་སྔགས་ཀྱི་གནད་མཐའ་དག་ལ་དཔྱད་པ་མཐར་ཕྱིན་པ་ཡིན་པས་དེའི་ཚུལ་ནི་འོག་ཏུ་བཤད་པར་བྱའོ། །ཚུལ་འདི་ནི་བརྩུན་བླ་མ་ཉིད་ཀྱི་གསུན་ཤེས་པ་སྨང་སྟེ། གྲུབ་མཐའི་རྣམ་བཞག་ཐུབ་བསྟན་ལྷུན་
པོའི་མཛེས་རྒྱན་ལས། དང་པོར་སེམས་དཔའ་ཆེན་པོ་རྗེ་བཙུན་ཆོས་རྒྱ་མཚོ་བ་དང་སྡེ་སྣོད་འཛིན་པའི་དགེ་བཤེས་གཉེན་ཆེན་པོ་དཀའ་ཆེན་ཤེས་རབ་དར་རྒྱས་པ་དང་རྗེ་གྲུབ་པའི་དབང་ཕྱུག་འདུལ་འཛིན་བློ་བཟང་ཆོས་འཛིན་པ་སོགས་
་༄༅༄༅། །ཀྱི་བཀའ་དྲིན་ལས་མདོ་སྔགས་ཀྱི་གསུང་རབ་དུ་ལ་དཔྱོད་པའི་སྒོ་མང་དུ་རྙེད་ཅིང། ཕྱིས་དུ་ཆོས་ཀྱི་རྒྱལ་བཙོམ་ལྡན་འདས་ཀྱི་རྒྱལ་འདོད་དགུར་དབང་བསྒྱུར་བའི་དབང་པོ་
ཐམས་ཅད་མཁྱེན་པ་བློ་བཟང་བསྐལ་བཟང་རྒྱ་མཚོའི་ཞལ་སྔ་ནས་དམ་པའི་ཆོས་ཀྱི་བདུད་རྩིའི་བགོ་སྐལ་བླངས་པ་དང། གཞན་ཡང་བཤེས་གཉེན་དམ་པ་མའི་ཞབས་རྡུལ་སྤྱི་པོས་བླངས་ཤིང་མཁས་པ་རྣམས་དང་དཀའ་
གནད་ལ་འབེལ་བའི་གཏམ་ཀྱང་མང་དུ་བགྱིས་པ་དང། ཁྱད་པར་དུ་རྗེ་རྒྱལ་བ་གཉིས་པའི་རྒྱལ་ཚབ་དམ་པ་ཕྱི་ནང་གི་རྟེན་འབྲེལ་རྣམས་ཆུའི་ཟླ་བ་ལྟར་གཟིགས་ཤིང་བྱང་ཆུབ་ཀྱི་སེམས་ལྷག་པར་འབྱོངས་པ་རིམ་གཉིས་ཀྱི་ཏིང་
འཛིན་ལ་མངའ་བརྙེས་པའི་གྲུབ་པའི་དབང་ཕྱུག་ཆེན་པོ་རྗེ་བཙུན་དམ་པ་ཁྲི་ཆེན་ངག་དབང་མཆོག་ལྡན་པའི་ཞལ་སྔ་ནས་ལས་དཔལ་མཉམ་མེད་རི་བོ་དགེ་ལུགས་པའི་མདོ་སྔགས་ཀྱི་བཤད་སྲོལ་དུམ་དང་ཁྲིད་ཆེན་བརྒྱད་སོགས་
ལེགས་པར་ཐོབ་པའི་བཀའ་དྲིན་ལས་རང་གཞན་གྱི་གྲུབ་པའི་མཐའ་དུ་མ་དང། རྒྱལ་བའི་གསུང་རབ་རབ་འབྱམས་ལ་བློ་གྲོས་ཀྱི་སྣང་བ་ཅུང་ཟད་རྒྱས་ཤིང་བློ་བཟང་རྒྱལ་བའི་རིང་ལུགས་ལ་མི་ཕྱེད་པའི་དད་པ་བརྟན་པོ་ཐོབ་
བོ། །ཞེས་སོ།  །ལེགས་བཤད་གློག་གི་རྩེ་དགའ་དང་འགྲོགས་པའི། །བཤེས་གཉེན་ཞལ་གྱི་ཆུ་འཛིན་འཛུམ་པ་ལས། །ཉིན་བཞིན་ཟབ་རྒྱས་ཆོས་ཆར་འཇོ་བ་ཡིས། །གང་ཐུགས་ཡེ་ཤེས་མཚོ་ཆེན་རྒྱས་
པར་གྱུར། །དེ་ཚེ་བཀའ་བསྟན་གདམས་པའི་ཆུ་བོ་ཀུན། །ཡོངས་རྫོགས་རྣམ་དཔྱོད་ལྟོ་བ་ཡངས་པོ་རུ། །བསྐྱིལ་བཟོད་དྲང་སྲོང་ཛ་ཧུ་དསར་པ་ཞིག་ཙི་ནའི་ཡུལ་དུ་བྱུང་ཞེས་ལྷན་རྣམས་གླེངས། །བགྲང་བྱ་ཉུད་དུའི་ཡུན་ལ་མདོ་སྔགས་
ཀྱི། །ཆོས་ཚུལ་མ་ལུས་ཐུགས་སུ་ཆུད་པ་འདིས། །རྒྱལ་བའི་གསུང་གསང་ཆོས་ཀྱི་ཕུང་པོའི་ཚད། །བརྗོད་ལས་འདས་ཞེས་གྲགས་པ་རྫུན་དུ་བྱས། །སྙིགས་མའི་ངང་ཚུལ་མུན་པས་མ་སྦགས་པའི། །གང་གི་མཛད་བཟང་བདུད་རྩིའི་འོད་
ཅན་དེ། །ཕྱོགས་བཅུའི་རྒྱལ་བའི་ཐུགས་མཚོར་ཤར་བའི་མོད། །དགྱིས་པའི་ཀུནད་དབང་མེད་བཞད་པར་གྱུར། །དབུལ་བཤེས་གཉེན་ནོར་བུའི་ཅོད་པན་མཛེས། །མགྲིན་པ་ལེགས་བཤད་མུ་ཏིག་དོ་ཤལ་འཆང། །ཞབས་པད་
མཁས་པའི་གཙུག་ནང་ལ་བསོ་བ། །མཚུངས་མེད་བླ་མ་ཁྱོད་བདག་ཕྱག་འཚལ། །ཞེས་བྱ་བ་ནི་བར་སྐབས་ཀྱི་ཚིགས་སུ་བཅད་པའོ། །ཁྱབ་བདག་རྡོ་རྗེ་སེམས་དཔའི་ངོ་བོ་དཔལ་ལྡན་བླ་མ་དམ་པ་ཡེ་ཤེས་བསྟན་པའི་སྒྲོན་མེ་དཔལ་
བཟང་པོའི་རྣམ་པར་ཐར་པ་མདོ་ཙམ་བརྗོད་པ་དགེ་ལྡན་བསྟན་པའི་མཛེས་རྒྱན་ལས། གཞུང་ལུགས་ཆེན་མོ་རྣམས་ཐོས་བསམ་གྱིས་གཏན་ལ་ཕབ་ཅིང་ཟབ་རྒྱས་ཀྱི་གདམས་པ་མང་དུ་གསན་པའི་ལེའུ་སྟེ་བཞི་པའོ།།    །།
དེ་ལྟར་ཐུགས་གཉེར་མཛད་པའི་དུས་སུ་ཡང་ཐོས་རྐྱང་གིས་ཆོག་པར་མི་མཛིན་པར། དོན་ལ་ཡང་ཡང་དཔྱད་སྒོམ་མཛད་པ་དང། ཁ་ཕྱིར་བལྟས་སུམ་སོང་བར་རྒྱུད་ཐོག་ཏུ་བསྐོར་ཏེ་ཉམས་སུ་ལེན་ཚུལ་གྱི་གནད་ལ་སྒྲོ་འདོགས་གཅོད་
་༄༅༄༅། །པ་གཙོ་བོར་མཛད་ཅིང། ཐོས་དོན་རྣམས་ཕྲལ་ཕྲལ་དུ་ཕྱག་ལེན་ལ་འདེབས་པ་དང། སྤྱོད་འཇུག་ཆེན་མོ་དང། རྒྱན་འཇུག་མདོ་རྩ། རྣམ་རྩ་རྣམས་རེ་མོས་དང། རྡོ་རྗེ་འཛིན་པ་དཀོན་མཆོག་
རྒྱལ་མཚན་གྱི་ལམ་རིམ་ཚིགས་བཅད་མ། བློ་སྦྱོང་དོན་བདུན་མ་དང། ཚིགས་བརྒྱད་མ། བཟང་སྤྱོད་དང་སྨོན་ལམ་བདུན་ཅུ་པ་རྣམས་ཆག་མེད་དུ་ཞལ་འདོན་མཛད་ཅིང་དོན་ལ་བཤར་སྒོམ་མཛད་པ་ཡིན་གསུངས། འདི་ནི་འབྲོམ་
རིན་པོ་ཆེས། རྗེ་སངས་རྒྱས་བྱ་བ་ཀུན་མཁྱེན་ཡིན། །དེ་སྤངས་རྟོགས་ཚོགས་གཉིས་མཐར་ཕྱིན་ཡིན། །ང་ཕ་མའི་དོན་དུ་དེ་འདོད་པས། །དུས་དང་པོར་ཐོས་པས་སྒྲོ་འདོགས་བཅད། །དུས་གཉིས་པར་བསམ་པས་སྒྲོ་འདོགས་བཅད།།
དུས་གསུམ་པར་བསྒོམ་པས་སྒྲོ་འདོགས་བཅད། །ཀྱེ་དེ་ཡང་གྕིགྒ་ཉིད་མ་ཡིན་ཏེ། །ང་ཐོས་དུས་ཚེ་ན་བསམ་བསྒོམ་བདོ། །ང་བསམ་དུས་ཚེ་ན་ཐོས་བསྒོམ་བདོ། །ང་བསྒོམ་དུས་ཚེ་ན་ཐོས་བསམ་བདོ། །ང་གཅིག་ཏུ་མ་ལུས་བསྡོམས་
བྱས་ནས། །ཆོས་ལམ་དུ་ཁྱེར་ནས་ཤེས་པས། །ང་བཀའ་གདམས་ཕྱོགས་ཆར་མ་ལྷུང་བས། །དོན་རྒྱ་འབག་བཞིན་དུ་འཕུལ་ཤེས་པའི། །ལེགས་ཀུན་ཏུ་རྟོགས་ཏེ་བཀའ་གདམས་ཡིན། །ཞེས་གསུངས་པ་དང། རྗེ་བླ་མ་རྣག་གིས་
ཀྱང། དེ་ལྟར་ཐོས་བསམ་གནད་དུ་ལེགས་སོང་ན། །དེ་ཉིད་བསྒོམ་དང་ལེན་གཙོ་བོ་ཡིན། །ཐོས་བསམ་སྒོམ་གསུམ་ཅིག་ཅར་འབྱུང་བས་ན། །ཚེགས་མེད་ལམ་གྱི་རྟོགས་པ་རྙེད་པར་འགྱུར། །རྒྱ་བོད་མཁས་པའི་སྐྱེ་བོ་ཕལ་
མོ་ཆེས། །མཚམས་དང་འདག་སྤྱར་གཅིག་དྲིལ་མཛད་ཀྱང། །འཆད་རྩོད་རྩོམ་པའི་མཛད་པ་མཛད་བཞིན་པར། །ས་ལམ་རྟོགས་པ་ཕུལ་བྱུང་རྙེད་ལ་ལྟོས། །ཞེས་གསུངས་པ་ལྟར། ཐོས་བསམ་སྒོམ་གསུམ་ཡ་བྲལ་དུ་མ་གྱུར་བར་གཅིག་
གཅིག་གི་གྲོགས་སུ་འཁྱེར་ཤེས་པ་ཇོ་བོ་བཀའ་གདམས་པའི་རྣམ་པར་ཐར་པ་ཕྱག་ལེན་དུ་བཏབ་པའི་རྣམ་རྨད་དུ་བྱུང་བའོ། །མཁས་པའི་བྱ་བ་འཆད་རྩོད་རྩོམ་གསུམ་ཀྱང་དགུང་ལོ་ཤིན་ཏུ་པྲ་བའི་གནས་སྐབས་འདི་རང་ནས་བདག་
གིར་བཞེས་པ་ཡིན་ཏེ། དགུང་ལོ་བཅུ་གཅིག་པའི་དུས་སུ་དད་ལྡན་གྱི་གྲ་སློབ་སྤྱིན་བདག་མང་པོ་ཞིག་གིས་གསོལ་བ་བཏབ་པས། སྐྱབས་འགྲོའི་ཁྲིད་ཀྱི་བཀའ་འཆོས་དང། ལམ་གྱི་གཙོ་བོ་རྣམ་གསུམ་གྱི་བཤད་པ་ཤིན་ཏུ་རྣོ་བ་ཞིག་མཛད་པས་
ཐམས་ཅད་ཀྱི་ཡིད་རང་དབང་མེད་པར་འཕྲོག་སྟེ་དད་པའི་ཤུགས་ཀྱིས་མིག་ནས་མཆི་མ་རང་དབང་མེད་པར་འཆོར་བ་བྱུང། དེ་ནས་བཟུང་ཞུ་བ་པོ་རྣམས་ཀྱི་མོས་པ་བཞིན་དབང་ཆེན་གྱི་རིགས་མ་གཏོགས་གསུང་ཆོས་གང་ཞུས་ཐམས་ཅད་
ཐོགས་པ་མེད་པར་གནང་ནས་ཐམས་ཅད་ཡིད་ཚིམ་པར་མཛད། རྩོད་པ་ཡང་དགུང་ལོ་བཅུ་བདུན་གྱི་སྐབས་གཞུང་ལུགས་ལ་སྦྱངས་པའི་སྤོབས་པ་མཆོག་ཏུ་དགེ་བ་ཨུ་ཅུ་མུ་ཆིན་གུ་ཤྲཱཨ་བཟོང་པ་ཞེས་བྱ་བས་ཉམ་སད་ཀྱི་ཚུལ་དུ་རྩ་ཤེས་ཀྱི་
རབ་བྱེད་དང་པོའི་ཤོ་ལོ་ཀ་ཁ་ཤས་ལས་བརྩམས་པའི་ད་ཡིད་ཕུལ་བ་ལ། འཕགས་པ་ཡབ་སྲས་དང་རྗེ་བླ་མའི་དགོངས་པ་གུང་བསྒྲིགས་ཏེ་ལུང་རིགས་དྲི་མ་མེད་པའི་ལམ་ལས་དྲངས་པའི་རྩོ་ད་ལན་གནང། དེ་ལ་དག་བཞག་གི་
་༄༅༄༅། །ཚུལ་གྱིས་རྩོད་ཡིག་ཡང་སྐྱར་ཕུལ་བ་ལ། སླར་ཡང་རྡོ་རྗེའི་གཟིག་མ་ལྟ་བུའི་ལུང་རིགས་ཀྱི་རྩོད་ལན་གྱིས་རྒོལ་བ་དེ་ཉིད་ཀྱི་སྤོབས་པ་རྨིག་མེད་དུ་འཇོམས་པར་མཛད་པ་རྩོད་ལན་གྱི་ཡི་གེ་གསུང་
འབུམ་དུ་བཞུགས་པ་ལྟར་ཡིན་ནོ། །ཕྱི་ཨུ་གུ་ཤྲཱའིདེ་སྐུ་མདུན་དུ་མཇལ་སྐབས་དངོས་སུ་འབེལ་གཏམ་གྱི་བཀའ་མཆེད་རྒྱས་པར་སྩལ་བས་ཁོ་ཡང་ཤིན་ཏུ་དད་པས་དེ་ཕྱིན་ཆད་ནས་རྗེ་བླ་མ་ཉིད་ཀྱི་སློབ་མར་གྱུར་ཏེ་གསུང་གི་བདུད་
རྩིལ་སྤྱོད་པའི་སྐལ་བཅན་དུ་གྱུར་པ་ཡིན། ལེགས་བཤད་ཀྱི་རྩོམ་པ་ཡང། བྱང་ཆུབ་ལམ་གྱི་རིམ་པའི་དམིགས་རྣམ་གསལ་འདེབས་ཚིགས་བཅད་མ་ཞིག་མཛད་པ་ལྗགས་རྩོམ་གྱི་ཐོག་མ་ཡིན་ཅིང། འདི་ཕྱིས་སུ་གསུང་འབུམ་
གྱི་པར་བཞེངས་སྐབས་དགུནས་ལོ་བཅུ་གཅིག་དུས་མཛད་ཅེས་མཆན་བཏབ་འདུག་ནའང། འདི་ང་རང་ལོ་དགུ་པའི་དུས་བརྩམས་པ་ཡིན་ཞེས་རྗེ་བླ་མ་ཉིད་ཀྱིས་བདག་ཅག་ལ་གསུང་འབུམ་གྱི་ལྗགས་ལུང་གནང་སྐབས་དངོས་སུ་
གསུངས་པས། སྐུན་ཤིན་ཏུ་ཕྲ་བའི་གནས་སྐབས་སུ་ཡང་བརྗོད་དོན་ཟབ་ཅིང་ཚིག་གི་སྤྱོར་བ་ཕུན་སུམ་ཚོགས་པ་དེང་སང་གི་འགྲོ་འདྲེན་དུ་ཁས་འཆེ་བ་རྣམས་ཀྱིས་མི་ཚེ་ཧྲིལ་པོར་འབད་ཀྱང་ཁ་ནས་ཐོན་དཀའ་བའི་ལེགས་
བཤད་ཀྱི་དགའ་སྟོན་དེ་ལྟ་བུ་སྤེལ་བ་ནི་སྙིགས་མའི་དུས་འདིར་འབྱུང་བས་དཀའ་བའི་ངོ་མཚར་རྨད་དུ་བྱུང་བའི་རྣམ་ཐར་དུ་སྣང་ངོ། །དགུང་ལོ་བཅོ་ལྔའི་དུས་རྗེ་བླ་མ་ངག་དབང་ཆོས་ཀྱི་རྒྱ་མཚོ་ལས་གསན་པའི་ལྟ་ཁྲིད་ལ་ཟིན་
བྲིས་གནང་བ་རྒྱ་གཞུང་གི་ཉམས་དང་ལྡན་པ་ཞིག་དང། དེ་ནས་བཟུང་དགུང་ལོ་ཉི་ཤུའི་བར་བྱང་ཆུབ་ཀྱི་སེམས་བསྐྱེད་ཚུལ་བཤད་པ་ཐེག་ཆེན་འཇུག་སྒོ། རྨད་དུ་བྱུང་བའི་གཏམ་གྱི་སྤྱོར་བ་མཁས་མར་གྲིན་རྒྱན། གཞན་
ཡང་དད་ལྡན་དུ་མའི་ཞུས་ངོར། ལྷ་དང་བླ་མའི་གསོལ་འདེབས། ལྷའི་སྒྲུབ་ཐབས་མངོན་རྟོགས། ཆབ་ཤོག་མགུར་མ་སོགས་ཕྱོགས་གཅིག་ཏུ་སྡོམ་པར་ཤོག་གྲངས་བརྒྱ་ལྷག་ཙམ་ཞིག་མཛད་སྣང་ལ། དེ་དག་ཀྱང་ཚིག་
དོན་ཕུན་སུམ་ཚོགས་པ་བློ་གྲོས་དང་ལྡན་པ་དག་གིས་མཐོང་ན་ཡིད་འཕྲོག་པར་བྱེད་པ་ཤ་སྟག་ཏུ་འདུག་གོ་དགུང་ལོ་བཅོ་ལྔའི་དུས་ཤེས་རློམ་སྙིང་ཁམ་ཅན་འགའ་ཞིག་གིས། ད་སློབ་གཉེར་ཆིག་དྲིལ་བྱེད་པ་ལས་
བསྟན་བཅོས་རྩོམ་པ་སོགས་པར་ཆད་ཀྱི་རྒྱུ་ཡིན་པས་མི་ལེགས་ཞེས་ཁ་འདུད་ཀྱིས་ཕྱེ་བའི་གཏམ་སྨྲ་བ་གསན་ནས་དེ་དག་ལ་འདི་སྐད་ཅེས་གསུངས་འདུག། སྭ་སྟི། བསླབ་གསུམ་ཡོན་ཏན་ལྷག་ཅིང་བརྩོན་དང་བཅས།།
ལུང་གི་གཏེར་གྱུར་ཟབ་དོན་མངོན་སུམ་རྟོགས། །སྨྲ་མཁས་བརྩེ་ལྡན་ཆོས་ཕྱིར་སྐྱོང་ལ་སྤངས། །ཐེག་མཆོག་མཚན་ལྡན་བཤེས་གཉེན་རྣམས་ལ་འདུད། །ཀྱི་ཧུད་བཟོད་དཀའི་འཁོར་བའི་རྒྱ་མཆོ་ཆེར། །བགྲང་དཀའི་སྡུག་
བསྔལ་ན་ཀྲ་དུ་མ་ཡིས། །རབ་གཙེས་མར་གྱུར་འགྲོ་བ་མ་ལུས་པ། །ཐར་པའི་སྐམ་སར་ཕྱིན་ཅི་མ་རུང། །ཀྱི་མ་ལུས་ཅན་ཀུན་གྱི་ཕན་བདེའི་གཞི། །སྡུག་བསྔལ་མ་ལུས་དྲུང་ནས་འབྱིན་བྱེད་པ། །དགེ་ལེགས་མཚན་མས་ཕྱོགས་
་༄༅༄༅། །ཀུན་བཀྲ་བའི་ཐབས། ། འདྲིན་པའི་བསྟན་འདི་ལགས་པར་རྒྱལ་བས་གསུངས། །ཨེ་མ་དེང་ཐུབ་བསྟན་རིན་ཆེན་འདི། །བདག་འདྲའི་བླུན་རྨོངས་རྣམས་ཀྱིས་འཛིན་པར་རློམ། །རྣམ་དག་ངེས་
འབྱུང་ཙམ་ཡང་བསྒོམ་དང་བྲལ། །འགྲོ་བའི་སྡུག་བསྔལ་བསམ་ཚེ་སྐྱོ་བས་དབེན། །ངན་འགྲོའི་འཇིགས་ལ་བ་སྤུའི་རྩེ་མིག་ཡོ། །བདག་དང་བདག་འདྲས་བསྟན་པ་ཛིན་སྤེལ་བའི། །ཚུལ་འདི་རྒྱལ་བའི་སྲས་རྣམས་དང།།
སྔོན་བྱོན་སྐྱེས་ཆེན་ཚོགས་ཀྱི་བཞད་གད་གནས། །རབ་འབྱམས་གཞུང་ལུགས་དཀའ་གནད་ལེགས་རྟོགས་ཤིང། །རྣམ་མང་ཡོན་ཏན་བཟང་པོས་རྒྱུད་གཏམས་པ། །མཆིང་བུའི་ཁྲོད་ཀྱི་གསེར་བཞིན་འགའ་སྲིད་ཀྱང། །ནག་ཕྱོགས་
ཐལ་བས་གྱོགས་ཏེ་མི་མངོན་བྱས། །དེ་ལྟ་མོད་ཀྱི་བདག་བློའི་ཉིན་བྱེད་ཀྱིས། །ལུང་རིགས་བྱེ་བའི་འོད་འཕྲེང་སྤྲོ་བྱས་ཏེ། །བློ་བཟང་བསྟན་པའི་པད་ཚལ་སྙིང་པོའི་བཅུད། །བློ་གསལ་བུང་བའི་ཚོགས་ལ་འགྱེད་ནུས་མོད། །འོན་ཀྱང་
དེང་དུས་མཁས་རློམ་ཕྱོགས་ལྷུང་བ། །ཕྱོགས་རེའི་གཞུང་ལ་སྤྱངས་པ་ཆུང་དུ་ཅན། །འགའ་ཡིས་ལྷམ་དཔེ་ཞྭ་ལ་འགེབས་མཐོང་བའི། །ཚུལ་འདིས་ཁོ་བོ་འང་སྙིང་ལས་དུར་སྤྲོ། །རྒྱལ་བ་གཉིས་པའི་ལེགས་བཤད་ལུས་
ཕྲའི་གཟུགས། །བདག་གི་བློ་གྲོས་ཨ་དར་ཤར་གསལ་པོར། །འཆར་བའི་དགའ་སྟོན་ཅི་ཡང་མྱོང་བ་ཡིས། །གཅིག་པུ་གནས་ཀྱང་དགའ་བའི་ཅ་ཅོ་འཆོར། །ཨེ་མ་རྒྱལ་དང་རྒྱལ་བའི་སྲས། །ཀུན་གྱི་བགྲོད་པ་གཅིག་པའི་ལམ། །ཟབ་
མོ་དབུ་མའི་ལྟ་བ་མཆོག་ཐབས་དང་འབྲེལ་བར་མེད་དྲི་མེད་ཀྱི། །རིགས་པས་སྨྲ་ལ་བདག་མཁས་སོ། །ཆུ་ཕྲན་ཆུང་ཆུང་ཅ་ཅོ་ཆེ། །རྒྱ་མཚོ་ཀུ་ཅོ་ག་ལ་སྒྲོགས། །དེ་ཕྱིར་འདི་ནི་ངང་ཚུལ་ཏེ། །སྒྲོ་བཏགས་བདག་བསྟོད་ག་ལ་ཡིན། །དེ་ལྡན་ཡང་ཐུབ་
པའི་གསུང་རབ་རྒྱ་མཚོ་སྟེ། །ཁོ་བོའི་བློ་གྲོས་ཀྱིས་འཁུམས་ཕུལ་གང་ཙམ། །རིང་ནས་གོམས་དང་དམ་པའི་བྱིན་རླབས་སོགས་ཀྱི་ཐུས། །ལེགས་པར་བཤད་པ་འགའ་ཞིག་ཀྱང་ནི་ཅིས་མི་དམིགས། །དེ་ཕྱོར་བློ་གྲོས་ལྡན་རྣམས་
ཀྱང། །ཡིད་རང་དགའ་ཞིང་འཛུམ་བཞིན་དུ། །ལེགས་བཤད་བླངས་ཏེ་འཆད་པ་དང། །རྩོད་དང་ཉམས་སུ་བསྟར་བར་རིགས། །བློགས་ལ་མ་ལུས་ལེགས་བཤད་ལ། །འཇུག་པར་བསྐུལ་བའི་དགེ་བ་ཡིས། །འགྲོན་རྣམས་ཚོགས་གཉིས་རབ་
རྫོགས་ཏེ། །ཆོས་གཟུགས་སྐུ་གཉིས་འཐོབ་པར་ཤོག་ཅེས་པ་འདི་ནི་ཁོ་བོའི་ལེགས་པར་བཤད་པ་བྱུང་བ་དང་བྱུང་བར་འགྱུར་བ་ཐམས་ཅད་ལ་བློ་ལྡན་རྣམས་འཇུག་པའི་ཕྱིར་དུ་ཆོས་ཀྱི་གྲགས་པས་ལོ་བཅོ་ལྔ་པར་སྦྱར་བ་ཛ་ཡན་ཏུ་
ཞེས་པ་སྩལ།  །ཐོས་པའི་མེ་ཏོག་རྣམ་གྲངས་མང་བཞད་ཀྱང། །བསམ་སྒོམ་སྤྲང་རྩིའི་བཅུད་དང་མི་ལྡན་ན། །སྐལ་བཟང་བུང་བའི་དགའ་སྟོན་མི་འགྱུར་ཏེ། །རི་མོར་བྲིས་པ་ཉིད་དང་ཁྱད་པར་ཅི། །དེ་ཕྱིར་ཐོས་
བསམ་ཡོངས་འདུའི་ལྗོན་པ་ལས། །ཚུལ་བཞིན་སྒོམ་པའི་འབྲས་བུ་གཟུར་ཟ་བའི། །སྐུ་བཞི་མངར་བའི་རོ་ལ་ལོངས་སྤྱོད་པ། །ཚད་ལྡན་མཁས་གྲུབ་རྣམ་ཐར་བདག་གིར་བཞེས། །འཆད་པ་སྤྲིན་གྱི་བླ་རེ་དང། །རྩོད་པ་གློག་གི་ཤལ་
་༄༅༄༅། །དང། །རྩོམ་པ་འབྲག་གི་སྒྲང་བྱང་གསུམ། །ཐུབ་བསྟན་ནམ་མཁའི་མཛེས་རྒྱན་ཏེ། །དེ་ལྟ་མོད་ཀྱང་དེང་ངུས་བསྟན་འཛིན་རྣམས། །དཔལ་འབྱོར་ས་དང་མེ་ཏོག་མདའ་ཅན་གྱི། །འཆིང་བ་སྒྲུབ་
ལས་འཆད་རྩོམ་པ་ཡིས། །བསྟན་ལ་བྱ་བ་བྱེད་པ་ཆེས་ཆེར་དཀོན། །མཁས་ཁྱོད་རྒྱ་ཆེན་གསུང་རབ་འཆད་ལ་མཁས། །མཁས་རློམ་རྒོལ་འཇོམས་ལུང་རིགས་རྩོད་པར་མཁས། །མཁས་པ་མགུ་བའི་ལེགས་བཤད་རྩོམ་ལ་མཁས། །
མཁས་པའི་བྱ་བས་ཐུབ་བསྟན་སྤལ་ལ་མཁས། །ཆེས་ཕྲའི་ན་ཚོད་སྒོ་ངའི་སྦུབས་རྒྱ་ནས། །མཁས་པའི་རྩལ་ཀུན་རྫོགས་པའི་མཁའ་ལྡིང་ཁྱོད། །བསྟན་འཛིན་འདབ་ལྡན་ཡོངས་ཀྱི་རྗེ་བོ་རུ། །ཐུབ་བསྟན་ལྷུན་པོའི་སྤོ་ལ་ངལ་བསོ་
མཛད།  །ཡང་དགུང་ལོ་བཅུ་བདུན་པའི་དུས་རང་ཉིད་ལ་གྲོས་འདེབས་པའི་ཚུལ་གྱིས་སྐལ་བ་དང་ལྡན་པ་རྣམས་ཚེ་འདིའི་དནང་ཞེན་ལས་བློ་བཟློག་སྟེ་མདོ་སྔགས་ཀྱི་ལམ་ལ་སྒྲུབ་པ་སྙིང་པོར་བྱེད་པ་ལ་བསྐུལ་བའི་ཞལ་
གདམས་འདི་ལྟ་བུ་ཞིག་གནང་འདུག་སྟེ། ན་མོ་མྙ་ཛུ་ཤྲའི་ཀུ་མ་ར་ཡེ། བགྲང་ཡས་འགྲོ་ལ་རབ་བརྩེས་ཀུན་བསླངས་ཏེ། །བྱང་ཆུབ་ཐུགས་བསྐྱེད་རླབས་ཆེན་ཚོགས་གཉིས་བསགས། །སྒྲིབ་གཉིས་དགྲ་བཅོམ་སྐུ་གསུམ་མངོན་དུ་
མཛད། །སྟོབས་བཅུ་མངའ་བ་ཀུན་ལ་སྙིང་ནས་འདུད། །རྒྱལ་བའི་དགོངས་དོན་ཟབ་དང་རྒྱ་ཆེའི་ཚུལ། །འགྲོ་ལ་གསལ་མཛད་ཀླུ་སྒྲུབ་ཐོགས་མེད་ཞབས། །ཨ་ཏི་ཤ་དང་བློ་བཟང་གྲགས་པ་སོགས། །རྒྱ་བོད་པཎ་གྲུབ་ཇི་སྙེད་མཆིས་
ལ་འདུད། །སྔོན་བསགས་སྟོབས་ལྡན་ལས་ཀྱི་མཐུ་བརྟས་པས། །འཁོར་བའི་གཅོང་རོང་ཟབ་མོའི་སྤུབས་ཚུད་དེ། །ཇིགས་རུད་སྐྱེ་རྒན་འཆིའི་དགྲས་གཙེས་པ། །བདག་ཉིད་རང་ལ་ཕན་པའི་གྲོས་ཅིག་འདེབས། །ཀྱཻ་ཁྱོད་རྙེད་དཀའ་
དལ་འབྱོར་རྟེན་མཆོག་ཐོབ། །རྒྱལ་བསྟན་དྲི་མ་མེད་པའི་སྒོ་རུ་ཞུག། །ཡང་དག་བཤེས་ཀྱིས་ལེགས་པར་ཟིན་གྱུར་ན། །ད་ནི་དམ་པའི་ཆོས་ལ་མི་འབུངས། །ཀུན་གྱི་སྲོག་ལ་མངའ་བསྒྱུར་བརྩེ་བྲལ་ཞིང། །སྐྱེས་ཀུན་དོན་མེད་
གསོད་བྱེད་འཆི་བདག་དེས། །རྟག་ཏུ་ཁྱོད་ལ་གལྒས་ནི་འཚོལ་བྱེད་ན། །བདེ་བར་གཉིད་ལོག་ཁྱོད་ལ་གདེངས་ཅི་ཡོད། །དལ་འབྱོར་རྟེན་འདི་ཤིན་ཏུ་རྙེད་དཀའ་ཞིང། །ཡིད་བཞིན་ནོར་ལས་ལྷག་པའི་དོན་ཆེ་བར། །གསུངས་ན་འདི་ཉིད་
དོན་མེད་ཆུད་གཟན་པ། །ཁྱོད་ནི་ངེས་པར་བདུད་ཀྱི་ཞགས་པས་ཟིན། །ལོ་ཟླ་ཞག་དང་ཟ་མའི་ཕོ་ཉས་བསུས། །ན་རྒའི་མཚོན་དང་དབྱིག་པས་ལུས་ལ་བྲབ། །འདོད་སྲིད་ཞག་པས་སྐེ་བཅིངས་ངན་སོང་གི། །གྱངས་སུ་འདྲེན་པའི་ངང་ཚུལ་
མ་དྲན་ནམ། །མ་ཡི་མངལ་ལས་ཐོན་པའི་དུས་ཉིད་ནས། །སྐད་ཅིག་ཙམ་ཡང་ངལ་གསོའི་སྐབས་མེད་པར། །རྟག་ཏུ་འཆི་བ་ཉིད་ཕྱིར་རྒྱུག་གྱུར་ན། །ད་དུང་ཁྱོད་ལ་ཁོམ་པའི་སྐབས་མཆིས་སམ། ། མི་ལུས་འཐོབ་ལ་ཚུལ་ཁྲིམས་གཞེར་
བཟུང་སྟེ། །སྦྱིན་སོགས་གྲོགས་བྱས་སྨོན་ལམ་མཚམས་སྦྱོར་བར། །དགོས་རྒྱུ་འདི་ཁྱོད་ཀྱིས་ནམ་ཞིག་བསྒྲུབས། །གཞི་མཚུལ་ཁྲིས་རྣམ་དག་བསྲུངས་སམ་ཅི། །བསྒྲུབ་དགོས་རྒྱུ་ནི་འགའ་ཡང་མ་བསྒྲུབས་ཤིང། །བྱ་མིན་ངན་འགྲོའི་
་༄༅༄༅། །རྒྱུ་ལ་ཀུན་ཏུ་བརྟུན། །གཤིན་རྗེའི་ཕོ་ཉས་ཟིན་ཀྱང་འཆིར་མི་སྐྲག་ཀྱི་ཧུད་ཁོད་ཀྱི་འགྲོ་བ་ཇི་འདྲར་འགྱུར། །ཕྱོགས་བཅུའི་རྒྱལ་བ་སྲས་བཅས་དཔང་བཙུགས་ཏེ། །ཁས་བླངས་དམ་ཚིག་སྡོམ་པ་
ཡལ་དོར་ནས། །དམ་པས་སྨད་པའི་ལས་ལ་ཅི་དགར་འཇུག་ཁྱོད་སྙིང་ལྕགས་ཀྱི་གོང་བུར་གྱུར་ཏམ་ཅི། །ལྕགས་གོང་མེ་ལྕེ་འབར་འདྲའི་དང་ཟས་ཀྱིས། །འཚོ་ཞིང་དཀོར་སྒྲོང་སྦྱོད་བྱེད་ཡལ་བར་དོར། །བསོད་ནམས་མིང་བཏགས་
བདུད་ཀྱི་ཕོ་ཉ་འདིས། །ཁྱོད་ཀོ་དམྱལ་བའི་སྲུང་མར་བྱིན་དུ་ངེས། །ཕྱོགས་བཅུའི་སེམས་ཅན་ཀུན་གྱི་མིག་ཕྱུང་བས། །སེམས་དཔར་ཁྲོས་པ་སྡིག་པ་ཆེ་གསུངས་ཤིང། །སེམས་དཔའ་འང་གར་གནས་བརྟག་པར་ཤིན་ཏུ་དཀའ། དེ་
ཕྱིར་མཐོ་ལ་ཕྲག་དོག་མཉམ་ལ་འགྲན། །དམན་བརྙས་པར་བྱེད་པའི་བརྟུལ་ཞུགས་འདིས། །གཏིང་ཟབ་དམྱལ་བའི་མེ་ནང་བསྐལ་པའི་བར། །བུད་ཤིང་ལྟར་བསྲེག་སྡུག་བསྔལ་ཅིས་མི་མྱོང། །རྣག་ཉིད་ངན་འགྲོར་མི་སྐྱེའི་
གདེངས་མེད་ཀྱང། །འགྲོ་བ་གཞན་གྱི་ཡར་འདྲེན་བྱེད་དོ་ལོ། །བདག་གཞན་ཕུང་བྱེད་དོན་མེད་འདུན་མ་འདི། །ད་ནི་མྱུར་དུ་སྤངས་ན་མི་ལེགས་སམ། །ཀྱི་ཧུད་དམྱལ་བའི་བུད་ཤིང་ཁྱོད་ཉིད་ལ། །ལེགས་ཉེས་འབྱེད་པའི་སེམས་ཤིག་
ཡོད་གྱུར་ན། །དྨ་པས་བསྡགས་པའི་སྤྱོད་ཚུལ་བཟང་པོ་ལ། །རབ་དཀར་སེམས་ཀྱིས་འདི་ལྟར་འཇུག་པར་རིགས། །གནས་སྐབས་མཐར་ཐུག་ལེགས་ཚོགས་མ་ལུས་པ། །འགྲུབ་པའི་རྟེན་འབྲེལ་འགྲིག་པའི་རྩ་བ་མཆོག། །ལམ་
སྟོན་པ་ཤེས་གཉེན་མཆོག་དེ་བསམ་སྦྱོར་གྱིས། །ཚུལ་བཞིན་བསྟེན་ལ་སྒོ་གསུམ་བརྩོན་པར་གྱིས། །རྟེན་འདི་རྙེད་དཀའ་དོན་ཆེ་འཇིག་པར་སླ། །ཆི་བར་ངེས་ཤིང་ནམ་འཆེ་ངེས་པ་མེད། །ངན་སོང་བཟོད་དཀའ་དེ་ཕྱིར་སྐྱབས་འགྲོ་དང། ལས་འབྲས་བླང་དོར་རྒྱུན་ངུ་སེམས་པར་གྱིས། །འཁོར་བ་སྡུག་བསྔལ་རྒྱ་མཚོ་འདི་རྒྱུ། །ལས་ཉོན་གཉིས་ཡིན་ངེ་ལས་ཉོན་ལས་ཉོན་མོངས་གཙོ། །དེ་ཕྱིར་དེ་ཉིད་སྤོང་བར་བྱེད་པའི་ཐབས། །ལྷག་པའི་བསླབ་པ་གསུམ་པོ་བསྟེན་པར་གྱིས། དྲིན་
ལྡན་མ་རྣམས་འཁོར་བའི་གནས་འདི་ལས། །སྒྲོལ་ཕྱིར་བྱང་ཆུབ་མཆོག་ཏུ་སེམས་བསྐྱེད་ལ། །ཕྱིན་དྲུག་བསྡུ་བ་བཞི་ཡི་ཉམས་ལེན་ལ། །བརྩོན་པ་དྲག་པོས་ཚུལ་བཞིན་སློབ་པར་གྱིས། །ཁྱད་པར་བླ་མེད་རྡོ་རྗེ་ཐེག་པ་ཡི། །འཇུག་སྒོ་དབང་བླངས་
དམ་སྔོམ་ལེགས་བསྲུངས་ཏེ། །སྐུ་གསུམ་གོ་འཕང་མྱུར་དུ་འཐོབ་བྱེད་ཐབས། །རིམ་གཉིས་རྣལ་འབྱོར་སྤྱོད་ལ་བརྩོན་པར་གྱིས། །འདི་ལྟའི་ཚུལ་གྱིས་ལེགས་པར་བློ་སྤྱངས་ན། །སྐུ་བཞིའི་ས་ས་བོན་རྣམ་དག་ཐེབས་འགྱུར་ཞིང། །དལ་འབྱོར་
ཐོབ་པ་དོན་དང་ལྡན་པ་སྟེ། །དམ་པས་བསྔགས་པའི་ལས་ནི་དེ་ཡིན་ནོ། །རང་ལ་གྲོས་འདེབས་མན་ངག་བདུད་རྟི་ཡི། །བཅུད་བསྡུས་བདུད་རྟིའི་ཐིགས་པ་འདི་བགྱིས་པས། །བདག་དང་འགྲོ་ཀུན་སྐྱེ་བ་ཐབས་ཅད་དུ། །ཐེག་ཆེན་དམ་པའི་
ཆོས་ལ་སྤྱོད་པར་ཤོག་ཅེས་རང་ལ་གྲོས་འདེབས་པ་མན་ངག་བདུད་རྟིའི་འདི་སྣང་གི་ཆོས་བརྒྱད་དང་རོལ་རྟེད་ལ་སྒྲུབ་པ་སྙིང་པོར་བྱེད་པའི་བན་ཆུང་ངག་དབང་ཆོས་གྲགས་ཀྱིས་རང་ལོ་བཅུ་བདུན་པའི་ཚེ་སྦྱར་བ་དགེ་ལེགས་སུ་
་༄༅༄༅། །གྱུར་ཅིག་ཅེས་པའོ། །སྐབས་རྒྱལ་སྲས་བཅུ་བདུན་པ་སྐུ་དབང་ཆེ་བས་ཁོ་པས་ཞུས་དོན་བཞིན། བོད་ནས་ཀྲྨ་ཞྭ་དམར་ནག་གི་བླ་མ་གཉིས་རྒྱལ་ཁ་བ་ཆེན་པོར་གདན་དྲངས། ཁོང་གཉིས་པེའི་
ཅིང་དུ་འབྱོར་ནས་གོང་མའི་སྤྱན་བསྐྱང་ཆེ་བ་བྱུང་ན་རང་རེའི་བསྟན་པ་གནོད་ཚབ་ཆེ་ངེས་ཡོང་རྒྱུར་འདུག་པ་ལ། རྗེ་ཐུའུ་བཀྭན་པ་ཐུགས་ཁྲལ་ཤིན་ཏུ་ཆེ་བས་རིམ་གྲོ་སྟོབས་ཆེ་བ་དང། མངོན་སྤྱོད་ཀྱི་ལས་འགའ་ཞིག་ཀྱང་མཛད་
སྤྲུལ་སྐུ་རིན་པོ་ཆེ་ནས་ཀྱང་དམ་ཅན་ཆོས་ཀྱི་རྒྱལ་པོ་ལས་ལ་བསྐུལ་ཞིང་གཏོར་མ་འཕེན་པ་སོགས་གནང་བས་བླ་མ་དེ་གཉིས་ལམ་དུག་གཤེགས། དནམ་སྐོས་སའི་ཚངས་པ་འཇམ་དབྱང་གོང་མ་ཆེན་པོ་ནས་གཟིགས་པ་མཆོག་ཏུ་དགེ་
བས་གསེར་དངུལ་གོས་དར་རིན་པོ་ཆེའི་དཔྱད་པ་ཁྱད་དུ་མཚར་བ་སོགས་ཀྱི་གནང་སྦྱིན་ཡང་དང་ཡང་དུ་མཛད་པ་དང། སྐབས་སྐབས་སུ་རྒྱལ་པོ་རྣག་གི་གསོལ་བའི་ཕུད་ཀྱང་སྐྱེལ་འཇུག་པ་དང། ཧུ་ཐོག་ཐུ་ནས་རྒྱལ་བའི་བཀའ་
འགྱུར་རོ་ཅོག་ལ་གཟིགས་རྟོག་ཞིབ་ཏུ་མཛོད་ཅེས་བཀའ་ནན་ཡང་ཡང་ཕེབས་ཤིང། སྲས་བཞི་པ་ད་ལྷའི་གོང་མ་བདག་ཆེན་པོ་ཉིད་ཀྱང་རྗེ་བླ་མ་དང་ལྷན་དུ་སློབ་གཉེར་མཛད་འཇུག་པ་གནང། རྗེ་བླ་མ་མཆོག་ནས་རྒྱ་སོག་མན་ཇུ་
ནམས་ཀྱི་སྐད་རིགས་དང་ཡི་གེ་ཐམས་ཅད་ཞར་བྱུང་དུ་ཐུགས་སུ་ཚུད་པས། ཕོ་བྲང་ནང་ཡང་ཡང་གདན་དྲངས་ནས་གོང་མ་ཆེན་པོ་དང་ཞལ་འཛོམ་གྱི་ཐོག་ཆོས་ཀྱི་བཀའ་མཆིད་མང་དུ་གནང་བ་སོགས་བདག་རྐྱེན་བླ་ན་མེད་པ་
མཛད། རྒྱལ་པོ་འདི་ཉིད་ཧྭ་ཤང་གི་ལྟ་བ་ལམ་མཆོག་ཏུ་དགྱེས་པས་སྐབས་དུ་མར་ཚོམ་ཆེན་ཞིག་ཏུ་རྒྱལ་པོ་རང་ཉིད་དབུས་སུ་བཞུགས་པའི་གྱས་ཕྱོགས་སུ་རྗེ་བླ་མ་ཉིད་བཞུགས་སུ་གསོལ་ཞིང། ཧྭ་ཤང་མཁས་པ་རྣམས་མཐའ་སྐོར་དུ་
འདུག་བཅུག་ནས་ལྟ་བའི་སྐོར་གྱི་མོལ་མཆིད་དང་ཕན་ཚུན་ཉམས་བསྡུར་བ་སོགས་མཛད། རྒྱལ་པོ་རྣག་ཉིད་ཀྱིས་ལྟ་བ་སྟོན་པའི་ཡིག་ཆ་ཞིག་ལྗགས་རྩོམ་མཛད་པའི་སྤྱར་བྱང་དུ། རྗེ་བླ་མ་ཉིད་ཀྱི་མཚན་དང་ཧྭ་ཤང་མཁས་པ་ཁ་
ཤས་ཀྱི་མིང་སྨོས་ཏེ། འདི་རྣམས་དང་ལྷན་དུ་ཡུན་རིང་པོར་བརྟགས་ཤིང་དཔྱད་ནས་གྲུབ་དོན་བརྗེད་བྱང་གི་ཚུལ་དུ་སྦྱར་བ་ཡིན་ཞེས་གནང་ནས་ཡིག་ཆ་དེ་རྒྱ་ཡུལ་ཐམས་ཅད་དུ་འགྲེམ་པར་མཛད་པས། ད་ལྟ་རྒྱ་ནག་ལྷོ་ཕྱོགས་སོགས་
ཀྱི་ཧྭ་ཤང་གི་སྡེ་ཆེ་བ་རྣམས་སུ་རྗེ་འདི་ཉིད་ལམ་མཁས་པ་ཆེན་པོར་གྲགས་ཤིང། ཡུལ་གྲུ་ཐ་དད་ནས་ལྟ་བ་རྩད་གཅོད་པའི་ཧྭ་ཤང་མང་པོ་དཀའ་སྤྱད་ཀྱིས་རྗེ་འདིའི་དྲུང་དུ་ཡོངས་ནས་ཞབས་ལ་གཏུགས་པར་བྱེད་ཅིང། དེ་དག་ལ་ཐོག་མར་ཧྭ་
ཤང་གི་འདོད་ཚུལ་ལྟར་དང་རིམ་གྱིས་དབུ་མའི་ལྟ་བ་ལ་འཁྲིད་པར་མཛད་པས་ཉམས་རྟོགས་སྐྱེས་པའང་མི་ཉུང་ཙམ་བྱུང་འདུག་གོ། །རྗེ་བླ་མ་ཉིད་ལ་བདག་གིས་ཧྭ་ཤང་གི་ལྟ་བ་ཅི་ལྟ་བུ་ཞིག་ཡིན་ཞུས་པས། སྔོན་འཕགས་ཡུལ་ནས་ཀླུ་
སྒྲུབ་ཡབ་སྲས་ཀྱི་རྗེས་འབྲང་གི་པཎིཊ་ཏ་འགའ་ཞིག་རྒྱ་ཡུལ་དུ་བྱོན་ཅིང། རྒྱའི་ཧྭ་ཤང་འགའ་ཞིག་ཀྱང་རྒྱ་གར་དུ་སོང་ནས་དབུམ་པའི་པཎ་གྲུབ་རྣམས་ལ་གཏུགས་པས་དེ་དག་གིས་དབུམ་མའི་ལྟ་བ་རྒྱ་ཡུལ་དུ་ཅུང་ཟད་དར་བར་བྱས་འདུག་
་༄༅༄༅། །ཀྱང་རྒྱུད་འཛིན་མང་དུ་མ་ཕེལ། རྒྱ་སྐད་དུ་ཏཱ་མོ་ཙུ་ཤི་བྱ་བ་སློབ་དཔོན་བཧོ་ངྷི་ངྷ་རྨོཏྟ་རྒྱ་ཡུལ་དུ་བྱོན་ནས་ལྟ་བའི་རྣམ་བཞག་གསུངས་པ་དར་ཆེ་བ་འདུག་ཅིང། སློབ་དཔོན་དེ་འགའ་ཞིག་གིས་ཕ་
དམ་པ་སངས་རྒྱས་ཡིན་ཡང་ཟེར་ལ། གང་ལྟར་ཡང་བའི་ངོ་བོ་བོད་ཀྱི་ཞི་བྱེད་ཀྱི་ལྟ་བ་དང་གནད་གཅིག་ཏུ་འདུག་དེང་སང་ལྟ་བའི་འདོད་ཚུལ་དར་རྒྱས་ཆེ་བ་ནི་སེམས་ཙམ་པའི་ལྟ་བ་དང་ཤིན་ཏུ་མཐུན་པར་སྣང། བོད་དུ་བྱུང་
བའི་ཧྭ་ཤང་མཧྭ་ཡ་ནའི་ལྟ་བ་འཛིན་མཁན་དེངས་རྒྱ་ཡུལ་དུ་གཅིག་ཀྱང་མི་འདུག་ཅེས་གསུངས། དེས་ན་བོད་དག་གིས་ཧྭ་ཤང་གི་ལྟ་བ་ཐམས་ཅད་མཧྭ་ཡ་ནའི་ལྟ་བ་དང་གཅིག་ཏུ་འཁྲུལ་ནས་ཐན་མཐོང་བ་ལྟར་སྡང་བར་བྱེད་པ་ནི་
རྒྱུ་མཚན་མ་མཐོང་བར་ཟད་དོ། །སྐབས་ཤིག་དབྱར་གྱི་ཚ་བ་ཤིན་ཏུ་ཆེ་བ་ལ་གོང་ནས་སྤྲུལ་སྐུ་རིན་པོ་ཆེ་དང་རྗེ་ཐུའུ་བཀྭན་པ་རྣམ་གཉིས་ཚ་བའི་རིང་ལ་གོང་མའི་སྐྱེད་ཚལ་དུ་བཞུགས་ཆོག་པའི་བཀའ་གནང་བ་བཞིན་དགའ་ཚལ་
དུ་བཞུགས། གོང་མའི་གསོལ་ཐབ་རང་ནས་གསོལ་ཆས་ནར་མ་དང། ན་བཟའ་བཞུགས་སྟན་སྙེ་འབོལ་བསིལ་ཡབ་རྔ་ཡབ་སེང་གོས་ཀྱི་གུར་སོགས་ཉེ་བར་མཁོ་བའི་ཡོ་བྱད་ཐམས་ཅད་གནང་ཞིང། ཕྱག་གྱོག་པ་རྣམས་
ལའང་གྱོན་པ་སོགས་གནང་སྦྱིན་མཛད། སྐྱེད་ཚལ་ཐུགས་ཉམས་སྤྲོ་བ་གང་བཞེད་དུ་ཕེབས་བཞུད་བག་ཡངས་མཛད་ཆོག་པའི་བཀའ་གནང། དེར་བཞུགས་རིང་ལ་རྗེ་ཐུའུ་བཀྭན་རིན་པོ་ཆེའི་དྲུང་ནས་ཆོས་བཀའ་རྣམ་གྲངས་དུ་མ་ཞིག་
གསན་པར་མཛད་ཅིང་དཀའ་གནད་མང་པོར་དོགས་དཔྱོད་སོགས་དམ་པའི་ཆོས་ཀྱི་དགའ་སྟོན་གྱིས་དུས་འདའ་བར་གྱུར། དེ་དུས་གསུངས་མགུར་གནང་བ་འདི་ལྟར་རོ།།  ཨོཾ་བདེ་ལེགས་སུ་གྱུར་ཅིག་མཆོག་སྐུ་བཞིའི་གོ་
འཕང་མངོན་མཛད་དེ། །ཆོས་ཟབ་རྒྱས་འགྲོ་ལ་འདོམས་པའི་སླད། །གོས་དུར་སྨྲིག་འཛིན་པའི་ཚུལ་བཟུང་བ། །རྗེ་ཙོང་ཁ་པ་ལ་སྙིང་ནས་འདུད། །སེམས་ལེགས་བསྐྱེད་རླབས་ཆེ་ན་ཚོགས་གཉིས་བསགས། །སྒྲིབ་གཉིས་ཀྱི་མུན་སྟུག་
རྩད་ནས་བཅིལ། །སྐྱབས་བློ་བཟང་བསྟན་པའི་རྒྱལ་མཚན་ལ། །དུས་ཀུན་ཏུ་འདུད་དོ་ཐུགས་རྗེས་ཟུངས། །རིགས་ཀུན་ཁྱབ་དྲུག་པ་རྡོ་རྗེ་འཆང། །དུས་སྙིགས་མའི་འགྲོ་རྣམས་འདྲེན་པའི་ཕྱིར། །སྐུ་ཐ་མལ་རྣམ་པས་ཆོས་ཚུལ་
འདོམས། །མགོན་ཆོས་ཀྱི་རྒྱ་མཚོར་གསོལ་བ་འདེབས། །ཟབ་གསལ་ཞིང་རྒྱ་ཆེའི་འཁྱེན་རབ་དང། །ལུང་རྟོགས་པའི་ཡོན་ཏན་གཏེར་དུ་གྱུར། །ཆོས་ཟབ་དོན་བདུད་རྩིར་འདོད་རྒུར་སྤྱོད། །རྗེ་ཤེས་རབ་དར་རྒྱས་ཞབས་ལ་འདུད། །དམ་
སྡོམ་རྣམས་མིག་འབྲས་ལྟར་དུ་བསྲུང། །ལམ་རིམ་གཉིས་རྣལ་འབྱོར་ཟབ་མོར་བརྩོན། །འཁྲུལ་བྲལ་བའི་རྟོགས་པ་མཆོག་བརྙེས་པ། །རྗེ་བློ་བཟང་ཆོས་འཛིན་ཞབས་ལ་འདུད། །དུས་དེང་ནས་བྱང་ཆུབ་སྙིང་པོའི་བར། །རྗེ་ཁྱེར་རང་རྣམས་
དང་མི་འབྲལ་ཞིང། །ཆོས་ཟབ་རྒྱས་བདུད་རྩིར་ལོངས་སྤྱད་དེ། །མཆོགས་ངས་རྒྱས་འཐོབ་པར་བྱིན་གྱིས་རློབས། །འདི་སྣང་གི་ཕུན་ཚོགས་སྒྱུ་མའི་གར། །མི་རྟག་ཅིང་ཡིད་བརྟན་མི་རུང་པའི། །ངང་ཚུལ་ལ་ངེས་ཤེས་ལེགས་བསྐྱེད་དེ།།
་༄༅༄༅། །དམ་ཆོས་ལ་འབད་པར་བྱིན་གྱིས་རློབས། །སྲིད་པ་ཡི་རང་བཞིན་སྡུག་བསྔལ་ལ། །བདེ་བ་རུ་འཛིན་པའི་ལོག་ཤེས་འདི། །མྱུར་བ་རུ་འགགས་ནས་བསླབ་པ་གསུམ། །འབད་པ་ཡིས་བསྟེན་པར་ཕྱིན་
གྱིས་རློབས། །དྲིན་ཅན་གྱི་མ་རྒན་སེམས་ཅན་རྣམས། །འཁོར་བ་ལས་བསྒྲལ་ཏེ་གཏན་གྱི་བདེར། །འགོད་སླད་དུ་བྱང་དུ་ཆུབ་སེམས་བསྐྱེད་དེ། །གཞན་དོན་ལ་བརྩོན་པར་བྱིན་གྱིས་རློབས། །སྨིན་བྱེད་ཀྱི་དབང་ཐོབ་དམ་སྡོམ་བསྲུང། །
རིམ་གཉིས་ལ་བརྩོན་བཅས་སྐུ་གསུམ་གྱི། །གོ་འཕང་མཆོག་ཚེ་འདིར་མྱུར་ཐོབ་ནས། །སེམས་ཅན་ཀུན་འདྲེན་པར་བྱིན་གྱིས་རློབས། །ཁྱད་པར་དུ་རབ་དགའ་ཐོབ་ཀྱི་བར། །བསོད་ནམས་དུ་མིང་བཏགས་བདུད་ཀྱི་འཕྲུལ། །འདུ་འརྫི་
དང་སྙན་གྲགས་བཀུར་སྟི་དང། །སྐད་ཅིག་ཀྱང་འཕྲད་པར་མ་གྱུར་ཅིག་བླ་ཆེན་གྱི་སྐྱེ་བར་སྒྲོ་བཏགས་ནས། །ཐོས་བསམ་དང་སྒོམ་པ་ལ་གྱེལ་ཏེ། །རང་ཕུང་དང་གཞན་ཕུང་ལས་ལ་འཇུག་གོ་འཕང་དེ་འཐོབ་པར་མགྱུར་ཅིག་
ཚེས་མེད་ཀྱང་ཆོས་པར་བརྫུ་བ་དང། །སྒོམ་མེད་ཀྱང་སྒོམ་པར་བརྫུ་བ་དང། །སྡོམ་མེད་ཀྱང་བཙུན་པར་བརྫུ་བ་ཡི། །བརྫུ་ཆོས་དེ་རྟག་ཏུ་སྤོང་བར་ཤོག་མདོ་སྔགས་ཀྱི་གཞུང་ལུགས་མཐའ་དག་ལ། །ཚིག་ཙམ་དུ་མ་ལུས་ཐོས་པ་བསགས།།
ཐོས་དོན་ལ་དྲི་མེད་ལུང་རིགས་ཀྱིས། །ལེགས་དཔྱད་དེ་གཏན་ལ་འབེབས་པར་ཤོག་འདུ་འཛི་ཡིས་དབེན་པའི་ནགས་ཁྲོད་དུ། །གཅིག་པུ་རུ་ཐུབ་གསུང་མཐའ་དག་ལ། སྒོམ་སྒྲུབ་ཀྱིས་རང་རྒྱུད་ལེགས་སྦྱངས་ཏེ། །ས་ལམ་རྣམས་
མྱུར་བར་བགྲོད་པར་ཤོག་ས་ལམ་གྱི་རྟོགས་པ་མཆོག་ཐོབ་ནས། །དག་པ་དང་མ་དག་ཞིང་རྣམས་སུ། །བགྲང་ཡས་ཀྱི་སྤྲུལ་པས་ཐབས་མཁས་པས། །མཐའ་ཡས་པའི་འགྲོ་བ་འདྲེན་པར་ཤོག་འདོད་དོན་གེགས་མེད་འགྲུབ་འགྱུར་
བར། །རྗེ་ཁྱེད་རང་རྣམས་ཀྱིས་བྱིན་གྱིས་རློབས། །དུས་ད་ལྟ་ཉིད་དུ་བྱིན་གྱིས་རློབས། །སྐྱབས་གཞན་ན་མེད་དོ་བླ་མ་མཁྱེན། །ཅེས་པ་འདི་ནི་འདི་སྣང་ཕུན་ཚོགས་ཐམས་ཡིད་བརྟན་དུ་མི་རུང་བའི་ངང་ཚུལ་ཅན་ཡིན་པར་གསུང་རབ་
ལས་བྱུང་བ་རྣམས་ལ་ངེས་ཤེས་ཅུང་ཟད་སྐྱེས་པས་རྐྱེན་བྱས་ཏེ། སྐུ་སྐྱེ་ངག་དབང་ཆོས་གྲགས་ཀྱིས་རང་ལོ་བཅོ་བརྒྱད་པར་འཇམ་དབྱངས་གོང་མཆེན་པོའི་སྐྱེད་ཚལ་དུ་སྦྱར་བའི་ཡི་གེ་པ་ནི་དཔྱོད་ལྡན་ཚུལ་ཁྲིམས་ཆོས་འཕེལ་གྱིས་
བགྱིས་སོ་ཞེས་པའོ།    །རྒྱལ་ཕྲན་བྱེ་བས་གང་ཕྱག་བྱས་པའི། །རལ་པའི་རླུང་གིས་བསླངས་པའི་རྡུལ་འཚུབ་ཀྱིས། །ལྷ་ཡི་རྗིང་རིང་མོག་པོར་བྱེད་པ་ལྟའི། །ས་ཆེན་སྐྱོང་བ་ཆོས་ཀྱི་རྒྱལ་པོ་ཆེ། །གང་གི་བསོད་ནམས་
སྟོབས་ཀྱིས་བསྐྲུན་པ་ཡི། །སྐྱེད་མོས་ཚལ་གྱི་བསྟི་གནས་ཉམས་དགའ་པ། །མཐོ་རིས་སྐྱེད་ཚལ་ས་ལ་འཕོས་པ་བཞིན། །ངོ་མཚར་བཀོད་པ་བསམ་ལས་འངས་པ་ཡོད། །གང་དུ་བཻ་ཌཱུར་ཞུན་མའི་མཚོ། །ཡིད་འོང་གཙང་ཞིང་དྲངས་པ་ལ། །ཆུ་
བྱའི་ཚོགས་དང་རྒྱུ་སྐར་རྣམས། །ཉིན་མཚན་རེས་མོས་ཁྲུས་ལ་འཇུག་སྤུ་སྡུག་འདབ་ཆགས་སྣ་ཚོགས་རྣམས། །འཕུར་ལྡིང་གར་གྱི་རོལ་རྩེད་དང། །མགྲིན་པའི་རྗ་རྔ་བརྡུངས་པ་ཡིས། །དྲི་ཟའི་འཇིག་རྟེན་རྗོགས་པར་བྱེད། །སྦྲང་རྩིས་མྱོས་
་༄༅༄༅། །པའི་རྐང་དྲུག་རྣམས། །པྔམ་གསེར་གྱི་སྐྲ་ཅན་ལ། །ཆགས་པས་ལང་ལིང་འཁོར་བྱེད་ཅིང། །དེ་ཡི་ངོ་མཚར་དར་དིར་སྒྲོག་སྐྱེད་ཚལ་མཛེས་མའི་བཞིན་རས་ནི། །ཚ་བས་མ་རུང་འགྱུར་དོགས་པས། །གྱུ་
ཡི་ལྗོན་ཤིང་འཁྲིགས་པ་རྣམས། །ཡལ་གའི་བསིལ་ཡབ་པར་བྱེད། །རི་བོ་ནི་ཙོའི་སྡྲོ་ཐུལ་ཅན། །མེ་ཏོག་དོ་ཤལ་འཆང་རྣམས་ཀྱིས། །རང་གི་བུ་བཞིན་རི་སྐྱེས་རྣམས། །འཕང་པར་ཉལ་ལ་འཁྲུག་མི་བྱེད། །སྦུ་བ་དཀར་པོའི་སྟོད་
གྱོགས་ཅན། །དལ་འགྲོ་མ་ནི་དྲི་བཞོན་གྱི། །བུ་མོས་གཏོར་བའི་མེ་ཏོག་ཚོགས། །ལྷུང་ལྷུང་ཟེར་ཞིང་འཐུ་བར་བྱེད། །ཐང་དང་རི་སུལ་ཆུ་ངོགས་སུ། །ལོ་མ་གསར་པའི་ལྡིང་ཁང་དང། །ནོར་བུའི་ཕོ་བརྣག་ཉམས་དགའ་རྣམས། །བཀོད་པའི་ཁྱད་
པར་འགྲན་པ་བཞིན། །འདི་ནི་དངོས་སམ་འོན་ཏེ་སྒྱུ་མ་ཞེས་ །བློ་ལྡན་ཡིད་ལ་དཔྱང་ཐག་འཛིན་བྱེད་ཅིང། །གང་དུ་གོམ་པ་འཇོག་པའང་སྔོན་བསགས་ཀྱི། །བསོད་ནམས་མཐུ་ལ་ལྟས་པའི་གནས་དེར་ནི། །ཇི་ལྟར་ཀུན་གསལ་ར་བར་ཉི་ཟླ་
ཟུང། །འདོད་དགུར་རྒྱུ་ཞིང་འོད་ཀྱིས་རྩེན་པ་བཞིན། །རིན་ཆེན་ཁང་བཟང་མཆོག་ཏུ་ཡབ་སྲས་གཉིས། །སྤྱོད་ལམ་ཅི་བདེར་ཆོས་ཀྱི་དགའ་བས་རྩེན།  །ནུབ་ཅིག་ཕྱིས་འབྱུང་སྟོན་པའི་མནལ་ལྟས་བཞི་ཙམ་བསྡུད་མར་བྱུང་སྣང་
སྟེ། དང་པོ་ནི་མནལ་ལམ་དུ་རྗེ་བླ་མ་ཉིད་གོང་མའི་ཕོ་བྲང་གི་གྱེན་ཐེང་ཙི་བྱ་བར་བྱོན་པ་ན་རྗེ་ཐུའུ་བཀྭན་པའང་དེ་ན་ཕེབས་འདུག་པའི་ཞལ་ནས། གོང་ནས་ཨོས་རོད་ཀྱི་བུ་ཆུང་ཞིག་གནང་བྱུང་བས་ངེད་རང་གསོལ་རས་ལ་ཕྱག་
འཚལ་བར་འོངས་པ་ཡིན་གསུངས། བུ་ཆུང་དེ་ངེད་ལ་གནང་འཚལ་ཞུས་པར། དེ་གསོལ་ཁྲིམས་ཀྱིས་ཕོག་པ་གོང་ནས་སྲོག་ཐར་མཛད་པ་ཡིན། རབ་བྱུང་བྱེད་དགོས་པས་གཞན་ལ་སྟེར་མི་ཆོག་གསུངས། གཉིས་པ་ནི། ཡང་མནལ་
ལམ་དུ་ཙྣདྣ་ཇོ་བོར་རྗེ་ཐུའུ་བཀྭན་པའི་དྲུང་དུ་ཕེབས་པས། ཏོར་གེ་ཨམ་པས་རྗེ་ཐུའུ་བཀྭན་པར་ནང་རྟེན་རྣམས་མཇལ་དགོས་ཞུས་པར། ཁོང་གི་ཞལ་གཞན་ཐམས་ཅད་ཆོག་ཇོ་བོ་རྗེའི་དབུ་ཞྭ་སྟོན་རྒྱུ་མིན་གསུངས་པ་རྨིས་
གསུམ་པ་ནི། ཡང་རྗེ་ཐུའུ་བཀྭན་པས་ངེད་ལ་བྲེལ་བ་ཞིག་ཡོད། ཉིད་རེ་ཞིག་མཆོད་མཇལ་སོགས་མཛོད་གསུངས་བྱུང་བ་བཞིན། མཆོད་ཁང་དུ་ཕེབས་པས། རྟེན་ཁྲོད་ན་བླ་སྐུ་ཚོན་དོ་ཙམ་པ་གདན་ཁྲི་རྒྱབ་ཡོལ་དང་བཅས་པ་ཞིག་ལ་
སྤྲུལ་གདུག་པ་ཅན་དམར་སྨུག་སྦོམ་ཞིང་རིང་བ་ཞིག་གནོད་སེམས་ཀྱིས་མཇུག་མ་སྐུ་བརྙན་དེའི་ཁྲི་རྐང་རྣམས་ལ་འཁྲིལ་ཞིང། ལུས་པོ་བླ་སྐུའི་གྱས་ཕྱོགས་ནས་ཡར་ཏེ་སོང་ནས་དབུའི་སྟེང་ཙམ་དུ་ཐོན་པ་ན། བླ་སྐུའི་གྱོན་རོལ་
ན་རྡོ་རྗེ་འཇིགས་བྱེད་ཀྱི་སྐུ་བརྙན་ཚོན་དོ་ཙམ་པ་ཞིག་འདུག་པ་དེས་སྐུ་སྟོད་གྱས་ཕྱོགས་སུ་དཀྱུས་ནས་སྤྱན་ཧྲིག་ཧྲིག་བྱེད་ཅིང། མ་ཧེའི་ཞལ་གྱི་ཤངས་བུག་གྱས་པ་ནས་གློག་དམར་ཞིག་འཁྱུགས་པའི་གསེབ་ནས་དམ་ཅན་ཆོས་ཀྱི་རྒྱལ་པོ་
སྐུ་ཚོན་ཕྱེད་ཙམ་ཞིག་རྒྱང་གིས་ཐོན་ནས་སོང་སྟེ། སྤྲུལ་དེའི་མགོ་ལམ་ཚོན་ཞིག་རྒྱབ་པས་སྤྲུལ་མགོ་ཐུར་དུ་ནར་གྱིས་འཕྱང་སོང་བ་ཞིག་རྨིས། བཞི་པ་ནི། ཡང་དེའི་འཕྲོར་མནལ་ལམ་དུ། ཕྱག་དར་ཁྲོད་ན་ཆོས་པོ་ཏི་ཆུང་ཆུང་འགའ་
་༄༅༄༅། །ཞིག་འདུག་པ་ལས་གཅིག་བླངས་ནས་གཟིགས་པས་ཁ་བྱང་ལ་བཀའ་བརྒྱུད་གཏམ་གསུམ་གྱི་ཆོས་སྣ་ཚང་བར་བཞུགས་ཞེས་སྣང་བ་ཁ་ཕྱེ་བས། ཡི་གེ་གཤར་མ་ལ་བར་མཚམས་སུ་སྡིག་པ་
རྭ་ཅན་དང། རོ་མགོ་མེད་དང། ཡ་ལག་ལ་མིག་དང་ཁ་ཡོད་པ་སོགས་ཡིད་དུ་མི་འོང་བའི་རི་མོ་མང་པོ་ཡོད་པ་ཞིག་འདུག་རྗེ་ཐུའུ་བཀྭན་རིན་པོ་ཆེར། དཔེ་ཆ་འདི་སུའི་ཡིན་ཞུས་པར། དེ་བཅུ་བདུན་པའི་ཡིན། ཁྱེད་ཀྱིས་
ཤེས་མོད་གསུངས་པ་རྨིགས། འདི་རྣམས་ཕྱི་ཉིན་ཕྲལ་དུ་ཕྱག་བྲིས་མཛད་ནས་རྗེ་ཐུའུ་བཀྭན་པར་ཕུལ་བའི་ཤོག་དྲིལ་དེ་ཕྱིས་སུ་ཁོ་བོས་མཐོང་ཞིང། བླ་མ་མཆོག་ནས་བརྡ་བརྡ་བཀྲོལ་གནང་བྱུང་བར། རྨི་ལམ་དང་པོ་དེ། དུས་
ཕྱིས་ཅུན་གར་བའི་འཁྲུགས་ལོང་གིས་ཨོས་རོད་ཀྱི་རྒྱལ་རྒྱུད་སྟོང་པའི་ལྟས་དང། གཉིས་པ་རྗེ་ངག་རྒྱམ་པ་དེ་ཉིད་བྱང་ཆུབ་ཀྱི་སེམས་རྣལ་མ་ཐུགས་ལ་མངའ་ནའང། ཡོན་ཏན་ཐམས་ཅད་བུམ་ནང་གི་མར་མེ་ལྟར་སྦེད་པ་ཞིག་ཡོད་
པས་དེ་མཚོན་བྱེད་དང། གསུམ་པ་དང་བཞི་པ། གཙོ་བོར་སྔོན་ལས་དང་འཕྲལ་རྐྱེན་གཞན་གྱི་བསམ་སྤྱོར་ངན་པའི་མཐུ་བྱད་སོགས་ལ་བརྟེན་ནས། ངེད་ཀྱི་རྐང་ལག་དང་མིག་སོགས་ཡུན་རིང་དུ་ན་བ་དང། འཆི་ལ་ཐུག་པའི་ནད་ཚབ་
དྲག་པོ་འགའ་འབྱུང་ཀྱང་སྲོག་ལ་མ་སྐྱོན་པ་འདི་རི་བོ་དགེ་ལུགས་པའི་ཡི་དམ་སྲུང་མའི་བྱིན་རླབས་ཡིན་པའི་བརྡ་མཚེན་དུ་མངོན་ཞེས་གསུངས། ཁོ་བོས་ཕྱག་དར་ཁྲོད་དུ་སྣང་བ་དེ་གཞན་ཕྱོགས་པའི་ཆོས་རྣམས་སྙོང་པོ་མེད་
པས་ཕྱག་དར་གྱི་རྡུལ་ཁྲོད་དུ་དོར་ཞིག་བྱ་བ་ཡིན་ནམ་ཞུས་པར། ཁྱོད་སྨྱོན་པ་ཡིན་འདུག་དེ་ལྟར་ཟེར་ག་ལ་འོས་གསུངས། སྐབས་ཤིག་རྒྱལ་བཙོང་ཁ་པའི་རྣམ་འཕྲུལ་དུ་གྲགས་པ་ཁྲི་ཆེན་བློ་གྲོས་རྒྱ་མཚོའི་སྤྲུལ་སྐུ་བློ་བཟང་བསྟན་པའི་ཉི་མ་
མཁས་གྲུབ་གཉིས་འཛོམ་གྱི་སྐྱེས་བུ་དམ་པ་ཁྱད་པར་ཅན་ཡིན་པར་མཟད། སྐུ་གོང་མ་རྣམས་སུ་བླ་སློབ་ཀྱི་འབྲེལ་པ་ཆེ་བ་བཅས་རྒྱལ་ཁབ་ཆེན་པོར་གདན་དྲངས་ཏེ་དབང་ཁྲིད་མན་ངག་གི་རྒྱུན་གསན་པར་བཞིད་ནས་གོང་མ་ཆེན་པོར་སྙན་
འབུལ་བགྱིས་ནའང། རྒྱལ་སྲས་བཅུ་བདུན་པ་དབང་ཆེ་བས་ཁོས་གྱོས་ཐབས་སྣ་ཚོགས་ཀྱིས་དོ་ལོན་ནོར་དུ་ཡོད་པའི་བཀའ་འགྱུར་བ་བཟེར་བ་དང། གཞུང་གི་མཁན་པོར་འོངས་པའི་ནོ་མིན་ཧན་མིང་ཅན་ཞིག་བཅས་རིམ་པས་པེའི་ཅིང་དུ་
བོས་ཏེ་སྤྲུལ་སྐུ་རིན་པོ་ཆེའི་ཡོངས་ཛིན་དུ་བསྐོས་འདུག་དེ་ལྟར་བྱེད་པའི་རྒྱུ་མཚན་དེ་དུས་སྲས་བཅུ་བདུན་པ་སྐུ་དབང་ཆེ་ཞིང་ཁོ་རྙིང་མ་ལ་ཤིན་ཏུ་མོས་རྙིང་ཆོས་མང་པོ་རང་གིས་ཉན་ཅིང་གཞན་ལའང་སྟོན་ཁུལ་བྱེད་པ་ཞིག་པ་དང་
བླ་མ་དེ་གཉིས་ཀྱང་འཕྱོན་མའི་གར་སྟབས་བསྒྱུར་བ་ལ་ཤིན་ཏུ་མཁས་པས། སྔ་མ་ཞིག་ཁོའི་དྲུང་ནས་རྙིང་ཆོས་གའ་ཞིག་ཉན་པའི་ལུགས་བགྱིས་ཏེ་ཁོང་རྣམས་ལྟ་གཅིག་པར་བརྟེན། དེ་གཉིས་གང་རུང་ཞིག་ཡོངས་འཛིན་བྱེད་
བཅུག་ན་སྤྲུལ་སྐུ་རིན་པོ་ཆེ་རིམ་གྱིས་གྲུབ་མཐའ་རྙིང་མ་བྱེད་བ་ཞིག་ཡོང་རེ་ཡིན་འདུག་རྗེ་ཐུའུ་བཀྭན་རིན་པོ་ཆེས་གནས་ཚུལ་དེ་མཁྱེན་ནས་སྤྲུལ་སྐུ་རིན་པོ་ཆེ་དང་དཀའ་ཆེན་ཤེས་དར་བ་སོགས་ལ་ཁོ་གཉིས་སུ་ལས་ཀྱང་ཆོས་གསན་པ་མི་
་༄༅༄༅། །འགབ་ཚུལ་ནན་ཏན་མཛད་པ་བཞིན་ཆོས་འབྲེལ་གྱི་རིགས་གཏན་ནས་མ་གསན་ཀྱང། གོང་མའི་ལུད་བུད་པའི་དབང་གིས་བཀའ་འགྱུར་བ་རེ་ཞིག་གི་བར་ཕོ་བྲང་དུ་དབྱར་གྱི་ཚ་བའི་གདུང་བ་ལ་སྲན་
བཙུགས་ཏེ་སྡོད་དགོས་པ་བྱུང་འདུག་ཅིང། གཅིག་ཤོས་ཕྲལ་དུ་ཕྱིར་སློག་འདུག་གོ། །སྐབས་ཤིག་གོང་ནས་སྤྲུལ་སྐུ་རིན་པོ་ཆེ་ལ་ཡོངས་འཛིན་ལས་ཆོས་གསན་གྱིན་ཨེ་ཡོད་བཀའ་འདྲི་གནང་བར་ཕྲན་གྱིས་ཞུས་བའི་ཡོངས་འཛིན་
ད་དུང་ཕོ་བྲང་དུ་མ་འབྱོར་ཞེས་ཞུས་པས། ཐུགས་ཅུང་ཟད་ཚོམ་མེ་བ་མཛད་ནས་ཁྱེད་ཀྱིས་ཞུས་པའི་བླ་མ་སུ་ཟེར་བ་ཞིག་ཡིན་གསུངས་པ་ལ་དགའ་ལྡན་ཤྲིརེཐུའི་སྤྲུལ་སྐུ་ཡིན་ཚུལ་ཞུས་པར། འོ་ན་བླ་མ་དེ་བྲང་དུ་མྱུར་བར་བོས་
ཆོག་གསུངས་ནས་ཡཱ་མིན་ལ་དེ་ལུགས་ཀྱི་བཀའ་བབས་པས། མི་རིང་བར་ཁྲི་ཆེན་སྤྲུལ་སྐུ་པེའི་ཅིང་དུ་འབྱོར། གསུང་ཆོས་ཀྱི་ཐོག་མ་ཚེ་དཔག་མེད་ཀྱི་རྗེས་གནང་ཞིག་གསན། དངུལ་སྲད་ལྔ་བརྒྱ་ཁྲི་སྟན་རྒྱབ་ཡོལ་སོགས་ཉེར་དཔྱད་མང་
དུ་འབུལ་བ་གནང། བླ་མ་འདི་ཉིད་ཚད་ལྡན་གྱི་སྐྱེས་བུ་དམ་པ་ཁྱད་པར་ཅན་ཞིག་ཡིན་འདུག་པས། དུས་དེ་ནས་བཟུང་སྟེ་རིགས་ཀྱི་ཅོད་པན་དུ་བཞེས། སྐབས་འདི་དག་ཏུ་རྒྱལ་སྲས་བཅུ་གཉིས་པས་ཞབས་རྡུལ་སྤྱི་བོར་བསྟེན་ཅིང་
སྐབས་སྐབས་སུ་འབུལ་ནོད་རྒྱ་ཆེན་པོ་འབུལ་བ་དང། ཕྱིས་དུ་འགྱོགས་རྒྱང་འདེགས་མཁན་གྱི་མི་བཅུ་དྲུག་ཕུལ་ནས་དེ་དག་གི་ཟས་གོས་ཐམས་ཅད་རྒྱལ་སྲས་རང་སྟེར་བ་སོགས་ཁོང་རང་ཞལ་བཞུགས་ཀྱི་རིང་ལ་འགྱུར་བ་
མེད་པ་མཛད། གཞན་ཡང་མཆོད་རྟེན་དཀར་པོའི་བླ་མ་སོགས་ཕོ་བྲང་ནང་གི་དད་ལྡན་བླ་དཔོན་དུ་མ་དང། ཧར་ཆེན་ལྤང་ཡི་དམ་སྐྱབས། དེའི་སྲས་ལྤང་རྟྣ་སི་ངེངྷ། ཨོང་ཉོད་པེའི་ལེ་ཕུན་ཚོགས། ཐུ་མེད་པེའི་ཟི་ཀུན་དགའི་མིང་ཅན་རྣམས་ཀྱིས་
སྦྱིན་བདག་གི་མཐིལ་ཞུས་ཤིང། མདོར་ན་ཚོ་ཆེན་ཞེ་དགུ། ཧ་ལ་ཁ་ཚོ་བདུན། ཆ་ཧར་ཧོ་ཤོ་བརྒྱད། ཧོར་དུ་སུ་ཚོ་པ་དྲུག་སོགས་ཀྱི་བླ་དཔོན་རྣམས་དང་འབྱོར་པ་དང་ལྡན་པའི་ཡུལ་མིའི་རིགས་སྦྱིན་བདག་ཏུ་མ་གྱུར་པ་གཅིག་ཀྱང་མེད་པས། དེ་
དག་གིས་དུས་འདི་དང་ཕྱིས་སུའང་སྐབས་གཞན་དང་གཞན་དུ་རང་རང་གི་དད་པས་ཀུན་ནས་བསླངས་ཏེ་དངོས་འབྱོར་གྱི་མཆོད་པ་བསམ་གྱིས་མི་ཁྱབ་པས་ཡང་དང་དུ་མཆོད་པར་བྱས་པ་རྣམས་ཡི་གེར་བཀོད་ན་ཧ་ཅང་མང་བར་འགྱུར་ཞིང་
དགོས་པའང་མི་ཆེ་བས་བཏང་སྙོམས་སུ་བཞག་གོ།  །མཐོན་པོའི་རིགས་ཀྱི་གངས་རི་ལས་འོངས་ཤིང། །ཕུན་ཚོགས་སྟོབས་འབྱོར་གྱུ་རལ་འཐུག་པོ་ཅན། །མི་ཡི་སེང་གེ་བགྲང་ལས་འདས་པ་ཡིས། །ཁྱོད་ཞབས་གསེར་གྱི་
རི་འཕང་སྤྱི་བོར་བསྟེན། །སེར་སྣ་བྲལ་བའི་གཏོང་ཕོད་ཤིང་རྟ་ཆེ། །བདོག་པའི་ནོར་བུས་བཀང་སྟེ་ཉིན་བཞིན་ཏུ། །དད་པ་ཁྱུ་མཆོས་སྟོབས་ཀྱིས་དྲངས་པ་ཡིས། །ཁྱོད་དྲུང་རིན་ཆེན་རི་བོ་བཞིན་དུ་བྱས། །ཕྱི་མའི་དཔལ་ལ་སྲེད་ལྡན་འདི་དག་གི། །
དད་པ་དྲི་མེད་ཡར་ངོའི་ཟླ་བ་བཞིན། །ཕུན་ཚོགས་འབྱོར་པ་མིག་སྐྱའི་གན་མཛོད་བཞིན། །གཏོང་བའི་ལག་པ་དཔག་བསམ་ཡལ་ག་བཞིན། །འདི་དུས་སྲས་བཅུ་བདུན་པ་གྲུབ་མཐའི་ཀུན་སློང་དང་སྔར་སྨོས་པའི་ཡོངས་འཇིན་གྱི་དོན་སྐོར་སོགས་
་༄༅༄༅། །ལ་བརྟེན་ནས་རྒྱུད་འཁྲུགས་པས་རྗེ་བླ་མ་ཉིད་ལམ་གུས་པའི་རྣམ་པ་མང་དུ་བགྱིས་པར། རྗེ་བླ་མ་ཉིད་ཀྱང་ཅུང་ཟད་ཐུགས་ཁྲོས་པའི་ཚུལ་གྱིས། སྲོད་ཐུན་ཞིག་ལ་འདོད་ཁམས་དབང་ཕྱུག་དཔལ་ལྡན་
ལྷ་མོའི་བསྐུལ་བ་དྲག་ཏུ་མཛད་པས། དེ་ནུབ་མནལ་ལམ་དུ་བུད་མེད་ནག་མོ་ཤིན་ཏུ་འཇིགས་ཤིང་མི་སྡུག་པའི་གཟུགས་ཅན་མིག་ཡ་གཅིག་གྱིས་ལ་བལྟ་ཞིང་གཅིག་ཐུར་དུ་བལྟ་བ་ཞིག་ཁྱོད་ཀྱིས་ང་དེ་ཙམ་བསྐུལ་བཅི་ཡིན་ཟེར་བ་
ལ། རྗེ་ཉིད་ཀྱིས་ཡུས་ཀྱི་རྣམ་པས་ངེད་ལ་དགྲ་བོ་འདིས་འདི་ལྟར་སྡང་པར་བྱེད་ན་ཁྱོད་ད་ལྟའི་བར་གང་དུ་ཅི་བྱེད་ཀྱིན་བསྔད་པ་ཡིན་ཞེས་འབར་མཛད་པས། འོ་ན་འདི་ལ་ལྟོས་ཤིག་ཟེར་ནས་རྐང་པས་ལ་བརྡབ་པས་རི་དང་བཅས་
པའི་ས་གཞིག་ཐམས་ཅད་ཡོམ་ཡོམ་བྱེད་པ་ཞིག་རྨིས། ཕྱི་ཉིན་རྗེ་བློ་བཟང་ཆོས་འཛིན་པ་ལ་ཞུས་པས་ཁོང་ཐུགས་ཤིན་ཏུ་མ་དགྱིས་པའི་ཚུལ་གྱིས། ཁྱེད་ཀྱི་སྐྱེ་བ་གོང་མ་དེ་བྱམས་སྙིང་རྗེ་བྱང་ཆུབ་ཀྱི་སེམས་འབའ་ཞིག་ལ་ཐུགས་
དམ་བྱེད་པ་མ་གཏོགས་སྐུ་ཚེ་དེ་ལ་ཆོས་སྐྱོང་གི་བསྐུལ་ལན་ཅིག་ཙམ་ལས་གཏོང་མ་མྱོང། དགྲ་ལ་ཆོས་སྐྱོད་རྦད་ནས་མངོན་སྤྱོད་ཀྱི་ལས་བྱེད་པ་ལ་ཡ་མཚན་ཅི་ཡོད། མཐར་བྱད་མ་རྦོད་གཏོང་མཁན་ཞིག་ཡོང་བ་ཡིན་མོད་ཅེས་བཀའ་
བཀྱོན་གྱི་ཆར་ཕབ་འདུག་གཞན་ཡིན་ན་སྤྲུལ་སྐུ་རིན་པོ་ཆེའི་མཚན་ལྟས་ཤིན་ཏུ་ལེགས་པས་ད་ནི་རང་རེའི་སྐུ་དགྲ་མི་རིང་བར་འཆི་བ་ཐག་ཆོད་ཟེར་ནས་དར་འཕྱར་དུང་འབུད་བྱེད་དགོས་རིགས་སུ་འདུག་ཀྱང། དེ་འདྲ་མི་མཛད་
པའི་ཁར་ཉེས་པ་ཆེ་ཤོས་སུ་བརྩི་བ་འདི་ནི་ངེས་པར་བདག་པས་གཞན་གཅེས་པའི་བྱང་ཆུབ་ཀྱི་སེམས་ལ་ཐུགས་ལྷག་པར་འབྱོངས་པའི་རང་རྟགས་བཟོ་མེད་དུ་བསྟན་པར་གདོན་མི་ཟ་བས་ཡ་མཚན་ཤིན་ཏུ་ཆེ་སྣང་ངོ། །འདོད་
ཁམས་དབང་མོ་འདི་ཉིད་ཀྱིས་འཕྲིན་ལས་མཛད་པའི་ལོ་རྒྱུས་གཞན་ཡང་མང་སྟེ་རིམ་པས་འགོད་པར་བྱའོ། །ཡང་སྐབས་ཤིག་དགེ་བའི་བཤེས་གཉེན་ཆེན་པོ་ས་མཐར་འཕྲིན་ལས་ཀྱི་ཁྱབ་བརྡལ་ཆེ་ཡང། རྒྱལ་དབང་བསྐལ་བཟང་རྒྱ་
མཚོར་ཤིན་ཏུ་མི་དད་ཅིང་འཕྲིན་ལས་ཀྱི་སྒོ་འགེགས་པར་བརྩོན་པ་ཞིག་ཡོད་པ། ནུབ་གཅིག་རྗེ་འདིའི་མནལ་ལམ་དུ་དགེ་བཤེས་དེ་ཉིད་འཁོར་མང་པོའི་དབུས་སུ།  ཁྲི་མཐོན་པོ་ཞིག་གི་ཁར་བཞུགས་འདུག་པ་
ལ། བོད་པ་གོས་དཀར་པོ་གྱོན་ཅིང་སྐྲ་བཤིགས་པ་སྐེ་རག་གི་གསེབ་ཏུ་མདའ་ཁ་ཤས་བཅུ་པ་ཞིག་གིས་བླ་མ་དེའི་རྐང་པ་ནས་བཟུང་སྟེ་ཕྱི་རོལ་དུ་དྲང་ནས་ཁྱེར་བ་ཞིག་རྨིས་པས། མི་རིང་བར་བླ་མ་དེས་མི་རྟག་པའི་མཚན་ཉིད་
བསྟན་འདུག་པ་གནས་ཆུང་ཆོས་སྐྱོང་གི་འཕྲུལ་ཡིན་པ་འདྲ་ཞེས་གསུངས། འདི་འདྲའི་ལོ་རྒྱུས་གཞན་ཡང་མང་ཞིང་རྒྱལ་བ་དེ་ཉིད་ལ་མ་དད་དང་ཁ་གཏོང་བ་སོགས་ངེས་པ་མི་འདུག་ཀྱང། འཕྲིན་ལས་ལ་གནོད་པར་བྱེད་མཁན་
གྱི་རིགས་རྣམས་དཔལ་ལྡན་ལྷ་མོ་དང་རྡོ་རྗེ་དྲེགས་ལྡན་གཉིས་ཀྱིས་ངེས་པར་ཚར་གཅོད་པ་འདུག་ཅེས་གསུངས། ལོ་ཟླ་སོགས་ཀྱི་དསལ་ཁ་མ་ངེས་ཀྱང། སྐབས་འདི་འདྲ་ཞིག་ཏུ་གནམ་གྱི་ལྷ་གོང་མ་བདག་པོ་ཆེན་པོས། རྗེ་བཙུན་བླ་
་༄༅༄༅། །མ་ངམ་པ་ཉིད་ལ་བསྔགས་པ་བརྗོད་པའི་གསེར་གྱི་བཀའ་ལུང་དང་བཅས། སྐུ་གོང་མའི་དུས་བཞིན་བཀྭན་ཏིང་ཕུའུ་ཤན་བཀྭན་ཚི་ཏཱ་ཀཽ་ཤྲིའ་ཞེས་བོད་སྐད་དུ། བྱམས་བརྩེས་འགྲོ་བ་ཡོངས་
ཀྱི་སྤྱི་བོ་ནས་དབང་བསྐུར་བའི་ཀུན་མཁྱེན་བླ་མ་ཆེན་པོ་ཞེས་པའི་མཚན་གྱིས་གཟེངས་བསྟོད་དང། དསེར་སྲང་བརྒྱད་ཅུ་ལས་གྲུབ་པའི་ཐམ་ཀ་བསྔགས་བརྗོད་ཀྱི་གསེར་ཡིག་དང་བཅས་པ་སྩལ་ཏེ་ཆབ་སྲིད་ཆེན་པོའི་བླ་
མར་མངའ་གསོལ་བར་མཛད། ད་ལྟ་ཀཽ་ཤྲིའའི་མཚན་འདི་བཞིན་དང་བོད་དུ་ཆིབས་བསྒྱུར་མཛད་ནས་ཕྱིར་གོང་མའི་རྒྱལ་ཁབ་ཏུ་ཕེབས་པ་ན། ཏི་ཤྲིའ་ཆེན་པོའི་ལུང་ལས་ཀྱི་མངོན་པར་མཐོ་བ་གནང་རྒྱུ་ཡིན་ཚུལ་གྱི་
བཀའ་བཟང་པོ་ཕེབས་སོ།   །ས་ལ་གནས་པའི་སེམས་དཔའ་ཆེན་པོ་ཞིག་ས་ཆེན་སྐྱོང་བའི་རྒྱལ་པོའི་ཚུལ་བཟུང་བ། །ས་ཡི་ཚངས་པ་གོང་མ་ཡུང་ཊིང་ཞེས། །ས་གསུམ་གྲགས་པའི་བ་དན་གྱོ་བ་དེས། །
གསེར་ལྡན་ལྗོངས་འདིའི་གཞན་གྱིས་རྙིད་དཀའ་བའི། །གསེར་བཟང་ཐམ་ཀ་གཟི་འོད་འབར་བ་དང། །གསེར་ཡིག་འཇའ་ས་ཕུལ་ནས་རྣམ་འདྲེན་ཁྱོད། །གསེར་གྱི་ལུང་གིས་ཆབ་སྲིད་བླ་མར་བསྔགས། །འཛམ་གླིང་མཁས་
པའི་གཙུག་རྒྱན་འགྲོ་བའི་མགོན། །འཛམ་གླིང་སྐྱོང་བའི་རྒྱལ་པོས་བཀུར་བའི་གཏམ། །འཛམ་བུའི་གླིང་འདིའི་སྐྱེ་རྒུའི་རྣ་བ་ལ། །འཛམ་བུའི་གསེར་གྱི་རྒྱན་བཞིན་མཛེས་པར་གྱུར། །གང་གི་སྟོབས་འབྱོར་ཞགས་པས་ནོར་
འཛིན་ཁྱོན། །ཅིག་ཅར་འཆིང་བ་གནམ་བསྐོས་མི་རྗེས། །བསྟི་སྟང་བགྱིད་ན་དྲེགས་ལྡན་གཞན་དག་གིས། ། ཞབས་ལ་སྤྱི་པོས་མི་འདུད་རང་དབང་ཅི། །འཕྲིན་ལས་བཅུ་གཉིས་བདག་པོའི་སྣང་བ་ཡིས། །ཐུབ་བསྟན་པད་མའི་དགའ་
ཚལ་བཞད་པ་ལས། །ཕན་བདེ་སྤྲང་རྩིས་ལུས་ཅན་སྐང་དྲུག་ཚོགས། །ཚིམ་མཛད་བསྟན་འགྲོའི་མགོན་ལ་བདག་ཕྱག་འཚལ། །ཞེས་བྱ་བ་ནི་བར་སྐབས་ཀྱི་ཚིགས་སུ་བཅད་པའོ། ། ཁྱབ་བདག་རྡོ་རྗེ་སེམས་དཔའི་ངོ་བོ་དཔལ་ལྡན་བླ་མ་
དམ་པ་ཡེ་ཤེས་བསྟན་པའི་སྒྲོན་མེ་དཔལ་བཟང་པོའི་རྣམ་པར་ཐར་པ་མདོ་ཙམ་བརྗོད་པ་དགེ་ལྡན་བསྟན་པའི་མརྫེས་རྒྱན་ལས། སྐུན་ཕྲ་མོའི་གནས་སྐབས་ཉིད་ནས་མཁས་གྲུབ་ཆེན་པོའི་ཐར་བདག་གིར་མཛད་ཅིང། འཇམ་དབྱངས་
གོང་མ་ཆེན་པོས་ཏཱ་ཀཽ་ཤྲཱཨཱི་ལུང་ལས་ཕུལ་ཏེ་ཆབ་སྲིད་ཆེན་པོའི་བླ་མར་བཀུར་བའི་ལེའུ་སྟེ་ལྔ་པའོ།།   །།དེ་ནས་རྗེ་བླ་མ་མཆོག་གི་ཐུགས་དགོངས་ལ། །བོད་དབུས་གཙང་ཆོས་ཀྱི་ཞིང་ཁམས་སུ་ཕེབས་ཐུབ་པ་ཞིག་བྱུང་ན་
དོན་ཤིན་ཏུ་ཆེ་བར་གཟིགས་ནས། ཕེབས་འདུན་གྱི་དགོངས་པ་རྒྱུན་ལྡན་དུ་མཛད་ཀྱང་གོང་མ་ཆེན་པོར་གནས་ཚུལ་ཞུ་མ་བདེ་བས། རྗེ་སེམས་དཔའ་ཆེན་པོ་ཐུའུ་བཀྭན་རིན་པོ་ཆེར་དེ་དོན་ལ་གསུང་བརྟག་ཞུ་བ་གནང་བར། ལན་ཆགས་
གཏོར་མ་འབུམ་ཐེར་བཏང་ན་བཞེད་དོན་འགྲུབ་ཅེས་ཕེབས། རྗེ་རང་ཉིད་ཀྱི་མནལ་ལམ་དུའང་བླ་མ་ཤང་ཆེ་བ་པཎ་ཞྭ་སྣེ་རིང་དང་ཆེས་གོས་གསོལ་བ་ཞིག་དམིགས་བརྩེམ་འབུམ་ཐེར་དང། ལན་ཆགས་གཏོར་མ་མང་དུ་བཏང་ན་ཐུགས་
་༄༅༄༅། །བཞེད་བདེ་བླག་ཏུ་འགྲུབ་ཅེས་གསུངས་པ་ཅིག་རྨིས་པས་རིམ་གྲོ་རྣམས་བསྒྲུབ་པ་མཛད་ཅིང། ཁྱད་པར་དུ་དམིགས་བརྩེ་མ་དང། དགེ་ལེགས་ཡོན་ཏན་མ་དང་བློ་བཟང་རྒྱལ་པ་མ་ཤོ་ལོ་ཀ་བཅས་སོ་སོ་ནས་འབུམ་ཐེར་རེ་ཞལ་འདོན་གནང་བས། ནུབ་གཅིག་པཎ་ཆེན་བློ་བཟང་ཡེ་ཤེས་ཡིན་ཟེར་བའི་བླ་མ་ཞིག་དང་མཇལ་བ་རྨིས། ཕྱིས་སུ་བོད་དུ་ཕེབས་ནས་པཎ་ཆེན་དང་མཇལ་བས། ཞལ་ཉམས་དང་སྐུའི་དབྱིབས་སོགས་ཐུགས་རྨིས་
སུ་བྱུང་བ་དེ་ཁོ་ན་ལྟ་བུ་འདུག་ཅེས་གསུངས། དེ་ནས་རིང་པོ་མ་ལོན་པར་གོང་མ་ཆེན་པོས་རྗེ་འདི་ཉིད་ལ་རྒྱལ་དབང་ཐམས་ཅད་མཁྱེན་པ་མགར་ཐར་ནས་བོད་དུ་གདན་འདྲེན་པའི་མི་སྣར་ཕེབས་ནས། དབུས་གཙང་ཆོས་ཀྱི་ཞིང་དུ་
རྒྱལ་བ་ཡབ་སྲས་ཀྱི་དྲུང་བཀའ་ཆོས་གསན་པར་ཡུན་མི་ཐུང་ཙམ་བཞུགས་ཆོག་པའི་བཀའ་བཟང་པོ་ཕེབས་པར། རིང་མོ་ཞིག་གནས་ཐུགས་ལ་བརྣག་པའི་དོན་ཁྱད་པར་ཅན་དེ་ད་འགྲུབ་པར་འདུག་སྙམ་པའི་དགྱེས་ཚོར་བསམ་གྱིས་
མི་ཁྱབ་པ་བྱུང་སྣང་ངོ།   །རྒྱལ་བ་ཀུན་གྱི་ཡེ་ཤེས་གཅིག་བསྡུས་པ། །འཇམ་པའི་དབྱངས་ཏེ་དེ་ཉིད་དུར་སྨྲིག་གི། །རྣམ་རོལ་བདག་གི་བླ་མ་དེ་ཡི་ཐུགས། །རྟག་ཏུ་ཆོས་ཀྱི་བདུད་རྩི་ལ་ཆགས་པས། །བཀའ་བསྟན་
གཞུང་ལུགས་ཆུ་བོ་བྱེ་བ་བརྒྱ། །འཐུངས་པས་མ་ངོམས་གང་ཐུགས་ཀྱི་མཚོ། །ཟབ་ཡངས་གཏིང་མཐའ་དཔག་པར་མི་ནུས་པ། །ཡེ་ཤེས་ཆེན་པོའི་ཀློང་ནས་འདི་ལྟར་དགོངས། །དེང་དུས་ཐུབ་པ་གངས་ཀྱི་རི་བོ་ལས། །འོངས་པའི་
མདོ་སྔགས་ཆེས་ཀྱི་ཉལ་འགྲོ་ཀུན། །གཅིག་ཏུ་འཁྱིལ་བའི་གནས་ནི་གངས་ལྗོངས་ཞེས། །གྲགས་དཀར་ཕྱོགས་ཀུན་གསལ་བའི་ཡུལ་དེ་ཡིན། །ཇི་ལྟར་མཁའ་ལ་སྣང་བྱེད་ཟུང་གཙོ་བའི། །བགྲང་ཡས་རྒྱུ་སྐར་འོད་ཀྱིས་རྩེན་པ་བཞིན། །ལྗོངས་
དེར་ཇོ་ཤཱཀ་རྣམ་གཉིས་གཙོ་གྱུར་པའི། །ངོ་མཚར་རྟེན་མང་བྱིན་རླབས་གཟི་འོད་འགྲན། །ལུང་རིགས་མགྲིན་པའི་རྫ་རྔ་བརྡུང་བ་ཡི། །བློ་གསལ་དང་མོ་བྱེ་བའི་ཁྱུ་འཁྲིག་པ། །ས་ཆེན་མཛེས་རྒྱན་ཆེས་སྡེའི་མཆོ་ཆེན་པོ། །བཤད་སྒྲུབ་རླབས་
ཕྲིང་འཕྱུར་བའང་དེ་ན་མང། །ཁྱད་པར་འོད་དཔག་མེད་དང་སྤྱན་རས་གཟིགས། །དུར་སྨྲིག་གར་མཛད་རྒྱལ་བ་ཡབ་སྲས་ཟུང། །གསེར་རེའི་ཕྲིང་བའི་དབུས་ན་ལྷུན་པོ་བཞིན། །ལྗོངས་དེར་མཁས་གྲུབ་བྱེ་བའི་དབུས་ན་བརྗེད། །འདི་ན་
གནས་སྐབས་ཙམ་གྱི་དབུལ་སེལ་བའི། །ཡིད་བཞིན་ནོར་བུ་བླང་འདོད་དེད་དཔོན་དག་སྲོག་དང་བསྔོས་ཏེ་རྒྱ་མཚོའི་འཇིངས་བརྒལ་ནས། །རིན་ཆེན་གླིང་དུ་བགྲོད་པའི་ངལ་བསྟེན་ན། །སྐྱེ་བ་གཏན་གྱི་དབུལ་བ་སེལ་བྱེད་ཅིང། །བྱང་ཆུབ་
ཕྱོགས་ཆོས་འདོད་དགུའི་དཔལ་སྟེར་བ། །དཀོན་མཆོག་ཆོས་ཀྱི་ནོར་བུ་བླང་བའི་ཕྱིར། །བདག་ནི་ཆོས་ཀྱི་གླིང་དེར་ཅིས་མི་བགྲོད། །དེ་ལྟར་དགོངས་ནས་རིས་མེད་སྐྱེ་རྒུའི་གཉེན། །དེ་ཡི་ཞབས་ཟུང་འཁོར་ལོའི་མཚན་བཟང་གིས། །ས་
ལ་དགེ་ལེགས་པད་མ་འགོད་བཞིན་དུ། །བོད་ཡུལ་དབུས་ཀྱི་ཕྱོགས་སུ་དལ་གྱིས་གཤེགས།  །དེ་ནས་དགུང་ལོ་བཅོ་བརྒྱད་པ་ཤིང་ཕོ་སྟག་གི་ལོ་གོང་མའི་བཀའ་བཞིན་ལྷ་སྲས་བཅུ་བདུན་པ་ཁེང་ཟི་ཆིང་ལྦང་དང་ལྷན་དུ་རྒྱལ་
་༄༅༄༅། །ཁབ་ཆེན་པོ་ནས་ཆིབས་བསྐྱོད་གནད་བ་ལ། ཐུའུ་བཀྭན་རིན་པོ་ཆེས་གཙོ་བའི་པེའི་ཅིང་གི་བླ་མ་རྣམས་དང། དཔོན་ཆེ་ཆུང་དུ་མས་ཆིབས་སྐྱེལ་མཛད། ཐུའུ་བཀྭན་རིན་པོ་ཆེས་ཐུགས་ཤིན་ཏུ་སྐྱོ་
བའི་རྣམ་པ་མཛད་ཅིང་ད་ནི་རྣག་དཔོན་སློབ་སྐུ་ཚེ་འདིར་མཇལ་ཕྲད་མི་ཡོང་བས་ཕྱི་མར་མཇལ་བའི་ཐུགས་འདུན་མཛད་དགོས་ཞེས་གསུངས་པ་དེ་ཁོ་ན་བཞིན་བྱུང་འདུག་དེ་ནས་རིམ་གྱིས་ཕེབས་པས་མགར་ཐར་ནས་
གོང་ཐམས་ཅད་མཁྱེན་པས་མགྲོན་གཉེར་ནང་སོ་བློ་བཟང་དཀོན་མཆོག་ཕེབས་བསུར་གནང་བ་ཧ་ལོ་པན་དུ་འབྱོར། དར་རྟེ་མདོར། རྒྱལ་བའི་ཡབ་རྗེ་དང། སྡེ་པ་སྡིང་ཆེན་ནས་དྲུང་འཁོར་ཁ་ཤས་བཅས་བསུ་བར་སླེབ་ཅིང་
གསུང་ཤོག་གནང་རྟེན་རྣམས་ཕུལ། ཧོར་ཟླ་བཅུན་གཅིག་པའི་ཉེར་གསུམ་གྱི་ཉིན་མགར་ཐར་དུ་སླེབ་རྒྱུའི་ཐོག་མར་རྒྱ་ནག་ལུགས་ཀྱི་རོལ་ཆ་བ་སོགས་དང། དེ་རྗེས་རྟ་པའི་ཚོགས་ཚར་དུ་དངར་བའི་དབུས་སུ་གོང་མའི་གསེར་ཡིག་
དང། དེ་རྗེས་ལྷ་སྲས། མཆོག་སྤྲུལ་རིན་པོ་ཆེ། ཨམ་བན་ནེ་གེ་གསུམ། ཁེ་ཡཱ་དྲུག་དཔོན་ཆུང་མང་པོ། རུ་མཚོན་བསྒྲེང་བའི་དམག་དཔུང་བཅས་གཟི་བརྗིད་ཆེ་བར་ཕེབས། རྒྱང་རིང་ཙམ་ནས་གྲྭ་ཚང་གཉིས་ཀྱི་དགེ་འདུན་རྣམས་
ཀྱིས་མཆོད་རྫས་སྣ་ཚོགས་ཐོགས་པའི་སེར་སྒྲེངས་དང། དེ་ནས་ཞྭ་ལུ་མཁན་པོ། སེར་འབྲས་ཀྱི་དཔོན་སློབ་རྣམས། ཡབ་རྗེ། སྒོང་ཆེན་ནས་སོགས་ཀྱིས་བསུས། གཙུག་ལག་ཁང་གི་ཡང་ཐོག་ཏུ་རོལ་མོ་འབུད་དཀྲོལ་སྣ་ཚོགས་
པ་དང་ལྷ་བསངས། དར་འཕྱར་སོགས་རྒྱས་པ་གནང། ལྕགས་རིའི་ཕྱི་རོལ་ནས་ཐམས་ཅད་ཆིབས་ལས་བཤོལ་ཏེ་གསེར་ཡིག་བཀུར་སྟི་ཆེན་པོ་དང་བཅས་རྒྱ་སྒོར་སླེབས་པ་ན། གོང་རྒྱལ་དབང་ཐམས་ཅད་མཁྱེན་པ་ལ་
མཁན་ཆེན་རྡོ་རྗེ་འཆང། སྐུ་མདུན་སྔགས་རམ་པ་སོགས་ཀྱིས་ཞབས་ཕྱི་ཞུས་ཏེ་ཕེབས་པ་དང་མཇལ་འཛོམ་མཛད། དེ་ནས་རྒྱལ་དབང་རིན་པོ་ཆེ་དབུས་དང། ལྷ་སྲས་ཆེན་པོ་དང་མཆོག་སྤྲུལ་རིན་པོ་ཆེ་གྱས་གྱོན་བྱས་ནས་
རིམ་གྱིས་འདུ་ཁང་ཆེན་མོར་ཕེབས། གོང་མའི་གསེར་ཡིག་བསྒྲགས་ཐོག་གནང་རྟེན་བས་གྱིས་མི་ཁྱབ་པ་རྣམས་ཕུལ། ལྷ་སྲས་ཀྱིས་མཇལ་དར་རྩེ་སྤྲོད་དང། སྤྲུལ་སྐུ་རིན་པོ་ཆེ་ནས་མཇལ་དར་ཕུལ་ཏེ་ཕྱག་དབང་ཞུས། གོང་
ས་རིན་པོ་ཆེ་ཁྲིར་ཕེབས་ཐོག་གོང་མའི་མཛོད་ནས་གསོལ་སྟོན་རྒྱས་པ་ཞུས་ཤིང་གསུང་གླིང་མང་དུ་མཛད། བཞུགས་གྲལ་གྲོལ་ནས་མཚམས་ཤིགས་སྤྲུལ་སྐུ་རིན་པོ་ཆེ་ཕྱག་གྱོག་པ་རྣམས་དང་བཅས་གོང་རིན་པོ་ཆེའི་སྐུ་དྲུང་
དུ་ཕེབས་ཏེ་ཐོག་མའི་མཇལ་འཛོམ་རྟེན་འབྲེལ་དུ་དངོས་འབུལ་མི་ཉུང་ཙམ་དང་བཅས་མཇལ་ཁ་ཞུས། ཡུན་རིང་ཙམ་ལྷན་དུ་བཞུགས་ཤིང། གོང་ས་མཆོག་ནས་བཀུར་བཟོས་ཆེན་པོས་དགྱེས་པའི་བཀའ་མཆིད་ལྷུག་སྩོལ་དང་
སྤྲུལ་སྐུ་རིན་པོ་ཆེ་ནས་ཀྱང་ཐུགས་དད་ལྷཟྒ་པར་འཕེལ་བས་གུས་པ་ལྷུར་ལེན་མཛད། གོང་ནས་རྒྱལ་བ་ཐམས་ཅད་མཁྱེན་པའི་ཡོངས་འཛིན་དམ་པ་མཁན་ཆེན་ངག་དབང་མཆོག་ལྡན་པ་ལ་རྒྱལ་བའི་ཞབས་འདེགས་ཕུན་སུམ་ཚོགས་
་༄༅༄༅། །པ་བྱུང་བའི་ལེགས་སྐྱེས་སུ་ཞྭ་སེར་བསྟན་པའི་གསལ་བྱེད་ཨ་ཆེ་ཐུ་ནོ་མོན་ཧན་ཞེས་པའི་ཆོ་ལོ་སྩལ་ཞིང་གསེར་ཐམ་གནང་སྐྱེས་དུ་དང་བཅས་ཡོད་པ་རྣམས་ཕུལ་ནས་མཇལ་འཕྲད་ཐོག་
གསུང་གླིན་ཞིབ་རྒྱས་མཛད། སང་ཉིན་འདུ་ཁང་དུ་རྒྱལ་བའི་དབང་པོ་གཙོ་བོར་བཞུགས་ཏེ། ལྷ་སྲས་དང་མཆོག་སྤྲུལ་རིན་པོ་ཆེ། ཨམ་བན་སོགས་མི་སྣ་ཆེ་ཆུང་ཐམས་ཅད་བོད་ཀྱི་གསོལ་སྟོན་རྒྱས་པ་གནང། འདི་ལོ་བོད་རྩིས་ལ་
ཟླ་བ་བརྒྱད་པ་བཤོལ་ཡང། རྒྱ་རྩིས་ལ་བཤོལ་ཟླ་མེད་པས། ལྷ་སྲས་ནས་རྒྱ་རྩིས་དང་བསྟུན་དགོས་ཚུལ་ཞུས་པ་ལྟར་ལོགས་ར་སྔ་བསྣུར་མཛད་པའི་ཡོས་ལོའི་ཚེས་གཅིག་གི་ཉིན་རྒྱལ་དབང་མཆོག་ལ་ལོ་གསར་རྟེན་འབྲེལ་གྱི་
མཇལ་ཁ་ཞུས་ཤིང་དབང་རྗེས་གནང་ལུང་ཁྲིད་སོགས་ཞུས་པའི་སྙན་གསན་ཕུལ་བར་དགྱེས་བཞིན་དུ་ཞལ་གྱིས་བཞེས། མཁན་ཆེན་རྡོ་རྗེ་འཆང་ལ་ཡང་འགྲེལ་པ་བཞི་སྤྲག་དང་ཁྲིད་ཆེན་བརྒྱད་སོགས་ཞུ་བའི་སྙན་གསན་ཕུལ་
བར། སྤྲུལ་སྐུ་རིན་པོ་ཆེ་ཉིད་བོད་དུ་ཕེབས་རྒྱུ་ཡིན་གཤིས་འགྲོགས་ཡུན་རིང་ཙམ་ཡོང་པ་འདུག་པས། ངས་ཁྱེད་ལ་མཁས་གྲུབ་རིན་པོ་ཆེའི་དཀར་ཆག་ཐོའི་ཡིག་ཆུང་གི་དགོངས་པ་བཞན་དགེ་ལུགས་ཐུན་མོང་མ་ཡིན་
པའི་སྔགས་ཕྱོགས་ཀྱི་ཆོས་བཀའ་ཡོངས་སུ་རྫོགས་པ་ཞིག་བྱེད་ཅེས་དགྱེས་པ་ཆེན་པོས་ཞལ་བཞེས་མཛད།   ཤར་ནུབ་རྒྱ་བོད་ཡུལ་གྲུའི་མཚོ་ཆེན་ལས། རྒྱལ་སྲས་འཁོར་ལོའི་ལག་ལྡན་གསུམ། །རིང་མོ་
ཞིག་ནས་འབྲེལ་བའི་མཛའ་གཅུགས་ཀྱིས། །མགར་ཐར་རྫིང་བུའི་ངོགས་སུ་ལྷན་ཅིག་འཛོམ། །བརྩེ་བའི་གཏེར་ཆེན་གངས་ཅན་འགྲོ་བའི་མགོན། །གསང་བའི་མཛོད་འཛིན་མཁན་ཆེན་རྡོ་རྗེ་འཆང། །མཁྱེན་རབ་དབང་བྱུག་རོལ་པའི་རྡོ་རྗེ་
སྟེ། །རིགས་གསུམ་མགོན་པོ་ལྷན་དུ་གདན་འཛོམ་ནས། །ཆོས་དང་སྲིད་ཀྱི་དགའ་སྟོན་ཡོ་ལང་གིས། །རྫོགས་ལྡན་གསར་པའི་ལང་ཚོ་ངོམས་པ་ལ། །སྔོ་བསངས་བུ་མོས་ཉིན་མཚན་རེ་མོས་སུ། །རབ་གསལ་ཉི་ཟླའི་མིག་གིས་བལྟ་བ་བཞིན།།
རྒྱལ་དབང་ཐམས་ཅད་མཁྱེན་གཟིགས་ཆེན་པོའི་དྲུང་ནས། ཐོག་མར་མ་རྒྱུད་ཀྱི་གཙོ་བོ་བྱིན་རླབས་ཀྱི་གཏེར་དུ་གྱུར་པ་དཔལ་འཁོར་ལོ་སྡོམ་པ་ལཱཨ་ཨི་པའི་ལུགས་ལྷ་དྲུག་ཅུ་རེ་གཉིས་པའི་རས་བྲིས་ཀྱི་དཀྱིལ་འཁོར་དུ་དབང་གི་སྟ་གོན་དང་
དེའི་ཉིན་ཕྱི་མར་དངོས་གཞིའི་རིམ་པ་ཡོངས་སུ་རྫོགས་པ་གསན། འདི་ཉིད་རྒྱལ་དབང་མཆོག་ནས་སྒེ་འདུན་ཆོགས་པ་མང་པོ་ལ་དབང་ཆེན་གནང་བའི་ཐོག་མ་ཡིན་འདུག་པས། རྗེ་བླ་མ་འདི་ཉིད་རྒྱལ་དབང་ཐམས་ཅད་མཁྱེན་
པའི་འཕྲིན་ལས་ཀྱི་སྒོ་འབྱེད་དུ་གྱུར་པའི་རྟེན་འབྲེལ་རྨད་དུ་བྱུང་བར་སྣང། སླར་ཡང་རྒྱུད་ཐམས་ཅད་ཀྱི་རྒྱལ་པོ་དཔལ་གསང་བ་འཕགས་ལུགས་ཀྱི་མི་བསྐྱོད་རྡོ་རྗེའི་བྲིས་ཀྱིལ་འཁོར་ངུ་ཉིན་དང་པོར་སྟ་གོན་དང། ཕྱི་
མའི་ཉིན་དབང་དངོས་གཞིའི་རིམ་པ་རྣམས་སྨིན་རྒྱས་སུ་སྩལ། སྔ་ཕྱིར་དབང་གསན་མཁན་ཀྱང། མཁན་ཆེན་རྡོ་རྗེ་འཆང་ངག་དབང་མཆོག་ལྡན། མཚན་ཉིད་ཞབས་ཕྱི་བླ་མ་ལྔ། གྲྭ་ཚང་གཉིས་ཀྱི་དགེ་བཤེས་རྣམས་དང་བཅས་མཁས་
་༄༅༄༅། ། པའི་དབང་པོ་དུ་མ་བཞུགས་ཤིང། རྒྱལ་དབང་མཆོག་ནས་ཀྱང་དབང་གི་སྐབས་ཀྱི་གསུང་བཤད་ཟབ་ཅིང་རྒྱ་ཆེ་བ། ཕྱག་ལེན་ཕྲ་མོ་ཡན་ཆད་སླ་ཆོས་སུ་མ་སོང་བའི་དངོས་གཙང་པ་སོགས་གསང་
བ་བསམ་གྱིས་མི་མི་ཁྱབ་པ་མཐའ་དག་མདོན་སུམ་ལྷ་བུར་གསལ་བར་མཛད་པས་རྗེ་བླ་མ་ཉིད་ཐུགས་ཚིམ་པའི་ཕུལ་དུ་གྱུར་པར་སྣང། དེར་བཞུགས་རིང་ལ་ཉིན་ཕལ་མོ་ཆེར་སྐུ་མདུན་དུ་ཕེབས་པར་དམ་པའི་ཆོས་ཀྱི་གསུང་གླིན་མཐའ་
ཡས་པ་སྩལ་བས་ཉིན་རེ་བཞིན་ཡང་ཆོས་ཀྱི་དགའ་སྟོན་རྒྱ་ཆེན་འཕེལ་པར་གྱུར། ཡང་རྗེ་བླ་མ་ཉིད་ཀྱིས་ཞུས་པ་བཞིན་རྒྱལ་བའི་གསུང་རབ་ཐམས་ཅད་ཀྱི་གནད་བསྡུས་པ་ཤིང་རྡ་ཆེན་པོ་གཉིས་ཀྱི་ལམ་སྲོལ། རྗེ་བདག་གཉིད་ཆེན་པོའི་
ལེགས་བཤད་མཐར་ཐུག་བྱད་ཆུབ་ལམ་གྱི་རིམ་པའི་ཁྲིད་ཀུན་གཟིགས་ལྔ་པ་ཆེན་པོས་མཛད་པའི་ཡིག་འཇམ་དཔལ་ཞལ་ལུང་གི་ཐོག་ནས་ཞག་ཉི་ཤུ་རྩ་དགུའི་བར་དུ་ཉིན་རེ་བཞིན་ཆོས་ཐུན་རེ་མ་ཆག་པ་གནང། འདི་དུས་ཐོག་མཐའ་བར་གྱི་
ཕྱག་ལེན་རྣམས་རྗེ་སྒྲུབ་ཁང་པ་ནས་བརྒྱུད་པའི་བཀའ་སྲོལ་ལྟར། གདམས་ངག་ལ་ངེས་པ་བསྐྱེད་པའི་ཡན་ལག་གཞུང་ཆེན་མོ་རྣམས་ཀྱི་རྒྱབ་རྟེན། བཤད་དོན་བདེ་བླག་ཏུ་གོ་བའི་ཡན་ལག་དཔེ་དང་གཏན་ཚིགས་དམ་པ་གོང་མའི་
གསུང་སྒྲོས་ཀྱིས་བརྒྱན་ཏེ། དམིགས་རིམ་རྣམས་མྱོང་ཐོག་ནས་གསུངས་པས་རྒྱུད་ཐོག་ཏུ་འདྲིལ་ཞིང། གོ་བ་འབྱམས་ཀླས་པ་སོགས་མཁས་པ་མགུ་བ་བསྐྱེད་པའི་གསུང་བཤད་བསམ་གྱིས་མི་ཁྱབ་པ་གནང། ཁྲིད་གཞུང་གི་སྐྱོར་
དཔོན་ཡང་སྤྲུལ་སྐུ་རིན་པོ་ཆེ་རང་ནས་མཛད་པར་རྒྱལ་བའི་དབང་ཐུགས་དགྱེས་ཚོར་ཆེན་པོ་མཛད། རྒྱལ་བའི་དབང་པོ་དབུས་ཕྱོགས་སུ་ཆིབས་བསྒྱུར་ཉེ་བས་སྐྱེས་བུ་ཆེན་པོའི་མར་ཤེས་ཀྱི་མཚམས་སུ་འཇོག་པ་གནང། གཞན་ཡང་སྒྲོལ་
དཀར་འོད་ཟེར་དྲུག་སྤྲག་གི་རྗེས་གནང་དང་དེའི་སྒྲུབ་ཐབས་ཀྱི་ལུང། རྒྱལ་དབང་ཉིད་ཀྱི་གསུང་འབུམ་ནས་ཆོས་ཚན་མང་ཙམ་གྱི་ལྗགས་ལུང། སྤྲུལ་སྐུ་རིན་པོ་ཆེ་དང་ཨ་ཆི་ཐུ་རྗེ་རྣམ་གཉིས་ལ་དཔལ་ལྡན་དམག་ཟོར་གྱི་རྒྱལ་མོ་ལ་ལས་
བཞིའི་ལྷ་མོས་བསྐོར་བའི་རྗེས་གནང་ཐུན་མོང་མ་ཡིན་པ་བཀའ་དྲིན་དུ་སྩལ། ལམ་ཁྲིད་གསན་སྐབས་རང་གཞན་ཆོས་ལ་བསྐུལ་བའི་གྲོས་འདེབས་གསེར་ཞུན་འཁྱིལ་བ་ཞེས་བྱ་བ་མཛད་པ་འདི་ལྟར་རོ།  །ན་མོ་གུ་རུ། རྒྱལ་ཀུན་
མཁྱེན་བརྩེ་གཅིག་བསྡུས་འགྲོ་འདྲེན་སླད། །དུར་སྨྲིག་འཆང་བའི་ཚུལ་འཛིན་ཟབ་རྒྱས་ཆོས། །མ་སྦས་ལྷུག་པར་འདོམས་མཛད་སྐྱབས་ཀྱི་མཆོག། །མཚན་ལྡན་བཤེས་གཉེན་ཚོགས་ལ་བདག་ཕྱག་འཚལ། །རྙེད་དཀའ་འཇིག་སླ་དོན་ཆེའི་དལ་
འབྱོར་རྟེན། །རྙེད་ཀྱང་འདི་སྣང་བྱ་བས་རྟག་གྱེངས་ནས། །དེན་མེད་འདའ་ཞིང་གཏན་བདེ་བསྒྲུབ་ནུས་ཀྱང། །མི་བསྒྲུབ་འདི་ཀོ་བདུད་ཀྱིས་བསླུས་པར་ངེས། །མ་རུངས་འཆི་བདག་དགྲ་དེ་འོང་ངེས་ཤིང། །ནམ་འོང་ཆ་མེད་འོང་ཚེ་མི་འཇིགས་
པའི། །གདེགས་མི་འཚོལ་བར་བློ་བདེ་གཉིད་ལོག་འདིས། །བསྟན་དང་མཇལ་བ་དོན་མེད་བྱས་ཀྱིས་དོགས། །ད་ལྟ་བཀྲེས་སྐོམ་ཕྲག་མོའང་བཟོད་དཀའ་ན། དུཿ་ཁས་རྟག་མནར་ངན་སོང་ཇི་ལྟར་བཟོད། །དེ་ལས་སྐྱོབ་པའི་སྐྱབས་པའི་སྐྱབས་ཅིག་མི་འཚོལ་
་༄༅༄༅། །བ། །ཁྱོད་སྙིད་ལྕགས་གོང་ལ་ཀྱང་སྲ་བར་ངེས། །བཀའ་དང་བསྟན་བཅོས་དུ་མར་མཇལ་མོད་ཀྱང། །ངར་སེམས་རྒྱུད་སྟེང་ཉམས་སུ་མ་བླངས་པས། །མི་དགེ་བཅུ་སྤོང་ཙམ་ཡང་མི་བསྒྲུབ་པ། །ཀྱི་
ཧུད་རིག་སྔགས་མཐུ་ཡིས་རྨོངས་ས་ཅི། ། འཇིག་རྟེན་མེས་པོའི་དཔལ་ཡང་སྤྲུ་གྲི་ཡི། །སོར་ཆགས་སྤྲང་རྩི་ལྟ་བུར་ལེགས་གསུངས་ན། །སྲིད་པའི་དཔལ་འབྱོར་འདི་ལ་ཆགས་པ་ཡིས། ། ཁོར་བའི་གཏིང་རྡོ་བྱེད་ཚུལ་མ་རྟོགས་སམ།།
སྲིད་རྩ་གཞོམ་བྱེད་ཐབས་མང་སྟོན་པ་ཡི། །གཞུང་ཀུན་ཐོས་དང་བསམས་པས་ལེགས་རྟོགས་ཀྱང། །དེ་དོན་མི་བསྒྲུབ་འདི་སྣང་བྱ་བས་གྱེལ། །ཁྱོད་ལ་ཐར་པའི་གདེངས་ནི་ཞིག་ཡོད། །དྲིན་གྱིས་བསྐྱངས་པའི་མར་གྱུར་འགྲོ་བ་
རྣམས། །སྡུག་བསྔལ་མེ་འབར་འོབས་སུ་ཚུད་པ་ལ། །ཇི་མི་སྙམ་པའི་གཞུང་ངན་རྒྱུད་རེངས་པོ། །ཁྱོད་ལས་ལྟག་པའི་མ་རུངས་གཞན་ན་གང། །ཐེག་ཆེན་རྒྱལ་སྲས་ཀུན་གྱི་ཐུགས་དམ་མཐིལ། །རིན་ཆེན་སེམས་མཆོག་བསྐྱེད་ལ་མི་འབད་
པར། །སྔགས་ལམ་ཟབ་མོ་འཚོལ་བར་བརྩོན་པ་སྐད། །བྱེད་པ་བསྟན་པའི་གནད་རྣམས་སྟོར་བའི་རྟགས། །ཕ་རོལ་ཕྱིན་དྲུག་བསྡུ་བཞི་ཉམས་བསྟར་ཚུལ། །ཚེགས་ཆུང་ཚོགས་གཉིས་བདེ་བླག་རྫོགས་པའི་ཐབས། །མི་བསྒྲུབ་
འཁོར་བའི་རྒྱུ་གཙོ་ཆོས་བརྒྱད་ལ། །རབ་བརྩོན་ཁྱོད་ནི་སེམས་མེད་ཉིད་དུ་ཟད། །ཚེ་གཅིགས་སངས་རྒྱས་སྒྲུབ་བྱེད་རྡོ་རྗེ་ཐེག་དམ་སྡོམ་ལེགས་བསྲུང་རིམ་གཉིས་རྣལ་འབྱོར་ལ། །བརྩོན་པ་སྤངས་ཏེ་མནོག་ཆུང་བྱ་བས་འདའ། །ཁོད་ཀོ་
བློ་ལྡན་མས་རྣམས་ཀྱིས་སྨད་པའི་གནས། །རྒྱལ་བའི་ཐུགས་བཅུད་མདོ་སྔགས་ལམ་གནད་ཀུན། །གསལ་ལ་འདྲིལ་བར་བློ་བཟང་གྲགས་པ་ཡིས། །ལེགས་གསུངས་གཞུང་པ་ཐོས་བསམ་སྒོམ་གསུམ་གྱིས། །ཉིན་མཚན་འབད་པས་བརྩོན་པར་
མ་བྱས་ན། །འཇིགས་རུང་བརྩེ་བྲལ་གཤིན་རྗེའི་ཕོ་ཉ་ཡིས། །གཉེན་བཤེས་ཟས་ནོར་ལུས་དང་ཕྲལ་བྱས་ཏེ། །གཅིག་པོར་མི་འདོད་གནས་སུ་འཁྲིད་པའི་ཚེ། །རབ་འགྱོད་སྡུག་བསྔལ་དྲག་པོས་མནར་གྱིས་དོགས། །དེ་བས་ད་ཉིད་
ནས་སྔོན་བྱོན་གྱི། །མཁས་གྲུབ་མ་ཀུས་གཤེགས་ཤུལ་ལམ་བཟང་ལ། །རྒྱལ་བ་གཉིས་པའི་ལུགས་བཞིན་ལེགས་སྦྱངས་ཏེ། །ཉམས་སུ་བསྟར་བས་དལ་འབྱོར་དོན་ལྡན་མཛོད། །དེང་དུས་ཛུར་གནས་བློ་ལྡན་ཉིན་སྐར་ཙམ། །ཆོས་བཞིན་གྲོས་
འདེབས་དེ་བས་དཀོན་པར་གདའ། །དེས་ན་རང་སེམས་ཆོས་དང་ཞུ་གཏུགས་ཀྱིས། །རྣམ་གྱེང་ཆོས་བརྒྱད་དགྲ་འདི་བཏུལ་ན་ལེགས། །ཐབས་ཤེས་ཟུང་འབྲེལ་སྤྱོད་ལ་བརྩོན་ན་ལེགས། །བཟླས་བརྗོད་མེ་ལྕེ་རྟག་ཏུ་སྦར་ན་ལེགས། །ཉོན་མོངས་
བུད་ཤིང་རྩད་ནས་བསྲེགས་ན་ལེགས། །རིམ་གཉིས་སྤྱོད་པས་སྐུ་གསུམ་བསྒྲུན་ན་ལེགས། །རང་སེམས་ཆོས་ལ་བསྐུལ་བའི་གྲོས་འདེབས་འདི། །རང་བཞིན་བརྗོད་པའི་རྒྱན་གྱིས་ལེགས་པར་བསྡེབས། །རང་འདོད་འཁྲི་བ་སྤངས་ཏེ་ཚེ་གཅིག་ལ།།
རང་གཞན་དོན་གཉིས་ལྷུན་གྱིས་འགྲུབ་པར་ཤོག་ཅེས་གྲོས་འདེབས་གསེར་ཞུན་འཁྱིལ་བ་འདི་ནི་དམང་པ་དུ་མའི་ཞབས་རྡུལ་སྤྱི་བོས་ལེན་པ་སྐུ་སྐྱེ་ངག་དབང་ཆོས་གྲགས་ཀྱིས་རང་ལོ་བཅུ་དགུ་པར་བོད་དུ་འགྲོ་པའི་ལམ་བར་དུ་མི་ཉག་
་༄༅༄༅། །སྒང་གི་སའི་ཆར། རྒྱལ་དབང་ཐམས་ཅད་མཁྱེན་པ་དུས་གསུམ་བདེ་གཤེགས་ཀུན་གྱི་རང་གཟུགས་རྡོ་རྗེ་འཆང་དབང་བློ་བཟང་བསྐལ་བཟང་རྒྱ་མཚོའི་ཞབས་དྲུང་དུ། བྱང་ཆུབ་ལམ་གྱི་རིམ་
པའི་ཁྲིད་ཀྱི་བཀའ་དྲིན་ནོད་པའི་ཚེ་རང་དང་གྲོགས་གཟུར་གནས་རྣམས་ལ་ཕན་པའི་སླད་དུ་སྤྱར་བའི་ཡི་གེ་པ་ནི་ཚུལ་ཁྲིམས་ཆོས་འཕེལ་གྱིས་པ་དགེ་ལེགས་སུ་གྱུར་ཅིག་ཅེས་པའོ། །མགར་ཐར་དུ་བཞུགས་པ་དང་བོད་དུ་
ཕེབས་པའི་ལམ་བར་སོགས་སུ་རྒྱལ་དབང་མཆོག་ལ་བླ་དཔོན་དང་དད་ལྡན་སེར་སྐྱ་ཅི་རིགས་ཀྱིས་ཞུས་ངོར་ལུང་ཁྲིད་རྗེས་གནང་སོགས་ཀྱི་འདོད་ཆོས་གང་གནང་ཕལ་ཆེར་གསན་འདུག་ཀྱང་ཞིབ་པར་མ་ངེས་པས་འདིར་འགོད་མ་
ནུས་སོ།།   རྒྱལ་ཀུན་སྙིང་རྗེ་ལྷ་སྐུར་ཤར་བ་ནི། །སྤྱན་རས་གཟིགས་ཏེ་དེ་ཉིད་གངས་ཅན་གྱི། །འགྲོ་བའི་མགོན་དུ་དུར་སྨྲིག་རྣམ་རོལ་པར། །རྒྱལ་དབང་མཐོང་བ་དོན་ལྡན་ཞེས་སུ་གྲགས། །མགོན་དེ་རང་གི་ཟག་མེད་ཡེ་ཤེས་ཉིད། །
ནུས་སོ།།  རྒྱལ་ཀུན་སྙིང་རྗེ་ལྷ་སྐུར་ཤར་བ་ནི། །སྤྱན་རས་གཟིགས་ཏེ་དེ་ཉིད་གངས་ཅན་གྱི། །གྲོ་བའི་མགོན་དུ་དུར་སྨིག་རྣམ་རོལ་པར། །རྒྱལ་དབང་མཐོང་པ་དོན་ལྡན་ཞེས་སུ་གྲགས། །མགོན་དེ་རང་གི་ཟག་མེད་ཡེ་ཤེས་ཉིད། །
རྟེན་དང་བརྟེན་པར་སྤྲུལ་པའི་དཀྱིལ་འཁོར་གྱི། །གཙོ་བོར་བཞེངས་ནས་ནམ་འཁའི་དབྱིངས་ཁྱབ་པའི། །རིགས་ལྔ་རྒྱལ་བའི་ཚོགས་དང་ལྷན་ཅིག་ཏུ། །ཞིང་ཁམས་ཀུན་འགེངས་མཆོད་སྤྲིན་རྒྱ་མཚོའི་དབུས། །སེང་གེའི་ཁྲི་ལ་རྒྱལ་སྲས་ཁྱོད་
བཀོད་ནས། །མེ་ཏོག་ཆར་ཕབས་ཤིས་བརྗོད་གླུ་བླངས་ཏེ། །གསང་ཆེན་བསྟན་པའི་བདག་པོར་མངའ་དསོལ་མཛད། །དེ་ཚེ་ཁྱབ་བདག་འཁོར་ལོའི་དབང་ཕྱུག་གི། །རྒྱལ་བའི་གདུག་དསོབ་རིག་འཛིན་སྲས་མཆོག་ལ། །ཆོས་ཀྱི་རྒྱལ་
སྲིད་ཡོངས་སུ་གཏད་དོ་ཞེས། །མཁའ་འགྲོའི་ཚོགས་ཀྱིས་ཞིང་ཁམས་ཀུན་བསྒྲགས་པས། །བདུད་ཀྱི་སྡེ་རྣམས་མྱ་ངན་ཁང་བུར་ཞུགས། །དཀར་ཕྱོགས་ལྷ་རྣམས་དགའ་བའི་ཅ་ཅོ་སྒྲོགས། །དུས་མཐའ་འདི་ཡང་མགོན་དང་བཅས་སོ་
ཞེས། །རྒྱལ་བ་རྣམས་ནི་དགྱིས་པའི་འཛུམ་ཞལ་བཞད། ། མགར་ཐར་དུ་བཞུགས་དུས་དེར་གོང་ཐམས་ཅད་མཁྱེན་པའི་རིགས་ཀྱི་ཅོད་པན་གྲུབ་པའི་དབང་ཕྱུག་ཆེན་པོ་ངག་དབང་མཆོག་ལྡན་པ། རྗེ་བླ་མ་ཉིད་ཀྱི་བཞུགས་ཤག་ཏུ་
ཕེབས་ནས་བྱང་ཆུབ་ལམ་གྱི་རིམ་པ་བདེ་ལམ་གྱི་དམར་ཁྲིད་སེམས་བསྐྱེད་མཆོད་པ་དང་བཅས་པ་ཉིན་བཅོ་ངའི་རིང་སྨིན་རྒྱས་སུ་གནང། དེ་ནས་རྗེ་འཇམ་དབྱངས་བཞད་པ་དང་ཐང་སག་པ་གཉིས་ཀྱི་བསྐྱེད་རྫོགས་ཀྱི་ཁྲིད་ཡིག་གི་སྟེང་ནས་
རྡོ་རྗེ་འཇིགས་བྱེད་ཀྱི་དམར་ཁྲིད་དང། གསང་འདུས་བསྐྱེད་རིམ་དངོས་གྲུབ་རྒྱ་མཚོའི་བཤད་ལུང་གཉིས་རྫོགས་པར་གནང་ཞིང། རིམ་ལྔ་གསལ་སྒྲོན་གྱི་ཤོག་ལྡེབ་ཉིས་བརྒྱ་སྐོར་གྱི་བཤད་པ་དང། འགྲིལ་པ་བཞི་སྦྲག་རྒྱུད་མཆོད་སྔ་མ་དང་
ལེའུ་དང་པོ་ཡན་གྲུབ་པ་མཛད་ནས། རྟེན་འབྲེལ་གྱི་ཁྱད་ཆེ་བས་རིམ་ལྔ་གསལ་སྒྲོན་གྱི་བཤད་པའི་མཇུག་བོད་དུ་ཕེབས་ནས་དགའ་ལྡན་རང་དུ་གྲུབ་པ་གནང་རྒྱུ་དང། འགྲེལ་པའི་རྒྱུད་མཆོད་ཕྱི་མ་རྗེའི་གསེར་གདུང་ཆེན་མོའི་དྲུང་དུ་བྱེད་
དགོས་ཞེས་མཚམས་འཇོག་པ་གནང། ནུབ་ཅིག་རྗེ་བླ་མ་མཆོག་གི་མནལ་ལམ་དུ། མཁན་ཆེན་རྡོ་རྗེ་འཆང་པན་ཞྭ་སེར་པོ་རྣ་ཐུང་མནབ་པའི་རྒྱ་གར་པཎ་ཆེན་གྱི་ཆ་བྱད་དུ་བྱོན་ནས། ཁོ་བོ་སངས་རྒྱས་བསྐྱངས་ཡིན་པ་ཧྶེས་དམ་གསུངས་
་༄༅༄༅། །པ་རྨིས། ཕྱི་ཉིན་བླ་མ་ལ་མནལ་ལམ་དེ་འདྲ་བྱུང་ཚུལ་ཞུས་པར། ཞལ་ནས། སློབ་མ་དད་པ་ཅན་གྱིས་བླ་མ་ཟོག་པོར་གཏོང་ཟེར་བ་ཡིན། ཁ་རོག་སྡོད། ཁྱོད་རང་ལ་དད་པ་ཡོད་ན་དེ་ཀས་
ཆོག་གསུངས་ནས་བཞད་མོ་མཛད། མཁན་ཆེན་རྡོ་རྗེ་འཆང་གི་གཟིམ་ཞག་ཏུ་མཇལ་བར་ཕེབས་པའི་ཉིན་གཅིག་རྗེ་སྒྲུབ་ཁང་པའི་ཐུགས་དམ་འཇིགས་བྱེད་ཀྱི་སྐུ་ཐང་སོགས་སྟོན་པ་མཛད་ནས། སྤྲུལ་སྐུ་རིན་པོ་ཆེ་ཆེད་གཏད་
ཀྱིས་ཁྲི་མཐོན་པོ་ཞིག་བཤམས་པ་ལ་བཞུགས་སུ་གསོལ། པཎ་ཆེན་ཐམས་ཅད་མཁྱེན་པ་བློ་བཟང་ཆོས་ཀྱི་རྒྱལ་མཚན་གྱི་དབུ་ཞྭ། དྲུང་པ་རྟ་ཕུག་པ་དམ་ཆོས་རྒྱལ་མཚན་དང་རྗེ་སྒྲུབ་ཁང་པ་དགེ་ལེགས་རྒྱ་མཚོའི་ནང་རྟེན་སུ་བཞུགས་
པ་དེ་གནང་ནས། ཁྱེད་ཀྱིས་བྱང་ཆུབ་ལམ་གྱི་རིམ་པའི་སྒོ་ནས་འགྲོ་དོན་གང་ལྕོགས་དང། རང་ཉིད་བདེ་གསང་འཇིགས་གསུམ་ལ་སྐུ་ཚེ་ཧྲིལ་པོར་ཐུགས་དམ་བྱེད་པ་དང། འཇིགས་བྱེད་ཀྱི་རྩ་སྔགས་ལ་རྟགས་ཐོན་པ་ཞིག་ཅིས་
ཀྱང་མཛོད། རྗེ་བླ་མའི་བསྟན་པ་དང་གོང་ས་མཆོག་གི་འཕྲིན་ལས་ཀྱི་ཞབས་འདེགས་གཞན་དང་མི་འདྲ་བ་དེས་པར་ཡོང་ཞེས་ཀྱི་ཞལ་ཏ་འདོམས་པར་མཛད། འདི་ནི་གྲུབ་པའི་དབང་ཕྱུག་ཆེན་པོ་དེ་ཉིད་ཀྱིས། རྗེ་བཙུན་བླ་
མ་དམ་པ་ཉིད་ཆོས་ཀྱི་རྒྱལ་ཨོ་ཅོང་ཁ་པ་ཆེན་པོའི་བསྟན་པ་རིན་པོ་ཆེའི་བདག་པོར་མངའ་གསོལ་ཏེ། ཕྱིས་འབྱུང་གི་དོན་རྣམས་ལུང་སྟོན་པར་མཛད་སྟེ་སླད་ནས་དེ་ཁོ་ན་བཞིན་བྱུང་བ་ཀུན་ལ་མངོན་སུམ་གྱི་གྲུབ་པ་འདི་བཞིན་ནོ། །    ནང་དུ་རིམ་གཉིས་རྟོགས་པའི་ཀློང་རྡོལ་ཡང། །ཕྱི་རུ་འདུལ་བའི་ཀུན་སྤྱོད་ཕྲ་ཞིབ་ཀྱི། །མདོ་སྔགས་འགལ་མེད་སྤྱོད་པའི་རྡོ་རྗེ་འཛིན། །ངག་ལ་དབང་འབྱོར་མཆོག་གི་དཔའ་ལྡན་པ། །གང་གི་ཞལ་བཟང་སྤྲིན་སྔོན་ལས་འོངས་པའི། །
གསང་ཆེན་བདུད་རྩིའི་ཆར་རྒྱུན་ཉིན་བཞིན་དུ། །བབས་པས་ཁྱོད་ཐུགས་ཆུ་གཏེར་རབ་རྒྱས་ཏེ། །བཤད་སྒྲུབ་རླབས་ཀྱི་ཕྲིང་བས་མཛེས་པར་རྒྱུར། །བང་ཐུགས་ཤེས་བྱམ་ཤེས་བྱ་མ་ལུས་འཆར་བའི་སྣོད། །ཡེ་ཤེས་མེ་ལོང་གཙང་མར་ཕྱིས་འབྱུང་
གཟུགས། །གསལ་བར་བཀྲ་རྣམས་ལུང་བསྟན་མཛུབ་ཚུགས་ཀྱིས། །འདི་དང་འདི་ཞེས་ཁྱོང་ལ་སྟོན་པར་མཛད། །རྫུན་ལུང་སྲིན་བྱ་རྒོད་པས་བླུན་པོའི་ཡིད། །རེ་དོགས་རྒྱ་རུ་འཛུད་པ་དེང་མང་ཡང། །བསླུ་མེད་ཐོག་ཏུ་འབབ་པ་ཚད་མའི་
ལུང། །འདི་འདྲ་སྟོན་པ་ཨུ་དུ་མལྦ་རའི་སྤྲུན། །གོང་ས་རིན་པོ་ཆེ་བོད་དུ་ཆི་བས་ཁ་བསྒྱུར་བའི་ཉིན་ཁ་ཤས་ཀྱི་སྔོན་དུ་མཁན་ཆེན་རྡོ་རྗེ་འཆང་ཧོར་ཕྱོགས་སུ་ཕྱག་བཏེག་ཡོས་ལོ་ཧོར་ཟླ་གསུམ་པའི་ཚེས་ཉེར་གཅིག་གི་ཉིན་གོང་ཐམས་ཅད་
མཁེན་པ་དཔུས་ཕྱོགས་སུ་ཞབས་ཀྱི་པྔོམ་བསྐྱོད་པས་རྗེ་འདི་པ་ཡང་ལྷན་ཅིག་ཏུ་ཕེབས། ཉག་ཆུ་ཁ་ལ་མ་ཕེབས་བར་བུ་འབྲུམ་ཉིན་གྱིས་དྲེགས་བཞན་སུ་ལ་ཡང་མཇལ་ཁ་མ་བཏང་ཡང་རྗེ་ཉིད་ལྟར་གྱིས་སྐུ་མདུན་དུ་ཕེབས་ཤིང་གསུང་
གླིང་སྨར་བ་བྱུང། །འབྲུམ་ཉིན་ལས་གྲོལ་ནས་ལི་ཐང་ཐུབ་ཆེན་བྱམས་པ་ཕེབས། མཁན་ཆེན་རྡོ་རྗེ་འཆང་ཡང་ཕེབས་རྗེས་ཟིན་ནས་ཡབ་སྲས་གསུམ་ཀ་གདན་འཇོམ། དེ་ནས་བཟུང་ལྷ་སར་ཕེབས་ཀྱི་བར་ཟླ་བ་བཞིའི་རིང་ལ་ཉིན་
་༄༅༄༅། །བཞིན་རྒྱལ་དབང་མཆོག་གི་བཞུགས་ཞག་ཁད་ཤིན་ཏུ་ཉི་ཞིང་ཉི་མ་ཡང་རིང་དུས་ཡིན་པ་བཅས་བཞུགས་ཞག་ས་ནས་མཁན་ཆེན་རྡོ་རྗེ་འཞང་གིས་སྤྲུལ་སྐུ་རིན་པོ་ཆེར་འགྲེལ་པ་བཞི་སྤྲག་གི་ཆོས་ཐུན་
རྒྱས་པ་རི་མ་ཆག་པ་གནང། ཆིངས་རག་དང་གསོལ་ཚིགས་སོགས་ཀྱང་ལྷན་ཏུ་གནང་ནས་གསུང་འཕྲོས་ཚུལ་གྱིས་མདོ་སྔགས་ཀྱི་དཀའ་གནད་དུ་མ་ལྷུག་པར་གསུངས་པ་སོགས་ཆོས་ཀྱི་དགའ་སྟོན་ཁོ་ནས་དུས་འདའ་མཛད་
མགར་ཐར་ནས་ལྷ་སའི་བར་ཐག་ཉི་རིང་ཅི་རིགས་ཀྱིས་བླ་དཔོན་ཆེ་ཆུང། དགོན་སྒྲུབ་སྡེ། ལྷ་སྡེ་མི་རིས་སུ་མ་ཆད་པས་གོང་ས་ཐམས་ཅད་མཁྱེན་པར་ཕེབས་བསུ། གསོལ་སྟོན། འབུལ་ནོད་སོགས་དང། མཇལ་ཁ་ཕྱག་
དབང་ཞུ་མཁན་བསམ་གྱིས་མི་ཁྱབ་པ་ཡོད་པ་རྣམས་ཀྱིས་རྗེ་བླ་མ་འདི་ཉིད་ལ་ཡང་བཀུར་སྟེ་རིམ་གྲོ་དང་དད་གུས་ལྷུར་ལེན་པ་བྱུང་འདུག་ཀྱང་ཞིབ་ཏུ་བརྗོད་ན་ཅང་ཡིག་ཆོགས་ཆེ་བར་འགྱུར་བས་མ་སྨོས་སོ། །ཀ་པོ་གནས་
ནང་བྱ་བ་ཀ་རྨ་དུས་གསུམ་མཁྱེན་པ་སོགས་གྲུབ་ཐོབ་ཀྱི་སྐྱེས་བུ་དམ་མང་པོས་བྱིན་གྱིས་བརླབས་པའི་གནས་པར་ཅན། བདེ་མཆོག་གི་ཡུལ་ཉེར་བཞིའི་ནང་ཚན་ཀ་མ་རླུ་པར་གྲགས་པ་དེའི་མདར་བཞུགས་ཞག་སྐབས་
མཁན་ཆེན་རྡོ་རྗེ་འཆང་གི་ཞལ་ནས། གནས་འདི་བྱིན་རླབས་ཤིན་ཏུ་ཆེ་བས་རང་རེ་དཔོན་སློབ་གནས་འབྲེལ་ཞིག་མཛད་ན་དགོས་པ་ཆེ་གསུངས་པ་བཞིན། མཁན་ཆེན་དང་མཆོག་སྤྲུལ་རིན་པོ་ཆེ་ལྷན་ཅིག་པར་གནས་ནང་དུ་
ཕེབས། བདེ་མཆོག་དྲིལ་བུ་ལུས་དཀྱིལ་གྱི་ཆོ་ག་དང་ཚོགས་འཁོར་རྒྱས་པར་མཛད་སྐབས་ཕུ་མདའི་གངས་རི་རྣམས་ལས་འཇའ་སྤྲིན་ཡ་མཚན་ཅན་སྣ་ཚོགས་ཤར་ཞིང་ཆར་ཟིམ་པུ་འབབས་པ་དང། གངས་རི་གཙོ་བོའི་ཞལ་གྱི་ཐད་
གྲུག་འཐིབས་པ་དཔྱིད་གླུ་གནང་སྐབས་མཐོང་ཕྱི་སྟེ་གངས་ཞལ་གསལ་བར་སྟོན་པ་སོགས་རྟེན་འབྲེལ་ཤིན་ཏུ་བཟང་བྱུང། །འཁོར་ལོ་སྡོམ་པའི་ཕོ་བྲང་ཐ་མལ་གྱི། །ཆུ་བུར་མིག་ལས་འཛིན་ལྟར་སྣང་བ། །ཀ་པོ་ཞེས་
གྲགས་གནས་ཆེན་ཉེར་བཞི་ཡི། །ཡ་གྱལ་ཀ་མ་རླུ་དང་གཉིས་མེད་པ། །རྩེ་མོ་གངས་དཀར་ཤེལ་གྱི་ཅོད་པན་བཅིངས། །རྐེད་པ་འཁྲོ་ཤིང་ནགས་ཀྱི་དོ་ཤལ་མཛེས། །སྨད་དུ་སྤང་ལྗོངས་དསར་པའི་ཤམ་ཐབས་ཀླུབས། །ཉིན་བཞིན་
ན་བུན་རྐེད་ཆིང་བཅིང་བཀྲོལ་བྱེད། །དེར་ནི་གནས་གསུམ་དཔའ་བོ་མཁའ་འགྲོ་རྣམས། །སྤྲིན་བཞིན་འདུ་བ་གནས་ནང་ཞེས་གྲགས་པ། །གངས་ཀྱི་སེང་གེ་ལྟ་བུའི་རྟོགས་ལྡན་རྣམས། །གཉུག་མའི་རང་ཞལ་ལྟ་བའི་གནས་མཆོག་
ཏུ། །ཤེས་བྱའི་དཀྱིལ་འཁོར་ལྷན་སྐྱེས་བདེ་བ་ཆེར། ། སྡོམ་མཛད་ཧེ་རུ་ཀ་ཡི་དཀྱིལ་འཁོར་ལྷ། ། དགྱེས་བསྐྱེད་ཚོགས་ཀྱི་མཆོད་པའི་སྤྲིན་གཏིབས་ནས། །རྡོ་རྗེའི་གླུ་ཡིང་བྱར་རྔ་བརྡུང་བའི་ཚེ། །དཔལ་ལྡན་འཁོར་ལོ་སྡོམ་པ་དགྱེས་
པའི་ཞལ། །ཡབ་སྲས་ཟུང་གི་གཟིགས་མོར་བསྟན་པ་ལ། །ཐ་མལ་སྐྱེ་བོས་སྨུག་པའི་གྱོགས་བསལ་ནས། །གངས་ཞལ་བསྟན་ཅེས་ཅ་ཅོ་སྒྲོག་པར་བྱེད། །དེ་ནས་རིམ་གྱིས་ཕེབས་པས་བྲག་གྱབ་ཀྱི་ས་ཆར་ཉེ་བའི་ཤིས་པོ་ལ་ཐོག་བྱ་བར་
་༄༅༄༅། །བྲག་གྱབ་སྤྲུལ་སྐུ་ཆེ་ཚང་དཔོན་གྱོག་ལྔ་བརྒྱ་སྐོར་ཆིབས་བསུར་ཕེབས། དེ་སྐབས་བྲག་གྱབ་ངང་ས་ཚིགས་གཞན་གཞག་ཞིག་དོས་རིམ་གཏོང་བ་ལམ་འཆམ་པར་འཁྲུགས་ལོང་བྱུང་བས། སྤྲུལ་
སྐུ་ངོ་གྱོག་རྣམས་མཚོན་ཆ་ཐོགས་པའི་དམག་ཆས་མཛད་འདུག་པ་དང་ཞག་བབས་སུ་ཆང་བཞེས་པ་སོགས་སྐུ་སྤྱོད་རྩིང་བ་ལ་རྗེ་འདི་པ་ཐུགས་མ་རངས་པས་གཟིམ་གུར་དུ་ཕྱག་གྱོག་པ་རྣམས་ལ་སྤྲུལ་སྐུའི་མཛད་པ་ལ་སྐྱོན་
འདོགས་ཀྱི་གསུང་གླིང་མང་ཞིག་གནང། དེ་ནུབ་མནལ་ལམ་དུ་མི་དམར་པོ་ཤིན་ཏུ་ཆེ་བ་བསེ་ཁྲབ་དང་དང་བསེ་རྨོག་གྱོན་ཅིང་མདུང་རིང་འཛིན་པ་ཞིག་གིས། ཁྱོད་ཀྱིས་ངའི་བླ་མ་བློ་ལྡན་ཤེས་རབ་ལ་སྐུར་པ་ཞུས་ཟེར་མ་དགའ་བའི་རྣམ་
པ་ཅི་ཡང་བྱེད་པ་ཞིག་རྨིས། བྲག་གྱབ་ཏུ་ཕེབས་ནས་སྤྲུལ་པའི་སྐུས་ཁོང་རང་གི་བཞུགས་གནས་ཀྱི་རྟེན་གསུམ་རྣམས་དང། ཁྱབ་པར་དུ་དསང་ཕུ་བསེ་ཁྲབ་པའི་སྐུ་གསོབ་ཅིག་འདུག་པ་དོ་གལ་ཆེན་པོས་སྟོན་པར་མཛད་པས་སྔར་ཐུགས་
རྨིས་སུ་བྱུང་བ་དེ་ཇི་ལྟ་བ་བཞིན་འདུག་པས་ཞལ་ཀྱལ་ཤོར་བ་ལ་ཐུགས་འགྱོད་བྱུང། དངོས་སུ་ཞུ་མ་ཕོད་ཀྱང་གོས་ཆེན་ལེགས་པ་ཁ་ཤས་རྒྱ་ནས་ཕེབས་པའི་སྐྱོས་མ་ཡིན་ཚུལ་གྱིས་ཕུལ་ཏེ་ཐུགས་ཀྱིས་བཤགས་པ་དང། ཁོང་རང་གི་
རྣམ་འགྲེལ་ཞིག་ལྗགས་རྩོམ་མཛད་པའི་དབུ་ཚུགས་འདུག་པ་མཇུག་མཐར་ཕྱིན་པ་གྲུབ་པར་མཛད་རྒྱུའི་སྐུལ་མ་ཡང་ཞུས་པ་ཡིན་ཞེས་རྗེ་ཉིད་ཀྱི་ཞལ་ནས་དངོས་སུ་ཐོས། འདི་ལས་འཕྲོས་ཏེ་སྐྱེས་བུ་དམ་པ་གར་ཡོད་སུ་ཡིན་མི་ཤེས་
པས། ཁྱེད་ཅག་རང་སྣང་ལ་ཤར་བ་གཏན་ཚིགས་སུ་བཀོད་ནས་གྮནྗ་ལ་ཟུར་ཟ་སྐྱོན་འདོགས་ཀྱི་གཏམ་མང་དུ་གཏོང་བ་འདི་རང་ཉིད་འཕུང་བའི་ལས་ཡིན་པས་དག་སྣང་སྤྱོང་བ་གལ་ཆེ་ཞེས་བདག་ཅག་ཡང་ནན་ཏན་དུ་འདོམས་
པར་མཛད། བྲག་གྱབ་སྤྲུལ་སྐུ་ནས་གོང་ས་རིན་པོ་ཆེར་འཇིགས་བྱེད་བསྐྱེད་རིམ་ཆེན་པོའི་བཤད་ལུང་རྒྱས་པར་ཞུས་པའང་གསན། རིམ་གྱིས་ཆབ་མདོར་ཕེབས། ཞི་བཟང་སྤྲུལ་སྐུ་སོགས་ཀྱིས་གུས་འདུད་ལྷུར་ལེན་མཛད། རི་བོ་
ཆེར་སྟག་ལུང་སྤྲུལ་སྐུ་མཇལ་ཕྲད་མཛད་ཅིང་མཉམ་མེད་སངས་རྒྱས་དཔོན་གྱི་དུས་འཁོར་གྱི་བློས་བསླང་དང་དབྱིབས་མཚུངས་སུ་བཞེངས་པའི་གཙུག་ལག་ཁང། རྟེན་གྱི་གཙོ་བོ་རྒྱ་གར་རྡོ་རྗེ་གདན་གྱི་མྷཱ་བོ་ངྷའི་ལ་དཔེ་བགྱིས་པའི་ཐུབ་པའི་སྣང་
བརྙན་སོགས་རྟེན་གསུམ་བྱིན་རླབས་ཅན་མང་དུ་བཞུགས་པ་ལ་རྟེན་མཇལ་ཞིབ་པར་གནང། གཙང་ནས་པཎ་ཆེན་ཐམས་ཅད་མཁྱེན་པས་ཕེབས་བསུ་བ་བློ་བཟང་ཡར་འཕེལ་ལ་གསུང་ཤོག་གནང་བ་ཕྱག་ཏུ་ཕུལ། དེ་ནས་རིམ་གྱིས་ཕེབས་
པས་དབུ་མའི་མདོར་དགའ་ལྡན་ཁྲི་པ་རྒྱལ་མཚན་སེང་གེ་རྒྱལ་སྲས་སྤྲུལ་སྐུ་འཇིགས་མེད་ཡེ་ཤེས་གྲགས་པ། གྲུབ་དབང་སེམས་དཔའ་སྤྲུལ་སྐུ། འོལ་དགའ་རྗེ་དྲུང་སྤྲུལ་སྐུ། རྟ་ཚག་རྗེ་དྲུང་སྤྲུལ་སྐུ། ཤར་རྩེ་ཆོས་རྗེ། སེ་འབྲས་དགེ་གསུམ་
གྱི་བླ་མ་ལས་སྣེ། མི་དབང་ཕོ་ལྷ་བ་བསོད་ནམས་སྟོབས་རྒྱས། དགའ་བཞི་གུང། བཀའ་བློན་མདོ་མཁར་བ་ཚེ་རིང་དབང་རྒྱལ། ཐོན་པ་སྲི་ཆོད་ཚེ་བརྟེན། འབྲོང་རྩེ་ནས་སོགས་བོད་ཀྱི་ཆེ་དགུ་སྟོང་ཕྲག་བརྒལ་བ་གོང་ས་རིན་པོ་ཆེའི་ཕེབས་
་༄༅༄༅། །བསུར་འབྱོར། རྗེ་བླ་མ་ཉིད་ལ་ཡང་སོ་སོས་སྒེར་མཇལ་དང་བོད་དུ་ཕེབས་པའི་ཐོག་མའི་ལེགས་སྐྱེས་སོགས་ཕུལ། འདི་དུས་སེར་འབྲས་ཀྱི་བླ་མ་དགེ་བཤེས་སྐུ་དྲུང་དུ་ཕེབས་པ་རྣམས་ལ་
དཀའ་གནད་ཀྱི་དོགས་དཔྱོད་དང་འབེལ་གཏམ་མང་དུ་མཛད་པས་ཁེངས་པ་ཅན་རྣམས་ཀྱི་སྤོབས་པ་བཅོམ། གཟུ་བོར་གནས་པ་རྣམས་སྔོན་མ་ཐོས་པའི་ལེགས་པར་བཤད་པའི་བདུད་རྩེས་ཡིད་ཚིམ་པས། ཐམས་ཅད་ཀྱིས་བོད་དབུས་གཙང་གི་གྲྭ་ས་ཆེ་པོར་སློབ་གཉེར་ལ་སྦྱངས་པའི་ངལ་བ་མ་མཛད་པར་རྒྱལ་ཁབ་ཆེན་པོར་བཞུགས་ནས་གཞུང་ཆེན་མོ་རྣམས་ཀྱི་དཀའ་བའི་གནད་གང་ལ་ཡང་ཐོགས་པ་མེད་པའི་ཐུགས་གཉེར་འདི་ལྟ་བུ་ཡོང་
པ་ངེས་པར་སྐུ་ཚེ་སྔ་མ་རྣམས་སུ་པྞྚི་ཏའི་སྐུའི་སྐྱེ་བ་མང་དུ་བཞེས་དུས་ཀྱི་ཡོན་ཏན་ཐམས་ཅད་མ་བརྗེད་པར་བྱོན་པ་ཡིན་འདུག་ཅེས་བསྟོད་བསྔགས་འབའ་ཞིག་སྒྲོག་པར་གྱུར། དེ་དག་གི་ཁྲོད་ན་སྒོ་མང་དཔོན་སློབ་ཆོས་གྲགས་
བྱ་བ་པོ་ཏི་ཐམས་ཅད་དང་ཁྱད་པར་དུ་རྣམ་འགྲེལ་ལ་མཁས་པར་གྲགས་ཤིང། རང་ཉིད་ཀྱང་མཁས་པའི་ཁུར་འཁྱེར་བ་ཞིག་ཡོད་པ་དེས། དང་པོ་རྗེ་ཉིད་དང་མ་མཇལ་གོང་དུ་ད་རེས་རྒྱལ་བ་རིན་པོ་ཆེའི་ཆིབས་བསུར་འགྲོ་དགོས་
འདུག་པས་ལྕང་སྐྱ་ཞབས་དྲུང་ལ་སྒོ་མང་བའི་ལ་རྒྱ་ཙམ་གྱིས་མཇལ་བ་ཞིག་མི་བྱེད་ཀ་མེད་འདུག་གོས་ཆེན་གྱི་ན་བཟའ་སོགས་འཕྱོར་ཆས་ལེགས་པ་ལས་ཡོན་ཏན་གྱི་རེ་བ་ཅི་ཡོད་ཟེར་བ་སོགས་ཁ་མང་དུ་བཏང། རྗེ་ཉིད་དང་མཇལ་
བའི་ཇ་གྲལ་དུ་སེར་འབྲས་ཀྱེ་བླ་མ་ཐམས་ཅད་འཛོམ་པའི་དབུས་སུ། རྗེ་ཉིད་སྒོ་མང་དཔོན་སློབ་རྣམ་འགྲེལ་ལ་མཁས་ཞེས་ཐོས་པས་རང་རེ་རྣམ་འགྲེལ་ལས་བརྩམས་པའི་འཕྲོས་པ་ཞིག་བགྱིས་ན་ཅི་འདྲ་ཡོང་ཕེབས་པར། ཆོས་གྲགས་
ན་རེ། རྣམ་འགྲེལ་ལ་སྦྱངས་པ་པ་དགའ་མོ་བྱས་ཁུལ་ཡིན་པས་སྤྲུལ་པའི་སྐུ་ནས་བཀའ་དྲི་གནང་ན་ལན་འབུལ་རྒྱུ་ལག་མ་ཐོགས་ཙམ་ཡོང་འགྲོ་ཞེས་ཟེར། དེ་ལ་རྗེ་བླ་མ་མཆོག་ནས་ལྷན་ཅིག་དམིགས་ངེས་ཀྱི་རྟགས་ཀྱི་སྐོར་ལས་བརྩམས་ཏེ་
བགྲོ་གླིང་མཛད་པར། དང་པོ་ལན་ཕྱོགས་རེ་ཙམ་འབུལ་རྒྱུ་རྙེད་ཅིང་ཁོ་ཡང་ངར་ངར་ལྟ་བུ་བྱེད་པ་ལ་སྐབས་ཤིག་ནས་ཅི་ཟེར་འདི་མེད་པ་དང་དངོས་འགལ་ལ་ལན་གསུམ་ཙམ་བུད་པས། བླ་མ་གཞན་ཐམས་ཅད་ཀྱང་བཞད་གད་ཐེག་གེ་
བ་དང་བཅས་འགའ་ཞིག་གིས་རྗེ་བླ་མ་མཆོག་གི་ཐུགས་རིག་དང་རྣམ་དཔྱོད་ཀྱི་སྤོབས་པས་ཡིད་དྲངས་ཏེ་ཐལ་མོ་སྤྱོར། ལ་ལས་བླ་མ་ཆོས་གྲགས་ཀྱི་ལན་འདེབས་རྒྱུ་མ་བྱུང་བ་ལ་སུན་འབྱིན་གྱི་ཤག་བརྒྱབ་པས། ཆོས་གྲགས་གདོང་དམར་ཧུར་
རེ་རྡུལ་ཆུའི་ཐིགས་པ་བླ་གོས་ཀྱིས་དབྱི་བཞིན་རྒུན་དུས་ཀྱི་ཁུ་བྱུག་གི་དང་ཚུལ་ལ་གནས་པར་གྱུར། དེ་ནས་ཁོ་སྔོན་ལ་འབྲས་སྤུངས་སུ་སླེབས་ནས་སྒོ་མང་གི་ཆོས་གྲྭའི་ཚོགས་ལབ་ཏུ། བྱང་ཕ་གི་ན་དགེ་བཤེས་སྔོ་སང་ངེ་བ་ཞིག་ཕེབས་ཀྱི་འདུག་
ངས་ཁོང་གྲྭ་སར་ཐུགས་གཉེར་མ་མཛད་པས་མཚན་ཉིད་ཀྱི་བགྲོ་གླེང་དེ་ཙམ་མེད་འགྲོ་སྙམ་ཀྱང། མིས་ཡོན་ཏན་ཐམས་ཅད་ནང་ནས་ཤར་བ་ཞིག་ཡིན་འདུག་དབུས་གཙང་གི་ལྗོངས་འདིར་ངེད་རང་རྩོད་པ་ཕམ་པ་ཞིག་མི་དྲན་ཡང་ད་
་༄༅༄༅། །རེས་སྤྲུལ་སྐུ་གཞོན་ནུ་དེས་ངེད་རང་ཁ་གྲགས་རྒྱུ་མེད་པ་བཟོས་སོང། ཁྱེད་ཚོ་དགེ་བཤེས་ཆེན་པོ་ཡིན་ཟེར་བ་ཚོ་སང་གནང་མཇལ་སྐབས་ཐུགས་རིག་བསྒྲིམ་ན་སྔོ་ལོ་འཕྱར་འཇུག་པ་ལ་ཚེགས་མི་འདུག་
ཟེར་བ་སོགས་ལབ་འདུག་ལེགས་བཤད་ཆབ་ཀྱིས་རྟག་པར་བརླན་པའི་ལྗགས། །གདམས་ངག་འདོམས་ལ་པང་མའི་འདབ་ལྟར་མཉེན། །རྒོལ་བ་འཇོམ་ལ་སྤུ་གྲིའི་སོ་ལྟར་རྣོ། ། འདི་ནི་མཁས་རྣམས་ངོ་མཚར་བསྐྱེད་པའི་
འཕྲུལ། །དྲི་མེད་རིགས་པའི་གད་རྒྱང་གཅིག་གིས་ཀྱང། །ས་གསུམ་འདར་བྱེད་སྨྲ་བའི་སེང་གེ་ཁྱོད། ཡུལ་དབུས་གངས་རིའི་ལྗོངས་སུ་ལྷགས་པ་ན། །མཁས་རློམ་ཝ་ཚོགས་སྨྲ་བཅད་རྫུ་ལ་བརྟེན། །དེ་ནས་རིམ་གྱིས་ཕེབས་ཏེ། རྭ་
སྒྲིང་བའི་ཐབ་བསུའི་བཞུགས་གྲལ་དུ་གོང་ས་རིན་པོ་ཆེ་ནས། རྗེ་འདི་པ་དང་འོལ་དགའ་རྗེ་དྲུང་སྤྲུལ་སྐུ་རྣམ་གཉིས་ལ་རྟེན་འབྲེལ་གྱི་ཁད་དབུམ་མའི་ལྟ་བའི་སྐོར་གྱི་གླེང་མཛོད་ཕེབས་པར་བརྟེན་ལྟ་བ་ལས་བརྩམས་པའི་
བརྒལ་བརྟག་མང་དུ་མཛད་པར། རྒྱལ་བའི་དབང་པོ་ཐུགས་ཤིན་ཏུ་དགྱེས། རྭ་སྒྲེང་དུ་ཕེབས་ནས་ཇོ་བོ་འཇམ་པའི་རྡོ་རྗེ་དང། གྣ་ཡོན་མ་ཆེ་ཆུང་གིས་གཅོ་བོའི་རྟེན་རྣམས་དང་འབྲོམ་གྱི་གཟིམ་ཕུག་སོགས་ལྷ་ཁང་ཐམས་ཅད་
ལ་ཞིབ་མཇལ་མཛད་ཅིང། ལྷ་ཁང་གི་འགག་ཏུ་རྒྱལ་བའི་དབང་པོ་དགེ་འདུན་གྱི་སྡེ་དང་ལྷན་ཅིག་པར་སྤྱན་འདྲིན་ཁྲུས་གསོལ། གནས་བརྟན་ཕྱག་མཆོད། སྨོན་ལམ་སོགས་རྒྱས་པར་མཛད། ཇོ་བོའི་སྐུ་དབུ་ཡོན་མ་ཆེ་ཆུང་སོགས་
རྒྱལ་བའི་གཟིམ་ཆུང་དུ་སྤྱན་དྲངས། རྒྱལ་དབང་ཐམས་ཅད་མཁྱེན་པ། མཁན་ཆེན་རྡོ་རྗེ་འཆང། རྗེ་འདི་པ་རྣམས་ལྷན་དུ་གསང་བདེ་འཇིགས་གསུམ་གྱི་སྒྲུབ་མཆོད་དང་ཚོགས་འཁོར་རྒྱས་པ་མཛད། རྒལ་བ་རིན་པོ་ཆེ་རྭ་སྒྲེང་གི་ཆོས་
ཁྲིར་ཕེབས་ནས་ཚོགས་ཡོངས་ལ་རྗེ་འདི་པས་ཞུས་པའི་བླ་མའི་རྣལ་འབྱོར་དངོས་གྲུབ་ནོར་བུའི་བང་མཛོད་ཀྱི་ལུང་གནང་བ་གྣ་དང་གང་ཟག་ཆོས་གསུམ་འཛོམ་པའི་རྟེན་འབྲེལ་ཕུན་སུམ་ཚོགས་པ་འགྲིག་ཉིན་གཅིག་ཕྱི་སྐོར་དུ་
ཕེབས། བསྟན་པའི་ཆུ་རྒྱུན་རིང་མོར་སྐུ་ཁྲུས་གནང། འབྲོམ་གྱི་སྐུ་གདུང་བཞུགས་པའི་ས་འབུམ་གྱིས་གཙོ་བའི་བཀའ་གདམས་པའི་དགེ་བའི་བཤེས་གཉེན་མང་པོའི་སྐུ་གདུང་བཞུགས་པའི་འབུམ་པ་རྣམས་མཇལ། ཡང་དགོན་
དང་དགོན་པ་གོང་དུ་རྗེའི་ཆོས་ཁྲེད་དང་ནང་རྟེན་འབུམ་ནག་མ་སོགས་རྟེན་གསུམ་དང། མཆོད་རྟེན་བརྒྱ་རྩ་ཤུག་པ་མིང་ཆེན་སོགས་མཇལ། གནས་དེར་རྒྱལ་དབང་ཡབ་སྲས་རྗེ་འདི་པ་དྲུང་སྤྲུལ་སྐུ་རྣམས་ལྷན་ཅིག་པས་དཔལ་འཁོར་
ལོ་སྡོམ་པའི་སྒྲུབ་མཆོད་མཛད་ཅིང། ཚོགས་ཀྱི་འཁོར་ལོ་མཛད་སྐབས་འོལ་དགའ་རྗེ་དྲུང་སྤྲུལ་པའི་སྐུས་སེམས་མི་འགྱུར་མའི་མགུར་དབྱངས་འཐེན་པས་ཐུགས་འཁུལ་བ་བྱུང། ཕྱིར་ཕེབས་ལམ་དུ་ཤུག་གསེབ་ནས་སློང་མོ་བ་
འདྲ་བ་གོས་ཀྱི་ཕྲག་པ་ཕུད་པའི་ཕུ་ཐུང་གཉིས་ཕྲག་པར་བཀལ་བ་ཞིག་གློ་བུར་དུ་ཐོན་བྱུང་བར། མཁན་ཆེན་རྡོ་རྗེ་འཆང་ནས་རྗེ་འདི་པ་ལ་བལ་་འདྲ་ཡོད་ན་བྱིན་ཅིག་གསུངས་པས། ཕྱག་གྱོག་ཚོ་ལ་་ཀ་ཨེ་ཡོད་བཀའ་འདྲི་གནང་བའི་བར་
་༄༅༄༅། །དེར་གར་སོང་ཆ་མེད་དུ་གྱུར། དེ་རེས་ང་རང་གི་མ་བྱུང་བ་མ་གཏོགས་འབྲོམ་རིན་པོ་ཆེ་ཡིན་འདྲ་ཞེས་རྗེ་ཉིད་ནས་དངོས་སུ་གསུང་བ་ཐོས་ཤིང། བཀའ་གདམས་གླེགས་བམ་ལས། བདག་གི་སྤྲུལ་པ་དམ་པ་
ཅིག་རེས་འགའ་དགེ་སློང་ཉིད་དུ་སྤྲུལ། །ཞེས་པ་ནས། རེས་དགའ་དབུལ་ཕོངས་སྤྲང་པོའི་གཟུགས། །ཞེས་སོགས་གསུངས་པ་ལྟ་བུ་ཡིན་པར་སེམས། མཁའ་འགྲོ་མ་གསང་བ་ཡེ་ཤེས་ཀྱི་ཕོ་བྲང་དུ་གྲགས་པའི་ཕ་བོང་རྩར་རྒྱལ་བ་ཆིབས་
བཤོལ་ནས་བསྐོར་བ་གནང། རྗེ་འདི་པ་དང་ཕྱག་གྱོག་པ་རྣམས་དང་བཅས་པས་དཔྱིད་ཀྱི་རྒྱལ་མོའི་གླུ་དང་བདེ་མཆོག་གི་ཤིས་བརྗོད་མཛད་པས། ནུབ་ཕྱོགས་ཀྱི་བྷ་གའི་དབྱིབས་ཅན་གྱི་བྲག་གི་བུ་ནས་བློ་བུར་དུ་ཆུ་རྡོལ་བ་ཐམས་ཅད་
ཀྱིས་ལོངས་སྤྱོད་རྒྱ་བྱུང། རྒྱལ་བའི་དབང་པོར་གནས་འདི་ཤིན་ཏུ་ཡ་མཚན་པ་འདུག་པས་མིང་ཞིག་གནང་དགོས་ཞུས་ཀྱང་ཞལ་མཛུམ་པ་མཛད་པ་ལས་མིང་དངོས་སུ་མ་གནང།  སྤྲུལ་པའི་གནས་མཆོག་དཔལ་གྱི་རྭ་
སྒྲེང་དུ། །སྤྲུལ་པའི་སྐྱེས་མཆོག་དུ་ལྷན་ཅིག་འཛོམ། ། སྤྲུལ་པའི་གླིགས་བམ་ཉིད་ལས་གསུངས་པ་བཞིན། །སྤྲུལ་པའི་བཀོད་པ་ངོ་མཚར་དཔག་ཡས་བསྟན། །གསང་ཆེན་རྡོ་རྗེའི་གླུ་ཡིས་མཁའ་འགྲོ་མ། །གསང་བ་ཡེ་ཤེས་
རྗེས་ཆགས་བསྐུལ་བ་ལས། །གསང་གནས་བདེ་སྐྱོང་འཁོར་ལོ་ལས་འོངས་པའི། །གསང་རྫས་དཔའ་བོའི་ཚོགས་ལ་མཆོད་པར་བསྟབ། །འབྲོམ་རྗེ་ཡབ་སྲས་ཁྱེད་ཀྱི་སྔོན་བྱུང་གི་རྣམ་ཐར་མ་ལུས་ཕྱི་རོལ་དངོས་པོས་ཀྱང། །ལས་ཅན་
རྣམས་ལ་ངོམས་པ་འདི་ལྟན། །ཡོན་ཏན་སྦེད་པའི་ཐུགས་ངལ་འདིས་ཅི་བྱ། །དེ་ནས་སྟག་ལུང་ཕོ་མདོར་ཕེབས་ནས་རྟེན་མཇལ་སོགས་ཞིབ་པར་གནང། དངོས་གྲུབ་གླིང་ཁར་གྲུབ་པའི་དབང་ཕྱུག་རྗེ་དོན་ཡོང་མཁས་གྲུབ་ཕེབས་པ་དང་མཇལ་
མཁན་ཆེན་རྡོ་རྗེ་འཆང་ནས་སྐྱ་སྤྲུལ་སྐུ་རིན་པོ་ཆེ་འདི་པ་འཆད་རྩོད་རྩོམ་གསུམ་གང་ལ་འང་ཐོགས་པ་མེད་པ་འགྲན་ཟླ་དང་བྲལ་བ་ཞིག་ཡིན་ཚུལ་གནང་བར། རྗེ་དོན་ཡོབ་མཁས་གྲུབ་ཀྱིས། འོ་དེ་ངེད་ཀྱིས་ཡག་པོ་ཤེས་པ་ཡོད། རྗེ་འདི་
པའི་སྐུ་གོང་མ་དང་ངེད་ཅག་ཁྲི་ཆེན་བློ་བཟང་དོན་ཡོད་ཀྱི་དྲུང་དུ་ལན་མང་དུ་མཇལ། ཁོང་གིས་རླུང་རྡོ་རྗེའི་བཟླས་པ་རབ་མཛད་པས་མགྲིན་པའི་རྩམ་དུད་མ་ལུས་པ་གྲོལ་བའི་ལག་རྗེས་ཡིན་པ་འདུག་གསུངས། རྗེ་འདི་ལ་ཁྱོད་ཀྱིས་སྒོམ་
སྒྲུབ་ལ་འབད་པ་ཐོན་ཅིག་ཐོས་པས་མང་པོ་ཤེས་མི་ཡོང། །སྒོམ་པས་མང་པོ་ཤེས་ཡོང་བ་ཡིན་ཅེས་གསུངས། བླ་མ་མཁས་གྲུབ་པའི་གསུང་དེ་ངེས་པར་ཐུགས་མད་པ་འདུག་ཅེས་ཕྱིས་སུ་ཡང་ཡང་གསུངས། འབུམ་སྟེང་དུ་བཞུགས་
ཞག་གནང་སྐབས་མཁན་ཆེན་རྡོ་རྗེ་འཆང་ནས་རྗེ་འདི་པ་ལ་དུར་ཁྲོད་ཀླུ་མོ་རྒྱལ་དུ་འགྲོ་གསུང། དེར་ཕེབས་ནས་དུར་ཁྲོད་ཀྱི་དབུས་སུ་བཞུགས་ཏེ་ཡབ་སྲས་གཉིས་ཀྱིས་བདེ་མཆོག་གི་ཚོགས་འཁོར་དཔྱིད་གླུ་དང་བཅས་པ་མཛད་ཅིང་
མཁན་ཆེན་ཐུགས་ཉམས་འུར་བའི་གསུང་གླེང་ངོ་མཚར་ཅན་མང་དུ་གནང། དེ་ནས་རིམ་གྱིས་ཕེབས་པས་བོད་ཀྱི་སྤྲུལ་སྐུ་དང་བླ་དཔོན་ཆེ་དགུ་ཡོད་དོ་ཅོག་རྒྱལ་བའི་ཕེབས་བསུར་བྱོན་པ་ཐམས་ཅད་ཀྱིས་རྗེ་འདི་པ་ལ་གུས་འདུད་ལྷུར་
་༄༅༄༅། །ལེན་པ་མཛད། ཀུན་གཟིགས་ལྔ་པ་རྒྱ་ནས་ཕེབས་སྐབས་ཐོག་པར་ཁྱམ་སར་ཆེན་མོར་ཕེབས་པ་རྟེན་འབྲེལ་འཕྲོད་ལམ་ཆེ་བ་བྱུང་བཞིན། རྒྱལ་བའི་དབང་པོ་ཐོག་མར་ལྷ་ལྡན་གཙུག་ལག་ཁང་གི་
ཁྱམས་ར་ཆེན་མོར་ཕེབས་ནས་གསེར་ཁྲིར་བཞུགས་ཕྲལ་དུ། རྗེ་བླ་མ་འདི་ཉིད་ནས་གདན་ས་ཆེན་པོའི་འདིར་ཆེབས་ཁ་བསྒྱུར་བ་གང་ཅིའི་རྟེན་འབྲེལ་ལེགས་ཤིང། སླད་དུའང་བསྟན་འགྲོའི་དཔལ་མགོན་དམ་པར་ཞབས་པད་བསྐལ་
བརྒྱར་བརྟན་ངོས། ཐུབ་བསྟན་སྤྱི་དང་ཁྱད་པར་འཇམ་མགོན་བླ་མའི་རིང་ལུགས་ནམ་མཁའི་མཐའ་ཁྱབ་ཏུ་དར་ཞིང་རྒྱས་པ་མཛད་དགོས་ཚུལ་གྱི་ཞུ་བ་དང་ལེགས་འབུལ་ཕུལ། དེ་ནས་ཐུབ་པའི་དབང་པོ་དངོས་དང་ཁྱད་པར་མ་
མཆིས་པ་ཇོ་བོ་ཤཱ་ཀྱ་མུ་ནེ། རང་བྱོན་ལྔ་ལྡན། རྗེ་ང་འགྲན་མ་སོགས་ལྷན་ལྡན་སྤྲུལ་པའི་གཙུག་ལག་ཁང་གི་སྟེར་འོག་བར་གསུམ་གྱི་རྟེན་རྣམས་ལ་རྒྱལ་བའི་དབང་པོ་དང་ལྷན་ཅིག་ཏུ་མཇལ་བ་གནང་ཞིང་སྤྱན་འདྲེན་ཁྲུས་གསོལ་
ཡན་ལག་བདུན་པ་སོགས་ཆོས་སྤྱོད་ཀྱི་རིམ་པ་རྒྱས་པ་གནང། གཞུང་ནས་བཞུགས་གནས་ཁྲོམ་གཟིགས་ཁང་གསར་དུ་གྲྭ་བསྒྲིགས་འདུག་པས་དེར་ཕེབས། ཕྱི་ཉིན་ཨེ་ཝ་དུ་གསོལ་སྟོན་གྱི་བཞུགས་གྲལ་དུ་ཕེབས། ཕུར་བུ་ལྕོག་
ནས་རྗེ་བླ་མ་བྱམས་པའི་མཚན་ཅན་རྒྱལ་དབང་རིན་པོ་ཆེར་མཇལ་བར་ཕེབས་པའི་ཞར་ལ་ཁྲོམ་གཟིགས་ཁང་དུ་རྗེ་འདི་པ་དང་མཇལ་ཕྲད་མཛད་པར་ཕེབས་འདུག་ནའང། དེ་དུས་རྒྱལ་བ་རིན་པོ་ཆེ་དང་སྲིད་སྐྱོང་ཕོ་ལྷ་བ་ཐུགས་ནང་
ཧ་ཅང་གཙང་རྒྱུ་མེད་པ་དང། རྗེ་བླ་མ་བྱམས་པ་རིན་པོ་ཆེ་ཕོ་ལྷ་བའི་བླ་མར་སོང་བ་བཅས་ཕན་ཚུན་ཐུགས་རྟོག་མཛད་རེས་ཀྱིས་ཐུགས་གཤིན་པ་རང་ཞིག་མ་བྱུང་བ་འདྲ། དེ་ནས་རེ་ཞིག་གི་བར་ཉིན་བཞིན་གསོལ་སྟོན་དང་མཇལ་ཕྲད་ཞུ་མི་
མང་བ་སོགས་ཀྱིས་ཐུགས་བྲེལ་ཤིན་ཏུ་ཆེ་བ་བྱུང། ཚེས་བཅུ་བདུན་གྱི་ཉིན་རྒྱལ་བའི་དབང་པོ་ཕོ་བྲང་ཆེན་པོ་པོ་ཏ་ལར་ཕེབས་ནས་ཚོམ་ཆེན་རྙིང་པའི་གསེར་ཁྲི་ལ་ཞབས་ཀྱི་པང་མོ་བཀོད་པ་ལ། ཐོག་མར་རྗེ་འདི་པས་མཇལ་དར་ཕུལ་ཞིང་
བཀྲ་ཤིས་ལྷུན་པོ་ནས་བརྟན་བཞུགས་དང། གཞུང་ནས་གསོལ་སྟོན་རྒྱས་པར་ཞུས། གཟའ་སྐར་བཟང་པོའི་ཉིན་རྗེ་བླ་མ་ཉིད་ནས་རྒྱུ་སྐྱེན་སྦྱར་ཏེ་རྣམ་རྒྱལ་གྲྭ་ཚང་ནས་གཙུག་ཏོར་རྣམ་པར་རྒྱལ་མའི་ཆོ་དང་འབྲེལ་བའི་སྒོ་ནས་བདེན་ཚིག་
མརྗོད་པ་དནག་ཆབ་གཅིག་པར། འཇམ་དབྱངས་གོང་མ་ཆེན་པོས་ཕྱག་གིས་གནང་བའི་བྱི་རུ་འབའ་ཞིག་ལས་གྲུབ་པའི་ཚེ་དཔག་མེད་ལྷ་དགུའི་སྐུ་བརྙན་ཁྱད་མཚར་སོགས་དང། གསེར་དངུལ་གོས་དར། སྤྱད་པ་ངོ་མཚར་བ་སྣ་ཚོགས་དང་
བཅས། རྒྱལ་བའི་དབང་པོ་ཉིད་ཀྱི་སྐུ་ཆེ་བའི་ཡོན་ཏན་བརྗོད་བ་སྔོན་དུ་འགྲོ་བའི་སྒོ་ནས་སྙིགས་དུས་ཀྱི་སྐྱེ་བོའི་ངང་ཚུལ་ལ་ཐུགས་སྐྱོ་བ་མེད་པར་ཞབས་པད་བསྐལ་པ་རྒྱ་མཚོའི་བར་དུ་བརྟན་པར་བཞུགས་ནས་བསྟན་འགྲོའི་དོན་རྒྱ་ཆེན་པོ་མཛད་
དགོས་ཚུལ་སོགས་དཔེ་དང་གཏན་ཚིགས་ལུང་རིགས་དུ་མའི་སྒོ་ནས་ཚིག་སྙན་ཅིང་འཇེབས་པ་དག་ཅིང་གསལ་བས་བཅོས་མིན་གྱི་དད་གུས་ཤུགས་དྲག་པོས་ཏན་དུ་གསོལ་བ་འདེབས་པར་མཛད་པ་ལ། རྒྱལ་བའི་དབང་པོ་ཐུགས་དགྱིས་པའི་
་༄༅༄༅། །སྒོ་ནས་ཞལ་བཞེས་ཀྱང་བཟང་པོ་གནང།  རིས་མེད་བསྟན་འགྲོའི་པད་ཚལ་བཞད་པའི་གཉེན། །རྒྱལ་དབང་ནམ་མཁའི་ནོར་བུ་མགོན་པོ་འདིའི། །འཕྲིན་ལས་རྟ་ལྗང་ཤིང་རྟ་ལ་
བཅིབས་ནས། །གངས་ཅན་བསོད་ནམས་ཤར་རིའི་རྩེ་ལ་འཛེགས། །སྔོན་ཚེ་ཤཱ་ཀྱའི་རྒྱལ་པོ་འཁོར་དང་བཅས། །རྨད་བྱུང་རྫུ་འཕྲུལ་བཀོད་པ་མཐའ་ཡས་པས། །བུ་རམ་ཤིང་འཕེལ་གྲོང་དུ་གཤེགས་པ་ཡི། །ངོ་མཚར་དུས་མཐའ་
འདིར་ཡང་གསལ་བར་གྱུར། ཐུགས་བསྐྱེད་རྫོགས་ལྡན་སྤྲིན་གྱི་བླ་རེ་ནི། །བསེལ་ལྡན་ཁྱོན་ཀུན་ཁྱབ་པར་བྲེས་པ་ལས། །ཕན་བདེ་མངོན་པར་བཞད་པའི་མེ་ཏོག་ཆར། །སྙོམས་པར་བབས་པས་ས་འདི་སྐལ་བཟང་བྱས། །ཞེས་བྱ་བ་ནི་
བར་སྐབས་ཀྱི་ཚིགས་སུ་བཅད་པའོ། །ཁྱབ་བདག་རྡོ་རྗེ་སེམས་དཔའི་ངོ་བོ་དཔལ་ལྡན་བླ་མ་དམ་པ་ཡེ་ཤེས་བསྟན་པའི་སྒྲོན་མེ་དཔལ་བཟང་པོའི་རྣམ་པར་ཐར་པ་མདོ་ཙམ་བརྗོད་པ་དགེ་ལྡན་བསྟན་པའི་མཛེས་རྒྱན་ལས། གོང་མ་ཆེན་པོའི་
གསེར་གྱི་ལུང་བཞིན་ཁམས་གསུམ་འགྲོ་བའི་མགོན་པོ་རྒྱལ་དབང་ཐམས་ཅད་མཁྱེན་པ་གངས་རིའི་ལྗོངས་སུ་གདན་དྲངས་ཏེ་ཕོ་བྲང་ཆེན་པོ་པོ་ཏ་ལའི་མི་འཇིགས་སེང་གེའི་ཁྲི་ལ་ཞབས་ཀྱི་པྔོམ་འགོད་པར་མཛད་པའི་ལེའུ་སྟེ་དྲུག་
པའོ།།     །།དེ་ནས་གོང་ས་ཐམས་ཅད་མ་ཁྱེན་པར་རྗེ་བླ་མ་ཉིད་ཀྱིས་གསོལ་བ་བཏབ་པ་བཞིན་དཔལ་རྗེ་འཇིགས་བྱེད་བདུད་ལས་རྣམ་པར་རྒྱལ་བ་དཔའ་བོ་གཅིག་པའི་དབང་རྗེ་འདི་པས་གཙོ་བའི་རྒྱལ་བ་འཕགས་པ་ལྷ་
རྒྱལ་སྲས་སྤྲུལ་སྐུ་སོགས་བླ་མ་དགེ་བའི་བཤེས་གཉེན་བཞི་བརྒྱ་བརྒྱད་ཅུ་སྐོར་ལ་གནང་ཞིང། སྟ་གོན་དང་དངོས་གཞིག་གཉིས་ཀར་ཐོག་མ་ཀུན་སློང་འཆོས་པ་ནས་མཇུག་གི་བར་ལ་རྒྱུད་དང་རྒྱ་གཞུང་རྗེ་ཡབ་སྲས་ཀྱི་གསུང་རབ་རྣམས་ཀྱི་ཁུངས་
དང་བཅས་པའི་ལྗགས་བཤད་ཤིན་ཏུ་རྒྱས་དང། དཀའ་བའི་གནད་རྣམས་ལ་རིགས་པས་མཐའ་དཔྱོད་པ་དང། ཕྱག་ལེན་རྣམས་སླ་ཆོས་སུ་མ་སོང་བའི་རྒྱས་སུ་བས་དེར་ཚོགས་པ་ཐམས་ཅད་རིགས་པའི་ལམ་ནས་དྲངས་
པའི་དད་པ་བཅོས་མིན་སྐྱེས། རྒྱལ་བའི་དབང་པོ་བོད་དུ་ཕེབས་ནས་དབང་ཆེན་ཐོག་མར་གནང་བ་འདིའི་ཞུ་བ་པོ་ཡང་རྗེ་བླ་མ་འདི་ཉིད་ཡིན་འདུག་པས་གོང་སྨོས་ལྟར་རྟེན་འབྲེལ་གྱི་སྒོ་རྨད་དུ་བྱུང་བ་འགྲིག་པར་སྣང། གཞན་ཡང་ཇོ་བོའི་རྣམ་
ཐར་ཆེ་ཆུང་དང་ཕ་ཆོས་བུ་ཆོས་སོགས་བཀའ་གདམ་མས་གླིགས་བམ་རིན་པོ་ཆེའི་ལྗགས་ལུང་ཡང་གནང། རྒྱལ་དབང་བླ་བ་ཕྱེད་གཉིས་ཙམ་གྱི་རིང་སྐུ་མཚམས་བཅད་རྒྱར་བཞུགས་སྐབས་སུ་ཡང་སྐུ་མདུན་དུ་ཕེབས་གསུངས་པ་བཞིན་ཡང་
ཡང་བྱོན་པར་ཆོས་ཀྱི་གསུང་གླེང་མང་བ་མཛད་ཅིང་ཐུགས་དམ་རྟེན་གྲས་རྒྱ་གར་ཤར་ལིའི་འཁོར་ལོ་སྡོམ་པའི་སྐུ་བརྙན་བྱིན་ཅན་ཞིག་སྟེ་གཞན་ལམ་སྟེར་བར་ཐུགས་དམ་རྟེན་མཛོད་ཅེས་ཕེབས། སྔར་མགར་ཐར་དུ་བྱང་ཆུབ་ལམ་རིམ་
འཇམ་དཔལ་ཞལ་ལུང་གི་བཀའ་ཁྲིད་མར་ཤེས་སུ་མཚམས་འཇོག་པ་མཛད་པའི་འཕྲོ་རྣམས་གནང་རྒྱུའི་དབུ་བཙུག་གསན་མཁན་སྤྲུལ་སྐུ་ཆེ་ཁག་རྣམས་དང་དགེ་བའི་བཤེས་གཉེན་མཁས་གྲགས་ཅན་མང་བས། རྒྱལ་དབར་མཆོག་
་༄༅༄༅། །ན་དཀའ་བའི་གནད་དུ་མ་ལ་དྲི་རྨེད་དང་བརྒལ་བརྟག་མཛད་པར། སོ་སོས་ལན་ཕུལ་བ་ལས་གྲུབ་མཆོག་འཇམ་དཔལ་རྒྱ་མཚོ་ནས་བཀའ་ལན་གང་ཞུས་ཐམས་ཅད་དོན་ལ་འབྱོར་ཞིང་གོ་
རྒྱུ་ཆེ་བས་རྒྱལ་བ་རིན་པོ་ཡང་ཐུགས་དགྱེས་པ་བྱུང་ཞེས་རྗེ་བླ་མ་ཉིད་གསུང་བ་ཐོས། བཀའ་ཁྲིད་རྫོགས་པའི་མཇུག་ཏུ་གཟིམ་ཆུང་བཀའ་གདམས་དབང་སྟ་ཟུར་མ། འཕགས་པ་ལོ་ཀེ་རྟེན་ཁྱད་པར་ཅན་
རྣམས་གདན་དྲངས་ཏེ་མཆོད་སྤྲིན་རྒྱ་ཆེན་པོ་བློར་མི་ཤོང་བ་དང་བཅས། ཐོག་མར་རྒྱལ་བའི་དབང་པོ་ཉིད་ནས་སེམས་བསྐྱེད་ཆོ་གས་ལེན་པ་སོགས་མཛད་རྗེས་སེང་གེའི་ཁྲིལ་བཞུགས་ཏེ། དུས་གསུམ་རྒྱལ་བ་ཐམས་ཅད་གྱི་བགྲོད་
པ་གཅིག་པའི་ལམ་པོ་ཆེ། བྱང་ཆུབ་སེམས་དཔའ་རྣམས་ཀྱི་ཐུགས་དམ་གྱི་མཐིལ། བྱང་ཆུབ་མཆོག་ཏུ་སེམས་བསྐྱེད་པའི་ཚུལ་མདོ་སྔེ་དུ་མ་ལས་འབྱུང་བའི་ཡན་ལག་བསམ་གྱིས་མི་ཁྱབ་པ་རྣམས་འཆད་པ་སྔོན་དུ་འགྲོ་བའི་ནས་རྗེ་རྒྱལ་བ་
གཉིས་པའི་ཞལ་ལུང་བརྒྱུད་ལྡན་བླ་མ་དམ་པའི་ཕྱག་ལེན་ཇི་ལྟ་བ་བཞིན་སེམས་བསྐྱེད་ཆོ་གས་འབོག་པར་མཛད། རྗེ་བླ་མ་མཆོག་གི་ཞལ་ནས། འདི་དུས་རྒྱལ་དབང་མཆོག་ནས་ལམ་ཁྲིད་སྐབས་ཀྱི་གསུང་བཤད་གང་གནང་ཐམས་ཅད་
ཤིན་ཏུ་རྣོ་ཞིང་ལམ་ལ་ངེས་པ་བསྐྱེད་པ་ལ་ཕུལ་ཤིན་ཏུ་ཆེ་བ་དང། ཁྱད་པར་དུ་སྐྱེས་བུ་ཆེན་པོའི་ཆོས་སྐོར་ལ་ལུང་རིགས་བསམ་གྱིས་མི་ཁྱབ་པའི་སྒྲུབ་བྱེད་དང་བཅས་མྱོང་ཐོག་ཏུ་འགྲིལ་བའི་གསུང་བཤད་འགྲན་ཟླ་དང་བྲལ་བ་བཀའ་
དྲིན་བསྐྱང་བྱུང་བས་ཡིད་འཁྲུལ་བ་ལ་ཚོད་མ་བྱུང་ཞེས་ཕྱིས་སུ་ཡང་ཡང་གསུང་བ་ཐོས། ལམ་ཁྲིད་འཇམ་དཔལ་ཞལ་ལུང་གི་ལྗགས་ལུང་ཡང་གནང།     སྙིང་སྟོབས་རྨད་བྱུང་ཁྱོད་ཐུགས་འཛིན་མ་ལ། །སྙིང་བརྩེའི་གཏེར་
ཆེན་སྤྱན་རས་གཟིགས་དངོས་ཀྱིས། །སྙིང་རྗེའི་ས་པོན་གྲུང་པོ་བཏབ་པ་ལས། །སྙིང་རྗེའི་མྱུ་གུ་བྱང་ཆུབ་སེམས་མཆོག་འཁྲུངས། །ཕྱིན་དྲུག་བསྡུ་བཞིའི་སྙེ་མ་སྨིན་པ་ཡི། །མ་སྨད་རྒྱལ་སྲས་སྤྱོད་པའི་སྟོན་ཐོག་གིས། །མཁའ་ཁྱབ་འགྲོ་བའི་དབུལ་
བ་ཀུན་སེལ་བའི། །ཐེག་ཆེན་ཆོས་ཀྱི་སོན་ནམ་མཐར་ཕྱིན་གྱུར། །འདི་དུས་གོང་ས་མཆོག་ནས་རྗེ་བླ་མ་ཉིད་ལ་ཕྱག་ཐམ་ཆེ་ཆུང་ཡང་ཆེད་གཉེར་བསྐྲུན་པ་བཀའ་འདྲིན་དུ་སྩལ། དཔལ་འཁོར་བདེ་མཆོག་དང་རྡོ་རྗེ་འཇིགས་བྱེད་ཀྱི་ཚོགས་
འཁོར་ལྗགས་རྩོམ་ཞུས་པ་བཞིན། དཔལ་འཁོར་ལོ་སྡོམ་པའི་ཚོགས་ཀྱི་མཆོད་པའི་བདེ་ཆེན་སྙིང་པོ་རབ་ཏུ་རྒྱས་པ་དང། རྡོ་རྗེ་འཇིགས་བྱེད་ཀྱི་ཚོགས་མཆོད་ཆོ་དགའ་སྟོན་འཛུམ་ཞལ་བཅས་བཀའ་འརྩོམ་མཛད་ནས་ལྗགས་ལུང་
སྩལ། གོང་ས་མཆོག་ལ་མཁན་ཆེན་རྡོ་རྗེ་འཆང་ནས་ལམ་རིམ་ཆེན་མོའི་བཤད་ལུང་ཟླ་བ་གཅིག་ལྷག་ཙམ་འབུལ་བར་མཛད་སྐབས་ཡབ་སྲས་ཀྱིས་རྗེ་འདི་པ་ལ་ཆོས་གྲལ་དུ་བཞུགས་ཅེས་ཕེབས་པ་ལྟར་བཞུགས་པས་གསུང་བཤད་
འབྱམས་ཀླས་པ་དང་ཡབ་སྲས་གཉིས་དང་ཆོས་ཉན་གྱི་དགེ་བའི་བཤེས་གཉེན་པ་རྣམས་དཀའ་གནད་ལ་མོལ་མཆིད་མང་དུ་མཛད་པ་གསན་པས་ཐུགས་ལ་དགའ་དད་སྐྱོ་གསུམ་ཁོར་མོ་ཡུག་ཏུ་བྱུང་གསུང། དེ་ལྟར་པེའི་ཅིང་དུ་བཞུགས་
་༄༅༄༅། །སྐབས་སེམས་དཔའ་ཆེན་པོ་ངག་དབང་ཆོས་ཀྱི་རྒྱ་མཚོ། དགེ་པའི་བཤེས་གཉེན་ཤེས་རབ་དར་རྒྱས། གྲུབ་པའི་དབང་ཕྱུག་བློ་བཟང་ཆོས་འཛིན་པ་རྣམས་ལས་བྱང་ཆུབ་ལམ་གྱི་རིམ་པའི་ཁྲིད་མང་
དུ་གསན་ཅིང། ཁྱད་པར་མགར་ཐར་དུ་བཞུགས་སྐབས་དང་ལྷ་སར་ཕེབས་ནས་རྣམ་འདྲེན་རྒྱལ་བའི་དབང་པོ་དང་མཁན་ཆེན་རྡོ་རྗེ་འཆང་གཉིས་ཀྱི་དྲུང་དུ་རིམ་ཆེན་མོ། བདེ་ལམ། འཇམ་དཔལ་ཞལ་ལུང་རྣམས་ཀྱི་གཞུང་
བཤད་དང། ཉམས་ལེན་དམར་ཁྲིད་ལན་དུ་མར་ཤིན་ཏུ་གཟང་རྒྱས་གསན་པ་དང། དཀར་བའི་གནད་རྣམས་ལ་དགེ་བའི་བཤེས་ཆེན་པོ་རྣམས་དང་འབེལ་གཏམ་མང་དུ་མཛད་པར་བརྟེན། དུས་དསུམ་གྱི་བདེ་བར་གཤིགས་
པ་ཐམས་ཅད་ཀྱི་བགྲོད་པ་གཅིག་པའི་ལམ་པོ་ཆེ། ཡུམ་ཤེས་རབ་ཀྱི་ཕ་རོལ་ཏུ་ཕྱིན་པའི་མན་ངག་ཟབ་མོ། དཔལ་ལྷ་ཅིག་ངིའ་པ་ཀ་རའི་ཐུགས་ཀྱི་བཅུད་ཕྱུང་བ། རྗེ་རྒྱལ་བ་གཉིས་པའི་ལེགས་བཤད་ཟླ་མེད། ཆེ་བ་བཞི་དང་ལྡན་པའི་
བྱང་ཆུབ་ལམ་གྱི་རིམ་པའི་གནད་ལ་གཞན་དྲིང་འཇོག་པའི་མཁྱེན་རབ་ཀྱི་དཀྱིལ་འཁོར་ཡོངས་སུ་རྒྱས་ཏེ། སྔར་ཤེས་རབ་ཀྱི་ཕ་རོལ་ཏུ་ཕྱིན་པའི་དོན་གཏན་ལ་འབེབས་པར་བྱེད་པ་འཛམ་གླིང་རྒྱན་དྲུག་མཆོག་གཉིས་ཀྱི་གཞུང་
ཆེན་མོ་རྣམས་ལ་ཐོས་རྒྱ་མཚོ་ལྟ་བུ་མཛད་པ་དེ་ཐམས་ཅད་འདིར་བྱང་ཆུབ་ལམ་གྱི་རིམ་པའི་ཉམས་ལེན་དུ་འུབ་ཀྱིས་འདུ་བའི་ཚུལ་ལ་ངེས་པ་གཏིང་ཚུགས་པ་ཐུགས་པ་འཁྲུངས་ཏེ་བསྟན་པ་ཐམས་ཅད་གྲུ་བཞི་ལམ་གྱིས་འཁྱེར་
ཤེས་པ་ཞེས་བྱ་བ་དང། གཞུང་ལུགས་མ་ལུས་གདམས་ངག་ཏུ་ཤར་བ་ཞེས་ཇོ་པོ་བཀའ་གདམས་པ་རྣམས་ཀྱིས་རྒྱ་ཆེར་བསྔགས་པའི་ངེས་གྱི་མཁས་པའི་གོ་འཕང་ལ་མངའ་འབྱོར་པར་གྱུར། ཚུལ་འདི་ནི་རྗེ་བླ་མ་རང་གི་རྟོགས་
པ་བརྗོད་པར། དེ་ལྟར་འབད་པས་ཀླུ་སྒྲུབ་ཐོགས་མེད་ལས། རིམ་བཞིན་བརྒྱུད་པའི་བྱང་ཆུབ་ལམ་རིམ་ལ། །ཐུན་མོང་མིན་པའི་ངེས་རྙེད་གྱུར་པས། །ཟབ་མོའི་གཞུང་མཆོག་པར་ཕྱིན་གདམས་པར་ཤར། །ཞེས་དང། ཀླུ་སྒྲུབ་ལུགས་
ཀྱི་གཞུང་མཆོག་དུ་མའི་དོན། །ཉམས་སུ་ལེན་པའི་རིམ་པ་ལེགས་པར་མཐོང། །ཞེས་སོགས་དང། བླ་མ་དབུམ་པ་ལ་ཕུལ་བའི་ཞུ་ཡིག་ལས། དེས་ན་གཟུ་བོར་གནས་པའི་སྒོ་ནས་བློ་དང་ལྡན་པ་རྣམས་ཀྱིས་ལམ་འཆུག་མེད་ཅིག་འཚོལ་ན་
མདོ་སྡེ་དང་རྒྱུད་སྡེ་རྩོད་མེད་གང་དང་ཡང་མི་འགལ་ཞིང་དེ་དག་ནས་ཟིན་པ། དེ་ཡང་ཤིང་རྟ་ཆེན་པོ་གཅིག་གི་རིགས་པའི་རྗེས་སུ་འབྲངས་ནས་དྲངས་ངེས་ལེགས་པར་ཕྱི་སྟེ། མཐའ་གཞན་དུ་དྲང་དུ་མི་བཏུབ་པར་རིགས་པས་གནོད་མེད་དུ་འགྲུབ་
པ་ཞིག་མེད་མི་རུང་དུ་སྣང་བས། གསུང་རབ་ཆེན་པོ་རྣམས་དང་དེའི་དགོངས་པ་འཚོལ་བའི་རིགས་པའི་སྒོ་དྲིམ་མེད་པ་ལ་རྟིས་པོ་ཆེར་བཟུང་ནས་རྒྱུད་ལ་སྐྱེ་བའི་རིམ་པ་སྔར་མང་དུ་བྱུང་ཡང་དེ་ཙམ་ལ་ཆོག་ཤེས་མ་བྱས་པར་བསྟན་པ་འབའ་
ཞིག་ལ་དམིགས་པའི་བསམ་པས་ཀུན་ནས་བསླངས་ཏེ། ཡིད་དམ་དང་བླ་མ་ཐ་མི་དད་པར་བྱས་པ་རྒྱུན་མི་ཆད་དུ་གསོལ་བ་གདབ་པ་བསག་སྤྱང་གི་སྒོ་དུ་མ་ལ་འབད་པས་ད་ལྟ་གསུང་རབ་སྤྱིད་དང་དགོངས་འགྲེལ་བསྟན་བཅོས་ཆེན་པོ་རྣམས་ལ་
་༄༅༄༅། །ཁོལ་བཏོན་རེ་ཙམ་མིན་པའི་ལུས་ཡོངས་སུ་རྫོགས་པ་ཉམས་ལེན་དུ་འགྲོ་པའི་ཕྱོགས་སུ་ཤེས་པ་ཡོད། ཚུལ་དེ་ལ་ངེས་པ་བདེ་བླག་ཏུ་སྟེར་བར་བྱེད་པ་ནི་བདག་དང་གཞན་གྱི་གྲུབ་པའི་མཐའ་རྒྱ་
མཚོ་ལྟ་བུའི་ཕ་རོལ་ཏུ་སོན་ཅིང། ནང་རིག་པའི་སྡེ་སྣོད་གསུམ་གྱི་སྙིང་པོ་བསླབ་པ་གསུམ་གྱི་གནད་རྣམས་ཕྱིན་ཅི་མ་ལོག་པར་ཤེས་ཁས་བླངས་པ་ཙམ་ལ་མ་བཞག་པར་ཉམས་འོག་ཏུ་ཚུད་པར་མཛད་པ། མཁས་ལ་གྲུབ་
པ་བརྙེས་པའི་དགེ་བའི་བཤེས་གཉེན་དུ་མས་རྗེས་སུ་བཟུང་བ། ལྷག་པའི་ལྷ་དཔག་ཏུ་མེད་པས་བྱིན་གྱིས་བརླབས་པའི་སེམས་དཔའ་ཆེན་པོ་དཔལ་མར་མེ་མཛད་ཡེ་ཤེས་ཀྱི་གདམས་པ་བྱང་ཆུབ་ལམ་གྱི་རིམ་པའི་མཚན་ཉིད་དང་
སྔགས་ཀྱི་ཐེག་པའི་ལམ་གྱི་རིམ་པ་ཕྱིན་ཅི་མ་ལོག་པར་གཏན་ལ་ཕབ་པ་ཉིད་ཡ་མཚན་པར་མཐོང་ནས་སློབ་མ་བཀྲི་བའི་རིམ་པ་རྣམས་དེ་ཁོ་ནའི་སྟེང་ནས་བྱེད་ཀྱིན་ཡོད། གདམས་ངག་དེ་ཡང་གསུང་རབ་དགོངས་འགྲེལ་གྱི་བསྟན་
བཅོས་མནང་ངག་མཐའ་དག་ལམ་གྱི་རིམ་པ་གཅིག་ཏུ་དྲིལ་ནས་སྟོན་པར་སྣང་བས་འཆད་ཤེས་པ་དང་ཉན་ཤེས་པ་གཉིས་བཤད་ཅིང་ཉམས་སུ་བླངས་ན་མན་ངག་ཆུང་ཆུང་ངུ་མ་ཟད་གསུང་རབ་མཐའ་དག་གི་གུང་འགྲིག་ནས་འོང་
བར་སྣང། ཞེས་རྗེ་བླ་མས་རང་གི་ཐོས་བསམ་མཛད་ཚུལ་གསུང་བའི་རྣམ་པར་ཐར་པ་དེ་ཉེད་ཕྱག་ལེན་དུ་བཏབ་པ་སྟེ། དེང་སང་གི་ཐོས་བས་བསམ་པ་རྣམས་ཀྱིས་ཆ་ཤས་ཙམ་ཡང་བསྒྲུན་དུ་མེད་པའི་རྒྱལ་པའི་རྣམ་པར་ཐར་
པ་རྨད་བྱུང་བའོ།།   གཞུང་བཟང་གསེར་གྱི་བྱེ་མས་ལུས་བགོས་ཤིང། །ཐབས་ཤེས་གཤོག་ཡངས་དཀར་པོ་རབ་རྒྱས་པ། །རྒྱལ་སྲས་སྙིང་སྟོབས་ལྡན་པའི་ངང་པ་དེ། །ལེགས་བཤད་བདུད་རྩིའི་དཔལ་ལ་རྟག་སྲེད་པས།།
གངས་རིའི་མུ་ཁྱུད་ཟླུམ་པོར་འཁྲིལ་བའི་ལྗོངས། །བཤད་སྒྲུབ་ཆོས་ཀྱི་ཆུ་ཀླུང་འབུམ་འཁྱིལ་བར། །མཁས་གྲུབ་གདེངས་ཅན་དུ་རྟག་རོལ་པའི། །ཡུལ་དབུས་ཆོས་ཀྱི་རྒྱ་མཚོ་ཆེ་དེར་གཤེགས། །དེར་ནི་འཕགས་མཆོག་ཕྱག་ན་པྔོམ་
ཉིད་ །མཐོན་མཐང་ཐོར་ཅོག་གསེར་ཞིན་ཁུ་བ་ཡིས། །ལེགས་བྱུགས་ལྷ་རྫས་ན་བཟའ་དྲས་དྲུབ་གོས། །སྣམ་ཕྲན་བདུན་པར་བསྒྱུར་ནས་གངས་ཅན་གྱི། །གདུལ་བྱའི་མགོན་དུ་དུར་སྨྲིག་འཛིན་པ་ཡི། །རྣམ་པར་བྱོན་པ་རྒྱལ་བའི་དབང་པོ་
དེའི། །ཞབས་པད་དགེ་ལེགས་གེ་སར་རྡུལ་ཕྲིང་ཅན། །བསམ་སྤྱོར་གཙུག་གི་ཅོད་པན་དུ་བསྟེན་ནས། །ཐེག་པ་གསུམ་གྱི་གདམས་ངག་འདུས་པའི་གཏེར། །རིགས་ཅན་གསུམ་གྱི་འདོད་པ་སྐོང་བའི་ནོར། །རྒྱུད་པ་གསུམ་གྱི་བླ་མ་ཞལ་གྱི་ལུང།།
སྐྱེས་བུ་གསུམ་གྱི་ལམ་རིམ་རྫོགས་པར་གསན། །དེ་ཡི་མཐུ་ལས་གཞན་གྱིས་གསུང་རབ་མཚོ། །བརྩོམ་པས་ལན་བརྒྱར་བརྒལ་ཀྱང་མ་རྙེད་པའི། །རྒྱལ་བའི་དགོངས་དོན་མཐར་ཐུག་ཡིད་བཞིན་ནོར། །མཁས་གྲུབ་དེད་དཔོན་ཁྱོད་ཀྱི་ཕྱག་ཏུ་
སོན། །ཆེ་བ་བཞི་ཞེས་ཀུན་ལ་རླུང་ལྟར་དུ། །གྲགས་ཀྱང་རྒྱུད་ལ་འབྱོར་པ་དེང་དུས་སུ། །ཁྱེད་ལ་ཚུལ་འདི་ཇི་བཞིན་མངོན་གྱུར་པས། །ཡོངས་རྫོགས་ཐུབ་བསྟན་དཔལ་ལ་བཞེད་རྒུར་སྤྱོད། །ལྷག་བསམ་དངུལ་གྱི་མདོག་ལྡན་ས་སྲུང་ཞོན། །གཏུགས་
་༄༅༄༅། །མེད་མཁྱེན་བཟང་འདྲེན་བྱེད་སྟོང་ཕྲག་བཀྲ། །མཐུ་སྟོབས་ཞོ་འཐུང་རུས་པའི་མཚོན་འཆང་བ། །སྐལ་བཟང་ལྷ་ཡི་བླ་མར་བདག་ཕྱག་འཚལ། །འདི་སྐབས་ཤིག་གྲོགས་འགའ་ཞིག་ཆོས་བསྐུལ་བའི་ཆེད་
དུ་ཐར་པའི་སྒོ་འབྱེད་ཞེས་བྱའི་མགུར་མ་མཛད་པ་འདི་ལྟར་རོ།། ན་མོ་གུ་རུ། རྗེ་དུས་གསུམ་སངས་རྒྱས་ཀུན་གྱི་དངོས། །ཆོས་བརྒྱད་ཁྲི་བཞི་སྟོང་འབྱུང་བའི་གནས། །ཚོགས་འཕགས་པའི་དགེ་འདུན་འདུས་པའི་གཙོ། །མགོན་
དྲིན་ཅན་བླ་མས་སྙིང་ནས་འདུད། །ཚེ་སྡོན་མའི་ལས་སྨོན་བཟང་པོའི་མཐུས། །རྗེ་རྒྱལ་བ་གཉིས་པའི་གསུང་རབ་ལ། །ཐོས་བསམ་པའི་རྣམ་སྤྱོད་ཕུལ་བྱུང་བའི། །གྲོགས་ཆོས་མཐུན་དཔྱོད་ལྡན་བདག་ལ་གསོན། །དུས་སྙིགས་མ་ལྔ་
བདོའི་གནས་སྐབས་འདིར། །གཞི་ཚུལ་ཁྲིམས་རྣམ་དག་སྣ་གཅིག་ཀྱང། །བསྲུང་ནུས་ཕན་ཡོན་དཔག་མེད་འཐོབ། །དོན་དེ་སྡོམ་གསུམ་བཅས་མཆམས་རྣམས། །སྲོག་བསྡོས་ཏེ་བསྲུང་བ་གནད་དུ་ཆེ། །ཆོས་གཞུང་ལུགས་བརྒྱ་ཕྲག་
ཐོས་གྱུར་ཀྱང། །ཁ་ཕྱིར་ལྟའི་འཆད་རྩོད་རྩོམ་པ་ལ། ཡིད་གྱེངས་པས་ཉམས་སུ་མ་བླངས་ན། །དགྲ་གཤིན་རྗེའི་ཕོ་ཉས་ཟིན་པའི་ཚེ། །སེམས་འགྱོད་པས་གདུང་བའི་རྒྱུ་རུ་ཟད། །འཁོར་གཉེན་བཤེས་བུ་སློབ་སྐྱོང་རྣམས། །
དགྲ་ཉོན་མོངས་དཔུང་ཚོགས་རྒྱས་པའི་རྒྱུ། །ལས་དང་པོ་པ་ཡིས་སྤངས་ན་ལེགས། །གྲོགས་བྱ་དང་རི་དྭགས་བག་ཕེབས་རྒྱུ། །ཆུ་ཀླུང་རྒྱུན་ལྷུང་ལྷུང་དལ་གྱིས་སྒྲོག་གནས་རྩི་ཤིང་ནགས་ཚལ་མཛེས་པས་བརྒྱན། །ཡིད་ཆགས་སྡད་
སྐྱེ་བའི་རྒྱུ་དང་བྲལ། །གནས་དེ་འདྲ་དམ་ཆོས་འཕེལ་བའི་རྒྱུ། །དེ་བསྟེན་པར་མཛོད་ཅིག་སྐལ་ལྡན་དག་སྔོན་བྱོན་པའི་མྑ་གྲུབ་བགྲང་ཡས་ཀྱིས། །ཆོས་ཟབ་དགུ་མང་དུ་གསུངས་ལགས་ཀྱང། །རྗེ་ཐུབ་པའི་དབང་པོའི་གསུང་རབ་ཀུན།།
དོན་མཚང་མེད་པར་གཅིག་བསྡུས་པ། །བློ་མཆོག་དམན་ཀུན་ལ་ཕན་པའི་ཆོས། །ལྟ་སྒོམ་དང་སྤྱོད་པ་མ་འཁྲུལ་བ། །ཁོང་བློ་བཟང་གྲགས་པའི་ལེགས་པར་བཤད། །གཞུང་བྱང་ཆུབ་ལམ་རིམ་ལས་གཞན་གང། །དེ་ཉམས་ལེན་མཛོད་ཅིག་
སྐལ་ལྡན་དག་སྔོན་ཐོག་མེད་དུས་ནས་བསགས་པ་ཡི། །ལས་ཉོན་མོངས་སྒྲིབ་པ་ཆེས་འཐུག་པས། །ལམ་རྟོགས་པ་སྐྱེ་བའི་གེགས་མང་ཡང། །ཞིང་མཆོག་གྱུར་བླ་མ་དཀོན་མཆོག་ལ། །ཡིད་གདུང་ཤུགས་དྲག་པོས་གསོལ་བཏབ་ནས། །ཚོགས་
གསོག་དང་སྒྲིབ་སྦྱོང་ལ་འབད་ན། །ལམ་རྟོགས་པ་བདེ་བླག་སྐྱེ་བ་ལགས། །ཚུལ་དེ་ལ་འབུངས་ཅིག་སྐལ་ལྡན་དག་ཆོས་དགེ་སྦྱོར་གང་དང་གང་བྱེད་ཀྱང། །ཐབས་བྱང་ཆུབ་སེམས་ཀྱིས་ཟིན་པ་དང། །མཇུག་བྱང་ཆུབ་འཐོབ་ཕྱིར་རབ་བསྔོས་ན། །
ལམ་ཐེག་པ་ཆེན་པོར་འགྱུར་ལགས་པས། །དེ་གནད་དུ་ཟུངས་ཤིག་སྐལ་ལྡན་དག་མཆོག་སངས་རྒྱས་འཐོབ་པའི་ལམ་གྱི་གནད། །ལུས་ཡོངས་སུ་རྫོགས་པར་ཉིན་རེ་བཞིན། །བཤར་སྒོམ་གྱིས་ཉམས་སུ་བླངས་བྱས་ཏེ། །ལམ་ཟབ་མོར་བག་
ཆགས་འཇོག་པ་དང། །སྐབས་གང་བབས་དམིགས་པར་གཅིག་དྲིལ་བ། །ཡིད་ཆོས་ལ་རྟག་ཏུ་འདྲིས་པ་དང། ལམ་ཕྱོགས་རེང་མི་འགྲོའི་གནད་ཅིག་གདའ། །དེ་སྙིང་གཏམ་ཡིན་ནོ་སྐལ་ལྡན་དག་རྒྱུད་རྣམ་པར་དག་པ་ལས་གསུངས་པའི། །









