   ༈    འདུལ་བ་མདོའི་གནས་མལ་གྱི་གཞི་ལས། མཆོད་
རྟེན་གྱི་གྲིབ་མ་ལ་འགོམ་དགོས་པ་བྱུང་ན། སྐར་མ་རབ་རིབ་མར་མེ་དང། ཞེས་སོགས་ཀྱི་ཚིགས་བཅད་བརྗོད་ནས་འགོམ་པར་གསུངས་པའི་རིགས་འགྲེ་སྦྱོར་པའམ་སྔགས་ལུགས་ལྟར་ན་བླ་མའི་སྐུའི་གྲིབ་
མའམ། ཞབས་ལྷམ་མམ། ཆིབས་པ་ལྟ་བུར་འགོམ་དགོས་པ་བྱུང་ན། གང་ལ་འགོམ་པའི་གཞི་དེ་ནམ་མཁར་བཏག་པའི་འོག་ནས་རང་ཉིད་འཛུལ་བར་མོས་ཏེ། ཨོཾ་བཛྲ་བེག་ཨ་ཀྲ་མ་ཧཱུཾ། ཞེས་ངག་ཏུ་བརྗོད་
པའོ༑ ༑དེ་ལྟར་ཇི་སྐད་དྲིས་པའི་ལན་རྣམས་གནད་དོན་སྙིང་པོར་དྲིལ་བ་རེ་ཉུང་དུའི་ཚིག་ཏུ་བཏབ་མོད། འོན་ཀྱང་གཞུང་འདི་དག་གི་ཚིག་རིགས་རྣམས་དཔྱད་གཞི་ཆེ་ཞིང་གཏིང་དཔག་དཀའ་བས་ཚིག་ཟུར་ཕྲ་

[015B] དེ་བཞིན་དུ་མཁྱེན་པར་མཛད་ནས་ཁ་བཤད་ཙམ་དུ་
མ་སོང་བར་ལག་ལེན་ལ་བཏབ་སྟེ་དོན་དང་ལྡན་པར་བྱའོ། །སྨྲས་པ། རྒྱ་གར་མཁས་པའི་གཞུང་ལུགས་མཚོ་ལྟར་ཟབ། །སྡོམ་གསུམ་བཅས་མཚམས་ཀུན་གསལ་མཐའ་དང་མཉམ། །བླུན་རྨོངས་བདག་འདྲའི་བློ་
གྲོས་ཉམ་ཆུང་བས། །ཕལ་ཆེར་ལོག་བཤད་དྲི་མས་སྦགས་ལས་ཆ། །འོན་ཀྱང་ཚད་ལྡན་མཁས་པ་མང་བསྟེན་ནས། །འཇམ་མགོན་རྒྱལ་བ་གཉིས་པའི་ལེགས་བཤད་ལ། །ངལ་བའི་ཁུར་ཆེན་ལན་འགའ་ཁྱེར་བའི་ཕྱིར་
མི་སྨྲ་བརྟུལ་ཞུགས་འཛིན་ལ་སྤྲོ་མ་གྱུར། །དགེ་བ་འདིས་ཀྱང་མ་རྒན་འགྲོ་ཚོགས་ཀུན། །ཀུན་མཁྱེན་ས་ལ་འཁྲིད་པའི་ཐབས་ཀྱི་ཕུལ། །ཕུལ་བྱུང་གཞུང་མང་བརྗོད་བྱ་ཇི་བཞིན་དུ། །དུ་མའི་བསྐལ་པར་སྟོན་པ་ཉིད་གྱུར་
ཅིག་གཟིགས་རྟེན་བཅས་ཆོས་བཟང་པོར་ཕུལ།།



