༄༅། །དཔལ་ལྡན་ལྷ་མོ་ལ་གཏོར་མ་འབུལ་ཚུལ་མདོར་བསྡུས་ཞེས་བྱ་བ་བཞུགས་སོ།། །། ༄༅། །དཔལ་ལྡན་ལྷ་མོ་ལ་གཏོར་མ་འབུལ་ཚུལ་མདོར་བསྡུས་དགོད་པ་ནི། །གཏོར་མ་གང་འབྱོར་གཙང་
མ་བཤམས་ལ་ཆབ་ཀྱིས་བྲན།  རང་ཉིད་སྐད་ཅིག་གིས་དཔལ་རྡོ་རྗེ་འཇིགས་བྱེད་ཞལ་གཅིག་ཕྱག་གཉིས་གྲི་གུག་དང་ཐོད་པ་འཛིན་པ་ཡུམ་དང་བཅས་པའི་སྐུར་བཞེངས་པར་གྱུར། ཨོཾ་ཨཱ་ཧཱུཾ་ ལན་གསུམ་གྱིས་
གཏོར་མ་བྱིན་གྱིས་བརློབས།  རབ་འབྱམས་རྒྱལ་བའི་འཕྲིན་ལས་གཅིག་བསྡུས་པ། །ཁྲོས་པའི་གར་མཛད་དཔལ་ལྡན་དམག་ཟོར་རྒྱལ། །འཁོར་བཅས་སྤྱན་དྲངས་མདུན་གྱི་ནམ་མཁར་བཞུགས། །
མཆོད་གཏོར་ལེགས་བཞེས་འཕྲིན་ལས་མ་ལུས་སྒྲུབ། །ཆུ་གཉིས་ཉེར་སྤྱོད་རོལ་མོ་འདོད་ཡོན་ལྔ། །རིན་ཆེན་སྣ་བདུན་བཀྲ་ཤིས་རྟགས་རྫས་བརྒྱད། །བེ་ཅོན་ཐོད་ཁྲག་དྲེའུ་རྟ་ལ་སོགས་
པ། །ཕྱི་ནང་དམ་རྫས་སྤྱན་གཟིགས་ཚོགས་ཀྱི་མཆོད། །ཤ་ཁྲག་འབྲུ་སྣ་ལ་སོགས་བཟའ་བཅའི་ཚོགས། །རི་རབ་ལྟར་སྤུང་ཁྲག་ཆང་བཏུང་བ་ཡི། །རྒྱ་མཚོར་བསྐྱིལ་ཏེ་ཟག་མེད་བདུད་རྩེཨཱི་ངོར། །
མོས་ཏེ་འབུལ་ལོད་གྱེས་བཞིན་བཞེས་སུ་གསོལ། །བདག་ཅག་འཧོར་བཅས་ཀུན་གྱི་རྒུད་པ་ཞི། །ཚེ་དཔལ་བསོད་ནམས་སྟོབས་འབྱོར་ལེགས་ཚོགས་རྒྱས། །ཁམས་གསུམ་སྐྱེ་དགུ་ཐམས་
ཅད་དབང་དུ་བསྡུས། །གནོད་བྱེད་དགྲ་བགེགས་མ་ལུས་ཚར་གཅོད་མཛོད། །མདོར་ན་འདི་ཕྱིའི་བསམ་དོན་ཡིད་བཞིན་དུ། །འགྲུབ་ཅིང་ཉེར་ཚེ་མ་ལུས་ཞི་བ་དང། །མཐུན་རྐྱེན་ལེགས་ཚོགས་

[251B] །འཕེལ་ཞིང་རྒྱས་པའི་འཕྲིན་ལས་སྒྲུབ་ཏུ་གསོལ། །ཨོཾ་བཛྲ་མུཿ་གཏོར་མགོན་རང་གནས་སུ་གཤེགས་པར་གྱུར། །ཉིན་མོ་བདེ་ལེགས་མཚན་བདེ་ལེགས། །
 ཞེས་སོགས་ཤིས་པས་བརྒྱན་པར་བྱའོ། །ཅེས་པ་འདི་ནི་རིགས་རུས་སྟོབས་འབྱོར་ཕུན་སུམ་ཚོགས་པའི་དཔའ་རིན་དབང་གིས་འདི་ལྟ་བུ་ཞིག་དགོས་ཞེས་བསྐུལ་བ་ལྟར་བན་རྒན་སྙོམ་ལས་པ་ངག་དབང་བློ་བཟང་ཆོས་ལྡན་གྱིས་སྦྱར་བའི་ཡི་གེ་པ་ནི་དཔྱོད་ལྡན་ངག་དབང་ཕུན་
ཚོགས་སོ།། །།



