
[659A]༄༅། །རྒྱུད་སྡེའི་བཅུད་ཕྱུང་ཟབ་གསལ་བཧཻ་རའི་དབང་ཊཱིཀ་
སྙན་བརྒྱུད་ཙིཏྟའི་རྒྱ་ཅན་བཞུགས་སོ། །

[660B] དུས་གསུམ་རྒྱལ་བ་ཀུན་
འདུས་བློ་བཟང་རྗེ། །འཇམ་དཔལ་ཞི་ཁྲོའི་གར་བསྒྱུར་ཡེ་ཤེས་
དབང། །སྙིགས་དུས་འགྲོ་ཀུན་བསྟན་ལ་འགོད་མཁས་པ། །རབ་རྒྱས་
རྗེ་བཙུན་བླ་མས་དགེ་ལེགས་
སྩོལ། །སངས་རྒྱས་སེམས་ཅན་ཆོས་ཉིད་མཉམ་པ་ལས། །སེམས་ཅན་
ལས་ཉོན་བློ་བུར་སྒྲིབ་པས་ནོན། །འོན་ཀྱང་རྒྱལ་བའི་འཕྲིན་ལས་
སྒྱུ་འཕྲུལ་གྱི། །ཐབས་མཁས་ཡིད་ཅན་མུན་པའི་སྨག་རུམ་ཅིལ། །དེ་
ལྟར་རྒྱལ་བའི་ཐུགས་རྗེའི་འཇུག་པ་
ཉིད། །བདག་སོགས་མཁའ་མཉམ་དཔལ་དུ་ལེགས་ཤར་ཏེ། །སྒྲིབ་གཉིས་
མྱུར་བྱད་ཚོགས་གསོག་གཉེན་པོ་རུ། །དབང་དོན་སྙིང་པོ་རག་བསྡུས་
འདིར་འགོད་དོ། །དེ་ཡང་བཀའ་གདམས་གསུངས་བགྲོས་ལས། ཚེ་འདིའི་
འདོད་པས་ཀུན་ནས་བསླངས་པའི་
དགེ་བ་ཅི་བྱས་ཐམས་ཅད་ཀྱང་དགེ་བ་ལྟར་སྣང་ལས་དོན་དུ་མི་
དགེ་བ་ཡིན་གསུངས། དེ་ལྟར་རྗེ་བླ་མ་ཙོང་ཁ་པ་ཆེན་པོས་
ཀྱང། དེ་ལྟར་འཁོར་བ་ལ་རྣམ་གྲངས་དུ་མར་ཉེས་དམིགས་སུ་
བརྟགས་ནས་བསྒོམ་པས་འཁོར་བའི་ཕུན་ཚོགས་ལ་སྲིད་པ་སུན་
འབྱིན་པའི་གཉེན་པོ་ཡང་མ་རྙེད། བདག་མེད་པའི་དོན་ལ་སོ་སོར་
རྟོག་པའི་ཤེས་རབ་ཀྱིས་ཚུལ་བཞིན་དུ་ཡང་མ་དཔྱད། བྱང་ཆུབ་
ཀྱི་སེམས་གཉིས་ལ་གོམས་པར་བྱེད་པ་དང་བྲལ་བའི་དགེ་སྦྱོར་
རྣམས་ནི། ཞིང་གི་མཐུ་ལ་བརྟེན་པ་འགའ་རེ་མ་
གཏོགས་པ་ཀུན་འབྱུང་རང་གི་བར་འགྲོ་བས་འཁོར་བའི་འཁོར་ལོ་
བསྐོར་པ་ཡིན་གསུངས། དེ་ཡང་སྤྱོད་འཇུག་ལས། ཇི་ལྟར་མཚན་མོ་
མུན་ནག་སྤྲིན་རུམ་ནས། །གློག་འགྱུ་སྐད་ཅིག་རབ་སྣང་སྟོན་པ་
ལྟར། །དེ་བཞིན་སངས་རྒྱས་མཐུ་ཡིས་བརྒྱ་ལམ་

[661A]༄༅། །ན། །འཇིག་རྟེན་བསོད་ནམས་
བློ་གྲོས་ཐང་འགའ་འབྱུང་
།ཞེས་གསུངས་པ་ལྟར། སོ་སོ་སྐྱེ་བོ་ཕལ་མོ་ཆེ་དག་གང་ཟག་གི་
བདག་ཏུ་འཛིན་པས་གཞི་བཟུང། དེ་ལ་བརྟེན་ནས་རྩ་བ་དང་ཉེ་
བའི་ཉོན་མོངས་པ་དུ་མ་དམ་ངམ་
ཤུགས་ཀྱིས་སྐྱེ་ཞིང། དེ་ལ་བརྟེན་ནས་ལུས་ངག་གི་ཉེས་སྤྱོད་
སྣ་ཚོགས་འཇུག་པ་ལ་ཚེ་རབས་ཐོག་མེད་ནས་གོམས་པ་དང་འདྲིས་
པར་བྱས་ཤིང། དེའི་བག་ཆགས་མཐུ་བརྟན་པས་སྲོག་ཆགས་གྲོག་
སྦུར་ཚུན་ཆོད་ལས་དང་ཉོན་མོངས་པ་དང་མི་དགེ་བའི་
སྤྱོད་པ་བསླབ་མི་དགོས་པར་རང་ཤུགས་ཀྱིས་འབྱུང་བ་ལྟ་བུས་
མཚོན། སྡིག་པའི་ལས་ནི་མཚན་མོའི་མུན་ནག་ལྟར་ཤིན་ཏུ་རྒྱ་ཆེ་
ལ། དགེ་བ་གསོག་པའི་བློ་ལ་རང་རས་ཐོག་མེད་ནས་མ་གོམས་པས་དེ་
བཞིན་གཤེགས་པའི་མཐུས་བློ་གསར་དུ་བཅོས་
ཏེ་འཇུག་དགོས་པས། དེ་ནི་དཔེར་ན་ཆུ་ཀླུང་ཆེན་པོ་ཞིག་ཐུར་དུ་
འབབ་པའི་རྒྱུན་གྱེན་དུ་ལྡོག་པ་དཀའ་བ་ལྟར་ཡིན་པས་དགེ་བ་གསོག་
པ་འདི་མཚན་མོའི་སྨག་རུམ་ན་གློག་འཁྱུག་པའི་སྣང་བ་རེས་འགའ་
ཙམ་འབྱུང་བ་ལྟར་དཀོན་པ་ཡིན། དགེ་བ་གསོག་
པར་རློམ་པ་ཕལ་ཆེ་བ་ཞིག་ཀྱང་ཚེ་འདིའི་འདོད་པ་འབའ་ཞིག་
གི་དབང་དུ་སོང་བས་ཕྱི་མ་མངོན་མཐོ་ཐོབ་བ་སོགས་ཀྱི་རྒྱུར་
འགྱུར་བ་སྲིད་མཐར་སྣང་བས་སངས་རྒྱས་དང་མཇལ་བའི་ཆོས་
ལྡན་གྱི་རྟེན་ལྟ་ཞོག་བདེ་འགྲོ་ཙམ་ཡང་ཐོབ་པའང་ཤིན་ཏུ་
དཀོན་པས་
མདོ་སྡེ་རྒྱན་ལས། མགོ་ལ་སེམས་ཅན་ཁུར་ཆེན་ཁྱེར་བ་ཡི། །སེམས་
དཔའ་མཆོག་ནི་དལ་གྱིས་འགྲོ་མི་མཛེས། །བདག་གཞན་སྣ་ཚོགས་
འཆིང་བས་རབ་བཅིངས་པས། །བརྩོན་པ་བརྒྱ་འགྱུར་དུ་ནི་བྱ་བའི་
རིགས། །ཞེས་གསུངས་པ་ལྟར་སེམས་ཅན་རྣམས་

[662B]
བསྔལ་ཡུན་རིང་ལ་ཤུགས་དྲག་པོས་མནར་བ་མ་བཟོད་ནས། དེ་ལས་
ཐར་པར་བྱེད་པའི་ཐབས་ཤིག་ད་ལྟ་ཉིད་དུ་ཐོབས་ཅི་མ་རུང་
སྙམ་པའི་སེམས་བསྐྱེད་ཀྱིས་ཀུན་ནས་བསླངས་ཏེ་ཉེ་ལམ་གསང་
སྔགས་བླ་མེད་ལ་འཇུག་དགོས་ལ་
དེ་ལྟར་རྗེ་བླ་མ་ཙོང་ཁ་པ་ཆེན་པོས། དབང་བཞིའི་གནད་དོན་
ཚུལ་བཞིན་ངེས་པ་ལས། །མཆོག་ཏུ་གྱུར་པའི་གདམས་པ་ཡོད་མིན་
ཞེས། །རང་གི་རྟོགས་པ་གླུ་རུ་བླངས་པ་འདི། །བླ་མ་རྣམས་དང་
འཇམ་དཔལ་དབྱངས་ལ་འབུལ། །ཞེས་དང། རྡོ་རྗེ་གུར་ལས། དམན་པ་
རྣམས་ལ་བྱ་བའི་
རྒྱུད། །བྱ་མིན་རྣལ་འབྱོར་དེ་ལྟག་ལ། །སེམས་ཅན་མཆོག་ལ་རྣལ་
འབྱོར་མཆོག་རྣལ་འབྱོར་བླ་མེད་དེ་ལྟག་ལ། །ཞེས་གདུལ་བྱ་དབང་
པོ་རྣ་རྟུལ་གྱི་རིམ་པ་དང་མཐུན་པར་རྒྱུད་སྡེ་བཞིར་གསུངས་
པའི་ནང་ནས། སྔགས་བླ་མེད་ནས་བཤད་པའི་ལུས་ལ་གནད་དུ་
བསྣུན་པའི་ཐབས་
མཁས་ཁོ་ན་ལ་རག་ལུས་པས། ཕ་རོལ་ཏུ་ཕྱིན་པའི་ཐེག་པའི་
རང་ལམ་ཙམ་གྱི་གཟུགས་སྐུ་ཡང་འགྲུབ་མི་ནུས་པས་ན་ལམ་དེའི་
བགྲོད་པ་རྫོགས་པའི་མཐར་ཡང་ངེས་པར་སྔགས་ཀྱི་ལམ་དུ་ཞུགས་
ཏེ་སྐུ་གཉིས་ཀྱི་རིགས་འདྲའི་ཉེ་རྒྱུ་ཟབ་མོ་བསྒྲུབ་དགོས། དེ་
ཡང་ད་ལྟ་ཉིད་
དུ་བསྒྲུབ་དགོས་ཏེ། རྒྱ་ཆེ་རོལ་པ་ལས། སྲིད་གསུམ་མི་རྟག་སྟོན་
ཀའི་སྤྲིན་དང་འདྲ། །འགྲོ་བའི་སྐྱེ་འཆི་གར་ལ་བལྟ་དང་
མཚུངས། །འགྲོ་བའི་ཚེ་འགྲོ་ནམ་མཁའི་གློག་འདྲ་སྟེ། །རི་གཟར་
འབབ་ཆུ་བཞིན་དུ་མྱུར་མགྱོགས་འགྲོ་ཞེས་གསུངས་པ་ལྟར་འགྲོ་བ་
རྣམས་ཀྱི་ཚེ་ནི་མི་རྟག་པ་
རྒན་གཞོན་བར་མ་གོ་རིམ་མ་ངེས་པར་འཆི་བདག་གི་དགྲས་གཅེས་པས་
གླག་གི་གནམ་པར་ལྟར་གཡོ་ཞིང། ཤི་བའི་རྗེས་སུ་ཡང་དཀར་
ནག་གི་ལས་ཀྱི་རྗེས་སུ་འབྲངས་ཏེ་བདེ་སྡུག་འབྱུང་བའི་ལས་ཀྱིས་
རང་དབང་དང་བྲལ་བ་ན་ད་ལྟ་གནས་སྐབས་དང་མཐར་ཐུག་གི་
བདེ་བ་
འབྱུང་བའི་ཐབས་ཚུལ་དུ་རྣམ་པ་དུ་མ་ནས་འཇུག་དགོས་ཤིང། དེ་
ཡང་དཀོན་མཆོག་མཆོད་པ་སོགས་བསོད་ནམས་ཀྱི་ཚོགས་དང། བདག་མེད་
པའི་གནས་ལུགས་བསྒོམས་པ་སོགས་ཡེ་ཤེས་ཀྱི་ཚོགས་གསོག་པའི་རིམ་
པའོ། །དང་པོ་ཐུན་མོང་ལམ་གྱིས་རིམ་པས་རྒྱུད་སྦྱར་བ་

[663A]༄༅། །གཞིར་བཟུང་ནས་དེ་ཙམ་ལ་མ་ཞེན་པར། གསང་སྔགས་
བླ་ན་མེད་པའི་རྒྱུད་ལ་ཐོས་བསམ་སྒོམ་པས་འཇུག་པར་བྱ་དགོས་
ཇི་ལྟར་ན། རྣལ་འབྱོར་བླ་མེད་ནི་ཡུལ་ཤིན་ཏུ་ཕྲ་བའི་རླུང་
སེམས་ལམ་དུས་ཀྱི་སྐུའི་ངོ་བོར་བསྐྱེད་ནས་
སྙིགས་དུས་ཀྱི་ཚེ་ཐུང་དགུན་ཉི་ལྟ་བུ་འདི་ཉིད་ལ་མི་སློབ་
པའི་ཟུང་འཇུག་ཁ་སྦྱོར་བདུན་ལྡན་གྱི་གོ་འཕང་མངོན་དུ་བྱེད་
ནུས་པས་ན་ཐེག་ཆེན་གྱི་གང་ཟག་དབང་པོ་རྣོ་རྣོ་རྣམས་ཀྱིས་
ལམ་དེ་ལ་འཇུག་དགོས་ཤིང། དེ་ལྟར་སྔགས་བླ་མེད་ལའང་འཇུག་
སྒོ་མང་དུ་མཆིས་རུང་
འདིར་ཞེ་སྡང་ཐབས་རྒྱུད་ཀྱི་གཙོ་བོ་འཇམ་དཔལ་གཤིན་རྗེའི་
གཤེད་དཔལ་རྡོ་རྗེའི་འཇིགས་བྱོད་དེ་ལའང། ཞེ་དགུ་མ་རོ་ལངས་
བརྒྱད་སྐོར་མ། བཅུ་བདུན་མ། བཅུ་གསུམ་མ། དཔའ་བོ་གཅིག་པ་སོགས་
ལྷ་གྲངས་དང། ཞལ་གསུམ་ཕྱག་དྲུག་པ་ལ་སོགས་པ་རྣམ་
འགྱུར་མི་འདྲ་བ་ཡོད་པ་ལས། འདིར་ར་ལོ་རྡོ་རྗེ་གྲགས་ནས་ཉེ་
བར་བརྒྱུད་པའི་འཇིགས་བྱེད་ལྷ་བཅུ་གསུམ་མ་རྗེ་བཙུན་ཙོང་ཁ་
པ་ཆེན་པོས་མཛད་པའི་བཅུ་གསུམ་མའི་སྒྲུབ་ཐབས་ཟ་མ་ཏོག་དང་
དེའི་དཀྱིལ་ཆོག་རིན་ཆེན་ཕྲེང་བ་འཕགས་མཆོག་སྐལ་བཟང་རྒྱ་
མཚོའི་དབང་དོན་ཡང་གསལ་ལས་འབྱུང་བ་བཞིན་དུ་ལྷ་བཅུ་གསུམ་
མའི་དཀྱིལ་འཁོར་དུ་བདག་འཇུག་གི་རིམ་པའི་དམིགས་རྐང་རག་བསྡུས་
བླ་མའི་མན་ངག་ཁྱེར་བདེ་བར་བློ་དམན་བདག་འདྲའི་དྲན་གསོའི་
ཕྱིར་བཀོད་པ་ནི། དེ་ལྟར་དབང་གང་དུ་ལེན་པའི་དཀྱིལ་
འཁོར་དུ་ཡོད་ན། རས་བྲིས། རྡུལ་ཚོན། ལུས་གྲུབ་ཙམ་ནས་བསྒྲུབ་
གཞི་རང་ཆོས་སུ་ཡོད་པའི་ལུས་དཀྱིལ་བསམ་གཏན་གྱི་དཀྱིལ་འཁོར་
བློས་བསླང་དང་ལྔར་གསུངས་ཀྱང། རས་བྲིས། རྡུལ་མཚོན། བློས་
བསླང་གསུམ་ལ་རྣལ་འབྱོར་པས་དམིགས་པ་གནང་དུ་
བསྣུན་ཡང་རྫོགས་རིམ་གྱི་རྟོགས་པ་མཆོག་སྐྱེ་མི་ནུས་ཤིང། ལུས་
དཀྱིལ་གྱིས་སྒྲུབ་གཞི་ལུས་ལ་གནད་དུ་བསྣུན་པའི་ཐབས་ཀྱིས་དཔེ་
དོན་གྱི་འོད་གསལ་སོགས་རྫོགས་རིམ་གྱི་རྟོགས་པ་མཆོག་སྐྱེ་བས་ལུས་
དཀྱིལ་མཆོག་ཏུ་གསུངས་ཀྱང་ལས་དང་པོ་

[664B]
མང་ཞིང་རྒྱུ་ཚོགས་ཆེ་བ་སོགས་ཀྱིས་བསོད་ནམས་གསོག་ཕུལ་ཆེ་
བ་དང། བླ་མའི་མཚན་ཉིད་དཀྱིལ་འཁོར་བྲི་བ་སོགས་ཀྱི་ལས་ལ་
མཁས་པ་རྗེས་འཇུག་ལ་མཐོང་རྒྱུད་སོགས་དགོས་པའི་གནད་ཀྱིས་
མཐུན་
རྐྱེན་ཚང་ཞིང་དགག་བྱ་མེད་ན་ངེས་པར་རྡུལ་ཚོན་ལ་བརྟེན་
དགོས་གསུངས་པ་ལྟར། རྡོར་འཕྲེང་ལས། དཀྱིལ་འཁོར་ས་ཚོན་ཕྲ་
རབ་དང། །མཚུངས་པའི་དེ་བཞིན་གཤེགས་པ་ཀུན། །མཆོད་པ་ཉིད་
དུ་འགྱུར་བ་དང། །ད་ལྟར་འབྲས་བུ་འཁོར་བར་འཇུག་སངས་རྒྱས་
ཐམས་ཅད་
མཆོད་པ་ནི། །ལས་ཀྱི་སྒྲིབ་པ་དག་པར་འགྱུར། །ཞེས་རྡུལ་ཚོན་
གྱི་རྡུལ་ཕྲ་རབ་ཀྱི་གྲངས་དང་མཉམ་པའི་སངས་རྒྱས་མཆོད་
པ་དང་འདྲ་བའི་ཕན་ཡོན་ཐོབ་པར་གསུངས། འཇམ་དཔལ་རྩ་རྒྱུད་
ལས། དཀྱིལ་འཁོར་མཐོང་བ་ཙམ་གྱིས་ནི། །གཙང་མའི་གནས་སུ་
སྐྱེ་བར་འགྱུར། །
མཚམས་མེད་པ་དང་སྡིག་ཅན་ཡང། །རས་བྲིས་མཐོང་བ་ཙམ་གྱིས་
ནི། །སྐད་ཅིག་གིས་ནི་གྲོལ་བར་འགྱུར། །ཞེས་རྒྱུད་དུ་མ་ནས་ཕན་
ཡོན་དེ་ལྟར་བཤད་ལ། སྤྱིར་སངས་རྒྱས་ཀྱི་སྐུ་གཟུགས་མཐོང་བ་
ཙམ་ལའང་ཕན་ཡོན་ཚད་མེད་ཐོབ་པ་ཡིན་ཀྱང། རྒྱུད་ནས་བཤད་
པའི་ཕན་ཡོད་དེ་བཞིན་ཐོབ་པ་ལ་ནི་མཐོང་བ་ཙམ་གྱིས་མི་ཆོག་
པར་སྦྱོར་བ་དཀྱིལ་འཁོར་དུ་འཇུག་ཕྱིར་སྡིག་བཤགས་སྐྱབས་འགྲོ་
བྱང་སྡོམ་བཟུང་བ་དཀྱིལ་འཁོར་དུ་འཇུག་པའི་ཚེ་སེམས་བསྐྱེད་པ་
སྐུ་དང་ཕྱག་རྒྱ་སོགས་མཐོང་ནས་དང་བ་སྐྱེས་པ་ཆོས་མི་
སྤང་བ་
དང་སེམས་བསྐྱེད་མི་གཏོང་བ་སོགས་ཀྱི་དམ་ཚིག་བཟུང་བ་སོགས་
གཙོ་བོ་ཡིན་ནོ། །མདོར་ན་སྒྲིབ་པ་རྩ་བ་ནས་སྤོང་བ་ལ་སློབ་
པ་མཐའི་དོན་གྱི་འོད་གསལ་ངེས་པར་ཐོབ་དགོས་ཤིག་དེ་སྔགས་བླ་
མེད་ལ་མ་བརྟེན་པར་ཐོབ་ཐབས་མེད་པས་འཚང་རྒྱ་བ་ལ་ངེས་
པར་སྔགས་བླ་མེད་ལ་བརྟེན་དགོས་པའི་གནད་གཅིག་ཀྱང་ཡིན་
གསུངས། དེས་ན་འདིར་བྱིན་རླབས་ཀྱི་གཏེར་དུ་གྱུར་པ་ཡི་དམ་འདིའི་
དབང་ལུང་བསྙེན་པ་མཚན་ཉིད་ཚང་བ་སྔོན་དུ་འགྲོ་དགོས་པས་
སྙིང་པོ་མདོར་བསགས་ལས། སྔོན་དུ་བསྙེན་པ་ལ་འབད་ནས། །དེ་
ནས་

[665A]༄༅། །དཀྱིལ་འཁོར་དེ་ཉིད་ནི། །ཤིན་ཏུ་དུལ་བས་བརྟག་པར་
བྱ། །ལྷ་ནི་མཉིས་པར་མ་བྱས་ན། །བདག་ཉིད་རྣམ་པར་སུན་འབྱིན་
ཡིན། །ཞེས་གསུངས་པ་ལྟར་ཕྱག་ལེན་ལ་ཁེལ་བའི་རྣལ་འབྱོར་པས་
རྡུལ་ཚོན་གྱི་དཀྱིལ་འཁོར་བྱེད་ཚེ་སྔོན་
བྱོན་དམ་པའི་ཕྱག་ལེན་ལྟར་མཐོང་གོམས་ལེགས་པར་ཡོད་པ་དང་
རས་བྲིས་ཡིན་ཚེ། སྟེགས་ཇི་ལྟར་མཚམ་པ་རྟེན་ཁེབས་སོགས་ཀྱིས་
ལེགས་པར་བཀབ་པའི་སྟེང་དུ་དཀྱིལ་འཁོར་ལེབ་མོར་བཀྲམ་གཟར་
འཕྱང་མི་རུང་གསུངས། སྔར་བསྒྲུབ་ཐམས་སྐབས་ནས་
བདག་མཁུན་ཐ་མི་དད་འཇུག་པ་གཅིག་པའི་སྒོ་ནས་སྒྲུབ་ཐབས་ནས་
འབྱུང་བའི་སྔོན་འགྲོའི་ཉེར་མཆོད་སོགས་ལྷ་གྲངས་དང་མཉམ་
པའི་ཚར་བཅུ་ལས་མི་ཉུང་བ་མཐོང་རྒྱུད་ལྟར་བཤམས་ནས་ཚོགས་
ཞིང་གི་བར་བཏང་བའི་མཚམས་སུ་བུམ་པ་བསྒྲུབས། རྣམ་
བུམ་ཚད་ལྡན་མགུལ་ཆིངས་གཙང་མས་ཐོར་ཅོག་གསུམ་གྱི་ཚུལ་དུ་
དཀྲིའོ། །འབྲས་བུ་ཅན་གྱི་ཤིང་གིས་རྒྱན། ཆུ་གཙང་མས་གསུམ་
གཉིས་གང་བ་དང། ཆ་གཅིག་སྟོད་པར་འཇོག་ཆ་གཉིས་བཀང་བས་
གཟུགས་སྐུ་དང། སྟོང་པའི་ཆ་གཅིག་གིས་ཆོས་སྐུ་མཚོན་
ཚད་དང་ལྡན་པའི་བུམ་རྫུས་རྣམས་གཞུག་ཀུ་ཤའི་གདན་ལ་
བཀོད། བུམ་སྒྲུབ་སྐབས། ཨོཾ་ཏཔེཏ་ཞི་བྱེད་ཞི་བྱེད་ཆེན་པོ་ལ་
གཞི་ཚུགས། ཞེས་པ་གངྒའི་ཆུ་འགུགས་པའི་སྔགས་དེ་བརྗོད་པ་
དང་དུས་མཉམ་དུ་ཡན་ལག་བརྒྱད་དང་ལྡན་པའི་ལྷའི་ཆུ་བོ་
གངྒཱའི་དྲངས་ནས་བུམ་
པའི་ཆུ་དང་འདྲེས་པར་མོས། ལས་བུམ་ཀྱང་སྒྲུབས། མཚོན་དོན་
རྣམས་དབང་དོན་དེ་ཉིད་ཡང་གསལ་ལ་གཟིགས། དེ་ནས་བདག་ཉིད་
དཀྱིལ་འཁོར་གྱི་དབུས་སུ་འདུག་པར་མོས་ནས་བྲིས་པའི་དཀྱིལ་འཁོར་
དང་རང་ཉིད་ལ་ལས་སྔགས་བརྗོད་ཅིང་ལས་བུམ་གྱི་ཆུས་
བསང་གཏོར་བྱས་པའི་ཚེ་བླ་མ་གཤིན་རྗེ་གཤེད་དུ་གསལ་བའི་
ཐུགས་ཀ་ནས་རལ་གྲི་གཤིན་རྗེ་གཤེད་ཀྱི་ཚོགས་དཔག་ཏུ་མེད་པ་
སྤྲོས་ནས་དབང་ནོད་པ་ལ་བར་དུ་གཅོད་པའི་བགེགས་ཐམས་ཅད་རྒྱ་
མཚོའི་ཕར་འགྲམ་དུ་བསྐྲད་ནས་ནམ་དུ་ཡང་ལྡང་པ་མེད་པར་

[666B] ཨོཾ་ཁངྒ་དཧྲི་ཀ་ཧཱུཾ་ཕཊ། ཅེས་
བསངས་ཆུ་འཐོར། སྔགས་གཉིས་ཀྱི་དོན་སྒོམ། སྔགས་དང་པོའི་
དོན། ཨོཾ་ནི་རྡོ་རྗེ་གསུམ་དབྱེར་མི་ཕྱེད་པ་མཚོན། །བཟུང་འཛིན་
གྱིས་བསྡུས་པའི་ཆོས་ཐམས་ཅད་རང་བཞིན་གྱིས་རྣམ་པར་དག་པའི་
བདག་ཉིད་དང། སྔགས་
གཉིས་པའི་དོན་ཡུལ་སྟོང་པ་ཉིད་དང། ཡུལ་ཅན་བདེ་བ་ཆེན་པོའི་
ཡེ་ཤེས་གཉིས་དབྱེར་མི་ཕྱེད་པའི་བདག་ཉིད་དེ་ངའོ་སྙམ་དུ་
རྒྱལ་བའི་ཐུགས་ཆོས་སྐུ་ལ་ང་རྒྱལ་བཞག་ནས་སྒོམ་པར་བྱེད་
པ་ཡིན་ནོ། །རང་དང་ཚོགས་ཞིང་གི་ལྷ་དང། ཞེས་པ་ནས་
འབྱིན་སྔགས་
བརྗོད་སྐབས་རང་དང་གཙོ་བོའི་མཚན་མ་དང་ངོ་བོ་དབྱེར་མེད་
དུ་གྱུར། དེ་བཞིན་དུ་ཨོཾ་ཛི་ན་ཛི་ཀ། ཅེས་པ་ནས། གཅིག་ཏུ་
འདུས། ནང་གི་ཤ་བགྱི་མཚན་མ་དང་ངོ་བོ་དབྱེར་མེད་དུ་གྱུར་
ཞེས་པ་ནས། དམ་ཚིག་གི་གཞལ་ཡས་ཁང་ལ་ཐིམ་པར་གྱུར། ཞེས་
འདོན་པ་སྤོ་
དེས་ན་མངལ་འབྱིན་གྱི་དགོས་པ་ནི་གདུལ་བྱ་འདོད་ཆགས་ཅན་རྗེས་
སུ་བཟུང་བ་དང། བདེ་ཆེན་གྱི་ཡེ་ཤེས་ལམ་དུ་བྱེད་པ་དང། ཆོས་
སྐུ་སྐྱེ་བ་མེད་པ་ལ་སྐྱེ་བའི་རྣམ་འཕྲུལ་སྟོན་པ་མཚོན་པའི་
ཕྱིར། མངལ་འབྱིན་སྒྲུབ་ཚུལ་བྱུང། སྒྲུབ་ཐབས་རྫོགས་པར་
བསྟོད་པ་དང་
བཟླས་པ། འདས་མ་འདས་ཀྱི་གཏོར་མ་རྣམས་བླ་མའི་ཕྱག་བཞེས་
བཞིན་གཙང་ལ་གྱ་ནོམ་པ་བཀོད་མཛེས་བཤམས་པ་སྒྲུབ་ཐབས་ལས་
འབྱུང་བ་བཞིན་ཚིག་རྣམས་ཆད་ལྷག་མེད་པར་དལ་བུས་ཉམས་སུ་
བླངས་ཏེ་ཕུལ། རྡུལ་ཚོན་ཡིན་ཚེ་སྐབས་འདིར་དཀྱིལ་
འཁོར་གྱི་ཕྱི་རོལ་ཏུ་ཕྱོགས་སྐྱོང་གི་གཏོར་མ་འབུལ་བ་སོགས་ཡོད་
ཀྱང་རས་བྲིས་ལ་མ་བྱས་ཀྱང་ཆད་པའི་སྐྱོན་མེད་དམ་དངོས་སུ་
གནང་བ་མ་མཐོང། རང་ཉིད་སྐད་ཅིག་གིས་ཧཱུཾ་མཛད་སྔོན་པོ་
ཞེས་པ་ནས། རྡོ་རྗེ་ཤུགས་ཀྱི་འཇུག་པས་དཀྱིལ་འཁོར་གྱི་ནང་དུ་
ཐོགས་
པ་མེད་པར་ཞུགས་པར་གྱུར། ཞེས་པ། འཇུག་ཚུལ་ལ་དཀྱིལ་འཁོར་གྱི་
སྟེང་ནས་ཐལ་བྱུང་དུ་འཇུག་པ་ལ་ཡེ་ཤེས་པའི་འཇུག་པ། སྒོ་ནས་
འཇུག་པ་ལ་རྡོ་རྗེ་སློབ་མའི་འཇུག་པ། ཕྱོགས་བཞི་ནས་ཐོགས་མེད་
དུ་འཇུག་པ་ལ་རྡོ་རྗེ་སེམས་དཔའི་འཇུག་པ། འདིར་དཀྱིལ་འཁོར་

[667A]༄༅། །ནམ་མཁའ་བཏེག་ཙམ་བྱས་པའི་འོག་ནས་འཛུལ་ཏེ་ནང་དུ་
འཇུག་པ་ལ་རྡོ་རྗེ་ཤུགས་ཀྱི་འཇུག་པ་ཞེས་པ་དེ་ཡིན་ལ། རང་
ཉིད་ཧཱུཾ་མཛད་ཀྱི་ང་རྒྱལ་དང་ལྡན་པས་ཧཱུཾ་བཞི་པའི་
སྔགས་ཟློས་ཤིང་མེ་ཏོག་གི་ཕྲེང་བ་བླངས་རྡོ་རྗེ་གསོར་དྲིལ་
བུ་
གསིལ་ནས་རྡོ་རྗེའི་རྐང་པས་ལྷ་རྣམ་གྱི་སྟེང་ནས་བསྐོར་བ་
གསུམ་བྱས་པར་མོས་ནས་མེ་ཏོག་བཟུང་སྟེ་ཤར་སྒོའི་ཐད་ནས། ཨོཾ་
མཆོག་ཏུ་བདེ་བའི་སེམས། ཞེས་བརྗོད་ནས་མེ་ཏོག་གི་ཕྲེང་བ་གཙོ་
བོའི་དབུ་ལ་ཕུལ་བར་མོས། ཧི་ཧི་ཞེས་ཧི་ལྔས་ཡེ་ཤེས་ལྔ་དང་
ཛཿ་ཧཱུཾ་བཾ་
ཧོཿ་ས་དགུག་གཞུག་བཅིངས་མཉེས་བྱས་ནས་རང་ལ་བྱིན་གྱིས་བརླབས་
པའི་ཕྱིར་ཡིན་ལ། དེ་ཡང་མཆོག་ཏུ་བདེ་བ་སྟེ་ཤིན་ཏུ་དགའ་བའི་
སེམས་ཀྱི་རོལ་པ་དང་ལྡན་བས་སྒེག་པ་སྟེ་ལུས་གུས་པའི་རྣམ་
འགྱུར་གྱི་ཕྱག་འཚལ་བས་བཅོམ་ལྡན་འདས་ལ་འཁྲིལ་བའི་ཚུལ་དུ་
འདུད་
དོ། །ཞེས་པའོ། །དེ་ནས་ཁྲོ་བོའི་ལྟ་བས་བལྟ་ཞིང་དཀྱིལ་འཁོར་
ལ་གཡས་སྐོར་བྱས་ཏེ་ནུབ་ཏུ་སོང་ནས་རྐང་བ་གཡོན་བརྐྱང་
དང། ལག་པ་གཉིས་ཧཱུཾ་མཛད་ཀྱི་ཕྱག་རྒྱ་བྱས་ལ། ཨོཾ་བྫྲོད་
གྷཱ་ཊ། ཞེས་བརྗོད་ཅིང། ཕྱག་རྒྱ་དེ་བཀྲོལ་ནས་ཤར་སྒོ་ནང་
ནས་ཕྱེ་བར་བསམས། དེ་བཞིན་
དུ་བྱང་ནས་ལྷོ་སྒོ་ཤར་ནས་ནུབ་སྒོ། ལྷོ་ནས་བྱང་སྒོ་རྣམས་
སྔགས་དང་ཕྱག་རྒྱས་ཕྱེ་བར་མོས། བྫྲ་ཨུདྒཱ་བའི་སྔགས་
དོན་ནི། རྡོ་རྗེ་ཕྱེ་ཞིག་དམ་ཚིག་རབ་ཏུ་ཆུག་ཅིག་ཞེས་པའོ་
དེ་ནས་ཤར་སྒོ་ནས། ཨོཾ་ས་མ་ཡ་བྲ་ངེ་ཞེས་བརྗོད་ནས་སྔར་
ཕུལ་བའི་མེ་ཏོག་གི་ཕྲེང་
བ་གར་བྱེད་ཅིང་བླངས་ལ་རང་གི་མགོར་བཅིངས། ས་མ་ཡའི་
སྔགས་དོན་དམ་ཚིག་རབ་ཏུ་འཇུག་པར་བགྱིའོ། །ཞེས་པའོ། །དཀྱིལ་
འཁོར་ལ་ཕྱག་བྱས་ཏེ། སེམས་ཅན་ཐམས་ཅད་ལ་དངོས་གྲུབ་ཅེས་
སོགས་བརྗོད། འདི་ལ་སོགས་པ་བདག་མདུན་ཐ་མི་དད་དུ་སྒྲུབ་པ་
རྣམས་
ལ་སྐབས་འདིར་རང་གཙོ་བོ་ལས་ལོགས་སུ་ཕྱེ་སྟེ། རང་ཉིད་ཤར་
སྒོའི་ཕྱི་རོལ་ཏུ་དབང་ཞུ་བའི་སློབ་མའི་ཚུལ་དང། བླ་མ་
དང་དཀྱིལ་འཁོར་གྱི་གཙོ་བོ་ཐ་མི་དད་བས་དབང་གི་བྱ་བ་
རྣམས་མཛད་པར་མོས་ལ་འོག་ནས་འབྱུང་བའི་དབང་རྫས་ལྷར་
བསྐྱད་པ་དང། དབང་ལྷ་

[668B]
མ་བྱས་ན་འདིར་བྱིན་གྱིས་བརླབས། ཐོག་མར་དཀྱིལ་འཁོར་དུ་འཇུག་
པའི་སྐོར་རྣམས་ཞུ་པའི་ཡོན་དུ་མཎྜལ་རྒྱས་པ་ཕྱག་ལེན་ལྟར་
འབུལ། དེ་ཡང་མཎྜལ་གྱི་གནད་རྣམས་དང་འབུལ་ལུགས་ཚོམ་བུ་བཀོད་
པའི་གྲངས་
སོགས་ལེགས་པར་ཤེས་པ་གནད་དམ་པའོ། །དེ་ལྟར་སྔོན་དུ་དཀྱིལ་
འཁོར་གྱི་ཁང་པའི་ཕྱི་རོལ་དུ་ལས་བུམ་གྱིས་ཁྲུས་མཛད་པའི་
ཕྱག་ལེན་ལྟར། ཆོག་རོགས་སོགས་གྲལ་དུ་འཁོད་མུས་ཡིན་ཚེ། ཇི་
ལྟར་བལྟམས་པ་སོགས་བརྗེད་ནས་བུམ་ཆུ་འགྱེད་དགོས་པ་ཡིན། དད་པས་
སེམས་
ཀྱི་དྲི་མ་འཁྲུང་པ་དང་སྡོམ་པ་ལ་ཉེས་པས་མ་གོས་པར་གནས་
པ་གཉིས་ནང་གི་ཁྲུས་དང། བཤགས་པ་དང་གསོལ་འདེབས་སོགས་
གསང་བ་འཁྲུས་པ་དང། ཕྱག་རྒྱ་འཆིང་བ་རྣལ་འབྱོར་གྱི་
ཁྲུས་དང། ཆུས་དྲི་མ་འཁྲུ་བ་ཕྱིའི་ཁྲུས་དང་གོས་གསར་པ་
གཙང་མ་བགོ་བ་སོགས་ནང་གསེད་
ལ་མང་དུམ་ཆིས་སོ། །དཔེར་ན་འཇིག་རྟེན་ན་དགའ་སྟོན་ཆེན་པོ་
སྒྲུབ་པའི་སྐབས་ཁྲུས་པ་དང་ཙང་སྤྲའི་གོས་གསར་པ་བགོ་བ་
སོགས་རྟེན་འབྲེལ་བསྒྲིགས་དགོས་ན་འདིར་འཇིག་རྟེན་གྱི་དོན་ཆེན་པོ་
གང་གིས་ཀྱང་བསྒྲུན་དུ་མེད་པའི་ཉེ་ལམ་དཀྱིལ་འཁོར་ཆེན་པོར་
ཞུགས་ནས་དབང་
ནོད་པ་ལ་ཁྲུས་དང་གཙང་སྦྲ་སོགས་ཤིན་ཏུ་ཡང་བྱ་དགོས་པ་
ཡིན་ནོ་གསུངས། དེ་ནས་གསོལ་འདེབས་ཀྱི་དོན་དྲན་བཞིན་དུ་བླ་མའི་
གསུང་གི་རྗེས་སུ་ཟློས་པར་མོས་ནས། ལག་གཉིས་མེ་ཏོག་དང་བཅས་
ཐལ་མོ་སྦྱར་ཏེ། རོ་ལངས་མ་དང་ལྷན་ཅིག་སྦྱོར། །དགའ་ཆེན་
ཁྱོད་
བདག་ཅས་པ་ནི། ལྷན་སྐྱེས་ཀྱི་བདེ་བ་ཆེན་པོ་དང་སྟོང་པ་
ཉིད་གཉིས་སུ་མེད་པའི་ཡེ་ཤེས་ངེས་དོན་གྱི་རྡོ་རྗེ་འཆང་བཞིན་
ལག་གི་རྣམ་པར་ཤར་བའི་བླ་མ་དེ་ལ་དགའ་བ་ཆེན་པོ་ཞེས་
བརྗོད་ནས་ཁྱོད་ནི་བདག་ལ་རྡོ་རྗེ་ཐོག་བའི་ལམ་ཕྱིན་ཅི་མ་ལོག་
པར་སྟོན་པར་མཛད་པའི་སློབ་
དཔོན་ཁྱོད་ནི་བདག་ལ་དགོངས་པར་མཛད་དུ་གསོལ། ཞུ་བ་གང་འབུལ་
བ་ཡིན་ཞེ་ན། བྱང་ཆུབ་ཆེན་པོའི་ཚུལ་བརྟན་པ། །མགོན་པོ་ཆེན་
པོ་བདག་འཚལ་ལོ། ཞེས་པ་ཡང། ཉན་རང་གི་བྱང་ཆུབ་ནི་དམན་
པའི་བྱང་ཆུབ་དང། དེ་ལས་ཆེས་མཆོག་ཏུ་གྱུར་པའི་མི་སློབ་
པའི་

[669A]༄༅། །ཟུང་འཇུག་རྡོ་རྗེ་འཆང་གི་གོ་འཕང་དམ་པ་ནི་བྱང་
ཆུབ་ཆེན་པོ་ཡིན་ལ། དེའི་ཚུལ་ནི་དེར་བགྲོད་པའི་ལམ་སྟེ་དེར་
ཞུགས་ན་བྱང་ཆུབ་གཞན་དུ་འགྱུར་བ་མེད་པས་བརྟན་པ་དང་
དེའི་གོང་ན་ལམ་འབྲས་གཞན་མེད་པའི་ཕྱིར་ཆེན་
པོའོ། །བླ་མ་ལ་རྡོ་རྗེ་འཆང་དངོས་སུ་བལྟས་ཏེ། མར་འཁོར་བ་
དང་ངན་སོང་གི་འཇིགས་པ་ལས་སྐྱོབ་པ་དང། ཡར་སངས་རྒྱས་
ཀྱི་སར་ཁྲིད་པའི་དེད་དཔོན་གཅིག་ཏུ་ངེས་པས་མགོན་པོ་ཆེན་པོ་
ཞེས་བོས་ནས་ཁྱེད་ཀྱིས་བརྙེས་པའི་བྱང་ཆུབ་དེར་ལམ་གཞན་
གྱིས་བགྲོད་
མི་ཐུབ་པ་དེ་བས་ན། བླ་མེད་རྡོ་རྗེ་ཐེག་པའི་འཇུག་སྒོ་དབང་
བཞི་རྫོགས་པར་བསྐུར་བ་དང། རིམ་གཉིས་ཀྱི་ཉེ་ལམ་རྣམས་བདག་
འཚལ་བ་སྟ་འདོད་པས་གནང་བར་མཛོད་ཅིག་དམ་ཚིག་དེ་ཉིད་བདག་
ལ་སྩོལ། །ཞེས་པ་ནི། རྡོ་རྗེ་ཐེག་པའི་སྒོར་ཞུགས་ནས་ཀྱང་
དངོས་གྲུབ་
ཐོབ་མི་ཐོབ་ནི་དམ་ཚིག་དང་སྡོམ་པ་རྣམ་པར་དག་པ་བསྲུང་མ་
བསྲུང་ལ་རག་ལས་པར་མཐོང་ལ། དེའི་ཕྱིར་ཇི་ལྟར་བསྲུང་བར་
བྱ་བའི་སྔགས་ཀྱི་དམ་ཚིག་ཕྲ་རགས་ཀྱི་དོན་ཐམས་ཅད་ཀྱང་
བདག་ལ་གསལ་པོར་བསྟན་དུ་གསོལ་ཞེས་པའོ། །བྱང་ཆུབ་སེམས་ཀྱང་
བདག་ལ་སྩལ། །ཞེས་པ་ནི། རྡོ་རྗེ་ཐེག་པའི་ལམ་དུ་ཞུགས་པ་ལ་
ཡང་བྱང་ཆུབ་ཀྱི་སེམས་སྔོན་དུ་འགྲོ་དགོས་ཏེ། དེ་མེད་ན་ཐེག་
ཆེན་པའི་གྲལ་དུ་ཡང་མི་ཚུད་པ་ཡིན་པས་ན་ཐེག་ཆེན་ལམ་གྱི་
གཞུང་ཤིང་བྱང་ཆུབ་སེམས་དེ་ཡང་བདག་ལ་སྩལ་དུ་གསོལ་
།ཞེས་
དང། སངས་རྒྱས་ཆོས་དང་ཞེས་སོགས་ནི་གོང་དུ་སྨོས་པའི་ལམ་
གྱི་རིམ་པ་དེ་དག་ཐམས་ཅད་ཀྱི་སྔོན་དུ་སངས་རྒྱས་དང་ཆོས་
དང་དགེ་འདུན་ཏེ་དཀོན་མཆོག་གསུམ་ལ་སྐྱབས་སུ་འགྲོ་དགོས་ཏེ། དེ་
མེད་ན་ནང་པ་སངས་རྒྱས་པའི་གྲལ་དུ་ཡང་མི་ཚུད་པས་སྐྱབས་
སུ་
འགྲོ་བ་ཡང་བདག་ལ་སྩོལ་ཞིག་ཐར་པ་ཆེན་པོའི་གྲོང་མཆོག་
ཏུ། །ཞེས་སོགས་ནི་དེ་ལྟར་སྐྱབས་འགྲོ་སེམས་བསྐྱེད་ནས་བཟུང་སྟེ་
ལམ་གྱི་རིམ་པ་མཐའ་དག་ཕྱིན་ཅི་མ་ལོག་པར་སྟོན་པའི་སྒོ་ནས་
བདག་རིང་པོར་མི་ཐོགས་པར་བདེ་ཆེན་ཐར་པ་ཆེན་པོའི་གྲོང་
ཁྱེར་དུ་

[670B] །ཞེས་ལན་གསུམ་བརྗོད། ཅང་མི་
གསུང་བར་ཞལ་གྱི་བཞེས་བྱུང་སྙམ་པ་བྱེད། ཨཿ་ཁཾ་བའི་ར་
ཧཱུཾ། ཨཱ་སྣང་མཐའི་ས་བོན། ཁཾ་དོན་གྲུབ། བའི་རྣམ་སྣང་གི་
མིང་ཡིག་དང་པོ། ར་རིན་འབྱུང། ཧཱུཾ་མི་བསྐྱོད་པའི་ས་བོན་ཡིན་
པས། བླ་མས་ཡེ་ཤེས་ལྔའི་རང་
བཞིན་གྱི་མེ་ཏོག་གི་ཕྲེང་བ་བྱིན་པར་མོས་ལ་བླངས། ཨོཾ་
ཙཀྵུས་མིག་དང་བཅིངས། མིག་དར་དམར་པོ་བྱེད། དར་ནི་མི་གསལ་
བ་དང། བཀབ་པ་ནི་གསང་བ་མཚོན་པ་ཡིན་གསུངས། ཨོཾ་ཁངྒ་
དྷྲེཨྐ་ཧཱུཾ་ཕཊ། སྟོད་གཡོགས་དང་སྨད་གཡོགས་སོགས་དང་གཙུག་
ཏོར་རྣམས་ཀྱིས་རང་
ཉིད་ཐ་མལ་གྱི་སྣང་ཞེན་ལ་ཡེངས་པའི་བག་མེད་པ་དེ་ཉིད་
ལྷའི་སྣང་ཞེན་བག་ཡོད་པས་བསྲུང་དགོས་པ་དེ་དྲན་པའི་ཕྱིར་
དུ་ལྷའི་ཆོས་སུ་བཞུག་པ་ཡིན་གསུངས། དེ་ནས་བྱང་སྡོམ་འཛིན་
སྐབས། བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པ་དཔལ་
རྡོ་རྗེ་འཇིགས་བྱེད་སོགས་
དངོས་བརྒྱུད་ཀྱི་བླ་མ་ཡི་དམ་སངས་རྒྱས་བྱང་སེམས་དཔའ་བོ་
མཁའ་འགྲོ་ཆོས་སྐྱོང་བསྲུང་མའི་ཚོགས་དང་བཅས་པ་སྤྲིན་
ཕུང་སྟིབ་པ་ལྟར་བཞུགས་པར་མོས་པའི་སྤྱན་སྔར་སེམས་ཅན་
ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་ཐོབ་པར་བྱ་
དེའི་ཕྱིར་དུ་བྱང་ཆུབ་སེམས་
དཔའི་སྡོམ་པ་བླངས་ཏེ་རྒྱལ་སྲས་ཀྱི་སྤྱོད་པ་ལ་བྱང་ཆུབ་མ་
ཐོབ་ཀྱི་བར་དུ་བསླབ་པར་བྱའོ་སྙམ་པའི་བྱང་སྡོམ་ལེན་འདོད་
བསྲུང་འདོད་སོགས་བསྐྱེད་ལ། བླ་མའི་རྗེས་སུ་ཟློས་པར་མོས་ནས་
དཀོན་མཆོག་གསུམ་ལ་བདག་སྐྱབས་མཆིས། །ནས། སངས་རྒྱས་འགྲུབ་
པར་
ཤོག་བར་ལན་གསུམ་དམིགས་པ་དང་བཅས་ཚིག་དལ་བུས་བརྗོད་ནས་
བྱང་སྡོམ་བཟུང། ཐོབ་བློ་བསྐྱེད། དེ་ནས་འཁོར་ལོ་ཕྱིར་མི་ལྡོག་
གཔའི་དབང། ཞེས་པ་ནས། སློབ་དཔོན་བདག་འགྱུར་གསུང་དུ་གསོལ་
།ཞེས་སྔགས་སྡོམ་གྱི་དོན་དུ་གསོལ་བ་གདབ། དེ་ནས་སྔགས་
སྡོམ་ལེན་ཡུལ་སྔར་ལྟར་གསོལ་བཏབ་པའི་སྤྱན་སྔར། སེམས་ཅན་
ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་དུས་
མྱུར་བ་མྱུར་བ་ཉིད་དུ་ཐོབ་པར་བྱ། དེའི་ཆེད་དུ་གསང་སྔགས་
ཀྱི་སྔགས་ཀྱི་སྡོམ་པ་བླངས་ཏེ་རིགས་ལྔ་སྤྱི་དང་བྱེ་བྲག་གི་
དམ་ཚིག་རྣམས་ཚུལ་བཞིན་

[671A]༄༅། །དུ་བསྲུང་བར་བྱའོ་སྙམ་པས་སངས་རྒྱས་
བྱང་ཆུབ་
སེམས་དཔའ་ཀུན། །ཞེས་པ་ནས། སེམས་ཅན་མྱ་ངན་འདས་ལ་བཀོད་
།བར་ལན་གསུམ་གྱིས་སྔགས་སྡོམ་བརྡ་འཕྲོད་པར་བཟུང། སྔར་མ་
ཐོབ་པ་ཐོབ་པ་དང་ཐོབ་པ་གོང་དུ་སྤེལ་བར་
བསམས། དེ་ཡང་ལྟུང་བ་འབྱུང་བའི་སྒོ་བཞི་ནི་བསླབ་བྱའི་གནས་
རྣམས་མི་ཤེས་པ་ལྟུང་བ་འབྱུང་བའི་སྒོ་ཡིན་པས་ན་རིགས་ལྔ་
སོ་སོའི་དམ་ཚིག་དང་རིགས་ལྔ་སྤྱིའི་དམ་ཚིག་སོགས་རྩ་ལྟུང་
རྣམ་བཤད་སོགས་ལས་ཤེས་པ་གལ་ཆེ། ཉོན་མོངས་མང་བ་ལྟུང་བ་
འབྱུང་བའི་སྒོ་ཡིན་པས། རང་རྒྱུད་ལ་ཉོན་མོངས་གང་ཤས་ཆེ་
བ་བརྟགས་ཏེ། དེའི་གཉེན་པོ་བརྟེན་པའི་སྒོ་ནས་འབུར་འཇོམས་བྱས་
ཏེ་ཉོན་མོངས་ཀྱི་དབང་དུ་མི་འགྲོ་བར་བྱ། བག་མེད་པ་ལྟུང་བ་
འབྱུང་བའི་སྒོ་ཡིན་ཏེ་ལེ་ལོ་དང་སྙོམས་ལས་སོགས་ཀྱི་དབང་དུ་
མ་
སོང་བར། ལེ་ལོ་སོགས་སྤངས་ནས་བརྩོན་འགྲུས་དང་བཅས་ཏེ་བླང་
དོར་གྱི་གནས་རྣམས་མ་བརྗེད་པའི་དྲན་པ་བསྟེན་ནས་འཕྲལ་དུ་
རང་གི་སྒོ་གསུམ་གྱི་དམ་སྡོམ་དང་འགལ་མི་འགལ་ཡང་ནས་ཡང་དུ་
བརྟགས་ཤིང་བྱ་བ་གང་ལ་འཇུག་ནའང་སྔོན་དུ་
ཤེས་བཞིན་གྱི་བྱ་རས་རུང་མི་རྟོག་པ་དང། བདག་སྔགས་ཀྱི་
སྡོམ་ལྡན་ཡིན་པས་སྤྱོད་པ་འདི་ལྟ་བུ་བྱས་ན་མི་རུང་ངོ་སྙམ་
དུ་རང་རྒྱུ་མཚན་དུ་བྱས་ནས་འཛེམ་པའི་ངོ་ཚ་དང། བདག་གིས་
ཉེས་སྤྱོད་འདི་ལ་ཞུགས་ན་གཞན་གྱིས་སྨད་པར་འགྱུར་བའི་མཆོག་
གསུམ་
ཁྲེལ་པར་འགྱུར་བས་མི་རུང་ངོ་སྙམ་དུ་གཞན་རྒྱུ་མཚན་དུ་
བྱས་ནས་འཛེམ་པའི་ཁྲེལ་ཡོད། ཉེས་སྤྱོད་ཀྱི་རྣམ་སྨིན་ལ་འཇིགས་
ནས་བག་འཁུམས་པ་སོགས་ལ་བསླབ་པར་བྱའོ། །མ་ལུས་པ་ལྟུང་བ་
འབྱུང་བའི་སྒོ་ཡིན་པས། སྟོན་པ་དད་དེས་བསྟན་པའི་ཆོས་དང་
ཚུལ་མཐུན་སྔགས་པའི་གྲོགས་པོ་རྣམས་ལ་གུས་པ་དང། བཅས་པ་
རྣམས་ལ་ཡིད་ཆེས་པའི་དད་པ་སྔར་མེད་གསར་དུ་བསྐྱེད་ཅིང་གོང་
ནས་གོང་དུ་གསོ་བའི་ཐབས་ལ་འབད། དེ་ལྟར་འབད་ཀྱང་ལས་དང་
པོ་པ་རྣམས་ལ་ལྟུང་བའི་ཉེས་པས་གཏན་ནས་མ་

[672B]
ལྟུང་བ་བྱུང་མ་བྱུང་བསྔོ་བགྲང་བྱ་ཞིང། དེ་ལྟར་མ་བྱས་
ན་སྔགས་པ་ལ་སྦོམ་པོ་ཞིག་ཀྱང་འབྱུང་བ་ཡིན། དེ་ལྟར་རང་
རྒྱུད་ལ་ལྟུང་བ་བྱུང་མ་བྱུང་བརྟག་ནས་ལྟུང་བ་བྱུང་བ་
རྣམས་དང་ཞག་ཏུ་མི་འགྲོགས་པར་རང་རང་
གི་ཕྱིར་བཅོས་བཞིན་དུ་བཤགས་པས་དག་པར་བྱ། ཚེ་ལེ་ནམ་འཆི་
ངེས་པ་མེད་པས་ལྟུང་བ་དང་བཅས་པར་དེ་མ་ཐག་ཤིན་སོ་ཐར་
གྱི་ཉེས་བྱས་རེ་རེས་རྒྱལ་ཆེན་རིགས་བཞིའི་ཚེ་ཚད་དང་མཉམ་
པའི་དམྱལ་བར་སྐྱེ་བར་མདོ་ལས་གསུངས་ན་དེ་ལས་ལྕི་བའི་ལྟུང་
བས་ལྟ་སྨོས་ཀྱང་ཅི་དགོས། གཞན་ཡང་རང་གི་ཤེས་པ་ལད་པ་
དང་རེངས་སུ་མི་འཇུག་པར་ཚར་གཅོད་དགོས་པ་དང། ལྟུང་བ་དང་
ཞག་ཏུ་འགྲོགས་ན་རེ་རེ་ལས་ཀྱང་དུ་མར་འཕེལ་བར་འགྱུར་བས་དེ་
དག་དགག་པའི་ཕྱིར་དང། བསྟན་པ་དང་བསླབ་པ་ལ་གུས་པར་
བྱ་བའི་ཕྱིར། འཕྲལ་འཕྲལ་དུ་བཤགས་སྡོམ་བྱའོ། །ཉིན་པར་
བག་མེད་བྱས་པ་དག་མཚན་མོ་སོ་སོར་བཤགས་པར་བྱ། །ནུབ་མོ་
བྱས་པའང་ནང་པར་བཤགས། །ལེགས་པར་བྱས་ལ་སྔོན་དགར་བྱ་
།ཞེས་པ་ལྟར། ཇོ་བོ་ཆེན་པོ་ཨ་ཏི་ཤས་ང་ལ་སོ་ཐར་གྱི་
ཉེས་པས་གཏན་ནས་མ་གསོ། བྱང་སེམས་ཀྱི་བསླབ་པ་ལ་ཉེས་པ་ཅོ་
ལི་ཙམ་གྱིས་གོས། སྔགས་ཀྱི་དམ་ཚིག་ལ་ཉེས་པ་ཅ་རེ་ཉ་རེ་
རྒྱབ་སྟེ་བཤགས་སྡོམ་མེད་པར་ཉེས་པ་དང་ཞག་གཅིག་འགྲོགས་མ་
མྱོང་གསུངས་པ་ལ་སོགས་པའི་དམ་པ་གོང་མ་རྣམས་ཀྱི་
རྣམ་ཐར་བཞིན་དུ་དམ་ཚིག་དང་སྡོམ་པ་བསྲུང་བ་ཐུགས་དམ་
ཉམས་ལེན་གྱི་གཙོ་བོར་བྱས་ནས་རང་རྒྱབ་དག་ཅིང་གཙང་བའི་
ཐབས་ལ་ཅི་ནས་ཀྱང་འབད་པར་བྱའོ། །དེ་ནས་བླ་མས། ཀྱེ་ཁྱོད་
སུ་ཡིན་ཅི་ལ་དགའ། །ཞེས་རིགས་དང་མོས་པ་དྲི་བ་ལ། སྐལ་བཟང་
བདག་ཞེས་པ། བྱང་ཆུབ་སེམས་དཔའ་ཡིན་ལ་དེ་སེམས་ཅན་ཐབས་ཅད་
ཀྱི་དོན་བྱེད་པའི་ཁུར་ཁྱེར་ནུས་ཤིང། དེ་ལ་བརྟེན་ནས་བྱང་
ཆུབ་མཆོག་ཐོབ་པས་ན་སྐལ་བྯངྱིན། དེས་བ་ཆེན་པོ་ཞེས་མྱུར་
ལམ་སྔགས་ལ་མོས་པ་ཡིན། དེས་བུ་ལ། ལན་དུ། སངས་

[673A]༄༅། །རྒྱས་མཆོག་གི་ཞེས་སངས་རྒྱས་ཀྱི་གོ་འཕང་ནི་རང་
གཞན་གྱི་དོན་གཉིས་བསྒྲུབ་པ་ལ་འདར་མི་རུང་བས་ན་དམ་ཚིག་
ཡིན་པས་དེ་ཉིད་བགྱི་བར་འཚལ་བ་ལྟེ་འདོད་དོ། །ཞེས་པ་ཡིན་ལ་
ཞེས་ལན་བཏབ། ཨོཾ་སརྦ་ཡོ་ག་ཞེས་པའི་དོན་ནི་
ཐམས་ཅད་རྣལ་འབྱོར་གྱི་སེམས་ཉེ་བར་བསྐྱེད་པར་བགྱིའོ། །ཞེས་
དང། རྡོ་རྗེ་མེ་ཏོག་དང་བཅས་སྙིང་གར་རིག་པ་ནི། མེ་ཏོག་འདམ་
ལས་སྐྱེས་ཀྱང་འདམ་གྱིས་མ་གོས་པ་ལྟར། ཆགས་ལས་སྐྱེས་ཀྱང་
ཆགས་པའི་སྐྱོན་གྱིས་མ་གོས་པའི་བདེ་བ་ཆེན་པོའི་ཡེ་ཤེས་ཀྱི་
ཆགས་པ་ལམ་བྱེད་ཀྱི་སྒོ་ནས་རྡོ་རྗེ་དང་འདྲ་བའི་སྟོང་ཉིད་
རྟོགས་པ་མཚོན་གསུངས། དེའི་ཚེ་བླ་མའི་ཐུགས་ཀའི་ཟླ་བ་རྡོ་
རྗེ་ལས་རང་འདྲ་གཉིས་པ་རེ་ཆད་ནས་རང་གི་སྙིང་གའི་ཟླ་
བ་རྡོ་རྗེ་ལ་ཐིམ་པས་བརྟན་པར་བྱས་པའི་མོས་པ་བྱེད། ཨོཾ་སུ་
ར་ཏེ། ཞེས་པའི་དོན་ནི། ཤིན་
ཏུ་དགའ་བའི་དམ་ཚིག་དང་ལྡན་པ་ཁྱོད་ཀྱིས་ཇི་ལྟར་བདེ་བར་
རྡོ་རྗེ་བསྒྲུབ་པར་བྱའོ། །ཞེས་དང། དེ་ལྟར་ཟླ་བའི་ཁ་དོག་
དཀར་བས་སེམས་བསྐྱེད་དེ་དཀར་པོ་དགེ་བའི་ཆོས་ཁོ་ན་ལ་དམིགས་པ་
དང། ཟླ་བ་ཉ་གང་བས་སེམས་དེའི་ཆེད་དུ་བྱ་བའི་ཡུལ་སེམས་
ཅན་ཉི་ཚེ་བ་
ཙམ་མ་ཡིན་པར་སེམས་ཅན་ཐམས་ཅད་ཡིན་པ་དང། དེ་ལྟར་དམིགས་
ཡུལ་རྫོགས་པའི་བྱང་ཆུབ་ལ་སོགས་པའི་ཆོས་ཐམས་ཅད་རང་
བཞིན་མེད་པར་ངེས་པའི་སྟོང་ཉིད་ཀྱི་ལྟ་བ་བསྒོམ་པར་བྱས་
ནས། དེ་ལྟར་རྟོགས་པའི་རང་གི་བློ་ལ་ཡང་ཡུལ་སྟོང་པ་ཉིད་
དང་
ཡུལ་ཅན་བདེ་བ་ཆེན་པོ་གཉིས་གཉིས་སྣང་ཕྲ་མོས་ཀྱང་བར་མ་
ཆོད་པའི་འབྲས་དུས་ཀྱི་སྟོང་ཉིད་རྟོགས་པའི་བློ་དོན་དམ་སེམས་
བསྐྱེད་ཀྱི་ངོ་བོར་མོས་ནས་དེ་ཉིད་སྔར་གྱི་ཟླ་བ་དེའི་སྟེང་
དུ་རྡོ་རྗེ་དཀར་པོ་རྩེ་ལྔ་པ་གྱེན་དུ་འགྲེང་བའི་རྣམ་པ་ཅན་
དུ་བསྒོམ་པར་བྱ་དགོས་
པ་ཡིན་ནོ། །དེའི་མཚོན་དོན་རྡོ་རྗེ་མི་མཐུན་ཕྱོགས་འཇོམས་པ་ལ་
ཐོགས་པ་མེད་པ་ལྟར། དོན་དམ་བྱང་ཆུབ་ཀྱི་སེམས་ཀྱི་སྤང་བྱ་
མི་མཐུན་ཕྱོགས་ཀྱི་ཉོན་མོངས་ཐོགས་མེད་དུ་འཇོམས་པ་དང། ར་
ལྔས་སེམས་དེ་ལ་ལྡོག་ཆས་ཕྱེ་བའི་ཡེ་ཤེས་ལྔ་ཡོད་པ་དང་

[674B]
སྟོང་ཉིད་མཚོན། སེམས་འདི་བསྐྱེད་པ་ཙམ་གྱིས་ཕྱིར་མི་ལྡོག་པར་
གསུངས་པ་ནི། སེམས་བསྐྱེད་དེ་དང་མ་བྲལ་ན་བྱང་ཆུབ་ཐོབ་པ་
ལ་མི་ལྡོག་པའི་དོན་ཡིན་ལ། སྔགས་རིམ་ལས། འདི་ལེགས་པར་བརྡ་
འཕྲོད་ན་སྔགས་ཀྱི་ཐབས་མཁས་ཀྱིས་ཐེག་པ་ཆེན་པོར་རིག་ངེས་
པར་བྱེད་པར་ཁྱད་པར་ཅན་ཞིག་སྣང་བས། ལྟ་བའི་སྟེང་ནས་
དོན་དམ་པའི་སེམས་བསྐྱེད་དང་སེམས་ཅན་ཐམས་ཅད་ཀྱི་དོན་དུ་
སངས་རྒྱས་ཐོབ་འདོད་ཀྱི་སྨོན་པ་གཉིས་དམིགས་ཕྱེད་པར་བྱས་
ནས། ཟླ་བ་རྡོ་རྗེའི་
རྣམ་པར་བསྐྱེད་པར་བྱ་སྟེ་འདི་དང་འདི་འདྲ་བ་གཞན་རྣམས་
ཀྱང་ཚིག་སྤྱི་ཙམ་དུ་མ་ལུས་པར་བརྡ་འཕྲོད་པར་བྱས་ན་རྟེན་
འབྲེལ་ཁྱད་པར་ཅན་དུ་མ་ཞིག་འགྲིག་པས་དབང་ལ་བསྔགས་པ་
ཤིན་ཏུ་ཆེ་བ་ཡིན་ནོ་གསུངས། གསང་བར་གདམས་པ་ནི། བླ་མས་མགོ་
བོར་རྡོ་རྗེ་བཞག་
པར་བསམ་སྟེ། དེང་ཁྱེད་ལ་དེ་བཞིན་གཤེགས་པ་ཐམས་ཅད། ཞེས་
པ་ནས། མ་དད་པ་རྣམས་ལའང་མ་ཡིན་ནོ། །བར་བླ་མས་གསང་བ་
གང་མས་བྱུང་སྙམ་པ་དང། དེ་དཔེར་ན་རྒྱལ་བའི་ཕོ་བྲང་
ནང་མར་ཚུད་པ་ལ་གསང་བ་ཐུབ་པ་ཞིག་ངེས་པར་དགོས་པ་བཞིན་
དུ་དཀྱིལ་
འཁོར་གྱི་ནང་དུ་འཇུག་ཁ་མའི་སྐབས་འདིར་གསང་བ་གདམས་པ་ཡིན་
ནོ། །དེ་ཡན་གྱིས་ཡོལ་བའི་ཕྱི་འཇུག་གི་སྐོར་དང། དེ་ནས་ནང་
འཇུག་གི་སྐོར་ལ། རང་ཉིད་ཤར་སྒོའི་མདུན་དུ་བཀུག་པར་མོས་ལ་
ཤར་གྱི་སྒོ་བའི་སྔགས་མུངྒ་ར་བརྗོད་པས་སྒོ་བ་ལ་སྒོ་ཕྱེ་
ཞིག་པའི་བརྡ་
དང། དངོས་སུ་དཀྱིལ་འཁོར་གྱི་ཡོལ་བ་ཕྱེ། སྒོམ་དོན་ལ་ཤར་སྒོ་
ཧར་གྱི་ཕྱེ་བར་བསམས། དེ་ནས་སློབ་དཔོན་ལས་ཀྱི་རྡོ་རྗེའི་ཕྱག་
གཡས་ཀྱི་རྡོ་རྗེ་ལ་འཇུས་ནས་སློབ་དཔོན་གྱིས་སྣ་དྲངས་ཏེ་ཤར་
སྒོ་ནས་དཀྱིལ་འཁོར་གྱི་ནང་དུ་སླེབས་བྱུང་སྙམ་པ་དང། བླ་
མས་ཨཱ་ཁཾ་བའི་
ར་ཧཱུཾ་ཞེས་པའི་ཡི་གེ་ལྔས་བདེ་སྟོང་དབྱེར་མེད་ཀྱི་ཡེ་ཤེས་དེ་
ལ་ལྡོག་ཆས་ཕྱེ་ན་མེ་ལོང་ལྟ་བུའི་ཡེ་ཤེས་སོགས་ལྔ་ཡོད་ལ་
འདི་གོ་བདེ་བར་བྱེད་ན། ཆོས་ཉིད་ཀྱི་གནས་ལུགས་མངོན་སུམ་དུ་
གྱུར་པ་ནི་ཆོས་དབྱིངས་ཡེ་ཤེས། དེ་ལྟར་མངོན་དུ་གྱུར་པའི་ཆོས་
ཉིད་དེ་རབ་ཏུ་

[675A]༄༅། །ཕྱིས་པའི་མེ་ལོང་ལ་ལྟ་བ་ལྟར་གསལ་པོར་མཐོང་བ་
དེ་མེ་ལོང་ལྟ་བུའི་ཡེ་ཤེས། དེ་ལྟར་མཐོང་བའི་ཆོས་ཉིད་དེ་ལ་
འཁོར་འདས་གཉིས་སུ་མེད་པར་དེ་གཉིས་སྣོད་གཅིག་ཏུ་རྟོགས་པ་ནི་
མཉམ་པ་ཉིད་ཀྱི་ཡེ་ཤེས། དེ་ལྟར་ཡིན་ཀྱང་དུས་
གསུམ་གྱིས་བསྡུས་པའི་ཤེས་བྱའི་དཀྱིལ་འཁོར་གྱི་ཆོས་ཐམས་ཅད་
སྐྱུ་རུ་ར་ལག་མཐིལ་དུ་བཞྭག་པ་ལྟར་ལྷུན་གྲུབ་ཏུ་རྟོགས་པ་དེ་
སོ་སོར་རྟོགས་པའི་ཡེ་ཤེས། དེ་ལྟར་རྟོགས་པས་སེམས་ཅན་གྱི་དོན་ཇི་
ལྟར་སྒྲུབ་པའི་ཐབས་མཁྱེན་པས་ན་བྱ་བ་གྲུབ་པའི་ཡེ་
ཤེས་ཡིན་ལ། དེའི་རང་བཞིན་ཅན་གྱི་དཀྱིལ་འཁོར་འདིར་ཞུགས་པའི་
དོན་བརྗོད་པར་བསམས། དེ་ཡང་དབང་ནོད་པ་ལ་སྔོན་དུ་དཀྱིལ་
འཁོར་གྱི་ནང་དུ་ཞུགས་དགོས་པ་ནི་ལྷ་དེ་རྣམས་ཀྱི་གསང་བའི་
གཏམ་ཁྱད་པར་ཅན་བཤད་པའི་སྣོད་དུ་རུང་བ་ལ། ནང་དུ་ཚུད་
པ་
གཅིག་དགོས་པའི་དོན་ཡིན་པས་ནང་དུ་འཇུག་པའི་ཐོག་མ་ཡང་འདི་
ནས་བྱེད་ཅིང། དེས་མ་འོངས་པ་ན་ལྷའི་གཞལ་ཡས་ཁང་ལ་དངོས་
སུ་ལོངས་སྤྱོད་པའི་རྟེན་འབྲལ་ཁྱད་པར་ཅན་འགྲིག་པ་ཡིན་པས་
ཕྱིའི་རྟེན་གྱི་དཀྱིལ་འཁོར་གྱིས་གཞི་ཕྱི་སྣོད་ཀྱི་ཞིང་ཁམས་
ལ་ལོངས་སྤྱད་པ་ཡིན་པས་ལྷ་རྣམས་དང་ཕྱི་སྣོད་ལ་ལོངས་
སྤྱོད་པ་སྐལ་བ་མཉམ་པས་ཕྱིའི་སྐལ་མཉམ་དང། དེ་ནས་མཧཱ་
ར་ཏ་སོགས་བརྗོད་པ་དང་རྩིག་པའི་ནང་འགྲམ་ལྷ་རྣམས་ཀྱི་
རྒྱབ་ནས། དཀྱིལ་འཁོར་ལ་བསྐོར་བ་གསུམ་དང། ཨོཾ་སརྦ་ཏ་ཐཱ་
ག་ཏ་པཱུ་
ཛ་ཨུ་པ་སྠཱ་ནཱ་ཡ་ཨཱཏྨ་ནཾ་ནིརྱ་ཏ་ཡཱ་མི་ཞེས་ཕྱག་ཆོ་
གའི་ཚིག་དང་བསྟུན། རིགས་ལྔར་ཕྱག་འཚལ་ལུགས་དཀྱིལ་ཆོ་ག་
རིན་ཆེན་འཕྲེང་བ་ནས་འབྱུང་བ་བཞིན་དང། དེ་དག་གི་སྐབས་
རིགས་སོ་སོར་ཕྱག་བྱས་པ་ལ་བརྟེན་ནས་ལྷ་རང་འདྲ་རེ་ཆད་ནས་
རང་ཉིད་ལ་
ཐིམ་པས་བདེ་བ་ཆེན་པོའི་ཡེ་ཤེས་རྒྱུད་ལ་སྐྱེས་པར་བསམས་
མཧཱ་ར་ཏའི་དོན་ནི། དགའ་བ་ཆེན་པོ་ཤིན་ཏུ་བརྟན། ཤིན་ཏུ་
དགྱེས་པར་ཤིན་ཏུ་བདེ། །རྡོ་རྗེ་སེམས་དཔའ་དེ་རིང་ནི། །གྲུབ་པར་
མཛོད་ཅིག་བདག་ལའོ། །ཞེས་དང། ཨོཾ་སརྦ་ཏ་ཐཱ་ག་ཏ་ཞེས་
སྔགས་དེ་ལེགས་

[676B] དེ་བཞིན་གཤེགས་པ་ལ་
མཆོད་པ་དང་བསྙེན་བཀུར་ཞེས་བོད་སྐད་ཀྱི་ཕྱག་འཚལ་ཡིན་
བསྡུ་ན་སྔགས་ཀྱང་དང། རྒྱས་པར་བྱེད་ན་བོད་སྐད་དང་གཉིས་
ཀ་བྱས་ཀྱང་ལེགས། སླར་ཡང་ཤར་སྒོ་ནས་ཨོཾ་གུ་རུ་ཙ་ར་ཎ་
ཡ། སྔགས་དོན་ནི་བླ་མ་
ལ་བསྙེན་བཀུར་བའི་ཕྱིར། སེམས་ཅན་ཐམས་ཅད་ཡོངས་སུ་བསྒྲལ་
ཞིང་སྦྱངས་པའི་ཕྱིར་བདག་འབུལ། ཞིས་བླ་མ་ལ་ཕྱག་བྱ། དེ་
ནས་དམ་བཞག་ན། བླ་མའི་ཕྱག་གི་རྡོ་རྗེ་མགོར་བཞག་པར་མོས་
པའམ། བླ་མའི་ཕྱག་གིས་རང་གིས་ལག་པ་ནས་བཟུང་བར་མོས་
དེང་
ཁྱོད་དེ་བཞིན་གཤེགས་པ་ཐམས་ཅད་ཀྱི། ཞེས་པ་ནས། ཁྱོད་དམ་
ཚིག་ཉམས་པར་འགྱུར་ཏ་རེ། ཞེས་ཕན་ཡོན་གྱི་སྒོ་ནས་དམ་ལ་
བཞག་འདི་ནི་ཁྱོད་ཀྱི་དམ་ཚིག་རྡོ་རྗེ་སྟེ། །ཞེས་པ་ནས། མགོ་
བོ་འགེམས་པར་འགྱུར་རོ། །ལུས་ལ་སྡིག་པའི་སྒོ་ནས་དམ་བཞག་
ཡང་རྡོ་རྗེ་སྙིང་གར་བཞག་ལ། ཨོཾ་དེ་རིང་རྡོ་རྗེ་སེམས་དཔའ་
ཞེས་པ་ནས། དྲལ་ཏེ་གཤེགས་ཞེས། དམ་ཚིག་ཚུལ་བཞིན་སྲུངས་ན་
དེ་ནས་བཟུང་བར་ཆུབ་མ་ཐོབ་ཀྱི་བར་དུ་འབྲལ་མེད་དུ་བཞུགས་ནས་
བྱིན་གྱིས་རློབ་པར་འགྱུར་ལ། གལ་ཏེ་སྔགས་ཀྱི་གསང་བའི་ཚུལ་
འདི་མ་
སྨིན་པའི་སེམས་ཅན་ལ་སྨྲས་ན་ནི་རྡོ་རྗེ་སེམས་དཔའ་ལ་སོགས་པ་
རྣམས་དེ་མ་ཐག་ཏུ་སྙིང་དྲལ་ཏེ་གཤེགས་པར་འགྱུར་རོ། །ཞེས་
འདི་སེམས་ལ་འབྱུང་བའི་ཉེས་དམིགས་ཡིན་པར་གསུངས། དེའི་དོན་ནི་
སྔགས་ཀྱི་གསང་བ་མི་སྒྲོགས་པ་འདི་ནི་ཁྱོད་ཀྱིས་འདར་མི་རུང་
བས་ན་དམ་ཚིག་དང་མི་ཕྱེད་པས་ན་རྡོ་རྗེ་སྟེ་གལ་ཏེ་དེ་ལས་
འགལ་ནས། སྔགས་ཀྱི་གསང་བའི་ཚུལ་འདི་མ་སྨིན་པ་སུ་ཡང་རུང་
བ་ལ་སྨྲས་ན་དམ་ཚིག་འདི་ལས་འགལ་བས་ཁྱོད་ཀྱི་མྒོའམ་ཀླད་
པ་གས་པ་ལ་སོགས་པའི་ཉེས་དམིགས་དཔག་ཏུ་མེད་པ་འབྱུང་ངོ། །
ཞེས་ལུས་ལ་འབྱུང་བའི་ཉེས་དམིགས་སྟོན་པའོ། །དེ་དག་ནི་ཉས་
དམིགས་ཀྱི་སྒོ་ནས་དམ་ལ་བཞག་སྟེ། སེམས་ལ་སྡིག་པའི་སྒོ་ནས་
དམ་བཞག་གོ་དེ་ནས་ཨོཾ་བྫྲ་ཨུ་ད་ཏྱ་ཐ་ནི་རྡོ་རྗེའི་ཏུ་
འཐུངས་ཞིག་ཅེས་པའོ། །མནའ་ཆུ་ནི། འདི་ནི་ཁྱོད་ཀྱི་དམྱལ་བའི་
ཆུ། །ཞེས་པ་ན་

[677A]༄༅། །ཆུ་འཐུངས་ཞིག་ཅེས་དམ་ཚིག་མ་བསྲུང་ན་དམྱལ་ཆུ་
དང་འདྲ་བས་དམྱལ་བར་སྲེག་པ་ལ་སོགས་པའི་སྡུག་བསྔལ་མྱོང་
བ་དང། བསྲུང་ན་མཆོག་ཐུན་དངོས་གྲུབ་མཐའ་དག་སྟེར་བས་ན་
རྡོ་རྗེ་སྟེ་ཚར་གཅོད་པ་དང་བདུད་རྩི་སྟེ་ཕན་འདོགས་པའི་
ཆུ་ཞེས་དམ་ཚིག་རྣམས་སྤྱིར་བསྲུང་མ་བསྲུང་ཀྱི་ཕན་ཡོན་དང་
ཉེས་དམིགས་གཉིས་ཀའི་སྒོ་ནས་དམ་ལ་བཞག་པའོ། །དེ་ནས་བླ་མས་
རང་གི་ལག་ནས་བཟུང་བར་བསམས་ཏེ། དེང་ཕྱིན་ཆད་ཁྱོད་ཀྱི་
ཞེས་ནས། གྱུར་ཏ་རེ། ཞེས་སློབ་དཔོན་གྱི་བཀའ་ཉན་པའི་སྒོ་ནས་
དམ་
ལ་བཞག་པའོ། །སྣོད་མིན་ལ་གསང་སྒྲོག་དང་བླ་མ་བརྙས་ཤིང་
བཀའ་ལས་འདས་པ་དངོས་གྲུབ་འཕྲོག་པའི་ཉེས་དམིགས་ཤིན་ཏུ་ཆེ་
བར་དགོངས་ནས་རྩ་ལྟུང་དང་པོ་དང། བདུན་པ་ལ་དམ་བཞག་ནན་
ཆེར་གསུངས། གསང་བ་སྟོན་པའི་ཉེས་པ་ནི། དབང་མ་ཐོབ་པར་
གསང་ཆོས་རྣ་བར་སྒྲོག་པ་ཤིན་ཏུ་མ་རུང་བ་དང། སམ་བུ་ཊི་
ལས། གླེགས་བམ་དང་ནི་བྲིས་སྐུ་ཉིད། གལ་ཏེ་སྐལ་བ་མེད་མཐོང་
ན། །སྐྱེ་བ་འདིར་ནི་འགྲུབ་མི་འགྱུར། །འཇིག་རྟེན་ཕ་རོལ་སྤྱོད་
ཡུལ་མིན། ཞེས་དང། བཤད་རྒྱུད་རྡོར་འཕྲེང་ནས་ཀྱང། ནན་ཏན་
གྱིས་
གསུངས་པ་ལྟར་བྲིས་སྐུ་རྡོར་དྲིལ་སོགས་དམ་ཚིག་གི་གསང་རྫས་
མིག་ལ་བསྟན་པས་ཀྱང། དངོས་གྲུབ་འཕྲོག་པའི་ཉེས་དམིགས་ཤིན་
ཏུ་ཆེ་བར་གསུངས་མོད། དེང་སང་ནི་སོ་ཐར་གྱི་སྡོམ་པ་ཉམས་མ་
ཉམས་སོགས་ཀྱི་རྟོག་པ་བྱེད་པ་ཡོད་ཀྱང། བྱང་སྡོམ་
དང་སྔགས་སྡོམ་ཡོད་མེད་དང། ཉམས་མ་ཉམས་དག་གི་རྩ་ལྟུང་
སོགས་ཀྱི་ཙིས་གདབ་གང་ཡང་མི་བྱེད་པར་སྔགས་པ་ཆེན་པོར་ཁས་
འཆེ་བའི་རྣལ་འབྱོར་པ་ལྟར་སྣང་དུ་མས་ཡོངས་སུ་ཁྱབ་སྟེ་
རྡོ་རྗེ་ཐེག་པའི་བསྟན་པ་ལྷག་པར་ཉམས་དམའ་བར་གྱུར་པས་
རང་གཞན་ལེགས་སུ་འདོད་པའི་སྔགས་པ་མཚན་ཉིད་པ་དགེ་གིས་ནི་
རྩ་ལྟུང་རྣམ་བཤད་ལས། བོད་ཀྱི་མཁས་པ་ཁ་ཅིག་ན་རེ་རྡོར་
དྲིལ་གྱིས་ནི་ཁྱབ་པར་སྣང་བས་སྒྲུབ་མི་ནུས་པས་ན་དམ་ཚིག་
རྡོར་དྲིལ་ཟུར་པ་མི་སྟོན་པ་གཅིག་བཅངས་གསུངས་ཏེ་ལེགས་

[678B] །ཞེས་གསུངས་པ་ལྟར་རྡོར་དྲིལ་ལ་སོགས་པ་མེད་
དུ་མི་རུང་བའི་དམ་ཚིག་གི་རྫས་དམའ་དམའ་མཐའ་འང་རི་མོར་
དྲིས་པ་གཞན་ལ་མི་སྟོན་པར་བཅངས་པ་ལྟ་བུས་མཚོན་དམ་ཚིག་
དང་སྡོམ་པ་བསྲུང་ཚུལ་གྱི་གནས་འདི་དག་ཅི་ནས་ཀྱང་ཤེས་དགོས་
ཏེ་བླང་དོར་བྱ་
པ་ལ་འབད་དགོས་གསུངས། རྡོར་དྲིལ་དང་ཅང་ཏེའུ་སོགས་ཀྱི་མཚོན་
དོན། མཁས་གྲུབ་དགེ་ལེགས་དཔལ་བཟང་ནས་སྩལ་པའི་རྣལ་འབྱོར་
རོལ་བའི་དགའ་སྟོན་ལ་གཟིགས་འཚལ། དེ་ནས་ཡེ་ཤེས་ཕབ་པའི་ཚེ་
སྔོན་དུ་སློབ་དཔོན་ལ་ཐལ་མོ་སྦྱར་ཏེ། དེ་བཞིན་གཤེགས་
པ་ཐམས་ཅད་ཀྱི་ཞེས་པ་ནས་བདག་ལ་དབབ་པར་མཛད་དུ་གསོལ་
ཞེས་གསོལ་བ་ལན་གསུམ་བཏབ། སྤྱི་བོའི་ཆུ་ལས་བདུད་རྩིའི་ཚོགས་
བབས་པས་ཚིམ་པར་གྱུར། ཞེས་ཡེ་ཤེས་འབེབས་སྐབས་ཌ་མ་རུ་ཐོག་
མར་དབུས་སུ་དཀྲོལ་ཏེ་དེ་རྗེས་མ་རྒྱུད་ལ་གཡོན་ཕྱོགས་
སུ་དཀྲོལ། དེ་རྗེས་གཡས་ཕྱོགས་སུ་དཀྲོལ། ཕ་རྒྱུད་ལ་དབུས་སུ་
དཀྲོལ་རྗེས་གཡས་ཕྱོགས་དང། དེ་ནས་གཡོན་ཕྱོགས་སུ་དཀྲོལ་བ་
ཡིན། མཚོན་དོན་ནི། ལྷ་ལ་ཕོ་མོ་མ་ནིང་གི་རྣམ་པ་གསུམ་ཡོད་པ་
ལས་དབུས་སུ་དཀྲོལ་བས་བདེ་སྟོང་གཉིས་སུ་མེད་པའི་གཟུགས་
མ་ནིང་གི་རང་བཞིན་ཅན་གྱི་ལྷ་རྣམས་བསྐུལ་ཕྱིར་དང། གཡོན་
དུ་དཀྲོལ་བ་ཤེས་རབ་སྟོང་པ་ཉིད་ཀྱི་རང་བཞིན་མོའི་རྣམ་པ་
ཅན་གྱི་ལྷ་རྣམས་བསྐུལ་བྱེད་དང། གཡས་སུ་དཀྲོལ་བས་ཐབས་བདེ་
བ་ཆེན་པོའི་རང་བཞིན་པོའི་རྣམ་པ་ཅན་གྱི་ལྷ་རྣམས་བསྐུལ་
ཕྱིར་དུ་ཡིན་
ལ། འདིའི་སྐབས་སུ་བླ་མའི་ཞབས་ཀྱི་སྟང་ཀ་ཡང་ཕ་རྒྱུད་ལ་
གཡས་བརྐྱང་དང། མ་རྒྱུད་ལ་གཡོན་བརྐྱང་མཛད་པ་པཎ་
ཆེན་བློ་བཟང་དཔལ་ལྡན་ཡེ་ཤེས་ནས་གསུང་གསུངས། ཐོག་མར་རྡོར་
དྲིལ་འཛིན་པའི་ཚེ་ནའང་སྲིན་ལག་དང་མཐེ་བོང་གཉིས་ཀྱིས་
ཐབས་ཤེས་
གཉིས་མཚོན་པའི་སྒོ་ནས་འཛིན་པ་དང། དཀྲོལ་བའི་ཚེ་ན་ཡང་
དྲིལ་བུའི་ཏིང་སྒྲ་གཉིས་གཉིས་སྦྱར་ཏེ་ཐབས་ཤེས་མཚོན་པའི་
སྒོམས་སྙིང་གའི་ཐད་དུ་དཀྲོལ་དགོས་ཏེ། དེའི་རྒྱུ་མཚན་ཡང་
སྙིང་གའི་དངུས་ཀྱི་ཤིན་ཏུ་ཕྲ་བའི་རླུང་སེམས་ངོ་བོ་དབྱེར་
མེད་དེ་ཉིད་

[679A]༄༅། །ཐབས་ཤེས་གཉིས་ཀྱིས་བསྐུལ་པ་ལས་ཟུང་འཇུག་གི་ལྷ་
སྐུར་ལྡང་བའི་ཆེད་དུ་ཡིན་གསུངས། ཨོཾ་ཧྲཱི་ཥྚི་ནས་ཧཱུཾ་
ཧཱ་ཨཱ་ཛྙི་ཧཱུཾ་ཕཊ། ཅེས་ལན་མང་དུ་བརྗོད་པས་ཡེ་ཤེས་
དབབ། བདུག་རྫས་ཀྱིས་བདུག་སྔགས་འདི་ཡེ་ཤེས་འབེབས་
སྔགས་མཆོག་གྱུར་ཡིན་གསུངས། དེའི་ཚེ་དམིགས་པ་ནི་རང་ལུས་ཀྱི་
ནང་གི་མེའི་འོད་ཟེར་ཕྱོགས་བཅུར་འཕྲོས་པས་སངས་རྒྱས་བྱང་
སེམས་ཐམས་ཅད་འཇམ་དཔལ་གཤིན་རྗེའི་གཤེད་ཀྱི་རྣམ་པར་སྤྱན་
དྲངས་ཏེ་ཆར་བཞིན་དུ་བབས་ནས་རང་ལ་ཐིམ་པར་བསམས་
དེ་ནས་བླ་མས་རང་གི་མགོ་བོར་རྡོ་རྗེ་བཞག་ལ་བྱིན་རླབས་བརྟན་
པར་བྱས་བྱུང་སྙམ་པའི་མོས་པས། ཏིཥྠ་བྫྲ་ཞེས་བརྗོད། འདི་
སྐབས་ནང་སྐལ་མཉམ་ཞེས་པའི་ཐ་སྙད་དང་ལྷ་རྣམས་དང་
ཐུགས་རྒྱུད་ཀྱི་རྟོགས་པ་མཉམ་པས་ནང་སྐལ་མཉམ་དུ་བྱས་པ་
ཡིན་
གསུངས། དེ་ནས་ཡང་དག་པ་ཡི་དཀྱིལ་འཁོར་འདིར། །ཞེས་ནས། དེ་
འདྲ་དཀྱིལ་འཁོར་དུ་གྱུར་ཅིག་ལན་གསུམ། ཞེས་བླ་མས་དཀྱིལ་འཁོར་
བའི་ལྷ་ཚོགས་ལ་བདེན་སྟོབས་ལན་གསུམ་མཛད་སོང་བསམས། དེ་ནས་
བླ་མས་ཏྲཾ་ཞེས་བསྔགས་པ་ལས་མེ་ཏོག་
གཅིག་བཏོན་ཏེ་རིན་པོ་ཆེའི་ཕྲེང་བར་མོས་པ་རང་ཉིད་ཐལ་མོ་
སྦྱར་བའི་བར་དུ་སྦྱིན་པར་བསམས་ནས། རང་ཉིད་དཀྱིལ་འཁོར་གྱི་
ནང་དུ་ཞུགས། གཙོ་བོའི་དབུ་ལ་རིན་པོ་ཆེའི་མེ་ཏོག་གི་ཕྲེང་བ་
ཕུལ་བར་བསམས་ནས། ཕྲ་ཏཱི་ཙྪ་བྫྲ་ཧོཿ་ཞེས་བརྗོད། མེ་ཏོག་
དོར་
མེ་ཏོག་ཕོག་པའི་ལྷ་ངོས་གཟུང། དེ་ནས་སྔར་ཕུལ་བའི་ཡེ་ཤེས་
ལྔའི་རང་བཞིན་གྱི་མེ་ཏོག་དེ་བླ་མས་རང་གི་མགོ་ལ་བཅིང་བར་
བསམ་སྟེ། ཨོཾ་པྲ་ཏི་གྲིཧྣ། ཞེས་བརྗོད། དེ་ནི་སེམས་དཔའ་སྟོབས་
པོ་ཆེ་ཞེས་བླ་མས་ལྷ་ལོ་བོས་ནས། སློབ་མ་འདི་བྱང་ཆུབ་མ་
ཐོབ་ཀྱི་བར་དུ་རྗེས་སུ་བཟུང་ཞིག་ཞེས་དང། མགོ་བོར་བཅིངས་
པའི་མེ་ཏོག་གི་ཕྲེང་བ་ལས་ཡེ་ཤེས་ལྔའི་རང་བཞིན་གྱི་བདུད་
རྩིའི་རྒྱུན་བབས་ལུས་གང། སྡིག་སྒྲིབ་སྤྱི་དང་ཁྱད་པར་རིགས་
གོང་ནས་གོང་དུ་ཁྱད་ཞུགས་ཏེ་དག་པ་གཉིས་ལྡན་གྱི་ཆོས་སྐུར་

[680B]
སུ་འཛིན་པ་དང། མེ་ཏོག་གི་ཕྲེང་བའི་དབང་ཐོབ་པ་ལ་གེགས་
བྱེད་ཀྱི་སྡིག་སྒྲིབ་ཐམས་ཅད་སྦྱངས། མེ་ཏོག་ཕྲེང་བའི་དབང་
གི་ངོ་བོ་བདེ་སྟོང་གི་ཡེ་ཤེས་ཁྱད་པར་ཅན་རྒྱུད་ལ་སྐྱེས་
ཤིང་ལྷ་ངེས་བྱང་ཆུབ་མ་ཐོབ་ཀྱི་བར་
དུ་རྗེས་སུ་འཛིན་པའི་ནུས་པ་ཁྱད་པར་ཅན་རྒྱུད་ལ་བཞག་སྟེ་
རྟེན་འབྲེལ་ལེགས་པར་འགྲིག་བྱུང་སྙམ་པའི་མོས་པ་དང་དགའ་བ་
སྒོམ། སྔར་མེ་ཏོག་གང་ལ་ཕོག་པའི་ལྷ་དེ་ལྷག་པའི་ལྷར་ངེས་
པ་བྱས། སྦྱོང་རྒྱུད་ལས། མེ་ཏོག་རིན་ཆེན་ལ་སོགས་གང། བབས་
པར་གྱུར་པ་
རིགས་ཀྱི་ལྷ། །གཙོ་བོའི་རིགས་དེས་བསྒྲུབས་ན་ནི། །དངོས་གྲུབ་
མྱུར་ཏེ་ཐེ་ཚོམ་མེད། །ཅེས་སོ། །དེ་ནས་རང་གི་སྙིང་གར་ཟླ་བ་
ལ་ཧཱུཾ། ཞེས་པ་ནས། རྡོ་རྗེའི་མིག་ནི་བླ་ན་མེད། །ཅེས་པའི་
སྐབས། མིག་དབང་དེ་ཉིད་རྣམ་པ་ཨོཾ་ཡིག་དཀར་པོའི་གཟུགས་སུ་གནས་
པ་ལ་རང་རྒྱུད་ཀྱི་
སྡིག་སྒྲིབ་དང་མ་རིག་པ་ལ་སོགས་པ་ཐམས་ཅད་འདུས་པའི་ངོ་
བོའི་དྲི་མས་མོག་པོར་བྱས་པར་བསམས་ཏེ། སྙིང་གའི་ཧཱུཾ་ལས་འོད་
ཟེར་འཕྲོས་དཔྲལ་བའི་རི་ལ་ཕོག་དེ་ལས་ཡེ་ཤེས་ཀྱི་མེ་རབ་ཏུ་
འབར་བ་འཕྲོས་པ་མིག་འབྲས་གཉིས་ཀྱི་ཨོཾ་ཡིག་ལ་ཕོག་པས་དེའི་
སྟེང་གི་
མ་རིག་པ་ལ་སོགས་པའི་སྒྲིབ་གཡོགས་དྲི་མ་ཐམས་ཅད་ལྷག་མེད་
དུ་བསྲེགས། ཨོཾ་ཡིག་དྭངས་གསལ་འོད་ཀྱི་རང་བཞིན་ཅན་དུ་གྱུར་པ་
ལས་འོད་ཟེར་འཕྲོས་པ་དཀྱིལ་འཁོར་ལྷ་ཚོགས་རྣམས་ཀྱི་སྤྱན་ལ་
ཕོག་དེ་རྣམས་ཀྱི་སྤྱན་ལས་བདུད་རྩིའི་རྒྱུན་འོད་ཟེར་ལ་
འཁྲིལ་ཏེ་བྱུང་བ་ཨོཾ་ཡིག་ལ་ཐིམ་པས་ལྷ་རྣམས་ཀྱི་སྤྱན་གྱི་
བྱིན་རླབས་ཐམས་ཅད་ཞུགས། ཨོཾ་ཡིག་ཡོངས་སུ་གྱུར་པ་ལས་གཟུགས་
ཅན་གྱི་ཤེས་བྱ་ཐམས་ཅད་ལ་ཐོགས་པ་མེད་པའི་རྡོ་རྗེའི་སྤྱན་
སངས་རྒྱས་ཀྱི་སྤྱན་དང་འདྲ་བ་ཞིག་ཐོབ་བྱུང་བསམ་སྟེ། ད་
ནི་དད་
པའི་ཤུགས་ཀྱིས་སུ། །ཞེས་པ་ནས། གསང་སྔགས་རྣམས་ལ་སྒྲུབ་པ་
གྱིས། །ཧེ་བྫྲ་པཱ་ཤྱ། ཀྱེ་རྡོ་རྗེ་བལྟོས། ཞེས་པའོ། །མ་རིག་
པའི་སྒྲིབ་གཡོགས་དང། མིག་དང་ལྷན་ཅིག་ཏུ་གསལ་བར་བསམས་
ཆོས་འཇུག་ནས་གསང་བ་གདམས་པའི་བར་དཀྱིལ་འཁོར་དུ་འཇུག་པའི་
སྔོན་

[681A]༄༅། །འགྲོ་དང། དེའི་འོག་ཏུ་དཀྱིལ་འཁོར་གྱི་ནང་དུ་ཞུགས་
པ་ནི་སྐབས་འདིའི་དངོས་གཞི་ཡིན། ཡེ་ཤེས་པ་བ་སྟེ་ནང་སྐལ་
མཉམ་བྱེད། ལྷ་ངོ་བསྟན་པ་ནི། དེ་ནས་བླ་མས་དཀྱིལ་འཁོར་ལ་
ལྟ་བར་བསྐུལ་ནས་བསྟན་པའི་རིམ་པ་ལྟར་མཐོང་བར་
བསམས་ལ། དེ་ཡང་ཕྱི་རོལ་ཏུ་དུར་ཁྲོད་ཆེན་པོ་བརྒྱད་ཀྱིས་
ཞེས་པ་ནས། ས་མ་ཡ་ཧོཿ་ཧོཿ་ཧོཿ་བར་བརྗོད། ཤར་གྱི་སྒོ་བ་ནས་
རིམ་བཞིན་རྟེན་དང་བརྟེན་པར་བཅས་པའི་དཀྱིལ་འཁོར་ཐམས་ཅད་
མིག་གིས་མཐོང་རྒྱུ་དང་ལག་པས་འཛིན་རྒྱུ་ཡོད་པ་ལྟར་ཡིད་ཀྱིས་
མངོན་སུམ་
དུ་མཐོང་བ་དང། དེ་ཡང་རང་ག་བ་མ་ཡིན་པར་འབྲས་དུས་ཀྱི་
རྟེན་བརྟེན་པའི་དཀྱིལ་འཁོར་ཐམས་ཅད་མངོན་སུམ་དུ་མཐོང་བྱུང་
སྙམ་པའི་མོས་པ་བརྟན་པོ་བྱེད། དེ་ལྟར་འབྲས་དུས་ཀྱི་དཀྱིལ་
འཁོར་མཐོང་བ་ལྟ་ཞོག་བྲིས་པའི་དཀྱིལ་འཁོར་མཐོང་བ་ཙམ་
ལ་ཡང། བདེ་
གཤེགས་སྐུ་གཟུགས་རྩིག་ངོས་བྲིས་པ་ལ། །འཁྲུགས་བཞིན་པ་ཡི་
སེམས་ཀྱིས་བལྟས་ན་ཡང། །དེ་དག་རིམ་གྱིས་སངས་རྒྱས་བྱེ་བ་
མཐོང། །ཞེས་དང། མཚམས་མེད་པ་དང་སྡིག་ཅན་ཡང། །རས་བྲིས་
མཐོང་བ་ཙམ་གྱིས་ནི། །སྐད་ཅིག་གིས་ནི་གྲོལ་བར་འགྱུར། །ཞེས་
མ་དད་པ་ལ་སོགས་པས་ཀྱང་དཀྱིལ་འཁོར་མཐོང་བ་ཙམ་གྱིས་
བྱང་ཆུབ་ཐོབ་ངེས་པའི་ས་བོན་བརྟན་པོ་འཇོག་པར་གསུངས་པ་
ལྟར་ཕན་ཡོན་མཐའ་ཡས་སོ། །དེ་ལྟར་ཡིན་ན་དཀྱིལ་འཁོར་དུ་ཞུགས་
ནས་ཚུལ་བཞིན་ཉམས་སུ་བླངས་ན་ལྟ་སྨོས་ཀྱང་ཅི་དགོས། དེ་
ལྟར་
གོང་དུ་ཨོཾ་རྡོ་རྗེའི་དཀྱིལ་འཁོར། ཞེས་པ་རྡོ་རྗེ་སྟེ་སེམས་སམ་
ཐུགས་ཀྱི་གཤིན་རྗེའི་གཤེད་པོའི་དཀྱིལ་འཁོར། སྐུ་ལ་སོགས་པའི་
རིགས་གཞན་རྣམས་ཀྱི་དཀྱིལ་འཁོར་ལས་མཆོག་ཏུ་གྱུར་པས་ན་དཀྱིལ་
འཁོར་ཆེན་པོ་འདིར་ཞུགས་སོ། །རྣལ་འབྱོར་དཀྱིལ་འཁོར་
ཆེན་པོ་ཞེས་པ། ཐབས་བདེ་བ་ཆེན་པོ་དང། ཤེས་རབ་སྟོང་པ་
ཉིད་ཟུང་དུ་འཇུག་པའི་རྣལ་འབྱོར་འབྲས་བུའི་དུས་ཀྱི་ཡེ་ཤེས་ཀྱི་
རང་བཞིན་གྱི་དཀྱིལ་འཁོར། སློབ་པའི་དུས་ཀྱི་དཀྱིལ་འཁོར་རམ་ཡེ་
ཤེས་ལས་རང་བཞིན་ཐ་དད་པའི་གཞལ་མེད་ཁང་ལས་མཆོག་ཏུ་
གྱུར་

[682B] གསང་བའི་
དཀྱིལ་འཁོར་ཞེས་པ། སྣོད་མིན་རྣལ་འབྱོར་རྒྱུད་མན་ཆད་ལ་གསང་
བའི་དཀྱིལ་འཁོར་རྒྱུད་སྡེ་འོག་མ་ལས་མཆོག་ཏུ་གྱུར་པས་ན་དཀྱིལ་
འཁོར་ཆེན་པོ་འདིར་བདག་ལ་མེ་ཏོག་ཕྲེང་བའི་དབང་བསྐུར་རོ་
།ཞེས་དང་
དཀྱིལ་འཁོར་དུ་ཞུགས་པ་དང་དབང་བསྐུར་ཞེས་པ་སྐུ་གསུམ་འགྲུབ་
བྱེད་ཀྱི་ནུས་པ་སེམས་སྟེང་དུ་འཇོག་ཅིང། དེ་ལ་ཡང་སྨིན་བྱེད་
རྒྱུའི་དབང། གྲོལ་བྱེད་ལམ་གྱི་དབང། གྲོལ་བ་འབྲས་བུའི་དབང་
གསུམ་ཡོད་པའི་ནང་ནས་ད་ལྟ་ཐོབ་པ་འདི་ནི་སྨིན་བྱེད་རྒྱུའི་
དབང་དམ་དཔེའི་དབང་
ཡིན། འདིའི་ས་མཚམས་ལམ་མ་ཞུགས་ནས་བསྐྱེད་རིམ་རགས་པ་ལ་
བརྟན་པ་ཐོབ་པའི་བར་དུ་འཇོག་གྲོལ་བྱེད་ལམ་གྱི་དབང་རྫོགས་
པ་ནི་སློབ་པའི་ཟུང་འཇུག་མ་ཐོབ་བར་དུ་མི་འབྱུང་ཞིང། དེ་
ཐོབ་པའི་གང་ཟག་དེས་ནི་བུམ་དབང་དང་གསང་དབང་གི་ལག་རྗེས་
སྒྱུ་ལུས་དང་
ཤེར་དབང་གི་ལག་རྗེས་འོད་གསལ་དང། བཞི་པའི་ལག་རྗེས་ཟུང་
འཇུག་ཀྱང་ཐོབ་ནས་གྲོལ་བྱེད་ལམ་གྱི་དབང་རྫོགས་པར་ཐོབ་
ཅིང། གྲོལ་བ་འབྲས་བུའི་དབང་ནི་སློབ་པ་མཐའི་དོན་གྱི་འོད་
གསལ་གྱི་སྐད་ཅིག་གཉིས་པ་ནས་ཐོབ་དགོས་པས་དེའི་ཕྱིར་ཁོ་བོ་
ནི་དབང་བཞི་རྫོགས་
པར་ཐོབ་པའི་གང་ཟག་ལ་སངས་རྒྱས་འཕགས་པས་ཁྱབ་ཟེར་
གསུངས། དབང་བསྐུར་བ་དེ་རྣམས་འདོར་མི་རུང་བར་ངེས་པར་བསྟན་
པར་བྱ་བ་ཡིན་པས་ན། ས་མ་ཡ་ཧོཿ་ཧོཿ་ཧོཿ་ཞེས་དམ་ཚིག་ལ་
བྱས་ནས་དེ་ལྟ་བུའི་དབང་གསུམ་པོ་དེ་རྫོགས་པར་ཐོབ་པ་དམ་
ཚིག་ཚུལ་
བཞིན་དུ་བསྲུང་བ་ལ་རག་ལས་པས། དེའི་ཚུལ་བཞིན་བསྲུང་ནས་
ཉམས་ལེན་ལ་འབད་ན་སྨིན་བྱེད་རྒྱུའི་དབང་དེ་ནུས་པ་གང་འཕེལ་
དུ་སོང་ནས། གྲོལ་བྱེད་ལམ་གྱི་དབང་དང། གྲོལ་བ་འབྲས་བུའི་
དབང་རྫོགས་པར་ཐོབ་པར་འགྱུར་ལ། དེའི་ཚེ་རང་དོན་དང་གཞན་
དོན་ལ་དབང་བའི་
དགའ་བ་ཆེན་པོ་འབྱུང་བས། དེ་ཐོབ་པས་ན་ཤིན་ཏུ་དགའ་བ་མཚོན་
པའི་ཕྱིར། ཧོ་གསུམ་བརྗོད་པ་ཡིན་གསུངས། དེ་རྣམས་ཀྱི་དཀྱིལ་
འཁོར་དུ་འཇུག་པའི་སྐོར་དང། ཞུགས་ནས་དབང་ཇི་ལྟར་ལེན་པ་ལ་
བུམ་དབང། གསང་དབང། ཤེར་དབང། དབང་བཞི་པ་དང་བཅས་ལེན་

[683A]༄༅། །ཚུལ། དང་པོ་ལ་ཐུན་མོང་པ་རྡོ་རྗེ་སློབ་མའི་དབང་
དང། ཐུན་མོང་མ་ཡིན་པ་རྡོ་རྗེ་སློབ་དཔོན་གྱི་དབང་ངོ། །དང་
པོ་ནི། རིག་པ་ཡེ་ཤེས་ལྔའི་དབང་ཟབ་མོ་ཞུ་བའི་ཡོན་དུ། བླ་
མ་དང་གཙོ་བོ་ཐ་མི་དད་པའི་ཞབས་དྲུང་དུ་ལུས་ལོངས་སྤྱོད་
དུས་གསུམ་
དགེ་བའི་དངོས་པོ་ཐམས་ཅད་ཆགས་ཞེན་མེད་པར་མཎྜལ་རྣམས་ལས་
འབྱུང་བ་བཞིན་དམིགས་རིམ་གསལ་ལེགས་པར་བཏག་སྟེ་ཚིག་དལ་བུས་
འབུལ། དེ་ལྟར་མ་ངེས་པར་ཧ་རེ་ཧ་རེ་དང་ཚོམ་བུ་འགོང་རྒྱུའི་
འབྲུ་ཡང་ནག་ནོག་ས་རྡོ་སོགས་འདྲེས་པའི་ཚོམ་བུའོ་གྲངས་
ཀྱང་ཇི་བཞིན་མ་ངེས་པའི་ཧམ་པ་ཆེན་པོ་བྱེད་པ་ནི། དཀྱིལ་
འཁོར་ལྷ་ཚོགས་ལ་བརྙས་ཤིང་ལམ་སྒྲིབ་གསོག་ཅིང་རང་ངལ་བ་
ཙམ་དུ་ཟད་དོ། །དེ་ནས་གུས་པའི་སྒོ་ནས་སྙིམ་པ་མེ་ཏོག་དང་
བཅས་ཐལ་མོ་སྦྱར་ལ། སངས་རྒྱས་ཤེས་རབ་ཆེན་པོ་ཡིས། །ཞེས་
པ་ནས་
མཆོག་ཀྱང་བདག་ལ་སྩལ་དུ་གསོལ། །ཞེས་ཆོས་དབྱིངས་ཡེ་ཤེས་
ཀྱི་རང་བཞིན་ཅན་གྱི་དྲུག་པ་རྡོ་རྗེ་འཆང་ཆེན་པོས་རྡོ་རྗེ་
སེམས་དཔའ་ལ་སོགས་པའི་འཁོར་གྱི་དེ་བཞིན་གཤེགས་པ་རྣམས་ལ་
དབང་བསྐུར་བ་དེ་ལྟར། བདག་ལ་ཡང་བླ་མ་དང་གཙོ་བོ་ཐ་མི་
དད་པའི་
མགོན་པོས་རིག་པའི་དབང་ལྔ་བསྐུར་ཞིང་མཆོག་གི་དངོས་གྲུབ་
བདག་ལ་སྩོལ། ཞེས་པ་ཡིན་པས་དོན་དེ་དྲན་པའི་སྒོ་ནས། ལན་
གསུམ་གྱི་རིག་པའི་དབང་ལྔའི་དོན་དུ་གསོལ་བ་བཏབ། ཅང་མི་
གསུང་བའི་ཚུལ་གྱིས་ཞལ་གྱི་བཞེས་པར་མོས་ལ། ཨོཾ་ཁངྒ་
དྷྲྀཀ་ཧཱུཾ་ཕཊ་
ཞེས་ལས་སྔགས་བརྗོད་ཅིང་བུམ་ཆུ་འཐོར་བའི་ཚེ་བླ་མའི་ཐུགས་
གནས་ཁྲོ་བོའི་ཚོགས་དཔག་ཏུ་མེད་པ་སྤྲོས་ནས་དབང་ལོན་པ་ལ་
བར་དུ་གཅོད་པའི་བགེགས་ཐམས་ཅད་རྒྱ་མཚོའི་ཕ་རོལ་དུ་བསྐྲད་
སོད་སྙམ་པའི་མོས་པ་བྱེད་པ་འདི་འོག་མ་རྣམས་ལའང་འདྲ། ནང་
དབང་གི་དམིགས་པ་ནི་བླ་མ་དང་གཙོ་བོ་ཐ་མི་དད་དུ་གསལ་བའི་
ཐུགས་ཀའི་ཧཱུཾ་ལས་བདེ་བ་ཆེན་པོའི་རང་བཞིན་གྱི་འོད་ཟེར་ཁ་
དོག་དམར་པོ་སྤྲོས་ནས་རང་ཉིད་དྲངས་པ་བླ་མ་འཇིགས་བྱེད་དུ་
གསལ་བའི་ཞལ་ནས་ཞུགས་སོགས་ནང་དབང་བསྐུར་བའི་ཚིག་ལ་
འཁྲིལ་ནས་

[684B] དེ་ནས་བདག་དང་དབང་རྫས་
བུམ་ཆུ་བ་སངས་སྦྱངས། ཚོགས་པ་ཡིན་ན་སོ་སོའི་དབང་བུམ་གྱི་
ཆུ་བསྐྱེད་སྣོད་ཆུས་བཀང་བ་སྟེགས་ཀྱི་ཁར་བཞག་བདག་དང་
དབང་རྫས་བུམ་ཆུ་སྟོང་པ་ཉིད་དུ་གྱུར། ཞེས་པ་ནས། དབང་གི་
ལྷ་རྣམས་ཀྱིས་དབང་
རྫས་ཀྱི་ལྷ་ལ་དབང་བསྐུར། མི་བསྐྱོད་པས་དབུ་བརྒྱན་པར་གྱུར་
དབང་རྫས་ཀྱི་ལྷ་ལ། ཨོཾ་སརྦ་ཏ་ཐཱ་ག་ཏཱ་ཨརྒྷཾ་ནས་
ཤབྟ་པྲ་ཏཱི་ཙྪ་ཧཱེ་སཱ་ཧཱ། མི་བསྐྱོད་པ་ཡབ་ཡུམ་ཞུ་བ་
ལས་བྱུང་བའི་དབང་རྫས་བུམ་ཆུར་གྱུར་བར་བསམས། ཆུ་དབང་
སྐབས་རྒྱལ་བ་སྲས་བཅས་
ཐམས་ཅད་མི་བསྐྱོད་པ་ཡབ་ཡུམ་དང། ཅོད་པཎ་སྐབས་ཐམས་ཅད་རིན་
འབྱུང་ཡབ་ཡུམ་གྱི་རྣམ་པ་ཅན་སོགས་སུ་སྤྱན་དྲངས་ཀྱང་ཚོག་
གསུངས་པས་དེས་རིགས་འགྲོ་དབང་བསྐུར་བ་ལ་བསྒྲུབ་པའི་དཀྱིལ་
འཁོར་བ་རྣམས་ཀྱིས་དགོངས་པ་གཏད། གསར་དུ་སྤྱན་
དྲངས་པའི་དབང་ལྷས་གཙོ་མཛད་དབང་དངོས་བླ་མས་བསྐུར་བའི་
དམིགས་པ་དང་བཅས། བླ་མ་དང་གཙོ་བོ་ཐ་མི་དད་པའི་ཐུགས་
ཀའི་ཧཱུཾ་གི་འོད་ཟེར་གྱིས་རྒྱལ་བ་འཁོར་བཅས་ཐམས་ཅད་ཞེས་པ་
ནས། མཆོད་གཡོག་ཡོད་ཚེ་རྟེན་ཁེབ་སོགས་ཀྱི་ཁར་བུམ་པ་བཏེག་
།མེད་ཚེ་
སློབ་དཔོན་གྱིས་རྣམ་བུམ་བཏེག་སོ་སོར་བུམ་ཆུ་བསྐྱེད་ཡོད་ན་དེ་
རྣམས་ཀྱང་བཏེག་བགེགས་བསྐྲད་པར་གྱུར། བར་དང། བཀྲ་ཤིས་
གང་ཞིག་སེམས་ཅན་ཀུན་གྱི་སྙིང་ལ་གནས། །ཞེས་པ་ནས། བཀྲ་
ཤིས་དེས་ནི་དེ་རིང་ཁྱོད་ལ་དབང་རབ་བསྐུར། །ཞེས་བརྗོད། སྤྲོན་
རིགས་
ལྔའི་ཤིས་བརྗོད་སོགས་ཀྱང་ཚང་མ་བྱ་ཞིང། འདིར་བཀྲ་ཤིས་
པའམ་ཕུན་སུམ་ཚོགས་པ་གང་འདྲ་བ་ཞིག་གིས་བཀྲ་ཤིས་པར་བྱེད་
པ་ནི། སངས་རྒྱས་ཀྱི་སར་སྒྲིབ་པ་ཐམས་ཅད་རང་སྟེང་དུ་རྣམ་
པར་དག་པའི་ཚུལ་གྱིས་ཐུགས་ལ་གནས་ཤིང་བྱང་སེམས་འཕགས་པ་
སོགས་
ལས་རང་རང་གི་ངོ་སྐལ་གྱི་སྒྲིབ་པས་དག་པའི་ཚུལ་དང། སོ་
སྐྱེ་རྣམས་ལ་རབ་སྟེང་དུ་དྲི་མའི་སྒྲིབ་གཡོགས་དང་བཅས་ཏེ་
ལུས་སེམས་ཀུན་དབང་དུ་བྱས་བ་སྟེའང་གི་བདག་ཉིད་ལས་མ་འདས་
པའི་ཚུལ་གྱིས་སེམས་ལ་གནས་པས་ན་སེམས་ཅན་ཀུན་གྱི་སྙིང་ལ་

[685A]༄༅། །ཁྱབ་བའམ་གནས་པའི་ཆོས་ཉིད་དེ་དང་ངོ་བོ་དབྱེར་
མེད་པའི་རྣམ་ཤེས་སྦྱོང་བའི་ལྷ་ཡིན་ཞིང། རྣམ་པར་ཤེས་པ་
ནི་སྦྱང་གཞིའི་ཕུང་པོ་གཞན་ཐམས་ཅད་ལ་ཁྱབ་པ་དང་
གཞན་ཐམས་ཅད་དེའི་གཞན་དབང་ཅན་ཡིན་པས་ཕུང་པོ་
ལྔའི་ནང་ནས་སེམས་གཙོ་བོ་ཡིན་པ་ལྟར། སེམས་དེ་ཉིད་སྦྱོང་
བྱེད་རིགས་དྲུག་པ་མི་བསྐྱོད་པ་དེ་ཡང་ཕུང་པོ་གཞན་སྦྱོང་
བྱེད་དམ་པའི་རིགས་གཞན་རྣམས་ཀྱི་ནི་རྗེའམ་མཆོག་ཏུ་གྱུར་པ་
ཡིན་ནོ། །མ་ལུས་དག་པའི་སེམས་ཅན་ཏེ་རིགས་ལྔའི་སངས་རྒྱས་ཀུན་
སྐྱེད་
བྱེད་རིགས་དྲུག་པའི་ངོ་བོ་བདེ་བ་ཆེན་པོ་ཡི་བཀྲ་ཤིས་དེས་ན་དེ་
རིང་སྟེ་དེ་ལྟ་སློབ་མ་ཁྱོད་རྣམས་ཀྱི་རྒྱུད་ལ་བསྐྱེད་པའི་སྒོ་
ནས་དབང་རབ་ཏུ་བསྐུར་བའི་བཀྲ་ཤིས་བྱེད་པ་ཡིན་ནོ། །ཞེས་
དང། བཀྲ་ཤིས་གང་ཞིག་མ་ལུས་རྡོ་རྗེའི་རིགས་ཐམས་ཅད་ལྡན་
པ་སྟེ་འདུས་ཤིང། ཞེ་
སྡང་བས་ཟིལ་གྱིས་བསྣན་པའི་སྐྱེ་བོ་རྣམས་ཀྱི་རྒྱུད་ཀྱི་ཞེ་
སྡང་རྣམ་པར་སྦྱོང་བར་མཛད་པའི་ལྷ་ལ་མ་བསྐྱོད་མགོན་པོ་
ཞེས་བྱ་བར་མཚོན་གསོལ་གྲགས་པ་དེ་ཡིས་ནི་ཆོས་དབྱིངས་ཡེ་ཤེས་
ཀྱི་ངོ་བོའི་དབང་བསྐུར་བའི་བཀྲ་ཤིས་དེས་ནི་དེ་རིང་སྟེ་ད་
ལྟ་སློབ་མ་ཁྱོད་རྣམས་
ཀྱི་རྒྱུད་ལ་བསྐྱེད་པའི་སྒོ་ནས་དབང་རབ་ཏུ་བསྐུར་རོ། །བཀྲ་
ཤིས་གང་ཞིག་མཐའ་དག་འཁོར་ལོའི་རིགས་དང་ལྡན་པ་སྟེ་རིགས་
དེ་ཐམས་ཅད་འདུས་པའམ་དེའི་གཙོ་བོར་གྱུར་པའི་རྣམ་པར་སྣང་
མཛད་ནི་གཏི་མུག་རྣམ་པར་དག་པའི་ངོ་བོ་དང། གཏི་མུག་སྦྱོང་
བའི་ལྷ་ཡིན་ལ་
ཉོན་མོངས་དེ་འཁོར་བའི་རྩ་བ་ཡིན་པས། དེ་སྦྱངས་པས་འཁོར་
བའི་སྡུག་བསྔལ་ཐམས་ཅད་རྟག་ཏུ་འཕྲོག་པར་བྱེད་པ་ཡིན་ནོ་
།རྨོངས་པས་ཟིལ་གྱིས་མནན་པའི་སྐྱེ་བོ་རྣམས་ཀྱི་རྒྱུད་ཀྱི་གཏི་
མུག་ཡོངས་སུ་སྦྱོང་བར་མཛད་པ་ཡིན་ནོ། །དེ་འདྲ་བའི་རྣམ་པར་
སྣང་
མཛད་ཀྱི་མེ་ལོང་ལྟ་བུའི་ཡེ་ཤེས་ཀྱི་ངོ་བོ་དང་དེའི་ས་བོན་
བསྐྱེད་པར་བྱེད་པའི་དབང་བསྐུར་གྱི་བཀྲ་ཤིས་དེས་ནི་སྟེད་ལྟ་
སློབ་མ་ཁྱེད་རྣམས་ལ་དབང་རབ་ཏུ་བསྐུར་རོ། །མ་ལུས་རིན་ཆེན་
དོན་སྔར་དང་འདྲ། རིན་འབྱུང་ནི། བསམ་པ་ཐམས་ཅད་ཡོངས་སུ་
རྫོགས་པར་བྱེད་

[686B]
ཕོངས་པའི་སྡུག་བསྔལ་གྲོལ་བར་ཡོངས་སུ་བརྩོན་པར་མཛད་པ་
ཡིན་ཞིང། རང་གི་ཡོན་ཏན་གྱིས་ཁེངས་པས་མཐོ་བར་འཛིན་པའི་
སེམས་བྱུང་ང་རྒྱལ་གྱིས་ཟིལ་གྱིས་མནན་པའི་འགྲོ་བ་རྣམས་ཀྱི་
རྒྱུད་ཀྱི་ཉོན་
མོངས་དེ་ཡོངས་སུ་སྦྱོང་བར་མཛད་པ་ཞེས་དང། གཞན་སྔར་
དང་འདྲ། མ་ལུས་པདྨ་སྡང་དང་འདྲ་བ་ལས། འཇིག་རྟེན་དབང་
ཕྱུག་འོད་དཔག་མེད་ནི་སྲིད་པའི་དྲ་བ་སྟེ་བཀོད་པ་སྣ་ཚོགས་པ་
རྣམས་སམ། སྲིད་པའི་གཟབ་ཅེས། སྲིད་པ་འཁོར་པ་དེས་ལུས་ཅན་
རྣམས་འཆིད་
བས་ན་སྲིད་པའི་དྲ་པའམ་གཟེབ་ཅེས་བདེ་འཛོམས་པར་བྱེད་པའོ་
།ཇི་ལྟ་བུས་འཇོམས་ན་འོད་དཔག་མེད་ནི་འདོད་ཆགས་དག་པའི་ངོ་བོ་
དང་འདོད་ཆགས་སྦྱོང་བའི་ལྷ་ཡིན་པས། ཆགས་པས་ཟིལ་གྱིས་མནན་
པའི་འགྲོ་བ་རྣམས་ཀྱི་རྒྱུད་ཀྱི་འདོད་ཆགས་ཡོངས་སུ་སྤྱོད་པར་
མཛད་པ་ཡིན་པས་ན། རྒྱུ་དེ་སྦྱངས་པའི་སྒོ་ནས་འབྲས་བུ་འཁོར་
བ་འཇོམས་པའམ་ལྡོག་པར་མཛད་པ་ཡིན་ནོ། །གཞན་རིགས་འགྲེ་མ་
ལུས་ལས་ཀྱི་རིགས་སྔར་ལྟར་དང། ལས་སམ་འཕྲིན་ལས་ཀྱི་གཙོ་བོ་
ནི་ཆོས་སྟོན་པའི་གསུང་གི་འཕྲིན་ལས་ཡིན་ཞིང། དེ་ཡང་བརྩེ་
བའི་
བདག་ཉིད་དེ་བརྩེ་བ་ཆེན་པོས་ཀུན་ནས་བསླངས་ཏེ་ཆོས་བསྟན་
པའི་མཐུས་ཡིད་ཀྱི་མི་དགེ་བ་གསུམ་གྱི་ནང་ནས་རྣམ་སྨྲིན་ཆེས་
ལྕི་བ་ལས་འབྲས་མེད་པར་འཛིན་པ་ལ་སོགས་པའི་ལོག་པར་ལྟ་བ་
རྣམས་ཡིན་པས། ལྕི་བ་དེ་ཉིད་ཀྱིས་མཚོན་པའི་ཉོན་མོངས་དང་
སྒྲིབ་པ་
མཐའ་དག་ངེས་པར་སྤོང་ནུས་པ་ཡིན་ནོ། །དེས་ན་ཉོན་མོངས་ལ་
སོགས་པ་དེ་རྣམས་སྦྱོང་བའི་ཐབས་ཆོས་སྟོན་པའི་འཕྲིན་ལས་ཀྱི་
སྒྲིབ་པ་དེ་དག་ནི་ཀུན་ནས་སེལ་བར་མཛད་པ་དོན་ཡོད་གུབ་པའི་ངོ་
བོ་བྱ་གྲུབ་ཡེ་ཤེས་ཀྱི་རང་བཞིན་གྱི་དབང་བསྐུར་བའི་བཀྲ་
ཤིས་དེས་
ནི་དེ་རིང་སྟེ་ད་ལྟ་སློབ་མོ་ཁྱོད་རྣམས་ཀྱི་རྒྱུད་ལ་བསྐྱེད་
པའི་སྒོ་ནས་དབང་བསྐུར་རོ། །ཞེས་པའོ། །དེ་ནས་བླ་མས་དབུགས་
འབྱིན་པའི་ཆོ་ག་གསུངས་བྱུང་བས་མ་སྟེ། དབང་བསྐུར་རྡོ་རྗེ་
ཆེན་པོ་སྟེ། །ཞེས་ནས། སུར་ཏ་སྟཾ་ཨ་ཧཱུཾ། བར་དང། ཡང་
དབང་བསྐུར་རྡོ་རྗེས་མཐའ་རྟེན་

[687A]༄༅། །ཆུ་དབང་རྣམ་བུམ་གྱི་ཆུས་བྱ་བར་གསུངས། དེའི་ཚེ་
བླ་མས་བསྒྲུབ་པའི་དབང་བུམ་མངོན་གྱུར་བ་ནམ་མཁའི་དབང་ལྷ་
ཐམས་ཅད་ཀྱི་ཕྱག་ཏུ་ཐོགས་ནས་དེ་ལས་ཆུ་རུབ་ཀྱི་ཚུལ་དུ་སྤྱི་
བོ་ནས་དབང་བསྐུར་བས་ཡེ་ཤེས་ཀྱི་བདུད་རྩིའི་ཆུ་རྒྱུན་གྱིས་
ལུས་ཀྱི་ནང་ཐམས་ཅད་གང། ཐོག་མེད་ནས་བསགས་པའི་སྡིག་སྒྲིབ་
སྤྱི་དང། ཁྱད་པར་དུ་ཡང་ཞེ་སྡང་དང་མི་བསྐྱོད་པའི་རིགས་
ཀྱི་བསྒོམ་བཟླས་དང་དངོས་གྲུབ་སྒྲུབ་པ་ལ་བར་དུ་གཅོད་པའི་དྲི་
མ་ཐམས་ཅད་སྦྱངས་ཏེ། ལུས་དྭགས་གསལ་འོད་ཀྱི་རང་བཞིན་དུ་
གྱུར་
རང་རྒྱུད་ཀྱི་རྣམ་ཤེས་ཕུང་པོ་ཐ་མལ་པ་གནས་འགྱུར་ཏེ་འབྲས་
དུས་ཀྱི་ཆོས་དབྱིངས་ཡེ་ཤེས་མངོན་དུ་བྱས་བྱུང་སྙམ་པ་དང་
རང་གི་སེམས་རྒྱུད་ཀྱི་ཞེ་སྡང་གི་དྲི་མ་དག་པ་དང། མི་
བསྐྱོད་པའི་རིགས་ཀྱི་བསྒོམ་བཟླས་དང་དངོས་གྲུབ་བསྒྲུབ་པ་ལ་
དབང་བར་བྱས་བྱུང་
སྙམ་པའི་མོས་པས་བུམ་ཆུ་འཐུང་རྣམ་བུམ་མགོར་འཇོག་དེ་ལྟར་
དབང་གི་ཚིག་སྒྲ་རྣ་བར་ཐོས་པ་དང་དབང་རྫས་མཐོང་བ་
ཙམ་གྱིས་དབང་ཐོབ་པར་མི་འགྲོ་བས་དབང་བརྡ་ལེགས་པར་འཕྲོད་
པའི་སྒོ་ནས་དམིགས་པ་རྣམས་གསལ་ཐོབ་པ་དེས་པར་གལ་ཆེ་ཞིང་
དབང་གི་སྐབས་འདི་དག་ཚིག་རིས་དང་བསྟུན་པའི་དམིགས་པ་རྣམས་
ཀྱང་ཇི་བཞིན་དུ་དགོས་ཏེ། དེ་མ་བྱུང་ན་སྨིན་བྱེད་རྒྱུའི་དབང་
མི་ཐོབ། དེ་མ་ཐོབ་ན་གྲོལ་བྱེད་ལམ་གྱི་དབང་དང་གྲོལ་བ་
འབྲས་བུའི་དབང་སོགས་ཐོབ་པ་ལྟ་ཅི་སྨོས། དེར་མ་ཟད་དམིགས་པ་
རྣམས་ཅུང་ཟད་ཀྱང་མ་ཡེངས་པ་དགོས་ཏེ། བུམ་དབང་གི་སྐབས་སུ་
དམིགས་པ་བསྟེན་ནས་གསང་དབང་གི་སྐབས་སུ་མ་བསྟན་ན་གསང་
དབང་གི་འབྲས་བུ་ཐོབ་པའི་ནས་པ་འཇོག་མི་ནུས་ཤིང། དེས་ན་རིག་
པའི་དབང་ཕྱུག་གིས། །མ་ཚང་མེད་རྒྱུ་དེ་ལས་ནི། །ཞེས་
རྒྱུ་ལས་འབྲས་བུ་འབྱིན་པ་ཡིན་གྱི། རྒྱུ་མེད་ལས་འབྲས་བུ་མི་
འབྱིན་པར་གསུངས་པས་ན། དེའི་འབྲས་བུ་ཐོབ་པ་ཡང་མི་སྲིད་དོ་
།དབང་གྲལ་དུ་བསྡད་ཙམ་གྱིས་དབང་ཐོབ་པའི་སྒྲ་འཇུག་པ་ཙམ་
ལས་མི་འོང་བས་དེ་དག་ཀྱང་ཤེས་པ་གལ་ཆེ་གསྲུངས། ཨརྒྷ་
ནས་

[688B] ཆུ་དབང་གི་དྲག་པ་ནི། དེ་ལྟར་
མི་བསྐྱོད་པ་ཆུའི་དབང་ཐོབ། ཅེས་པ་ནས། དེའི་རིགས་ཀྱི་དངོས་
གྲུབ་སྒྲུབ་པ་ལ་དབང་བར་བྱས་སོ། །ཞེས་བརྗོད། མི་བསྐྱོད་པའི་
ཆུའི་དབང་བསྐུར་བ་ལ་བརྟེན་ནས་སྦྱང་བསྒྱུར་བྱས་གསུམ་འབྱུང་
བ་སྟེ། སྦྱང་བ་ནི་གཞི་
དུས་ཀྱི་ཉོན་མོངས་པ་ཞེ་སྡང་དང་རྣམ་ཤེས་ཀྱི་སྟེང་གི་དྲི་
མ་བག་ཆགས་དང་བཅས་པ་སྦྱོང་བ་དེ་ཡིན་ལ། བསྒྱུར་བ་ནི་གཞི་
དུས་ཀྱི་རྣམ་པར་ཤེས་པའི་ཕུང་བོ་དེ་ཉིད་རང་སྟེང་གི་དྲི་མ་
སྦྱངས་ནས་དེ་གཉིས་གནས་འགྱུར་ཏེ། ལམ་དུས་དང་འབྲས་བུས་ཀྱི་
ཆོས་དབྱིངས་
ཡེ་ཤེས་སུ་བསྒྱུར་བར་བྱེད་པ་ཡིན་ཞིང། བྱས་པ་ནི་དེ་ལྟར་གནས་
འགྱུར་མཐར་ཐུག་གི་ཚེ་ཡེ་ཤེས་དེ་ཉིད་མངོན་དུ་བྱས་པའོ། །དེ་
ལྟ་བུར་བསྒྱུར་བ་དང་བྱས་པའི་ཚུལ་དེ་ནི་ཞེ་སྡང་ལ་ཡང་
མཚུངས་མོད་ཀྱང། འདིར་སྦས་པའི་ཚུལ་དུ་མཛད་པ་ཡིན་གྱི་གཞན་
དུ་ན་ཞེ་སྡང་གི་
དྲི་མ་སྦྱངས་པ་ན་དེ་གཉིས་མ་སྤངས་པར་ཆོས་དབྱིངས་ཡེ་ཤེས་
སུ་གནས་འགྱུར་བ་ཡིན་ཞིང། ཡེ་ཤེས་དེ་བཞིན་ལག་གི་རྣམ་པར་
ཤར་བ་ལ་མི་བསྐྱོད་པ་ཞེས་བརྗོད་པ་ཏེ། དེའི་རྒྱུ་མཚན་ཡང་
རང་ཅག་རྣམས་ལ་གཞི་དུས་སུ་ཞེ་སྡང་དྲག་པོ་སྐྱེས་ཚེ་ཡི་དམ་
གནས་པར་
ཀུན་ཏུ་བསྐྱོད་པར་བྱེད་པ་ཡིན་ལ། དེ་ཉིད་དྲི་མ་རྣམ་པར་དག་
པའི་དག་ཆའི་ཡེ་ཤེས་དེ་ནི་གང་གིས་ཀྱང་བསྐྱོད་པར་མི་ནུས་
པའི་ཕྱིར་དེ་ལྟར་བརྗོད་པའོ། །དེའི་གནད་ཀྱི་ཞེ་སྡང་གི་དྲི་
མ་སྦྱོང་བ་ལ་མི་བསྐྱོད་པ་མཆོག་ཡོན་པའི་རྒྱུ་མཚན་ཡང་དེ་
ཡིན་ནོ། །ཞི་རྒྱས་དབང་དྲག་
གི་འཕྲིན་ལས་ཀྱི་དབང་དུ་བྱས་ན་ཡང་མི་བསྐྱོད་པ་དེ་ཉིད་
དྲག་པོའི་ལས་བསྒྲུབ་པ་ལ་མཆོག་ཏུ་བསྔགས་པ་ཡིན་ནོ། །དེ་ལྟར་
སྦྱང་བསྒྱུར་བྱས་གསུམ་སོགས་ཀྱི་ཚུལ་འདི་ནི་རིགས་ལྔའི་དབང་
གཞན་རྣམས་ལ་ཡང་རིགས་འགྲེས་ཤེས་པར་བྱའོ། །ནང་དབང་སྔར་
ལྟར་དང་
དེ་ནས་གསེར་ལ་སོགས་པ་ལས་བྱས་པའི་དབང་རྫས་ཅོད་པན་དར་
དཔྱངས་དང་བཅས་པ་མདུན་དུ་ལྕོག་ཚེ་སོགས་ཀྱི་ཁར་བཤམས། །ཨོཾ་
ཁངྒ་དཧྲྀཀ་ཧཱུཾ་ཕཊ། །སངས་སྒྱངས་ནས། བཀྲ་ཤིས་གང་ཞིག་
སྐབས་ཅོད་པན་ལག་པ་གཡོན་པས་བཏེག་དབང་བསྐུར་རྡོ་རྗེའི་

[689A]༄༅། །འཇུག་ཏུ། ཨོཾ་བྫྲ་རཏྣ་ཀཱུ་ལ་མུ་ཀུ་ཊ་ཨ་བཧི་
ཥཱིཉྩ་མི། སྔགས་དོན་ནི་རྡོ་རྗེའི་ཅོད་པཎ་གྱི་དབང་བསྐུར་
རོ། །ཞེས་པའོ། །དབུ་རྒྱན་དར་དབྱངས་དང་བཅས་པ་མགོ་བོར་
བཅིངས། དར་དབྱངས་ཀྱི་དབང་གིས་ཉོན་མོངས་པའི་དགྲ་རྩ་བ་
ནས་འདོན་པའི་
ནུས་པ་འཇོག་པས་རྒྱུ་མཚན་དེས་འདི་ལ་དཔའ་བོའི་དར་དབྱངས་ཞེས་
གཤམ་སྨི་གཉིས་གཡོན་འོག་དང་གཡས་པ་སྟེང་དུ་ཡོང་བ་བྱས་
ནས་རྒྱབ་ཏུ་བསྒྱུར་བ་དེས་གཟུང་འཛིན་གྱི་རྣམ་རྟོག་གཉིས་རྒྱབ་
ཏུ་བསྐྱུར་བ་མཚོན་པར་བྱེད། སྣོལ་བ་ནི་ཐབས་ཤོས་ཟུང་འཇུག་བདེ་
ཆེན་ཐར་པ་ཆེན་པོའི་ཞིང་ཁམས་སུ་བགྲོད་པར་བྱེད་པ་མཚོན་
གསུངས། དམིགས་པ་སྔར་བཞིན་དང་ཁྱད་པར་དེ་བཞིན་གཤེགས་པ་
ཐམས་ཅད་རིགས་ཀྱི་བདག་པོའི་ཅོད་པན་ལ་ཞུགས། ཅོད་པན་ལས་བདུད་
རྩིའི་རྒྱུན་བབས་སྡིག་སྒྲིབ་དག་ལུགས་སོགས་སྔར་ལྟར་དང་
དེ་བཞིན་གཤེགས་པའི་གཙུག་ཏོར་འགྲུབ་པའི་ནུས་པ་དང་བག་ཆགས་
ཁྱད་པར་ཅན་བཞག་བྱུང་སྙམ་པའི་མོས་པ་བྱེད། མཐའ་བརྟེན་
ཆུ་དབང་སོགས་གོང་དང་རིགས་འགྲེ་བྱ། དག་པ་ནི། དེ་ལྟར་རིན་
ཆེན་འབྱུང་ལྡན་ཅོད་ཕན་གྱི་དབང་ཐོབ། ནས། དབང་བར་བྱས་
སོ། །
ཨོཾ། བངག་སོགས་སྔར་བཞིན་ནང་དབང་རྫོགས་མཚམས་སུ་ཨྒྶ་
སྔར་
རྡོ་རྗེ་སྔར་ཅོད་པན་གྱི་སྐབས་བཞིན་བཤམས། ཨ་་
ཁངྒ་བརྗོད་ཅིང་བསངས་སྦྱངས་ནས། བཀྲ་ཤིས་གང་ཞིག་མ་
ལུས་པདྨ་ཞེས་པའི་སྐབས་ལག་པ་གཡོན་པས་དྲིལ་བུ་འཛིན་བཞིན་
དུ་རྡོ་རྗེ་འགྲེང་
བའི་ཚུལ་དུ་ཕྲག་པ་གཡོན་ཕྱོགས་སུ་ཅུང་ཟད་བཏེག་ཚུལ་གྱི་
འཛིན། སྒོམ་དོན་ལ་བསྒྲུབ་པའི་རྡོ་རྗེ་དེ་ཉིད་མང་པོར་གྱུར་
ནམ་མཁར་སྤྱན་དྲངས་པའི་རྒྱལ་བ་ཡབ་ཡུམ་རྣམས་ཀྱི་ངོ་བོ་
འོད་དཔག་མེད་ཀྱི་ངོ་བོ་ཡིན་པ་ལ་རྣམ་པ་གསེར་གྱི་རྡོ་རྗེ་རྩེ་
ལྔ་པ་རེ་ཕྱག་ཏུ་བསྣམས་
ཏེ། གཅིག་ལ་གཅིག་ཐིམ་པའི་ཚུལ་གྱིས་མཐར་འོད་དཔག་མེད་ཀྱི་རང་
བཞིན་རྡོ་རྗེ་གཅིག་ཏུ་གྱུར་པ་སློབ་དཔོན་གྱི་ཕྱག་གིས་བཟུང་སྟེ་
ཚིགས་བཅད་བརྗོད་ཅིང་རྡོ་རྗེ་རང་གི་གནས་གསུམ་དུ་རེག་སྟེ་རྡོ་
རྗེ་རབ་ཏུ་གྲུབ་པའི་ཕྱིར་བཟུང་ཞེས་རང་གི་ལག་དུ་གཏང་བྱུང་

[690B]
གསུམ་དུ་རེག་རྡོ་རྗེ་ལས་བདུད་རྩིའི་རྒྱུན་བབས་རང་གི་གནས་གསུམ་
དུ་ཞུགས་ཏེ་བདེ་སྟོང་གི་ཡེ་ཤེས་སྐྱེས་པ་སོགས་སྔར་བཞིན་རིགས་
འགྲེ་དེས་རང་ཉིད་གང་དུ་འཚང་རྒྱ་བའི་རྒྱལ་བ་དེའི་ཐུགས་
བདེ་སྟོང་གི་ཡེ་
ཤེས་ངེས་དོན་གྱི་རྡོ་རྗེ་འགྲུབ་པའི་ནུས་པ་དང་འོད་དཔག་མེད་
ཀྱི་རིགས་ཀྱི་དངོས་གྲུབ་བསྒྲུབ་པ་ལ་དབང་ངོ། །དེ་ནས་ཨོཾ་
ཁངྒ་དྷཱྀ་ཀ་ཧཱུཾ་ཕཊ། ཅེས་པས་ནང་དབང་སྔར་བཞིན་ཕལ་
ཆེར་རིགས་འགྲེ་དེ་ནས་དབང་རྫས་དྲིལ་བུ་གོང་བཞིན་བཤམས་
ཨོཾ་ཁངྒ་བསངས་སྦྱངས་
སོགས་གོང་ལྟར་དང་དྲིལ་བུ་ལག་པ་གཡས་པ་རྡོ་རྗེ་དང་བཅས་
པས་བཏེག་བཀྲ་ཤིས་གང་ཞིག་མ་ལུས་ལས་ཀྱི་རིགས་དང་ལྡན་
ནས། དབང་རབ་བསྐུར། དབང་བསྐུར་རྡོ་རྗེ་ཆེན་པོ་སོགས་གོང་
བཞིན་དང། ཨོཾ་བྫྲ་ཨདྷི་བ་ཏི་སྟྭཾ་ཨ་བྷིཥི་ཉྩ་མི་ཏི་
ཥྛ་བྫྲ་ས་མ་ཡ་སྟཾ་
ཞེས་བརྗོད་ནས་དྲིལ་བུ་ལག་པ་གཡས་པར་གཏད། པད་སྐོར་དང་
བཅས་འཁྱུད་ཚུལ་བྱེད། སྔགས་དེའི་དོན་རྡོ་རྗེའི་དམ་ཚིག་ལ་
གནས་པ་ཁྱོད་ལ་རྡོ་རྗེ་བདག་པོའི་དབང་བགྱིའོ། །ཁྱོད་ཀྱི་མ་
ནོས་ཤིག་ཅེས་པའོ། །དམིགས་པ་ནི། ལག་ཏུ་སྦྱིན་པའི་དྲིལ་བུ་ལས་
བདུད་རྩི་ལྔའི་
རྒྱུན་བབས་པ་ལུས་ལ་ཞུགས་ཏེ་ལུས་གང་དྲི་མ་དག་པ་སོགས་སྔར་
བཞིན་དང་ཁྱད་པར་རང་གི་འབྲས་སྐྱབས་སུ་གྱུར་པའི་ཆོས་
ཕུང་བརྒྱད་ཁྲི་བཞི་སྟོང་འདོམས་པའི་རྒྱལ་བ་དེའི་གསུང་
འགྲུབ་པའི་ནུས་པ་བཞག་པ་སོགས་སྦྱངས་བསྒྱུར་བྱས་གསུམ་ཀུན་ལ་
འགྲེ་
མཐའ་རྟེན་ཆུ་དབང་ནས་མཆོད་པའི་བར་དང། དེ་ནས་ཨོཾ་ཁངྒ་
བརྗོད། དབང་རྫས་མེད་པ་མ་རྟོགས་སྔར་བཞིན་ནང་དབང་གོང་
འདྲ་ལས། ཁྱད་པར་ནམ་མཁར་སྤྱན་དྲངས་པའི་ལྷ་ཚོགས་དང་
སློབ་དཔོན་གྱི་མགྲིན་གཅིག་ཏུ་རང་ལ་ཀྱེ་ཞེས་བོས་ནས་སྔར་མེ་
ཏོག་གང་ལ་
ཕོག་པའི་རིགས་ཀྱི་གསང་མིང་བཏགས་ཏེ་མིང་དབང་བསྐུར་བ་དང་
ལྷན་ཅིག་སློབ་དཔོན་གྱིས་རང་གི་མགོ་ཐོག་ཏུ་རྡོ་དྲིལ་མཉམ་དུ་
བཟུང་ནས་དཀྲོལ་བྱུང་བསམ་སྟེ། རང་གི་རྡོར་དྲིལ་མཉམ་དུ་
གཡས་པས་བཟུང་མགོ་ཐོག་ཏུ་དཀྲོལ་ཞིང། ཨོཾ་བྫྲ་སཏ་སྟཾ་
ཞེས་

[691A]༄༅། །བརྗོད། དམིགས་པ་གོང་བཞིན་ལས་ཁྱད་པར་རང་ཉིད་
གང་དུ་འཚང་རྒྱ་བའི་རྒྱལ་བ་དེའི་མཚན་འགྲུབ་པའི་ནུས་པ་
བཞག་པ་སོགས་རིགས་འགྲེ་དབང་བསྐུར་བ་འདི་དག་གིས་བྱ་བ་དང་
སྤྱོད་པའི་རྒྱུད་བཤད་པ་དང། སྔར་སྒྲུབ་པ་ལ་དབང་བར་
འགྱུར་
རོ། །དབང་ལྔ་པོ་འདི་ཉིད་ནི་རིག་མ་ལྷ་མོ་རྣམས་ཀྱིས་དབང་
བསྐུར། མ་རིག་པ་ཉོན་མོངས་པ་ལྔ་སྤོང། རིག་པ་ཡེ་ཤེས་པ་
ལྔ་ཐོབ་བར་བྱེད་པའི་ཕྱིར། རྒྱུད་གཞན་དུ་རིག་པའི་དབང་
ཞེས་གསུངས། དེ་ནས་ཐུན་མོང་མ་ཡིན་པ་རྡོ་རྗེ་སློབ་དཔོན་གྱི་
དབང་ཞུ་བའི་ཡོན་དུ་
མཎྜལ་ཕུལ་ཏེ། མེ་ཏོག་དང་བཅས་ཐལ་མོ་སྦྱར་ལ། གང་གི་བདག་
ནི་ཁྱོད་དྲིན་ལས། །སྩོལ་ཞེས་ལན་གསུམ་གསོལ་བ་བཏབ། ཨོཾ་
ཁངྒ་དཧྲྀ་ཀ་སོགས་ནང་དབང་དང། ཁྱད་པར་ཡུམ་གྱི་པདྨ་
ནས་ཕྱུང་སྟེ་ཞེས་པའི་སྐབས་རང་ཉིད་དཀྱིལ་འཁོར་གྱི་ཤར་
ཕྱོགས་སུ་
སེང་གེའི་ཁྲིའི་སྟེང་དུ་སྣ་ཚོགས་པདྨ་དང་ཟླ་བའི་གདན་ལ་
འཁོད་པར་གྱུར། ཁྲུས་སྟེགས་པདྨ་དཀར་པོ་འདབ་མ་བརྒྱད་པ་བྲིས་
པའི་སྟེང་དུ་ཤིང་སྟན་ལ་གནས་པར་བསམས་པའི་ཆེ་གའི་ཚིག་
དང་བསྟུན་པའི་དམིགས་པ་མ་ཡེངས་པ་བྱེད། དེ་ནས་སློབ་དཔོན་གྱི་
དབང་བསྐུར་བ་ལ་དམ་ཚིག་གསུམ་སྦྱིན་པ་སྔོན་དུ་འགྲོ་དགོས་པས་
ཐོག་མར་རྡོ་རྗེའི་དམ་ཚིག་ནི། རྡོ་རྗེ་མདུན་དུ་སྟེགས་ཀྱི་ཁར་
བཞག་ཨོཾ་ཁངྒ་ནས། དོན་དྲན་བཞིན་པས་ཧཱུཾ་ལས་བྱུང་བའི་
རྡོ་རྗེ་ཞེས་པའི་སྐབས་རྡོ་རྗེ་ལག་པ་གཡོན་པས་བླངས་ཏེ་
འགྲེང་བའི་
ཚུལ་དུ་བཟུང་སྟེ། ཁམས་གསུམ་པ་ཡིས་རལ་གྲི་ཆེ་ནས། རལ་གྲི་
ཞེས་པ་ནི། ལྷན་ཅིག་སྐྱས་པའི་སྣང་བ་ལ་རལ་གྲི་ཆེན་པོ་
ཁམས་གསུམ་པའི་ཞེས་བྱ་བ་ལ། ཁམས་གསུམ་དུ་འབྱུང་བའི་འདོད་
ཆགས་ལ་སོགས་པ་དེ་གཅོད་པར་ཆོས་མཐུན་པས་རལ་གྲི་སྟེ་རྡོ་རྗེ་
ཞེས་གསུངས། ཟུང་ཞིག་ཅེས་པའི་སྐབས་སུ་རྡོ་རྗེ་ལག་པ་གཡས་
པར་གཏད་དེ་བདེ་སྟོང་གི་ཡེ་ཤེས་བསྟན་པའི་སྒོ་ནས་རྡོ་རྗེ་སེམས་
དཔའི་ང་རྒྱལ་གྱིས་རྡོ་རྗེ་གསོར་བ་རེ་བྱས་ཏེ་ཐུགས་ཀར་འཛིན་
དེ་ནས་དྲིལ་བུའི་དམ་ཚིག་ནི་སྔོན་མའི་རིགས་འགྲེས་ཤེས་པར་བྱས་

[692B]
བཞག་ཨོཾ་ཁངྒ་ནས། ཨཱ་ལས་བྱུང་བའི་དྲིལ་བུ་ཞེས་པའི་
སྐབས་སུ་གཡས་པས་བླངས་ཏེ་བཟུང། ཟུང་ཞིག་ཅེས་པའི་སྐབས་སུ་
ལག་པར་གཏད་དེ་དོན་དྲན་བཞིན་པས་དྲིལ་བུ་དཀྲོལ། ཤེས་རབ་ཐབས་
ཀྱི་རང་
བཞིན་ཉིད། །སྲིད་པ་ངོ་བོ་ཉིད་ཀྱིས་དག་ཞེས་པ། སྲིད་པ་ངོ་
བོ་ཉིད་ཀྱིས་གྲུབ་པས་དག་པའམ་སྟོད་པ་ཡིན་ལ། དེ་ལྟར་སྟོང་
པའི་ངོ་བོ་ཉིད་གནས་ལུགས་རྟོགས་པའི་ཤེས་རབ་ཀྱིས་སྲིད་པ་དང་
བྲལ་བར་བྱེད་དོ། །ཚུལ་ཇི་ལྟར་ན་རང་བཞིན་གྱིས་དག་པར་རྟོགས་
པའི་སེམས་དང་
ལྡན་པའི་བྱང་ཆུབ་སེམས་དཔའ་རྣམས་ཀྱིས་འཁོར་བའི་རྩ་བ་
བདེན་པར་སྒྲོ་འདོགས་པའི་བདེན་འཛིན་གྱི་ཞེན་པ་ཟད་པར་མཛད་
པས་འབྲས་བུ་འཁོར་བ་ཡང་ཟད་ནས་དམ་པའི་སྲིད་པའམ་སྲིད་པ་
དམ་པ་མི་གནས་པའི་མྱང་འདས་ཀྱི་རང་བཞིན་མངོན་དུ་བྱེད་པར་
འགྱུར་རོ་
ཞེས་པ་ཡིན་ལ། དེ་ནས་ཕྱག་རྒྱའི་དམ་ཚིག་ནི། ཡིད་ཀྱི་ལུས་ནི་
ཞེས་པ་ནས། ཡིད་ཀྱི་ལུས་ནི་ཡེ་ཤེས་ཀྱི་ཕྱག་རྒྱལ་འཁྱུད་པའི་
རྡོ་རྗེ་འཆང་ཡབ་ཡུམ་གྱི་ལྷ་སྐུ་ཡིད་ངོར་སྣང་བ་དེ་ཡིན་ལ་
དེ་འདྲའི་ལྷ་སྐུ་ཡབ་ཡུམ་ལ་དམིགས་པ་གཏད་པ་ལས་བྱུང་བའི་བདེ་
སྟོང་གི་ཡེ་ཤེས་
བརྟན་པར་བྱེད་པའི་ཐབས་ཉིད་ནི་ཕྱག་རྒྱལ་འཁྱད་པའི་དམ་
ཚིག་ཡིན་པས་རྣལ་འབྱོར་རྒྱུད་མན་ཆད་ལས་ཁྱད་པར་འཕགས་
པའོ། །དེས་ན་དམ་ཚིག་གསུམ་སྦྱིན་པ་གཅིག་ནི་རྡོ་རྗེ་སློབ་དཔོན་
གྱི་དབང་གི་རྒྱུ་ཡིན་ནོ། །རྡོར་དྲིལ་གཉིས་སྔར་ཇི་ལྟར་བརྡ་
སྤྲད་པ་བཞིན་གྱི་དེ་
ཉིད་དྲན་བཞིན་པས་བཟུང་ནས་སྙིང་ཁར་འཁྱུད་པའི་ཚུལ་བྱས་
ཏེ། རང་རྡོ་རྗེ་འཆང་དང་ཕྱག་རྒྱ་རྡོ་རྗེ་དབྱིངས་ཀྱི་
དབང་ཕྱུག་མར་འཁྱུད་པ་ལ་བརྟེན་ནས་བདེ་སྟོང་གི་ཡེ་ཤེས་
སྐྱེས་པར་མོས་ལ། དེ་ཉིད་རྡོ་རྗེ་སློབ་དཔོན་གྱི་དབང་དངོས་
གཞིའོ། །དེ་ནས་མཐའ་རྟན་ཆུ་དབང་གི་བར་
གོང་བཞིན་དང། འདི་ཐུན་མོང་མ་ཡིན་པ་རྡོ་རྗེ་སློབ་དཔོན་གྱི་
དབང་ཡིན་པ་དང། རིགས་དྲུག་པ་རྡོ་རྗེ་འཆང་དང་འབྲེལ་བའི་
དབང་ཡིན་པས་རིགས་ལྔའི་དབང་གཞན་རྣམས་ལས་ལྷག་པའི་རྒྱུ་
མཚན་གྱིས་རང་ཉིད་ཁམས་གསུམ་ཆོས་ཀྱི་རྒྱལ་པོ་རྡོ་རྗེ་སློབ་
དཔོན་གྱི་རྒྱལ་ཚབ་

[693A]༄༅། །ཏུ་མངའ་གསོལ་བ་ལ་བཏན་བཞུགས་དང་ཨོཾ་སུ་པྲ་ཏིཥ་
བྫྲ་ཞེས་མེ་ཏོག་འཐོང་བ་ཡིན་གསུངས་ཞིང་དགའ་སྟོན་གྱི་ཚུལ་
དུ་མཆོད་པ་ཕུལ་བྱུང་སྙམ་པས། ཨོཾ་ཨརྒྷཾ་སོགས་ཀྱིས་མཆོད་
དོ། །དེ་ནས་དེ་ཁོ་ན་ཉིད་བཤད་པ་ནི། དེ་ལ་
སངས་རྒྱས་དང་སངས་རྒྱས་མ་ཡིན་པ་གཉིས་ཞེས་པ་ནས། དཔལ་
རྡོ་རྗེ་འཇིགས་བྱེད་ཆེན་པོའོ། །ཞེས་པའི་བར་དང། རྟེན་གཞལ་
ཡས་ཁང་དང་བརྟེན་པ་འཁོར་གྱི་ལྷ་རྣམས་ཀྱི་རྒྱུད་ཐ་དང་
ལྟ་བུར་སྣང་མོད་ཀྱང་སྣང་ཚུལ་དེ་ལྟར་མ་ཡིན་པ་གཙོ་བོ་
དང་ངོ་བོ་གཅིག་པ་སྟེ་གཙོ་
བོའི་ཡེ་ཤེས་གཅིག་པུའི་རྣམ་སྤྲུལ་ཡིན་ལུགས་འདིའོ་ཞེས་སྣང་ཚུལ་
དེ་ལས་གཞན་པའི་དོན་གྱི་གནས་ལུགས་ཤིག་སྟོན་པས་ན་དེ་ཉིད་
སྟོན་པ་ཞེས་བྱ་བ་ཡིན་གསུངས། རྭ་ཉི་ཤུ་ནི་གཟུགས་བདག་ཡིན་
པར་ལྟ་བ་དང། བདག་གཟུགས་དང་ངོ་བོ་ཉིད་ཀྱིས་ལྡན་པར་ལྟ་
བ་
དང། གཟུགས་ལ་བདག་ངོ་བོ་ཉིད་ཀྱིས་ཡོད་པར་ལྟ་བ་དང། བདག་
ལ་གཟུགས་ངོ་བོ་ཉིད་ཀྱིས་ཡོད་པར་ལྟ་བ་བཞིན་དུ། ཚོར་བ། འདུ་
ཤེས། འདུ་བྱེད། རྣམ་ཤེས་རྣམས་ལའང་དེ་ལྟར་བཞི་བཞིར་ལྟ་
བའི་འཇིག་ལྟ་ཀུན་བཏགས་རགས་པ་ཉི་ཤུ་རྣམ་པར་དག་པའི་
ཕྱོགས་བཞིའི་རྭ་ཉི་ཤུ་དང། དུར་ཁྲོད་ཀྱི་རོ་བདག་མེད་པར་
གནས་པ་བཞིན་གང་ཟག་གི་བདག་མེད་དང། མི་རྟག་པ་དང་འཁོར་
བའི་ཉེས་དམིགས་དང་མི་སྡུག་པ་ཡང་མཚོན། ཆུས་ཀུན་རྫོབ་བྱང་
སེམས། ཀླུས་པར་ཕྱིན། དེའི་ལག་གི་ནོར་བུས་བསྡུ་བཞི། ཤིང་གིས་
རྩ་དབུ་
མ། དེའི་རྩ་བའི་ཕྱོགས་སྐྱོང་གིས་ཐུར་སེལ། རྩེ་མོའི་ཞིང་
སྐྱོང་གིས་སྲོག་འཛིན། མེས་གཏུམ་མོ། །སྤྲིན་གྱིས་བྱང་སེམས་དཀར་
པོ། རིས་གཟུང་འཛིན་གྱིས་རྣམ་རྟོག་གིས་མི་གཡོ་བའི་བདག་མེད་
མངོན་སུམ་དུ་རྟོགས་པའི་ཤེས་རབ་དང་ཟུང་འཇུག་མཆོད་རྟེན་གྱི་
སྐུ་
གསུམ་གྱི་གོ་འཕང་གྲུབ་ཐོབ་རྣམས་ཀྱི་ལམ་དེ་མངོན་དུ་བྱེད་པའི་
གང་ཟག་དང། ངེས་ལམ་དེ་ཐོབ་པར་བྱེད་པ་ལ་ཡས་བབས་དང་མས་
བརྟན་གྱི་དགའ་བ་བཞི་ཚན་གཉིས་དགོས་པ་མཚོན་ཕྱིར་དེ་ཐམས་
ཅད་བརྒྱད་ཚན་དང། དེ་ལྟ་བུའི་གཞལ་ཡས་ཁང་དུར་ཁྲོད་དང་
བཅས་

[694B] །དེ་ལྟར་དཀྱིལ་འཁོར་གྱི་དེ་
ཉིད་རྒྱས་པར་ཤེས་འདོད་ན། འཕགས་མཆོག་ཐུགས་རྗེའི་རང་གཟུགས་
སྐུ་འཕྲེང་བདུན་པའི་གསུང་འབུམ་ཁ་པའི་ནང་དུ་གསལ་ལོ། །དེ་
ནས་ལས་རིམ་བསྟན་པ་ན། རྩ་ལྟུང་བཅུ་བཞི་སྦོམ་པོ་བརྒྱད་ལ་
སོགས་པའི་
ཉེས་པ་བསྲུང་བ་སོགས། བསྲུང་བའི་དམ་ཚིག་ཤ་ལྔ་དང་བདུད་
རྩི་ལྔ་ལ་སོགས་པའི་དམ་རྫས་བསྟེན་པ་སོགས་བཟའ་བའི་  ྾  གཏོར་
མའི་ཆོ་ག་དང་བསྒྲུབ་བྱ་བསྲུང་བ་སོགས། བསྲུང་བ་  ྾  བསྒོམ་པ་
དང་བྲིས་པའི་འཁོར་ལོ་ལ་སོགས་པས་གནོད་པ་ཕྱིར་བཟློག་གི་
དཀྱིལ་
འཁོར་བསྒྲུབ་པ་དང་དེར་སློབ་མ་གཞུག་ཅིང་དབང་བསྐུར་བ་ལ་
སོགས་པའི་མཚན་ཉིད་ནི་སློབ་དཔོན་གྱི་ལས་རིམ་མོ། །དེ་ཁོ་ན་
ཉིད་དང་ལས་རིམ་བསྟན་པ་འདི་བཞག་ཀྱང་ཆད་པའི་སྐྱོན་མེད་
གསུངས། བླ་མ་དང་དཔལ་རྡོ་རྗེ་འཇིགས་བྱེད་སེམས་དཔའ་སུམ་
བརྩེགས་
ཅན་དུ་གྱུར། བླ་མའི་ཐུགས་ཀར་ཧཱུཾ་གི་མཐའ་སྐོར་དུ་སྔགས་ལན་
གསུམ་གྱི་ཕྲེང་བ་གཡས་སྐོར་དུ་གནས་པར་བསམས། སྔགས་བརྒྱ་
རྩ་བརྒྱད་དམ་གསུམ་བླ་མས་བཟླས་རྗེས། བཅོམ་ལྡན་བདག་གིས་
སྦྱིན་ལགས་ཀྱིས། །ཞེས་གཙོ་བོ་ལ་བླ་མས་གསོལ་བ་བཏབ་པར་
བསམས། རང་གིས་མེ་ཏོག་འཐོར་བཞིན་དུ། བཅོམ་ལྡན་བདག་གིས་བཟུང་
ལགས་ཀྱིས་བཞེས་ལན་གསུམ་གྱིས་བླ་མ་དང་གཙོ་བོ་ཐ་མི་དད་པ་
ལ་གསོལ་བ་བཏབ་རྗེས། སྔགས་གསུམ་གྱི་རྗེས་ཟློས་བྱས་པར་མོས་ནས་
ལེན་གསུམ་རེ་བརྗོད། སྔགས་ཀྱི་ཕྲེང་བ་ཞེས་པ་
ནས། ཨོཾ་ཡ་མ་རཱ་ཛཱ་སོགས་ནས། རང་གི་སྙིང་གར་མཐའ་སྐོར་
དུ་གནས་པར་གྱུར། ཞེས་བརྗོད། བདག་གིས་དོན་དམ་པའི་སྔགས་བདེ་
སྟོང་གི་ཡེ་ཤེས་དང། དེ་ཉིད་འགྲུབ་བྱེད་དྲང་དོན་གྱི་གསང་
སྔགས་ཟབ་མོ་བཟུང་ལགས་ཀྱི་དེ་བདག་ལ་ཉེ་བར་མཛད་དུ་གསོལ་
ཞེས་
པའོ། །སྔགས་ཀྱི་རྗེས་བཟློས་དང་པོའི་ཚེ་བླ་མའི་ཐུགས་ཀ་ནས་
སྔགས་ཕྲེང་ནར་ནར་བྱུང། རྩ་ཞལ་ནས་ཐོན། རང་གི་ཞལ་
ནས་ཞུགས། སྙིང་གར་ཏིང་ངེ་འཛིན་སེམས་དཔའི་ཧཱུཾ་གི་མཐའ་
སྐོར་དུ་འཁོད། །གཉིས་པའི་ཚེ་སྔགས་ཕྲེང་ལ་ཡེ་ཤེས་སེམས་
དཔའི་ཚུལ་དུ་ཐིམ་

[695A]༄༅། །གསུམ་པའི་ཚེ་བརྟན་པར་བྱས་པའི་མོས་པ་དང། དེ་ཡང་
བློས་བྱས་དང་ཉི་ཚེ་བའི་སྟོང་པ་མ་ཡིན་པ། རྟག་ཆད་ཀྱི་
མཐའ་དང་བྲལ་བའི་གནས་ལུགས་ཆོས་ཉིད་ཐམས་ཅད་ལ་ཁྱབ་པའི་
ནམ་མཁའ་ལྟ་བུ་སུས་ཀྱང་མ་བྱས་པ་དེ་དང་རྟོག་པ་བདེ་
བ་ཆེན་པོ་དབྱེར་མེད་དུ་སོང་བའི་ཡེ་ཤེས་དེས་དོན་དམ་པའི་
སྔགས་དེ་འགྲུབ་པ་དང། དྲང་དོན་གྱི་སྔགས་བཟླས་པ་ལ་བརྟེན་
ནས་ཞི་རྒྱས་དབང་དྲག་གྲུབ་པ་ཆེན་པོ་བརྒྱུད་ལ་སོགས་པ་མཆོག་
ཐུན་མོང་གི་དངོས་གྲུབ་ཐམས་ཅད་འགྲུབ་པའི་ནུས་པ་ཁྱད་པར་
ཅན་བཞག་
བྱུང་སྙམ་པ་དེ་ཉིད་སྔགས་དབང་གི་ངོ་བོ་ཡིན་ནོ། །དེ་ནས་
གསེར་ལ་སོགས་པའི་སྣོད་དུ་བཞག་པའི་མར་དང་སྦྲང་རྩིའི་མིག་
སྨན་གསེར་ཐུར་གྱིས་བླངས་ལ་སྡིག་སྒྲིབ་ཀྱི་ངོ་བོ་མིག་འབྲས་
ཀྱི་སྟེང་གི་པྲཾ་ཡིག་ནག་པོ་དེ་བསལ་ནས་ཆོས་ཐམས་ཅད་གཟུགས་
བརྙན་ལྟ་
བུར་བལྟ་བར་ནུས་པའི་ཡེ་ཤེས་ཀྱི་སྤྱན་ཕྱེ་བྱུང་སྙམ་དུ་
བསམས་ཏེ། ཇི་ལྟར་མིག་མཁན། ཨོཾ་བྫྲ་ནེ་ཏྲ་ཨ་པ་ཧ་ར་པ་ཊ་
ལཾ། ཞེས་པ་ནས། སྔགས་དོན་ནི། རྡོ་རྗེའི་མིག་གི་སྒྲིབ་གཡོགས་
སམ་ལིང་ཐོག་སོལ་ཞིག་ཅེས་པའོ། །སྤྱན་བྱེ་བར་གྱུར། ཞེས་པའི་
བར་ཚིག་དོན་
དྲན་བཞིན་པས་བརྗོད་ཅིང་མིག་ཐུར་དངོས་སམ་རྡོ་རྗེས་སྤྱན་ཕྱེ་
བའི་སྟང་ཀ་བྱེད། དེ་ལྟར་ཡེ་ཤེས་ཀྱིས་སྤྱན་ཕྱེ་བ་དེས་ཆོས་
ཐམས་ཅད་གཟུགས་བརྙན་བཞིན་དུ་བལྟ་བར་བྱའོ། །ཞེས་བསྒྲུབ་
བའི་ཆེད་དུ་སློབ་དཔོན་གྱིས་རང་ལ་མ་ལོང་བསྟན་བྱུང་བསམས་
ཏེ་
གཡོན་ནས་མེ་ལོང་དངོས་སམ། དྲིལ་བུ་མེ་ལོང་ལྟར་བཟུང། གཡས་
པའི་རྡོ་རྗེའི་གཟུགས་བརྙན་མེ་ལོང་ལ་འཆར་འཇུག་གི་ཕྱག་རྒྱ་
དང་བཅས། ཨ་ལས་བྱུང་བའི་མེ་ལོང་ཨཱ་ཆོས་རྣམས་གཟུགས་
བརྙན། །ཞེས་པ་ནས། ཤེས་པར་གྱིས་ཤིག་ཅེས་པའི་བར་
དང། གསལ་ཞིང་དག་ལ་རྙོག་པ་མེད། །ཅེས་པར། ཤནྟི་པས། དག་
པ་ནི་ཉོན་མོངས་པའི་སྒྲིབ་པ་དང་གསལ་བ་ནི་ཤེས་བྱའི་སྒྲིབ་
པ་དང། རྙོག་པ་མེད་པ་ནི་བྱིང་རྒོད་སོགས་སྙོམས་འཇུག་གི་སྒྲིབ་
པ་རྣམ་པར་དག་པའི་དོན་དུ་གསུངས། དེའི་ཚུལ་ནི་ངེས་དོན་གྱི་
རྡོ་

[696B]
པ་ཅན་དུ་ཤར་བ་ལྟ་བུའི་ལྷ་སྐུ་དེ་དང། མེ་ལོང་ནང་གི་
སྐྱེས་བུའི་གཟུགས་བརྙན་ཡན་ལག་དང་ཉིད་ལག་རྫོགས་པར་སྣང་
བ་ཙམ་ལས་ངོ་བོ་གདོས་བཅས་སུམ་གྲུབ་པ་མཚོན། རང་བཞིན་རྣམ་
པར་དག་པར་མ་
ཟད། དེར་ནི་སྟེ་ཆོས་གང་ལའང་གློ་བུར་གྱི་དྲི་མ་འདོད་ཆགས་
སོགས་ཉོན་སྒྲིབ་དང་བྲལ་བས་གསལ་བ་དང། ཤེས་སྒྲིབ་དང་བྲལ་
བས་དག་པ་དང། དེ་གཉིས་ཀྱི་བག་ཆགས་དང་བྲལ་བས་རྙོག་པ་
མེད་པ་ཡིན་ལ། དེ་ཡང་ཡེ་ཤེས་ཀྱི་གཤིས་ལུགས་སྟོང་པ་ཉིད་ཞི་
འདོད་
མ་ནས་སེམས་ཀྱི་དེ་བཞིན་རྣམ་པར་དག་པ་ཡིན་ཞིང། ཆགས་སོགས་
ཀྱི་སྒྲིབ་པ་རྣམས་ཀྱང་ལམ་བསྒོམ་སྟོབས་ཀྱིས་གཏན་ནས་ཟད་པར་
བྱས་བས་ན་གློ་བུར་གྱི་དྲི་མ་མེད་པའི་དག་པ་གཉིས་དང་ལྡན་
པས། དེ་འདྲའི་དག་པ་གཉིས་དང་ལྡན་པའི་སངས་རྒྱས་ཀུན་གྱི་
བདག་པོ་རྡོ་རྗེ་སེམས་དཔའི་རང་ཉིད་ནི་བུ་ཁྱོད་རྣམས་ཀྱི་
སྙིང་ལ་ཞུགས། ཞེས་པའོ། །དེས་མེ་ལོང་གི་དབང་གི་ངོ་བོ་ཡིན་
ནོ། །དེ་ནས་ཧོ་ལས་སྐྱེས་པའི་མདའ་གཞུ་ཨོཾ་སརྦ་ཏ་ཐཱ་ག་ཏ་
ཨ་ནུ་ར་ག་ཡཱ་སཱ། བླ་མས་བརྗོད་པར་བསམས། ཨ་ནུ་ར་ག་ཡཱ་
མི། ཞེས་པ་ཉིད་ཀྱིས་བརྗོད་
སྔགས་སྔ་མ་དེ་བཞིན་གཤེགས་པ་ཐམས་ཅད་མཉེས་པར་གྱིས་ཤིག་
།ཅེས་དང། རྗེས་མས་མཉེས་པར་བགྱིའོ། །ཞེས་བགེགས་ལ་འབིགས་པའི་
བསམ་པས་སྟེང་འོག་གཉིས་དང་ཕྱོགས་བཞི་སྟེ་དྲུག་ཏུ་མདའ་
འཕངས་པའི་སྟབས་ཀ་བྱེད། དེ་ལྟར་མིག་སྨན་མིག་ཐུར་
གྱིས་སྟེང་འདི་དོན་སྤྱིའི་ཚུལ་གྱིས་རྟོགས་པའི་ཤེས་རབ་ཀྱི་མིག་
ཁྱད་པར་ཅན་བསྐྱེད་པ་དང། མེ་ལོང་གིས་རྗེས་ཐོག་ཏུ་ཡུལ་སྣང་
སྒྱུ་མ་ལྟ་བུར་འཆར་བ་དང། མདའ་གཞུས་དོན་སྤྱིས་མ་སྒྲིབ་པར་
སྟོང་ཉིད་མངོན་སུམ་དུ་རྟོགས་པའི་བག་ཆགས་འཇོག་གོ་དེ་ནས་བླ་
མ་དང་གཙོ་བོ་ཐ་མོ་དད་པའི་བདེ་སྟོང་གི་ཡེ་ཤེས་བཧྲུཾ་སོགས་
སུ་ཤར་པ་འོད་དུ་ཞུ་བ་ལས་འཁོར་ལོ་ལ་སོགས་པ་བསྐྱོད་ནས་དེ་
དག་ངོ་བོ་བདེ་སྟོང་གི་ཡེ་ཤེས་རྣམ་པ་འཁོར་ལོ་ལ་སོགས་པར་
ཤར་བར་མོས་ནས། བཧྲུཾ་ལས་བྱུང་བའི་འཁོར་ལོ། ཞེས་པ་ནས་

[697A]༄༅། །ཐམས་ཅད་ནམ་མཁའི་མཚན་ཉིད་དེ། །ཐམས་ཅད་མཆོག་
ནི་མཉམ་ཉིད་གསལ། །ཞེས་སྤྱིའི་རྗེས་གནང་དང། བྱེ་བྲག་གི་
རྗེས་གནང་ནི། རྡོ་རྗེ་འཇིགས་བྱེད་དུ་གྱུར། ཞེས་པ་ནས། རིགས་
ལྔའི་ཕྱག་མཚན་རྣམས་རིམ་པ་བཞིན་དུ་སྟེར་བ་ལ་
སེམས་ཅན་ཀུན་ལ། ཞེས་པ་ནས། ལས་ཀྱི་འཁོར་ལོ་རབ་ཏུ་བསྐོར་
།ཞེས་སོ་སོའི་ཕྱག་རྒྱ་བྱ། དམིགས་པ་མདོར་བསྡུ་ན་འཇིག་རྟེན་
གྱི་ཁམས་ཐམས་ཅད་ན་གནས་པའི་རིགས་སོ་སོའི་གདུལ་བྱ་ལ་རང་
རང་གི་སྐལ་བ་དང་འཚམས་པའི་ཆོས་བཤད་པའི་གནང་བ་སྦྱིན་
བྱུང་སྙོམ་པའི་མོས་པ་བྱེད། དེ་ནས་རྡོ་རྗེའི་བརྟུལ་ཞུགས་དང་
ལུང་བསྟན་གཉིས་ལས། བརྟུལ་ཞུགས་ནི་ཆས་ཉིད་རྣལ་མ་ལ་འབྱོར་
བའི་སྒོ་ནས། མི་མཐུན་པའི་ཕྱོགས་ཐམས་ཅད་བརྟུལ་ཏེ། བདེ་སྟོང་
གཉིས་སུ་མེད་པའི་ཡེ་ཤེས་ཀྱི་དང་དུ་ཞུགས་པས་ན་བརྟུལ་ཞུགས་
ཟེར་གསུངས། རང་ཉིད་རྡོ་རྗེ་སེམས་དཔར་གྱུར། །ཧཱུཾ་ལས་བྱུང་
བའི་རྡོ་རྗེ། ཞེས་པའི་སྐབས་སློབ་དཔོན་གྱིས་རྡོ་རྗེ་ཕྱག་ཏུ་
བཞེས་པར་མོས། །རང་གི་ལག་པ་གཡོན་ནས་བཟུང། ཚིག་རིམ་པ་
ལྟར་བརྗོད་བྱུང་བར་མོས་ཏེ། འདི་དེ་སངས་རྒྱས་ཐམས་ཅད་ཉིད་
།ནས། མི་འབྲལ་
པར་གྱིས་ཤིག་ཅེས་པའི་སྐབས་སློབ་དཔོན་གྱིས་རྡོ་རྗེ་རང་ལ་
གཏད་བྱུང་བར་མོས་ཏེ། ལག་པ་གཡས་སུ་རྡོ་རྗེ་གཏད་ཨོཾ་སརྦ་
ཏ་ཐཱ་ནས། ཧི་ཧཱུཾ། ཞེས་པའི་བར་དོན་དྲན་བཞིན་པས་བརྗོད། དེ་
ཡང་སངས་རྒྱས་རིགས་ལྔ་པོ་ཐམས་ཅད་གྱི་ངོ་བོའམ་རང་བཞིན་
ཉིད་བདེ་སྟོང་གི་
ཡེ་ཤེས་ལྔའི་ངེས་དོན་གྱི་རྡོ་རྗེ་མཚོན་བྱེད་ཡིན། དེ་རྡོ་རྗེ་
སེམས་དཔའི་ཕྱག་ན་གནས་པ་སྟེ་རྒྱུད་ལ་བསྟེན་པ་ཡིན་པས་ཁྱེད་
ཀྱིས་ཀྱང་ནི་འབྲས་དུས་ཀྱི་ཡེ་ཤེས་ལྔའི་ངོ་བོར་མོས་པའི་ནང་
གི་བདེ་སྟོང་བསྒོམ་པ་དང་མ་བྲལ་བར་བྱ་དགོས་པས་དེའི་དྲན་པ་
གསོ་བའི་ཕྱིར་
མཚོན་བྱེད་ཀྱི་རྡོ་རྗེ་འདི་རྟག་ཏུ་བཅང་བར་བྱའོ་སྙམ་པས་
ཨོཾ་སརྦ་སོགས་བརྗོད། སྔགས་དོན། དེ་བཞིན་གཤིགས་པ་ཐམས་ཅད་
ཀྱི་དངོས་གྲུབ་རྡོ་རྗེའི་དམ་ཚིག་འདི་བདག་ལ་ཞུགས་ཤིག་རྡོ་
རྗེ་སེམས་དཔའ་བཟུང་བར་བགྱི། །བཟུང་བྱའི་རྡོ་རྗེ་སེམས་དཔའ་ཇི་
ལྟ་བུ་ཡིན་

[698B] ཧི་ལྔས་མཚོན་པའི་ཡེ་ཤེས་ལྔ་དང། ཧཱུཾ་གི་
མཚོན་པའི་ཆོས་དབྱིངས་དབྱེར་མི་ཕྱེད་པའོ། །ཞེས་པའོ། །ལུང་
བསྟན་སྐབས་སུ། བླ་མ་རྒྱལ་བ་ཤཱཀྱ་ཐུབ་པའི་རྣམ་པར་ངེས་
པར་བསྐྱེད་དགོས་ཤིང། འཁོར་ལོས་བསྒྱུར་བའི་ཆ་ལུགས་སོགས་ཀྱི་
ལུང་སྟོན་མི་ནུས་པས་ཆོས་གོས་
སྣམ་སྦྱར་སོགས་ངེས་པར་གོན་དགོས་ལ། སྣམ་སྦྱར་ཀྱང་འདུལ་བ་
དང་མཐུན་པ་རས་ཟམ་སོགས་ལ་ཁ་བསྒྱུར་ཏེ་ཚད་དང་མཐུན་པ་
བྱུང་ན་ལེགས་ཤིང། ང་ནི་གོ་སའི་བབ་ཀྱིས་དེའང་བྱེད་འདོད་
ཡོད་ཀྱང་མ་འགྲིག་སླད་ཆར་སྣམ་སྦྱར་གོས་ཆེན་ཟེར་བབ་དང་
རྒྱན་བཞི་སོགས་ལ་མི་
བྱེད་པའི་ངེས་པ་མི་འདུག་པས། བདག་ལེགས་སུ་འདོད་པ་བསྟན་པ་པ་
གཅེས་པ་རྣམས་ཀྱིས་རས་དང་ཟམ་ཟོ་སོགས་ལ་མཛད་ན་ལེགས་གསུངས་
དེ་ནས་བླ་མ་རྒྱལ་བ་ཤཱཀྱ་ཐུབ་པའི་ཆ་བྱད་ཀྱི་ལུང་སྟོན་
པར་བསམས་ལ། དེ་ཡང་སེངྒེ་ནི་རི་དྭགས་གང་ལའང་འཇིགས་པ་
མེད་པས་
ཕྱག་རྒྱ་དེས་གང་ལ་ཡང་འཇིགས་པ་མེད་པའི་སངས་རྒྱས་དེར་
འགྱུར་བ་མཚོན་གསུངས། ལག་པ་གཡོན་པས་ཆོས་གོས་ཀྱི་གྲྭ་གཉིས་
སེང་གེ་བག་ཕེབས་པའི་རྣ་བ་ལྟར་བྱས་ནས་དྲིལ་བུ་དང་མཉམ་
དུ་སྙིང་གར་བཟུང། ལུང་བསྟན་བསྟན་སྐབས་རང་ཉིད་མེ་ཏོག་
གང་ལ་ཕོག་པའི་ལྷ་
དེའི་སྐུར་གྱུར་པའི་མོས་པ་བྱེད། དེ་ནས་གསང་བ་བཤད་པ་ནི་
འདོད་ཆགས་བྲལ་བ་ལྟ་བུའི་སྡིག་བཞེས་པ་ནས་ཧཱུཾ་ཕགས་བར་
དང། དེ་ཡང་འདོད་ཡོན་ལ་ཆགས་པ་ལམ་དུ་བྱེད་པ་ལ་སྡང་ཞིང་
མ་དད་པས་དེ་དང་བྲལ་བ་སྟེ་སྤང་བ་ནི། མྱུར་དུ་སངས་རྒྱས་
ཐོབ་པའི་ཉེ་ལམ་སྤངས་པ་ཡིན་
པས་སྡིག་པ་དེ་ལས་ཆེ་བ་ཁམས་གསུམ་ན་གཞན་མེད་པ། ཁམས་གསུམ་
ནི། འདོད་ཁམས། གཟུགས་ཁམས། གཟུགས་མེད་ཁམས་གསུམ། འདོད་ཁམས་ལ་
དབྱེ་ན། གནས་རིགས་ཉི་ཤུ། ངན་སོང་གི་བཅུ་དང། མཐོ་རིས་ཀྱི་
བཅུ། ངན་སོང་ལ་གྲང་དམྱལ་བརྒྱད། ཚ་དམྱལ་
བརྒྱད་ཀྱི་ཁོངས་སུ་བསས་ནས་བརྒྱད། དེའི་སྟེང་དུ་ཡི་དྭགས་
དང་དུད་འགྲོ་བསྣན་པས་བཅུ། མཐོ་རིས་ལ་གླིང་བཞིའི་ཁོངས་སུ་
གླིང་ཕྲན་བསྡུས་པས་བཞིའོ། །འདོད་ལྷ་རིགས་དྲུག་ནི་རྒྱལ་ཆེན་
རིགས་བཞི། སུམ་ཅུ་རྩ་གསུམ། འཐབ་བྲལ། དགའ་ལྡན། འཕྲུལ་དགའ་
གཞན་

[699A]༄༅། །འཕྲུལ་དབང་བྱེད་དང་དྲུག་གོ་གཟུགས་ཁམས་ལ་བསམ་
གཏན་དང་པོ་གཉིས་པ་གསུམ་པ་བཞི་པའོ། །དང་པོ་ལ། ཚངས་པ་
ཚངས་མདུན། ཚངས་ཆེན། གཉིས་པ་ལ་དགེ་ཆུང། ཚད་མེད་དགེ་
དགེ་རྒྱས། གསུམ་པ་ལ་འོད་ཆུང། ཚད་མེད་འོད་
འོད་གསལ་གསུམ། བཞི་པ་ལ་འཇིག་རྟེན་པའི་ལྷ་གནས་གསུམ་དང་
འདས་པའི་ལྷ་གནས་ལྔའོ། །འཇིག་རྟེན་ལྷ་གནས་གསུམ་ནི། སྤྲིན་
མེད་འོད། བསོད་ནམས་སྐྱེས། འབྲས་བུ་ཆེ། འདས་པའི་ལྷ་གནས། མི་
ཆེ་བ། མི་གདུང་བ། ཤིན་ཏུ་མཐོང། གྱ་ནོམ་སྣང། འོག་མིན། དེ་
རྣམས་གཟུགས་ཁམས་གནས་རིགས་བཅུ་བདུན་ཞེས་གྲགས་པའོ། །གཟུགས་མེད་
ཁམས་ལ། སྐྱེ་མཆེད་མུ་བཞི་ལ། ནམ་མཁའ་མཐའ་ཡས། རྣམ་ཤེས་
  ྾  ཅི་ཡང་མེད་  ྾  ཅི་ཡང་མེད་པའི་སྐྱེ་མཆེད་དང་བཞིའོ། །དེ་བས་
ན་འདོད་ཡོན་ལ་ཆགས་པ་ལམ་བྱེད་ལ་སྡང་བ་སོགས་
ཁྱོད་ཀྱིས་ནམ་ཡང་མ་བྱེད་ཅིག་ཞེས་དང། མཆོག་སྦྱིན་ཕྱག་
རྒྱ་དེ་མི་འཇིགས་པའི་ཕྱག་རྒྱར་བསྒྱུར། མ་ཧཱ་ས་མ་ཡ་ཧ་ན་
ཧཱུཾ་ཕགས། སྔགས་དོན་ནི། བྱང་ཆུབ་ཀྱི་ཉེ་རྒྱུ་འདོད་ཡོན་ལ་
ཆགས་པ་ལམ་དུ་བྱེད་པ་ལས་མི་འདའ་བའི་དམ་ཚིག་ཆེན་པོ་དེས་
ལམ་བྱེད་དེ་ལ་མ་དད་པ་
དང་སྡང་བ་སོགས་ཆོམས་ཤིག་ཁོས་ཤིག་ཅེས་པའོ། །དབུགས་དབྱུང་
ནས་བརྩམས་ཏེ་སླར་ཡང་དཀྱིལ་འཁོར་གྱི་གཙོ་བོའི་ང་རྒྱལ་ལ་
ངེས་པར་གནས་དགོས་པ། དེ་མན་ཆད་དུ་ཆོས་གོས་ཀྱི་གྲྭ་སྣ་
གཉིས་སེང་གེ་བག་ཕེབས་པའི་རྣ་བ་ལྟ་བུ་བྱས་ནས་དྲིལ་བུ་
དཀྲོལ་བར་
མི་བྱའོ། །དེ་ནས་དབུགས་དབྱུང་ནི། རང་ལ་དབང་གི་ཕན་ཡོན་
བཤད་ཅིང་རྡོ་རྗེ་སློབ་དཔོན་གྱིས་དབང་བསྐུར་ཐོབ་ཟིན་པས་ད་
དཀྱིལ་འཁོར་བྲི་བསྒྲུབ་དང་ཆོས་བཤད་པ་སོགས་ཀྱི་སློབ་དཔོན་དུ་
འགྱུར་བར་རྒྱལ་བ་སྲས་བཅས་ཐམས་ཅད་ཀྱིས་དགོངས་པ་ཡིན་ནོ་
།དེ་ནས་
མཆོག་ཏུ་གསང་བ་དམ་པ་ཡི། །ཞེས་པ་ནས། དེ་རིང་ཁྱེད་རྣམས་
ལེགས་པར་གནས། །ཞེས་པའི་བར་གྱི་དོན་ནི། རྣལ་འབྱོར་རྒྱུད་མན་
ཆད་དུ་བྱ་བའི་གདུལ་བྱ་ལ་སྟོན་པར་མི་རུང་བས་ན་མཆོག་ཏུ་
གསང་བའི་དཔལ་རྡོ་རྗེ་འཇིགས་བྱེད་ཀྱི་དཀྱིལ་འཁོར་འདིར་གདོང་

[700B] གདོང་གཡོགས་བཀྲོལ་ཏེ་
རྟེན་བརྟེན་པ་མཇོན་སུམ་ལྟ་བུར་མཐོང་བ་དེ་ཡིས་སྡིག་བ་ཀུན་ཏེ་
ཤིན་ཏུ་སྟོབས་ཆེ་བ་མང་པོ་བྱང་ནས་རྣམ་པར་གྲོལ་བའི་མཐུས་
འབྲས་བུ་ངན་སོང་གི་སྡུག་བསྔལ་རྒྱུན་བཅད་པས་དེ་རིང་ནས་
བཟུང་སྟེ་ཁྱད་
ལྷ་མིའི་སྲིད་འབྱོར་གྱིས་ཡིད་བདེ་བར་གནས་པ་ཡིན། ཞེས་དང། བདེ་
ཆེན་ཐག་པ་འདི་ལ་ནི། །ཞེས་པ་ནས། སྲིད་པའི་སྡུག་བསྔལ་ལས་
ཁྱོད་འདས། །ཞེས་པ་ནི། བདེ་བ་ཆེན་པོའི་སྔགས་ཀྱི་མྱུར་ལམ་
འདི་ལ་ཞུགས་ཏེ་ཉམས་སུ་བླངས་པས་ཕྱིན་ཆད་ལས་ཉོན་གྱི་
འཆིང་བ་མེད་
དེ་སྲིད་པ་སྟེ་ཡོད་པའི་ལོངས་སྤྱོད་ཤིན་ཏུ་མཐར་ཐུག་ལ་སྤྱོད་
པའི་ལོངས་སྐུ་མྱུར་དུ་འགྲུབ་པར་བྱ་བའམ་འཐོབ་པའི་ཕྱིར་དང་
སྲིད་པ་འཁོར་བ་ཕྲ་རགས་ཀྱི་སྡུག་བསྔལ་རྒྱུ་དང་བཅས་པའི་
མྱ་ངན་ལས་ཁྱོད་མྱུར་དུ་འདས་ནས་ཆོས་སྐུ་ཐོབ་པར་འགྱུར་རོ་
།ཞེས་དང། རྡོ་རྗེའི་ཕྱག་རྒྱ་
གང་ཡིན་པ། །ཞེས་པ་ནས། སྤངས་མི་བྱ། ཞེས་པའི་བར་གྱི་དོན་
ནི། ཐམས་ཅད་རྣལ་འབྱོར་གྱི་སེམས་བསྐྱེད་པའི་སྐབས་སུ་ཟླ་བ་
དང་རྡོ་རྗེའི་ཕྱག་རྒྱ་སྟེ་རྣམ་པར་བསྐྱེད་པ་གང་ཡིན་པའི་
སེམས་གང་ཞིག་བསྐྱེད་པ་ཙམ་གྱིས་རྫོགས་བྱང་གི་ས་བོན་དྲུང་
པོ་ཐེབས་པས་སངས་
རྒྱས་ཉིད་དུ་ཐེ་ཚོམ་མེད་པར་འགྱུར་བའི་བྱང་ཆུབ་ཀྱི་སེམས་དེ་
སྤང་བར་མི་བྱ་ཞེས་པའོ། །དམ་པའི་ཆོས་ནི་སུན་མི་འབྱུང་
།ཞེས་པ་ནས། དེ་ཡང་ངེས་པར་བསྟན་མི་བྱ། །ཞེས་པའི་བར་གྱི་
དོན་ནི། དམ་པ་རྣམས་ཀྱིས་ཐེག་པ་གསུམ་དུ་བསྟན་པའི་ཆོས་ལ་
འདིས་ཅི་བྱ་ཞེས་
དག་གིས་སྨད་པའི་སུན་མི་འབྱུང་ཞིང། བདག་ལ་འདི་དགོས་པ་མེད་
པས་སྤང་བར་བྱ་སྙམ་དུ་ཡིད་ཀྱིས་དོར་བའི་སྤང་བར་མི་བྱའོ་
།ཆོས་ཀྱི་ཚིག་དོན་ཉན་པ་ལ་སྐལ་བ་མེད་པས་མི་ཤེས་པའམ་
རྨོངས་པ་གཏི་མུག་གིས་བསྒྲིབས་ནས། ཆོས་ཀྱི་ཚིག་དོན་ཕྱིན་ཅི་
ལོག་དང་ཐེ་
ཚོམ་དུ་འཛིན་པའི་གང་ཟག་ལ་ཆོས་ཀྱི་ཚིག་དོན་ཟབ་མོ་དེར་ཡང་
ངེས་པར་བསྟན་པར་བྱ་བ་མ་ཡིན་ནོ། །རྡོ་རྗེ་དྲིལ་བུ་ཕྱག་རྒྱ་
རྣམས། །ཞེས་པ་ནས། འདི་ནི་སངས་རྒྱས་ཀུན་དང་མཉམ། །ཞེས་
པའི་བར་གྱི་དོན་ནི། །བདེ་ཆེན་གྱི་ཡེ་ཤེས་མཚོན་བྱེད་ཀྱི་རྡོ་
རྗེ། ཤེས་རབ་སྟོང་པ་

[701A]༄༅། །ཉིད་མཚོན་བྱེད་དྲིལ་བུ། དམ་རྒྱ་ཆོས་རྒྱ་ལས་
རྒྱ་
ཕྱག་ཆེན་བཞིའི་ཕྱག་རྒྱལ། དེ་ཁོ་ན་ཉིད་ཀྱི་དོན་བསྒོམས་པས་
བྱང་ཆུབ་ཐོབ་པར་འགྱུར་ཞིང། འདི་དག་གིས་ཅི་བྱ་སྙམ་དུ་
སྤང་ཞིང་ནམ་ཡང་སྨད་པར་མི་བྱའོ། །དེ་ལྟར་བྱེད་པ་ནི་རྣལ་
འབྱོར་རྒྱུད་
དང་ཐུན་མོང་བའི་རྩ་ལྟུང་བཅུ་གསུམ་པ་དང་དོན་གཅིག་རང་
གི་སློབ་དཔོན་ལ་ཚུལ་ཁྲིམས་འཆལ་ལོ། །ཞེས་པ་ལྟ་བུ་བདེན་པ་
དང་མི་བདེན་པའི་དོན་གང་གིས་ཀྱང་སྨད་པར་མི་བྱ་སྟེ། འདི་ནི་
ཕན་གནོད་ཀྱི་ཞིང་དུ་སངས་རྒྱས་ཀུན་དང་མཉམ་པའི་ཕྱིར་རོ་
།རང་གི་བདག་
ཉིད་དོར་ནས་ནི། །ཞེས་པ་ནས། འདི་ནི་མ་བྱོན་རྫོགས་སངས་
རྒྱས། །ཞེས་པའི་བར་གྱི་དོན་ནི། རང་གི་དང་བདག་ཉིད་ཀྱི་ལུས་
དང་སྲོག་ལ་བལྟོས་པ་མེད་པར་ཡོངས་སུ་བཏང་སྟེ་ཕུང་པོ་རྒུད་
འདོད་ཀྱི་བསམ་པས་བྱ་རྒྱུད་ནས་བཤད་པའི་མི་བཟང་པའི་དཀའ་
ཐབ་བཅོ་བརྒྱད་
སོགས་ལུས་དང་སེམས་ལ་གནོད་པའི་དཀའ་ཐུབ་གྱིས་ནི་ལུས་སེམས་མ་
གདུང་བར་ཅི་བདེ་བའམ་ཇི་ལྟར་བདེ་བས་རྣལ་འབྱོར་སྐྱེ་བ་དང་
རྗེས་སུ་མཐུན་པའི་གནས་མལ་དང་བཟའ་བཏུང་ལ་སོགས་པ་རྣམས་
ཀྱིས་བདེ་བར་བཟུང་ནས་ལུས་སེམས་འཕེལ་བར་བྱ་སྟེ་
གང་ཟག་འདི་ནི་རྫོགས་པའི་སངས་རྒྱས་ཐོབ་པ་ལས་ཕྱིར་མི་
ལྡོག་པར་ངེས་པའི་རྟེན་གྱི་ཕུང་པོ་འདི་ཉིད་ལ་གནས་བཅས་ཏེ་
འཚང་རྒྱ་ངེས་པ་ཡིན་པས་མ་འོངས་པའི་སངས་རྒྱས་ཡིན་པའོ་
།ཞེས་དང། དེ་ནི་ཁྱོད་ཉིད་དཀྱིལ་འཁོར་གྱི། །ཞེས་པ་ནས་
སྒྲུབ་པ་པོ་
རྣམས་རྒྱུད་ལ་སྦྱོར། །ཞེས་པའི་བར་གྱི་དོན་ནི། སློབ་མ་ཁྱོད་
ལ་རྡོ་རྗེ་སློབ་དཔོན་གྱི་དབང་བསྐུར་ཟིན་པ་ཡིན་པས། ད་ནི་ཁྱོད་
ཉིད་དཀྱིལ་འཁོར་བྲི་སྒྲུབ་ཀྱི་སློབ་དཔོན་དུ་འགྱུར་བ་དང་
སྔགས་དང་རྒྱུད་ཀྱི་ཚིག་དོན་བཤད་སྒྲུབ་ཀྱིས་འཛིན་འོས་པར་
སངས་རྒྱས་དང་བྱང་
ཆུབ་སེམས་དཔའ་དང་དཀྱིལ་འཁོར་པའམ་དཀར་ཕྱོགས་ཀྱི་ལྷ་ཐམས་
ཅད་ཀྱང་ནི་མཐུན་པར་དགོངས་པ་ཡིན་པས། ད་ཁྱོད་ཀྱི་སེམས་ཅན་
རྣམས་ལ་རང་དོན་མ་ཡིན་པར་གཞན་ལ་བརྩེ་བ་ཁོ་ནའི་ཀུན་
སློང་གིས་དཀྱིལ་འཁོར་རྒྱུད་ནས་བཤད་པའི་ཆོ་ག་ཇི་ལྟ་བ་
བཞིན་

[702B]
སོགས་པའི་ཐབས་ཀྱིས་སྒྲུབ་པ་པོ་སྟེ་སྣོད་ལྡན་རྣམས་ཀྱི་རྒྱུད་
ལ་སྦྱོར་བའམ་ཐབས་དེས་སྒྲུབ་པ་པོ་རྣམས་རྒྱུད་ལ་ཐོས་བསམ་
སྒོམ་པ་ལ་སྦྱོར་བར་གྱིས་ཤིག་ཅེས་དང། བུམ་དབང་གི་དག་པ་
ནི། བུམ་དབང་འདི་
དཀྱིལ་འཁོར་གང་དུ་ཐོབ་ན། ཕྱི་རྡུལ་ཚོན་དང། རས་བྲིས་དང་
ནང་བྷ་གའི་དཀྱིལ་འཁོར་གསུམ་ལས་ཕྱི་རས་བྲིས་སམ་རྡུལ་ཚོན་
གྱི་དཀྱིལ་འཁོར་དུ་ཐོབ། དེར་དབང་གང་ཐོབ་ན་ཕྱིར་མི་ལྡོག་པ་
རྡོ་རྗེ་སློབ་དཔོན་གྱི་དབང་དང་རིག་པའི་དབང་རྣམས་ཐོབ་པ་
ཡིན་ཞིང། རྡོ་རྗེ་སློབ་
དཔོན་གྱི་དབང་ཐོབ་པའི་སྒོ་ནས་རང་རྒྱུད་ལ་རྫོགས་པའི་བྱང་
ཆུབ་ཐོབ་ངེས་ཤིང་དེ་ལས་མི་ལྡོག་པའི་བག་ཆགས་དང་ས་བོན་
ཁྱད་པར་ཅན་བཞག་པས་ཕྱིར་མི་ལྡོག་པ་དང་ལྡན་པའམ་ཕྱིར་
མི་ལྡོག་པའི་ཆེད་ཀྱི་དབང་ཡིན་པའི་རྒྱུ་མཚན་གྱིས་ཡིན། རིག་
པའི་དབང་ལྔ་དང་
རྡོ་རྗེ་སློབ་དཔོན་གྱི་དབང་སྟེ་དྲུག་ཀ་ལ་བུམ་པའི་ཆུའི་བྱ་བ་
དང་འབྲེལ་བས་བུམ་དབང་དང་དེ་ཐམས་ཅད་ལ་རིག་པའམ་རིག་མ་
ལྷ་མོ་རྣམས་ཀྱིས་བུམ་པའི་ཆུས་དབང་བསྐུར་བ་དང་འབྲེལ་བས་
རིག་པ་ཡེ་ཤེས་ལྔའི་ས་བོན་ཁྱད་པར་ཅན་བསྐྱེད་པར་བྱེད་པས་
ན་རིག་པའི་དབང་
ཞེས་བྱ་བ་དེ་ཐོབ་པ་ཡིན་ནོ། །དེ་ནས་གསང་དབང་གི་དོན་དུ་
བླ་མ་དང་དཀྱིལ་འཁོར་གྱི་གཙོ་བོ་ཐ་མི་དད་པའི་ཞབས་དྲུང་
དུ། རིག་མ་མཚན་ཉིད་དང་ལྡན་པ་ཞིག་དང་བཅས་རང་གཞན་གྱི་
དཔལ་འབྱོར་ཕུན་སུམ་ཚོགས་པ་ཐམས་ཅད་གསང་དབང་གི་ཡོན་དུ་
དམིགས་ནས། བྱེ་
བ་ཕྲག་བརྒྱ་ཞེས་སོགས་ཀྱིས་མཎྜལ་ཕུལ། ཡིད་འོང་ལང་ཚོའི་
དཔལ་འཛིན་དྲུག་ཅུ་བཞི། ཞེས་སོགས། ཚིགས་བཅད་བརྗོད་ན་དམིགས་པ་
གསལ་བའི་གནད་ཆེ། དེ་ལྟར་ཐུགས་རྒྱུད་ལ་བདེ་སྟོང་གི་ཡེ་ཤེས་
ཁྱད་པར་ཅན་འཁྲུང་ངོ་མཉམ་པ་བྱས་ན་རྒྱུ་མཐུན་གྱི་རྟེན་
འབྲེལ་
ལེགས་པར་འགྲིག་པའི་གནད་ཡོད་གསུངས། དེ་ནས་ལག་གཉིས་ཐལ་མོ་
སྦྱར་ཏེ། བྱང་ཆུབ་རྡོ་རྗེས་སངས་རྒྱས་ལ། །ཞེས་སོགས་ཀྱི་
གསོལ་བ་ལན་གསུམ་འདེབས། དེའི་དོན་ནི། སྔོན་བྱུང་ལ་བྱང་ཆུབ་
རྡོ་རྗེ་སྟེ། རྡོ་རྗེ་འཆང་ཆེན་པོས་སངས་རྒྱས་རྣམ་སྣང་ལ་
སོགས་པ་

[703A]༄༅། །འཁོར་གྱི་ལྷ་ཚོགས་ལ་དབང་གང་ཐོབ་ན་འགྲོ་བ་ཀུན་
གྱིས་ཕྱག་བྱ་བའི་འོས་སུ་གྱུར་པས་ན་མཆོད་པ་ཆེན་པོ་གསང་
བའི་དབང་བསྐུར་ཇི་ལྟར་སྩལ་བ་དེ་བཞིན་དུ་བདག་ཀྱང་འཁོར་
བའི་སྡུག་བསྔལ་ལས་མྱུར་དུ་བསྐྱབ་པའི་དོན་གྱི་ཕྱིར་ནམ་
མཁའི་རྡོ་རྗེ་སྟེ་ནམ་མཁའ་ལྟར་དག་པའི་འོད་གསལ་བདེ་བ་ཆེན་
པོ་དེས་དོན་གྱི་རྡོ་རྗེའི་རང་བཞིན་བླ་མ་རྡོ་རྗེ་འཆང་ཆེན་
པོས་ད་ལྟ་ཉིད་དུ་སྩལ་དུ་གསོལ། །ཞེས་པའོ། །དེ་ནས་བླ་མ་ཡབ་
ཡུམ་སྙོམས་པར་འཇུག་པའི་གསང་བ་འགེབ་པའི་ཕྱིར། ཨོཾ་ཙྐྵུས་
མིག་དར་
འཆིང། བླ་མ་དང་གཙོ་བོ་ཐ་མི་དད་པ་དཔལ་རྡོ་རྗེ་འཇིགས་
བྱེད་སེམས་དཔའ་སུམ་བརྩེགས་ཅན་དུ་གྱུར། ཞེས་པ་ནས། ཡིད་ལས་
བྱུང་བའི་ཆུ་འཐུང་ཞིག་ཅེས་བླ་མའི་གསང་རྫས་ཁྱད་པར་
རམ་དངོས་སུ་ཆང་དང་བུར་མ་བསྲེས་པ་ལྟ་བུའི་གསང་རྫས་
མྱང། དེ་ལ་
བརྟེན་ནས་བདེ་སྟོང་གིས་ཡེ་ཤེས་སྐྱེས་པར་མོས་ནས། ཨ་ཧོ་མཧཱ་
སུ་ཁ། ཀྱེ་མ་བདེ་བ་ཆེན་པོ་ཞེས་བྱང་ཆུབ་ཀྱི་སེམས་ཀྱི་དབང་
བསྐུར་བ་ལ་བརྟེན་ནས། བདག་གི་ལུས་ལ་སྔར་སྐྱེ་མ་མྱོང་བའི་
ངོ་མཚར་རྨད་དུ་བྱུང་བའི་བདེ་བ་ཆེན་པོའི་ཡེ་ཤེས་ཞིག་སྐྱེས་
བྱུང་ཞེས་
བླ་མ་ལ་རྟོག་པ་འབུལ་པ་ཡིན་གསུངས། སླར་ཡང་ཡུམ་གྱི་གསང་
རྫས་ཀྱང་ཚིག་དང་བསྟུན་སྔར་བཞིན་མྱང། བདེ་བ་སྐྱེས་པ་
སོགས་གོང་དང་འདྲ། དེ་གཉིས་ནི་མཆོག་གི་གསང་དབང་དང་
གསང་རྫས་དངོས་སུ་ཡོད་ན་ནང་མཆོད་ལྟར་བྱིན་གྱིས་བརླབ་སྟེ་
འདིར་
བཀྲ་ཤིས་གང་ཞིག་བརྗོད་པའི་སྲོལ་ལྟར་བརྗོད་ཀྱང་ལེགས། བཏུང་
བ་རིན་ཆེན། ཞེས་པ་ནས། ཆུ་འཐུང་ཞིག་ཞེས་པའི་སྐབས་མིག་
དར་བསལ། གསང་རྫས་མྱང། ཨ་ཧོ་མཧཱ་སུ་ཁ། ཞེས་གསང་
དབང་ཙམ་པོའོ། །སྔར་བཞིན་དམིགས་པ་རིགས་འགྲེ། དག་པ་
ནི། ཁྱོད་ཀྱི་དཀྱིལ་འཁོར་བཞི་ལས་ཀུན་རྫོབ་བྱང་ཆུབ་སེམས་ཀྱི་
དཀྱིལ་འཁོར་ནས། ནུས་པ་ཁྱད་པར་ཅན་བཞག་གོ་གསང་དབང་གི་
ལམ་ལུས་དབེན། ངག་དབེན། སེམས་དབེན་སོགས་ལུས་ལ་གནད་དུ་བསྣུན་
པའི་ཐབས་གོམས་པ་ལ་བརྟེན་ནས་འཆི་རིམ་ཇི་ལྟ་

[704B]
ཏུ་ལངས་པའི་ཉེར་ཐོབ་གྲུབ་པ་དང་དུས་མཉམ་དུ་སྒྱུ་མ་ལ་
སོགས་པའི་དཔེ་བཅུ་གཉིས་དང་འདྲ་བའི་སྒྱུ་མའི་སྐུ་ལྷ་སྐུ་
འཇའ་ཚོན་སྒྱུ་མ་ལྟ་བུར་སྣང་བ་འདི་དང་མཚུངས་པ་ཞིག་
འགྲུབ་པར་འགྱུར་རོ། །སྒྱུ་མའི་དཔེ་
དེ་དག་དང་འདྲ་ཚུལ་ནི། རླུང་སེམས་ཙམ་ལས་རྡོ་རྗེ་འཆང་གི་
སྐུར་གྲུབ་པའི་ཡན་ལག་དང་ཉིད་ལག་ཚང་ཡང་རླུང་སེམས་ཙམ་
ལས་མེད་པས་སྒྱུ་མའི་མི་ལྟ་བུ་དང། ངོ་བོ་གཅིག་ཉིད་གདུལ་
བྱའི་གནས་གར་ཡང་ཁྱབ་པས་ཆུ་ཟླ་ལྟ་བུ་དང། ཤ་རུས་གདོས་
བཅས་སོགས་བེམ་
པོའི་ཆོས་དང་བྲལ་བས་མིག་ཡོར་ཏེ་མིའི་གྲིབ་མ་ལྟ་བུ། སྐད་ཅིག་
གིས་གཡོ་བས་སྨིག་རྒྱུ་ལྟ་བུ། རླུང་སེམས་ཙམ་ལས་གྲུབ་པའི་
ལུས་ཡིན་པས་རྨི་ལམ་དུ་ད་བྱ་བ་འདི་དང་འདི་བྱེད་དམ་བྱས་
སྙམ་དུ་ངར་འཛིན་གྱི་བློ་རང་གི་ངང་གིས་སྐྱེ་བའི་དུས་ཀྱི་
གདགས་གཞིའི་རྨི་ལམ་
གྱི་ལུས་ལྟ་བུ། རྣམ་སྨིན་གྱི་ལུས་དང་རྒྱུད་གཅིག་ཡང་ཐ་དད་
ལྟ་བུར་མ་འདྲེས་པར་སྣང་བས་འཇའ་ཚོན་ལྟ་བུ། རྣམ་སྨིན་གྱི་
ཕུང་པོའི་ནང་ན་གནས་པས་ན་སྤྲིན་གྱི་གསབ་ན་གློག་འགྱུ་བ་
ལྟ་བུ། སྟོང་པ་འོད་གསལ་གྱི་ངང་ལས་ཐོལ་གྱིས་བཞེངས་པས་
ཤིན་ཏུ་དྭངས་
བའི་ཆུ་ལས་ཆུ་ལྦུར་རྡོལ་བ་ལྟ་བུ། ཡན་ལག་དང་ཉིད་ལག་
ཐམས་ཅད་ཡོངས་སུ་རྫོགས་པའི་མི་ལོང་ལ་རྡོ་རྗེ་སེམས་དཔའི་
གཟུགས་བརྙན་ཤར་བ་ལྟ་བུའོ། །གསང་དབང་སྐབས་ཀྱི་མཎྜལ་ཇི་
ལྟ་བ་བཞིན་དུ་འདིར་ཤེར་དབང་ཞུ་བའི་ཡོན་དུ་དམིགས་ནས་འབུལ་
ཐལ་
མོ་སྦྱར་ཏེ། བྱང་ཆུབ་རྡོ་རྗེས་སངས་རྒྱས་ལ། །ཞེས་ལན་གསུམ་
གསོལ་བ་གདབ་ཅིང། ཙུཀྵ་བྷནྡྷས་མིག་དར་འཆིང། བླ་མས་རང་
གི་ལག་པར་ཕྱག་རྒྱ་མ་གཏད་པར་མོས་ནས། གཟུངས་མ་ཡིད་འོད་འདི་
དེ་ནི། །ཞེས་ནས། དབང་གསུམ་པའི་ངོ་བོ་ཡིན་ནོ། །ཞེས་པའི་
དོན་ནི། མཚན་ཉིད་དང་ལྡན་པའི་ཕྱག་རྒྱ་བསྟེན་པ་འདི་དེ་སྟེ་
སངས་རྒྱས་ཐམས་ཅད་ཀྱི་དངོས་གྲུབ་ཐོབ་པར་བྱེད་པའི་ཕྱིར་དུ་
ངེས་པར་བསྟེན་ནས་འདོར་མི་རུང་བའི་རིག་མའི་བརྟུལ་ཞུགས་བླ་ན་
མེད་པ་ཡིན་པས་རྨོངས་པ་མི་ཤེས་པ་གང་ཞིག་འདི་ལས་འདའ་བར་

[705A]༄༅། །བྱེད་པ་དེ་ལ་མཆོག་གི་དངོས་གྲུབ་མེད་ཅིང་ཐུན་མོང་
གི་དངོས་གྲུབ་ཀྱང་རྒྱུད་ནས་ཇི་ལྟར་བཤད་པ་བཞིན་འགྲུབ་པ་
མེད་དོ། །ཞེས་དང། འགྲོ་གསུམ་འདི་ཡང་དག་པ་ཡིན། །ཞེས་པ། ལམ་
མ་ཞུགས་ཀྱི་བདེ་འགྲོ་ངན་འགྲོ་གཉིས་དང། ལམ་
ཞུགས་ཀྱི་འགྲོ་བ་གཅིག་སྟེ་འགྲོ་བ་གསུམ་ཚར་ཡང་ཐབས་འདི་ལ་
བརྟེན་ནས་དག་པར་བྱེད་ནུས་སོ། །དེ་ལྟ་བུའི་རིག་མ་ལ་སྙོམས་པར་
འཇུག་པར་མཛད་པ་ལ་འདུ་ཤེས་གསུམ་ཚང་དགོས་པར། རང་རིག་ལྷར་
གསལ་བ་ཕན་ཚུན་འཁྱུད་པ་ལུས་རྡོ་རྗེ་སྐྱིལ་ཀྲུང་དང་ལུས་
ལྷའི་འདུ་ཤེས། ས་བོན་ལས་མཁའ་གསང་བསྐྱེད་ནས་བྱིན་གྱིས་
བརླབས་པ་ནས་ཡབ་ཡུམ་ཕན་ཚུན་རྟགས་དང་རྟགས་ཀྱི་རྩེ་སྤྲད་
པ་ཙ་རྡོ་རྗེ་སྐྱིལ་ཀྲུང་དང། དེ་ལ་ཡི་གེ་འགོད་པ་རླུང་རྡོ་
རྗེ་སྐྱིལ་ཀྲུང་དང། སྔགས་ཀྱི་འདུ་ཤེས། བྱང་སེམས་འགྲོ་མེད་
དུ་གནས་པ་ཐིག་ལེ་
རྡོ་རྗེ་སྐྱིལ་ཀྲུང། ཐབས་འདི་ལ་བརྟེན་ནས་ཟག་མེད་ཀྱི་བདེ་བ་
ཆེན་པོ་མངོན་དུ་བྱའོ་སྙམ་པ་ཆོས་ཀྱི་འདུ་ཤེས་གསུམ་ལྡན་ཚིག་
དང་བསྟུན་ནས་དམིགས་པ་མ་ཡེངས་པའི་དང་ནས་ཤེར་དབང་དངོས་
བསྐྱེད་པར་བསམས། མིག་དར་དཀྲོལ། རྣལ་འབྱོར་པ་ཡིས་ཇི་སྲིད་དུ། །
ཞེས་པ་ནས། མ་སྨད་དངོས་གྲུབ་ག་ལ་ཡོད། །ཅེས་པའི་དོན་ནི་
དངོས་གྲུབ་ཐམས་ཅད་ཀྱི་གཏེར་དུ་གྱུར་པའི་བྱང་ཆུབ་ཀྱི་སེམས་
ཕྱི་རོལ་དུ་ལྷུངས་ན་ཕུང་པོ་དང་རྣམ་ཤེས་རྣམས་བདེ་བའི་
དྲན་པ་ཉམས་པས་བརྒྱལ་བ་ལྟར་གྱུར་པ་ལ་མ་སྨད་པའི་དངོས་
གྲུབ་ག་ལ་ཡོད་
ཅེས་དང། མཁའ་ཁམས་རྡོ་རྗེ་ཀུན་སྦྱོར་དང། །ཞེས་པ་ནས་
མཚོན་པར་བལྟོས་ལ་བརྟེན་པར་གྱིས། །ཞེས་པའི་བར་གྱི་དོན་ནི་
རིག་མའི་རྡོ་རྗེ་དབྱིངས་ཀྱི་དབང་ཕྱུག་མའི་རྩ་ནང་གི་སྦུབས་
ནམ་མཁའི་ཁམས་དང། ཡབ་ཀྱི་རྡོ་རྗེ་ནོར་བུའི་མར་སྣེའི་དབུ་མ་
ནི་རྡོ་རྗེ་སྟེ་དེ་
གཉིས་ཀུན་ཏུ་སྦྱོར་བ་བྱས་ནས། དེ་ལྟ་བུའི་རེག་པ་དང་བཅས་
པའི་རྨད་དུ་བྱུང་བ་ཆེན་པོའི་ལྷན་སྐྱེས་ཀྱི་བདེ་བ་བསྐྱེད་པར་
བྱེད་པས་དེ་འདྲའི་བདེ་བ་གང་ཡིན་པ་དེ་ནི་མཆོག་དགའ་དང། དེ་
བྱེད་པ་པོའི་དགའ་བ་གཉིས་ཀྱི་རྗེས་དང་དགའ་བྲལ་གྱི་སྔོན་ཏེ་
དེ་དག་གི་

[706B]
ངོ་བོ་ལ་ལྟོས་ལ་མི་འགྱུར་བ་གྱིས་ཤིག་པདྨའི་ནམ་མཁར་རྡོ་
རྗེ་ཡིས། །ཞེས་པ་ནས། དབུ་མར་དམིགས་པ་མ་ཡིན་ནོ། །ཞེས་པའི་
བར་གྱི་དོན་ནི། པདྨའི་ནམ་མཁར་རྡོ་རྗེ་དབྱིངས་ཀྱི་དབང་
ཕྱུག་མའི་རྩའི་
ནང་བུ་ག་དེ་རྡོ་རྗེའི་ལྟེ་བ་ནོར་བུའི་དབུ་མའི་མར་སྣེས་མནན་
པ་སྟེ་རྩ་བཅིངས་པའི་གནས་སམ་རྣལ་འབྱོར་པས་རྡོ་རྗེ་སྐྱིལ་
ཀྲུང་དམ་དུ་བཅིངས་པ་ལས་རླུང་རྡོ་རྗེ་སྐྱིལ་ཀྲུང་དང་དེ་ལ་
བརྟེན་ནས་ཐིག་ལེ་རྡོ་རྗེ་སྐྱིལ་ཀྲུང་ཁ་སྦྱོར་གྱི་བྱེད་པས་
ཅུང་ཟད་བཅིངས་པ་ལ་བརྟེན་གཞི་དེ་དག་
ཏུ་བདེ་སྟོང་རྡོ་རྗེ་སྐྱིལ་ཀྲུང་སྟེ་རོ་རྐྱང་གི་རླུང་དབུ་མའི་
ནང་དུ་རོ་གཅིག་པར་བྱས་པའི་ཐབས་དག་གིས་རང་གི་སེམས་ནོར་
བུའི་ནང་དུ་བདེ་བ་ཆེན་པོའི་བདག་ཉིད་དུ་སོན་ནས་གནས་པར་བལྟ་
ཞིང། དེའི་ཚེ་ཡུལ་སྟོང་པ་ཉིད་དང་རོ་གཅིག་པའི་ཡུལ་ཅན་ཕྱི་
ཡེ་ཤེས་བདེ་བ་སྐྱེས་པ་
གང་ཡིན་པ་དེ་ནི་ལྷན་ཅིག་སྐྱེས་པའི་ཡེ་ཤེས་ཀྱི་ངོ་བོ་ཞེས་
བྱ་བ་རྣལ་འབྱོར་པ་མཛེས་པར་བྱེད་པའི་རྒྱན་ཡིན་ལ། དེ་ལྷན་
ཅིག་སྐྱེས་དགའ་ཡིན་པར་མ་ཟད་ཆགས་པ་སྣང་བ་དང་ཆགས་བྲལ་
མཆེད་པ་དང། ཆགས་པ་ཆགས་བྲལ་གཉིས་ཀྱི་དབུ་མ་ཉེར་ཐོབ་ཏུ་
དམིགས་
པའམ་ཤེས་པར་བྱ་བ་མ་ཡིན་པར། སྣང་མཆེད་ཐོབ་གསུམ་དང་
དྲལ་བའི་འོད་གསལ་གྱི་ངོ་བོ་ཡིན་ནོ། །གང་ཚེ་རྣལ་འབྱོར་ཡེ་
ཤེས་མཐོང། །ཞེས་པ་ནས། ཡེ་ཤེས་མངོན་སྦྱོར་ཀྱིས་གནས་བྱ་
།ཞེས་པའི་བར་གྱི་དོན་ནི། གནས་སྐབས་གང་གི་ཚེ་རྣལ་འབྱོར་པས་
ལྷན་སྐྱེས་ཀྱི་
ཡེ་ཤེས་ཉམས་སུ་མྱོང་ནས་མཐོང་བའི་བདེ་བ་དེ་ལ་ཡུན་ཅི་རིང་
དུ་གནས་པར་བྱས་ནས་འགྱུར་བར་མི་བྱའོ། །ཡུན་ཇི་ཙམ་ཞེ་ན་
ཐུན་ནམ། ཉིན་གཅིག་ཟླ་ཕྱེད་བའི་ལོ་དང་བསྐལ་པ་བསྐལ་པ་
སྟོང་གི་བར་དུ་ཡང་ཡེ་ཤེས་དེ་ལ་མཉམ་པར་འཇོག་པས་མངོན་པར་
སྦྱོར་བ་
འམ་མངོན་སུམ་དུ་མཉམ་པར་འཇོག་པའི་སྦྱོར་བས་གནས་པར་བྱའོ་
།ཐབས་དེ་ལྟ་བུ་ལ་བརྟེན་ནས་བདེ་བ་ཆེན་པོ་སྐྱེས་བྱུང་སྙམ་
པ་དམའ་མཐའ་བྱེད་དགོས་གསུངས། རང་ཡང་ཡུམ་སྙོམས་པར་ཞུགས་
པས་ཞེས་ནས། དབང་གསུམ་པའི་ངོ་བོ་ཡིན་ནོ། །ཨོཾ་སརྦ་ཏ་ཐཱ་

[707A]༄༅། །ཏེ་སོགས་སྔགས་དོན་ནི། དེ་བཞིན་གཤེགས་པ་ཐམས་ཅད་
ཀྱི་རྗེས་སུ་ཆགས་པའི་རང་བཞིན་གྱི་བདག་ཉིད་དེ་ངའོ་ཞེས་
པའོ། །རྗེས་ཆགས་ཀྱི་ང་རྒྱལ་འཛིན། །ངེས་དབང་གསུམ་པ་ཐོབ་
པ་ཡིན་ནོ། །མིག་དར་བསལ་ནས། དག་པ་ནི་
ཁྱོད་ཀྱི་བྷ་གའི་དཀྱིལ་འཁོར་དུ། །ཞེས་ནས། ནུས་པ་ཁྱད་པར་
ཅན་འཇོག་ཅེས་དབང་འདིས་བདེ་སྟོང་གི་ཡེ་ཤེས་རྒྱལ་བའི་ཐུགས་
དང་འདྲ་བའི་རིགས་འདྲ་ཁྱད་པར་ཅན་བསྐྱེད་པའི་སྒོ་ནས་དེའི་
རིགས་རྒྱུན་སྒྲིབ་པས་ཇེ་དག་ཏུ་སོང་སྟེ་མཐར་ཤེས་སྒྲིབ་བག་
ཆགས་དང་
བཅས་པ་དག་ཤེས་བྱ་ཐམས་ཅད་དུས་གཅིག་ཅར་དུ་མངོན་སུམ་དུ་
རྟོགས་པ་ན་ཡེ་ཤེས་ཆོས་སྐུར་འཇོག་པ་ཡིན་པས་འབྲས་བུ་དེ་མངོན་
དུ་བྱེད་པའི་ནུས་པ་དང་བག་ཆགས་ཁྱད་པར་ཅན་འཇོག་གོ་བཞི་
པ་ཚིག་དབང་རིན་པོ་ཆེ་ཞུ་བའི་ཡོན་དུ་བླ་མ་དང་གཙོ་བོ་ཐ་
མི་དད་པའི་ཞབས་དྲུང་དུ་རིན་ཆེན་སྣ་བདུན་གཙོ་བོར་གྱུར་པའི་
མཎྜལ་འབུལ་བ་ནི་དབང་དེ་དང་དེ་ཐོབ་པ་ལ་རྒྱུ་མཐུན་གྱི་
ཚོགས་བསགས་དགོས་པའི་རྒྱུ་མཚན་གྱིས་ཡིན་གསུངས་པ་ལྟར། རིན་
ཆེན་བདུན་དང་ཉེ་བའི་རིན་ཆེན་བདུན། །ཞེས་བརྗོད་ན་ལེགས་འདྲེ་
བསམས། ཞིང་ཁམས་རྣམ་པར་དག་པ་ཞིག་ཕུལ་ཏེ། ལག་གཉིས་ཐལ་
མོ་སྦྱར། ཁྱོད་ཞབས་པདྨོ་ཞེས་གསོལ་བ་ལན་གསུམ་འདེབས། ཤེས་
སྒྲིབ་བག་ཆགས་དང་བཅས་པ་དག་པའི་འོད་གསལ་ལྷན་ཅིག་སྐྱེས་
པའི་བདེ་བ་ཆེན་པོ་ལས་ནམ་ཡང་མི་གཡོ་བའི་
ཡེ་ཤེས་དང། དེ་ཉིད་བཞིན་ལག་གི་རྣམ་པ་ཅན་དུ་ཤར་བའི་སྐུ་
མཚན་དཔེས་སྤྲས་པ་གཉིས་ངོ་བོ་དབྱེར་མེད་པའི་མི་སློབ་པའི་
ཟུང་འཇུག་དོན་གྱི་དབང་བཞི་པ་དང། དེ་འདྲེན་བྱེད་ལམ་དུས་ཀྱི་
འོད་གསལ་དང་སྒྱུ་མའི་སྐུ་ངོ་བོ་དབྱེར་མེད་དུ་འཇུག་པའི་སློབ་
པའི་
ཟུང་འཇུག་གཉིས་ལ་འདི་ལྟ་བུའོ་ཞེས་ཚིག་གིས་བརྡ་སྤྲད་པ་ཙམ་
ལ་བརྟེན་པ་དང། དེ་ཡང་གསང་སྔགས་བླ་མེད་ལ་མ་རྟེན་པར་
སྒྲིབ་གཉིས་སྤོང་བའི་ཐབས་ཀྱང་མེད་དེ། ཉོན་སྒྲིབ་ལ་ཕྲ་
རགས་གཉིས་ཤེས་སྒྲིབ་ལ་གཉིས་སུ་བྱས་པའི་རགས་པ་གཉིས་ཕར་
ཐེག་

[708B]
ཀྱང་ཕྲ་མོ་གཉིས་སྤོང་བ་ལ་ངེས་པར་བླ་མེད་ལ་བརྟེན་དགོས་
ཏེ། དེ་ལ་བླ་མེད་ཀྱི་སྒྲིབ་པ་སྡོད་ཚུལ་ལ། སེམས་དབེན་དཔེའི་འོད་
གསལ་གྱི་ཉོན་སྒྲིབ་རགས་པའི་དངོས་གཉེན་བྱས་ནས་སྤོང་ཞིང་
དེ་ལས་ལངས་པའི་རྒྱུ་
ལུས་དེ་ཉོན་སྒྲིབ་ཕྲ་མོ་ཐ་མལ་གྱི་ཞེན་པ་མ་དག་པས་མ་དག་
པའི་སྒྱུ་ལུས་དང། དོན་གྱི་འོད་གསལ་གྱིས་ཉོན་སྒྲིབ་ཕྲ་མོ་
དེའི་དངོས་གཉེན་བྱས་ཏེ་སྤངས་ནས་དེ་ལས་ལངས་པའི་སྒྱུ་ལུས་
དེ་དག་པའི་སྒྱུ་ལུས་དང། དག་པའི་སྒྱུ་ལུས་ཐོབ་པའི་གང་ཟག་
དེས་སླར་ཡང་དོན་
གྱི་འོད་གསལ་ལ་མཉམ་པར་བཞག་ནས། དེ་འདྲའི་འོད་གསལ་དེས་ཤེས་
སྒྲིབ་རགས་པའི་དངོས་གཉེན་བྱས་ནས་སྤང་བའི་མཐར། སློབ་པ་
མཐའི་དོན་གྱི་འོད་གསལ་གྱིས་ཤེས་སྒྲིབ་ཕྲ་མོ་ཐ་མལ་གྱི་
སྣང་བའི་དངོས་གཉོན་བྱས་ནས་སྤངས་ཏེ་སངས་རྒྱས་པ་ཡིན་ལ་
མདོར་ན་སྒྲིབ་པ་རྩ་བ་ནས་སྤོང་བ་ལ་སློབ་པ་མཐའི་དོན་གྱི་
འོད་གསལ་ལྔེས་པར་དགོས་ཤིང། དེ་སྔགས་བླ་མེད་ལ་་བརྟེན་པར་
ཐོབ་པའི་ཐབས་མེད་པས་འཚང་རྒྱ་བ་ལ་ངེས་པར་སྔགས་བླ་
མེད་ལ་བརྟེན་དགོས་པའི་གནད་གཅིག་ཀྱང་ཡིན་གསུངས། ཁྱོད་ཀྱི་
དབང་
གསུམ་པ་ཐོབ་པའི་སྐབས་སུ། ཞེས་པ་ནས། དབང་བཞི་པ་ཡིན་ནོ་
།བར་དང། དེ་ལྟར་ལོངས་སྤྱོད་རྫོགས་སྐུ་ཁ་སྦྱོར་བདུན་ལྡན་
ཟུང་འཇུག་ཐོབ་འོད་བ་དེ་ནི་དོན་གྱི་དབང་བཞི་པ་ཡིན་ནོ། །ཁ་
སྦྱོར་བདུན་གྱི་ཡན་ལག་ནི། ལོངས་སྐུའི་ཡན་ལག་གསུམ། ཆོས་སྐུའི་
གཅིག་སྤྲུལ་སྐུའི་གསུམ་མོ། །དང་པོ་ནི་ཟག་མེད་ཀྱི་བདེ་བ་ལ་
རྫོགས་པར་ལོངས་སྤྱོད་པས་ལོངས་སྤྱོད་རྫོགས་པའི་ཡན་ལག་ཡབ་
ཡུམ་མཉམ་པར་སྦྱོར་བ། བ་སྦྱོར་གྱི་ཡན་ལག་ཐུགས་རྒྱུད་བདེ་
བས་གང་བ་བདེ་ཆེན་གྱི་ཡན་ལག་གསུམ། ཆོས་རྣམས་རང་བཞིན་
གཅིག་ཏུ་རྣམ་པར་དག་པར་རྟོགས་པའི་ཡན་ལག་གཅིག་ཐུགས་རྒྱུད་
སྙིང་རྗེས་ཡོངས་སུ་གང་བའི་ཡན་ལག་མཛད་པ་འཕྲིན་ལས་
རྒྱུན་མི་འཆད་པའི་ཡན་ལག་སྐུ་མྱ་ངན་ལས་མི་འདའ་བས་འགོག་
པ་མེད་པའི་ཡན་ལག་གསུམ་སྟེ་བདུན་ནོ། །དེ་རྣམས་སྔགས་བླ་

[709A]༄༅། །མེད་ཀྱི་སྒྲུབ་བྱ་མཐར་ཐུག་པ་ཡིན་པས་དེ་ཐོབ་བྱུང་
བསམ་སྟེ་དགའ་བ་ཡང་སྒོམ། དེ་ནས་རང་ལ་བླ་མས་དབང་གི་ཕན་
ཡོན་གྱི་སྤྲོ་བ་བསྐྱེད་པ་དང་དམ་ཚིག་བསྒྲགས་བྱུང་བར་མོས་
ནས། མཆོག་ཏུ་གསང་བ་དམ་པ་ཡིས། །ཞེས་པ་ནས་
གང་ལའང་འཇིགས་མེད་དགའ་བར་གྱིས་ཞེས་པའི་བར་གྱི་དོན་ནི་
འཁོར་བའི་སྡུག་བསྔལ་ལ་བག་ཚ་བ་དང། འདོད་ཡོན་ལ་རང་གར་
སྤྱོད་པའི་འདོད་ཆགས་སོགས་ཉོན་མོངས་ཀྱི་མི་ཆགས་པ་དང། འདོད་
ཡོན་ལ་ལོངས་སྤྱོད་པ་རུང་མི་རུང་སྙམ་པའི་རྣམ་རྟོག་དང་རེ་
དོགས་ཀྱི་མ་བཅིངས་པར་གང་ལའང་སེང་གེ་བཞིན་དུ་འཇིགས་པ་མེད་
ཅིང། འདོད་ཡོན་ལ་དགའ་བར་ལོངས་སྤྱོད་པར་གྱིས་ཤིག་ཞེས་དང་
སྲིད་པ་ཤིན་ཏུ་ཞེ་བྱའི་ཕྱིར། །ཞེས་པ་ནས། སྟོན་པའི་མཆོག་
ཏུ་ཡང་དག་འགྱུར། །ཞེས་པའི་བར་གྱི་དོན་ནི། སྲིད་པ་
འཁོར་བ་ཕྲ་རགས་ཤིན་ཏུ་ཞི་བར་བྱ་བའི་ཐབས་བདེ་སྟོང་གི་
ཡེ་ཤེས་དེ་ལ་ཁྱོད་དབང་བའི་ཕྱིར། སྲིད་པ་འཁོར་བའི་གནས་
ངན་པར་འགྲོ་བ་ལས་ཁྱོད་མྱུར་དུ་འདས་པར་འགྱུར་རོ། །དེ་ལྟར་
ཆོས་སྐུ་འགྲུབ་པར་མ་ཟད། ཤེས་བྱར་སྲིད་པ་དེ་ཉེ་འདོད་པའི་
ལོངས་སྤྱོད་
ཕུན་སུམ་ཚོགས་པ་མཐའ་དག་ཤིན་ཏུ་རྫོགས་པར་གྲུབ་པའི་ཕྱིར་
གཟུགས་ཀྱི་སྐུ་སྟོན་པའི་མཆོག་ཏུ་ཡང་འགྱུར་རོ། །ཞེས་དང་
དངོས་གྲུབ་དམ་ཚིག་སྡམ་པ་ནི། །ཞེས་པ་ནས། མཆོག་ཏུ་རྟག་པའི་
བཀའ་ཡིན་ནོ། །ཞེས་པའི་བར་གྱི་དོན་ནི། དེ་ལྟ་བུའི་འབྲས་བུ་
ཐོབ་
པར་བྱ་བ་ལ། དབང་ཐོབ་པ་ཙམ་གྱིས་མི་ཆོག་པས། །མཆོག་ཐུན་
དངོས་གྲུབ་ཐམས་ཅད་འགྲུབ་པའི་ཕྱིར་དམ་ཚིག་དང་སྡོམ་པ་འདི་
རྣམས་ཁྱོད་ཀྱིས་རྟག་ཏུ་བསྲུང་བར་བྱ་སྟེ། དམ་ཚིག་བསྲུང་བ་
འདི་ནི་སངས་རྒྱས་ཀུན་གྱིས་མཐུན་པར་གསུངས་པའི་བཀའ་ལུང་
མཆོག་རྟག་པ་སྟེ་དྲང་དོན་དགོངས་པ་ཅན་ལྟ་བུ་མ་ཡིན་པར་ངེས་
པ་ཁོ་ན་ཡིན་པའམ་སངས་རྒྱས་ཀྱི་གོ་འཕང་ཐོབ་པའི་ཐབས་
མཆོག་ཏུ་ཐོག་མ་མེད་པ་ནས་བཟུང་ཐ་མ་ཡང་མེད་པའི་དུས་རྟག་
ཏུ་མི་འགྱུར་བའི་རྒྱལ་བའི་བཀའ་ཡིན་ནོ། །སློབ་དཔོན་སྨད་པར་མི་

[710B]
ཤེས་ནས་དམ་ཚིག་བསྲུང་བ་ཡིན་ནོ། །བདེ་གཤེགས་བཀའ་ལས་འདའ་མི་
བྱ་ཞེས་པ་ནི། བདེ་བར་གཤེགས་པའི་བཀས་བཅས་པའི་སྡོམ་གསུམ་
བསླབ་བྱ་ཐ་ན་སྔགས་པ་དགེ་སློང་གིས་རུང་ཆུ་འདེབས་པ་ཙམ་
ལ་ཡང་ཤེས་
བཞིན་ཁྱད་དུ་བསད་ནས་འགལ་བར་བྱས་ན་རྩ་ལྟུང་གཉིས་པའོ་
།དེ་བཞིན་ཁྲོས་ནས་སྤུན་རྣམས་ལ། །ཞེས་པ་ནི། བླ་མ་གཅིག་ལ་
རྒྱུད་སྡེ་བཞི་གང་རུང་གི་དབང་ཐོབ་པའི་རྡོ་རྗེའི་སྤུན་ལ་
ཁྲོ་སེམས་བསྐྱེད་པ་གསུམ་པའོ། །སེམས་ཅན་རྣམས་ལ་བྱམས་པའི་
སེམས་ཞེས་པ་
སེམས་ཅན་གང་རུང་ཞིག་ལ་དམིགས་ནས། འདི་བདེ་བ་དང་བྲལ་ན་
སྙམ་པའི་སེམས་བསྐྱེད་ན་རྩ་ལྟུང་བཞི་པའོ། །སེམས་ཅན་སུ་ལ་
ཡང་བདེ་བ་དང་ལྡན་འདོད་ཀྱི་བྱམས་པའི་སེམས་ནི་ནམ་ཡང་མི་
སྤང། ཞེས་པའོ། །བྱང་ཆུབ་སེམས་ནི་དོར་མི་བྱ། །ཞེས་པའི་དོན་
ནི། སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་ཐོབ་
པར་བྱའོ་སྙམ་པའི་བྱང་ཆུབ་ཀྱི་སེམས་བསྐྱེད་ཟིན་པའི་རྗེས་སུ་
བདག་གིས་བྱང་ཆུབ་བསབ་མི་ནུས་སྙམ་པ་ལྟ་བུས་སྨོན་སེམས་དེ་
བཏང་ན་རྩ་ལྟུང་ལྔའོ། །རང་གཞན་ཆོས་ལ་མི་སྨད་དོ་
།ཞེས་པ་
ནི། རང་གི་གྲུབ་མཐའ་འམ་ཆོས་སྔགས་ཀྱི་ཐེག་པ་དང། གཞན་
གྱི་གྲུབ་མཐའ་འམ་ཆོས་ཕ་རོལ་ཏུ་ཕྱིན་པའི་ཐེག་པ་སོགས་ཏེ་
མདོད་ན་ཐེག་པ་ཆེ་ཆུང་གང་ཡང་རུང་བའི་སངས་རྒྱས་ཀྱི་
བཀའ་ལ་དམིགས་ནས། འདི་ནི་སངས་རྒྱས་ཀྱིས་གསུངས་པ་མ་ཡིན་ནོ་
།ཞེས་
བརྗོད་ན་རྩ་ལྟུང་དྲུག་པའོ། །ཡོངས་སུ་མ་སྨིན་སེམས་ཅན་ལ་
།ཞེས་པ་ནི། དབང་གིས་སྣོད་རུང་དུ་མ་བྱས་པའམ། བྱས་ཀྱང་མ་
དད་པ་བསྐྱེད་པའི་མ་སྨིན་པའི་སེམས་ཅན་ལ་དགོས་པ་ཆེན་པོ་དང་
མི་ལྡན་བཞིན་དུ་བསྐྱེད་རྫོགས་ལྟ་བུའི་གསང་ཆོས་རྣ་བར་
བསྒྲགས་པ་ལ་
ཕ་རོལ་པོས་དོན་གན་རྩ་ལྟུང་བདུན་པའོ། །འདི་ལ་བཤད་དུ་རུང་
མི་རུང་སྣ་རབས་གལ་ཆེ། བདག་ཉིད་ཕུང་པོ་སྨད་མི་བྱ། །ཞེས་
པ། རང་གི་ཕུང་པོ་རྒུད་འདོད་ཀྱི་སྨྱུང་གནས་སོགས་ཀྱི་དཀའ་
ཐུབ་ཀྱིས་གདུང་བར་བྱ་བ་དང། ཕུང་པོ་མི་གཙང་བ་དང་
སྡུག་བསྔལ་བ་

[711A]༄༅། །སོགས་ཀྱི་རྒྱུ་མཚན་གྱིས་ལྷར་བསྒོམ་མི་རུང་བར་བལྟ་
བའི་སྨད་པར་བྱས་ན་རྩ་ལྟུང་བརྒྱད་པའོ། །ཆོས་རྣམས་ངོ་བོ་
སུན་མི་འབྱུང། །ཞེས་པ། ཆོས་རྣམས་ཀྱི་ངོ་བོའམ་རང་བཞིན་
སྟོང་པ་ཉིད་ལ་ཡིད་མ་ཆེས་ནས་ཆོས་ཀྱི་བདག་མེད་སྤྱི་རྩམ་
སྤང་
བར་འདོད་པའི་བསམ་པས། ཆོས་ཀྱི་བདག་མེད་སྤྱིའི་བྱེ་བྲག་དབུ་
སེམས་གང་རུང་གི་འདོད་པའི་ཆོས་ཀྱི་བདག་མེད་སྤངས་པའམ་སུན་
འབྱུང་ན་རྩ་ལྟུང་དགུ་པའོ། །གདུག་པའི་བྱམས་པ་རྟག་ཏུ་
སྤང། །ཞེས་པ། དཀོན་མཆོག་གསུམ་མམ་བླ་མ་ལ་སྨོད་པ། བསྟན་པ་
འཇིག་པར་
བྱེད་པ་སོགས་སེམས་ཅན་གདུག་ཅན་མངོན་སྤྱོད་བྱ་བའི་ཡུལ་ལ་ལུས་
ངག་གིས་མཛའི་ཞིང་བྱམས་པར་བྱས་ན་རྩ་ལྟུང་བཅུ་པའོ་
།ཆོས་ལ་ཚད་བཟུང་མི་བྱའོ། །ཞེས་པ། ཆོས་ཐམས་ཅད་ངོ་སྐོལ་
གྱི་བློ་ལ་སྨད་པ་བདེན་པར་མེད་བཞིན་
དུ་སྣང་བའི་འཁྲུལ་སྣང་ཁོ་ན་འབྱུང་བས་ཇི་ལྟར་སྣང་བ་
ལྟར་གྱི་ཆོས་ལ་ཚད་མའམ་མཚན་ཉིད་པར་མི་བཟུང་ཞིང། མིང་
སོགས་བྲལ་བའི་ཆོས་རྣམས་ལ། ཞེས་པ། རྣལ་འབྱོར་པ་རང་ཉིད་
ལྟ་བ་མཐར་ཐུག་ཏུ་འདོད་པའི་བདག་མེད་ཀྱི་ལྟ་བ་ཚད་ལྡན་
རྙེད་
བཞིན་དུ་དེ་མི་བསྒོམ་པར་ཉིན་ཞག་ཕྲུག་གཅིག་འདས་ན་རྩ་ལྟུང་
བཅུ་གཅིག་པར་འགྱུར་ཞིང། དུས་རྟག་ཏུ་ལྟ་བའི་རྩིས་ཟིན་པར་མ་
བྱས་ན་དམ་ཚིག་དང་འགལ་བའི་ཉེས་པ་འབྱུང། ལྟ་བ་མ་སྙེད་
པའི་སྔགས་པ་སྡོམ་ལྡན་ལ་དེ་ལྟ་བུའི་རྩ་ལྟུང་དང་ཉེས་པ་
སྐྱེས་པའི་
གཞི་མེད་ཀྱང། ལྟ་བ་འཚོལ་བ་ལམ་འབད་ན་འདིའི་ཆར་གཏོགས་ཀྱི་
ཉེས་པ་རེ་ཉིན་རེ་བཞིན་འབྱུང་བས་གལ་ཆེ། དད་ལྡན་སེམས་ཅན་
བསླུ་མི་བྱ། །ཞེས་པ། སྣོད་རུང་གི་གདུལ་བྱ་གདམས་དག་གང་ཡང་
རུང་བ་ལ་དད་པའི་འདུན་པ་ལྡོག་པར་ཐབས་ཀྱིས་བསླུས་ནས་
འདུན་པ་ལོག་པའི་སེམས་སུན་དབྱུང་ན་རྩ་ལྟུང་བཅུ་གཉིས་པའོ་
།རྟག་ཏུ་དམ་ཚིག་བསྟེན་པར་བྱ། །ཞེས་བླ་མེད་དང་རྣལ་འབྱོར་
རྒྱུད་ཐུན་མོང་བའི་དབང་དུ་བྱས་ན་ནང་གི་སྒོམ་པ་གཙོ་བོར་
གྱུར་པ་ཡིན་གྱི། དེ་ཡོད་ན་གྱིའི་རྡོ་རྗེ་དང་དྲིལ་བུ་ལག་པའི་
ཕྱག་རྒྱ་ལ་

[712B]
དེང་སང་ཉེན་ཤིན་ཏུ་ཆེ་བརྡ་བྱང་སོགས་ཤེས་དཀའ་བས་སྔོན་
བྱོན་དམ་པའི་གསུང་ལ་ཞིབ་འཇུག་བྱས་ནས་གཏོང་བ་གལ་ཆེ་བའི་
དུག་ལ་བླ་མེད་ཁོ་ནའི་དབང་དུ་བཏིང་ན་ཚོགས་འཁོར་རམ་དཔའ་
བོ་དང་དཔའ་མོའི་
སྟོན་མོ་གང་རུང་ཆག་ཚུལ་བཞིན་བྱེད་པའི་ཚེ་ཤ་ལྔ་བདུད་
རྩི་ལྔ་ལ་སོགས་པ་བཏབ་པ་ལ་མི་གཙང་བའི་བསམ་པའམ་ཐེ་
ཚོམ་ཟོས་ཏེ་དང་དུ་མི་ལེན་པ་དང། རིག་མས་འདོད་པ་བསྟབས་པ་ལ་
དེ་བསྟེན་པའི་ནུས་པ་ཐོབ་ཅིང་དགགས་བྱ་གཞན་མེད་ན་དང་དུ་མ་
བླངས་ན་
རྩ་ལྟུང་བཅུ་གསུམ་པའོ། །ཤེས་རབ་རང་བཞིན་བུད་མེད་ལ། །ཞེས་
པ། ཤེས་རབ་བདེ་བ་ཆེན་པོའི་ཡེ་ཤེས་ཀྱི་རང་བཞིན་ཏེ་འབྱུང་
བའི་རྒྱུར་གྱུར་པ་ནི་བུད་མེད་ཡིན་པས་ན་རྡོ་རྗེ་ཕག་མོ་ལ་སོགས་
ཀྱི་རྣམ་སྤྲུལ་ཐ་མལ་པའི་གཟུགས་སུ་བསྟན་པའི་བུད་མེད་ཡིན་ན་
དེ་
རང་གི་སྒོས་ཀྱི་སྐྱོན་ནས་བརྗོད་པའམ། བུད་མེད་ཕལ་པ་ཡིན་ན་
བུད་མེད་ཀྱི་རིགས་འདི་གཡོ་སྒྱུ་ཆེ་ཞེས་པ་ལྟ་བུ་བུད་མེད་ཀྱི་
རྟེན་སྤྱི་ལ་སྨོད་པའི་ཚིག་སྨྲས་པ་ཡུལ་དེས་དོན་གོ་བ་ན་རྩ་
ལྟུང་བཅུ་བཞི་པར་འགྱུར་ཞིང་སྤྲུལ་པའི་བུད་མེད་ལ་དོན་གོ་མ་
གོ་ཁྱད་མེད་པས་དེ་དག་
སྤོང་དགོས་པ་སོགས་རྩ་ལྟུང་བཅུ་བཞི་དང་སྦོམ་པོ་བརྒྱད་པ་
སོགས་ཀྱི་སྡེ་སྣོད་རྣམས་ལ་ལེགས་པར་བརྟགས་ཏེ་དོན་ཁོང་དུ་ཆུང་
ནས་ལག་ལེན་ལ་འདེབས་པ་གལ་ཆེ། དེ་ནས་རྣལ་འབྱོར་སློང་མོ་བ་
མི་རྒྱུ་ཞིང། །ཞེས་པ་ནས། རྟག་ཏུ་དམ་ཚིག་ལ་སོགས་བསྟེན་
།ཞེས་
པ་རྣལ་འབྱོར་པས་སློང་མོའི་ཕྱིར་གྲོང་ལ་སོགས་བར་མོ་རྒྱུ་
ཞིང། དེས་མཚོན་ཆགས་པའི་དབང་གིས་ཡོངས་སུ་འཚོལ་བ་ཐམས་
ཅད་སྤང་དགོས་ལ། ལྷ་བསྒོམ་པ་ལ་སོགས་པའི་ཐབས་ཤེས་ཀྱི་རྣལ་
འབྱོར་སྤང་བར་མི་བྱ་ལ། ཉིན་མཚན་རྟག་པར་རྒྱུན་དུ་གསང་
སྔགས་བཟླ་བ་ལ་བརྩོན་པ་དང། མཉམ་པར་བཞག་མ་བཞག་གམ་
ཡུལ་དུས་གནས་སྐབས་ཀྱི་ཁྱད་པར་རྟག་ཏུ་ཕྱག་རྒྱ་ནི་རང་རིག་
པའི་འོད་གསལ་ཐོབ་པར་བྱེད་པ་དང། དེའི་དང་དུ་མཉམ་པར་བྱེད་
པས་ན་དམ་ཚིག་ཡིན་པས་དེ་དང། གཞན་ཡང་གཟུགས་སྒྲ་

[713A]༄༅། །ལ་སོགས་པའི་འདོད་ཡོན་རྣམས་བསྟེན་པར་བྱ། །སློང་མོ་
ཞེས་པ་ངེས་དོན་རླུང་དང་ཡི་གེའི་གདངས་ཐ་དད་པར་བལྟ་བ་
ནི་སློང་མོ་དང། དེ་ལྟར་བལྟས་ནས་རྡོར་བཟླས་བྱེད་པ་ནི་དེ་ཟ་
བ་སྟེ་ཚུལ་དེ་ལྟ་བུས་རླུང་མི་རྒྱུ་བར་རླུང་དང་སྔགས་དབྱེ་
བ་
མེད་དུ་མོས་པ་མི་སྦྱོར་བའམ་རྣལ་འབྱོར་ཡིན་པས་དེ་མ་སྤངས་པར་
རྒྱུན་དུ་སྔགས་ཀྱི་རྡོར་བཟླས་བྱ་ཞེས་པའོ། །དེ་ནས་གལ་ཏེ་བླ་
མ་སྨོད་དེ་བཞིན་ནས། བདེ་གཤེགས་རྣམས་ལ་སྡིག་པ་བཤགས། །ཞེས་
པ་ནི་བླ་མ་སྨོད་པའམ་རྩ་ལྟུང་གི་དམ་ཚིག་གཞན་ལས་
འདས་ནས་བག་མེད་པར་གྱུར་ན་སྔགས་ཀྱི་སྡོམ་པ་གཏོང་བ་ཡིན་པས་
དེ་ཚེ་འགྱོད་སྡོམ་དྲག་པོས་བཤགས་པ་ཚུལ་བཞིན་བྱེད་པ་སྔོན་དུ་
བཏང་ནས་སླར་ཡང་དཀྱིལ་འཁོར་ངེས་པར་བྲིས་ལ་དེར་བདེ་གཤེགས་
རྣམས་ཀྱི་སྤྱན་སྔར་སྡིག་པ་བཤགས་ཤིང་བླ་མ་ལས་
དབང་བསྐུར་དང་འབྲེལ་བར་སྡོམ་པ་ནོད་པའམ། དེ་ལྟར་བྱེད་པ་
གཏན་ནས་མ་ནུས་ན་བདག་ཉིད་འཇུག་ཅིང་དབང་བླངས་པའི་སྒོ་ནས་
སྡོམ་པ་སོར་ཆུང་པར་བྱའོ། །དེ་ནས། དེང་ཁྱོད་སྐྱེ་བ་འབྲས་
བུར་བཅས། །ཞེས་པ་ནས། གནས་པར་གྱུར་པ་ཐེ་ཚོམ་མེད། །ཅེས་པ་
ནི། དེང་
ཁྱོད་མིའི་སྐྱི་བ་བླངས་པ་འབྲས་བུ་དང་བཅས་པ་ཡིན་ཏེ། རྒྱུ་
མཚན་གང་གི་ཕྱིར་ན་དབང་བསྐུར་གྱིས་བག་ཆགས་བརྟན་པོ་བཞག་
པ་རྣམས་དང། དམ་ཚིག་ཚུལ་བཞིན་དུ་བསྲུང་བ་འདི་ལ་ལེགས་པར་
གནས་པས་ན་དམ་ཚིག་སྟེ་འདོར་ཏུ་མི་རུང་བའི་དཀྱིལ་འཁོར་པའི་
ལྷ་
རྣམས་དང་སྐལ་པ་མཉམ་པར་གནས་པར་གྱུར་པ་འདི་ལ་ཐེ་ཚོམ་
མེད་ཅེས་པ་དང། དེ་ནས་སངས་རྒྱས་རྡོ་རྗེ་ཅན་བཅས་པ། །ཞེས་
པ་ནས། རྒྱལ་སྲིད་བདག་པོར་བསྟན་པ་ཡིན། །ཞེས་པ། སངས་རྒྱས་
རྡོ་རྗེ་ཅན་རིགས་དྲུག་པ་དང་བཅས་པའི་དཀྱིལ་འཁོར་བ་ཀུན་གྱིས་
ཚེ་
དང་ལྡན་པ་ཁྱོད་ལ་དེ་རིང་དབང་བསྐུར་བ་ཡིན་པས་དེང་ནས་
བརྩམས་ཏེ་ཁམས་གསུམ་པ་ཐམས་ཅད་ཀྱིས་ཕྱག་བྱ་བའི་ཆོས་ཀྱི་
རྒྱལ་པོ་ཆེན་པོ་རྡོ་རྗེ་སློབ་དཔོན་གྱི་རྒྱལ་སྲིད་ཀྱི་བདག་པོར་
བསྟན་པ་སྟེ་བསྐོས་པ་ཡིན་ནོ། །དེ་ནས་དེ་རིང་བདུད་ལས་རྣམ་པར་
རྒྱལ། །

[714B] །ཅེས་པ། དེ་རིང་
ཁྱོད་བདུད་བཞི་སྒྲིབ་པ་ཐམས་ཅད་ལས་རྣམ་པ་བརྒྱལ་ཏེ། ཐར་
པ་ཆེན་པོའི་གྲོང་ཁྱེར་གཞལ་མེད་ཁང་དུ་མཆོག་ཏུ་ཞུགས་
ཤིང། སྐུ་བཞིའི་ས་བོན་ཁྱད་པར་ཅན་ཐེབས་པས་དེ་རིང་ལྟ་
བུའི་དུས་མྱུར་བ་ཉིད་དུ། ཁྱོད་ཀྱིས་
སངས་རྒྱས་ཀྱི་གོ་འཕང་ཐོབ་པ་འདི་ལ་ཐེ་ཚོམ་མེད་ཅེས་དང་
འདི་ལྟར་ཡིད་ནི་རབ་དང་རྡོ་རྗེ་ཉིད་དུ་གྱིས། །ཞེས་པ་ནས་
ཁྱེད་རྣམས་ཕྱིན་པར་འགྱུར། ཞེས་པ། ཁྱོད་ཀྱིས་ཚུལ་འདི་ལྟར་
བླ་མ་དང་སངས་རྒྱས་ལ་མ་དད་པའི་རྙོག་པ་མེད་པས་ན་ཡིད་
རབ་ཏུ་དང་བའི་དད་པ་བརྟན་པོ་
རྡོ་རྗེ་སྟེ་ནམ་ཡང་མི་ཕྱེད་པ་ཉིད་དུ་གྱིས་ཤིག་རང་གི་དམ་
ཚིག་གི་སྟེ་འདོར་མི་རུང་བའི་རང་གི་ལྷ་ནམ་ཡང་མི་ཟད་པའི་
བདེ་བ་སྟེར་པ་དེ་རྣམས་བསྟོན་པ་སྟེ་བསྒོམས་པར་གྱིས་ཤིག་ཅེས་
དེ་ལྟ་བུའི་དམ་ཚིག་རྣམས་བསྲུངས་ན་གོང་དུ་སྨོས་པ་ལྟར་རབ་
སྐྱེ་བ་འྡིའམ། འབྲིང་
སྐྱེ་བ་བདུན་ནམ། ཐ་མ་བཅུ་དྲུག་ཚུན་ཆོད་ལ་ངེས་པར་འཚང་
རྒྱ་ཞིང། ལྷ་དང་མཁའ་འགྲོ་སྲུང་མ་མཐའ་དག་མཉེས་པས་ཞི་
སོགས་ཀྱི་ལས་རབ་འབྱམས་ཀྱི་འདོད་པ་ཐམས་ཅད་ཀྱང་ཚེགས་མེད་
པར་འགྲུབ་ལ་སོགས་གནས་སྐབས་མཐར་ཐུག་གི་བདེ་ལེགས་མ་ལུས་པའི་
རྩ་བ་ཡིན་ལ། མ་བསྲུངས་ན་གསང་རྫས་མིག་ལ་བསྟན་པ་ཙམ་
གྱིས་ཀྱང་དངོས་གྲུབ་ལ་བགེགས་བྱེད་པའི་ཚུལ་སོགས་དང་ཁྱད་
པར་རྩ་ལྟུང་གིས་གོས་ན་རྒྱུད་ཆུད་ཟོས་ནས་ཡོན་ཏན་ཤིན་ཏུ་
སྐྱེ་དཀའ་བ་སོགས་ཡིན་པས་མིག་གི་འབྲས་བུ་ལྟར་བསྲུང་དགོས་ཤིང་
འདི་
ཉིད་བླ་མེད་ཀྱི་དབང་ཐོབ་པའི་གང་ཟག་དབང་པོ་རབ་འབྲིང་
ཐ་མ་ཐམས་ཅད་ཀྱི་བགྲོད་པ་གཅིག་བུའི་ལམ་དང། མཆོག་ཐུན་
མོང་གི་དངོས་གྲུབ་ཐམས་ཅད་འགྲུབ་མི་འགྲུབ་འདི་བསྲུངས་མ་
བསྲུངས་ཀྱི་རྗེས་སུ་འགྲོ་ལྡོག་བྱེད་པ་ལ་དགོངས་ནས། སྔགས་རིམ་
ལས། དོན་འདི་
དག་རྗེ་བཙུན་ཆེན་པོ་གྲགས་པ་རྒྱལ་མཚན་པའི་ཞལ་ནས། རྡོ་
རྗེ་ཐེག་ལ་དད་ཀྱང་མ་སྨིན་པས། །ཟབ་མོ་བསྒོམས་ཀྱང་འབྲས་བུ་
ངན་འགྲོ་ལས། །མཆོག་གཞན་མི་འགྲུབ་སངས་རྒྱས་གསུང་བས་ན་
།བླ་མ་མཆོག་ལ་དབང་བསྐུར་ནོད་པར་མཛོད། །དབང་ཐོབ་མན་ངག་
ཟབ་

[715A]༄༅། །མོ་འཚོལ་བ་ཡིས། །ས་སྟེང་རྒྱས་པར་ཀུན་ཏུ་བཙལ་བྱས་
ཀྱང། །ཕན་པའི་དོན་པོ་གདམས་ངག་དམ་ཚིག་སྟེ། །འདི་མེད་འགྲམ་
རྩ་ཟད་པའི་ཁང་རུལ་འདྲ། །ལེགས་པར་སྨིན་ལས་དམ་ཚིག་བསྲུང་
བྱས་ན། །རིམ་གཉིས་ཟབ་མོའི་མན་ངག་མ་བརྟེན་
ཀྱང། །སྐྱེ་བ་བཅུ་དྲུག་དག་ན་འགྲུབ་བོ་ཞེས། །འགྲོ་བའི་རྩ་
ལག་ཕན་པར་མཛད་པས་གསུངས། །བདག་ནི་ཐོས་ཉུང་ཤེས་རབ་མིག་
བྲལ་ཡང། །དྲི་མེད་རྒྱུད་ལས་ལེགས་གསུངས་མཐོང་བས་ན། །དབང་
བླངས་དམ་ཚིག་བསྲུང་བར་མཛོད་ཅིག་ཅེས། །ཀུན་ལ་ཐལ་མོ་སྦྱར་
ནས་
གསོལ་བ་འདེབས། །ཞེས་གསུངས་པ་ནི་རྒྱུད་སྡེའི་གནད་མཁྱེན་པའི་
གཏམ་ཡིན་ཏེ་བདག་ཀྱང་དེ་ལྟར་དུ་གསོལ་བ་འདེབས་སོ། །ཞེས་གསུངས་
པ་བཞིན་དམ་ཚིག་ཚུལ་བཞིན་དུ་བསྲུང་བ་ཉམས་ལེན་གྱི་མཐིལ་དུ་
བྱེད་དགོས་པ་འདི་རྒྱུད་དང་དེའི་གནད་མཁྱེན་པའི་རྒྱ་བོད་ཀྱི་
མཁས་གྲུབ་ཚད་ལྡན་ཐམས་ཅད་དགོངས་པ་གཅིག་དང་དབྱངས་གཅིག་
གིས་གདམས་པར་མཛད་དོ། །དེ་ལྟར་གོང་དུ་གསུངས་བ་རྣམས་ཐུགས་
ལ་བཞག་ནས་རྗེས་སུ་ཡིད་རང་བའི་དགའ་བ་དང་སྤྲོ་བ་ཆེས་
ཆེར་བསྐྱེད་ནས་ཇི་ལྟར་བསྒོས་པའི་དམ་ཚིག་རྣམས་ཚུལ་
བཞིན་དུ་བསྲུང་བར་བྱའོ་སྙམ་པའི་སྒོ་ནས། གཙོ་བོས་ཇི་ལྟར་
བཀའ་བསྒོ་བའི། །གསུང་ནི་དེ་ལྟར་བདག་གིས་བགྱིད། །ལན་གསུམ་
བརྗོད། དབང་བཞི་པའི་དག་པ་ནི། དེ་དག་གི་དོན་དམ་པ་བྱང་
ཆུབ་ཀྱི་སེམས། ཞེས་པ་ནས། སྐལ་བ་ཅན་དུ་བྱས་སོ། །དེ་ཡང་
དབང་གསུམ་
པའི་དོན་གྱི་འོད་གསལ་གྱིས་ཉོན་སྒྲིབ་རྣམས་སྤོང་བར་བྱེད་པས་
བཞི་པའི་ལམ་སློབ་པའི་ཟུང་འཇུག་གིས་བདེན་འཛིན་གྱིས་བཞག་པའི་
བག་ཆགས་གཉིས་སྣང་འཁྲུལ་པ་དང་བཅས་པའི་ཤེས་སྒྲིབ་སྦྱོང་
བར་བྱེད་ལ། ལམ་དེའི་སྣོད་རུང་དུ་དབང་བཞི་པ་འདིས་བྱེད་པའི་
ཕྱིར་ན་ཟུང་འཇུག་གི་དག་བྱ་གང་ཡིན་པ་རྣམས་སྤྱོད་པའི་ནུས་
པ་དབང་འདིས་འཇོག་པ་ཡིན་ནོ། །ལམ་གང་བསྒོམས་པ་ལ་དབང་བར་
བྱེད་ན། བདེན་གཉིས་དབྱེར་མེད་ཟུང་འཇུག་རྫོགས་རིམ་བསྒོམ་པ་ལ་
དབང་བར་བྱེད། དེ་ལྟར་དབང་བཞི་པ་འདིས་ཟུང་འཇུག་གི་རྫོགས་

[716B]
པའི་ཟུང་འཇུག་རྡོ་རྗེ་འཆང་ཆེན་པོའི་གོ་འཕང་འགྲུབ་པའི་
སྐལ་པ་ཅན་དུ་བྱས་ཤིང། དེ་ཐོབ་པའི་ནུས་པ་དང་བག་ཆགས་
ཀྱང་བཞག་པ་ཡིན་ནོ། །   ༈   
དབང་དོན་རག་བསྡུས་བཀོད་
པ་ལྟར་གྱི་དབང་དོན་རྣམས་ལམ་གྱི་རིམ་པར་བསྒྲིགས་ནས་གོ་བདེ་
བར་བརྗོད་ན། ཐག་པ་ཆེན་པོ་པ་སེམས་ཅན་སྡུག་བསྔལ་གྱིས་མནར་
ཞིང་བདེ་བས་ཕོངས་པ་ལ་ཆེས་ཆེར་མི་བཟོད་པའི་སྙིང་རྗེ་
ཆེན་པོ་དང་ལྡན་པ་རྣམས་ཀྱིས་སེམས་ཅན་གྱི་དོན་བསྒྲུབ་པ་ལ་
སྐུ་གཉིས་ཀྱི་
ནང་ནས་གཙོ་བོར་གཟུགས་སྐུ་བསྒྲུབ་དགོས་པར་མཐོང་ནས་དེ་ལ་དོན་
གཉེར་མུ་མེད་པས་ཐེག་ཆེན་གྱི་གདུལ་བྱ་དབང་པོ་ཡང་རབ་སྔགས་
བླ་མེད་པ་རྣམས་ཀྱིས་ཀྱང་དོན་དུ་གཉེར་བྱའི་གཙོ་བོ་མཐར་
ཐུག་ཁ་སྦྱོར་བདུན་ལྡན་མི་སློབ་པའི་ཟུང་འཇུག་ཡིན་ཞིང། གཟུགས་
སྐུ་དེ་རང་
དང་རིགས་མཐུན་གྱི་ལམ་དུས་ཀྱི་སློབ་པའི་ཟུང་འཇུག་གིས་བསྐྱེད་
དགོས་ལ། དེ་གཉིས་ནི་དབང་བཞི་པའི་ལམ་ཡིན་ཞིང་ཚིག་དབང་
བཞི་པས་ནི་དེ་གཉིས་ཀྱི་སྣོད་རུང་དུ་བྱེད། སློབ་པའི་ཟུང་འཇུག་
དེ་བསྐྱེད་པའང་སྒྱུ་མའི་སྐུ་དང་དོན་དམ་འོད་གསལ་གྱི་རྫོགས་
རིམ་གཉིས་
སོ་སོར་སྔོན་དུ་བསྒྲུབ་དགོས་པ་ལ། གཞི་དུས་སུ་འཆི་བ་འོད་གསལ་
ལས་ལུགས་ལྡོག་ཏུ་ཉེར་ཐོབ་གྲུབ་པ་དང་དུས་མཉམ་དུ་འོད་གསལ་དེ་
ལས་བར་ངོའི་ལུས་སུ་གྲུབ་པ་ལྟར། སྟོང་ཉིད་ལ་གཉིས་སྣང་ནུབ་
པའི་ཤིན་ཏུ་ཕྲ་བའི་སེམས་དོན་གྱི་འོད་གསལ་ལས་ལངས་པ་དང་
དུས་མཉམ་དུ་དག་པའི་སྒྱུ་མའི་སྐུ་འཐོབ་ལ། དེས་སླར་ཡང་དོན་
གྱི་འོད་གསལ་ལ་མཉམ་པར་བཞག་པ་ན་ཟུང་འཇུག་གི་གཙོ་བོ་དེ་
ཐོབ་པ་ཡིན་པས། སྔོན་དུ་ཉོན་སྒྲིབ་ཐམས་ཅད་ཅིག་ཅར་དུ་སྤོང་
བར་བྱེད་པའི་མཐོང་ལམ་དོན་གྱི་འོད་གསལ་སྔོན་དུ་འགྲོ་དགོས་ལ་
དེ་ཉིད་
དབང་གསུམ་པའི་ལམ་ཡིན་ཞིང་དཔའི་ཤེས་དབང་གིས་དེའི་སྣོད་
རུང་དུ་བྱེད། དོན་གྱི་འོད་གསལ་གྱི་ཡེ་ཤེས་དེས་ཉོན་སྒྲིབ་ས་བོན་
དང་བཅས་པ་ཅིག་ཅར་དུ་སྤོང་བ་དང། དེས་དག་པའི་སྒྱུ་ལུས་ཀྱི་
ཉེ་རྒྱུ་བྱེད་ནུས་པ་ལ་ཕར་ཕྱིན་ཐག་པའི་བྱང་སེམས་ཀྱིས་ས་
བཅུ་པ་མན་ཆད་དུ་ཇི་

[717A]༄༅། །ཙམ་བསགས་པའི་ཚོད་ཀྱི་བསོད་ནམས་ཀྱི་ཚོགས་རྒྱ་ཆེན་
པོའི་གྲོགས་དགོས་ལ། ཚོགས་དེ་ལྟ་བུ་སྙིགས་དུས་ཀྱི་ཚེ་ཐུག་གཅིག་
ལ་རྫོགས་པའི་ཐབས་ཀྱི་གཙོ་བོ་མ་དག་པའི་སྒྱུ་མའི་ལུས་ཡིན་
པས། དོན་གྱི་འོད་གསལ་གྱི་སྔོན་དུ་སྒྱུ་ལུས་དེ་དང་
དེ་སྒྲུབ་བྱེད་འཆི་རིམ་ཇི་ལྟ་བ་བཞིན་དུ་རླུང་ཐིམ་པ་ལས་
བྱུང་བའི་སེམས་དབེན་མཐར་ཐུག་དཔེའི་འོད་གསལ་དང། དེ་འདྲེན་
བྱེད་སྙིང་ཁར་གནད་དུ་བསྣུན་པའི་ངག་དབེན་སོགས་འགྲོ་དགོས་པས་
དེ་རྣམས་གསང་དབང་གི་ལམ་ཡིན་ཞིང། གསང་དབང་གིས་དེ་རྣམས་
བསྒོམ་
པའི་སྣོད་རུང་དུ་བྱེད། དེ་འདྲ་བའི་རྫོགས་རིམ་གྱི་རྟོགས་པ་
རྣམས་མཚན་ཉིད་ཚང་བ་སྐྱེ་བ་ལ་ལམ་དང་འབྲས་བུའི་སྐབས་
ཀྱི་སྐུ་གསུམ་དང་རྣམ་པ་མཐུན་པས་དེ་དག་འགྲུབ་པའི་སྨིན་བྱེད་
དུ་འགྱུར་བ་དང། གཞིའི་སྐུ་གསུམ་མམ་སྐྱེ་ཤི་བར་དོ་གསུམ་དང་
རྣམ་པ་
མཐུན་ནས་དེ་དག་སྦྱོང་བའི་ནུས་པ་འཇོག་བྱེད་སྐུ་གསུམ་ལམ་ཁྱེར་
གྱི་གནད་ཚང་བའི་བསྐྱེད་རིམ་མཐར་ཕྱིན་པ་ཞིག་སྔོན་དུ་འགྲོ་
དགོས་ལ། དེ་བུམ་པའི་དབང་གི་ལམ་ཡིན་ཞིང། བུམ་དབང་གིས་དེ་
བསྒོམ་པའི་སྣོད་རུང་དུ་བྱེད། དེ་འདྲ་བའི་བསྐྱེད་རིམ་བསྒོམ་པ་
ལ་ཡང་
རང་དོན་ལ་རྒྱབ་ཕྱོགས་ཏེ་བདག་པས་གཞན་གཅིས་པའི་བསམ་པ་
བཟང་པོས་གཞན་དོན་དུ་རྫོགས་བྱང་ཐོབ་པར་འདོད་པའི་བྱང་
ཆུབ་ཀྱི་སེམས་བསྐྱེད་ནས་སངས་རྒྱས་ཐོབ་པ་ལ་རྒྱལ་སྲས་ཀྱི་
སྤྱོང་པ་ལ་བསླབ་དགོས་པར་མཐོང་ནས་བྱང་སྡོམ་བཟུང་སྟེ་
སྤྱོད་པ་ཕྱིན་དྲུག་
ལ་བསླབ་པ་སྔོན་དུ་འགྲོ་དགོས་ཤིང། དེའི་རྒྱུར་འཁོར་བ་འདིར་
འཁྱམས་པ་ན་སྡུག་བསྔལ་གསུམ་གྱིས་རྒྱུན་ཆད་མེད་པར་མན་ང་
བ་ལ་སེམས་སྐྱོ་ནས་དེ་ལས་དེས་པར་འབྱུང་འདོད་སྐྱེས་བུ་འབྲིང་
དང་ཐུན་མོང་བའི་ལམ་དང། དེའི་རྒྱུར་ཚེ་འདིའི་སྣང་ཤེས་
ལས་བློ་ལོག་ནས་
ཕྱི་མ་དོན་གཉེར་གྱི་སྐྱེས་བུ་ཆུང་ངུ་དང་ཐུན་མོང་བའི་
ཆོས་སྐོར་རྣམས་འགྲོ་དགོས་པ་ལ་དཀྱིལ་འཁོར་དུ་འཇུག་པ་དང་སྟ་
གོན་གྱི་སྐབས་སོགས་ཐེག་ཆེན་ཐུན་མོང་དང་ཐུན་མོང་མ་ཡིན་
པའི་སྐྱབས་འགྲོ་དང་སྨོན་སེམས་དང་སྡོམ་པ་གོང་མ་གཉིས་བཟུང་
ཞིང་དེ་དག་གི་

[718B] ཚེ་འདི་དང་ཕྱི་མའི་འཁོར་
བའི་བདེ་འབྱོར་ལས་བློ་ལྡོག་པ། དགོས་ལུགས་ཤེས་པ་སོགས་ལ་ལམ་
གྱི་འགྲོས་དང་དབང་དོན་ལ་གོ་བ་རགས་པ་ཙམ་ཆགས་པ་ཞིག་གིས་
བལྟས་ནའང་ངེས་འབྱུང་བྱང་སེམས་ཡང་དག་པའི་ལྟ་བ་གསུམ་
སྔགས་ཀྱི་སྐབས་འདིར་
ཡང་མེད་དུ་མི་རུང་བའི་རྩ་བ་ལྟ་བུར་ཤེས་ནུས་པ་ཡོད་པས་དེས་
ན་དབང་བརྡའ་ལེགས་པར་འཕྲོད་པའི་སྒོ་ནས་དབང་བསྐུར་མཚན་
ཉིད་དང་ལྡན་པ་ཐོབ་པས་ཐེག་ཆེན་ཐུན་མོང་དང་ཐུན་མོང་མ་
ཡིན་པའི་ལམ་གྱི་རིམ་པ་སྤྱི་དང། ཁྱད་པར་རྫོགས་རིམ་གྱི་ལམ་
ཟབ་མོ་རྣམས་ལ་
ངེས་པ་བླ་ན་མེད་པ་སྟེར་ཞིང། ཐེག་ཆེན་གཉིས་ཀྱི་ལམ་དེ་དག་
ཐམས་ཅད་ཀྱི་ས་བོན་གྲུང་པོ་ཐེབས། རྒྱུད་ལ་སྐྱེ་བའི་ནུས་པ་
བརྟན་པོ་རྙེད། བག་ཆགས་འཐུག་པོ་འཇོག་པ་ནི། རྗེ་བཙུན་ཙོང་
ཁ་པ་ཆེན་པོས། དབང་བཞིའི་ངོ་བོ་དང་དེ་བསྐུར་བས་ལམ་གང་
བསྒོམ་པ་ལ་དབང་བ་དང་དེའི་
འགྲིས་བུ་གང་འགྲུབ་པའི་རྒྱུ་མཚན་ལེགས་པར་ཤེས་ན་རྒྱུད་སྡེ་
ནས་དབང་ལ་ལན་ཅིག་མ་ཡིན་པར་བསྔགས་པ་དུ་མ་མཛད་པ་ལ་ཡིད་
ཆེས་ནས་དབང་ཉིད་མན་ངག་གི་མཆོག་ཏུ་འཛིན་པ་ཞིག་འོད་ངོ་
།དེ་བྱུང་ན་སྔགས་ཀྱི་ལམ་གྱི་རྨད་འཛུགས་དངོས་གྲུབ་ཐམས་ཅད་
ཀྱི་
རྩ་བ་རིམ་གཉིས་ཟབ་མོའི་སྒོ་འབྱེད་དབང་ལ་ཆེས་ཆེར་བྱས་ནས་
བསྐུར་བ་དང་ལེན་པའི་ཚུལ་རྣམས་ཆེས་ཡོངས་སུ་དག་པར་འགྱུར་
རོ། །ཞེས་དང། དེས་ན་རྣལ་འབྱོར་དབང་ཕྱུག་བིར་བ་པའི་གདམས་
པ་འཛིན་པའི་བོད་ཀྱི་བླ་མ་མཁས་པ་འགའ་ཞིག་སྔགས་ཀྱི་ལམ་
གྱི་
གནང་ཐམས་ཅད་དབང་གི་ཁོག་ནས་འཚོལ་བར་སྣང་བ་ནི་རྨད་དུ་
བྱུང་བའི་སྲོལ་དུ་མཐོང་ཞེས་བསྔགས་བརྗོད་ཆེན་པོ་མཛད་དོ་
།ཞེས་སྐྱབྶ་མགོན་བསྐལ་བཟང་རྒྱ་མཚོས་དབང་དོན་ཡང་གསལ་དུ་
གསུངས། དེ་ནས་གཏང་རག་མཎྜལ་ནི། སྙིང་པོ་མདོར་བསགས་
ལས། སངས་རྒྱས་ཞིང་སོགས་ཞིང་རྣམས་ལ། །ཁྱད་པར་དུ་ནི་
སྦྱིན་པ་སྤྱན། །དམངས་རིགས་སྟོང་ཕྲག་གཉིས་དག་ཀྱང། །བྲམ་
ཟེ་གཙང་མ་གཅིག་དང་འདྲ། །བྲམ་ཟེ་སྟོང་ཕྲག་གཉིས་དག་ནི་
།དགེ་སློང་གཅིག་ལ་རབ་ཏུ་སྦྱར། །དགེ་སློང་སྟོང་ཕྲག་གཉིས་
དག་ནི། །རྡུལ་

[719A]༄༅། །མེད་པ་ནི་གཅིག་དང་མཉམ། །རྡུལ་མེད་སྟོང་ཕྲག་གཉིས་
དག་ནི། །ཡེ་ཤེས་ལྡན་པ་གཅིག་ལ་སྦྱར། །ཡེ་ཤེས་ལྡན་པ་སྟོང་
ཕྲག་གཉིས། །སློབ་དཔོན་གཅིག་ལ་རྣམ་པར་བརྟག་དེ་ལྟར་སྦྱིན་
པའི་ཞིང་བྱས་ནས། །བློ་དང་ལྡན་པས་རྟག་ཏུ་སྦྱིན། །རྣལ་
འབྱོར་རྩ་བའི་ཆོས་ལས་མཐོང་ལམ་ཐོབ་པ་ནི། །ཞིང་བཟང་པོ་
ལ་ས་བོན་བཏབ། །ཅེས་གསུངས་པའི་དགྲ་བཅོམ་པ་ཚིག་དོན་རྣམས་
ལེགས་པར་ཡིད་ལ་བརྟག་པར་བྱས་ནས་རང་གི་དབང་ལུང་འཁྲིད་
གསུམ་ཐོབ་པའི་རྩ་བའི་བླ་མ་ལ་རྙེད་བཀུར་བསྟོད་བསྔགས་
རྒྱུན་ཆད་མེད་པར་
ཉམས་ལེན་གྱི་མཐིལ་དུ་བྱེད་པ་གལ་ཆེ། དེས་དབང་བཞི་ཡོངས་སུ་
རྫོགས་པར་ཐོབ་པའི་བཀའ་དྲིན་གཏང་རག་ཏུ་ལྷ་མིའི་ཕུན་ཚོགས་
མ་ཚང་བ་མེད་པ་རང་གི་ལུས་ལོངས་སྤྱོད་དུས་གསུམ་དགེ་བའི་
དངོས་པོ་རྣམས་ལ་ཆགས་ཞེན་མེད་པར་ལོངས་སྤྱད་དུ་གསོལ་
མཉམ་དུ། དེང་ནས་བརྩམས་ཏེ་བདག་བྲན་དུ་ཞེས། བླ་མ་དང་
གཙོ་བོ་ཐ་མི་དད་པའི་ཞབས་དྲུང་དུ་ཞིང་ཁམས་རྣམ་པར་དག་
པ་ཕུལ་ཏེ། ལས་གཤིན་གྱི་གཏོར་འབུལ་གཏང་རག་མཆོད་པ་སོགས་ཆོ་
གའི་གཞུང་བཞིན་བྱས། དེ་ལས་བྱུང་བའི་དགེ་རྩ་རྣམས་མ་གྱུར་
སེམས་
ཅན་ཐམས་ཅད་གནས་སྐབས་བདེ་སྐྱིད་ཀྱིས་འཚོ་ཞིང། རིང་མིན་རྡོ་
རྗེ་འཆང་གི་གོ་འཕང་ཐོབ་ཕྱིར་བསྔོ་སྨོན་དང། ཡིག་བརྒྱ་
བརྗོད་སྐབས། རིགས་བདག་གི་ཐུགས་ཀར་སྔགས་ཕྲེང་བཀོད། དེ་ལས་
བདུད་རྩི་དཀར་པོའི་རྒྱུན་བབས། རང་གཞན་རྣམས་ཀྱི་སྤྱི་བོ་ནས་
ཞུགས་
ལུས་གང་ཐོག་མེད་ནས་བསགས་པའི་སྒྲིབ་གཉིས་དང། ཆོ་གའི་ཆད་
ལྷག་གི་ཉེས་པ་ཐམས་ཅད་དག་པར་བསམ་སྟེ། གཤིན་རྗེའི་གཤེད་
ཀྱི་ཡིག་བརྒྱ་བརྗོད། བཟོད་གསོལ་སོགས་བྱ། རང་ཉིད་བྲིས་པའི་
དཀྱིལ་འཁོར་གྱི་གཙོ་བོ་ལས་མར་མི་གཅིག་ལས་གཉིས་ཆད་ཀྱི་
ཚུལ་དུ་བྱེད། དཔལ་རྡོ་རྗེ་འཇིགས་བྱེད་ཆེན་པོའི་རྟེན་བརྟན་པའི་
དཀྱིལ་འཁོར་འོད་དུ་ཞུ་ནས་རས་བྲིས་ཀྱི་རྣམ་པར་གྱུར་པར་བསམས་
རང་ཉིད་སྐད་ཅིག་གི་ཀྲོང་བསྐྱེད་གནས་གསུམ་བྱིན་གྱིས་བརླབས་
པའོ། །འཇུག་བཀྲ་ཤིས་ཀྱི་རྒྱན་པར་བྱའོ། །   ༈   

[720B] །ཉོན་མོངས་དབང་གྱུར་བློ་བུར་སྒྲིབ་
གཡོགས་ཀྱིས། །གཏུམས་ཏེ་དྭངས་པའི་དས་ལ་ཆ་མ་རྙེད་པས་
།རྣམ་དག་དབང་གིས་སྒྲིབ་གཉིས་དྲུང་འབྱིན་ཤོག་ཐོགས་མེད་ནས་
གོམས་བག་མེད་སྤྱོད་པ་དེ། །ངོ་ཚ་ཁྲིལ་ཡོད་གོས་ཀྱིས་ལེགས་
བསྡམས་ཏེ། ཕྱིན་
སེམས་ཉིད་དེ་དྲུག་སྤྱོད་སོགས་རྒྱལ་སྲས་སྤྱོད་པ་ལ། །ཞུམ་པ་
མེད་པའི་སྙིང་སྟོབས་སྐྱེ་བར་ཤོག་སྒོ་གསུམ་འདིར་འབང་རྣམ་
དཀར་ས་བོན་རྣམས། །མ་གྱུར་སེམས་ཅན་ཞིང་ས་གཤིན་པོ་རུ། །བཏབ་
པའི་འབྲས་བུ་རྡོ་རྗེ་འཆང་ཆེན་པོའི། །གོ་འཕང་མྱུར་དུ་ཐོབ་
པའི་རྒྱུར་བསྔོའོ། །
ཞེས་རྒྱུད་སྡེའི་བཅུང་ཕྱུང་ཟབ་གསལ་བཧཻ་རའི་དབང་ཊཱིཀ་
སྙན་བརྒྱུད་ཙིཏྟའི་རྒྱ་ཅན་ཞེས་བྱ་བ་འདི་ནི། མཚན་བརྡོང་
པར་དཀའ་བ་སྐྱབས་མགོན་རྡོ་རྗེ་འཆང་བློ་བཟང་ཡེ་ཤེས་བསྟན་
པ་རབ་རྒྱས་དཔལ་བཟང་པོས་ལྷ་ལྡན་བཞི་སྡེར་མི་ཏྲའི་དབང་
གནང་སྐབས་ཟུང་བཤད་རྣམས་ཚེ་རིགས་འཛིན་པ་རྗེ་བཙུན་མཁྱེན་
རབ་བློ་གསལ་ལགས་ནས་ཟིན་བྲིས་གནང་
བ་ལ་གཞིར་བཟུང། འཕགས་མཆོག་ཐུགས་རྗེའི་རང་གཟུགས་རྒྱལ་
བའི་དབང་པོ་སྐལ་བཟང་རྒྱ་མཚོ་སོགས་མཁས་པའི་གཞུང་མང་
ནས་ཉུང་ངུར་བསྡུས་ཏེ་སྔགས་ལ་བག་ཆགས་འཇོག་ཅིང་རྒྱུན་གཏན་
ཡང་ཡང་བལྟས་ཆོག་སའི་མན་ངག་འཁྱེར་བདེ་འདི་ནི། རང་གི་
དྲན་པ་གསོ་བ་དང་སྐལ་མཉམ་གཞན་ལའང་ཕན་པའི་བསམ་པས་
ཀེའུ་ཚང་
སྤྲུལ་མིང་འཛིན་པ་བློ་བཟང་འཇམ་དབྱངས་སྨོན་ལམ་གྱིས་སྦྱར་
བའི་ཡི་གེ་པ་ནི་དགེ་སློང་རྣམ་རྒྱལ་བཀྲ་ཤིས་ཀྱིས་བགྱིས་པའོ་
།འདི་ལ་འགལ་འཁྲུལ་ནོང་པའི་ཚོགས་མཆིས་ཚེ་ལྷག་པའི་ལྷ་
མཆོག་རྣམས་ཀྱི་སྤྱན་སྔར་ཉེས་ལྟུང་ངང་ཆབ་གཅིག་བཤགས་སོ་
བཟོད་པར་མཛད་དུ་གསོལ།། །།
