༄༅། །ཀུན་མཁྱེན་ཆེན་པོ་འཇམ་དབྱངས་བཞད་པའི་རྡོ་རྗེའི་གསུང་འབུམ་ཐོར་བུ་ལས་ཆུ་གཏོར་དངོས་གྲུབ་ཀུན་འབྱུང་ཞེས་བྱ་བ་བཞུགས་སོ། །

[001] །བླ་མ་དང་ཡི་དམ་སངས་རྒྱས་བྱང་སེམས་ཐམས་ཅད་ལ་ཕྱག་འཚལ་ཞིང་སྐྱབས་སུ་མཆིའོ། །དུས་ཐམས་ཅད་དུ་རྗེས་སུ་བཟུང་དུ་གསོལ། ཇོ་བོ་དང་འགྲོ་བཟང་ལུགས་ཀྱི་ཆུ་
གཏོར་གཏོང་བར་འདོད་པས། ཏིང་ཤག་ཆུ་བུམ་སོགས་སྟ་གོན་བྱས། གཏོར་སྟེགས་ལ་གསེར་སོགས་རིན་པོ་ཆེའི་སྣོད་བཟང་པོ་དབྱིབས་ཕྲ་རྒྱན་གྱིས་སྤྲས་པ་སོགས་སམ། གསེར་ད་དུལ་ཟངས་དང་གན་དང་མཁར་བ་དང་དུང་
དང་ཤིང་དང་རྫ་སོགས་ཀྱི་སྡོད་གས་བ་དང་ཆག་པ་དང་ཞོམ་པ་དང་བུག་རྡོལ་མེད་པ་ཅི་འབྱོར་པའི་ནང་དུ་ཆུ་གཙང་མ་སྲོག་ཆགས་མེད་པས་ཁེང་བར་བཀང་བའི་ནང་དུ་ཕྱེ་དང་རིན་པོ་ཆེ་ལྔ་དང་སྨན་དང་འབྲུ་སོགས་བྱུང་ན་ལྷག་
པར་བཟང་ལ། ཡང་ན་ཆན་ཐུག་གམ་འཁུར་བའམ་ཕྱེ་འམ་ཟན་སོགས་ཁ་ཟས་མ་སྨས་མ་སྤགས་པ་སོགས་བླུགས་ལ། ཕྱོགས་བཅུ་དུས་གསུམ་གྱི་དཔལ་ལྡན་བླ་མ་དམ་པ་རྣམས་ལ་སྐབས་སུ་མཆིའོ།།

[002A]༄༅། །སངས་རྒྱས་  ྾  ཆོས་ལ་  ྾  དགེ་འདུན་  ྾  གསུམ་སོགས་བརྗོད། དཀོན་མཆོག་གསུམ་ལ་  ྾  འགྲུབ་པར་ཤོག་ལན་གསུམ་བྱ། འགྲོ་བཟང་ཆུ་གཏོར་ལས། སྐྱབས་འགྲོ་སེམས་
བསྐྱེད་བྱས། བདག་ཕྱག་ན་རྡོ་རྗེར་ཝལ་གྱིས་བསྒོམས་ལ་ལུས་ངག་ཡིད་གསུམ་བྱིན་གྱིས་བརླབས་ཞེས་གསུངས་པ་ལྟར་རམ། ཇོ་པོ་ལྷ་ཅིག་གི་ཆུ་གཏོར་ལས་ཀྱང། རང་དང་པོར་སྒྲུབ་ཐབས་ལས་བྱུང་བའི་ལྷའི་རྣལ་འབྱོར་
དུ་བྱས་ལ། ལུས་དང་ངག་དང་ཡིད་གསུམ་བྱིན་གྱིས་བརླབས་པར་བྱའོ། །ཞེས་དང། རྒྱལ་སྡེས་ཀྱང་དང་པོར་བདག་གི་ལུས་བསྲུང་ཞིང་ལྷའི་ཕྱག་རྒྱ་ཆེན་པོ་དྲན་པ་བསྐྱེད་ཅེས་གསུངས་པས་ལྷ་གང་རུང་དུ་སྐད་ཅིག་ཀྲོང་
བསྐྱེད། སྒོ་གསུམ་བརླབས་བ་འམ། ཡང་ན། ཨོཾ་སྭ་བྷ་ཝ་  ྾  ཤུདྡྷོ་ཉྷཾ། སྟོང་པར་གྱུར། སྟོང་པའི་ངང་ལས་པད་དཀར་ཟླ་བའི་སྟེང་དུ་རང་གི་སེམས་ཧྲཱི་དཀར་པོ་ལས་འོད་འཕྲོས། དོན་

[002B] དང་པོ་གཉིས་ཐུགས་ཀར་ཐལ་མོ་སྦྱར་བ། གཡས་འོག་མས་ཤེལ་ཕྲེང་དང། གཡོན་འོག་མས་
པདྨ་འཛིན་པ་མཚན་དཔེའི་འོད་འབར་ཞིང་རིན་པོ་ཆེའི་རྒྱན་དང་དར་གྱི་ན་བཟའ་ཀླུ་བས་པ་ཞབས་རྡོ་རྗེའི་སྐྱིལ་ཀྲུང་གིས་བཞུགས་པའི་སྤྱི་བོར་ཨོཾ། མགྲིན་པར་ཨཱ་ཐུགས་ཀར་ཧྲཱི་ཧཱུཾ་གིས་མཚན་པ། དེ་ལས་འོད་ཟེར་འཕྲོས། པོ་ཏ་
ལ་ནས་ཡེ་ཤེས་པ་དང་དབང་གི་ལྷ་རྣམས་སྤྱན་དྲངས། ཛཿ་ཧཱུཾ་པཾ་ཧོཿ་རང་དང་གཉིས་སུ་མེད་པར་གྱུར། དབང་གི་ལྷས་དབང་བསྐུར། འོད་དཔག་མེད་ཀྱིས་དབུ་བརྒྱན་པར་གྱུར། མཆོད་པ་རྣམས། ཨ་མྲྀ་ཏས་བསངས། སྭ་བྷ་ཝས་
སྦྱངས། སྟོང་པའི་དང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་ལས་མཆོད་རྫས་རྣམས་དྭངས་ཤིང་ཐོགས་པ་མེད་པ་ནམ་མཁའ་དང་མཉམ་པར་གྱུར། ཨོཾ་ཨརྦྷཾ་ཨཱ་ཧཱུཾ། ནས། ཤཔྟ་ཨཱ་ཧཱུཾ་གིས་བྱིན་གྱིས་བརླབས་
གཏོར་མ་རྣམས་ཨ་མྲྀ་ཏས་བསངས། དེ་ནས་འགྲོ་བཟང་གི་ཆུ་གཏོར་ལྟར། ཨོཾ་སྭ་བྷ་ཝ་ཤུདྡྷ་སརྦ་དྷརྨ་སྭ་བྷ་ཝ་ཤུདྡྷོ་ཉྲྷཾ། ཞེས་བརྗོད་པས། ཆུ་གཏོར་སྣོད་བཅས་སྟོང་པར་གྱུར་པར་བསམ། སྟོང་པའི་དང་ལས་བྷཱུཾ་སེར་པོ་ངང་ལས་བཧྲུཾ་སེར་པོ་ལས་གཏེར་མའི་སྣོད་རིན་པོ་
ཆེའི་ཁང་བུ་བརྩེགས་པ་རིའི་རྒྱལ་པོ་རི་རབ་ཀྱི་ཚད་དང་མཉམ་པར་གྱུར་པར་བསམ། སྣོད་ཆེ་བ་དེ་དག་གི་ནང་དུ་ཡི་གེ་པཾ་ལྗང་ཁུ་ལས་བདུད་རྩིའི་རང་བཞིན་སྨན་སྣ་ཚོགས་ལས་གྲུབ་པའི་དཔག་བསམ་ལྗོན་ཤིང་དང་རིན་པོ་ཆེ་ལས་གྲུབ་པའི་

[003A]༄༅། །གཏེར་གྱི་བུམ་པ་དང་དར་ལ་སོགས་པ་གོས་སྣ་ཚོགས་པ་འབྱུང་བ་ཡལ་ག་དང་ལོ་མ་ཕུན་སུམ་ཚོགས་པ་འདོད་དགུ་འབྱུང་བའི་རང་བཞིན་དུ་གྱུར་པ་ལ་སྐུ་གསུམ་ཡེ་ཤེས་ལྔའི་རང་བཞིན་གྱི་ཨོཾ་ཨཱ་ཧཱུཾ་ཧ་ཧོ་ཧྲཱི་དག་
ལས་འོད་ཟེར་འཕྲོས་པས་ཕྱོགས་བཅུའི་བདེ་བར་གཤེགས་པ་ཐམས་ཅད་ཀྱི་ཐུགས་དམ་བསྐུལ་ནས། དེ་དག་གི་ཐུགས་ཀ་ནས་ཡེ་ཤེས་ཀྱི་བདུད་རྩི་མདོག་འོ་མའི་རྒྱ་མཚོ་ལྟ་བུའི་རྒྱུན་བྱུང་བ་དང་འདྲེས་པས་ཁ་དོག་དྲི་ར་ནུས་པ་ཕུན་སུམ་
ཚོགས་པར་གྱུར། ཨོཾ་ན་མཿ་སརྦ་ནས་སཾ་བྷ་ར་ཧཱུཾ། ཞེས་པས། ཡེ་ཤེས་ཀྱི་གཏོར་མ་དགུགས་པར་ཇོ་བོས་གསུངས། མཚམས་ཀྱི་དུས་ལྟ་བུར་མགྲོན་སྤྱན་མི་འདྲེན་པར་མཆོད་སྦྱིན་ལུགས་ལྟར་བྱེད་པ་སྣར་ཐད་བརྒྱ་རྩ་ལྟར་ཡང་ཟུང། སྐབས་འདིར་མགྲོན་སྤྱན་འདྲེན་
པ་འགྲོ་བཟང་དང་ངོ་བོ་སློབ་དཔོན་མི་བསྐྱེད་པ་དང། གཏོར་མའི་ལས་རིམ་རྣམས་ལས་བཤད་པས། སྤྲོ་ན། བླ་མ་ཡི་དམ་དཀོན་མཆོག་སྲི་ཞུའི་མགྲོན། །མགོན་པོ་ཡོན་ཏན་རིགས་དྲུག་སྙིང་རྗེའི་མགྲོན། །གདོན་བགེགས་ལན་ཆགས་མགྲོན་རྣམས་འདིར་བྱོན་
བཞུགས། །པདྨ་ཀ་མ་ལ་ཡེ་སྟྭཾ། ཞེས་པ་ངམ་བསྡུས་ན། རང་གི་ཐུགས་ཀའི་ས་བོན་ལས་འོད་ཟེར་འཕྲོས་བས་ནམ་མཁའི་ཁམས་སུ་ཧྲཱི་ལས་པདྨ་དཔག་ཏུ་མེད་པར་བསམ་སྟེ། དེའི་སྟེང་དུ་ཡི་དམ་ལྷ་ཚོགས་དང་ཆོས་སྐྱོང་ཐམས་ཅད་དང་འགྲོ་
དྲུག་ཐམས་ཅད་བྱོན་ནས་བཞུགས་བར་གྱུར་པར་བསམ། འགྲོ་བ་རྣམས་ལ་འོད་ཟེར་ཕོག་པས་རིགས་དྲུག་སོགས་ཀྱི་སྡིག་སྒྲིབ་དག་ནས་ཡི་དམ་ལྷར་གྱུར་པར་བསམས་ལ། བདུན་རྣམ་དག་བྱེད་པར་འགྲོ་བཟང་གིས་གསུངས་པས། ཕྱག་བྱར་འོས་པ་ཐམས་

[003B] །ཞིང་རྡུལ་ཀུན་གྱི་གངས་སྙེད་ཀྱི། །ལུས་བཏུད་པ་ཡི་རྣམ་ཀུན་ཏུ། །མཆོག་ཏུ་དད་པས་བསྟོད་པར་བགྱི། །ཨོཾ་ཨཱ་གུ་རུ་བཛྲ་སརྦ་བུདྡྷ་བོ་དཧི་སཏ་ས་པ་རི་ཝཱ་ར་བཛྲ་ཨརྒྷཾ་པྲ་ཏཱི་ཙྪ་ཧཱུཾ་སཱ་ཧཱ། ནས། ཤཔྟ་པྲ་ཏཱི་ཙྪ་ཧཱུཾ་སཱྷཱ། དངོས་
བཤམས་ཡིད་སྤྲུལ་མཆོད་པ་མ་ལུས་འབུལ། །ཐོག་མེད་ནས་བསགས་སྡིག་ལྟུང་ཐམས་ཅད་བཤགས། །སྐྱེ་འཕགས་དགེ་བ་རྣམས་ལ་ཡི་རངས་བགྱི། །འཁོར་བ་མ་སྟོངས་བར་དུ་ལེགས་བཞུགས་ལ། །འགྲོ་ལ་ཆོས་ཀྱི་འཁོར་ལོ་བསྐོར་དུ་
གསོལ། །བར་ག་གནད་དགེ་རྣམས་བྱང་ཆུབ་ཆེན་པོར་བསྔོ། །ཨོཾ་ཨཱ་ཧཱུཾ། ལན་གསུམ་དང། རྡོ་རྗེ་ཐལ་མོ་ཁོང་སྟོང་དུ་སྦྱར་ལ་སོར་མོ་རྣམས་ནང་དུ་བསྣོལ་ཏེ་མཐེ་བོང་གཉིས་གཉིས་པ་བཀྱངས་ལ། ལན་བདུན་བརྗོད་པས་ཁས་དྲག་ཞན་མེད་པར་ཐོབ་པར་བསམ་མོ། །ཡང་
འཕགས་པ་རྣམས་ལ་གཞལ་མེད་དབང་སོགས་མཆོད་སྤྲིན་མང་བོ་སྤྲུལ་ནས་མཆོད་པ་དང་སེམས་ཅན་ཐམས་ཅད་ཀྱི་དབང་པོའི་སྤྱོད་ཡུལ་དུ་ཇི་ལྟར་འདོད་ཡོན་ལྔ་ཆར་བཞིན་དུ་འབྱུང་བར་བསམ་ཞིང། ཁྱད་པར་དུ་ཡི་དྭགས་ཀྱི་རྣམ་པ་མང་པོ་དང་སེམས་ཅན་ཐམས་ཅད་རྫོགས་པར་བསམ་ལ་
ཨོཾ་རུ་རུ་སྥུ་རུ་ཛྭ་ལ་ཏིཥྛ་སིདྡྷ་ལོ་ཅི་ནི་སརྦ་ཨརྠ་སདྷ་ནི་སཱ་ཧཱ། འགྲོ་བཟང་གིས་སྔགས་གཉིས་པོ་འདི་ལན་བདུན་བརྗོད། ཅེས་དང། ཇོ་བོས་ཀྱང་སྔགས་འདི་གཉིས་ལན་བདུན་བདུན་བཟླས་ལ་བཏབ་བོ། །ཞེས་གསུངས་པས་འྡིའང་ལན་བདུན་བརྗོད། དེ་ནི་ཟང་ཟིང་གི་སྦྱིན་པའོ། །ཆོས་
སྦྱིན་ནི། སྐར་མ་རབ་རིབ་མར་མེ་དང། །སྒྱུ་མ་ཟིལ་བ་ཆུ་བུར་དང། །རྨི་ལམ་གློག་དང་སྤྲིན་ལྟ་བུ། །འདུ་བྱས་ཆོས་རྣམས་དེ་ལྟར་བལྟ། །ཆོས་རྣམས་ཐམས་ཅད་རྒྱུ་ལས་བྱུང། །ནས། དགེ་སྦྱོང་ཆེན་པོས་འདི་སྐད་གསུངས། །སྡིག་པ་ཅི་ཡང་མི་

[004A]༄༅། །བྱ་ཞིང། །དགེ་བ་ཕུན་སུམ་ཚོགས་པར་སྦྱད། །རང་གི་སེམས་ནི་ཡོངས་སུ་འདུལ། །འདི་ནི་སངས་རྒྱས་བསྟན་པ་ཡིན། །དེ་ནས་སྨོན་ལམ་ནི། དགེ་བ་འདི་ཡིས་སྐྱེ་བོ་ཀུན། །བསོད་ནམས་ཡེ་ཤེས་ཚོགས་བསགས་ཏེ། །བསོད་
ནམས་ཡེ་ཤེས་ལས་བྱུང་བའི། །དམ་པ་གཉིས་ནི་ཐོབ་པར་ཤོག། །ཅེས་པའོ། །དེ་ནས་ངོ་བོ་དང་འགྲོ་བཟང་གཉིས་ཀས་བདེན་པ་བདར་གསུངས་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་མཐུ་དང། ཆོས་ཀྱི་དབྱིངས་རྣམ་པར་དག་པའི་བྱིན་
རླབས་ཀྱི་མཐུ་དང། བདག་གི་བསམ་པ་རྣམ་པར་དག་པའི་སྟོབས་ཀྱིས་འཕགས་པ་ཐམས་ཅད་ཀྱི་ཕོ་དྲང་སེམས་ཅན་ཐམས་ཅད་ཀྱི་གནས་དང། སེམས་ཅན་ཐམས་ཅད་ཀྱི་རྒྱུད་ལས་ཆོས་དང་ཟང་ཟིང་གི་ལོངས་སྤྱོད་དཔག་ཏུ་མེད་པ་དང། བསམ་གྱིས་
མི་ཁྱབ་བ་བརྗོད་ཀྱིས་མི་ལངས་བ་འབྱུང་ཞིང་རྒྱས་བར་གྱུར་ཅིག། སངས་རྒྱས་ཀྱི་བདེན་པ་དང། ཆོས་ཀྱི་བདེན་པ་དང། དགེ་འདུན་གྱི་བདེན་པ་དང། གསང་སྔགས་དང་རིག་སྔགས་དང་ཕྱག་རྒྱ་དང། ཏིང་ངེ་འཛིན་དང། བདག་གི་བསམ་བ་རྣམ་པར་
དག་བའི་སྟོབས་ཀྱིས་སེམས་ཅན་ཐམས་ཅད་ཀྱི་ནད་གདོན་ཐམས་ཅད་ཞི་ནས། བར་ཆད་དང་གནོད་པ་ཐམས་ཅད་སྤངས་ཏེ་བྱམས་པའི་སེམས་དང་ལྡན་པར་གྱུར་ཅིག་དེ་ནས་ཡིག་བརྒྱ་འམ། ཨོཾ་བཛྲ་ས་ཏྭ་ཧཱུཾ། ཞེས་བས་ནོངས་པ་བཟོད་པར་གསོལ་ཏེ། ཨོཾ་བཛྲ་
མུཿ་ཞེས་སེ་གོལ་གཏོགས་པས་སོ་སོར་རང་རང་གི་གནས་སུ་གཤེགས་པར་བས་མཁན་ཡོན། ངོ་བོས་རྐྱེན་དང་བར་ཆད་ཐམས་ཅད་བཟློག་པ་ཡོན་ཏན་ཐམས་ཅད་ཉེ་བར་སྡུད་པར་བྱེད་པ་ཞེས་གསུངས་སོ། །གྲུབ་དབང་འགྲོ་བཟང་དང། ཇོ་བོ་ལྷ་ཅིག་ལུགས་ཀྱི་ཆུ་གཏོར་དངོས་གྲུབ་ཀུན་འབྱུང་ཞེས་བ་ཤཱཀྱའི་དགེ་སློང་མང་ཐོས་

[004B] །།མངྒ་ལཾ།། །།



