   ༈    སྟོན་པའི་དུས་ཆེན་ཇི་ལྟར་ཡོད་ཅེ་ན། ཧོར་ཟླ་དང་པོའི་ཚེས་
གཅིག་ནས་བཅོ་ལྔའི་བར་ཆོ་འཕྲུལ་བསྟན་པ་དང། ཧོར་ཟླ་བཞི་པའི་ཚེས་བཅོ་ལྔ་ལ་སངས་རྒྱས་པ་དང་མྱ་ངན་ལས་འདས་པ། ཧོར་ཟླ་དྲུག་པའི་ཚེས་བཞི་ལ་བདེན་བཞིའི་ཆོས་འཁོར་བསྐོར་བ། ཧོར་ཟླ་དགུ་པའི་ཚེས་ཉེར་
གཉིས་ལ་ལྷ་ལས་བབས་པ་སྟེ་དེ་རྣམས་ལ་དུས་ཆེན་བཞིར་གྲགས་ཤིང། གཞན་ཡང་ཧོར་ཟླ་དྲུག་པའི་ཚེས་བཅོ་ལྔ་ལ་ལྷུམས་སུ་ཞུགས། ཧོར་ཟླ་བཞི་པའི་ཚེས་བདུན་ལ་སྐུ་བལྟམས། ཧོར་ཟླ་བཞི་པའི་ཚེས་བརྒྱད་
ལ་རབ་ཏུ་བྱུང་བའི་དུས་ཆེན་དུ་འདོད་པའང་ཡོད་ལགས། འཇམ་མགོན་བླ་མ་ཙོང་ཁ་པ་ཆེན་པོའི་སྐུ་འཁྲུངས་པ་སོགས་ཀྱི་དུས་ཆེན་འཛིན་སྲོལ་ཡོད་པ་མ་ཐོས་ཤིང། ཧོར་ཟླ་བཅུ་པའི་ཚེས་ཉེར་ལྔ་ལ་ཞི་དབྱིངས་སུ་
གཤེགས་པའི་དུས་ཆེན་དགའ་ལྡན་ལྔ་མཆོད་དུ་གྲགས་པ་དེ་ལགས།།



