
[001A]༄༅། །ཞུ་འཕྲིན་དང་ཆབ་ཤོག་གི་རིམ་པ་རྣམས་ཕྱོགས་གཅིག་ཏུ་བསྡེབས་པ་བཞུགས་སོ། །

[001B] །སྲིད་ཞི་ཡོངས་ཀྱི་རྣམ་འདྲེན་ཆེན་པོ་སྐྱབས་མགོན་ཡིད་བཞིན་ནོར་བུའི་ཞབྶ་སེན་དགེ་ལེགས་འདོད་རྒུ་འཇོ་བའི་དྲུང་དི། སྒོ་གསུམ་གུས་པ་ཆེན་པོས་ཕྱག་བཅས་
གསོལ་བ་འདེབས་སྙིང། མགོན་པོ་མཆོག་མཐོང་གྲོལ་མཚན་དཔེའི་དཀྱིལ་འཁོར་ཉིན་བྱེད་བྱེ་བའི་དཔལ་གཟི་འབར་ཞིང། སངས་རྒྱས་ཉན་ཐོས་དང་བཅས་པ་དང། པཎྜི་ཏ་དང། གྲུབ་པའི་
སྐྱེས་མཆོག་དུ་མ་གཤེགས་ཤིང་བཞུགས་པའི་གནས་མཆོག་དུ་མ་དང། གཞན་ཡང་ཡུལ་འཁོར་དང། གྲོང་དང་གྲོང་ཁྱེར་གྱི་བྱེ་བྲག་གང་དང་གང་དུ་ཞབས་སེན་གྱི་འདབ་བརྒྱ་ཉེ་བར་བཀོད་པ་དེ་
དང་དེར་མཐོང་ཐོས་དྲན་རེག་གི་སྐྱེ་བོ་གྲངས་མེད་འབྲེལ་ཚད་དོན་ལྡན་གྱི་སྐལ་བ་མཆོག་ལ་འགོད་བཞིན་པར་ཕྱི་ཚེས་བཅུ་གཅིག་ཉིན་ས་ར་ན་ཐར་ཞབས་སོར་འཁོད་ཐོག་གུས་འབངས་པར་ཡང་བྲྩེ་

[002A]༄༅། །ཆེན་འོད་ཞགས་ཀྱིས་མི་བསྐྱུད་པའི་བཀའ་གླེགས་རིན་པོ་ཆེ་ཕྱག་རྒྱའི་གཟི་འོད་འཕྲོ་བཞིན་པར་སྤྱི་སྨིན་དད་གུས་སྤྲོ་གསུམ་འགྲན་བཞིན་འཕྲལ་བར་གྱུར་ལགས། ཇི་
ལྟར་སྤྱི་ཕེབས་དགོངས་དོན་བཞིན་བླ་སྤྲུལ་དགེ་འདུན་འགའ་ལ་བསྙེན་རྫོགས་བསླབ་སྡོམ་སྨིན་སྩོལ་བསྐྱང་རྒྱུ་འདི་དག་བསྟེན་པའི་ནང་མཛོད་འདུལ་བསྟན་འཛིན་སྤེལ་གྱི་མཛད་སྒོའི་ཐོག་མ་རྟགས་རྟེན་མི་
འཆོལ་བ་གལ་འགངས་ཤིན་ཏུ་ཆེ་ངེས་ལ་བརྟེན་ས་ར་ན་ཐར་སྔ་བ་སྣུར་སྩལ་ཐོག། སྒྲུབ་བྱ་འཕྲོས་རྣམས་ལ་རྡོར་གདན་དུ་བསྙེན་རྫོགས་སྩོལ་བཞེད་བཀའ་དྲིན་ཆེ་ལགས་ཤིང། གུས་འབངས་པའང་ཕྱི་
ཟླ་དང་པོའི་ཚེས་ཉེར་དྲུག་ཉེར་བདུན་ཙམ་ལ་ཞབས་བཅར་ཞུས་འཐུས་སྤྱི་ཕེབས་བཀའ་དགོངས་བཞིན་ཞུས་ཆོག་པ། གུས་འབངས་ཁ་སྔོན་བལ་ཡུལ་དུ་ས་ཆུ་ཚ་གྲང་འཐབ་པ་ལྟ་བུས་ཆམ་ཚད་ཀྱིས་ཉིན་

[002B] བཀའ་ཡིག་མཇལ་སྐབས་ཐག་རིང་འུད་གཏམ་བདེན་རྫུན་ཆ་འདྲེས་སྙན་འཁྱོལ་གྱིས་མགོན་
པོ་མཆོག་གི་ཐུགས་དམ་རྙོགས་རྐྱེན་གང་མིན་གྱུར་འདུག་སྙམ་སྟེ་གུས་འབངས་ཧ་ཅང་འགྱོད་གདུང་གི་མལ་དུ་ཆུད་པས། ད་སྒོས་གསོལ་བ་འདེབས་པའི་སྙིང་པོར། གུས་འབངས་བདག་འདི་སྣང་བློས་མ་ཐོངས་
པར་བློས་མི་འཆི་བའི་ཕྱོགས་བཟུང་སྟེ་རྨི་ལམ་ཚུན་ཆད་དུ་ལོ་བརྒྱའི་ས་བཅད་བཀྲམ་ནས་འཆི་བ་ཡིད་ཀྱི་གུ་ལའང་མི་བསམ་པར་རྟག་འཛིན་གྱི་བྲན་དུ་བཀོལ་བ་རང་གཤིས་ཁར། ལྷག་པར་གཅིག་མཆོག་སྐྱབྶ་
མགོན་ཆེན་པོས་བོང་བ་གསེར་གཟིགས་ཀྱིས་དགྱེས་བརྩེའི་བཀའ་ལྕིད་སྤྱི་བོར་ཕེབས་པ་སྙིང་གི་བཅུད་དུ་སེམ་ནས་ད་ལྟའི་དུས་ངན་འདིའི་མུན་པ་སངས་ཏེ་ཡིད་བཞིན་ནོར་བུའི་རླབས་ཆེན་མཛད་བཟང་གི་འོད་སྣང་
གངས་ལྗོངས་སྐྱེ་རྒུའི་དཔལ་དུ་འབར་བའི་སྐལ་བཟང་དགའ་སྟོན་གྱི་ངོ་མཚར་ཞིག་མངོན་དུ་གྱུར་ནས་རྨའི་ཕྱ་མཁར་ཐོབ་པའི་རྒན་པོའི་མདུང་གི་བཤལ་དྲུད་ལྟ་བུ་ཞིག་བྱ་རྒྱུ་ཡོང་བའི་རེ་སྨོན་ཡིད་བཞིན་འགྲུབ་པའི་
སྐྱབས་འཇུག་བརྩེ་བས་གཟིགས་པ་མཁྱཻན། མཁྱཻན། མཁྱེན། ཞེས་གསོལ་བ་འདེབས་རྟེན་མཇལ་དར་ནང་མཛོད་དང། མཎྡལ་རྟེན་དོད་བཅས་གུས་ཕྱག་གིས་བཏུད་དེ་ཕུལ།། །།

[003A]༄༅།  །ཕྱི་ལོ་ཆིག་སྟོང་དགུ་བརྒྱ་དྲུག་ཅུ་རེ་དྲུག་ལོར་སུད་སི་ནས་གོང་ས་ཆེན་པོར་ཕུལ་བའི་སྙན་ཞུ།  སྲིད་གསུམ་འགྲོ་བའི་འདྲེན་མཆོག་གཏན་སྐྱབས་ཡིད་བཞིན་ནོར་བུའི་ཞབྶ་སྟེགས་གསེར་གྱི་པདྨོ་བྮད་
པའི་དྲུང་དུ། སྒོ་གསུམ་གུས་ཕྱག་གིས་ཞུ་གསོལ། མགོན་པོ་མཆོག་གི་གསང་གསུམ་གཞོམ་བྲལ་རྡོ་རྗེ་རིན་པོ་ཆེ་དཔལ་གཟི་འཇིག་རྟེན་གྱི་སྒྲོན་མེ་ཆེན་པོར་འབར་ཞིང། བར་ལམ་ལ་དྭགས་ཁུལ་གྱི་སྐྱེ་བོ་
རྣམས་སྨིན་གྲོལ་གྱི་སྐལ་བ་མཆོག་ལ་སྦྱོར་བར་མཛད་པ་སོགས་སྤྱི་སྒོས་བསྟན་སྲིད་ཀྱི་དཔལ་དུ་ཆེ་བའི་འཕྲིན་ལས་རབ་འབྱམས་ལ་སྙིང་ནས་གུས་ཕྱག་འཚལ། སྐྱབས་འོག་པ་བདག་ཀྱང་མགོན་པོ་མཆོག་གི་
བཀའ་དྲིན་ལས་ལམ་བགྲོད་བདེ་འབྱོར་ཐོག་འདི་གར་ས་ཆོས་གཡུལ་རྒྱལ་དང་དོན་གཅོད་སྐུ་ངོ་ལྷན་རྒྱས་ནས་ཐུགས་རྒྱུས་ཀྱིས་ཕྱི་ཟླ་བརྒྱད་པའི་ཚེས་ཉེར་བཞི་ཉིན་སྨན་པར་བསྟེན་གཏུགས་བརྟག་དཔྱད་ཞིབ་སྐབས་
གཟུགས་ཚད་དང། ལོ་ནར་དཔགས་པའི་ལུས་སྟོབས་དང་ཁྲག་ཚད་དམན་ཅིང། རྒྱུ་མའི་ནང་འབུ་ཕྲན་བུ་ཞིག་མེད་དམ་སྙམ་པ་ལས། དེ་མིན་གཞི་ལྕིའི་གཅོང་ནད་རིགས་མི་འདུག་ཅེས་སྨན་ཁང་དུ་སྡོད་མི་
དགོས་པར་ཉིན་རེ་མོས་ཀྱིས་སྨན་ཁབ་ཐེང་བརྒྱད་དང། རིལ་བུ་རྒྱ་སྨུག་ནར་གཟུགས་ཤིག་ཟླ་བ་གསུམ་རིང་ཉིན་རེ་ཐེང་གསུམ་རེ་གཏོང་རྒྱུ་སྤྲད་བྱུང་བ་ལྟར་འཕྲོད་བསྟེན་བྱེད་བཞིན་ལ་དེང་ཕན་དམིགས་བསལ་ངོ་ཐོན་

[003B] སྦྱོར་ལམ་དྲོད་རྩེ་རིམ་བགྲོད་འབྱུང་རེའི་ངང་དུ་མཆིས་ལགས་པ་དང། ཕྱི་ཟླ་དགུ་པའི་ཚེས་དགུ་ནས་བཟུང་ཕྱི་ཟླ་བཅུ་པའི་ཚེས་ལྔ་བར་སུད་སིར་ཡོད་པའི་བོད་མི་གཞིས་ཆགས་ཁག་བཅུ་དང། སློབ་
གྲ༑ བཟོ་ལས་སུ་ཡོད་པའི་བོད་མི་ཚོམ་སྡོད་ཁག་བཅས་པར་ཞག་རེ་ཟུང་རེ་རིམ་བསྐྱོད་ཀྱིས་ཆོས་འབྲེལ་མཇུག་མཐུད་བསླབ་བྱ་གང་ཤེས་དང། བོད་ཕྲུག་བུ་ཚབ་ཏུ་ཡོད་པ་རྣམས་ཀྱང་ས་གནས་འབྲེལ་མཚུངས་སྟབས་བསྟུན་ཁྱིམ་
བདག་ཕ་མ་དང་བཅས་ངོས་འཕྲད་གང་ཐུབ་ཀྱིས་ཕྲུག་གུར་གཞེན་བསྐུལ་བསླབ་བྱ་དང། ཕ་མ་སོ་སོར་ཡང་ཕྲུག་གུ་རྣམས་བོད་ཀྱི་སྐད་ཡིག་དང་གོམས་གཤིས་མ་ཉམས་པ་དང། བོད་མིར་འབྲེལ་བ་ཡོང་ཐབས་སོགས་མྔགྶ་
ཆ་བྱས་ཁུལ་ཡང། ཁྱིམ་བདག་དྲག་གྲས་རེ་ཟུང་སར་ཡོད་པ་རྣམས་མ་གཏོགས་དེ་མིན་ཕྲུག་གུ་མང་ཆེ་བཞིན་མདོག་ལ་བལྟས་ཚེ་འཚོ་སྐྱོང་ལེགས་པོ་ཡོད་བཟོ་ཙམ་ལས། ཕལ་ཆེར་བོད་སྐད་ཀྱང་ད་ལྟ་ནས་གཏན་བརྗེད་ལ་
སོང་ཟིན་འདུག་པས་ནམ་ཞིག་བོད་མིའི་འདུ་ཤེས་ཀྱང་བརྗེད་དུ་དྭོགས་པས་བློ་ཕམ། གཞིས་ཆགས་རྣམས་ནི་འཚོ་གོས་གནས་མལ་གང་ཅི་ལེགས་ངེས་འདུག་ཅིང། གསར་སྐྱེས་ཕྲུག་གུ་རྣམས་ཅིར་འགྱུར་ཆ་མ་འཚལ་བ་ལས་
དེ་མིན་ཚང་མ་བསམ་པའི་འཁྱེར་སོ་འགྱུར་མེད་གང་ལེགས་འདུག་ལགས། བར་ལམ་གཞིས་ཆགས་སོ་སོར་རིམ་བསྐྱོད་སོགས་ཀྱིས་སྙན་ཞུ་འབུལ་འགྱངས་ཀྱི་ནོངས་པར་དབྱིངས་ཁྲེལ་མི་བཞེས་པ་དང། ད་ཆ་ཕྱི་ཚེས་བཅུ་

[004A]༄༅། །བཞི་ཉིན་དབྱིང་ལན་དུ་ཐོན་ཏེ་དེར་ཡོད་བོད་རིཊ་དགེ་སློབ་རྣམས་དང། དེ་ནས་འཇར་མན། ཕ་རན་སི་བཅས་སུ་ཡོད་པའི་བོད་རིགས་དགེ་སློབ་རྣམས་ངོས་འཕྲད་དུ་རིམ་བསྐྱོད་ཀྱིས་ཕ་རན་སིར་ཉིན་ཤས་
ལྷོད་ཙམ་རྗེས། སླར་སུད་སི་ནས་ཨེ་ཊ་ལི་བརྒྱུད་ཕྱི་ཟླ་བཅུ་གཉིས་ནང་རྒྱ་གར་དུ་ཕྱིར་ལོག་ཞུ་སེམས་ལགས། སླར་གསོལ། ལས་ཉོན་ཞགས་པས་བཅིངས་ཏེ་ཁམས་གསུམ་གྱི་འཁོར་ཆེན། །དབང་མེད་རྟག་ཏུ་འཁོར་ཡང་བྶུན་
དུས་ཤིག་མེད་པར། །ད་དུང་ཤར་ནུབ་རྒྱ་མཚོའི་ས་མཐའ་ཡི་བར་དུ། །ཚེ་སྒང་འཁོར་ཆུང་བསྐོར་བའི་ཅོལ་ཆུང་གི་རྒན་པོ། །འཁྲུལ་པ་ཡང་འཁྲུལ་འཇིག་རྟེན་སྒྱུ་མ་ཡི་འཁྲུལ་འཁོར། །སྐལ་མཉམ་བྱིས་པ་འདྲིད་པའི་བལྟད་མོ་ལ་ཡེངྶ་
བཞིན། །སྟོང་གཏམ་སྤྲང་པོའི་པི་ཝང་ལྷང་ལྷང་དུ་འཁྲོལ་བས། །རང་གཞན་གཉིས་མགོ་བསྐོར་བའི་ངང་ཚུལ་འདི་དགོངས་དང། །ཀྱེ་ཧུད་བརྟན་པ་མེད་པའི་འཇིག་རྟེན་གྱི་ཁམས་ན། །བདེ་སྡུག་རྨི་ལམ་སྣང་བ་བརྫུན་པ་ཡི་རི་མོ། །
གང་ཤར་རྒྱན་དུ་འཁྱེར་བའི་རྣལ་འབྱོར་གྱི་དཔའ་གདེངས། །སྙིང་གི་ཉི་མར་འཆར་བའི་བྱིན་རླབས་ཤིག་ཞུའོ། །ཞེས་སྒོ་གསུམ་གུས་ཕྱག་བཅས་སུད་སི་ཊོར་ཀན་ཡུམ་བུ་བླ་སྒང་ནས། གུས་འབངས་ཁྲི་བྱང་སྐྱེ་མིང་པས། ཕུལ་བའི་ཞུ་ཡིག། །།
་འཇམ་མགོན་རྒྱལ་བའི་རྒྱལ་ཚབ་ཡོངས་འཛིན་ཁྲི་ཆེན་རྡོ་རྗེ་འཆང་སྐྱབྶ་ཀུན་འདུས་ཞལ་ཆེན་པོའི་ཞབྶ་སེན་གྲུབ་གཉིས་འདོད་པ་འཇོ་བའི་ཁྲིའི་དྲུང་དུ། སྒོ་གསུམ་གུས་ཕྱག་གིས་ཞུ་གསོལ། བར་ལམ་མགོན་པོ་མཆོག་གི་

[004B] ས་གསུམ་གྱི་སྒྲོན་མེ་གཅིག་པུ་དཔལ་ལྡན་འདུས་པའི་རྒྱུད་དོན་ཐང་མར་བརྡལ་བའི་འཕྲིན་ལས་ཀྱི་བཀའ་དྲིན་ཀུན་གསལ་སྒེག་མོའི་གཞུ་འདོམ་བརྒྱ་ཕྲག་
གིས་ཀྱང་གཞལ་དུ་བཏུབ་པ་ཅི་ཞིག་གུས་འབངས་མཁའ་ལྡིང་གི་ཁེངས་པ་ཐུང་ངུར་བྱེད་པའི་ངང་ཚུལ་དང་བཅས་ཏེ་སུད་སིར་བདེ་འབྱོར་ཐོག་ཕྱི་ཟླ་བརྒྱད་པའི་ཚེས་ཉེར་བཞི་ཉིན་སྨན་པར་བསྟེན་གཏུགས་བརྟག་དཔྱད་ཞིབ་སྐབས་ ཞེས་སོགས་
གནས་ཚུལ་བྱིངས་རྣམས་གོང་འདྲའི་མཇུག་ཏུ།  ཉེ་ཆར་ཚེས་བཅུ་བཞི་ཉིན་སུད་སི་ནས་གནམ་ཐོག་བརྒྱུད་དབྱིང་ལན་ལོན་གྲོན་དུ་བོད་ཕྲུག་སློབ་ཁང་ཁྲི་སྲོང་མངོན་དགར་འབྱོར་ལགས་ཤིང། བར་ལམ་ཀུན་ཏུ་རྒྱུའི་བརྟུལ་ཞུགས་བཟུང་སྟབས་ཀྱིས་གྣས་
སྙན་ཙམ་འབུལ་མ་ཐུབ་པའི་ནོངས་པར་དབྱིངས་ཁྲེལ་མི་བཞེས་པ་དང། ད་ཆ་ཚེས་ཉེར་གསུམ་ཉིན་འཇར་མན་དང། དེ་ནས་ཕ་རན་སི་བཅས་པར་རང་རིགས་བླ་སྤྲུལ་དགེ་སློབ་རྣམས་རིམ་འཕྲད་རྗེས། སླར་སུད་སི་ནས་ཨེ་ཊ་ལི་བརྒྱུད་རྒྱ་གར་
དུ་ཕྱི་ཟླ་བཅུ་གཉིས་ནང་ཕྱིར་ལོག་ཞུ་སེམས་ལགས་ན་གསེར་ཞལ་མཐོང་བ་དོན་ལྡན་བཀྲ་ཤིས་བདེ་ལེགས་ཀྱི་ངང་ནས་མྱུར་མཇལ་ཆོག་པ་མ་ཟད། ཐུབ་དབང་བསྟན་པའི་དཔལ་ཁྱོད་བསྐལ་བརྒྱའི་བར། །ལུང་དང་རྟོགས་པའི་དམ་ཆོས་
ཡོངས་སྤེལ་བའི། །རྣམ་ཐར་འཇམ་མགོན་རྒྱལ་བ་གཉིས་པ་བཞིན། །མཛད་འཕྲིན་ནམ་མཁའི་ཁྱོན་ལས་བརྒལ་བར་སྨོན། །ཞེས་སྒོ་གསུམ་གུས་ཕྱག་བཅས་སུད་སི་ཊོར་ཀན་ཡུམ་བུ་བླ་སྒང་ནས། གུས་པ་ཁྲི་བྱང་སྐྱེ་མིང་པས་ཕུལ།། །།

[005A]༄༅། །་ས་གསུམ་འགྲོ་བའི་རེ་སྐོང་བསམ་འཕེལ་དབང་གི་རྒྱལ་པོ་གོང་ས་སྐྱབྶ་མགོན་ཆེན་པོ་མཆོག་གི་ཞབྶ་སྟེགས་དྲི་མ་མེད་པའི་གསེར་གྱི་འདབ་སྟོང་བཞད་པའི་ཁྲིའི་དྲུང་དུ། སྒོ་གསུམ་གུས་པ་ཆེན་
པོས་ཕྱག་བཅས་ཞུ་གསོལ་འདེབས་སྙིང། རྒྱལ་ཀུན་གསང་གསུམ་མཚན་དཔེའི་ཐིག་ལེར་རྫོགས་པའི་མཐོང་གྲོལ་ནོར་བུའི་མཆོད་སྡོང་ལྷམ་མེར་གསལ་ཞིང། སེམས་དཔའ་ཆེན་པོ་གཞོན་ནུ་ནོར་བཟང་ལྟར་ཐོས་པས་ངོམས་པ་མེད་པའི་
རྣམ་ཐར་བདག་གིར་བཞེས་ཏེ་བྱ་བྲལ་དགེ་བའི་བཤེས་གཉེན་རིག་འཛིན་བསྟན་པའི་དྲུང་ནས་ལེགས་བཤད་གསེར་ཕྲེང་དང། ཀུན་མཁྱེན་བླ་མའི་གྲུབ་མཐའ་ཆེན་མོ་བཅས་ཀྱི་བཤད་ཁྲིད་གསན་བཞེས་དང། བཤེས་གཉེན་མཆོག་དེས་ཞུ་བྶྐུལ་
བཞིན་སྐལ་ལྡན་དུ་མར་དཔལ་ནཱ་རོ་ཏ་པའི་ཟབ་ཆོས་ཀྱི་རོ་མཆོག་གི་དགའ་བ་དང། བདེ་བ་བླ་ན་མེད་པའི་བདུད་རྩིས་རིགས་ཁམས་བདེ་གཤེགས་སྙིང་པོའི་ལུས་བརྟས་པར་མཛད་པ་སོགས་ཆོས་སྲིད་མཛད་བཟང་ལུ་གུ་བརྒྱུད་དུ་བདག་གིར་བྮེས་
པའི་རྣམ་ཐར་བཟང་པོ་རྣ་བའི་དགའ་སྟོན་དུ་སོན་པར་སྙིང་ནས་གུས་སྤྲོའི་མཚོ་རླབས་གྱེན་དུ་འཕྱུར། གུས་ཆུང་པའང་སྒོ་གསུམ་ལ་གསར་འཚེ་མེད་ཀྱང། ལོ་ནའི་བབས་ཀྱིས་རྣམ་ཀུན་ལུས་སྟོབས་ཞན་པར་འདི་ཕྱོགས་སྨན་པ་དང་སྨན་སོགྶ་
གང་ཅིའི་མཐུན་རྐྱེན་བཟང་འཛོམས་ལ་བརྟེན་ཕྲན་བུ་ཕན་རེས་ཐོག་མར་ཝུན་དྷ་ཐུ་ཞས་པའི་གྲོང་ཁྱེར་གྱི་སྨན་ཁང་ཆེ་བ་ཞིག་ཏུ་བདུན་ཕྲག་གསུམ་རིང་སྟོབས་གསོའི་འཕྲོད་བསྟེན་བགྱིས་ཤིང། དེ་རྗེས་སྨན་ཁང་དེའི་སྨན་པས་བརྗོད་གསལ་གྩོ་

[005B] གློ་ནད་ཀྱི་བག་ཅུང་ཟད་འདུག་པ་དེ་དག་གསོ་ཆེད་ཝ་ལ་ཌ་ཞེས་པའི་སྨན་ཁང་དུ་བསྐྱོད་ན་སྨན་ཁང་དེ་བཞིན་གློ་ནད་ལ་བཅོས་ཐབས་གཙོ་འདོན་བྱེད་ཅིང་
ས་བབས་ཀྱང་ཕྲན་བུ་མཐོ་བས་ཕན་ཐོགས་དགེ་མཚན་ལྷག་པར་ཆེ་ལུགས་བརྗོད་པ་ལྟར། ཕྱི་ཟླ་བཅུ་གཉིས་པའི་ཚེས་བཅུ་དྲུག་ཉིན་སྨན་ཁང་དེར་ཞུགས་པར་གློག་དང་འཕྲུལ་འཁོར་ཅི་རིགས་ཀྱི་ལམ་ནས་བརྟག་དཔྱད་ཐེངས་མང་ཞིབ་ནན་ཐོག་
རབ་ལོ་གཅིག་འབྲིང་ཟླ་དྲུག་ཉུང་མཐར་ཟླ་གཉིས་ཙམ་བསྡད་ན་གཙང་སེལ་ཐུབ་ལུགས་བརྗོད་དེ་ཟུངས་སྟོབས་འཕེལ་བའི་ཁབ་སྨན་སོགས་གང་ལེགས་སྤྲད་བྱུང་ཞིང། སྨན་ཁང་དུ་སྡོད་རིང་གཙོ་ཆེར་གོང་ས་ཆེན་པོའི་མཚན་སྙན་
གྱི་གྲིབ་བསིལ་ལ་བརྟེན་སྨན་པ་སྨན་གཡོག་བཅས་པས་དོ་སྣང་གཟབ་གཟེངས་བྱས་བྱུང་ལགས་པ་དང། ཉེ་ཆར་གློག་དཔར་བསྐྱར་འདེབས་ཀྱིས་བརྟག་དཔྱད་བྱས་སོང་བར་ད་ཆ་དྲག་བསྐྱེད་ངོ་ཐོན་ཧ་ཅང་ཡག་པོ་བྱུང་འདུག་པས་སྨན་ཁང་དུ་
རྒྱུན་རིང་སྡོད་ཁོམ་མེད་ན་ཕྱིར་ལོག་བྱས་ཆོག་ཅིང། འཕྲོ་སྐྱོང་ཕྲན་བུ་བྱེད་ཕྱོགས་རྣམས་རྡ་སའི་བུ་གསོ་ཁང་གི་སྨན་པར་ཡི་གེ་ཞིབ་གཏོང་བྱས་འཐུས་བརྗོད་བྱུང་བ་དང། སྔ་ལོ་དེ་ནས་དགོངས་ཞུས་ཀྱིས་དུས་ཡུན་རིང་སོང་སྟབས་ཀྱིས་
སྡོད་སྙིང་མི་འདོད་པ་དང་བཅས་ཕྱི་ཟླ་གཉིས་པའི་ཚེས་བཅུ་གཉིས་ཉིན་སྨན་ཁང་ནས་ཕྱིར་ཐོན་བྱ་རྒྱུར་ཐག་གཅོད་བྱས་ཤིང། དེ་ནས་དབྱིང་ལན་བོད་ཁྱིམ་དང། ཕ་རན་སེའི་བམ་ཆོས་སྤྲུལ་སྐུ། བོད་ཀྱི་སློབ་ཕྲུག་འཚོ་ཁག་བཅས་པས་

[006A]༄༅། །ཁྱུག་ཙམ་རེ་ཡོང་དགོས་འབོད་བསྐུལ་ནན་ཆེར་བརྟེན་ཕྱི་ཚེས་བཅོ་ལྔ་ཉིན་དབྱིང་ལན་དུ་ཐོན་ཏེ་བདུན་ཕྲག་གཉིས་ཙམ་དང། སྤ་རི་སིར་བདུན་ཕྲག་རེ་ཟུང། དེ་རྗེས་སུད་སིར་བདུན་ཕྲག་རེ་ཟུང་བྶྐྱོད་
བསྡད་ཀྱིས་ཕྱི་ཟླ་གསུམ་པའི་མཇུག་ཙམ་ལ་སྐྱབྶ་རྗེ་ཁྲི་ཆེན་རིན་པོ་ཆེ་མཆོག་དང་ལྷན་ཅིག་ཞབས་བཅར་ཞུ་རྩིས་ལགས་ན། རིང་མིན་གསེར་ཞལ་དངོས་མཇལ་གྱི་སྐལ་བཟང་ལ་སྤྱད་ཆོག་པ་བཅས་རྣམ་མཁྱེན་ཆོས་ཀློང་ཆེན་པོར་ཡུད་ཙམ་
མངའ་བ་མྑྱཻཨྣ། མཁྱེན། ཞེས་གུས་འབངས་ཁྲི་བྱང་སྐྱེ་མིང་པས། ཕྱི་ལོ་ཆིག་སྟོང་དགུ་བརྒྱ་དྲུག་ཅུ་རེ་དགུ། ཟླ་བ་གཉིས་པའི་ཚེས་བརྒྱད་བཟང་པོར་ཕྱག་བཅས་ཕུལ་བའི་སྙན་ཞུ།། །།འརིགས་བརྒྱའི་ཁྱབ་བྡག་
ཡོངས་འཛིན་རྡོ་རྗེ་འཆང་ཆེན་པོ་མཆོག་གི་ཞབས་སེན་རྡོ་རྗེའི་རྡུལ་མང་བརྩེགས་པའི་རྟག་བརྟན་ལྷུན་པོའི་དྲུང་དུ། གུས་པ་ཆེན་པ་ཕྱག་བཅས་གསོལ་བ་རྩེ་གཅིག་ཏུ་འདེབས་སྙིང། ཉེ་ཆར་ཚེས་གསུམ་ཟན་བརྟག་དང། དེ་
འབྲེལ་གནས་དགའི་བཀའ་ལུང་བཅས་པར་མགོན་པོ་མཆོག་གི་གསང་གསུམ་ལ་འཚུབ་དྭོགས་ཡོད་ཅེས་ཕེབས་ཤིང། དེར་བརྟེན་གོང་ས་མཆོག་ནས་བྲག་གཡབ་རིན་པོ་ཆེ་ཆེད་མངགས་ཀྱིས་ཞབྶ་བརྟན་གསོལ་འདེབས་ཞུ་གཏོང་
མཛད་སོང་བ་མ་ཟད། གུས་རང་ནས་སྙིང་ནས་ཟོལ་མེད་ཀྱི་གསོལ་འདེབས་ཞུ་རྒྱུར། དེང་སྐབས་རྒྱལ་བསྟན་སྤྱི་སྒོས། ལྷག་པར་གོང་ས་མཆོག་བདག་ཅག་དད་དམ་སེལ་མེད་ཀྱི་བུ་སློབ། ཡང་སྒོས་བླ་བྲང་གི་ཞབྶ་

[006B] ཕྲན་ལོ་རྒས་ནད་གཅོང་ཅན་ཡང་བོད་ལྗོངས་རང་དབང་གི་དགའ་སྟོན་མྱུར་མཐོང་གིས་རྨའི་ཕྱ་མཁར་ཐོབ་པའི་རྒན་པོའི་བརྟུལ་ཞུགས་བཟུང་རེ་ཡོད་ན་
རིན་པོ་ཆེ་དགུང་ལོ་གཞོན་པར་བརྟེན་ངེས་པར་ཡང་དེ་འདྲའི་དགོངས་བཞེས་ཟབ་མོ་ཐུགས་ཀྱི་ཐིག་ལེར་བཅང་བ་ཞིག་ཅི་ནས་མཁྱཻན། མཁྱེན། ད་ལམ་བྲེལ་སྟབས་གློ་བུར་དུ་འབུལ་ལམ་ཞུ་རྒྱུ་ཁེལ་གཤིས་ནང་ལུགས་གང་དྲན་དུ་གསོལ་བར་
དབྱིངས་འགལ་མི་བཞེས་པ་ནས། རེ་འབྲས་དོན་སྨིན་གྱི་ཞལ་བཞེས་ངེས་སྩོལ་མཁྱཻན། མཁྱེན། ཞེས་གསོལ་བ་འདེབས་རྟེན་ལྷ་རེག་ཨ་ཤེ་དང་རྟེན་དོད་ཧིན་སྒོར་ལྔ་བཅས། ཆུ་སྟག་ཟླ་བ་དང་པོའི་ཚེས་དྲུག་བཟང་པོར་ཕུལ།། །།
འྦྶྟན་པའི་སྣང་བྱེད་དམ་པ་དགའ་བྱང་ཕ་ར་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་འབུལ། བར་ལམ་རིན་པོ་ཆེ་སྐུ་ཁམས་དེ་སྔོན་ལས་དྭངས་བསྐྱེད་རིམ་བཞེས་ཡོད་ཚུལ་སྔ་རྗེས་སུ་ཐོས་པ་ཡིད་སྤྲོ་བློ་བདེར་གྱུར། ཉེ་ལམ་ཕྱག་བྲིས་
གནང་རྟེན་གྱིས་བརྒྱན་པ་སྩལ་ཕེབས་ནང་གསལ་བསྙུན་ཁམས་སྨན་བཅོས་སུ་རྡོར་གདན་ཉེ་འགྲམ་རན་ཅི་དང། ཨ་འབར་སར་སྨན་ཁང་ཡོད་སྐད་ལ་སྨན་རིན་ཆེར་སྤྲོད་མ་དགོས་པར་སྨན་བཅོས་གནང་རྒྱུ་བྱུང་ཚེ་མོ་བརྟག་བགྱིས་པར་གཉིས་ཀ་
ཐུགས་ཕན་གསོས་ངོ་ཤར་ཞིང། རན་ཅིའི་སྨན་ཁང་ནས་ཤོད་དྲུང་སྡིང་ཡོན་དང་བདེ་སྐྱིད་གླིང་སྲས་སྐུ་གཉིས་ཀར་ཕན་ངོ་ཐོན་པོ་བྱུང་འདུག་པ་དགོངས་འཇགས་དང། ལར་ནས་དེང་སྐབས་རྒྱལ་བསྟན་སྤྱི་བྱེར་གེགས་དབང་ཉམས་ཆག་དང་

[007A]༄༅། །སྐྱེ་འགྲོར་མནར་གཅོད་སྡུག་བསྔལ་ཅི་ཆེ་བྱུང་དང་འབྱུང་བཞིན་འདི་དག་རང་གཞན་སྤྱི་སྒོས་ཚང་མའི་བསོད་ནམས་མ་ཡིན་པའི་འབྲས་བུ་ཐོག་ཏུ་བབས་པ་ཞིག་ཡིན་པ་གདོན་མི་ཟ་བས་འདི་ལ་ལས་ངན་སྡིག་
སྒྲིབ་བྱང་བའི་ཐུགས་སྨོན་གནང་རྒྱུ་ཁོ་ན་ལས། དེ་མིན་ཐུགས་ཁྲལ་གུ་དོག་གནང་བས་ཕན་པ་ཏིལ་ཙམ་མེད་གཤིས་ཐུགས་བློ་ནམ་མཁའ་ལྟར་ཡངས་པར་རྒྱ་བསྐྱེད་དེ་རྐྱེན་ངན་ལམ་བསྒྱུར་གྱི་སྒོ་ནས་བསྙུན་ཁམས་མྱུར་དྭངས་སྐུ་ཚེ་ཡུན་
བརྟན༑ འཆད་རྩོད་རྩོམ་གསུམ་གྱི་མཛད་བཟང་སྔར་ལྷག་ཏུ་སྐྱོང་རྒྱུའི་དགོངས་བཞེད་འདོར་མེད་མཁྱཻན། མཁྱེན་གནང་རྟེན་སྒོར་ལྔ་ཕྱིར་འབུལ་བཅས། ཕྱི་ལོ་ཆིག་སྟོང་དགུ་བརྒྱ་དྲུག་ཅུ་རེ་གཅིག་ཟླ་བ་དྲུག་པའི་ཚེས་དྲུག་བཟང་པོར་ཕུལ།། །།
བསླབ་གསུམ་ནོར་བུའི་དོ་ཤལ་མངོན་པར་མཛེས་པ་གདན་ས་གསུམ་དང། རྒྱུད་གྲྭ་སྟོད་སྨད། རྣམ་གྲྭ་བཅས་ཀྱི་རིག་གྲོལ་འདུས་པའི་ཚོགས་དང། ལྷག་བསམ་ཟླ་བའི་རྗེས་འགྲོ་བོད་མི་བྱིངས་བཅས་ལྷན་རྒྱས་རིན་པོ་ཆེའི་དྲུང་དུ་
ཆེད་འབུལ། དེར་ཕེབས་སེར་སྐྱ་ཚང་མ་གོང་ས་སྐྱབྶ་མགོན་ཆེན་པོ་དང། རྒྱལ་བསྟན་རིན་པོ་ཆེ་གུས་ཞེན་ཐུགས་བློས་འདོར་མེད་ཀྱིས་ལུས་སྲོག་ལ་བལྟོས་པ་མེད་པའི་དཀའ་སྤྱད་དྲག་པོས་གོང་ས་ཆེན་པོའི་ཕེབས་རྗེས་སུ་སྙེགས་
ཏེ་ལ་འཕྲང་ཆུ་གསུམ་གྱི་བགྲོད་དཀའི་བཤུལ་ལམ་རིང་པོར་སྐུ་ངལ་འོ་བརྒྱལ་ཅི་ཆེ་བྱུང་བ་གཞིར་བཅས་ཀྱང། གཙོ་ཆེར་སྐུ་འཚོར་འགལ་རྐྱེན་མེད་པ་བདེ་ཕེབས་ཐོག་སྐྱབྶ་མགོན་ཡིད་བཞིན་ནོར་བུའི་ཐུགས་རྗེའོ་འོད་ཟེར་དང་

[007B]
ཕེབས་གསལ་དེར་བཞུགས་རྣམས་ནས་བསྟན་སྲིད་བདེ་ཐབས་དང། གོང་ས་ཆེན་པོའི་ཞབྶ་བརྟན་སྒྲུབ་མུས་གསལ་བ་མ་ཟད། འདིར་ཕེབས་སྐུ་ངོ་ཀུན་གླིང་ཛ་ས་ག་དང། རྣམ་གྲྭ་བཅས་པའི་གསུང་རིགས་སུ་དེར་བཞུགས་དགེ་འདུན་
ཚང་མས་མདོ་སྔགས་ཀྱི་ཆོས་སྤྱོད་མཛད་བཟང་སྐྱོང་མུས་ཡོད་ལུགས་ཐོས་པ་ཐུགས་རྗེ་བླ་མེད་དུ་ཆཻ། ད་ཆ་ཞུ་དོན་སྙིང་པོར། དེང་སྐབས་བསྟན་དགྲ་རྒྱ་དམར་གྱིས་གངས་ལྗོངས་ཆབ་སྲིད་དང། བསྟན་པ་བསྟན་འཛིན་བཅས་པ་རྨངས་ནས་
བཤིག་པའི་རྩུབ་སྤྱོད་མི་བཟད་པ་བྱས་དང་བྱེད་བཞིན་ཡང། སླད་མཆོག་གསུམ་ལས་འབྲས་བསླུ་མེད་ཀྱི་བདེན་མཐུས་བོད་ལྗོངས་རང་ས་རང་ཟིན་གྱི་དུས་སྐབས་ཤིག་ངེས་པར་ཡོང་ཤག་ལ། སྐབས་དེར་རྒྱལ་བསྟན་གྱི་མེ་རོ་གསོ་བའི་
དམིགས་ཡུལ་རང་རེ་ཕྱོགས་འདིར་ཕེབས་པའི་དགེ་འདུན་རྣམས་ཁོ་ན་ལས། དེ་མིན་བོད་ནང་ཁུལ་དུ་བསྟན་པ་གསོ་རྔོ་ཐོགས་པའི་ལྷག་མ་ཞིག་མི་ལུས་པ་ཚང་མས་མཁྱེན་ཆོས་སྟབས། དེར་བཞུགས་དགེ་འདུན་ཚང་མས་གདན་ས་ཕན་ཚུན་
དང། ཁམས་བོད་རིགས་རུས་ཀྱི་ལ་ཞེན་འཐེན་འཁྱེར་སོགས་མེད་པར་ཐུགས་མཐུན་དམ་ལ་གཅིག་བཟུང་དང་འབྲེལ་སློབ་གཉེར་བ་རྣམས་ནས་གཞུང་ཆེན་བློ་འཛིན་དཔེ་ཁྲིད་རྩོད་གྲ་དང། སྔགས་གྲྭ་རྣམས་ནས་ཆོ་ག་ཕྱག་ལེན་སོགས་དམ་

[008A]༄༅། །པ་གོང་མ་རྣམས་ཀྱི་བཞེད་སྲོལ་ཚུལ་བཞིན་ཉམས་མེད་བསྐྱངས་ཏེ་བསྟན་པའི་སྲོལ་བཟང་འཛིན་ཐུབ་པ་ཞིག་དང། རང་ཡུལ་བོད་ལྗོངས་ཀྱི་ནང་ཁུལ་དང་མི་འདྲ་བར་མི་རིགས་དང། ཆོས་ལུགས་
འདྲ་མིན་མང་འཛོམས་ཀྱི་མི་ཡུལ་དུ་གནས་མལ་དང་འཚོ་བ་གཞན་ལྟོས་ཀྱི་གནས་སྐབས་ལ་བརྟེན་ཁྱིམ་པ་སུན་འབྱིན་དུ་འགྲོ་གཞིའི་རྩིང་སྤྱོད་རིགས་དོར་ཏེ་ཞི་དུལ་བག་ཡོད་ཀྱི་སྤྱོད་བཟང་བོད་ཆོས་ལྡན་ཞིང་གི་ཆོས་པའི་མཚན་ལའི་མཛེས་རྒྱན་
དུ་ཆེ་བ་ཞིག་ཅི་ནས་བཀའ་དྲིན་ཆེ་ཐུབ་ཚེ་བསྟན་སྲིད་བདེ་ཐབས་དང་རྒྱལ་བའི་ཞབྶ་བརྟན་དེ་ལྷག་མ་མཆིས་ཤིང། ལེགས་སྤེལ་ཆེད་དུས་དྲན་གྱི་གསོ་སྦྱོང་ཆག་མེད། གནས་བརྟན་ཕྱག་མཆོད་དང་འབྲེལ་གནས་བཅུ་དང། བསྟན་
འབར་མ་འགྲོ་གང་ཆེ། སྒྲོལ་མ་དང་གདུགས་ཤེར། སྲུང་སྤྱིའི་འཕྲིན་བསྐུལ་བཅས་གང་མང་མཛད་སྐྱོང། ཁྱིམ་པ་རྣམས་ཀྱང་བྱ་གཞག་མང་པོའི་གཡེང་བ་བཙན་ཆོད་ལ་སོང་གཤིས་རྐྱེན་ངན་གྲོགས་སུ་འཁྱེར་ནས་སྐྱབས་འགྲོ་ཡིག་
དྲུག་སོགས་རང་ནུས་དང་བསྟུན་པའི་ལུས་ངག་དགེ་སྦྱོར་དང། དཀོན་མཆོག་ལ་གསོལ་འདེབས་ལྷུར་བརྩོན་ཡོད་པ་མཁྱཻན། མཁྱེན།། །། ་ནང་བསྟན་གྲུབ་མཐའ་རིས་མེད་ཀྱི་བླ་སྤྲུལ་མཁན་སློབ་སོགས་བོད་རིགྶ་
ཆོས་བྱེད་དགེ་འདུན་རྒྱ་གར་ས་ཁུལ་དུ་བཞུགས་རིགས་སྤྱི་ནས་རྒྱ་གར་གྱི་ས་ཁོངས་བསིལ་དྲོད་སྙོམས་ལ་ཆོས་ཀྱི་མཐུན་རྐྱེན་རྙེད་སླ་བ་ཞིག་ཏུ་མདོ་རྒྱུད་དགོངས་འགྲེལ་དང་བཅས་པའི་བཤད་སྒྲུབ་ཀྱི་ཆོས་སྡེ་ཞིག་ཚུགས་ཏེ་བོད་རིགས་ཙམ་མ་

[008B] ཕྱི་རྒྱལ་མི་རིགས་ཆོས་དང་ཅན་རྣམས་ཀྱང་གསན་སྦྱོང་དུ་ཕེབས་འཐུས་དང། དཔེ་མཛོད། དཔར་ཁང་དང་བཅས་པ་གསར་བསྐྲུན་སོགས་རྒྱལ་བསྟན་མི་ཉམས་གོང་འཕེལ་དར་ཁྱབ་ཀྱི་ཐུགས་རེ་ཁུར་བཞེས་བསྐྱངས་པ་འྡི་
ཐད། དེང་སྐབས་སྐྱེ་འགྲོ་སྤྱིའི་དཀར་མིན་ལས་ཀྱི་འབྲས་བུ་དུས་སུ་བདོ་བས་ཕྱོགས་ཀུན་ཏུ་རྒྱལ་བའི་བསྟན་པ་རིན་པོ་ཆེ་ཉམས་གུད་ཆེ་ཞིང། ལྷག་པར་དབུས་གཙང་ཆོས་ཀྱི་ཞིང་གིས་གཙོས་པའི་བོད་ཆེན་པོའི་ཡུལ་གྲུ་ཀུན་ཏུ་
བསྟན་དགྲ་རྒྱ་དམར་གྱི་འཚེ་བས་བསྟན་པ་བསྟན་འཛིན་དང་བཅས་པ་མིང་གི་ལྷག་མར་བཅོམ་པའི་དུས་ངན་མི་བཟད་པ་ཤར་གཤིས་ཕྱིན་ཆད་བསྟན་པའི་མེ་རོ་རྨང་ནས་གསོ་རྒྱུའི་ཐད། བོད་སའི་ནང་ཁུལ་དུ་བསྟན་པ་གསོ་རྔོ་ཐོགས་པའི་ལྷག་
མ་ཞིག་མི་ལུས་པ་མངོན་སུམ་མཐོང་ཆོས་ལ་བརྟེན། རང་ཅག་ཕྱོགས་འདིར་ཕེབས་བཞུགས་ཀྱི་ཆོས་བྱེད་རྣམས་ཁོ་ན་ལས་རེ་བའི་དམིགས་ཡུལ་གཞན་དུ་མེད་གཤིས། གོང་དོན་ངེས་པར་ཕྱག་ལེན་དུ་བསྟར་ཐུབ་པའི་ཐབས་ཚུལ་
འདུ་འགོད་ལྷོད་མེད་ངེས་པར་བཀའ་དྲིན་ཆེ་བ་དང། སླད་མཐུན་རྐྱེན་ལེགས་ཚང་ཆོས་སྡེ་ཚུགས་རྗེས་སུ་བསྟན་དོན་ཚིག་ཙམ་དུ་མ་ལུས་པར་ཕྱག་བཞེས་དོན་ཐོག་ཏུ་སོན་པ་དགོས་ངེས་སྟབས་གཙོ་ཆེར་རང་རེ་ས་དགེ་བཀའ་རྙིང་གི་
ཆོས་བྱེད་ཚང་མ་སྟོན་པ་ཐུགས་རྗེ་ཅན་གཅིག་གི་རྗེས་འཇུག་མ་ཟད། ནང་བསྟན་གསར་རྙིང་གྲུབ་མཐའ་ཀུན་ཀྱང་དམ་པ་གོང་མ་རྣམས་ཀྱིས་གདུལ་བྱ་བཀྲི་བའི་ཐབས་མཁས་ལམ་སྲོལ་གྱི་དབྱེ་བ་མི་འདྲ་བ་ཙམ་ལས། མཐར་

[009A]༄༅། །ཐུག་རྣམ་བྱང་ཞི་བ་བླ་མེད་ཀྱི་སྙིང་པོར་རོ་གཅིག་ཏུ་འབབ་གཤིས། གྲུབ་མཐའི་ཕྱོགས་ལྷུང་རྩོད་འཐེན་སྡང་ཞུགས་སོགས་རིང་དུ་དོར་ནས་ཕན་ཚུན་དག་སྣང་ནོར་བུའི་འོད་ཀྱིས་ཁྱབ་པའི་ཐུཌ་
མཐུན་བཀུར་སྐྱོང་མཛད་གལ་ཆེ་བ་གཞིར་བཟུང་ཐོག་བསྟན་པའི་རྩ་བ་འདུལ་བའི་བཅའ་ཁྲིམས་རྣམས་རས་སུ་མ་བོར་བར་ཚུལ་བཞིན་ཕྱག་ལེན་དུ་བསྟར་ངོས། འཕགས་ཡུལ་གྱི་ཤིང་རྟ་ཆེན་པོ་རྣམས་དང། གངས་ཅན་གྱི་
མཁས་གྲུབ་གོང་མ་རྣམས་ཀྱིས་མཛད་པའི་མདོ་སྔགས་ཀྱི་གཞུང་ཆེན་པོ་རྣམས་ཀྱི་གཞུང་དོན་བཤད་པའི་བཀའ་སྲོལ་དང། སྒྲུབ་པའི་ཉམས་ལེན་གྱི་གདམས་ངག་སོགས་ས་དགེ་བཀའ་རྙིང་གྲུབ་མཐའ་རང་རང་སོ་སོའི་ལྟ་སྒོམ་
སྤྱོད་གསུམ་གྱི་བཞེད་སྲོལ་དྲི་མ་མེད་པ་རྣམས་བསྲེ་ལྷད་མེད་པར་རང་རྐང་ཚུགས་ཐུབ་པའི་ཆོས་སྤྱོད་རྣམ་བཅུའི་མཛད་བཟང་ལྷོད་མེད་དུ་བསྐྱངས་ཏེ་འཛམ་གླིང་མཐའ་དབུས་ཀུན་ཏུ་ཐུབ་པའི་བསྟན་པ་རིན་པོ་ཆེའི་འོད་སྣང་ཁྱབ་སྤེལ་
ཐུབ་པ་ཞིག་ཅི་ནས་སྐྱོང་བ་ཞུ་ཞུ། ཞེས། ཡོངས་འཛིན་ཁྲི་བྱང་སྤྲུལ་མིང་པས། ཕྱི་ལོ་ཆོས་སྟོང་དགུ་བརྒྱ་ལྔ་བཅུ་ང་དགུ། ཟླ་བ་བདུན་པའི་ཚེས་བཅུ་དྲུག་བོད་རབ་ལོ་དགུ་བརྒྱ་སུམ་ཅུ་སོ་གསུམ་ཟླ་བ་དྲུག་པའི་ཚེས་བཅུ་གཅིག་
ལ༑༑ ༑༑ ་རྒྱལ་ཀུན་བརྩེ་ཆེན་སྒྱུ་འཕྲུལ་རྒྱལ་དབང་ཀརྨ་པ་ཆེན་པོ་མཆོག་གི་ཞབྶ་པད་གསེར་ཁྲིའི་དྲུང་དུ། གུས་ཕྱག་དང་བཅས་ཞུ་གསོལ། འགྲོ་བའི་མགོན་པོ་མཆོག་གསང་གསུམ་ནམ་མཁའི་ནོར་བུ་

[009B] སྙིགས་དུས་འགྲོ་ལ་རྗེས་བརྩེའི་གང་འདུལ་འཕྲིན་ལས་ཀྱི་འོད་སྟོང་ཕྱོགས་བརྒྱར་བཀྱེ་བཞིན་འཚོ་གཞེས་ཀྱི་དབྱིངས་ནས་བཀའ་གླེགས་རིན་པོ་ཆེ་དང། རོལ་མོ་སྦུབ་
ཆོལ་རྒྱུ་རྙིང་སྤུས་ལྡན་བཅས་ཕྱག་རྒྱའི་རེ་ཁ་ཉམས་མེད་སྤྱི་སྨིན་དགྱེས་བརྩེའི་གསེར་ཞལ་རིན་པོ་ཆེ་དངོས་མཇལ་ལྟ་བུའི་གུས་སྤྲོ་བླ་མེད་དུ་ཐོབ་པ་བཀའ་དྲིན་གཞལ་ནུས་བྲལ་བར་ཆེ་ལགས། འདིར་གུས་ཆུང་པའང་ཕུང་ཁམྶ་
ལ་གསར་འཚེ་མེད་ངང། ཆོས་སྲིད་ཀྱི་བྱ་བ་འདི་བྱས་ཞུ་འོས་སྣེ་གཅིག་མེད་པའི་རང་གར་དོན་མེད་དུ་ཉིན་མཚན་དུ་འདའ་བཞིན་པར་གནས་ལགས། མཚམས་ཞུ། ཇི་ལྟར་ཕེབས་དགོངས་ཞོལ་ཤར་ཆོས་རྗེ་དམ་པའི་གྡུང་
སྲས་འཇིགས་མེད་རྣམ་རྒྱལ་ས་ཆུ་འཕྲོད་མིན་གྱིས་བསྙུན་མནར་མྱུར་དྭངས་ཆེད་ཚེ་སྒྲུབ་གསོལ་འདེབས་ཞུ་རྒྱུ་ལམ་སེང་འགོ་ཚུགས་ཀྱིས་རྒྱུན་བསྲིངས་ཞུས་ཆོག་པ་དང། ཞོལ་ཤར་དམ་པ་དེ་ཉིད་དང་ཕྲན་མི་གཉིས་སེམས་གཅིག་
ལྟ་བུའི་དམ་གཙང་ལ་བརྟེན་ད་ལམ་གདུང་སྲས་བསྙུན་མནར་ལ་སེམས་ངལ་ཧ་ཅང་ཆེ་ཡང། ས་གནས་ཁད་འགྱངས་ཀྱིས་ཐུགས་ཕན་གསོས་པའི་མཐུན་འགྱུར་ཞུ་རྔོ་མ་ཐོགས་པ་ཅི་བྱ་བྲལ་ཞིང། དེ་གར་སྐྱབྶ་མགོན་ཆེན་
པོ་མཆོག་ནས་སྨན་བཅོས་རིམ་གྲོ་དང། ཐུགས་སྨོན་སྐྱབས་འཇུག་སོགས་གང་ཅིར་སྐྱབས་བརྩེས་མ་ཟིན་དོགས་མེད་པའི་བློ་གདེངས་འཁེལ་ངེས་ལགས་ན་སྔར་བཞིན་རྗེས་འཛིན་བཀའ་དྲིན་ཆེ་བ་དང། དྲིལ་བུ་བཟོ་བྶྐྲུན་

[010A]༄༅། །བསྐྱངས་མུས་ལ་གྲུབ་མཚམས་ངེས་སྩོལ་བསྐྱང་རྩིས་ཡོད་ལུགས་ཕེབས་པ་འདི་གར་དྲིལ་བུ་ཞིག་ལག་འབྱོར་བྱུང་སྟབས་དེ་ནས་གསར་སྒྲུབ་མཛད་རྒྱུ་ཡིན་ཚེ་ཆེད་དུ་འོ་རྒྱལ་མི་མཛད་པ་
ཞུ་རྒྱུ། གུས་ཕྲན་ཡང་བོད་ཟླ་ལྔ་པ་དྲུག་པ་ཙམ་ལ་འདི་ནས་དགོངས་ཞུས་ཀྱིས་རྡོར་གླིང་ཁུལ་དུ་ཟླ་བ་རེ་ཟུང་གུང་སེང་ལྟ་བུར་བསྐྱོད་རྩིས་ལགས་པ་བབས་གསོལ། སླད་མར། བདག་སོགས་བསྟན་འགྲོའི་མགོན་དྤུང་
དམ་པར་ཞབས་སེན་གཡོ་མེད་གཡུང་དྲུང་རྟག་པ་ཆེན་པོའི་རང་ཁམས་སུ་བརྟན་ཅིང། འགྲོ་ལ་ཕན་བདེའི་འདོད་རྒུ་འཇོ་བའི་རླབས་ཆེན་འཕྲིན་ལས་ཕྱོགས་བརྒྱར་གྲོལ་བཞིན་པ་ནས། གུས་ཆུང་པར་ཡང་ཐུགས་སྨོན་སྐྱབྶ་
འཇུག་འདོར་མེད་རྗེས་སུ་འཛིན་པ་མཁྱཻན། མཁྱེན་ཞེས་གསོལ་བ་འདེབས་རྟེན་  ྾  བཅས། ཡོངས་འཛིན་ཁྲི་བྱང་སྤྲུལ་མིང་པས། ཟླ་ཚེས་བཟང་པོར་ཕུལ།། །། ་སྒྲུབ་བརྒྱུད་བསྟན་པའི་སྣང་བྱེད་
མཚུངས་ཟླ་མ་མཆིས་པ་སྐྱབས་རྗེ་ཁམས་སྤྲུལ་རིན་པོ་ཆེ་མཆོག་གི་༸ཞབས་དྲུང་དུ། དང་བའི་ཡིད་ཀྱིས་ཞུ་གསོལ། དེང་བགྲང་ཡས་ཚོགས་ཟུང་རྒྱ་མཚོའི་དཔལ་ལས་བལྟམས་པའི་མཐོང་གྲོལ་མཚན་དཀྱིལ་ཟླ་བ་ནོར་
བུའི་མཆོད་སྡོང་དགེ་ལེགས་ཀྱི་གང་བ་ཡོངས་སུ་རྫོགས་ཤིང། སྤྱི་སྒོས་བསྟན་འགྲོའི་ཉེར་འཚོར་སྨིན་པའི་འཕྲིན་ལས་ཀྱི་འོད་དཀར་འཆི་མེད་ལམ་གྱི་ཕ་མཐར་རྩེན་བཞིན་པར་འཚོ་གཞེས་བཀའ་དྲིན་ཆེ་རིང་ནས་

[010B]ཉེ་ཆར་ཕྱག་བྲིས་དང་རྒྱུད་བླ་མའི་ཕྱག་དཔེ་གཅིག་བཅས་སྔ་རྗེས་སུ་སྩལ་ཕེབས་བཀའ་དྲིན་གྱི་ཕུང་པོ་མཆོག་ཏུ་ལྕི་བ་གྱུར་ལགས། ཕྲན་འྡུ་
གསུམ་པའང་ཉེ་ཆར་རྡ་རམ་ས་ལའི་བཞུགས་སྒར་ནས་གནས་སྐབས་དགོངས་ཞུས་ཀྱིས་རྡོར་གླིང་བསོད་ནམས་ཟླར་གུང་སེང་ལྟ་བུར་གནས་མུས་ལགས། མཚམས་ཞུ། དེང་སྐབས་གསར་རྙིང་རིས་སུ་མ་ཆད་པའི་བསྟན་འཛིན་བླ་
སྤྲུལ་དགེ་འདུན་མང་རབ་ཅིག་འདི་ཕྱོགས་ཕེབས་འབྱོར་ཐུབ་ཀྱང། བསྟན་པའི་རྩ་བ་འཆད་ཉན་གྱི་གཟིགས་དཔེ་ཧ་ཅང་ཐབས་འཚོལ་དཀའ་བའི་སྐུ་ངལ་ཆེ་སྐབས་འདིར་སྐྱབྶ་རྗེ་མཆོག་ནས་བསྟན་རྒྱུན་ལ་དགོངས་པའི་ཐུགས་བྶྐྱེད་
རླབས་པོ་ཆེས་འཕགས་བོད་མཁས་པའི་ལེགས་བཤད་དག་དཔར་བསྐྲུན་མཛད་དང་མཛད་བཞིན་འདི་དག་ནི་རྒྱལ་བསྟན་ཉག་ཕྲའི་གསོས་སུ་སྨན་ངེས་ལ་སྙིང་ཐག་པ་ནས་ཡི་རང་གུས་སྤྲོའི་ཆུ་གཏེར་གྱེན་དུ་འཕྱུར་བ་དང་ཆབས་ཅིག་ད་དུང་
སྔར་བཞིན་ཐུགས་འཁུར་ཆེ་བ་ཞེས་བཀའ་དྲིན་ཆེ་བ་ཞེས་གསོལ་རྒྱུ་དང། སླད་མར། བསྟན་འགྲོའི་སྤྱི་དཔལ་དམ་པར་གསང་གསུམ་གཞོལ་མེད་གཡུང་དྲུང་རྟག་པ་ཆེན་པོའི་རང་བཞིན་དུ་བརྟན་ཅིང། ངེས་དོན་སྙིང་པོའི་ལུགྶ་
བཟང་སྤེལ་བའི་འཕྲིན་ལས་གོང་སྐྱོང་ཐོག། རིང་མིན་དགྱེས་བརྩེའི་གསེར་ཞལ་དངོས་མཇལ་ཆོག་པ་བཅས་ཆོས་ཀློང་ཟབ་མོར་རོལ་པ་མཁྱཻན། མཁྱེན་གཟིགས་རྟེན་ཤིས་མེ་དང། རྟེན་དོད་ཧིན་སྒོར་ཕྱོགས་ཀྱི་གྲངས་ལྡན་བཅས་

[011A]༄༅། །ཡོངས་འཛིན་ཁྲི་བྱང་པས། ཕྱི་ཟླ་ཚེས་ལ་ཕུལ།། །། ་ཟླ་བྲལ་བསྟན་པའི་སྣང་བྱེད་དམ་པ་རྒྱུད་སྟོད་མཁན་ཚབ་སྤང་དགོན་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་འབུལ་
རིན་པོ་ཆེ་མཆོག་བར་ལམ་མཚན་དཔེའི་མཛེས་སྐུ་ཡོངས་འདུའི་ལྗོན་བཟང་དགེ་ལེགས་ཀྱི་དཔལ་ཡོན་དར་ལ་དྲག་ཅིང། ཐུབ་བསྟན་བྱེ་བའི་ཡང་སྙིང་བློ་བཟང་རྒྱལ་བའི་བཞེད་གཞུང་སྤྱི་དང། སངས་རྒྱས་རིན་ཆེན་ཟ་མ་ཏོག་དཔལ་
ལྡན་འདུས་པའི་རྩ་བཤད་ཀྱི་རྒྱུད་དོན་འབྲས་བུའི་རོ་མངར་སྐལ་བཟང་འདོད་རྒྱུའི་དཔྱིད་དུ་ལྷུག་པར་འཇོ་བཞིན་པ་ནས། ཉེ་སྔོན་ཟམ་གདོང་མཆོག་སྤྲུལ་རིན་པོ་ཆེའི་མདུན་གནང་སྐྱེས་སྐེད་རག་སེར་པོ་དང། དེ་རྗེས་ཕྱག་བྲིས་བྕས་
གནང་འབྱོར་དགྱེས་ཞལ་ངོས་མཇལ་ལྟར་ཡིད་སྤྲོའི་དཔལ་དུ་གྱུར་པ་ཐུགས་རྗེ་ཆེ། འདིར་བླ་མིང་པའང་འཚོ་ཁམས་ལ་གསར་འཚེ་མེད་ཅིང། འདི་སྣང་ཆུ་ཟླའི་མོར་ཞེན་པའི་འཁྲུལ་པ་མུ་འབྱམས་ཀྱི་ངང་དུ་མཆིས། ཟམ་གདོང་རིན་
པོ་ཆེའི་གདོང་དེ་ཕྱོགས་ཀྱི་གནས་ཚུལ་གསུང་འཕྲིན་གནང་བ་རྣམས་ཞིབ་ངེས་བྱུང་བ་སྙིགས་དུས་ཀྱི་རང་གཤིས་འགོག་ཏུ་མེད་པ་མངོན་གྱུར་ལ་ཐུགས་གཡེང་ཚབ་ཚུབ་རིགས་ནམ་ཡང་མི་མཛད་པར་ཆོས་ཉིད་ཟབ་མོའི་ཀློང་དུ་འཁོར་འྡས་
རོ་མཉམ་ཕྱག་རྒྱ་ཆེན་པོའི་དབྱིངས་སུ་གཡོ་མེད་རྡོ་རྗེ་ལྟ་བུའི་ཏིང་འཛིན་ལྷུར་བཞེས་མཛད་སྐྱོང་ཡོད་པ་བཅས་དབྱིངས་ཟབ་ཏུ་མངའ་བ་མཁྱཻན། མཁྱེན་གཟིགས་རྟེན་ཕྲན་གྱི་འདྲ་དཔར་བཅས། ཡོངས་འཛིན་ཁྲི་བྱང་སྤྲུལ་མིང་པས་

[011B]། །།་དམ་གཙང་ཐུགས་བརྩེ་མཚུངས་མེད་ལྡན་མ་འཕེལ་སྡོང་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ནང་ལུགས་སྤྲོས་མེད་སྟབས་བདེར་
ཞུ་མཆིད། བར་དེར་མཚན་དཀྱིལ་ནོར་བུའི་མཆོད་སྡོང་དཔལ་གཟི་འབར་ཞིང། ལེགས་མཛད་ཀྱི་དབྱིག་ཆར་སྤྲོ་བཞིན་པ་ནས་ཕྱི་ཟླ་དང་པོའི་ཚེས་ཉི་ཤུ་དང། བོད་ཟླ་དང་པོའི་ཚེས་བཅུ་བཞི་སོ་སོར་སྩལ་བའི་ཕྱག་བྲིས་ཞིབ་གསལ་
དང། གནང་རྟེན་ཤིང་སྒམ་བརྐོས་མ་སྤུས་ལེགས། དཔར་སྣེ་དྲུག་བཅས་སྩལ་འབྱོར་དགྱེས་བརྩེའི་ཞལ་བཟང་དངོས་མཇལ་ལྟར་སྤྲོ་དགའ་རྒྱ་མཚོའི་དཔྱིད་དུ་སྨིན་པ་བཀའ་དྲིན་ཆེ་ཆེ། ཕྲན་བླ་མིང་པའང་ཟག་ཕུང་བདེ་ངང་ཁ་སྔོན་བོད་
ཟླ་དང་པོའི་ནང་རྡོར་གདན་དུ་སྨོན་ལམ་ཆེན་མོའི་གསུང་ཆོས་འཆད་སྤེལ་དུ་བསྐྱོད་དེ་བྱེད་སྒོ་ལེགས་ཟིན་གྱིས་དེང་སྐབས་རྡ་རམ་ས་ལར་ཟིན་མེད་རྣམ་གཡེང་མུ་འབྱམས་ཀྱི་ངང་དུ་མཆིས། ཕྱག་བྲིས་ནང་གསལ་རིན་པོ་ཆེ་གང་ཉིད་ཀྱི་
ཐུགས་ལ་དཀོན་མཆོག་གསུམ་དང། ཐེག་གསུམ་ལས་འབྲས། སྔགས་དང་ཏིང་འཛིན་གྱི་ནུས་པ་ལ་ཐེ་ཚོམ་གྱི་རྣམ་པ་ཞིག་ཐུགས་ཀྱི་ཟུར་ནས་འཆར་བར་འགོག་ཐབས་གཉེན་པོ་བསྟེན་ཡང་འགོག་དཀའ་ཞིག་ཡང་ཡང་ཤར་བ་དེ་དག་
ནག་ཕྱོགས་བར་ཆད་ཀྱི་འཕྲུལ་ཞིག་ཡིན་ཤག་ཁར། ཕྱི་རོལ་གནས་གྲོགས་ངན་པའི་ཆོས་མིན་བྱ་སྤྱོད་དང། ངག་སྒྲོས་སྣ་ཚོགས་གསན་ཐོས་ཀྱིས་རྐྱེན་པས་ཐོག་མར་དེ་འདྲའི་ཀུན་རྟོག་ཅིག་ཤར་ཏེ་དེ་ནས་དེ་ཉིད་ངན་ལང་སོང་བ་

[012A]༄༅། །ཞིག་རེད། དཔེར་ན་ཡི་དམ་གྱི་ལྷ་སྐུ་ལྟ་བུ་བསྒོམ་པའི་ཚེ་བློའི་འགྱུ་བ་ཕྲ་མོ་ཞིག་གིས་རྐྱེན་བྱས་ནས་སྐུ་མདོག་ཕྱག་མཚན་འདྲ་མིན་དང། ཡོ་འཁྱོགས་སོགས་ཐེང་གཅིག་གཉིས་ཙམ་ཤར་ན་དེ་ནས་
ཐུན་རྗེས་མར་སྔོན་གྱི་བག་ཆགས་ལྟ་བུས་དེ་ག་ཤར་ཡོང། དེ་ནས་ཐུན་ལ་འདུག་རེས་བཞིན་སྔོན་གྱི་སྣང་བ་ཁོ་ཤར་ཡོང་སྙམ་པའི་དྭོགས་འཆར་གྱིས་སྣེ་འཁྲིད་པ་ལྟ་བུས་ཡང་ཡང་རྟག་ཏུ་ཤར་བ་ཞིག་ཡོང། རིན་པོ་ཆེ་ཉིད་ཀྱི་ཀུན་རྟོག་དེ་
ཡང་ཡོང་སྟངས་དེ་འདྲ་ཞིག་ཡིན་ངེས་པས་དེའི་རིགས་ལ་རྣམ་རྟོག་ཁོ་ཤར་ཡོང་བསམ་པའི་དྭོགས་པ་སྔོན་བསུས་མ་བྱས་ན་ཁྱད་ཡོང། གལ་ཏེ་དེས་ཀྱང་མ་ཕན་ན་རང་གིས་རང་ལ་ཚོགས་གཏམ་བཏང་བ་དང། སྐེ་ཕར་གཅུ་ཚུར་གཅུ་
སོགས་གནང་ན་ཕན་པ་འདྲ་པོ་ཡོང། སྐབས་རེ་སྐྱོན་དང་ཡོན་ཏན་གཉིས་ཀའི་བསམ་པ་མ་བཏང་ཞིང། གེགས་སེལ་བོགས་འདོན་གང་ཡང་མ་བྱས་པར་ཉིན་རེ་ཟུང་ཙམ་བཟག་ནས་ཁོ་བརྗེད་དུ་བཅུག་དེ་ནས་ཡོང་མཚམས་
ལ་བསྒོམ་ནའང་ཕན་པ་འོང། འདི་ལ་ཨུ་ཚུགས་རྒྱབ་ན་སྡུག་ཏུ་འགྲོ་ཞིང་ཐབས་མཁས་བྱས་ན་དྲག་ཡོང། རང་ལ་སྣང་བའི་དངོས་པོ་ཐམས་ཅད་རྨི་ལམ་དང། འཁྲུལ་པ་ལྟ་བུ་ལས་མི་སྣང་བར་ཤར་བ་འདི་དག་བག་ཆགས་བཟང་
པོ་ཞིག་སད་གྲབ་ཡིན་འདྲ་ཞིང། འདི་ལ་སྣང་སྟོང་འགལ་མེད་དང། སྟོང་དང་རྟེན་འབྱུང་འགལ་མེད་གཅིག་གྲོགས་སུ་གཅིག་འཆར་བ་ཀླུ་སྒྲུབ་དང། འཇམ་མགོན་བླ་མའི་མན་ངག་གི་རྩིས་ཟིན་པ་ཞིག་གནང་ཐུབ་ན་ཧ་ཅང་ཡག་

[012B] ཞི་གནས་སྒྲུབ་ཚུལ་དང། གེགས་སེལ་བོགས་འདོན་སོགས་མན་ངག་ཁ་གསལ་ཞིག་བསྐུར་དགོས་ཕེབས་པ། གསར་པ་མང་པོ་འབྲི་དགོས་མ་མཆིས་རྗེས་སུ་ལམ་ཟིན་སོགས་ནས་ཁུ་བསྡུས་ཀྱིས་འབྲི་བཤུས་
བྱས་ནས་འབུལ་ལམ་ཞུས་ཆོག་སླད་མར། མཆོག་སྐུར་འཕྲོད་བཞེས་མི་ལྷོད་ཅིང། སྔོན་དུ་ངོས་མཇལ་སྐབས་ཞིབ་གསོལ་ལྟར་རང་རེ་བླ་མ་དང་ཆོས་པའི་རང་ཚུགས་ཀྱི་རྩི་མ་ཡལ་བ་གཞིར་བཟུང་ཐོག་སློབ་ཕྲུག་ཚོར་
ཆོས་དང་འབྲེལ་བའི་བསླབ་བྱ། སྒྲུང་གཏམ་སོགས་གང་འོས་ཀྱིས་ཆོས་མིན་ཀླ་ཀློའི་དྲི་ངན་གྱིས་མ་བསླད་པ་ཞིག་ཡོང་ཐབས་མཛད་གནང་དང། རྗེས་སོར་ཕྱག་བྲིས་གནང་སྐབས་ས་ཁད་རིང་བས་ཡིག་རྟེན་དངོས་རིགས་བྶྐུར་
གནང་མ་དགོས་པར་ཕྱག་བྲིས་དང། དཔར་གྱི་རིགས་འདྲ་གནང་ན་དགའ་པོ་འདུག་པ་དེ་དོན་དགོངས་ཟབ་ཏུ་བསྟི་བ་མཁྱཻན། མཁྱེན་གཟིགས་རྟེན་འདྲ་དཔར་གཅིག་བཅས། རྡ་རམ་ས་ལ་ནས། ཡོངས་འཛིན་ཁྲི་བྱང་སྤྲུལ་མིང་
པས། ཕྱི་ལོ་ཆིག་སྟོང་དགུ་བརྒྱ་དྲུག་ཅུ་རེ་གཅིག་ཟླ་ཚེས་བཟང་པོར་ཕུལ།། །། ་ལུགས་ཟུང་མཁྱེད་དཔྱོད་ཀྱི་འདབ་རྒྱ་རྣམ་པར་གྲོལ་ཞིང། དད་དམ་ལྷག་བསམ་མི་ཕྱེད་རྡོ་རྗེའི་མཆེད་ཟླར་བརྟན་པ་སྒང་ཏོག་ཁུལ་
དམག་སྒར་ཀ་ཁ་ག་ང་ཆ་བཅས་ཀྱི་འགོ་དམག་དང། ཆུ་བཞི་སྒང་དྲུག་ཨ་མདོ། དབུས་གཙང་བཅས་ཆོལ་ཁ་གསུམ་གྱི་མི་མང་ལྷན་རྒྱས་མཆོག་གི་དྲུང་དུ། ཆེད་འབུལ། ཉེ་ལམ་དེ་ནས་ཕྲན་རིང་འཚོའི་འདུན་པ་དགོས་ཚུལ་

[013A]༄༅། །གྱི་གསུང་བྲིས་ཞིབ་ནན་གནང་རྟེན་གྱིས་བརྒྱན་པ་སྩལ་འབྱོར་བྱུང་བ་རག་གན་ལ་གསེར་མཐོང་བཅོལ་བའི་ལྷག་བསམ་ཟླ་བ་གསར་པའི་རང་ཞལ་གསལ་བར་ངོམས་པ་རྟེན་འབྱུང་སྤྲོ་དགའ་རྒྱ་མྪོའི་
དཔྱིད་དུ་སྨིན་པ་བཀའ་དྲིན་ཆེ། ཕྲན་རང་ལོ་ནའི་བབས་དང། ཤེས་ཡོན་གང་ཅི་ནས་རྒྱལ་བསྟན་སླར་གསོའི་ཞབས་འདེགས་རྔོ་ཐོགས་དཀའ་ཡང། གངས་ལྗོངས་རྒྱལ་བསྟན་སྤྱི་དང་བྱེ་བྲག་རྣམས་རྨེག་མེད་དུ་གྱུར་པའི་ངང་ཚུལ་
སྙིང་གི་ཟུག་རྔུར་ལྕི་མུས་ཐོག་དེ་ག་ལྷན་རྒྱས་ནས་ཀྱང་རྒྱལ་བསྟན་ཐུགས་ལ་བཅང་བའི་གསུང་ནན་ཇི་ཕེབས་ལྟར་འཚོ་ཁམས་ཡུན་འཚོ་དང་འབྲེལ་བསྟན་པའི་ཞབས་འདེགས་ཕྲན་བུ་འགྲུབ་པའི་མཆོག་གསུམ་གསོལ་འྡེབྶ་
ཞུས་ཆོག་པ་དང། དེར་བཞུགས་ལྷན་རྒྱས་ནས་ཀྱང་གོང་ས་སྐྱབྶ་མགོན་ཡིད་བཞིན་ནོར་བུ་མཆོག་གི་བཀའ་སློབ་བདུད་རྩིའི་རྒྱུན་བཟང་སྔ་རྗེས་སུ་སྩལ་བ་རྣམས་ཐུགས་ཀྱི་དཔལ་བེར་བཅངས་ཏེ་ཚང་མ་ཐུགས་ཡིད་འོ་མའི་ཆུ་བོ་
གཅིག་ཏུ་འདྲེས་ཤིང། ཕན་ཚུན་རོགས་རམ་བཀུར་སྐྱོང་སོགས་ཡ་རབས་གྲ་མའི་སྤྱོད་བཟང་བོད་རིགས་སྤྱིའི་མཛེས་རྒྱན་དུ་ཆེ་བའི་ཐོག་དེང་སྐབས་གང་ལྗོངས་བསྟན་འགྲོ་ཆབ་སྲིད་ཇི་ལྟར་གྱུར་པའི་གནས་ཚུལ་ཐུགས་ལ་བྲང་སྟེ་
འཕྲལ་སེལ་དཀའ་ངལ་ལ་ཇི་མི་སྙམ་པའི་བཟོད་སྲན་དང། བོད་ལྗོངས་སླར་གསོའི་སྙིང་སྟོབས་ཀྱི་གོ་ཆ་ཆེས་ཆེར་བསྐྱེད་ནས། རང་རང་སྐབས་སུ་བབས་པའི་གནང་སྒོ་ཅི་མཆིས་ལྷོད་མེད་དུ་སྐྱོང་བ་དང། འདི་ནས་ཀྱང་ཉེས་ཞི་ལེཌ་

[013B] མཁྱེན། དེ་གའི་གནང་རྟེན་གྱི་ཁོངས་ནས་རྟེན་གསུམ་དོད་རྟགས་རྟེན་གྱི་སླད་དུ་བདག་གིར་ཞུས་ཤིང། དེ་མིན་རྣམས་ཕྱིར་འབུལ་ཐོག་ལྷ་རེག་ཨ་ཤེས་བཅས། རྡ་རམ་ས་ལ་
ནས། ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཟླ་བཅུ་གཉིས་པའི་ཚེས་བཅུ་བདུན་ལ་ཕུལ།། །།་མདོ་སྔགས་རབ་འབྱམས་སྨྲ་བའི་བཤེས་གཉེན་ཆེན་པོ་ངག་དབང་ཉི་མ་མཆོག་གི་དྲུང་དུ། ཆེད་འབུལ། གང་
ཉིད་བར་ལམ་སྐུ་ཁམས་བཟང་ཞིང་ལེགས་བཤད་ཀྱི་འོད་སྣང་རྒྱ་ཆེས་བློ་གསལ་ཡིད་ཀྱི་མུན་པ་སེལ་བཞིན་པར་འཚོ་གཞེས་རིང་ནས། ད་ལམ་གསུང་བྲིས་གནང་རྟེན་གྱིས་བརྒྱན་པ་སྩལ་འབྱོར་ངོས་མཇལ་ལྟར་ཡིད་སྤྲོར་གྱུར་པ་ཐུགས་རྗེ་ཆེ་
ཕྲན་ཡང་བར་ལམ་ཀ་སྦུག་དང་རྡོར་གླིང་ཁུལ་དུ་བསྐྱོད་དེ་དོན་གཉེར་ཅན་ཁག་ལ་འཆད་སྤེལ་གཟུགས་བརྙན་ཙམ་བགྱིས་ཏེ་ཉེ་ལམ་བོད་ཟླ་བཅུ་གཅིག་པའི་ཚེས་གཅིག་ཉིད་རྡ་རམ་ས་ལར་བདེ་འབྱོར་ཟིན་ལགས། ཕེབས་གསལ་གང་ཉིད་མནལ་
ལམ་ཕྲན་བུའི་འཁྲུགས་པ་འདི་ཐད། སྐུ་གེགས་ཀྱི་ངོ་ཕྲན་བུ་ཡིན་འདྲ་བས། ཤེར་སྙིང་བདུད་བཟློག་ཅིག་དེ་གར་སྒྲུབ་རྒྱུ་ཐུགས་སྟབས་འགྲིགས་ན་རབ། དེ་མིན་ཤེར་སྙིང་གང་མང་ཞིག་གྲངས་གསོག་མཛད་གནང་ཐོག་གང་ཉིད་མང་
ཐོས་དགེ་བའི་བཤེས་གཉེན་དུ་སོང་གཤིས་རྨི་ལམ་གྱི་འཁོར་གསུམ་བདེན་མེད་དུ་ངེས་པའི་དམིགས་མེད་ལྟ་བའི་རང་ངོ་སྐྱོང་གནང་མཛད་ན་རྐྱེན་བཟློག་དེ་ལྷག་མ་མཆིས་པ་དགོངས་འཇགས། འདི་ནས་ཀྱང་སྐུ་གེགས་ཞི་བའི་གསོལ་འྡེབྶ་

[014A]༄༅། །གང་ཤེས་ཞུས་ཆོག་པ། སླད་མར། ཡུལ་དུས་སྐུ་འཚོར་འཕྲོད་བཞེས་མི་ལྷོད་ངོས་བཞད་སྒྲུབ་ཟུང་དུ་འབྲེལ་བའི་ལེགས་མཛད་བསྟན་པའི་རྒྱན་དུ་ཆེ་བ་མཛད་སྐྱོང་ཞུ་ཞུ། གཟིགས་རྟེན་  ྾  བཅས་
ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཚེས་བཅུ་དགུ་ལ་ཕུལ།། །།་དགེ་ལྡན་བསྟན་པའི་སྣང་བྱེད་དམ་པ་ཕ་ར་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་འབུལ། རིན་པོ་ཆེ་མཆོག་ཚུལ་བསྟན་བསྙུན་བཞེས་བསེང་དྭངས་
ཀྱིས་ཐུགས་དམ་ཉམས་བཞེས་དང་གསུང་ཆོས་འཆད་སྤེལ་སོགས་བསྟན་འགྲོར་སྨན་པའི་མཛད་བཟང་སྔར་བཞིན་གོང་འཕེལ་དུ་འཚོ་གཞེས་ཡོད་ལུགས་ཐོས་པ་ཧ་ཅང་སྤྲོ་དགའ་ཟད་མི་ཤེས་པའི་དཔྱིད་དུ་གྱུར་པ་བཀའ་དྲིན་ཆེ། ཕྲན་ཡང་ནད་
མེད་བདེ་ལེགས་ཀྱི་ངང་དུ་མཆིས། སླད་མར་ཡང། སྙིགས་དུས་ཀྱི་ངང་ཚུལ་བདེ་སྡུག་གི་རི་མོ་ཇི་ལྟར་ཤར་རུང། དེ་ཐམས་ཅད་རྣལ་འབྱོར་ཉམས་རྟོགས་ཀྱི་བོགས་འདོན་རྒྱན་དུ་ཤར་བའི་འཇིགས་མེད་མཁའ་ལྡིང་རྣམ་པར་རྩེན་པའི་བརྟུལ་
ཞུགས་ལྷུར་བཞེས་དང་འབྲེལ་གསང་གསུམ་ཡུན་བརྟན་མཛད་བཟང་དགེ་ལྡན་བསྟན་པའི་གསོས་སུ་གོང་སྐྱོང་ཅི་ནས་ཡོད་པ་མཁྱཻན། མཁྱེན་གཟིགས་རྟེན་ཕྲན་གྱི་འདྲ་དཔར་བཅས། ཡོངས་འཛིན་ཁྲི་བྱང་སྤྲུལ་མིང་པས། ལྕགས་གླང་
རྒྱལ་ཟླའི་གྲལ་ཚེས་བཟང་པོར་ཕུལ།། །། ་ཟླ་བྲལ་མཁྱེན་པའི་འོད་སྣང་གཙུག་ལག་ལུགས་བརྒྱའི་མཁའ་མཐར་རྩེན་ཞིང། བསྟན་ལ་གཅིག་ཏུ་དཀར་བའི་ཐུགས་བསྐྱེད་མཚུངས་ཟླ་བྲལ་བ་མི་རྗེ་སྐུ་ངོ་རྩིས་དཔོན་རྣམ་གླིང་པ་ཆེན་

[014B] གུས་པས་ཞུ་གསོལ། དེང་གི་ཆར་རིང་ནས་ཀུན་བཟོད་དགེ་བའི་ཚོགས་ཟུང་ནོར་འཛིན་ཡངས་པའི་ལྟེ་བར་བསྐྱེད་བསྲིངས་མཆོག་སྐུ་དཔག་བསམ་ཡོངས་འདུའི་འཁྲི་ཤིང་མཆོག་ཏུ་བརྟན་ཅིང། ཀུན་མཁྱེན་ཕྱག་
ན་པདྨོའི་འཕྲིན་ལས་དགུང་དུ་འདེགས་པའི་ལེགས་མཛད་ཀྱི་ཡལ་འདབ་སྟུག་པོར་བྲེས་པའི་གྲིབ་བསིལ་དུ་རང་རིགས་མི་མང་ཉམ་ཐག་མགོན་མེད་རྣམས་བདེ་བར་ངལ་བསོའི་དབུགས་འབྱིན་དགའ་སྟོན་ལྷུག་པར་འཇོ་བཞིན་འཚོ་གཞེས་བཀའ་དྲིན་ཆེ་
རིང་ནས། ཆུ་སྟག་གནམ་ལོ་གསར་ཚེས་ཀྱི་རྟེན་འབྱུང་ལེགས་སྐྱེས་སུ་གསུང་བྲིས་དང་གནང་རྟེན་བཅས་སྩལ་སོན་དགྱེས་བརྩེའི་གསེར་ཞལ་དངོས་མཇལ་ལྟར་སྤྲོ་དགའ་རྒྱ་མཚོའི་དཔྱིད་དུ་སྨིན་པར་གྱུར་ལགས། འདིར་བླ་མིང་པ་འཚོ་ཁམས་
ལ་གསར་འཚེ་མེད་ཅིང། གོང་ས་ཡིད་བཞིན་ནོར་བུའི་སྲི་ཞུ་དང། བློ་བཟང་རྒྱལ་བསྟན་སྙིང་དུ་གཅེས་པའི་དམ་བཅའི་ལྷག་བསམ་སྐྱོང་ཁུལ་དུ་མཆིས་ལགས། སླད་མར་ཡང། སྲིད་ཞིའི་དགེ་ལེགས་རབ་འབྱམས་ཀྱི་གཞི་རྟེན་
མཆོག་སྐུར་འགལ་སྤོང་འཕྲོད་བཞེས་ཐུགས་ལྷོད་མེད་ངོས། མི་རྗེ་མཆོག་ཉིད་གཞུང་ཞབས་བགྲེས་གྲས་གང་ཅིའི་ཉམས་མྱོང་ཐུགས་རྒྱུས་ཆེ་ཞིང། ཟབ་དགོངས་མཁྱེན་རླབས་གཞན་འགྲན་བྲལ་གཤིས་དེང་སྐབས་གངས་ལྗོངས་རྒྱལ་
བསྟན་ཆབ་སྲིད་དང། སྐྱེ་འགྲོའི་བདེ་དོན་ལ་གོང་ས་སྐྱབྶ་མགོན་ཆེན་པོ་མཆོག་ནས་སྐུ་ངལ་འོ་རྒྱལ་ཅི་ཆེ་བ་སྐྱངས་དང་སྐྱོང་བཞིན་གྱི་སྐབས་འདིར་འཕྲིན་ལས་ཀྱི་སྲི་ཞུར་མི་ཞུམས་བཟོད་སྟོབས་ཀྱི་གོ་ཆ་ལྷུར་བཞེས་ཀྱིས་ཟབ་ལ་དཀྱེལ་ཆེའི་ཐུཌ་

[015A]༄༅། །ཁུར་ཟབ་སྐྱོང་བཀའ་དྲིན་མི་འདོར་ཞིང། འདིར་ཡང་ནང་མའི་ཕེབས་འོས་རིགས་ལྷུག་སྩོལ་ཡོད་པ་དང། འདི་ནས་ཀྱང་སྐུ་མཛད་ཀྱི་འགལ་རྐྱེན་ཞི་ཞིང། བཞེད་དགོངས་ལམ་དུ་ལྷོངས་པའི་
གསོལ་འདེབས་གང་ཤེས་ཞུས་ཆོག་པ་བཅས་ཆོས་ཀློང་ཟབ་མོར་མངའ་བ་མཁྱཻན། མཁྱེན་གཟིགས་རྟེན་ལྷ་རེག་ཨ་ཤེ་དང། སྔགས་མདུད་བཅས། ཕྲན་ཡོངས་འཛིན་ཁྲི་བྱང་སྤྲུལ་མིང་པས། ཆུ་སྟག་ཟླ་བ་དང་པོའི་ཚེས་གསུམ་
ལ་ཕུལ།། །། ་རྨད་བྱུང་ལུང་རྟོགས་ཆོས་ཀྱི་མཛོད་འཛིན་ར་ཀ་ར་མཆོག་སྤྲུལ་རིན་པོ་ཆེ་མཆོག་གི་ཞབྶ་དྲུང་དུ། ནང་ལུགས་སྤྲོས་མེད་དུ་ཞུ་གསོལ། བར་ལམ་རིན་པོ་ཆེ་མཆོག་མཚན་དཔེའི་མཛེས་སྐུ་མངོན་པར་གསལ་
ཞིང། བསྟན་འགྲོར་སྨན་པའི་ལེགས་མཛད་གོང་འཕེལ་དུ་འཚོ་གཞེས་རིང་ནས། ཕྱི་ཟླ་བཅུ་གཉིས་པའི་ཚེས་བཅོ་བརྒྱད་ཉིན་སྩལ་བའི་ཕྱག་བྲིས་ཞིབ་གསལ་ཕེབས་འབྱོར་དགྱེས་བརྩེའི་གསེར་ཞལ་དངོས་མཇལ་ལྟར་སྤྲོ་དགའ་རྒྱ་མཚོའི་
དཔྱིད་དུ་སྨིན་པ་བཀའ་དྲིན་ཆཻ། ཕྲན་ཡང་ཟག་ཕུང་བདེ་ངང་ཁ་སྔོན་སྟོན་མཚམས་རྡོར་གྡནྡུ་བསྐྱོད་དེ་དབང་ཁྲིད་འགའ་ཤས་འཆད་སྤེལ་ཟིན་རྗེས་ཕྱི་ཟླ་བཅུ་གཉིས་པའི་ཚེས་བརྒྱད་ཉིན་རྡ་རམ་ས་ལར་ཕྱིར་འཁོར་གྱིས་ཟིན་
མེད་རྣམ་གཡེང་གི་ངང་དུ་མཆིས། ཕེབས་གསལ་བཞིན་འཇམ་མགོན་བླ་མ་དང་བླ་མགོན་དབྱེར་མེད། ཆོས་སྐྱོང་རྒྱལ་ཆེན་གསུམ་ལ་དམིགས་ཀྱིས་བསལ་བའི་ཚོགས་མཆོད་དང་འབྲེལ་རྒྱལ་ཆེན་འཕྲིན་བསྐུལ་ཡང་

[015B] དེ་གར་རིན་པོ་ཆེ་མཆོག་ནས་རྒྱལ་བསྟན་སྤྱི་དང། ཡང་སོགས་གངས་ལྗོངྶ་
བསྟན་འགྲོར་སྨན་པའི་ཐུགས་བསྐྱེད་བཟང་པོས་དེར་ཡོད་སློབ་ཕྲུག་ཚོར་ལུགས་གཉིས་སྤྱི་བྱེའི་རིག་གནས་ལ་སློབ་སྦྱོང་གོམས་འདྲིས་དང། ཡ་རབས་སྤྱོད་བཟང་ལ་འཇུག་ཐབས་སོགས་བྱམས་གཟིགས་ཆེན་པོས་བཀའ་སློབ་ལམ་སྟོན་དང་
གཞན་ཡང་དེ་ཁུལ་ལྷག་བསམ་ཅན་གྱི་མི་རིགས་རྣམས་ལ་རོགས་རམ་ཐབས་བསྐུལ་མཛད་རྒྱུ་སོགས་གང་ཅིར་ཐུགས་ཁུར་ཟབ་བཞེས་མཛད་དང་མཛད་བཞིན་ཡོད་པ་ཧ་ཅང་གུས་སྤྲོ་ཡི་རང་གི་གནས་སུ་གྱུར་པ་ཐུགས་རྗེ་ཆེ་ལགས། ད་དུང་སྔར་བཞིན་
ཐུགས་ཁུར་གཟབ་སྐོང་ཡོད་པ་དང། འདིར་ཡང་ནང་མའི་ཕེབས་འོས་རིགས་ལྷུག་སྩོལ་ཡོད་པ་མཁྱཻན། མཁྱེན་ཞེས་གཟིགས་རྟེན་ཤིས་མེ་བཅས། ཟླ་ཚེས་བཟང་པོར་ཕུལ།། །།་གཙུག་ལག་རིན་ཆེན་གཏེར་བརྒྱ་ཐང་མར་
འགྲེམས་པ་ལ་མི་དབང་བུདྡྷ་ས་རའི་རྗེས་འགྲོ་བླ་མ་ངག་ཡོན་ལགས་མཆོག་གི་སྐུ་དྲུང་དུ། ཆེད་འབུལ། དེང་ཚོགས་གཉིས་ཟླ་བའི་མ་མ་ལས་འཁྲུངས་པའི་མཚན་དཀྱིལ་ཀུན་ཕན་བདག་པོ་དགེ་ལེགས་ཀྱི་གང་བ་ཡོངས་སུ་རྫོགས་ཤིང་
ཟླ་བྲལ་མཁྱེན་དཔྱོད་ཀྱི་འོད་རླབས་ལྔ་རིག་ནམ་མཁའི་ཕ་མཐར་གྲོལ་བས་བློ་གསལ་ཡིད་ཀྱི་ཀུན་དའི་འཛུམ་ཕྲེང་ཅི་དགར་འབྱེད་བཞིན་པར་འཚོ་གཞེས་རིང་ནས། ཉེ་སྔོན་གསུང་བྲིས་དང་ཆབས་ཅིག་འདི་ལོའི་ལེའུ་ཐོ་རྒྱས་བསྡུས། ལྷ་

[016A]༄༅། །རེག་བཅས་སྩལ་འབྱོར་དགྱེས་ཞལ་དངོས་མཇལ་ལྟར་ཡིད་སྤྲོའི་སྨན་ཡོན་དུ་གྱུར་པ་བཀའ་དྲིན་གྱི་ཕུལ་དམ་པར་ཆཻ། འདིར་ཕྲན་བླ་མིང་རྒན་པོའང་འཚོ་ཁམས་ཤིང་རུལ་སྡོང་པོ་ཉི་བུའི་རླུང་གིས་མ་
བསྒྱེལ་ཙམ་ནས་བསྟན་འགྲོར་སྨན་རེའི་ལྷག་བསམ་གྱི་འདུན་པ་སྐྱོང་ཁུལ་དུ་མཆིས། མཚམས་ཞུ་  ྾  སླད་མར། རིན་བྲལ་མཆོག་སྐུར་འགལ་སྤོང་འཕྲོད་བཞེས་ཐུགས་ལྷོད་མེད་ངོས། ལྔ་རིག་པདྨོའི་དོ་ཤལ་རྒྱལ་བསྟན་ནོར་འྫིན་
མཛེས་པའི་རྒྱན་དུ་ཅི་དགར་སྤྲོ་བའི་མཛད་བཟང་སྔར་ལྷག་ཏུ་སྐྱོང་བ་མཁྱཻན། གཟིགས་རྟེན་ལྷ་གོས་ཨ་ཤེ་བཅས། ཡོངས་འཛིན་ཁྲི་བྱང་སྤྲུལ་མིང་པས། ཆུ་སྟག་ཟླ་བ་དང་པོའི་ཚེ་བཅུ་དགུ་ལ་ཕུལ།། །། ་རྨད་བྱུང་ལུང་
རྟོགས་ནོར་བུའི་དཔལ་གྱིས་མཐོ་ཞིང། རིང་ནས་དད་དམ་མི་འགྱུར་རྡོ་རྗེའི་མཆེད་ཟླ་རས་ཆུང་ཕུག་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་དུ་ཞུ་གསོལ། དེང་རིང་ནས་གོམས་པའི་ཚོགས་ཟུང་ཐུར་མ་བརྒྱ་ཕྲག་གིས་ཉེ་
བར་བཏེགས་པའི་མཚན་དཀྱིལ་རིན་ཆེན་གདུགས་དཀར་དགེ་ལེགས་ནོར་བུའི་ཏོག་གིས་མཛེས་ཤིང། དམ་པའི་མཛད་བཟང་གི་དར་ཤམ་ལྷབ་ལྷུབ་ཏུ་གྲོལ་བས་ཀུན་ཕན་གྲིབ་བསིལ་སྣུམ་པོ་ཕྱོགས་ཀྱི་ཁོར་ཡུག་ཏུ་འབེབས་བཞིན་པར་
འཚོ་གཞེས་ཀྱི་རིང་ནས། ཉེ་ལམ་ཕྱི་ཟླ་གཉིས་པའི་ཚེས་བཅུ་དགུ་ཉིན་སྩལ་བའི་གསུང་བྲིས་ཉམས་མེད་སུག་རྩེར་སོན་པ་དགྱེས་བརྩེའི་ཞལ་བཟང་དངོས་མཇལ་ལྟ་བུའི་སྤྲོ་དགའ་རྒྱ་མཚོའི་དཔྱིད་དུ་སྨིན་པ་བཀའ་དྲིན་ཆཻ། འྡིར་

[016B] བསྟན་ལ་རི་མོར་བགྱི་བའི་ལྷག་བསམ་གྱི་འདུན་པ་ལྷོད་མེད་དུ་མཆིས། མཚམས་ཞུ། ཕྱག་བྲེས་ཕེབས་གསལ་རིན་པོ་ཆེ་རྣམ་གཉིས་སུས་ཛ་ལན་དུ་སྤྲོ་སེང་ཆིབས་བསྒྱུར་བསྐྱངས་ཏེ་ཕྱིར་
ཕེབས་གྲུབ་རྗེས་སྔར་རྒྱུན་དཔེ་མཛོད་ནང་མཛད་ཁུར་སྐྱོང་མུས་གསལ་བ་གང་ལེགས་དང། ཕྲན་ལ་བརྟེན་པའི་བླ་མའི་རྣལ་འབྱོར་རྒྱུན་འཁྱེར་མདོར་བསྡུས་ཤིག་དང། འདྲ་དཔར་ཆུང་ངུ་ཞིག་དགོས་ཚུལ་ཕེབས་པ་འདྲ་དཔར་ད་ལམ་
ཟུར་འབུལ་ཞུས་པ་དང། བླ་རྣལ་འཕྲལ་འབུལ་ཞུ་ཐུབ་མ་སོང་རུང་རིང་མིན་གསར་བརྩམས་ཀྱིས་འབུལ་ལམ་ཞུས་ཆོག་པ། སླད་མར་ཡང་དོན་གཉིས་མེ་ཏོག་འབུམ་ཕྲག་འཆར་བཟོད་མཆོག་སྐུ་ཡོངས་འདུའི་ལྗོན་པ་ཡུན་དུ་བརྟན་ཅིང་
བསྟན་འགྲོའི་གསོས་སུ་ཆེ་བའི་ལེགས་མཛད་ཀྱི་འབྲས་བཟང་ཁུར་དུ་དུད་བཞིན་པ་ནས། ནང་མའི་གསུང་མཆིད་ཀྱང་ལྷུག་སྩོལ་ཡོད་པ་མཁྱཻན། མཁྱེན་བཀྲ་ཤིས་སྨོན་རྒྱས་བཏབ་སྟེ། ཡོངས་འཛིན་ཁྲི་བྱང་སྤྲུལ་མིང་པས། ཆིག་
སྟོང་དགུ་བརྒྱ་དྲུག་ཅུ་རེ་གཉིས། ཟླ་བ་གསུམ་པའི་ཚེས་གཉིས་ལ་ཕུལ།། །།་དམ་ཚིག་གསེར་གྱི་ཉག་ཐག་གཅིག་ཏུ་འབྲེལ་བ་སྐྱོང་བླ་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་འབུལ། དེང་བགྲང་ཡས་
ཚོགས་གཉིས་ཀྱི་དཔལ་ལས་བལྟམས་པའི་མཆོག་སྐུ་མངོན་པར་གསལ་ཞིང། གཟུངས་སྤོབས་རྣམ་དཔྱོད་གསེར་གྱི་ཉ་མོ་གཙུག་ལག་རྒྱ་མཚོའི་འཇིང་ལ་དོགས་མེད་ཅི་དགར་རྩེན་པའི་ངོ་མཚར་མཆོག་ཏུ་འཛིན་བཞིན་པ་ནས། སྔ་

[017A]༄༅། །ལོ་ལྡི་ལི་ནས་ཕེབས་ཁར་གནང་བའི་ཕྱག་བྲིས་ཤིག་དང། ད་ལམ་ཕྱི་ཟླ་གཉིས་པའི་ཚེས་དྲུག་ཉིན་གནང་བའི་ཕྱག་བྲིས་བཅས་ངེས་སོན་དགྱེས་ཞལ་དངོས་མཇལ་དང་མི་གཉིས་པའི་མངོན་དགའ་ཟད་མི་ཤེས་
པའི་གཏེར་དུ་སྨིན་པ་ཐུགས་རྗེ་ཆེ། འདི་ན་བླ་མིང་པའང་འཚོ་བའི་སྙེ་མ་ཉི་བུའི་སད་ཀྱིས་མ་བཅོམ་ཙམ་ནས་བློ་བཟང་རྒྱལ་བསྟན་སྙིང་དུ་བཟུང་བའི་ལྷག་བསམ་སྐྱོང་ཁུལ་དུ་མཆིས། མཚམས་ཞུ། རིན་པོ་ཆེ་མཆོག་ཉིད་དེ་གར་ཕེབས་ནས་
བཟུང་ནས་པའི་གསུང་རབ་གྱི་དཀར་ཆག་དང། འདུལ་བའི་སྐོར་འབྲི་རྒྱུ། གཞན་དག་ལ་བོད་ཡིག་འབྲི་ཀློག་སློབ་སྟོན་གནང་རྒྱུ་སོགས་ཀྱི་མཛད་བྲེལ་ལུ་གུརྒྱུད་ཀྱིས་དུས་ཚོད་ཡུད་ཡུད་འགྲོ་བས་ཉམས་བཞེས་གནང་སྒོར་འགལ་རྐྱེན་ཡོང་བ་
ཐུགས་ཁག་མི་འདུག་ཀྱང། བསྟན་པའི་གཟུགས་བརྙན་ཙམ་ཡང་དཀོན་པའི་ཡུལ་ཕྱོགས་དེ་འདྲར་དམ་པའི་ཆོས་ཀྱི་སྣང་བ་ཅུང་ཟད་ཙམ་རེ་འགྱེད་ནུས་ནའང་སྟོན་པ་ལ་རིམ་གྲོ་དང། བསྟན་པ་ལ་ཕན་པ་སྒྲུབ་པའི་བསོད་ནམས་ཀྱི་ཕུང་
པོ་མཆོག་ཏུ་ལྕི་པས་སྐུ་ངལ་དུ་མ་དགོངས་པར་བཟོད་སྲན་སྐྱོང་གལ། སླད་མར། མཛེས་སྐུ་རྟ་བདུན་དབང་པོ་འགལ་རྐྱེན་ཆུ་འཛིན་གྱི་སྒྲིབ་གཡོག་ལས་རིང་དུ་སྲུང་བའི་དགེ་མཚན་བཀྲག་ཏུ་ཆེ་ཞིང། རྒྱལ་བསྟན་པད་ཚལ་འབྱེད་པའི་
མཛད་བཟང་གི་འོད་སྣང་སྔར་ལྷག་ཏུ་སྤྲོ་བཞིན་པ་ནས། མཛའ་བ་མི་ཕྱེད་པའི་གསུང་བྲིས་ཀྱང་རིམ་སྩོལ་ཡོད་པ་མཁྱཻན། མཁྱེན་ཞེས་བཀྲ་ཤིས་སྨོན་རྒྱས་བཏབ་སྟེ། ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཟླ་གསུམ་པའི་ཚེས་གསུམ་

[017B]། །།་ཕུལ་བྱུང་མཁྱེན་རླབས་རྒྱ་མཚོའི་བདག་ཉིད་རིང་ནས་དད་དམ་བརྩེ་གཟིགས་མཚུངས་མེད་མི་རྗེ་སྐུ་ངོ་བཀྲས་མཐོང་སྲས་སྐུ་མཆོག་དང། ཨོ་ལོ་དཔལ་སྒྲོན་ལགས་བཅས་ལྷན་རྒྱས་མཆོག་གི་ཞབྶ་དྲུང་དུ། ཆེད་
འབུལ། ཉེ་ཆར་རྡོར་གླིང་ནས་སྐུ་ཞབས་བློ་བདེ་ལགས་ཀྱིས་ཕྱག་བྲིས་གནང་འབྱོར་དུ། བར་སྐབས་སློབ་གྲ་གསར་འཛུགས་ཀྱི་འདུ་འགོད་ལྷིངས་འཇགས་མ་གྲུབ་གོང་སློབ་ཕྲུག་ཁྱོན་ཆེ་འབྱོར་ཏེ་འཚོ་ཕོགས་སྡོད་གནས་གང་ཅིར་དབུ་རྙོག་མྫད་
འཛིངས་ཆེ་རྐྱེན་གྱིས་ཐུགས་སེམས་འཁྲུགས་པ་ལྟ་བུས་སྐུ་ཁམས་བདེ་མིན་གྱི་སྐུ་ངལ་ཕྲན་བུ་བྱུང་ཡང། གསོལ་སྨན་འཕྲོད་བཞེས་དང་ཞབས་རིམ་སོགས་གཟབ་མཐུས་ད་ཆ་དྭངས་བསྐྱེད་ལེགས་བཞེས་ཀྱི་ངང་ཡོད་ལུགས་གསལ་བ་ཧ་ཅང་བློ་
བདེ་དགའ་སྤྲོའི་རང་བཞིན་དུ་གྱུར་ཅིང། ད་དུང་བསྙུན་མཇུག་ལེགས་དྭངས་མ་བྱུང་བར་གསོལ་སྨན་འཕྲོད་བཞེས་གནང་སྒོ་ཐུགས་ལྷོད་མེད་ངོས། སྔོན་ཞུས་ལྟར་ཐུགས་སེམས་གུ་དོག་གང་བས་ཕན་པ་ཏིལ་ཙམ་མེད་ཅིང། དཔེར་ན་
མེ་དོང་དང་ཚེར་དོང་དུ་བསྡད་ན་ཚ་ཞིང་བསྲེག་པ་མེའི་རང་བཞིན་དང། རྣོ་ཞིང་རྩུབ་པ་ཚེར་མའི་རང་བཞིན་ཁོ་ན་ལས། ཡོང་མི་སྲིད་པ་ཞིག་བྱུང་བ་མིན་པ་བཞིན་འཁོར་བའི་གནས་འདིར་ལས་ཉོན་གྱི་དབང་གིས་སྐྱེ་བ་ཞིག་བླངས་ཕྱིན་ཆད་འདོད་
པ་བཙལ་ཀྱང་མི་རྙེད་ཅིང་མི་འདོད་ཐོག་ཏུ་འབབ་པ་དང། སྡུག་པ་དང་བྲལ་ཞིང་མི་སྡུག་པ་དང་ཡིད་མི་འོང་བ་དང་འཕྲད་པ་སོགས་གྲ་མ་འགྲིགས་ཤ་སྟག་ཅིག་འཁོར་ལོས་བསྒྱུར་བའི་རྒྱལ་པོ་ཚུན་ཆད་ལ་ཡང་ཡོང་བ་འཁོར་བའི་གཤིས་

[018A]༄༅། །ལུགས་ཡིན། རྒྱལ་མཆོག་བསྐལ་བཟང་གིས། མཐོ་དམན་སྐྱ་བཙུན་ཕོ་མོ་སུ་འདྲ་ལ་བལྟས་ཀྱང། །ཆ་ལུགས་རྣམ་འགྱུར་ཕོ་སྒྲོབ་ཆེ་ཆུང་ཙམ་མ་གཏོགས། །སྡུག་གིས་མི་ཚེ་སྐྱེལ་བ་མཉམ་མཉམ་དུ་
འདུག་པས། །སྐལ་མཉམ་གྲོགས་མཆེད་རྣམས་ཀྱི་སྣང་ཚུལ་འདི་སྐྱོབ། །ཞེས་གསུངས་པ་ལྟར་ཡིན་པས་ཐུགས་བློ་ནམ་མཁའ་ལྟར་ཡངས་པར་རྒྱ་བསྐྱེད་ཀྱིས་རང་གཞན་དོན་གཉིས་སྒྲུབ་ནུས་ཡོང་བའི་དགོངས་བཞེས་ངེས་པར་མཛད་སྐྱོང་ཞུ་རྒྱུ་
བཅས་དགོངས་ཟབ་དམ་པར་མངའ་བ་མཁྱཻན། མཁྱེན་གཟིགས་རྟེན་ཤིས་མེ་བཅས། ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཟླ་གསུམ་པའི་ཚེས་ཉེར་གསུམ་ལ་ཕུལ།། །།་ངེས་དོན་སྙིང་པོའི་ལུགས་བཟང་ཕྱོགས་བྲྒྱར་
སྤེལ་བའི་སྣང་བྱེད་ཟླ་བྲལ་སྐྱབྶ་རྗེ་ཁམས་སྤྲུལ་རིན་པོ་ཆེ་མཆོག་གི་ཞབྶ་ཁྲིའི་དྲུང་དུ། གུས་པ་ཞུ་གསོལ། དེང། གསང་གསུམ་ནམ་མཁའི་ནོར་བུ་བསྟན་འགྲོའི་སྤྱི་དཔལ་དམ་པར་ལྷམ་མེ་ལྷང་ངེར་གསལ་ཞིང། བསྟན་འགྲོའི་
ཕན་བདེ་སྤེལ་བའི་འཕྲིན་ལས་ཀྱི་འོད་སྟོང་ཕྱོགས་བརྒྱར་བཀྱེ་བཞིན་འཚོ་གཞེས་ཀྱི་དབྱིངས་ནས་ཕྱག་བྲིས་དང། ཚེས་བཅུའི་ལོ་རྒྱུས་ཕྱག་དེབ་བཅས་སྦྲག་ཐོག་སྩལ་ཕེབས་དགྱེས་བརྩེའི་གསེར་ཞལ་དངོས་མཇལ་ལྟར་སྤྲོ་དགའ་རྒྱ་མྪོའི་
དཔལ་དུ་གྱུར་པ་བཀའ་དྲིན་ཆེ། ཕྲན་ཡང་ཟིན་མེད་རྣམ་གཡེང་གི་ཁོལ་པོར་འཕྱན་བཞིན་པར་མཆིས་ལགས། མཚམས་ཞུ། དེང་སྐབས་རྒྱལ་བསྟན་རིན་པོ་ཆེ་ལྷག་པར་ཉམས་དམའི་དུས་ངན་འདི་འདྲའི་སྐབས་སུ་སྐྱབྶ་རྗེ་མྖོག་

[018B] ཨོ་རྒྱན་སངས་རྒྱས་གཉིས་པའི་ཚེས་བཅུའི་སྒྲུབ་མཆོད་ཆེན་མོ་ཉིན་ཞག་བཅུ་རིང་དགེ་འདུན་བརྒྱ་དང་ལྔ་བཅུ་ཐམ་
པས་སྨིན་ཚུགས་དང་འབྲེལ་ཚེས་བཅུའི་གར་འཆམས་སོགས་ལེགས་གྲུབ་བཀའ་དྲིན་ཆེ་བ་འདི་དག་དགུན་དུས་སུ་མཚོ་སྐྱེས་འདབ་བརྒྱ་བཞད་འདྲའི་ངོ་མཚར་རྨད་པོ་ཆེ་རིས་མེད་རྒྱལ་བསྟན་ཡོངས་ལ་སྨན་པའི་བཀའ་དྲིན་བླ་མེད་དུ་ཆེ་ལགས་
སླད་མར་ཡང་བསྟན་འགྲོའི་མགོན་དུ་ཞབས་ཟུང་ཡུན་བསྟན་ངོས། རྒྱལ་བསྟན་སླར་གསོའི་མཛད་བཟང་སྔ་ཁོ་བཞིན་སྐྱོང་བ་མཁྱཻན། མཁྱེན་གཟིགས་རྟེན་ཤིས་མེ་བཅས། ཡོངས་འཛིན་ཁྲི་བྱང་སྤྲུལ་མིང་པས། ཆིག་སྟོང་དགུ་བརྒྱ་དྲུག་ཅུ་
རེ་གཉིས་ཟླ་བ་དགུ་པའི་ཚེས་ཉེར་བརྒྱད་ལ་ཕུལ།། །།་རབ་འབྱམས་གཞུང་བརྒྱ་སྨྲ་བ་སེར་སྨད་རྒྱལ་རོང་དགེ་བཤེས་ངག་དབང་ཐེག་མཆོག་ལགས་ཀྱི་སྐུ་དྲུང་དུ། ཆེད་འབུལ། ཉེ་ལམ་དེ་ནས་གསུང་བྲིས་དང་ལྷ་རེག་
རིན་འཁོར་བཅས་གནང་འབྱོར་ཐོག་གང་ཉིད་རྒྱ་དམར་གྱི་བཙན་འོག་ནས་གྲོལ་ཏེ་འབག་སར་བདེ་ཕེབས་ཀྱིས་བསླབ་གསུམ་འཛིན་པའི་དགེ་འདུན་རྣམས་དང་ལྷན་ཅིག་དམ་ཆོས་བདུད་རྩིའི་རོ་མངར་ལ་སྤྱོད་པའི་དགའ་སྟོན་ཐོབ་པ་ནི་སྔོན་བསཌ་
ལེགས་བྱས་ཀྱི་དགེ་འབྲས་བསླུ་མེད་བདེན་མ་ཐུར་ངེས་པས་ལེགས་ཚོགས་ཤིན་ཏུ་ཆེ། བར་ལམ་བོད་དུ་བཞུགས་རིང་གི་གནས་ཚུལ་དང། བོད་མིའི་སྙིང་སྟོབས་ཞུམྨེད་ཀྱིས་རེ་བའི་གནས་ཚུལ་ཞིབ་གསལ་གནང་བ་བློར་ངེས་བྱུང་བས་

[019A]༄༅། །ལྷག་བསམ་བཟང་པོའི་འདུན་པ་བསྐྱེད་ཆོག་པ། གང་ཉིད་བར་ལམ་དཔེ་ཆ་གཟིགས་ཁོམ་མ་བྱུང་བ་དང། འདི་གར་ཕེབས་ནས་ཀྱང་ས་ཆུ་འཕྲོད་མིན་སོགས་ཀྱིས་ཐོས་བསམ་དང། དཔེ་ཁྲིད་
སོགས་རྒྱ་ཆེ་ཐུབ་དཀའ་བར་བརྟེན་ཉམས་ལེན་མན་ངག་མདོར་བསྡུས་ཤིག་ཡིག་ཐོག་ནས་འདི་གདོང་དགོས་ཚུལ་གསུངས་འདུག་པ། ཕྲན་དེང་སྐབས་གོང་ས་མཆོག་ལ་རྗེ་ཡབ་སྲས་ཀྱི་གསུང་འབུམ་བཀླག་ལུང་འབུལ་མུས་ཀྱི་སྐབས་ལ་
བརྟེན་ཞིབ་རྒྱས་ཤིག་འབྲི་ཁོམ་མ་མཆིས། སྙིང་པོ་བསྡུས་ན་དུས་དང་གནས་སྐབས་ཀུན་ཏུ་རང་རྒྱུད་ལ་བརྟག་དཔྱད་བྱས་ནས་དགེ་མི་དགེའི་རྣམ་རྟོག་གང་སྐྱེས་ངོས་བཟུང་སྟེ་མི་དགེ་བའི་བསམ་པ་སྐྱེས་ན་དེ་མ་ཐག་ཏུ་ཉེས་དམིགས་བྶམ་
ནས་གདོང་བཟློག་གལ་ཆེ། དེ་མིན་ཉོན་མོངས་པའི་སྐྱོན་གྱིས་འདི་ཕྱི་ཀུན་ཏུ་ཕུང་ཉེན་ཆེ། མང་ཐོས་མཁས་པའི་གྲགས་པ་ཐོབ་ཀྱང་སྐྱབས་འགྲོ་དང། ལས་འབྲས་ལ་ཇི་མི་སྙམ་པར་བཞག་ན་ཐོས་པ་ཙམ་གྱིས་ཕྱི་མར་མི་ཕན་པས་
མཆོག་གསུམ་ལ་དད་པ་དང། ལས་འབྲས་ལ་རྩིས་གདབ་གལ་ཆེ། འདི་ཕྱིའི་འདུན་མ་གཏན་ལེགས་དང་གཏན་ཉེས་ཇི་བྱེད་རང་རེའི་ཚེ་མཇུག་འདི་ལ་རག་ལས་པས་དཀོན་མཆོག་ལ་དད་པ་བརྟན་པོ་དང། གཞན་ལ་བསམ་པ་བཟང་པོ་
རེ་སྐྱེ་ཨེ་ཐུབ་ལྟོས། ཆགས་སྡང་གི་བློ་ངན་སྤངས་ཏེ་རང་རྒྱུད་ཆོས་ཀྱིས་འདུལ་ཐབས་ལ་འབད། མདོར་ན་ཆོས་ཀྱི་སྙིང་པོ་བདེན་བཞིའི་བླང་དོར་ལ་འདུ་ཞིང། དེ་ཡང་ལས་རྒྱུ་འབྲས་ཤེས་ནས་དགེ་སྡིག་གཉིས་ཀྱི་སྤང་བླང་ལ་འདུ་

[019B] སེམས་ལ་ཡར་བསྐྱེད་ཅིག་མ་བྱུང་ན་ཁ་ཏོན་སབ་སུབ་མང་པོ་དང། ལུས་ངག་གི་དགེ་བ་ལྟར་སྣང་རེས་འཆི་ཁར་ཕན་པ་ཨེ་ཡོད་སྙམ་པ་བཅས་དགོངས་འཇགས་ཞུ། རྟེན་སྲུང་བྱིན་བཅས་
ཡོངས་འཛིན་ཁྲི་བྱང་སྤྲུལ་མིང་པས། ཆིག་སྟོང་དགུ་བརྒྱ་དྲུག་ཅུ་རེ་གསུམ། ཟླ་བ་བཞི་པའི་ཚེས་བདུན་ལ་ཕུལ།། །།་བར་ཁམས་བསྟན་པའི་སྣང་བྱེད་ཟླ་བྲལ་ཆབ་མདོ་དཀོན་རྡོར་མཆོག་སྤྲུལ་རིན་པོ་ཆེའི་ཞབྶ་ཁྲིའི་དྲུང་དུ་
གུས་འབུལ། དེང། རྒྱ་ཆེན་ཐུགས་བསྐྱེད་ཟླ་བའི་མ་མ་ལས་བལྟམས་པའི་མཚན་དཀྱིལ་ཆུ་ཤེལ་དབང་པོ་དགེ་ལེགས་ཀྱི་ཆ་ཤས་ཡོངས་སུ་རྫོགས་ཤིང། གསན་བསམ་ལེགས་མཛད་ཀྱི་འོད་དཀར་རིང་དུ་སྤྲོ་བཞིན་པ་ནས་
འདིར་ཡང་ཕྱག་བྲིས་གནང་རྟེན་གྱིས་སྤུད་པ་སྩལ་ཕེབས་གུས་སྤྲོའི་དཔལ་དུ་གྱུར། ཕྲན་ཡང་འདུ་ཕུང་བདེ་ཞིང་བསྟན་ལ་རི་མོར་བགྱི་བའི་ལྷག་བསམ་སྐྱོང་ཁུལ་དུ་མཆིས། སླད་མར་ཡང། བསྟན་འགྲོའི་དཔལ་དུ་ཞབས་ཟུང་ཡུན་
བརྟན་གྱི་ཕྱི་ནང་ཐབས་ཚུལ་ལྷོད་མེད་ངོས། བག་མེད་རྩེད་འཇོ་སོགས་སོ་སྐྱེའི་བྱིས་པ་ཕལ་གྱི་ངང་ཚུལ་རྒྱང་དུ་བསྲིངས་ཏེ་ཚོགས་ཆོས་ཀྱིས་མཚོན་པའི་ཕེབས་བཞུགས་གང་ཅིར་ཞི་དུལ་བག་ཡོད་ཀྱི་མཛད་བཟང་ལྷུར་བཞེས་ཐོག་
སྤྱི་དང་བྱེ་བྲག་གི་གསན་སྦྱོང་བསྐྱང་རྒྱུའི་རིགས་ཀྱང་ཐུགས་བརྩོན་ཆེ་བསྐྱེད་ཀྱིས་རྗེས་སོར་མདོ་ཁམས་བསྟན་པའི་སྒྲོན་མེ་ཆེན་པོར་འགྱུར་བ་ཞིག་ངེས་པར་བཀའ་དྲིན་ཆེ་བ་མཁྱཻན། མཁྱེན་ཞེས་ཡོངས་འཛིན་ཁྲི་བྱང་སྤྲུལ་མིང་པས་

[020A]༄༅། །ཕྱི་ཟླ་ལྔ་པའི་ཚེས་བརྒྱད་ལ་ཕུལ།། །།་མཁའ་ཁྱབ་བསྟན་འགྲོའི་དཔལ་མགོན་མཚུངས་ཟླ་མ་མཆིས་པ་འཇམ་མགོན་འཁོན་རིགས་བདག་ཆེན་རིན་པོ་ཆེ་མཆོག་གི་ཞབྶ་ཁྲི་མངོན་
མཐོའི་དྲུང་དུ། གུས་ཕྱག་གིས་ཞུ་གསོལ། འདི་ཕྱོགས་ཕྲན་གྱིས་གོ་ཐོས་སུ་སྐྱབྶ་མགོན་ཆེན་པོ་མཆོག་ཉིད་བར་ལམ་སྐུ་ཁམས་རྙོག་ཚུལ་བཞེས་ཤིང། སྐུ་སྟོབས་གཟི་མདངས་ཕྲན་བུ་འབྲི་ཡོད་སྐད་ཐོས་པར་དེང་སྐབས་སྐྱེ་
འགྲོའི་བསོད་ནམས་མ་ཡིན་པའི་འབྲས་བུ་ལྷག་པར་བདོ་ཞིང། བསྟན་དང་བསྟན་འཛིན་ཡོངས་ལ་སྐུ་གེགས་བར་ཆད་སྒོ་ཀུན་ནས་ལྡང་གཤིས་གསང་གསུམ་ལ་སྐུ་གེགས་འགལ་རྐྱེན་གྱི་མཚན་མ་ཇི་ཡོང་སྙམ་པའི་ཧ་ཅང་བློ་གཡེང་ཅི་
ཆེའི་མལ་དུ་ཚུད་ལགས་ན། ད་སྒོས་གསོལ་བ་འདེབས་པའི་སྙིང་པོར། སྐྱབྶ་མགོན་མཆོག་ཉིད་ངེས་པའི་དོན་དུ་རྗེ་བཙུན་བརྟན་པའི་འཁོར་ལོ་ཡེ་ཤེས་རྡོ་རྗེའི་ངོ་བོར་བཞུགས་གཤིས་ཕྱི་ནང་བདུད་རིགས་བར་ཆད་གང་གིས་ཀྱང་
བརྫི་བ་མ་མཆིས་མོད། འོན་ཀྱང་ཐུན་མོང་གདུལ་བྱའི་མོས་ངོར་མིའི་ཤ་ཚུགས་ཀྱི་ཟོལ་ལ་བརྟེན་གཤིས་བསྙུན་སོགས་བར་ཆད་ཀྱི་རྣམ་པ་སྒྱུ་མ་བཞིན་དུ་སྟོན་པ་འདི་དག་ལ་རྐྱེན་སེལ་འཕྲོད་བཞེས་ཀྱི་རིམ་པ་ཡང་གདུལ་བྱའི་བསོད་
ནམས་ཀྱི་རྟེན་འབྲེལ་གྱི་ཆེ་བའི་སླད་དུ་ངེས་པར་མཛད་བཞེས་སྐབས་སུ་ཆེ་བས། སྐུ་ཕྱའི་ཞབས་རིམ་དང། ལྷག་པར་གསོལ་སྨན་འཕྲོད་བཞེས་ཤིན་ཏུ་གལ་ཆེར་བརྟེན་དེ་གར་ཨ་རིའི་སྨན་ཁང་ལེགས་པོ་ཞིག་ཡོད་པ་དེར་ཞབྶ་

[020B] ཡང་ན་སྨན་ཁང་དེ་ལས་ཆེ་བ་གཞན་ཕེབས་མཛད་འོས་སོགས་འགྲོ་གྲོན་དང་སྐུ་ངལ་སོགས་ལ་མ་དགོངས་པར་སྨན་པའི་ངག་བཞིན་ཕྱག་
བཞེས་བཀའ་དྲིན་ཆེ་བ་དང། གཙོ་ཆེར་མགོན་པོ་གང་གི་ཐུགས་བསྐྱེད་ལ་རག་ལས་གཤིས་བོད་ལྗོངས་ཆོས་ཀྱི་ཞིང་དུ་རྒྱལ་བསྟན་སྤྱི་དང། བྱེ་བྲག་གསང་ཆེན་སློབ་བཤད་ཀྱི་བསྟན་པ་རིན་པོ་ཆེ་ཉམས་ཉེས་སུ་གྱུར་པ་འདི་དག་རྨངྶ་
ནས་གསོ་བའི་སྲོག་རྩ་སྐྱབྶ་མགོན་མཆོག་ཉིད་ལས་གཞན་དུ་མ་མཆིས་ན། དེང་དུས་སྤྱི་སྒོས་ཡོངས་ལ་ཕྱི་ནང་གང་ས་ནས་འགལ་རྐྱེན་སྣ་ཚོགས་ཤར་བ་འདི་དག་སྐྱེ་འགྲོ་སྤྱིའི་ལས་དབང་དུས་སུ་བདོ་བ་ལ་སངས་རྒྱས་ཀྱིས་ཀྱང་ལམ་
སེང་མཛད་དུ་མེད་སྟབས་ཐུགས་སྐྱོ་བསུན་གུ་དོག་གི་རྣམ་པ་ནམ་ཡང་མི་མཛད་པར་ཐུགས་དགོངས་ནམ་མཁའ་ལྟར་རྒྱ་བསྐྱེད་དེ་ཞབྶ་ཟུང་གཡུང་དྲུང་རྟག་པ་ཆེན་པོའི་ངོ་བོར་ལྷམ་མེར་འཚོ་ཞིང་གཞེས་པ་ཅི་ནས་ཀྱང་མྑྱཻཨྣ། མཁྱེན་
ཞེས་གསོལ་བ་འདེབས་རྟེན་ལྷ་རེག་ཨ་ཤེ་དང། མཎྜལ་རྟེན་གསུམ་དོད་ཧིན་སྒོར་འདོད་ཡོན་གྲངས་ལྡན་བཅས། གུས་ཕྲན་ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཟླ་བདུན་པའི་ཚེས་བདུན་བཟང་པོར་ཕྱག་བཅས་ཕུལ།། །།
་བློ་བཟང་རྒྱལ་བསྟན་གསལ་བའི་ཉིན་བྱེད་རྒྱ་ར་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ནང་སྟབས་སུ་ཞུ་གསོལ། བར་ལམ་རིན་པོ་ཆེ་མཆོག་མཐོང་གྲོལ་མཚན་དཔེའི་སྣང་བརྙན་དཀར་ཕྱོགས་ཟླ་བའི་ལང་ཚོར་བརྟན་ཅིང་

[021A]༄༅། །གཞན་ཕན་མཛད་བཟང་གི་སྣང་བ་མཁའ་ཁྱབ་ཏུ་གྲོལ་བཞིན་འཚོ་གཞེས་རིང་ནས་ཕྱག་བྲིས་སྔ་རྗེས་སུ་སྩལ་འབྱོར་དགྱེས་ཞལ་དངོས་མཇལ་ལྟར་ཡིད་སྤྲོར་གྱུར། འདིར་བླ་མིང་རྒན་པོའང་འཚོ་ཁམས་
མི་དམན་ཙམ་ནས་རྟག་འཛིན་འགོང་པོས་མྱོས་པའི་གར་སྟབས་སྒྱུར་བཞིན་པར་མཆིས། མཚམས་ཞུ། སྔོན་དུ་ངོས་མཇལ་སྐབས་བཀའ་ཕེབས་བཞིན་ཕ་བླ་མ་བཀའ་དྲིན་མཚུངས་མེད་ཆེན་པོའི་གསང་རྣམ་གསོལ་འདེབས་གསར་རྩོམ་
ཞུ་རྒྱུ་དེ་བཞིན་རྩ་བའི་རྩོམ་གཞི་སྐྱབྶ་རྗེ་རྟོགས་ལྡན་རིན་པོ་ཆེའི་གསུང་གི་དགོངས་དོན་གཞིར་བཞག་ཐོག་ཚིག་སྦྱོར་གང་ལེགས་གཟབ་ཁུལ་གྱིས་ཤོ་ལོ་ཀ་སུམ་ཅུ་སོ་ལྔ་ཙམ་བཟོས་ཚར་མཚམས་སྔ་ལོ་བཀའ་འབྲེལ་སྤི་ཏི་ཁུལ་སོགས་སུ་བསྐྱོད་
དགོས་བྱུང་བ་དང། བར་ལམ་བྲོ་འཚལ་བ་སོགས་གཞན་རྐྱེན་སྣ་ཚོགས་ཟློག་མེད་ཀྱིས་འཕྲོ་ཅན་དུ་ལུས་པ་སྙིགས་དུས་སློབ་མ་སྙིང་རུལ་གྱི་རང་མཚང་གསལ་སྟོན་ལྟ་བུར་གྱུར་པར་དགོངས་ཁྲེལ་མི་བཞེས་པ་ནས། ད་ཆ་རང་དོན་རང་
གཅེས་ཀྱིས་གང་མྱུར་མཇུག་སྐྱོང་གིས་ངེས་འབུལ་ཞུས་ཆོག་པ། སླད་མར། གསང་གསུམ་མི་ཤིགས་རྟག་པའི་རང་ཁམས་སུ་བརྟན་ཅིང། འཁྲུལ་བྲལ་བློ་བཟང་རྒྱལ་བསྟན་སྤེལ་བའི་བཟོད་སྟོབས་ཀྱི་གོ་ཆ་ལྷུར་བཞེས་ངོས། ནང་
དགེའི་ཕེབས་མཆིད་ཀྱང་ལྷུག་སྩོལ་མཁྱཻན། མཁྱེན་ཞེས་བཀྲ་ཤིས་སྨོན་རྒྱས་བཏབ་སྟེ། ཡོངས་འཛིན་ཁྲི་བྱང་སྤྲུལ་མིང་པས། ཟླ་ཚེས་བཟང་པོར་ཕུལ།། །།་མཁའ་ཁྱབ་བསྟན་འགྲོའི་མགོན་དཔུང་མཚུངས་

[021B] གུས་ཕྱག་གིས་ཞུ་གསོལ། དེང། མཐོང་གྲོལ་མཚན་དཔེའི་སྣང་བརྙན་ཉི་མ་བྱེ་བའི་དཔལ་གཟི་ལྟར་ལྷམ་མེར་གསལ་ཞིང། ཀུན་ཕན་
འཕྲིན་ལས་ཀྱི་འོད་རླབས་ཕྱོགས་བརྒྱར་གྲོལ་པའི་རིང་ནས། དགྱེས་བརྩེའི་གཟིགས་པས་མ་བོར་བའི་བཀའ་གླེགས་རིན་པོ་ཆེ་གནང་སྐྱེས་ཀྱིས་སྤུད་པ་སྤྱི་ཕེབས་བཀའ་དྲིན་གཞལ་ནུས་བྲལ་བར་ཆེ་ལགས། གུས་ཆུང་
ཡང་འཚོ་ཁམས་ལ་གསར་འཚེའི་རིགས་མེད་པར་འདི་སྣང་འཁྲུལ་པའི་རི་མོ་མུ་འབྱམས་སུ་མཆིས། མཚམས་ཞུ། སྔོན་དུ་པད་ཡུལ་རིན་པོ་ཆེའི་གདོང་ཕྱི་ཟླ་དྲུག་པའི་ཚེས་ལྔ་ཉིན་གནང་བའི་ཕྱག་བྲིས་འདི་གར་ཕྱི་ཟླ་དགུ་པའི་ཚེས་གྕིག་
ཉིན་བར་ལག་སོན་མ་བྱུང་བས་ཞུ་ལན་འབུལ་འགྱངས་གྱུར་སོང་ཞིང། དེར་གསལ་དེ་གར་བསྟན་སྲིད་བདེ་ཐབས་སུ་གུ་རུ་རིན་པོ་ཆེའི་འབུམ་སྐུ་གསར་བཞེངས་ལ་གཟུངས་འབུལ་རབ་གནས་སོགས་སྦྱོར་དངོས་རྗེས་གཙང་སྐྱབས་འཛིན་མྫད་
གྲུབ་པ་འདི་དག་མགོན་པོ་མཆོག་ཉིད་སྣང་སྲིད་མཐའ་དག་བཞེད་རྒུར་རང་དབང་དུ་བསྒྱུར་བའི་རྡོ་རྗེའི་ཡེ་ཤེས་ཆེན་པོར་མངའ་བརྙེས་པའི་བདག་ཉིད་ཆེན་པོ་མཚུངས་ཟླ་དང་བྲལ་གཤིས་བསྟན་འགྲོར་སྨན་པའི་དགེ་མཚན་རླབས་པོ་ཆེ་ཞིག་འབྱུང་བར་
ཡིད་ཆེས་ངེས་རྙེད་ཀྱིས་བཀའ་དྲིན་ཆེ་ཞེས་ལན་བརྒྱ་སྟོང་དུ་གསོལ་རྒྱུ། ཕྱི་ཟླ་དགུ་པའི་ཚེས་གསུམ་ཉིན་སྩལ་བའི་ཕྱག་བྲིས་ཕེབས་དགོངས་སུ་ཌལ་ཧོར་དུ་བཙུན་དགོན་གསར་ཆགས་ཀྱི་སྒོ་དབྱེར་སྐྱབྶ་རྗེ་མཆོག་ཞབྶ་འཁོད་གྲུབ་མིན་མ་

[022A]༄༅། །ངེས་སྟབས་ཕྲན་ཌལ་ཧོར་དུ་བསྐྱོད་ཞོར་ལ་སྒོ་དབྱེའི་རྟེན་འབྲེལ་བྱེད་དགོས་ཕེབས་པ་ལྟར་ཕྲན་འདི་ཟླའི་ནང་ཌལ་ཧོར་དུ་བསྐྱོད་དགོས་ཡོད་པ་དེ་སྐབས་བཀའ་དགོངས་བཞིན་ཞུས་ཆོག་པ། སླད་མར་
ཡང། གསང་གསུམ་མི་ཟད་རྒྱན་གྱི་འཁོར་ལོ་གཞོམ་བྲལ་རྡོ་རྗེའི་ཁྲི་ལ་བསྐལ་བརྒྱར་བརྟན་ཅིང། སྤྱི་སྒོས་རྒྱལ་བསྟན་སྤེལ་བའི་རླབས་ཆེན་འཕྲིན་ལས་སྔཁོ་བཞིན་སྐྱོང་བ་ནས། རྗེས་བརྩེའི་བཀའི་ཕེབས་ཚོགས་ཀྱང་དལ་འབབ་
རྣམ་བཞིའི་ཀླུང་རྒྱུན་བཞིན་སྩོལ་བ་མྑྱཻཨྣ། མཁྱཻན་ཞུ་འདེགས་ཤིས་མེ་བཅས། གུས་ཕྲན་ཡོངས་འཛིན་ཁྲི་བྱང་སྤྲུལ་མིང་པས། ཕྱི་ལོ་ཆིག་སྟོང་དགུ་བརྒྱ་དྲུག་ཅུ་རེ་གསུམ་ཟླ་ཚེས་ལ་ཕུལ།། །།མཁའ་ཁྱབ་བསྟན་
འགྲོའི་ཕན་བདེའི་སྲོག་ཤིང། གྲུབ་རིགས་ཡོངས་ཀྱི་འཁོར་ལོས་བསྒྱུར་བ་ཆེན་པོ་འཇམ་མགོན་ས་སྐྱ་ གུས་པ་ཆེན་པོས་ཕྱག་བྕས་
ཞུ་གསོལ། ཉེ་སྔོན་གུས་ཆུང་པས་གསོལ་འདེབས་སྙན་འབུལ་ཞུས་པའི་བཀའ་ལན་གནང་སྐྱེས་བརྒྱན་པ་སྤྱི་ཕེབས་དང་འབྲེལ་སྐྱབྶ་མགོན་མཆོག་གི་ཚུལ་བཞེས་སྙུན་ཁམས་ལ་གམ་བཅར་ལྷ་རྗེས་གསོལ་སྨན་རྒྱུན་འབུལ་ཐོག་རྒྱ་
གར་སྨན་པས་སྨན་ཁབ་སུམ་ཅུ་སྐོར་སྒྲོན་འབུལ་དང། ཆོས་སྒར་ཡས་མས་རྣམས་སུ་སྐུ་ཕྱའི་ཞབས་རིམ་རྒྱ་ཆེ་བསྐྱངས་པ་སོགས་ཀྱི་འཕྲོད་བཞེས་བསྐྱངས་མུས་ཐོག་རྗེས་གཅོད་སྨན་ཁང་གཞན་དུ་ཆིབས་བསྒྱུར་བསྐྱང་བྮེད་

[022B] ད་དུང་ཡང་སྐུའི་འཕྲོད་བཞེས་མཇུག་སྐྱོང་བསྐྱང་འོས་གང་
ཅི་ཐུགས་ལྷོད་དུ་མ་གྱུར་པ་སྔོན་དུ་ཇི་ལྟར་གསོལ་བ་བཞིན་གཟབ་སྐྱོང་བཀའ་དྲིན་ལན་བརྒྱར་ཆེ་སྟེ། སྒྲ་གཅན་ལས་གྲོལ་བའི་སྣང་བྱེད་བདག་པོའི་ངང་ཚུལ་ལྟར་གསང་གསུམ་རྡོ་རྗེ་རིན་པོ་ཆེའི་དཔལ་གཟི་འཇིག་རྟེན་གསུམ་གྱི་མུན་སེལ་དུ་
ལྷམ་མེ་ལྷང་ངེར་སྲིད་མཐར་འབར་བའི་ཐུགས་བསྐྱེད་ཀྱི་གོ་ཆ་ལྷག་པར་བཞེས་པ་ཅི་ནས་མྑྱཻཨྣ། མཁྱཻན་ཞེས་གསོལ་བ་འདེབས་རྟེན་མཇལ་དར་ཨ་ཤེ་དང་བཅས། གུས་ཕྲན་ཡོངས་འཛིན་ཁྲི་བྱང་སྤྲུལ་མིང་པས། ཟླ་ཚེས་ལ་ཕུལ།། །།
་བརྟན་མཁས་ཡོན་ཏན་གཉིས་ལྡན་གྱི་འདུལ་འཛིན་ཆེན་པོ་སེར་བྱེས་མཁན་ཟུར་བློ་བཟང་དབང་ཕྱུག་རིན་པོ་ཆེ་མཆོག་གི་ཞབྶ་དྲུང་དུ། ཆེད་འབུལ། བར་དེར་རྒྱ་ཆེན་ཚོགས་གཉིས་ཀྱི་ནོར་འཛིན་ལས་འཁྲུངས་པའི་མཚན་དཀྱིལ་
ཡོངས་འདུའི་ལྗོན་བཟང་དགེ་ལེགས་ཀྱི་རྩ་བ་བརྟན་ཅིང། ཟབ་དང་རྒྱ་ཆེའི་ལེགས་བཤད་ཀྱི་འབྲས་བུའི་རོ་མངར་བློ་གལ་རྣམ་སད་ཚོགས་ཀྱི་གསོས་སུ་འདོད་རྒུར་འཇོ་བཞིན་པར་འཚོ་གཞེས་ཡོད་ལུགས་ཐོས་པ་ཡིད་ཀྱི་གསོས་སུ་ཆེ་ལགས་
ཕྲན་ཡང་ཉི་བུའི་མགྲོན་དུ་མ་བོས་ཙམ་ནས་རང་གཡེང་གཞན་བསླུའི་རྣམ་གཡེང་གི་ངང་དུ་མཆིས། མཚམས་ཞུ། སྐྱབྶ་རྗེ་རྡོ་རྗེ་འཆང་ཕ་བོང་ཁ་པ་དཔལ་བཟང་པོའི་ཡང་སྲིད་མཆོག་སྤྲུལ་རིན་པོ་ཆེ་དགུང་ན་ཕྲ་ཡང། མཛད་སྤྱོད་གང་

[023A]༄༅། །ཅི་དམ་པའི་རང་རྟགས་བཅོས་མིན་དུ་མངའ་ཞིང། གསན་བསམ་ལའང་ཐུགས་ཁུར་ཆེ་ངེས་སུ་ཡོད་ཀྱང། ཡོངས་འཛིན་དགེ་བའི་བཤེས་གཉེན་འདི་ཡིན་དམིགས་བསལ་ཟུར་དུ་མེད་སྟབས་གྮུང་
ལུགས་གསན་བསམ་ལ་འཐུས་གཤོར་འབྱུང་ཉེན་སྟབས་རིན་པོ་ཆེ་ཉིད་རང་ནས་དེ་གར་མཁན་ཟུར་རིན་པོ་ཆེ་གང་ཉིད་ཀྱི་དྲུང་ནས་དཔེ་ཁྲིད་ཞུས་ནས་འགབ་མིན་ཞེས་བཀའ་འདྲི་ཕེབས་བྱུང་བ། མཁན་ཟུར་རིན་པོ་ཆེ་མཆོག་དགེ་བའི་བཤེས་
གཉེན་གྱི་འོས་ཆོས་ཐམས་ཅད་ཚང་ཞིང། སྐྱབྶ་རྗེ་སྐུ་ཕྲེང་གོང་མ་དང། ཕྲན་བཅས་པར་བླ་སློབ་དམ་གཙང་སེལ་མེད་པ་བརྟེན་ངེས་པར་བཤེས་གཉེན་དུ་བསྟེན་ཏེ་གཞུང་ལུགས་གསན་བཞེས་བསྐྱང་ན་དགེ་མཚན་ཆེ་ཚུལ་ཞུས་པ་བཞིན་
མཆོག་སྤྲུལ་རིན་པོ་ཆེ་དེ་ཞབས་སུ་བཅར་གནང་གིས་བར་ལམ་འདུལ་བ་དང། སྔགས་ཀྱིས་ལམ། དེང་སྐབས་དྲང་ངེས་ལེགས་བཤད་སྙིང་པོའི་དཔེ་ཁྲིད་བཅས་གསང་དང་གསན་བཞིན་ཡོད་ཚུལ་གྱི་ཕྱག་བྲིས་གནང་འབྱོར་བྱུང་བ། གང་
ཉིད་དགུང་ན་མཐོ་ཡང་སྐུ་ངལ་འོ་རྒྱལ་ལ་མ་གཟིགས་པར་སློབ་གཉེར་བ་སྤྱི་དང། ལྷག་པར་མཆོག་སྤྲུལ་རིན་པོ་ཆེར་མདོ་སྔགས་གང་ཅིའི་ཚིག་དོན་དཀའ་གནད་རྣམས་ཞིབ་ཁྲིད་སྐྱབས་འཇུག་སྩལ་བ་འདི་ནི་ཕྲན་རང་ལ་བརྒྱ་འབུལ་སྟོང་
འབུལ་གནང་བ་ལས་ཆེས་ཆེར་ལྷག་པའི་དགའ་སྤྲོ་ཚད་མེད་ཐོབ་ལགས་པ་བཀའ་དྲིན་ལན་བརྒྱར་ཆེ་ཞེས་ཞུ་རྒྱུ་དང། སླད་མར་ཡང། མཆོག་སྤྲུལ་འདི་ཉིད་གསན་བསམ་གྱི་རྫལ་ཡོངས་སུ་རྫོགས་ཏེ་རྡེ་གོང་མའི་རྣམ་ཐར་བཟང་པོ་

[023B] མཁྱེན། གསོལ་ཇ་འབྲུ་དང་སྦག་ཆུང་གཅིག་ལྷ་རེག་བཅས། ཡོངས་
འཛིན་ཁྲི་བྱང་སྤྲུལ་མིང་པས། ཆུ་ཡོས་ཟླ་བ་དྲུག་པའི་ཚེས་བཅུ་དགུ་ལ་ཕུལ།། །།་ལུང་རྟོགས་བསྟན་པའི་སྒྲོན་མེ་ཏྲེ་ཧོར་སྤང་ནང་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་འབུལ། ཉེ་ལམ་དེ་ནས་གྶུང་
བྲིས་དང། སྐུ་གཟང་གཅིག་བཅས་སྩལ་འབྱོར་བྱུང་བ་ཡུལ་དུས་བབས་ཀྱིས་མཐུན་རྐྱེན་ཕར་འབུལ་ཞུ་རྒྱུ་མ་བྱུང་ཡང། སྐུ་གཟང་ཚུར་ཞུ་བྱ་རྒྱུ་འོས་འགབ་གཏན་ནས་མ་མཆིས་མོད། འོན་ཀྱང་གང་གི་ཐུགས་བློ་རྫོགས་ཕྱིར་བདག་གིར་སྨིན་
སྤྱད་ཞུས་ཆོག་པ། རིང་པོ་ཆེ་མཆོག་ཉིད་མདོ་སྔགས་ཡོངས་རྫོགས་ཀྱི་དགེ་བའི་བཤེས་གཉེན་བྱ་བཏང་རྣལ་འབྱོར་སྤྱོད་པའི་ཁྱུ་མཆོག་སྐྱོར་དཔོན་རིན་པོ་ཆེའི་ཞབས་རྗེས་སུ་སྙེགས་ཏེ་འཕགས་པའི་རིགས་བཞི་ལ་གནས་པའི་ངང་ནས་ཆོས་
ལ་ཆོས་བཞིན་སྤྱོད་པའི་རྣམ་ཐར་ལྷུར་བཞེས་ལ་སྙིང་ཐག་པ་ནས་དགའ་དད་སྤྲོ་གསུམ་གྱིས་རྗེས་སུ་ཡི་རང། དུ་དུང་དགེ་བའི་བཤེས་གཉེན་འདི་ལྟ་བུ་དང་འཕྲད་པ་དང། ཟབ་རྒྱས་གདམས་ངག་སྤྱི་དང། ཁྱད་པར་བྱང་ཆུབ་སེལ་སྦྱོང་གི་
གདམས་པ་དང་འཕྲད་པ་ཚངས་དང་འཁོར་ལོས་བསྒྱུར་བ་ཁྲི་ཁྲག་གིས་ཀྱང་རྙེད་དཀའི་ངང་ཚྱུལ་ཐུགས་ལ་དགོངས་ཏེ་རྒྱལ་སྲས་ཡོངས་ཀྱི་སྙིང་ནོར་བྱང་ཆུབ་ཀྱི་སེམས་རིན་པོ་ཆེ་ཉམས་ལེན་གྱི་མཐིལ་དུ་བཟུང་སྟེ་ཐེག་མཆོག་བསྟན་པའི་མཛེས་རྒྱན་

[024A]༄༅། །དུ་ཆེ་བ་ཞིག་ལྷུར་བཞེས་ཞུ་ཞིང། འདི་ནས་ཀྱང་བཞེད་དགོངས་ལྷུན་འགྲུབ་ཀྱི་གསོལ་འདེབས་ཞུས་ཆོག་པ་མཁྱཻན། མཁྱེན་ལྷ་རེག་དང་སྔགས་མདུད་བཅས། ཡོངས་འཛིན་ཁྲི་བྱང་སྤྲུལ་མིང་པས་
ཆུ་ཡོས་ཟླ་བ་དྲུག་པའི་ཚེས་བཅུ་བདུན་ལ་ཕུལ།། །།་བསླབ་གསུམ་ནོར་བུའི་རྒྱན་གྱིས་མཛེས་ཤིང། དད་དམ་མཚུངས་མེད་དགེ་བློ་བཟང་ཐུབ་བསྟན་གང་ནས་ཡིད་ལ་བསམ་པའི་དོན་རྣམས་གསལ་བར་བཀོད་པའི་
ཚིགས་བཅད་ཀྱི་ཡི་གེ་བསྐུར་འབྱོར་ནང་གསལ། ཉིད་རང་འཚོ་ཁམས་བདེ་ལྡན་ཐོག་དགེ་ཕྲུག་རྣམས་ལ་དཔེ་ཁྲིད་སོགས་ཧུར་བསྐྱེད་བྱེད་ཀྱི་ཡོད་པའི་གནས་ཚུལ་གསལ་ཐོས་བྱུང་བ་ཡིད་སྤྲོ་ཆེ། འདིར་ཕྲན་ཡང་བདེ་བར་མཆིས། ཡི་
གེ་ནང་གསལ་ཉིད་རང་གི་མི་བརྒྱུད་ཚེ་ཐུང་བ་དང། ཆོས་རྒྱ་ཆེ་གྲངས་མང་ཟབ་ཅིང་ཕྲ་བའི་ཕ་མཐའ་སྙེགས་ལོང་ཡོང་དཀའ་བ་སོགས་ལ་བརྟེན་འདི་ག་རྡ་རམ་ས་ལའི་ཉེ་འཁོར་ར། ཏྲེ་ཧོར་སྐྱོར་དཔོན་རིན་པོ་ཆེའི་ཞབས་དྲུང་སོགྶ་
གནས་ངེས་མེད་དུ་རི་དྭགས་བཞིན་དུ་དབེན་པ་བསྟེན་ཏེ་གང་ཤེས་རྒྱུད་ལ་སྦྱོར་བའི་ཉམས་ལེན་རྣམ་ལ་ཞིག་བྱེད་སེམས་རྩེ་གཅིག་ཡོད་པ་འདི་དག་ཐོས་པའི་རྗེས་འཇུག་སྒྲུབ་པ་སྙིང་པོར་བྱེད་པ་སྔོན་གྱི་དམ་པ་རྣམས་ཀྱི་རྣམ་ཐར་བཟང་པོའི་རྗེས་སུ་
ཞུགས་པ་ཤིན་ཏུ་ལེགས། འོན་ཀྱང་ས་ཆ་ཁུག་ཀྱོག་ཅིག་ཏུ་སོང་བ་ཙམ་གྱིས་རྟོགས་པ་རང་འཁྲུངས་སུ་མི་འབྱུང་ཞིང། བདོ་དང་མི་འདྲ་བར་ཡུལ་དུས་འདི་འདྲར་ཆོས་ཀྱི་མཐུན་རྐྱེན་ཚང་དཀའ་ཞིང། འགལ་རྐྱེན་མང་བས་བསམ་པ་ལམ་དུ་

[024B] ད་ཕན་རང་གི་ཉམས་ལེན་གྱིས་འགག་པ་མ་གཏོགས་གནས་དང་གྲོགས་སོགས་ཀྱིས་འགག་པ་མིན་ཚོད། རང་གི་བསམ་པས་ནང་ནས་སྐྱོང་ཤེས་ན་རྒྱ་གར་གྱི་རི་ལིའི་བབས་ཚུགས་ལྟ་བུར་བསྡད་ཀྱང་ཉམྶ་
ལེན་ཡོང་གི་རེད་སྙམ་པ་འདུག་དཔེ་ཆའི་དགེ་ཕྲུག་རྣམས་ཀྱང་རང་ལ་བློ་གཏད་པའི་དགེ་ཕྲུག་ཡིན་གཤིས་ཡལ་བར་འདོར་ཨེ་རུང་སྙམ་མོད། ཅི་སྟེ་ཁྱེད་རང་གི་བསམ་པ་དེ་རང་བྱེད་འདོད་ཀྱང་མི་རུང་བ་མེད་པས་ཕྲན་གྱིས་དགག་བྱ་མི་བྱེད་
འདི་ནས་བློ་སློབ་དམ་ཚིག་གི་རི་མོ་སྙིང་ལ་བཀོད་དེ་འཕྲལ་ཡུན་ཀུན་ཏུ་དགེ་བའི་གསོལ་འདེབས་བྱེད། ཕྲན་གྱི་འདྲ་དཔར་གཅིག་བཅས། ཡོངས་འཛིན་ཁྲི་བྱང་སྤྲུལ་མིང་པས། ཆུ་ཡོས་ཟླ་བ་དྲུག་པའི་ཚེས་བཅུ་དགུ་ལ།། །།
་དད་དམ་མི་ཕྱེད་རྡོ་རྗེ་ལྟར་བརྟན་པ་དགེ་ངག་དབང་དར་རྒྱས་ལགས་གང་ནས་ཡི་གེ་དང། རྟེན་བཅས་བསྐུར་འབྱོར་བྱུང་གསལ། གང་ཉིད་དང་སྤྲུལ་སྐུ་རྣམ་གཉིས་ཞབས་གྲས་བཅས་སྐུ་ཁམས་བདེ་བཞུགས་ཡོད་ཐོག་ཉིད་ནས་
ཕར་ཕྱིན་བསྡུས་གྲ་སོགས་ཀྱི་དཔེ་ཁྲིད་གནང་མུས་སུ་ཡོད་པ་བློ་བདེར་གྱུར་པ་ཐུགས་རྗེ་ཆེ། ཐོས་དོན་རྒྱུད་ལ་སྦྱོར་བའི་ཉམས་ལེན་ཧུར་བསྐྱེད་བྱེད་རྒྱུ་དམ་བཅས་པ་འདི་ནི་བཀའ་བཞིན་སྒྲུབ་པ་མཆོད་པའི་མཆོག་ཏུ་གྱུར་པ་ཡིད་སྤྲོ་ཤིན་ཏུ་ཆེ་
བླ་མ་སངས་རྒྱས་ཀུན་འདུས་སུ་མཐོང་བའི་ཡིད་ཆེས་ཀྱིས་གསོལ་འདེབས་ལ་འབད་ན། བེའུ་བུམ་སྔོན་པོ་ལས། ཡོན་ཏན་རྫོགས་པའི་བླ་མ་མིན་ཡང། །དེ་ལ་དེ་ཡི་བྱིན་གྱིས་བརླབས་འཇུག་ཅེས་གསུངས་པས་འཕྲལ་ཡུན་གྱི་

[025A]༄༅། །དགོས་པ་ཆེན་པོ་འགྲུབ་པར་གདོན་མི་ཟ་ཞིང། འདི་ནས་ཀྱང་ཆོས་མཐུན་བསམ་པ་ཡིད་བཞིན་འགྲུབ་པའི་གསོལ་འདེབས་བྱེད། སྔགས་མདུད་བཅས། ཡོངས་འཛིན་ཁྲི་བྱང་སྤྲུལ་མིང་པས་
བོད་ཟླ་དྲུག་པའི་ཚེས་ཉི་ཤུ་ལ་ཕུལ།། །།་ སྐུ་སྒེར་དྲུང་ཆེ་རྟ་ར་བས་ཕུལ་བའི་ཞུ་ཡིག་གི་བཀའ་ལན་མཇུག་སྡོམ་ལ།  རྣམ་ཀུན་ཞལ་འདོན་ཉམས་བཞེས་སྐབས་དམིགས་རྣམ་ཡེངས་མེད་འཁྱོངས་གནད་འཁེལ་དཀའ་ཚུལ་ཕེན་པ་
འདི་ཐད། གནས་དུས་འདུ་འཛི་སོགས་ཀྱིས་ཐུགས་ལྷོད་བག་ཕེབ་ཀྱི་གོ་སྐབས་མ་བྱུང་བས་དམིགས་རྣམ་ལ་རྩེ་གཅིག་འགྲིལ་རྒྱུ་ཤིན་ཏུ་དཀའ་བ་ཐུགས་ཁག་མི་འདུག་མོད། འོན་ཀྱང་སྔར་ཇོ་བོ་རྗེའི་སྤྱན་སྔར་འབྲོམ་གྱིས་ལོ་ཙཱ་དང་
ཨ་མེས་ཀྱིས་མ་བྱང་ཞབས་ཤུ་བསྒྲུབས། རྣལ་འབྱོར་པས་བུག་སྒོ་འདག་སྦྱར་གྱིས་སྒོམ་ཁོ་ན་མཛད་ཀྱང། མཐར་ཉམས་རྟོག་བསྡུར་སྐབས་འབྲོམ་དང་ཨ་མེས་གཉིས་ལྷར་པར་བྱུང་བ་བཞིན་ཞལ་འདོན་རྣམ་གྲངས་དང་དྨིགྶ་
རྣམ་སོགས་རྒྱ་ཆེ་མ་བྱུང་ཡང་ད་མུས་བཞིན་སྒོ་གསུམ་བླ་མའི་ཞབས་ཏོག་ཏུ་བཀོལ་ཏེ་སྒྲུབ་པའི་མཆོད་པས་བསྙེན་ན་དེ་ག་རང་ས་ཆོད་ཆེ་ངེས་སྙམ་པས་ཉམས་ལེན་ཆེན་པོ་མ་འགྲུབ་སྙམ་པའི་ཐུགས་སེམས་ཚབ་ཚུབ་མི་མཛད་པ་ཞུ་རྒྱུ་
དང། འདི་ནས་ཀྱང་བསྙུན་གཞི་མཇུག་གཙང་མྱུར་དང་ཐོག། ཐུགས་བཞེད་ལེགས་མཛད་ལྷུང་འགྲུབ་ཀྱི་གསོལ་འདེབས་ཞུས་ཆོག་པ་བཅས་དགོངས་ཟབ་ཏུ་མངའ་བ་མཁྱཻན། མཁྱེན་  ྾  །། །།་རབ་འབྱམས་རྒྱལ་

[025B] གུས་པ་ཆེན་པོས་ཕྱག་བཅས་ཞུ་གསོལ། ཉེ་སྔོན་བོད་ཟླ་གཉིས་པའི་ཚེས་ཉེར་བདུན་ཉིན་སྩལ་བའི་བཀའ་གླེགས་
དང་སྐུའི་ཚེ་སྒྲུབ་ཞུ་རྒྱུར་ཧིན་སྒོར་ཉི་ཤུ་རྩ་ལྔ། ད་ལམ་སླར་ཡང་བཀའ་གླེགས་བཅས་སྔ་རྗེས་ཕེབས་དགོངས། མགོན་པོ་མཆོག་བར་ལམ་སྐུ་ཁམས་ཅུང་ཟད་རྙོག་ཚུལ་བཞེས་རྐྱེང་ཀ་ཏར་ཆིབས་བསྒྱུར་གྱིས་སྨན་པ་མཁས་རིགས་ནས་བརྟག་
དཔྱད་ཞུས་པར། རྩ་བའི་བསྙུན་གཞི་ངོས་འཛིན་གསལ་ཐུབ་ཀྱིས་ཧ་ཅང་ཉེན་འགན་ཆེ་བ་མེད་ཚུལ་ཞུས་པ་དང། གསོལ་སྨན་ཐུགས་མཁོ་གཟིགས་སྒྲུབ་འབྲེལ་རུམ་བཏེགས་གདན་སར་ཞབས་འཁོད་ཀྱིས་དེངས་སྐབས་དེ་ཁུལ་གསོལ་སྨན་
འཕྲོ་བཞེས་བསྐྱངས་མུས་ཡོད་ལུགས་ཕེབས་པ་བཀའ་དྲིན་མཆོག་ཏུ་ཆེ་ཡང། དེང་སྐབས་བསྟན་འགྲོ་སྤྱི་བྱེར་གེགས་དབང་ལྷག་པར་བདོ་བའི་དུས་སྐབས་ལ་རྟེན་རིས་མེད་བསྟན་པའི་སྲོག་རྩ་སྐྱབྶ་དེ་ཁུལ་གསོལ་སྨན་
ལ་འགལ་རྐྱེན་ཚུལ་བཞེས་ཀྱི་རྣམ་པ་འདི་རིགས་ཧ་ཅང་བློས་འགན་མི་བཟོད་པའི་སེམས་བལ་ཅི་ཆེ་ལགས་ན། གསོལ་སྨན་སོགས་ཕྱི་ཡི་ཐབས་ཚུལ་མཛད་སྒོ་རྣམས་ཐུགས་ལྷོད་དུ་མ་གྱུར་པར་གཟབ་བཞེས་བཀའ་དྲིན་ཆེ་བ་དང། ལྷབ་
པར་ནང་གི་རྩ་ཁམས་རླུང་གསུམ་སྒྲིབ་བྲལ་དུ་སྦྱངས་ཏེ་གཞོམ་མེད་རྡོ་རྗེའི་གོ་འཕང་མངོན་དུ་མཛད་པའི་བདག་ཉིད་ཆེན་པོ་ཁྱེད་ལྟ་བུ་སོ་སྐྱེ་ཕལ་གྱི་ངང་ཚུལ་ལྟར་མིན་པར་བསྙུན་ཚུལ་བཞེས་དང་མི་བཞེས་ཇི་མཛད་ཐུགས་ཀྱི་བཞེད་པ་ཙམ་ལ་རག་

[026A]༄༅། །ལས་པ་ལགས་ན། མགོན་པོ་མཆོག་གི་ཐུགས་བསྐྱེད་ཁོ་ན་གཙོ་ཆེ་གཤིས། དེང་སང་སངས་རྒྱས་ཀྱི་བསྟན་པ་སྣུམ་ཟད་མར་མེ་ལྟར་གྱུར་ཅིང། བསྟན་འཛིན་དུ་རློམས་པ་ཕལ་མོ་ཆེ་ཡང་བསྟན་དོན་ཉི་
ཚེ་བ་ཙམ་ལས། རིས་མེད་བསྟན་སྲོག་འཛིན་ནུས་ཆེས་ཆེར་དགོན་པའི་གནས་སྐབས་འདི་དག་ལ་དོངས་ཏེ་ཚུལ་བསྟན་བསྙུན་བཞེས་འདི་དག་ཟླ་བ་སྒྲ་གཅན་ལས་གྲོལ་བ་བཞིན་མྱུར་དྭངས་ཐོག་མཁའ་ཁྱབ་བསྟན་འགྲོའི་མགོན་དུ་གྶང་
གསུམ་གཞོམ་མེད་རྟག་པའི་རྡོ་རྗེའི་རང་ཁམས་སུ་སྲིད་མཐར་བརྟན་པ་ཞིག་ཅི་ནས་མྑྱཻཨྣ། ཞེས་སྙིང་ཐག་པ་ནས་གསོལ་བ་ལན་བརྒྱར་འདེབས་པ་ལགས་ན། མངོན་འདོད་ཡིད་བཞིན་སྐོང་བའི་ཞལ་བཞེས་བཟང་པོ་སྤྱི་སྨིན་བཀའ་དྲིན་ཆེ་
བ་དང། གུས་ནས་ཀྱང་སྐུ་ཚེ་ཡུན་བརྟན་གྱི་གསོལ་འདེབས་དང་འབྲེལ་བའི་སྐུའི་ཚེ་སྒྲུབ་ཞུ་དང་བཞིན་ལགས། ཀ་སྦུག་བུད་མེད་ཚོགས་པས་འདི་གར་ཡི་གེ་བཏང་འབྱོར་དུ་རྗེ་ཙོང་ཁ་པའི་གསུང་ལ་རིན་ཆེན་མོ་རུམ་བཏེགས་ཆོས་
སྒར་དུ་དཔར་བརྐོ་དབུ་འདྲེན་སྐྱབས་ཞུས་ཤོག་གྲངས་སུམ་བརྒྱ་སྐོར་དཔར་བརྐོས་ལེགས་གྲུབ་བཀའ་དྲིན་བླ་མེད་དུ་ཆེ་ལགས་ཀྱང། ད་དུང་འཕྲོས་རྣམས་གང་མྱུར་ཐོན་ཐབས་སྙན་བསྐུལ་སྐྱབས་འཇུག་ཞུ་དགོས་འཁོད་འདུག་པ་སྐྱབྶ་
མཆོག་ནས་བསྟན་རྒྱུན་དགོངས་བཞེས་བླ་མེད་ཀྱིས་ཕྱག་བཞེས་སྐྱབས་འཛིན་མཛད་མུས་ལ་བསྐྱར་དུ་སྙན་ཤས་ཞུ་འོས་མི་ཆེ་ཡང། འཕྲོས་ལུས་རྣམས་འཕྲལ་མྱུར་མཇུག་འགྲིལ་འབྱུང་ཐབས་ཀྱི་བཀའ་འདོམས་སྐྱབས་འཇུག་བརྩེ་བས་གྯིགྶ་

[026B] མཁྱཻན་ཞེས་སྐུ་ཚེ་སྲིད་མཐར་བརྟན་པའི་གསོལ་འདེབས་རྟེན་མཁའ་དར་ཨ་ཤེས་དང། རྟེན་འདོད་ཧིན་སྒོར་ལྔ་བཅས། གུས་ཕྲན་ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཟླ་ཚེས་ལ་ཕུལ།། །།་དགྱེས་བརྩེའི་
ཟླ་གཞོན་ལྷག་པར་གསལ་བར་ཀ་ར་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་འབུལ། མཆོག་སྐུ་རིན་པོ་ཆེ་འདོད་འབྱུང་ནོར་བུའི་འཁྲི་ཤིང་ལྷུང་སྟུག་དགེ་ལེགས་ཀྱི་འབྲས་བཟང་གཡུར་དུ་དུད་བཞིན་པ་ནས། དབྱངས་ཀྱི་འགྱུར་བག་སྟོང་
དུ་གྲོལ་བའི་སྙན་ཚིག་འཕྲིན་བཟང་གི་རོལ་མཇེབས་པར་འཁྲོལ་ཚེ་ཚང་བྱུང་རིག་པའི་རྒྱལ་མོ་སྙེམས་པའི་བཞིན་རས་ནི་དུད། སོར་མོས་ཕྱང་འགྲོ་སྐུལ་བའི་འདུ་བྱེད་ནི་བཏང། སྐྱེངས་པའི་འདྲེན་བྱེད་ནི་རིག་རིག་ཏུ་གཡོ་ཞིང་ཁོ་མོས་ཅི་བྱ་ཅི་
བྱ་ཞེས་སྨྲེང་བཞིན་པར་ཧད་དེ་ལུས་ཞེས་ཐོས། ཕྲན་གྱི་ན་པའང་བཟློ་མདོག་བདེ་བར་མཆིས། དོན་བཟང་ཚེག་ཏུ་སྙན་པའི་སྐྱེས་བཟང་གི་འཕྲེན་ལན་ཞིག་འབུལ་བ་སྐབས་སུ་ཆེ་ཡང། འབྲི་རྩོམ་སྤྲོས་པའི་འཇའ་སྤྲིན་དགུང་དུ་ཡལ་ཞིང་
སྙོམས་ལས་ལེ་ལོའི་མལ་དུ་གྱི་ནར་ཉལ་བ་ཉིད་བརྟུལ་ཞུགས་ཀྱི་སྙིང་པོར་བླངས་ཏེ་མཆིས་པས་འབུལ་རྔོམ་ཐོགས་པར་དགོངས་ཁྲེལ་མི་བཞེས་པ་ཞུ། སླད་མར་ཡང། མཆོག་སྐུར་གཟབ་སྐྱོང་དང་འབྲེལ་སྙན་ཚིག་གི་འཕྲེན་བཟང་སྔར་བཞིན་
བཀའ་དྲིན་ཆེ་ཚེ་རྒན་པོ་གཉིད་ལ་ཡུར་བའི་སྐྱོ་བ་སངས་བྱེད་དུ་སྨིན་ངེས་བཅས་དབྱིངས་རོལ་མྑྱཻཨྣ། མཁྱཻན།། །།་ སུད་སིར་སྐུ་ངོ་ཕ་ལྷ་བར་ཞུ་ཡིག་ཕུལ་བའི་མཇུག་སྡོམས།  སླད་མར། སྲིད་ཞིའི་དགེ་ལེགས་ཀུན་གྱི་གཞི་རྟེན་མྖོག་

[027A]༄༅། །སྐུར་གཟབ་སྐྱོང་ཐོག་གངས་ལྷོངས་ཆོས་སྲིད་ལར་དགེའི་མཛད་ཁྱབ་སྔ་མཁོ་བཞིན་སྐྱོང་བ་དང། ཕྱི་རྒྱལ་ཁག་ཚང་མར་འདི་སྣང་འདུ་འཛིའི་ཟང་ཟིང་ཤིན་ཏུ་ཆེ་བས་རྒྱུན་གྱི་ཞལ་འདོན་ཉམས་བཞེས་སོཊ་
ཉམས་ཆག་ཡོང་ཉེན་ཆེ་གཤིས་ཚེ་འདི་བས་ཕྱི་མ་ཤུལ་ཐག་རིང་ཞིང་ཉིན་ཆེ་དུས་སུ་མི་བསླུ་བ་དོན་མཆོག་ཁོ་ནར་མ་ཟད། ཕྱོགས་དེའི་ཆོས་མེད་སྐྱེ་བོ་རྣམས་བཟའ་བཏུང་ཡང་དལ་ཁོམ་མེད་པ་ལྟ་བུའི་རྣམ་གཡེང་གིས་མི་ཚེ་སྟོང་ཟད་དུ་བྟང་
སྟེ་ཕྱི་མར་ལག་སྟོང་དུ་འགྲོ་བའི་ངང་ཚུལ་དེ་དག་སྐྱོ་ཤས་དང་སྙིང་རྗེའི་བསྐུལ་མར་གྱུར་ཏེ་རང་རེ་ཆོས་ལྡན་ཞིང་གི་ཆོས་པར་འཁྲུངས་པའི་དགའ་སྤོབས་དང་བཅས་ཏེ་ཆོས་སྤྱོད་ཉམས་བཞེས་སྔར་ལྷག་ཏུ་སྐྱོང་བ་དང། འདི་ནས་ཀྱང་ལྦ་སློབ་དམ་
ཚིག་གཙང་མའི་རི་མོ་སྙིང་ལ་ཟུབ་པ་མེད་པར་གསོལ་འདེབས་ཞུས་ཆོག་པ་བཅུས་ལྷ་དགོངས་སུ་མངའ་བ་མཁྱཻན། མཁྱེན། གཟིགས་རྟེན་
ཤིས་མེ་བཅས། ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཟླ་ཚེས་ལ་ཕུལ།། །།
་ སེར་སྨད་མི་ཉག་དགེ་བསམ་གྲུབ་ནས་ཕུལ་བའི་ཞུ་ཡིག་གི་བཀའ་ལན་མཇུག་སྡོམ་བཀའ་སློབ་ལ།  ཉིད་ནས་ཅམ་པ་ཁུལ་ཡོད་དགེ་སློང་བཞི་བཅུ་སྐོར་ལ་དགེ་སློང་གི་བསླབ་ཁྲིམས་སྲུང་ཕྱོགས་སྐོར་དང། སྦྱོར་ཆོས། སྐྱེས་བུ་གསུམ་གྱི་ལམ་གྱི་རིམ་པའི་རྐང་
གྲངས་སོགས་ངོ་སྤྲོད་སློབ་སྟོན་གནང་སྟེ་ལམ་རིམ་ལ་གོ་བ་ཕྲན་བུ་ཆགས་པ་དང། སྤང་ལྟུང་བྱིན་རླབས་རྒྱབ་མཁན་ཡང་འགའ་ཤས་བྱུང་ཚུལ་གསལ་བ་འདི་དག་དུས་ངན་སྙིགས་མ་རྒྱལ་བསྟན་ཉག་ཕྲའི་སྐབས་འདིར་གང་ཟག་གཅིག་ཙམ་བསྟན་

[027B] སྟོན་པའི་བཀའ་དྲིན་གསོབ་པར་འགྱུར་བ་སོགས་དོན་ཆེན་པོ་དང་ལྡན་པ་ལགས་པས་ཕྲན་རང་ཡང་སྙིང་ནས་དགའ་སྤྲོ་ཆེན་པོ་བྱུང་བ་ཐུགས་རྗེ་ཆེ་ཞེས་ཞུ་རྒྱུ་མ་ཟད། ད་དུང་ཡང་ལྷག་
བསམ་སྔར་བཞིན་བསྐྱེད་གལ། ཉིད་ནས་ཀྱང་ད་མུས་བཞིན་བྱང་ཆུབ་ལམ་གྱི་རིམ་པའི་དམིགས་རྣམ་ལ་ཉམས་ལེན་གྱི་མཐིལ་དུ་བཟུང་མུས་ལེགས་ཤིང། ད་དུང་བརྟུན་པ་བསྐྱེད་མཛོད།། །།་མཛའ་བའི་མདུད་རྒྱ་མི་
ཤིགས་གཡུང་དྲུང་གི་རང་བཞིན་ཅན་རཀ་ར་མཆོག་སྤྲུལ་རིན་པོ་ཆེའི་ཞབྶ་དྲུང་དུ། ཆེད་འབུལ། བར་ལམ་རིན་པོ་ཆེ་མཆོག་དང། རིགས་མ་སྲས་སྲོས་དང་བཅས་པ་མཚན་དཀྱིལ་གསལ་ཞིང། རང་རིགས་གཞོན་ནུ་རྣམས་ཆོས་སྲིད་གྙིས་
ལྡན་ཤེས་ཡོན་གོང་མཐོར་སྤེལ་བའི་ལེགས་མཛད་ཡར་ལྡན་དུ་སྐྱོང་བཞིན་འཚོ་གཞེས་རིང་ནས། ཉེ་ཆར་ཤིང་སྦྲུལ་གནམ་ལོ་གསར་བཞེད་ཀྱི་རྟེན་འབྱུང་དུ་སསྟིའི་དབྱངས་ཀྱི་འགྱུར་བག་སྲོང་དུ་སྒེག་པའི་ཤིས་བརྗོད་ཕང་འགྲོའི་སྒྲ་དབྱངས་སྙན་རྒུར་འཁོར་ཚེ་
ཡིད་འཕྲོག་དྲི་ཟའི་ན་ཆུང་ཞིག་མངོན་དུ་འོང་པར་སྙམ་སྟེ། མུན་པའི་མལ་ནས་རྒན་པོ་ཧར་གྱིས་ལངས་ཏེ་དགའ་བའི་གར་སྟབས་དབང་མེད་དུ་རྩེན་པར་གྱུར་ལགས། ཕྲན་ཡང་འཚོ་ཁམས་བདེ་ངང་གནས་མཇལ་དང། ལམ་རིམ་འཆད་སྤེལ་
སོགས་ཟིན་ཏེ་དེང་སྐབས་རྡ་རམ་ས་ལར་ལྷོད་དལ་གྱི་མུར་མཆོས། སླད་མར་  ྾  སྤྱི་སྒོས་ཡོངས་སྨན་གྱི་མཛད་ཁྱབ་སྔར་བཞིན་གོང་སྐྱོང་འབྲེལ་མཛའ་བའི་རང་གཟུགས་ངོམས་པའི་གསུན་འཕྲིན་ཡང་ལྷུག་སྩོལ་མཁྱཻན། མཁྱེན་ཞེས་བཀྲ་ཤིས་སྨོན་

[028A]༄༅། །རྒྱས་བཏབ་སྟེ། ཡོངས་འཛིན་ཁྲི་བྱང་སྤྲུལ་མིང་པས། བོད་ཟླ་ཚེས་བཟང་པོར་ཕུལ།། །། ་ བཀའ་ཟུར་ཟུར་ཁང་པ་ནས་ཕྱག་བྲིས་ཕེབས་ལན་སྙིང་དོན།  བར་སྐབས་མི་དབང་མཆོག་ཡུ་རོབ་ཁུལ་
ས་གནས་སྣ་ཚོགས་སུ་ཞབས་འཁོད་བསྐྱངས་སྐབས་ཡུལ་ལུང་སོ་སོའི་དཔལ་འབྱོར་དང། འཚོ་བའི་གནས་སྟངས། སློབ་གྲ་ཁག་གི་འགྲོ་ལུགས། ལྷག་ཏུ་ཕྱག་ལས་མཛད་ཡུལ་ཝ་ཤིན་ཊོན་གྱི་སློབ་གྲའི་ཁྱད་ཆོས་སོགས་ངོ་མཚར་བའི་གནས་ཚུལ་
རྣམས་ཞིབ་གསལ་ཕེབས་པ་བློ་ངེས་བྱུང་ལགས་ཤིང། མི་དབང་མཆོག་ཆོས་སྲིད་གང་ཅིར་མཁྱེན་རླབས་དོ་ཟླ་བྲལ་གཤིས་ཁུལ་དེར་རང་རེ་བོད་རིགས་སྤྱིའི་ཁྱད་ཆོས་ལར་རྒྱར་སྨན་པའི་དགེ་མཚན་ངོམས་པར་གདོན་མི་ཟ་སྙམ་པའི་བློ་གྡེངྶ་
འཆའ་བཞིན་པ་ལགས། འཇམ་མགོན་བླ་མའི་ལུགས་བཟང་འདི་ཉིད་བསྟན་པའི་རྩ་བར་གནས་ཤིང། ས་རྙིང་བཀའ་བརྒྱུད་སོགས་བོད་ཀྱི་གྲུབ་མཐའ་གཞན་རྣམས་ཡལ་ག་དང་ལོ་འདབ་ཀྱི་ཚུལ་དུ་ཡོད་པའི་བསྟན་བཅོས་ཚིག་ཉུང་དོན་མང་
ཀུན་གྱིས་གོ་བདེ་ཞིག་གསར་རྩོམ་དགོས་ཚུལ་ཕེབས་པ་དེ་འདྲ་ཞིག་ཐུབ་ན་བོད་རིགས་སེར་སྐྱ་ནང་ཁུལ་གྲུབ་མཐའི་ཕྱོགས་འཛིན་སེལ་ཞིང། ཕྱི་རྒྱལ་མི་རིགས་རྣམས་ནས་ས་དགེ་བཀའ་རྙིང་གི་གྲུབ་མཐའ་རྣམས་ཆོས་ལུགས་ཐ་དད་ཚ་གྲང་ལྟ་བུར་
མཐོང་བའི་རྣམ་རྟོག་སེལ་བ་སོགས་དགོས་པ་དགེ་མཚན་ཆེ་བ་ཡོང་ངེས་དེ་ལྟར་ཡང། ཕྲན་རང་ལོ་ནའི་བབས་ཀྱིས་མིག་ཆབ་ཧ་ཅང་མི་གསལ་ཁར། ཡི་གེ་འབྲི་རྩོམ་སོགས་བསམ་མནོ་མང་པོ་གཏོང་དགོས་རིགས་བྱུང་ཚེ་རླུང་ཁམས་འཕར་ལྡང་

[028B] གཞི་རྐང་རྗེ་བླ་མའི་བསྟན་པའི་ཁྱད་ཆོས་ཐུ་བཀྭན་གྲུབ་མཐའི་ནང་དུ་གསལ་བ་དེ་ཉིད་
ལེགས་བཤད་འགྲན་ཟླ་དང་བྲལ་གཤིས་དེ་ལྷག་ལྟ་ཅི། མཉམ་པ་ཙམ་ཡང་རང་གཞན་སུས་ཀྱང་རྡོ་ཐོགས་དཀའ་བ་ལགས། བོད་ཡིག་གི་བརྡ་དག་ཐད་སྔོན་གྱི་སྲོལ་བཟང་ལ་འགྱུར་ལྷད་ཀྱིས་དེང་སྐབས་ཡུལ་སོ་སོའི་ཕལ་ཚིག་ཡིག་ཐོག་ཏུ་
བཀོད་པའི་ལམ་ངན་མུ་འབྱམས་གྱུར་ཚེ་ཕུགས་ཡུལ་སྐྱོན་འགྱུར་ཆེ་ངེས་ཀྱི་དགོངས་འཆར་དངོས་རྗེན་དེ་རང་ལགས་ན། དེང་སྐབས་འདི་ཕྱོགས་སུ་བརྡ་དག་གི་ཡིག་ཆ་གསར་སྒྲིག་གནང་མཁན་ཚོར་ཕྲན་ནས་དེ་མཚུངས་གསལ་འདེབས་ཞུ་མུས་ཡིན་
སླད་མར་  ྾    ྾  །། །། ་ ཨ་རིར་ཟུར་ཁང་ས་དབང་དབང་ཆེན་དགེ་ལེགས་མཆོག་ལ་གནས་ཚུལ་འབུལ་གནང་གི་མཇུག་སྡོམས་བཀའ་སློབ་ལ།  སླད་མར་ཡང་མཆོག་སྐུར་གཟབ་སྐྱོང་ཐོག་སྔོན་གྱི་གྲུབ་ཐོབ་རྣལ་འབྱོར་པ་རྣམས་ཀྱི་རྫུ་འཕྲུལ་ལ་ཡང་ཅོ་འདྲི་བའི་
ཕྱི་རྒྱལ་གྱི་འཕྲུལ་ཐབས་དང། སུམ་རྩེན་དཔལ་ལ་འགྲན་པའི་འདི་སྣང་སྒྱུ་མའི་འཇའ་རིས་ཡུད་ཙམ་འདི་ཉིད་སྙིང་པོའི་དོན་གྱིས་སྟོངས་པའི་ངང་ཚུལ་ཐུགས་ལ་བརྣག་སྟེ་ཆོས་ལྡན་ཡབ་མེས་གོང་རིམ་གྱི་རྣམ་དཀར་ལེགས་མཛད་ཀྱི་སྤྱན་ལྟོས་མི་ཉམས་
པར་ཐུགས་དམ་ཉམས་བཞེས་ཀྱང་ཐུགས་ལྷོད་དུ་མ་སོང་བ་མཛད་སྐྱོང་བཀའ་དྲིན་ཆེ་བ་མཁྱཻན། མཁྱེན་ཞེས་  ྾  །། །། ་ སུད་སི་ནས་རཀ་ར་སྤྲུལ་སྐུ་རིན་པོ་ཆེ་ནས་ཕྱག་བྲིས་འབྱོར་ལན་མཇུག་སྡོམས་སུ།  ད་ལམ་ཞང་ཞུང་ཆོས་དབང་གྲགས་པ་ཡང་

[029A]༄༅། །ཁེངས་པ་ཐུང་ངུར་བྱེད་ཅིང། ཉམས་ལྡན་དབྱངས་ཀྱི་འགྱུར་བག་སྟོང་དུ་སྒེག་པའི་སྙན་ཚིག་དཔྱིད་ཀྱི་ཕོ་ཉའི་མགྲིན་གླུ་ལྷང་ལྷང་དུ་འཁྲོལ་བར་འདིར་གནས་དཀོར་ཟན་ཁྱིམ་བྱ་རྒན་པོ་ཡང་རང་སྐད་ཅིག་འཚེར་འདོད་
ཆེ་རུང། སྙོམ་ལས་ལེ་ལོའི་མལ་ནས་ལྡང་མ་ནུས་པས་དགོངས་ཁྲེལ་མི་བཞེས་པ་དང། སླད་མར་ཡང། མཆོག་སྐུར་འཕྲོད་གཟབ་མི་ལྷོད་ངོས་རང་རིགས་ན་གཞོན་རྣམས་ཆོས་ལམ་དྲང་པོར་བཀྲི་བའི་མཛད་ཁྱབ་སྔ་མཁོ་བཞིན་སྐྱོང་བ་
ནས། ནང་དགེའི་གསུང་མཆིད་ཀྱང་ལྷུག་སྩོལ་མཁྱཻན་  ྾    ྾  །། །།་བཅུ་ཕྲག་རིག་པའི་གནས་ཀྱི་ལྷ་ལམ་ཡངས་པོར་མཁྱེན་དཔྱོད་ཀྱི་འོད་རླབས་འདོད་རྒུར་རྩེན་པའི་འདུལ་འཛིན་སྟོབས་དགའ་མཆོག་གི་ཞབས་དྲུང་དུ། ཆེད་
འབུལ། དེང། འབུམ་ཕྲག་ཚོགས་གཉིས་ཀྱི་བྱེད་པོའི་སོར་རྩེས་བྲིས་པའི་མཛེས་སྡུག་མཚན་རིས་བཟང་པོ་མཆོག་ཏུ་གསལ་ཞིང། སྐྱེ་བས་ཐོབ་པའི་བློ་གྲོས་ཀྱི་མཐུ་ཆེན་པོས་ཤེས་བྱ་རབ་འབྱམས་ཀྱི་མུ་མཐའ་ཉུལ་བ་དང་ལྷན་ཅིག་ཕྱོགས་
བཅུའི་རྣམ་འདྲེན་སྟོང་གི་སྤྱི་གཟུགས་རྒྱལ་དབང་ཀརྨ་པ་ཆེན་པོ་མཆོག་གི་ཞབས་པད་མཉེས་པ་གསུམ་གྱིས་བསྙེན་པ་ལ་ལེ་ལོར་མ་གྱུར་པའི་བརྩོན་པ་ཆེན་པོའི་རིང་ནས། དོན་གྱི་སྙིང་པོས་ལྕི་བའི་གསུང་བྲིས་གནང་འབྱོར་རབ་དགའི་རྩེ་མོར་
སོན། འདིར་གྱི་ན་པའང་འཚོ་ཁམས་ཀྱི་མར་མེ་ཉི་བུའི་རླུང་གིས་མ་ནོངས་ཙམ་དུ་མཆིས། མཚམས་ཞུ། ཇི་ལྟར་ཕེབས་གསལ་ཨ་མདོ་འཇམ་དཔལ་རོལ་པའི་བློ་གྲོས་ཀྱིས་མཛད་པའི་སུམ་ཅུ་པའི་འགྲེལ་པའི་ཚིག་དོན་གྱི་ཆར། གང་

[029B] ཉིད་ཀྱི་དྲི་ཚིག་རྣམས་རྟོགས་ལྡན་རྣམ་དཔྱོད་ཅན་གྱི་དྲི་བ་ཤ་སྟག་ཏུ་འདུག་པས། བསྒོ་བ་རྣར་གཟོན་དུ་མ་སོང་བར་རང་
བློས་གང་སྤོབས་ཀྱིས་གྲོགས་མཆོག་གི་བཞེད་པ་སྐོང་བ་འོས་སུ་ཆེ་ནའང། ཕྲན་རང་ཐོག་མར་སུམ་རྟགས་དཔེ་ཁྲིད་ཞུ་སྐབས་སི་ཏུ་པཎ་ཆེན་གྱི་འགྲེལ་ཆེན་གྱི་སྟེང་ནས་ཐོབ་ཅིང། དོན་གཉེར་བ་གཞན་ལ་འཆད་སྐབས་ཀྱང་འགྲེལ་ཆེན་ཉིད་གྮིར་
བཟུང་སྟེ་འཆད་ཁུལ་བགྱིད་མུས་ལགས་གཤིས། འདི་ག་རྒྱ་གར་དུ་འཇམ་རོལ་གྱི་འགྲེལ་པ་ཞིག་ལག་སོན་བྱུང་བར་བློ་གསལ་དོན་གཉེར་ཅན་རྣམས་ཀྱི་རྣམ་པར་དཔྱོད་པའི་འཇུག་སྒོ་འཕེལ་བའི་ཆ་རྐྱེན་དུ་འོས་སམ་སྙམ་བ་ཞིག་བྱུང་བ་ཙམ་ལས་
འདི་ཉིད་ཁོ་ན་འཐད་ལྡན་དུ་སྒྲུབ་པའི་ཕྱོགས་ལ་དམིགས་བསལ་བརྟུན་པ་མ་བྱས་པ་མ་ཟད། ལར་ནས་བློ་དང་ལང་ཚོ་གཉིས་ཀ་གུད་པའི་རྒན་པོ་དུས་ཀྱི་ཕོ་ཉ་སྒུག་སྟེ་གླང་རྒན་བྲེས་ན་ཉལ་བའི་བརྟུལ་ཞུགས་ཉམས་ལེན་གྱི་སྙིང་པོར་བཟུང་བ་ཉིད་དྲིན་
ཆེ་བར་གདའ་བས་གང་ཉིད་ཀྱི་བཞེད་པ་སྐོང་མ་ནུས་པར་ཟབ་ལ་དཀྱེལ་ཆེ་བའི་ཐུགས་དགོངས་ནམ་ཡང་མི་ཚོམ་པ་ཞུ་རྒྱུ། སླད་མར། རྣམ་འདྲེན་མཐོང་བ་དོན་ལྡན་རྒྱལ་དབང་ཀརྨ་པའི་བཞེད་དགོངས་དགུང་འདེགས་མི་དམན་རི་བོའི་ཁུར་ཆེན་
སྙིང་སྟོབས་ཀྱི་དཔུང་རྩེར་བཀོད་དེ་སྒྲུབ་བརྒྱུད་བསྟན་པའི་གསོས་སུ་ཆེ་བའི་ལེགས་མཛད་སྔར་བཞིན་སྐྱོང་བ་ཞུ་རྒྱུ་བཅས། ཡོངས་འཛིན་ཁྲི་བྱང་སྤྲུལ་མིང་པས། བོད་མེ་རྟ་ཟླ་བ་གཉིས་པའི་ཚེས་བརྒྱད་ལ་ཕུལ།། །། ་ ལྡི་ལི་ལ་དྭགས་ནང་

[030A]༄༅།  །པའི་ཆོས་ཚོགས་ནས་སངས་རྒྱས་སྐུ་བལྟམས་དུས་ཆེན་ཐོག་གདན་ཞུའི་མགྲོན་ཤོག་ཕུལ་བའི་བཀའ་ལན་དུ།  ད་ལམ་ལྡི་ལི་ལ་དྭགས་ནང་པའི་གཙུག་ལག་ཁང་དུ་སྔོན་བདག་ཅག་གི་སྟོན་པ་ཐུགས་རྗེ་ཅན་དེ་ཉིད་ལུམ་བཧི་ནིའི་སྐྱེད་ཚལ་དུ་ཡུམ་སྒྱུ་མ་ལྷ་
མཛེས་ཀྱི་གློ་གཡས་པ་ནས་ངོ་མཚར་བའི་ལྟས་བསམ་གྱིས་མི་ཁྱབ་པ་དང་བཅས་ཏེ་སྐུ་བལྟམས་པའི་དུས་ཆེན་ཁྱད་པར་ཅན་གྱི་དྲན་གསོའི་རྟེན་འབྲེལ་རྒྱ་ཆེར་གནང་བ་འདིར་ངེད་རང་དངོས་སུ་བཅར་ཞུ་མ་ཐུབ་རུང། སྙིང་ནས་རྗེས་སུ་ཡི་རང་གི་དགའ་དད་སྤྲོ་
གསུམ་གྱི་ངང་ནས་བཀྲ་ཤིས་བདེ་ལེགས་ཀྱི་དགེ་མཚན་འབུམ་དུ་བཞད་པའི་ཤིས་བརྗོད་བདེན་པའི་དབྱངས་སྙན་སྒྲོབ་བཞིན་ཐོག་ད་དུང་ཡང་ཇི་སྲིད་མཁའ་ལ་ཉི་ཟླའི་བགྲོད་པ་མ་རྫོགས་ཀྱི་བར་དུ་སྟོན་པའི་བཀའ་དྲིན་དྲན་པའི་དུས་ཆེན་ལོ་རེ་ནས་ལོ་
རེ་ཡར་རྒྱས་ཀྱིས་སྐལ་ལྡན་རྣམས་ཀྱི་རྒྱུད་ལ་ཐར་པ་དང་ཐམས་ཅད་མཁྱེན་པའི་ས་བོན་ཁྱད་པར་ཅན་བསྐྲུན་པའི་རེ་སྨོན་ཡང་ཞུ་བཞིན་དུ་ཡོད། སླར་ཡང་ཕྲན་ནས་སྙན་བསྐུལ་ཞུ་རྒྱུར་སྟོན་པའི་བསྟན་པ་ནི་སྙིང་རྗེས་རབ་ཏུ་ཕྱེ་བ་ཡིན་ཞིང། ཕྱོགྶ་
དང་རིས་སུ་མ་ཆད་པའི་འགྲོ་བ་ཐམས་ཅད་ལ་ཕན་པ་དང་ཞི་བ་བླ་ན་མེད་པའི་དོན་ཆེན་སྒྲུབ་པ་ཁོ་ན་ཉིད་ཐུབ་པ་མཆག་གི་བཞེད་དགོངས་ཀྱི་སྙིང་པོར་སོང་སྟབས། རང་རེ་རྣམས་ནས་ཀྱང་སྟོན་པ་ཉི་མའི་གཉེན་གྱི་བཀའ་དྲིན་དང་མཛད་པ་བཟང་པོ་དེ་ཉིད་རྗེས་
སུ་དྲན་ཏེ་གཞན་ཕན་ལྷག་བསམ་བཟང་པོས་འགྲོ་བ་ཡོངས་ལ་ཕན་བདེ་སྒྲུབ་ཅིང། འཚེ་མེད་ཞི་བའི་ལམ་བཟང་ནམ་མཁའི་མཐའ་ཁྱབ་ཏུ་སྤེལ་བའི་ཐུགས་ཁུར་ཆེ་བཞེས་ཡོད་པ་ཞུ་ཞུ། ཞེས་ཡོངས་འཛིན་ཁྲི་བྱང་སྤྲུལ་མིང་པས། ཆིག་སྟོང་

[030B]། །། ་རིང་ནས་དམ་ཚིག་གི་ཚོམ་བུ་གཅིག་ཏུ་འབྲེལ་བ་ཟོང་རིན་པོ་ཆེའི་ཞབྶ་དྲུང་དུ། ནང་ལུགས་སྤྲོས་མེད་དུ་ཞུ་གསོལ། བར་ལམ་མཚན་དཀྱིལ་གསལ་ངོས་གཙུག་
ལག་འཛིན་སྤེལ་གྱི་ཐུགས་ཁུར་གཟབ་སྐྱོང་མ་ཟད། ཉེ་སྔོན་དོན་གཉེར་བ་མང་པོར་བླ་མ་ལྔ་བཅུ་པ་དང། སྡོམ་པ་གོང་འོག་གཉིས་ཀྱི་བཀའ་ཁྲིད་ཞིབ་སྩལ་དང། སློབ་བུ་རྣམས་ནས་ཀྱང་དད་མོས་བཟང་པོས་བླ་ཚོགས་འབྲེལ་བའི་བརྟན་བྮུགྶ་གསོལ་འདེབས་ཞུས་པ་སོགས་གནས་དུས་འདི་འདྲར་སྔར་སྲོལ་བཟང་པོའི་དྲན་གསོ་དང་བསྟན་པའི་བསོས་སུ་སྨིན་པའི་མཛད་བཟང་ལ་དགའ་མགུ་ཡི་རང། ཕྲན་ཡང་བཟོ་མདོག་བདེ་བར་ཡོད། ཉིད་ཀྱི་སྐུ་ཕྱར་འཚུབ་ཙམ་ཤར་བའི་ཞབས་རིམ་བསྒྲུབ་
རྒྱུ་རྣམས་ཞབས་གྲས་ཚོར་ཡི་གེ་ཟུར་དུ་ཡོད་ཅིང། རིན་པོ་ཆེ་ཉིད་ནས་ཀྱང་སྒྲོལ་དཀར་ཚེ་སྒྲུབ་རྒྱུན་བསྲིངས་དང་འབྲེལ་བུམ་ཅན་དང་འབྲེལ་བའི་ཚེ་དམིགས་ཀྱང་མཛད་ལེགས་མ་ཟད། དེང་སྐབས་རྒྱལ་བསྟན་སྤྱི་དང་ལྷག་པར་རྗེ་བླ་མའི་བྶྟན་
པ་འདིར་ཕྱི་ནང་གང་ས་ནས་འགལ་རྐྱེན་མང་ཁར། རྗེ་བླ་མའི་བསྟན་པ་འཛིན་དུ་རེ་ཞིང་གོང་མའི་རྣམ་ཐར་ཟིན་ངེས་ཀྱི་མཆོག་སྤྲུལ་རིན་པོ་ཆེ་དེ་ཉིད་གློ་བུར་དུ་གཤེགས། བླ་སྤྲུལ་གཞོན་པ་རྣམས་ནི་གཞོན་ཆེས་ནས་ད་ལྟ་ཐོས་བསམ་གྱི་རྩལ་
མ་རྫོགས། དེ་མིན་བསྟན་པར་ཕན་དུ་རེ་བ་འགའ་ཞིག་ནི་ཕྱོགས་ཕྱོགས་སུ་འཐོར་ནས་མེད། གང་ལ་བལྟས་ཀྱང་ད་ལྟ་རང་བསྟན་ལ་འཆད་རྩོད་རྩོམ་གསུམ་འབྲེལ་དབང་ཁྲིད་ལུང་གསུམ་གྱི་སྲོག་མཐུད་འདི་བྱེད་ཀྱི་དམིགས་ཡུལ་རེ་ཞིག་ཤིན་ཏུ་

[031A]༄༅། །དཀའ་བ་སྲོག་ཆགས་གྲོག་མའི་སྐེད་པ་ལྟར་གྱུར་འདུག་ན། སོ་མེད་ཀྱང་རྙིལ་གྱིས་འདྲད་ཅེས་པའི་དཔེ་ལྟར་རང་ཅག་རྒན་པོ་རྣམས་ལ་ཉམས་མྱོང་མེད་ཀྱང་རྒྱུས་ཡོད་མཛུབ་སྟོན་བྱ་རྒྱུའི་ཁུར་འགན་ཞིག་བབྶ་
འདུག་པས་དེ་དོན་ཐུགས་ལ་བཅངས་ནས་མ་མགལ་སོར་གསུམ་སོ་ཡིས་མནན་ཏེ་སྐུ་ཚེ་ཡུན་བརྟན་གྱི་ཐུགས་འདུན་མི་ལྷོད་པ་ཅི་ནས་མྑྱཻཨྣ། ཞེས་བཀྲ་ཤིས་ལྷ་རེག་བཅས། ཁྲི་བྱང་པས། ཕྱི་ཟླ་བདུན་པའི་ཚེས་ཉེར་བདུན་ལ་ཕུལ།། །།
་དབྱངས་ཅན་མགྲིན་མཚོར་རྩེན་པའི་ངག་རིག་དམ་པ་ར་ར་མཆོག་སྤྲུལ་རིན་པོ་ཆེའི་ཞབྶ་དྲུང་དང། ནང་སྟབས་སུ་འབུལ་འབྲས། དེང། གནམ་ལོ་གསར་པའི་བཀྲ་ཤིས་ཀྱི་དགེ་མཚན་མཆོག་ཏུ་དར་བའི་སྐབས་འདིར་མཚན་དཔེའི་ཟླ་
རིས་མངོན་པར་གསལ་ཞིང། རྣམ་པར་དཀར་པའི་ལེགས་མཛད་ཀྱི་བསིལ་ཟེར་འབུམ་ཕྲག་ཏུ་སྤྲོ་བཞིན་པ་ནས། འདིར་ཡང་མཁས་དབང་དཎྜིའི་གཙུག་ལག་གི་བང་མཛོད་ལས་ཐོན་པའི་ཉམས་དང་འགྱུར་བ་སྟོང་གི་སྒོ་ནས་བརྗོད་པ་རྣམ་པར་དག་
པའི་སྙན་ཚིག་གི་གསུང་བྲིས་མུ་ཐི་ལའི་ཕྲེང་བ་མཛེས་རྒྱན་དུ་ཐོབ་པས་སྤྲོ་དགའི་ཟློས་གར་ཅི་ཡང་རྩེན་པའི་ལྟད་མོ་ལ་རྣམ་སད་གཞོན་ནུ་རྣམས་ཡང་ཡང་བྲེལ་སྟབས་ཀྱིས་རྒྱུ་བས་གོ་ལའི་སྒང་གཤོངས་ཀྱི་རི་མོའི་སུལ་ཡང་ཆེས་ཆེར་འབྱུང་དུ་དྭོགས་
ཕྲན་བླ་གཟུགས་པའང་འཚོ་ཁམས་བདེ་ཞིང། ཆོས་བརྒྱད་དཀར་ནག་ཁྲ་གསུམ་གྱི་ཚོན་རིས་འབྲི་བཞིན་པར་མཆིས། དེ་ནས་ལོ་སྔོན་མ་དང། འདི་ལོ་བཅས་ཀྱི་བཀའ་རྩོམ་ཚིག་རིང་སྩལ་བ་ཚང་མ་ཉམས་འགྱུར་ཧ་ཅང་དོད་ཀྱང། རྐང་པ་

[031B] སླད་མར་ཡང། ཡོངས་སྨན་འཕྲིན་ལས་ཀྱི་མཛད་ཁྱབ་དཔག་བསམ་ཡོངས་འདུའི་རྗེས་སུ་འཆིང་བ་ནས། ནང་དགེའི་ཕེབས་
ཚོགས་ཀྱང་དག་བྱེད་རྣམ་བཞིའི་ཀླུང་རྒྱུན་ལྟར་སྩོལ་བ་མཁྱཻན་  ྾    ྾  །། །།་གཞན་གྱིས་མི་ཐུབ་བཅོམ་ལྡན་ཧེ་རུ་ཀཿ་གཉིས་མེད་གཉིས་སུ་སྐུར་བསྟན་རྗེ་བཙུན་མའི། །བྱིན་རླབས་སྐལ་བཟང་སྙིང་ལ་རྟག་ཞུགས་ནས། །
ཟུང་འཇུག་མཁའ་སྤྱོད་ཆེན་པོ་འགྲུབ་གྱུར་ཅིག། ཆོས་སྲིད་ཀྱི་སྤྱན་སྟོང་རྣམ་པར་བཀྲ་ཞིང་དད་དམ་ཐུགས་བརྩེ་མཚུངས་བྲལ་སྐུ་ངོ་ཐུབ་བསྟན་བཟང་པོ་མཆོག་གི་ཞབྶ་དྲུང་དུ། ཆེད་འབུལ། ཉེ་སྔོན་དེ་ནས་གསུང་བྲིས་དང་རྟེན་དོད་བཅས་
སྩལ་འབྱོར་བླ་སློབ་དམ་ཚིག་རྡོ་རྗེའི་མདུད་རྒྱ་མི་ལྷོད་པའི་ངང་ཚུལ་མཆོག་ཏུ་གསལ་བར་ཐུགས་རྗེ་ཆེ། བར་ལམ་ལྷག་ལྷའི་བསྙེན་བཟླས་གྲངས་གསོག་ལེགས་མཐར་སོན་ཚུལ་ཕེབས་པ་གང་ཉིད་མཁྱེན་རླབས་ཐུགས་བརྩོན་གཉིས་འཛོམས་ལ་བརྟེན་
བཟླས་གྲངས་ཚིག་ཙམ་དུ་མ་འཆེལ་བར་དམིགས་རྣམ་རྒྱུད་ཐོག་ཏུ་འཁེལ་ཏེ་ཚིག་དོན་ཡ་མ་བྲལ་བའི་ཚད་ལྡན་ཞིག་བྱུང་བ་གདོན་མི་ཟ་ཞིང། འདི་ནས་ཀྱང་ལྷག་ལྷས་ཚེ་རབས་རྗེས་འཛིན་གྱི་གསོལ་འདེབས་བསྔོ་སྨོན་རྒྱས་འདེབས་ཞུས་ཆོག་པ་
སླད་མར་ཡང། ཚངས་པའི་བསོད་ནམས་བྱེ་བས་ཀྱང་རྙེད་དཀའི་ཐེག་མཆོག་བསྟན་པའི་སྙིང་པོའི་བཅུད་བཟང་ཐོབ་པ་གྱི་ནར་ཆུད་མི་འཛའ་བར། དད་བརྩོན་སྙིམ་པས་དམ་པོར་བཟུང་སྟེ་ཉམས་མྱོང་གི་རོ་བཅུད་ལ་རྒྱུན་དུ་རོལ་བའི་ཞེ་

[032A]༄༅། །དམ་ཐུགས་དབུས་སུ་བཅངས་བ་མཁྱཻན། མཁྱེན་ཞེས་གཟིགས་རྟེན་སྔགས་མདུད་དང། དམ་རྫས་བདུད་རྩི་རིལ་བུ་བཅས། ཡོངས་འཛིན་ཁྲི་བྱང་སྐྱེ་མིང་པས། ཕྱི་ཟླ་བརྒྱད་པའི་ཚེས་བཅུ་བདུན་ལ་
ཕུལ།། །། ་ བྲག་གཡབ་རིན་པོ་ཆེ་བསླབ་གཞི་སྐྱོན་བྱུང་སྐོར་འགྱོད་བཤགས་ཀྱིས་ཞུ་ཡིག་ཕུལ་འབྱོར་བྱུང་བའི་བཀའ་ལན་དུ།  གང་ཉིད་རེ་བ་ཆེ་ས་ནས་བསླུས་པ་དེར་འགྱོད་གདུང་ད་ལྟའང་མཆིས་མོད། འོན་ཀྱང་བུའི་བརླང་སྤྱོད་ལ་ཕ་མ་འགྱོད་ཁྲོ་སྣ་ཚོཌ་
བྱུང་ཡང། གདུང་སེམས་ཀྱི་འཆིང་ཐག་ཆོད་ཐབས་མེད་པའི་དཔེར་སོང་ཞིང་འདས་ཟིན་གྱི་བྱ་བར་བཅོས་སུ་མ་དམིགས་ཀྱང། རྒན་པོ་ལ་ཁའི་ཉི་མ་ང་ཚོ་དང་མི་འདྲ་བར་འབྱུང་འགྱུར་ལོ་མང་མཛད་པ་སྐྱོང་རྒྱུར་བརྟེན་གར་གྱི་ཉམས་འགྱུར་སྟོང་གི་
བརྟུལ་ཞུགས་མི་འཛིན་པར། གསེར་དང་གཡའི་ངང་ཚུལ་ལྟར་ཕལ་དང་ཕལ་ལས་འཕགས་པའི་རྣམ་ཐར་ཞིག་སྐྱོང་གནང་མཛོད།། །།་སྲིད་ཞིའི་འདྲེན་མཆོག་རེ་སྐོང་ནོར་བུའི་འཁྲི་ཤིང་ཆེན་པོའི་ཞབྶ་སྟེགས་འདབ་སྟོང་
བཞད་པའི་ཁྲིའི་དྲུང་དུ། སྒོ་གསུམ་གུས་པ་ཆེན་པོས་ཕྱག་བཅས་ཞུ་གསོལ། མགོན་པོ་མཆོག་མཐོང་གྲོལ་མཚན་དཔེའི་ཟླ་གཞོན་ལྷམ་མེར་གསལ་ཞིང། སྤྱི་བྱེའི་བསྟན་འགྲོར་ཡོངས་སྨན་མཛད་བཟང་བླ་མཐོར་སྐྱོང་བཞིན་ནས་གུས་ཆུང་
པར་བརྩེ་ཆེན་འཆིང་ཞགས་ཀྱིས་མི་བསྐྱུད་པའི་བཀའ་ཡིག་རིན་པོ་ཆེ་ཕྱག་བསྟར་མ་ཕྱི་ཟླ་གཉིས་པའི་ཚེས་བརྒྱད་ཉིན་སྩལ་བ་ཟླ་བ་གསུམ་པའི་ཚེས་བརྒྱད་ཉིན་སྤྱི་སོན་མ་ཟད། ཇི་ལྟར་ཕེབས་དགོངས་དགེ་བའི་བཤེས་གཉེན་ལས་གཞུང་ཆེན་

[032B] ལྷག་པར་རྗེ་མི་ལས་མཉམ་མེད་དྭགས་པོར་ངོམས་ཆོས་མཛད་པའི་ཆོས་དྲུག་གི་བཀའ་ཁྲིད་སྩལ་ཞིང། དེ་ཡང་གུས་རིང་འཚོའི་དོན་དུ་བསྔོ་བ་མཛད་ཚུལ་ཕེབས་པ་བོང་བ་གསེར་གཟིགས་ཀྱི་བཀའ་དྲིན་ལྷུན་པོ་
བྱེ་བའི་ཚད་དུ་ལྕི་ཞིང། བཞེད་པ་འཇུག་པའི་འཕྲིན་ལས་རྨོངས་རྒན་གྱི་ཚེ་བཅུད་དུ་སྨིན་ཏེ་ཉི་བུར་ཁྲེལ་དགོད་བགྱིད་པའི་སྤོབས་པ་གཟེངས་མཐོར་གྱུར་ལགས། བོད་དོན་དུ་ཐུགས་རྗེ་ཆེན་པོའི་བཟླས་བསྙེན་མཛད་པའང་བསྙེན་བྱ་བསྙེན་བྱེད་
བསྙེན་ཡུལ་ཕུན་ཚོགས་གསུམ་ལྡན་གྱི་རྟེན་འབྲེལ་བཟང་པོའི་འབྲས་བུ་ཅི་ལ་བསླུ། དགུང་གསར་སྐབས་མི་མང་ཁྱོན་ཆེར། ལོ་ཙཱ་རིན་ཆེན་བཟང་པོས། དང་པོ་སློབ་པའི་རྩོལ་བ་ཆུང། །བར་དུ་བརྗེད་པའི་དོགས་པ་ཆུང། །ཐ་མར་ཤེས་པའི་
ང་རྒྱལ་ཆུང། །ཆུང་བ་གསུམ་གྱི་ཆོས་མཆོག་འདི། །སྐལ་ལྡན་ང་ཡི་ཁ་ལ་རུག་སྟེ་བྱུང། །གསུངས་པ་ལྟར་བྱ་སླ་དོན་ཆེ་ཆོས་ཕུང་བརྒྱད་ཁྲིའི་སྙིང་པོ་འདུས་པའི་ཡིག་དྲུག་གི་ཟབ་བཤད་དང། འཕགས་བསྟོད་ཀྱི་ལུང་སོགས་སྩལ་སྐད་
ཐོས་པ་གུས་སྤྲོ་འཕེལ། གུས་པ་རྒྱུན་གཏན་ལུས་སྟོབས་ཞན་པ་ཙམ་ལས་ནད་ཟུག་མངོན་འགྱུར་བ་འདི་ཡིན་མེད་སྟབས་སྨན་ཁང་ཁག་གཉིས་སུ་ཟླ་གཉིས་ཞག་ཉེར་གཅིག་རིང་བསྡད་པར་གཟུགས་པོའི་ལྗིད་ཚད་ཀི་ལོར་བཞི་ལྔ་ཙམ་འཕར་
བ་ཙམ་ལས། ཕན་གནོད་གཉིས་ཀ་ཅི་འཚལ་མ་མཆིས་ཤིང། སྨན་པའི་བརྗོད་བབས་ལྟར་ན་མངོན་པར་མི་གསལ་བའི་མྱུ་གུ་ཞིག་ནུས་མེད་དུ་བྱས་ཚོད་གདའ་ལགས། སུས་སིའི་སྨན་ཁང་ནས་ཐོན་ཉེ་ཟླ་བ་གཉིས་པའི་ཚེས་བྕུ་

[033A]༄༅། །ཉིན་སྙན་ཞུ་ཞིག་ཕུལ་བ་སྤྱན་སྔར་སོན་རེ། ད་ཆ་ཕྱི་ཟླ་བཞི་པའི་ཚེས་གསུམ་ཉིན་སྐྱབྶ་རྗེ་ཡོངས་ཁྲི་རིན་པོ་ཆེ་སྨན་པས་བརྟག་དཔྱད་བསྐྱར་མ་ཞིག་ཞུ་དགོས་ཡོད་འདུག་པ་གྲུབ་རྗེས་ཉིན་ཤས་
འགྱངས་མེད་རྒྱ་གར་དུ་ལྷན་བཅར་ཞུ་རྩིས་ལགས་ན། གསེར་ཞལ་མྱུར་མཇལ་གྱི་སྐལ་བཟང་ལ་སྤྱད་ཆོག་པ་བཅས་རྣམ་མཁྱེན་ཆོས་ཀློང་ཆན་པོར་མངའ་བ་མྑྱཻཨྣ། མཁྱེན་ཞེས་གུས་ཆུང་ཁྲི་བྱང་པས། ཕྱི་ཟླ་ཚེས་ལ་ཕུལ།། །།
་ མའི་སོར་མོན་གོ་ཀྲར། དགའ་ལྡན་ཤར་རྩེའི་དགེ་འདུན་རྣམས་གནས་འཁོད་ཟིན་འཕྲལ་གནས་ཚུལ་ཞུ་ཡིག་ཕུལ་འབྱོར་གྱི་བཀའ་ལན་མཇུག་སྡོམས་བཀའ་སློབ།  དེར་བཞུགས་འདུས་པའི་ཚོགས་རྣམས་ཐུགས་ཡིད་འོ་མའི་རྒྱ་མཚོ་གཅིག་ཏུ་འཁྱིལ་ཞིང། བཤད་སྒྲུབ་
ཆོས་སྤྱོད་ཀྱི་ཉམས་བཞེས་གཙོ་བོར་གྱུར་པའི་ཐོག་ཉན་ཐོས་ཆེན་པོ་ཤཱ་རིའི་བུ་ཡང་འཕགས་པ་རྟ་ཐུལ་གྱི་སྤྱོད་ལམ་ཞི་ཞིང་དུལ་བ་མཐོང་བས་ཡིད་འཕྲོག་སྟེ་ཐུབ་པའི་བསྟན་ལ་ཞུགས་པའི་སྔོན་བྱུང་ལྟར། ཕྱི་ནང་མི་རིགས་ཀུན་གྱི་ཡིགར་འོང་བའི་
མཛད་སྤྱོད་ཞི་དུལ་དྭང་བ་འདྲེན་པ་ཞིག་དང། གསར་ཞུགས་རྣམས་ལ་ཆོས་དང་ཟང་ཟིང་གིས་སྐྱོང་འོས་གང་མཆིས་འཕྲལ་སྒང་སྐུ་ངལ་དང་འགྲོ་གྲོན་ལ་མ་གཟིགས་པར་གང་ལ་དེ་མཚམས་ཀྱིས་སྐྱོང་སྟངས། སྐབས་བབས་ལས་རྩོལ་མྫད་
ཁུར་བཅས་ལ་ཚང་མས་སྤྱི་དོན་བསམ་པ་གྲུ་ནང་བཞིན་ཧུར་བསྐྱེད་མཛད་ན། ཇི་སྐད་དུ། ཕར་ཕྱིན་བསྡུས་པ་ལས། ཚིག་ཏུ་མ་བརྗོད་ཚེགས་སུ་མ་གྱུར་ཀྱང། །ཉམས་སུ་མཁོ་བའི་ལོངས་སྤྱོད་རིམ་གྲོ་འདུ། །བསྡིགས་པ་མེད་པར་

[033B] །ཚེགས་མེད་མ་བསྒྲུབས་དབང་ཕྱུག་ཐོབ་པར་འགྱུར། །ཞེས་གསུངས་པ་ལྟར་དྲི་ལྡན་པདྨའི་ཚལ་ལ་བུང་བ་བཞིན་སྐྱེ་རྒུ་འདུད་དེ། འདོད་རྒུ་ལོངས་སྤྱོད་དང། གསར་ཞུགས་བྱ་མི་བཅས་ངམ་ངམ་ཤུགས་ཀྱིས་འཕེལ་
བ་གདོན་མི་ཟ་བ་རྟ་ཕོ་བྲེས་ལ་བཏགས་ན་གོང་ཐང་མི་ཡིས་འཇལ་བའི་དཔེ་ལྟར་ལགས་པས་དེ་དོན་ཚང་མའི་ཟབ་དགོངས་སུ་འཇགས་པ་མཁྱཻན། མཁྱེན་བཀྲ་ཤིས་སྨོན་རྒྱས་བཏབ་སྟེ། ཡོངས་འཛིན་ཁྲི་བྱང་པས། བོད་ཟླ་བཅུ་གཉིས་
པའི་ཚེས་བརྒྱད་ལ་ཕུལ།། །།་ མའི་སོར་མོན་གོ་ཀྲ་ནས་འབྲས་སྦུངས་དང། ས་སྐྱ་བའི་དགེ་འདུན་སྤྱི་ཐོག་ནས་གཙུག་ལག་ཁང་གསར་བཏབ་གནང་རྒྱུའི་ས་གཞིར་ས་ཆོག་སོགས་ཇི་འགབ་དགོངས་བསྐོར་ཞུ་ཡིག་ཕུལ་བའི་བཀའ་ལན།  བསླབ་གསུམ་ལུང་རྟོགས་ནོར་བུའི་གཏེར་
མཛོད་དཔལ་ལྡན་འབྲས་སྤུངས་དང། དཔལ་ས་སྐྱའི་མཁན་པོ་བླ་ལས་དགེ་འདུན་འདུས་སྤྱི་ལྷན་རྒྱས་རིན་པོ་ཆེའི་ཞབྶ་དྲུང་དུ། འབུལ་འབྲས། ཉེ་ཆར་ཕྱི་ཚེས་ཉིན་གནང་རྟེན་བཅས་དེ་གར་དགོན་གསར་འདེབས་ཀྱི་ས་ཆོག་མཛད་ཚུལ་
ཇི་འགབ་སྐོར་དང། མོ་བརྟག་བྱ་དགོས་ཕེབས་དགོངས་ཐད། འདུལ་བ་ནས་ཇི་ལྟར་གསུངས་པ་བཞིན་དུ། དང་པོར་གཞི་བརྟག་པ་དང། བརྟགས་ནས་དགེ་འདུན་ལ་གསོལ་བ་དང། དེ་ནས་དགེ་འདུན་གྱིས་གནང་བ་སྦྱིན་པ་དང། ལག་
གི་བླ་བསྐོ་བ་དང། རྡོ་བཏེགས་པའི་མཐའ་ལས་བྱུང་བའི་རུང་ཁང་གཅོད་པ་དང། ཁང་པའི་ཚད་ལས་མ་ལྷག་པར་རྩིག་པ་སོགས་མཛད་པ་དང། ཡང་ན། འབྲོམ་སྟོན་པས་རྭ་སྒྲེང་གི་གཙུག་ལག་ཁང་བཞེངས་སྐབས་བརྒྱད་སྟོང་འགྲེལ་ཆེན་གྱི་

[034A]༄༅། །བཤད་པ་ཚར་གཅིག་གསུངས་ཏེ་ས་འདུལ་མཛད་པའི་ཕྱག་བཞེས་མཛད་དམ། ཡང་ན། རྒྱུད་སྡེའི་དཀྱིལ་འཁོར་གྱི་ས་ཆོག་ནས་བཤད་པ་ལྟར་གྱི་ས་བརྟག་པ། བསླང་བ། སྦྱང་བ། བཟུང་བ་སོགས་མཛད་པའི་
རྗེས་ལྟོ་འཕྱེ་བརྟགས་ཏེ་དངོས་གྲུབ་ཀྱི་ས་བསླངས་བ་བཅས་དེ་གསུམ་གང་རུང་ཞིག་མཛད་དམ། གསུམ་ཆར་མཛད་རྒྱུ་གང་འགབ་དགོངས་བཞེས། ལེགས་སྤེལ་ཞབས་རིམ་དུ་སྒྲོལ་ཆོག་དང། ཞི་རྒྱས་དབང་གསུམ་གྱི་སྦྱིན་སྲེག་གང་མང་
བཅས་སྨིན་སྒྲུབ་མཛད་ཐོག་དགེ་འདུན་རྣམས་ཐུགས་མཐུན་དམ་གཙང་གཞིར་བཟུང་གིས་འཕྲལ་སྒང་གཞིས་གསར་ཆགས་ཀྱི་སྐུ་ངལ་ལ་མ་གཟིགས་པར་ཕུགས་ཕན་དགོངས་པ་ཟབ་བཞེས་ཀྱིས་རང་རང་སོ་སོར་སྐབས་བབས་ཀྱི་འཛུགས་
བསྐྲུན་འཛིན་སྐྱོང་ཁུར་འགན་ཆེ་བཞེས་དང། ཕྱི་ནང་མི་རིགས་ཚང་མའི་སྣང་ངོར་ཁྲིམས་ལྡན་དགེ་འདུན་འདུས་པའི་ཁྱད་ཆོས་ཡང་དག་གསལ་ངོམས་ཐུབ་པ་ཞིག་མཛད་གལ་སྙམ་པ་བཅས་དགོངས་མཚོར་རོལ་བ་མཁྱཻན། མཁྱེན་བཀྲ་ཤིས་
སྨོན་རྒྱས་བཏབ་སྟེ། ཡོངས་འཛིན་ཁྲི་བྱང་པས། ཕྱི་ཟླ་བཅུ་གཉིས་པའི་ཚེས་ཉེར་ལྔ་ལ་ཕུལ།། །།་རིང་འདྲིས་དམ་གཙང་གི་སྐྱེས་མཆོག་སྐྱོང་བླ་རིན་པོ་ཆེའི་དྲུང་དུ། འབུལ་འབྲས། གང་ཉིད་འདི་གར་གོང་ས་མྖོག་
དང། སྐྱབྶ་རྗེ་ཁྲི་རིན་པོ་ཆེ། ཕྲན་བཅས་མཇལ་འཕྲད་དུ་པ་ཀོ་བར་ཕེབས་ཀྱང། ཐུགས་འཚེར་གྱི་རྣམ་པས་ཕྱིར་ཕེབས་གནང་བ་དང། མཛད་སྤྱོད་ནོར་འཁྲུལ་བྱུང་བར་འགྱོད་བཤགས་གནང་བཞིན་ཡོད་ཅེས་ཕེབས་པ་འདི་ཐད་

[034B] བསྟན་པའི་སྐུ་
གེགས་དང། གང་ཉིད་ཀྱི་སྐུ་ལས་གཉིས་འདོམས་ལྟ་བུས་རེ་བའི་ལམ་ལས་གོལ་བ་འདི་ནི་ཧ་ཅང་འགྱོད་ཕམ་མི་བཟད་པའི་ངང་ཚུལ་དུ་གྱུར་ཀྱང། ཟིན་པའི་ལས་ལ་བཅོས་སུ་མ་མཆིས་པས་དེར་ཟད། ད་ཆ་ཕྲན་ཚོར་ཐུགས་འཚེར་གནང་བས་
ཕན་པ་མེད་གཤིས་གང་མྱུར་འདིར་ཕེབས་ཀྱིས་གཙོ་ཆེར་གོང་ས་མཆོག་དང། སྐྱབྶ་རྗེ་ཁྲི་རིན་པོ་ཆེ་བཅས་པའི་ཞལ་མཇལ་མཐོལ་བཤགས་དང་འབྲེལ་དེ་སྔོན་ཐོས་བསམ་མཛད་པ་རྣམས་བདེ་མེད་དུ་མ་སོང་བར་སྤྱི་སྒོས་བསྟན་པའི་ཞབྶ་
འདེགས་སུ་གང་སྨན་གྱི་ལྷག་བསམ་དམ་བཅའ་འདོར་མེད་མཛད་ལེགས་སྙམ་ཞིང། ཞིབ་ཆ་ངོས་མཇལ་སྐབས་ཞུས་འཐུས་བཅས་དགོངས་ཟབ་ཏུ་བསྟི་བ་འཚལ། ཁྲི་བྱང་པས། ཕྱི་ཚེས་གཉིས་ལ་ཕུལ།།  །།་ཌལ་ཧོར་དུ་སློབ་
སྤྱི་ཟམ་གདོང་རིན་པོ་ཆེར་ཕུལ་བའི་བཀའ་སློབ།  མཛའ་གཅུགས་མཁྱེན་པའི་སྤྱན་ཡངས་ཟམ་གདོང་རིན་པོ་ཆེར། ནང་སྟབས་སུ་འབུལ་སྙིང། བར་ལམ་མཚན་དཀྱིལ་བདེ་བར་འཚོ་གཞེས་ནས་ལེགས་མཛད་དགེ་ཞིང་བཞུགས་པ་གཞིར་བཅས། ཕྲན་
བུའང་བདེ་མུར་མཆིས། ཕྱི་ཟླ་བདུན་པའི་ཚེས་གསུམ་ཉིན་ཐོན་པའི་རང་དབང་གསར་ཤོག་ནང་དེ་གའི་སློབ་ཕྲུག་གཞོན་ནུ་ཞིག་གིས་བརྩམས་པའི་ཀ་ཕྲེང་བཅོམ་ལྡན་འདས་ཀྱི་རྣམ་ཐར་གྱི་སྡོམ་ཚིག་བཤད་རྒྱུད་དང་བླ་མའི་མན་ངག་གུང་བསྒྲིཌ་

[035A]༄༅། །ནས་དཔྱད་ན་མ་གཏོགས། ཕལ་དང་ཕལ་གྱི་སྤྱོད་ཡུལ་ལས་འདས་པ་ཞིག་གདའ་བ། ས་པཎ་གྱིས། འཁོར་ལ་ཕུན་སུམ་ཚོགས་གྱུར་ན། །རྗེ་དཔོན་ཉིད་ཀྱི་ཆེ་བ་ཡིན། །རྟ་ལ་རྒྱན་དུ་བྱས་པ་དེ། །བདག་པོ་
ཉིད་ལ་མི་མཛེས་སམ། །ཞེས་པ་དེ་ཁོ་ན་ལྟར་ཉིད་དང་སློབ་གྲ་བཅས་པའི་མཚན་ལར་སྨན་ངེས་ཤིག་བྱུང་འདུག་ཅིང། ཀ་ལིའི་རྡོ་བ་བསྟར་ལ་བསྒྲིགས་པ་ཞིག་ཁ་དམར་བྱིས་པའི་ཁ་ནས་ལྷུང་བ་དེར། །ག་ཞ་ཧ་ཧའི་གད་མོ་འབྲུག་སྒྲ་བཞིན།།
ང་མིན་དཔྱོད་ལྡན་གཞན་ཀུན་བསྒྲགས་སོ་ལོ། །ནང་ཉམས་ཀྱི་ཀྱལ་ཀ་ཞུས་པ་ལགས་སོ།།
།།་ཟླ་བྲལ་མཁྱེན་རླབས་ཀྱི་འོ་མཚོ་གྱེན་དུ་འཕྱུར་བ་སྐུ་ངོ་རིམ་བཞི་ལྷ་སྟོབས་མཆོག་གི་སྐུ་དྲུང་དུ། ཆེད་འབུལ། ཉེ་ཆར་ལྷ་སྐུ་བདེ་ལྷ་མཆོག་ནས་ཕྱི་ཟླ་བདུན་པའི་ཚེས་ཉེར་བརྒྱད་ཉིན་སྩལ་བྲིས་
ནང་གསལ། མཆོག་ཉིད་བར་ལམ་སྐུའི་ཕོ་མཆིན་བདེ་མིན་གྱིས་བསྙུན་མུས་འདི་དག་དྭངས་བསྐྱེད་ཀྱིས་སྐུ་འཚོ་ཡུན་བརྟན་གྱི་གསོལ་འདེབས་དགོས་ཚུལ་གསུངས་འདུག་པ་བློ་ངལ་གྱི་རང་བཞིན་དུ་གྱུར་པས། རང་རེ་བླ་སློབ་ཡོན་མཆོད་དམ་གཙང་
གི་སླད་ལ་སྙིང་དབུས་སུ་བཅངས་ཏེ་བསྙུན་ལས་མྱུར་དུ་གྲོལ་ཞིང། སྐུ་ཚེ་ཡུན་བརྟན་གྱི་གསོལ་འདེབས་ངེས་ཞུ་ཆོག་པ་དང། སྐུ་ངོ་མཆོག་ཉིད་ནས་ཀྱང་བསྙུན་གཞིས་རྐྱེན་པས་ཐུགས་སེམས་ལ་མི་བདེ་བ་ངང་གིས་བྱུང་བ་གདོན་མི་ཟ་ཡང། དེའི་

[035B] ཇོ་བོ་རྗེའི་བླ་མ་དྷརྨ་རཀྵི་ཏས། ལུས་ལ་མི་བཟོད་ན་ཚ་བྱུང་བའི་ཚེ། །འགྲོ་བའི་ལུས་ལ་གནོད་པ་བསྐྱལ་བ་ཡི། །ལས་ངན་མཚོན་ཆ་རང་ལ་འཁོར་བ་ཡིན། །ད་ནི་ན་ཚ་མ་ལུས་རང་ལ་བླངས། །ཞེས་དང་
ཞི་བ་ལྷས། གཞན་ཡང་སྡུག་བསྔལ་ཡོན་ཏན་ནི། །སྐྱོ་བས་དྲེགས་པ་སེལ་བར་བྱེད། །ཅེས་གསུངས་པ་ལྟར། ཚེ་རབས་སྔོན་མ་མང་པོར་རང་ལ་གཅེས་པར་བཟུང་ནས་སེམས་ཅན་ལ་གནོད་པ་སོགས་བྱས་པའི་ལས་ངན་ཚབ་པོ་ཆེའི་འབྲས་བུ་
ད་ལྟ་རང་ཐོག་ཏུ་སྨིན་པ་ཡིན་པས་ལས་ངན་སྡིག་སྒྲིབ་ཀྱི་འབྲས་བུ་མྱོང་འགྱུར་མཐའ་དག་ནད་འདིས་གོ་བཅད་དེ་ཕྱིན་ཆད་ལས་ངན་སྡིག་པའི་བུ་ལོན་ཐམས་ཅད་དག་ཅིང། ས་ལམ་གྱི་ཡོན་ཏན་རྣམས་མྱུར་དུ་རྒྱུད་ལ་སྐྱེས་ནས་སེམས་ཅན་གྱི་དོན་དུ་སངས་
རྒྱས་པར་ཤོག་སྙམ་པ་དང། ཡང་དམྱལ་བ་ཡི་དྭགས་སོགས་ངན་འགྲོའི་སྡུག་བསྔལ་རྣམས་དྲན་ཏེ་ངའི་ནད་ཀྱི་སྡུག་བསྔལ་འདི་ཙམ་ཡན་བཟོད་དཀའ་ན། ནན་འགྲོ་བ་རྣམས་སྡུག་བསྔལ་དྲག་པོ་བསྐལ་པར་མྱོང་དགོས་པ་རྣམས་སྙིང་རེ་རྗེ་
དེ་ཐམས་ཅད་ཐོག་མེད་ནས་ཕ་མབྱས་པའི་དྲིན་ཅན་འབའ་ཞིག་ཡིན་པས་དེ་དག་གི་སྡུག་བསྔལ་ཐམས་ཅད་བདག་གི་ནད་འདིའི་སྟེང་དུ་སྨིན་ཏེ་སྡུག་བསྔལ་དང་བྲལ་བར་གྱུར་ཅིག་སྙམ་པ་དང། སྡུག་བསྔལ་ཐམས་ཅད་སྡིག་པ་ལས་བྱུང་བ་ཡིན་
པས་སྔར་བྱས་ཀྱི་སྡིག་པ་ལ་འགྱོད་པ་དང། ཕྱིན་ཆད་སྡོམ་སེམས་ཀྱི་དམ་བཅའ་བཟུང་སྟེ་ཡིག་བརྒྱ་དང། སྨན་བླའི་གཟུངས་སོགས་ཞལ་འདོན་གང་ཐུབ་མཛད་དེ་སྟོབས་བཞི་ཚང་བའི་བཤགས་པ་ལ་འབད་པ་སོགས་མཛད་ན་བསྙུན་པས་བྶྙུན་

[036A]༄༅། །གོ་ཆོད་དེ། ཆོས་མེད་ཀྱི་ནད་པ་ཕལ་དང་མི་འདྲ་བའི་དགེ་རྩ་ཞིག་ཐོབ་ངེས་ལགས་པ་དང། རྐྱེན་སེལ་དུ་འཆི་ངེས་ཚེ་ཐར་དང། སྨན་བླ་གང་མང་སྨིན་སྒྲུབ་ཐོག་དེ་ཕྱོགས་སྨན་པ་དང་སྨན་སོགས་ཀྱི་མཐུན་
རྐྱེན་བཟང་དགུ་འཛོམས་གཤིས་འཕྲོད་བཞེས་ཐུགས་ལྷོད་དུ་མ་སོང་པ་མཛད་སྐྱོང་ཞུ་རྒྱུ་བཅས་ཆོས་ཀློང་དུ་མངའ་བ་མཁྱཻན། མཁྱེན། ཕྲན་ཁྲི་བྱང་སྤྲུལ་མིང་པས། ཆིག་སྟོང་དགུ་བརྒྱ་བདུན་ཅུ་ཟླ་བ་བརྒྱད་པའི་ཚེས་བཅུ་དྲུག་ལ་ཕུལ།། །།
 ་ཆིག་སྟོང་དགུ་བརྒྱ་དྲུག་ཅུ་རེ་གསུམ་ཟླ་བ་བཅུ་གཅིག་པའི་ཚེས་བཅུ་བཞི་ཉིན་རྡ་རམ་ས་ལར་རིས་མེད་ཆོས་ལུགས་ཁག་གི་དབུ་ཁྲིད་རྣམ་པ་ལྷན་འཛོམས་ཚོགས་ཆེན་གནང་སྐབས་འཕྲིན་ཡིག་སྩལ་རྒྱུའི་ཚིག་ཟིན་འདི་ལྟར།  ཐུབ་པ་སངས་རྒྱས་བཅོམ་ལྡན་འདས་ཀྱི་རྗེས་སུ་ཞུགས་ཤིང། དམ་ཆོས་
བདུད་རྩིའི་སྐལ་བར་མཉམ་པོར་ལོངས་སུ་སྤྱོད་པ། རིགས་རུས་ལས་སྨོན་གཅིག་གྱུར་མཛའ་ཞིང་བརྩེ་བའི་ཆོས་ཀྱི་གྲོགས་པོ་གཞིས་བྱེས་བོད་མི་སེར་སྐྱ་ཡོངས་ལ་སྙན་བསྐུལ་གསལ་འདེབས་ཞུ་རྒྱུའི་འཕྲིན་ཡིག་རང་རེ་བོད་གངས་ཅན་གྱི་
ཡུལ་དུ་འཕགས་མཆོག་འཇིག་རྟེན་མགོན་པོའི་རྣམ་རོལ་ཐོ་རི་གཉའ་བཙན་དང། ཆོས་རྒྱལ་མེས་དབོན་རྣམ་གསུམ་གྱི་སྐུ་རིང་ལ་དམ་པ་ཆོས་ཀྱི་དབུ་བརྙེས། སྲོལ་གཏོད། དར་རྒྱས་སུ་མཛད་དེ་ཆོས་སྲིད་ཟུང་དུ་འཇུག་པའི་འཕྲིན་ལས་ཀྱི་སྒོ་
འཕར་ཡངས་པོར་ཕྱེ་ཞིང། རྒྱལ་བློན་བྱང་ཆུབ་སེམས་དཔའ་དང། ལོ་ཙཱ་བ་རྣམས་ནས་ལུས་སྲོག་ལོངས་སྤྱོད་ལ་ཕངས་མེད་དཀའ་སྤྱད་སྙིང་རུས་ཆེན་པོས་རྒྱ་བལ་གྱི་པཎྜི་ཏ་དུ་མ་སྤྱན་དྲངས་ཏེ། བཤད་ཉན་འགྱུར་གསུམ་གྱི་ཆོས་གྲ་

[036B] སངས་རྒྱས་ཀྱི་བསྟན་པ་རིན་པོ་ཆེ་བོད་ལྗོངས་ཡངས་པ་འཁྱེན་ལ་དཀར་འཇམ་ཡུག་གཅིག་ཏུ་བརྡལ་ནས་མི་ལོ་སྟོང་ཕྲག་གི་རིང་ཕན་བདེའི་སྲོག་རྩ་གཅིག་ཏུ་གྱུར་པ་རང་རིགས་སེར་སྐྱ་མཆོག་དམན་ཡོངས་ཀྱི་སྙིང་ལྟར་གཅེས་པ་འདི་ཉིད་དར་
རྒྱས་ཡུན་གནས་ཆེད། ད་ལམ་འཕགས་ཡུལ་པན་འཇབ་རྡ་རམ་ས་ལར་རྒྱལ་བསྟན་ཡོངས་རྫོགས་ཀྱི་བདག་པོ་གོང་ས་སྐྱབྶ་མགོན་ཆེན་པོ་དབུ་བཞུགས་དང་འབྲེལ་རིས་སུ་མ་ཆད་པའི་བསྟན་འཛིན་སྐྱེས་ཆེན་རྣམས་དང། མཁས་གྲུབ་
དུ་མ་ལྷན་འཛོམས་ཐོག་ནས་ཆོས་ཀྱི་ཚོགས་འདུ་ཆེན་པོ་ཉིན་ལྔའི་རིང་ལྷན་ཚོགས་ཀྱི་སྐབས་འདིར། དུག་གསུམ་དྲག་པོའི་གཞན་དབང་དུ་ཀུན་ནས་འཕྱན་པའི་ཀླ་ཀློའི་ཁྱུ་ཚོགས་རྣམས་ནས་བོད་དང། བོད་ཆེན་པོའི་ཡུལ་གྲུ་མ་ལུས་པར་ཚུལ་མིན་
བཙན་འཛུལ་གྱིས་བསྟན་སྲིད་དེ་འཛིན་དང་བཅས་པ་མིང་གི་ལྷག་མ་ཙམ་དུ་ཉམ་ཉེས་པར་བྱས་པ་དང། སྙིང་གི་དུམ་བུ་དང་མཚུངས་པའི་བོད་ལུས་ཆོས་ལྡན་མི་མང་རྣམས་ཆོས་སྤྱོད་ཀྱི་གོ་སྐབས་ལྟ་ཅི། རང་གི་སྒོ་གསུམ་ཡང་བདག་དྦང་
མེད་པར་དགྲ་བོའི་བཙན་གནོན་འོག་བྲང་དཀའི་སྡུག་བསྔལ་གྱི་ཚོར་བ་དྲག་པོ་མྱོང་མུས་སུ་ཡོད་པའི་ངང་ཚུལ་བཅས་ལ་སྙིང་ནས་སྐད་ཅིག་ཀྱང་མི་བཟོད་པའི་གདུང་སེམས་ཤུགས་དྲག་གིས་མཆོག་གསུམ་རྒྱལ་བ་རྒྱ་མཚོར་ཐུགས་རྗེ་བསྐུལ་བའི་
གསོལ་འདེབས་ཞུ་བཞིན་ཡོད། སླར་བསྟན་པའི་མེ་རོ་རྨང་ནས་གསོ་བར་རེ་བའི་མིག་འབུར་གཏོད་ཡུལ་ནི་རང་དབང་ཅན་གྱི་ཡུལ་གྲུ་ཁག་ཏུ་ཕེབས་འཁོད་ཐུབ་པའི་འདུས་སྡེ་འདི་དག་ཁོ་ན་ལས་གཞན་དུ་མ་དམིགས་གཤིས། སྟོན་པ་ཐུགས་རྗེ་

[037A]༄༅། །ཅན་གྱིས་དབུ་དང་ཕྱག་ཞབས་ལན་བརྒྱར་བཏང་བའི་དཀའ་སྤྱད་ཀྱིས་གྲངས་མེད་བསྐལ་པར་བསྒྲུབས་པའི་དམ་ཆོས་དོན་གཉིས་ཡིད་བཞིན་འཇོ་བའི་བསམ་འཕེལ་ནོར་བུའི་གཏེར་བརྒྱ་རང་ཅག་རྗེས་འཇུག་
རྣམས་ཀྱི་བགོ་སྐལ་དུ་སྩལ་བ་འདི་ཉིད་སྙིང་གི་སྙིང་པོར་བཟུང་སྟེ་རང་རེ་ཚང་མ་སྟོན་པ་ཐུགས་རྗེ་ཅན་གཅིག་གི་རྗེས་འཇུག་ཏུ་མ་ཟད། ཇི་ལྟར་ཡུལ་ཕྱོགས་སོ་སོ་ནས་ཆུ་ཀླུང་ཇི་སྙེད་པ་རྣམས་ཀྱང་མཐར་རྒྱ་མཚོ་ཆེན་པོར་གྮོལ་
ཞིང་འབབ་པ་ལྟར། གསར་རྙིང་གྲུབ་མཐའ་ཀུན་ཀྱང་སྔོན་གྱི་མཁས་གྲུབ་གོང་མ་རྣམས་ཀྱིས་གདུལ་བྱ་བཀྲི་བའི་ཐབས་མཁས་ལམ་སྲོལ་གྱི་དབྱེ་བ་འདྲ་མིན་ཅུང་ཟད་ཙམ་ལས། མཐར་ཐུག་རྣམ་བྱང་ཞི་བ་བླ་མེད་ཀྱི་སྙིང་པོར་རོ་གཅིག་ཏུ་
འབབ་གཤིས། གྲུབ་མཐའི་ཕྱོགས་ལྷུང་གིས་སྡེ་དང་རིས་སུ་གཅོད་པ་མེད་པར་ཕན་ཚུན་དག་སྣང་ནོར་བུའི་འོད་ཀྱིས་ཁྱབ་པའི་ཐུགས་མཐུན་བཀུར་སྐྱོང་མཛད་གལ་ཆེ་བ་གཞིར་བཟུང་ཐོག་ཕྱི་སོ་སོར་ཐར་པའི་འདུལ་ཁྲིམས་ཀུན་སྤྱོད་གཙང་
ཞིང། ནང་བྱང་ཆུབ་སེམས་ཀྱི་བསླབ་པས་རྒྱུད་གྲོལ། གསང་བ་གསང་ཆེན་ཐེག་པས་གྲུབ་པ་བརྙེས་པར་མཛད་དེ་མདོར་ན། རང་རང་སོ་སོའི་བཀའ་སྲོལ་དྲི་མ་མེད་པ་རྣམས་ཐོས་བསམ་སྒོམ་པ་ཕྱོགས་རེར་མ་སོང་བའི་སྒོ་ནས་འྫིན་
སྐྱོང་སྤེལ་གསུམ་གྱིས་མདོ་སྔགས་ཟུང་དུ་འབྲེལ་ཞིང། ལྟ་སྤྱོད་ཡ་མ་བྲལ་བའི་སངས་རྒྱས་བསྟན་པ་རྣམ་པར་དག་པའི་རང་རྐང་ཚུགས་ཐུབ་པའི་ཆོས་སྤྱོད་རྣམ་བཅུའི་མཛད་བཟང་རྒྱུན་མར་བསྐྱངས་ཏེ་ཕྱོགས་དུས་ཀུན་ཏུ་ཐུབ་བསྟན་རིན་པོ་

[037B] རང་རེ་གངས་ཅན་པ་རྣམས་འཕགས་མཆོག་སྙིང་རྗེའི་གཏེར་ཆེན་གྱིས་ཐུན་མོང་མིན་པའི་གདུལ་ཞིང་དུ་བདག་གིར་བཞེས་པར་བརྟེན་རང་རིགས་རྣམས་ནས་ལྷ་མཆོག་འདི་ཉིད་ལ་
མི་ཕྱེད་དད་ཤུགས་དྲག་པོས་གསོལ་འདེབས་དང་འབྲེལ་གཟུངས་སྔགས་ཡི་གེ་དྲུག་པ་འགྲོ་གང་ཆེ་རྒྱུན་སྒྲུབ་ཐོག་མངོན་མཐོ་ངེས་ལེགས་ཀྱི་འཇུག་ངོགས་ནོར་བུའི་ཐེམ་སྐས་དགེ་བཅུའི་ཉམས་ལེན་ལ་རྟག་ཏུ་གཞོལ་བའི་བསྐུལ་མ་ཞུ་རྒྱུ་
ཡངས་པའི་འཇིག་རྟེན་ཀུན་ཏུ་ཞི་བདེའི་དཔལ་ཡོན་དར་ཞིང། མཐའ་ཡས་ཡིད་ཅན་ཀུན་གྱི་དུག་གསུམ་གཅོང་ནད་སེལ་བའི་གསོས་སྨན་དམ་པ་ཚང་ལ་མ་ནོར་བའི་རྒྱལ་བསྟན་ཉག་ཕྲག་གྱུར་པ་འདི་ཉིད་དར་རྒྱས་ཡུན་གནས་འབྱུང་ཐབས་སུ་འཛམ་
གླིང་ཁྱོན་གྱི་ཆོས་བྱེད་པ་མཆིས་སོ་ཅོག་ནས་ཀྱང་རྒྱབ་སྐྱོར་འཁུར་འགན་རྒྱུན་བཞེས་ཡོང་བ་བཅས་ཀྱི་འབོད་བསྐུལ་ཞུ་རྒྱུ་ཡིན། འཕགས་ཡུལ་རྡ་རམ་ས་ལ་གངས་ལྗོངས་རིས་མེད་ཆོས་ཀྱི་ཚོགས་ཆེན་ནས། རབ་ལོ་དགུ་བརྒྱ་སུམ་ཅུ་སོ་
བདུན། ཆུ་ཡོས་ཟླ་བ་དགུ་པའི་ཚེས་ཉེར་དགུ་བཟང་པོ་ལ།།  ས་ར་ཎ་ཐར་  །།་རིང་འདྲིས་ཆོས་ཀྱི་བུ་གཅིག་ཟམ་གདོང་རིན་པོ་ཆེའི་དྲུང་དུ། འབུལ་འབྲས། དེང་སྐབས་རལ་ཁ་བཀྱེ་བའི་ཡོ་ལང་གིས་རྐྱེན་པས་ཁད་ཉེའི་ནོར་འཛིན་ལྷོ་
བར་ཕས་ཀྱིས་བརྫི་བས་ཅིར་འགྱུར་ཆ་མ་འཚལ་བས་རྒན་པོ་སྙོམས་ལས་དང་ལེ་ལོའི་མལ་ལས་ལྡང་སྟེ། དྲང་སྲོང་སྨྲ་བ་རི་དྭགས་ཀྱི་ནགས་སུ་གནས་བརྟན་རྟ་ཐུལ་གྱི་བརྟུལ་ཞུགས་དང་དུ་བླངས་ལེགས་ཕེབས་པ་བླ་སློབ་དམ་ལ་མ་བོར་བའི་དང་རྟཌ་

[038A]༄༅། །ལ་གློ་བ་དགའ། འོན་ཀྱང་ས་ཡི་བདག་མོ་དབྱིངས་ཀྱི་མ་མོའི་དབང་ཕྱུག་གི་མདུན་ན་འདོན་གྲོས་ལ་དབང་བ་དག་གིས་གཙོ་བོ་མི་བསྐྱོད་རྡོ་རྗེ་མཚན་དང་དོན་དུ་མཐུན་པར་ལྷུན་པོའི་མཆེད་ཟླར་བརླིང་ལེགྶ་
སྨྲེང་བ་སོགས་ཀྱིས་རེ་ཞིག་དེ་དེ་བཞིན་དུ་བཞེད་སྟབས་སྙོམས་ལས་པའང་བགྲོད་བྱེད་ཀྱི་རི་མོ་དེར་འགོད་རྒྱུ་ས་བཅུའི་བགྲོད་པ་རང་སྐྱ་ཐུབ་མིན་སོགས་ཀྱིས་རང་སར་བསྟི་རྒྱུ་ལགས་པ་དབྱིངས་རོལ་མཁྱེན། མཁྱེན་ཞེས་གར་དབང་པས་
བདུན་ཅུ་དོན་གཅིག་ཟླ་བ་བཅུ་གཉིས་པའི་ཚེས་བཅུ་བདུན་ལ་ཕུལ།། །། ་བསླབ་གསུམ་ནོར་བུའི་མཛོད་འཛིན་དགའ་ལྡན་རྣམ་པར་རྒྱལ་བའི་གླིང་གི་ཤར་བྱང་མཁན་རིན་པོ་ཆེ་རྣམ་གཉིས་ཀྱིས་དབུས་བླ་སྤྱི་ལས་སྣེ་ལྷན་རྒྱས་རིན་པོ་
ཆེའི་ཞབས་དྲུང་དུ། གུས་གསོལ། དེང། འདུས་པའི་ཚོགས་རྣམས་སྐུ་འཚོའི་ལྗོན་པ་བརྟན་ཅིང། བསྟན་པའི་ཁུར་ཆེན་འདེགས་པའི་ལེགས་མཛད་ཀྱི་འབྲས་བཟང་སྨིན་དང་སྨིན་བཞིན་འཚོ་གཞེས་གཞིར་བཅས། འདིར་ཕྲན་བླ་མིང་
པའང་འདུ་ཕུང་ལ་གསར་འཚེས་མ་རེག་ཙམ་དུ་བསྟན་ལ་རི་མོར་བགྱི་བའི་ལྷག་བསམ་མི་དམན་པར་མཆིས། མཚམས་གསོལ། འཇམ་མགོན་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་རྗེས་འཇུག་ཞྭ་སེར་ཐོགས་ཀྱི་ཆོས་གྲྭ་ཐམས་ཅད་ཀྱི་རྩ་བའི་
མ་ཕྱི་གཅིག་པུ་དགེ་ལྡན་རྣམ་པར་རྒྱལ་བའི་གླིང་གི་དགེ་འདུན་བྱེས་ཕེབས་མང་ཆེ་བ་དེ་ག་མོན་གོ་ཌའི་གཞིས་ཁོངས་ཆོས་སྡེ་ཚུགས་ཏེ་གཏན་བཞུགས་ཐོག་ཚོགས་ཆེན་གྱི་འདུ་ཁང་དང། སྐུ་གསུང་ཐུགས་རྟེན་གྱི་རིགས་གསར་བཞེངས་མཛད་དང་

[038B] འདི་ནས་ཀྱང་རྟགས་རྟེན་དགོས་པ་དགེ་མཚན་དུ་མའི་ཆེད་དུ་དམིགས་དེ་སྔོན་སྦྱིན་བདག་ཤར་པ་ཀརྨ་དབང་ཕྱུག་ལགས་ཀྱིས་
ཕྲན་ལ་དད་སྦྱོར་གནང་བ་འདི་གའི་ཤག་གི་གཟིམ་ཆུང་དུ་བཞུགས་སུ་གསོལ་བའི་རྗེ་བདག་ཉིད་ཆེན་པོ་ཡབ་སྲས་གསུམ་གྱི་སྣང་བརྙན་གསེར་ཟངས་ལས་གྲུབ་པ་གཙོ་བོའི་སྐུ་བརྙན་པད་སྦྲགས་ཀྱི་དཔངས་ལ་ཕི་ཀྲི་གཉིས་དང་ཨིན་ཅི་བརྒྱད། སྲས་
གཉིས་ཀྱི་སྐུ་བརྙན་འབོལ་སྦྲགས་ཀྱི་དཔངས་ལ་ཕི་ཀྲི་གཉིས་དང་ཨིན་ཅི་ལྔ་བཅས་ཡོད་པ་འདི་རྣམས་དེ་ག་ཚོགས་ཆེན་གྱི་འདུས་སྤྱིའི་རྟེན་གཙོར་དད་འབུལ་བཞུགས་གསོལ་ཞུ་རྒྱུ་མ་ཟད། སྔ་ལོ་གདན་ས་དགའ་ལྡན་གྱི་འཇམ་མགོན་བླ་མའི་སྐུ་
གདུང་ཟ་མ་ཏོག་གི་མཆོད་སྡོང་རིན་པོ་ཆེ་བསྟན་དགྲ་སྡིག་ཏོ་ཅན་གྱིས་བཤིག་གཏོར་གྱིས་སྐུ་གདུང་རིན་པོ་ཆེ་མེར་བསྲེགས་ཞུགས་འབུལ་ཞུས་པའི་གདུང་ཐལ་ཕྲན་བུ་ལྷ་ས་བ་དད་ཅན་ཞིག་གི་ལག་ནས་བྱུང་བ་དེས་མཚོན་འཕགས་བོད་ཀྱི་བྱིན་རྟེན་འགངས་
ཆེའི་རིགས་གཟུངས་ཞུགས་སུ་བསྐྱར་འབུལ་ཞུ་རྩིས་ལགས་ན། དེ་གར་གཙུག་ལག་ཁང་དང་རྟེན་བཞེངས་མཛད་ཕྱོགས་སྐོར་དགོངས་བཞེས་མཛད་རྒྱུའི་ཁྱད་པར་ཡོང་རྒྱུར་བརྟེན་སྔོན་ཚུད་སྙན་སྒྲོན་ཞུས་ལགས་ཤིང། དངོས་གཞི་གདན་ཞུའི་སྐོར་
སྐབས་བསྟུན་གོ་བསྡུར་རིམ་ཞུ་ཆོག་པ་དང། དེར་བཞུགས་དགེ་འདུན་རྣམས་ཡུལ་དུས་བབས་ཀྱིས་སྐུ་འཚོའི་འཕྲོད་བཞེས་དང། རྒྱལ་བའི་བསྟན་པ་རིན་པོ་ཆེའི་མེ་རོ་གསོ་བའི་དམིགས་ཡུལ་ཕྱོགས་འདིར་ཕེབས་པའི་དགེ་འདུན་རྣམས་ཁོ་ན་ལས་

[039A]༄༅། །གཞན་དུ་མ་དམིགས་པས་དགེ་འདུན་ཚང་མ་ཐུགས་འདུན་དམ་ལ་གཅིག་བཟུང་དང་འབྲེལ་གནས་སྐབས་འཚོ་ཐབས་ལས་རྩོལ་གྱི་རིགས་ལ་བཟོད་བསྲན་གང་ཆེ་དང། རང་ཡུལ་བོད་ལྗོངས་དང་མི་འདྲ་བར་
མི་རིགས་དང། ཆོས་ལུགས་འདྲ་མིན་མང་འཛོམས་ཀྱི་ཡུལ་ཕྱོགས་སུ་གནས་མལ་འཚོ་བ་གཞན་ལྟོས་ཀྱི་གནས་སྐབས་ལ་བརྟེན་ཁྱིམ་པ་བསུན་འབྱིན་དུ་འགྲོ་གཞིའི་རྩིང་སྤྱོད་ཀྱི་རིགས་དོར་ཏེ་ཞི་དུལ་བག་ཡོད་སྤྱོད་བཟང་སྐལ་ལྡན་དྭང་བ་
འདྲེན་པཞིག་ལྷུར་བཞེས་ཡོང་ཐབས་སྐོར་ལས་སྣེ་རྣམ་པས་བསྐུལ་མ་གནང་འོས་བཅས་གཟབ་སྐྱོང་ཡོང་བ་མཁྱཻན། མཁྱེན་ཡོངས་འཛིན་ཁྲི་བྱང་སྤྲུལ་མིང་པས། ཆིག་སྟོང་དགུ་བརྒྱ་བདུན་ཅུ། ཟླ་བ་དགུ་པའི་ཚེས་བཅུ་གསུམ་ལ་ཕུལ།།
་ བལ་ཡུལ་ནས་སེར་བྱེས་དགེ་བཤིས་ཐུབ་བསྟན་བཀྲ་ཤིས་ནས་བདེ་མཆོག་གི་བསྙེན་པ་གཏོང་རྩིས་ཀྱི་ཞུ་ཡིག་ཕུལ་ལན་མཇུག་སྡོམས་སུ།  གཙོ་བོར་བསྙེན་པ་ཞེས་པ་དེ་ལྷ་དེ་དང་ཉེ་བའི་དོན་ཡིན། ཉེ་ལུགས་ལྷ་དེའི་གོ་འཕང་ལ་ཉེ་བ་ལ་གོ་དགོས་པས་ངེས་
འབྱུང་བྱང་སེམས་ཀྱིས་མ་ཟིན་ཞིང། བདེན་པར་གྲུབ་པའི་ལྷ་སྔོ་ཧྲེང་བ་ཞིག་སྒོམ་པས་བླ་མེད་བྱང་ཆུབ་ལྟ་ཅི། རྒྱུན་ཞུགས་ཙམ་གྱི་རྒྱུར་ཡང་མི་འགྲོ་བར། ཀུན་འབྱུང་རང་ག་བའི་འཁོར་ལོ་ཙམ་དུ་ཟད་པས། ཉིད་རང་གཞུང་ཆེན་མོར་
སློབ་སྦྱོང་བྱས་ཤིང་གོ་དོན་རྟོགས་པ་ཞིག་ལགས་པས་དགེ་བཤེས་ཀྱི་ཁྱད་ཆོས་ཤིག་འདོན་དགོས་པ་ལགས་སོ། །འདི་ནས་ཀྱང་ཆོས་ལྡན་བཞེད་དོན་འགྲུབ་པའི་གསོལ་འདེབས་ཀྱང་བགྱིད་དོ།། ཞེས་ཡོངས་འཛིན་ཁྲི་བྱང་པས། བོད་ཟླ་བྮི་

[039B]། །། ་ཟབ་དགོངས་མཁྱེན་རྩལ་གྱི་འོད་རླབས་མཁའ་ལྟར་གྲོལ་བ་མི་རྗེ་སྐུ་ངོ་ཞྭ་སྒབ་པ་མཆོག་གི་སྐུ་དྲུང་དུ། ཆེད་གསོལ། བར་དེར་མི་རྗེ་མཆོག་མཚན་དཀྱིལ་གསལ་རིང་ནས། ཉེ་སྔོན་
ཕྱི་ཟླ་བཞི་པའི་ཚེས་ཉེར་གཉིས་ཉིན་སྩལ་བྲིས་དང་རྒྱལ་རབས་ས་བཅད་ལྔ་པ་ནས་བདུན་པ་བར་གྱི་ཕྱག་དེབ་བཅས་རྒན་པོའི་འདྲེན་བྱེད་ཀྱི་དགའ་སྟོན་དུ་ཕེབས་སོན་རབ་དགའི་ཚོར་བ་བརྟས། ཕྱག་དེབ་ལ་ཞིབ་འཇུག་གིས་སྐྱོན་སེལ་བསྣོན་འཕྲི་
ཞུ་འོས་རིགས་ཐད་ཀར་གྱིས་ཞེས་ཕེབས་དགོངས་བཞིན་ཧོལ་རྒྱུགས་མིན་པའི་ནན་ཏན་ཞིབ་ཁུལ་ལ། ཇི་ཡིན་ཚོད་མ་ཐིངས་པའི་དོགས་འཆར་རིགས་ལ་ཀུར་རྟགས་དང། ཅུང་ཟད་ཚིག་ཟུར་བཅོས་དགོས་རྣམས་ལ་ཞ་སྨྱུག་གིས་བཅོས་བྲིས་
དཔོན་མཁའ་འགྲོའི་སྐོར་ལ་ཤོག་ལྷེ་ཟུར་སྦྱར་བཅས་ཞུས་ལགས་ཤིང། དེབ་ཐོག་བཤུ་མིས་ཡིག་འབྲི་ནོར་སྐྱོན་དཔེར་ན་ཁོང་གིས་ལ་ཁོངས་ཀྱིས་ཞེས་པ་ལྟ་བུས་མཚོན་ཡིག་ནོར་མངོན་མཚན་ཅན་མང་ཙམ་སྣང་བ་རེ་ཟུང་ལ་རྟགས་བཀོད་
པ་ལས། ཐམས་ཅད་ལ་འགོད་མ་ཐུབ་པས་སྐུ་ངོ་མཆོག་ནས་ཐུགས་ཁོམ་གྱུར་ན་དང། དེ་མིན་བརྡའ་དག་ཤེས་པ་ཞིག་ལ་དག་བཅོས་བྱ་བསྐུལ་མཛད་ལེགས་སྙམ་པ་ཟོལ་མེད་ནང་གསོལ། གཞི་རྐང་དེང་དུས་རྒྱལ་རབས་ལོ་རྒྱུས་དེབ་གསར་
ཐོན་རིགས་དེ་དག་ཀུན་ལས་ཆེས་ཆེར་གསལ་ཞིང། ཁུངས་ལྡན་ཁྱད་པར་འཕགས་པ་ཞིག་གངས་ཅན་པའི་བསྟན་ལར་སྨན་ངེས་བྱུང་འདུག་པར་ལེགས་སོ་བརྒྱ་ཕྲག་མགྲིན་པ་གཟེངས་མཐོར་བཏེགས་ཏེ་ཞུ་ལགས། ཕྲན་རང་རྒྱུན་གཏན་འྡུ་

[040A]༄༅། །འཛིའི་གཡེང་བ་ལུ་གུ་རྒྱུད་ཀྱི་ཁར། བར་ལམ་འདྲེན་བྱེད་ཅུང་ཟད་བདེ་མིན་གྱིས་ཡུན་འགྱངས་ཕྲན་བུ་བྱུང་སོང་བར་དབྱིངས་ཁྲེལ་མི་བཞེས་པ། ས་འབྲི་ནང་འཁྲུགས་སྐབས་འབྲི་གུང་པས་སྟོད་
ཧོར་རོགས་སུ་བསྐུལ་བ་ཕམ་ཉེས་སྐོར་ལྡི་ལིའི་དཔེ་མཛོད་ནས་ལོ་རྒྱུས་ཁུངས་ལྡན་རྙེད་གནང་ངོ་མཚར་ཆེ་ཞིང། ད་དུང་དེ་འདྲའི་ལོ་རྒྱུས་ཁུངས་ལྡན་ཡིག་ཆ་གསར་རྙེད་འགོད་གནང་ཐུབ་ཚེ་བསྟན་ལར་རུས་ཞེན་ཅན་གྱི་གཞུང་ཞབྶ་
བགྲེས་སོང་གི་མཛད་རྗེས་བཟང་པོ་ཕྱི་རབས་ཀྱི་མིག་རྒྱན་དུ་ཆེ་བ་ཡོང་རྒྱུ་གདོན་མི་ཟ་བས་འཕྲོ་སྐྱོང་རྣམས་ཀྱང་རིང་མིན་གྲུབ་པ་ཞིག་ཐུགས་རྗེ་ཆེ་ཞུ་བཅས། ཁྲི་བྱང་པས། ཕྱི་ཟླ་དྲུག་པའི་ཚེས་བཅོ་བརྒྱད་བཟང་པོར་ཕུལ།། །།
་མང་ཐོས་དགེ་བའི་བཤེས་གཉེན་བཀྲ་ཤིས་འབུམ་དལ་རྟེན་གྱི་ལྗོན་རྩ་བརྟན་ཅིང། གཅིག་ཏུ་རྣམ་པར་དཀར་བའི་ལེགས་བྱས་ཀྱི་ལོ་འདབ་སྡུག་གུར་བཀྲ་བའི་རིང་ནས། དམ་བརྩེའི་མདུད་རྒྱ་མ་བོར་བའི་འཕྲིན་ཡིག་དང་རྟེན་བྕས་
གནང་འབྱོར་གློ་བ་དགའ། འདིར་རྒན་པོའང་འཚོ་བ་བཟང་ཞིང། རང་སེམས་ཆོས་དང་མ་འདྲེས་ཀྱང་གཞན་མགོ་བསྐོར་བའི་ཆོས་སྐད་ནེ་ཙོའི་མ་ཎིའི་བཟླས་བརྗོད་ལ་བརྩོན་པར་བདོག་ཕྲན་རིང་འཚོའི་འདུན་པ་དགོས་ཚུལ་གསུང་བ་
ལྟར་རིང་འཚོའི་ཆོ་གར་བརྟུན་པ་བསྐྱེད་རྩིས། གང་ཉིད་དེ་གར་གྲ་ཚང་ཁང་ཚན་སོགས་ཀྱི་བྱ་བ་ལས་ཀྱི་འཁོར་ལོས་རྣ་བ་བསུན་ཙམ་ཡོད་ཀྱང་འཁོར་ལོ་གསུམ་གྱི་ཡ་གྱལ་དུ་བསམ་སྟེ་བཟོད་བསྲན་གྱི་གོ་ཆ་བསྟེན་འཚལ། འདི་ནས་བླ་སློབ་

[040B] སྔགས་མདུད་བཅས། ཁྲི་བྱང་པས། ཟླ་ཚེས་ལ།། །།་དད་དམ་མཚུངས་བྲལ་གྱི་སློབ་བུ་ཆོས་གྲགས་སྤྲུལ་སྐུ་རིན་པོ་ཆེར། འབུལ་འབྲས་
ཉེ་ཆར་དེ་ནས་ཕྱི་ཚེས་བདུན་ཉིན་གནང་གནས་འབྱོར་གསལ། གང་ཉིད་སོ་ཐར་གྱི་བསླབ་པར་སྐྱོན་ཤོར་ཐོག་རྒྱུན་གྱི་དགེ་སྦྱོར་ཉམས་ལེན་ཉམས་ཆག་ཤོར་བར་སྙིང་ནས་འགྱོད་དེ་ཟླ་བ་བདུན་པ་ནས་འགོ་འཛུགས་ཀྱིས་སྒྲིབ་སྦྱོང་དུ་ཡིག་བརྒྱ་འབུམ་
གཅིག་གྲངས་གསོག་གནང་རྩིས་དང། སླད་ཆར་ཆོས་མཐུན་ཉམས་ལེན་རྣམ་དག་བྱ་རྩིས་ཡོད་ལུགས་གསལ་བ་ཤིན་ཏུ་ལེགས་ཤིང། ཡིག་བརྒྱ་སྔགས་གྲངས་གསོག་ཐུབ་ཙམ་མ་ཡིན་པར་གཉེན་པོ་སྟོབས་བཞི་ཚང་ངེས་སྤུས་གཙང་ཞིག་
གནང་ན། བཤེས་སྤྲིངས་ལས། གང་ཞིག་སྔོན་ཆད་བག་མེད་གྱུར་པ་ལ། །ཞེས་སོགས་གསུངས་པ་ལྟར། ཟླ་བ་སྤྲིན་བྲལ་བཞིན་སྔགས་ཀྱི་རྩ་ལྟུང་ཡང་དག་པར་གསུངས་པས་དེ་ལྟར་ལེགས་ཤིང། དེ་མིན་གྲངས་གསོག་ཙམ་ལ་ཕན་ཡོན་
ཞིག་ནི་ཡོང་ཡང། སྡིག་པ་སྟོབས་ཆེན་དག་དཀའ་བ་ལམ་རིམ་དུ་གསལ་བ་ལྟར་ལགས། ཡིག་བརྒྱ་འབུམ་ཟིན་རྗེས་ཀྱང་རང་རེ་ཉོན་མོངས་མང་བས་སྡིག་པ་སླར་སྐྱེ་བ་གདོན་མི་ཟ་བས་ཉིན་ལྟར་ལྟུང་བཤགས་དང་ཡིག་བརྒྱ་སོགས་བཤགས་སྦྱང་
མཛད་གལ་ཆེ། ཐུན་གཉིས་གསུམ་སོགས་ཇི་དགོས་སློབ་གྲའི་དུས་སྐབས་དང་བསྟུན་ན་ཆོག་རྡོར་སེམས་བསྒོམ་བཟླས་འཇིགས་བྱེད་བདག་བསྐྱེད་ནང་གསལ་ལྟར་བཏང་ན་ཅུང་བདེ། གོང་ཞུས་ལྟར་བཟླས་གྲངས་ལོངས་ཀྱང་གྲ་སར་ཆོས་

[041A]༄༅། །མཛད་བཏང་བ་ལྟར་སྡིག་སྒྲིབ་ལ་དམིགས་བསལ་གཏོང་མཁན་ཞིག་མི་ཡོང་བས་གཟབ་འཚལ། ཞེས་ཡོངས་འཛིན་ཁྲི་བྱང་སྤྲུལ་མིང་པས། བདུན་ཅུ་དོན་བཞིའི་ཟླ་བ་བརྒྱད་པའི་ཚེས་བཅུ་དྲུག་ལ་ཕུལ།། །།
་གཙུག་ལག་གཞུང་བརྒྱར་དཔྱོད་པའི་འདྲེན་བྱེད་དཀྱུས་སུ་རིང་བ་སྐུ་ཞབས་ཚུལ་ཁྲིམས་སྐལ་བཟང་ལགས་ཀྱི་སྐུ་དྲུང་དུ། འབུལ་འབྲས། གང་ཉིད་སྐུ་འཚོ་བཟང་ངོས། དེ་གར་ཆེས་མཐོའི་སློབ་གཉེར་ཁང་ཁག་བཞིར་བདུན་ཕྲག་རེར་ཐེང་
རེ་ཉིད་ནས་བོད་སྐད་ཆོས་ཚིག་གཙོ་བཟུང་ཐོག་ཉི་ཧོང་སྐད་ཐོག་ཚིག་མཛོད་དང། དཀར་ཆག་བཟོ་རྒྱུ། དབུ་མ་འཇུག་པ་སློབ་ཁྲིད་སོགས་ཀྱི་ཕྱག་ལས་གནང་མུས་ཡོད་པ་ལེགས་ཚོགས་ཤིན་ཏུ་ཆེ། ཁུལ་དེའི་མཁས་པ་མང་པོས་གསུང་རབ་
བོད་སྐད་ནས་བསྒྱུར་རྒྱུར་འབད་བརྩོན་བྱེད་པ་འདི་དག་རང་རེ་བོད་ཀྱི་ལོ་ཆེན་གོང་མ་རྣམས་ཀྱིས་བཀའ་བསྟན་བསྒྱུར་སྐབས་དོན་དང་མཐུན་པའི་བོད་ཚིག་སྦྱར་བ་མ་ཟད། ཞུ་ཆེན་ལོ་ཙྪ་རིམ་པས་བསྐྱར་ཞུད་ཡང་ཞུད་ཀྱིས་དག་ཐེར་རྨད་དུ་བྱུང་བ་
མཛད་པའི་ཕྱག་རྗེས་ཁྱད་འཕགས་ཤིག་ཡིན་ངེས། རྗེཡབ་སྲས་ཞི་བར་གཤེགས་རྗེས་མིང་འདོགས་སྣ་ཚོགས་ཀྱིས་སྐྱེ་སྤྲུལ་མང་པོ་ངོས་འཛིན་བྱས་རྐྱེན་གྱིས་ནང་ཆོས་ཉམས་གུད་ཕྱིན་པ་ལྟ་བུར་གསུངས་འདུག་པ། སྐྱེ་སྲིད་ངོས་འཛིན་
རྗེ་བདག་ཉིད་ཆེན་པོ་མ་བྱོན་གོང་ཀརྨ་པ་སྐུ་ཕྲེང་གསུམ་ཙམ་བྱོན་ཟིན་ཏེ། བཞི་པ་རོལ་པའི་རྡོ་རྗེའི་དྲུང་ནས་འཇམ་མགོན་བླ་མས་དགེ་བསྙེན་སྒྲུབ་གནང་མཛད་པས་རྗེ་ཙོང་ཁ་པའི་གོང་ནས་ཀྱང་སྐྱེ་སྲིད་ངོས་འཛིན་ཡོད་ཚོད། གང་ཉིད་ནས་སྐྱེ་སྤྲུལ་

[041B]དགོན་ཁག་རེ་ལ་བླ་མ་གཉིས་གསུམ་དང། དེ་རེ་རེ་ལ་སྤྲུལ་སྐུ་རེ་བཅས་ཆོལ་ཁ་གསུམ་གྱི་ཁྱོན་ལ་སྐྱེ་སྤྲུལ་ཆེས་མང་བ་ཞིག་བྱུང་ཡོང་མོད། རྗེ་གུང་ཐང་པས། སྤྲུལ་སྐུ་
བསྟན་དོན་དུ་བྱོན་ན། །བཤད་སྒྲུབ་ལག་རྗེས་ཤིག་ཡོད་དགོས། །གསུངས་པ་ལྟ་བུ་ཞིག་འོང་དགོས་ཀྱང། དེ་དག་ནས་མང་པོ་ཞིག་གིས་བསྟན་ལ་ཕན་པ་སྒྲུབ་པའི་བྱ་བ་གང་ཡང་མེད་པར་བླ་གཟུགས་ཙམ་ལ་གནས་པ་དང། འགའ་ཤས་ཀྱིས་བག་
མེད་ཐོ་ཅོའི་སྤྱོད་པས་བསྟན་ལ་རྨ་འབྱིན་པ་སོགས་དུ་མ་ཞིག་བྱུང་བ་དེ་ལྟར་ཡང། མཐའ་གཅིག་ཏུ་སྐྱེ་སྤྲུལ་ངོས་འཛིན་བྱས་པ་ཁོ་ནས་ནང་ཆོས་ཉམས་ཚུལ་བརྗོད་ཚེ་རྗེ་དགེ་འདུན་གྲུབ་པའི་ཡང་སྲིད་དགེ་འདུན་རྒྱ་མཚོ་དང། དེ་ནས་རིམ་པར་རྒྱལ་མཆོག་
ལྔ་པ། བདུན་པ་སོགས་རྒྱལ་བ་ན་རིམ་དང། རྒྱལ་བ་དབེན་ས་པའི་ཡང་སྲིད་དུ་པཎ་ཆེན་ཆོས་རྒྱན་མངའ་གསོལ་བ་ནས་བཟུང་བློ་བཟང་ཡེ་ཤེས་དང། དཔལ་ལྡན་ཡེ་ཤེས། འཇམ་བཞད་ཡང་སྲིད་འཇིགས་མེད་དབང་པོ་སོགས་བསྟན་པར་
ཕྱག་རྗེས་རླབས་པོ་ཆེའི་ཟླ་རིས་མངོན་པར་གསལ་བའི་སྐྱེས་མཆོག་ཀྱང་ཇི་སྙེད་ཅིག་བྱུང་སྟབས་སྐྱེ་སྤྲུལ་ངོས་འཛིན་བྱས་རྐྱེན་གྱིས་བསྟན་ལ་གནོད་ཚུལ་མཐའ་གཅིག་ཏུ་བཀོད་ཚེ། སྐྱེས་ཆེན་དེ་དག་ལའང་ཤུགས་ཀྱིས་དགག་པའི་དགག་བྱ་ཁྱབ་
ཆེ་བའི་སྐྱོན་ཡོང་གི་མེད་དམ་སྙམ་པ་གང་དྲན་ནང་ལུགས་ཟོལ་མེད་དུ་ཞུས་ཤིང། ངོས་རང་དམ་པའི་སྐྱེ་སྤྲུལ་གྱི་མིང་ཙམ་འཛིན་ཁུལ་སྟབས་རང་གི་མཚང་ཐོག་ཕོག་པ་དང། སྤྲུལ་སྐུ་སྤྱིའི་ལར་རྒྱ་རྨོངས་ཞེན་དམ་འཛིན་ཞུས་པ་མིན་པས་གང་ཉིད་

[042A]༄༅། །ནས་གསན་འཛོལ་དགོངས་འགལ་མེད་པ་ཞུ། ཚུལ་མིན་ཉེས་བརྒྱའི་དྲི་མ་སྡོམ་བྱེད་ཀྱི། །ཁྲིམས་ལྡན་བག་ཡོད་བརྟུལ་ཞུགས་ཡོངས་བཟུང་ནས། །སྐལ་ལྡན་ཐར་ལམ་བཀྲི་བའི་གསུང་རབ་དོན། །
བཟང་རྒུར་སྒྲོག་པའི་ལེགས་བྱས་འདི་ཀོ་རྨད།། །། ་གཞུང་ལུགས་རྒྱ་མཚོར་དཔྱོད་པའི་བློ་གྲོས་ཀྱི་འདབ་རྒྱ་ལྷུག་པར་གྲོལ་བ་སྐུ་ཞབས་ཚུལ་ཁྲིམས་སྐལ་བཟང་མཆོག་གི་སྐུ་དྲུང་དུ། ཆེད་འབུལ། དེ་ནས་སྔོན་ཟླའི་ཚེས་
ཉེར་བདུན་ཉིན་གནང་བའི་གསུང་བྲིས་ངེས་སོན་ཡིད་སྤྲོའི་གསོས་སུ་ཆེ། དེར་གསལ་གང་ཉིད་དེང་སྐབས་དེ་ཁུལ་མཐོ་སློབ་ཞིག་ལ་དཔལ་ལྡན་ཟླ་བའི་ལེགས་བཤད་དབུ་མ་འཇུག་པའི་ཟབ་དོན་ཐང་མར་བརྡལ་བའི་དཔེ་ཁྲིད་གནང་བཞིན་ཡོད་
པ་འདི་དག་འཕགས་པ་ཡབ་སྲས་ཀྱི་དགོངས་པ་རྨ་མེད་པ་ཕྱོགས་དེའི་བློ་གསལ་བ་རྣམས་ཀྱི་སྙིང་དང་རྣ་བའི་དཔྱིད་དུ་སྨིན་ཏེ། སྲིད་པ་ཧྲུལ་པོར་བྱེད་པའི་དགེ་མཚན་ལ་མཆོག་ཏུ་ཡི་རང་གི་བསྔགས་བརྗོད་ཞུ་རྒྱུ། ཕྲན་གྱིས་རང་གཡེང་གཞན་མགོ་
བསྐོར་བའི་ཆོས་བརྒྱད་ཀྱི་བྱ་བ་ལུ་གུ་རྒྱུད་དུ་སྦྲེལ་བའི་ལོ་རྒྱུས་གཟིགས་སྐབས་ཀུན་མཁྱེན་མཚོ་སྣ་བའི་མཛོད་ཊིཀ་ལ་སློབ་སྦྱོང་བྱས་ཚུལ་འཁོད་པ་དེ་དག་ཟིན་བྲིས་འགོད་སྐབས་ཕྲན་རང་ནས་སྣང་མེད་ཧོལ་རྒྱུགས་ཀྱི་ཚིག་ཐལ་ནོར་འཁྲུལ་སོང་
འདུག་པ་ཕྲན་སྔ་ལོ་སུད་སིར་བསྐྱོད་ཤུལ་དུ་དཔར་འདེབས་ཟིན་ཏེ་སྤེལ་འགྲེམས་བྱས་ཚར་འདུག་ཅིང། རྗེས་སུ་མ་གཏོགས་དོ་སྣང་མ་བྱུང་བས་བྱ་ཐབས་ཟད། ལོ་རྒྱུས་སུ། རྒྱུད་ལ་རིམ་གཉིས་ཀྱི་ཉམས་རྟོགས་བྱུང་ཚུལ་སོགས་ཟུར་ཙམ་

[042B] དེའི་སྐོར་གསང་རྣམ་ཞིག་འབྲི་དགོས་གསུངས་པ། ཇི་སྐད་དུ། ལྷོ་བྲག་གྲུབ་ཆེན་ལས་ཀྱི་རྡོ་རྗེས། སྙིགས་དུས་མཐའ་ཁོབ་ཡུལ་དུ་སྐྱེས་པ་ཡི། །སྙོམ་ལས་དགེ་སྦྱོང་ནམ་མཁའ་རྒྱལ་མཚན་གྱིས། །སྙིང་ནས་
ལྷ་ཆོས་ཚུལ་བཞིན་མ་ནུས་པས། །རི་མོར་འབྲི་འོས་རྣམ་ཐར་བདག་ལ་མེད། །ཅེས་གསུངས་པ་ལྟར། ཆོས་ཐོས་པའི་དོན་རྣམས་ལག་ལེན་དུ་བཀལ་ཏེ་སྒྲུབ་པའི་སྐལ་བས་ཕོངས་གཤིས། གསུང་རབ་ཀྱི་དོན་དང་མཐུན་པའི་ཉམྶ་
རྟོགས་ཚད་མ་རྒྱུ་མེད་པའི་འབྲས་བུ་རི་བོང་རྭའི་མཆེད་ཟླར་གྱུར་ཅིང། རྨི་ལམ་ཟ་ཟིར་དང། འཁྲུལ་པ་གྱ་གྱུའི་ཟོག་རྫུན་ཡི་གེར་འགོད་རྒྱུ་ནི། རྗེ་གྲུབ་ཁང་པ་དགེ་ལེགས་རྒྱ་མཚོའི་དངོས་སློབ་ཕུར་ལྕོག་ངག་དབང་བྱམས་པ་དང་དུས་ཐོག་མཉམ་
པ་མཁར་རྡོ་བཟོད་པ་རྒྱ་མཚོས། ང་ཆོས་མེད་སྨྱོན་པའི་ཆ་ལུགས་དེ། །དཔེ་ལྭ་སྐྱེས་ལ་ནི་སེང་གེ་བཞིན། །འདི་གཞན་གྱིས་མ་གོ་ཆོས་བརྫུ་བཟང། །ཞིབ་གསལ་བར་བརྗོད་ན་བརྫུ་བག་ཞིག་ཅེས་གསུངས་པ་ལྟར། དགོས་པ་དང་དགེ་
མཚན་གང་ཡང་མ་མཆིས། སྐད་གསར་བཅད་ཁྲི་རལ་གྱི་ཡབ་ཀྱི་དུས་ལ་ཡིན་པ་དེ་རང་མོས་མཐུན་ཞུ་རྒྱུ། སླད་ཀྱང། སྐུ་མཚོར་འཕྲོད་བཞེས་དང། དྲི་བྲལ་ཐུབ་པའི་ལུགས་བཟང་སྤེལ་བའི་ལེགས་མཛད་སྔར་བཞིན་གོང་རྒྱས་ཐོག་སྔོན་སྔོན་དུ་
ཡིག་ལམ་དང་ངོས་མཇའ་སྐབས་ཞུས་པ་ལྟར་ཐུབ་པའི་བསླབ་གཞིའི་རྒྱ་ལས་མི་འགོངས་པར། བཅོམ་ལྡན་འདས་ཀྱིས་གང་ན་འདུལ་བ་འཛིན་པ་ཡོད་པའི་ཕྱོགས་དེ། སྣང་བ་དང་བཅས་པ་དང། འོད་དང་བཅས་པར་མཐོང་ངོ། ས་ཕྱོགས་དེར་

[043A]༄༅། །ང་ཐུགས་ལས་ཆུང་ངུར་བཞུགས་སོ་ཞེས་བསྔགས་པར་མཛད་པའི་དོན་དང་མཐུན་པ་ཞིག་མཛད་གལ་ཆེ་བ་དགོངས་འཇགས་ཞུ་ཞུ། ཡོངས་འཛིན་ཁྲི་བྱང་སྤྲུལ་མིང་པས། བདུན་ཅུ་དོན་དྲུག་ཟླ་བ་བདུན་པའི་
ཚེས་བཞི་ལ་ཕུལ།། །། ་མཁྱེན་རླབས་མཚུངས་པ་མེད་ཅིང། དད་དམ་འགྱུར་མེད་ཀྱི་སློབ་བུ་སྐུ་ངོ་བར་ཞི་ངག་དབང་བསྟན་སྐྱོང་མཆོག་གི་སྐུ་དྲུང་དུ། ཆེད་འབུལ། བར་ལམ་ལྷན་རྒྱས་མཚན་མཛད་གཉིས་དགེར་འྪོ་
བཞུགས་རིང་ནས། སྔོན་ཟླའི་ཚེས་བཅུ་དགུ་ཉིན་གནང་བའི་ཕྱག་བྲིས་ངེས་སོན་ངོས་མཇལ་ལྟར་ཡིད་སྤྲོའི་དཔལ་དུ་གྱུར་པ་ཐུགས་རྗེ་ཆེ། ཕྲན་ཡང་འབྱུང་ཁམས་ལ་གསར་འཚེ་མེད་པར་དལ་སྡོད་ཀྱི་སྐབས་སུ་མཆིས། ཕེབས་གསལ་རྒྱུན་དུ་
ཞལ་འདོན་ཉམས་བཞེས་ཆག་མེད་ཐོག། སེམས་རྒྱུད་འདུལ་བའི་གཉེན་པོ་བསྟེན་པས་འདི་སྣང་དཔལ་འབྱོར་འབའ་ཞིག་ལ་ཞེན་པའི་སྐྱེ་བོ་གཞན་ལས་བློ་ཁྱད་ཐོན་ཚུལ་གསུངས་པ་འདི་དག་བློ་ལྡན་ཆོས་མིག་དག་པའི་རང་གཤིས་གསལ་མངོན་ལ་
སྙིང་ནས་ཡི་རང་གི་ལེགས་སོའི་བསྔགས་པ་ལན་བརྒྱར་ཞུ་རྒྱུ། ད་དུང་ཡང་ཐུབ་པའི་ཆོས་ཕུང་བརྒྱད་ཁྲི་བཞི་སྟོང་དེ་གདུལ་བྱའི་དུག་གསུམ་འདུལ་བའི་ཐབས་འབའ་ཞིག་ཏུ་གསུངས་པས་ནང་གི་ཤེས་རྒྱུད་རྟ་རྒོད་སྲབ་མེད་རི་ལ་ཡང་བཞིན་གང་
དགར་འཕྱན་པའི་ལུས་ངག་གི་དགེ་སྦྱོར་ལ་འབད་ཀྱང། ཞིང་གི་མཐུ་ལ་བརྟེན་པ་འགའ་རེ་མ་གཏོགས་ཕལ་ཆེར་འཁོར་བའི་འཁོར་རྒྱུར་སོང་སྟེ་འབྲས་བུ་མངོན་མཐོ་ཕལ་པ་ཙམ་ལས་མི་འོང་བས། སྤྱོད་འཇུག་ཆེན་མོའི་ཤེས་བཞིན་གྱི་ལེའུ་གསུངས་

[043B] བྱ་བ་ཀུན་ལ་སེམས་བསྐྱེད་ཀྱི་རྩིས་ཟིན་པ་ཞིག་གལ་ཆེ་ཞིང། རྩིས་ཟིན་ཟེར་བ་དེ་བྱ་བ་དེའི་འགོ་མཇུག་བར་གསུམ་ཀུན་ཏུ་སེམས་བསྐྱེད་ཀྱིས་ཟིན་ཟིན་པ་ཞིག་ཡོང་དཀའ་བས་ཐོག་མར་སེམས་བསྐྱེད་གྶལ་
བཏབ་ནས་བྱ་བ་དེར་ཞུགས་ན་བྱ་བ་དེ་སེམས་བསྐྱེད་ཀྱིས་རྩིས་ཟིན་པར་འགྲོ། དཔེར་ན། གཉིད་རང་གི་ངོ་བོ་ལུང་མ་བསྟན་མ་གཏོགས་དགེ་མི་དགེ་གང་ཡང་མ་ཡིན་མོད། འོན་ཀྱང་གཉིད་དུ་འགྲོ་ཁར་དགེ་སེམས་ཀྱི་ངང་ནས་གཉིད་ན་གྙིད་
ཐུན་གཅིག་དེ་དགེ་བའི་ངོ་བོར་འགྲོ་ཞིང། མི་དགེ་བའི་སེམས་ཀྱི་ངང་ནས་གཉིད་ན་མི་དགེ་བར་འགྲོ་བ་ལྟ་བུ་ཡིན་པས། ཞོག་པ་ལྡང་བའི་སྐབས་ནས་དེ་རིང་གི་བྱ་བ་གང་བྱས་གཞན་དོན་གྱི་ཡན་ལག་ཏུ་འགྱུར་བ་བྱེད་སྙམ་པའི་འཕེན་པ་ཤུགྶ་
ཅན་རེ་གཏོང་རྒྱུ་གལ་ཆེ། ཕྲན་གྱི་ལོ་རྒྱུས་དཔེ་ཆ་བསྐུར་དགོས་གསུངས་པ་ལྟར་ཟུར་ཕུལ་ཞུས་ཡོད་ཅིང་བླུ་རིན་དང་ཡིག་ཟམ་གླ་སོགས་སྩལ་མི་དགོས། འདི་ནས་ཀྱང་སྐུ་མཛད་ལེགས་ལམ་དུ་སོན་པའི་གསོལ་འདེབས་ཞུས་ཆོག་པ་
བཅས་དགོངས་འཇགས་མྑྱཻཨྣ། ཡོངས་འཛིན་ཁྲི་བྱང་སྤྲུལ་མིང་པས། ཟླ་བ་བརྒྱད་པའི་ཚེས་གསུམ་བཟང་པོར་ཕུལ།། །། ་བཅུ་ཕྲག་རིག་པའི་ལྷ་ལམ་དུ་རྣམ་དཔྱོད་ཀྱི་གཤོག་རྩལ་འདོད་རྒུར་རྩེན་པ་སྐུ་ཞབྶ་
ཡོན་ཏན་རྒྱ་མཚོའི་སྐུ་དྲུང་དུ། འབུལ་འབྲས། གང་ཉིད་སྐུ་འཚོའི་ལྗོན་རྩ་བརྟན་ཅིང། ལེགས་བཤད་ཀྱི་འབྲས་བཟང་ལྷུག་པར་འཇོ་བཞིན་པ་ནས་ཉེ་སྔོན་ཕྱི་ཚེས་གསུམ་ཉིན་སྙན་ཚིག་གི་ལམ་ནས་དྲངས་པའི་འཕྲིན་ཡིག་དབྱངས་

[044A]༄༅། །ཅན་ངག་གི་རོལ་མོ་འདིར་ཚེསྙེར་གཅིག་ཉིན་སུག་རྩེར་སོན་པ་རབ་དགའི་ཚོར་བ་བརྟས། འདིར་བླ་མིང་རྒན་པོའང་འཚོ་ཁམས་བདེ་མུས་སུ་མཆིས། གང་ཉིད་ཀྱི་གསུང་བྲིས་ནང་གསལ་
ཕྱོགས་དེར་ཟབ་ཟབ་མོ་དང། མཐོན་པོའི་ཆོས་སྐད་ཀྱི་དབྱར་རྔ་ལྷང་ལྷང་ལྡིར་བར། དད་པའི་རྗེས་འབྲངས་དང་པོའི་ལས་ཅན་གྱི་མདོངས་མཐའ་ཅན་དག་དགའ་བའི་སྒྲོ་གདུགས་ཟླུམ་པོར་བསྒྱུར་མུས་དེ་དག་ཆོས་མིག་རྟུལ་བའི་སྐྱེ་བོའི་ངང་
ཚུལ་དུ་ཟད་ཅིང། གང་ཉིད་ནས་ཚད་ལྡན་ལུང་རིགས་ཀྱི་ལམ་ནས་དྲངས་པའི་ལེགས་བཤད་ཀྱི་འོད་སྣང་སྤྲོ་བའི་ལྷག་བསམ་ཁུར་དུ་འཁྱེར་བ་དེ་དག་ལ་ལེགས་སོའི་བསྔགས་བརྗོད་ལན་བརྒྱར་ཞུ་རྒྱུ་ཡིན། ཉེ་སྔོན་དགེ་བཤེས་རབ་བརྟན་
གྱི་ཡི་གེ་འབྱོར་བར། ཉིད་ནས་དོན་གཉེར་བ་རྣམས་ལ་དཔེ་ཁྲིད་གནང་བ་དེ་དག་ལེགས་ངེས་ཕན་ཐོགས་ཆེན་པོ་འདུག་ཅེས་གསལ་བ་ཧ་ཅང་དགའ་བའི་དཔྱིད་དུ་གྱུར། ད་དུང་ཡང་སྔར་བཞིན་ལྷག་བསམ་གྱི་དཔུང་བ་བརྟན་པོས་བྩོ་
མའི་གསེར་ཞུན་གྱི་གདུགས་དཀར་བླ་མཐོར་འདེགས་པའི་བྱ་བར་བརྟུན་པ་སྔར་མུས་བསྐྱེད་གནང་གལ་ཆེ། བཀྲ་ཤིས་ཆོས་གླིང་ཚོགས་པས་ཆོས་སྟོན་དགེ་བཤེས་ཤིག་དགོས་ཚུལ་སྔ་ལོ་ཕྲན་ལ་བསྐུལ་མ་བྱུང་བ་ལྟར་དགའ་ཤར་དགེ་བཤེས་ཝ་
ཎའི་མཐོ་སློབ་ཐོན་ཅིང། ལྷ་རམ་ཟིན་པ་ཞིག་གྲ་སྒྲིག་ཡོད་པ་བཀྲས་ཆོས་ཚོགས་པས་ལེན་རྒྱུ་གྲོས་འཆམས་ཀྱིས་བླངས་ཏེ་དེ་གར་སླེབས་རུང། གང་ཉིད་ནས། ལྷན་ཅིག་གཉིས་མིན་སངས་རྒྱས་བཞིན་ཞེས་པ་ལྟར་བྱེད་དགོས་དོན་མེད་ཅིང་

[044B] དགེ་བཤེས་དེ་པ་མི་གཤིསྦྯང་པོ་ཡོད་སྟབས་ཁྱེད་གཉིས་ཕན་ཚུན་འདེགས་རེས་དང་མཛའ་མཐུན་གྱི་དང་ནས་གཉིས་ཀས་འཇམ་མགོན་ལུགས་བཟང་འཕྱར་བ་གྲུ་འདེགས་
གལ་ཆེ་ཞིང། ཕན་ཚུན་སློབ་བུ་རྣམས་ལ་ཁྱད་མེད་ཆོས་འཆད་སྤེལ་གྱིས་བློ་སྣ་བཟང་པོའི་ལམ་དུ་བཀྲི་བའི་ཐབས་ཚུལ་ལྷོད་མེད་མཛོད། ཉིད་རང་གྲ་ས་ཆེན་པོར་སློབ་གཉེར་ལེགས་གྲས་སུ་སོན་པས་ཐོས་དོན་སྒྲུབ་ལ་གཞོལ་མ་ཐུབ་ཀྱང་
མགོན་པོ་དེ་རིང་བདག་ཅག་ཉན་ཐོས་གྱུར། །བྱང་ཆུབ་དམ་པ་ཡང་དག་བསྒྲགས་པར་བགྱི། །ཞེས་པ་ལྟར་མཛད་ན་བློ་བཟང་རྒྱལ་བའི་བསྟན་ལ་རི་མོར་བགྱིད་པའི་ལེགས་བྱས་ཀྱི་ཕུང་པོ་ཐོབ་ངེས། ཉིད་ལ་འཕྲིན་ལན་སྙན་འཇེབས་ཚངས་པའི་རོལ་མོ་
ཞིག་འབུལ་དགོས་ངེས་ཀྱང། རྒན་པོ་གླང་རྒན་བྲེས་ན་ཉལ་བའི་ངང་ཚུལ་འཛིན་མུས་སྟབས་སྙོམ་ལས་ལེ་ལོའི་ངང་ནས་འབུལ་མ་ཐུབ་པར་དགོངས་ཁྲེལ་མེད་པ་ཞུ། ཞེས་ཡོངས་འཛིན་ཁྲི་བྱང་སྤྲུལ་མིང་པས། ཆིག་སྟོང་དགུ་བརྒྱ་བདུན་ཅུ་
དོན་དྲུག་ཟླ་བ་བརྒྱད་པའི་ཚེས་ཉེར་བཞི་བཟང་པོར་ཕུལ།། །། ་དད་བརྩོན་དགེ་བ་སེར་བྱེས་ཚ་བ་ལྷུན་གྲུབ་རིག་གསལ་ལགས་ཀྱི་དྲུང་དུ། འབུལ་འབྲས། ཉེ་ཆར་དེ་ནས་གནས་ཚུལ་གསུང་བྲིས་རྟེན་བཅས་གནང་འབྱོར་
ཐུགས་རྗེ་ཆེ། གནས་ཚུལ་ནང་གང་ཉིད་བོད་ཟླ་བདུན་པའི་ཚེས་བཅུ་གཅིག་ཉིན་སྙིང་གི་བསམ་ཚུལ་རྣམས་དྲན་མེད་ལྟ་བུར་གྱུར་ནས་ཁོག་སྙིང་གྲང་མོ་ལྟ་བུ་འདུག་པ་དེ་གང་གི་ལྟས་ཡིན་ཞེས་གསལ་བ། ཉིད་རང་ཟས་བཅུད་མེད་དང་

[045A]༄༅། །སྤྱོད་ལམ་དྲག་ཤུལ་སོགས་ཀྱིས་རླུང་ཁམས་རིམ་གསོག་ཐོག་འཕྲལ་རྐྱེན་ལམ་རིམ་བློ་སྦྱོང་ལྟ་བུའི་ཆོས་ཕྱོགས་ཀྱི་དམིགས་རྣམཤུགྶ་ཆེ་བྱས་པའམ། ཡང་ན་བྱང་ཆུབ་ཆོས་གླིང་གི་དོན་སྐོར་ཞིག་ལམ་ནོ་
བསམ་ཆེ་བཏང་སོགས་བསམ་བློའི་ངལ་རྩོལ་ཤུགས་ཆེ་ཞིག་གིས་གློ་བུར་རྐྱེན་སླང་བྱུང་བ་ཡིན་ཤག་ལས། དེ་མིན་བཟང་ངན་གྱི་ལྟས་གང་ཡང་མི་འདྲ་བས་བློ་དོགས་མ་དགོས་ཤིང། འགྲོ་འདུག་སྤྱོད་གསུམ་གང་ཅིའི་སྐབས་སུ་དམིགས་རྣམ་
བྱེད་རྒྱུའི་གདམས་པ་དགོས་གསུངས་པ། སྤྱོད་འཇུག་ལས། སེམས་སྲུང་བརྟུལ་ཞུགས་མ་གཏོགས་པའི། །བརྟུལ་ཞུགས་མང་པོས་ཅི་ཞིག་བྱ། །ཞེས་པ་ལྟར་རྟག་ཏུ་དྲན་ཤེས་བསྟེན་ནསྶྒོ་གསུམ་དོན་ལྡན་དུ་བྱེད་ཅིང། ལྷག་
པར་བླ་མཆོད་ལས། སྣོད་བཅུད་སྡིག་པའི་འབྲས་བུས་ཡོངས་གང་སྟེ། །མི་འདོད་སྡུག་བསྔལ་ཆར་ལྟར་བབས་གྱུར་ཀྱང། །ལས་ངན་འབྲས་བུ་ཟད་པའི་རྒྱུར་མཐོང་ནས། །རྐྱེན་ངན་ལམ་དུ་ལོངས་པར་བྱིན་གྱིས་རློབས། །མདོར་ན་བཟང་
ངན་སྣང་བ་ཅི་ཤར་ཡང། །ཆོས་ཀུན་སྙིང་པོ་སྟོབས་ལྔའི་ཉམས་ལེན་གྱིས། །བྱང་ཆུབ་སེམས་གཉིས་འཕེལ་བའི་ལམ་བསྒྱུར་ནས། །ཡིད་བདེ་འབའ་ཞིག་བསྒོམ་པར་བྱིན་གྱིས་རློབས། །ཞེས་སོགས་ལྟར་ཐེག་ཆེན་བློ་སྦྱོང་གི་གདམས་
པ་དེ་རང་ཟབ་ཅིང་ཕན་ཐོགས་ཆེ་བས་བློ་སྦྱོང་དོན་བདུན་མ་རྩ་འགྲེལ་ལ་ཡང་ཡང་ཞིབ་འཇུག་གིས་རྒྱུད་སྟེང་དུ་ཨེ་ལོན་བལྟས་ན་དེ་ལྷག་མི་དགོས། ཁོག་ནང་གྲང་རེག་ལྟ་བུ་དེ་ད་དུང་མ་སངས་ན་བོད་སྨན་ཞིག་བསྟེན་ན་ཕན་རེ་ཆེ། འདི་ནས་

[045B] ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཟླ་བཅུ་པའི་ཚེས་ཉེར་གཅིག་ལ་ཕུལ།། །། ་གཙུག་ལག་ལུགས་བརྒྱར་འཇུག་པའི་མཁྱེན་དྤྱོད་
ཀྱི་སྤྱན་དཀྱུས་མཆོག་ཏུ་ཡངས་པ་བར་ཞི་སྐུ་ངོ་ཕུན་ཚོགས་དབང་རྒྱལ་མཆོག་གི་སྐུ་དྲུང་དུ། ཆེད་འབུལ། ཉེ་སྔོན་ཤེས་རིག་བཀའ་བློན་ཕྱག་རོགས་མདུན་གསུང་བྲིས་གནང་རྟེན་གྱིས་སྤུད་པ་སྩལ་འབྱོར་བཀའ་དྲིན་ཆེ་ཞིང། ཕེབས་གསལ་སྔ་ལོ་
གང་ཉིད་ཀྱི་དྲི་བའི་ལན་ཕུལ་བ་དེ་དག་ལ་དགྱེས་མཉེས་ཆེན་པོ་བྱུང་ཚུལ་ཕེབས་པ་ཕྲན་རང་ཡང་དགའ་སྤྲོའི་རང་བཞིན་དུ་གྱུར། སླར་ཡང་བྱང་ཆུབ་སེམས་དཔའི་སྤྱོད་པ་ལ་འཇུག་པའི་བསམ་གཏན་ལེའུ་དཀའ་གནས་འགའ་ཞིག་དང། ལྷག་པར་ཤེས་
རབ་ལེའུ་ཡོངས་རྫོགས་ཀྱི་དགོངས་དོན་རྟགས་བསལ་གྱི་སྦྱོར་བའི་ལམ་ནས་བཀྲལ་བ་ཧ་ཅང་གོ་བདེ་ཞིག་གསར་རྩོམ་དགོས་ཚུལ་གསུངས་པ་འདི་ཐད། ཤེས་རབ་ལེའུ་འགྲེལ་པས་དགེ་རྙིང་གསུམ་གྱི་མཁས་གྲུབ་དུ་མས་མཛད་པའི་ལེགས་བཤད་ཇི་སྙེད་ཅིག་
ཡོད་སྟབས། འདི་སྐད་ཅེས། ཤེས་རབ་ལེའུ་ཟབ་དོན་མདུད་པའི་རྒྱ། །ཤེས་བྱའི་དེ་ཉིད་གཟིགས་པའི་མཁས་ལས་གཞན། །ཤེས་རྨོངས་བདག་ལྟས་དགྲོལ་ནུས་ག་ལ་ཞིག་ཤེས་ལྡན་ཁྱོད་ཀྱི་ཐུགས་དགོངས་ཁྲེལ་མི་འཚལ། །ཞེས་ཞུ་རྒྱུ་
སླད་མར། སྲིད་ཞིའི་དགེ་ལེགས་ཀྱི་གཞི་རྟེན་སྐུ་འཚོར་མཐུན་སྤེལ་ཐོག་གསུང་རབ་ཟབ་མོའི་དོན་ལ་རྣམ་པར་དཔྱོད་པའི་ལེགས་མཛད་སྔ་མཁོ་བཞིན་སྐྱོང་བ་མྑྱཻཨྣ། གནང་རྟེན་ཁོངས་ནས་ཧིན་སྒོར་བཅོ་ལྔ་ཕྱིར་འབུལ་བཅས། ཡོངས་འཛིན་ཁྲི་བྱང་

[046A]༄༅། །སྤྲུལ་མིང་པས། ཕྱི་ཟླ་ལྔ་པའི་ཚེས་གཅིག་ལ་ཕུལ།། །། ་ལུགས་ཟུང་མཁྱེན་དཔྱོད་མཁའ་ལྟར་ཡངས་ཤིང། རིང་ནས་དད་དམ་ཐུགས་བརྩེ་ལྷུན་པོའི་མཆེད་ཟླར་བརྟན་པའི་
སློབ་བུ་བར་ཞི་སྐུ་ངོ་དག་དབང་བསྟན་སྐྱོང་མཆོག་སྟངས་དཔྱལ་ལྷན་རྒྱས་ཀྱི་སྐུ་དྲུང་དུ། ཆེད་འབུལ། བར་ལམ་ལྷན་སྐུ་སྟོན་མཚན་ཟླ་བའི་དཔལ་ལྟར་གསལ་ཞིང། མཛད་བཟང་ལེགས་ལམ་གྱི་ངང་དུ་འཚོ་གཞེས་བཞུགས་རིང་
ནས། ཉེ་སྔོན་འདི་གའི་མདུན་འཁོར་དཔལ་ལྡན་ལ་ཕྱག་བྲིས་དང། རྒྱལ་ཟླའི་ཚེས་བཅུའི་ཐོག་ཕྲན་ལ་རིང་འཚོའི་ཆོ་ག་བསྒྲུབ་རྒྱུའི་མཐུན་རྐྱེན་དངུལ་འཛིན། ཕྲན་ལའང་རིང་འཚོའི་འདུན་པ་དགོས་ཚུལ་གྱི་གཞེན་བསྐུལ་ཕྱག་
བྲིས་ཚིག་དོན་ཟབ་རྒྱས་སྙན་འཇེབས་སྙིང་དང་རྣ་བའི་བཅུད་དུ་ཆེ་བ་བཅས་སྩལ་འབྱོར་བཞིན། རྒྱལ་ཟླའི་ཚེས་ཉེར་ལྔ་ཉིན་དགའ་ལྡན་ཤར་རྩེ་གྲྭ་ཚང་གི་འདུ་ཁང་དུ་བླ་སྤྲུལ་དགེ་འདུན་ཚོགས་ཡོངས་ལ་བསྙེན་བཀུར་ཐོག་བླ་
མཆོད་འཁོར་ལོ་བདེ་མཆོག་དང་འབྲེལ་བའི་ཚོགས་འཁོར་རྒྱས་གཤོམས་ཀྱིས་བརྟན་བཞུགས་ཆོག་གྲ་རྟེན་ལེགས་འགྲིགས་བྱུང་སོང་བ་ཕྲན་རང་ལ་སྐྱེ་འཆིར་རང་དབང་གི་གདེངས་སྤོབས་མ་མཆིས་ཀྱང་བླ་སློབ་དམ་ཚིག་གཙང་མའི་རྟེན་
འབྲེལ་དང། དགེ་འདུན་མི་ཕྱེད་འདུན་པའི་བདེན་བརྗོད་ཤིས་དབྱངས་ཟུང་དུ་འཇུག་པའི་རྟེན་འབྱུང་འགོག་པ་མེད་པའི་དགེ་མཚན་གྱིས་འཚོ་ཁམས་མི་ཤིགས་རྡོ་རྗེའི་ཟུངས་སུ་སྨིན་པ་གདོན་མི་ཟ་ཞིང། རྣམ་གཉིས་ཀྱང་དེང་

[046B] ཞལ་འདོན་ཉམས་བཞེས་ལ་ཐུགས་བརྩོན་སྔར་རྒྱུན་ཉམས་མེད་ཐོག་འཕྲལ་སྒང་འཚོ་ཚིས་ཀྱི་གནང་སྒོ་
རང་བཞིན་ལྷུན་འགྲུབ་ཏུ་ཡོད་པ་བློ་བདེ་ཡིད་སྤྲོའི་དཔལ་དུ་གྱུར་ཅིང། སླད་དུའང་རྒྱ་ཆེའི་ཡུལ་གྲུའི་འདི་སྣང་འཁྲུལ་པ་གྱ་གྱུའི་བདེ་འབྱོར་བྱིས་པའི་རོལ་རྩེད་སྲིན་མོའི་བསླུ་བྲེད་ལྟ་བུའི་དབང་དུ་མ་ཤོར་བར་རྣམ་གྲངས་རྒྱ་ཆེའི་ཉམྶ་
བཞེས་ཡུལ་དུས་ཀྱིས་འགྲུབ་དཀའ་ཡང། རྒྱ་གར་ལྷ་གཅིག་ཆོས་གཅིག་གི་དཔེ་བཞིན་ཡི་དམ་རྡོ་རྗེ་རྣལ་འབྱོར་མ་སྐྱབས་གནས་ཀུན་འདུས་ཀྱི་སྙིང་པོར་བཟུངས་ཏེ་རྣལ་འབྱོར་བཅུ་གཅིག་གི་ཉམས་ལེན་སོགས་ཤུལ་རིང་ཕྱི་མའི་
རྒྱགས་ཕྱེ་བྲེ་གསོག་ཕུལ་གསོག་གིས་གཏན་བདེའི་སྙིང་པོ་ལོན་པའི་ཐབས་ཚུལ་ལྷུར་བཞེས་ཐོག་རིགས་མྱུག་གཞོན་ནུ་རྣམས་ཀྱང་ཆོས་ལྡན་མི་རབས་གོང་མའི་གོམས་གཤིས་བཟང་པོར་བཀྲི་བའི་ལེགས་སློབ་མཛད་གལ་ཆེ་བ་
དང། ཕྲན་ནས་ཀྱང་བླ་སློབ་དམ་ལ་སྙིང་དུ་བཟུང་སྟེ་འཕྲལ་ཡུན་བཞེད་དོན་དགེ་བའི་མཆོག་གསུམ་གསོལ་འདེབས་ངེས་ཞུ་ཆོག་པ་བཅས་དགོངས་ཟབ་དམ་པར་མངའ་བར་མཁྱཻན། མཁྱེན་ཞེས་ཤིས་སྨོན་དང་བཅས་
ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཚེས་བཟང་པོར་ཕུལ།། །། ་ རྡོར་གླིང་བོད་ཀྱི་སློབ་སྤྱི་བྱམས་ཆེན་སྤྲུལ་སྐུས་ཕུལ་བའི་ཞུ་ཡིག་གི་མཇུག་སྡོམ་བཀའ་ལན་དུ།  གང་ཉིད་ཐུབ་པའི་བསླབ་གཞིའི་རྒྱ་ལས་འགོངས་པ་

[047A]༄༅། །དེ་དག་ཧ་ཅང་བློ་ཕམ་གྱི་རང་བཞིན་ཡང། ད་ཆ་ཐལ་ཟིན་པའི་བྱ་བར་སོང་ཞིང། འོན་ཏེ་བཤེས་སྤྲིངས་ལས། གང་ཞིག་སྔོན་ཆད་བག་མེད་གྱུར་པ་ལ། །ཕྱིས་ནས་བག་དང་ལྡན་པར་གྱུར་
དེ་ཡང། །ཟླ་བ་སྤྲིན་བྲལ་ལྟ་བུར་རྣམ་མཛེས་ཏེ། །དགའ་བོ་སོར་ཕྲེང་མཐོང་ལྡན་བདེ་བྱེད་བཞིན། །གསུངས་པ་ལྟར། སྟོབས་བཞི་ཚང་བའི་བཤགས་སྡོམ་གནད་སྨིན་ཞིག་ཐུབ་ཚེ། བཤགས་ནས་འདག་ཏུ་ཡོད་པ་སྡིག་པའི་
ཡོན་ཏན་ཡིན་ཞེས་དམ་པ་རྣམས་ཀྱིས་གསུངས་པ་ཐུགས་ལ་བཅང་འཚལ། སླད་མཆིས་འབྲང་བསྟེན་ཚེ། བཤེས་སྤྲིངས་ལས། ཁྱིམ་ཐབས་བརྙས་ཀྱི་རྗེ་མོ་ལྟ་བུ་དང། །ཞེས་སོགས་སྐྱོན་ཡོན་གསུངས་པ་རྣམས་ཐུགས་
སུ་བཞག་སྟེ་འདམ་ཀ་མ་ནོར་བ་མཛད་གལ་ཆེ། ཡོངས་འཛིན་ཁྲི་བྱང་སྤྲུལ་མིང་པས། ཕྱི་ཚེས་ལ་ཕུལ།། །། ་ཟླ་བྲལ་ཆོས་ཀྱི་སྙེ་མ་རཀ་ར་རིན་པོ་ཆེའི་ཞབས་དྲུང་དུ། ཆེད་འབུལ། དེ་གར་ལྷན་རྒྱས་
མཚན་མཛད་གཉིས་དགེར་འཚོ་གཞེས་ཀྱི་རིང་ནས། ཕྱི་ཟླ་བཞི་པའི་ཚེས་ཉི་ཤུ་ཉིན་སྩལ་བྲིས་ཕེབས་སོན་དགྱེས་བརྩེའི་འཛུམ་དཀར་གྲོལ་བའི་གསེར་ཞལ་དངོས་མཇལ་ལྟར་ཡིད་སྤྲོའི་དཔྱིད་དུ་གྱུར། འདིར་བླ་མིང་རྒན་པོའང་
ཟག་ཕུང་གི་གྱང་རུལ་རྐྱེན་ངན་ཆར་རླུང་གིས་མ་བསྒྱེལ་ཙམ་དུ་མཆིས། ཇི་ལྟར་ཕེབས་གསལ་སྔ་ལོ་དགུན་དཀྱིལ་གློ་བུར་ཐུགས་སེམས་ཚབ་འཚུབ་བྱུང་བར་འཇིགས་བྱེད་ཀྱི་རྣལ་འབྱོར་བསྐྱངས་པས་ཞི་འཇམ་སོང་སྟབྶ་

[047B] དེ་ནས་བདག་བསྐྱེད་རྒྱས་པ་དང། ལས་གཤིན་དབྱུག་མཆོད་ཆག་མེད་འབུལ་གནང་ལེགས་ངེས་བྱུང་འདུག་འདུལ་འཛིན་གྱི་བཀའ་ལུང་ཟུར་སྩལ་མྗལ་
བར། ཡར་ཕུལ་གསང་ཞུའི་གནད་དོན་མ་ཤེས་པས་ཕྱིར་ཕེབས་ཀྱི་དོན་ཕལ་ཆེར་ངོ་འཕྲོད་དཀའ་ཙམ་དང། གཤམ་དེར་བླ་མ་དང། འཇིགས་བྱེད། ཤུགས་ལྡན་བཅས་ཚངས་གནས་སུ་བསྟེན་ན་གྲོགས་དན་ཡོད་པ་དང་
དམ་པའི་སྐྱེས་བུའི་རང་རྟགས་ཀྱི་གོ་ཆ་མ་ཞིག་པར་དེ་ཕྱོགས་སུ་ཞྭ་སེར་གྱི་བསྟན་པའི་ལང་ཚོ་དར་ཁྱབ་ཀྱི་ཐབས་ཚུལ་མངོན་ལྐོག་ཅི་རིགས་པས་གནང་དགོས་པ་གསལ་འདུག་སྙམ། བླ་མའི་རྣལ་འབྱོར་སྐྱོང་བའི་ཐབྶ་
ལམ་མན་ངག་དང། བསྟན་སྲུང་རྒྱལ་ཆེན་དགྱེས་མཉེས་མི་འབྲལ་འགྲོགས་པའི་མན་ངག་གཏང་རག་མཆོད་རྫས་ཀྱིས་མཉེས་ཐབས་མན་ངག་དགོས་གསུངས་པ། བླ་རྣལ་དགའ་ལྷ་དང་འབྲེལ་བའི་གསོལ་འདེབས་
དམིགས་རྣམ་བསྐྱངས་ན་དེ་ལྷག་མི་དགོས། རྨོག་ལྕོག་པས། ཀྱེ་རྡོ་རྗེ་རང་སྔོ་ན་ཡང་སྔོ། རྗེ་བཙུན་མ་དམར་ན་ཡང་དམར། སྤྱན་རས་གཟིགས་དཀར་ན་ཡང་དཀར། ང་ནི་བླ་མའི་སྣང་བ་དང་སྐད་ཅིག་ཙམ་འབྲལ་མ་
མྱོང་བས་ཚེ་གཅིག་གི་སངས་རྒྱས་ཨམ་དེ་ད་ཡོང་ཡོང་འདྲ་གསུངས་པ་ལྟ་བུ་བྱུང་ན་རབ། དེ་ལྟར་མ་བྱུང་ཡང། བཀའ་དྲིན་གསུམ་ལྡན་རྩ་བའི་བླ་མ་སངས་རྒྱས་ཀུན་གྱི་ངོ་བོ་ཉིད། །ཅེས་པའི་ཚིག་དེ་འདོན་དུས་སེམས་

[048A]༄༅། །ལ་གཡོ་འགུལ་མི་འདྲ་ཙམ་ཐེབས་པ་ཞིག་དགོས། ལར་ནས་ལམ་རིམ་ཆེན་མོ་ལས། བླ་མའི་རྣལ་འབྱོར་ཞེས་གྲགས་པའི་གདམས་པ་ཡང་སྔར་བཤད་པ་ལྟར་གོ་དགོས་ཀྱི་
དམིགས་པ་ཐུན་རེ་ཙམ་བསྐྱངས་པས་གར་ཡང་མི་འོང་གསུངས་པ་ལགས། རྒྱལ་ཆེན་མཉེས་ཐབས་དང་མི་འབྲལ་འགྲོགས་ཐབས་ཀྱི་མན་ངག་གང་ཉིད་འདིར་ཕེབས་སྐབས་སུ་ཞུས་པ་དེ་ལྷག་མེད། མཉེས་ཐབས། བསྐད་
བ་འབྲིང་པོའི་འདོད་ཆུང་ཆོག་ཤེས་སྦྱང་པའི་ཡོན་ཏན་ལ། །ཞེས་པ་མན་ཆད་ལ་དགོངས་པ་བཞེས། མནལ་ལམ་མི་གསལ་བ་དང། ཐུགས་རིག་མི་དྭང་བ་སེལ་བྱེད་ཡིག་བརྒྱ་དང་དམ་ཚིག་རྡོར་བཟླས་གནང་བ་དེ་ལེགས་འདུག་
འོན་ཏེ་ཚིག་ཙམ་མིན་པར་སྟོབས་བཞི་ཚང་བ་ཞིག་གི་ཐོག་ནས་གནང་བ་གལ་ཆེ། ཡིག་བརྒྱའི་སྐབས་ཡས་འདེད་མས་འདེད་ཕུང་འདེད་སོགས་ཀྱི་དམིགས་པ་དང། དམ་ཚིག་རྡོར་བཟླས་སྐབས་སྙིང་གར་སྣ་ཚོགས་རྡོ་རྗེ་ཉལ་
སྟབས་ཀྱི་ལྟེ་བར་ས་བོན་སྔགས་ཕྲེང་བཀོད་དེ། དེ་ལས་བདུད་རྩིའི་རྒྱུན་སྣ་ཚོགས་རྡོ་རྗེའི་ཕྱོགས་བཞིའི་རའི་བུ་ག་ནས་བབས་ཏེ་ཉམས་ཆག་སྦྱོང་བའི་དམིགས་པ་མཛོད། གཞན་ཡང་ཉམས་གྲིབ་མི་གཙང་བ་སོགས་ཞི་ཕྱིར་སྔ་
དྲོ་འཇམ་དཔལ་ནག་པོའི་སྔགས་ཉེར་གཅིག་རེ་གསུང་ཐུབ་ན་གསུང་མཛོད། སླད་མར། མཆོག་སྐུར་གཟབ་སྐྱོང་ཐོག་བསྟན་སྲིད་སྤྱིར་སྨན་སློབ་ཕྲུག་རྣམས་ཆོས་སྲིད་གཉིས་ལྡན་གྱི་བོད་མི་བཟང་པོ་ཞིག་ཡོང་བའི་ལེགས་སློབ་

[048B] འདི་ནས་ཀྱང་བླ་སློབ་དམ་བརྩེའི་མདུད་རྒྱ་མི་ལྷོད་པའི་སྐྱབས་བསྐུལ་ངེས་ཞུ་ཆོག་པ་བཅས་དབྱིངས་རོལ་མཁྱཻན། མཁྱེན། ཞེས་ཁྲི་བྱང་པས། ཕྱི་ཚེས་ལ་ཕུལ།། །། ་སྒྲུབ་བརྒྱུད་
བསྟན་པའི་གཉེན་གཅིག་སྒ་ལྷ་ཁང་མཆོག་སྤྲུལ་རིན་པོ་ཆེའི་ཞབས་དྲུང་དུ། ཆེད་གསོལ། བར་དེར་མཆོག་སྐུ་སྟོན་མཚན་ཟླ་བའི་དཔལ་ལྟར་གསལ་ཞིང། དོན་ལྡན་འཕྲིན་ལས་ཀྱི་སྣང་བ་ཕྱོགས་བརྒྱར་གྲོལ་བཞིན་པ་ནས་
བཀའ་གླེགས་དང་མཐོང་གྲོལ་བདེ་བར་གཤེགས་པའི་མཆོད་རྟེན་གྱི་སྣང་བརྙན་འདྲ་དཔར་བཅས་སྩལ་སོན་བཀའ་དྲིན་གྱི་ཕུལ་རབ་དམ་པར་ཆེ། ཇི་ལྟར་ཕེབས་གསལ། དེ་གར་སྐྱེ་འགྲོའི་བསོད་ནམས་ཀྱི་ཞིང་མཆོག་དམ་པར་
བདེ་བར་གཤེགས་པའི་མཆོད་རྟེན་ཆེན་པོ་དབངས་ལ་ཐོག་ཚད་འགའ་ཤས་ཅན། ནང་དུ་ལྷ་ཁང་སྟེང་འོག་བར་གསུམ་དུ་སྟོན་པ་ཉེ་སྲས་བརྒྱད། རྣམ་སྣང། འོད་དཔག་མེད་སོགས་ཀྱི་སྣང་བརྙན་གསར་བཞེངས་བཀའ་དྲིན་ཆེ་
བ་འདི་དག་དེང་སྐབས་རང་རེ་ཚང་མ་གཞན་ཡུལ་དུ་སྐྱབས་བཅོལ་བ་མཐུན་རྐྱེན་གཞན་རེར་ལྟོས་དགོས་ཀྱི་དུས་སྐབས་འདིར་གཞན་ཕན་ཐུགས་སྟོབས་ཀྱི་གོ་ཆ་བདག་གིར་བཞེས་ཏེ་རྟེན་བཞེངས་འདི་འདྲ་མཛད་གྲུབ་པ་ཤིན་ཏུ་བསྔགས་
འོས་རྨད་བྱུང་གི་གནས་སུ་ཆེ་ཞིང། འཕགས་པ་སངས་རྒྱས་ཀྱི་སྟོབས་བསྐྱེད་པའི་ཆོ་འཕྲུལ་གྱི་མདོ་ལས། གང་དག་གིས་དེ་བཞིན་གཤེགས་པ་ལ་མཆོད་པའི་ཕྱིར་བཞད་གད་དམ། ཀུ་རེའམ། བྱིས་པའི་ཀྱལ་ཀའམ། རྩེད་

[049A]༄༅། །མོར་བྱེད་པའམ། འཇིམ་པ་ལས་མཆོད་རྟེན་བྱེད་ན། དེ་དག་ཐམས་ཅད་སྡུག་བསྔལ་མཐར་བྱས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་
རོ༑ ༑ཞེས་ཐ་ན་བཞད་གད་ཙམ་གྱི་ཕྱིར་མཆོད་རྟེན་བྱས་པ་ལ་ཡང་ཕན་ཡོན་དེ་ལྟ་བུ་འབྱུང་བར་གསུངས་པ་དང། དེ་བཞིན་གཤེགས་པའི་གཟུགས་བརྙན་བཞེངས་པའི་ཕན་ཡོན་ཡང་དག་པར་བརྗོད་པ་ཞེས་བྱ་བ་ལས། སངས་རྒྱས་ཀྱི་
སྐུ་གཟུགས་བཞེངས་པ་ལ་ཕན་ཡོན་ལྔ་ཡོད་ཚུལ་རྒྱས་བར་གསུངས་པས། རྟེན་བཞེངས་འདིའི་ཆེད་དུ་གཏོང་བ་ལ་མི་ཞུམས་པའི་རྒྱུ་སྦྱོར་མཛད་པོས་མཚོན། ཐ་ན་གོམ་པ་འདེགས་འཇོག་གི་ངལ་བ་ལྷུར་བླངས་པའི་སྐྱེ་བོ་ཐམས་ཅད་
ཀྱང་འབྲས་བུ་དོན་ཡོད་པ་ཉིད་དུ་འགྱུར་བའི་ཕན་ཡོན་རྒྱ་ཆེན་པོ་འབྱུང་བ་རྒྱལ་བའི་བཀའ་མི་བསླུ་བའི་ཚུལ་ལ་ཐུགས་ངེས་བརྟན་པོ་བསྐྱེད་དེ་འཁོར་གསུམ་རྣམ་པར་མི་རྟོག་པའི་བསྔོ་སྨོན་གྱི་རྒྱས་འདེབས་ཀྱང་མཛད་སྐྱོང་ཞུ། སླད་
མར། མཆོག་སྐུ་ཡུན་བརྟན་གྱི་ཐུགས་བསྐྱེད་མི་ལྷོད་ཅིང། འདི་གར་ནང་མའི་བཀའ་མཆིད་ཀྱང་ལྷུག་པར་འཇོ་བ་མཁྱཻན། མཁྱེན། ཞེས་རྡ་རམ་ས་ལ་ནས། ཁྲི་བྱང་སྐྱེ་མིང་པས། བོད་ཟླ་དྲུག་པའི་ཚེས་བཟང་པོར་
ཕུལ།། །། ་ བཀའ་ཆེན་བློ་བཟང་རྒྱལ་མཚན་ལ་སྩལ་གནས།  ལ་ཧོལ་སྤི་ཏི་དཀྱིལ་དགོན་ནོར་བུ་དགེ་འཕེལ་དགོན་གྱི་མཁན་པོ་དཀའ་ཆེན་བློ་བཟང་རྒྱལ་མཚན་མཆོག་གིས་དབུས་ལས་སྣེ་འདུས་མང་སྤྱི་མགྲིན་ནས་གོང་ས་སྐྱབྶ་མགོན་ཏཱ་ལའི་བླ་མ་ཆེན་

[049B] གོང་ས་སྐྱབྶ་མགོན་ཆེན་པོ་མཆོག་ཆོས་སྲིད་མཛད་རྒྱའི་དབང་གིས་སྤི་ཏི་ཁུལ་ཞབྶ་འཁོད་ཐུབ་ཐབས་བྲལ་གཤིས། སླར་ཡང་
འདུས་སྤྱི་ཐུན་མོང་ནས་བོད་གཞུང་ཆོས་དོན་ལས་ཁུངས་བརྒྱུད་་གོང་ས་མཆོག་གི་སྐུ་ཚབ་ཏུ་ཕྲན་རང་གཏོང་གནང་ཡོང་བ་ཞེས་ཞུ་བསྐུལ་དང་སྦྲགས་ཕྲན་ལའང་སྤི་ཏི་ཁུལ་ཡོང་དགོས་ཞེས་ནན་གསུངས་ལྟར། གོང་ས་མཆོག་གི་བཀའ་དགོངས་
དང་འདུས་སྤྱིའི་ཐུགས་རེ་ལྟར་སྤི་ཏི་དཀྱིལ་དགོན་དུ་བསྐྱོད་དེ་དེ་གའི་འདུས་མང་དང། བྲག་མཁར་དགོན་སོགས་ཉེ་འདབ་དགོན་ཁག་གི་དགེ་འདུན་བཅས་པར་ཡོན་ཏན་གཞི་གྱུར་མའི་བཤད་ལུང་དང། གསང་འདུས་དང་འཇིགས་བྱེད་ལྷ་བཅུ་གསུམ་
མ་གཉིས་ཀྱི་དབང་ཆེན། སྨན་བླ་མགོན་ཆོས་ལྷ་རྣམ་ལྕམ་སྲིང་བཅས་ཀྱི་རྗེས་གནང། དོན་གཉེར་ཅན་ཧྲག་བསྡུས་ལ་རྣལ་འབྱོར་མའི་སིནྡྷུ་རའི་དབང་བཞི་བྱིན་རླབས། བསྒྲུབ་བྱ་གང་འཚམས་ཤིག་ལ་རབ་བྱུང་དགེ་ཚུལ་གྱི་བསླབ་སྡོམ་བཅས་ཕུལ་
ཞིང། དགོན་ཡུལ་སེར་སྐྱ་ཕོ་མོ་བྱིངས་ཁྱོན་ཆེན་སྤྱན་རས་གཟིགས་བཅུ་གཅིག་ཞལ་གྱི་དབང་ཆེན་དང། གྲུབ་རྒྱལ་ལུགས་ཀྱི་ཚེ་དབང་བཅས་ཕུལ་བར་དབང་ཁྲིད་ཀྱི་སྐབས་དེ་དག་ཏུ་མི་དགེ་བཅུ་སྤོང་གི་ཚུལ་ཁྲིམས་སྲུང་ཚུལ་དང། དགེ་འདུན་རྣམྶ་
ནས་རྣམ་ཀུན་ཆོས་སྤྱོད་ཉམས་བཞེས་གནང་སྒོའི་སྐོར་གསལ་འདེབས་གང་ཤེས་ཞུས་འབྲས་སུ་སེར་སྐྱ་ཚང་མའི་ཐུགས་རྒྱུད་ལ་དགེ་སྡིག་བླང་དོར་གྱི་འདུ་ཤེས་འཁྲུངས་ཏེ་དབང་ཁྲིད་ལ་དགེ་སྡིག་བླང་དོར་གྱི་འདུ་ཤེས་འཁྲུངས་ཏེ་དབང་ཁྲིད་

[050A]༄༅། །འདུས་མང་རྣམས་ཕྲན་སར་ཕེབས་ཏེ་གསུང་རིཊ་སུ། དེ་སྔ་འདི་ཁུལ་ལུང་ཁུག་ལྟ་བུར་བརྟེན་དམ་པའི་ཆོས་ཀྱི་ལམ་སྟོན་མཛད་པོའི་སློབ་དཔོན་མཚན་ལྡན་མ་བྱོན་པས་དགེ་སྡིག་བླང་དོར་མ་ཤེས་པའི་རྐྱེན་གྱིས་
ལོ་རེ་དགོན་གྱི་སྤྱི་གཉེར་གཏོང་འཛིན་ཁག་དང། སྒེར་ཁག་བཅས་པས་མཆོད་རྒྱུན་གཏོང་སྒོར་འབྲི་གཡག་རྭ་ལུག་སོགས་ཁྱོན་ཆེ་སྲོག་གཅོད་ཀྱིས་བཞེས་ཆའི་གཏོང་སྒོ་རྒྱ་ཆེ་འབུལ་བ་དང། རྣམ་ཀུན་ཚོགས་གཞུང་དང། ཡུལ་མིའི་ཞབྶ་
བརྟན་སོགས་ཀྱི་སར་དགེ་འདུན་རྣམས་ཀྱིས་མྱོས་བྱེད་ཆང་གི་བཏུང་བ་འཛེམས་མེད་དུ་སྤྱོད་པ་སོགས་ཀྱི་སྲོལ་ངན་དར་བ་འདི་དག་ད་ཕན་ལོ་ཤས་གོང་ནས་ཇེ་ཉུང་དུ་གཏོང་བཞིན་ཡང། ད་ཆ་དགོན་གྱི་སྤྱི་སྒེར་སུ་ཐད་ནས་དམིགས་ཤའི་སྲོག་
གཅོད་ནམ་ཡང་མི་མཛད་པ་དང། དགེ་འདུན་བགྲེས་གཞོན་ཚང་མས་ཕྱི་ནང་གང་སར་མྱོས་བྱེད་ཀྱི་བཏུང་བ་ནམ་ཡང་མི་བཞེས་པ། དེ་སྔ་ལོ་རེའི་དབྱར་གནས་ཀྱང་བོད་ཟླ་དྲུག་པའི་ཚེས་བཅུ་དྲུང་ནས་ཉིན་བདུན་ཕྲག་གཅིག་ལས་མི་མཛད་པ་དམ་ཆོས་
འདུལ་བའི་དགོངས་དོན་དང་མི་མཐུན་པ་འདི་ཐད་ཀྱང་ཕྱི་ལོ་ནས་རྗེ་བདག་ཉིད་ཆེན་པོའི་དངོས་སློབ་འདུལ་འཛིན་གྲགས་པ་རྒྱལ་མཚན་གྱི་གསུང་གཞི་གསུམ་ཆོ་གའི་གཞུང་ལྟར་བོད་ཟླ་དྲུག་པའི་ཚེས་བཅུ་དྲུག་ནས་བཟུང་དབྱར་སྔ་མ་ཞག་བཞི་བཅུ་ཞེ་
ལྔ་རིང་མཛད་རྒྱུ་བཅས་ལ་དགེ་འདུན་བགྲེས་གཞོན་རྣམས་ཞལ་འཆམས་མཐུན་གྲུབ་ཀྱིས་ཇི་སྲིད་བར་སོར་གནས་གནང་རྒྱུ་ཡིན་ཞེས་ཞལ་བཞེས་དམ་བཅའ་འཇོག་གནང་བྱུང་བ་དང། དེ་རྗེས་བྲག་མཁར་དགོན་དང། སྟག་མོ་དགོན་གཉིས་ཀྱི་

[050B] ཆང་འཐུང་སྤོང་རྒྱུའི་དམ་བཅའ་འཇོག་གནང་མཛད་སོང་བ་མ་ཟད། དེ་ཁུལ་ཡུལ་ཚོ་སོ་སོ་ནས་ཀྱང་ལོ་རེ་ལོ་ཏོག་རིམ་གྲོར་ལོ་གླུད་ཅེས་རྭ་ལུག་གང་འཚམས་དམར་མཆོད་བྱེད་སྲོལ་དང། ཡུལ་མི་ཕོ་མོ་ནད་
མནར་ཚབ་ཆེའི་སྐབས་སྲོག་ཚབ་ཀྱི་གླུད་དུ་རྭ་ལུག་སོགས་སྲོག་གཅོད་བྱེད་སྲོལ་འདུག་པ་འདི་དག་ཀྱང་འགབ་མིན་དགེ་སྐྱོན་བརྗོད་པར་ཕྱིན་ཆད་ལོ་གླུད་དང། ནད་པའི་རྐྱེན་སེལ་དུ་སྲོག་གཅོད་མི་བྱེད་པའི་ཁས་ལེན་དམ་བཅའ་བཞག་བྱུང་བ་
བཅས་ཚང་མས་དགེ་སྡིག་བླང་དོར་གྱི་ཉམས་བཞེས་དོན་འཁེལ་མཛད་པར། ཕྲན་རང་གོང་ས་སྐྱབྶ་མགོན་ཆེན་པོའི་བཀའ་དགོངས་ལྟར་ཐག་རིང་བགྲོད་དཀའི་ལམ་ཕྲང་ཆུ་གསུམ་ལ་དཀའ་ངལ་ཁྱད་བསད་ཀྱིས་བསྐྱོད་དེ་དབང་ཁྲིད་ཕྲན་བུ་ཕུལ་
ཐོག་དགེ་སྐྱོན་གསལ་འདེབས་ཞུས་པར་དོན་འབྲས་གང་ལེགས་བྱུང་སོང་སྙམ་པའི་དགའ་སྤྲོ་དཔག་མེད་ཐོབ་པ་མ་ཟད། དབང་ཁྲིད་ལེགས་པར་ཟིན་པའི་ཕྱི་ཉིན་དཀྱིལ་དགོན་འདུས་སྤྱི་ནས་བླ་མཆོད་ཀྱི་ཚོགས་འཁོར་དང་འབྲེལ་བར་ཕྲན་ལ་རིང་
རིང་འཚོའི་བརྟན་བཞུགས་དང། ལེགས་སྐྱེས་ཧིན་སྒོར་བདུན་སྟོང་ཐམ་པ་བཅས་གནང་བྱུང་བ་དགེ་འདུན་སྤྱི་རྫས་ལ་བརྟེན་གོང་གསལ་དངུལ་འབབ་རྣམས་ཕྱིར་འབུལ་ཞུས་ཀྱང། དགེ་འདུན་ཚང་མས་ཨུ་ནན་མཐའ་བཀག་གི་གསུང་ངོ་མ་ལྡོག་
པར་ཧིན་སྒོར་ཆིག་སྟོང་ཐམ་པ་བདག་གིར་ཞུས་ཏེ་ཧིན་སྒོར་དྲུག་སྟོང་ཕྱིར་ཕུལ་ཐོག་ཕྲན་རང་སྒེར་ནས་དགེ་འདུན་རྣམས་ལ་མང་འགྱེད་བསྙེན་བཀུར་དང་འབྲེལ་ཕྱི་ལོ་ནས་ལོ་ལྟར་དབྱར་གནས་སྐབས་སྨན་བླ་སོགས་ཚུགས་རྒྱུའི་མ་ཐེབས་སུ་སྒོར་

[051A]༄༅། །ལྔ་བརྒྱ་ཐམ་པ་འབུལ་ལམ་ཞུས་པ་བཅས་དེ་ལྟར་ལགས་ན་ཕྱིན་ཆད་དགེ་འདུན་བགྲེས་གཞོན་བར་གསུམ་ནས་གོང་དུ་ཉམས་བཞེས་དམ་བཅའ་ཇི་ལྟར་མཛད་པ་བཞིན་དགེ་འདུན་ལ་དམིགས་པའི་སྲོག་གཅོད་དང་
མྱོས་བྱེད་བཏུང་བ་སོགས་ནམ་ཡང་མི་མཛད་པར་ལོ་ལྟར་དབྱར་གནས་སོགས་གཞི་གསུམ་ཆོས་སྤྱོད་ཀྱི་མཛད་བཟང་ཇི་སྲིད་རྒྱལ་བསྟན་ནམ་གནས་བར་རྒྱུན་འཁྱོང་ཡོང་བ་ཞུ་རྒྱུ་དང། དགོན་ཡུལ་སེར་སྐྱ་འབྱོར་ལྡན་ཁག་ནས་ཀྱང་རང་རང་གི་ཚོགས་
གཉིས་མངོན་པར་འདུ་བགྱི་བའི་སླད་དུ་དབྱར་གནས་ཀྱི་མ་ཐེབས་སོགས་དགེ་འདུན་མཆོད་རྒྱུན་ལ་སྨན་པའི་མ་ཐེབས་ཞལ་འདེབས་སོགས་རྣམ་དཀར་དགེ་ཚོགས་རྒྱ་ཆེར་སྒྲུབ་གནང་ཡོད་པ་ཞུ་ཞིང། ཕྲན་རང་ནས་ཀྱང་དགེ་ཚོགས་བྱང་ཆེན་གྱི་རྒྱུར་
སྨིན་པའི་གསོལ་འདེབས་ཀྱང་ངེས་པར་ཞུ་རྒྱུ་ཞེས་སྐྱབྶ་མགོན་ཏཱ་ལའི་བླ་མ་མཆོག་གི་ཡོངས་འཛིན་གྱི་མིང་ཙམ་འཆང་བ་དགའ་ལྡན་ཁྲི་བྱང་སྤྲུལ་མིང་པ་བློ་བཟང་ཡེ་ཤེས་བསྟན་འཛིན་རྒྱ་མཚོས་བོད་རབ་ལོ་་ཆུ་སྟག་ཟླ་་ཚེས་། ཕྱི་ལོ་
ཆིག་སྟོང་དགུ་བརྒྱ་དྲུག་ཅུ་རེ་གཉིས་ཟླ་བ་དགུ་པའི་ཚེ་བཅུ་གཉིས་བཟང་པོར་ཕུལ།། །།



