   ༈    དང་པོ་པཎ་
ཆེན་བློ་བཟང་ཆོས་རྒྱན་གྱིས་མཛད་པའི་ཁྱུང་ཁྲའི་སྒྲུབས་ཐབས་འདི་གཏོར་མ་བྱིན་རླབས་ལ་གཞིགས་ན་བླ་མེད་ཡིན་ནམ་སྙམ་པས་བླ་མེད་དང་བྱ་རྒྱུད་ཇི་ལྟར་ཡིན་ཞེ་ན། འདིར་གཏོར་མ་བྱིན་རླབས་གསལ་བ་ལྟར་ཕྲན་ནས་ཡོངས་
འཛིན་གུ་གེ་བའི་སྐུ་ཞབས་སུ་དོགས་གཅོད་ཞུས་པར་འདི་དུས་འཁོར་གྱི་རྒྱུད་ལས་གསུངས་བས་བླ་མེད་ཡིན་གཤིས་མཆོད་པ་བྱིན་རླབས་བྱེད་ཚེ་བཛྲ་ཨ་མྲྀ་ཏས་བསངས་ནས། འཇིགས་བྱེད་ལྟར་བྱས་པས་ཐུས་ཞེས་ཕེབས་
བྱུང་བ་དེ་དཔྱད་གསུམ་དག་བའི་གསེར་དང་འདྲ་བའི་བཀའ་ལགས། གཉིས་པ་བླ་མེད་ཡིན་ཚེ་ནང་མཆོད་ཕུལ་ཆོག་མིན་ཇི་ལྟར་ཞེ་ན། སྤྱིར་བླ་མེད་ཡིན་ན་ངེས་པར་ནང་མཆོད་འབུལ་དགོས་པའི་ངེས་པ་མེད་པར་མ་ཟད་
འདི་སྐོར་གྱི་སྒྲུབས་ཐབས་ཚད་ལྡན་གྱིས་མཛད་པ་རྣམས་སུ་ནང་མཆོད་འབུལ་ཚུལ་ཡོད་པ་ཞིག་མ་མཐོང་བས་ནང་མཆོད་མ་ཕུལ་བ་ཁུངས་དག་པར་བསམ་ཡང། ངེས་མེད་འབུལ་ནའང་བླ་མེད་དུ་སོང་གཤིས་འགལ་
[006A]༄༅། །ཆེན་པོ་རང་ནི་མེད་ལས་ཆེ། གསུམ་པ་བསྙེན་ཚད་ཇི་ཙམ་ཞེ་ན། སྒྲུབ་ཐབས་འདི་དང། རྒྱལ་བ་དགེ་འདུན་རྒྱ་མཚོ་དང། དབེན་ས་པ་ཆེན་པོས་མཛད་པ་གསུམ་དུ་བཤད་པ་མི་སྣང་ཞིང། ནཱ་
རོ་པས་མཛད་ཟེར་བའི་སྒྲུབ་ཐབས་ལས་གྲངས་དུས་མཚན་མའི་བསྙེན་པ་གསུམ་ལས་གྲངས་བསྙེན་ལ། སྙིང་གའི་སྔགས་འཕྲེང་ལ་དམིགས་ནས་འབུམ་ཕྲག་གཅིག་དང། མགྲིན་པའི་སྔགས་འཕྲེང་ལ་དམིགས་ནས་
སུམ་འབུམ་སྟེ་བཞི་འབུམ་བཟླ་བར་བཞེད། དུས་འཁོར་བསྡུས་རྒྱུད་ལས། དེ་ནས་འདབ་ཆགས་མགོན་པོའི་སྔགས་ཀྱི་དང་པོ་ཨོཾ་ཡིག་དག་དང་བྐཤིཨ་ །དེ་ནི་བྱེ་བ་ཕྲག་གཅིག་བཟླས་ནས་གདེངས་
ཅན་རིགས་དང་བཅས་པའི་འདབ་ཆགས་མགོན་པོ་བསྒྲུབ་པར་བྱ། །ཞེས་གསུངས། རྡོ་རྗེ་འཆང་ཆེན་པོའི་ལམ་གྱི་རིམ་པ་ལས། གཙོ་བོ་ལ་འབུམ་དང། འཁོར་ལ་ཁྲི་བཟླ་བར་གསུངས་པ་དེ་བླ་མེད་སྤྱིའི་ལས་བསྙེན་དུ་
སྣང། དེས་ན་བསྙེན་པ་ལ་གཉིས་ལས། ལས་རུང་ཙམ་ལ་འབུམ་ཕྲག་གཅིག་དང། ལས་རབ་འབྱམས་བཤད་ཚོད་ལྟར་སྒྲུབ་པ་ལ་བྱེ་བར་གསུངས་པ་ལྟར་བྱས་ན་རྗེ་བདག་ཉིད་ཆེན་པོའི་དགོངས་པ་དང་ཨེ་མཐུན་སྙམ་པ་
ལེགས། བཞི་པ་བཟླས་པའི་སྐབས་ཐུགས་ཀར་ཡི་གེ་ལྔ་དང་པདྨ་འདབ་བཞིའི་འོག་ཏུ་ཉི་དཀྱིལ་གསལ་འདེབས་དགོས་མིན་ཇི་ལྟར་ཞེ་ན། སྒྲུབ་ཐབས་འདི་དང། དགེ་འདུན་རྒྱ་མཚོའི་དེ་གཉིས་ཀར་པདྨ་འདབ་བཞི་

[006B] ཅི་སྟེ་ཉི་དཀྱིལ་གསལ་འདེབས་
ཚེ་པདྨ་འདབ་མ་བཞི་པའི་འོག་ལས་སྟེང་དུ་གསལ་བཏབ་ན་ལུགས་སྤྱི་དང་མཐུན་ཞིང་ཁུངས་དང་འབྲེལ་ལམ་སྙམ་སྟེ། བསྡུས་རྒྱུད་ལས། རང་གི་སྙིང་གི་པདྨ་དག་ལ་ཉི་མའི་སྟེང་དུ་ཀཤཱི་ ཞེས་
གསུངས་པའི་ཕྱིར་རོ། །དེ་ལྟར་ན་ཇི་ལྟར་དྲི་བ་མཛད་པའི་ལན་རང་བློས་གང་ལྕོགས་བཞིན་ལེགས་པར་ཕུལ་ཟིན་ཏོ།།



