   ༈    འཁོར་བའི་འཆིང་བ་ལས་གྲོལ་བའི་ཐབས་སུ་ཐེག་དམན་གྱིས་ཀྱང་དེ་ཁོ་ན་ཉིད་ཀྱི་དོན་རྟོགས་དགོས་པར་ཁས་བླང་དགོས་པ་དང། ཉན་རང་

[059B] །ཞེས་གསུངས་པའི་གང་ཟག་ཕྱི་མ་དེའི་རྒྱུད་ལ་འཁོར་བའི་སྡུག་བསྔལ་ཡོད་
དམ་མེད། ཅེས་པའི་ལན་ནི། ངེས་པར་ཡོད་དེ་ཐལ་འགྱུར་བའི་ལུགས་ལ་དེ་ཁོ་ན་ཉིད་མ་རྟོགས་ན་འཁོར་བའི་འཆིང་བ་ལས་ཉོན་གཉིས་ལས་མི་གྲོལ། རྒྱུ་ལས་ཉོན་གཉིས་མ་ལྡོག་ན་འབྲས་བུ་སྡུག་བསྔལ་མི་ལྡོག་པས་
སོ༑ ༑དེར་མ་ཟད་དེ་ཁོ་ན་ཉིད་མངོན་སུམ་དུ་རྟོགས་པའི་ཉན་རང་མཐོང་ལམ་པ་སོགས་ཀྱང་སྒོམ་སྤང་གི་ཉོན་མོངས་ལས་མ་གྲོལ་བས་སྡུག་བསྔལ་ཡོད། དེར་ཡང་མ་ཟད། ཉོན་མོངས་མེད་ཀྱང་དེ་དག་ལ། །ལས་ཀྱི་
ནུས་པ་མཐོང་བ་ཡིན། །ཞེས་འཁོར་བའི་འཆིང་བ་ལས་གྲོལ་བའི་དགྲ་བཅོམ་པ་འགའ་ཞིག་ལ་ཡང་སྐུ་ལུས་འདམ་བུ་ལྟར་བཅོམས་པ་ལ་སོགས་པའི་སྡུག་བསྔལ་ཡོད་པར་འདུལ་བ་ལུང་སོགས་ལས་མང་དུ་བཤད་པས་སོ། །



