   ༈    སུམ་ཅུ་པའི། སྦྱར་བ་འབྱུང་ཁུངས་ས་ཡིན་ཏེ། ཞེས་པའི་འགྲེལ་བར། ས་ནས་རྩ་སྐྱེས། ཞེས་པ་
ནི༑ རྣམ་དབྱེ་ངོས་འཛིན་པའི་དཔེར་བརྗོད་དང། རྟགས་འཇུག་གི། དེ་དག་ནང་གསེས་གང་འཇུག་པ། །མཐར་སྦྱར་འོག་མའི་མིང་དོན་ལས། །ཞེས་པའི་རྒྱས་བཤད་དུ། ས་ལས་རྩ་སྐྱེས། ཞེས་པ་ན་
འོག་མའི་མིང་དོན་ལ་བརྟགས་ནས་མིང་གོང་མའི་མཐར་རྣམ་དབྱེ་གང་འཐོབ་ཀྱི་དཔེར་བརྗོད་ཡིན་པས་ཟློས་སྐྱོན་མེད་དམ་སྙམ་སྟེ། དཔེར་ན་ཁྱེད་རང་གི་དྲི་བ་འདིར་དོགས་གཅོད་ཞུ་ཞེས་པ་མང་དུ་སྣང་

[126B] །ཞར་བྱུང་ད་དྲག་རྟག་ཐོབ་དང་འདས་ཐོབ་ཀྱི་དཔེར་བརྗོད་གང་རྒྱས་དགོས་གསུང་པར། རྗེས་འཇུག་ག་ང་བ་མ་བཞིའི་མཇུག་ཏུ་སའི་ཡང་འཇུག་དང། ན་ར་ལ་གསུམ་གྱི་
མཇུག་ཏུ་དའི་ཡང་འཇུག་གམ་ད་དྲག་ཏུ་གྲགས་པ་དེ། བཀླགས་སོ། །ཀློགས་ཤིག་བསྐྱངས་སོ། །སྐྱོངས་ཤིག་བསླབས་སོ། །སློབས་ཤིག་བསྒོམས་སོ། །སྒོམས་ཤིག་བསྟན་ད་ཏོ། །སྟོན་ད་ཅིག་
བསྒྱུརད་ཏོ། །སྒྱུརད་ཅིག་བསྩལད་ཏོ། །སྩོལད་ཅིག་ཅེས་པ་ལྟ་བུའི་འདས་ཚིག་དང། བསྐུལ་ཚིག་ལ་ངེས་ཅན་འབྱུང་བར་མཐོང་བ་དེ་བདག་རང་གི་འདི་སྐབས་ཀྱི་གོ་ཚུལ་དྲག་ཤོས་ཡིན་པས་ཐུགས་ལ་
བབས་ན་རིགས་འགྲེ་སྦྱོར་བར་མཛོད། མིང་རྐྱང་ལ་ས་དའི་ཡང་འཇུག་ཡོད་པའང་མཐའ་ཡས་ཀྱང་རྒྱུ་མཚན་འདི་ལ་བརྟེན་ནས་ཡང་འཇུག་འཐོབ་པར་འདུག་སྙམ་པའི་ངེས་ཤེས་བདག་རང་ལའང་མེད་པས། སྔོན་
གྱི་ཡིག་རྙིང་དང་རྗེ་སི་ཏུའི་འགྲེལ་ཆེན་དང་དེའི་མཐར་རྣམ་དབྱེ་དང་ཚིག་ཕྲད་གང་བདེ་སོགས་ལས་མཁྱེན་པར་མཛོད་ཅིག་སྨྲས་པ། དར་བབ་ལང་ཚོའི་མེ་ཏོག་རྒྱས་པའི་དབྱར། ལེགས་བཤད་གསར་པའི་
ཆུ་ཆར་འགའ་འབབ་ཀྱང། ད་ཀོ་བགྲང་བྱའི་འབྲས་ཁུར་ལྕི་བའི་སྟོན། །ཚིག་འགའ་སྨྲ་ལའང་ངལ་བའི་དྲི་བཞོན་ལྡང། །དེ་ཕྱིར་ཚིག་དོན་སྙིང་པོར་བསྒྲིལ་བའི་ལན། །ཚིག་རེར་ངལ་རེ་བསོ་བཞིན་ཕུལ་བ་འདི།།

[127A]༄༅། །ལྷ་སྲས་མཆོག་གི་ཐུགས་དོགས་མུན་པའི་དཔུང། །སེལ་བའི་སྣང་བྱེད་མཆོག་ཏུ་འགྱུར་བར་སྨོན། །ཞེས་དབུས་གོང་དཀར་རྒྱ་མཚོའི་ལྷ་སྲས་མཆོག་གི་དྲི་ལན་དུ་དགེ་སློང་དྷརྨ་བྷ་དྲས་
ཤིང་འབྲུག་རྒྱལ་ཟླའི་དམར་ཕྱོགས་དགའ་བ་གཉིས་པར་ཕུལ་བ། མངྒ་ལ་ཤྲི་ཛྭ་ལ་ཛི་བུ་དའྭི་བཱ་ལངྐ་ར་བྷ་ཝནྟུ་



