[#THE FOLLOWING TEXT HAS INCOMPLETE SECTIONS, WHICH ARE ON ORDER]

[105A]༄༅། ། །  ༄༅།། སྐལ་བཟང་རྣམ་འདྲེན་མཆོག་གྱུར་ཤཱཀྱའི་ཏོག་རྒྱལ་ཀུན་མཁྱེན་རབ་
གཅིག་བསྡུས་འཇམ་པའི་དབྱངས། །ཐུབ་བསྟན་སྙིང་པོ་གསལ་མཛད་ཙོང་ཁ་པ། །དབྱེར་མེད་ཞབས་ཀྱི་པད་མོར་གུས་ཕྱག་འཚལ། །བསོད་ནམས་ཞིང་མཆོག་བདེ་གཤེགས་སྲས་བཅས་
ཀྱི༑ །སྐུ་བརྙན་མཆོད་རྟེན་གཟུངས་སྔགས་མོ་བྱད་གཞན། །གནོད་སྦྱིན་ཚོགས་བདག་འཁོར་ལོ་བུམ་གཏེར་སོགས། །རབ་གནས་བྱ་ཚུལ་ལག་ཏུ་བླང་བདེར་དགོད། །དེ་ཡང་གཟའ་སྐར་
ཚེས་གྲངས་དགེ་བར་གཟུངས་གཞུག་འབུལ་ཡུལ་གྱི་སྐུ་འདྲ་དང་མཆོད་རྟེན་གྱི་ཕྱི་དབྱེབས་གྲུབ་ཟིན་པ་དང། ནང་དུ་འབུལ་རྒྱུའི་སྐུ་འདྲ་དང་མཆོད་རྟེན་གཟུངས་སྔགས་དྲིལ་བ་དང། དེ་ལས་གཞན་པའི་
ནང་གཞུག་གི་ཡོ་བྱད། སྲོག་ཤིང། བྱིན་རྟེན། རིན་པོ་ཆེ་དང། སྨན་དང། དྲི་བཟང་གི་ཐུམ་བུ་རྣམས་སྟེགས་ཇི་ལྟར་རིགས་པའི་སྟེང་དུ་ལེགས་པར་བསྒྲིག་དེ་རྣམས་ཀྱི་
མདུན་གྱི་ཆར་སྟེགས་ཇི་ལྟར་འོས་པ་ལ་གོས་དར་སོགས་ཀྱི་ཁེབ་སེར་པོས་གཡོགས་པའི་སྟེང་དུ་གསེར་དངུལ་སོགས་རིན་པོ་ཆེའི་གཞོར་པའམ། ར་གན་ནམ། ཟངས་སམ། དཀར་ཡོལ་ལམ་
ཤིང་གི་སྣོད་བཟང་པོ་གས་ཆག་སོགས་ཀྱི་སྐྱོན་དང་བྲལ་བ་འབྲས་དཀར་སོགས་འབྲུག་ཙང་མས་བཀང་བའི་སྟེང་དུ་རིན་པོ་ཆེ་དང་སྨན་བཟང་པོ་ཇི་ལྟར་འཛོམ་པ་བཀྲམ་པའི་སྟེང་དུ་འཁོར་ལོ་རྣམས་བཞག་དེ་དག་
གི་མདུན་ཕྱོགས་སུ་བུམ་གཏེར་དང། གཡས་གཡོན་སོགས་ཇི་ལྟར་འོས་པར་བད་མཛོད་ཀྱི་རྫས་རྣམས་བསྒྲིགས། མདུན་ངོས་སུ་ཆུ་གཉིས་ཉེར་སྤྱོད་ཚར་ལྔ་ལས་མི་ཉུང་བ་དང་གནོད་སྦྱིན་དང་ཚོགས་

[105B] སྒྲུབ་པ་བོའི་མདུན་དུ་ཁྲུས་བུམ་དང་བསང་ཆུའི་བུམ་པ་སོ་སོ་པ་གཉིས་སམ་བསྡུ་ན་གཅིག་གིས་ཀྱང་རུང་བས། གང་འབྱོར་བུམ་རྫས་དང་དྲི་
བཟང་གི་ཆུས་བཀང་བ་དང། ཁྲུས་ལོང། ཁྲུས་གཞོང། བགེགས་ལ་སྦྱིན་རྒྱུའི་གཏོར་ཅིག་གསུམ། ཏིང་ལོ་གསུམ། ཆད་བུ་གསུམ་དང་བཅས་པ། གུ་གུལ་སྤོས་ཕོར་
འཐོར་འབྲུ། རྡོར་དྲིལ། ནང་མཆོད། རོལ་མོ་སོགས་མཁོ་བའི་ཡོ་བྱད་ཐམས་ཅད་ཇི་ལྟར་འོས་པར་བསྒྲིགས། སྒྲུབ་པ་པོ་སྒྲུབ་གྲོགས་དང་བཅས་བགོས་གཙང་མ་བགོ་ཞིང་ཁ་ཟས་
ཤ་ཆད་སྒོག་བཙོང་ཐམ་ཁི་སོགས་མ་རུངས་པས་མ་སྤགས་པར་བྱས་ཏེ་གྲལ་ལ་བསྒྲིགས། སྐྱབས་སེམས་སྔོན་དུ་འགྲོ་བས་ཡི་དམ་རྡོ་རྗེ་འཇིགས་བྱེད་ཀྱི་བདག་སྐྱེད་རྒྱས་བསྡུས་སྐབས་སྦྱར་གཞུང་བཞིན་
བཏང༑ ཁྲུས་བུམ་དང་བསང་ཆུ་སྒྲུབ་ཚུལ་ནི། ཧྲཱི་ཥྚྲཱི་བསང། སྭ་བྷ་ཝས་སྦྱང། སྟོང་པའི་ངང་ལས་བཾ་ལས་བྱུང་བའི་རིན་པོ་ཆེའི་བུམ་པ་དཀར་པོ་ལྟོ་བ་ཚ་བ། མགྲིན་པ་རིང་བ་
མཆུ་འཕྱང་བ་ལ་སོགས་པ་མཚན་ཉིད་ཐམས་ཅད་ཡོངས་སུ་རྫོགས་པ། ལྷ་རྫས་ཀྱི་གོས་ཀྱིས་མགུལ་བ་དཀྲིས་ཤིང། དཔག་བསམ་ཤིང་གིས་ཁ་བརྒྱན་པ་བཅུད་ཀྱིས་གང་བའི་ནང་དུ་ཟླ་བའི་དཀྱིལ་
འཁོར་གྱི་སྟེང་དུ་ཧཱུཾ་ཡིག་གི་མཐར་བཟླས་བྱའི་སྔགས་ཀྱིས་བསྐོར་བ་ལས་འོད་ཟེར་འཕྲོས། རྒྱལ་བ་སྲས་བཅས་རྣམས་ཀྱི་བྱིན་རླབས་དང་སྣོད་བཅུད་ཀྱི་ཡོན་ཏན་ཐམས་ཅད་བཀུག་ནས་བུམ་པའི་ཆུལ་ཐིམ་པར་
གྱུར་པར་བསམ་ལ། ཨོཾ་ཨཱ་ཧཱུཾ། བརྒྱ་རྩ་དང། རྟེན་འབྲེལ་སྙིང་པོ། །རྣམ་རྒྱལ་མའི་གཟུངས་རིང་ཐུང་ཅི་རིགས་ཧྲཱི་ཥྚཱི་རྣམས་ཉེར་གཅིག་ཡན་ཆད་སྐབས་སྦྱར་བཟླས་པའི་མཐར་ཡི་གེ་

[106A]༄༅། །བརྒྱ་པ་བརྗོད་དེ། བུམ་པའི་ནང་གི་སྔགས་འཕྲེང་གདན་དང་བཅས་པ་འོད་དུ་ཞུ་ནས་བུམ་པའི་ཆུ་དང་རོ་གཅིག་ཏུ་གྱུར་པར་བསམ། དེ་ནས་ཐོག་མར་སྦྱང་པ་གསུམ་གྱིས་བགེགས་
སྦྱང་པ་ལ། ཧཱུཾ་ཡེ་ཤེས་སྐལ་པ་མེ་ལྟར་འབར་བའི་འོད། ཅེས་པ་ནས། བགེགས་ཀྱི་དགྲ་ལ་ཕྱག་འཚལ་ལོ། །ཞེས་པའི་བར་གྱིས་བགེགས་སྐྲོད་པའི་རྒྱབ་དཔུང་དུ་ཁྲོ་བོ་སྤྱན་དྲངས་ཏེ་མཆོད་
བསྟོད་བྱ། ཨ་ཀ་རོ་ལན་གསུམ་གྱིས་བགེགས་གཏོར་བྱིན་གྱིས་བརླབ། རང་གི་ཐུགས་ཁའི་ཧཱུཾ་ལས་འོད་ཟེར་འཕྲོས། རྟེན་ལ་གཟུངས་གཞུག་འབུལ་བ་ལ་བར་དུ་གཅོད་པར་རྩོམ་པ་དང་རྫས་ལ་གནས་
པའི་བགེགས་རྣམས་བཀུག་པར་གྱུར། མཆོད་གཡོག་པས་གཏོར་ཅིག་རེ་ལག་པ་གཡས་སུ་བཟུང་ནས་རྟེན་དང་རྫས་རྣམས་ལ་གཡས་སུ་ལན་གསུམ་བསྐོར་བ་དང། ཨོཾ་སརྦ་བི་གྷྣ་ན་སོགས་ཚར་རེ་སྟེ་དེ་
ལྟ་བུ་ལན་གསུམ་གྱིས་བགེགས་ལ་གཏོར་མ་བྱིན་ཏེ་རྫས་སྔགས་གཉིས་ཀ་ཞི་བས་སྦྱང་བ། ཏིང་ལོའི་མར་མོ་རེ་ཆང་བུ་རེ་དང་བཅས་བརྟེན་སོགས་ལ་གཡོན་དུ་ལན་གསུམ་བསྐོར་བ་དང། སུམ་བྷ་ཚར་
རེ་སྟེ་དེ་ལྟ་བུ་ལན་གསུམ་གྱིས་བགེགས་ལ་རྫས་ཞི་བ་ཏིང་ལོ་དང་ཆང་བུ་སྦྱིན་པ་དང་སྔགས་དྲག་པོ་སུམ་བྷ་བརྗོད་པས་ཞི་དྲག་ཕྱེད་མས་སྦྱང་བ། ཧཱུཾ་དཀྱིལ་འཁོར་ཆེན་པོའི་ས་གཞི་ལ་གནས་པའི། ཞེས་པ་ནས་
ད་ནི་གནས་འདི་རྟེན་ལ་གཟུངས་གཞུག་འབུལ། ཞེས་པ་ནས། བགེགས་རྣམས་བརླག་པར་འགྱུར་བ་གདོན་མི་ཟ། །ན་མོ་རྗེ་བཙུན་རྩ་བ་དང་རྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་
གྱི་བཀའ་བདེན་པ་དང། སངས་རྒྱས་ཀྱི་བདེན་པ་དང། ཆོས་ཀྱི་བདེན་པ་དང། དགེ་འདུན་གྱི་བདེན་པ་དང། དེ་བཞིན་གཤེགས་པ་དང། རྡོ་རྗེ་དང། རིན་པོ་ཆེ་དང། པད་

[106B] ལས་ཀྱི་རིགས་སུ་ཞུགས་པ་ཐམས་ཅད་དང། སྙིང་པོ་དང། ཕྱག་རྒྱ་དང། གསང་སྔགས་དང། རིགས་སྔགས་ཀྱི་ལྷའི་ཁྱད་པར་ཐམས་ཅད་ཀྱི་བདེན་པ་དང། ཁྱད་
པར་དུ་ཡང་དཔལ་རྡོ་རྗེ་འཇིགས་བྱེད་ཆེན་པོའི་བདེན་པ་དང། དཔལ་མགོན་དམ་པ་ཆོས་སྐྱོང་བའི་སྲུང་མ་རྣམས་ཀྱི་བདེན་པ་དང། ཆོས་དབྱིངས་རྣམ་པར་དག་ཅིང་རྟེན་འབྲེལ་བསླུ་བ་མེད་པའི་
བདེན་པ་ཆེན་པོའི་བྱིན་གྱི་རླབས་ཀྱིས་རྟེན་ལ་གཟུངས་གཞུག་འབུལ་བ་ལ་བར་དུ་གཅོད་པར་རྩོམ་ཞིང་རྫས་ལ་གནས་པའི་བགེགས་ཀྱི་ཚོགས་གང་ཡིན་པ་ཐམས་ཅད་མཆོད་
[#DATA INCOMPLETE HERE]

[107A]༄༅། །སྐུ་བརྙན་སྟོང་པ་ཉིད་དུ་གྱུར། སྟོང་པའི་ངང་ལས་སྣ་ཚོགས་པདྨ་དང་ཉི་མའི་གདན་གྱི་སྟེང་དུ་ཧཱུཾ་ལས་རྡོ་རྗེ་ཧཱུཾ་གིས་མཚན་པ་ཡོངས་སུ་གྱུར་པ་ལས་དཔལ་རྡོ་རྗེ་འཇིགས་བྱེད་ཞལ་
གཅིག་ཕྱག་གཉིས་གྲི་གུག་དང་ཐོད་པ་འཛིན་པ་ཡུམ་དང་བཅས་པའི་སྐུར་བཞེངས་པའི་སྤྱི་བོར་ཨོཾ། །མགྲིན་པར་ཨཱ་ཐུགས་ཀར་ཧཱུཾ་གིས་མཚན་པར་གྱུར། ཐུགས་ཀའི་ཧཱུཾ་ལས་འོད་ཟེར་
འཕྲོས༑ བསྒོམ་པ་དང་འདྲ་བའི་ཡེ་ཤེས་པ་དབང་ལྷ་དང་བཅས་པ་སྤྱན་དྲངས། ཛཿ་ཧཱུཾ་བཾ་ཧོཿ་ཡེ་ཤེས་པ་དང་གཉིས་སུ་མེད་པར་གྱུར། དབང་ལྷས་དབང་བསྐུར། མི་སྐྱོད་
པས་དབུ་བརྒྱན་པར་གྱུར། མཆོད་པ་ཚར་དང་པོ་འཇིགས་བྱེད་ཀྱི་མཆོད་པ་བྱིན་རླབས་ལྟར་བྱིན་གྱིས་རླབ། སྤྲོ་ན། རྒྱལ་བ་རྣམས་ནི་གཙང་གྱུར་ཅིང། ཞེས་སོགས་མཆོད་འབུལ་གྱི་
ཚིགས་བཅད་དང། ཨོཾ་ཡ་མཱནྟ་ཀ་ཨརྒྷཾ་པྲ་ཏི་ཙྪ་ཧཱུཾ་སཱ་ཧཱ། ཞེས་སོགས་ཀྱིས་ཆུ་གཉིས་ཉེར་སྤྱོད་རོལ་མོ་དང་བཅས་པས་མཆོད། བསྡུ་ན་སྔགས་རྐྱང་པས་དབུལ། ཨོཾ་ཡ་མཱནྟ་ཀ་ཨོཾ་
ཨཱ་ཧཱུཾ་གིས་ནང་མཆོད་ཕུལ། གཟུགས་མཆོག་མཆོག་ཏུ་དྲག་པོ་ཆེ། །ཞེས་སོགས་ཤོ་ལོ་ཀ་གཅིག་གིས་བསྟོད། དཔལ་རྡོ་རྗེ་འཇིགས་བྱེད་ཀྱི་ཐུགས་ཀར་ཉི་མའི་གདན་གྱི་སྟེང་དུ་ཧཱུཾ་ཡིག་གི་མཐར་
བཟླས་བྱའི་སྔགས་ཀྱིས་བསྐོར་བ་ལས་འོད་ཟེར་འཕྲོས་རྒྱལ་བ་སྲས་བཅས་ཀྱི་བྱིན་རླབས་དང་ནུས་མཐུ་ཐམས་ཅད་འོད་ཟེར་གྱི་རྣམ་པར་སྤྱན་དྲངས། སྔགས་འཕྲེང་ས་བོན་དང་བཅས་པ་ལ་ཐིམ་པར་
གྱུར༑ ཨོཾ་ཡ་མཱ་ནྟ་ཀ་ཧཱུཾ་ཕཊ། ཅེས་པ་ཅི་འགྲུབ་བཟླས་པའི་མཐར་ཡི་གེ་བརྒྱབ་བརྗོད། བཅོམ་ལྡན་འདས་དཔལ་རྡོ་རྗེ་འཇིགས་བྱེད་སྒྲུབ་གཞི་འདི་ལ་བརྟན་པར་བཞུགས་ནས་སྦྱིན་བདག་

[107B] ཅེས་འདོད་དོན་ལ་གསོལ་བ་གདབ། དཔལ་རྡོ་རྗེ་འཇིགས་བྱེད་འོད་དུ་ཞུ་ནས་སྐུ་བརྙན་གྱི་
རྣམ་པར་གྱུར། ཅེས་འོད་བཞུ་བྱ། གཟུངས་རྣམས་ལས་སྔགས་དང་བསང་ཆུས་བསང། སྭ་བྷ་ཝ་ས་སྦྱང། གཟུངས་སྔགས་ཀྱི་ཡི་གེ་རྣམས་སྟོང་པ་ཉིད་དུ་གྱུར། སྟོང་པའི་
ངང་ལས་པདྨ་དང་ཟླ་བའི་གདན་གྱི་སྟེང་དུ་ཧྲིཿ་ལས་པདྨ་ཧྲིཿ་ས་མཚན་པ་ཡོངས་སུ་གྱུར་པ་ལས་འོད་དཔག་མེད་དམར་པོ་ཞལ་གཅིག་ཕྱག་གཉིས་ཀྱི་པདྨ་དང་དྲིལ་བུ་འཛིན་པ་རང་འདྲའི་ཡུམ་གོས་དཀར་མོ་ལ་
འཁྱུད་པ། མཚན་དཔེས་སྤྲོས་པ། རིན་པོ་ཆེའི་རྒྱན་དང་དར་གྱི་ན་བཟའ་ཅན། ཞབས་རྡོ་རྗེ་སྐྱིལ་ཀྲུང་གིས་བཞུགས་པའི་སྤྱི་བོར་ཨོཾ། མགྲིན་པར་ཨཱ་ཐུགས་ཀར་ཧཱུཾ་གིས་
མཚན་པར་གྱུར། ཐུགས་ཀའི་ཧཱུཾ་ལས་འོད་ཟེར་འཕྲོས། བསྒོམ་པ་དང་འདྲ་བའི་ཡེ་ཤེས་པ་དབང་ལྷ་དང་བཅས་པ་སྤྱན་དྲངས། ཛ་ཧཱུཾ་བཾ་ཧོཿ་ཡེ་ཤེས་པ་དང་གཉིས་སུ་མེད་པར་
གྱུར༑ དབང་ལྷས་དབང་བསྐུར། མི་བསྐྱོང་བས་དབུ་བརྒྱན་པར་གྱུར། མཆོད་པ་ཚར་གཉིས་པ། སྔར་ལྟར་བྱིན་གྱིས་བརླབས། ཨོཾ་ཨཱ་རོ་ལི་ཀ་ཨརྒྷཾ་པྲ་ཏི་ཙྪ་ཧཱུཾ་སཱ་ཧཱ་
ཞེས་སོགས་ཀྱིས་ཆུ་གཉིས་ཉེར་སྤྱོད་རོལ་མོ་དང་བཅས་པས་མཆོད། ཨོཾ་ཨཱ་རོ་ལི་ཀ་ཨོཾ་ཨཱ་ཧཱུཾ། གིས་ནང་མཆོད་དབུལ། རྡོ་རྗེ་དཔག་མེད་རྒྱལ་པོ་ཆེ། །མི་རྟོག་ནམ་མཁའ་རྡོ་རྗེ་འཛིན།།
འདོད་ཆགས་ཕ་རོལ་ཕྱིན་པ་བརྙེས། །རྡོ་རྗེ་གསུང་ལ་ཕྱག་འཚལ་ལོ། །ཞེས་པས་བསྟོད། འོད་དཔག་མེད་ཀྱི་ཐུགས་ཀར་ཧྲཱི་ཡིག་གི་མཐར་བཟླས་བྱའི་སྔགས་ཀྱིས་བསྐོར་བའི་འོད་ཟེར་གྱིས་

[108A]༄༅། །རྒྱལ་བ་སྲས་བཅས་རྣམས་ཀྱི་བྱིན་རླབས་ཐམས་ཅད་སྤྱན་དྲངས་ཏེ་སྔགས་འཕྲེངས་བོན་དང་བཅས་པ་ལ་ཐིམ་པར་གྱུར། ཨོཾ་ཨཱ་རོ་ལི་ཀ་ཧཱུཾ་ཕཊ། ཅེས་པ་ཅི་འགྲུབ་བཟླ་
མཐར་ཡི་གེ་བརྒྱ་བ་བརྗོད། བཅོམ་ལྡན་འདས་འོད་དཔག་མེད་ཡབ་ཡུམ་སྒྲུབ་གཞི་འདི་ལ་བརྟན་པར་བཞུགས་ནས་སྦྱིན་བདག་དང་བདག་སོགས་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་
གྲུབ་མ་ལུས་པ་བསྩལ་དུ་གསོལ། ཞེས་འདོད་དོན་ལ་གསོལ་བ་གདབ། འོད་དཔག་མེད་ཡབ་ཡུམ་འོད་དུ་ཞུ་ནས་གཟུངས་སྔགས་ཀྱི་ཡིག་འབྲུའི་རྣམ་པར་གྱུར། ཅེས་འོད་བཞུ་བྱ་
བཟུངས་ལས་གཞན་པའི་ཡོ་བྱད་མཆོད་རྟེན་དང་ས་ཚཚ་དང་སྲོག་ཤིང་སོགས་བསང་སྦྱང། གཟུངས་དང་སྐུ་བརྙན་ལས་གཞན་པའི་ཡོ་བྱད་རྣམས་སྟོང་བར་གྱུར། སྟོང་པའི་ངང་ལས་པདྨ་དང་
ཟླ་བའི་གདན་གྱི་སྟེང་དུ་བཧྲུཾ་ལས་འཁོར་ལོ་བཧྲུཾ་གྱིས་མཚན་པ། ཡོངས་སུ་གྱུར་པ་ལས་རྣམ་སྣང་དཀར་པོ་ཞལ་གཅིག་ཕྱག་གཉིས་འཁོར་ལོ་དང་དྲིལ་བུ་འཛིན་པ་རང་འདྲའི་ཡུམ་སྤྱན་མ་ལ་འཁྱུད་པ། མཚན་
དཔེས་སྤྲས་པ། ཞེས་པ་ནས། མི་བསྐྱོད་པས་དབུ་བརྒྱན་པར་གྱུར། ཅེས་པའི་བར་སྔ་མ་བཞིན་བརྗོད། མཆོད་པ་ཚར་གསུམ་པ་སྔར་ལྟར་བྱིན་གྱིས་བརླབ། ཨོཾ་ཛི་ན་ཛི་ཀ་
ཨརྒྷཾ་པྲ་ཏི་ཙྪ་ཧཱུཾ་སཱ་ཧཱ། ཞེས་སོགས་ཀྱིས་མཆོད། ཨོཾ་ཛི་ན་ཛི་ཀ་ཨོཾ་ཨཱ་ཧཱུཾ། གིས་ནང་མཆོད་དབུལ། རྣམ་པར་སྣང་མཛད་དག་པ་ཆེ། །རྡོ་རྗེ་ཞི་བ་དགའ་བ་ཆེ། །རང་
བཞིན་འོད་གསལ་མཆོག་གི་མཆོག་སྟོན་པ་རྡོ་རྗེ་ལ་ཕྱག་འཚལ། །ཞེས་པས་བསྟོད། རྣམ་པར་སྣང་མཛད་ཀྱི་ཐུགས་ཀར་བཧྲུཾ་ཡིག་གི་མཐར་བཟླས་བྱའི་སྔགས་ཀྱིས་བསྐོར་བ་ལས་འོད་ཟེར་

[108B] ཞེས་པ་ནས། ཐིམ་པར་གྱུར། ཨོཾ་ཛི་ན་ཛི་ཀ་ཧཱུཾ་ཕཊ། ཅི་འགྲུབ་བཟླ། ཡིག་བརྒྱ་བརྗོད། བཅོམ་ལྡན་འདས་རྣམ་པར་སྣང་མཛད་ཡབ་ཡུམ་སྒྲུབ་གཞི་འདི་ལ་
བརྟན་པར་བཞུགས་ནས། ཞེས་པ་ནས། བསྩལ་དུ་གསོལ། གྱི་བར་སྔ་མ་ལྟར་གྱིས་འདོད་དོན་ལ་གསོལ་བ་གདབ། རྣམ་པར་སྣང་མཛད་ཡབ་ཡུམ་འོད་དུ་ཞུ་ནས་གཟུངས་དང་
སྐུ་བརྙན་ལས་གཞན་པའི་སྲོག་ཤིང་སོགས་རྟེན་གྱི་ནང་དུ་གཞུག་རྒྱུའི་ཡོ་བྱད་སོ་སོའི་རྣམ་པར་གྱུར། ཅེས་འོད་བཞུ་བྱ། གནོད་སྦྱིན་འཁོར་ལོ་བསང་སྦྱང། གནོད་སྦྱིན་འཁོར་ལོ་སྟོང་
པ་ཉིད་དུ་གྱུར། སྟོང་པའི་ངང་ལས་རྡོ་རྗེའི་ས་གཞིར་གུར་བླ་རེ་མེ་རི་དང་བཅས་པའི་དབུས་སུ་སྣ་ཚོགས་པདྨ་འདབ་མ་བརྒྱད་པའི་ལྟེ་བ་དང་འདབ་མ་རྣམས་ཀྱི་སྟེང་དུ་བཾ་དང་ཛཾ་ཡོངས་སུ་གྱུར་པ་ལས་
ནོར་རྒྱུན་མ་དང་ཛཾ་བྷ་ལ་གཙོ་འཁོར་རྣམས་ཀྱི་སྐུ་ཡོངས་སུ་རྫོགས་པར་གྱུར་པ་ནི། གཙོ་འཁོར་ཐམས་ཅད་སྐུ་མདོག་གསེར་བཅོམ་ལྟར་འབར་བ། ཞལ་གཅིག་ཕྱག་གཉིས་པ། ཕྱག་གཡས་
པ་ཐམས་ཅད་ཀྱིས་བི་ཛ་པུ་ར་འཛིན་ཅིང། ཡུམ་རྣམས་ཀྱི་གཡོན་པས་འབྲས་ཀྱི་སྙེ་མ་དང། ཡབ་རྣམས་ཀྱི་གཡོན་པས་ནེའུ་ལེ་འཛིན་པ། རིན་པོ་ཆེའི་རྒྱན་སྣ་ཚོགས་པས་བརྒྱན་
ཅིང༑ དར་གྱི་སྟོད་གཡོགས་དང་ཤམ་ཐབས་མཛེས་པར་གསོལ་བ། ཞབས་སྐྱིལ་ཀྲུང་ཕྱེད་པས་བཞུགས་པའི་ཞབས་འོག་ན་པདྨའི་གདོང་གི་གཏེར་མནན་པ། ལྷ་མོ་རྣམས་བུད་
མེད་སྒྱུ་མའི་ང་རྒྱལ་གྱིས་འགྱིང་བར་གྱུར་པའི་གཙོ་འཁོར་ཐམས་ཅད་ཀྱི་སྤྱི་བོར་ཨོཾ། ཞེས་པ་ནས། དབང་ལྷས་དབང་བསྐུར། རིན་ཆེན་འབྱུང་ལྡན་གྱིས་དབུ་བརྒྱན་པར་གྱུར་

[109A]༄༅། །མཆོད་པ་ཚར་བཞི་བ་བསང་སྦྱང། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་ཡོན། ཞབས་བསིལ་
མེ་ཏོག་བདུག་སྤོས། མར་མེ། དྲི་ཆབ། ཞལ་ཟས། རོལ་མོ་རྣམས་དངས་ཤིང་ཐོགས་པ་མེད་པ་ནམ་མཁའ་དང་མཉམ་པར་གྱུར། ཨོཾ་ཨརྒྷཾ་ཨཱ་ཧཱུཾ། ཞེས་པ་
ནས༑ ཨོཾ་ཤཔྟ་ཨཱ་ཧཱུཾ། གིས་བྱིན་གིས་མ་བ། ཨོཾ་བ་སུ་དྷ་རི་ནི་ས་པཱ་རི་ཝ་ར་ཨརྒཾ་པྲ་ཏི་ཙྪ་ཧཱུཾ་སཱ་ཧཱ། ཞེས་སོགས་ཀྱིས་མཆོད། འགྲོ་ཀུན་དབུལ་འཕོངས་སྡུག་བསྔལ་མུན་
པའི་རུམ། ཐུགས་རྗེ་ཉི་མའི་འོད་ཀྱིས་སེལ་མཛད་པ། ནོར་རྒྱུན་བྷ་མོ་ཨཱ་རྱ་ཛམ་བྷ་ལ། འཁོར་དང་བཅས་ལ་གུས་པས་ཕྱག་འཚལ་བསྟོད། ཡུམ་རྣམས་ཀྱི་ཐུགས་ཀར་ཟླ་གདན་
ལ་བཾ་ཡིག་དང། ཡབ་རྣམས་ཀྱི་ཐུགས་ཀར་ཟླ་གདན་ལ་ཛམ་ཡིག་གི་མཐར་རང་རང་གི་སྔགས་འཕྲེང་གིས་བསྐོར་བ་ལས་འོད་ཟེར་འཕྲོས། སྲིད་ཞིའི་དཔལ་འབྱོར་ཕུན་སུམ་ཚོགས་པའི་ཡོན་ཏན་
ཐམས་ཅད་སྤྱན་དྲངས་ཏེ་འོད་དུ་ཞུ་ནས་སྦྱིན་པའི་བདག་པོ་དང་བདག་སོགས་སེམས་ཅན་ཐམས་ཅད་ལ་ཐིམ་པས་དབུལ་འཕོངས་ཀྱི་སྡུག་བསྔལ་ཐམས་ཅད་ཞི་ཞིང་བདེ་འབྱོར་ཕུན་སུམ་ཚོགས་པར་གྱུར། ཨོཾ་བ་
སུ་དྷ་རི་ནི་སཱ་ཧཱ། ཨོཾ་ཙནྡྲ་ཀཱནྟྱཻ་སཱ་ཧཱ། ཨོཾ་དནྟྱ་ཡེ་སཱ་ཧཱ། ཨོཾ་སུ་དན་ཏ་ཡེ་སཱ་ཧཱ། ཨོཾ་ཨཱརྱ་ཡེ་སཱ་ཧཱ། ཨོཾ་སུ་བྷ་དྲ་ཡེ་སཱ་ཧཱ། ཨོཾ་གུཔྟཱ་ཡེ་སཱ་ཧཱ། ཨོཾ་དེ་བྱཻ་སཱཧཱ་
ཨོཾ་སྭ་ར་སྭ་ཏྱཻ་སཱ་ཧཱ། ཨོཾ་ཛམ་བྷ་ལ་ཛ་ལེནྡྲཱ་ཡ་སཱ་ཧཱ། ཨོཾ་མ་ནི་བྷ་དྲཱ་ཡ་སཱ་ཧཱ། ཨོཾ་པུརྣ་བྷ་དྲཱ་ཡ་སཱ་ཧཱ། ཨོཾ་དྷ་ན་དཱ་ཡ་སཱ་ཧཱ། ཨོཾ་བཻ་ཤྲ་མ་ཎཱ་ཡ་སཱ་ཧཱ། ཨོཾ་ཀི་ལི་མ་ལི་ནེ་སཱ་ཧཱ་

[109B] ཨོཾ་མུ་ཁེནྡྲཱ་ཡ་སཱ་ཧཱ། ཨོཾ་ཙ་རིནྡཱ་ཡ་སཱྷཱ། ཞེས་པ་རྣམས་ཅི་འགྲུབ་བཟླ། ཡིག་བརྒྱ་བརྗོད། གནོད་སྦྱིན་གྱི་གཏོར་མ་བསང་སྦྱང། སྟོང་པའི་
ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་ལས་ལྷ་རྫས་ལས་གྲུབ་པའི་གཏོར་མ་དངས་ཤིང་ཐོགས་པ་མེད་པ་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར་
ཨོཾ་ཨཱ་ཧཱུཾ། ལན་གསུམ་གྱིས་བྱིན་གྱིས་བརླབ། གནོད་སྦྱིན་ཡབ་ཡུམ་རྣམས་ཀྱིས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། ཨོཾ་བ་སུ་དྷ་རི་ནི་ས་པཱ་རི་ཝ་ར་ཨི་དམ་པ་
ལིཾ་ཏ་ཁ་ཁ་ཁཱ་ཧི་ཁཱ་ཧི། གེས་པ་ལན་གསུམ་གྱིས་འབུལ། སྔར་ལྟར་མཆོད་ཅིང་བསྟོད། ནོར་རྒྱུན་མ་ཡབ་ཡུམ་གཙོ་འཁོར་རྣམས་སྒྲུབ་གཞི་འདི་ལ་བརྟན་པར་བཞུགས་ནས་རྟེན་ལ་
མཆོད་པ་དང། སྦྱིན་བདག་དང་བདག་སོགས་སེམས་ཅན་ཐམས་ཅད་ལ་དཔལ་འབྱོར་རྒྱ་ཆེན་པོ་རྒྱུན་མི་ཆད་དུ་འབྱུང་བར་མཛད་དུ་གསོལ། ཞེས་འདོད་དོན་ལ་གསོལ་བ་གདབ། ནོར་
རྒྱུན་མ་ཡབ་ཡུམ་གརྩོ་འཁོར་རྣམས་འོད་དུ་ཞུ་ནས་བྲིས་པའི་འཁོར་ལོའི་རྣམ་པར་གྱུར། ཅེས་འོད་བཞུ་བྱ། ཚོགས་བདག་འཁོར་ལོ་བསང་སྦྱང། ཚོགས་བདག་འཁོར་ལོ་སྟོང་
པ་ཉིད་དུ་གྱུར། སྟོང་པའི་ངང་ལས་བཻ་ཊུ་རྱའི་བྲག་རི་བརྩེགས་པའི་སྟེང་དུ་སྣ་ཚོགས་པདྨ་དང་ཉི་མའི་གདན་ལ་བྱི་བ་སྔོན་པོ་མགོ་གཡས་སུ་བསྟན་པའི་སྟེང་དུ། གཿ་ཡོངས་སུ་གྱུར་པ་ལས་
ཚོགས་ཀྱི་བདག་པོ་སྐུ་མདོག་དམར་པོ་གླང་པོ་ཆེའི་གདོང་པ་ཅན་རལ་བའི་ཐོར་ཅོག་ལ་རིན་པོ་ཆེ་དང་མེ་ཏོག་གིས་བརྒྱན་པ་རྟེན་འབྲེལ་གྱི་ཕྱག་གཡས་པ་རྣམས་ན། དགྲ་སྟ། མདའ་ཆེན། ལྕགས་

[110A]༄༅། །ཀྱུ༑ རྡོ་རྗེ། རལ་གྲི། འཕང་མདུང་རྣམས་དང། གཡོན་པ་རྣམས་ན། གཏུན་ཤིང། གཞུ། ཁ་ཊཾ་ག་ཁྲག་གིས་གང་བའི་ཐོད་པ་
ཤ་ཆེན་གྱིས་གང་བའི་ཐོད་པ། ཕུབ་དང་བ་དན་བརྟེན་ནས་འཛིན་པ། དར་གྱི་ཤམ་ཐབས་དང་རིན་པོ་ཆེའི་འཕྲེང་བ་ཅན། ཞབས་གཡས་བསྐུམ་ཞིང། གཡོན་བརྐྱང་བས་
བཞུགས་པ། དེའི་སྤྱི་བོར་ཨོཾ། །མགྲིན་པར་ཨཱ་ཐུགས་ཀར་ཧཱུཾ་གིས་མཚན་པར་གྱུར། ཐུགས་ཀའི་ཧཱུཾ་ལས་འོད་ཟེར་འཕྲོས། རང་བཞིན་གྱི་གནས་ནས་ཐུགས་
རྗེ་ཆེན་པོ་ཚོགས་ཀྱི་བདག་པོ་འཁོར་དང་བཅས་པ་སྤྱན་དྲངས། ཧཱུཾ་རང་བཞིན་དག་པ་བྱང་ཤར་ཕྱོགས་འཚམས་ནས། ཐུགས་རྗེ་ཆེན་པོ་ཚོགས་བདག་སྐུར་སྤྲུལ་བ། །མཆོད་ཅིང་
སྒྲུབ་པའི་གནས་འདིར་སྤྱན་འདྲེན་ན། །ཐོགས་པ་མེད་པར་མྱུར་དུ་གཤེགས་སུ་གསོལ། །བཛྲ་ས་མ་ཡ་ཛ་ཛཿ་ཛཿ་ཧཱུཾ་བཾ་ཧོཿ་གཉིས་སུ་མེད་པར་གྱུར། སླར་ཡང་
ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་རྣམས་སྤྱན་དྲངས། དབང་ལྷས་དབང་བསྐུར། འོད་དཔག་མེད་ཀྱིས་དབུ་བརྒྱན་པར་གྱུར། མཆོད་པ་ཚར་ལྔ་པ་བསང་སྦྱང་
བྱིན་རླབས་སྔ་མ་ལྟར་བྱ། ཨོཾ་ག་ན་བ་ཏི་ཨརྒྷཾ་བྲ་ཏི་ཙྪ་ཧཱུཾ་སཱ་ཧཱ། ཞེས་སོགས་ཀྱིས་མཆོད། སྤྱན་རས་གཟིགས་དབང་ཐུགས་རྗེའི་བདག་ཉིད་ཁྱོད། །འགྲོ་རྣམས་དབུལ་
འཕོངས་སེལ་ཕྱིར་ནོར་ལྷར་སྤྲུལ། །དགོས་འདོད་རྩོལ་ཕྱིར་གསེར་གྱི་ཁྲི་ལ་བཞུགས། །ནོར་གྱི་འབྱུང་གནས་ཁྱོད་ལ་བདག་བསྟོད་དོ། །ཚོགས་བདག་གི་ཐུགས་ཀར་ཉི་མའི་གདན་ལ་

[110B] འཇིག་རྟེན་ཁམས་ཀྱི་དཔལ་འབྱོར་བཀྲག་མ་དང་ས་གཟི་བརྗིད་ཐམས་ཅད་འོད་ཟེར་གྱི་རྣམ་པར་སྤྱན་དྲངས། སྦྱིན་བདག་
དང་བདག་སོགས་སེམས་ཅན་ཐམས་ཅད་ལ་ཐིམ་པས་དཔལ་འབྱོར་བཀྲག་མ་དང་ས་གཟི་བརྗིད་ཕུན་སུམ་ཚོགས་པར་གྱུར། ཨོཾ་ཨཱ་ག་ནི་ཧཱུཾ་སཱ་ཧཱ། ཞེས་དང། ཨོཾ་གུ་ག་ན་པ་ཏ་ཡི་དཱ་ན་པ་
ཏི་ས་པཱ་རི་ཝཱ་ར་པུ་ཥྚིཾ་ཀུ་རུ་ཨོཾ། །ཨོཾ་བཛྲ་ཨ་དུ་ཤ་མ་ཛ་ཏ་ག་ཏ་པེ་ཏ་ཨཱ་ཀརཤ་ཡ་ད་ན་བ་སུ་ཨ་ཡུཿ་བུཎྱཻ་ཕུཥྚིཾ་ཀུ་རུ་སཱ་ཧཱ། ག་ག་ག་ག་ག་ཞེས་ཅི་འགྲུབ་བཟླ། ཡི་གེ་བརྒྱ་པ་
བརྗོད༑ ཚོགས་བདག་གི་གཏོར་མ་བསང་སྦྱང། སྟོང་པའི་ངང་ལས་ཨོཾ་ལས་ཞེས་སོགས་སྔ་མ་ལྟར་བྱིན་གྱིས་བརླབས། ཚོགས་ཀྱི་བདག་པོས་གཏོར་མའི་བཅུད་ཐམས་ཅད་དྲངས་ཏེ་གསོལ་
བར་གྱུར། ཨོཾ་ག་ན་པ་ཏི་ཨི་དམ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། གསུམ་གྱིས་དབུལ། གོང་བཞིན་མཆོད་བསྟོད་བྱ། ཚོགས་ཀྱི་བདག་པོ་སྒྲུབ་གཞི་འདི་ལ་བརྟན་པར་བཞུགས་ནས་
རྟེན་ལ་མཆོད་པ་དང། སྦྱིན་བདག་དང་བདག་སོགས་སེམས་ཅན་ཐམས་ཅད་ལ་དཔལ་འབྱོར་ཕུན་སུམ་ཚོགས་པ་རྒྱུན་མི་ཆད་དུ་འབྱུང་བར་མཛད་དུ་གསོལ། །ཞེས་འདོད་དོན་ལ་གསོལ་བ་གདབ་
ཚོགས་ཀྱི་བདག་པོ་འོད་དུ་ཞུ་ནས་བྲིས་པའི་འཁོར་ལོའི་རྣམ་པར་གྱུར། ཅེས་འོད་བཞུ་བྱ། བུམ་གཏེར་སོགས་བྱིན་གྱིས་བརླབས་པ་ནི། ལས་སྔགས་དང་བསང་ཆུས་བསང། གཏེར་
བུམ་དང་བང་མཛོད་ཀྱི་རྫས་རྣམས་སྟོང་པ་ཉིད་དུ་གྱུར། སྟོང་པའི་ངང་ལས་བམ་ལས་བྱུང་བའི་རིན་པོ་ཆེའི་བུམ་པ་མཚན་ཉིད་ཐམས་ཅད་དང་ལྡན་པ་བཅུད་བཟང་པོས་གང་ཞིང་ཅི་འདོད་འབྱུང་བའི་གཏེར་

[111A]༄༅། །ཆེན་པོའི་བུམ་པར་གྱུར། བུམ་རྫས་ཉེར་ལྔ་འམ་སུམ་ཅུ་བྱིན་གྱིས་བརླབས་སྔགས། སྨན་ལྔ་ལ། ཨོཾ་བཉྩ་བེ་ཥ་ཛྱེ་ཨཱ་ཧཱུཾ། རིན་ཆེན་ལྔ་ལ། ཨོཾ་བཉྩ་རཏྣ་ཨཱ་
ཧཱུཾ༑ དྲི་ལྔ་ལ། ཨོཾ་བཉྩ་གནྡྷེ་ཨཱ་ཧཱུཾ། འབྲུ་ལྔ་ལ། ཨོཾ་པཉྩ་བེ་ག་ཨཱ་ཧཱུཾ། སྙིང་པོ་ལྔ་ལ། ཨོཾ་བཉྩ་གརྦྷ་ཨཱ་ཧཱུཾ། བདུད་རྩི་ལྔ་པ། ཨོཾ་པཉྩ་ཨཱ་མྲྀ་ཏ་ཨཱ་
ཧཱུཾ༑ ཞེས་པ་རྣམས་ཅི་རིགས་བཟླ། བང་མཛོད་ཀྱི་རྫས་རྣམས་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཡོངས་སུ་གྱུར་པ་ལས་གཟུགས་སྒྲ་དྲི་རོ་རེག་བྱ་ཕུན་སུམ་ཚོགས་པ་དང་ལྡན་པའི་ལྷ་
རྫས་ཕུན་སུམ་ཚོགས་པ། རྟེན་ལ་མཆོད་པ་དང། སྦྱིན་པའི་བདག་པོ་དང་བདག་སོགས་སེམས་ཅན་ཐམས་ཅད་ལ་འདོད་དགུའི་ཡོ་བྱད་ཐམས་ཅད་ཟད་མི་ཤེས་པ་རྒྱུན་མི་ཆད་དུ་འབྱུང་བའི་
གཏེར་ཆེན་པོར་གྱུར། ནམ་མཁའ་མཛོད་ཀྱི་ཕྱག་རྒྱ་བྱས་ལ། ཨོཾ་སརྦ་བིད་བའུ་ར་སོགས་དང། སྔགས་དྲུག་དང་ཕྱག་རྒྱ་དྲུག་གིས་བྱིན་གྱིས་བརླབ། བདག་གི་བསམ་པའི་སྟོབས་དག་ནི་
ཞེས་སོགས་བདེན་སྟོབས་བརྗོད། རྟེན་འབྲེལ་སྙིང་པོ་ཅི་འགྲུབ་བཟླས་ཏེ། ཤིས་པ་བརྗོད་ཅིང་མེ་ཏོག་གི་ཆར་དབབ་པར་བྱའོ། །འདིར་སྐུ་འདྲ་འམ་མཆོད་རྟེན་དང་དེར་འབུལ་རྒྱུའི་གཟུངས་
གཞུག་སོགས་ཐམས་ཅད་དཀྱུས་གཅིག་ལ་རབ་གནས་བྱ་ཚུལ་བརྗོད་མོད་ཀྱི། དེ་དག་ལས་རེ་རེ་འམ་འགའ་ཞིག་རབ་གནས་བྱེད་ནའང་ཆོ་ག་འདི་ནང་བཞིན་བྱས་བས་ཆོག་གོ་དེ་ཡང་གཟུངས་འབུལ་
འཁྲུལ་སྤོང་ཉིན་བྱེད་དུ་གཟུངས་མ་དྲིལ་བ་དང་དྲིལ་བ་གཉིས་ཀ་ལ་བགེགས་བསྐྲད་དང་རབ་གནས་བྱ་བར་བཤད་པས་དེ་གཉིས་ཀ་ལ་བགེགས་བསྐྲད་རབ་གནས་བྱེད་པ་དང། ཡང་དེ་ཉིད་ལས་

[111B]
ཀྱང་དོན་ལ་གནས་ཤིང་ཕྱག་ལེན་ལའང་མཛད་པས་ཁ་མ་སྦྱར་བ་དང། སྦྱར་བ་གཉིས་ཀ་ལ་བགེགས་བསྐྲད་རབ་གནས་བྱ་ཚུལ་འདི་ནང་བཞིན་བྱས་བས་ཆོག་ལ་འཁོར་ལོའི་སྒྲུབ་བ་ཞག་བདུན་
སོགས་བྱེད་ཚེ། འཁོར་ལོའི་སྟེང་དུ་བླ་རེ་དང་ལོགས་སུ་ཡོལ་བ་སོགས་གོས་དར་སེར་པོ་སོགས་ཀྱིས་ལེགས་པར་བརྒྱན་ཅིང་འཁོར་ལོ་ལ་གཟུངས་ཐག་བཏགས་ཏེ་ཐུན་གསུམ་མམ་དྲུག་ཏུ་སྐྱེད་ཆོག་
དང༑ སྒྲུབ་གྲོགས་རེ་མོས་ཀྱིས་སྔགས་རྒྱུན་མི་འཆད་པར་བཟླས་ཏེ་བསྒྲུབ་བོ། །འཁྲུལ་སྤོང་ཉིན་བྱེད་དུ་གཟུངས་གཞུག་འབུལ་ཡུལ་གྱི་སྐུ་འདྲ་དང་མཆོད་རྟེན་ལ་བགེགས་བསྒྲད་དང་རབ་
གནས་བྱ་བར་དངོས་སུ་མ་གསུངས་ཤིང། གཟུངས་གཞུགས་སོགས་གྲུབ་རྗེས་བགེགས་བསྐྲད་དང་རབ་གནས་བྱས་ན་དེ་གས་འཐུས་པས་གཟུངས་མ་ཕུལ་གོང་དུ་བགེགས་བསྐྲད་དང་རབ་གནས་མི་
དགོས་སམ་སྙམ་པའི་དོགས་པ་མི་བྱ་སྟེ། འཇིམ་སྐུ་ཆེན་པོ་དང་ས་འབུམ་ཆེན་པོ་ལྟ་བུ་ལ་སྲོག་ཤིང་ལ་གཟུངས་གཞུག་སོགས་བསྡམས་ནས་སྲོག་ཤིང་བཅུག་སྟེ་ཕྱི་དབྱིབས་བཟོ་དགོས་པས་གཟུངས་
གཞུག་མ་ཕུལ་གོང་དུ་རབ་གནས་བྱ་བའི་གཞི་མེད་ཀྱང་ཕྱི་དབྱིབས་བཟོས་ནས་གཟུངས་གཞུག་འབུལ་དགོས་ཚོར། ནང་གཞུག་ལ་བགེགས་བསྐྲད་རབ་གནས་དགོས་པས་ཕྱི་རྟེན་ལའང་དེ་དགོས་པ་
འགྲུབ་ཅིང། ཐམས་ཅད་རྫོགས་པར་གྲུབ་ནས་བགེགས་བསྐྲད་རབ་གནས་བྱེད་ཀྱང་རྟེན་རབ་གནས་ཅན་ལའང་སྙིགས་མའི་དུས་སུ་རབ་གནས་ཡང་ཡང་བསྐྱར་དགོས་པར་ལྷོ་བྲག་གྲུབ་ཆེན་སོགས་ཀྱིས་

[112A]༄༅།།གསུངས་པས་སྐྱོན་དུ་མི་འགྱུར་བར་མ་ཟད་ཕུན་སུམ་ཚོགས་པར་འགྱུར་བས་སོ། །ཅེས་གཟུངས་གཞུག་དང་གནོད་སྦྱིན་འཁོར་ལོ་སོགས་རབ་གནས་བྱ་ཚུལ་ཕུན་ཚོགས་ཆར་འབེབས་
ཞེས་བྱ་བ་འདི་ནི། བཤད་སྒྲུབ་བསྟན་པའི་གསལ་བྱེད་མཁས་དང་གྲུབ་པའི་དབང་ཕྱུག་ཕ་བོང་ཁ་པ་འཇམ་དབྱངས་གྲགས་པ་སོགས་ཀྱིས་མཛད་པའི་ཡིག་ཆ་འགའ་ཞིག་སྣང་ཡར་གོ་སླ་བར་དགོངས་
ནས་ཕྱག་ལེན་དང་ཆོ་གའི་ཡན་ལག་འགའ་ཞིག་གསལ་བར་མ་མཛད་འདུག་པས། ཐམས་ཅད་ཚང་ཞིང་གོ་སླ་ལ་འཁྱེར་བདེ་བ་ཅིག་གྱིས་ཞེས་རྒྱལ་ཁབ་ཆེན་པོ་པེའི་ཅིང་གི་ཁྲིམས་ལྡན་འདུས་པའི་
ཚོགས་ལ་ལུགས་གཉིས་ཀྱི་བསླབ་བྱ་ལེགས་པར་སློབ་པའི་ཕྲོ་བྲང་ཤར་གྱི་ཇ་སག་བླ་མ་ཕུན་ཚོགས་རྒྱ་མཚོ་དང། རབ་འབྱམས་སྨྲ་བ་ཚུལ་ཁྲིམས་བཟང་པོ་སོགས་དོན་གཉེར་ཅན་འགའ་ཞིག་གིས་
བསྐུལ་བའི་ངོར། ཡུལ་བྱང་ཕྱོགས་ཀྱི་མཐར་སྐྱེས་བའི་གྱི་ན་པ་ངག་དབང་བློ་བཟང་ཆོས་ལྡན་གྱིས། དམ་པ་གོང་མའི་ཡིག་ཆ་དང་ཕྱག་ལེན་མཐོང་བརྒྱུད་ལྟར། འཕགས་པ་འཇམ་
དཔལ་གྱི་གནས་མཆོག་རི་བོ་རྩེ་ལྔར་བཀོད་པའི་ཡི་གེ་པ་ནི་དགེ་ཚུལ་སྨོན་ལམ་རིན་ཆེན་ནོ། །འདིས་ཀྱང་རྒྱལ་བ་བློ་བཟང་གྲགས་པའི་བསྟན་པ་ཕྱོགས་དུས་ཐམས་ཅད་དུ་དར་ཞིང་རྒྱས་ལ་ཡུན་རིང་དུ་
གནས་པར་གྱུར་ཅིག་།



