[THE FOLLOWING TEXT HAS INCOMPLETE SECTIONS, WHICH ARE ON ORDER]

[111B] བསྒོམ་ཚུལ་བླ་མཆོད་ལྟར་ཁྲོམ་ཚོགས། འཇིགས་བྱེད་ལྟར་མཐོ་བརྩེགས། ཀུན་འདུས་ནོར་བུའི་ལུགས་བླ་མ་གཅིག་བསྒོམ་པ་གསུམ་ལས། འདིར་ཕྱི་མ་ལྟར་བྱེད། བླ་མ་བསྒོམ་པའི་གནས་ན། ཨ་བྷ་དྷ་ནའ་
རྒྱུད་ལས། དྲིན་ངད་ལྡན་པའི་བླ་མ་དེ། །ལག་པའི་མཐིལ་ལམ་སྙིང་གི་དཀྱིལ། །ལུས་ཀྱི་ཆ་ཤས་གར་བསྒོམས་ཀྱང། །སངས་རྒྱས་སྟོང་གི་བྱིན་རླབས་ཀྱང། །གང་ཟག་དེ་ཡིས་སྡུད་པར་བྱེད། །གསུངས་བ་ལྟར་སྤྱི་བོར། ནམ་མཁར། སྙིང་གར་
བསྒོམ་ཚུལ་སོགས་ཡོད། མཐོ་དམན་ནི། མཐོ་བས་རྒོད་པ་དང་དམའ་བས་བྱིང་བ་སྐྱེ་བས་འདིར་མཐོ་དམའ་རན་པ་སྨིན་མཚམས་ཀྱི་ཐད་ཙམ་དང། ཐག་རིང་ཐུང་བརྐྱང་ཕྱག་འཚལ་ན་སེང་ཁྲིའི་རྩར་ལག་རྩེས་སླེབ་ཐུབ་པའི་ཚོད་ཙམ་དགོས། སེང་ཁྲིས་མི་
འཇིགས་པ་བྮིའམ་དབང་ཕྱུག་བརྒྱད་མཚོན། སྣ་ཚོགས་པདྨ་དང་ཉི་ཟླའི་གདན་གསུམ་གྱིས་ཐུན་མོང་བར་ལམ་གཙོ་གསུམ་དང། ཐུན་མོང་མ་ཡིན་པར་འོད་གསལ། སྒྱུ་ལུས། ཟུང་འཇུག་གསུམ་ལ་བླ་མ་རང་ཉིད་ཀྱིས་མངའ་དབང་བསྒྱུར་བ་དང་
དེ་རྣམས་བླ་མ་རང་ཉིད་ཀྱི་ཐུགས་རྒྱུད་ལ་ཡོད་བར་མཚོན། སངས་རྒྱས་ཐམས་ཅད་རང་འདྲེན་པའི་ཕྱིར་བླ་མའི་རྣམ་པར་བྱོན་པས་རང་གི་བླ་མ་འདི་སངས་རྒྱས་ཐམས་ཅད་ཀྱི་སྤྲུལ་པའི་རང་གཟུགས་ཡིན་པར་ཤེས་ན་མ་མའི་རྣལ་འབྱོར་གྱི་གནད་ཚང། འདིར་
རྩ་བའི་བླ་མ་རྡོ་རྗེ་འཆང་གི་རྣམ་པར་བསྒོམ་པ་ཡིན། རང་གི་ཚེ་སྔོན་མའི་བླ་མ་ཡང་ད་ལྟའི་བླ་མ་འདི་ཉིད་རང་འདྲེན་པའི་ཕྱིར་དུ་ཡང་ཡང་བྱོན་པ་ལས་གཞན་ལོགས་སུ་མེད་དེ། ཇོ་འབྲོམ་ཡབ་སྲས་ཀྱི་རྣམ་ཐར་ལྟ་བུ་ཡིན། དེ་ཡང། ཞིང་ཁམས་

[113B] དེ་ཡང་ལྡོག་ཕྱོགས་ནས་གདུང་བསེལ་བ། སྒྲུབ་ཕྱོགས་ནས་དེ་སེལ་བྱེད་ཀྱི་ལམ་སྟོན་པ་ལ་སྦྱར། རྗེ་རིན་པོ་ཆེ་སོགས་ཀྱི་རྡོ་རྗེའི་སྐྱིལ་ཀྲུང་མཛད་པ་ནི་སྐྱིལ་ཀྲུང་བཞི་ལྡན་གྱི་ངོ་བོར་འཚང་རྒྱ་བའི་བརྡ་ཐབས་བསྟན་པ་ཡིན་
སངས་རྒྱས་རྣམས་སངས་རྒྱས་པ་ན་རིགས་ལྔའི་ངོ་བོར་འཚང་རྒྱ་དགོས་ཏེ། དེ་མིན་ན་རྣམ་སྣང་མེད་ན་སྐུ་རྡོ་རྗེ་མེད་པ་སོགས་སུ་འགྱུར། དེས་ན་སྐུ་རྡོ་རྗེ་སོགས་ཡོད་པ་སངས་རྒྱས་ཁོ་ན་ཡིན་པས་འདིར་ཡང་གནས་གསུམ་དུ་རྡོ་རྗེ་གསུམ་གྱི་ངོ་བོ་ཡི་
གེ་འབྲུ་གསུམ་གྱིས་མཚན་པ་སངས་རྒྱས་ཁོ་ནའི་ཁྱད་ཆོས་ཡིན་གསུངས། སྤྱན་འདྲེན་པ་ལ། ཡེ་ཤེས་ཇི་སྙེད་ཁྱབ་གྱུར་པ། །སྐུ་ཡིས་ཀྱང་ནི་དེ་སྙེད་ཁྱབ། །ཅེས་པ་ལྟར་སངས་རྒྱས་ཀྱི་ཐུགས་རྣམ་པ་ཐམས་ཅད་མཁྱེན་པའི་ཡེ་ཤེས་ཀྱིས་ཤེས་བྱ་
ཐམས་ཅད་ལ་ཁྱབ། དེས་གར་ཁྱབ་ལ་སྐུས་ཁྱབ་པས་ཆོས་སྐུའི་དབྱིངས་ནས་གཟུགས་སྐུར་བཞེངས་པ་ཙམ་ལས། རྒྱང་རིང་པོ་ཞིག་ནས་སྤྱན་འདྲེན་མི་དགོས་ཀྱང། དེ་འདྲའི་ངེས་ཤེས་མ་རྙེད་པ་རྣམས་ལ་ལོངས་སྐུའི་ཞིང་ནས་སྤྲུལ་སྐུའི་རྣམ་པར་
སྤྱན་འདྲེན་པར་གསུངས་པས། མདུན་གྱི་ནམ་མཁར་བླ་མ་དམ་ཚིག་པ་གསལ་བཏབ་པ་ལ་བླ་མ་ཡེ་ཤེས་པ་སྤྱན་དྲངས་ནས་བསྟིམ། དེ་ཡང་རྡོ་རྗེ་འཆང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས་འོག་མིན། མཁའ་སྤྱོད། མངོན་དགའ། བདེ་བ་ཅན་སོགས་
ཕྱོགས་བཅུའི་ཞིང་ནས་བླ་མ་རྡོ་རྗེ་འཆང་ལ་སངས་རྒྱས་བྱང་སེམས་གྲངས་མེད་པས་བསྐོར་བ་སྤྱན་དྲངས་ནས་གཅིག་ཏུ་འདྲེས་པ་ཛཿ་ཧཱུཾ་སོགས་ཀྱི་སྐབས་རྡོ་རྗེ་འཆང་གི་སྤྱི་བོར་བྱོན་པ་སོགས་དབུག་གཞུག་བཅིངས་མཉེས་བྱ་ཚུལ། འདིས་མི་བསྐྱོད་པའི་

[115B] དུས་གསུམ་ཕྱོགས་བཅུའི་རྒྱལ་བ་སོགས་གསུངས་པ་དང་གནད་གཅིག་མཆོག་དང་ཐུན་མོང་དངོས་གྲུབ་མ་ལུས་ཀུན། །ཞེས་སོགས་ཏེ། མཆོག་ཐུན་མོང་གི་དངོས་གྲུབ་ཐམས་ཅད་བླ་མ་ཚུལ་བཞིན་བསྟེན་པའི་ཕན་ཡོན་དུ་སྙིང་ནས་མཐོང་སྟེ། བསམ་
སྦྱོར་ཕུན་སུམ་ཚོགས་བས་རྟག་ཏུ་མཉེས་བ་རྣམ་གསུམ་ཚུལ་བཞིན་སྒྲུབ་པ། འདི་དག་མར་བས་ནཱ་རོ་དང། ནཱ་རོས་ཏཻ་ལོ་པ་བསྟེན་ཚུལ་སོགས་ལྟར་དགོས་ཚུལ། རྗེ་ཙོང་ཁ་བས། དེ་ནས་འདི་ཕྱིའི་ལེགས་ཚོགས་ཇི་སྙེད་པའི། །སོགས་དང། མདོ་སྡེ་
རྒྱན་ལས། བཀུར་སྟི་རྙེད་པ་དག་དང་རིམ་གྲོ་དང། །སོགས་ལྟར་བླ་མའི་ཞབས་ཏོག་ལ་དམན་འབྲིང་མཆོག་གསུམ་ཡོད། ཞབས་ཏོག་རབ་ནི་བླ་མས་ཆོས་གསུངས་པའི་དོན་སྒྲུབ་པ་ཉམས་ལེན་བྱེད་པ་ཡིན། དོན་བསམས་ཏེ་གོམས་ན་ཚིག་གཅིག་བཏོན་
ཀྱང་དོན་རྒྱ་ཆེན་པོ་བསྒོམ་ཤེས་པས་ས་ཆོད་ཆེ། དབང་བཞི་ཐུན་མོང་དང་ཐུན་མོང་མ་ཡིན་པ་ལེན་ན་ཁྱོད་ནི་བླ་མ་སོགས་བླ་མཆོད་ལྟར་བྱ་ཆོག་དེ་ནས་ཚོགས་ཞིང་བསྡུབ་ལ། དེ་ལྟར་གསོལ་བ་སོགས་ཀྱི་ཚེ་སེང་ཁྲི་པང་ཟླར་ཐིམ། བླ་མ་རང་གི་སྤྱི་གཙུག་ཏུ་
རང་དང་ཞལ་བལྟ་ཕྱོགས་མཐུན་པར་དགྱེས་བཞིན་བཞུགས། ནཱ་རོ་ཆོས་དྲུག་གི་འཕྲུལ་འཁོར་བྱེད་ན་མཚམས་འདིར་བྱ། དེ་ནས་བླ་མ་སྤྱི་བོ་ནས་རྩ་ཨ་ཝ་དྷཱུ་ཏཱིར་བརྒྱུད་རང་ལ་ཐིམ་པའི་རྐྱེན་གྱིས། སྙིང་གར་མི་ཤིགས་པའི་ཐིག་ལེ་སྟེང་དཀར་འོག་དམར་བའི་
ནང་དུ་རང་སེམས་ཤིན་ཏུ་ཕྲ་བའི་རླུང་སེམས་ཧཱུཾ་ཡིག་དཀར་ལ་དམར་མདངས་ཆགས་པ་བདེ་བ་ཆེན་པོའི་རང་བཞིན་ཅན་འོད་ཟེར་ཁ་དོག་ལྔ་འཕྲོ་བ་ཞིག་ཏུ་བསམས་ཏེ་སྒྱུ་ལུས་ནང་ལྡང་གི་དམིགས་པ་བསྐྱང། བླ་མཆོད་ཀྱི། སྙིང་གའི་འདབ་བརྒྱད་དྷཱུ་ཏཱིའི་

[117B] རྡོར་དྲིལ་སོགས་སྔགས་ཀྱི་དམ་རྫས་རྣམས་མཁས་གྲུབ་རྗེས་རྣལ་འབྱོར་རོལ་པའི་དགའ་སྟོན་དུ་གསུངས་པ་ལྟར་མ་མཐའ་རི་མོར་བྲིས་པ་ཚུན་
ཚང་བ་བྱས་ཏེ་བཅང་དགོས། སྔགས་ཀྱི་དམ་ཚིག་གི་རྫས་ཚང་ན་དཔའ་བོ་མཁའ་འགྲོ་རྣམས་ཤ་རུལ་ལ་སྦྲང་མ་འཐིབས་པ་ལྟར་འདུས་ནས་ལམ་གྱི་གྲོགས་མཛད་པར་གསུངས། དེ་ལྟར་དམ་ཚིག་གསུམ་བཟུང་པས་རྣམ་སྣང་གི་དམ་ཚིག་རྡོ་རྗེ་དྲིལ་བུ་ཕྱག་
རྒྱ་ཡང། །ཞེས་པའང་ཐུན་དྲུག་འདིར་ཚང། བདག་གི་ལུས་དང་ཞེས་སོགས་ནས། ཕངས་པ་མེད་པར་གཏང་བར་བྱ། །ཞེས་པ་དགེ་བའི་ཕུང་པོ་བཏང་བ་ཆོས་དང། ལུས་ལོངས་སྤྱོད་བཏང་བ་ཟང་ཟིང། ཡང་ན་རང་གི་ལུས་སེམས་ཅན་རྣམས་ལ་གང་ལ་གང་འདོད་
ཀྱི་ཡིད་བཞིན་གྱི་ལུས་སུ་བསྒྱུར་ནས་བཏང་བར་བསམ། ཕོངས་པའི་སྡུག་བསྔལ་གྲོལ་བར་ཡོངས་སུ་རབ་བརྩོན་ཞིང། །སོགས་ལྟར་རིན་འབྱུང་སེར་སྣ་དག་ཆ་ལྷར་ཤར་བ། མི་བསྐྱོད་པ་ནི་གཟུང་བ་དང་འཛིན་པའི་རྣམ་རྟོག་གིས་མི་བསྐྱོད་པ་སྟེ། ཞེ་
སྡང་གི་དག་ཆ་ལྷར་ཤར་བ་ཡིན་ཚུལ་སོགས་གསུངས། མཚམས་འདིར་སྡོམ་པ་གསུམ་གྱི་ཁས་བླངས་པའི་དམ་ཚིག་རྣམས་ལ་ཡིད་བཤར་བྱེད་དགོས་པས། སྡོམ་གསུམ་བསླབ་བྱའི་སྡོམས་ཚིག་བསྡུས་པ་གུང་ཐང་གསུང་སོགས་དང། ལུང་བཞིའི་
བར་སྡོམས་འདུལ་བ་རྒྱ་མཚོའི་སྙིང་པོ་དང་སྦྲགས་པ་དང། པཎ་ཆེན་ཆོས་རྒྱན་གསུང་སྡོམས་ཚིག་ལྟ་བུ་ཞིག་བློ་ལ་ངེས་པར་བྱས་ཏེ་དེ་ཐོག་ནས་བསྔོ་བགྲང་བྱ། དགེ་སློང་མིན་ན་དེའི་བསླབ་བྱའི་སྡོམས་ཚིགས་རྣམས་བརྗོད་མི་དགོས། དེ་ནས་བྱང་

[119B] ཐུན་དྲུག་ཚར་གསུམ་སྡེབས་གཅིག་བཏོན་ཡོད་ན། བྱིན་གྱིས་རློབས་ལན་གསུམ་པའི་མཇུག་ཏུ་ཚོགས་ཞིང་བསྡུ་དགོས་བས། སླར་ཡང་དགྱེས་བཞིན་སོགས་
དང་པོ་གཉིས་ཀྱི་སྐབས་རང་འདྲ་ཆད་དེ་ཐིམ། གསུམ་པའི་སྐབས་བླ་མ་ཧྲིལ་པོ་ཐིམ་པར་བསམ་དགོས། རྗེ་ཆོས་རྒྱན་གྱིས་འདིའི་སྦྱར་བྱང་དུ། འདི་ལས་འོངས་པའི་རྣམ་དཀར་དགེ་བའི་མཐུས། །སོགས་གསུངས་ཏེ་རྡོ་རྗེ་འཆང་གི་བཅས་མཚམས་ལས་
མི་འདའ་བའི་ཐུགས་སྨོན་མཛད་པ་ལྟར་ང་ ཆོས་རྒྱན་གསུང་འདི་ལས་འོངས་པའི་སོགས་ཀྱི་སྨོན་ལམ་ཤཱཽ་ཀ་གཉིས་དང། སྐྱེ་བ་
ཀུན་ཏུ་ཡང་དག་བླ་མ་དང། །སོགས་ཐུན་དྲུག་གི་མཇུག་ཏུ་སྒྱར་ནས་གདོན། སྨོན་ལམ་གཞན་མང་པོ་འདིར་མ་བཏོན་ཀྱང་ཆོག་ཤམྦྷ་ལར་སྨོན་པ་ནི། སྤྱིར་ཤམྦྷ་ལར་སྐྱེ་བ་ཙམ་མ་ཡིན་པར་སྟོན་པ་མཉམ་མེད་ཤཱཀྱའི་རྒྱལ་པོའི་བསྟན་པ་སྔ་དར་ལ་
རང་ཉིད་སངས་རྒྱས་པ་སོགས་མ་བྱུང་ཡང་གསང་སྔགས་ཀྱི་ལམ་ལ་བག་ཆགས་ལེགས་པར་བཞག་ནས། བསྟན་པ་ཕྱི་དར་དྲག་པོ་འཁོར་ལོ་ཅན་གྱི་དུས་སུ་ལམ་ལྷག་མ་རྣམས་ཉམས་སུ་ལེན་ནུས་པའི་སྔགས་ཀྱི་རྟེན་ཁྱད་པར་ཅན་དུ་སྐྱེ་བའི་
དགོས་པ་ཡོད་པས་སྨོན་ལམ་འདི་ལ་ཤིན་ཏུ་གནད་ཆེ། ཡང་བདག་གི་བླ་མའི་ཕྱག་བཞེས་ལྟར་ཐུན་དྲུག་འདི་སྦྱོར་ཆོས་དང་སྒྲགས་ན། ཕུར་ཚུགས་གསོལ་འདེབས་པར་སྐལ་བཟང་མགྲིན་རྒྱན་གཞུང་ལྟར་འདོན། སྐྱབས་གནས་ཀུན་འདུས་བླ་



