   ༈    བཏུང་བ་དང། བདུག་པ་གཉིས་མིང་རྐྱང་ཙམ་མ་ཡིན་ཏེ། རྗེ་སི་ཏུས། ཡང་སྐབས་

[125B] གོས་སོགས་ལ་བགོ་བ་དང། རྟ་ལ་བཅིབ་པ། ཆང་སོགས་ལ་བཏུང་བ། སྤོས་ལ་བདུག་པ། བྱ་བ་ལ་བརྩམ་པ། ཟས་ལ་བཟའ་བ་
བསླབ་བྱ་ལ་བསླབ་པ་སོགས་དང། འཆད་འགྱུར་མ་ནིང་གི་འཇུག་པའི་སྐབས་སུ། གདམ་བྱ་ལ་གདམ་པ། རྩ་ལ་གཟན་པ། ཡུལ་ལ་བཟུང་བ་སོགས་དང། མོ་དང་ཤིན་ཏུ་མོའི་འཇུག་པའི་སྐབས་སུའང་དེ་
འདྲ་མང་དུ་འབྱུང་བ་གོ་དགོས་སོ། །ཞེས་གསུངས་པའི་དགོངས་པའི་སྙིང་པོ་གསལ་བར་བྱེད་པའོ། །གཞན་གྱི་དངོས་པོའི་དཔེར་བསྒྱུར་རོ། །ཞེས་པ་དང། བདག་གི་དངོས་པོའི་དཔེར་གཅོད་དོ་ཞེས་པ་ལ་གཅིག་
པའི་སྐྱོན་འདུག་གསུང་བ་ཤིན་ཏུ་མ་བརྟགས་པ་སྟེ། བསྒྱུར་རོ་ཞེས་པ་བསྒྱུར་བར་བྱའོ། །ཞེས་པའི་དོན་དང། གཅོད་དོ་ཞེས་པ་གཅོད་པར་བྱེད་དོ། །ཞེས་པའི་དོན་ཡིན་པས། བྱ་བ་གཞན་དང་བྱེད་པ་བདག་
ལ་གཅིག་སྐྱོན་ཡོད་དོགས་མེད། །དགག་གོ། ཞེས་པ་བྱ་བྱེད་གཉིས་ཀའི་དཔེར་བརྗོད་དུ་བྱུང་བས་བདག་གཞན་མི་ཕྱེད་པའི་དོགས་པ་འདུག་གསུང་བ་ཐུགས་མད་ཀྱང། སྤྱིར་ཚིག་གཅིག་ལ་དོན་དུ་མ་དང། དོན་
གཅིག་ལ་མིང་དུ་མ་འབྱུང་བ་མི་འགལ་བར་མ་ཟད་མ་ནིང་བདག་གཞན་གཉིས་ཀ་ལ་འཇུག་པས། དགག་གོ། ཞེས་པ་ཡང། སྔ་ཕྱིའི་ཚིག་གྲོགས་དང་བསྟུན་ནས། དགག་པར་བྱེད་དོ་ཞེས་པ་དང་མཐུན་

[126A]༄༅། །ན་བདག་དངོས་དང། དགག་པར་བྱའོ། །ཞེས་པ་དང་མཐུན་ན་གཞན་དངོས་སུ་གོ་དགོས་པ་ལགས། གཅད་ངོ་ཞེས་པ་འདི་དུས་གསུམ་གང་དུ་འཇོག་དགོས་ཤེ་ན། མ་འོངས་པར་
འཇོག་དགོས་ཏེ། བཅད་དོ། །ཞེས་པ་བཅད་ཟིནད་ཏོ་སྟེ་འདས་པ་དང། གཅད་དོ་ཞེས་པ་གཅད་པར་བྱའོ་སྟེ་མ་འོངས་པ་དང། གཅོད་དོ་ཞེས་པ་གཅོད་པར་བྱེད་དོ་སྟེ་ད་ལྟར་བ་ཡིན་མོད་ཀྱང་འདི་ལ་འཁྲུལ་
མཁན་མང་པོ་སྣང་ངོ།།



