༄༅། །ཨ་རོལ་རིན་པོ་ཆེའི་ཕྱག་ལེན་བཞུགས་སོ། །

[001A] །སྐྱབས་མཆོག་ཨ་རོལ་རིན་པོ་ཆེའི་ཕྱག་ལེན། བླ་མའི་མདུན་སྟེགས་བུའི་སྟེང་དུ་སྣོད་སོ་སོར་གཏོར་མ་གསུམ་དང་ཏིང་ལོ་གསུམ་ཤར་
གཅིག་ལ་བསྒྲིགས། དེའི་མདུན་དུ་མཆོད་པ་བཤམས། མཆོད་གཏོར་གཉིས་ཀ་མགོ་གཡོན་ནས་བྱེད། ཐོག་མར་མཆོད་པ་བྱིན་རླབས་ཕྱག་རྒྱ་བཅས། རང་གི་ཐུགས་
ཀའི་ཞེས་ཁྲོ་བོ་སྤྱན་དྲངས། ཡེ་ཤེས་བསྐལ་པ་སོགས་ཐམས་ཅད་ལ་ཕྱག་རྒྱ། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་རྡོ་རྗེ་སློབ་མ་རྣམས་ལ་སྒྲ་དབྱངས་ལྷ་མོའི་
བྱིན་རླབས་འབུལ་བ་ལ་བར་དུ་གཅོད་པའི་བགེགས་ཀྱི་ཚོགས་རྣམས་འདིར་བཀུག་པར་གྱུར། གཏོར་མ་གསུམ་སྣོད་དང་བཅས་པ་ཕྱག་ཁ་ཡར་བསྟན་པས་བཟུང་

[002A]༄༅། །ནས་གཡས་བསྐོར་གསུམ། ཏིང་ལོ་ཕྱག་ཁ་ཐུར་དུ་བསྟན་པས་བཟུང་ནས་གཡོན་བསྐོར་གསུམ། སངས་རྒྱས་ཀྱི་ཁྱད་པར་
དུ་སྒྲ་དབྱངས་ལྷ་མོ་དབྱངས་ཅན་མའི་གསང་བ་གསུམ་གྱི་ སྐབས་ལ་ལར།  སྐུ་གསུང་ཐུགས་ཀྱི་གསང་བ་བླ་ན་མེད་པའི་བདེན་པའི་མཐུལ་བརྟེན་ནས། བདག་ཅག་  དཔོན་སློབ་འཁོར་དང་
བཅས་པ་རྣམས་ཀྱི་སྒོ་གསུམ་ལུས་ལོངས་སྤྱོད་དམ་པའི་ཆོས་ཟབ་མོ་སྒྲུབ་པ་ལ་བར་དུ་གཅོད་པའི་བགེགས་ཀྱི་ཚོགས་སྤྱི་དང། ཁྱད་པར་དུ་རྡོ་རྗེ་སློབ་མ་རྣམས་ལ་
་འབུལ་བར་བྱེད་པ་ལ་བར་དུ་གཅོད་པར་བྱེད་པའི་བགེགས་ཀྱི་ཚོགས་གང་ཡིན་པ་དེ་དག་ཐམས་ཅད་མཆོད་སྦྱིན་གྱི་གཏོར་མ་རྒྱ་ཆེན་པོ་འདོད་པའི་ཡོན་ཏན་ལྔ་

[002B] མཁོ་རྒུའི་ཡོ་བྱད་མ་ཚང་བ་མེད་པ་འདི་ཉིད་ཀྱིས་ཚིམ་པར་གྱིས་ལ་གནོད་པ་དང་འཚེ་བའི་བསམ་པ་ངན་པ་ཐམས་ཅད་སྤོངས་ལ། ཕན་པ་དང་སོང་ཞིག་གལ་ཏེ་མི་འགྲོ་ན་ཁྲོ་བོའི་རྡོ་རྗེ་གདོན་མི་ཟའོ། །
ཞལ་བཞིའི་སྔགས་འཕྲོར། རང་གི་ཐུགས་ཀའི་ཧཱུཾ་ངམ་ཧྲཱི་ལས་འོད་ཟེར་འཕྲོས་པས་རྡོ་རྗེ་ས་གཞི་རྭ་བ་མེ་རི་དང་བཅས་པས་སྟེང་འོག་ཕྱོགས་མཚམས་ཐམས་ཅད་བར་མཚམས་མེད་པར་ཡོངས་སུ་བསྐོར་བས་
བདག་དང་སློབ་མ་རྣམས་རྣམ་པ་ཐམས་ཅད་དུ་བགེགས་དང་བྲལ་བར་གྱུར།། ། ༄༅། །ཨ་ཁུ་རིན་པོ་ཆེ་དང་མཁན་རིན་པོ་ཆེའི་ཕྱག་བཞེས་ལ། ཁྲོ་བོའི་མཆོད་པ་བཤམས་མེད་པས་བྱིན་རླབས་མི་
གསུང། རང་གི་ཐུགས་ཀའི་ཞེས་ཁྲོ་བོ་སྤྱན་དྲངས། ཚིགས་བཅད་རྣམས་དང་མཆོད་པ་ལ་ཕྱག་རྒྱ་མི་མཛད། རྐང་པ་བཞི་རེའི་མཐར་དྲིལ་བུ་གསིལ། ཨ་ཀ་རོ་ལ་པད་ཀོར་མཐར་སོར་མོ་ནང་བསྣོལ་མཁྲིག་མ་སྦྱོར་བ་
སྣོད་གཅིག་གི་ནང་གཏོར་མ་གསུམ་མདུན་དང་ཏིང་ལོ་ཕྱིར་བྱས་མཆོད་དཔོན་གྱིས་ཕྱག་ཏུ་ཕུལ་ཚེ་གཏོར་མ་ཕྱག་ཁ་ཡར་བསྟན་པའི་སྲིན་ལག་དང་མཐེའུ་ཆུང་བར་དུ་བཟུང་གཡས་བསྐོར་ཙམ། ཏིང་ལོ་ཁ་མར་བསྟན་དེ་ལྟར་
བཟུང་གཡོན་བསྐོར། སངས་རྒྱས་མཐུ་ལ་བརྟེན་ནས་རྡོ་རྗེ་སློབ་མ་རྣམས་ལ་འབུལ་བར་བྱེད་པ་ལ་བར་ཆད་རྩོམ་པའི་བགེགས་ཀྱི་ཚོགས་ཐམས་ཅད་གཏོར་མ་འདི་ཉིད་ཀྱིས་ཚིམ་པར་གྱིས་ལ་འདིར་མི་སྡོད་པར་བསྲུང་འཁོར་མེད་དོ།། །།



