༄༅། །བཀའ་དྲིན་མཚུངས་མེད་ཁྱབ་བདག་འཁོར་ལོའི་མགོན་པོ་་སྐྱབས་རྗེ་ཡོངས་འཛིན་ཁྲི་བྱང་རྡོ་རྗེ་འཆང་ཆེན་པོའི་དྲུང་ནས་
འབྲས་སྤུངས་ཆོས་སྒར་དུ་བློ་སྦྱོང་དོན་བདུན་མའི་ཁྲིད་སྩལ་སྐབས་ཀྱི་ཟིན་བྲིས་བཞུགས་སོ།།
   ༈    ལམ་རིམ་གསོལ་འདེབས་སོགས་སྤྱི་འགྲོ་ལྟར་དང། མཎྜལ། སངས་རྒྱས་ཆོས་ཚོགས་མའི་མཇུག་འོ་ལགས་སོ། རྒྱལ་བ་བྱམས་པས། ངན་
འགྲོའི་ལམ་ནི་བཟློག་བགྱིས་ཤིང།།   ྾    ྾  ཞེས་ལུང་འདྲེན་དང་བཅས་སྔོན་འགྲོའི་ཆོས་བཤད་མདོར་བསྡུས།འདིར་དྲང་དོན་བཞིན་ལག་ཅན་སྙིང་
རྗེའི་ལྷ། བཀའ་གདམས་ལྷ་བཞིའི་གྲས་ཡིན་པ་དེ་དང། ངེས་དོན་དབུ་མ་འཇུག་པ་ལས་གསུངས་པ་ལྟར་སྙིང་རྗེ་ཆེན་པོ་ལ་ཕྱག་འཚལ། །
འཆི་བ་མེད་པ་སྟེ། སྙན་ངག་གི་རྒྱན་ལྟར་མཚན་བཏགས་པ་དང། ཡང། འཆི་བདུད་ཕྲ་མོ་འཇོམས་པ་ནི་སངས་རྒྱས་ཀྱི་གོ་འཕང་སྟེ། དེ་ཡང་ལམ་འདིས་ཐོབ་པར་བྱེད་པས་
 རང་གཅེས་འཛིན་སོགས་འཇོམས་པར་བྱེད་པ་དང།  ཉམས་ལེན་
ཆ་ཤས་ཀྱིས་གཅེས་འཛིན་སོགས་འཇོམས་པ། སྨན་གྱི་ དོན་གོང་བཞིན་སྦྱར། རྐྱེན་ངན་གྲོགས་སུ་བསྒྱུར་

[200A]༄༅། །ལྟས་ངན་གཡང་དུ་ལེན།    ༈   འདིའི་སྔོན་འགྲོ་ནི། སྤྱིར་ལམ་རིམ་གྱི་སྐབས་དང་མི་འདྲ་བར། འདིར་ཚང་མ་བྱང་ཆུབ་སེམས་སམ་བློ་
སྦྱོང་གི་བསྐུལ་བྱེད་དུ་འགྲོ་བ་ཞིག་དགོས། འདིར་དམིགས་སྐོར་ལྔའམ་དྲུག་སོགས། དཔེར་ན། དལ་འབྱོར། འཆི་བ་མི་རྟག་ངན་འགྲོའི་སྡུག་བསྔལ། ལས་འབྲས། འཁོར་བའི་
སྡུག་བསྔལ་བཅས་ཏེ། དེ་ཡང་བཤེས་གཉེན་བསྟེན་ཚུལ་ལ་མཚོན་ན་མཇུག་གི་སྦྱོར་བས་བསྟེན་པའི་མཇུག་བཤེས་གཉེན་སྒྲུབ་པའི་མཆོད་པས་མཉེས་པ་ཞིག་བྱ་དགོས་པར་འདུག་བླ་
མ་སངས་རྒྱས་ཀྱི་བཞེད་དོན་གཙོ་བོ་ནི། སེམས་ཅན་ཐར་པ་དང། ཐམས་ཅད་མཁྱེན་པའི་སར་འགོད་པ་དེ་ཡིན་པས། དེ་ཉིད་བདག་གིས་ཁུར་དུ་བླངས་ཏེ། བདག་ཁོ་ནས་བླ་མ་
སངས་རྒྱས་ཀྱི་སྲི་ཞུ་དེ་བསྒྲུབ་པར་བྱའོ། །དེ་ལྟར་  ྾    ྾  སྙམ་དུ་བསམས་པ་དང། དལ་འབྱོར་ལའང། དོན་ཆེ་བསམ་པའི་མཇུག་དེ་ལྟ་བུ་བསྒྲུབ་ནུས་པའི་སྐབས། དོན་ཆུང་ཞིག་
ལ་མགོ་མ་འཁོར་བར། དོན་ཆེན་པོ་ཞིག་སྒྲུབ་དགོས། དོན་ཆེ་ཤོས་ནི་བློ་སྦྱོང་སྟེ་བྱང་སེམས་བསྒོམ་པ་འདི་ཡིན་པས་འབད་པར་བྱའོ། །དེ་ལྟར་དོན་ཆེན་པོ་བསྒྲུབ་མ་ཤེས་པ། ཤིང་

[200B] ཚོང་པས་ཀྱང་ཚོང་ཁེ་སང་ཆེ་བ་ཞིག་འཐོབ་ཐབས་བྱེད་དགོས་པ་ལྟར། རྙེད་དཀའ་བ་བསམས་པའི་མཇུག་དེ་ལྟར་རྙེད་
དཀའ་བའི་དུས་འདིར། བྱང་སེམས་བསྒོམ་མ་ཐུབ་ན། ནམ་ཞིག་ན་བྱང་སེམས་བསྒོམ་རྒྱུ་ཕར་ཞོག་བྱང་སེམས་ཀྱི་མིང་ཙམ་ཡང་མི་ཐོས་པ་ཞིག་གི་སར་སྐྱེ་རྒྱུ་གོར་མ་ཆགས་པས་
ཚེ་འདིར་དེ་བསྒོམ་པར་བྱའོ། །དེ་ལྟར་  ྾  འཆི་བ་མི་རྟག་པ་བསམས། ངེས་པར་འཆི་བ་བསམས། གསོན་པའི་ཚེ་ཆོས་བྱ་ལོང་མེད་པར་ངེས་པར་འཆི་བ་བསམས་པའི་མཐར། དེ་
ལྟར་ཁོམ་ལོང་ཡོད་དུས་འདིར། ད་ལྟ་ནས་བཟུང་སྟེ་འབད་ནས་བྱང་ཆུབ་ཀྱི་སེམས་བསྒོམ་པར་བྱའོ། །སྙམ། ནམ་འཆི་ངེས་མེད་མཇུག་བྱང་སེམས་ཀྱི་མིང་ཙམ་ཡང་མི་གོ་བ་ཞིག་
ད་ལྟ་རང་མི་ཡོང་བའི་ངེས་པ་མི་འདུག་ན། ད་ལྟ་ནས་དེར་འབད་པར་བྱའོ། །དེ་ལྟར་འཆི་བའི་ཚེ་ཆོས་ལས་གཞན་གྱི་མི་ཕན། དེ་ཡང་སྤྱི་ཆོས་དང། དེའི་སྙིང་པོ་བྱང་སེམས་ཏེ་
འཆི་དུས་ཀྱང་བྱང་ཆུབ་ཀྱི་སེམས་བསྒོམས་ནས་ཤི་ན། དེས་ཀོ་ཐག་ལྟོད་དགོས་མེད་པ། ཆེ་བྱས་ཆེ་འཚེངས། ཆུང་བྱས་ཆུང་འཚེངས་པའི་ཆོས་འདི་ལ་བག་ཆགས་ཚུན་ཆད་ཅིག་མ་

[201A]༄༅། །བཞག་པའི་མཐུ་མེད་པས། འདི་ཁོ་ན་ལ་འབད་པར་བྱའོ། །ངན་འགྲོའི་སྡུག་བསྔལ་ཐད། སྐྱབས་འགྲོ་དང་སྦྲག་ཀྱང་རུང་ལ། སྐབས་འགར་སྐྱབས་འགྲོ་དང་མ་སྦྲག་པར་
དེ་འདྲེའི་སྡུག་བསྔལ་དུ་དངོས་སུ་བབས་ན་ངས་ཇི་ལྟར་བཟོད། དེར་སྐྱེ་སོང་ན། དགེ་སེམས་ཕྲ་མོ་ཙམ་ཡང་སྐྱེ་བའི་གོ་སྐབས་ཀྱང་མེད་ན། བྱང་ཆུབ་ཀྱི་སེམས་ཀྱི་སྐད་ཆ་ཙམ་ག་
ལ་ཡོད། དེས་ན་ད་རེས་སྙིང་རུས་ཀྱིས་འབད་པར་བྱའོ། །སྐྱབས་འགྲོའི་ཐད། རང་ལ་ལམ་རྒྱུས་མེད་པར། གྲོགས་དགེ་འདུན་བྱང་ཆུབ་སེམས་པའི་རྗེས་སུ་ཞུགས་ནས་ཐེག་པ་ཆེན་
པོའི་ཆོས་འདི་ཉམས་སུ་བླངས་བར་བྱའོ། །ལས་འབྲས་ཐད། རང་གཞན་སེམས་ཅན་ཐམས་ཅད་སྡུག་བསྔལ་གྱིས་མནར་བ་ནི། བསོད་ནམས་མ་ཡིན་པའི་ལས་བསགས་པ་འདི་ལ་
ཐུག་འདུག་འོན་ཀྱང་ད་ལྟ་རང་ཉིད་ཀྱང། ལས་ངན་པའི་གཞན་དབང་དུ་སོང་འདུག་ན། དགེ་སྡིག་སྤང་བླང་ཚུལ་བཞིན་དུ་བྱ་བ་དང། དགེ་བའི་ནང་ནས་ཀྱང་སྟོབས་ཆེ་བ་བྱང་
ཆུབ་ཀྱི་སེམས་འདི་བསྒོམ་པར་བྱའོ།།    ༈    ངེས་པ་མེད་པར་དེ་ལྟར་སྲིད་པའི་ཕུན་ཚོགས་སོགས་གཞན་ལ་ཡིད་བརྟན་མེད། ཡིད་བརྟན་འཕེར་ངེས་

[201B] ངོམས་པ་མེད་པའི་ཐད། ཕུན་ཚོགས་གཞན་གྱིས་ནམ་ཡང་མི་ངོམས་ཤིང་ཕུང། བྱང་ཆུབ་ཀྱི་སེམས་འདིས་རང་གཞན་གཉིས་ཀ་ཚིམ་པར་བྱེད་ནུས་
པ་ཡིན། སྔོན་ལ་རང་ཉིད་འཁོར་བ་ལས་ཐར་དགོས། དེ་ལ་ལམ་བསླབ་པ་གསུམ་ལ་བསླབ། བསྒོམ་བྱའི་གཙོ་བོ་བྱང་ཆུབ་ཀྱི་སེམས་ལ་བྱ། བློ་སྦྱོང་རྩ་ཚིག་འགར། སྔོན་ལ་དོན་
དམ་བྱང་ཆུབ་ཀྱི་སེམས་བསྒོམ་པར་བཤད་པ། ཐེག་ཆེན་རིགས་ཅན་དབང་རྣོན། ཡང་དག་ཤེས་འཚོལ་སྔོན་བཏང་གི་དབང་དུ་བྱས་པ་ཡིན། བདག་གཞན་མཉམ་བརྗེའི་བཏང་
སྙོམས་འདི། གཉེན་ལ་ཕན་པ་སྒྲུབ་དགོས་པ་བཞིན་དུ། དགྲ་ལའང་ཕན་པ་སྒྲུབ་དགོས་པར་མཉམ་པའི་བཏང་སྙོམས་ཡིན། འཁོར་བ་ལ་མཐའ་མེད་པ། རྟེན་འབྲེལ་བཅུ་གཉིས་ཀྱི་
འཁོར་ཚུལ། ཉིན་རེ་བཞིན་ལས་བྱེ་བ་འབུམ་ཕྲག་བསགས་ཚུལ་བསམས་ན་ཤེས། དེའི་བར་དུ་སེམས་ཅན་ལ་བརྟེན་དགོས། རང་གཅེས་འཛིན་གྱི་སྐྱོན་བསམ་པའི་མཇུག་སྔོན་ཚེ་
རབས་འཁོར་བ་ཐོག་མེད་ནས་ད་བར་ཕུང། ད་དུང་ཕུང་བར་འགྱུར་བ། དེ་ལྟར་ལགས་པས་དགྲ་བོ་བདག་གིས་ཟིན་  ྾    ྾  བློ་ངན་འདིའི་དབང་དུ་སྐད་ཅིག་ཀྱང་མི་བཏང་བར་བྱའོ།།

[202A]༄༅། །   ༈    དགེ་བ་བཅུའི་ཕན་ཡོན་སེམས་ཅན་རྣམས་རང་ལ་ཚེ་འདི་དང། ཕྱི་མ་མངོན་མཐོ་ངེས་ལེགས་གང་ལའང་གཞན་དོན་དུ་བྱང་ཆུབ་དོན་
གཉེར་མེད་ཀྱང། རྩ་བ་ཚུལ་ཁྲིམས་བསྲུང་ནས་སེམས་ཅན་ལ་གཅེས་པའི་དབང་གིས་དགྲ་བཅོམ་པའི་གོ་འཕང་ཐོབ་པ། འདོད་ཆགས་ལ་བརྟེན་པའི་ལྟུང་བ་བརྒྱ་བྱུང་བ་ལས། ཞེ་
སྡང་ལ་བརྟེན་པའི་ལྟུང་བ་གཅིག་བྱུང་བ་ཉེས་པ་ཆེ་བར་གསུངས་པ་ཡང། བྱམས་པ་དང་ཞེ་སྡང་གཉིས་འགལ་ཟླ་ལྟར་སོང་བའི་དབང་གིས་ཡིན། དཔེར་ན། རང་ལ་སོན་རྩ་སྟེར་
མཁན་དང། ཞིང་གཉིས་ཀ་དྲིན་ཆེ་བ་ལྟར། སངས་རྒྱས་དང། སེམས་ཅན་གཉིས་ཀ་དྲིན་ཆེ་ཞིང་གལ་ཆེ་མཉམ་ཡིན། རྗེ་བཙུན་བྱམས་པས་ཐུགས་བསྐྱེད་པ། སྟོན་པ་ཤཱཀྱ་ཐུབ་
པ་ལས་བསྐལ་པ་བརྒྱད་ཁྲིའམ་གཅིག་སྔ་ཡང། སྙིང་སྟོབས་ཆེ་ཆུང་གིས་ཤཀྱ་ཐུབ་པ་སྔོན་ལ་སངས་རྒྱས་པ་དང། འཕགས་པ་ཐོགས་མེད་སྙིང་རྗེས་སྒྲིབ་པ་དག་པ། དགེ་ཚུལ་ཚེམ་བུ་
པས་སྙིང་རྗེས་དག་པ་མཁའ་སྤྱོད་དུ་གཤེགས་པའང་སེམས་ཅན་གྱི་དྲིན་ཡིན། མདོར་ན་སེམས་ཅན་ཡིན་ན་དངོས་ཤུགས་བརྒྱུད་གསུམ་ཅི་རིགས་ཀྱིས་ཕན་འདོགས་བཞིན་པ་ཡིན་

[202B] གཏོང་ལེན་སྐབས། མ་རྒན་གྱི་སྡུག་བསྔལ་རི་ལེའི་ལྕགས་མདོང་གི་དུ་བ་ཐོན་པ་ལྟར། དེའི་སྣ་བུག་གཡས་ནས་ཐོན་རང་གི་སྣ་བུག་གཡོན་དུ་ཞུགས་
   ༈   ། གཅིག་བརྗོད་ན། དང་པོ་ཡུལ་ཡིད་དུ་འོང་བ་ལ་དམིགས་ནས་འདོད་ཆགས་སྐྱེས་པའི་ཚེ། ང་ལྟ་
བུའི་འདོད་ཆགས་ཅན་ཤིན་ཏུ་མང་བས་སྙིང་རེ་རྗེ། ངའི་འདོད་ཆགས་འདིས་གོ་བཅད་ནས། དེ་རྣམས་ཀྱིས་འདོད་ཆགས་ཞི་བར་གྱུར་ཅིག་སྙམ་པ་དང། དེ་བཞིན་དུ་ཞེ་སྡང་དང་
གཏི་མུག་ལ་རིགས་འགྲེ།    ༈    ཕྱི་གཟུང་བ་བདེན་པར་མེད་པ་བསམ་པ། །
པའི་ཚུལ་བསམ་པ། ། སྟོང་པ་ཉིད་སྟོང་པ་ཉིད་བསྒོམ་པ་ནི་
། འདི་ལ་བཤད་ཚུལ་གཉིས་ལས། གཅིག་ནི། འདི་རྟོགས་ན་འཁོར་བ་ལས་ཐར། མ་རྟོགས་ན་འཁོར་བར་འཁོར་བར་

[203A]༄༅། །འགྱུར་བ་ཡིན་པས་དེ་ལྟར་བརྗོད་པ་དང། ཡང་གཅིག་ནི། གང་ལ་སྟོང་པ་ཉིད་རུང་བ།།   ྾    ྾  ཞེས་སོགས་ལྟར། སྟོང་པ་ལས་རྟེན་འབྱུང་གྲུབ་པ།    ༈   
མའི་སྐྱེས་བུར་བྱ།། སྣང་ལ་རང་བཞིན་མེད་པའི་སྒྱུ་མར་བཤད་ཚུལ་དང། སྣང་ཡང་བདེན་པར་མ་གྲུབ་པའི་སྒྱུ་མར་བཤད་པ་གཉིས་ལས། ཕྱི་མ་འདི་ཡིན་
   ༈    གཅིག་ནི། ནད་འདིས་སྔོན་གྱི་ལས་ངན་དག་པས་འགྲིག་སོང་སྙམ་པའི་དགའ་བ་དང། ནད་པ་ཡོངས་རྫོགས་ཀྱི་སྡུག་
བསྔལ་དེ་ངའི་འདིས་གོ་ཆོད་པར་ཤོག་སྙམ་པ་དང། ཡང་གཅིག་ནི། ནད་འདི་བླ་མ་སངས་རྒྱས་ཀྱིས་ངེད་ལ་སྡུག་བསྔལ་མི་འདོད་ན་སྡིག་པ་སྤོངས་ཤིག་ཅེས་གསུངས་པའི་བརྡ་ཡིན་
པར་འདུག་སྙམ་དུ་བསམས་པ། གསེར་གླིང་པས། རྐྱེན་ངན་དགེ་བའི་བསྐུལ་མ་ཡིན། །འདྲེ་གདོན་རྒྱལ་བའི་ཆོ་འཕྲུལ་ཡིན། །ན་ཚ་སྡིག་སྒྲིབ་ཀྱི་ཕྱགས་ཤིང་སྟེ། །སྡུག་བསྔལ་ཆོས་
ཉིད་ཀྱི་ཡོ་ལང་ཡིན། །ཞེས་པ་ལྟར་བསམ། བློ་སྦྱོང་ཚུལ་འདི་དག་ལག་ལེན་དུ་མ་འཁེལ་བ་དེ་འགའ་ཞིག་གིས་མ་ཤེས་པས་ལན། འགའ་ཞིག་གིས་མ་བྱས་པས་ལན་ནས་ཡོད་པ་ལས་

[203B] བཤད་མཁན་གྱིས་ཕོངས་པ་མེད་པས། བློ་སྦྱོང་བློ་བཟང་དགོངས་རྒྱན་སོགས་ལ་བལྟ་དགོས། ཡང་དགོན་པས། འབྱོར་ན་མི་དགའ་རྒུད་ན་དགའ།།
འབྱོར་ན་གསོག་བསྲུང་སྡུག་བསྔལ་ཆེ། །རྒུད་ན་དཀའ་བར་སྤྱད་ཆོས་འགྲུབ། །སྤྲང་ལུས་ཆོས་པའི་གཏད་སོ་ཡིན། །བསྟོད་ན་མི་དགའ་སྨད་ན་དགའ། །བསྟོད་ན་ཁེངས་སེམས་ང་
རྒྱལ་སྐྱེ། །སྨད་ན་རང་སྐྱོན་ཐེར་ལ་འབུད། །ཞེས་སོགས་གསུངས།    ༈    བློ་ལེགས་པོ་རང་མ་འབྱོར་བའི་ཚེ། བློ་སྦྱོང་བ་ལ་བར་གཅོད་
ཞི་བ་དང། གྲོགས་བྱ་བའི་ཆེད་དུ་བྱས་པ་དང། བློ་ལེགས་པོ་སྦྱང་ཐུབ་ན། འདྲེ་གདོན་ཁྱེད་རྣམས་ཀྱིས་ད་བར་གནོད་པ་གཏོང་བ་དེ་ཤིན་ཏུ་ལེགས། ད་དུང་ཐོངས་ཤིག་ཅེས་བསྐུལ་བ་
   ༈    ཉོན་མོངས་བསྟེན་ནས་ནམ་ཡང་མི་སྤངས་པའི་གཞུང་བཟང་མ་བྱེད་ཅེས་པའི་དོན་དང། ཡང། གཞན་གྱི་གནོད་པ་
སོགས་བརྗེད་དུ་མ་བཅུག་པར་ངང་བསྲིང་པའི་ཁོན་འཛིན་དམ་པོ་མ་བྱེད།    ༈   ། རང་སྐྱོན་གཞན་ལ་མི་གཡོགས་པའི་དོན་དང་

[204A]༄༅། །ལས་དོན་ཁུར་དུ་འཁྲི་བའི་ལས་འགན་ལ་གཡོལ་ནས་གཞན་ལ་འགེལ་ཐབས་བྱེད་པའོ།། །།བཅས་བློ་སྦྱོང་དོན་བདུན་མའི་ཟིན་བྲིས་འདི་བཞིན་དགའ་ལྡན་ཤར་རྩེ་ཛེ་སྨད་
སྤྲུལ་མིང་པ་བློ་བཟང་དཔལ་ལྡན་བསྟན་འཛིན་ཡར་རྒྱས་སམ་མིང་གཞན་བློ་གཏེར་དགྱེས་པའི་ལང་ཚོས་བགྱིས་པས་དགེ་བས་སངས་རྒྱས་ཀྱི་བསྟན་པ་ཕྱོགས་ཀུན་ཏུ་དར་ཞིང་རྒྱས་པར་
གྱུར་ཅིག། །།དགེ་ལེགས་འཕེལ།།

[204B][BLANK PAGE]



