   ༈    འདིར་རྟེན་འབྲེལ་བསྟོད་པ་ལེགས་བཤད་སྙིང་པོ་འཆད་པ་ལ་གསུམ། བསྟན་བཅོས་ལ་འཇུག་པའི་སྒོ་མཆོད་
པར་བརྗོད་པ། འཇུག་བྱ་བསྟན་བཅོས་ཀྱི་རང་བཞིན། བསྟན་བཅོས་མཐར་ཕྱིན་པའི་བྱ་བའོ། །དང་པོ་ལ་གཉིས། འགྱུར་ཕྱག་དང་མཐུན་པའི་མཆོད་བརྗོད་དང། །ལུས་་རྣམ་བཞག་གི་ཚུལ་གྱིས་
མཆོད་པར་བརྗོད་པའོ། །གཉིས་པ་འཇུག་བྱ་བསྟན་བཅོས་ཀྱི་རང་བཞིན་ལ་ལྔ། །རྟེན་འབྲེལ་གསུངས་པའི་སྒོ་ནས་བསྟོད་པའི་རྒྱུ་མཚན། སངས་རྒྱས་ཁོ་ན་གྲོལ་བ་དོན་གཉེར་ལ་མི་བསླུ་བར་
སྒྲུབ་པ། དེ་ལས་རྒྱལ་བའི་བསྟན་པ་ཁོ་ན་ཐར་འདོད་ཀྱི་འཇུག་དོགས་སུ་བསྟན་བ། དེ་ལ་བརྟེན་ནས་སངས་རྒྱས་ཀྱི་བཀའ་དྲིན་རྗེས་སུ་དྲན་ཚུལ། མཇུག་་བསྡུ་བའོ། །དང་པོ་ལ་གསུམ། རྟེན་་འབྲེལ་
འཁོར་བའི་རྩ་བ་གཅོད་བྱེད་དུ་སྟོན་བ། རྟེན་་འབྱུང་ཟབ་མོ་བསྟན་བའི་སྙིང་པོར་བསྟན་པ། རྟེན་་འབྲེལ་གསུངས་པའི་སྒོ་ནས་བསྟོད་པ་ཉིད་བསྟོད་པའི་སྒོ་མཆོག་ཏུ་སྟོན་པའོ། །གཉིས་པ་སངས་རྒྱས་ཁོ་

[005B] བཅོམ་ལྡན་འདས་ཀྱི་ལུང་གི་བསྟན་པ་སྐྱོན་མེད་དུ་སྒྲུབ་པ་དང། དེ་ལས་སངས་རྒྱས་ཉིད་གྲོལ་བ་དོན་གཉེར་ལ་མི་བསླུ་བར་སྒྲུབ་པའོ། །དང་
པོ་ལ་གཉིས། སྟོང་པ་ཉིད་སྟོན་པའི་བཀའ་རྣམས་སྐྱོན་མེད་དུ་སྒྲུབ་པ་དང། དཔེ་་དེས་བཀའ་གཞན་རྣམས་ཀྱང་སྐྱོན་མེད་དུ་སྒྲུབ་པའོ། ། དང་པོ་ལ་གསུམ་ ། རང་བཞིན་གྱིས་སྟོང་པ་རྟེན་འབྱུང་གི་དོན་དུ་གསུངས་ཚུལ་
དེ་ལྟར་ཁས་མི་ལེན་པ་ལ་གནོད་བྱེད་བསྟན་པ། སྟོང་པ་རྟེན་འབྱུང་གི་དོན་དུ་གསུངས་པས་སྒྲོ་སྐུར་གྱི་ལྟ་བ་སྤོང་ཚུལ་ལོ། །དང་པོ་ལ་གཉིས། མདོར་བསྟན་པ་དང། རྒྱས་པར་བཤད་པའོ། །དང་པོ་
ལ་གསུམ། སྟོང་པ་རྟེན་འབྱུང་གི་དོན་དུ་གསུངས་ཚུལ་དངོས། རྟེན་འབྱུང་གི་རྒྱུ་མཚན་གྱིས་རང་བཞིན་གྱིས་གྲུབ་མ་གྲུབ་ལྟ་བ་འཆིང་གྲོལ་གྱི་རྒྱུར་བསྟན་པ། རྒྱུ་མཚན་དེས་སྟོན་པ་གཞན་ལས་ཁྱད་ཞུགས་
པར་སྒྲུབ་པའོ། །གཉིས་པ་རྒྱས་པར་བཤད་པ་ལ་བཞི། རང་བཞིན་གྱིས་སྟོང་པ་རྟེན་འབྱུང་གི་དོན་དུ་ཤར་བ་བཅོམ་ལྡན་འདས་ཀྱི་རང་ལུགས་མཐར་ཐུག་ཏུ་བསྟན་པ། བཅོམ་ལྡན་འདས་ཀྱིས་ཆོས་ཐམས་
ཅད་རང་བཞིན་གྱིས་སྟོང་བར་གསུངས་ཚུལ། །རང་བཞིན་གྱིས་མེད་ཀྱང་རྟེན་འབྱུང་གི་བྱ་བྱེད་འཐད་པར་གསུངས་ཚུལ། རང་་བཞིན་གྱིས་སྟོང་པ་ལ་རྒྱུ་འབྲས་ཀྱི་རྣམ་གཞག་འཐད་པར་མ་ཟད་

[006A]༄༅། །རྟེན་ནས་འབྱུང་བ་ཉིད་ཀྱིས་མཐར་ལྟ་བ་མི་ལ་བརྟེན་པར་གསུངས་པ་ལ་མཆོག་ཏུ་བསྔགས་པའོ། །དང་པོ་ལ་གསུམ། རྟེན་འབྱུང་མ་མཐོང་བ་དང་མཐོད་
ཡང་དེའི་དོན་རང་བཞིན་གྱིས་མེད་པར་མ་ཤེས་པ་རྣམས་ཀྱིས་བཅོམ་ལྡན་འདས་ཀྱི་རང་ལུགས་མ་རྟོགས་པར་བསྟན་པ། རང་བཞིན་གྱིས་སྟོང་པ་རྟེན་འབྱུང་གི་དོན་དུ་ཤར་བ་བཅོམ་ལྡན་
འདས་ཀྱི་རང་ལུགས་མཐར་ཐུག་ཏུ་བསྟན་བ་དངོས། རང་བཞིན་གྱིས་སྟོང་བ་རྟེན་འབྱུང་གི་དོན་དུ་ཤར་བའི་ཚད་བསྟན་པའོ། །གཉིས་པ་ལ་གསུམ། ཐུབ་་པས་སྟོང་པ་རྟེན་
འབྱུང་གི་དོན་དུ་གོ་ན་རང་བཞིན་མེད་པ་ལ་བྱ་བྱེད་འཐད་པར་བཞེད་པ། དེ་ལྟར་མ་གོ་ན་མཐར་ལྷུང་བར་བཞེད་པ། དེས་ན་རྟེན་འབྲེལ་དང་སྟོད་པ་མི་འགལ་བར་ཐུབ་པའི་དགོངས་
པ་མཐར་ཐུག་ཏུ་བསྟན་པ་དངོས་སོ། །གཉིས་པ་བཅོམ་ལྡན་འདས་ཀྱིས་ཆོས་ཐམས་ཅད་རང་བཞིན་གྱིས་སྟོད་བར་གསུངས་ཚུལ་ལ་གསུམ། །ཆོས་ཐམས་ཅད་རང་བཞིན་མེད་
པར་གསུངས་ཚུལ་དངོས། རང་་བཞིན་གྱིས་ཡོད་ན་མྱང་འདས་མི་འཐད་བར་གསུང་ཚུལ། དེ་ལྟར་གསུངས་པ་ལ་ཆོས་མཐུན་གྱི་རྒོལ་བ་མེད་པར་བསྟན་པའོ། །གཉིས་པ་

[006B] རྟེན་འབྲེལ་རང་བཞིན་གྱིས་གྲུབ་པར་འདོད་བ་ཤིན་ཏུ་སྨད་པའི་གནས་སུ་བསྟན་བ། དེ་ལྟར་ཁས་ལེན་པ་རྣམས་རྒྱལ་བ་དགྱེས་པའི་ལམ་
ལ་རེ་ཞིག་བཀྲི་ཐབས་མེད་བར་བསྟན་བ། ཁས་་བླང་ནང་འགལ་གྱི་གནོད་བྱེད་བསྟན་པ་དངོས་སོ། །གསུམ་པ་སྟོང་པ་རྟེན་འབྱུང་གི་དོན་དུ་གསུངས་པས་སྒྲོ་སྐུར་གྱི་ལྟ་བ་སྤོང་ཚུལ་ལ་གཉིས། ཐུབ་་
པའི་དབང་པོས་རྟེན་འབྱུང་སྒྱུ་མ་ལྟ་བུར་གསུངས་ཚུལ་དང། ་རྟེན་འབྱུང་གསུངས་པས་སྒྲོ་སྐུར་གྱི་ལྟ་བ་སྤོང་ཚུལ་ལས་ཐུབ་པའི་བཀའ་ལ་སུས་ཀྱང་གླགས་མི་རྙེད་པར་ངེས་ཚུལ་ལོ། །གཉིས་
བ་དེ་ལས་སངས་རྒྱས་ཉིད་གྲོལ་བ་དོན་གཉེར་ལ་མི་བསླུ་བར་སྒྲུབ་པ་ལ་གཞི། ཕྱི་ནང་གི་སྟོན་པའི་ཁྱད་པར་བཤད་པ། ཁྱད་པར་དེ་ཤེས་པས་སངས་རྒྱས་ཁོ་ན་ལ་གུས་པར་རིགས་པ། ་རྗེ་བཙུན་
བླ་མ་རང་ཉིད་ཀྱང་རྒྱུ་མཚན་མཐོང་ནས་ཐུབ་པ་ལ་གུས་བར་བསྟན་པ། བསྟན་་པ་དང་སྟོན་པ་ཚད་མར་སྒྲུབ་པའི་དོན་བསྡུ་བའོ། །གསུམ་པ་དེ་ལས་རྒྱལ་བའི་བསྟན་པ་ཁོ་ན་ཐར་འདོད་ཀྱི་འཇུག་ངོགས་
སུ་བསྟན་པ་ལ་གསུམ། ཐུབ་་པའི་བཀའ་ཐམས་ཅད་མྱང་འདས་ཐོབ་པའི་ཐབས་སུ་བསྟན་པ། དེས་་ན་རྒྱལ་བའི་བསྟན་པ་ལ་འཇུག་རིགས་པར་བསྟན་པ། རྩོམ་་པ་པོ་རང་ཉིད་ཁྱད་ཆོས་གསུམ་

[007A]༄༅། །ལྡན་གྱི་བསྟན་པ་འདི་འཛིན་པ་ལ་སྤྲོ་བར་བསྟན་པའོ། །བཞི་པ་དེ་ལ་བརྟེན་ནས་སངས་རྒྱས་ཀྱི་བཀའ་དྲིན་རྗེས་སུ་དྲན་ཚུལ་ལ་གཉིས། རྩོམ་པ་པོས་སངས་རྒྱས་རྗེས་སུ་
དྲན་ཚུལ་དང། གདུལ་བྱ་གཞན་ལ་སངས་རྒྱས་རྗེས་སུ་དྲན་ཚུལ་འདོམས་པའོ། །དང་པོ་ལ་གསུམ། ཐུབ་་བའི་དབང་པོས་སློབ་པ་ལམ་གྱི་གནས་སྐབས་སུ་ཆོས་འདིའི་ཆེད་དུ་བཀའ་བ་སྤྱད་
པ་རྗེས་སུ་དྲན་ཚུལ། ཆོས་འདི་ཐུབ་པའི་དཔང་པོ་ལས་དངོས་སུ་ཐོས་ན་ཅི་མ་རུང་སྙམ་དུ་རྗེས་སུ་དྲན་ཚུལ། རྟེན་འབྱུང་ཟབ་མོའི་དོན་གསུངས་ཚུལ་རྗེས་སུ་དྲན་པས་ཐུགས་སྤྲོ་བའི་ཚུལ་
ལོ༑༑ གཉིས་པ་གདུལ་བྱ་གཞན་ལ་སངས་རྒྱས་རྗེས་སུ་དྲན་ཚུལ་འདོམས་པ་ལ་གཉིས། ཟབ་མོ་རྟེན་འབྱུང་གི་དོན་འདི་འཚོལ་པའི་ཚུལ་དང། རྙེད་ནས་དེ་ལས་སངས་རྒྱས་རྗེས་སུ་དྲན་
པར་གྱིས་ཞེས་གདམས་པ་དངོས་སོ། །དང་པོ་ལ་བཞི། བོད་དུ་གྲགས་པའི་གཞུང་ཐོར་བུ་རྣམས་ལ་ཡིད་མི་རྟོན་པར་འཕགས་ཡུལ་མཁས་པའི་རྗེས་སུ་འབྲང་དགོས་པར་གདམས་པ་
པཎ་་གྲུབ་ཀྱི་བཤད་སྲོལ་ལ་ཡང་མི་མཐུན་པ་མང་དུ་ཡོད་པ། ཟབ་དོན་འགྲེལ་བ་ལ་ཀླུ་སྒྲུབ་ཡབ་སྲས་ཚད་མར་བསྟན་པ། ལུགས་འདི་སྟོན་པའི་བཤེས་གཉེན་བསྟེན་དགོས་པར་

[007B] །དང་པོ་ལ་གཉིས། བོད་སྡི་མའི་བཤད་སྲོལ་ལ་ཡིད་བརྟན་མི་རུང་བར་བསྟན་པ་དང། འཕགས་་ཡུལ་མཁས་པའི་རྗེས་སུ་འབྲང་དགོས་པའོ། །གསུམ་པ་བསྟན་བཅོས་མཐར་
ཕྱིན་པའི་བྱ་བ་ལ་གཉིས། བསྟན་བཅོས་འདི་བརྩམས་པའི་དགེ་བ་བསྔོ་བ་དང། ལེགས་བཤད་འདི་ཕུན་ཚོགས་ལྔ་ལྡན་དུ་བརྩམས་ཚུལ་ལོ། །དང་པོ་ལ་ལྔ། འགྲོ་བ་རྣམས་བཤེས་གཉེན་དམ་
པས་འཛིན་པའི་རྒྱུར་བསྔོ་བ། བསྟན་་པ་རིན་པོ་ཆེ་ལ་རྒྱུ་མཚན་ཤེས་ནས་དད་བ་ཐོབ་པས་ས་སྟེང་གང་བར་སྨོན་པ། རྗེ་རང་ཉིད་ཀྱིས་སྐྱེ་བ་ཐམས་ཅད་དུ་བསྟན་པ་རིན་པོ་ཆེ་ལུས་སྲོག་བཏང་ནས་
འཛིན་པ་ལ་ལེ་ལོ་འགོག་པའི་རྒྱུར་བསྔོ་བ། བསྟན་་པ་སྤེལ་བའི་རྒྱུད་བསྔོ་བ། བསྟན་་པ་འཛིན་ཅིང་སྤེལ་བ་ལ་སྲུང་མ་ཁྱད་པར་ཅན་གྱིས་གྲོགས་བྱེད་པར་སྨོན་པའོ། །གཉིས་པ་ལེགས་
བཤད་འདི་ཕུན་ཚོགས་ལྔ་ལྡན་དུ་བརྩམས་ཚུལ་ལ་ལྔ། བསྟོང་ཡུལ་ཕུན་སུམ་ཚོགས་པ། བསྟོད་ཚུལ་ཕུན་སུམ་ཚོགས་པ། རྩོམ་པ་པོ་ཕུན་སུམ་ཚོགས་པ། གནས་ཕུན་སུམ་ཚོགས་
པ༑ ཡི་གེ་བ་ཕུན་སུམ་ཚོགས་པའོ། །ཞེས་ལྕང་སྐྱ་ཡེ་ཤེས་བསྟན་པའི་སྒྲོན་མེས་མཛད་པའི་རྟེན་འབྲེལ་བསྟོད་པ་ལེགས་བཤད་སྙིང་པོའི་འགྲེལ་པ་ལེགས་བཤད་ནོར་བུའི་བང་མཛོད་ཀྱི་བསྡུས་

[008A]༄༅། །དོན་འདི་ནི་དགེ་སློང་དྷརྨ་བྷ་དྲས་པ་རྣམ་བདེ་ཆེན་རི་ཁྲོད་དུ་སྦྱར་བའོ། །བཀྲ་ཤིས།། །།



