   ༈   
བྱའི་སྡོམ་པ་བསྒྲག་པའི་སྐབས་ཀྱི་རྣམ་སྣང་ལ། འདི་ནི་སངས་རྒྱས་རིགས་དག་པའི། ཞེས་དྲངས་ཤིང། རྗེའི་རྩ་ལྟུང་རྣམ་བཤད་དངོས་གྲུབ་སྙེ་མར། འདི་ནི་སངས་རྒྱས་རིགས་དགའ་བའི། ཞེས་དྲངས་ནས་དེ་ཉིད་
དག་པའི་ཁུངས་སུ། འདི་ནི་སངས་རྒྱས་རིགས་ཡིད་འོང། ཞེས་དཀྱིལ་ཆོག་མང་པོར་འབྱུང་ཚུལ་གསུངས་སོ། །དེ་ལྟར་ན་དག་པའི་ཞེས་པ་དང་དགའ་བའི་ཞེས་པ་གཉིས་འགྱུར་ཁྱད་ཙམ་མ་གཏོགས་དོན་འདྲ་བ་བཞིན་
དུ༑ བདེ་མཆོག་གི་སྐབས་ཀྱི་དག་པ་གསུམ་གྱི་རྣལ་འབྱོར་ཞེས་པ་དང། དགའ་བ་གསུམ་གྱི་རྣལ་འབྱོར་ཞེས་པ་གཉིས་ཀྱང་རྒྱ་སྐད་གཅིག་ལ་བོད་སྐད་དུ་འགྱུར་མི་འདྲ་བའི་ཁྱད་པར་ཡིན་ཞེས་སྨྲས་སོ། །



