༄༅།དུས་དགྲའི་དབང་པོའི་སྒྲུབ་ཐབས་ཀྱི་ཞབས་ཤེས་ཟིན་
ཐོ་འཇམ་དཔལ་མ་ཉེས་བྱེད་བཞུགས།། ༄༅། །བླ་མ་དང་འཇམ་དཔལ་གཤིན་རྗེའི་གཤེད་དབྱེར་མ་མཆིས་པའི་ཞབས་ལ་བུས་པས་ཕྱག་འཚལ་སོ། །རང་གི་ཕུང་པོ་ལ་བཏགས་པའི་ངག་དག་གཞི་དང་བཅས་
པ་འོད་དུ་ཞུ་བ་ལས་སྐད་ཅིག་གིས་སྣ་ཚོགས་པད་ཉིའི་སྟེང་དུ་འཇིགས་བྱེད་མ་ཧེའི་ཞལ་ཅན། གྲི་ཐོད་འཛིན་པའི་ཕྱག་གཉིས་ཡུམ་གྱི་སོག་ཕྲག་ཏུ་བསྣོལ་བ། ཞབས་གྱས་སྐུམ་གྱོན་བརྐྱང། ཡུམ་གྲི་
ཐོད་འཛིན་པའི་ཕྱག་གཉིས་ཡབ་ཀྱི་ལྟག་པར་བསྣོལ་བ། ཞབས་གཡས་བརྐྱང་གཡོན་འཁྱུད། གཉིས་ཀ་རུས་པའི་རྒྱན་ཅན། རང་གི་ཐུགས་ཁར་ཡི་གེ་བཅུ་བའི་སྔགས་འཕྲེང་ས་བོན་དང་བཅས་
པ་འཁོད་པ་ལས་ཁྲོ་བོ་སྤྲོས་ཏེ་བགེགས་བསྐྲད། རླུང་མེ་གཉིས་ཀྱི་ས་བོན་སྔོ་མར་གྱེན་འགྲེང། རླུང་གི་ངོས་མཉམ་དང་མེའི་ཟུར་གཅིག་རང་ལ་བསྟན། སྔ་མའི་མཆོག་མ་གཉིས་ཀྱི་སྟེང་དུ་བུམ་པ་ནས་
ཐོན་པའི་གཡོ་བའི་རྒྱལ་མཚན། ཕྱི་བའི་ཟུར་གསུམ་གྱི་སྟེང་དུ་ཨ་དཀར་པོ་གསུམ་ལས་མི་མགོ་ལྟག་པ་དབུས་བསྟན། ཨ་དཀར་པོ་ལས་ཐོད་པ། ཤ་རྣམས་བུབ་ཚང་གཏུབ་ནས་སྤུངས་བ་ལྟ་བུ་
ཨོཾ་གྱི་སྟེང་དུ་ཨཱ་འབྲུ་གསུམ་བརྗོད་པའི་ཚེ་རང་གི་སྒོ་གསུམ་གྱི་ལས་བདུད་རྩི་ལ་བསྟིམ། དྲག་པོའི་མཆོད་པ་དགྲ་བགེགས་ཀྱི་སྙིང་ཁྲག་གི་མཆོད་ཡོན་དང་ཞབས་བསིལ་དབང་པོའི་མེ་ཏོག་

[075A]༄༅། །ཤ་ཆེན་གྱི་བདུག་སྤོས། ཞུན་ཆེན་གྱི་སྒྲོན་མེ། སྙིང་ཁྲག་དྲིས་སྒོས་པའི་དྲི་ཆབ་དོན་སྙིང་ལྔའི་ཞལ་ཟས། རྐང་གླིང་སོགས་ཀྱི་རོལ་མོ། །རང་གི་ཐུགས་ཁར་སྦྱན་འདྲེན་གྱི་སྔགས་
འཕྲེང་འཁོད་པ་ལས་ཁྲོ་བོ་ཞགས་པ་དང་སྕགྶ་ཀྱུ་ཐོགས་པ་བཅུ་དྲུག་སྤྱོས། ཕུར་གདབ་ཀྱི་སྔགས་འཕྲེང་འཁོད་པ་ལས་ཁྲོ་བོ་ཕུར་བུ་དང་ཐོབ་ཐོགས་པ་བཅུ་དྲུག་སྤྲོ། ཕུར་བུས་ཕྱོགས་སྐྱོང་གི་སྙིང་
ཁ་སོགས་སུ་རེ་གཙམ་བྱས་པས་འོད་གསལ་དུ་བཅུག་རྩ་སྔགས་ཀྱིས་གཏོར་ཕུད་མདུན་གྱི་ནམ་མཁར་སྐད་གཅིག་གིས་དཀྱིལ་འཁོར་གསལ་པ་ལ་ཕུལ་ཏེ་གཤིན་རྗེ་སོགས་ཤ་ཁྲག་ལ་སྤྱོད་པའི་གནང་བཞུ་
བཧུ་ཙར་ནམ་སོགས་སྡེ་ཚན་དང་པོ་བདུན་གྱིས་མ་མོ། །ལས་གཤིན། མཁའ་འགྲོ། །ལས་བཞིའི་གཤིན་རྗེ་སྟེ་བདུན། ཨོཾ་ཨི་སོགས་སྡེ་ཚན་ལྷག་མ་བཅུས་བརྒྱ་བྱིན་སོགས་ཕྱོགས་སྐྱོང་བཅུ། རང་གི་སྙིང་
ཁ་ནས་ལྷ་མོ་བཅུ་དྲུག་སྤྲོས་པས་བདུད་རྩི་ཐོད་པས་བཅུས་ནས་གཚོ་བོ་རྣམས་ལ་ཕུལ་བས་རང་རང་གི་འཁོར་དང་བཅས་པས་གསོལ། ལས་བཅོལ་གྱི་ཚེ་གཅོ་བོ་རྣམས་ཀྱི་ཐུགས་ཁ་ནས་གནམ་ལྕགས་ཀྱི་འཁོར་ལོ་ཁ་
སྦྱར་སྤྲོས། འཁོར་རྣམས་ཀྱིས་དགྲ་བགེགས་བཀུགས་ནས་དེའི་བར་དུ་འཕང། འཁོར་ལོས་བཅད་ཅིང་གཏུབ་པའི་ཤ་ཁྲག་གཙོ་འཁོར་ཐམས་ཅད་ཀྱིས་གསོལ་བར་བསམ་ལ་མར་ཡ་ཕགས་གསུམ། མགྲོན་
རྣམས་ཀྱི་སྤྱི་བོའི་རིགས་བདག་གི་ཐུགས་ཁར་ཡིག་བརྒྱའི་སྔགས་འཕྲེང་འཁོད་པ་ལ་དམིགས་ནས་ཡིག་བརྒྱ་བཟླ། སེ་གོལ་ཕྱིར་ཏོག་ཅིང་འྫྲ་བུས་མགྲོན་རྣམས་ཕྱིར་བརྐྱེད་དེ་རང་ཕྱོགས་བཟུང་ནས་བར་ཆད་སྲུང་
བླ་མ་ཚོགས་ཞིང་གི་གཚོ་བོའི་རྩ་ཞལ་གྱི་ཚངས་སྟེང། སྔགས་གཉིས་རྗོད་པ་ན་འོད་གསལ་ཆོས་སྐུ་མངོན་དུ་བྱས་ཏེ་དེ་ལས་ལོངས་སྐུར་སྡང་སྙམ་པའི་འཕེན་པ་དསོན་དུ་བཏང་ལ། །ས་བོན་དང་སྦྱོར་འཚམས་ནས་

[075B]ཤེས་པ་བྱེད་དེ་ལ་གནས་བཞིན་པའི་ངང་ནས་ཆ་ཤས་གཅིག་གིས་འོག་ནས་འབྱུང་བའི་རྟེན་བརྟེན་པ་གསལ་གདབ། །སྣ་
ཚོགས་རྡོ་རྗེའི་རྭ་ཕྱོགས་མདོག་དེའི་སྟེང་གི་ཧཱུཾ་སྡོམ་པོའི་འོད་ཟེར་ལས་རྡོ་རྗེའི་ས་གཞིར་གུར་བླ་རེ་མེ་རི། ། འཁྲོ་བོ་བཅུ་ཡུམ་གྱི་ཐུགས་ཁར་སྤྲོ་བ་ན་ཡབ་ཀྱི་ཐུགས་ཀར་དྲང་ཏེ་སྤྲོ། །ཁྲོ་བོ་དང་འཁོར་ལོ་
ལས་རྡོ་རྗེ་ཆེ་ཆུང་སྣ་ཚོགས་ཁོར་ཆུ་འཐོར་བ་ལྟ་བུ་ཤིན་དུ་ཚ་བའི་རེག་བྱ་ཅན་རྡོར་རའི་ཕྱི་རོལ་ཕྱོགས་བཅུར་འཕྲོ་བས་གདུ་པ་ཅན་ཚར་གཅོད། ཆོས་འབྱུང་དཀར་པོ་སྟེང་ཟུར་གསུམ། ཧཱུཾ་སྡོན་པོ་ཉལ་སྟོབས་
ལས་སྣ་ཚོགས་རྡོ་རྗེ་རྭ་ཉི་ཤུ་བ། བྷཱུཾ་དང་འཁོར་ལོ་དཀར་པོ་ལས་རྣམ་སྣང་ཡབ་ཡུམ། །གཡས་དང་པོས་རྡོ་རྗེ་རྫེ་ལྔའི་ཡུབ་བ་ཅན་གྱིས་འཁོར་ལོ་ལྟེ་བར་རྡོ་རྗེ་མཚན་པ། སོ་ཁྱུད་གཡས་གཡོན་གྱི་ཕྱི་
མཐའ་དང་ནང་མཐའི་སྟེང་དུ་གདུང་གཉིས། སྒོ་ལོགས་ཀྱི་རྩི་གདོང་གི་ནང་ངོས་སུ་ཀ་བ་ཆ་བྲན་བཅུ་གཅིག་པ་གཉིས་ཀྱི་བཏེགས་པའི་གཏུང་ཆ་བྲང་གཅིག་སྟེང་དུ་
ཕ་གུ་སྐ་རགས་གདུང་དང་བཅས་པ་ལ་ལྕམ་བཀལ་ཏེ་ཁྲོ་ཁང་དང་སྒོ་ཁང་དི་ཐོག་རྩ་ཚངས་འཕྲད་འཚམས་ནས་ནང་དུ་ཆ་བྲན་གཅིག་སོང་པར་རྡོར་ཕྲེང་ཟླུམ་པོར་བསྐོར་བ་ལ་བརྟེན་པའི། །ཤད་དུ་འཁོར་
ལོ་ལྷོར་རིན་པོ་ཆེ་སོགས་ཀྱི་རྡུལ་ཕྲ་རབ་ལས་གྲུབ་པའི་ཀབ་ཕྱོགས་མདོ་གཉིས་གཉིས་བྲེ་གཞུ་དང་བཅས་པའི་དཔངས་ཆ་ཕྲན་བཅོ་ལྔ་པས་བཏེགས་པའི་གདུང་ཆ་བྲན་གཅིག་པ་གྲུབ་བཞེར་བཏང་བ་དང། གསེར་གྱི་
སྐ་རགས་ལ་ལྕམ་བཀལ་སྟེ་ཕྱི་འཁྱབས་གྲུབ་བཞི་བའི་ཐོག་དེའི་ཟུར་བཞིའི་ལྕམ་སྣེ་ནང་མའི་སྟེང་དུ་ཀ་ཆུང་བསེགས་ཁ་གདུངས་བཅས་ཀྱི་དཔངས་ཆ་བྲན་ཕྱེད་དང་བཅུ་གཉིས་པ་དང། ཕྱི་འཁྱམས་

[076A]༄༅། །ཀྱི་ཁ་གདང་ས་ལ་ཕ་གུ་ལྟ་བུ་འམ་གསེར་གྱི་སྐ་རབས་ལྟ་བུ། དཔངས་ཆ་ཕྲན་བཞིན་ས་དྲུག་གི་བར་ཡོད་པ་ཕྱོགས་བཞིར་འཁོར་མར་བཏང་བ་ལ་ལྕམ་བཀལ་ཏེ་རྒྱ་ཕྲིག་ཕྱི་མདོག་སྔོན་པོ། །
སྒོ་ལོགས་ཀྱི་ཐད་ཀའི་སྣ་ཚོགས་རྡོ་རྗེའི་སྟེ་བ་ལ་བཅར་བའི་ཐིམ་སྐས་བར་རིམ་ཉི་ཤུ་བའི་བར་རིམ་སྟེང་མ་ཞིང་ཆ་ཕྲན་གསུམ་དང་དཀྱུས་ཆ་ཕྲན་བཅུ་བདུན་དབངས་ལྟེ་བ་དང་ཁང་མཉམ་ཕྱོགས་མདོག་དེའི་སྟེང་
གི་གཡས་གཡོན་གྱི་མཐར་སྟེགས་བུ་རྒྱར་ཆ་བྲན་གསུམ་དང་རྔམས་སུ་གཅིག་དེའི་སྟེང་དུ་བུམ་པ་ལ་གནས་བའི་ཀ་བསྣེ་གཉིས་ཕྲལ་དབུས་ལྟིར་བརྔ་ཡུ་ལྟ་བུས་བཏེགས་པའི་རྟབ་བས། གཞལ་ཡས་
ཁང་གི་ནང་གི་འོག་གཞི་ལ་རེ་མིག་དགུ་བྲི་བྱ་ལྟར། རལ་གྲི་རྡོ་རྗེ་རྩེ་ལྔ་བའི་ཕྱོགས་གཅིག་གི་རྭ་ཐོན་འཚམས་ནས་ཐོན་པ། ཡུ་བའི་ལྟེ་བའམ་ཡུ་བའི་སྟེང་རལ་གྲིའི་རྩ་བའི་དབུས་སུ་དྙཱི་ས་མཚན་པ། དེའི་
འོད་ཟེར་གྱིས་ཞེ་དགུམ་ནས་བཤད་པའི་རྒྱུའི་ལྷ་ཞེ་དགུ་སྤྱན་དྲངས་ལྷ་ཞེ་དགུ་སྤྱན་འདྲེན་པ་འོག་མ་གཉིས་ལའང་འདྲ། ཕྱག་མཚན་ལས་སྤྲོ་བ་ན་ཉི་མ་ལ་གནས་པའི་འཇམ་དཔལ་ཞི་བའི་རྣམ་པ་ཅན་སོགས་
རིགས་ལྔ། འཇིགས་བྱེད་ཕྱག་གཉིས་པ་ཡུམ་བཅས། གཅོ་རྐྱང། རྡོ་རྗེ་རྩེ་ལྔ་པ་རྣམས་སྤྲོ། ཞལ་འོག་མ་བདུན་མགྲིན་པ་དང་དབུའི་རྫམ་གཅིག་ཞལ་འབུར་དོང། །སྟེང་མ་འོག་མའི་ཚངས་བུག་གི་རྒྱབ་ཏུ་མགྲིན་བཅས། འཇམ་
ཞལ་མཆེབ་ཅུང་ཟད་གཅིགས་པ། ཟུར་ཕུད་ལྔ་ནི་ཁུག་སོ་ལྔ། རིན་པོ་ཆེ་དང་མེ་ཏོག་གི་རྒྱན་ཅན། ཟལ་གཞན་ཐམས་ཅད་རུས་པའི་རྒྱན་ཆན། གྲི་གུག་འཛིན་པ་ནས་མདའ་འཛིན་པའི་བར་བརྒྱད་མདུན་དུ་སྟེང་འོག་ལྕགས་ཁྱུ་
འཛིན་པ་ནས་ཅང་ཏེ་འཛིན་པའི་བར་བརྒྱད་རྒྱབ་དུ་སྟེང་འོག་གླང་ལྤགས་འཛིན་པ་མདུན་རྒྱབ་ཀྱི་ཕྱག་གི་སྟེང་གི་འཚམས། ཐམས་ཅད་ཀྱི་དཔུང་མགོ་སོགས་པའི་ཀ་ཡོལ་ཁ་གཅིག་ནས་ཐོན་པ། བི་དཧི་བ་ལ་མདུད་སོའི་སྦུབ་ནང་དུ་རྨ་བྱའི་སྒྲོ་

[076B] འཁོར་ལོ་རལ་གྲིའི་འཁོར་ལོ། །ཐོ་པའི་ཡུ་བའི་རྩི་དང་སྟེང་དུ་རྡོ་ཇེ་ཕྱེད་པས་མཚན་པ། རྐང་པ་པུས་མོའི་ཚིགས་གི་གོ་ཙམ་ནས་བྲེག་བ། གཞུ་རྭ་གཞུ། ལག་པ་ལག་ངར་ཕྱིད་
བཅས༑ དུར་རས་རོད་ཀྱིས་པའམ་རོལ་བཀབ་པའི་རས། སྐྱེས་བུ་གསལ་ཤིང་ལ་བཙུག་བ། མེ་ཐབ་ཕུར་གཟུགས་ངོས་གསུམ་སྒོ་བཅས། ཐོད་ཚལ་ཐོད་པ་སྐྲ་བཅས་
ནང་དུ་ཁྲག་མེད། རླུང་རས་མདུང་དང་ལྟ་བུ། ཚངས་པ་སོགས་མགོ་མདུན་ངོས་སུ་ཕྱོགས་ཤིང་མདུན་མའི་རྐེད་པའི་ཐད་དུ་རྒྱ་བ་མའི་མགོ་སློབ་པ་ལྟ་བུ། མི་སོགས་ཀྱི་མགོ་ཞབས་མགོ་ཕྱོགས། ཡབ་
ཡུམ་གྱི་རྡོར་བ་དང་ཕགས་གཉིས་ཀྱི་མཧུག་འཕྲད་པ། ས་བོན་དང་སྦྱོར་འཚམས་ཀྱི་འོད་ཟེར་གྱིས་སངས་རྒྱས་ཐམས་ཅད་འབྲས་ལྷ་ཞེ་དགུའི་རྣམ་པར་སྤན་དྲངས། དཀྱིལ་འཁོར་རྒྱལ་མཆོག་ཡུམ་གྱི་
ཐུགས་ཁར། ཡབ་ཡུམ་སེམས་ཅན་ཐམས་ཅད་ཀྱི་སྦྱི་བོར་སྙོམ་པར་ཞུགས་ཏེ་ཞེ་སྡང་སོགས་སྦྱང། འཇམ་དཔལ་གྱི་ཞལ་རྒྱ་ཕིག་གི་ནང་དུ་སླེབ་བ་ཙམ་གྱི་གཙོ་བོ་སྐུ་བོད་ཤིན་ཏུ་ཆེ་ཞིང་རགས་པ་
འཁོར་རྣམས་གཅོ་བོའི་སྟེ་བའི་ཐད། ཕག་ཞལ་གཡོན། གཙོ་འཁོར་ཡབ་ཡུམ་ཐམས་ཅག་ལ་སྤྲུལ་རྒྱན། སྒོ་གསུམ་བྱིན་བརླབས་ཀྱི་ལྷའི་ཐུགས་ཁར་ཕྱག་མཚན་ས་བོན་གྱིས་མཚན་པ་
དེའི་ཡེ་ཤེས་པ་རང་འདྲར་དང་པོར་བསྟིམ། ཡེ་ཤེས་པ་ཕྱོགས་བཅུའི་སངས་རྒྱས་ཐམས་ཅད་འཇིགས་བྱེད་རྟེན་བརྟེན་པའི་རྣམ་པར་སྦྱན་དངས་ལ་དཀྱིལ་འཁོར་གཅིག་དུ་གྱུར་དེ་ཐིམ། རིགས་
བདག་རྩ་ཞལ་གྱི་ཚངས་སྟེང། རང་འདྲ་གཉིས་པས་ཤར་སྒོའི་ཐད་ཀྱི་ཕྱིར་རོལ་ནས་ལྷ་མོ་སྤྲོས་སྟེ་མཆོད། གཙོ་བོའི་རིགས་བདག་གི་ཐུགས་ཀར་སེང་ཁྲི་པད་ཉི། སྟེང་དུ་རྩ་བླ། དེའི་མདུན་ནས་
[077A]༄༅། །གཡས་སྐོར་དུ་འཇིགས་བྱེད། རྒྱུད་ཞུབ་པོའི་ཡེས་ཤེས་ཀྱི་མཁའ་འགྲོ་མ་སེང་གདོང་ཅན། ལ་ལི་ཏ་སོགས། གཙོ་བོ་དང་དབྱེར་མེད་དུ་བྱས་སྟེ་གཙོ་འཁོར་ཐམས་ཅད་ཀྱི་མཁའ་གསང་བརླབ་
ལ་སྙོམས་པར་ཞུགས་ནས་བདེ་སྟོང་སྦྱར། ལྷ་མོ་དཔག་དུ་མེད་པ་སྤྲོས་པ་རྣམས་ཀྱིས་བྲག་ཆའི་དབྱིངས་བཞིན་བསྟོད། བདེ་སྟོང་དབྱེར་མེད་ཀྱི་གཟུང་རྣམ་རྟེན་བརྟེན་པར་ཤར་བར་མོས་ཏེང་རྒྱལ་དང་གསལ་སྣང་
འདོན༑ རྩ་ཞལ་གྱི་སྣ་རྩེར་ཟླ་གདན་ལ་ཏིང་ངེ་འཛིན་སེམས་དཔའི་ནཱ་ད་ལས་སྤྲོས་པའི་རྡོ་རྗེ་ཡུངས་དཀར་ཙམ་དང། ནོར་བུའི་མར་སྣར་ཡབ་ཡུམ་གྱི་ཐུགས་ཁ་ནས་བབས་པའི་བྱང་སེམས་ཁ་སྦྱར་ཡུངས་
འབྲུ་ཙམ། བརྟན་པ་ན་སྤྲོ་བསྡུ། བགྲང་འཕྲེང་བརླབ་པའི་ཚེ་མི་མགོའི་རྣམ་པ་ཅན་གྱི་གདོང་རང་ལ་བསྟན་པའི་སྨིན་འཚམས་གྱི་ཐད་གྱི་དབུས་སུ་རྟེན་བརྟེན་པའི་དཀྱིལ་འཁོར། མཐོ་བོང་ལྕགས་
ཀྱུས་འཕྲེང་རྡོགས་རི་བཅད་པ་ན་ལྷ་རེ་ཆད་ནས་ཏིང་ངེ་འཛིན་སེམས་དཔའི་ནཱད་ལ་ཐིམ། ཏིང་ངེ་འཛིན་སེམས་དཔའ་ཞུ་བ་ལས་རལ་གྲི་གྱེན་འགྲེང་གི་ཡུ་བའི་སྟེང་གི་དབུས་སུ་དྷཱི་རྩ་བས་སྟེང་དུ་མ་རེག་
པར་མདུན་ནས་གཡས་སྐོར་དུ། ཨོཾ་ཨ་ར་པ་ཙ་ན། འཚམས་སུ་དྷཱི་དྲུག་དྷཱི་དབུས་མའི་གི་གུའི་ནང་དུ་ཟླ་གདན་ལ་དབུས་སུ་རང་ཉིད་ཐ་མ་ལ་བ་མཐའ་སྐོར་དུ་སེམས་ཅན་ཐམས་ཅད་ལྷ་མིའི་
རྣམ་པ་ཅན། དྷཱི་དབུས་མ་ལ་སེམས་བཟུང་ནས་བཟླས་པས་འཁོར་ལོ་གཡས་དང་སྔགས་འཕྲེང་གཡོན་དུ་འཁོར་ཞིང་རང་གཞན་གྱི་ལུས་ཀྱི་བ་སྤུའི་སྒོ་ཐམས་ཅད་ནས་སྡིག་སྒྲིབ་བག་ཆགས་དང་
བཅས་པ་ཐམས་ཅད་སྐྲ་ཤད་ནག་པོའི་རྣམ་པར་ཐོན་ཏེ་བབས་པ་རལ་གྲིའི་སོ་ས་ཉལ་ཉལ་བཅད་ཅིང་གཏུབ་པའི་ཕྱི་མ་ཉི་གདན་གྱིས་གཞོབ་ཐུལ་ཐུལ་བསྲེག་པར་བསམ་པ་མི་ཤེས་པ་གཅོད་པ། ས་

[077B]
པ་མ་དག་པ་འཁྲུད་པ། ས་བོན་དང་སྔགས་འཁོར་ལས་འོད་ཟེར་ཉི་མ་ཤར་བ་ལྟ་བུ་འཕྲོས་ཏེ་རང་གཞན་གྱི་བ་སྤུའི་སྒོ་ནས་ཞུགས་པས་མུན་ཁུང་དུ་སྒྲོན་མེ་བཏེགས་པས་མུན་པ་གར་སོད་ཆ་མེད་དུ་ཡལ་བ་ལྟར་
སྡིག་སྒྲིབ་ཐམས་ཅད་སངས་ཀྱིས་དག་པར་བསམ་པ་མ་རིག་པ་བསལ་བ། སྐུ་ནི་ཆེལ་གསུང་ནི་གསལ་བ་སྟེ། ས་བོན་མྱུར་ལ་ཕྱག་མཚན་ཟབ་པའོ། །ཞེས་པ་ལྟར་ཤེས་རབ་ཆེ་བའི་ཕྱིར་དུ་སྐུ་འཇམ་དབྱངས་
སྤྲོས་ནས་ཐིམ་པ་དང། སངས་རྒྱས་ཐམས་ཅད་འཇམ་དབྱངས་ཀྱི་རྣམ་པར་སྦྱན་དྲངས་ནས་ཐིམ་པར་བསམ། གསལ་བ་ལ་གསུང་ཨ་ར་པ་ཙ་དང་དབྱངས་གསལ། མྱུར་བ་ལས་བོན་དྷཱི་ཟབ་པ་ལ་ཕྱག་
མཚན་རལ་གྲི། འཆད་པ་ལ་ཤེར་ཕྱིན་གྱི་གླེགས་བམ། རྩོ་དཔལ་རལ་གྲིལ་གྲིའི་འཁོར་ལོ་རྐྱང་པ། རྩོམ་པ་ལ་དེ་གཉིས་ཆར། ཡུམ་གྱི་ཐུགས་ཁར་པད་ཟླ་ལ་དབྱངས་ཅན་མ་སྤྱི་འདྲ། དེའི་ཐུགས་ཁར་
པད་ཟླ་ལ་པི་ཝཾ། དེའི་སྟེང་པད་ཟླལ་དབུས་སུ་ཤེས་འཁོར། འདབ་མ་ལ་དབྱངས་གསལ། འཁོར་ལོའི་སྟེང་གི་དབུས་སུ་དྷཱི་མདུད་ནས་གཡས་སྐོར་དུ་སྔར་བཞིན། འཚམས་སུ་ཧྲའི་དྲུག། འཁོར་
ཚུལ་གོང་བཞིན་སྔགས་སྒྲ་བི་ཝང་ལས་བྱུང་བར་མོས་ནས་བཟླབ་ཡུམ་གྱི་ཞི་ཁྲོ་སྦྲགས་སྒྲུབ། སྡགས་འཁོར་དེ་དག་འོད་དུ་ཞུ་བ་ལས་རྡོ་རྗེ་སྔོན་པོ་རྩེ་ལྔ་གྱེན་གྲེང་གི་ལྟེ་བར་ཉི་མ་ལ་ཧཱུཾ། མཐའ་སྐོར་དུ་ཕྱི་རིམ་ནས་རྩ་
སྔགས། སྙིང་པོ་ཚར་གཉིས་ཉེ་སྙིང་ཚར་གསུམ། ཧཱུཾ་ལ་སེམས་བཟུང་ནས་བཟླས་པས་ནཱ་ད་ལས་འཇིགས་བྱེད་ཡབ་ཡུམ་དཔག་མེད་སྤྲོས་ཏེ་སེམས་ཅན་ཐམས་ཅད་ལ་དབང་བསྐུར་ཞིང་སླར་ཡང་ཚུར་འདུ་

[078A]༄༅། །བར་བསམ། རྡོ་རྗེའི་མཐར་སྔགས་འཕྲེང་བཀོད་ཀྱང་རུང་འཁོར་གྱི་ལྷ་རྣམས་ཀྱི་ཐུགས་ཁར་ཡང་ཉི་གདན་ལ་རང་རང་གི་ཕྱག་མཚན་ས་བོན་གྱིས་མཚན་པ་ལ་རང་རང་གི་སྔགས་ཀྱིས་བསྐོར་པར་དམིགས་ལ་བཟླ་
གཏི་མུག་གཤིན་རྗེའི་གཤེད་དང་ཙར་ཙི་ཀའི་ཡབ་གཉིས་ཀྱི་སྔགས་འཁོར་འདྲ། དེས་གཞན་མཚོན། དམིགས་པ་འདྲ། གཏོར་མགྲོན་བདག་མདུན་འཇུག་པ་གཅིག་པས་བསྒྲུབ་ན་ཟུར་དུ་མི་
དགོས། བདག་སྐྱེད་རྐྱང་བ་ཡིན་ན་ཟ་མ་ཏོག་བཞིན། བླ་མ་གཤིན་རྗེའི་གཤེད་ཀྱི་ཞལ་ལས་བྱུང་བའི་མན་ངག་ངག་དབང་བློ་བཟང་ཆོས་ལྡན་དཔལ་བཟང་པོས་ཟིན་ཐོ་དགེའོ།། །།



