༄༅། །ན་མོ་གུ་རུ་ཨིནྡྲ་མུ་ན་ཡེ། མཁྱེན་བརྩེའི་ལུས་སྟོབས་རབ་རྒྱས་ཤིང། །སྟོབས་བཅུའི་གདོང་ལྔ་མི་བཟད་འབར། །མི་འཇིགས་སེང་གེའི་
སྒྲ་སྒྲོག་པའི། །སྟོན་པ་དེ་ལ་བདག་ཅག་དང། །ཤངས་མངོ་རི་བོ་དགེ་འཕེལ་གྱི། །གཙུག་ལག་ཁང་ཆེན་མཛེས་པའི་རྒྱན། །བཀྲ་ཤིས་རྟགས་མཚན་ལྷ་རྫས་ངོས། །རྒྱལ་བའི་སྐུ་ཡི་བཀོད་པ་ནི། །རྣམ་མང་
བྱིན་ཆགས་གཟི་འབར་བའི། །བྱེད་པོ་དཀོན་མཆོག་གསུམ་གྱི་འབངས། །བློ་བཟང་ཆོས་ཀྱི་རྒྱལ་མཚན་གྱིས། །ལྷག་བསམ་དག་པས་མངོན་པར་བསྒྲུབས། །འདིས་མཚོན་རྣམ་དཀར་དགེ་བའི་མཐུས། །ཚེ་འདིའི་
སྣང་བ་འགགས་མ་ཐག་རྒྱལ་བས་བསྔགས་པའི་ཞིང་མཆོག་དེར། །ཐོགས་མེད་པདྨོ་ལས་སྐྱེས་ཏེ། །བདེ་གཤེགས་སྲས་ཀྱི་ཐུ་བོར་གྱུར། །དེའི་ཚེ་སྐྱེས་ཐོབ་རྣམ་དཔྱོད་དང། །དད་དང་ངེས་འབྱུང་གཟུངས་སྤོབས་
སོགས། །ལུང་རྟོགས་ཡོན་ཏན་རྒྱ་མཚོར་གྱུར། །དུས་གསུམ་རྒྱལ་བ་སྲས་བཅས་ཀྱི། །སྨོན་ལམ་རླབས་ཆེན་སྤྱོད་པ་དང། །མཛད་པ་མ་ལུས་ཡོངས་བསྡོམས་པ། །ཐམས་ཅད་བདག་གིས་སྤྱད་པར་བགྱི། །དེ་

[319A]༄༅། །བཞིན་ནམ་མཁའི་མཐས་གཏུགས་པའི། །སེམས་ཅན་རེ་རེའི་མདུན་དུ་ཡང། །བདག་ལུས་བཀོད་པས་ཁྱབ་བྱས་ཏེ། །སྣ་ཚོགས་ཐབས་ཀྱིས་གདུལ་གྱུར་ཅིག་བདག་ལ་མངོན་པར་
དད་པ་དང། །མཐོང་ཐོས་དྲན་རེག་གྱུར་རྣམས་ཀྱང། །སྡུག་བསྔལ་ཀུན་ལས་རྣམ་གྲོལ་ཏེ། །ཕུན་སུམ་ཚོགས་ཀུན་འབྱོར་གྱུར་ཅིག་དེང་ནས་ཚེ་རབས་ཐམས་ཅད་དུ། །རང་བདེ་འདོད་པ་དུག་བཞིན་སྤངས།།
མ་རྣམས་དོན་དུ་མནར་མེད་པའི། །མེ་ནང་འཇུག་ལའང་སྤྲོ་བར་བགྱི། །ཇི་སྲིད་བཟོད་པ་མ་ཐོབ་པར། །དབང་མེད་མི་ཁོམ་གནས་རྣམས་སུ། །སྐད་ཅིག་ཙམ་ཡང་མི་སྐྱེ་ཞིང། །རྟག་ཏུ་འཁོར་ལོ་བཞི་ལྡན་
གྱུར༑ ༑སེམས་ཅན་སོ་སོའི་བསམ་པ་དང། །མཐུན་པའི་ཐབས་མཁས་སྣ་ཚོགས་པས། །ཀུན་ལ་འདོད་དགུའི་མཆོག་སྩོལ་བ། །ནམ་མཁའི་མཛོད་བཞིན་བདག་གྱུར་ཅིག་དུས་གསུམ་མགོན་པོ་ཐམས་
ཅད་ཀྱི། །གསུང་གི་གསང་བ་ཀུན་འཛིན་ཅིང། །སྙིང་སྟོབས་ཆེན་པོས་ལུས་སྲོག་ཀྱང། །དོར་ནས་བསྟན་པ་གཅེས་འཛིན་ཤོག་གང་དུ་རྒྱལ་བའི་ཉི་མ་དང། །བྲལ་བའི་མུན་ནག་གླིང་རྣམས་སུ། །བདག་
གིས་ཐུབ་པའི་ཉི་མ་བཞིན། །ཕན་བདེའི་སྒྲོན་མེ་གསལ་བྱེད་ཤོག་བདག་གི་བསོད་ནམས་སྟོབས་དག་གིས། །སྡུག་བསྔལ་མདའ་ཆར་མི་བཟད་པ། །འབབ་པའི་སྐྱེ་དགུ་ཐམས་ཅད་ཀྱི། །གོ་ཆ་བཟང་

[319B]མགོན་མེད་ཕོངས་ཤིང་ཉམ་ཐག་པ། །དེ་དེས་བདག་ནི་དྲན་པས་ཀྱང། །སྡུག་བསྔལ་རྒུད་པ་ལས་གྲོལ་ཏེ། །བདེ་དགེ་འགྲན་བཞིན་རྒྱས་གྱུར་ཅིག་བདག་ནི་འགྲོ་བ་མ་ལུས་པ། །ངན་སོང་
འགོག་པའི་སྒོ་གཏན་དང། །མཐོ་རིས་འདྲེན་པའི་ལྕགས་ཀྱུ་དང། །མགོན་མེད་རྣམས་ཀྱི་མགོན་གྱུར་ཅིག་གཉེན་བྲལ་རྣམས་ཀྱི་མཛའ་བཤེས་དང། །ནད་པ་རྣམས་ཀྱི་སྨན་པ་དང། །དབུལ་པོ་རྣམས་ལ་ཅི་འདོད་
པའི༑ ༑ཡིད་བཞིན་ནོར་བུར་བདག་གྱུར་ཅིག་བདག་ནི་དམྱལ་མེས་བསྲེགས་ཀྱང་བླ། །སྙིང་གི་གདུང་སེལ་ཐུབ་དབང་དེའི། །རིང་ལུགས་བཟང་པོ་འཛིན་པ་དང། །སྐད་ཅིག་ཙམ་ཡང་འབྲལ་མ་གྱུར།། །།



